
SAATEKS 


Kui avate käesoleva raamatu, seisab teil ees kohtumine või tutvuse uuendamine kahe 
härrasmehega, kelle seltsis on veedetud ja veedetakse ka tulevikus paljude keelte 
vahendusel meeldivaid tunde kogu maailmas. 

1887. aastal kirjutas noor Southsea arst Arthur Conan Doyle oma viletsale palgale lisa 
teenimiseks jutustuse "Etüüd punases”. Esimest korda astus lugejate ette veider detektiiv 
Sherlock Holmes, kes ravis igavust kuritegude paljastamisega, ja kui piisavalt huvitavaid 
kuritegusid parajasti ei olnud, siis ka viiulimängu ja kokaiiniga. Alates 1891. aastast 
avaldas "Strand Magazine" regulaarselt endise sõjaväearsti doktor Watsoni üleskirjutusi 
tema sõbra imepärastest seiklustest. Sherlock Holmesi juhtumitele elati kaasa, neid 
oodati, ning kui Holmes hukkus võitluses oma kõige kurjema vaenlasega, tulid 
leinalintidega inimesed toimetusse õiglust nõudma. 

Londonis on Baker Street 221B Sherlock Holmesi muuseun. Sinna saadetakse kirju 
kogu maailmast, inimesed kirjutavad oma muredest ja loodavad neile lahendust leida. 
Ameerika Ühendriikides korraldavad Holmesi austajad kokkutulekuid, kannavad 
samasuguseid riideid nagu Holmes, suitsetavad samasuguseid pupusid ja teavad tema 
seiklusi peast. Küllap ei lahtu nende juttude kummaline veetlus ka tulevikus. On ju nii 
mõnus astuda hoopis teistsugusesse maailma. Tõsi küll, seal tegutsevad mõrtsukad, 
väljapressijad ja muud kurjategijad ning haub oma kurje plaane professor Moriarty, aga 
tegelikult on see turvaline ja õdus paik. Kaminas põlevad halud, õhtusöök on söödud, 
õhus hõljub hea tubaka lõhn, Holmes on oma pikad jalad välja sirutanud ja meie seame 
end koos doktor Watsoniga kuulama järjekordset geniaalselt lihtsat lahendust. 

1. SKANDAAL BÖÖMIMAAL 


Sherlock Holmesi jaoks on ta alati Naine suure algustähega. Ma olen harva kuulnud, et 
Holmes teda kuidagi teisiti mainiks. Holmesi silmis varjutab ja ületab ta kõiki teisi oma 
soo esindajaid. See ei tähenda, et Holmesil oleksid olnud Irene Adleri vastu mingid 
armastusega sarnanevad tunded. Holmesi külmale, täpsele, kuid imetlusväärselt 
tasakaalustatud mõistusele olid võõrad kõik tunded, ja armastus veel iseäranisti. Minu 
arvates oli ta kõige täiuslikum arutlev ja vaatlev masin, mida maailm on näinud, aga 
armastajana oleks ta end täiesti sobimatusse olukorda asetanud. Õmnematest ihadest rääkis 
ta ainult nöökamisi või pilkega. Vaatleja jaoks olid need tunded oivalised - need rebisid 
suurepäraselt katte inimeste motiividelt ja tegudelt. Aga väljaõppinud juurdleja jaoks 
tähendas tunnistamine, et midagi sellist on seganud tema enda õrna ja täpselt reguleeritud 
meelelaadi, häiriva teguri sissetoomist, mis võis heita kahtlust kõigile tema mõttetöö 
tulemustele. Liivatera tundlikus instrumendis või mõra ühes tema enda võimsas 
suurendusklaasis ei oleks seganud teda rohkem kui seda laadi tugev tunne. Ja ometi oli 
Holmesi jaoks olemas ainult üks naine, ning see naine oli endise nimega Irene Adler, kes 
jättis endast kahtlase ja vaieldava mälestuse. 

Viimasel ajal olen ma Holmesiga harva kokku saanud. Minu abielu viis meid lahku. 
Minu enda täiuslik õnn ja kodukesksed huvid, mis tekivad mehel, kes leiab end esimest 
korda oma majapidamise peremehena, olid piisavad kogu minu tähelepanu 
kütkestamiseks. Holmes aga, kes jälestas terve oma boheemliku hingega igasugust 
seltskonda, elas edasi meie korteris Baker Streetil, oli ümbritsetud 

oma vanadest raamatutest ning laskis end kordamööda mõjutada kokaiinil ja auahnusel, 
veetes ühe nädala uimaselt rohu mõju all, teise omaenda loomuse sunnil raevuka 
energiaga tegutsedes. Teda veetles endise tugevusega kuritegude uurimine ning ta 
rakendas oma mõõtmatuid vaimuandeid ja erakordset tähelepanuvõimet nende tõendite 
põhjal jälgede ajamiseks ja nende mõistatuste lahendamiseks, mille ametlik politsei oli 
kui lootusetud kõrvale jätnud. Aeg-ajalt kuulsin ma mõnd ebamäärast kuuldust tema 
tegevusest: tema kutsumisest Trepoffi mõrva uurimise asjus Odessasse, sellest, kuidas ta 
selgitas Atkinsoni vendade harukordset tragöödiat Trincomalees, ning lõpuks ka 
missioonist, mida ta oli Hollandi kuningaperekonna palvel nii peenetundeliselt ja edukalt 
täitnud. Peale nende teadete tema tegevusest, mida ma sain lihtsalt koos kõigi lugejatega 
päevalehtedest, ei teadnud ma aga oma endisest sõbrast ja kaaslasest kuigi palju. 

Ühel õhtul - see oli 20. märts 1888. aastal - tulin ma parajasti tagasi ühe patsiendi 
juurest (sest ma olin nüüd uuesti erapraksise muretsenud), kui mu tee mind Baker 
Streetilt läbi viis. Kui ma möödusin mul nii selgelt meeles olevast uksest, mis mu mõtteis 
alati mu kurameerimisega ja "Etüüdi punases" süngete juhtumustega pidi seostuma, 
haaras mind innukas soov Holmesi jälle näha ja kuulda, kuidas ta parajasti oma 
erakordseid võimeid rakendab. Tema korter oli heledasti valgustatud ja üles vaadates 
nägin ma tema pikka kuivetut kuju kaks korda tumeda siluetina ruloo taga möödumas. Ta 
sammus kärmesti ja innukalt mööda tuba, pea rinnal ja käed seljal risti. Mulle, kes ma iga 
tema tuju ja harjumust teadsin, rääkisid tema poos ja käitumislaad nii mõndagi. Tal oli 
jälle töö käsil. Ta oli tõusnud oma narkootikumiunenägudest ja ajas õhinal mingi uue 
mõistatuse jälgi. Ma helistasin kella ning mind juhatati üles võõrastetuppa, mis oli enne 
osaliselt mulle endale kuulunud. Holmesi käitumine ei olnud ülevoolav. Ülevoolavaid 
tundeid tuli tal harva ette, kuigi minu arvates oli ta mind nähes rõõmus. Peaaegu sõnatult, 


kuid lahke pilgu saatel osutas ta tugitooli poole, viskas mulle sigarikarbi ja näitas, et 
karahvin ja gaseerimisaparaat asuvad nurgalaual. Siis jäi ta kamina ette seisma ja vaatas 
mind oma iseäraliku sissepoole pööratud pilguga üle. 

"Abielu sobib teile," täheldas ta. "Ma arvan, Watson, et te olete meie viimasest 
kohtumisest saadik seitse ja pool naela juurde võtnud." 

"Seitse!" vastasin ma. 

"Mina ütleksin küll, et natuke rohkem. Õige pisut rohkem, arvan ma. Ja nagu ma näen, 
tagasi vana ameti juures. Te ei öelnud mulle, et kavatsete end jälle rakkesse panna.” 

"Kuidas te seda siis teate?" 

"Ma näen seda, ma järeldan seda. Kuidas ma tean, et te olete hiljuti läbimärjaks saanud 
ja et teil on väga saamatu ja lohakas teenijatüdruk?" 

"Kulla Holmes," ütlesin ma, "see on juba liig. Kui te oleksite mõne sajandi eest elanud, 
oleks teid kindlasti nõiana ära põletatud. On tõsi, et ma kõndisin neljapäeval maal ringi ja 
tulin koju hirmsas seisukorras, aga et ma olen riideid vahetanud, siis ei suuda ma kujut- 
leda, millest te seda järeldate. Mis puutub Mary Jane'isse, siis ta on tõesti parandamatu ja 
mu naine ütles talle koha üles, aga ma ei saa jällegi aru, kuidas teie seda taipasite.” 

Holmes kihistas endamisi naerda ja hõõrus oma pikki närvilisi käsi. 

"Pole midagi lihtsamat,” ütles ta, "mu silmad ütlevad mulle, et teie vasaku jala kinga 
sisemisel küljel, just seal, kus kaminavalgus sellele peale paistab, on naha peal kuus 
peaaegu paralleelset kriipsu. Ilmselt on need põhjustanud keegi, kes on väga lohakalt talla 
ümbert kuivanud pori ära kraapinud. Siit, nagu näete, pärinebki mu topeltjä-reldus, et te 
olete viletsa ilmaga väljas olnud ja et teil oli Londoni teenijatüdrukute eriti kuritahtlik, 
kingi lõhkuv esindaja. Mis aga puutub teie praksisesse, siis kui härrasmees astub minu 
korterisse jodoformist lõhnates, kui tema parema käe nimetissõrmel on hõbe-nitraadist 
must plekk ja kui kühm tema silindri paremal küljel näitab, kuhu ta on oma stetoskoobi 
peitnud, siis peaksin ma tõesti juhm olema, kui ma ei kuulutaks teda aktiivselt 
arstiametiga tegelevaks inimeseks." 

Ma naersin tahtmatult selle kerguse peale, millega Holmes seletas oma järelduste käiku. 
"Kui ma kuulen teie põhjendusi," märkisin ma, "näib kogu asi mulle alati nii 
naeruväärselt lihtne, nagu võiksin ma seda isegi kergesti mõista, kuigi iga teie 
arutluskäigu puhul olen ma nõutu, kuni te" mulle oma mõtteprotsessi ei seleta. Ja ometi 
usun ma, et minu silmad pole teie silmadest halvemad." 

"Muidugi ei ole,” vastas ta sigaretti süüdates ja tugitooli prantsa-tades. "Aga vaadake, te 
ei pane tähele. Vahe on selge. Näiteks olete te sageli näinud treppi, mis viib esikust üles 
siia tuppa.” 

"Sageli." 

"Kui tihti?" 

"Noh, nii mõnisada korda." "Kui palju siis on sel astmeid?" "Kui palju? Ma ei tea.” 
"Just nimelt. Te ei ole tähele pannud. Ja ometi olete te näinud. Just seda ma tahtsingi 
öelda. Mina aga tean, et seal on seitseteist trepiastet, sest ma olen nii näinud kui ka tähele 
pannud. Muide, et te olete minu väikeste probleemide vastu huvi tundnud ja olnud küllalt 
lahke, et paari mu väikest kogemust kirja panna, siis võib teid huvitada ka see." Ta viskas 

mulle paksu, roosa varjundiga kirjapaberi-lehe, mis oli lahtiselt laual lebanud. 

"See tuli viimase postiga,” ütles ta. "Lugege see valjusti ette.” 


Kirjal ei olnud kuupäeva, puudusid ka allkiri ja saatja aadress. 

"Teie juurde tuleb täna õhtul kolmveerand kaheksa (oli kirjas öeldud) keegi härra, kes 
soovib konsulteerida teiega ühes väga tähtsas küsimuses. Teie hiljutised teened Euroopa 
teatud kuningakojale on näidanud, et teie hoolde võib julgesti usaldada küsimused, mille 
tähtsust saab vaevalt üle hinnata. Sellise iseloomustuse teie kohta igalt poolt oleme 
saanud. Olge siis sel tunnil oma toas ning ärge pange pahaks, kui teie külastaja kannab 
maski.” 

"See on tõesti saladuslik lugu," nentisin ma. "Mida see teie meelest tähendab?" 

"Mul pole veel mingeid andmeid. On suur viga teoretiseerida, enne kui teil andmeid on. 
Märkamatult hakatakse väänama fakte, et need teooriatega sobiksid, mitte ei püüta 
teooriaid faktidega sobitada. Aga kiri ise. Mida te selle põhjal järeldate?" 

Ma uurisin hoolikalt kirja ja paberit, millele see oli kirjutatud. 

"Selle on arvatavasti kirjutanud jõukas inimene,” märkisin ma, püüdes kaaslase 
mõttekäike matkida. "Sellist paberit ei saa osta odavamalt kui pool krooni pakk. See on 
iseäralikult tugev ja kõva.” 

"Iseäralik on just õige sõna," ütles Holmes. "See pole üldse Inglise paber. Tõstke see 
vastu valgust.” 

Tegingi nii ja nägin paberi lõime pressitud suurt E-d koos väikese g-ga, P-d ja suurt G- 
d koos väikese t-ga. "Mida te sellest arvate?" küsis Holmes. 

"Kahtlemata on see paberi valmistaja nimi või pigem tema monogramm.” 

"Hoopiski mitte. G koos väikese t-ga tähendab "Gesellschafti", mis on saksa vaste 
"kompaniile". See on tavapärane lühend, nagu inglise keeles "Co". P tähistab muidugi 
"Papieri". Nüüd siis "Eg". Vaatame õige oma geograafilist leksikoni." Holmes võttis 
riiulilt raske pruuni köite. "Eglow, Eglonitz - siin see ongi, Egria. See on saksakeelsel 
maal - Böömimaal, Karlsbadi lähedal. Väärib tähelepanu Wallensteini surmakoha ja 
arvukate klaasi- ja paberivabrikutega. Ahaa, mida te sellest arvate?" Tema silmad särasid 
ja ta saatis oma sigaretist õhku suure sinaka ja võiduka suitsupilve. 

"Paber on tehtud Böömimaal,” ütlesin ma. 

"Just nimelt. Ja mees, kes selle kirja kirjutas, on sakslane. Kas te panite tähele seda 
iseäralikku lauseehitust: "Sellise iseloomustuse teie kohta igalt poolt oleme saanud.” 
Prantslane või venelane ei oleks võinud seda kirjutada. Ainult sakslased käivad oma 
verbidega nii halvasti ringi. Seega jääb üle ainult teada saada, mida tahab see sakslane, 
kes kirjutab Böömi paberile ja eelistab maski kandmist oma näo näitamisele. Ja kui ma ei 
eksi, siis sealt ta tulebki, et hajutada kõik meie kahtlused.” 

Sel ajal, kui ta rääkis, kostis vali kabjaplagin ja rataste krigin vastu kõnnitee serva, 
millele järgnes järsk kellahelin. Holmes vilistas. 

"Hääle järgi otsustades paarisrakend,” ütles ta. "Jah," jätkas ta aknast välja vaadates. 
"Kena väike tõld ja paar iludusi. Kumbki on väärt sada viiskümmend gini. Selles 
juhtumis on raha, Watson, kui selles ka midagi muud ei ole.” 

"Ma hakkan parem minema, Holmes." 

"Mitte sinnapoolegi, doktor. Jääge paigale. Ilma oma Boswellita olen ma kadunud 
mees. Ja see lugu tõotab tulla huvitav. Oleks kahju sellest ilma jääda.” 

"Aga teie klient...” 


"Mis siis temast on? Minul võib teie abi tarvis minna ja seda võib tarvis minna temalgi. 
Siit ta tulebki. Istuge sellesse tugitooli, doktor, ja kuulake meid võimalikult 
tähelepanelikult!" 

11 

Aeglased ja rasked sammud, mis olid kostnud trepilt ja koridorist, peatusid otse ukse 
taga. Siis kõlas vali ja otsustav koputus. "Astuge sisse!" ütles Holmes. 

Sisenes mees, kes oli vaevalt lühem kui kuus jalga kuus tolli ning Heraklese rinna ja 
jäsemetega. Tema riietuses oli sedasorti toredust, mida Inglismaal niisama hästi kui 
maitsetuks peetakse. Tema kaherealise kuue varrukad ja hõlmad olid kaunistatud laiade 
karakullna-ha ribadega ning tema õlgadele heidetud tumesinine mantel oli vooderdatud 
tulipunase siidiga ja kinnitatud kurgu all prossiga, mis koosnes ühestainsast leekivast 
berüllist. Poole sääremarjani ulatuvad saapad, mis olid uhke pruuni karusnahaga 
ääristatud, viisid lõpule mulje barbaarsest rikkusest, millele viitas mehe kogu välimus. 
Käes hoidis ta laiaäärelist kaabut ning tema näo ülemist poolt kattis allapoole põsenukke 
ulatuv must võlurimask, mille ta oli ilmselt alles hetk tagasi ette seadnud, sest kui ta 
sisenes, oli ta käsi veel maski juurde tõstetud. Näo alumise osa järgi otsustades paistis ta 
olevat tugeva iseloomuga mees, tal oli paks rippuv alahuul ja pikk sirge lõug, mis näitab 
jonnakuse mõõtmeid omandavat otsusekindlust. 

"Kas te saite mu kirja kätte?" küsis külaline sügava kareda häälega ja tugeva saksa 
aktsendiga. "Ma teatasin teile oma tulekust." Ta vaatas kord minu, kord Holmesi otsa, 
otsekui ei oleks ta kindel, kumma poole pöörduda. 

"Võtke, palun, istet,” ütles Holmes. "Lubage mul tutvustada oma sõpra ja kolleegi 
doktor Watsonit, kes on aeg-ajalt nii hea ja aitab mind minu töös. Kelle poole on mul au 
pöörduda?" 

"Te võite nimetada mind krahv von Krammiks, Böömi aadlikuks. Ma saan aru, et see 
härra, teie sõber, on aumees ja oskab vaikida ning ma võin usaldada teda ühes äärmiselt 
tähtsas asjas. Kui ei, siis eelistaksin ma parem teiega üksi vestelda.” 

Ma tõusin, et minna, kuid Holmes haaras mul randmest ja tõukas mind tagasi toolile. 
"Kas me jääme mõlemad või ei jää me kumbki." ütles ta. "Selle härra kuuldes võite te 
öelda kõike, mida te võite öelda mulle." 

Krahv kehitas oma laiu õlgu. "Siis pean ma alustama,” ütles ta. "võttes teilt mõlemalt 
lubaduse pidada asi täielikus saladuses kahe aasta jooksul; selle tähtaja lõppedes pole see 
enam oluline. Praegu ei oleks liialdus öelda, et tegemist on äärmiselt kaaluka asjaga, mis 

võib mõjutada Euroopa ajalugu.” 

"Ma luban," ütles Holmes. "Ja mina luban ka.” 

"Vabandage, palun, mu maski," jätkas meie kummaline külaline. "See auväärt isik, 
kelle teenistuses ma olen, soovib, et tema esindaja jääks teile tundmatuks, ning ma võin 
kohe tunnistada, et tiitel, millega ma just äsja ennast nimetasin, ei kuulu päriselt mulle.” 

"See oli mulle teada," ütles Holmes kuivalt. 

"Asjaolud on väga delikaatsed ning tuleb võtta tarvitusele kõik ettevaatusabinõud, et 
lämmatada võimalikku tohutut skandaali, mis kompromiteeriks tõsiselt ühte Euroopa 
valitsevatest suguvõsadest. Otse öeldes puudutab asi kuulsat Ormsteini kuningakoda, 
Böömi-maa pärusvalitsejaid.” 

"Ka see oli mulle teada," pomises Holmes, seades end oma tugitooli istuma ja sulgedes 
silmad. 


Meie külaline vaatas ilmse imestusega selle mehe rauget, lamask-levat kogu, keda talle 
oli kahtlemata kirjeldatud kõige vahedama mõistusega juurdlejana ja kõige energilisema 
tegutsejana Euroopas. Holmes tegi silmad uuesti aeglaselt lahti ja vaatas kärsitult 
hiiglasekasvu klienti. 

"Kui Teie Majesteet suvatseks oma lugu esitada," märkis ta, "oleks mul suurem 
võimalus teile nõu anda." 

Mees hüppas toolilt püsti ja sammus taltsutamatu erutusega mööda tuba edasi-tagasi. 
Siis rebis ta ahastava liigutusega maski näolt ja viskas selle maha. "Teil on õigus!" hüüdis 
ta. "Ma olen kuningas. Miks ma peaksin seda varjama!" 

"Tõepoolest - miks?" pomises Holmes. "Teie Majesteet ei olnud veel sõnagi lausunud, 
kui mulle oli juba teada, et ma räägin Wilhelm Gottsreich Sigismund von Ormsteini, 
Cassel-Felsteini suurvürsti ja Böömimaa kuningaga." 

"Aga te ju mõistate ometi,” ütles meie külaline uuesti istet võttes ja käega üle kõrge 
lauba tõmmates, "te ju mõistate ometi, et ma pole harjunud niisuguseid asju isiklikult 
ajama. See asi oli aga nii delikaatne, et ma ei saanud seda usaldada oma esindajale end 
tema võimusesse andmata. Ma tulin incognito Prahast, et teilt nõu küsida.” 

"Palun küsige siis,” ütles Holmes uuesti silmi sulgedes. 

"Faktid on lühidalt järgmised: umbes viis aastat tagasi sain ma 

pika külaskäigu ajal Varssavisse tuttavaks tuntud seiklejanna Irene Adleriga. See nimi 
on teile kahtlemata tuttav.” , 

"Olge nii lahke ja otsige ta minu kartoteegist üles, doktor," pomises Holmes silmi 
avamata. Paljude aastate vältel oli ta kasutanud inimeste ja muude teemade kohta käivate 
sõnumite sedeldamise süsteemi, nii et oli raske nimetada mingit teemat või inimest, mille 
või kelle kohta ta ei oleks saanud sedamaid informatsiooni anda. Käesoleval juhul leidsin 
Irene Adleri eluloo litsutuna ühe juudi rabi elukäigu ja kellegi staabiülema eluloo vahele, 
kes oli kirjutanud monograafia süvamere kaladest. 

"Laske ma vaatan!" ütles Holmes. "Hmh! Sündinud New Jersey's 1858. aastal. Kontra- 
alt, hm! La Scala - hm! Varssavi Õueteatri primadonna -jajah! Lahkus ooperilavalt - 
ahaa! Elab Londonis - nii, nii! Nagu ma aru saan, oli Teie Majesteet selle noore naisega 
kuidagi seotud, kirjutas talle mõne kompromiteeriva kirja ja soovib nüüd neid kirju tagasi 
saada.” 

"Täpselt nii. Aga kuidas...” 

"Kas te sõlmisite salaja abielu?" 

PETE 

"Ei ole olemas mingeid juriidilisi dokumente ega kirjalikke tunnistusi?" "Ei." 

"Sellisel juhul ei saa ma Teie Majesteedist aru. Kui see noor naine peaks kasutama kirju 
väljapressimiseks või mõneks muuks eesmärgiks, kuidas saaks ta siis nende autentsust 
tõendada?" 

"Need on minu käekirjaga kirjutatud." 

"Häh! Võltsing!" 

"Minu isiklik kirjapaber.” 
"Varastatud." 

"Minu enda pitsat.” 
"Järele tehtud.” 

"Minu foto.” 


"Ostetud." 

"Me olime mõlemad sellel fotol." 

"Oh heldeke! See on väga halb. Teie Majesteet on tõesti ettevaatamatu olnud.” 

"Ma olin hull - arust ära.” 

"Te olete ennast tõsiselt kompromiteerinud." "Ma olin siis kõigest kroonprints. Ma olin 
noor. Ma olen praegu ainult kolmekümnene”.” "Pilt tuleb tagasi saada.” "Me oleme 
proovinud, kuid asjatult.” "Teie Majesteet peab maksma. Pilt tuleb ära osta.” "Irene Adler 
ei müü seda." "Siis varastada.” 

"On tehtud viis katset. Kaks korda otsisid minu palgatud murdvargad tema maja läbi. 
Kord suunasime tema reisipagasi kõrvale. Kaks korda on teda varitsetud. Ei mingeid 
tulemusi.” 

"Pildist mitte jälgegi?" 

"Mitte kõige vähematki.” 

Holmes puhkes naerma. "See on päris kena probleemikene,” ütles 

ta. 

"Aga mulle on asi väga tõsine," vastas kuningas etteheitvalt. 

"Tõesti väga tõsine. Ja mida ta kavatseb selle fotoga teha?" 

"Mind hävitada." 

"Aga kuidas?" 

"Ma hakkan abielluma." 

"Ma olen sellest kuulnud.” 

"Clotilde Lothman von Saxe-Meningeniga, Skandinaavia kuninga vanuselt teise 
tütrega. Teile on võib-olla teada tema perekonna ranged põhimõtted. Ta on ka ise 
kehastunud õrnus. Kas või kahtluse varigi minu käitumise suhtes teeks kõigele lõpu.” 

"Ja Irene Adler?" 

"Ähvardab foto neile' saata. Ja saadab. Ma tean, et tema saadab. Teie ei tunne teda, aga 
tal on raudne hing sees. Tal on kaunim nägu kui ühelgi teisel naisel ja kõige 
otsusekindlama mehe mõistus. Ta ei kohkuks tagasi millegi ees, et takistada mind teise 
naisega abiellumast-mitte millegi ees!" 

"Kas olete kindel, et ta pole pilti veel ära saatnud?" 

"Olen kindel." 

"Ja miks?" 

"Sest ta ütles, et ta saadab selle päeval, mil kihlus avalikult teatavaks tehakse. See 
toimub järgmisel esmaspäeval.” 

"Oh, siis on meil veel kolm päeva aega," ütles Holmes 

haigutades. "See on väga hea, sest mul on praegu just käsil paar tähtsat asja. Teie 
Majesteet jääb muidugi praegu Londonisse?" 

"Muidugi. Te leiate mind Langhamist, krahv von Krammi nime alt.” 

"Ma siis kirjutan teile mõne sõna selle kohta, kuidas meil asi edeneb.” 

"Palun, olge nii kena. Ma olen kehastunud kannatamatus." 

"Ja siis rahaküsimus.” 

"Teil on selles suhtes carte blanche." 

"Täielikult?" 

"Ütlen teile, et ma annaksin ühe provintsi oma kuningriigist, et see foto kätte saada." 


"Ja praegusteks kuludeks?" 

Kuningas võttis oma mantli alt raske seemisnahkse koti ja pani selle lauale. 

"Siin on kolmsada naela kullas ja seitsesada pangatähtedes,” ütles ta. 

Holmes kritseldas märkmikulehele kviitungi ja ulatas selle kuningale. 

"Ja mademoiselle'i aadress?" küsis ta. 

"Briony Lodge, Serpentine Avenue, St. John's Wood." 

Holmes kirjutas selle üles. "Veel üks küsimus,” ütles ta. "Kas see foto oli 
kabinetkaustas?" 

"Jah." 

"Head ööd siis, Teie Majesteet, ja ma usun, et meil on peagi teile häid uudiseid. Ja head 
ööd, Watson,” lisas ta, kui kuningliku tõlla rattad mööda tänavat veeresid. "Kui te 
oleksite nii lahke ja tuleksite homme kell kolm siia, vestleksin ma teiega meelsasti sellest 
asjast.” 


II 


Täpselt kell kolm olin ma Baker Streetil, kuid Holmes ei olnud veel koju tulnud. 
Majaperenaine teatas mulle, et Holmes oli lahkunud majast veidi pärast kella kaheksat 
hommikul. Istusin siiski kamina juurde kavatsusega teda oodata, ükskõik kui kauaks ta ka 
jääb. Tundsin juba selle uurimise vastu sügavat huvi, sest kuigi seda 

16 

ei ümbritsenud niisugused sünged ja kummalised tunnusjooned, mis seostusid nende 
kahe kuritööga, mida ma olen juba kirjeldanud, andis selle juhtumi iseloom ja Holmesi 
kliendi kõrge seisus ometi sellele oma eripära. Ja tõesti, lisaks selle juurdluse iseloomule, 
mis mu sõbral käsil oli, peitus tema meisterlikus olukorra mõistmises ja tema terases, 
vahedas mõtlemises midagi, mis tegi meeldivaks tema töösüsteemi tundmaõppimise ja 
tema kiirete paindlike meetodite jälgimise, mille abil ta kõige keerulisemad küsimused 
lahti harutas. Nii harjunud olin ma tema alatise eduga, et mulle ei tulnud isegi sellist 
võimalust pähe, et teda võiks tabada ebaõnn. 

Kell hakkas neli saama, kui uks avanes ja tuppa astus joobnu muljet jättev sagris 
põskhabemega tallipoiss, kellel oli punetav nägu ja räbaldunud riided. Kuigi ma olin 
harjunud oma sõbra hämmastavate võimetega maskeeringute kasutamisel, pidin ma 
ikkagi hästi teraselt vaatama, enne kui olin päris kindel, et see oli tõesti Holmes. 
Peanoogutuse saatel kadus ta magamistuppa ja ilmus sealt viie minuti pärast nähtavale 
tviidülikonnas ja korraliku välimusega nagu harilikult. Pistnud käed taskusse, sirutas ta 
jalad kamina ees välja ja naeris minuti südamest. 

"Einoh, tõepoolest!" hüüatas ta, hakkas siis läkastama ja naeris jälle, kuni vajus lõdvalt 
ja abitult tooli seljatoe najale. . 

"Milles on asi?" 

"See on tõesti väga naljakas. Olen kindel, et te ei suuda ära arvata, millega ma täna 
hommikul tegelesin ja millega see asi lõppes." 

"Ma ei suuda seda kujutleda. Küllap te jälgisite preili Irene Adleri harjumusi ja võib- 
olla ka maja." 

"Seda küll. Loo järg oli üsna kahvatu. Kas ma räägin teile? Täna hommikul natuke 
pärast kaheksat lahkusin ma kodunt töötu talupoisina. Hobustega tegelevate inimeste seas 
valitseb imeline osavõtlikkus ja omamoodi vabamüürlus. Kuulu nende huikaja sa saad 


teada kõik, mis teadmist väärib. Briony Lodge'i leidsin ma peagi. See on elegantne villa, 
selle taga on aed, aga esikülg ulatub päris tänava äärde ja sel on kaks korrust. Chubbi 
lukk ukse ees. Paremas tiivas hea mööbliga suur elutuba, kõrged aknad ulatuvad peaaegu 
põrandani ning neil on need naeruväärsed inglise aknariivid, mida võib avada isegi laps. 
Maja tagaküljes ei olnud midagi märkimisväärset peale selle, et tõllakuuri katuselt ulatab 
koridori aknani. Ma kõndisin 

ümber maja ja uurisin seda hoolikalt igas suhtes, kuid midagi muud huvitavat ma ei 
märganud. 

Siis lonkisin ma tänavat mööda edasi ja leidsin, nagu ma olingi oodanud, et ühel 
aiamüüri äärsel tänavakesel on talliõu. Ma aitasin tallipoistel hobuseid harjata ja sain 
vastutasuks kahepennilise, klaasi porteri ja õlle segu, kaks piibutäit tubakat ja nii palju 
informatsiooni preili Adleri kohta, kui vaid võisin soovida, rääkimata poolest tosinast 
teisest ümbruskonna inimesest, kelle vastu ma ei tundnud vähimatki huvi, kuid kelle 
elulugusid ma olin sunnitud kuulama.” 

"Ja mida te kuulsite Irene Adlerist?" küsisin ma. 

"Oh, ta on sealkandis kõigil meestel pead segi ajanud. Ta on kõige kenam õrnema soo 
esindaja sellel planeedil. Niisugusel seisukohal ollakse üksmeelselt Serpentine'i talliõuel. 
Ta elab vaikselt, laulab kontsertidel, sõidab iga päev kell viis välja ja tuleb tagasi täpselt 
kell seitse, õhtusöögiks. Muul ajal käib harva väljas, ainult laulmas. Ainult üks 
meeskülaline, kuid sagedane. Ta on musta verd, ilus ja uljas ning ei käi kunagi harvemini 
kui kord päevas, tihti isegi kaks korda. Ta on keegi härra Godfrey Norton 
advokaadiühingust Inner Temple. Kas näete, millised eelised on voorimehest usaldus- 
sõbral. Nad olid teda kümmekond korda Serpentine'i talliõuest koju sõidutanud ja teadsid 
temast kõik. Kui ma olin ära kuulanud kõik, mis neil öelda oli, hakkasin ma uuesti Briony 
Lodge'i ümbruses edasi-tagasi kõndima ja oma sõjaplaani läbi mõtlema. 

See Godfrey Norton oli ilmselt oluline tegur selles loos. Ta oli advokaat. See kõlas 
pahaendeliselt. Mis suhted olid nende vahel ja mis eesmärk oli mehe korduvatel 
külaskäikudel? Kas Irene Adler oli tema klient, tema sõber või tema armuke? Kui 
esimene, siis oli ta tõenäoliselt foto härra Nortoni hoole alla andnud. Kui tegemist oli 
viimase võimalusega, oli see vähem tõenäoline. Selle küsimuse lahendusest sõltus, kas 
ma pidin jätkama tööd Briony Lodge'is või pöörama oma tähelepanu selle härrasmehe 
kontorile Temple'is. See oli delikaatne küsimus ning avardas minu juurdluse ala. Kardan, 
et tüütan teid nende üksikasjadega, aga iha pean teile näitama oma pisiraskusi, et te 
olukorrast aru saaksite.” 

"Ma jälgin teid tähelepanelikult," vastasin ma. 

"Ma kaalusin seda asja ikka veel mõttes, kui Briony Lodge'i ette sõitis voorimehetroska 
ja sellest hüppas välja üks härrasmees. See 

oli märkimisväärselt ilus mees - tõmmu, kotkanina ja vuntsidega, ilmselt seesama mees, 
kellest mulle oli räägitud. Paistis, et tal oli väga kiire, ta hüüdis voorimehele, et see 
ootaks, ning möödus ukse avanud toaneitsist inimese ilmel, kes tundis end selles majas 
nagu oma kodus. 

Mees jäi majja umbes pooleks tunniks ja ma silmasin teda läbi elutoa akende edasi- 
tagasi kõndimas, erutatult rääkimas ja kätega vehkimas. Irene Adlerit ma ei näinud. Peagi 


ilmus mees nähtavale, isegi veel kärsitumana kui enne. Tõlla juurde astudes võttis ta tas- 
kust kuldkella ja vaatas seda tõsiselt. "Kihutage põrgukiirusel!" ütles ta. "Kõigepealt 
Regenti tänavale Grossi £z Hankey juurde ning siis St. Monica kirikusse Edgeware 
Roadil. Saate pool gini, kui te kahekümne minutiga toime tulete!" 

Nad kihutasid minema ning ma mõtlesin parajasti, kas mul poleks parem neile 
järgneda, kui mööda tänavat lähenes kena väike landoo, kutsaril kuub ainult poolenisti 
kinni nööbitud ja lips viltu, kusjuures kõik rakmete rihmaotsad tolknesid pannaldest 
väljas. Landoo ei olnud veel õieti peatunudki, kui Irene Adler majast välja sööstis ja sinna 
sisse istus. Sel hetkel nägin ma teda ainult vilksamisi, aga ta oli ilus naine. Tal oli nägu, 
mille pärast mees võiks surra. 

"St. Monica kirikusse, John!" hüüdis ta. "Ja sa saad pool sovrinit, kui sa kahekümne 
minutiga toime tuled!" 

Ma ei saanud tõesti kuidagi neile järgnemata jätta, Watson. Ma kaalusin parajasti, kas 
ma peaksin jooksu pistma või Irene Adleri landoo taha kükitama, kui mööda tänavat 
lähenes voorimehesõiduk. Kutsar vaatas kahtlustavalt minusugust räbaldunud klienti, aga 
ma hüppasin sisse enne, kui ta vastu vaidlema jõudis hakata. "St. Monica kirikusse,” 
ütlesin ma, "ja pool sovrinit, kui te jõuate sinna kahekümne minutiga.” Kell sai 
kahekümne viie minuti pärast kaksteist ning oli muidugi selge, mis teoksil oli. 

Mu kutsar sõitis kiiresti. Minu meelest ei ole ma kunagi kiiremini sõitnud, aga teised 
jõudsid kohale enne meid. Kui ma saabusin, olid voorimehesõiduk ja landoo auravate 
hobustega ukse ees. Ma maksin mehele ja tõttasin kirikusse. Seal polnud hingelistki peale 
nende kahe, kellele ma olin järgnenud, ja ühe koorirüüsse rõivastatud vaimuliku, kes näis 
neid noomivat. Kõik kolm seisid kobaras altari ees. Ma lonkisin külgkäiku pidi edasi 
nagu iga teinegi kirikusse sisse 

astunud logeleja. Äkitselt pöörasid kolm altari ees seisjat minu üllatuseks mind vaatama 
ja Godfrey Norton tormas minu poole. 

"Jumal tänatud!" hüüdis ta. "Te sobite küll! Tulge! Tulge!" 

"Mis on?" küsisin. 

"Tulge, mees, meil on ainult kolm minutit aega, hiljem ei ole see enam kehtiv." 

Mind poolenisti tiriti altari ette ja enne kui ma millestki aru sain, leidsin end pomisemas 
vastuseid, mis mulle kõrva sosistati, käenda-mas asju, millest ma midagi ei teadnud, ning 
aitamas igati kaasa vallalise Irene Adleri kindlale ühendamisele poissmehest Godfrey 
Nor-toniga. Kõik oli hetke jooksul läbi ning härra tänas mind ühelt poolt ja daam teiselt 
poolt ning vaimulik saatis mulle otse eest säravaid pilke. See oli kõige pöörasem olukord, 
millesse ma kunagi oma elus sattunud olen, ning just sellest mõtlemine ajaski mind äsja 
naerma. Tundub, et nende abiellumisluba ei olnud päris ametlik, vaimulik teatas 
kategooriliselt, et laulatab nad ainult siis, kui on olemas vähemalt mingisugune tunnistaja, 
ning minu õnnelik lähenemine päästis peigmehe vajadusest tormata tänavalt isameest 
otsima. Pruut andis mulle sovrini ning ma kavatsen seda selle sündmuse mälestuseks oma 
kellaketi küljes kanda.” 

"See on väga ootamatu asjakäik," ütlesin ma, "ja mis sai edasi?" 

"Noh, ma leidsin, et mu plaan on tõsises ohus. Paistis, et see paar võis viivitamatult ära 
sõita, ning seega olid vajalikud väga kiired ja energilised minupoolsed abinõud. Kuid 
kiriku uksel läksid nad lahku, mees sõitis tagasi Temple'isse ja naine oma koju. "Ma 


sõidan kella viie ajal parki nagu tavaliselt," ütles Irene Adler mehest lahkudes. Rohkem 
ma ei kuulnud. Nad sõitsid eri suunda ja mina läksin oma asju õiendama." 

"Ning need oleksid?" 

"Lihalõigud ja klaas õlut,” vastas Holmes kella helistades. "Mul on olnud liiga kiire, et 
toidule mõelda, ning tõenäoliselt on mul täna õhtul veelgi kiirem. Muide, doktor, ma 
tahan, et te mind aitaksite."” 

"Meeleldi."” 

"Ega teil midagi seaduserikkumise vastu ei ole?" 

"Mitte kõige vähematki.” 

"Ega vahistamise vastu?" 

"Õilsa ürituse nimel mitte." 

"Oo, üritus on suurepärane!" 

"Siis olen ma teiega!" 

"Ma olin kindel, et võin teie peale loota.” 

"Aga mida te minult soovite?" 

"Kui proua Turner on kandiku tuppa toonud, teen ma selle teile selgeks. Niisiis,” ütles 
Holmes, asudes näljaselt selle lihtsa toidu kallale, mille meie majaperenaine oli toonud, 
"ma pean arutama seda söögi ajal, sest mul pole kuigi palju aega. Kell hakkab viis saama. 
Kahe tunni pärast peame olema tegevuspaigal. Preili Irene või pigem madame tuleb 
sõitmast tagasi kell seitse. Me peame tal Briony Lodge'i juures vastas olema.” 

"Ja mis saab siis?" 

"Selle peate minu hooleks jätma. Ma olen juba järgnevad sündmused korraldanud. 
Esitan teile ainult ühe nõudmise. Te ei tohi vahele segada, juhtugu mis tahes. Kas 
mõistate?" 

"Kas ma pean olema erapooletu?" 

"Te ei tohi teha mitte kui midagi. Tõenäoliselt tekib seal väike rüselus. Ärge sellesse 
sekkuge. Asi lõpeb sellega, et mind viiakse majja. Neli või viis minutit hiljem tehakse 
elutoa aken lahti. Te peate end selle avatud akna lähedusse seadma.” 

"Jah." 

"Te peate mind jälgima, sest ma olen teile nähtav.” "Jah." 

"Ja kui ma tõstan käe - niiviisi -, viskate teie tuppa selle, mille ma teile selleks 
otstarbeks annan, ning karjute samal ajal, et tuli on lahti. Kas te saate minust aru?" 

"Täielikult." 

"Selles ei ole midagi eriti hirmsat,” ütles Holmes sigarikujulist rulli taskust võttes. "See 
on tavaline tinavalaja suitsurakett, mille mõlemas otsas on sütik, mis teeb selle 
isesüttivaks. Sellega teie ülesanne piirdubki. Kui te hüüate, et tuli on lahti, toetavad teid 
üsna mitu inimest. Te võite tänavanurgale minna ja ma ühinen teiega kümne minuti 
pärast. Loodetavasti olen ma ennast mõistetavaks teinud?" 

"Ma pean jääma erapooletuks, minema akna juurde, jälgima teid ja viskama märguande 
peale selle eseme sisse, siis karjuma, et tuli on lahti, ja ootama teid tänavanurgal.” 

"Täpselt nii.” 

"Siis võite täielikult minu peale loota.” 

"Suurepärane. Nüüd on mul ilmselt aeg end oma uueks osaks ette valmistada.” 


Holmes kadus magamistuppa ja tuli mõne minuti pärast tagasi kui lahke ja lihtsameelne 
lahkusu vaimulik. Tema laiaservaline must kaabu, kottis püksid, valge kaelaside, 
kaastundlik naeratus ning üldine tähelepanelik ja heatahtlikult uudishimulik ilme olid 
sellised, millega oleks härra John Hare üksi võinud võistelda. Asi polnud lihtsalt selles, et 
Holmes vahetas kostüümi. Näis, nagu oleks iga uue osaga muutunud tema ilme, 
käitumine ja isegi tema hing. Kui ta sai kuritegevuse alal asjatundjaks, kaotas lava hea 
näitleja, nagu ka teadus kaotas terase mõtleja. 

Kell oli veerand seitse, kui me Baker Streetilt lahkusime, ning kümme minutit enne 
täistundi leidsime end Serpentine'i Avenue'lt. Hakkas juba hämarduma ning 
tänavalaternaid parajasti süüdati, kui me sammusime Briony Lodge'i ees edasi-tagasi, 
selle asuka tulekut oodates. Maja oli just selline, nagu ma olin seda Sherlock Holmesi 
sisutiheda kirjelduse järgi kujutlenud, aga paik ei olnud nii üksik, kui ma olin oodanud. 
Vastupidi, vaikse linnajao väikese tänava kohta oli see märkimisväärselt rahvarohke. 
Nurgal suitsetas ja naeris salkkond viletsalt rõivastatud mehi, sealsamas oli kääriteritaja 
oma rattaga, kaks kaardiväelast kurameerisid ühe lapsehoidjaga ning mitu 
hästirõivastatud noormeest tolknesid samas, sigar suus. 

"Vaadake," märkis Holmes, kui me maja ees edasi-tagasi sammusime, "see abielu 
lihtsustab asja tunduvalt. Foto muutub nüüd kahe teraga mõõgaks. On võimalus, et Irene 
Adlerile on selle näitamine Godfrey Nortonile niisama vastumeelne nagu meie kliendile 
võimalus, et see satub tema printsessi silma alla. Küsimus on nüüd selles, kust me fotot 
otsima peame.” 

"Tõepoolest - kust?" 

"On väga vähe tõenäoline, et Irene Adler seda kaasas kannab. See on kabinetkaustas. 
Liiga suur, et seda oleks võimalik kergesti naise rõivastusse peita. Ta teab, et kuningas on 
võimeline teda varitsema ja läbi otsida laskma. Kaks sellelaadilist katset on juba tehtud. 
Seega võime olla kindlad, et ta ei kanna seda kaasas.” 

"Kus see siis on?" 

"Tema pankuri või advokaadi juures. Nende kahe võimalusega 

peab arvestama. Aga ma kaldun arvama, et kumbki pole õige. Naistele meeldib 
salatseda ja asju oma käe järgi ära peita. Miks peaks Irene Adler foto kellegi teise kätte 
andma? Iseennast võib ta usaldada, aga keegi ei oska öelda, millist kaudset või poliitilist 
survet võidakse avaldada ametimehele. Pealegi, kas te mäletate, et ta oli otsustanud 
kasutada fotot mõne päeva jooksul. See peab asuma kättesaadavas kohas. See peab olema 
tema enda majas.” 

"Aga sinna on kaks korda sisse murtud.” 

"Häh! Ei osatud otsida.” 

"Aga kuidas teie otsite?" 

"Ma ei otsigi.” 

"Mida te siis teete?" 

"Ma lasen Irene Adleril seda endale näidata." 

"Aga ta ju keeldub.” 

"Ta ei saa seda teha. Aga ma kuulen rattamürinat. Tema tõld tuleb. Nüüd täitke täht- 
tähelt mu juhtnööre." 

Sel ajal kui Holmes rääkis, paistis avenüü kurvi tagant tõlla külg-laternate kuma. See 
oli elegantne väike landoo, mis vuras Briony Lodge'i ukse ette. Kui see peatus, sööstis 


üks nurga peal aega surnuks löövatest meestest ettepoole ust avama, lootuses vaskmünti 
teenida, kuid ta lükkas kõrvale teine logeleja, kes oli sama kavatsusega kohale tormanud. 
Tekkis äge tüli, mida suurendasid veelgi kaks kaardiväelast, kes asusid ühe logardi 
poolele, ning kääriteritaja, kes toetas niisama tuliselt teist poolt. Anti esimene hoop, ning 
hetke jooksul oli tõllast välja astunud daam keset väikest jõuku, kus õhetavad ja 
rabelevad mehed üksteist metsikult rusikate ja keppidega kolkisid. Holmes sööstis 
rahvasumma, et daami kaitsta; aga just siis, kui ta oli daamini jõudnud, Holmes karjatas 
ja kukkus maha, veri mööda nägu alla jooksmas. Kui Holmes kukkus, lasksid kaardiväe- 
lased ühes suunas ja päevavargad teises suunas jalga, mitu paremini rõivastatud inimest 
aga, kes olid jälginud kähmlust selles osalemata, tulid nüüd lähemale, et aidata daami ja 
anda abi vigastatud mehele. Irene Adler, nagu ma teda ikka veel nimetan, oli trepist üles 
tõtanud, aga ta seisatas trepipealsel, tema suurepärane kuju esikulaternate taustal välja 
joonistumas, ja vaatas tagasi tänava poole. 

"Kas see vaene härra on tõsiselt viga saanud?" küsis ta. 

"Ta on surnud!" hüüdis mitu häält. 

"Ei, ei, tal on veel eluvaim sees!" karjus teine hääl. "Aga ta sureb enne, kui ta haiglasse 
jõutakse viia.” 

"Ta on vapper mees,” ütles üks naine. "Kui teda poleks olnud, oleksid nad proua 
rahakoti ja kella kätte saanud. Need olid igavesed jõhkardid. Ahaa, vaene mees hakkas 
uuesti hingama.” 

"Teda ei või ometi tänavale lamama jätta. Kas me tohime ta majja kanda, proua?" 

"Muidugi. Tooge ta elutuppa. Seal on mugav diivan. Tulge minu järel, palun.” 

Aeglaselt ja pühalikult kanti Holmes Briony Lodge'i ja asetati elutuppa diivanile, samal 
ajal kui mina neid sündmusi ikka veel oma vahipostilt akna juures jälgisin. Tuled olid 
põlema pandud, kuid ruloosid ei olnud veel ette tõmmatud, nii et ma nägin, kuidas 
Holmes diivanil lebas. Ma ei tea, kas teda haaras sel hetkel kahetsus osa pärast, mida ta 
mängis, aga ma tean, et mina ei olnud küll elus sügavamat häbi tundnud kui nüüd, mil 
nägin seda kaunist olendit, keda ma petma valmistusin, ja seda armulisust ja lahkust, 
millega ta viga saanud mehe eest hoolitses. Ja ometi oleksin maju Holmesi kõige alatu- 
mal kombel reetnud, kui ma oleksin nüüd loobunud osast, mille ta mulle oli usaldanud. 
Tegin südame kõvaks ja võtsin oma palitu hõlma alt suitsuraketi. Lõpuks ei kavatse ma ju 
Irene Adlerile midagi halba teha. Me ainult takistame teda kellelegi teisele halba 
tegemast. 

Holmes oli diivanil istuli tõusnud ja ma nägin, et ta ahmis õhku, nagu mataks tal hinge. 
Toatüdruk jooksis akna juurde ja avas selle. Samal hetkel nägin ma, kuidas Holmes käe 
tõstis, ning selle märguande peale viskasin ma oma raketi tuppa, hüüdes: "Tuli lahti!" 

Vaevalt oli see hüüatus mu huulilt kõlanud, kui kogu pealtvaatajate hulk, hästi ja 
halvasti rõivastatud inimesed - härrasmehed, talli-poisid ja teenijatüdrukud -, ühinesid 
üldise kisaga "Tuli lahti!". Paksud suitsupilved täitsid keereldes toa ja tungisid avatud 
aknast välja. Ma silmasin jooksvaid kogusid ning hetk hiljem kinnitas Holmesi hääl maja 
seest, et tegemist on valehäirega. Trügides läbi lärmava rahvahulga, jõudsin ma 
tänavanurgale ning kümme minutit hiljem tundsin ma oma rõõmuks, kuidas sõber mul 
käe alt kinni võttis ja ma sellest märulist eemale pääsesin. Holmes kõndis kiiresti ja 
vaikides mõne minuti, kuni olime keeranud ühele vaiksele, Edge-ware Roadi poole 
viivale tänavale. 

"See oli teil väga kenasti tehtud, doktor,” tähendas ta. "Paremini ei oleks saanudki. 
Kõik on korras." "Kas te saite foto kätte?" "Ma tean, kus see on.” "Ja kuidas te seda teada 
saite?" "Ta näitas mulle, nagu ma teile ütlesin." "Ma ei taipa ikka veel midagi." 

"Ma ei taha sellest saladust teha,” ütles Holmes naerdes. "Asi on ülimalt lihtne. Te saite 
muidugi aru. et kõik need inimesed tänaval olid kaasosalised. Nad olid kõik selleks 
õhtuks palgatud.” 

"Seda ma aimasin.” 

"Kui kaklus lahti läks, oli mul peopesas natuke värsket punast värvi. Tormasin 
ettepoole, kukkusin, lõin käe näo ette ja jätsingi mulje, et olen haletsusväärselt kannatada 
saanud. See on vana nipp.” 

"Selle peale oskasin ma ka tulla." 

"Siis kanti mind majja. Irene Adler pidi mind paratamatult majja laskma. Mis tal muud 
üle jäi! Ja nimelt elutuppa, kuhu ta minu kahtluste kohaselt foto oli peitnud. Oli kaks 
võimalust, kas elutuppa või magamistuppa, ning ma olin otsustanud teada saada, kumba 
neist. Mind asetati diivanile, ma andsin märku, et mul matab hinge, nad olid sunnitud 
akna avama, ning siis oligi teie kord tegutseda." 

"Kuidas see teid aitas?" 

"See oli kõige tähtsam. Kui naine arvab, et tema maja põleb, tormab ta vaistlikult 
päästma seda, mida ta kõige kallimaks peab. See on täiesti vastupandamatu sund ning ma 
olen seda korduvalt ära kasutanud. Mul oli sellest kasu Darlingtoni võltsingu skandaali 
puhul ja Arnsworthi lossi loos niisamuti. Abielunaine haarab lapse; vallaline sirutab käe 
ehtekarbi järele. Noh, mulle oli selge, et meie tänasel daamil ei olnud majas midagi 
väärtuslikumat kui see, mida me otsime. Ta tormaks seda kindlasse kohta toimetama. 
Tulehäire oli imetlusväärselt hästi tehtud. Suitsust ja karjumisest oleks piisanud ka 
raudsete närvide vapustamiseks. Irene Adler reageeris suurepäraselt. Foto on nišis liikuva 
paneeli taga, just parempoolse kellanööri kohal. Ta oli hetke jooksul seal ning ma 
silmasin vilksamisi fotot, kui ta selle poolenisti välja tõmbas. Kui ma hüüdsin, et tegemist 
on valehäirega, pani ta foto tagasi, heitis raketile pilgu, tormas toast välja, ja ma ei ole 
teda sellest saadik näinud. Ma tõusin ja lahkusin 

majast, tülitamise pärast vabandades. Ma kaalusin, kas mitte proovida fotot kohe kätte 
saada, aga et kutsar oli tuppa tulnud ja jälgis mind pingsalt, tundus olevat kindlam 
oodata. Liigne tormakus võib kõik ära rikkuda." 

"Ja mis siis nüüd saab?" 

"Meie otsingud on niisama hästi kui lõppenud. Ma lähen homme Irene Adlerile külla 
koos kuningaga ja ka koos teiega, kui te viitsite meiega kaasa tulla. Meid juhatatakse 
elutuppa daami ootama, kuid on tõenäoline, et ta ei leia tulles ei meid ega fotot. Tema 
Majesteedile võib pakkuda rahuldust see oma käega tagasi võtta." 

"Ja millal te selle külaskäigu ette võtate?" 

"Kell kaheksa hommikul. Irene Adler ei ole siis veel tõusnud, nii et meil on 
tegutsemisvabadus. Pealegi tuleb meil kiirustada, sest see abielu võib tähendada täielikku 
muutust selle daami elus ja kommetes. Ma pean viivitamatult kuningale telegrafeerima.” 

Me olime jõudnud Baker Streetile ja seisatanud ukse ees. Holmes otsis parajasti 
taskutest võtit, kui keegi mööduja ütles: 

"Head ööd, härra Sherlock Holmes!" 


Sel ajal oli kõnniteel mitu inimest, kuid paistis, et need sõnad tulid vihmamantliga 
saleda nooruki suust, kes oli mööda kiirustanud. 

"Ma olen seda häält enne kuulnud," ütles Holmes hämaralt valgustatud tänavat 
vahtides. "Kes kurat see küll olla võis?” 


III 


Sel ööl magasin ma Baker Streetil ning me olime hommikul ametis röstitud saia ja 
kohviga, kui Böömimaa kuningas sisse tormas. 

"Te saite selle tõesti kätte!" hüdis ta Sherlock Holmesil õlgadest haarates ja talle 
innukalt otsa vaadates. 

"Veel mitte.” 

"Aga teil on lootust?" 

"Mul on lootust.” 

"Siis tulge! Ma põlen kärsitusest.” 

"Me peame võtma voorimehe.” 

"Ei, minu tõld ootab." 

"See lihtsustab asja." Me läksime trepist alla ja asusime jälle teele Briony Lodge'i 
poole. 

"Irene Adler läks mehele,” tähendas Holmes. 

"Läks mehele? Millal?" 

"Eile." 

"Aga kellele?" 

"Nortoni-nimelisele inglise advokaadile." "Aga ta ei armasta seda meest.” "Ma loodan, 
et armastab.” "Ja miks te seda loodate?" 

"Sest see säästaks Teie Majesteeti igasugusest edasise tülitamise hirmust. Kui daam 
armastab oma abikaasat, siis ei armasta ta Teie Majesteeti. Kui ta ei armasta Teie 
Majesteeti, siis pole mingit põhjust, miks ta peaks Teie Majesteedi plaane segama." 

"See on tõsi. Ja ometi... Nojah! Oleks ta ometi olnud minuga ühest seisusest! Milline 
kuninganna temast oleks saanud!" Kuningas vajus tusasesse vaikusse, mida ei rikkunud 
miski, kuni me Serpentine Avenue'l peatusime. 

Briony Lodge'i uks oli lahti ja trepil seisis elatanud naine. Ta jälgis pilkaval ilmel, 
kuidas me tõllast väljusime. 

"Küllap vist härra Sherlock Holmes?” ütles ta. 

"Mina olen härra Holmes," vastas mu kaaslane, silmitsedes naist küsiva ja üpris 
jahmunud pilguga. 

"Tõesti! Proua ütles, et teie tulekut on oodata. Ta sõitis täna hommikul koos abikaasaga 
kella veerand kuuese rongiga Charing Crossi jaamast mandrile.” 

"Kuidas!" Sherlock Holmes vaarus tagasi, üllatusest ja meelehär-mist kahvatu. "Kas te 
tahate öelda, et ta on Inglismaalt lahkunud?" 

"Et mitte kunagi enam tagasi tulla." 

"Ja paberid?” küsis kuningas kähedalt. "Kõik on kadunud." 

"Vaatame." Holmes trügis teenijast mööda ja tormas elutuppa, kuningas ja mina tema 
kannul. Toas oli mööblit nihutatud, kapiuksed ja sahtlid olid lahti tõmmatud, otsekui 
oleks daam neis enne põgenemist kiirustades tuhninud. Holmes tormas kellanööri juurde, 


lükkas väikese luugi kõrvale, ja pistnud käe peidikusse, võttis sealt välja foto ja kirja. 
Fotol oli õhtukleidis Irene Adler ise, kirja peale oli kirjutatud: "Sherlock Holmesile 
isiklikult." Mu sõber rebis kirja lahti 

ning me lugesime seda kolmekesi koos. See oli kirjutatud keskööl ning kõlas 
järgmiselt: 

"Väga austatud Sherlock Holmes! Te olite tõesti väga tubli. Te petsite mind täielikult 
ära. Mul lekkis kahtlus alles pärast tulekahju-häiret. Siis, kui ma leidsin, kuidas ma 
ennast reetnud olin, hakkasin ma mõtlema. Mind oli mitu kuud tagasi Teie eest hoiatatud. 
Mulle öeldi, et kui kuningas mingi agendi palkab, siis olete see kindlasti Teie. Ja mulle 
anti Teie aadress. Ja ometi sundisite Te kõigest sellest hoolimata mind paljastama seda, 
mida Te teada tahtsite. Isegi pärast seda, kui mul kahtlused tekkisid, leidsin ma, et mul oli 
raske mõelda halvasti säärasest toredast ja lahkest vanast vaimulikust. Aga Te ju teate, et 
ma olen ka ise näitlejaks õppinud. Meesterõivad pole mulle midagi uut. Ma kasutan tihti 
vabadust, mida need annavad. Saatsin kutsar Johni Teid jälgima, jooksin üles, panin selga 
oma matkarõi-vad, nagu ma neid nimetan, ning tulin alla just siis, kui Te lahkusite. 

Ma järgnesin Teile koduni ning veendusin nõnda, et olen tõesti kuulsa Sherlock 
Holmesi huviobjekt. Siis soovisin ma Teile üsna ninakalt "head ööd" ja läksin 
Temple'isse oma abikaasa juurde. 

Me mõlemad arvasime, et parim abinõu on põgenemine, kui tagaajajaks on nii kohutav 
vastane; seega leiate homme siia tulles pesa tühjana. Mis aga puutub fotosse, siis võib 
Teie klient rahulik olla. Ma armastan ja mind armastab temast parem mees. Kuningas 
võib teha, mida ta tahab, ilma et teda takistaks naine, kellele ta on julmalt ülekohut 
teinud. Ma hoian seda fotot ainult ettevaatusabinõuna ja selleks, et säilitada relva, mis 
kindlustaks mind kõigi sammude vastu, mida ta võiks tulevikus astuda. Ma jätan siia ka 
foto, mida ta võib-olla endale tahaks, ning soovin Teile kõike head. 

Siira austusega 

Irene Norton, nee Adler.” 

"Milline naine - oh, milline naine!" hüüdis Böömimaa kuningas, kui me kõik kolmekesi 
olime selle läkituse läbi lugenud. "Eks ma öelnud teile, kui kiire ja otsustav ta on! Eks 
oleks ju temast imetlusväärne kuninganna saanud? Kas pole kahju, et ta polnud minu 
tasemel?” 

"Selle põhjal, mida ma ise sellest daamist näinud olen, paistab ta tõesti olevat hoopis 
teistsugusel tasemel kui Teie Majesteet,” ütles 

Holmes külmalt. "Mul on kahju, et ma ei suutnud Teie Majesteedi asja edukalt lõpule 
viia." 

"Vastupidi, kulla härra," hüüdis kuningas, "suuremat edu ei olekski võimalik saavutada. 
Ma tean, et ta oma sõna ei murra. Foto on nüüd niisama kindlas kohas nagu siis, kui see 
oleks tulle visatud.” 

"Mul on rõõm kuulda, et Teie Majesteet nii ütleb.” 

"Ma olen teile tohutult palju võlgu. Öelge palun, kuidas ma saan teile tasuda. See 
sõrmus...” Kuningas libistas maokujulise smaragdiga sõrmuse sõrmest ja sirutas selle 
peopesal välja. 

"Teie Majesteedil on midagi, mida ma ise kõige kõrgemalt hindaksin,” ütles Holmes. 


"Teil pruugib seda ainult nimetada." 

"See foto!" 

Kuningas vahtis teda hämmastunult. 

"Irene'i foto!" hüüdis ta. "Muidugi, kui te seda soovite.” 

"Ma tänan Teie Majesteeti. Siis pole selles asjas enam midagi teha. Mul on au teile 
kõige paremat hommikut soovida." Holmes kummardas ning pööras ümber, nägemata 
kätt, mille kuningas talle oli sirutanud, ning asus minu seltsis teele kodu poole. 

Ja see oligi lugu sellest, kuidas suur skandaal Böömimaa kuningakoda ähvardas ja 
kuidas naise teravmeelsus härra Sherlock Holmesi parimad plaanid nurja ajas. Holmesil 
oli kombeks naiste tarkuse üle nalja heita, aga viimasel ajal pole ma kuulnud teda seda 
tegemas. Ja kui ta räägib Irene Adlerist või viitab tema fotole, siis nimetab ta teda alati 
austavalt Naiseks suure algustähega. 


11. PUNAPEADE LIIT 


Ühel möödunud aasta sügispäeval läksin ma külla oma sõbrale Sherlock Holmesile ja 
leidsin ta elavas vestluses väga tüseda, näost punetava eaka härrasmehega, kellel olid 
tulipunased juuksed. Vabandades segamise pärast, olin ma valmis lahkuma, kuid Holmes 
tõmbas mind järsult tuppa ja pani ukse minu taga kinni. 

"Sobivamal ajal ei oleks te tulla saanudki, kulla Watson,” ütles ta südamlikult. 

"Ma arvasin, et teil on tegemist.” 

"On küll. Väga palju tegemist.” 

"Ma võin siis kõrvaltoas oodata.” 

"Mitte mingil juhul. Härra Wilson, doktor Watson on minu partner ja abiline paljudes 
kõige edukamates juhtumites ning kahtlemata on mulle temast väga suurt kasu ka teie 
juhtumi uurimisel." 

Tüse härra ajas end toolil poolenisti püsti ja noogutas tervituseks, heites mulle oma 
väikestest, rasvavoltidesse uppuvatest silmadest kiire ja põgusa küsiva pilgu. 

"Istuge kanapeele,” ütles Holmes uuesti tugitooli vajudes ja sõrmeotsi vastamisi 
pannes, nagu tal oli kombeks teha juriidiliste probleemide üle mõtiskledes. "Ma tean, 
kulla Watson, et te jagate mu armastust kõige vastu, mis on veider ning erineb 
igapäevaelu konventsioonidest ja üksluisest rutiinist. Te olete näidanud, et see teile 
meeldib, pannes õhinal kirja ning, vabandage, et ma seda ütlen, ilustades mingil määral 
minu enda väikesi seiklusi.” 

"Teie juhtumid on mulle tõesti väga suurt huvi pakkunud,” tähendasin ma. 

"Küllap te mäletate, et märkisin hiljuti, just enne seda, kui me asusime lahendama preili 
Mary Sutherlandi väga lihtsat probleemi, et kummalisi sündmusi ja erakordseid 
kombinatsioone peame otsima elust enesest, mis läheb alati palju kaugemale kui ükski 
katsetus kujutlusevallas.” 

"Selles väites lubaksin ma endal kahelda.” 

"Seda küll, doktor, aga sellegipoolest tuleb teil minu seisukohaga nõustuda, sest muidu 
kuhjan ma ühe fakti teise otsa, kuni teil mõistus üles ütleb ja te tunnistate, et mul oli 
õigus. Niisiis," härra Jabez Wilson oli nii lahke ja tuli mulle täna hommikul külla ning ta 


alustas jutustust, mis tõotab kujuneda nii iseäralikuks, nagu ma enam ammu kuulnud ei 
ole. Te olete kuulnud mind märkimas, et kõige kummalisemad ja harukordsemad seigad 
ei ole tavaliselt seotud mitte suuremate, vaid väiksemate kuritegudega ning vahetevahel 
koguni juhtumitega, mille puhul jääb kahtlus, kas mingit kuritegu üldse toime pandud on. 
Senikuuldu põhjal on mul võimatu öelda, kas praeguse juhtumi puhul on tegemist 
kuriteoga või ei, aga asjade käik on küll üks kõige iseäralikumaid, mida ma kunagi 
kuulnud olen. Võib-olla te oleksite nii lahke, härra Wilson, ja alustaksite oma jutustust 
otsast peale. Ma ei palu seda lihtsalt sellepärast, et minu sõber doktor Watson ei kuulnud 
loo algust, vaid ka seetõttu, et loo pentsikus äratab minus tungiva soovi kuulda teie suust 
kõiki võimalikke üksikasju. Saades asjade käigust esialgse pildi, olen ma tavaliselt 
võimeline kasutama teejuhina tuhandeid teisi samalaadseid juhtumeid, mis mulle kohe 
meenuvad. Käesoleval juhul olen sunnitud tunnistama, et niipalju kui mina tean, on need 
faktid ainulaadsed." 

Tüse klient ajas pisut uhkeldavalt rinna kummi ning tõmbas oma palitu sisetaskust välja 
räpase ja kortsus ajalehe. Samal ajal, kui ta pea ette sirutas ja põlve peal silutud ajalehe 
kuulutuseveergu vaatas, silmitsesin ma teda korralikult ja püüdsin oma kaaslase kombel 
mõistatada, millele võivad viidata tema rõivad või välimus. 

Paraku ei saavutanud ma oma vaatlusega kuigi palju. Kõik märgid näitasid, et meie 
külaline on tavaline keskmine briti poodnik, rasvunud, täispuhutud ja laisk. Tal olid jalas 
üsna kottis halliruudulised püksid, seljas mitte just kõige puhtam eest lahti nööbitud must 

saterkuub ning võidunud vest koos raske kassikullast albertketiga, mille küljes rippus 
kaunistuseks nelinurkne auguga metallitükk. Viledaks kulunud silinder ja luitunud pruun, 
kortsus sametkraega palitu lebasid tema kõrval toolil. Ükskõik, kuidas ma ka ei vaada- 
nud, kokkuvõttes ei olnud selle mehe juures midagi märkimisväärset peale leekivpunase 
pea ning äärmist meelehärmi ja rahulolematust väljendava näoilme. 

Sherlock Holmesi kiirele pilgule ei jäänud minu tegevus märkamata, kuid minu küsiva 
silmavaate peale raputas ta naerdes pead. "Ma ei oska järeldada midagi peale ilmselgete 
faktide, et meie külaline on kunagi oma kätega tööd teinud, et ta kasutab nuusktubakat, et 
ta on vabamüürlane, et ta on käinud Hiinas ja et viimasel ajal on ta märkimisväärselt 
palju kirjutanud." 

Jabez Wilson oleks ehmatusest peaaegu toolilt püsti karanud, nimetissõrm ajalehe peal 
ja pilk minu kaaslase näol. 

"Kuidas, andku Jumal mulle jätkuvasti õnne, kuidas te seda kõike teate, härra Holmes?" 
küsis ta. "Kuidas te näiteks taipasite, et ma kätega tööd tegin? See on tõsi mis tõsi, sest 
ma alustasin laeva puusepana.” 

"Teie kätest, kulla härra. Teie parem käsi on lausa numbri võrra suurem kui vasak. Te 
olete sellega tööd teinud ja lihased on rohkem arenenud." 

"Hüva, aga nuusktubakas ja vabamüürlus?" 

"Ma ei hakka oma seletustega teie enda taiplikkust alahindama, eriti kui te oma ordu 
rangeid reegleid rikkudes kaare ja ringjoonega lipsunõela kasutate.” 

"Ah, muidugi, see läks mul meelest ära. Aga kirjutamine?" 

"Mida muud see siis näitab, kui teie parem mansett on viie tolli ulatuses läikima 
hõõrdunud ning vasakul käisel on küünarnuki lauale toetamisest sile laik tekkinud." 

"Hüva, aga Hiina?" 


"See kala, mille te olete otse parema randme kohale tätoveerida lasknud, saab olla 
tehtud ainult Hiinas. Ma olen tätoveeringuid väikestviisi uurinud ning andnud isegi oma 
panuse selleteemalisse kirjandusse. Kalasoomuste õrnroosaks toonitamine on Hiinale 
üpris iseloomulik. Kui ma näen veel lisaks, et teie kellaketi otsas ripub Hiina münt, läheb 
asi veelgi lihtsamaks.” 

Jabez Wilson naeris valjusti. "No säärast asja pole ma enne kuulnud!" lausus ta. "Mina 
arvasin alguses, et olete teie alles tark, aga ma näen, et lõpuks pole selles midagi erilist.” 

"Ma hakkan arvama, Watson,” ütles Sherlock Holmes, "et ma teen oma seletustega vea. 
Teate küll, omne ignotum pro magnificol, ning minu vaene väike reputatsioon, nii 
paljukest, nagu seda on, variseb täiesti kokku, kui ma nii avameelne olen. Kas te ei leia 
seda kuulutust, härra Wilson?” 

"Jah, juba leidsingi," vastas Wilson, jäme punetav sõrm poole kuulutuseveeru peal. 
"Siin see on. Sellest kõik algaski. Lugege ise.” 

Võtsin tema käest lehe ja lugesin järgmist: 

"Punapeade Liidule 

USA-st, Pennsylvaniast, Lebanoni linnast pärit kadunud Ezekiah Hopkinsi päranduse 
tõttu on nüüd saadaval veel üks ametikoht, mis kindlustab liidu liikmele neljanaelase 
nädalapalga väga väikeste teenete eest. Kõlvuliseks loetakse kõik punapäised mehed, kes 
on kehalt ja mõistuselt terved ning vanemad kui kakskümmend üks aastat. Tulla isiklikult 
esmaspäeval kell üksteist liidu ruumidesse Fleet Streetil, Pope's Court 7, Duncan Rossi 
juurde.” 

"Mida see veel tähendab?" hüüatasin ma, olles selle erakordse teadaande kaks korda 
läbi lugenud. 

Holmes kõhistas naerda ja niheles toolil, nagu tal hea tuju puhul kombeks oli. 

"See on midagi uudset, eks ole?" ütles ta. "Ja nüüd, härra Wilson, hakake päris algusest 
pihta ning rääkige meile kõik iseendast, oma majakondsetest ja mõjust, mida see kuulutus 
teie käekäigule avaldas. Kõigepealt aga, doktor, pöörake tähelepanu lehe nimele ja 
kuupäevale." 

"See on 1890. aasta 27. aprilli "The Morning Chronicle". Täpselt kaks kuud tagasi 
ilmunud." 

"Väga hea. Niisiis, härra Wilson?" 

"Noh, lugu oli just nii, nagu ma teile rääkisin, härra Sherlock Holmes,” ütles Jabez 
Wilson otsaesist pühkides. "Mul on Coburg Sguare'il City lähedal väike pandimaja. See 
pole kuigi suur ettevõte ning viimastel aastatel olen ma sellest parajasti ära elanud. 
Kunagi 

oli mulle jõukohane kahte abilist pidada, aga praegu on mul abiks ainult üks mees ning 
mul oleks talle palga maksmisega päris tegemist, kui ta ei oleks nõus ameti õppimiseks 
poole palgaga töötama.” 

"Mis selle vastutuleliku noormehe nimi on?" küsis Sherlock Holmes. 

"Tema nimi on Vincent Spaulding ning ega ta ei olegi eriti noor. Tema vanust on raske 
öelda. Nutikamat abilist ma ei oskakski tahta, härra Holmes, ning ma tean väga hästi, et 


1Kõike, mis on tundmatu, kiputakse liialdama (lad. k.). 


ta võiks parema koha saada ja teenida kaks korda nii palju, kui mina talle maksta saan. 
Aga lõpuks on ta ise rahul, miks peaksin siis mina torkima hakkama?" 

"Tõepoolest, mispärast? Paistab, et teil on vedanud ja te olete saanud palgalise, kes 
töötab harilikust madalama tasu eest. Tänapäeval ei ole see sugugi tavaline. Mulle näib, 
et teie abiline on niisama erakordne nagu too kuulutus.” 

"Oh, tal on oma vead ka," ütles Wilson. "Niisugust fotograafia-hullu pole ma veel enne 
näinud. Muudkui plõksutab oma aparaadiga, kuigi peaks samal ajal õppima, ning kaob 
siis keldrisse nagu jänes urgu oma pilte ilmutama. See on tema peamine puudus, aga 
üldiselt on ta tubli töömees. Pahesid tal ei ole.” 

"Arvatavasti töötab ta ikka veel teie juures?" 

"Jah. Tema ja üks neljateistkümneaastane tüdruk, kes valmistab lihtsat toitu ja hoiab 
maja korras - rohkem mul majas inimesi ei ole, sest ma olen lesk ja lapsi mul pole. Me 
elame kolmekesi väga vaikselt ning kui me midagi rohkem korda ei saada, siis vähemalt 
katuse hoiame pea kohal ja võlad maksame ära. 

See kuulutus oli esimene asi, mis meie elu häiris. Täpselt kaheksa nädala eest tuli 
Spaulding kontorisse, seesama ajaleht käes ja ütles: 

"Küll ma tahaksin punapea olla, härra Wilson!" 

"Mispärast?" küsisin mina. 

"Aga sellepärast,” ütles tema, "et Punapäiste Meeste Liidus on jälle ametikoht saadaval. 
Koha saajale tähendab see väikest varandust ning minu meelest on neid ametikohti 
rohkem kui mehi, nii et eestkostjad ei tea, mida rahaga peale hakata. Kui mu juuksed 
ainult värvi vahetaksid, ootaks mind ees lausa kullaauk.” 

"Milles siis asi on?" pärisin ma. Vaadake, härra Holmes, mina olen väga kodune mees 
ning et minu töö tuleb minu juurde ja maise ei pea selle juurde minema, siis ei tõstnud 
ma tihti mitu nädalat jalga 

kodust välja. Seetõttu ei olnud ma väljas toimuvaga kursis ning rõõmustasin alati 
uudiste üle. 

"Kas teie ei ole kunagi Punapäiste Meeste Liidust kuulnud?" Icüsis Spaulding silmi 
pärani ajades. 

"Mitte kunagi.” 

"See paneb mind imestama, sest teie ise kõlbaksite mõnele vabale kohale.” 

"Ja mis palka nendel kohtadel siis makstakse?" pärisin mina. 

"Oh, kõigest paarsada aastas, aga töö on kerge ega pruugi teisi ettevõtmisi kuigivõrd 
segada." 

Noh, on kerge arvata, et selle peale läksid mul kõrvad kikki, sest minu äri pole paaril 
viimasel aastal eriti hästi edenenud ning paarsada naela lisaraha oleks väga ära kulunud. 

"Rääkige mulle kõik, mida te sellest teate,” ütlesin ma. 

"Noh," lausus Spaulding mulle kuulutust näidates, "te näete ise, et liidul on üks vaba 
koht ning siin on ka aadress, kuhu te üksikasjade kuulmiseks pöörduma peate. Niipalju 
kui mina aru saan, asutas selle liidu Ameerika miljonär Ezekiah Hopkins, kellel olid väga 
iseäralikud kombed. Ta oli ise punapea ja suhtus suure sümpaatiaga kõigisse 
punapäistesse meestesse, nii et pärast tema surma leiti, et ta oli jätnud oma tohutu suure 
varanduse eestkostjate hoolde koos juhtnööridega, mille kohaselt eestkostjad pidid 
varanduse intresse punast värvi juustega meestele kerge teenistuse kindlustamiseks kasu- 
tama. Kõige põhjal, mida ma kuulnud olen, on palk hiilgav ja tööd vähe." 


"Aga seda kohta tahavad saada miljonid punapäised mehed,” ütlesin mina. 

"Mitte nii paljud kui arvata võiks," kostis tema. "Tegelikult tulevad arvesse ainult 
Londonis elavad täiskasvanud mehed. See ameeriklane oli alustanud noore mehena 
Londonis ning ta tahtis vanale heale linnale teenet osutada. Ma olen samuti kuulnud, et 
sooviavaldusi ei maksa esitada neil, kelle juuksed on helepunased või tumepu-nased või 
mingit muud tooni peale ehtsalt ereda, leekiva tulipunase. Noh, kui teie sellest asjast 
hooliksite, pruugiks teil lihtsalt uksest sisse kõndida, aga võib-olla ei ole need mõnisada 
naela seda vaeva väärt." 

Noh, nagu te ise näha võite, härrased, on see tõsi, et minu juuksed 

on nii sügavat ja tumedat punast värvi, mistõttu mulle tundus, et kui selles asjas 
mingiks võistluseks läheb, ei ole minu väljavaated sugugi halvemad kui mõnel teisel. 
Vincent Spaulding näis teadvat kogu loost nii palju, et minu arust võis temast mulle abi 
olla, seepärast käskisin ma tal pandimaja selleks päevaks kinni panna ja kohe minuga 
kaasa tulla. Tal oli vaba päeva üle väga hea meel ning me panimegi ukse kinni ja asusime 
teele kuulutuses antud aadressil. 

Karta on, härra Holmes, et säärast vaatepilti ei näe ma enam kunagi. Selle kuulutuse 
peale olid tulnud linna põhja-, lõuna-, ida- ja läänekaarest kõik mehed, kelle juustel oli 
kas või mingi punakas varjund. Fleet Street oli punapeadest ummistatud ning Pope's 
Court nägi välja nagu tänavakaupmehe apelsinikäru. Ma ei oleks arvanud, et tervel maal 
leidub nii palju punapäid, kui oli kokku toonud see üksainus kuulutus. Siin võis näha 
kõiki värvivarjundeid: õlgkollast, sidrunkollast, oranži, telliskivipunast, iiri setteri värvi, 
maksakarva pruuni, liivakarva kollakat, aga nagu Spaulding oli öelnud, olid ainult 
vähestel tõeliselt eredad tulipunased juuksed. Nähes, kui palju inimesi seal ootas, oleksin 
ma juba lootust kaotades loobunud, aga Spaulding ei tahtnud sellest kuuldagi. Ma ei 
suuda kujutleda, kuidas ta sellega hakkama sai, aga ta trügis ja tõukles ja nugis, kuni 
tõmbas mind läbi rahvahulga ja kontorisse viivast trepist üles. Trepil toimus kahekordne 
liikumine, ühes läksid lootusrikkalt üles ja teised tulid norus tagasi, aga meie kiilusime 
ennast teiste vahele nii hästi kui saime ning olime peagi kontoris.” 

"Teile on saanud osaks väga huvitav kogemus," tähendas Holmes, kui tema klient pausi 
tegi ja tohutu suure näputäie nuusktubakaga mälu värskendas. "Palun jätkake oma 
äärmiselt põnevat lugu.” 

"Kontoris oli ainult paar puutooli ja üks kuusepuust laud, mille taga istus väike mees, 
kelle juuksed olid isegi veel punasemad kui minul. Ta rääkis mõne sõna iga 
kandidaadiga, kes tema juurde astus, ja siis õnnestus tal leida igaühe juures mingi puudus, 
mis järjekordse kandidaadi kõlbmatuks tegi. Tundus, et selle koha saamine ei olnudki nii 
lihtne. Kui aga tuli meie kord, suhtus väike mees minusse palju heasoovlikumalt kui 
kellessegi teisesse ning pani meie järel ukse kinni, et ta saaks meiega omavahel juttu 
ajada. 

"See on härra Jabez Wilson,” ütles minu abiline, "ta soovib asuda vabale kohale teie 
liidus." 

"Ja ta sobib sellele kohale hiilgavalt," vastas väike mees. "Ta vastab kõigile nõuetele. 
Ma ei mäletagi, millal ma viimati midagi nii oivalist nägin." Ta astus sammu tagasi, pani 
pea ühele küljele viltu ja vahtis mu juukseid, kuni mul hakkas päris piinlik. Siis äkitselt 
sööstis ta ettepoole, pigistas mu kätt ja õnnitles mind südamlikult edu puhul. 


"Oleks ülekohtune kõhelda," ütles ta. "Kuid ma olen kindel, et te annate andeks, kui ma 
võtan tarvitusele ühe enesestmõistetava ettevaatusabinõu." Nende sõnade juures haaras ta 
kahe käega mul juustest kinni ja sikutas, kuni ma valust röögatasin. "Teie silmad on 
märjad,” ütles ta mind lahti lastes. "Ma saan aru, et kõik on nii, nagu peab. Aga meil tuleb 
olla ettevaatlik, sest kaks korda on meid petetud parukaga ja üks kord juuksevärviga. 
Kingsepapigist võiksin ma rääkida lugusid, mis teeksid inimloomuse teile vastikuks." Ta 
läks akna juurde ja karjus kõigest kõrist, et koht on täidetud. Alt kostis pettumusohe ning 
inimesed läksid eri suundadesse laiali, kuni polnud näha enam ühtki punapead peale minu 
enda ja liidu asjaajaja. 

"Minu nimi on Duncan Ross," ütles väike mees, "ning ma olen ise ka meie ülla 
heategija fondi palgaline. Kas te olete abielus, härra Wilson? Kas teil lapsi on?" 

Vastasin eitavalt. 

Tema nägu venis korrapealt pikaks. 

"Helde taevas!" ütles ta tõsiselt. "Asi on tõesti väga paha! Mul on kurb seda kuulda. 
Fond asutati muidugi nii punapeade paljundamiseks ja levitamiseks kui ka nende 
ülalpidamiseks. Küll on kahju, et te olete poissmees!" 

Selle peale muutusin mina omakorda nukraks, härra Holmes, sest ma arvasin, et jään 
sellest kohast ikkagi ilma, aga pärast mõneminutilist järelemõtlemist ütles härra Ross, et 
kõik on korras. 

"Mõne teise puhul,” lausus ta, "võiks see puudus saatuslikuks saada, aga niisuguste 
juustega mehe puhul nagu teie võib mõnele asjaolule läbi sõrmede vaadata. Millal te oma 
uusi ametikohuseid täitma saaksite hakata?" 

"Noh, asi on natuke täbar, sest mul on juba oma äri,” vastasin ma. 

"Ei sellest ole midagi, härra Wilson!" lausus Vincent Spaulding. "Küllap mina sellega 
teie asemel toime tulen.” 

"Kui pikk on tööaeg?" küsisin ma. 

"Kümnest kaheni." 

Pandimaja töötab enamasti õhtuti, härra Holmes, eriti neljapäeva-ja reedeõhtuti, sest 
siis on just palgapäev tulemas, nii et mulle sobiks väga kenasti võimalus hommikuti 
natuke raha teenida. Pealegi teadsin ma, et minu abiline oli tubli mees ja sai hakkama 
kõigega, mis võis ette tulla. 

"See sobiks mulle väga hästi,” vastasin ma. "Aga milline on palk?" 

"Neli naela nädalas.” 

"Ja töö?" 

"Puhtalt vormitäiteks." "Mida te sellega mõtlete?" 

"Noh, te peate olema kogu aeg kontoris või vähemalt majas. Kui te ära lähete, kaotate 
töökoha igaveseks. See punkt on testamendis väga selgesti väljendatud. Kui te kontorist 
ettenähtud aja jooksul puudute, ei vasta te tingimustele.” 

"See on ju ainult neli tundi päevas ja äraminek ei peaks mulle pähegi tulema," ütlesin 
ma. 

"Ükski ettekääne ei loe," teatas härra Ross, "ei haigus, ei äriasjad, ei miski muu. Te 
peate kohal olema, muidu jääte oma kohast ilma." 

"Aga milles seisneb minu töö?" 


"Briti entsüklopeedia ümberkirjutamises. Selle esimene köide on seal kapis. Te peate 
ise endale tindi, suled ja kuivatuspaberi otsima, meie poolt on see laudja tool. Kas olete 
valmis homme alustama?" 

"Muidugi," vastasin ma. 

"Siis jääme hüvasti, härra Jabez Wilson, ja lubage mul õnnitleda teid veel kord selle 
tähtsa ametikoha puhul, mis teil õnnestus endale saada." Ta saatis mind kummardusega 
toast välja ning ma läksin koos oma abilisega koju, teadmata õieti, mida öelda või teha - 
nii rahul olin ma oma vedamisega. 

Noh, ma mõtlesin sellest loost terve päeva ja olin õhtuks jälle pahas tujus, sest mul oli 
õnnestunud ennast veenda, et kogu asi on mingi suurejooneline puru Ssilmaajamine või 
pettus, kuigi ma ei suutnud kujutleda, mis võis olla selle eesmärk. Tundus täiesti 
uskumatu, et keegi võis teha säärase testamendi või et selline summa võidakse maksta 
millegi nii lihtsa eest nagu Briti entsüklopeedia ümberkirjutarnine. 

Vincent Spaulding tegi, mis ta suutis, et mul tuju tõsta, kuid tnagamamineku ajaks olin 
ma endale kogu selle asja maha laitnud, hommikul aga otsustasin ma kontorile vähemasti 
pilgu peale visata, ostsin ühepennise tindipudeli ning asusin hanesule ja seitsme kantse- 
leiformaadis kirjutuspaberiga Pope's Courti poole teele. 

Noh, minu üllatuseks ja rõõmuks vastas kõik täielikult tõele. Kirjutuslaud oli minu 
jaoks valmis seatud ning härra Duncan Ross kandis hoolt, et ma sain ilusti tööle asuda. 
Ta näitas mulle A-tähe juures alguse kätte ning läks siis minema, kuid aeg-ajalt astus ta 
sisse, et vaadata, kas mul on kõik korras. Kell kaks jättis ta minuga hüvasti, leides, et ma 
olen kiiduväärselt palju kirjutanud, ning lukustas minu järel kontori ukse. 

See jätkus päevast päeva, härra Holmes, ning laupäeval ladus härra Ross mu nädalase 
töö eest lauale neli kuldmünti. Sama kordus järgmisel nädalal ja ülejärgmisel. Igal 
hommikul kell kümme läksin ma kontorisse ja igal pärastlõunal kell kaks lahkusin ma 
sealt. Ajapikku hakkas härra Duncan Ross ainult korra hommiku jooksul kontoris käima 
ning mõne aja pärast ei tulnudki ta enam sinna. Sellegipoolest ei julgenud ma muidugi 
hetkekski toast lahkuda, sest ma polnud kindel, millal ta tulla võib, ning ametikoht oli nii 
hea ja sobis mulle nii hästi, et ma ei tahtnud selle kaotusega riskuda. 

Nõnda möödus kaheksa nädalat ning ma olin kirjutanud abtidest ja ambudest, armeest 
ja arhitektuurist ja Atikast ning lootnud püüdlikult, et jõuan peagi B-täheni. 
Kantseleipaber oli mulle kenakesti maksma läinud ning ma olin peaaegu terve riiuli 
täiskirjutatud pabereid täis ladunud. Ning siis äkitselt tuli sellele kõigele lõpp.” 

"Lõpp?" 

"Jah. See sündis alles täna hommikul. Ma läksin, nagu harilikult, kell kümme tööle, aga 
uks oli kinni ja lukus, keset uksetahvlit oli naelaga löödud väike nelinurkne paberitükk. 
Siin see on, lugege ise.” 

Härra Wilson tõstis üles umbes märkmepaberi suuruse valge papitüki. Sellele oli 
kirjutatud järgmine teade: 

Punapeade Liit on 

laiali saadetud. 

9. oktoober 1890. aasta. Sherlock Holmes ja mina silmitsesime seda nappi sõnumit ja 
haledat 

nägu selle taga, kuni asja koomiline külg sai kõigi teiste kaalutluste üle sedavõrd 
võimust, et me purskasime mõlemad laginal naerma. 

"Mina selles küll midagi eriti naljakat ei näe," hüüdis meie klient, punastades oma 
tulipunaste juuste juurteni. "Kui te ei oska midagi paremat kui minu üle naerda, võin ma 
kuhugi mujale minna." 

"Ei, ei!" hüüatas Holmes, surudes ta uuesti toolile, millelt ta oli end pooleldi püsti 
ajanud. "Ma ei tahaks teie juhtumist mingi hinna eest loobuda. See oli nii värskendavalt 
harukordne. Aga andke mulle andeks, selles on ka midagi õige pisut naljakat. Palun 
öelge, mida te ette võtsite, kui te ukse küljest selle kaardi leidsite?" 

"Ma olin vapustatud. Ma ei teadnud, mida teha. Siis tegin ma järelepärimisi 
ümberkaudsetes kontorites, aga paistis, et keegi ei teadnud midagi. Lõpuks läksin ma 
majaomaniku juurde, kes on alumisel korrusel elav arveametnik, ning küsisin, kas ta 
oskab mulle öelda, mis on saanud Punapeade Liidust. Ta vastas, et ta ei ole niisugusest 
organisatsioonist kunagi midagi kuulnud. Siis ma küsisin talt, kes oli härra Duncan Ross. 
Ta vastas, et see nimi on talle tundmatu. 

"Hüva," selgitasin ma, "see härra korterist number neli.” 

"Kuidas, kas see punase peaga mees?" 

"Jah." 

"Ah soo,” vastas majaomanik, "tema nimi on William Morris. Ta on advokaat ja 
kasutas minu ruume ajutiselt, oma uue kontori korda-saamiseni. Ta kolis ära eile." 

"Kust ma teda leida võiksin?" 

"Eks tema uuest kontorist. Ta ütles mulle aadressi. Jah, King Ed-ward Street 17, St. 
Pauli katedraali lähedal.” 

Ma asusin teele, härra Holmes, aga kui ma kohale jõudsin, asus sellel aadressil 
põlvekaitsete vabrik ning seal polnud keegi kuulnud ei William Morrisest ega Duncan 
Rossist.” 

"Ja mida te siis tegite?" küsis Holmes. 

"Läksin koju Saxe-Coburg Sguare'ile ja küsisin nõu oma abiliselt. Aga tema ei osanud 
mind kuidagi aidata. Ta ütles ainult, et küllap ma mõne aja pärast posti teel mingi teate 
saan. Aga sellest mulle ei piisanud, härra Holmes. Ma ei tahtnud sellist töökohta ilma 
võitluseta kaotada ning kuna ma kuulsin, et te olete nii lahke ja annate nõu vaestele 
inimestele, kes seda vajavad, siis tulin ma jalamaid siia." 

"Ja tegite väga targasti,” ütles Holmes. "Teie juhtum on äärmiselt tähelepanuväärne 
ning mul on rõõm sellega tegelda. Teie jutu põhjal arvan ma. et see võib olla seotud 
tõsisemate asjadega, kui esimesel pilgul paista võib.” 

"Asi on küllalt tõsine!" lausus Jabez Wilson. "Ma olen ilma jäänud tervelt neljast 
naelast nädalas." 

"Mis puutub teisse isiklikult,” märkis Holmes, "siis minu meelest ej ole teil põhjust 
sellele erakordsele liidule midagi ette heita. Otse vastupidi! Nagu ma aru saan, olete 
rohkem kui kolmekümne naela võrra rikkam, rääkimata üksikasjalikest teadmistest, mida 
te olete saanud kõigi A-tähe alla jäävate märksõnade kohta. Te ei ole sellega midagi 
kaotanud." 

"Ei ole. Aga ma tahan nende kohta teateid saada, tahan teada, kes nad on ning mis 
sihiga nad mulle niisuguse vingerpussi mängisid -kui see ikka oli vingerpuss. See oli üsna 
kallis lõbu, sest neile läks kogu asi maksma kolmkümmend kaks naela.” 


"Me püüame neis küsimustes selgusele jõuda. Kõigepealt on mul teile paar küsimust, 
härra Wilson. Kui kaua on olnud teie teenistuses see abiline, kes teie tähelepanu üldse 
sellele kuulutusele juhtis?" 

"Siis oli ta olnud umbes kuu aega.” 

"Kuidas ta teie teenistusse astus?" 

"Kuulutuse peale.” 

"Kas ta oli ainus, kes kuulutusele vastas?” 

"Ei, neid oli kümmekond.” 

"Miks te just tema valisite?" 

"Sest ta oli osav ja nõus madala palgaga." 

"Lausa poole palgaga.” 

"Jah." 

"Missugune see Vincent Spaulding välja näeb?" 

"Ta on väike, tüse, väga kärmete liigutustega, habet ega vuntse tal 
pole, kuigi ta on kindlasti kolmkümmend täis. Laubal on tal valge 
laik." , 

Holmes ajas end üpris erutatult toolil sirgfl. "Seda ma arvasin,” ütles ta. "Ks te olete 
kunagi märganud, et tema kõrvades on augud kõrvarõngaste jaoks?" 

"Olen küll. Ta ütles, et need augud oli teinud üks mustlane, kui ta alles poisike oli." 

"Hmh!" mühatas Holmes uuesti sügavalt mõttesse vajudes. "Kas ta töötab ikka veel teie 
juures?" 

"Oo jaa, olin just äsja temaga koos.” 

"Ja kas teie äraolekul teie äriasjade eest hoolt kanti?" 

"Pole põhjust nuriseda. Hommikuti pole kunagi palju tööd.” 

"Sellest piisab, härra Wilson. Annan teile rõõmuga oma hinnangu päeva-paari jooksul. 
Täna on laupäev ning esmaspäevaks oleme loodetavasti juba mingile järeldusele 
jõudnud.” 

"Noo, Watson,” küsis Holmes, kui meie külaline oli ära läinud, "mida teie sellest 
kõigest arvate?" 

"Ma ei arva midagi," vastasin ma siiralt. "See on väga mõistatuslik lugu.” 

"Mida pentsikum mingi asi on, seda vähem mõistatuslikuks see üldiselt osutub,” ütles 
Holmes. 

"Tõelist peamurdmist põhjustavad just tavalised, ilmetud kuriteod, nagu on kõige 
raskem identifitseerida ka tavalist nägu. Aga selles asjas tuleb mul viivitamatult 
tegutseda.” 

"Mida te siis teha kavatsete?" pärisin ma. 

"Suitsetada,” kostis ta. "See küsimus lausa nõuab kolm piibutäit tubakat ning mul on 
palve, et te mind viiekümne minuti jooksul ei kõnetaks." Ta tõmbas end tugitoolis kerra, 
kõhnad põlved ulatusid peaaegu vastu tema kotkanina ning nõnda ta seal istus, suletud 
silmi, must savipiip otsekui mingi kummalise linnu nokk ette sirutumas. Olin jõudnud 
järeldusele, et ta on magama jäänud, ning olin ka ise juba kergelt tukastamas, kui Holmes 
kargas järsku toolilt püsti nagu inimene, kes on mingile otsusele jõudnud, ning asetas 
oma piibu kaminasimsile. 

"Täna õhtul mängib St. Jamesi saalis Sarasate," sõnas ta. "Mis te arvate, Watson? Kas 
teie patsiendid saavad teid mõneks tunniks vabaks anda?" 


"Mul ei ole täna mingeid kohustusi. Minu praksis ei ole mind kunagi eriti sidunud." 

"Siis pange kaabu pähe ja tulge! Ma lähen kõigepealt Cityst läbi ning me võime teel 
lõunat süüa. Ma näen, et kavas on palju saksa muusikat, mis vastab hoopis enam minu 
maitsele kui itaalia või prantsuse muusika. Saksa muusika süüvib iseendasse ja mina 
tahan ka iseendasse süüvida. Tulge kaasa!" 

Me sõitsime allmaaraudteega Aldersgate'ini ning jõudsime lühikese jalutuskäigu järel 
Saxe-Coburg Sguare'ile, selle erakordse loo tegevuspaika, mida me olime hommikul 
kuulnud. See oli umbne, väike, peenutasev väljak, kus luitunud kahekorruselised 
telliskivimajad ümbritsesid varbtaraga piiratud platsikest, millel umbrohu-segune muru ja 
mõni pleekinud loorberipõõsas kõigest jõust suitsu-vinguse ja ebasoodsa õhkkonnaga 
võitlesid. Nurgamaja küljes asuvad kolm kullatud palli ja pruun silt, millele oli valgete 
tähtedega kirjutatud JABEZ WILSON, näitasid kätte paiga, kus meie punapäine klient 
oma äri ajas. Sherlock Holmes peatus maja ees, pea viltu, ning uuris seda, silmad kipras 
laugude vahel säramas. Seejärel kõndis ta aeglaselt mööda tänavat edasi ning läks siis, 
ikka veel teraselt maju uurides, uuesti nurgani. Lõpuks tuli ta pandimaja juurde tagasi, 
põrutas klepiga kaks-kolm korda tugevasti vastu sillutist, läks ukse juurde ja koputas. 
Ukse avas otsekohe kavala näoga, aetud habemega noormees, kes palus tal sisse astuda. 

"Tänan teid,” vastas Holmes. "Ma tahtsin ainult küsida, kuidas siit Strandile saab.” 

"Kolmas tänav paremale, seejärel neljas vasakule,” vastas abiline viivitamatult ja pani 
ukse kinni. 

"See on nutikas mees,” tähendas Holmes, kui me minema läksime. "Minu arvamust 
mööda on Londonis ainult kolm meest temast nutikamad ning hulljulguses võib ta isegi 
kolmandale kohale pretendeerida. Olen temast ennegi üht-teist kuulnud.” 

"Ilmselt on härra Wilsoni abilisel selles Punapeade Liidu mõistatuses üpris suur roll,” 
ütlesin ma. "Te küsisite teed üksnes selleks, et teda näha.” 

"Mitte teda." 

"Mida siis?" 

"Tema püksipõlvi."” 

"Ja mida te siis nägite?" 

"Seda, mida ma näha lootsin." 

"Miks te vastu sillutist koputasite?" 

"Kulla doktor, praegu on aeg tähelepanekuid teha, mitte lobiseda. Me oleme spioonid 
vaenlase territooriumil. Saxe-Coburg Sguare'ist me juba midagi teame. Uurigem nüüd 
ala, mis jääb selle taha.” 

Kui olime üksildaselt Saxe-Coburg Sguare'ilt ümber nurga pöö- 

ranud, leidsime end tänavalt, mis kujutas sellega võrreldes niisama suurt kontrasti nagu 
pildi esikülg tagaküljega võrreldes. See oli üks linna peamisi tuiksooni, mida mööda 
kulges City liiklus põhja ja läände. Sõiduteed ummistas tohutu kaubaveokite vool, mis 
kandus kahes reas linna sisse ja välja, kõnniteed aga mustendasid jalakäijate tõttavast 
summast. Vaadates peente poodide ridasid ja väärikaid ärihooneid, oli meil raske uskuda, 
et need asusid tõesti kohe selle luitunud ja seiskunud eluga platsi taga, kust me olime äsja 
tulnud. 

"Laske ma vaatan," ütles Holmes nurgal seistes ja majaderida silmitsedes. "Ma tahaksin 
lihtsalt siinsete majade järjekorra meelde jätta. Minu harrastus on Londonit täpselt 


tundma õppida. Siin on Mortimeri äri, tubakapood, väike ajalehepood, City ja äärelinna 
Coburgi harupank, taimetoitlaste restoran ja McFarlane'i vaguni-ehitusdepoo. Nüüd 
oleme jõudnud juba järgmise blokini. Niisiis, doktor, me oleme oma töö teinud, seega on 
aeg natuke lõbutseda. Sööme ühe võileiva ja joome tassi kohvi ning siirdume siis viiuli- 
muusika maailma, kus valitseb üksnes ilu, peenetundelisus ja harmoonia ning kus pole 
punapäiseid kliente, kes meid oma keerdküsi-mustega kiusavad.” 

Minu sõber oli entusiastlik muusik, kusjuures ta ise ei olnud mitte üksnes väga 
võimekas muusika esitaja, vaid ka harukordselt andekas helilooja. Terve õhtupooliku 
istus ta parteri esireas täiuslikult õnnelikuna ja liigutas oma pikki kõhnu sõrmi tasa 
muusika rütmis, kusjuures tema leebe naeratav nägu ja rauge unelev pilk sarnanesid nii 
vähe kui üldse võimalik jälituskoer Kolmesi, järeleandmatu, teravataibulise, osava 
kriminaalagendi Holmesi näo ja pilguga. Tema erakordses iseloomus pääses vaheldumisi 
esile kaks erinevat tahku, ning nagu ma olen tihti mõelnud, kujutasid tema äärmine täpsus 
ja taibukus endast vastukaalu sellele poeetilisele ja mõtisklevale meeleolule, mis teda 
aeg-ajalt valdas. Tema heitlikus loomuses vaheldus ülim raugus palavikulise energiaga 
ning, nagu ma hästi teadsin, oli ta kõige hirmuäratavam just siis, kui ta oli päevade kaupa 
keset oma improvisatsioone ja gooti kirjas köiteid tugitoolis vedelnud. Nimelt siis 
haaraski teda äkitselt jahikirg ning tema hiilgav arutlusvõime jõudis intuitsiooni tasemele, 
nii et tema meetodeid mitte tundvad inimesed piidlesid teda kahtlustavalt, otsekui oleksid 
tema teadmised teistele surelikele kättesaamatud. Kui ma nägin teda sel õhtupoolikul 

St. Jamesi saalis nii muusikasse süvenenuna, oli mul tunne, et neile, kelle kannule ta on 
asunud, võivad saabuda halvad ajad. 

"Te tahate kahtlemata koju minna, doktor," märkis Holmes, kui me väljusime. 

"Jah, oleks kena küll." 

"Ja mul on ajada üks asi, milleks kulub mõni tund. Seal Coburg Sguare'il on lugu 
tõsine.” 

"Miks tõsine?" 

"Seal plaanitsetakse märkimisväärset kuritegu. Mul on alust arvata, et me jõuame selle 
ära hoida. Aga see, et täna on laupäev, teeb asja tunduvalt keerulisemaks. Täna öösel 
vajan ma teie abi.” 

"Mis ajal?" 

"Kella kümnest piisab." "Ma olen kell kümme Baker Streetil.” 

"Hüva! Ja kuulge, doktor, asi võib pisut ohtlikuks minna, nii et olge lahke ja pistke oma 
sõjaväerevolver taskusse.” Ta viipas käega, keeras kanna peal ringi ja kadus silmapilk 
rahvasumma. 

Küllap ei ole ma kaasinimestest juhmim, kuid Sherlock Holmesiga tegemist tehes rõhus 
mind alati omaenese rumaluse tajumine. Ma olin nüüdki kuulnud seda, mida oli kuulnud 
tema, näinud seda, mida oli näinud tema. kuid ometi oli tema jutust ilmne, et ta ei 
mõistnud selgelt mitte ainult seda, mis oli juhtunud, vaid ka seda, mis pidi juhtuma, 
minule oli aga kogu lugu endiselt segane ja groteskne. Sõites koju Kensingtoni, vaagisin 
ma mõttes uuesti kõike punapäise entsüklopeedia-kopeerija erakordsest loost kuni 
kaiguni Saxe-Coburg Sguare'ile ja pahaendeliste sõnadeni, millega Holmes oli minust 
lahkunud. Mida kujutas endast see öine retk ning miks pidin ma sinna relva kaasa võtma? 
Kuhu me läksime ja mida me tegema pidime? Holmes oli mulle vihjanud, et see 
siledanäoline pandimajapidaja abiline oli ohtlik mees - mees, kes võib kavalaid plaane 


sepitseda. Ma katsusin selles kõiges selgusele jõuda, kuid loobusin peagi meeleheitel 
ning jätsin kogu loo seniks kõrvale, kuni öö sellele seletuse pidi andma. 

Kell oli veerand kümme, kui ma kodunt väljusin ja läbi pargi Oxford Streeti kaudu 
Baker Streetile suundusin. Ukse ees seisis kaks voorimehetroskat ning koridori astudes 
kuulsin ma ülalt hääli. Kui ma Holmesi tuppa jõudsin, leidsin, et mu sõber vestleb elavalt 
kahe 

mehega, kellest ühes tundsin ära Peter Jonesi, politseiagendi, teine aga oli pikk, kõhn, 
kurva näoga mees, kelle kübar läikis silmatorkavalt ning kellel oli seljas masendavalt 
väärika välimusega saterkuub. 

"Ahaa! Ongi kõik kohal!" ütles Holmes, nööpis lühikese kuue kinni ja võttis varnast 
raske ratsapiitsa. "Watson, te olete vist tuttav härra Jonesiga Scotland Yardist? Lubage 
mul tutvustada teid härra Merryweatherile, kellest saab meie kaaslane tänaöises 
seikluses.” 

"Me tegutseme jälle paarikaupa, doktor,” ütles Jones oma suurelisel moel. "Meie sõber 
on eriti osav jälitust alustama. Tal on vaja ainult üht vana koera, kes saagi kinni püüaks.” 

"Loodetavasti ei selgu lõpuks, et me oleme tühja tuult taga ajanud," märkis härra 
Merryweather süngelt. 

"Te võite härra Holmesi üsna julgelt usaldada," seletas politsei-agent kõrgilt. "Ta 
kasutab omaenda väikesi meetodeid, mis on küll, kui te niisugust märkust mulle pahaks 
ei pane, õige pisut liiga teoreetilised ja fantastilised, aga eeldusi detektiivitööks tal on. 
Võib liialdamata öelda, et kord või paar, nagu näiteks Sholto mõrva ja Agra aarde asjus, 
oli ta tõele lähemal kui politsei.” 

"Oh, kui te nii arvate, härra Jones, siis olgu peale," lausus võõras leebivalt. "Tunnistan 
siiski, et tunnen puudust oma roberist. See on kahekümne seitsme aasta jooksul esimene 
laupäevaõhtu, mil ma bridži ei mängi.” 

"Küllap te avastate, et mängite täna öösel suurema summa peale kui kunagi varem ning 
mäng on palju põnevam," ütles Sherlock Holmes. "Teie jaoks, härra Merryweather, on 
see panus kolmekümne tuhande naela ringis ja teie jaoks, Jones, on see mees, keda te 
kätte tahate saada." 

"John Clay, mõrtsukas, varas, sissemurdja ning võltsija. Ta on küll noor mees, härra 
Merryweather, aga üks paremaid oma ametis ning kõigist Londoni kurjategijal st tahaksin 
ma just teda raudu panna. See John Clay on tähelepanuväärne noormees. Tema vanaisa 
oli hertsog ning ta ise on õppinud Etonis ja Oxfordis. Tema mõte liigub niisama väledalt 
nagu tema sõrmed ning kuigi me kohtame tema jälgi igal sammul, ei tea me kunagi, kust 
leida meest ennast. Ühel nädalal murrab ta Sotimaal kuhugi sisse, järgmisel aga kogub 
juba Cornwallis raha orbudekodu ehitamiseks. Olen teda aastaid jälitanud, aga pole teda 
veel silmagagi näha saanud.” 

"Loodetavasti saab mulle täna öösel osaks rõõm teid temaga tuttavaks teha. Ka minul 
on olnud John Clayga paar kokkupuudet ning ma olen teiega nõus, et ta tunneb oma 
ametit. Aga kell on juba kümme läbi ning meil on aeg teele asuda. Kui teie kahekesi 
istute esimesse troskasse, tuleme Watson ja mina teisega järele.” 

Sherlock Holmes ei olnud pika sõidu ajal kuigi jutukas, ta nõjatus vaStu istme seljatuge 
ning ümises õhtupoolikul kuuldud meloodiaid, jvle logistasime läbi lõputu 
gaasilaternatega valgustatud tänavalabü-rindi, kuni jõudsime Farringdon Streetile. 


"Nüüd oleme peaaegu kohal,” teatas mu sõber. "Merryweather on pangadirektor ja 
asjast isiklikult huvitatud. Ma arvasin, et ei tee paha, kui Jones ka meiega kaasa tuleb. Ta 
ei ole halb inimene, kuid politseinikuna on ta täielik idioot. Tal on üks suur voorus. Ta on 
vapper nagu buldog ning visa nagu vähk, kui ta kellegi oma sõrgade vahele saab. 
Olemegi kohal ning meid juba oodatakse." 

Olime jõudnud sinnasamasse rahvarohkele tänavale, kus me hommikul olime seisnud. 
Meie voorimehed saadeti ära ning härra Merryweatheri juhatusel läksime mööda kitsast 
koridori ja sisse külguksest, mille ta meile lahti tegi. Sees nägime väikest koridori, mis 
lõppes väga raske raudväravaga. Ka see avati ning me läksime alla kivist keerdtrepist, 
mille lõpus oli veel üks raske värav. Härra Merryweather peatus, et latern põlema panna, 
ning juhtis meid seejärel edasi mööda pimedat mullalõhnalist koridori ja pärast kolmanda 
ukse avamist hiigelsuurde kambrisse või keldrisse, mis oli üleni pakke ja raskeid kaste 
täis kuhjatud. 

"Ülalt teile kergesti ligi ei pääse," täheldas Holmes laternat üles tõstes ja ringi vaadates. 

"Alt ka mitte,” ütles härra Merryweather, lüües kepiga vastu põrandat katvaid 
kiviplaate. "Taevas hoidku, siin kõlab päris õõnsalt!" märkis ta üllatunult pilku tõstes. 

"Ma pean tõesti paluma, et te pisut vaiksemalt oleksite!" lausus Holmes karmilt. "Te 
olete juba kogu aeg meie retke õnnestumise ohtu seadnud. Kas ma tohin paluda, et te 
oleksite nii lahke ja istuksite ühe kasti peale ega segaks vahele?" 

Väärikas härra Merryweather sättis end ühe pakendi servale istuma, näol väga 
haavunud ilme, Holmes aga laskus põlvili põrandale ning hakkas laterna ja 
suurendusklaasi abil üksikasjalikult 

uurima pragusid kivide vahel. Mõnest sekundist piisas tema rahuldamiseks, sest ta 
hüppas jälle püsti ja pani suurendusklaasi taskusse. 

"Meil on vähemalt tund aega varuks," märkis ta, "sest vaevalt saavad nad võtta midagi 
ette enne, kui tubli pandimajapidaja on ilusti voodis. Siis ei kaota nad enam minutitki, 
sest mida kiiremini nad töö tehtud saavad, seda rohkem jääb neil aega põgenemiseks. 
Doktor, me asume praegu - nagu te kahtlemata olete ära arvanud - Londoni ühe suurema 
panga, City harupanga keldris. Härra Merryweather on selle president ning ta seletab 
teile, et Londoni julgematel kurjategijatel on praegu põhjust selle keldri vastu 
märkimisväärset huvi tunda.” 

"Siin on meie Prantsuse kuld," sosistas direktor. "Meid on mitu korda hoiatatud, et 
võidakse teha katset seda röövida.” "Teie Prantsuse kuld!" 

"Jah. Mõne kuu eest oli meil võimalus oma varusid suurendada ning me laenasime sel 
otstarbel Prantsusmaa pangalt kolmkümmend tuhat napoleondoori. On teatavaks saanud, 
et meil pole veel olnud võimalust raha lahti pakkida ning et see asub ikka veel meie 
keldris. Selles pakis, mille peal ma istun, on kaks tuhat tinapaberi kihtide vahele pakitud 
napoleondoori. Meie kullakangide tagavara on praegu palju suurem, kui tavaliselt ühes 
harupangas hoitakse, ning direktoritel on olnud selles suhtes kahtlusi.” 

"Mis olid vägagi õigustatud," tähendas Holmes. "Nüüd aga on aeg natuke plaani 
pidada. Minu ootuste kohaselt jõuab asi tunni aja vältel otsustavasse järku. Vahepeal, 
härra Merryweather, peame selle salalaterna kinni katma.” 

"Ja istuma pimedas?" 

"Küllap vist. Mul on kaardipakk kaasas ning et me oleme partic carree, siis ma 
mõtlesin, et te oleksite võinud lõpuks ikkagi oma robed saada. Aga ma näen, et vaenlase 


ettevalmistused on nii kaugele jõudnud, et me ei või riskida valgust näidata. Ja kõigepealt 
tuleb meil positsioonid valida. Tegemist on julgete meestega ja kuigi mc oleme nende 
suhtes eelisolukorras, võivad nad meile kahju teha, kui me ette ei vaata. Mina seisan selle 
kasti taha ning teie peitke end nende taha. Kui ma tule varaste peale suunan, piirake nad 
kiiresti ümber. Kui nad tulistavad, Watson, siis laske nad igasugu süümepiinata maha.” 

Asetasin vinnastatud revolvri puupakendi peale, mille taga ma küünitasin. Holmes 
libistas oma laternale katte ette ning jättis meid pilkasesse pimedusse - säärasesse 
täielikku kottpimedusse, mida ma ej olnud kunagi enne kogenud. Kuuma metalli lõhn 
kinnitas meile, et valgus oli ikka veel olemas, valmis hetke jooksul põlema lahvatama. 
jytu närvid olid ootusest viimse võimaluseni pingul ning see äkiline pimedus ja keldri 
külm rõske õhk mõjusid mulle kuidagi masendavalt ja rusuvalt. 

"Neil on muidugi üks taganemistee,” sosistas Holmes. "See läheb läbi maja Saxe 
Coburg Sguare'ile. Jones, ma loodan, et te täitsite mu palve?" 

"Välisukse juures ootavad inspektor ja kaks politseiohvitseri.” "Siis olerme kõik augud 
kinni pannud. Aga nüüd peame olema väitja ootama.” 

Kui pikk see aeg tundus! Tagantjärele andmeid võrreldes selgus, et ootamine kestis 
ainult tunni ja veerandi, ometi näis mulle, et öö hakkas juba läbi saama ning meie kohal 
maa peal saabus koidik. Mu liikmed olid väsinud ja kanged, sest ma ei julgenud asendit 
vahetada, närvid aga olid äärmiselt pingul ning kuulmine nii terav, et ma ei kuulnud mitte 
ainult oma kaaslaste tasast hingamist, vaid suutsin ka eristada tüseda Jonesi sügavamat ja 
raskemat hingetõmmet pangadirektori kergest ohkesarnasest hingamisest. Oma kohalt üle 
kasti vaadates nägin ma põrandat. Äkitselt tabas mu pilk valguskuma. 

Esialgu oli see kõigest kahvatu täpp kivipõrandal. Siis venis täpp pikemaks, kuni 
muutus kollaseks triibuks, ning seejärel näis ilma mingi hoiatuse või hääleta põrandas 
lõhe avanevat ning nähtavale ilmus käsi, valge, peaaegu naiselik käsi, mis väikese 
valguslaigu keskel ringi kobas. Minuti või kauemgi ulatus see väänlevate sõrmedega käsi 
põrandast välja. Siis tõmmati see niisama äkitselt tagasi, nagu see oli ilmunudki, ning 
kõikjal valitses taas pimedus, kõigest üksainus kahvatu täpp jäi tähistama pragu kivide 
vahel. 

Kuid valgus kadus ainult hetkeks. Ragina ja kriginaga vajus üks lai valge kivi küljeli 
ning jättis maha nelinurkse haigutava augu, millest hoovas laternavalgust. Üle serva 
piilus teravate näojoontega Poisikeselik nägu, mis vaatas teraselt ringi, ning siis lükkas 
tulija kätega avause servadele toetudes kõigepealt õlad ja seejärel vöökoha august välja, 
kuni ta sai ühe põlve augu servale toetada. Järgmisel 

hetkel seisis ta augu kõrval ja vinnas välja kaaslast, kes oli painduv ja väike nagu ta ise, 
kahvatu näo ja väga punase juuksepahmakaga. 

"Õhk on puhas," sosistas esimene mees. "Kas sul on peitel ja kotid kaasas? Kurat 
võtaks! Hüppa, Archie, hüppa, mina kõigun nagunii võllas!" 

Šherlock holmes oli välja sööstnud ja sissetungijal kraest kinni haaranud. Teine mees 
sukeldus auku ning ma kuulsin rebeneva riide kärinat, kui Jones tema särgist kinni 
krahmas. Valgus välgatas revolvripäral, kuid Holmesi ratsapiits tabas mehe rannet ja relv 
kolksatas vastu kivipõrandat. 

"Pole mõtet, John Clay," ütles Holmes mahedalt. "Asi on lootusetu.” 


"Seda ma näen," vastas tema vang äärmiselt külmavereliselt. "Küllap mu semuga on 
kõik korras, kuigi ma näen, et te saite kätte tema kuuesaba.” 

"Ah, kas tõesti! Paistab, et te olete põhjaliku töö teinud. Ma pean teile komplimendi 
tegema.” 

"Ja mina teile,” vastas Holmes. "See punapeade idee oli väga uudne ja mõjus." 

"Sa kohtud oma semuga üsna pea,” ütles Jones. "Tal läheb august allaronimine 
kiiremini kui minul. Ole paigal, kuni ma rauad kinni panen.” 

"Palun ärge puutuge mind oma räpaste kätega," märkis meie vang, kui käerauad tema 
randmete ümber kinni kõlksatasid. "Te võib-olla ei tea, et minu soontes voolab kuninglik 
veri. Olge ühtlasi nii lahke ja kasutage minu poole pöördudes sõnu "härra" ja "palun”." 

"Hüva," ütles Jones teda vahtides ja itsitades. "Kas te suvatseksite, härra, trepist üles 
sammuda, et me saaksime seal voorimehe võtta ja Teie Kõrgeaususe politseijaoskonda 
viia?" 

"Nii on parem," lausus John Clay häirimatult. Ta tegi meile kolmele hoogsa 
kummarduse ning läks detektiivi valve all rahulikult minema. 

"Tõepoolest, härra Holmes,” ütles Merryweather, kui me nende järel keldrist välja 
läksime. "Ma ei tea, kuidas pank teid tänada või teile tasuda saab. Pole mingit kahtlust, et 
te olete avastanud ja täielikult 

nurja ajanud ühe kõige sihikindlama pangaröövikatse, millega mul kunagi elus tegemist 
on olnud.” 

"Mul oli endal härra John Clayga paar arvekest klaarida," kostis golmes. "Mul on olnud 
selle looga seoses mõni väike kulutus, mille pank loodetavasti kompenseerib, kuid muidu 
olen ma saanud rikkaliku tasu selle kogemuse näol, mis on mitmes mõttes ainulaadne, 
ning tasuks oli mulle ka võimalus kuulata ülimalt märkimisväärset lugu Punapeade 


Liidust.” 
kokk 


“Mõistate, Watson," seletas Holmes mulle varasel hommikutunnil, kui me soodaveega 
viskit juues Baker Streeti korteris istusime, "algusest peale oli ilmselge, et kogu selle 
üsna fantastilise kuulutuse ja entsüklopeedia ümberkirjutamise ainus võimalik eesmärk 
pidi olema see mitte eriti taibukas pandimajapidaja iga päev mitmeks tunniks teelt eest 
saada. See oli muidugi pentsik moodus, aga oleks tõesti raske midagi paremat soovitada. 
Leidliku Clay viis sellele mõttele kahtlemata tema kaassüüdlase juuste värv. Neli naela 
nädalas oli peibutis, mis pidi pandimajapidajat ahvatlema, ning mida tähendas see 
meestele, kes mängisid tuhandete peale! Nad panid kuulutuse lehte, üks kelm üüris 
ajutise kontori, teine kelm õhutas meest sellele kuulutusele vastama ning koos läks neil 
korda kindlustada tema eemalviibimine kõigil tööpäevade hommikutel. Niipea kui ma 
kuulsin, et abiline tuli tööle poole palgaga, oli mul selge, et ta tahtis seda kohta saada 
mingil mõjuval põhjusel.” 

"Aga kuidas te selle põhjuse ära arvata oskasite?" 

"Kui majas oleks olnud naine, oleksin ma kahtlustanud lihtsalt labast armulugu. See ei 
tulnud aga kõne allagi. Mehe äri oli väike ning majas polnud midagi, mis oleks seletanud 
nii keerulisi ettevalmistusi ja nii suuri kulutusi, nagu kelmid teinud olid. Mis see olla 
võis? Ma mõtlesin Wilsoni abilise kiindumusele fotograafiasse ning tema kombele 
keldrisse kaduda. Kelder! Seal oligi selle sassis niidiots. Siis tegin ma tolle saladusliku 


abilise kohta järelepärimisi ning leidsin, et mul on tegemist ühe kõige külmaverelisema ja 
julgema kurjategijaga Londonis. Ta tegi midagi keldris - midagi, milleks kulus mitme 
kuu vältel palju tunde päevas. Uuesti tekkis küsimus, mis 

see olla võis. Ma ei suutnud mõelda välja midagi peale selle, et ta kaevas tunnelil 
mingisse teise hoonesse. 

Nii kaugele ma olingi jõudnud, kui ma tegevuspaika külastama läksin. Ma üllatasin 
teid, tagudes kepiga vastu sillutist. Püüdsin kindlaks teha, kas kelder ulatub maja ette või 
taha. Ees tühimikku ei olnud. Siis helitasin ma kella ning, nagu ma lootsin, tegi ukse lahti 
abiline. Meil on olnud mõni kokkupõrge, aga me ei olnud teineteist kunagi enne näinud. 
Ma peaaegu ei vaadanudki talle näkku. Tahtsin näha hoopis tema põlvi. Küllap te 
märkasite ise ka, kui kulunud, kortsus ja plekilised olid tema püksipõlved. Need 
kõnelesid kaevates veedetud tundidest. Jäi üle veel kindlaks teha, kuhu nad kaevasid. Ma 
kõndisin ümber nurga, nägin meie sõbra valduste taga City ja äärelinna harupanka ning 
tundsin, et olen oma ülesande lahendanud. Kui te pärast kontserti koju sõitsite, külastasin 
mina Scotland Yardi ning pangadirektorite presidenti ning nende külaskäikude tulemust 
te nägite." 

"Aga kuidas te oskasite öelda, et nad just täna öösel üritavad?" küsisin mina. 

"Noh, kui nad oma liidu kontori kinni panid, tähendas see, et härra Jabez Wilsoni 
kohalolek neid enam ei seganud - teiste sõnadega, nad olid oma tunneli valmis saanud. 
Aga neil oli oluline seda kiiresti kasutada, sest käik võidi avastada ning ka kullakangid 
võidi minema viia. Laupäev sobis neile paremini kui ükski teine päev, sest see oleks 
andnud neile põgenemiseks kaks päeva. Kõigil neil põhjustel oletasin ma, et nad tulevad 
täna öösel." 

"Te mõtlesite selle nii ilusasti välja!" hüüatasin ma teesklematu imetlusega. "See on nii 
pikk ahel, kuid ometi kõlab iga lüli tõeselt.” 

"See päästis mind igavusest,” vastas Holmes haigutades. "Paraku tunnen ma juba, et 
igavus võtab minu üle uuesti võimust. Minu elu möödub ühesainsas kestvas pürgimuses 
pääseda eksistentsi labasuse käest. Need väikesed probleemid aitavad mind selles." 

"Ja teie olete inimkonna heategija,” ütlesin ma. 

Holmes kehitas õlgu. "Noh, võib-olla sellest ongi natuke kasu.” tähendas ta. "L'homme 
c'est rien - 1!'oeuvre c'est tout,”* nagu kirjutas Gustave Flaubert George Sandile." 

* Inimene - see ei ole midagi, töö - see on kõik (pr. k). 


Il. KADUNUD PEIGMEHE JUHTUM 


"Kulla mees," ütles Sherlock Holmes, kui me istusime tema Baker Streeti korteris 
kamina ees, "elu on lõpmata palju veidram kui ükski inimmõistuse leiutis. Me ei 
söandaks mõelda välja asju, mis on tegelikult igapäevaelus tavaliseks saanud. Kui me 
saaksime käsikäes sellest aknast välja lennata, selle suure linna kohal hõljuda, vaikselt 
majade katused pealt tõsta ning piiluda kõike seda kummalist, mis seal toimub: imelikke 
kokkusattumusi, salasepitsusi, üksteisele vastu tegutsemisi, imepäraseid 
sündmusteahelaid, mis kulgevad läbi mitme põlvkonna ning viivad väga outre 
tulemusteni, siis muudaks see kogu ilukirjanduse selle tavade ja etteaimatavate 
lõpplahendustega üpris iganenuks ja tulutuks.” 


"Ja ometi ei ole mina selles veendunud,” vastasin ma. "Need juhtumid, mis ajalehtedes 
päevavalgele tuuakse, on üldiselt küllalt ilmetud ja labased. Meie politseikroonikas on 
realismiga viimse piirini mindud, aga peab tunnistama, et tulemus ei ole ometi nii paeluv 
ja kunstipärane.” 

"Realistliku mulje jätmiseks tuleb vastavalt oma äranägemisele teatud valik teha,” 
tähendas Holmes. "Sellest jääb puudu politseikroonikas, kus rõhutatakse võib-olla 
rohkem kohtuniku igavat sõnavõttu kui üksikasju, mis kätkevad vaatleja jaoks terve loo 
ülimalt ehtsat tuuma. Võite mind uskuda, mitte miski ei ole ebaloomulikuni kui labane 
igapäevane elu.” 

Ma naeratasin ja raputasin pead. "Saan täiesti aru, miks te nii arvate,” laususin ma. 
"Muidugi, kuna te olete mitteametlik nõuandja ning abiline kõigile, kes on kolmel 
kontinendil täielikku kimbatusse sattunud, siis te puutute kokku kummaliste ja pentsikute 
asjadega. Aga kuulge," - ma võtsin maast hommikulehe, "paneme selle küsimuse õige 
praktikas proovile. Võtame eismese mulle silma hakanud pealkirja: "Mees kohtleb 
julmalt oma naist". Siin on pool veergu trükikirja, aga ma tean seda lugematagi, et see on 
täiesti tuttav lugu. Muidugi on tegemist teise naisega, viinaga, ründamisega, peksmisega, 
siniste plekkidega, kaastundliku õe või majaperenaisega. Ka kõige tahumatum kirjanik ei 
suudaks midagi tahumatumat välja mõelda." 

"Te olete oma väite tõestuseks küll õnnetu näite valinud,” ütles Holmes lehte enda kätte 
võttes ja pilku üle artikli libistades. "See on Dundase abielulahutuse asi ning juhtumisi 
aitasin ma selles mõnd väikest küsimust selgitada. Mees oli karsklane, ühtki teist naist ei 
olnud ning käitumine, mille üle kaevati, seisnes selles, et mehel oli tekkinud komme võtta 
iga söömaaja lõpul valehambad suust välja ning visata nendega oma naist, milline 
tegevus, te peate möönma, ei ole tõenäoliselt jõukohane ühe keskpärase jutukirjaniku 
kujutlusvõimele. Võtke näputäis nuusktubakat, doktor, ning tunnistage, et teie toodud 
näide andis võidu mulle." 

Ta sirutas välja oma vanast kullast nuusktubakatoosi, mille kaane keskel oli suur 
ametüst. Tubakatoosi toredus kujutas endast nii suurt kontrasti Holmesi koduse käitumise 
ja lihtsa eluga, et ma ei suutnud hoiduda selle kohta märkust tegemast. 

"Ah jaa," kostis Holmes, "mul läks meelest ära, et ma ei ole teid mõne nädala näinud. 
See on väike mälestusese Böömimaa kuningalt tänutäheks mu abi eest Irene Adleri 
dokumentide juhtumis.” 

"Aga sõrmus?” pärisin ma, heites pilgu tähelepanuväärsele bril-jandile, mis Holmesi 
sõrmes kiiskas. 

"Selle saatis mulle Hollandi kuninga perekond, kuigi asi, milles ma neid aitasin, oli nii 
delikaatne, et ma ei saa usaldada seda isegi teile, kuigi te olete olnud nii lahke ja mõne 
minu probleemikese kirja pannud." 

"Ja kas teil on praegu ka midagi käsil?" küsisin ma huviga. 

"Umbes kümme või kaksteist asja, aga ükski neist ei kujuta 

endast midagi huvipakkuvat. Teate, need on tähtsad, ilma et need oleksid huvitavad. 
Ma olen tõesti leidnud, et just tähtsusetutes juhtumites on tavaliselt võimalus vaadelda 
ning kasutada seda kiiret põhjuse ja tagajärje analüüsi, mis annab uurimistööle võlu. 
Suuremad kuriteod kipuvad olema lihtsamad, sest mida suurem on kuritegu, seda ilmsem 


on harilikult selle motiiv. Välja arvatud üks üsna keeruline lugu, millega pöörduti minu 
poole Marseille'st, ei ole neis juhtumites midagi, mis vähimatki huvi pakuks. Küll aga on 
võimalik, et meie katte jõuab peagi midagi põnevamat, sest kui ma just väga ei eksi, tuleb 
siia üks minu klient." 

Holmes oli toolilt tõusnud ning seisis Tüllkardinate vahel, vaadates alla sombusele, 
neutraalsetes värvitoonides Londoni tänavale. Üle tema õla vaadates nägin ma, et teisel 
pool tänavat seisis suur naine, raske karusnahkne boa kaela ümber ning suur kähar 
punane sulg laia servaga kübara küljes, mis oli koketsel, DevonshireM hertsoginna moel 
viltu kõrva peale seatud. Selle vägeva varustuse alt piilus naine närviliselt meie aknaid, 
niheles kõnniteel, sõrmed aga näppisid kindanööpe. Äkitselt sööstis ta otsekui end kaldast 
lahti tõukav ujuja üle tee ning me kuulsime teravat kellahelinat. 

"Ma olen neid sümptomeid ka varem näinud,” ütles Holmes oma sigaretti tulle visates. 
"Kõnniteel nihelemine tähendab alati affaire de coeuri. Ta tahaks nõu küsida, aga kardab, 
et küsimus on sellest rääkimiseks liiga delikaatne. Ja isegi siin on võimalik vahet teha. 
Kui mõni mees on naisele ränka ülekohut teinud, siis naine tavaliselt enam ei nihele ning 
harilik sümptom on katkine kellanöör. Praegu paistab olevat tegemist armuasjaga, kuid 
piiga ei ole niivõrd vihane, kuivõrd segaduses või kurb. Aga siin ta ise tulebki meie 
kahtlusi hajutama.” 

Holmesi sõnade ajal kõlas koputus uksele ning jooksupoisikuues poisike teatas preili 
Mary Sutherlandi saabumisest. Daam ise kõrgus samal ajal poisi väikese musta kogu taga 
otsekui täispurjes kaubalaev tillukese lootsipaadi taga. Sherlock Holmes tervitas meie 
külalist sundimatu viisakusega, mille poolest ta silma paistis, ning sulgenud ukse ja 
saatnud daami kummardusega tugitooli, silmitses ta naist talle omasel põhjalikul ja ometi 
hajameelsel kombel. 

"Kas te ei leia, et teie lühinägelikkuse juures on pisut pingutav nii palju masinakirjatööd 
teha?" küsis ta. 

"Esialgu oli see küll nii,” vastas meie külaline, "aga nüüd ma tean ka vaatamata, kus 
tähed asuvad." Taibates siis äkitselt Holmesi sõnade kogu mõtet, võpatas ta tugevasti ja 
tõstis pilgu, hirm ja hämmastus laial heasüdamlikul näol. "Te olete minust kuulnud, härra 
Holmes," hüüdis ta, "sest kuidas te muidu seda kõike teaksite?” 

"Pole tähtis!" ütles Holmes naerdes. "Minu amet on igasuguseid asju teada. Võib-olla 
olen ma treeninud ennast nägema seda, mis teistel kahe silma vahele jääb. Kui see nii ei 
oleks, miks te peaksite siis tulema minult nõu küsima?" 

"Ma tulin teie juurde, sest teist rääkis mulle proua Etherege, kelle mehe te nii kergesti 
üles leidsite, kuigi politsei ja kõik teised teda juba surnuks pidasid. Oh. härra Holmes, 
küll oleks hea, kui te minu heaks sedasama teeksite! Ma ei ole rikas, aga minu sissetulek 
on siiski sada naela aastas lisaks sellele piskule, mis ma masina taga teenin, ning 
annaksin selle kõik ära, et saada teada, mis on juhtunud härra Hosmer Angeliga."” 

"Miks te minuga konsulteerima tulles nõnda kiirustasite?" küsis Sherlock Holmes, 
sõrmeotsad vastamisi ja pilk lakke suunatud. 

Mary Sutherlandi küllaltki mõttelagedale näole ilmus taas jahmunud ilme. "Jah, ma 
tormasin tõesti välja,” vastas ta, "sest mind ajas vihale, kui kergelt härra Windibank - see 
tähendab, minu isa - kogu seda asja võttis. Ta ei tahtnud minna politseisse ja ta ei tahtnud 
tulla teie juurde, nii et kuna ta midagi teha ei tahtnud ja korrutas ainult, et mitte midagi 


pole juhtunud, ajas see mind lõpuks marru, ma panin lihtsalt riided selgaja tulin 
otsejoones teie juurde.” 

"Teie isa,” ütles Holmes, "kindlasti on ta teie kasuisa, sest tal on teine nimi.” 

"Jah, minu kasuisa. Ma kutsun teda isaks, kuigi ka see kõlab imelikult, sest ta on minust 
ainult viis aastat ja kolm kuud vanem.” "Ja kas teie ema on elus?" 

"Oo jaa, ema on elus ja terve. Ega see mulle eriti ei meeldinud, härra Holmes, kui ta nii 
ruttu pärast isa surma uuesti abiellu astus ning pealegi veel mehega, kes on temast ligi 
viisteist aastat noorem. Isa oli Tottenham Court Roadil torulukksepp ning ta jättis endast 
maha korras poe, mida ema koos eestöölise härra Hardyga edasi pidas, aga kui härra 
Windibank tuli. sundis ta ema poe maha müüma, sest veiniäri proovireisijana pidas ta 
ennast palju paremaks. Nad 

said firma tcgutsemisõiguse ja intresside eest neli tuhat seitsesada naela, aga seda 
polnud pooltki nii palju, kui isa oleks võinud saada, kui ta veel elus oleks olnud." 

Ma olin oodanud, et Sherlock Holmes läheb seda asjasse mittepuutuvat lobisemist 
kuulates kannatamatuks, aga otse vastupidi - ta oli seda suurima ja keskendunud 
tähelepanuga kuulanud. 

"Kas teie enda väike sissetulek on pärit sellest poest?” küsis ta. "Oi ei! See on täiesti 
omaette, selle jättis mulle onu Ned Aucklandist. See on Uus-Meremaa kapital, mis annab 
neli ja pool protsenti. Kogu kapital on kaks tuhat viissada naela, aga ma saan kasutada 
ainult intresse.” 

"Te äratate minus väga suurt huvi,” lausus Holmes. "Ning et te saate aastas oma 
teenistusele lisaks nii suure summa nagu sada naela, siis te kindlasti reisite veidi ja elate 
igati oma tahtmist mööda. Minu meelest elab vallaline daam väga lahedasti ära umbes 
kuue-kümnenaelase sissetulekuga.” 

"Ma saaksin palju vähemagagi hakkama, härra Holmes, aga te ju mõistate, et seni, kuni 
ma kodus elan, ei taha ma kodustele koormaks olla, ning seepärast kasutavad nemad seda 
raha, kuni ma nende majas olen. See on muidugi nii ainult ajutiselt. Härra Windibank 
võtab mu intressid igas kvartalis väljaja annab ema kätte, aga mina saan päris kenasti 
hakkama sellega, mida ma masinakirjatööga teenin. Mulle makstakse kaks penni lehe 
pealt ning ma teen tihti viisteist kuni kakskümmend lehte päevas." 

"Te olete oma olukorra mulle põhjalikult selgeks teinud,” ütles Holmes. "See siin on 
minu sõber doktor Watson. kelle juuresolekul te võite rääkida niisama vabalt nagu minu 
enda juuresolekul. Olge nüüd nii lahke ja rääkige meile kõik oma suhetest härra Hosmer 
Angeliga.” 

Puna valgus preili Sutherlandi näole ning ta näppis närviliselt oma jaki äärt. "Ma 
kohtusin temaga gaasitorude monteerijate ballil,” ütles ta. "Kui isa veel elus oli, saatsid 
nad talle ikka piletid ning pärast pidasid nad meid meeles ja saatsid piletid emale. Härra 
Windibank ei tahtnud, et me läheksime. Ta ei taha kunagi, et me kusagil käiksime. Ta 
läheks päris pööraseks, kui ma isegi mõnele pühapäevakooli lõbusõidule tahaksin minna. 


Aga seekord olin ma otsustanud minna, ja kindlasti otsustanud, sest mis õigus oli temal 

mind takistada! Ta ütles, et meil ei kõlba niisuguste inimestega tegemist teha, aga seal 
olid kõik isa sõbrad. Ja ta ütles veel, et mul ei ole midagi sobilikku selga panna, kuigi ma 


ei olnud oma punakaslillat plüüskleiti õieti kapist välja võtnudki. Lõpuks, kui midagi 
muud ei aidanud, sõitis ta äriasjus Prantsusmaale, aga ema ja mina läksime koos härra 
Hardyga, meie endise eestöölisega, ballile ning seal ma kohtasingi Hosmer Angelit.” 

"Küllap oli härra Windibank Prantsusmaalt tagasi tulles väga pahane, et te ballil olite 
käinud," lausus Holmes. 

"Ah, ta käitus väga kenasti. Ma mäletan, et ta naeris ja kehitas õlgu ning ütles, et pole 
mõtet naisterahvale midagi keelata, sest naine saab ikka oma tahtmist." 

"Ah nii. Nagu ma aru saan, kohtasite teie sellel ballil härrat, kelle nimi oli Hosmer 
Angel." 

"Jah. Ma kohtasin teda sel õhtul ning ta tuli järgmisel päeval küsima, kas me jõudsime 
ikka ilusti koju, ning pärast seda käisime -see tähendab, härra Holmes, mina käisin 
temaga kaks korda jalutamas, aga siis tuli isa koju tagasi ja härra Hosmer Angel ei saanud 
enam meile tulla.” 

"Kas tõesti?" 

"Noh, teate, isale sedasorti asjad ei meeldinud. Niipalju kui see temast olenes, ei 
lasknud ta mingeid külalisi majja ning tal oli kombeks öelda, et naine peab olema õnnelik 
oma perekonnaringis. Aga nagu mul oli kombeks emale öelda, tahab naine kõigepealt 
endale oma perekonnaringi muretseda, ning minul seda veel ei olnud." 

"Aga mida tegi Hosmer Angel? Kas ta ei püüdnud teiega kokku saada?" 

"Noh, isa pidi nädala pärast jälle Prantsusmaale minema ning Hosmer kirjutas mulle, et 
on kindlam ja parem, kui me enne tema minekut ei kohtu. Mina võtsin igal hommikul 
kirjad vastu, nii et isa ei pruukinud sellest teada saada.” 

"Kas te olite siis juba selle härraga kihlatud?" 

"Oo jaa, härra Holmes. Me kihlusime pärast esimest jalutuskäiku. Hosmer - härra 
Angel - oli ühes Leadenhall Streeti kontoris kassiir ja..." 

"Millises kontoris?" 

"Kõige hullem ongi see, et ma ei tea." 

"Kus ta siis elas?" 

"Ta magas sealsamas majas." 

"Ja te ei tea tema aadressi?" 

"Ei... tean ainult, et see asus Leadenhall Streetil.” 

"Kuhu te oma kirjad saatsite?" 

"Leadenhall Streeti postkontorisse nõudmiseni. Ta ütles, et kui ma kirjad talle 
kontorisse saadan, hakkavad kõik teised ametnikud teda tögama, ma tegin siis ettepaneku 
kirjad masinal kirjutada, nagu ta ise tegi, aga see talle ei meeldinud, ta ütles, et kui ma 
käsitsi kirjutasin, tundis ta. et kirjad tulid minult, masinakirjas kirjade puhul aga oli tal 
tunne, et masin on tulnud meie vahele. See näitab teile, härra Holmes, kui kiindunud ta 
minusse oli ning milliste pisiasjade peale ta mõtles.” 

"See on väga paljuütlev.” lausus Holmes. "Ma olen seda juba ammu aksioomiks 
pidanud, et pisiasjad on lõpmata tähtsad. Kas te mäletate veel mõnd Hosmer Angeliga 
seotud pisiasja?" 

"Ta oli väga häbelik mees. härra Holmes. Ta jalutas minuga pigem õhtul kui 
päevavalguses, sest ta ütles, et ta ei salli, kui talle tähelepanu pööratakse. Ta oli väga 
tagasihoidlik ja härrasmehelik. Isegi tema hääl oli vaikne. Ta oli lapsena 
kurgumandlipõletikku põdenud ja nagu ta mulle ütles, oli ta kurk paistes olnud, ning 


seetõttu oli ta kõri nõrk ning ta rääkis katkendlikult, poolsosinal. Ta oli alati väga hästi 
riides, väga korralikult ja lihtsalt, aga temal, nagu minulgi, oli vilets silmanägemine ning 
ta kandis kaitseks päikese eest tumedaid prille." 

"Hüva, ja mis juhtus siis, kui teie kasuisa, härra Windibank, uuesti Prantsusmaale 
sõitis?" 

"Hosmer Angel tuli jälle meile ning pani ette abielluda enne, kui isa tagasi tuleb. Ta oli 
hirmus tõsine ja laskis mul, käsi testamendi peal, vanduda, et juhtugu mis juhtub, ma jään 
igavesti temale truuks. Ema ütles, et Hosmer Angel tegi õigesti ning see näitas tema kire 
suurust. Ema oli algusest peale tema poolt ning Hosmer Angel meeldis emale isegi veel 
rohkem kui mulle, kui nad hakkasid siis nädala jooksul abiellumisest rääkima, küsisin 
ma, kuidas jääb isaga, aga nad mõlemad ütlesid, et isast pole lugu, talle tuleb sellest alles 
pärast rääkida, ning ema lubas asja isaga korda ajada. See mulle päriselt ei 

meeldinud, härra Holmes. Tundus imelik, et ma pidin isalt luba küsima, sest ta oli 
ainult mõni aasta minust vanem, aga ma ei tahtnud ka midagi salaja teha. seepärast 
kirjutasin ma isale Bordeaux'sse. kus asuvad tema kompanii prantsuse osakonnad, aga 
kiri tuli mulle laulatuspäeva hommikul tagasi." "Ta ei saanud seda siis kätte?" 

"Ei, sest ta oli just enne selle kohalejõudmist Inglismaale sõitnud." 

"Noo, see läks siis halvasti! Teie laulatus pidi olema reedel. Kas see pidi olema kiriklik 
laulatus?" 

"Jah, aga kõik pidi toimuma väga vaikselt. Laulatus ise pidi olema St. Saviouri kirikus 
King's Crossi lähedal ning pärast pidime koos külalistega minema St. Pancrase hotelli. 
Hosmer tuli meile voorimehetroskaga järele, aga et me olime kahekesi, pani ta meid 
mõlemaid troskasse ja tuli ise järele tõllaga, mis juhtus olema ainus voorimehesõiduk sel 
tänaval. Me jõudsime esimesena kiriku juurde, ning kui tõld ka seal peatus, ootasime, et 
Hosmer astub sealt välja, aga ta ei ilmunudki nähtavale, ning kui voorimees pukist alla 
tuli ja tõlda sisse vaatas, ei olnud seal kedagi! Voorimees ütles, et tema küll ei suuda 
kujutleda, mis sellest härrast saanud on, sest ta nägi oma silmaga, kuidas härra tõlda istus. 
See juhtus möödunud reedel, härra Holmes, ning sellest ajast pole ma näinud ega kuulnud 
midagi, mis temaga juhtunule valgust heidaks.” 

"Mulle tundub, et teid on väga häbiväärselt koheldud," ütles Holmes. 

"Oh ei! Ta oli liiga lahke, et mind nõnda maha jätta. Ta isegi kordas mulle terve 
hommiku ikka ja jälle, et ma pean talle truuks jääma, mis ka ei juhtuks; isegi kui mingi 
ettenägematu sündmus meid lahku viib. pean ma alati meeles pidama, et ma olen end 
tõotusega sidunud, ning et varem või hiljem tuleb ta selle tõotuse täitmist nõudma. 
Pulmapäeva hommikul tundus selline jutt imelik, aga hilisemad sündmused annavad 
sellele uue tähenduse." 

"Annavad tõesti. Teie enda arvamus on siis, et temaga juhtus mingi ettenägematu 
õnnetus?" 

"Jah, ma usun. et ta aimas mingit ohtu, muidu ta ei oleks nõnda rääkinud. Ja ma arvan, 
et hiljem juhtuski see, mida ta oli aimanud.” 

"Kuid leil ei ole vähematki ettekujutust, mis see võis olla?" 

“Mitte vähematki." 

"Mul on veel üks küsimus. Kuidas teie ema asjasse suhtus?" 

"Ta oli vihane ja ütles, et ma sellest loost enam ei räägiks." 


"Aga teie isa? Kas te rääkisite sellest talle?" 

"Jah, ning paistis, et tema arvas ka nagu mina, et midagi oli juhtunud ning et ma saan 
ilmselt uuesti Hosmerist teateid. Nagu isa ütles, mis kasu oleks kellelegi sellest, et ta viib 
mind kiriku ukseni ja jätab seal maha? Vaat kui Hosmer oleks mult raha laenanud või kui 
ta oleks minuga abiellunud ja lasknud mul raha oma nimele kanda, siis oleks tõesti 
võinud mingi põhjus olla, aga Hosmer oli rahaasjades väga iseseisev ning ei tahtnud mult 
kunagi šillingilki. Aga mis siis ometi juhtuda võis? Ja miks ta kirjutada ei saanud? Oh, 
kui ma selle peale mõtlema hakkan, ajab see mind päris hulluks ning ma ei saa öösel 
silmagi kinni." Neiu tõmbas muhvist välja väikese taskuräti ja hakkas selle sisse 
ahastavalt nuuksuma. 

"Ma heidan sellele juhtumile pilgu," lausus Holmes püsti tõustes, "ning kahtlemata 
õnnestub meil jõuda mingi kindla tulemuseni. Pange see koorem nüüd minu õlgadele 
ning ärge end sellega enam vaevake. Eelkõige laske härra Hosmer Angelil kaduda teie 
mälestustest, nagu ta on kadunud teie elust.” 

"Te siis arvate, et ma ei näe teda enam kunagi?" 

"Ilmselt ei näe.” 

"Mis temaga siis juhtunud on?" 

"Jätke see küsimus minu hooleks. Ma tahaksin saada tema välimuse täpse kirjelduse 
ning kõik tema kirjad, mida te mulle anda saate.” 

"Ma panin tema leidmiseks kuulutuse möödunud laupäevasesse "Chronicle'isse,” ütles 
preili Sutherland. "Siin on ajaleheväljalõige ja siin on neli temalt saadud kirja.” 

"Tänan teid! Ja mis on teie aadress?" 

"Camberwell, Lyon Place, number kolmkümmend üks.” 

"Nagu ma aru saan, härra Angeli aadressi te ei saanudki teada. Kus asub teie isa 
töökoht?" 

"Ta on proovireisija Westhouse £x Marbanki juures, suures punaveini importivas firmas 
Fenchurch Streetil." 

"Tänan teid. Teie jutt oli väga selge. Jätke need paberid siia ja pidage meeles, mis nõu 
ma teile andsin. Visake kogu see lugu endal 

peast välja ning ärge laske sel oma elu mõjutada.” 

"Te olete väga lahke, härra Holmes, aga ma ei saa seda teha. Ma jään Hosmerile truuks. 
Kui ta tagasi tuleb, olen ma valmis temaga abielluma.” 

Hoolimata meie külalise absurdsest kübarast ja mõttelagedast näost, oli tema lihtsas 
usus midagi suursugust, mis meis tahtmatult austust äratas. Ta asetas väikese paberipaki 
lauale ning läks oma teed, lubades tulla tagasi niipea, kui teda kutsutakse. 

Sherlock Holmes istus mõne minuti vaikides, sõrmeotsad ikka veel vastamisi, jalad 
välja sirutatud ja pilk lakke suunatud. Siis võttis ta varnast vana ja kulunud savipiibu, mis 
oli talle nõuandja eest, ning pannud piibu põlema, nõjatus ta keset tihedaid sinakaid 
suitsurõngaid vastu tooli seljatuge, näol lõpmata rauge ilme. 

"See piiga väärib üpris suurt tähelepanu," märkis Holmes. "Mina pean teda ennast 
huvitavamaks kui tema probleemikest, mis on muide üsna lihtlabane. Kui te vaatate mu 
kartoteeki, leiate sellega sarnanevad juhtumid Andoveris seitsmekümne seitsmendal 
aastal ja midagi säärast oli ka möödunud aastal Haagis. Kuigi idee ise on vana, olid meie 
külastaja loo paar üksikasja minu jaoks uudsed. Aga piiga ise oli väga huvitav.” 


"Tundus, et te märkasite tema juures nii mõndagi, mis oli minu jaoks täiesti 
nähtamatu.” tõdesin ma. 

"Mitte nähtamatu, kuid märkamatuks jäänud, Watson. Te ei teadnud, kuhu vaadata, 
ning ei pannud seetõttu midagi olulist tähele. Ma ei suuda teile kunagi selgeks teha, kui 
tähtsad on varrukad, kui paljuütlevad on pöidlaküüned või kui palju võib oleneda ühesl 
kingapaelast. No nii, mida teie selle naise välimuse põhjal järelda-site? Kirjeldage seda.” 

"Noh, tal oli peas sinakashall laia servaga õlgkübar, mille küljes telliskivipunane sulg. 
Tema jakk oli must. selle külge olid õmmeldud mustad helmed ning jaki servas olid 
väikesed läikivmustad kaunistused. Tema kleit oli pruun, kohvipruunist natuke tumedam, 
ning kaeluses ja varrukate küljes olid punakaslillad plüüskandid. Tema kindad olid 
hallikad ning parema käe nimetissõrme kohalt katki. Tema kingi ei pannud ma tähele. Tal 
olid väikesed ümmargused rippuvad kuldkõrvarõngad ning üldse jättis ta üsna jõuka, 
natuke labase, muretu ja kergemeelse inimese mulje." 

Sherlock Holmes plaksutas vaikselt käsi ja kihistas naerda. 

"Ausõna. Watson, teist hakkab asja saama! Te olete tõesti väaa tubli. Tõsi küll, kõik 
olulised jooned on teil märkamata jäänud, aga ie olete meetodi kätte saanud ja teil on 
värvide jaoks silma. Ärge kunagi usaldage üldmuljet, kulla mees. keskenduge pigem 
üksikasjadele. Mina vaatan kõigepealt alati naise varrukat. Mehe puhul on võibolla õigem 
kõigepealt püksipõlvi uurida. Nagu te tähele panile, olid selle naise varrukatel plüüsribad. 
ning sellest riidest on palju kasu. sest selle peal on nähtavad kõik jäljed. Kenasti oli näha 
kahekordne triip natuke randmest kõrgemal, sest just selle koha surub masinakirjutaja 
vastu lauda. Käsiõmblusmasin jätab peaaegu samasuguse jälje, aga ainult käe välimisel 
küljel, mitte risti üle käsivarre nagu siin. Seejärel vaatasin ma meie külalisele otsa, ning 
märganud näpits-prillide vajutusjälge mõlemal pool nina, söandasin ma teha märkuse 
nõrga silmanägemise ja masinakirja kohta, mis näis teda üllatavat.” 

"See üllatas ka mind." 

"Aga see oli ju silmanähtav. Kui ma seejuures pilgu langetasin, äratas minus suurt huvi 
ja imestust tähelepanek, et kuigi tal ei olnud jalas lausa erinevad saapad, olid need 
tegelikult erinevast paarist, ühe saapa ninakapp oli pisut kaunistatud, teine aga oli päris 
lihtne. Ühel oli viiest nööbist kinni pandud ainult kaks alumist ning teisel esimene, 
kolmas ja viies nööp. Niisiis, kui te näete, et muidu igati korralikult riides noor daam on 
tulnud kodunt välja, pooleldi kinni nööbitud, erinevast paarist saapad jalas, siis pole just 
raske järeldada, et ta tuli kodunt välja kiirustades.” 

"Mis veel?" küsisin ma. tundes nagu alati innukat huvi oma sõbra teravmeelsete 
arutluste vastu. 

"Märkasin möödaminnes, et enne kodunt lahkumist, kuid juba väljaminekuks 
rõivastatuna oli ta kirjutanud kirja. Te panite tähele, et tema parema käe kinnas oli 
nimetissõrme kohalt katki, aga ilmselt te ei näinud, et nii kinnas kui ka sõrm olid lilla 
tindiga koos. Ta oli kirjutanud kiirustades ja pistnud sulepea liiga sügavale tindi sisse. 
See juhtus ilmselt täna hommikul, muidu ei oleks plekk tema sõrmel nii selgesti näha 
olnud. Kõik see on ju lõbus, kuigi üsna algeline. Watson, aga ma pean nüüd uuesti asja 
juurde asuma. Kas te loeksite mulle ette härra Hosmer Angeli välimuse kirjelduse selles 
kuulutuses?” 

Ma tõstsin väikese triikikirjariba valguse kätte. 


"Neljateistkümnenda kuupäeva hommikul kaduma läinud Hosmer Angeli nimeline 
härrasmees (oli seal öeldud). Umbes viis jalga seitse tolli pikk, tugeva kehaehitusega, 
kahvatu jumega, juuksed mustad, pealagi hakkab paljaks minema, kohev must põskhabe 
ja vuntsid, tumedad prillid, kerge kõnehäire. Viimati nähti teda mustas saterkuues, millel 
olid siidist käänised, tal oli seljas must vest, kella küljes kullast albertkett, jalas olid hallid 
tviidriidest püksid, kummiriidest säärtega saabaste peal pruunid kedrid. On teada, et ta 
töötas ühes Leadenhall Streetil asuvas kontoris. Kes annab...” 

"Sellest piisab,” ütles Holmes. "Mis puutub kirjadesse,” jätkas ta neile pilku heites, "siis 
need on väga lihtlabased. Nende põhjal ei saa härra Angeli kohta öelda midagi muud 
peale selle, et ta tsiteerib ühel korral Balzaci. Kuid nende juures on üks tähelepanuväärne 
asjaolu, mida te kahtlemata märkate.” 

"Kirjad on masinal kirjutatud,” laususin ma. 

"Vähe sellest, ka allkirjad on masinal kirjutatud. Vaadake seda väikest korralikku 
"Hosmer Angelit” kirja lõpus. Kuupäev on kirja pandud, aga näete, mingit muud aadressi 
peale Leadenhall Streeti ei ole ning see jätab üsna uduse mulje. See allkiri on väga 
paljuütlev - tegelikult võiksime seda nimetada otsustavaks asjaoluks.” 

"Mida see otsustab?" 

"Kulla mees, kas on võimalik, et te ei mõista, kui suur tähtsus on sel allkirjal käesolevas 
juhtumis?" 

"Vist ei mõista, kui tajust ei tahtnud kindlustada endale võimalust allkirjast lahti öelda 
juhul, kui teda lubaduse rikkumise pärast vastutusele oleks püütud võtta.” 

"Ei, asi ei olnud selles. Kuid ma kirjutan kaks kirja, mis peaksid kogu loo ära klaarima. 
Üks kiri läheb ühte firmasse Citys, teine aga noore daami kasuisale härra Windibankile 
ning ma küsin, kas ta saaks meiega homme õhtul kell kuus siinsamas kohtuda. Me võime 
niisama hästi ka meessoost sugulasega asju ajada. Aga seni, doktor, kuni saabuvad 
vastused neile kirjadele, ei saa me midagi teha, seega võime oma väikese probleemi 
vahepeal kõrvale jätta.” 

Mul oli nii palju põhjust uskuda oma sõbra suurde arutlusvõi-messe ja erakordsesse 
tegutsemisenergiasse, et minu meelest pidi olema kuidagi põhjendatud ka see 
enesekindlus ja muretus, millega 

ta suhtus sellesse iseäralikusse mõistatusse, mille põhjani tal tungida oli palutud. Minu 
teada oli nurjumine talle ainult ühel korral osaks saanud - see oli Böömimaa kuninga ja 
Irene Adleri foto juhtum -, aga kui ma meenutasin "Nelja märgi" pentsikuid sündmusi 
ning erakordseid asjaolusid, mis olid seotud "Etüüdiga punases”, tundsin ma, et see peaks 
olema tõesti üks imelik sasipundar, mida Sherlock Holmes lahti harutada ei suudaks. 

Ma jätsin ta seega savipiipu popsutama, olles veendunud, et kui ma järgmisel õhtul 
tagasi tulen, on tal käes kõik preili Mary Suther-landi kaotsiläinud peigmehe juurde 
viivad niidid. 

Tol ajal nõudis mult endalt suurt tähelepanu üks väga raske hai-gusjuhtum ning ma 
veetsin terve järgmise päeva kannataja voodi juures. Kell hakkas juba kuus saama, kui 
ma lõpuks vabanesin ja võisin troskasse hüpata ning Baker Streetile sõita, kartes ise 
natuke, et ma jään selle väikese mõistatuse lahendamisele kaasaaitamiseks liiga hiljaks. 
Kuid Sherlock Holmes oli üksi ja tukkus, pikk kõhn kogu tugitoolis kerra tõmbunud. 
Hirmuäratav pudelite ja katseklaaside rida ning soolhappe selge terav lõhn näitasid mulle, 
et ta oli veetnud päeva, tehes keemilisi katseid, mis talle nii väga meeldisid. 


"Noh, kas lahendus on käes?" küsisin ma sisse astudes. 

"Jah, tegemist oli baariumoksiidi bisulfaadiga." 

"Ei, ei, ma pidasin silmas mõistatust!" hüüatasin ma. 

"Ah seda! Ma mõtlesin parajasti sellest soolast, mille kallal ma töötasin. Aga tolles loos 
polnud üldse mingit mõistatust, kuigi, nagu ma juba eile ütlesin, selles leidub 
huvipakkuvaid üksikasju. Ainus viga on see, et ilmselt pole olemas ühtegi seadust, mille 
alusel seda lurjust vastutusele võtta.” 

"Kes ta siis oli ning mis sihiga ta preili Sutherlandi maha jättis?" 

Ma olin jõudnud selle küsimuse esitada ning Holmes ei olnud veel suud vastamiseks 
avanud, kui me kuulsime koridoris raskeid samme ja uksele koputati. 

"See on neiu kasuisa James Windibank,” ütles Holmes. "Ta kirjutas ja teatas mulle, et 
tuleb kell kuus siia. Sisse!" 

Tuppa astus turske keskmist kasvu mees. ta oli umbes kolmeküm-neaastane, raseeritud 
ja kahvatu näonahaga, tema käitumine oli mahe ja meelitlev, hallide silmade pilk aga 
üllatavalt terav ja taiplik. Ta heitis meile mõlemale küsiva pilgu, asetas oma läikiva 
torukübara 

puhvetkapi peale ning nihkus kerge kummarduse saatel küljetsi lähimale toolile istuma. 

"Tere õhtust, härra James Windibank,” ütles Holmes. "Teie vist kirjutasite masinal selle 
kirja, milles te leppisite minuga kokku kohtumise kell kuus?" 

"Jah, ma jäin ilmselt natuke hiljaks, aga teate, ma ei ole päriseh iseenda peremees. Mul 
on kahju, et preili Sutherland teid selle lookesega tülitas, sest ma ei pea õigeks sedasorti 
asjadega võõraste juurde minemist. Ta tuli siia täiesti vastu minu tahtmist, aga ta on väga 
kergesti erutuv ja tormakas tütarlaps, nagu te võib-olla märkasite, ning kui ta on midagi 
otsustanud, ei ole teda sugugi lihtne ohjeldada. Teie suhtes ei olnud mul muidugi eriti 
palju vastuväiteid, sest teie ei ole politseiga seotud, aga pole siiski meeldiv, kui 
perekonna õnnetusi valju häälega kogu ilmale kuulutatakse. Pealegi on see raisatud raha, 
sest kuidas suudaksite teie seda Hosmer Angelit leida.” 

"Vastupidi," lausus Holmes rahulikult, "mul on põhjust uskuda, et mul õnnestub härra 
Hosmer Angel üles leida." 

Härra Windibank võpatas tugevasti ja pillas kindad maha. "Mul on rõõm seda kuulda.” 
ütles ta. 

"Kummaline on see," märkis Holmes, "et kirjutusmasin on peaaegu niisama isikupärane 
nagu inimese käekiri. Kui pole tegemist päris uute masinatega, ei kirjuta ükski 
kirjutusmasin päris sama moodi nagu mõni teine. Mõni täht kulub rohkem kui teine ning 
mõni kulub ainult ühest servast. Pange nüüd tähele, härra Windibank, teie kirjas on kõik 
e-d natuke ähmased ja r-i konks on pisut vigane. Peale nende on veel neliteist 
iseloomulikku joont, aga need kaks on kõige 

silmanähtavamad." 

"Me kirjutame kontoris kõik kirjad selle masinaga ning kahtlemata on see natuke 
kulunud,” vastas meie külaline, silmitsedes Holmcsi teraselt oma väikeste säravate 
silmadega. 

"Ja nüüd näitan ma teile üht tõepoolest huvitavat asja, härra Windibank,” jätkas 
Holmes. "Ma kavatsen kirjutada kunagi ühe väikese monograafia kirjutusmasinast ja selle 
seosest kuritegevusega. Olen sellele teemale pisut tähelepanu pühendanud. Mul on siin 
neli kirja, mis oleksid nagu tulnud kadunud mehelt. Need kõik on masinal kirjutatud. 


Ning kõigil juhtudel pole mitte ainult e-d ähmased ja r-id ilma konksudeta, vaid te panete 
ka tähele, kui te võtate 

66 

vaevaks minu suurendusklaasi kasutada, et seal on olemas kõik need neliteist 
iseloomulikku tunnust, millele ma enne viitasin." 

Härra Windibank hüppas toolilt püsti ja haaras oma kübara. "Ma ei saa sedasorti 
fantastilise jutu peale aega raisata, härra Holmes,” ütles ta. "Kui te selle mehe kinni püüda 
saate, püüdke ta siis kinni ning teatage mulle, kui ta teil juba käes on." 

"Muidugi," lausus Holmes, astus ukse juurde ja keeras võtit lukuaugus. "Ma teatan teile 
siis, et ta on mul käes!" 

"Kuidas? Kus?" karjus Windibank näost valgeks minnes ja lõksulangenud roti kombel 
ringi vahtides. 

"Ei, see ei lähe, tõesti ei lähe," ütles Holmes mahedalt. "Teil ei õnnestu ennast välja 
keerutada, härra Windibank. Lugu on liiga läbipaistev ning see oli väga vilets 
kompliment, kui te ütlesite, et mul on võimatu nii lihtsat küsimust lahendada. Vaat 
nõnda! Võtke istet ja arutagem seda asja!" 

Meie külaline vajus toolile, tema nägu oli kaame ja laubal läikis higi. "Selle... selle eest 
ei saa kohtusse kaevata," kogeles ta. 

"Kardan väga, et ei saa. Aga omavahel öeldes, Windibank, oli see omal väikesel 
kombel üks kõige julmemaid, isekamaid ja südametumaid tempe, millega mul on kunagi 
tulnud tegemist teha. Laske ma kirjeldan nüüd põgusalt sündmuste käiku ning vaielge 
mulle vastu, kui ma eksin.” 

Mees kössitas toolil, pea rinnale vajunud, otsekui täiesti murtud inimene. Holmes toetas 
jalad vastu kaminanurka, nõjatus, käed taskus, vastu tooli seljatuge ning hakkas rääkima 
pigem iseendaga kui meiega, nagu mulle näis. 

"See mees abiellus raha pärast endast palju vanema naisega,” ütles Holmes, "ning 
senikaua, kui naise tütar nende juures elas, sai ta rõõmu tunda ka tütre rahast. Nende 
sissetulekuga inimeste jaoks oli see märkimisväärne rahasumma ning sellest ilmajäämine 
oleks nende elu tõsiselt mõjutanud. Olukorra püsimise nimel lasus pingutada. Tütar oli 
hea ja lahke ning hella südamliku käitumisega, seega oli ilmne, et tema rohkeid voorusi ja 
kenakest sissetulekut arvestades ei oleks tal lastud kaua vallaliseks jääda. Tema abielu 
oleks aga muidugi tähendanud saja naela kaotamist aastas, nii et mida tegi siis kasuisa 
selle takistamiseks? Ta valis endastmõistetava käitumisviisi n,ng püüdis neiut kodus 
hoida, keelates tal omavanuste noortega 

seltsida. Kuid kasuisa leidis peagi, et see vahend kaua ei aita. Tütar läks tõrksaks, 
nõudis oma õigust ja teatas lõpuks, et ta kavatseb minna teatud ballile. Mida tegi tema 
nutikas kasuisa siis? Ta tuli välja mõttega, mis teeb rohkem au tema peale kui tema 
südamele. Oma naise mahitusel ja abiga maskeeris ta ennast, kattis need terased silmad 
tumedate prillidega, varjas näo põskhabeme ja kohevate vuntsidega, tegi oma selgest 
häälest meelitleva sosina, ning olles tütarlapse lühinägelikkuse tõttu endas täiesti kindel, 
ilmus ta härra Hosmer Angelina lagedale ning hoidis teisi kavalere eemal, kurameerides 
ise oma kasutütrega.” 

"Alguses oli see ainult nali," ägas meie külaline. "Ma ei osanud arvatagi, et ta sedavõrd 
pea kaotab." 


"Tõenäoliselt ei osanud. Olgu sellega kuidas on, aga noor daam kaotas tõesti pea, ning 
kuna ta oli täiesti kindel, et tema kasuisa on Prantsusmaal, ei tulnud talle hetkekski pähe 
oma kavaleri pettuses kahtlustada. Ta oli noorhärra tähelepanuavaldustest meelitatud ning 
ema valjuhäälne imetlus suurendas tema tunnet veelgi. Siis hakkas härra Angel neil külas 
käima, sest oli ilmne, et tõelise tulemuse saavutamiseks tuleb minna võimalikult kaugele. 
Toimusid kohtumised ja sõlmiti kihlus, mis kindlustas lõpuks selle, et tütarlaps oma 
tundeid kellelegi teisele ei kingiks. Aga see pettus ei saanud igavesti kesta. Need 
teeseldud sõidud Prantsusmaale olid üsna tülikad. Oli selge, et asi tuli nii dramaatilisel 
kombel lõpule viia, et see jätaks noore daami hinge püsiva jälje ega laseks tal mõnda aega 
ühegi teise kavaleri poole vaadata. Seetõttu ka kõik need pühakirja nimel vande andmised 
ja vihjed võimalusele, et veel pulmapäeva hommikul võib midagi juhtuda. James 
Windibank tahtis, et preili Sutherland oleks Hosmer Angeliga nii tugevasti seotud ja nii 
suures teadmatuses tema saatusest, et ta vähemalt kümne aasta jooksul ühtki teist meest 
kuulda ei võtaks. Ta viis tütarlapse kirikuukseni, ning et ta kaugemale minna ei saanud, 
siis kadus ta väga mugavalt vana nõksu kasutades ning ühest tõllauksest sisse ja teisest 
välja astudes. Minu meelest toimusid sündmused sellises järjestuses, härra Windibank!" 

Meie külaline oli Holmesi jutu ajal enesekindluse tagasi saanud ning tõusis nüüd toolilt, 
külm irve kaamel näol. 

"Võib-olla oli asi nii, aga võib-olla ei olnud ka, härra Holmes. ütles ta, "aga kui te juba 
kord nii terane olete, siis peaksite mõistma. 

et praegu rikute seadust teie, mitte mina. Mina ei ole algusest peale midagi 
seadusevastast teinud, aga senikaua, kuni te seda ust lukus hoiate, võib esitada teile 
süüdistuse kallaletungis ja seadusevastases kinnipidamises." 

"Nagu te ütlete, ci saa teid seaduse korras vastutusele võtta.” lausus Holmes ust lukust 
lahti keerates ja valla lükates, "aga ometi vää-rite karistust rohkem kui keegi teine. Kui 
sel noorel daamil oleks vend või sõber, peaks ta teile piitsa andma. Kurat võtaks!" jätkas 
Holmes, mehe õelat irvet nähes õhetama lüües. "See ei kuulu küll minu kohustuste hulka 
kliendi ees. aga mul on siin ratsapiits käepärast ning ma arvan, et luban endale seda 
rõõmu ja..." Ta astus kärmesti kaks sammu piitsa suunas, aga enne, kui ta selle kätte võtta 
jõudis, kostis trepilt meeletu klõbin, raske esikuuks paugatas ning me nägime aknast, 
kuidas James Windibank kõigest jõust mööda tänavat minema lidus. 

"On see alles külmavereline lurjus!" ütles Holmes naerdes ja viskus uuesti tugitooli. 
"See mees liigub ühelt kuriteolt teisele, kuni ta teeb midagi väga tõsist ja lõpetab võllas. 
Mõnes suhtes pakkus see juhtum isegi natuke huvi.” 

"Ma ei mõista veel praegu tervet teie mõttekäiku," märkisin ma. 

"Noh, algusest peale oli muidugi selge, et sel Hosmer Angeli kummalisel käitumisel 
pidi olema mingi mõjuv põhjus, ning niisama selge oli ka see, et niipalju kui meie aru 
saime, oli kasuisa ainus inimene, kellele juhtunust tõesti tulu tõusis. Paljuütlev oli fakt, et 
kaks meest ei olnud kunagi koos ning üks ilmus alati välja siis, kui teist kohal ei olnud. 
Kahtlase mulje jätsid tumedad prillid ja imelik hääl, mis mõlemad vihjasid 
maskeeringule, nagu ka kohevad vuntsid. Kõiki minu kahtlusi kinnitas Hosmer Angeli 
kummaline komme kirjutada allkiri masinakirjas, mis näitas muidugi, et tema käekiri oli 
preili Sutherlandile nii tuttav, et ta oleks ära tundnud ka kõige väiksema näite sellest. 
Nagu te näete, osutasid kõik need üksikud faktid koos paljude tähtsusetumate tõikadega 
ühes suunas.” 


"Kuidas te seda kõike kontrollisite?" 

"Kui ma olin kord juba õige mehe üles leidnud, oli kinnitust kerge saada. Ma teadsin 
firmat, kus see mees töötas. Ma jätsin kõrvale kõik, mis oleks võinud olla maskeeringu 
tulemus - vuntsid, prillid, hääle -. ja saatsin firmale tema isikukirjelduse, lisades palve, et 
nad 

teataksid mulle, kas see kirjeldus langeb kokku mõne nende proovireisija omaga. Ma 
olin märganud kirjutusmasina eripära ning kirjutasin mehele endale tema töökoha 
aadressil, paludes tal siia tulla. Nagu ma ootasin, oli tema vastus masinal kirjutatud ning 
selles olid olemas needsamad tühised, aga iseloomulikud vead. Sama postiga saabus 
mulle kiri Westhouse £ Marbanki firmast Fenchurch Stree-tilt, milles oli öeldud, et see 
kirjeldus langes igas suhtes kokku nende juures töötava James Windibanki kirjeldusega. 
Voilä tout!" "Mis saab nüüd preili Sutherlandist?" 

"Kui ma talle tõtt ütlen, ei usu ta mind. Te võib-olla mäletate vana pärsia ütlust: "Oht 
ootab seda, kes võtab endale tiigrikutsika, ja oht ootab ka seda. kes võtab naiselt 
pettekujutluse.” Hafizi sõnades on niisama sügav mõte nagu Horatiuse sõnades, ning 
nendes ei ole sugugi vähem elutarkust." 


IV. BOSCOMBE'I ORU MÕISTATUS 


Minu naine ja mina istusime ühel hommikul parajasti lauas, kui teenija tõi telegrammi. 
See oli Sherlock Holmesilt ja kõlas järgmiselt: 

"Kas teil on paar vaba päeva? Mulle telegrafeeriti äsja Inglismaa lääneosast seoses 
Boscombe'i oru tragöödiaga. Oleksin rõõmus, kui te minuga kaasa tuleksite. Õhk ja 
loodus on täiuslikud. Sõidan Paddingtonist 11.15 väljuva rongiga." 

"Mida sa ütled, kallis?" küsis naine mulle otsa vaadates. "Kas sa lähed?" 

"Ma tõesti ei tea, mida öelda. Mul on praegu üsna palju tööd." 

"Oh, Anstruther hoolitseb ise sinu patsientide eest. Sa oled viimasel ajal natuke 
kahvatuks jäänud. Ma arvan, et vaheldus tuleks sulle kasuks ja härra Sherlock Holmesi 
juhtumid pakuvad sulle alati nii suurt huvi.” 

"Kui arvestada seda, et ühe juhtumi tõttu sain ma tuttavaks sinuga, oleksin ma 
tänamatu, kui need mulle huvi ei pakuks," vastasin ma. "Aga kui ma kavatsen minna, 
pean kohe asjad pakkima, sest mul on ainult pool tundi aega." 

Minu laagrielu kogemused Afganistanis olid teinud must vähemalt kiire ja vilunud 
reisija. Minu vajadused olid ju lihtsad, nii et vähem kui poole tunniga olin ma oma 
reisikotiga voorimehetõllas ja logistasin Paddingtoni jaama poole. Sherlock Holmes 
sammus platvormil edasi-tagasi, pikk hall reisipalitu ja liibuv riidest müts tegid 

71 


tema pika kõhna kuju isegi veel pikemaks ja kõhnemaks. 

"See on teist tõesti väga kena, et te tulite, Watson,” ütles ta. "On hoopis teine asi, kui 
minuga on kaasas inimene, kellele ma võin täielikult loota. Kohalikud abilised on alati 
kas lihtsalt tüliks või erapoolikud. Võtke palun kaks nurgaistet, ma ostan piletid.” 

Vagun oli meie päralt, kui mitte arvestada suurt ajalehehunnikut, mille Holmes oli 
kaasa võtnud. Nendes ta tuhnis ja neid luges, vahepeal märkmeid tehes ja mõtiskledes, 


kuni me olime Readingist läbi sõitnud. Siis rullis ta need kõik üheks suureks nutsakuks ja 
viskas selle pagasivõrku. 

"Kas te olete sellest juhtumist midagi kuulnud?" küsis Holmes. 

"Mitte sõnagi. Ma pole mitu päeva lehti lugenud." 

"Londoni ajakirjandus pole veel tervet lugu avaldanud. Ma vaatasin just kõik viimase 
aja lehed läbi, et üksikasju teada saada. Niipalju kui mina aru saan, näib see olevat üks 
neid lihtsaid juhtumeid, mis on tegelikult äärmiselt keerulised." 

"See kõlab pisut paradoksaalselt."” 

"Aga see on läbinisti õige. Erakordsuses peitub peaaegu alati mingi kaudne jälg. Mida 
ilmetum ja tavalisem on kuritegu, seda raskem on süüdistust tõendada. Kuid selles 
juhtumis on esitatud väga tõsine süüdistus mõrvatud mehe pojale." 

"Tegemist on siis mõrvaga?" 

"Nojah, nii oletatakse. Ma ei pea midagi enesestmõistetavaks, kuni mul pole olnud 
võimalust ise asja uu Vida. Ma seletan teile mõne sõnaga olukorda, niipalju kui olen 
olnud võimeline seda mõistma. 

Boscombe'i org asub Herefordshire*is üsna Rossi lähedal. Kõige suurem maaomanik 
sealkandis on keegi härra John Turner, kes teenis oma raha Austraalias ning tuli mõne 
aasta eest tagasi endisele kodumaale. Üks talle kuuluvatest taludest, Hatherley, renditi 
härra Charles McCarthyle, kes oli samuti endine austraallane. Mehed olid koloonias 
tuttavad olnud, nii et üsna loomulik, et ennast sisse seades jäid nad võimalikult lähestikku 
elama. Turner oli ilmselt rikkam, nii et McCarthyst sai tema rentnik, kuid näib, et nende 
vahel valitses siiski täielik võrdsus, sest nad olid sageli koos. McCarthyl oli üks poeg, 
kaheksateistkümneaastane noormees, ja Turneril oli niisama vana ainus tütar, kuid 
kummagi naine ei olnud elus. Paistab, et nad vältisid ümberkaudsete inglise perekondade 
seltskonda ja elasid 

tagasitõmbunult, kuigi mõlemad McCarthyd armastasid sporti ja neid nähti tihti 
ümbruskonna võiduajamistel. McCarthy pidas kahte teenijat - meest ja naist. Turneril oli 
suur majapidamine, vähemalt poole tosina teenriga. Niipalju olen ma suutnud saada 
andmeid perekondade kohta. Nüüd läheme faktide juurde. 

3. juunil, see tähendab eelmisel esmaspäeval, lahkus McCarthy oma majast Hatherley's 
kella kolme paiku pärast lõunat ja kõndis Boscombe'i lammijärve juurde, mis on 
moodustunud läbi Boscom-be'i oru voolava jõekese laienemisel. Ta oli käinud koos 
teenriga hommikul Rossis ja öelnud sellele, et ta peab kiirustama, sest kell kolm on tal 
tähtis kokkusaamine. Sellelt kokkusaamiselt ta elavana tagasi ei pöördunud. 

Hatherley talust on Boscombe'i järveni veerand miili ja kaks inimest nägid teda teel 
sinna. Üks oli vana naine, kelle nime ei mainita, ja teine on William Crowder, Turneri 
teenistuses seisev metsavaht. Mõlemad tunnistavad vande all, et härra McCarthy kõndis 
üksi. Metsavaht lisab, et mõni minut pärast seda, kui ta oli härra McCart-hyt möödumas 
näinud, nägi ta tema poega, James McCarthyt sama teed minemas, püss kaenlas. Parimal 
juhul oli isa sel ajal veel tegelikult näha ja poeg järgnes talle. Ta ei mõelnud sellest 
rohkem, kuni õhtul kuulis asetleidnud tragöödiast. 

Mõlemat McCarthyt nähti ka pärast seda, kui metsavaht William Crowder oli nad 
silmist kaotanud. Boscombe'i järve ümbritseb tihe mets, ainult järve servas on rohuriba ja 
natuke roogu. Üks neljateistkümneaastane tüdruk, Patience Moran, kes on Boscombe'i 
oru valduse väravavahi tütar, korjas ühes metsatukas lilli. Ta väidab, et seal olles nägi ta 


metsa piiril, järve lähedal härra McCarthyt ja tema poega, ning paistis, et nad tülitsesid 
ägedasti. Tüdruk kuulis, kuidas vanem McCarthy poja aadressil väga vängeid sõnu 
pruukis, ning nägi, kuidas poeg otsekui isa löömiseks käe tõstis. Nende tüli kohutas 
tüdrukut nii. et see jooksis minema ja ütles koju jõudes emale, et kaks McCarthyt jäid 
temast Boscombe'i järve äärde tülitsema ning ta kardab, et nad lähevad käsitsi kokku. 
Vaevalt oli tüdruk jõudnud seda öelda, kui noor McCarthy jooksis jahimajakese juurde ja 
teatas, et oli leidnud oma isa surnuna metsas ja palub väravavahi abi. Ta oli väga 
erutatud, ilma pussitaja palja peaga, ning pandi tähele ka seda, et tema parem käsi ja 
varrukas olid värske verega koos. Talle järgnedes 

leidsid inimesed surnukeha järve ääres rohul. Pea oli mingi raske ja nüri esemega 
puruks löödud. Sääraseid vigastusi oleks väga hästi võidud tekitada tema poja püssi 
päraga, püss ise leiti mõne sammu ' kaugusel laibast rohu pealt. Nendel asjaoludel 
vahistati noormees silmapilk ning eeluurimise tulemusel esitati talle teisipäeval süüdistus 
"tahtlikus tapmises", kolmapäeval saadeti ta Rossi kohtunike ette, kes esitasid selle 
juhtumi arutamiseks järgmisel kohtuistungil. Niisugused on peamised selle juhtumiga 
seotud faktid, nagu need uurija ja politseikohtu ees selgusid.” 

"Ma ei oska vist tõesti kujutleda ühtki hukatuslikumate tõenditega juhtumit," 
tähendasin ma. "Kui kaudsed tõendid üldse kunagi kurjategijale on osutanud, siis just 
selle juhtumi puhul." 

"Kaudsed süütõendid on väga petlikud,” vastas Holmes mõtlikult. "Võib tunduda, et 
need osutavad selgelt teatud kindlas suunas, kui te aga oma vaatepunkti veidi nihutate, 
võivad needsamad tõendid niisama kindlalt hoopis millelegi muule osutada. Tuleb siiski 
tunnistada, et noormehe seisukohalt on süüdistus ülimalt tõsine ning on väga võimalik, et 
ta on tõepoolest süüdi. Ümbruskonnas on aga mitu inimest, nende hulgas ka preili Turner, 
naabruses elava maaomaniku tütar, kes usuvad tema süütusse ning on palganud 
Lestrade'i, keda te j võib-olla mäletate ühenduses "Etüüdiga punases", et ta juhtumi 
noormehe huvides lahendaks. Lestrade, kes on üsna suures segaduses, andis juhtumi 
mulle üle ning seetõttu kihutavadki kaks keskealist härrasmeest viiekümnemiilise 
tunnikiirusega lääne suunas, selle asemel et rahulikult kodus leiba luusse lasta.” 

"Ma kardan," ütlesin ma, "et faktid on sedavõrd ilmsed, et sellest juhtumist teile küll 
tunnustust ei tõuse.” 

"Pole midagi petlikumat kui ilmne fakt,” vastas Holmes naerdes. "Pealegi võime 
sattuda mõnele teisele ilmsele faktile, mis Lestrade'ile ei pruukinud üldsegi ilmne olla. Te 
tunnete mind liiga hästi, et arvata, nagu ma kiitleksin, öeldes, et ma kas kinnitan tema 
teooriat või purustan selle vahenditega, mille kasutamiseks või isegi mõistmiseks pole ta 
sootuks võimeline. Kui võtta esimene ettejuhtunud näide, siis taipan ma väga hästi, et teie 
magamistoa aken on paremal pool, ja ometi kahtlen ma, kas härra Lestrade oleks mär- 
ganud isegi nii ilmselget asja nagu see.” 

"Kuidas ometi...” 

"Kulla mees, ma tunnen teid hästi. Ma tean, milline sõjaväeline korralikkus teid 
iseloomustab. Te ajate igal hommikul habet ja sel aastaajal ajate habet päevavalguses; 
aga kuna teie habe on vasakult palju halvemini ja teisel pool lõuga lausa lohakalt aetud, 
siis on muidugi täiesti selge, et see pool on halvemini valgustatud kui teine, jyla ei suuda 
kujutleda, et teie harjumustega inimene vaatab ennast ühtlase valguse käes ja jääb rahule 


säärase tulemusega. Kasutan seda ainult triviaalse näitena vaatlemisoskusest jajärelduste 
tegemisest. Selles seisneb minu metier ning on mingi võimalus, et sellest võib olla abi 
eelseisvas uurimistöös. Eeluurimise käigus toodi esile paar väiksemat üksikasja, mida 
tasub tähele panna.” 

"Mis need on?" 

"Ilmneb, et noormeest ei arreteeritud mitte otsekohe, vaid alles pärast seda, kui ta oli 
Hatherley farmi tagasi pöördunud. Kui politseiinspektor teatas noormehele, et ta võetakse 
vahi alla, märkis noor McCarthy, et see ei üllata teda ning see pole midagi enamat kui 
talle paras palk. Selline mõtteavaldus kustutas loomulikult igasuguse kahtluse, mis oleks 
muidu eeluurimiskohtu vandemeeste hinge võinud jääda.” 

"See oli ülestunnistus!" hüüatasin mina. 

"Ei, sest kohe pärast seda kinnitas noormees, et ta on süütu." 

"Eelnevate hukatuslike sündmuste valguses on see väide vähemasti väga kahtlane.” 

"Vastupidi," ütles Holmes, "see on kõige heledam laik, mida ma praegu nende pilvede 
seas näha suudan. Ükskõik kui süütu James McCarthy ka olla võib, säärane lollpea ei ole 
ta ometi, et ei mõistaks, kuivõrd tugevasti asjaolud tema vastu räägivad. Kui tema 
vahistamine oleks teda üllatanud või kui ta oleks nördimust teeselnud, oleks just see 
mulle ülimalt kahtlane tundunud, sest säärane üllatus või viha ei oleks neil asjaoludel 
loomulikud olnud, küll aga võiksid need näida parima käitumisviisina mõnele kelmile. 
See, et ta olukorraga keerutamata leppis, näitab kas seda, et ta on süütu, või siis on ta 
märkimisväärselt suure enesevalitsusega ja otsustav inimene. Mis puutub tema 
märkusesse paraja palga kohta, siis polnud ka selles midagi iseäralikku, kui te mõtlete 
sellele, et ta seisis isa surnukeha kõrval ning pole mingit kahtlusi, et selsamal päeval oli 
ta sedavõrd unustanud oma pojakohuse, et ta astus isaga sõnavahetusse, 

ja nagu ütles väike tüdruk, kelle tunnistus on väga tähtis, tõstis isegi käe, otsekui tahtes 
isa lüüa. Noormehe märkuses ilmnenud enesesüüdistus ja kahetsus näivad mulle pigem 
märkidena tervest mõttelaadist kui varjatud süüst.” 

Raputasin pead. "Paljud inimesed on palju tühisemate tõendite põhjal üles poodud,” 
märkisin ma. 

"On küll. .Ta paljud inimesed on ülekohtuselt üles poodud." 

"Milline on noormehe enda seletus selle loo kohta?" 

"Kardan, et see ei ole tema toetajatele eriti julgustav, kuigi selles ilmnevad paar asjaolu, 
mis ütlevad nii mõndagi. Te leiate seletuse siit ajalehest ja võite seda ise lugeda.” 

Holmes võttis oma ajalehepatakast kohaliku Herefordshire'i lehe numbri, ja löönud lehe 
lahti, näitas mulle lõiku, milles õnnetu noormees oli andnud oma seletuse toimunu kohta. 
Ma seadsin end vaguni nurka istuma ja lugesin selle väga hoolikalt läbi. See lõik kõlas 
nõnda: 

"Siis kutsuti välja James McCarthy, kadunu ainus poeg, ja ta andis järgmise tunnistuse: 
"Ma olin olnud kolm päeva kodunt ära Bristolis ning olin just eelmise esmaspäeva, 3. 
juuni hommikul koju jõudnud. Minu saabumise ajal isa kodus ei olnud ning teenijatüdruk 
teatas mulle, et ta oli koos tallipoiss John Cobbiga Rossi sõitnud. Varsti pärast saabumist 
kuulsin ma õues isa vedruvankrist maha tulevat ja kiiresti hoovist välja minevat, kuigi ma 
ei teadnud, mis suunas ta läks. Ma võtsin seejärel oma püssi ja kõndisin Boscombe'i järve 
poole, sihiga minna järve teisele kaldale küülikutarandikku. Teel nägin ma metsavaht 

Willian Crowderit, nagu ta on oma tunnistuses väitnud; aga ta eksib, arvates, et ma 


järgnesin oma isale. Mul polnud aimugi, et isa käis minu ees. Umbes saja jardi kaugusel 
järvest kuulsin ma hüüatust "a-hoü", mis oli minu ja isa tavaline märguanne. Tõttasin 
seejärel edasi ja leidsin ta järve ääres seismas.- Paistis, et ta oli mind nähes väga 
üllatunud, ja ta päris mult üsna tõredalt, mida ma sealt otsin. Järgnes sõnavahetus, mis 
läks üle tüliks ja peaaegu kähmluseks, sest mu isa oli väga ägeda loomuga mees. Nähes, 
et ta hakkab enesevalitsust kaotama, jätsin ma ta üksi ja hakkasin tagasi Hatherley farmi 
minema. Ma olin aga alles 150 jardi kaugusele jõudnud, kui kuulsin selja taga võigast 
karjatust, mis pani mind tuldud teed tagasi jooksma. Ma 

leidsin isa maas hinge vaakumas, pea hirmsasti purustatud. Viskasin püssi maha ja 
võtsin isal ümbert kinni, aga ta heitis peaaegu otsekohe hinge. Põlvitasin mõne minuti 
tema kõrval ja läksin siis härra Turneri väravavahi juurde abi otsima, sest tema maja asus 
kõige lähemal. Kui ma tagasi tulin, ei näinud ma isa juures mitte kedagi ja mul pole 
aimugi, kuidas ta vigastada sai. Üldiselt teda ei armastatud, sest ta oli mõnevõrra külma 
ja tõrjuva käitumisega, aga niipalju kui ma tean, ei olnud tal ühtki tõelist vaenlast. Midagi 
rohkem ma selle asja kohta ei tea." 
Uurija: "Kas isa ütles teile midagi enne surma?" 
Tunnistaja: "Ta pomises paar sõna, aga ma kuulsin, nagu oleks ta "rott" öelnud." 
Uurija: "Mida see teie meelest tähendas?" 
Tunnistaja: "See ei öelnud mulle midagi. Ma mõtlesin, et ta jampsib." 
Uurija: "Mis küsimuses tekkis teil ja isal see viimane tüli?" 
Tunnistaja: "Sellele küsimusele ma parema meelega ei vastaks." 
Uurija: "Pean ilmselt nõudma, et te vastaksite."” 

Tunnistaja: "Mul ei ole tõesti võimalik seda teile öelda. Võin ainult kinnitada, et sel 
pole mingit pistmist järgneva kurbmänguga.” 

Uurija: "Seda otsustab eeluurimine. Pean juhtima teie tähelepanu asjaolule, et vastamast 
keeldumine võib tulla teile oluliselt kahjuks juhul, kui teie vastu algatatakse kohtuasi.” 

Tunnistaja: "Sellegipoolest pean ma keelduma." 

Uurija: "Ma saan aru, et hõige "a-hoi!" oli teie ja isa omavaheline märguanne?" 

Tunnistaja: "Jah oli.” 

Uurija: "Kuidas siis juhtus, et ta hõikas enne, kui ta teid nägi, ja enne, kui ta isegi 
teadis, et olete Bristolist tagasi tulnud?" 

Tunnistaja (märkimisväärses segaduses): "Ma ei tea.” 

Vannutatud mees: "Kas te ei näinud midagi kahtlust äratavat, kui te karjet kuuldes 
tagasi jooksite ja isa surmavalt vigastatuna leidsite?" 

Tunnistaja: "Ma ei ole päris kindel.” 

Uurija: "Mida te sellega mõtlete?" 

Tunnistaja: "Kui ma lagendikule tormasin, olin ma nii suures ärevuses ja erutatud, et 
ma ei suutnud mõelda millelegi peale isa. 

Ometi jäi mulle ähmane mulje, et kui ma isa poole jooksin, lebas midagi minust 
vasakul maas. Mulle näis, et see oli mingi hall ese, kuub või siis pleed. Kui ma isa kõrvalt 
püsti tõusin, vaatasin ma seda otsides ringi, aga see oli kadunud." 

"Kas te tahate öelda, et see kadus enne, kui te abi tooma läksite?" 

"Jah, see oli kadunud.” 

"Te ei oska öelda, mis see oli?” 


"Ei, mul oli lihtsalt tunne, et seal oli midagi." 

"Kui kaugel laibast?" 

"Kümmekond jardi." 

"Ja kui kaugel metsaservast?" 

"Umbes vist sama kaugel." 

"Järelikult võeti see ese ära ajal, mil te olite sellest kümmekonna jardi kaugusel?" 

"Jah, aga seljaga sinnapoole.” 

Sellega oli tunnistaja ülekuulamine lõppenud.” 

"Ma näen," laususin ma leheveerule pilku heites, "et uurija on oma viimastes märkustes 
noore McCarthy vastu üsna karm. Ta juhib õigusega tähelepanu vastukäivusele, et isa 
hõikas teda enne tema nägemist, samuti noormehe keeldumisele kirjeldada üksikasjaliselt 
jutuajamist isaga ning tema iseäralikule kirjeldusele isa surmaeelsetest sõnadest. Kõik 
need räägivad, nagu ta täheldab, väga tugevasti poja vastu.” 

Holmes naeris vaikselt endamisi ja heitis pehmele istmele pikali. "Nii teie kui ka 
koroner olete mõlemad mõningast vaeva näinud." ütles ta, "et valida välja kõige 
selgemalt noormehe kasuks rääkivad asjaolud. Kas te ei mõista, et kord on tal teie 
meelest liiga palju kujutlusvõimet, kord jälle liiga vähe. Liiga vähe, kui ta ei suudaks 
leiutada tüli põhjust, mis vandemeestes tema vastu kaastunnet ärataks; liiga palju, kui ta 
oleks ise välja mõelnud midagi nii kuulmatut nagu surmaeelne viide rotile jajuhtum selle 
kadunud riidetükiga. E1, kulla mees. mina lähenen sellele juhtumile seisukohast, et see 
noormees rägib tõtt, ning vaatame, kuhu see hüpotees meid viib. Aga nüüd on siin minu 
Petrarca taskuväljaanne ning ma ei ütle selle juhtumi kohta enam ainsatki sõna, enne kui 
oleme sündmuskohale jõudnud. Me sööme lõunat Swindonis ning rong peaks jõudma 
sinna kahekümne minuti pärast.” 

Kell hakkas juba neli saama, kui me lõpuks, pärast kaunist Stroudi orust läbisõitmist ja 
läikiva Severni jõe ületamist leidsime end kenas maakonnalinnakeses Rossis. Kõhn 
nirginäoga, salaliku ja kavala ilmega mees ootas meid jaamaplatvormil. Hoolimata hele- 
pruunist tolmumantlist ja nahksääristest. mida ta lugupidamisest ümbruskonna vastu 
kandis, ei olnud mul mingit raskust Scotland Yardi politseiniku Lestrade'i äratundmisega. 
Koos temaga sõitsime "Herefordi Vappi", kus meile oli tuba juba kinni pandud. 

"Ma tellisin tõlla,” ütles Lestrade, kui me teed jõime. "Ma tunnen teie energilist 
loomust ja tean. et ei saa enne rahu. kui olete kuriteo-paigal käinud." 

"See oli teist väga kena ja kiiduväärt," vastas Holmes. "Küsimus on lihtsalt baromeetri 
näidus." 

Lestrade tegi jahmunud näo. "Ma ei saa päriselt aru,” ütles ta. 

"Mida ilmaklaas näitab? Ahah, kakskümmend üheksa. Pole tuu-leõhkugi ja taevas pole 
ühtki pilve. Mul on siin karbitäis sigareid, mis tuleb ära suitsetada, ja diivan ei olegi nii 
jube nagu tavaliselt maavõõrastemajades. Minu meelest ei ole tõenäoline, et ma täna 
õhtul tõlda kasutan.” 

Lestrade naeris leplikult. "Te olete kahtlemata ajalehtede põhjal oma järeldused teinud,” 
ütles ta. "Juhtum on selge nagu allikavesi ning mida rohkem sellesse süveneda, seda 
selgemaks see saab. Kuigi naisele ei saa muidugi ära öelda, eriti veel, kui ta on oma 
õiguses veendunud. Ta oli teist kuulnud ja tahtis teada teie arvamust, kuigi ma kinnitasin 
talle korduvalt, et te ei suuda teha midagi rohkemat, kui mina olin juba teinud. Taevas 
hoidku, tema tõld ongi ukse ees!" 


Vaevalt oli Lestrade seda öelnud, kui tuppa tormas üks kõige ilusamaid noori naisi, 
keda ma olen oma elus näinud. Tema kanni-kesekarva silmad särasid, huuled olid paokil, 
põsed roosatasid, igasugune loomulik tagasihoidlikkus oli teda valdava erutuse ja mure 
mõjul kadunud. 

"Oh, härra Sherlock Holmes!" hüüdis neiu meile kordamööda otsa vaadates ja lõpuks 
naiselikult kiire intuitsiooniga pilgu minu kaaslasel peatades. "Ma olen nii rõõmus, et te 
tulite. Ma sõitsin siia, et seda teile öelda. Ma tean, et James ei tapnud teda. Ma tean seda 
ning tahan, et teie alustaksite oma tööd ka selle teadmisega. Selles küsimuses te ei tohi 
kahelda. Me oleme tundnud teineteist lapsest 

saadik ning ma tean Jamesi vigu paremini kui keegi teine, aga ta on nii hella südamega, 
et ei teeks kärbselegi liiga. Selline süüdistus on absurdne igaühe meelest, kes teda tõesti 
tunneb.” 

"Ma loodan, et me suudame härra McCarthy süütust tõestada, preili Turner,” ütles 
Sherlock Holmes. "Te võite kindel olla, et ma teen kõik, mis on minu võimuses.” 

"Aga te olete tunnistusi lugenud. Kas olete mingile järeldusele jõudnud? Kas te näete 
mõnd väljapääsu, mõnd pragu. Kas te ise ei arva, et James on süütu?" 

"Minu arvates on see väga tõenäoline.” 

"Näete nüüd!" hüüatas neiu pead kuklasse heites ja Lestrade'ile trotslikult otsa vaadates. 
"Kas kuulsite! Härra Holmes annab mulle lootust.” 

Lestrade kehitas õlgu. "Ma kardan, et mu kolleeg on järelduste tegemisel natuke 
kiirustanud,” ütles ta. 

"Aga tal on õigus. Oh, ma tean, et tal on õigus. James ei tapnud. Ja mis puutub tema 
tülisse isaga, siis ma olen kindel, et ta ei tahtnud sellest uurijale rääkida seetõttu, et see 
puudutab mind." 

"Mil viisil?" küsis Holmes. 

"Praegu ei tohi ma midagi varjata. Jamesil ja tema isal oli minu pärast palju lahkhelisid. 
Härra McCarthy soovis kõigest hingest, et meie vahel sõlmitaks abielu. James ja mina 
oleme alati armastanud teineteist nagu vend ja õde; aga muidugi on ta alles noor ega ole 
veel kuigi palju elu näinud ja... ja... noh, loomulikult ei tahtnud ta veel ennast siduda. 
Seetõttu tekkisidki tülid ning ma olen kindel, et see oli üks neist.” 

"Aga mida arvas teie isa?" küsis Holmes. "Kas tema oli sellise ühenduse poolt?" 

"Ei, tema oli ka selle vastu. Selle poolt ei olnud keegi peale härra McCarthy.” Kiire 
puna valgus üle neiu värske noore näo, kui Holmes saatis talle ühe oma terava uuriva 
pilgu. 

"Tänan teid selle informatsiooni eest," ütles Holmes. "Kas ma võin teie isa näha, kui ma 
homme teie juurde tulen?" 

"Arst vist ei luba.” 

"Arst?" 

"Jah, kas te ei olegi siis kuulnud? Isa tervis on pikki aastaid halb olnud, aga see lugu 
murdis ta lõplikult. Ta jäi pikali ja doktor Wil- 

lows ütleb, et tema tervis on läbi ja tema närvisüsteem on vapustatud. Härra McCarthy 
oli ainus veel elav inimene, kes isa omal ajal Victorias tundis.” 

“Ahaa! Victoria! See on oluline." 

"Jah, kaevandustes.” 


"Jajah, kullakaevandustes, kust, nagu ma aru saan, härra Turner oma varanduse sai." 
"Jah, muidugi.” 

"Tänan leid, preili Turner. Te aitasite mind oluliselt.” 

"Te ju ütlete mulle, kui te homme midagi uut kuulete. Te saate kahtlemata vanglas 
Jamesiga kokku. Oh, kui te sinna lähete, härra Holmes, siis öelge talle, palun, et ma tean, 
etta on süütu.” 

"Kindlasti ütlen, preili Turner.” 

"Ma pean nüüd koju minema, sest isa on väga haige, ja kui ma tema juurest ära lähen, 
hakkab ta minu järele väga igatsema. Hüvasti, ja aidaku teid Jumal teie ettevõtmistes." 
Neiu tõttas toast välja niisama tormakalt, nagu ta oli sisenenudki, ning me kuulsime tema 
tõllarataste kolinat tänavat mööda kaugenemas. 

"Mul on teie pärast häbi, härra Holmes,” ütles Lestrade mõnemi-nutise vaikuse järel 
väärikalt. "Miks te peaksite tekitama lootusi, mida te ei täida? Ma pole just ülearu õrna 
südamega, aga seda nimetaksin ma julmuseks." 

"Ma arvan, et ma tean, kuidas McCarthy süütust tõestada.” ütles Holmes. "Kas teil on 
luba temaga vanglas kohtumiseks?" 

"Jah, aga ainult teile ja mulle.” 

"Siis ma otsustan ikkagi väljaminemise kasuks. Kas meil on veel aega rongiga 
Herefordi sõita ja temaga täna õhtul kohtuda?" "Küllalt." 

"Siis tehkem nõnda. Watson, küllap tundub teile see aeg väga pikk, aga ma lähen ära 
ainult paariks tunniks." 

Ma kõndisin koos nendega jaama ja jalutasin mööda väikese linna tänavaid, tulin 
lõpuks hotelli tagasi, heitsin diivanile pikali ja Püüdsin endas ühe kõmuromaani vastu 
huvi äratada. Raamatu nigel süžee oli aga nii mannetu, võrreldes selle sügava saladusega, 
milles me kobades teed otsisime, ning ma leidsin, et minu tähelepanu rändas nii sageli 
kirjandusest tegelikule elule, et ma viskasin raama-tu lõpuks nurka ja pühendusin 
jäägitult päevasündmustest mõtisklemisele. 

Kui oletada, et selle õnnetu noormehe jutt vastas täiesti tõele, mis põrgulik asi, mis 
ettearvamatu ja erakordne õnnetus võis siis juhtuda selle aja vahel, mil ta oma isast 
lahkus, ja hetke vahel, mil ta tema karjatusi kuuldes uuesti lagendikule tormas? See pidi 
olema midagi hirmsat ja hukatuslikku. Mis see küll olla võis? Kas mina kui arst ei oleks 
saanud järeldada midagi vigastuste iseloomust? Helistasin kella ja palusin tuua kohaliku 
nädalalehe, milles oli eeluurimiskohtu istungi sõnasõnaline kirjeldus. Kohtuarsti tunnistu- 
ses väideti, et vasaku kiiruluu tagumine kolmandik ja kuklaluu vasak pool olid mingi nüri 
eseme lugeva löögiga purustatud. Ma märkisin selle paiga oma peas ära. Oli selge, et 
säärane löök pidi olema löödud tagantpoolt. See oli mingil määral süüalusele kasuks, sest 
kui neid tülitsemas nähti, oli ta näoga isa poole. Siiski ei tähendanud see kuigi palju, sest 
vanem mees võis olla selja keeranud, enne kui löök langes. Võib-olla tasus siiski Holmesi 
tähelepanu sellele juhtida. Siis see iseäralik surmaeelne viide rotile - mida see tähendada 
võis? See ei saanud olla sonimine. Inimene, kes sureb äkilise löögi tagajärjel, ei hakka 
tavaliselt sonima. Ei. tõenäolisemalt oli see katse seletada, mil moel ta surma leidis. Ma 
murdsin selle üle pead. püüdes leida mõnd võimalikku seletust. Ja siis see lugu halli riide- 
esemega, mida noor McCarthy nägi. Kui ta rääkis tõtt, pillas mõrvar ilmselt põgenedes 
maha mõne oma riideeseme, arvatavasti kuue. ning näib, et tal jätkus julgust tulla tagasi 
ja võtta see ära hetkel, kui poeg põlvitas seljaga tema poole kümmekonna sammu 


kaugusel. Milline saladuste ja uskumatute seikade sasipundar oli terve see lugu! Ma ei 
imestanud Lestrade'i arvamuse üle, kuid mul oli Sherlock Holmesi taiplikkusse ometi nii 
palju usku, et ma ei saanud kaotada lootust senikaua, kuni iga uus fakt näis tugevdavat 
tema veendumust noore McCarthy süütuses. 

Oli juba hilja, kui Sherlock Holmes tagasi tuli. Ta tuli üksi, sest Lestrade peatus linnas. 

"Baromeeter on ikka veel väga kõrgel,” märkis Holmes istet võttes. "On tähtis, et ei 
hakkaks sadama enne, kui me saame maapinda uurida. Teiselt poolt peab inimene olema 
sellise kena töö tarvis kõige terasem ja parimas vormis ning ma ei soovinud teha seda 
pikast reisist vaevatuna. Ma nägin noort McCarthyt.” 

"Ja mida te temalt teada saite?" 

"Mitte midagi." 

"Kas ta ei suutnud asjale mingit valgust heita?" 

"Mitte kui mingit. Ma kaldusin vahepeal arvama, et ta teab, kes kuriteo sooritas, ja 
varjab teda, kuid nüüd olen ma veendunud, et ta On niisama suures hämmelduses nagu 
kõik teisedki. Ta ei ole eriti kiiretaibuline noormees, kuigi tal on meeldiv välimus ja ma 
ütleksin, et usaldusväärne süda.” 

"Ma ei saa tema maitset imetleda." märkisin ma, "kui see on tõesti tõsi, et tal on 
vastumeelt abielu nii veetleva noore daamiga nagu see preili Turner.” . 

"Ahaa, sellega on seotud üks kurb lugu. See poiss on pööraselt ja meeletult preili 
Turnerisse armunud, aga kaks aastat tagasi, kui ta oli alles poisike, ning enne, kui ta preili 
Turnerit tundma õppis, sest neiu oli olnud viis aastat internaatkoolis, ei teinud see tolvan 
midagi vähemat, kui sattus ühe Bristoli baaridaami küüsi ja abiellus temaga 
perekonnaseisuaktide büroos. Kellelgi ei ole sellest aimugi, kuid te võite kujutleda, 
millisesse raevu see teda ilmselt ajab, et teda noomitakse selle tegematajätmise pärast, 
mille tegemiseks ta oleks kõigeks valmis, kuid mis on täiesti võimatu. Just sedasorti 
ehedas ahastuses ta tõstiski käed, kui tema isa nende viimases jutuajamises teda preili 
Turnerile abieluettepanekut tegema innustas. Teiselt poolt ei olnud tal vahendeid enda 
ülalpidamiseks ning tema isa, kes oli kirjelduste kohaselt väga karm mees, oleks tõtt 
kuuldes poja lihtsalt majast välja visanud. Noor McCarthy oligi viimased kolm päeva 
oma baaridaamist naisega Bristolis veetnud ning tema isa ei teadnud, kus ta oli. Pange 
tähele! See on tähtis fakt. Kuid sellest õnnetusest on ka kasu tõusnud, sest kui baaridaam 
luges lehest, et noormees on väga täbarasse olukorda sattunud ja puuakse tõenäoliselt 
üles, ütles ta mehest täiesti lahti ja kirjutas talle, et tal on juba mees, kes töötab Bermuda 
dokkides, nii et neid ei seo tegelikult miski. Ma arvan, et see uudis lohutas noort 
McCarthyt hoolimata kõigest, mida ta on kannatanud.” 

"Aga kui tema on süütu, kes siis selle teo toime pani?" 

"Jaa! Kes? Eriti juhiksin ma teie tähelepanu kahele asjaolule. Uks on see, et mõrvatud 
mehel oli järve ääres kellegagi kokkusaamine, ning see keegi ei saanud olla tema poeg, 
sest poeg oli kodunt ara ja isa ei teadnud, millal ta tagasi tuleb. Teiseks kuuldi mõrvatud 

meest hõikamas "a-hoi!", enne kui ta teadis, et poeg on tagasi jõudnud. Need on 
kriitilised punktid, millest see kohtuasi sõltub. Ja nüüd, kui tohin paluda, räägime parem 
George Mcredithist ning jätame kõik tühisemad asjad homseni kõrvale." 


Nagu Holmes oligi ennustanud, ei hakanud vihma sadama ning hommik koitis säravana 
ja pilvituna. Kell üheksa tuli Lestrade meile tõllaga järele ning me asusime teele 
Hatherlcy farmi ja Boscombc'i järve poole. 

"Täna hommikul on tõsiseid uudiseid," tähendas Lestrade. "Räägitakse, et härra Turner 
Hallist on nii haige, et kardetakse tema elu pärast.” 

"Küllap ta on eakas mees?" arvas härra Holmes. 

"Kuuekümne ringis, aga elu välismaal on tal tervise rikkunud ning juba mõnda aega on 
see üha halvemaks läinud. Viimased sündmused on talle väga halvasti mõjunud. Ta oli 
McCarthy vana sõber, ning ma võin lisada, tema suur heategija, sest ma olen teada 
saanud, et ta ei nõudnud McCarthylt Hatherley farmi eest renti.” 

"Kas tõesti? See on huvitav," ütles Holmes. 

"Jaa! Ta on teda ka tuhandel muul moel abistanud. Siinkandis räägivad kõik tema 
lahkusest McCarthy vastu.” 

"Tõesti! Kas see ei tundu teile natuke iseäralik, et see McCarthy. kellel endal näib 
olevat väga vähe hinge taga ning kes paistab olevat Turnerile nii palju võlgu, räägib 
sellegipoolest oma poja naitmisest Turneri tütrega, kes on eeldatavasti pärijanna, ning 
lisaks teeb McCarthy seda nii enesekindlalt, nagu oleks küsimus ainult abieluettepaneku 
tegemises ning kõik muu tuleks iseenesest? Asi on veelgi imelikum, kuna me teame, et 
Turner ise oli selle mõtte vastu. Tütar ütles meile seda. Kas te ei tee sellest mingit 
järeldust?" 

"Me oleme jõudnud tuletiste ning järeldusteni,” ütles Lestrade mulle silma pilgutades. 
"Mul on faktidegagi küllalt raske toime tulla, ilma et ma veel teooriaid ja kujutlusi taga 
hakkaksin ajama.” 

"Teil on õigus," vastas Holmes teeseldud tagasihoidlikkusega, "faktidega 
toimetulemine valmistab teile tõesti väga suuri raskusi." 

"Igatahes olen ma mõistnud ühte fakti, mida teil paistab olevat raske taibata.” lausus 
Lestrade pisut ägestudes. 

"Ja see on..." 

"Et McCarthy seenior hukkus McCarthy juuniori käe läbi ning kõik sellele vastu 
rääkivad teooriad on tühipaljas jama." 

"Noh. parem juba jama ajada kui udus ekselda," vastas Holmes naerdes. "Aga ma eksin 
rüngalt, kui see pole Hatherley farm seal vasakut kätt.” 

"Jah. see ta on." Tegemist oli suure meeldiva hoonega. See oli kahekorruseline ja 
kivikatusega, hallidel seintel olid suured kollased saniblikuplekid. Kuid ettetõmmatud 
rulood ja suitsuta korstnad andsid sellele rõhutud ilme, otsekui oleks selle õudse juhtumi 
raskus ikka veel majal lasunud. Me läksime ukse juurde, kus toatüdruk näitas Holmesi 
palvel meile saapaid, mis olid tema peremehel sur-masaamise ajal jalas, ning ka üht paari 
tema poja saapaid, kuigi mitte seda paari, mis tal tookord jalas oli olnud. Mõõtnud 
saapaid väga hoolikalt seitsmest või kaheksast erinevast kohast, soovis Holmes, et teda 
juhatataks hoovi ning sealt hakkasime me kõik minema mööda looklevat rada, mis viis 
Boscombe'i järve äärde. 

Kui Sherlock Holmes niiviisi värskeid jälgi ajas. oli la otsekui ümber sündinud. 
Inimesed, kes olid kohanud ainult Baker Streeti vaikset mõtlejat ja loogikul, ei oleks teda 
ära tundnud. Tema nägu lõi õhetama ja tõmbus tumedamaks. Kulmud olid muutunud 
kaheks tugevaks mustaks kriipsuks, silmad aga sädelesid nende all terashalli läikega. 
Tema pea oli kummargil, õlad längus, huuled kokku pigistatud ning tema pikal soonilisel 


kaelal paistsid veresooned nagu piitsa-nöörid. Tema sõõrmed näisid puhtloomalikusl 
jälitamisrõõmust paisuvat ning tema mõistus oli sedavõrd täielikult keskendunud 
käesolevale juhtumile, et iga küsimus oli määratud kurtidele kõrvadele või kutsus 
äärmisel juhul vastuseks esile üksnes kannatamatu urina. Kiiresti ja vaikselt läks Holmes 
mööda rada. mis kulges läbi niitude ja metsa Boscombe'i järve äärde. Tegemist oli niiske, 
soise maaga, nagu on tavaline terves selles piirkonnas, ning nii rajal kui ka mõlemal pool 
seda piiravas madalas rohus olid paljude jalgade jäljed. Mõnikord tõttas Holmes edasi, 
mõnikord seisatas järsult ning korra tegi ta lausa väikese ringi peale ühele lagendikule. 
Lestrade ja mina kõndisime tema järel, detektiiv ükskõikne ja põlastav, mina a$a jälgisin 
oma sõpra huviga, mis tärkas veendumusest, et iga v'unane kui tema tegu on suunatud 
eesmärgi saavutamisele. 

Boscombe'”i järv, mis on väike, pilliroost ümbritsetud, umbes v»ekümnejardise 
läbimõõduga veepind, asub Hatherley farmi ja 

jõuka härra Turneri erapargi piiril. Järve vastasserva piirava metsa kohal võisime näha 
rikka maaomaniku elupaiga kõrgeid punaseid torne. Järve Hatherley-poolses küljes oli 
mets väga tihe ning metsaserva ja järve palistava pilliroo vahel oli kitsas, umbes 
kahekümne sammu laiune vettinud rohu riba. Lestrade näitas meile täpset paika, kus laip 
oli leitud, ning maapind oli seal tõesti nii niiske, et ma võisin selgesti näha jälgi, mis olid 
jäänud löögi saanud mehe kukkumisest. Holmesi jaoks, nagu ma võisin näha tema 
innukast näost ja pingsast pilgust, oli sellelt mahasõtkutud rohult veel palju muudki välja 
lugeda. Ta jooksis ringi nagu koer, kes hakkab jälge üles võtma, ning küsis siis minu 
kaaslaselt: "Mispärast te järve läksite?" 

"Ma tõmbasin mõne korra rehaga. Mõtlesin, et äkki on seal mingi relv või midagi muud 
asjasse puutuvat, Aga kuidas ometi...” 

"Oh, kuulge nüüd! Mul pole praegu aega seletada! Teie viltusi vasaku jala jälgi on kõik 
kohad täis. Seda näeks isegi mutt ning seal kaovad need jäljed pilliroogu. Oh, kui lihtne 
oleks kõik olnud, kui ma oleksin jõudnud siia enne, kui nad tulid nagu pühvlikari ja tram- 
pisid siin igal pool. On näha, kuidas tuldi koos väravavahiga ning trambiti ära kõik jäljed 
kuue või kaheksajala kaugusel laibast. Aga siin on kolmed ühesugused jäljed." Holmes 
võttis luubi väljaja heitis oma vihmamantli peale maha, et paremini näha, rääkides kogu 
aeg pigem iseenda kui meiega. "Need on noore McCarthy jalad. Kaks korda ta kõndis ja 
ühel korral jooksis ta kiiresti, nii et pöiajäl-jed on sügavad ning kandu pole peaaegu näha. 
See kinnitab tema juttu. Ta jooksis, kui nägi oma isa maas lamamas. Siis on siin isa jala- 
jäljed, kui ta edasi-tagasi sammus. Ja mis see veel on? See on püssipära jälg, mis tekkis 
siis, kui poeg seisis ja kuulas. Ja see? Oh-hoo! Mis see siis on? Keegi on käinud 
kikivarvul! Kikivarvul! Pealegi on tal olnud jalas kandilise ninaga, üpris ebatavalised 
saapad! Jäljed tulevad, lähevad, tulevad uuesti - muidugi, kuube ära viima. Aga kust need 
jäljed tulevad?" Holmes jooksis edasi-tagasi, mõnikord kaotades, mõnikord leides jälje, 
kuni me jõudsime päris metsaserva, ümbruskonna kõige suurema puu, suure pöökpuu 
varju. Holmes läks jalgsi jälgi pidi teisele poole pööki ja heitis vaikse rahuloleva hüüa- 
tusega veel kord kõhuli. Ta jäi sinna kauaks, tuhnis lehtedes ja kuivanud raagudes, kogus 
ümbrikusse midagi, mis näis mulle tolmuna, 

ning uuris läbi luubi mitte ainult maapinda, vaid isegi puukoort, nii kõrgel, kui ta 
ulatus. Samblal lebas sakiline kivi ning Holmes uuris ka seda hoolikalt ja võttis selle 
kaasa. Siis läks ta rada mööda läbi metsa, kuni jõudis maanteele, kus kõik jäljed kadusid. 


"See on olnud märkimisväärselt huvitav juhtum,” täheldas ta jälle endiseks Holmesiks 
muutudes. "Ilmselt on see hall maja paremat kätt väravavahi maja. Ma lähen õige sisse, 
ajan Moraniga paar sõna juttu ning kirjutan võib-olla ühe kirjakese. Pärast seda võime 
sõita lõunat sööma. Te võite tõlla juurde jalutada, ma tulen kohe järele.” 

Umbes kümne minuti pärast olime uuesti tõllas ja sõitsime tagasi Rossi. Holmesil oli 
ikka veel kaasas see kivi, mille ta oli metsast üles korjanud. 

"See võib teile huvi pakkuda, Lestrade," ütles ta kivi näidates. "Sellega sooritatigi 
MÕTV.” 

"Ma ei näe mingeid jälgi.” 

"Neid ei olegi." 

"Kuidas te siis teate?" 

"Selle kivi all kasvas rohi. Kivi oli lebanud seal ainult mõne päeva. Polnud mingit jälge 
kohast, kust see oli võetud. See sobib vigastusega. Ühestki teisest relvast pole vähimatki 
märki.” 

"Ja kes on mõrvar?” 

"Pikk vasakukäeline mees, lonkab paremat jalga, jalas on tal paksu tallaga jahisaapad, 
seljas hall kuub, suitsetab india sigareid, kasutab sigaripitsi ja kannab taskus nüri 
sulenuga. On veel mitmeid teisigi tunnusmärke, kuid neist ilmselt piisab, et meie 
otsinguid hõlbustada." 

Lestrade naeris. "Kardan, et ma jään endiselt skeptiliseks," ütles ta. "Teie teooriad on 
küll väga kenad, aga meil tuleb tegemist teha põikpäise Briti vandekohtuga."” 

"Nouss verrons,”" vastas Holmes rahulikult. "Teie kasutage oma meetodeid ja mina 
kasutan omi. Täna õhtupoolikul on mul palju tegemist ning ma sõidan tõenäoliselt õhtuse 
rongiga Londonisse." 

"Ja jätate juhtumi lõpetamata?" 

"Ei, see on lõpule viidud.” 

"Aga mõistatus?" 

"See on lahendatud." 

"Kes on siis kurjategija?" 

"See härra, keda ma kirjeldasin.” 

"Aga kes ta on?" 

"Kindlasti pole kuigi raske seda teada saada. Siinkandis pole just palju rahvast." 

Lestrade kehitas õlgu. "Mina olen praktiline inimene,” ütles ta, "ning ma ei saa tõesti 
hakata otsima ümbruskonnas vasakukäelisi vigase jalaga härrasmeest. Minust saaks 
terves Scotland Yardis naerualune."” 

"Olgu peale,” lausus Holmes vaikselt. "Ma andsin teile igatahes võimaluse. Siin ongi 
teie elupaik. Head aega. Enne ärasõitu kirjutan ma teile mõne rea.” 

Jätnud Lestrade'i tema korterisse, sõitsime hotelli, kus leidsime kaetud lõunalaua. 
Holmes oli vaikiv ja mõttesse vajunud, tema näol oli valulik ilme nagu inimesel, kes on 
kimbatusse sattunud. 

"Kuulge, Watson,” ütles ta siis, kui laud oli koristatud. "Istuge nüüd lihtsalt selle tooli 
peal ja laske mul endale üks väike jutlus pidada. Ma ei tea päriselt, kuidas toimida, ning 
ma hindaksin kõrgelt teie nõuannet. Pange sigar põlema ja laske mul selgitada." 

"Olge nii lahke!" 


"Noh, kui nüüd vaadata seda juhtumit, siis noore McCarthy jutustuses hakkasid meile 
mõlemale kohe silma kaks asjaolu, kuigi need mõjutasid mind tema kasuks ja teid tema 
vastu. Üks oli see. et isa hõikas tema jutu järgi "a-hoi!" enne tema nägemist. Teine oli isa 
erakordne surmaeelne viide rotile. Te mõistate muidugi, et ta pomises mitu sõna. aga see 
oli kõik, mis pojal kõrvu jäi. Nii, nendest kahest asjaolust meie uurimistöö peabki algama 
ning me alustame seda eeldades, et kõik, mida noormees rääkis, on täiesti tõsi." 

"Mis on siis lahti selle "a-hoiga"?" 

"Noh, ilmselt ei saanud see olla pojale määratud. Niipalju kui isa teadis, oli poeg 
Bristolis. See oli lihtsalt juhus, et ta oli kuuldekauguses. "A-hoi!" oli mõeldud selle 
inimese tähelepanu paelumiseks. kellega härra McCarthy kokku saama läks. Aga "a-hoi!" 
on eht austraalia huige ning seda kasutavad just austraallased isekeskis-Võib üsna 
kindlalt oletada, et isik, kellega McCarthy ootuste kohaselt Boscombe'i järve ääres 
kohtuma pidi, oli samuti Austraalias elanud.” 

"Ja kuidas on lugu rotiga?" 

Sherlock Holmes võttis taskust kokkumurtud paberilehe ja laotas selle laual laiali. "See 
on Victoria koloonia kaart,” ütles ta. "Ma läkitasin eile õhtul Bristolisse telegrammi, et 
see mulle saadetaks.” Ta kattis osa kaardist käega. "Mida te siit loete?" 

"ARAT," lugesin. 

"Aga nüüd?" Ta tõstis käe kaardilt. "BALLARAT.” 

"Täpselt nii. Just selle sõna laususki surev mees, aga poeg kuulis sellest ainult kahte 
viimast silpi. Ta püüdis lausuda oma mõrtsuka nime. See ja see Ballaratist.” 

"See on imepärane!" hüüatasin ma. 

"See on silmanähtav. Ja nüüd, nagu te näete, olin ma kahtlusaluste hulka tunduvalt 
vähendanud. Halli riietuseseme olemasolu oli kolmas asjaolu, mida võis pidada kindlaks, 
eeldades, et poja tunnistus vastas tõele. Täielikust ebamäärasusest oleme nüüd jõudnud 
kindla ettekujutuseni Ballaratist pärit austraallasest, kellel on hall mantel.” 

"Muidugi." 

"Ja pealegi pidi ta ennast siinkandis koduselt tundma, sest järve äärde pääseb ainult kas 
farmi või mõisa kaudu, kus võõrad ilmselt kolada ei või.” 

"Seda kindlasti.” 

"Siis järgneb meie tänane retk. Maapinna uurimisel sain ma teada need tühised 
üksikasjad, mis ma sellele lollpeale Lestrade'ile kurjategija isiku kohta andsin." 

"Aga kuidas te need teada saite?" 

"Te ju tunnete minu meetodit. See rajaneb pisiasjade vaatlemisel.” 

"Ma tean, et te võite inimese umbkaudse pikkuse määrata tema sammu pikkuse järgi. 
Ka tema saapad võib jälgede järgi ära tunda." "Jah, need olid omapärased saapad." "Aga 
tema lonkamine?" 

"Tema parema jala jälg polnud kusagil nii selge kui vasakul jalal. Ta loetus sellele 
kergemalt. Miks? Sellepärast, et ta lonkas, ta oli lombakas.” 

"Aga vasakukäelisus?" 

"Teid ennast üllatas ka kohtuarsti kirjeldatud vigastuste iseloom. Hoop löödi otse selja 
tagant, kuid vigastused olid ometi vasakul 

pool. Kuidas see võimalik on, kui pole just tegemist vasakukäelise inimesega? Mees oli 
isa ja poja jutuajamise ajal selle puu taga seisnud. Ta oli seal isegi suitsetanud. Ma leidsin 


sigarituhka ning minu eriteadmised sigarituha liikidest lasevad mul määrata selle kui 
india sigari. Nagu te teate, olen sellele mõningast tähelepanu pühendanud ning kirjutanud 
väikese monograafia rohkem kui 140 erineva piibu-, sigari- ja sigaretitubaka tuhast. Kui 
ma olin tuha leidnud, vaatasin ma ringi ja leidsin siis sigariotsa sambla pealt, kuhu mees 
oli selle visanud. See oli india sigar, sedasorti sigar, mida valmistatakse Rotterdamis.” 
"Aga sigaripits?" 

"Ma nägin, et mees ei olnud sigariotsa suus hoidnud. Järelikult kasutas ta pitsi. Ots oli 
ära lõigatud, mitte hammustatud, aga lõige polnud puhas, seega ma järeldasin, et tegemist 
oli nüri sulenoaga."” 

"Holmes." ütlesin ma, "te olete tõmmanud ümber selle mehe koomale võrgu, millest tal 
pole pääsu, ning te olete päästnud süütu inimelu nii tõesti, otsekui oleksite te läbi 
lõiganud tema poomisnööri. Ma näen, kelle suunas see kõik osutab. Süüdlane on...” 

"Härra John Turner!" hüüdis hotelliteenija meie võõrastetoa ust avades ja külalist sisse 
juhatades. 

Mees, kes sisenes, oli kummaline ja mõjuv kuju. Tema aeglane lonkav kõnnak ja 
longus õlad andsid märku jõuetusest, kuid tema karmid, kortsulised, otsekui tahutud 
näojooned ja vägevad jäsemed viitasid ometi ebatavaliselt tugevale kehale ja iseloomule. 
Sassis habe, hallisegused juuksed ja silmatorkavad puhmas kulmud andsid üheskoos 
mehele väärika ja võimuka ilme, aga tema nägu oli lubi-valge, huuled ja ninasõõrmete 
nurgad kergelt sinaka varjundiga. Mulle oli esimesest pilgust selge, et mees oli mingi 
surmatoova ja kroonilise haiguse haardes. 

"Palun istuge diivanile," ütles Holmes leebelt. "Kas te saite mu kirjakese kätte?" 

"Jah, vaht tõi selle mulle. Te kirjutasite, et skandaali vältimiseks soovite mind siin 
näha.” 

"Ma mõtlesin, et kui ma Halli oleksin tulnud, oleksid igasugused jutud liikvele läinud." 

"Ja miks te mind näha soovisite?" Külaline vaatas mu kaaslasele 

90 

otsa ja selles väsinud pilgus oli meeleheide, otsekui oleks tema küsimusele juba 
vastatud. 

"Jah," ütles Holmes, vastates pigem pilgule kui sõnadele. "Nii see on. Ma tean 
McCarthyst kõik.” 

Vanamees peitis näo kätesse. "Aidaku mind Jumal!" hüüdis ta. "Aga ma ei oleks 
lasknud selle noormehega midagi juhtuda. Annan teile oma sõna, et oleksin rääkima 
hakanud, kui asi oleks eeluurimis-kohtus tema vastu läinud.” 

"Mul on rõõm seda teie suust kuulda," lausus Holmes tõsiselt. "Oleksin juba nüüd kõik 
rääkinud, kui poleks olnud minu kallist tütart. See murraks AliceM südame - see 
murrabki tal südame, kui ta kuuleb, et ma olen vahistatud.” 

"Nii ei pruugi minna," ütles Holmes. "Kuidas?" 

"Ma ei ole riigi teenistuses. Nagu ma aru saan, tahtis just teie tütar, et ma siia tuleksin, 
ning ma tegutsen tema huvides. Aga noor McCarthy tuleb igatahes süütuks tunnistada." 

"Ma olen suremas," ütles vana Turner. "Mul on olnud juba aastaid suhkruhaigus. Minu 
arst ütleb, et ma ei ela võib-olla enam kuudki. Ometi sureksin ma meelsamini oma katuse 
all kui vanglas." 

Holmes tõusis ja istus laua taha, tal oli sulepea käes ning tema ees oli patakas paberit. 
"Rääkige meile Lihtsalt tõtt,” ütles ta. "Ma panen faktid kirja. Teie kirjutage sellele alla ja 
Watson on tunnistaja. Siis võin ma kasutada teie pihtimust äärmise abinõuna noore 


McCarthy päästmiseks. Luban teile, et ma ei kasuta seda muidu kui äärmise vajaduse 
korral." 

"Nii ongi parem,” ütles vanamees, "küsimus on selles, kas ma elan kohtuistungini, nii et 
minule ei tähenda see kuigi palju, aga ma tahaksin Alice'it šokist säästa. Ja nüüd seletan 
ma asjalood teile ära; kõik need sündmused võtsid palju aega, aga nendest jutustamine 
läheb õige ruttu. 

Te ei tundnud seda surnud meest, McCarthyt. Ta oli kehastunud saatan. Seda võin ma 
teile öelda. Hoidku Jumal teid niisuguse mehe küüsi sattumast. Taon hoidnud mind 
viimased kakskümmend aastat enda haardes ja purustanud mu elu. Kõigepealt räägin ma 
teile, kuidas ma tema võimusesse sattusin. 

Lugu sai alguse kuuekümnendate aastate hakul kaevanduses. Olin siis noor, keevaline 
ja mõtlematu, valmis igas asjas õnne proovima; ma sattusin halba seltskonda, hakkasin 
jooma, mul polnud kleimi peal õnne, ma hakkasin võsaröövliks. Ühesõnaga, minust sai 
see, keda siin teeröövliks nimetatakse. Meie salgas oli kuus meest ja me elasime metsikut 
ja vaba elu, röövides mõnikord mõnda farmi või peatades kullaväljadele sõitvaid 
vankreid. Ma tegutsesin Ballarati Musta Jacki nime all ning meie salka mäletatakse veel 
praegugi koloonias kui Ballarati jõuku. 

Ühel päeval sõitis Ballaratist Melbourne'i valvesalga saatel kullavoor ning me 
varitsesime ja ründasime seda. Valvesalgas oli kuus ratsapolitseinikku ja meidki oli kuus, 
nii et jõud olid tasavägised, kuid me tühjendasime esimese kogupauguga neli sadulat. 
Siiski tapeti kolm meie poissi enne, kui me noosi kätte saime. Ma pistsin püstoli nina alla 
kutsarile, kes oligi seesama McCarthy. Oh. oleksin ma ometi taeva pärast ta siis maha 
lasknud, aga ma halastasin talle, kuigi nägin, et tema pisikeste tigedate silmade pilk 
klammerdus mu näo külge, otsekui oleks ta püüdnud iga mu näo-joont meelde jätta. Me 
pääsesime kullaga minema, saime jõukaks ning siirdusime Inglismaale, ilma et meid 
oleks kahtlustatud. Seal lõin ma vanadest semudest lahku ning otsustasin hakata 
rahulikku ja auväärset elu elama. Ma ostsin selle juhtumisi müügiks oleva maavalduse 
ning asusin oma rahaga väikest viisi head tegema, et korvata selle teenimise moodust. Ma 
abiellusin, ning kuigi mu naine suri noorelt, jättis ta mulle kalli väikese Alice'i. Mulle 
tundus isegi siis, kui ta oli alles päris pisike, et tema tilluke käeke juhtis mind kindlamini 
õiget rada, kui miski muu kunagi on juhtinud. Ühesõnaga, ma keerasin uue lehekülje ning 
tegin mis suutsin mineviku unustamiseks. Kõik läks hästi, kuni ma sattusin McCarthy 
küüsi. 

Olin mingi investeeringu asjus linna läinud ning kohtasin teda Regent Streetil, 
kusjuures tal polnud õieti midagi selga ega jalgagi panna. 

"Niisiis, Jack," ütles ta mu käsivart puudutades, "meist saavad sulle niisama hästi kui 
sinu enda pere liikmed. Meid on kaks, mina ja minu poeg, ning sul avaneb võimalus meid 
üleval pidada. 'Kui sa seda ei tee - mis seal siis ikka. Inglismaa on tore ja seadust järgiv 
maa ning mõni politseinik on alati hüüdeulatuses.” 

Noh, nad tulidki läänekanti, neid polnud võimalik maha raputada ning nad on sellest 
ajast saadik ilma rendita minu parimatel maadel elanud. Minu jaoks polnud enam olemas 
puhkust, rahu ega unustust: ükskõik, kuhu ma ka vaatasin, ikka oli mu kõrval tema 
kavalalt irvitav nägu. Kui Alice suuremaks kasvas, läks asi hullemaks, sest McCarthy 
mõistis peagi, et rohkem kui politseid kartsin ma seda, et tütar mu minevikust teada saab. 


Kõike, mida ta tahtis, pidi ta saama, ning oli mis see oli, ma andsin selle talle kõhklemata 
- maa, raha, majad, kuni ta lõpuks nõudis seda, mida ma anda ei saanud. Ta nõudis 
Alice'it. 

Vaadake, tema poeg oli suureks kasvanud ning sama oli lugu minu tütrega ning kuna 
oli teada, et mu tervis on nõrk, näis see talle suurepärase võimalusena saada oma poisi 
kätte terve minu varandus. Aga siinkohal jäin ma kindlaks. Ma ei lubanud tema neetud 
sool minu sooga seguneda: poisi enda vastu polnud mul midagi, aga temas voolas isa 
veri, ning sellest piisas. Ma jäin enda juurde kindlaks. McCarthy ähvardas. Ma trotsisin 
tema kõige hullemaid ähvardusi. Me pidime oma majade vahelisel alal järve ääres kokku 
saama, et asja arutada. 

Kui ma sinna jõudsin, leidsin ma McCarthy pojaga rääkimas, nii et ma panin sigari 
põlema ja ootasin puu taga, millal ta üksi jääb. Aga tema juttu kuulates näis kogu kibedus 
ja nurjatus minus pinnale kerkivat. Ta veenis oma poega minu tütrega abielluma, minu 
tütre enda võimalikku arvamust arvestas ta niisama vähe. otsekui oleks tegemist olnud 
mõne tänavatüdrukuga. Mind ajas pööraseks mõte, et säärase mehe võimuses pidin olema 
mina ise ja kõik, keda ma kõige kallimaks pidasin. Kas ma ei võinud neid ahelaid 
purustada? Ma olin juba suremas ja meeleheitel. Kuigi mu mõistus oli selge ja ihuliikmed 
üsna tugevad, teadsin ma, et minu enda liisk on langenud. Aga minu naine ja minu tütar! 
Mõlemad oleksid päästetud, kui ma suudaksin vaid sundida vaikima selle kurja keele. 
Mina tapsin ta, härra Holmes. Ma tapaksin ta uuesti. Ükskõik, kui rängalt ma olen ka 
patustanud, selle lunastamiseks olen ma elanud märtrielu. Aga seda mõtet, et ka minu 
tütar satub samasse võrku, mis oli tõmmatud minu ümber, ei suutnud ma kuidagi taluda. 
Ma lõin ta maha, tundmata suuremat kahetsust kui mingi ilge ja mürgise eluka surnuks- 
ütsumisel. McCarthy karje peale jooksis tagasi tema poeg, aga ma 

93 

olin juba metsa varju jõudnud, kuigi olin sunnitud tagasi minema ja tooma ära 
põgenedes maha pillatud mantli... See on tõele vastav lugu kõigest, mis juhtus, härrased." 

"Nojah, pole minu asi teie üle kohut mõista," lausus Holmes, kui vanahärra tunnistusele 
alla kirjutas. "Annaks Jumal, et meile kunagi säärast kiusatust osaks ei langeks.” 

"Mina seda ei palu. Ja mida te kavatsete ette võtta?” 

"Teie tervislikku seisukorda arvestades mitte midagi. Te teate isegi, et peate varsti oma 
teo eest maapealsest kohtust kõrgema kohtu ees vastust andma. Jätan teie ülestunnistuse 
enda kätte ning kui McCarthy süüdi mõistetakse, olen ma sunnitud seda kasutama. Kui ei, 
siis ei näe seda kunagi ühegi sureliku silm ning teie saladus on meie käes kindlas kohas, 
ükskõik, kas te olete elus või surnud.” 

"Siis jumalaga," ütles vanamees pühalikult. "Kui te ükskord ise surivoodil olete, siis on 
teile kergenduseks teadmine, et te olete minu viimastesse päevadesse sellist rahu toonud.” 
Kogu ta hiigelkere tudises ja värises, kui ta vaevaliselt toast väljus. 

"Aidaku meid Jumal!" ütles Holmes pärast pikka pausi. "Miks mängib saatus sääraseid 
vingerpusse vaestele abitutele ussikestele? Iga kord, kui ma kuulen mõnest säärasest 
juhtumist, mõtlen ma Baxteri sõnadele ja ütlen: Ainult Jumala armust ei ole see juhtunud 
Sherlock Holmesiga." 

James McCarthy mõisteti kohtuistungil õigeks rea väidete alusel, mis olid Holmesi 
poolt kirja pandud ja advokaadile üle antud. Vana Turner elas pärast meie vestlust veel 
seitse kuud, kuid nüüd on ta surnud ning on igati põhjust loota, et poeg ja tütar võivad 


hakata õnnelikult koos elama, teadmata midagi tumedast varjust, mis nende minevikul 
lasub. 


V. BERÜLLDIADEEMI MÕISTATUS 


"Holmes," ütlesin ma ühel hommikul meie ärkliakna all seistes ja alla tänavale 
vaadates, "üks hull tuleb siiapoole. Küll on kurb, et tema sugulased tal üksi väljas käia 
lasevad.” 

Mu sõber tõusis laisalt tugitoolist, seisis ja vaatas üle mu õla, käed hommikumantli 
taskus. Oli ere, karge veebruarihommik ning eelmisel päeval sadanud lumi kattis eredalt 
talvepäikeses helkides ikka veel paksu kihina maad. Keset Baker Streeti oli liiklus lume 
pruuniks püdelaks triibuks kündnud, aga kummalgi pool seda triipu ning jalgteede äärde 
kuhjatuna oli see ikka veel niisama valge kui langedes. Hall sillutis oli puhtaks roogitud 
ja pühitud, kuid see oli ikka veel ohtlikult libe, nii et inimesi liikus tavalisest vähem. 
Metro-politani jaama poolt ei tulnudki kedagi peale selle üksiku härrasmehe, kelle veider 
käitumine oli mu tähelepanu paelunud. 

See oli umbes viiekümneaastane, pikk, tüse ja imposantne mees, tal oli lai, tugevate 
näojoontega nägu ja aukartust äratav kuju. Seljas olid tal tumedad, kuid toredad rõivad, 
must saterkuub, läikiv kõvakübar, korralikud pruunid kedrid ja hea lõikega pärlhallid 
püksid. Ometi kujutas mehe käitumine endast absurdset kontrasti tema väärika rõivastuse 
ja välimusega, sest ta jooksis kõigest jõust, tehes vahetevahel väikesi hüppeid nagu 
inimene, kes pole harjunud oma jalgu koormama. Jooksu ajal vehkis ta kätega üles-alla, 
vangutas pead ja tegi kõige veidramaid grimasse. 

"Mis tal ometi viga võiks olla?" küsisin ma. "Ta vaatab majanumbreid." 

"Ehk ta tuleb siia?" arvas Holmes käsi hõõrudes. 

"Siia?" 

"Jah, ma kaldun arvama, et ta tuleb mult nõu küsima. Ma arvan, et ma tunnen 
sümptomid ära. Ahaa, eks ma öelnud!" Tema sõnade ajal tormas mees ähkides ja 
puhkides meie ukse juurde ja sikutas kellanööri, kuni kogu maja helinast kajas. 

Mõni hetk hiljem oli mees meie toas, ta ähkis ikka veel ja vehkis kätega, kuid tema 
silmis oli nii ainitine murelik ja meeleheitlik pilk. et õudus ja kaastunne pühkisid meil 
otsekohe naeratuse näolt. Mõnda aega ei suutnud ta sõnagi suust saada, üksnes kõigutas 
end ja katkus juukseid nagu inimene, kelle mõistus on ülesütlemise äärel. Siis hüppas ta 
järsku püsti ja peksis pead niisuguse jõuga vastu seina, et me mõlemad tormasime tema 
juurde ja tõmbasime ta seinast eemale. Sherlock Holmes lükkas ta tugitooli istuma, istus 
ise samasse kõrvale, patsutas mehe kätt ja vestles temaga sel kergel rahustaval toonil, 
mida ta nii hästi kasutada oskas. 

"Te tulite minu juurde oma lugu jutustama, eks ole?" küsis Holmes. "Te tulite nii 
kiiresti, et see on teid ära väsitanud. Oodake, kuni te olete toibunud, ning siis oleks mul 
suur rõõm tutvuda iga probleemiga, mida te mulle esitate.” 

Mees istus minuti või kaks, rind tõusmas ja langemas, ning võitles oma tunnetega. Siis 
pühkis ta taskurätiga laupa, surus huuled kokkuja keeras näo meie poole. 

"Te vist peate mind hulluks,” ütles ta. 

"Teid on ilmselt tabanud mingi suur õnnetus,” vastas Holmes. 

"Jumal näeb, et nii see on - see õnnetus on nii ootamatu ja hirmus, et sellest piisab mult 
mõistuse võtmiseks. Avalikku häbi oleksin ma suutnud välja kannatada, kuigi minu heal 
nimel pole veel ühtki plekki olnud. Isiklik õnnetus võib ka iga inimest tabada, aga need 
kaks koos ja nii kohutaval kujul on mind hingepõhjani vapustanud. Pealegi ei puuduta asi 
üksnes mind. Kõige suursugusemad isikud sel maal võivad kannatada, kui ei leita mingit 
väljapääsu sellest jubedast loost.” 

"Palun võtke end kokku,” ütles Sherlock Holmes, "ning andke mulle selge ülevaade 
sellest, kes te olete ja mis on teie nimi.” 

"Minu nimi," vastas meie külastaja, "on teile tõenäoliselt tuttav. Ma olen Alexander 
Holder, Threadneedle Streeti Holder £ Steven-soni pangast.” 

Nini oli meile tõesti hästi teada, sest see kuulus vanemale äriosanikule suuruselt teises 
City erapangakontsemnis. Mis võis siis olla juhtunud, et üks Londoni tähtsamaid 
kodanikke oli sattunud sellisesse ülimalt haledasse kitsikusse? Me ootasime uudishimust 
põledes, kuni mees tegi teise katse end kokku võtta ja oma lugu jutustada. 

"Ma tunnen, et aeg on kallis,” ütles ta, "sellepärast ma tormasingi kohe siia, kui 
politseiinspektor tegi ettepaneku, et ma teid appi kutsuksin. Ma tulin metrooga Baker 
Streetile ja ruttasin seejärel jalgsi edasi, sest voorimehed liiguvad sellise lumega 
aeglaselt. See võttiski mind päris hingetuks, sest ma ei ole kuigi liikuva eluviisiga' 
inimene. Nüüd on mul juba parem ning ma esitan teile faktid nii lühidalt ja selgelt, kui 
ma suudan. 

Teile on muidugi hästi teada, et edukas panganduses on meie võime leida oma 
fondidele tulutoovaid investeeringuid niisama tähtis nagu meie hoiustajate ringi ja arvu 
suurendamine. Üheks tulutoovamaks rahapaigutamise viisiks on laitmatu tagatisega 
laenud. Mõnel viimasel aastal oleme küllalt palju selles suunas tegutsenud ning andnud 
mitmele suursugusele perekonnale suuri summasid, mille tagatiseks on nende maalid, 
raamatukogud või lauahõbe. 

Eile hommikul istusin ma pangas oma kabinetis, kui üks ametnik tõi mulle nimekaardi. 
Ma võpatasin nime nähes, sest see ei kuulunud kellelegi teisele kui - noh, võib-olla ei 
peaks ma isegi teile rohkem ütlema, kui et seda nime tuntakse üle terve maailma - see on 
üks kõige suursugusemaid, kõrgeauliscmaid, ülistatumaid nimesid Inglismaal. Ma olin 
sellest aust liigutatud ning püüdsin seda ka öelda, kui mu külaline sisse astus, aga ta asus 
otsekohe asja juurde inimese ilmel, kes tahab ebameeldiva toimetuse kiiresti kaelast ära 
saada. 

"Härra Holder." ütles ta. "mulle on teatatud, et teil on kombeks raha laenuks anda." 
"Meie firma teeb seda, kui tagatis on kindel," vastasin ma. "Ma pean otsekohe saama 
viiskümmend tuhat naela," ütles ta. "Nii tühise summa võiksin ma muidugi kümme korda 
oma sõpradelt laenata, aga ma eelistan suhtuda sellesse kui äriasjasse ja tahan seda äri ise 

ajada. Te saate ilmselt aru, et minu positsiooniga inimesel 

pole arukas kellegi ees võlglaseks jääda." 

"Kas ma tohin küsida, kui kauaks te seda summat vajate?" küsisin ma. 

"Järgmisel esmaspäeval pean ma saama suure summa raha ning siis maksan ma päris 
kindlasti ära teie antud laenu, koos teie poolt sobivaks peetud intressidega. Aga ma pean 
selle raha otsekohe kätte saama." 


"Annaksin selle rõõmuga edasiste läbirääkimisteta omaenda taskust." ütlesin ma. "kui 
see nii suurt pingutust välja kannataks. Kui ma aga peaksin tegema seda linna nimel; siis 
pean ma oma partneri suhtes aus olles nõudma, et isegi teie puhul võetaks tarvitusele kõik 
äriasjanduses tavapärased ettevaatusabinõud.” 

"See võimalus meeldiks mulle palju rohkem,” ütles tema ja võttis kätte neljakandilise 
musta marokäännahast kastikese, mille ta oli oma tooli kõrvale asetanud. "Te olete 
kahtlemata kuulnud berüll-diadeemist?" 

"Üks kõige väärtuslikumaid impeeriumile kuuluvaid esemeid." ütlesin ma. 

"Täpselt nii." Ta avas kasti ning seal pehme ihukarva sameti peal lebaski see hunnitu 
väärisehe, mida ta oli maininud. "Selles on kolmkümmend üheksa tohutu suurt berülli,” 
ütles ta, "ning kivide kuldraamistus on hindamatu. Kõige madalama hinnangu järgi oleks 
diadeemi väärtus kaks korda suurem minu küsitud summast. Ma olen valmis jätma selle 
teile tagatiseks.” 

Võtsin väärtusliku kastikese enda kätte ning viisin pilgu sellelt mõningase 
hämmastusega oma kuulsale kliendile. 

"Kas te kahtlete selle väärtuses?” küsis ta. 

"Mitte põrmugi. Ma kahtlen ainult...” 

"Kas mul sobib seda siia jätta. Teie süda võib selles suhtes rahulik olla. Mulle ei tuleks 
see pähegi, kui ma ei oleks absoluutselt kindel, et ma olen võimeline selle nelja päeva 
pärast tagasi võtma. See on puhtal kujul vormi küsimus. Kas see tagatis on piisav?" 

"Küllaldane.” 

"Te mõistate, härra Holder, et ma näitan sellega, kui väga ma, teid usaldan, sest see 
usaldus põhineb kõigel, mida ma teie kohta olen kuulnud. Ma loodan, et te mitte üksnes 
ei ole diskreetne ega räägi asjast kellelegi, vaid et te hoiate seda diadeemi kõikvõimalike 

ettevaatusabinõudega, sest mul ei pruugi öelda, et kui sellega midagi juhtuks, tõuseks 
sellest suur avalik skandaal. Iga diadeemile osaks saanud vigastus oleks peaaegu niisama 
tõsine nagu selle täielik jaotus, sest terves maailmas pole neile kividele võrdseid berülle 
ping neid oleks võimatu asendada. Kuid ma jätan diadeemi rahuliku südamega teie 
hoolde ning tulen sellele isiklikult esmaspäeva hommikul järele.” 

Nähes, et mu klient soovis lahkuda, ei öelnud ma enam midagi, kutsusin kassiiri ja 
käskisin maksta tal välja viiskümmend tuhande-naelast rahatähte. Kui ma aga olin uuesti 
üksi jäänud ja vaatasin enda ees laual lebavat väärtuslikku kastikest, mõtlesin ma parata- 
matult teatud kartusega sellest tohutust vastutusest, mis see endaga kaasa tõi. Kuna 
tegemist oli rahvusliku omandiga, ei saanud olla mingit kahtlust, et iga sellega juhtunud 
õnnetus oleks toonud k'aasa hirmsa skandaali. Ma kahetsesin juba. et olin üldse 
nõustunud seda enda hoole alla võtma, kuid nüüd oli liiga hilja midagi muuta, nii et ma 
panin diadeemi oma eraseifi luku taha ja hakkasin uuesti tööle. 

Kui saabus õhtu, tundsin ma, et oleks ettevaatamatu jätta nii väärtuslik asi ööseks 
kabinetti. Pankurite seife on ennegi lahti murtud ning miks ei võidaks minu seifiga 
sedasama teha? Millisesse hirmsasse olukorda ma sellisel juhul satuksin! Seega otsustasin 
ma järgmisel päeval kastikest kogu aeg endaga kaasas kanda, nii et see ei oleks kunagi 
õieti minu käeulatusest väljas. Selle kavatsusega võtsin ma voorimehe ja sõitsin, 
väärisese kaasas, koju Streathamisse. Ma ei julgenud vabalt hingata enne. kui ma olin 
kastikese üles viinud ja oma rõivastumistoas kirjutus-laua sahtlisse luku taha pannud. - Ja 
nüüd mõni sõna minu majakondsetest, härra Holmes, sest ma soovin, et te olukorda läbi 


ja lõhki mõistaksite. Minu tallipoiss ja käskjalg ei ööbi majas ning nemad võib hoopis 
kõrvale jätta. Mul on kolm teenijannat, kes on töötanud minu juures juba aastaid ning 
kelle täielik usaldus-väärsus on täiesti väljaspool kahtlust. Teine toatüdruk, Lucy Parr, on 
olnud minu teenistuses kõigest mõne kuu. Kuid ta tuli suurepäraste soovitustega ning ma 
olen temaga siiani rahule jäänud. Ta on väga nägus tüdruk ning tal on tekkinud austajaid, 
kes on vahetevahel maja ümber tõlgendanud. See on ainus Puudus, mis me tema juures 
oleme avastanud, aga me usume, et ta on 'gas mõttes läbinisti korralik tüdruk. 

Niipalju siis teenijatest. Minu pere ise on nii väike, et selle kirjeldamiseks ei kulu palju 
aega. Ma olen lesk ja mul on ainult üks poeg. Arthur. Ta on valmistanud mulle 
pettumuse, härra Holmes ,, valusa pettumuse. Kahtlemata olen ma ise selles süüdi. Mulle 
on öeldud, et ma olen ta ära hellitanud. Küllap olengi. Kui mu kallis naine suri, polnud 
mul peale poja kedagi armastada. Ma ci suutnud laiuda, et naeratus kas või hetkeks tema 
näolt oleks kadunud. Ma pole kunagi ühtki tema soovi täitmata jätnud. Võib-olla oleks 
meile mõlemale parem olnud, kui ma oleksin rangemalt käitunud, aga ma kavatsesin 
kõige paremal. 

Ma lootsin loomulikult, et ta jätkab minu ärialast tegevust, aga poisil ei olnud 
ärikalduvusi. Ta oli ohjeldamatu, isemeelne ning tõtt-öelda, ei saanud ma tema kätte suuri 
rahasummasid usaldada. Kui ta oli noor, astus ta ühe aristokraatliku klubi liikmeks ning 
kuna tal oli võluv käitumine, siis sai ta seal peagi lähedaseks sõbraks mitme mehega, 
kellel on raske rahakott ja kulukad harjumused. Ta õppis suurte panuste peale kaarte 
mängima ning hipodroomil raha raiskama, nii et ta pidi- ikka ja jälle tulema minu juurde 
ja paluma, et ma annaksin talle auvõlgade tasumiseks tema kulutusteks määratud raha 
arvel avanssi. Ta proovis rohkem kui üks kord end sellest ohtlikust seltskonnast lahti 
rebida, kuid iga kord piisas tema sõbra, sir George Burnwelli mõjust, et teda uuesti 
sellesse ringi tõmmata. 

Ja tõepoolest, mis seal imestada, et säärasel mehel nagu sir George Burnwell on tema 
üle mõju, sest Arthur on teda sageli meie majja toonud ning ma olen leidnud, et ma ise 
suudan vaid vaevu tema lummavale maneerile vastu panna. Ta on Arthurist vanem läbi ja 
lõhki elukogenud mees, ta on kõikjal käinud, kõike näinud, ta oskab hiilgavalt vestelda ja 
on väga hea välimusega. Kui ma aga tema särava isiksuse mõjust eemal temast 
külmaverclisplt mõtlema hakkan, olen ma tema küünilise jutu ja tema silmis tabatud 
pilgu põhjal ometi veendunud, et ta on inimene, keda ei tohiks üldse usaldada. Nii arvan 
mina ningnii arvab ka minu väike Mary, kes naiseliku taibuga kiiresti inimeste iseloomu 
mõistab. 

Ning nüüd jääbki veel üle Maryt kirjeldada. Ta on minu vennatütar, aga kui mu vend 
viie aasta eest suri ja tütre üksi maailma jättis, lapsendasin ma ta ning olen temasse sellest 
ajast saadik nagu oma tütresse suhtunud. Ta on mu maja päikesekiir - armas, hell, ilus, 

suurepärane perenaine ja majapidaja, aga samal ajal ka nii õrn. vaikne ja malbe, nagu 
üks naine üldse olla võib. Ta on minu parem kasi- Ma ei tea, mida ma ilma temata 
teeksin. Ainult ühes asjas on ta minu tahtele vastu hakanud. Kaks korda on mu poeg 
palunud tal endaga abielluda, sest Arthur armastab teda andunult, aga mõlemal korral on 
Mary eitavalt vastanud. Ma mõtlen, et kui üldse keegi oleks võinud Arthuri õigele teele 
pöörata, siis oleks see olnud Mary. ninu see abielu oleks võinud mu poja tervet elu 
muuta, kuid nüüd paraku on liiga hilja - päästmatult hilja! 


Nüüd. härra Holmes, olete te teada saanud, missugused inimesed minu katuse all 
elavad, ning ma jätkan oma õnnetut lugu. 

Kui me sel õhtul pärast õhtusööki elutoas kohvi jõime, rääkisin ma Arthurile ja Maryle 
oma elamusest ning sellest aardest, mis oli meie katuse all. jättes mainimata ainult oma 
kliendi nime. Ma olen kindel, et Lucy Parr. kes tõi kohvi, oli toast välja läinud, aga ma ei 
või vanduda, et uks oli kinni. Mary ja Arthur tundsid asja vastu suurt huvi ja soovisid 
kuulsat diadeemi näha, kuid ma arvasin, et on parem seda mitte puutuda. 

"Kuhu sa selle panid?" küsis Arthur. 

"Oma kirjutuslaua sahtlisse.” 

"Noh, ma loodan kogu südamest, et majja öö jooksul sisse ei murta.” ütles ta. "Diadeem 
on luku taga," vastasin ma. 

"Oh, selle kirjutuslaua teeb lahti iga vana võti. Kui ma alles poisike olin, keerasin ma 
ise selle kolikambri puhveti võtmega lahti." 

Ta rääkis sageli mõtlematult, nii et ma ei pööranud õieti tema sõnadele tähelepanu. 
Kuid sel õhtul tuli ta mulle väga tõsise näoga minu tuppa järele. 

"Kuule, isa,” ütles ta, silmad maas, "kas sa saad mulle kakssada naela anda?" 

"Ei, ei saa.” vastasin ma teravalt. "Ma olen olnud rahaasjades sinu vastu liigagi helde." 

'Sa oled olnud väga lahke,” ütles ta, "aga ma pean selle raha saama, sest muidu ei või 
ma enam klubis oma nägu näidata." 

'Ja see olekski väga hea!" hüüdsin ma. 

Jah. aga sa ei tahaks ju, et ma lahkuksin häbistatud mehena.” üt- 

les Arthur. "Ma ei suudaks seda häbi taluda. Ma pean mingil kombe] raha muretsema 
ning kui sina seda mulle ei anna, siis tuleb mul teis) vahendeid proovida." 

Ma olin väga vihane, sest see oli kolmas nõudmine selle kuu jooksul. "Minult ei saa sa 
pennigi,” hüüdsin ma, mispeale Arthur kummardas ja lahkus sõna lausumata toast. 

Kui ta oli läinud, keerasin ma kirjutuslaua lukust lahti, veendusin, et mu aardega oli 
kõik korras, ja keerasin sahtli uuesti lukku. Siis alustasin ma ringkäiku mõõda maja, et 
vaadata, kas kõik oli korras - selle kohustuse jätan ma tavaliselt Maryle, aga sel õhtul 
pidasin ma paremaks seda ise teha. Kui ma trepist alla läksin, nägin ma Maryt ennast 
esiku külgakna juures, mille ta sulges ja riivi pani. kui ma lähenesin. 

"Ütle mulle, isa," lausus ta minu meelest natuke murelikult, "kas te lubasite toatüdruk 
Lucy täna õhtuks välja?" 

"Muidugi ei lubanud." 

"Ta tuli just nüüdsama tagauksest sisse. Kahtlemata käis ta ainult külgvärava juures 
kellegagi kohtamas, aga minu meelest on see ohtlik ja sellele tuleb lõpp teha.” 

"Sa pead temaga hommikul rääkima või kui sa soovid, siis ma räägin ise. Kas sa oled 
kindel, et kõik uksed ja aknad on kinni?" 

"Täiesti kindel, isa.” 

"Siis head ööd." Ma suudlesin Maryt ja läksin uuesti üles oma magamistuppa, kus ma 
peagi uinusin. 

Ma püüan rääkida teile kõik, härra Holmes, millel võib selle juhtumiga mingit seost 
olla, kuid ma palun, et te küsitleksite mind iga asjaolu kohta, mida ma piisavalt selgeks ei 
tee.” 

"Vastupidi, teie jutt on täiesti arusaadav.” 


"Ma jõuan nüüd oma loo selle osa juurde, kus ma sooviksin väljenduda eriti selgelt. Ma 
ei ole eriti raske unega ning kahtlemata muutis murelik meel minu une tavalisest veelgi 
erksamaks. Umbes kella kahe ajal hommikul äratas mind mingi majas kostnud heli. See 
lakkas enne, kui ma päris ärkvel olin, kuid mulle oli jäänud mulje, otsekui oleks aken 
kusagil vaikselt kinni pandud. Ma lebasin pingsalt kuulatades. Äkitselt kuulsin ma oma 
õuduseks kõrvaltoas selgeid tasaseid samme. Ma tõusin hirmust üleni värisedes ning 
piilusin oma riietusruumi ukse vahelt sisse. 

'Arthur!" kisendasin ma. "Sa igavene kaabakas! Sa isavene varganägu! Kuidas sa julged 
seda diadeemi puutuda?" 

Gaasivalgus oli poole peale keeratud, nagu ma selle olin jätnud, ning selle kõrval seisis 
ainult pükste ja särgi väel mu õnnetu poeg, diadeem käes. Näis, et ta väänas seda või 
painutas seda kogu jõust. Minu hüüatuse peale pillas ta diadeemi maha ja läks näost 
surnukahvatuks. Ma haarasin diadeemi ning uurisin seda. Üks kuldne nurk koos kolme 
berülliga oli kadunud. 

"Sa lurjus!" karjusin ma, raevu tõttu endast väljas. "Sa oled selle ära lõhkunud! Sa oled 
mind igaveseks ajaks häbistanud! Kus on need kalliskivid, mis sa varastasid?" 

"Varastasin?" hüüdis ta. 

"Jah, sa igavene varganägu!" möirgasin ma teda õlast raputades. 

"Ükski ei ole puudu. Ükski kivi ei saa puudu olla," ütles ta. 

"Kolm kalliskivi on puudu. Ja sa tead, kus need on. Kas ma pean sind veel lisaks ka 
valelikuks nimetama? Kas ma siis ei näinud, et sa püüdsid veel üht tükki küljest rebida?" 

"Sa oled mind juba niigi küllalt palju sõimanud,” ütles Arthur. Enam kauem ei kavatse 
ma seda kannatada. Kuna sa oled otsustanud mind solvata, siis ei ütle ma selle asja kohta 
enam midagi. Ma lahkun hommikul sinu majast ning katsun ise maailmas hakkama 
saada.” 

"Sa lahkud siit politsei valve all!" karjusin ma kurvastusest ja raevust peaaegu 
pöörasena. "Ma lasen seda asja põhjalikult uurida.” 

"Minu käest ei saa sa midagi teada!" vastas Arthur niisuguse ägedusega, mida ma ei 
olekski temast uskunud. "Kui sa pead paremaks politsei kutsuda, las siis politsei teeb. mis 
suudab.” 

Selle aja peale oli terve maja ärkvel, sest ma olin vihaga häält kõrgendanud. Mary 
tormas esimesena minu tuppa, mõistis diadeemi ja Arthuri nägu nähes tervet lugu, 
karjatas ning langes teadvusetult põrandale. Ma saatsin toatüdruku politseid kutsuma ning 
andsin uurimise otsekohe nende kätte. Kui inspektor ja konstaabel majja tulid, küsis 
Arthur, kes oli seisnud mormnilt, käed rinnal, kas mul on kavas teda varguses süüdistada. 
Vastasin, et tegemist pole enam eraasjaga, see on muutunud avalikuks asjaks, sest 
lõhutud diadeem oli rahvuslik vara. Ma olin otsustanud, et kõik peab käima seaduse 

järgi. 

"Sa ei lase mind vähemalt otsekohe vahistada. See oleks nii sinu kui minu huvides, kui 
ma saaksin viieks minutiks majast lahkuda." 

"Et sa saaksid põgeneda või varastatud kivid ära peita," ütlesin ma. Ning mõistes siis, 
millisesse hirmsasse olukorda ma olin sattunud, palusin ma Arthuril meeles pidada, et 
kaalul ei olnud mitte ainult minu au, vaid ka minust palju kõrgemal seisva inimese au, 


kes oli ähvardanud teha skandaali, mis vapustaks tervet rahvast. Seda kõike saaks vältida, 
kui Arthur ainult ütleks mulle, mida ta on kolme puuduva kiviga teinud. 

"Sa võiksid igatahes olukorraga leppida," ütlesin ma, "sind tabati teolt ning ükski 
ülestunnistus ei saa sinu süüd enam nurjatumaks teha. Kui sa ainult püüaksid asja 
võimalust mööda parandada ja ütleksid meile, kus berüllid asuvad, siis unustatakse ja 
andestatakse kõik." 

"Hoia oma andestus nende jaoks, kes seda paluvad,” vastas ta irvitades kõrvale 
pöördudes. Ma nägin, et ta oli liiga kalestunud, et minu sõnad teda mõjutada oleksid 
suutnud. Jäi üle ainult üks võimalus. Ma kutsusin inspektori ja palusin tal mu poeg vahi 
alla võtta. Otsekohe otsiti põhjalikult läbi mitte ainult tema ise, vaid ka tema tuba ja kõik 
maja osad, kuhu ta oleks võinud kalliskivid peita, kuid kividest ei leitud mingit jälge ning 
see närukael ei teinud kogu meie veenmisest ja ähvardamisest hoolimata suud lahti. Täna 
hommikul [ viidi ta vanglasse ning mina tulin pärast kõiki politseiformaalsusi kiiresti teie 
juurde, et paluda teil kasutada oma oskusi selle asja lahendamisel. Politsei on avalikult 
tunnistanud, et praegu ei saa nemad sellest üldse aru. Te võite kulutada nii palju raha. kui 
te vajalikuks peate. Olen juba pakkunud tuhande naela suurust vaevatasu. Oh Jumal, 
mida ma pean tegema! Ma olen kaotanud üheainsa ööga oma au, kalliskivid ja poja. Oh, 
mida ma pean küll tegema!" 

Ta haaras pea käte vahele ja kõigutas end edasi-tagasi, ürriisedes o endamisi nagu laps, 
kellelt kurvastus on kõnevõime röövinud. 

Sherlock Holmes istus mõne minuti vaikides, kulm kipras ning pilk tulle suunatud. 

"Kas teil käib palju külalisi?" küsis ta. 

"Mitte kedagi peale minu äripartneri ja tema pere ning mõne Arthuri sõbra. Sir George 
Burnwell on viimasel ajal mitu korda käinud. Minu meelest pole olnud kedagi teist.” 

"Kas te liigute palju seltskonnas?" 

"Arthur liigub. Mary ja mina jääme koju. Me kumbki ei hooli sellest." 

"See on noore tütarlapse puhul ebatavaline.” 

"Ta on vaikse loomuga. Pealegi ei ole ta enam nii noor. Ta on kahekümne nelja 
aastane.” 

"Teie jutu põhjal vapustas see lugu ka teda." 

"Hirmsasti! Taon isegi veel rohkem vapustatud kui mina.” 

"Teil kummalgi ei ole mingit kahtlust teie poja süüs?" 

"Kuidas saab mul kahtlust olla. kui ma nägin oma silmaga, et diadeem oli tema käes.” 

"Ma ei pea seda kuigi otsustavaks tõendiks. Kas allesjäänud diadeem oli ka 
vigastatud?" 

"Jah, seda oli väänatud.” 

"Kas te siis ei arva. et teie poeg võis proovida seda sirgeks painutada?" 

"Õnnistagu teid Jumal! Te teete, mida suudate, tema ja minu heaks. Aga see on liiga 
raske ülesanne. Mida Arthur üldse seal tegi? Kui ta oli seal süütute kavatsustega, miks ta 
siis seda ei öelnud?" 

-"Õigus! Ja kui ta oli süüdi, miks ta siis mõnd valet ei leiutanud? Mulle näib see 
vaikimine olevat kahe ptsaga asi. Selle juhtumi juures on mitu iseäralikku asjaolu. Mida 
arvas politsei helist, mis teid unest üles äratas?" 

"Nad mõtlesid, et see võis tekkida siis, kui Arthur oma magamistoa ukse kinni pni.” 


"Küll jah! Otsekui hakkaks kuritegu plaanitsev inimene oma ust kinni virutama, et terve 
maja üles ärkaks. Mida siis ütles politsei nende kalliskivide kadumise kohta?" 

"Nad koputavad ikka veel põrandalaudu ja kombivad mööblit, lootes neid leida." 

"Kas nad on tulnud mõttele otsida väljaspool maja?" 

"Jah, nad on tegutsenud erakordselt energiliselt. Kogu aed on juba põhjalikult läbi 
tuhnitud." 

"Niisiis, kulla härra," ütles Holmes, "kas teile ei ole nüüd selge, et tervel sel lool on 
hulga sügavamad tagamaad, kui Leie või politsei alguses arvama kaldusite? Teile näis see 
olevat lihtne juhtum, minule tundub see äärmiselt keeruline. Mõelge, mida tähendab teie 
teooria. 

Te oletate, et teie poeg tõusis voodist üles, läks suurest riskist hoolimata teie 
riietustuppa, avas teie kirjutuslaua, võttis välja dia-deemi, murdis selle küljest jõuga 
väikese tüki, läks kuhugi, peitis kolmekümne üheksast kalliskivist kolm ära nii osavalt, et 
keegi neid leida ei suuda, ning tuli siis ülejäänud kolmekümne kuuega tagasi tuppa, kus ta 
seadis end suurimasse ohtu avastatud saada. Ma küsin teilt nüüd, kas selline teooria on 
paikapidav?" 

"Aga mis muud seletust saab seal olla?" hüüdis pankur ahastavalt käsi laiutades. "Kui 
poisi motiivid olid süütud, miks ta neid siis ei seleta?" 

"Selle peate teie välja uurima." vastas Holmes, "nii et nüüd. härra Holder. asume teie 
lahkel loal üheskoos Strcathamisse teele ning pühendame tunnikese üksikasjadega 
lähemalt tutvumiseks.” 

Mu sõber käis peale, et ma nendega sellele retkele kaasa läheksin, mida ma tegingi üsna 
õhinal, sest kuuldud lugu oli äratanud minus sügava uudishimu ja kaastunde. Tunnistan, 
et pankuri poja süü tundus mulle niisama ilmsena nagu tema õnnetule isale, aga mul oli 
Holmesi arvamusse siiski nii suur usk. et kuni ta ei olnud jäänud rahule üldiselt omaks 
võetud seletusega, oli minu meelest veel põhjust loota. Teel Londoni lõunaosa äärelinna 
ei lausunud Holmes peaaegu sõnagi, ta istus, lõug rinnal, kaabu silmile tõmmatud ja 
sügavaisse mõtteisse vajunult. Tundus, et meie klient oli talle antud väikesest 
lootusesädemest uut julgust saanud ning ta isegi vestles minuga põgusalt oma äriasjadest. 
Lühike rongisõit ja veel lühem jalutuskäik tõid meid Fairbanki. suure finantsisti 
tagasihoidlikku eluasemesse. 

Fairbank oli üsna suur neljakandiline valge kivimaja, mis asus natuke teest eemal. 
Sissepääsu tõkestava suure raudvärava ees laiuvast murust viis üle kaherealine 
sissesõidutee. Paremat kätt viis läbi põõsastiku kulgev kitsas rada hekkidevahelisele teele, 
mis ulatus köögiukseni, kustkaudu ilmselt vajalikud toiduained majja loodi. Vasakut kätt 
kulges talliõue viiv tee, mis osutus üldkasutatavaks, kuigi vähese liiklusega maanteeks. 
Holmes jättis meid ukse juurde seisma ja kõndis aeglaselt ümber maja, maja eest läbi, 
mööda kaubateed ja läbi aia talliteele välja. Ta jäi ära nii kauaks, et härra Holder ja mina 
läksime söögituppa ja ootasime kamina ees tema tagasitulekut. Me istusime seal vaikides, 
kui avanes uks ja sisse 

astus noor naine. Tal oli pikkust tublisti üle keskmise, ta oli sale, tumedate juuste ja 
silmadega, mis näisid tema lubivalge näo taustal veelgi tumedamatena. Ma ei ole vist 
iialgi ühegi teise naise näol säärast surnukahvatust näinud. Ka tema huuled olid veretud, 
ainult silmade ümbrus punetas nutmisest. Kui ta vaikselt tuppa sisenes, tundus mulle, et 


tema kurvastus on suurem kui pankuril hommikul ning tema puhul oli see seda rabavam, 
et ilmselt oli tegu tugeva iseloomu ja määratu enesevalitsusega naisega. Minu sealolekule 
tähelepanu pööramata läks ta otsejoones onu juurde ning silitas tal armsa naiseliku 
hellusega pead. 

"Sa andsid käsu Arthuri vabastamiseks, eks ole, isa?" küsis ta. 

"Ei, ei, tüdruk, see asi tuleb põhjalikult selgeks teha.” 

"Aga ma olen kindel, et ta on süütu. Sa ju tead. kuidas naise vaistu võib uskuda. Ma 
tean, et ta ei ole midagi kurja teinud, ning sa kahetsed oma karmi käitumist." 

"Miks ta siis vaikib, kui ta süütu on?" 

"Kes teab? Võib-olla sellepärast, et ta vihastas sinu kahtlustuste pärast.” 

"Kuidas ma siis ei oleks pidanud teda kahtlustama, kui ma lausa nägin teda, diadeem 
käes?" 

"Oh, aga ta tahtis seda ainult vaadata. Usu mind. ta on süütu. Jäta see asi sinnapaika ja 
ära sellest enam räägi. Nii hirmus on mõelda, et meie kallis Arthur on vanglas!" 

"Ma ei jäta seda sinnapaika, kuni kalliskivid pole leitud - mitte mingil juhul. Mary! 
Sinu kiindumus Arthurisse teeb sind pimedaks nende jubedate tagajärgede suhtes, mida 
see mulle kaasa toob. Selle asemel et asja summutada, kutsusin ma Londonist siia ühe 
härra, et ta asja põhjalikumalt uuriks.” 

"Kas selle härra?" küsis Mary näoga minu poole pöördudes. 

"Ei, tema sõbra. Ta soovis, et me ta üksi jätaksime. Ta on praegu tallitee peal.” 

"Tallitee peal?" Neiu kergitas oma tumedaid kulme. "Mida ta seal leida loodab? Ahaa! 
See vist on tema. Ma loodan, härra, et teil õnnestub tõestada seda, mida ütlevad mulle mu 
tunded, nimelt seda, et mu onupoeg Arthur ei ole selles kuritöös süüdi.” 

"Ma jagan täielikult teie seisukohta ning loodan ühes teiega, et meil õnnestub seda 
tõestada," vastas Holmes, minnes jalamati juurde 

lund kingadelt maha raputama. "Mul on ilmselt au rääkida preili Mary Holderiga. Kas 
ma võin teile paar küsimust esitada?" 

"Palun esitage, kui see aitab teil seda hirmsat lugu selgitada." 

"Kas te ise ei kuulnud eile öösel midagi?" 

"Mitte midagi, kuni mu onu hakkas kärkima. Seda ma kuulsin ja tulin alla." 

"Te panite eelmisel õhtul aknad ja uksed kinni. Kas te panite kõik aknad riivi?" "Jah." 

"Kas nad olid täna hommikul kõik riivis?" 

"Jah." 

"Teil on toatüdruk, kellel on kallim? Minu meelest te täheldasite eile õhtul onule, et see 
tüdruk käis väljas temaga kohtamas?" 

"Jah, ning seesama tüdruk serveeris ka elutoas kohvi ning võis kuulda onu juttu 
diadeemist." 

"Ah nii. Te tahate öelda, et tüduk võis välja minna ja seda oma kallimale rääkida ning 
nad kahekesi võisid siis röövimise kavandada." 

"Aga mis kasu on kõigist neist ähmastest teooriatest," hüüdis pankur kärsitult, "kui ma 
ütlesin teile, et ma nägin Arthurit, diadeem käes!" 

"Oodake veidi, härra Holder. Me peame selle juurde tagasi tulema. Veel üks küsimus 
selle tüdruku kohta, preili Holder. Ma eeldan, et te nägite, kui ta köögiuksest sisse tuli?" 

"Jah. ma läksin vaatama, kas uks on ööseks kinni pandud, ja tema lipsas parajasti sisse. 
Ma nägin pimeduses ka seda meest." 


"Kas te tunnete teda?" 

"Oo jaa, ta on aedviljakaupmees, kes meile aedvilja toob. Tema nimi on Francis 
Prosper.” 

"Ta seisis uksest vasakul,” ütles Holmes, "see tähendab, mitte päris ukse all, vaid eemal 
teeraja peal?" 

"Jah, seisis.” 

"Jatal on puujalg?" 

Noore naise väljendusrikastes mustades silmades tärkas midagi hirmusarnast. "Te olete 
ju päris võlur,” ütles ta. "Kuidas te seda teate?" Ta naeratas, aga Holmesi kõhnal innukal 
näol ei olnud vastu-naeratust. 

"Ma läheksin nüüd väga hea meelega üles," ütles Holmes. "Tõenäoliselt tahan ma veel 
kord majaümbruses ringi vaadata. Võib-olla on parem, kui ma enne ülesminemist 
alumistele akendele pilgu heidan.” 

Ta kõndis kiiresti ühe akna juurest teise juurde, peatudes ainult talutee poole avaneva 
suure akna juures. Selle akna tegi Holmes [lahti ja uuris aknalauda väga põhjalikult oma 
võimsa suurendusklaasiga. "Nüüd läheme üles,” ütles ta lõpuks. 

Pankuri riietusluba oli lihtsa mööbliga väike kamber, seal oli hall vaip, suur 
kirjutuslaud ja kõrge peegel. Holmes läks kõigepealt kirjutuslaua juurde ja silmitses 
pingsalt lukku. 

"Millist võtit selle avamiseks kasutati?" küsis ta. 

"Seda, millele mu poeg viitas - kolikambri puhvetkapi võtit.” 

"Kas see on siin?" 

"See on tualettlaua peal.” 

Sherlock Holmes võttis võtme ja keeras kirjutuslaua lahti. "Lukk avaneb käratult,” ütles 
ta. "Pole ime, et see teid ei ärata-Snud. Diadeem on ilmselt selles kastikeses. Me peame 
seda vaatama.” Ta avas kastikese, võttis diadeemi väljaja asetas selle lauale. See oli 
juveliirikunsti hiilgav näide ja nendest kolmekümne kuuest kivist ilusamaid ei ole ma 
eales näinud. Ühes küljes, kust oli ära rebitud kolme kalliskiviga nurk, paistis diadeemi 
servas mõra. 

"Niisiis, härra Holder," ütles Holmes, "siin on selle kahetsus-väärselt kadunud nurga 
vastasnurk. Kas ma tohin paluda, et te selle küljest murraksite?" 

Pankur põrkas jubedustundega tagasi. "Mul ei tule pähe seda proovidagi,” ütles ta. 

"Siis proovin mina.” Holmes pani kogu oma jõu äkilisse pingutusse, kuid tulemusteta. 
"Ma tunnen, et see annab veidi järele,” ütles ta, "aga kuigi mul on erakordselt tugevad 
sõrmed, kuluks mul selle tüki äramurdmiseks hulk aega. Tavaline inimene seda teha ei 
suudaks. Ja mis juhtuks teie arvates siis, kui ma selle tõesti küljest murraksin, härra 
Holder? Kõlaks säärane raksatus nagu püstolilask. Kas te tahate mulle öelda, et see kõik 
juhtus mõne jardi kaugusel teie voodist ja teie ei kuulnud midagi?" 

"Ma ei tea, mida arvata. Minu jaoks on kõik segane.” 

"Aga ehk saab see edaspidi selgemaks. Mida teie arvate, preili Holder?" 

"Tunnistan, et jagan ikka veel onu hämmeldust." "Teie pojal ei olnud jalas ei kingi ega 
tuhvleid, kui te teda nägite?" 

"Tal olid ainult püksid jalas ja särk seljas.” 


"Tänan teid. Meil on selle uurimise käigus tõesti erakordselt vedanud ning me võime 
süüdistada üksnes iseennast, kui meil ei õnnestu seda asja selgitada. Teie loal, härra 
Holder, jätkan ma nüüd oma uurimistööd väljas." 

Holmes läks vastavalt oma soovile välja üksi, sest ta seletas, et kõik tarbetud jalajäljed 
võivad tema ülesande ainult raskemaks teha. Ta oli ära tunni või kauem ja tuli lõpuks 
tagasi, kingad paksu lumekorraga kaetud ja nägu niisama läbitungimatu nagu alati. 

"Arvan, et olen näinud nüüd kõike, mis seal näha on, härra Holder,” ütles ta. "Kõige 
paremini saan ma teid aidata, kui ma koju tagasi lähen.” 

"Aga kalliskivid, härra Holmes? Kus need on?" 

"Seda ei saa ma öelda.” 

Pankur ringutas käsi. "Ma ei näe neid enam kunagi!" kisendas ta. "Aga mu poeg? Kas 
te annate mulle lootust?" "Minu arvamus pole sugugi muutunud.” 

"Issand Jumal, milliseid musti asju aeti siis eile öösel minu katuse all?" 

"Kui te saate homme hommikul kella üheksa ja kümne vahel minu Baker Streeti 
korterisse tulla, siis selgitaksin ma teile rõõmuga olukorda. Ma saan aru, et te annate 
mulle vabad käed teie nimel tegutsemiseks ning ei sea kalliskivide tagasisaamiseks 
vajaminevale summale mingeid piire?" 

"Nende kättesaamiseks annaksin ma terve oma varanduse.” 

"Väga hea. Ma uurin seda asja vahepeal. Hüvasti, on mingi võimalus, et ma pean enne 
õhtut veel kord siia tulema." 

Mulle oli nüüd selge, et mu kaaslane oli selle juhtumi osas otsusele jõudnud, kuigi mina 
ei suutnud isegi ähmaselt kujutleda, millised olid tema järeldused. Kojusõidu vältel 
katsusin ma teda mitu korda küsitleda, aga ta viis iga kord jutu mingile muule teemale, 
kuni ma lõpuks sellest kui lootusetust ettevõtmisest loobusin. Kell ei olnud 

ei kolmgi, kui me end uuesti oma korterist leidsime. Holmes tõttas oma tuppa ning tuli 
mõne minuti pärast uuesti alla, riietatud nagu tavaline päevavaras. Ülestõstetud krae, 
läikima kulunud kuue. punage kaelasideme ja kantud saabastega oli ta selle klassi täiuslik 
esindaja. 

"Minu meelest käib küll." ütles ta kamina kohal rippuvasse peeglisse vaadates. "Oleks 
muidugi hea, kui te minuga kaasa saaksite tulla. Watson, aga ma kardan, et see ei lähe. 
Ma võin olla õigetel jälgedel, aga ma võin ka virvatulukest taga ajada, igatahes saan ma 
peagi teada, kuidas lugu on. Ma loodan mõne tunni pärast tagasi jõuda." Holmes lõikas 
puhveti peal oleva prae küljest lõigu loomaliha, pani selle kahe leivatüki vahele, ning 
pistnud selle algelise söögipoolise taskusse, asus ta oma retkele. 

Ma olin just lõpetanud teejoomise, kui Holmes tagasi tuli. ilmselt oli ta oivalises tujus 
ja vibutas käes üht vana kummisäärega saabast. Ta viskas saapa nurka ja valas endale 
tassi teed. 

"Ma astusin ainult möödaminnes läbi.” ütles Holmes. "Ma lähen kohe edasi." 

"Kuhu?" 

"Ah, West Endi teise otsa. Mul võib üsna kaua aega minna. Ärge mind oodake, kui ma 
hiljapeale jään.” "Kuidas asi edeneb?" 

"Noh, pole viga. Ei saa kurta. Ma käisin pärast siit lahkumist veel korra Slreathamis, 
aga ma ei astunud majja sisse. See on väga armas väike probleem ja ma ei oleks tahtnud 
sellest kohe kuidagi ilma jääda. Aga ma ei saa siin kaua lobiseda, pean hoopis need 
häbiväärsed hilbud seljast võtma ja oma ülimalt väärika välisilme taastama." 


Nägin tema käitumisest, et tal oli rahuloluks rohkem põhjust, kui tema sõnadest võis 
välja lugeda. Holmesi silmad sädelesid ning tema kahkjatel põskedel oli isegi natuke 
puna. Ta tõttas trepist üles ning mõni minut hiljem kuulsin ma esikuukse paugatust, mis 
ütles mulle, et Holmes oli uuesti läinud talle meelepärasele jahiretkele. : Ma ootasin 
keskööni, kuid Holmesist ei olnud kippu ega kõppu, seetõttu läksin ma oma tuppa. Tema 
puhul oli lavaline, et ta kadus värskele jäljele sattudes mitmeks päevaks ja ööks ühtejärgi, 
nii et tema hiljapeale jäämine ei üllatanud mind. Ma ei tea, millal ta koju tuli, aga kui ma 
hommikul sööma läksin, siis oli ta juba platsis. 

Kohvitass ühes ja ajaleht teises käes, ise nii värske ja traksis nagu üldse võimalik. 

"Vabandage, et ma ilma teieta sööma hakkasin, Watson,” ütles ta. "aga te ju mäletate, et 
meie klient pidi täna hommikul üsna vara siia tulema.” 

"Kuidas, kell on juba üheksa läbi?" vastasin mina. "Ma ei imestaks, kui see olekski 
tema. Mulle tundus, et ma kuulsin uksekella helinat.” 

See oli tõesti meie finantsistist sõber. Ma olin vapustatud sellest, kuidas ta oli 
muutunud, sest tema muidu nii lai ja suur nägu oli nüüd ära vaevatud ja kõhnunud ning 
tema juuksed näisid mulle vähemasti varjundi võrra hallimana. Ta tuli tuppa kurnatult ja 
tuimalt, ning seda oli veel valusam vaadata kui tema ägedust eelmisel hommikul, seejärel 
vajus ta raskelt tugitooli, mille ma talle lähemale lükkasin. 

"Ma ei tea, mida ma olen teinud, et mulle nii rängad katsumused osaks saavad,” ütles 
pankur. "Kõigest kahe päeva eest olin ma õnnelik ja jõukas mees ning mul polnud mingit 
muret. Nüüd on mulle jäänud vaid üksildane ja häbiväärne vanadus. Uks õnnetus teise 
otsa. Minu vennatütar Mary on mind maha jätnud." 

"Teid maha jätnud?" 

"Jah. Täna hommikul oli näha, et ta ei olnud oma voodis maganud, tema tuba oli tühi 
ning esikulaual lebas mulle adresseeritud kirjake. Olin öelnud talle eelmisel õhtul 
kurbuse, mitte vihaga, et kui ta oleks abiellunud minu pojaga, oleks võinud poisiga kõik 
korras olla. Võib-olla oli minust mõtlematu seda öelda. Sellele lausele ta oma kirjakeses 
viitabki: 

Mu kõige kallim onu! 

Tunnen, et olen Teile häda kaela toonud, ning tean, et kui ma oleksin teisiti käitunud, 
oleks see hirmus õnnetus võinud olemata olla. See teadmine ei lase mul enam kunagi 
Teie katuse all õnnelik olla ning ma tunnen, et pean Teist igaveseks lahkuma. Ärge 
muretsege minu tuleviku pärast, sest see on kindlustatud, ning mis peamine, ärge hakake 
mind otsima, sest see oleks tulutu vaev ja teeks mulle ainult kahju. Jään nii elus kui 
surmas Teid armastavaks tütreks. 

Parimate soovidega Mary. 

Mida ta võis selle kirjaga mõelda, härra Holmes? Kas te arvate, et see osutab 
enesetapule? 

"Ei, ei, ei midagi säärast. Võib-olla on see parim võimalik lahendus. Ma loodan, härra 
Holder, et teie pahandused hakkavad lõpule jõudma." 

"Haa! Võinii! Te olete midagi kuulnud, härra Holmes, te olete niidagi teada saanud! 
Kus on kalliskivid?" 

"Ega tuhat naela tükist teie meelest liiga kõrge hind ei ole?" 

"Ma maksaksin ka kümme tuhat." 


"Seda pole vaja. Kolmest tuhandest aitab. Ja ma kujutan ette, et vaja läheb ka väikest 
vaevatasu. Kas teil on tšekiraamat kaasas? Siin on sulg. Kirjutage parem tšekk neljale 
tuhandele.” 

Juhmistunud ilmega kirjutas pankur nõutud tšeki. Holmes läks oma kirjutuslaua juurde, 
võttis välja väikese kolmnurkse kullast eseme, milles oli kolm kalliskivi, ning viskas selle 
lauale. 

Rõõmukarjatusega haaras meie klient selle pihku. 

"Te saite selle kätte!" hingeldas ta. "Ma olen päästetud! Ma olen päästetud!" 

Tema rõõm oli nii tormiline, nagu oli olnud tema kurbus, ning ta surus taasleitud 
kalliskivid vastu rinda. 

"Te võlgnete veel midagi, härra Holder," ütles Sherlock Holmes üsna karmilt. 

"Võlgnen!" Pankur kahmas sule. "Nimetage summa ja ma maksan." 

"Ei, mulle ei võlgne te midagi. Te võlgnete väga alandliku vabanduse sellele üllale 
noormehele, oma pojale, kes on käitunud selles loos nõnda, et ma oleksin uhke, kui minu 
poeg niiviisi käituks, kui mul üldse kunagi peaks poeg olema.” 

"Arthur siis ei võtnudki kalliskive?" 

"Ma ütlesin teile eile ja ma kordan ka täna, et tema ei võtnud neid.” 

"Te olete kindel! Tõtakem siis kohe tema juurde ja öelgem talle, et tõde on teada.” 

"Ta teab seda juba. Kui ma olin kõik välja selgitanud, oli mul temaga jutuajamine, ning 
kui ma leidsin, et ta ei räägi mulle kogu lugu, rääkisin ma selle talle ise, mispeale ta pidi 
tunnistama, et mul oli õigus, ning ta lisas need vähesed üksikasjad, mis ei olnud mulle 
veel päris selged. Kuid teie tänahommikune uudis võib tema suu avada.” 

"Taeva pärast, rääkige siis ometi, mis erakordne saladus see on!" 

"Ma räägin ning näitan teile, kuidas ma sammhaaval selleni jõudsin. Ja laske mul öelda 
teile kõigepealt seda, mida on minul kõige raskem öelda ja teil kõige raskem kuulda: sir 
George Burnwell ja teie vennatütar Mary kavatsesid abielluda. Nüüd on nad üheskoos 
põgenenud.” 

"Minu Mary! Võimatu!" 

"Kahjuks on see rohkem kui võimalik; see on kindel. Ei teie ega teie poeg ei tundnud 
selle mehe tõelist iseloomu, kui te ta oma perekonnaringi võtsite. Ta on üks kõige 
ohtlikumaid mehi Inglismaal - laostunud mängur, täiesti hulljulge kaabakas, mees, kellel 
pole ei südant ega südametunnistust. Teie vennatütar ei teadnud midagi säärastest 
meestest. Kui sir George talle oma tõotusi sosistas, nagu ta oli teinud seda sadadega enne, 
meelitas Mary ennast mõttega, et tema üksi oli mehe südant liigutanud. Saatan ise teab 
kõige paremini, mida see lurjus ütles, et teie vennatütrest sai igatahes tema tööriist ning 
neil oli kombeks peaaegu igal õhtul kohtuda.” 

"Ma ei saa seda uskuda ning ma ei usu kah!" hüüdis pankur tuhakarva näoga. 

"Siis räägin ma teile, mis toimus teie majas eile öösel. Kui teie vennatütar arvas, et te 
olete oma tuppa läinud, lipsas ta alumisele korrusele ja rääkis oma kallimaga läbi tallitee 
poole avaneva akna. Sir George'i jalajäljed on lumest läbi vajunud, nii kaua seisis ta seal. 
Mary rääkis talle diadeemist. Mehe paheline kullaiha lõi lõkkele ning ta painutas neiu 
oma tahte alla. Ma ei kahtle, et teie vennatütar teid armastas, aga on naisi, kelle puhul 
armastus kallima vastu kõik teised kiindumused hävitab, ning minu meelest oli tema just 
niisugune. Ta oli mehe juhtnöörid vaevalt ära kuulata jõudnud, kui ta nägi teid alla 


tulemas, mispeale la pani akna kiiresti kinni ja rääkis teile ühe teenija kõrvalhüppest 
puujalaga kallimaga, mis oli ka täiesü tõsi. 

Teie poeg Arthur läks pärast jutuajamist teiega magama, aga ta magas halvasti, sest ta 
oli mures oma võlgade pärast klubis. Keset ööd kuulis ta, kuidas tasased sammud tema 
uksest möödusid, ta tõusis üles ning nägi välja vaadates üllatusega, et tema onutütar hiilis 
mööda koridori ja kadus teie riietusruumi. Jahmatusest kivinenud, tõmbas noormees 
midagi selga ja ootas pimeduses, mis sellest 

imelikust loost tuleb. Peagi ilmus neiu uuesti välja ning teie poeg nägi koridorilambi 
valguses, et tal oli käes see kallihinnaline dia-deem. Mary läks trepist alla ning Arthur 
jooksis õudusest värisedes talle järele ja lipsas teie ukse lähedal kardina taha, kust ta nägi, 
mis toimus all esikus. Ta nägi, kuidas Mary vargsi akna avas, kellelegi pimedusse 
diadeemi ulatas, seejärel akna sulges ja uuesti oma tuppa kiirustas, möödudes üsna 
lähedalt Arthuri peidupaigast kardina taga. 

Senikaua, kuni Mary oli mängus, ei saanud Arthur tegutseda, ilma et ta oleks 
ähvardanud paljastada neiut, keda ta armastas. Aga niipea kui neiu oli kadunud, mõistis 
ta, kui hävitav õnnetus oleks olnud diadeemi kadumine teie jaoks ja kui ülimalt tähtis oli 
see heaks teha. Arthur tormas alla nii nagu ta oli, paljajalu, tegi akna lahti, kargas lumme 
ning jooksis mööda teed, kus ta nägi kuuvalguses tumedat kogu. Sir George Burnwell 
katsus põgeneda, kuid Arthur püüdis ta kinni ning tekkis rüselus, teie poeg rebis diadeemi 
ühelt poolt, vastane teiselt poolt. Kähmluses andis teie poeg sir George'ile hoobi ja lõi tal 
kulmu katki. Siis käis järsk naksatus ning teie poeg. leides, et diadeem on tema käes, 
tormas majja tagasi, pani akna kinni, läks teie tuppa ning oli just avastanud, et diadeemi 
on rüseluses väänatud, ja püüdis seda parajasti sirgeks painutada, kui ilmusite teie.” 

"On see võimalik?" ahmis pankur õhku. 

"Siis ajasite teie teda vihale oma sõimuga hetkel, mil ta tundis, et oli ära teeninud teie 
kõige südamlikuma tänu. Ta ei saanud asjade tõelist seisu seletada, reetmata neiut, kes 
tegelikult tema hoolitsust ei väärinud. Kuid tema asus rüütellikumale seisukohale ja 
hoidis oma onutütre saladust.” 

"Ja sellepärast Mary karjatas ja minestaski, kui ta diadeemi nägi," hüüatas härra Holder. 
"Oh Jumal, milline pime narr ma olen olnud! Ja Arthur palus luba viieks minutiks välja 
minna! Kallis poiss tahtis näha, kas puuduv tükk on võitluspaigas. Kui julmalt olen ma 
talle ülekohut teinud!" 

"Kui ma teie juurde saabusin,” jätkas Holmes, "tegin ma kohe väga hoolikalt maja 
ümber ringi, et näha, kas lumel on mingeid jälgi, mis mind aidata võiksid. Ma teadsin, et 
eelmisest õhtust saadik ei olnud lund sadanud, ning ka seda, et tfigev külm oli jälgi 
säilitanud. Ma läksin mööda kaubateed, kuid leidsin, et see oli segi trambitud 

ning seal polnud midagi näha. Aga just tee kõrval, köögiukse lähedal, oli seisnud üks 
naine ja rääkinud mehega, kelle jäljed näitasid, et tal oli puujalg. Ma sain isegi aru, et 
neid oli segatud, sest nagu oli näha sügavatest päkajälgedest ja kergetest kannajälgedest, 
oli naine kiiresti ukse juurde tagasi jooksnud. Puujalg oli aga natuke aegu oodanud ning 
siis ära läinud. Mõtlesin tookord, et tegemist võis olla toatüdruku ja tema armsamaga, 
kellest te olite juba mulle rääkinud, ning uurimine näitas, et asi oligi nõnda. Tegin aias 
ringi, märkamata midagi peale mõnede jälgede, mida ma pidasin politseile kuuluvaks, 
aga kui ma jõudsin taluteele, oli minu ees lumele kirjutatud väga pikk ja keeruline lugu. 


Lumel oli saabastega mehe kahekordne jäljerida ja teine kahekordne jäljerida, mis, 
nagu ma rõõmuga nägin, kuulus paljasjalgsele mehele. Teie jutu põhjal olin ma otsekohe 
veendunud, et need olid teie poja jäljed. Esimene mees oli mõlemal korral kõndinud, 
teine aga oli kiiresti jooksnud, ning kuna tema jäljed olid kohati saapa-jälgede peal, siis 
oli ilmne, et ta oli seda teed läinud esimese mehe järel. Ma läksin jälgi pidi ja leidsin, et 
need viisid esikuaknani, kus saabastega mees oli oodates kõik lume ära tallanud. Siis 
kõndisin ma jälgi pidi raja teise otsa, mis oli umbes saja jardi kaugusel või kaugemalgi 
tee peal. Ma nägin, kus saabastega mees oli ümber pöördunud, kus lumi oli sõtkutud, 
otsekui oleks seal rüselus toimunud, ning lõpuks mõnda veretilka, mis näitasid mulle, et 
ma ei olnud eksinud. Saabastega mees oli siis teed mööda edasi jooksnud ning veel üks 
väike vereplekk näitas mulle, et vigastada oli saanud just tema. Kui ta teises otsas 
maanteele jõudis, leidsin ma, et teed oli roogitud, nii et need jäljed lõppesid seal. 

Kuid majja tulles uurisin ma, nagu te mäletate, esikuakna lauda ja piita oma 
suurendusklaasiga ning nägin otsekohe, et keegi oli sealt välja roninud. Ma eraldasin pöia 
piirjooni kohas, kuhu märg jalg oli sisse tulles asetatud. Siis hakkasin ma toimunu kohta 
arvamust kujundama. Üks mees oli oodanud akna taga; keegi oli toonud kalliskivid; seda 
tegu oli pealt näinud teie poeg; ta oli varast taga ajanud; oli temaga võidelnud; nad olid 
mõlemad diadeemi rebinud, nende ühine jõud oli põhjustanud vigastusi, mida kumbki 
üksi poleks suutnud tekitada. Teie poeg oli võitjana tagasi tulnud, kuid üks tükike oli 
jäänud tema vastase haardesse. Nii kaugele oli asi selge. Nüüd 

tekkis küsimus, kes oli see mees ja kes oli talle diadeemi toonud? 

Minu vana põhimõte on, et kui te olete välistanud võimatu, siis peab olema tõde see, 
mis järele jääb, olgu see nii vähe tõenäoline kui tahes. Niisiis, ma teadsin, et teie ei olnud 
diadeemi alla toonud, seega jäid üle ainult teie vennatütar ja toatüdrukud. Aga kui need 
olid toatüdrukud, miks peaks teie poeg laskma ennast nende asemel süüdistada? Selleks 
ei saanud olla mingit põhjust. Kuid et ta armastas oma onutütart, siis oli see hiilgav 
seletus, miks ta neiu saladust hoidis - seda enam, et saladus oli häbiväärne. Kui mulle 
meenus, et te olite oma vennatütart selle akna juures näinud ning et ta diadeemi uuesti 
nähes minestas, muutus minu oletus veendumuseks. 

Ja kes võis olla tema kaasosaline? Ilmselt kallim, sest kes muu võiks üles kaaluda 
armastuse ja tänulikkuse, mida neiu ilmselt teie vastu tundis? Ma teadsin, et te käisite 
harva väljas ning teie sõprade-ring oli väga piiratud. Aga nende seas oli sir George 
Burnwell. Ma olin juba varem kuulnud, et ta oli kurikuulus naistekütt. Küllap olid tema 
jalas need saapad ning tema käes puuduvad kalliskivid. Kuigi ta teadis, et Arthur oli ta 
avastanud, võis ta ikkagi loota, et teda ei ähvarda miski, sest noormees ei saanud öelda 
sõnagi omaenda perekonda kompromiteerimata. 

Noh, teie enda kaine mõistus ütleb teile, mis abinõud ma järgmiseks tarvitusele võtsin. 
Ma läksin päevavargaks maskeerununa sir George'i majja, mul õnnestus tema teenriga 
tutvust sobitada, ma kuulsin, et tema isand oli eelmisel ööl pead kriimustanud, ning tegin 
lõpuks kõik kindlaks, ostes kuue šillingi eest sir George'i äravisatud saapad. Nendega 
läksin ma uuesti Streathamisse ja nägin, et need sobisid täpselt jälgedesse.” 

"Eile õhtul märkasin ma taluteel näruselt riides hulgust,” ütles härra Holder. 

"Täpselt nii. See olin mina. Ma leidsin, et mees on mul pihus, seega tulin ma koju ja 
vahetasin riided. Siis pidin ma käituma delikaatselt, sest mõistsin, et skandaali 
vältimiseks tuleb tema kohtusse kaebamisest loobuda, ning teadsin ka, et temasugune 


nutikas lurjus mõistab, et meie käed on selles loos seotud. Ma läksin temaga kokku 
saama. Kõigepealt muidugi eitas ta kõike. Aga kui ma kirjeldasin talle üksikasjalikult 
kogu sündmuste käiku, püüdis ta mind ähvardada ja võttis seinalt tinanupuga kepi. Kuid 
ma teadsin, mida 

oodata, ja pistsin talle püstoli nina alla, enne kui ta mind lüüa jõudis. Siis muutus sir 
George natukene mõistlikumaks. Ütlesin, et me maksame tema käes olevate kivide eest 
tuhat naela tükist. See kutsus esile esimesed kahetsuse ilmingud. "Ah, pagan võtaks!" 
ütles ta. "Ma andsin nad kõik kuuesaja eest käest ära!" Lubades sir GeorgeMle, et asja 
kohtusse ei anta, õnnestus mul peagi ostja aadress teada saada. Asusin teele ning sain 
pärast pikka tingimist meie kivid kätte, makstes tükist tuhat naela. Siis astusin ma teie 
poja juurest läbi. ütlesin talle, et kõik on korras, ning heitsin lõpuks, ma ütleksin, pärast 
tõeliselt ränka päevatööd, kella kahe paiku öösel magama.” 

"See päev päästis Inglismaa suurest avalikust skandaalist," ütles pankur püsti tõustes. 
"Härra Holmes, ma ei leia lihtsalt õigeid sõnu, aga ma ei jäta teid tehtu eest tänamata. 
Teie oskused on tõesti ületanud kõik, mida ma olen nende kohta kuulnud. Aga nüüd pean 
ma tõttama oma kalli poisi juurde, et tehtud ülekohtu pärast vabandada. Aga see, mida te 
mulle vaesest Maryst rääkisite, läheb mulle valusasti südamesse. Isegi teie ei suuda mulle 
öelda, kus ta praegu on.” 

"Minu meelest võib päris kindlalt väita,” vastas Holmes, "et ta on seal, kus on sir 
George Burnwell. Ja niisama kindel on ka see, et olgu selle neiu patud millised tahes, 
nende eest saab ta varsti enam kui piisavalt karistatud." 


VI. INSENERI PÖIDLA MÕISTATUS 


Kõigist neist probleemidest, mis olid esitatud minu sõbrale Sherlock Holmesile 
lahendamiseks meie sõpruse jooksul, juhtisin mina tema tähelepanu ainult kahele: härra 
Hatherley pöidlale ja kolonel War-burtoni hullusele. Viimati mainitu oleks andnud 
terasele ja isikupärasele vaatlejale laiema tegevusvälja, kuid esimesel lool oli nii 
kummaline algus ja nii dramaatilised üksikasjad, et see väärib võibolla rohkem 
jäädvustamist, olgugi et see andis mu sõbrale vähem võimalust nende deduktiivsete 
arutlusmeetodite kasutamiseks, mille abil ta nii märkimisväärseid tulemusi saavutas. Ma 
usun, et seda lugu on rohkem kui kord ajalehtedes kirjeldatud, aga nagu kõigi selliste 
jutustuste puhul ikka, on selle mõju palju vähem rabav, kui See on esitatud en bloc poole 
veeru trükiteksti ulatuses, ning sündmustel pole lastud areneda teie silme all nii, et 
mõistatus läheneb järk-järgult sedamööda, kuidas iga uus avastus sammu võrra täielikule 
tõele lähemale viib. Tol ajal jätsid need asjaolud mulle sügava mulje ning kahe aasta 
möödumine pole kuigivõrd seda mõju nõrgendanud. 

Sündmused, millest ma kavatsen teile nüüd lühidalt jutustada, leidsid aset tuhande 
kaheksasaja kaheksakümne üheksandal aastal, üsna varsti-pärast minu abiellumist. Ma 
olin hakanud jälle tegelema arstipraksisega ning olin lõpuks jätnud Holmesi üksi tema 
Baker Streeti korterisse, kuigi ma käisin tal tihti külas ning veensin teda 

isegi vahetevahel tema boheemlikest harjumustest sedavõrd loobuma, et ta külastas 
meid. Minu praksis oli järjekindlalt suurenenud ning et ma juhtusin elama Paddingtoni 
jaama lähedal, siis oli minu patsientide hulgas ka mõni sealne teenistuja. Üks neist, kelle 
ma olin ravinud terveks piinarikkast ja pikaajalisest haigusest, kuulutas väsimatult minu 
voorusi ja püüdis saata minu juurde iga kannataja, keda ta kuidagiviisi mõjutada sai. 

Ühel hommikul, natuke enne kella seitset, äratas mind toatüdruk, kes koputas uksele ja 
teatas, et Paddingtonist on tulnud kaks meest, kes ootavad vastuvõtukabinetis. Ma 
riietusin kiirustades, sest teadsin kogemuste põhjal, et raudteega seotud juhtumid ei olnud 
peaaegu kunagi tühised, ning tõttasin alla. Kui ma alla jõudsin, tuli kabinetist välja minu 
vana liitlane raudteevaht ning pani ukse enda järel kõvasti kinni. 

"Ma panin ta sinna istuma,” sosistas ta pöidlaga üle õla osutades, "temaga on praegu 
kõik korras." 

"Mis siis juhtunud on?" küsisin ma, sest mehe käitumisviisi põhjal oleks võinud arvata, 
et minu kabinetti on kinni pandud mingi seninägematu olevus. 

"Uus patsient,” sosistas raudteevaht. "Mõtlesin, et toon ta ise kohale, siis ta ei saa 
plehku pista. Seal ta nüüd on, elus ja terve. Ma pean ise minema, doktor, mul on nagu 
teilgi oma kohus täita.” 

Ja see ustav hing läkski minema, ilma et mul oleks olnud isegi aega teda tänada. 

Ma läksin vastuvõtutuppa ja leidsin ühe härra laua taga istumas. Tal oli seljas 
tagasihoidlik kirju tviidülikond, riidest mütsi oli ta asetanud mu raamatute peale. Tema 
ühe käe ümber oli mässitud taskurätt, mis oli vereplekiline. See oli noor, ütleksin, et mitte 
üle kahekümne viie, tugeva meheliku näoga noormees, aga ta oli äärmiselt kahvatu ning 
jäi mulje, otsekui oleks teda vallanud mingi tugev erutus, mille talitsemiseks kulus kogu 
tema vaimujõud. 

"Andke andeks, et ma teid nii vara üles ajasin, doktor,” ütles ta. "aga minuga juhtus 
öösel väga raske õnnetus. Tulin hommikul rongiga linna ja kui ma küsisin, kust ma 
võiksin arsti leida, saatis üks tubli mees mind väga lahkesti siia. Ma andsin toatüdrukule 
oma nimekaardi, kuid ma näen, et ta on jätnud selle siia laua peale.” 

Võtsin kaardi kätte ja vaatasin seda. "Härra Victor Hatherley. 

hüdraulikainsener, Victoria Street 16A (neljas korrus). Need olid läinu hommikuse 
külastaja nimi, töö ja elupaik. "Mul on kahju, et hia lasksin teil oodata," ütlesin ma oma 
raamatukogutooli istudes. "Nagu ma aru saan, te tulete otse öiselt reisilt, mis on iseendast 
üksluine tegevus.” 

, "Oh, minu ööd ei saaks küll kuidagi üksluiseks nimetada,” ütles noormees naerma 
hakates. Ta naeris südamest, tema naer oli kuidagi kile ning ta nõjatus naerust vappudes 
vastu tooli seljatuge. Kogu minu arstivaist ütles, et selle naeruga pole asi õige. 

"Jätke järele!" hüüdsin ma. "Võtke ennast kokku!" Ma valasin talle karahvinist vett 
klaasi. 

Sellest ei olnud paraku kasu. Noort meest oli haaranud säärane hüsteeriahoog, mis 
tabab tugevaid iseloome, kui mingi raske kriis on läbi saanud. Peagi sai ta uuesti 
enesevalitsuse tagasi ning oli väga kurnatud ja kahvatu väljanägemisega. 

"Ma käitusin nagu viimane narr." hingeldas ta. "Mitte sugugi. Jooge see ära!" Ma 
kallasin natuke brändit vette ja tema kaametesse põskedesse hakkas tulema puna. 

"See on juba parem.” ütles ta. "Ja nüüd, doktor, võib-olla te oleksite nii lahke ja 
vaataksite mu pöialt või õigemini seda kohta, kus mu pöial enne oli.” 


Ta mähkis taskuräti lahti ja sirutas käe välja. Isegi minu karastunud närvide juures läbis 
mind seda nähes judin. Käel oli neli ettesirutatud sõrme jajube, punane käsnataoline kont, 
kus oleks pidanud olema pöial. See oli tervenisti maha lõigatud või rebitud. 

"Püha taevas!" hüüatasin ma. "Kui hirmus vigastus. Küllap käsi jooksis tublisti verd.” 

"Jah, jooksis küll. Ma minestasin, kui see juhtus, ning olin ilmselt kaua teadvuseta. 
Meelemärkusele tulles leidsin, et haav jooksis ikka veel verd, nii et ma sidusin taskuräti 
ühe otsa väga tihedalt randme ümber ja tõmbasin selle puupulga abil pingule.” 

"Suurepärane! Teist oleks pidanud kirurg saama." 

"Teate, see on hüdraulikaküsimus ja jääb minu eriala piiresse." 

"Pöial on ära lõigatud väga raske ja terava esemega,” ütlesin ma haava uurides. 

"Nagu näiteks lihunikukirves,” ütles tema. 

"Küllap vist õnnetus?" 


Ni 

"Mitte sinnapoolegi.” 

"Kuidas? Tapahimuline kallaletung?" 

"Väga tapahimuline.” 

"Te ajate mulle hirmu peale." 

Ma pesin haava, puhastasin selle, sidusin kinni ning katsin lõpuks vatikorra ja 
karboolhappega töödeldud sidemetega. Noormees istus kulmugi kergitamata, kuigi aeg- 
ajalt hammustas ta huulde. 

"Kuidas te ennast tunnete?" küsisin ma, kui olin lõpetanud. 

"Oivaliselt! Teie brändi ja korralik side - ma tunnen ennast nagu uus inimene. Olin 
väga nõrk. aga mul on tulnud ka palju läbi elada." 

"Võib-olla on parem, kui te sellest ei räägiks. See mõjub ilmselt teie närvidele 
halvasti." 

"Oh ei, praegu enam mitte. Mul tuleb oma lugu politseile rääkida, aga omavahel öeldes, 
kui poleks sellist veenvat tõendil nagu minu haav, oleksin üllatunud, kui nad mu juttu 
usuksid, sest see on väga erakordne lugu ning mul pole kuigi palju tõendeid, mis seda 
toetaksid, ent isegi kui nad seda usuksid, tean ma kogu asjast nii vähe, et ma kahtlen, kas 
õiglus pääseb võidule." 

"Ahaa!" hüüdsin mina. "Kui on tegemist mingi probleemiga, mille lahendust te näha 
ihkate, soovitaksin ma teile tungivalt tulla enne politseisse minekut minu sõbra, härra 
Sherlock Holmesi juurde." 

"Oh. ma olen sellest mehest kuulnud," vaslas mu külastaja, "ning ma oleksin väga 
rõõmus, kui ta asja käsile võtaks, kuigi ma pean muidugi ka politseisse teatama. Kas te 
soovitaksite mind oma sõbrale?"7 

"Ma teen isegi rohkem. Ma viin teid ise tema juurde." "Ma oleksin teile äärmiselt 
tänulik." 

"Me võtame voorimehe ja lähme koos. Me jõuame just parajaks ajaks, et ühes temaga 
natuke hommikust süüa. Kas te jaksate käia?" 

"Jah, ma ei saa enne rahu, kui ma olen oma loo ära rääkinud.” 

"Siis kutsub mu teener voorimehe, ma tulen silmapilk tagasi." 

Tormasin trepist üles, seletasin asjaloo oma naisele lühidalt ära ning viie minuti pärast 
olin voorimehetroskas ja sõitsin oma uue tuttavaga Baker Streetile. 


Sherlock Holmes lamaskles, nagu ma olingi oodanud, hommikumantel seljas, ta luges 
"Timesi" erakuulutuste lehekülge ja suitsetas oma hommikueelset piibutäit, mis koosnes 
kõikvõimalikest eelmise 

päeva piibutäitest ülejäänud tubakapäradest ja jäänustest, mis olid , kõik hoolikalt 
kuivatatud ja kaminasimsi nurgale kogutud. Ta võttis meid vastu oma vaiksel sõbralikul 
moel, tellis praetud peekonit ja mune juurde ning sõi koos meiega tugeva hommikusöögi. 
Kui see läbi sai, aitas Holmes meie uue tuttava diivanile istuma, asetas padja tema pea 
alla ning pani klaasi vee ja brändiseguga tema käeulatusse. 

"On kerge näha, et teie kogemus ei olnud päris tavaliste killast, härra Hatherley," ütles 
ta. "Heitke palun siia pikali ja tundke end nagu kodus. Rääkige meile niipalju kui 
suudate, aga katkestage oma jutustus niipea, kui te väsite, ning kosutage ennast pisut selle 
ergutiga.” 

"Tänan teid," vastas mu patsient, "aga ma olen tundnud end uue inimesena sellest 
saadik, kui doktor mul haava kinni sidus, ning arvan, et teie hommikusöök viis ravi 
lõpule. Ma raiskan teie väärtuslikku aega nii vähe kui võimalik, seetõttu alustan otsekohe 
oma iseäralike juhtumuste lugu.” 

Holmes istus suures tugitoolis, näol see roidunud, rauge ihne, mis varjas tema erku ja 
terast loomust, mina aga istusin tema vastas ning me kuulasime vaikides imelikku lugu, 
mida meie külaline üksikasjalikult jutustas. 

"Olgu teile teadmiseks,” ütles ta, "et ma olen orb ja poissmees ja elan üksi oma Londoni 
korteris. Elukutselt olen ma hüdraulikainse-ner ning ma olen saanud märkimisväärseid 
töökogemusi seitsme aasta jooksul, mil ma olin õpiajal Greenwichi tuntud firmas Venner 
8 Matheson. Kaks aastat tagasi, kui mu õpiaeg läbi sai ning kui ma oma vaese isa surma 
järel kena rahasumma pärisin, otsustasin ise äri alal õnne katsuda ja üürisin endale 
kontori Victoria Streetil. 

Küllap leiavad kõik inimesed, et nende esimesed iseseisvad sammud äri alal on lihtsalt 
jubedad. Minule oli see aeg erakordselt kole. Kahe aasta jooksul on mul olnud kolm 
konsultatsiooni ja üks väike tööots ning absoluutselt midagi muud pole mu elukutse 
mulle sisse toonud. Minu kogu teenistus on siiani kakskümmend seitse naela ja kümme 
šillingit. Ma ootasin oma väikeses toas iga päev kella üheksast hommikul kella neljani 
pärastlõunal, kuni ma hakkasin lõpuks julgust kaotama ning arvama, et mul ei tulegi 
kunagi mingeid kliente. 


Kuid eile, just siis, kui kavatsesin kontorist lahkuda, tuli mu 

ametnik sisse ja ütles, et üks härra tahab mind äriasjus näha. Ametnik tõi mulle ka 
nimekaardi, kuhu oli kirjutatud "Kolonel Lysander Stark". Kohe tema kannul tuli kolonel 
ise, kõvasti keskmisest pikem mees, kuid äärmiselt kõhn. Ma pole vist kunagi elus nii 
kõhna inimest näinud. Terve tema nägu näis koosnevat ainult teravast ninast ja lõuast 
ning põsenahk oli esiletungivate kontide peal üsna pingul. Ometi tundus see kõhnus 
normaalne, mitte mõnest tõvest tingitud, sest mehe pilk oli särav, samm reibas ja rüht 


hh 
a 


kindel. Ta oli rõivastatud lihtsalt, aga korralikult, ning vanust oli tal pigem neljakümne 
kui kolmekümne ringis. 

"Härra Hatherley?" küsis ta kerge saksa aktsendiga. "Teid, härra Hatherley, soovitati 
mulle kui meest, kes ei ole mitte ainult asjatundja omal alal, vaid kes on ka diskreetne ja 
oskab saladust hoida.” 

Ma kummardasin, tundes end sellise pöördumise peale meelitatuna nagu iga teinegi 
noor mees. "Kas ma tohin küsida, kes mulle nii hea iseloomustuse andis?" 

"Noh, võib-olla on parem, kui ma seda teile praegu ei ütle. Samast allikast kuulsin ma 
ka, et te olete orb ja poissmees ning elate üksi Londonis.” 

"See on täiesti õige," vastasin ma, "aga te vabandate mind, kui ma ütlen, et ma ei 
mõista, mis seos on sel kõigel minu ametialaste võimetega. Ma saan aru, et te tahtsite 
minuga ametiasjus rääkida?" 

"Kahtlemata ametiasjus. Aga küll te näete, et kogu minu jutt on tegelikult asjakohane. 
Mul on teile erialast tööd, kuid vajalik on täielik saladuskate - saage aru, täielik 
saladuskate ning muidugi võime seda oodata rohkem mehelt, kes elab üksi, kui mehelt, 
kes elab perekonnarüpes.” 

"Kui ma olen juba lubanud saladust hoida," laususin ma, "siis võite mind täielikult 
usaldada." 

Ta silmitses mind minu sõnade ajal väga tähelepanelikult ning mulle tundus, et ma ei 
olnud kunagi enne näinud nii kahtlustavat ja küsivat pilku. 

"Kas te siis lubate?" küsis kolonel lõpuks. 

"Jah, ma luban.” 

"Absoluutne ja täielik vaikimine enne tööd, töö ajal, ja pärast seda? Mitte 
mingisuguseid viiteid sellele asjale ei suuliselt ega kirjalikult?" 

"Ma olen juba oma sõna andnud." 

"Väga hea.” Ta kargas äkitselt püsti, sööstis nagu välk üle toa ja paiskas ukse lahti. 
Koridor ukse taga oli tühi. 

"Kõik on korras,” ütles ta tagasi tulles. "Ma tean, et alluvad tunnevad mõnikord huvi 
oma peremehe asjade vastu. Nüüd võime rahulikult rääkida." Ta tõmbas oma tooli päris 
minu tooli lähedale ning hakkas mind uuesti selle küsiva ja mõtliku pilguga silmitsema. 

Selle kondise mehe kummaliste vigurite mõjul oli minus hakanud tekkima 
vastikustunne ja isegi väike hirm. Ka kartus klienti kaotada ei suutnud panna mind 
kärsitust ohjeldama. 

"Palun rääkige, mis asja teil oli,” ütlesin ma, "sest mul pole aega raisata.” Andku taevas 
andeks mulle see viimane lause, aga need sõnad tulid mulle huulile. 

"Kuidas teile sobiks viiskümmend gini ühe öö töö eest?" küsis ta. "Suurepäraselt." 

"Ma ütlen ühe öö töö, kuigi ühe tunni töö oleks tõele lähemal. Ma tahaksin lihtsalt 
kuulda teie arvamust hüdraulilise stantsimismasina kohta, mis on korrast ära. Kui te 
näitate meile, mis on viga, teeme ise selle peagi korda. Mis te säärasest tööst arvate?" 

"Töö paistab olevat kerge ja tasu helde." 

"Nii see on. Me soovime, et te tuleksite täna viimase rongiga." 

"Kuhu?" 

"Eyfordi Berkshire'is. See on väike asula Oxfordshire'i piiril, seitsme miili kaugusel 
Readingist. Paddingtonist väljub rong, millega te jõuate kohale veerand kaheteistkümne 
paiku.” 


"Väga hea." 

"Ma tulen teile tõllaga vastu.” 

"Tähendab, meil tuleb veel edasi sõita?" 

"Jah, meie majakene on päris maakohas. Tubli seitse miili Eyfordi jaamast." 

"Siis me küll enne keskööd kohale ei jõua. Ilmselt ei lähe öösel enam ühtki rongi tagasi. 
Ma olen sunnitud ööseks sinna jääma." 

"Jah, me saame teid kerge vaevaga ööbima jätta.” 

"See on ju väga ebamugav. Kas ma ei võiks tulla mingil sobivamal ajal?" 

"Me oleme otsustanud, et on kõige parem, kui te tulete hilja, ende ebamugavuste 
kompenseerimiseks maksamegi teile, noorele 

ja tundmatule mehele, tasu, mille eest võiks kuulda teie elukutse tippude arvamust. Aga 
kui te seda pakkumist vastu võtta ei taha, siis on veel küllalt aega keelduda.” 

Ma mõtlesin viiekümne gini peale ning sellest, kui väga need mulle ära kuluksid. "Ei," 
vastasin ma. "Ma tulen väga meelsasti teie soovidele vastu. Sooviksin siiski pisut 
selgemat juhatust, mida te minult ootate.” 

"Jah, muidugi. On täiesti loomulik, et vaikimistõotus, mille me teilt võtsime, äratab teis 
uudishimu. Ma ei taha, et te seoksite end millegagi, ilma et teile oleks kõik ära seletatud. 
Me vist võime päris kindlad olla. et meid ei kuulata pealt?" 

"Täiesti kindlad." 

"Seega on asjalugu järgmine. Teile on tõenäoliselt teada, et vanu-tusmuld on väärtuslik 
toode ning et seda leidub Inglismaal ainult paaris kohas?" 

"Nii ma olen kuulnud.” 

"Natuke aega tagasi ostsin ma väikese maja - väga väikese maja - kümne miili kaugusel 
Readingist. Mul oli õnn avastada, et ühel minu põllul asus vanutusmulla lade. Seda 
lähemalt uurides leidsin ma aga, et lade on suhteliselt väike ning moodustab ühendusriba 
kahe palju suurema lademe vahel sellest vasakul ja paremal, mis asusid aga mõlemad 
minu naabrite maadel. Need head inimesed ei teadnud üldse, et nende maas leidus 
midagi, mis oli niisama väärtuslik nagu kullakaevandus. Loomulikult oli minu huvides 
osta nende maad, enne kui nad selle tõelise väärtuse avastaksid, kuid kahjuks ei olnud 
mul selleks kapitali. Ma jagasin oma saladust aga paari sõbraga ning nemad tegid 
ettepaneku, et me peaksime vaikselt ja salaja oma väikese lademe kallal töötama ning et 
sel kombel teenik-sime raha, mis võimaldaks meil naaberpõldusid ära osta. Seda me 
olemegi nüüd mõnda aega teinud ning oma operatsioonide kergendamiseks seadsime üles 
hüdraulilise pressi. See press, nagu ma olen juba seletanud, on korrast ära ning me 
soovime kuulda teie arvamust. Me valvame aga oma saladust väga kiivalt ning kui 
saadakse juba teada, et meie väikeses majas käivad hüdraulikainsenerid, siis hakatakse 
seda asja uurima, ning kui faktid avalikuks tuleksid-võiksin ma jumalaga jätta igasuguse 
võimalusega neid maid saada ja oma plaane ellu viia. Seepärast ma nõudsingi teilt 
lubadust, et te ei 

räägi oma tänaöisest Eyfordi-sõidust mitte ühelegi inimesele. Loodetavasti oli minu jutt 
arusaadav?" 

"Ma saan teist täiesti aru,” ütlesin ma. "Ainus asi, mida ma riselt ei mõista, on see, mis 
kasu võib teil olla hüdraulilisest pressist vanutamismulla kaevandamisel, sest minu 
arusaamist mööda kaevandatakse seda nagu kruusa kruusaaugust." 


"Oh," vastas kolonel hooletult, "mc kasutame oma meetodeid. Me pressime mulla 
plokkideks, et me saaksime need ära viia, ilma et keegi taipaks, mis need on. Aga see on 
üksnes pisiasi. Ma olen teile nüüd kogu loo jutustanud, härra Hatherley, ning olen ka 
näidanud, kuidas ma teid usaldan.” Viimaste sõnade ajal tõusis ta püsti. 

"Ma ootan teid siis veerand kaksteist Eyfordis." 

"Ma tulen kindlasti." 1 "Ja mitte sõnakestki kellelegi." Kolonel saatis mulle viimase 
pika küsiva pilgu, ning jätnud külma, niiske käepigistusega hüvasti, tõttas ta toast välja. 

Noh, kui ma kõige selle üle rahulikult järele mõtlesin, olin ma, nagu te mõlemad võite 
arvata, selle ootamatult mulle usaldatud töö ule väga hämmastunud. Ühelt poolt olin ma 
muidugi rõõmus, sest tasu oli vähemalt kümme korda suurem kui ma ise oleksin oma tee- 
nete eest osanud küsida, ning oli võimalik, et see tellimus võis kaasa tuua veel teisigi. 
Teiselt poolt oli minu palkaja nägu ja käitumine jätnud mulle ebameeldiva mulje ning 
minu meelest ei olnud tema seletus vanutusmullast piisav seletamaks vajadust minna 
sinna süda-öösel, ning tema hirmu, et ma äkki oma käigust kellelegi räägin. Ma surusin 
siiski kõik kartused maha. sõin tugevasti õhtust, sõitsin Pad-dingtoni ja asusin teele, olles 
täitnud täpselt nõuet keel hammaste taga hoida. 

Readingis tuli mul vahetada mitte ainult vagunit, vaid ka jaama. Jõudsin sellegipoolest 
viimasele Eyfordi rongile ning saabusin väikesse ähmaselt valgustatud jaama üksteist 
läbi. Olin ainus seal väljunud reisija ning platvormil ei olnud kedagi peale õõtsuva 
laternaga unise pakikandja. Kui ma aga jalgväravast välja läksin, leidsin oma hommikuse 
tuttava teisel pool värava varjus ootamas. Sõnagi lausujata haaras ta mul käsivarrest kinni 
ja kiirustas koos minuga sõidukisse, mille uks oli lahti. Ta tõmbas mõlemal pool akendele 
katted 

ette, koputas vastu tõllaseina ja me kihutasime minema nii kiiresti kui hobune võttis.” 

"Üks hobune?" hüüdis Holmes vahele. 

"Jah, ainult üks.” 

"Kas te hobuse värvi panite tähele?" 

"Jah, ma nägin seda külglaternate valgel, kui ma sõidukisse astusin. Hobune oli 
raudjas." 

"Väsinud või värske?” 

"Oh, värske ja karv läikis.” 

"Tänan teid. Palun vabandust, et ma teid katkestasin. Palun jätkake oma väga huvitavat 
jutustust.” 

"Hakkasime siis sõitma ja sõitsime vähemalt tund aega. Kolonel Lysander Stark oli 
öelnud, et maja asub ainult seitsme miili kaugusel, aga selle järgi, kui kaua me sõitsime, 
ütleksin mina, et tegemist oli pigem kaheteistkümne miiliga. Kolonel istus kogu aeg 
vaikides minu kõrval ning ma nägin rohkem kui kord tema poole vaadates, et ta silmitseb 
mind väga pingsalt. Tundub, et sealkandis ei ole külateed kuigi heas korras, sest me 
rappusime koledasti. Ma katsusin aknast välja vaadata, et näha, kus me asume, kuid 
aknad olid jääklaa-sist ning ma ei näinud midagi peale mõne mööduva ereda valgus- 
laigu. Aeg-ajalt riskisin ma teha mõne märkuse, et reisi üksluisust leevendada, aga 
kolonel vastas ainult ühesilbiliselt ning vestlusest ei tulnud midagi välja. Lõpuks tuli 
siiski konarliku tee asemel krabisev ja sile kruusatatud sissesõidutee ning tõld peatus. 
Kolonel Lysander Stark hüppas välja ning kui ma talle järgnesin, tõmbas ta mind kähku 
meie ees mustavale verandale. Me oleksime nagu tõllast otse esikusse astunud, nii et mul 


ei õnnestunud maja esikülge isegi vilksamisi näha. Niipea kui ma olin üle läve saanud, 
langes uks meie järel raskelt kinni ning ma kuulsin ärasõitva tõlla nõrka rattamürinat. 

Majas oli kottpime ning kolonel kobas tikke otsides ringi ja pomises midagi endamisi. 
Äkitselt avanes koridori teises otsas uks ning meie poole sirutus pikk kuldne valgustriip. 
See läks laiemaks ning nähtavale ilmus naine, käes lamp, mida ta hoidis pea kohal, pea 
ette sirutatud, et meid paremini näha. Ma nägin, et naine oli nägus ning läikest, mille 
lambivalgus tema tumedale kleidile andis, mõistsin ma, et tegemist oli kalli kangaga. Ta 
otsekui küsis midagi mingis võõras keeles, ning kui mu kaaslane pahuralt ja ühesilbiliselt 
vastas, 

võpatas naine nõnda, et lamp oleks peaaegu tal käest kukkunud. Kolonel Stark läks 
tema juurde, sosistas talle midagi kõrva ning lükanud naise tagasi tuppa, kust see oli 
tulnud, tuli, lamp käes, minu juurde tagasi. 

"Võib-olla te olete nii lahke ja ootate mõne minuti siin toas,” ütles ta, üht teist ust lahti 
lükates. See oli vaikne, lihtsalt sisustatud tuba, keset tuba oli ümmargune laud, millel 
lebasid läbisegi mõned saksakeelsed raamatud. Kolonel Stark pani lambi ukse kõrvale 
harmooniuni peale. "Ma tulen kohe tagasi," ütles ta ja kadus pimedusse. 

Ma heitsin pilgu laual lebavatele raamatutele, ning hoolimata sellest, et ma saksa keelt 
ei osanud, mõistsin ma, et kaks neist olid seadusalased traktaadid ja ülejäänud 
luulekogud. Siis läksin ma ümbruskonda silmata lootes akna juurde, kuid selle ette oli 
kinnitatud tugevate riividega tammepuust luuk. Maja oli imeliselt vaikne. Kusagil 
koridoris tiksus valjusti üks vana seinakell, muidu valitses kõikjal surmavaikus. Mu hinge 
hakkas pugema ähmane rahutus. Kes olid need sakslased ning mida nad tegid siin 
kummalises kolkas? Ja kus see maja üldse asus? Ma olin umbes kümne miili kaugusel 
Eyfordist, see oli kõik, mida ma teadsin, aga kas ma asusin põhjas, lõunas, idas või 
läänes, sellest ei olnud mul aimugi. Tegelikult jäid Reading ja võib-olla ka teised suured 
linnad sellesse raadiusse, nii et see paik ei pruukinudki olla niisugune kolgas. Ometi 
näitas see täielik vaikus kindlalt, et me asusime maal. Kõndisin mööda tuba edasi-tagasi, 
ümisesin tuju tõstmiseks üht viisi ning tundsin, et olen oma viiekümneginise tasu 
täielikult ära teeninud. 

Äkitselt, ilma et hauavaikust oleks miski eelnevalt rikkunud, vajus mu toa uks aeglaselt 
lahti. Uksel seisis seesama naine, esiku-pimedus selja taga, ning minu lambi kollane 
valgus paistmas tema erutatud ja ilusale näole. Ma nägin esimesest pilgust, et ta oli 
hirmust haige, ning see vaatepilt pani mul endal südame rinnus tarduma. Ta tõstis 
vaikimise märgiks ühe väriseva sõrme ning sosistas mulle vigases inglise keeles mõne 
sõna, vaadates ise otsekui hir-> rnunud sälg üle õla pimedusse. 

"Mina läheksin ära," ütles ta, püüdes, nagu mulle näis, kõigest jõust rahulikult rääkida. 
"Mina läheksin ära. Ma ei jääks siia. Siin pole teil midagi head teha.” 

"Aga, proua,” ütlesin mina, "Ma ei ole veel teinud seda, milleks ma tulin. Ma ei saa 
kuidagi ära minna, enne kui ma olen masinat näinud." 

"Teil pole mõtet oodata,” jätkas naine. "Võite minna uksest välja, keegi ei takista." Ja 
nähes siis, et ma naeratasin ja raputasin pead. loobus ta järsku oma talitsetusest ja astus 
sammu edasi, käed paluvalt kokku surutud. "Jumala nimel!" sosistas ta. "Kaduge siit 
enne, kui on liiga hilja!" 


Mina aga olen loomult pisut põikpäine ning seda enam ma mingisse asjasse tahan 
sekkuda, mida rohkem on ees takistusi. Mõtlesin oma viiekümneginisest tasust, väsitavast 
reisist ja ebameeldivast ööst, mis näis mind ees ootavat. Kas see kõik pidi olema 
ilmaasjata.” Miks peaksin ma minema hiilima, ilma et ma oleksin oma töö teinud ja mulle 
määratud tasu saanud? Kust mina teadsin, see naine võis mingi kinnisidee all kannatada. 
Kuigi naise käitumine oli vapustanud mind rohkem, kui ma tunnistada tahtsin, raputasin 
ma seega söakal ilmel uuesti pead ja teatasin, et kavatsen jääda. Naine pidi juba uuesti 
veenma hakkama, kui meie pea kohal kostis ukse pauga-tus ning trepilt kõlasid mitmed 
sammud. Naine kuulatas hetke, ringutas ahastuses käsi ja kadus niisama äkki ja käratult, 
nagu ta oli tulnud. 

Tulijad olid kolonel Lysander Stark ja lühike paks mees, kelle topeltlõua voltide vahel 
kasvas villataoline habe ning keda tutvustati mulle härra Fergusonina. 

"See on mu sekretär ja töödejuhataja,” ütles kolonel. "Muide, mul on mulje, et minust 
jäi see uks suletuks. Kardan, et te olite siin 

tuuletõmbe käes.” 

"Vastupidi," ütlesin ma, "tegin ise ukse lahti, sest tuba tundus 

pisut umbne.” 

Kolonel saatis mulle kahtlustava pilgu. "Võib-olla läheme siis parem asja juurde," 
lausus ta. "Härra Ferguson ja mina viime teid masinat vaatama.” 

"Ma panen siis parem kaabu pähe." 

"Oh ei, masin on majas.” 

"Kuidas, te kaevate vanutusmulda majas?" 

"Ei, ei. Siin me ainult pressime seda. Aga see pole oluline. Me 

lisame ainult, et te uuriksite masinat ja annaksite meile teada, mis sel viga on." 

Läksime koos trepist üles, kolonel käis lambiga ees, paks töödejuhataja ja mina tema 
järel. See vana maja oli tõeline labürint koridoride, käikudega, kitsaste keerdtreppidega, 
väikeste madalate ustega, mille lävepakke olid kulutanud üle nende käinud põlvkonnad. 
Välja arvatud alumisel korrusel, ei olnud mujal majas mingit jälge vaipadest ega 
mööblist, krohv koorus seintelt ning näha oli inetuid rohekaid niiskuselaike. Ma püüdsin 
olla nii muretu ilmega kui võimalik, aga ma ei olnud unustanud selle naise hoiatust, kuigi 
ma seda kuulda ei võtnud, ning hoidsin oma kahel kaaslasel teraselt silma peal. Ferguson 
paistis olevat morn ja vaikiv mees, kuid sellest vähesest, mida ta ütles, taipasin ma, et ta 
oli vähemasti minu kaasmaalane. 

Lõpuks jäi kolonel Lysander Stark seisma ühe madala ukse juures, mille ta lukust lahti 
keeras. Ukse taga oli väike neljakandiline ruum, millesse me kolmekesi korraga äragi ei 
mahtunud. Ferguson jäi välja ning kolonel juhatas mind sisse. 

"Me oleme praegu tegelikult hüdraulilise pressi sees ning eriti ebameeldiv oleks, kui 
keegi pressi käivitaks. Selle väikese kambri lagi on tegelikult allalaskuva kolvi ots ning 
see langeb vastu metall-põrandat mitme tonni raskusega. Väljaspool külgedel asuvad 
väikesed veesilindrid, mis võtavad selle jõu vastu, kannavad üle ja võimendavad seda 
teile tuttaval viisil. Masin töötab küllalt hästi, aga see on kuidagi raskelt käima hakanud 
ning selle võimsus on vähenenud. Võib-olla te olete nii lahke ja vaatate masina üle ning 
näitate meile, kuidas me saame selle korda teha.” 

Võtsin koloneli käest lambi ja uurisin masinat väga põhjalikult. See oli tõesti hiigelsuur 
ning võimeline väga suurt survet avaldama. Kui ma aga välja läksin ja masinat käivitavad 


kangid alla vajutasin, mõistasin ma vihiseva hääle järgi kohe, et masin lekkis pisut ning 
osa vett voolas ühest külgsilindrist tagasi. Lähem uurimine näitas, et ühe ülekandekangi 
otsa ümber olev kautšukiriba oli kokku tõmbunud, nü et see ei täitnud enam päriselt 
õõnsust, mida mööda see 'Ukus. Oli selge, et' võimsuse vähenemine oli tingitud just 
sellest ning ma selgitasin seda oma kaaslastele, kes jälgisid minu märkusi väga hoolikalt 
ning esitasid mitu praktilist küsimust selle kohta, Sida nad vea parandamiseks tegema 
peaksid. Kui ma olin asja neile 

selgeks teinud, läksin ma tagasi masina peakambrisse ning silmitsesin seda põhjalikult 
omaenda uudishimu rahuldamiseks. Esimesest pilgust oli selge, et vanutusmulla lugu oli 
puhas väljamõeldis, sest oleks olnud absurdne arvata, et nii võimas masin kavandatakse 
nii kohatul eesmärgil. Seinad olid puust, aga põrand kujutas endast suurt raudküna ning 
kui ma seda lähemalt uurisin, nägin seal kõikjal ladestunud metallikihti. Olin 
kummardunud ja kraapisin seda, et näha, mis see täpselt on, kui kuulsin vaikset 
saksakeelset hüüatust ning nägin koloneli kooljanägu enda peale alla vaatamas. "Mida 
teie seal teete?" küsis ta. 

Olin vihane, et mind oli alt tõmmatud nii üksikasjaliselt viimistletud valega, nagu tema 
mulle rääkinud oli. "Imetlesin teie vanutus-mulda," vastasin ma. "Ma saaksin teile masina 
suhtes paremini nõu anda, kui ma tean, millisel eesmärgil seda täpselt kasutati.” 

Kahetsesin oma tormakust otsekohe, kui ma need sõnad öelnud olin. Koloneli nägu 
muutus karmiks ja tema hallides silmades süttis hukatusttoov tuluke. 

"Väga hea!" ütles ta. "Te saate masina kohta kõik teada." Ta astus sammu tagasi, lõi 
väikese ukse kinni ja keeras võtit lukuaugus. Tormasin ukse juurde ja tõmbasin lingist, 
aga uks oli üsna tugev ega andnud mu hoopidele ega müksudele järele. "Kuulge!" 
karjusin ma. "Kuulge! Kolonel! Laske mind välja!" 

Ja siis äkitselt kuulsin ma vaikusest heli, mille mõjul mu süda saapasäärde vajus. See 
oli kangide kõlksatus ja lekkiva silindri vilin. Kolonel oli masina käima pannud. Lamp oli 
ikka veel põrandal, kuhu ma selle nõgu uurides olin asetanud. Tulevalgel nägin ma. et 
must lagi liikus minu poole alla. aeglaselt, jõnkshaaval, kuid, nagu ma väga hästi teadsin, 
oli tegemist jõuga, mis pidi mind minuti jooksul vormituks massiks lömastama. Viskusin 
kisendades vastu ust ning rebisin küüntega lukku. Hüüdsin, et kolonel mind välja laseks, 
kuid halastamatu kangide kõlksumine summutas mu karjed Lagi oli minu peast ainult jala 
või paari kõrgusel ning ma võisin kätt tõstes selle kõva ja karedat pinda katsuda. Siis 
sähvatas mulle pähe mõte, et mu surmapiin sõltub väga palju sellest, millises asendis ma 
surma vastu võtan. Kui ma lebaksin näoli, langeks raskus mu selgroole, ning ma judisesin 
sellest hirmsast murdumisest mõeldes. Teisiti oleks võib-olla kergem, kuid kas mul jätkus 
julgust lebada ja 

vaadata üles selle jõnkshaaval alla laskuva surmatoova musta massi poole? Ma ei 
saanudki enam sirgelt seista, kui mu pilku paelus miski, mis tõi mu rinda uuesti 
lootusepuhangu. *Ma ütlesin enne. et kuigi põrand ja lagi olid rauast, olid seinad puust. 
Kui ma viimast korda kiirustades ringi vaatasin, nägin ma leahe laua vahel peenikest 
kollase valguse triipu, mis üha laienes, kui väike paneel tagasi lükati. Hetkeks suutsin ma 
vaevu uskuda, et see oli tõesti uks. mis mind surma küüsist päästis. Järgmisel silmapilgul 
viskusin läbi ava ning jäin peaaegu teadvusetult teisele poole lebama. Paneel oli minu 


järel uuesti sulgunud, kui lambi ragin ning paar hetke hiljem kostev kahe metallplaadi 
kõmin ütlesid mulle, et ma olin pääsenud üle noatera. 

Mind tõi teadvusele see, et mind meeleheitlikult randmest sakutati ning ma leidsin end 
lebamas kitsas koridoris kivipõrandal, üks naine kummardus minu kohale ja rebis mind 
vasaku käega randmest, paremas käes hoidis ta küünalt. Tegemist oli sellesama hea 
sõbraga, kelle hoiatust ma rumalast peast kuulda ei olnud võtnud. 

"Tulge! Tulge!" hüüdis ta hingetult. "Nad on hetke pärast siin. Nad näevad, et teid ei 
ole seal. Oh, ärge raisake kallist aega, tulge nüüd!" 

Vähemasti seekord ma naise nõuannet ära ei põlanud. Tõusin vankudes püsti ja jooksin 
koos temaga mööda koridori ja keerdtrepist alla. Trepp viis ühte teise laia koridori ning 
just siis, kui me sinna jõudsime, kuulsime jooksumüdinat ja hüüdeid, üks hääl kostis 
korruselt, kus meie viibisime, ning teine korrus altpoolt. Minu teejuht peatus ja vaatas 
ringi nagu inimene, kellel on mõistus otsas. Siis lükkas ta lahti magamistoa ukse, mille 
aknast säras eredalt sisse kuu. 

"See on teie ainus võimalus,” ütles naine. "Aken on kõrgel, aga võib-olla saate siit 
hüpata." 

Tema sõnade ajal ilmus koridori teise otsa valgus ning ma nägin kolonel Lysander 
Starki kõhna kogu tormamas lähemale, ühes käes latern ja teises mingi lihunikukirve 
moodi relv. Sööstsin läbi magamistoa, paiskasin akna lahti ja vaatasin välja. Kui vaikne, 
kena ja loomulik näis see aed kuuvalgel, ning maapinnani ei saanud olla rohkem kui 
kolmkümmend jalga. Ronisin aknalauale, kuid viivitasin hüppamisega, et kuulda, mis 
toimub minu päästja ning mind taga 

ajava kaabaka vahel. Kui naisele oleks liiga tehtud, oleksin ma igal juhul riskinud ja 
talle appi minna otsustanud. See mõte oli jõudnud mulle vaevu pähe vilksatada, kui 
kolonel oli juba ukse juures ja trügis naisest mööda, kuid naine lõi käed ümber ta keha 
ning püüdis teda tagasi hoida. 

"Fritz! Fritz!" hüüdis ta inglise keeles. "Pea meeles, mis sa mulle pärast eelmist korda 
lubasid. Sa ütlesid, et enam seda ei juhtu! Ta ei räägi midagi! Oh, ta ei räägi midagi!" 

"Sa oled hull, Elise!" karjus kolonel, püüdes naise haardest lahti rabelda. "Sa hukutad 
meid. Ta nägi liiga palju. Lase mind mööda!" Ta lükkas naise kõrvale, tormas akna 
juurde ning lõi mind oma raske relvaga. Olin lasknud end aknast välja ning rippusin 
kätejõul aknalaua küljes, kui hoop langes. Tundsin nüri valu, mu haare läks lõdvaks ning 
ma kukkusin alla aeda. 

Kukkumine põrutas mind, kuid viga ma ei saanud, seetõttu tõusin püsti ja tormasin nii 
kiiresti kui suutsin põõsaste vahele, sest ma mõistsin, et ma polnud veel kaugeltki 
väljaspool hädaohtu. Äkitselt aga haaras mind jooksu pealt kohutav pööritus ja nõrkus. 
Vaatasin oma kätt, mis tuikas valust, ning nägin alles siis, et mu pöial oli otsast löödud ja 
haavast voolas verd. Püüdsin siduda taskurätti käe ümber, kuid järsku hakkas mul kõrvus 
kumisemaja järgmisel hetkel vajusin ma sügavas minestuses roosipõõsaste vahele. 

Ma ei oska öelda, kui kaua ma meelemärkuseta olin. See oli kindlasti väga pikk aeg, 
sest kui ma teadvusele tulin, oli kuu silmapiirile vajunud ja koitis selge hommik. Mu 
rõivad olid kastest märjad ning kuuekäis oli haavatud käest voolanud verest läbi imbu- 
nud. Kipitav haav tõi mulle otsekohe meelde kõik minu öise seikluse üksikasjad ning ma 
kargasin püsti tundega, et ma ei pruugi veel praegugi olla tagaajajate käest pääsenud. 
Kuid ümber vaadates nägin oma hämmastuseks, et näha polnud ei maja ega aeda. Olin 


lebanud ühes hekinurgas maantee lähedal ning minust veidi allpool oli madal hoone, mis 
osutus lähemal vaatlemisel sellekssamaks jaamahooneks, kuhu ma olin eelmisel ööl 
saabunud. Kui mu käel ei oleks olnud seda jubedat haava, oleks võinud kõik nende 
hirmsate tundide jooksul juhtunu olla vaid halb unenägu. 

Pooluimasena läksin ma jaama ja küsisin, millal läheb hommikune rong. Readingisse 
pidi üks rong minema vähem kui tunni aja 

pärast. Leidsin, et tööl oli seesama pakikandja, keda olin näinud saabudes. Küsisin 
temalt, kas ta oli kunagi kuulnud kolonel Lysan-der Starkist. See nimi oli talle võõras. 
Kas ta oli eelmisel ööl näinud mind ootavat tõlda? Ei, ei olnud. Kas kusagil lähedal oli 
politseijaoskonda? Üks asus umbes kolme miili kaugusel. I See oli minu jaoks liiga pikk 
tee, nõrk ja haige nagu ma olin. Otsustasin oma loo politseile rääkimisega oodata, kuni 
jõuan linna. Saabusin Londonisse pisut kuus läbi ning lasksin kõigepealt haava kinni 
siduda ning doktor oli siis nii lahke ja võttis mind siia kaasa. Ma annan selle juhtumi teie 
kätesse ning teen täpselt teie soovitust mööda." 

Pärast selle erakordse jutustuse kuulamist istusime mõlemad natuke aega vaikides. Siis 
võttis Sherlock Holmes riiulilt ühe raskekaalulise märkmeraamatu, milles ta hoidis oma 
ajaleheväljalõikeid. * "Siin on üks huvipakkuv teade,” ütles ta. "See ilmus kõigis lehtedes 
umbes aasta eest. Kuulake: 

"Üheksandal selle kuu päeval kadunud härra Jeremiah Hayling, kahekümne kuue 
aastane, hüdraulikainsener. Lahkus oma korterist kell kümme õhtul ning sellest ajast 
saadik pole temast midagi kuuldud. Seljas olid tal... jne. jne. Ahaa! Kujutan ette, et see oli 
eelmine kord, kui kolonelil oli vaja oma masinat remontida.” 

"Püha taevas!" hüüdis mu patsient. "Seda need naise sõnad siis tähendasid.” 

"Kahtlemata. On üsna selge, et kolonel oli külmavereline ja meeletu mees, kes oli 
täiesti veendunud, et tema väikest mängu ei tohi miski takistada, nagu need paadunud 
piraadid, kes ei jäta vallutatud laeval kedagi ellu. Noh, nüüd on iga hetk kallis, nii et kui 
te jaksate, siis läheme kohe Scotland Yardi ja asume siis Eyfordi poole teele." 

Umbes kolm tundi hiljem olime kõik koos rongis, mis sõitis Readingist väikesesse 
BerkshireM alevikku. Meie seltskonnas olid Sherlock Holmes, hüdraulikainsener, 
inspektor Bradsteet Scotland Vardist, üks erariietes mees ja mina ise. Bradsteet oli 
laotanud krahvkonna topograafilise kaardi istmele ning tõmbas sirkli abil ringi, mille 
keskpunktiks oli Eyford. 

"Palun!" ütles ta. "See ring on tõmmatud kümne milli raadiuses külast. Koht, mida meil 
vaja on, peab asuma kusagil selle joone 'ähedal. Mulle näib, et te rääkisite kümnest 
millist, härra?" 

"See oli tubli tunnine sõit.” 

"Ja te arvate, et teid toodi teadvusetult nii kaugelt tagasi?" 

"Ilmselt küll. Ma mäletan segaselt, nagu oleks mind tõstetud ja kuhugi kantud.” 

"Mina ei saa sellest aru," laususin ma, "miks nad teid säästsid, kui nad teid teadvusetult 
aias lebamas leidsid. Võib-olla olid naise palved lurjuse südame pehmemaks teinud.” 

"See on minu meelest vähe tõenäoline. Ma pole oma elus nii halastamatut nägu 
näinud." 

"Oh, selle teeme varsti selgeks," ütles Bradsteet. "Noh, ma olen oma ringi tõmmanud 
ning hea oleks, kui ma nüüd teaksin, kust me otsitud inimesed leiaksime." 


"Ma vist oskaksin oma sõrme sinna kohta panna," lausus Holmes vaikselt. 

"Kas tõesti!" hüüatas inspektor. "Teie olete siis otsusele jõudnud! Kuulge, vaatame, kes 
veel teiega nõus on. Mina ütlen, et see jääb lõunasse, sest seal on üksildasemad paigad." 

"Ja mina ütlen, et itta,” teatas mu patsient. 

"Mina pooldan läänt," märkis erariides politseinik. "Läänes on mitu vaikset külakest." 

"Aga mina olen põhja poolt," ütlesin ma, "sest põhjas pole künkaid ning meie sõber 
ütleb, et ta ei märganud, et tõld oleks ühestki künkast üles sõitnud." 

"Tohoh,” hüüatas inspektor naerdes, "on alles kenakesti erinevad arvamused. Me oleme 
kompassile ringi peale teinud. Kellele teie oma otsustava hääle annate?" 

"Te kõik eksite.” 

"Kõik ei saa eksida.” 

"Saate küll. Minu punkt on siin." Holmes pani sõrme ringi keskele. "Siit me nad 
leiamegi.” 

"Aga kaheteistkümnemiiline sõit?" ahmis Hatherley õhku. 

"Kuus miili külast väljaja kuus tagasi. Pole midagi lihtsamat." 

"Te ütlete ise, et hobune oli värske ja karv läikis, kui te tõlda istusite. Kuidas see oli 
võimalik, kui ta oleks sõitnud kaksteist miili mööda halba teed?" 

"See on küll tõenäoline riugas,” tähendas Bradsteet mõtlikult' "Selle jõugu tegevuses ei 
saa muidugi olla mingit kahtlust.” 

"Mitte mingisugust," kinnitas Holmes. "Nad on laia haardega valerahategijad ning 
masinat kasutasid nad hõbedat asendava sulami saamiseks.” 

"Me oleme juba mõnda aega teadnud, et tegutseb mingi kaval jõuk,” ütles inspektor. 
"Nad on tuhandete kaupa poolekroonilisi välja lasknud. Me ajasime isegi nende jälgi kuni 
Readingini. kuid ei saanud kaugemale, sest nad olid peitnud oma jäljed viisil, mis näitas, 
et tegemist on vanade kaladega. Nüüd aga, tänu sellele õnnelikule husele, on nad meil 
minu arvates peagi käes." Aga inspektor eksis, sest neile kurjategijatele polnud saatusest 
määratud õiglast karistust saada. Kui me Eyfordi jaama veeresime, nägime tohutut 
suitsusammast, mis kerkis naabruses asuva väikese puudetuka tagant ning rippus 
maastiku kohal nagu hiiglaslik jaana-linnusulg. 

"Maja põleb?” küsis Bradsteet, kui rong jälle oma teed tossutas. "Jah, härra!" vastas 
jaamaülem. "Millal see põlema läks?" 

"Ma kuulsin, et öösel, aga tuli on suuremaks läinud ning praegu on leekides terve 
maja.” 

"Kelle maja see on?" 

"Doktor Becheri.” 

"Öelge mulle," sekkus insener, "kas doktor Becher on väga kõhn, pika ja terava ninaga 
sakslane?" 

Jaamaülem naeris südamest. "Ei, härra, doktor Becher on inglane ning terves koguduses 
pole soliidsema ümbermõõduga meest. Aga tema juures elab üks härra, tema patsient, kes 
on, nagu ma aru saan, välismaalane ning tema näeb küll nii välja, et natuke head Berk- 
shire'i loomaliha talle kahjuks ei tuleks.” 

Jaamaülem ei olnud oma juttu veel lõpetanudki, kui me kõik juba tule poole tõttasime. 
Tee tõusis madalast künkast üles ning meie ees oli suur, pikk, krohvitud hoone, mille 
igast praost ja aknast purskas tuld, samal ajal kui kolm tuletõrjemasinat eesaias asjatult 
leeke summutada püüdsid. 


"See on õige koht," hüüdis Hatherley suures erutuses. "Seal on kruusatee ja seal on 
roosipõõsad, mille vahel ma lamasin. Sealt teisest aknast ma välja hüppasingi."” 

"Noh, te olete neile vähemasti kätte maksnud," ütles Holmes. 

"Kahtlemata pani teie õlilamp, kui see pressi vahel katki litsuti, põlema puust seinad, 
kuigi ilmselt erutas teie tagaajamine neid nii, et nad seda kohe ei märganudki. Hoidke 
nüüd oma silmad lahti, et rahva hulgas oma eileöiseid sõpru märgata, kuigi ma kardan 
väga, et nad on nüüd juba tubli saja miili kaugusel.” 

JaHolmesi hirmud osutusidki tõeks, sest sellest päevast siiamaani pole olnud kuulda 
sõnakestki ei ilusast naisest, ei õelast sakslasest ega ka mormnist inglasest. Tolle päeva 
varahommikul oli üks talupoeg näinud mitme inimese ja väga kogukate kastidega tõlda, 

mis kihutas Readingi 
poole, kuid seal 
kadusid kõik põgenike 
jäljed ning isegi 
Holmesi leidlikkus ei 
suutnud avastada ühtki 
märki, mis oleks nende 
asukohale osutanud. 

Tuletõrjujaid olid hämmeldanud need imelikud seadmed, mida nad majast olid leidnud, 
ning veelgi enam mõjus neile äsja küljest löödud inimese pöidla avastamine kolmanda 
korruse aknalaual. Päikeseloojanguks aga kandsid nende pingutused vilja ning nad kustu- 
tasid leegid, kuigi katus oli enne sisse langenud ja kogu maja muutunud sääraseks 
rusuhunnikuks, et peale mõne moondunud silindri ja raudtorude ei jäänud jälgegi järele 
masinavärgist, mis oli meie õnnetule tuttavale nii kalliks maksma läinud. Kuurist leiti 
suures koguses niklit ja tina, kuid münte ei avastatud, ning see võis seletada nende juba 
mainitud kogukate kastide olemasolu tõllas. 

Kuidas viidi meie hüdraulikainsener aiast paika, kus ta uuesti teadvusele tuli, oleks 
võinud jääda igaveseks saladuseks, kui pehmele mullale jäänud jäljed meile üpris selget 
lugu poleks jutustanud. Ilmselt kandsid inseneri kaks inimest, kellest ühel olid märkimis- 
väärselt väikesed ja teisel ebatavaliselt suured jalad. Üldiselt oli kõige tõenäolisem, et 
vaikiv inglane, kes ei olnud nii julge või nii tapahimuline kui tema kaaslane, oli aidanud 
naisel teadvusetut meest ohutusse kohta kanda. 

"Noh, on minul alles vedanud!" ütles meie insener nukralt, kui me rongi istusime, et 
uuesti Londonisse sõita. "Olen pöidlast ilma ja viiekümneginisest ilma ja mida ma sellega 
võitnud olen?" 

"Kogemuse," vastas Holmes naerdes. "Teate, sellest võib kaudset kasu olla, teil pruugib 
see vaid kenaks looks teha ja te teenite endale kõigiks ülejäänud elupäevadeks hiilgava 
seltskonnainimese kuulsuse.” 


VII. KÕRGEST SOOST POISSMEHE MÕISTATUS 


Lord St. Simoni naisevõtt ja selle veider lõpp on ammu lakanud olemast huviobjektiks 
neis kõrgetes ringkondades, kus õnnetu peigmees liigub. Uued skandaalid on selle varju 
jätnud ning nende pikantsemad üksikasjad on tõmmanud keelepeksjate tähelepanu 
kõrvale sellelt nelja aasta vanuselt draamalt. Aga kuna mul on põhjust uskuda, et selle loo 


kõik asjaolud pole kunagi üldsusele teatavaks saanud, ning kuna minu sõbral Sherlock 
Holmesi] oli märkimisväärne osa selle juhtumi selgitamisel, tunnen ma, et ükski tema 
meenutusraamat poleks täielik ilma lühikese ülevaateta sellest tähelepanuväärsest 
episoodist. 

Mõni nädal enne minu enda abielu, päevil, mil ma veel koos temaga Baker Streeti 
korteris elasin, tuli Holmes ükskord pärastlõunaselt jalutuskäigult koju ja leidis laualt 
kirja. Ma olin terve päeva korteris veetnud, sest ilm oli äkitselt vihmale pööranud, 
puhusid tugevad sügistuuled ning seejezaili kuul, mille ma olin ühes jalas oma 
Afganistani sõjakäigu mälestusesemena kaasa toonud, tuikas tuima järjekindlusega. Keha 
ühes tugitoolis ja jalad teisele tõstetud, olin ma ümbritsenud end ajalehehunnikuga, kuni 
lõpuks viskasin kõik need päevauudistest küllastununa kõrvale ja lebasin loiult, vahtides 
suurt vappi ja monogramni laual lebaval ümbrikul, ning murdsin laisalt pead, kes küll 
võis olla mu sõbra suursugune kirjasaatja. 

"Siin on üks väga peen läkitus," tähendasin ma, kui Holmes tuppa astus. "Kui ma 
õigesti mäletan, siis teie hommikused kirjad olid kalakaupmehelt ja sadama 
tolliinspektorilt.” 

"Jah, minu kirjad on kahtlemata võluvalt vaheldusrikkad,"” vastas ta naeratades, "ja 
tagasihoidlikumad on tavaliselt huvitavamad. See näeb välja ühe niisuguse ebameeldiva 
peokutse moodi, mis paneb inimese kas igavust tundma või valetama.” 

Ta murdis pitseri lahti ja libistas pilgu üle kirja. 

"Ohoo, kuulge, see võib siiski üsna huvitavaks osutuda." 

"See ei ole siis peokutse?" 

"Ei, asi on selgelt ametialane.” 

"Ja suursuguselt kliendilt?" 

"Ühelt auväärsemalt Inglismaal." 

"Kulla mees, ma soovin teile õnne!” 

"Ma kinnitan teile, Watson,ilma igasuguse teeskluseta, et minu kliendi seisus on mulle 
vähem tähtis kui tema juhtumi põnevus. Aga on mingi võimalus, et selles uues juurdluses 
ei tule meil puudu ka põnevusest. Te olete viimasel ajal hoolsalt ajalehti lugenud, eks 
ole?" 

"Näib sedamoodi,” ütlesin ma nukralt, osutades tohutu suurele lehepatakale nurgas. 
"Mul pole midagi muud teha olnud." 

"Õnneks on see nii, sest te olete võib-olla võimeline mulle informatsiooni andma. Ma ei 
loe midagi peale kriminaalkroonika ja erakuulutuste. Viimased on alati õpetlikud. Aga 
kui te olete hiljutisi sündmusi nii hoolikalt jälginud, siis olete ilmselt lugenud ka lord 
St.Simonist ja tema laulatusest?" 

"Oo jaa, kõige sügavama huviga." 

"See on hea. See kiri, mida ma käes hoian, on lord St.Simonilt. Ma loen selle teile ette 
ning vastutasuks peate te läbi vaatama need lehed ja andma mulle kõik, mis seda asja 
puudutab. Kiri on järgmine: 

Kallis härra SherlockHolmes! 

Lord Backwater ütles mulle, et ma võin kõhklematult teie otsustusvõime ja 
peenetundelisuse peale loota. Seega olen ma otsustanud teid külastada ja teiega nõu 


pidada ühes väga valusas küsimuses, mis on seotud minu laulatusega. Härra Lestrade 
Scotland Yardist tegeleb juba selle looga, aga ta kinnitab mulle, et ta ei näe teie 

140 

kaastööle mingeid takistusi ning tema arvates võib sellest isegi mõningast abi olla. Ma 
külastan teid kell neli pärast lõunat ning kui teil juhtub sel ajal midagi muud kavas olema, 
siis ma loodan, et te lükkate selle edasi, sest minu juhtum on ülimalt tähtis.” Siiralt teie 
St.Simon. 

See on saadetud Grosvenor Mansionsist, kirjutatud hanesulega ning suursugusel lordil 
juhtus säärane õnnetus, et ta määris oma parema käe väikese sõrme väliskülje tindiga,” 
märkis Holmes läkitust kokku voltides. 

"Ta ütleb kell neli. Praegu on kell kolm. Ta on tunni aja pärast siin.” 

"Siis on mul parajasti aega teie abiga asjasse selgust tuua. Vaadake need ajalehed läbi 
ning seadke artiklid ajalisse järjekorda, mina aga heidan samal ajal pilgu andmetele meie 
kliendi kohta.” 

Holmes võttis kamina kõrvalt teatmeraamatute reast ühe punaste kaantega köite. "Siin 
ta ongi,” lausus ta istudes ja raamatut põlvel lahti lüües. "Lord Robert Walsingham de 
Vere St.Simon, Balmorali hertsogi noorem poeg. Hmh! Vapp: taust sinine, kolm ogalist 
juurikat musta horisontaaltriibu kohal. Sündinud 1846. aastal. Ta on neljakümne ühe 
aastane, mis on abiellumiseks üsna küps iga. Oli eelmises valitsuses ministriabi asumaade 
küsimuses. Vana hertsog, tema isa, oli kunagi välisminister. Nad põlvnevad otseliini 
mööda Planta-genetidest ning naisliini pidi Tudoritest. Ohoo! Noh, see kõik ei ütle meile 
kuigi palju. Millegi toekama kuulmiseks pean ma ilmselt pöörduma teie poole, Watson.” 

"Mul pole peaaegu mingeid raskusi vajaminevate kirjutiste leidmisega," laususin ma, 
"sest faktid on küllalt värsked ning mulle tundus see asi märkimisväärne. Ma kartsin neist 
teile rääkida, sest ma teadsin, et teil on juurdlus käsil, ning teile ei meeldi, kui teised asjad 
teid segavad." 

"Oh, te mõtlete seda Grosvenor Sguare'i mööbliauto probleemi-kest. See on nüüd täiesti 
selge - kuigi see oli muidugi algusest peale ilmselge. Palun andke mulle oma valitud 
artiklid." 

"Siin on esimene teade, mis mul õnnestus leida. See on "Morning Posti" 
perekonnakroonikas ning ilmus, nagu te näete, mõne nädala eest: "Abielu suhtes on 
kokku leppinud (öeldakse seal) lord St. 

Simon, Balmorali hertsogi teine poeg, ja preili Hatty Dorani, skvaier Aloysius Dorani 
ainus tütar Californiast, USA-st." See on kõik." 

"Napp ja asjakohane." märkis Holmes oma pikki kondiseid jalgu tule poole sirutades. 

"Ühes sama nädala seltskonnalehes oli seda teadet lähemalt käsitlev artikkel. Ahah, siin 
see ongi: 

Peagi läheb abieluturul kaitset vaja, sest praegune vabakauban-duspõhimõte näib olevat 
tugevasti meie koduse toote vastu meelestatud. Üksteise järel läheb Suurbritannia 
suursuguste majade pidamine meie kaunite sugulaste kätte Atlandi tagant. Möödunud 
nädalal on nende võluvate vallutajate võitude nimekiri saanud ühe tähtsa täienduse. Lord 
St.Simon, kes on üle kahekümne aasta näidanud, et tema peale väikese jumalanna nooled 
ei hakka, on nüüd kindlalt teatanud oma lähenevast abielust preili Hatty Doraniga, 
California miljonäri võluva tütrega. Preili Doran, kelle nõtke figuur ja pimestavalt ilus 
nägu äratasid suurt tähelepanu Westbury pidustustel, on ainuke laps ning teadete kohaselt 


ületab tema praegune kaasavara oluliselt kuuekohalist numbrit, kusjuures edaspidi võib 
see veelgi kasvada. Kuna see on avalik saladus, et Balmorali hertsog on olnud viimasel 
paaril aastal sunnitud oma maalid maha müüma, ning et lord St. Simonil endal ei ole 
mingit varandust peale väikese maavalduse Birchmooris, siis on ilmne, et selle 
abieluühendusega ei võida mitte ainult California pärijanna, kellel see võimaldab kergesti 
ja lihtsalt vabariiklikust daamist Briti lordi abikaasaks saada." "On seal veel midagi?" 
küsis Holmes haigutades. "Oo jaa, palju. Siis on siin veel üks teade "Morning Postis", kus 
on öeldud, et abielu tuleb väga vaikne, et laulatus toimub St. Geor-ge'i kirikus Hanover 
Sguare'il, et kutsutakse ainult pool tosinat lähedast sõpra ning et seltskond siirdub pärast 
möbleeritud majja Lancaster Gate'is, mille on üürinud härra Aloysius Doran. Kaks päeva 
hiljem - see tähendab eelmisel kolmapäeval - on lühike teade, et laulatus on toimunud 
ning et mesinädalad veedetakse lord Backwateri mõisas Petersfieldi lähedal. Kõik need 
teated ilmusid enne pruudi kadumist.” 

"Enne mida?" küsis Holmes võpatades. 

"Enne daami kadumist.” 

"Ja millal ta siis kadus?" 

"Pulmaeine ajal.” 

"Tõepoolest! Lugu on huvitavam, kui see tõotas tulla; asi läheb lausa dramaatiliseks.” 

"Jah. see näis mulle pisut tavatuna.” 

"Tihti kaovad nad enne tseremooniat ja mõnikord mesinädalate ajal. aga teist nii 
otsustavat tegutsemist ei suuda ma meenutada. Palun esitage mulle üksikasjad." 

"Ma hoiatan teid, et need on väga puudulikud." 

"Võib-olla me saame seda viga parandada." 

"Need vähesed üksikasjad on esitatud ainult ühe eilse hommikulehe artiklis, mille ma 
teile ette loen. Selle pealkiri on: 

Erakordne juhtum nooblil laulatusel 

Lord St.Simoni perekonnale on põhjustanud suurt masendust kummalised ja 
piinarikkad vahejuhtumid, mis on leidnud aset seoses tema abieluga. Tseremoonia, nagu 
oli ka eilsetes ajalehtedes lühidalt teatatud, leidis aset eile hommikul, kuid alles nüüd 
võib kinnitada kummalisi kuulujutte, mis on nii visalt ringi liikunud. Hoolimata sõprade 
katsetest asja summutada, on sellele nüüd osaks saanud nii suur üldsuse tähelepanu, et 
see ei tuleks kellelegi kasuks, kui me teeskleksime, nagu ei teeks me väljagi juhtumist, 
mis on üldine jututeema. 

Laulatustseremoonia, mis viidi läbi St.George'i kirikus Hanover Sguare'il, oli väga 
vaikne, kohal olid ainult pruudi isa härra Aloysius Doran, Balmorali hertsoginna, lord 
Backwater, lord Eustace, ja leedi Clara St.Simon (peigmehe noorem vend ja õde) ning 
leedi Alicia Whittington. Pärast laulatust siirdus kogu seltskond härra Aloysius Dorani 
majja Lancaster Gate'il, kus oli valmis seatud pulmaeine. Ilmneb, et pisut tüli tekitas 
keegi naine, kelle nime pole kindlaks tehtud, kuid kes püüdis seltskonna järel majja 
pääseda ja väitis, et tal on lord St.Simoni peale mingid õigused. Alles pärast piinlikku ja 
pikka nääklemist viskasid ülemteener ja lakei ta välja. Pruut, kes oli õnneks enne seda 
ebameeldivat vahejuhtumit majja läinud, oli istunud koos külalistega pulmalauda, kuid 
kaebas järsku halba enesetunnet ja läks oma tuppa. Kuna tema pika äraoleku üle hakati 
imestust avaldama, läks tema isa talle järele, kuid kuulis tütre toaneitsi käest, et ta oli 


näinud säärase rõivastusega daami majast lahkuvat, kuid ei uskunud, et see oli tema 
perenaine, sest perenaine 

viibis tema teada seltskonnas. Teinud kindlaks, et tütar on kadunud, võttis härra 
Aloysius Doran koos peigmehega kohe ühendust politseiga ning asja uuritakse väga 
energiliselt, mis toob tõenäoliselt kaasa selle väga iseäraliku loo kiire selgitamise. Eilsete 
hiliste öötundideni polnud aga kadunud pruudi asukoha kohta midagi kuulda olnud. 
Kuulujuttudes öeldakse, et lugu on kahtlane, väidetakse, et politsei on vahistanud varem 
seltskonda tülitanud naise, sest arvatakse, et ta võib olla kas armukadedusest või mingil 
muul põhjusel segatud pruudi kummalisse kadumisse." 

"Ja kas see on kõik?" 

"Teises hommikulehes on ainult üks väike teade, aga see teade on see-eest kõnekas.” 

"Ja see ütleb...” 

"Et preili Flora Miller, seltskonda tülitanud naine, ongi juba vahistatud. Ilmneb, et ta oli 
enne üks "Allegro" tantsijanna ning et ta on peigmehega mõne aasta tuttav olnud. 
Lähemaid üksikasju ei ole ära toodud ning nüüd teate te selle juhtumi kohta kõik - 
sedavõrd, kuivõrd see on olnud ajakirjanduses valgustatud.” 

"Ja see paistab olevat äärmiselt huvitav juhtum. Ma ei oleks sellest mingil juhul ilma 
tahtnud jääda. Aga keegi helistab uksekella. Watson, ning kuna seinakell näitab mõni 
minut neli läbi, siis pole mul kahtlust, et tulija osutub meie suursuguseks kliendiks. Ärge 
mitte mõelgegi minema hakata, Watson, sest ma tahaksin väga, et mul oleks tunnistaja, 
kas või selleks, et oma mälu kontrollida.” 

"Lord Robert St.Simon,” teatas meie jooksupoiss ust lahti lükates. 

Sisse astus meeldiva peene näoga härrasmees, tal oli kongus nina ja kahvatu jume, suu 
ümber oli võib-olla pisut pahur joon, tema pilk oli kindel ja aval nagu inimesel, kellele on 
osaks langenud õnn alati käske jagada ja kellele ka kuuldutakse. Tema liigutused olid 
kärmed, kuid ometi jättis tema välimus üldiselt vanema mulje, kui ta tegelikult oli, sest ta 
käis pisut küürus ning nõtkutas natuke kõndides põlvi. Kui ta võttis peast oma tugevasti 
sissepoole keerdus servaga kõvakübara, olid ka tema juuksed otstest hallisegused ja 
pealaelt hõredad. Mis puutub tema rõivastusse, siis see oli peaaegu keigarlikult 
hoolitsetud, tal oli kaela ümber kõrge krae, seljas must sater-kuub ja valge vest, käes olid 
kollased kindad, jalas lakknahast kin- 

|ad ja heledad kedrid. Ta astus aeglaselt tuppa, vaatas ringi ning vi-lutas paremas käes 
paela, mille otsas rippusid kuldraamidega pril- 

I "Tere päevast, lord St.Simon,” ütles Holmes püsti tõustes ja kummardades. "Palun 
istuge sinna korvtooli. See on minu sõber ja kolleeg doktor Watson. Nihkuge pisut mulle 
lähemale ning me arutame seda asja.” 

I "Nagu te ilmselt taipate, on see mulle väga valus küsimus, härra Holmes. Mind on 
rängalt haavatud. Ma saan aru, et te olete juba mitme samalaadse delikaatse asjaga toime 
tulnud, kuigi ma oletan, et ilmselt ei olnud need seotud minu ühiskonnaklassiga.” 

"Jah. ma laskun praegu allapoole.” 

"Kuidas, palun?" 

"Minu viimane seda laadi klient oli kuningas." 

"Oo, kas tõesti! Mul polnud aimugi. Ja mis maa kuningas?" 

"Skandinaavia kuningas.” 


"Kuidas? Kas tal oli ka naine kaotsi läinud?" 

"Te muidugi mõistate.” lausus Holmes üliviisakalt, "et ma hoian oma teiste klientide 
asjad niisamuti saladuses, nagu ma luban hoida teie asjad." 

"Muidugi! Väga õige! Väga õige! Ma palun teilt tõesti vabandust! Mis puutub minu 
enda loosse, siis ma olen valmis andma teile kõik andmed, mis võivad aidata teil 
arvamust kujundada." 

"Tänan teid. Ma sain teada juba kõik, mis on trükisõnas avaldatud, aga rohkem ei tea 
ma midagi. Ma oletan, et ma võin seda uskuda - näiteks artiklit, mis puudutab pruudi 
kadumist." 

Lord St.Simon heitis artiklile pilgu. "Jah, mõnes mõttes on kõik õige.” 

"Aga see nõuab tublisti täiendamist, enne kui keegi võib mingi arvamuse esitada. Minu 
arvates võiksin ma jõuda faktideni kõige otsemat teed teid küsitledes.” 

"Palun, küsige.” 

"Millal te preili Hatty Doraniga esimest korda kohtusite?" 

"Aasta tagasi San Franciscos.” 

"Te reisite Ühendriikides?" 

"Jah." 

"Kas te kihlusite tookord?" 

MEL: 

"Aga te olite sõbralikes suhetes?" 

"Tema seltskond lõbustas mind ning ta sai aru, et see mind lõbustas.” 

"Tema isa on väga rikas?" 

"Öeldakse, et ta on kõige rikkam mees Vaikse ookeani kaldal." "Ja kuidas ta oma raha 
sai?" 

"Kaevandustest. Mõne aasta eest ei olnud tal midagi. Siis leidis ta kulda, investeeris 
selle ning tõusis väga kiiresti.” 

"Milline on teie enda mulje noore daami - teie naise - iseloomust?" 

Aadlimees vibutas oma prille natuke kiiremini ja vahtis tulle. "Vaadake, härra Holmes, 
ütles ta, "minu naine oli juba kahekümneaastane, kui tema isa sai rikkaks meheks. Nende 
kahekümne aasta jooksul jooksis ta vabalt ringi kullakaevurite laagris ja hulkus mööda 
metsi ja mägesid, nii et tema haridus on pärit pigem loodusest kui kooliõpetajalt. Ta on 
seda sorti neiu, keda me Inglismaal rüblikuks nimetame, tal on tugev iseloom, metsik ja 
vaba, seda pole aheldanud mingid traditsioonid. Ta on tormakas - pidin peaaegu ütlema 
taltsutamatu. Ta on kiire otsustama ning viib oma otsused kartmatult ellu. Teiselt poolt, 
ma ei oleks andnud talle seda nime, mida mul on au kanda,” - lord laskis kuuldavale 
vaikse väärika köhatuse - "kui ma ei oleks pidanud teda õilsa loomuga naiseks. Ma usun, 
et ta on võimeline kangelaslikuks eneseohverduseks ning et igasugune autu käitumine on 
talle vastik.” 

"Kas teil on tema pilt?" 

"Ma võtsin selle kaasa." Lord avas medaljoni ning näitas meile väga ilusa naise 
otsevaates pilti. See ei olnud foto, vaid elevandiluule maalitud miniatuurportree ning 
kunstnik oli toonud täiuslikult esile läikivad mustad juuksed, suured tumedad silmad ja 
kauni suujoone. Holmes silmitses seda kaua ja tõsiselt. Siis sulges ta medaljoni ja ulatas 
selle lord St.Simonile tagasi. 

"Nii et noor daam tuli siis Londonisse ja te uuendasite oma tutvust?" 


"Jah, tema isa tõi ta viimaseks Londoni hooajaks siia. Ma sain temaga mitu korda 
kokku, kihlusin temaga ja olen nüüd temaga abielus." 

"Ma saan aru, et ta tõi kaasa märkimisväärse kaasavara?" 

"Korraliku kaasavara. Mitte rohkem, kui on minu perekonnas kombeks." 

"Ja see jääb muidugi teile, kuna abielu on fait accompli?" 

"Ma ei ole tõesti sel teemal järelepärimisi teinud." 

"Täiesti loomulik. Kas te nägite preili Doranit laulatuse-eelsel päeval?" 

"Jah." 

"Kas ta oli heas tujus?" 

"Väga heas. Ta rääkis kogu aeg sellest, mida me oma tulevases kooselus peaksime 
tegema.” 

"Ah nii! See on väga huvitav. Aga laulatuspäeva hommikul?" 

"Ta oli nii säravas tujus kui üldse võimalik - vähemalt kuni laulatuse lõpuni." 

"Ja kas te märkasite temas siis mingit muutust?" 

"Noh, tõtt öeldes nägin ma siis esimest korda mingeid märke sellest, et tema iseloom on 
õige veidi okkaline. Aga see vahejuhtum on liiga triviaalne, et sellest rääkida, ning see ei 
saa mingil kombel asjasse puutuda.” 

"Kõigest hoolimata, palun rääkige meile sellest siiski.” 

"Oh, see on lapsik. Kui me läksime käärkambri poole, pillas Hatty oma pruudikimbu 
maha. Ta läks parajasti mööda esimestest pinkidest ning kimp kukkus ühe pingi vahele. 
Tekkis hetkeline viivitus, aga pingis istuv härrasmees ulatas kimbu talle jälle tagasi ning 
paistis, et kukkumine ei olnud seda kuidagi kahjustanud. Kui ma rääkisin Hattyga sellest 
loost, vastas ta mulle ometi järsult ning näis, et teel koju tõllas oli ta sel tühisel põhjusel 
absurdselt erutatud.” 

"Kas tõesti? Te ütlete, et pingis oli üks härrasmees. Seega viibis kohal ka lihtsalt 
pealtvaatajaid?" 

"Oo jaa. Neid on võimatu eemal hoida, kui kirik on lahti." 

"See härrasmees ei kuulunud teie naise sõprade hulka?" 

"Ei, ei, ma nimetan teda viisakusest härrasmeheks, aga ta oli üsna ühtrahvaliku 
väljanägemisega isik. Ma ei pannud tema välimust õieti tähelegi. Aga ma arvan tõesti, et 
kandume asjast üsna kaugele.” 

"Seega pöördus leedi St.Simon laulatuselt tagasi halvema tujuga, kui tal oli sinna 
minnes. Mida ta tegi, kui ta uuesti oma isa majja läks?" 

"Ma nägin, ct ta ajas juttu oma toatüdrukuga.” "Ja kes on tema toatüdruk?" 

"Tema nimi on Alice. Ta on ameeriklanna ja tuli koos minu naisega Californiast.” 

"Teenijast usaldusalune?" 

"Isegi üleliia suur usaldusalune. Mulle näis. et tema perenaine lubas talle suuri 
vabadusi. Kuigi muidugi Ameerikas vaadatakse neile asjadele teisiti.” 

"Kui kaua rääkis teie naine selle Alice'iga?" 

"Oh, mõne minuti. Mul oli parjasti muustki mõelda." 

"Te ei juhtunud kuulma, mida nad rääkisid?" 

"Leedi St.Simon ütles midagi kaevamisõiguse ülelöömise kohta. Tal oli kombeks seda 
laadi slängi kasutada. Mul pole aimugi, mida ta mõtles.” 


"Ameerika släng on mõnikord väga väljendusrikas. Ja mida tegi teie naine, kui ta 
lõpetas oma toatüdrukuga rääkimise?" 

"Ta läks söögituppa."” "Teie käsivarrele toetudes?" 

"Ei, üksi. Säärastes pisiasjades oli ta väga iseseisev. Seejärel, kui me olime umbes 
kümme minutit lauas istunud, tõusis ta kiirustades, pomises vabanduseks paar sõna ja 
lahkus toast. Ta ei tulnudki tagasi." 

"Aga nagu ma aru saan, tunnistab see toatüdruk Alice vande all, et teie naine läks oma 
tuppa, tõmbas pika palitu pruudikleidi peale, pani kübara pähe ja läks välja." 

"Täpselt nii. Ja hiljem nähti teda kõndimas Hyde Parki koos Flora Milleriga, naisega, 
kes on nüüd vahi all ning kes oli sel hommikul härra Dorani majas tüli põhjustanud." 

"Ah jaa. Ma tahaksin kuulda mõne üksikasja selle noore naise kohta ja teie suhete kohta 
temaga." 

Lord St.Simon kehitas õlgu ja kergitas kulme. "Me oleme olnud mõne aasta sõbralikes 
suhetes - ma võiksin öelda väga sõbralikes suhetes. Ta viibis tavaliselt "Allegros". Ma ei 
teinud talle ülekohut ning tal ei olnud õieti mingit põhjust minu üle kaevata, aga te ju 
teate, millised on naised, härra Holmes. Flora oli üsna armsakene, aga ülimalt tormakas ja 
minusse andunult kiindunud. Kui ta kuulis, et ma kavatsen abielluda, kirjutas ta mulle 
kohutavaid kirju ning 

tõtt-öelda, abielu tähistatigi nii vaikselt sellepärast, et ma kartsin skandaali kirikus. Ta 
tuli härra Dorani ukse taha just siis, kui me olime kirikust tagasi tulnud, ning püüdis sisse 
trügida, kasutades minu naise kohta väga teotavaid väljendeid ning isegi ähvardades teda, 
kuid ma olin ette näinud, et midagi niisugust võib juhtuda, ning seal oli kaks erariietes 
politseinikku, kes ta peagi jälle välja tõukasid. Kui ta sai aru, et kisatõstmisest pole kasu, 
rahunes ta maha." 

"Kas teie naine kuulis kõike seda pealt?" 

"Ei, tänu taevale, ei kuulnud." 

"Ja hiljem nähti teda sellesama naisega koos jalutamas?" 

"Jah. Ja härra Lestrade Scotland Yardist peab just seda väga psiseks asjaoluks. 
Arvatakse, et Flora peibutas mu naise välja ja adis talle üles mingi hirmsa lõksu.” 

"Noh, see on üks võimalik oletus.” 

"Kas teie arvate ka nii?" 

"Ma ei öelnud, et see on tõenäoline. Aga teie ise ei pea seda võimalikuks?" 

"Minu meelest ei teeks Flora kärbselegi liiga.” 

"Siiski muudab armukadedus iseloomu kummalisel kombel. Öelge palun, milline on 
teie enda teooria juhtunu kohta.” 

"Noh. tegelikult tulin ma teooriat otsima, mitte seda esitama. Ma len andnud teile kõik 
faktid. Aga kuna te selle küsimuse mulle sitasite, siis ma võin öelda, et ühe seletusena on 
mulle pähe tulnud lõimalus, et see erutav sündmus ja teadmine, et ta on teinud selts- 
konnaredelil nii suure hüppe, põhjustasid mu naisel mingeid väikesi närvihäireid.” 

"Lühidalt, et ta läks äkitselt peast segi?" 

"Noh. tõepoolest, kui ma mõtlen, et ta on pööranud selja - ma ei ütle, mulle, vaid nii 
paljule, mille poole teised on asjatult püüelnud -. siis saan ma seda vaevalt mingil muul 
moel seletada.” 


"Noh, see on ka kindlasti üks mõeldav hüpotees,” ütles Holmes naeratades. "Ja nüüd, 
lord St.Simon, näib mulle, et mul on peaaegu kõik vajalikud andmed olemas. Tohin ma 
küsida, kas te istusite pulmalauas nõnda, et te nägite aknast välja?" 

"Me nägime tänava teist poolt ja parki." 

"Ahah. Siis ma arvan, et mul pole vaja teid enam kinni pidada. Ma võtan teiega 
ühendust.” 

"Kui teil veab piisavalt ja te lahendate selle probleemi,” ütles meie klient püsti tõustes.” 

"Ma olen selle juba lahendanud." 

"Ah? Mis te ütlesite?" 

"Ma ütlesin, et ma olen selle lahendanud.” 

"Kus mu naine siis on?" 

"Selle teen ma kiiresti kindlaks.” 

Lord St.Simon raputas pead. "Ma kardan, et see nõuab targemaid päid kui teil või 
minul,” märkis ta ning lahkus väärika ja vanamoodsa kummarduse saatel. 

"Lord St.Simonist on väga lahke teha minu peale sellist au ja kõrvutada seda enda 
omaga,” ütles Sherlock Holmes naerdes. "Ma arvan, et joon pärast kogu seda ristküsitlust 
ühe soodaveega viski ja suitsetan ühe sigari. Ma olin teinud juhtumi kohta järelduse juba 
enne, kui meie klient tuppa tuli.” 

"Kulla Holmes !” 

"Mul on märkmeid mitme sarnase juhtumi kohta, kuigi üheski neist ei tegutsetud nii 
otsustavalt, nagu ma juba enne täheldasin. Kogu küsitlus muutis mu oletuse kindlaks 
veendumuseks. Kaudsed tõendid on vahetevahel väga veenvad, nagu näiteks siis, kui te 
leiate piima seest forelli, kui Thoreau'd tsiteerida." 

"Aga ma kuulsin ka kõike seda, mida teie kuulsite.” 

"Kuid ilma, et teil oleks teadmisi eelmiste juhtumite kohta, mis tulevad mulle nii 
suureks kasuks. Mõne aasta eest oli samasugune juhus Aberdeenis ning midagi üpris 
sarnast Prantsuse-Preisi sõja järgsel aastal Münchenis. See on üks neid juhtumeid - aga 
hei, siin ongi Lestrade! Tere õhtust, Lestrade! Klaasi leiate puhvetkapi pealt ja sigarid on 
karbis.” 

Politseidetektiivil oli seljas lühike madrusekuub ja kaelas kaelarätik, mis andis talle 
silmatorkavalt meremeheliku väljanägemise, ning käes oli tal must presentkott. 
Tervitanud lühidalt, võttis ta istet ja süütas sigari, mida Holmes oli talle pakkunud. 

"Mis siis lahti on?" küsis Holmes, pilgus naerusäde. "Paistab, et te pole rahul.” 

"Ja ma ei olegi rahul. Küsimus on selles paganama St.Simoni abielu loos. Ma ei saa 
sellest mingit sotti.” 

"Kas tõesti? Te üllatate mind." 

"Kes on enne kuulnud nii segasest loost? Näib, et kõik otsad libisevad mul käest. Ma 
olen terve päeva selle kallal töötanud." 

"Ja paistab, et see on teid väga märjaks teinud," lausus Holmes, asetades käe 
madrusekuue varrukale. 

"Jah, ma traalisin Serpentine'i tiiki.” 

"Hoidku taevas, mispärast?" 

"Otsisin leedi St.Simoni laipa.” 

Sherlock Holmes nõjatus vastu tooli seljatuge ja naeris südamest. 


"Kas te Trafalgar Sguare'i purskkaevu olete juba traalinud?" küsis ta. 

"Kuidas? Mida te sellega mõtlete?" 

"Sest teil on täpselt samasugused väljavaated leida see daam sealt kui Serpentine'ist." 

Lestrade heitis mu kaaslasele vihase pilgu. "Küllap teie teate sellest asjast kõik," urises 
ta. 

"Noh, ma kuulsin just äsja fakte, aga mul on lahendus käes.” 

"Oh, kas tõesti! Teie arvates ei mängi siis Serpentine selles loos mingit rolli?" 

"Ma ei pea seda kuigi võimalikuks." 

"Siis te äkki olete nii lahke ja seletate, miks me sealt selle leidsime?" Lestrade tegi jutu 
käigus oma koti lahti ning viskas põrandale läikivast muareest pruutkleidi, paari valgeid 
atlasskingi, pruudipärja ja loori - kõik luitunud ja vettinud. "Niisiis," ütles ta, pannes 
hunniku otsa uue laulatussõrmuse. "Niisiis on siin teile üks paras pähkel pureda, isand 
Holmes." 

"Oh, kas tõesti!" lausus mu sõber suitsurõngaid õhku puhudes. "Te traalisite need 
Serpentine'ist välja?" 

"Ei, pargivaht leidis need kalda lähedal vees triivimas. On tehtud kindlaks, et need on 
leedi St.Simoni riided, ning mulle tundus, et kui riided olid seal, siis ei saa ka keha kaugel 
olla.” 

"Samasuguse hiilgava mõttekäigu alusel peaks iga inimese keha viibima tema riidekapi 
läheduses. Ja öelge palun, mida te sellega saavutada lootsite?" 

"Lootsin leida mingeid tõendeid, mis näitaksid Flora Milleri osalemist pruudi 
kadumises." 

"Ma kardan, et see osutub raskeks.” 


"Ah teie kardate?" hüüdis Lestrade mõningase kibedusega. "Mi- 

na kardan. Holmes, et teie oma järelduste ja loogiliste tulemustega olete üsna eluvõõras. 
Te olete teinud kahe minuti jooksul kaks jämedat viga. See kleit segab Flora Milleri 
asjasse.” 

"Ja kuidas siis?" 

"Kleidil on lasku. Taskus on nimekaardikarp. Kaardikarbis on kiri. Ja siin see kiri 
ongi.” Lestrade lajatas selle Holmesi ette lauale. "Te kuulake: 

Sa näed mind. kui kõik on valmis. Siis tule otsekohe. 

F.H.M. 

Mina olen algusest peale arvanud, et Flora Miller meelitas leedi St.Simoni minema ning 
et see naisterahvas on, kahtlemata koos kaasosalistega, vastutav leedi St.Simoni 
kadumise eest. Siin on seesama tema initsiaalidega kiri, mis kahtlemata uksel vaikselt 
leedile pihku libistati ning mis ahvatles ta sepitsejate käeulatusse.” 

"Väga hea, Lestrade," ütles Holmes naerdes. "Te olete tõesti suurepärane. Näidake seda 
mulle.” Ta võttis paberi loiult kätte, kuid see paelus otsekohe tema tähelepanu ning ta 
hüüatas rahulolevalt. "See on tõesti tähtis.” ütles ta. 

"Ahaa! Te leiate seda?" 

"Väga tähtis. Ma õnnitlen teid südamest!" 

Lestrade tõusis võidurõõmsalt ja kummardus vaatama. "Kuidas!" karjatas ta. "Te 
vaatate vale poolt!" 


"Vastupidi, just see ongi õige pool.” 

"Õige pool? Te olete hull! Siin on pliiatsiga kirjutatud kiri." 

"Ja siin on midagi, mis näib olevat osa hotelliarvest, mis mind sügavalt huvitab." 

"Selles pole midagi. Ma vaatasin seda juba,” ütles Lestrade. 

"4. okt. toad 8 šillingit, hommikueine 2 šillingit 6 penni, kokteil 1 šilling, lõuna 2 
šillingit 6 penni, klaas Šerrit 8 penni. Mina ei näe siin midagi.” 

"Tõenäoliselt mitte. Sellegipoolest on see väga tähtis. Mis puutub kirjasse, siis on see 
ka tähtis, või vähemalt on tähtsad initsiaalid, nii et ma õnnitlen teid jälle.” 

"Ma olen siin küllalt aega raisanud,” ütles Lestrade püsti tõustes. "Minul on usku 
raskesse töösse, mitte aga kamina ees istumisse ja peente teooriale heietamisse. Head 
päeva, härra Holmes, ning küll me veel näeme, kes esimesena selle asja tuumani jõuab.” 
Ta korjas riided üles. toppis need kotti ja hakkas ukse poole minema. 

"Üks vihje teile, Lestrade." venitas Holmes, enne kui tema võistleja kadus. "Ma ütlen 
teile selle 100 õige lahenduse. Leedi St.Simon on müüt. Niisugust inimesi pole olemas 
ega ole ka kunagi olemas olnud." 

Lestrade vaatas mu kaaslast kurvalt. Siis keeras ta ennast minu poole, koputas kolm 
korda endale vastu laupa, raputas pühalikult pead ja tõttas minema. 

Ta oli vaevalt jõudnud ukse enda järel kinni panna, kui Holmes püsti tõusis ja palitu 
selga pani. "Lestrade'i jutus välitööde kohta on oma iva,” tähendas ta, "nii et ma arvan, 
Watson, et ma pean jätma teid natukeseks ajaks teie ajalehtede juurde." 

Sherlock Holmes lahkus natuke pärast kella viit, aga mul polnud aega üksildust tunda, 
sest tunni aja pärast saabus kondiitrist käskjalg väga suure lameda karbiga. Selle pakkis ta 
lahti nooruki abiga, kes tal kaasas oli, ning peagi hakkas meie tagasihoidliku üürikorteri 
söögilauale ilmuma päris epikuurlik külm õhtueine. Seal oli paar paari külmi kurvitsaid, 
faasan, hanemaksapasteedipirukas koos kobara üpris vanade ja ämblikuvõrkudega kaetud 
veinipudelitega. Olles asetanud kõik need maiuspalad lauale, haihtusid mu kaks külastajat 
otsekui džinnid "Tuhandest ühest ööst”, öeldes selgituseks ainult, et toidukraami eest on 
makstud ja see telliti sellel aadressil. 

Veidi enne kella üheksat astus Sherlock Holmes reipalt tuppa. Tema näol oli tõsine 
ilme, kuid silmis oli sära, mis viis mind mõttele, et ta ei olnud oma järeldustes pettunud. 

"Õhtulaud on siis kaetud," ütles ta käsi hõõrudes. 

"Paistab, et te ootate külalisi. Laud on kaetud viiele.” 

"Jah, keegi võib tõesti läbi astuda," vastas Holmes. "Mind paneb imestama, et lord 
St.Simon pole veel saabunud. Ahaa! Mulle tundub, et ma kuulen nüüd trepil tema 
samme." 

See oli tõesti meie pärastlõunane külaline, kes kiirustas tuppa, vibutas oma prille 
tugevamini kui enne ning kelle aristokraatlikul näol oli väga hämmeldunud ilme. 

"Tähendab, minu käskjalg sai teid kätte?" küsis Holmes. 

"Jah, ning ma tunnistan, et teie teate sisu jahmatas mind sügavalt. Kas see, mida te 
väidate, pärineb usaldusväärsest allikast?" 

"Kõige usaldusväärsemast."” 

Lord St.Simon vajus toolile ja tõmbas käega üle lauba. 

"Mida küll hertsog ütleb," pomises ta, "kui ta kuuleb, et üht tema perekonnaliiget on 
niiviisi alandatud." 


"See on kõige puhtakujulisem juhus. Ma ei saa väita, et selles oleks mingit alandust." 

"Oh, teie vaatate sellele teisest seisukohast.” 

"Ma ei arva, et keegi oleks süüdi. Ma ei suuda küll kujutleda, kuidas daam oleks saanud 
teisiti toimida, kuigi tema järsk käitumisviis on kahtlemata kahetsusväärne. Kuna tal ei 
ole ema, siis ei olnud tal säärases kriisis ühtki nõuandjat.” 

"See on solvang, avalik solvang,” ütles lord St.Simon, sõrmedega vastu lauda 
trummeldades. 

"Te peate tegema mööndusi sellele vaesele neiule, kes oli sattunud nii enneolematusse 
olukorda.” 

"Ma ei tee mingeid mööndusi. Ma olen tõesti väga vihane ning mind on häbiväärselt 
ära kasutatud.” 

"Ma vist kuulsin kellahelinat,” ütles Holmes. "Jah, mademelt kostab samme. Kui mina 
ei suuda veenda teid asjasse leebivalt suhtuma, lord St.Simon, siis olen ma kutsunud 
advokaadi, kes on võib-olla edukam." Holmes avas ukse ja juhatas sisse ühe daami ja 
härra. "Lord St.Simon,” ütles ta, "lubage mul tutvustada teile härra ja proua Francis Hay 
Moultonit. Ma arvan, et te olete daamiga enne kohtunud.” 

Neid uustulnukaid nähes oli meie klient püsti hüpanud ja seisis väga sirgelt, pilk maa, 
käsi saterkuue hõlma vahele pistetud, otsekui solvatud väärikuse kehastus. Daam oli 
kiiresti edasi astunud ja tema poole käe sirutanud, aga lord St.Simon ei tõstnud ikka veel 
pilku. See tuli võib-olla tema meelekindlusele kasuks, sest daami paluvale näole oli tõesti 
raske vastu panna. 

"Sa oled vihane, Robert,” ütles naine. "Noh, küllap sul on selleks ka piisavalt põhjust.” 

"Palun ära minu käest vabandust palu!" ütles lord St.Simon kibestunult. 

"Oo jaa, ma tean, et ma olen sind tõesti halvasti kohelnud ning et ma oleksin pidanud 
enne lahkumist sinuga rääkima, aga ma olin üsna vapustatud ning sellest ajast saadik, kui 
ma Franki uuesti nägin, ei teadnud ma lihtsalt üldse, mida ma tegin või ütlesin. Ma 

imestan ainult, et ma sealsamas altari ees ära ei minestanud.” 

"Võib-olla te soovite, proua Moulton, et minu sõber ja mina läheksime toast välja, kuni 
te seda lugu selgitate?" 

"Kui ma oma arvamust avaldada võin,” tähendas võõras härra, "siis on meil selles loos 
juba natuke liiga palju salatsemist olnud. Mina omalt poolt tahaksin, et terve Euroopa ja 
Ameerika selle kohta tõtt kuuleksid.” Ta oli väike sitke mees, tal oli päikesest põlenud ja 
raseeritud terane nägu ja ergas olek. 

"Siis räägin ma meie loo kohe ära," ütles naine. "Frank ja mina kohtusime 1884. aastal 
McOuire'i laagris, Kaljumäestiku lähedal, kus paps kulda otsis. Frank ja mina olime 
kihlatud, aga siis ühel päeval sattus isa kulla peale ja sai pataka raha, samal ajal kui vaese 
Franki kleim jooksis tühja ning sellest ei tulnud midagi. Mida rikkamaks sai isa, seda 
vaesem oli Frank; nii et lõpuks ei tahtnud isa enam kuuldagi, et meie kihlus püsima jääks, 
ning ta viis mind ära -Friscosse. Frank aga ei andnud alla ja tuli mulle sinna järele ning 
me kohtusime, ilma et isa sellest midagi oleks teadnud. See teadmine oleks teda ainult 
marru ajanud, nii et me ajasime lihtsalt kõik ise korda. Frank ütles, et ta läheb ja ajab ka 
varanduse kokku ning ei tule mind nõudma enne, kui tal on niisama palju raha kui isal. 
Siis lubasin ma oodata teda igavesti ning tõotasin, et ei abiellu kellegi teisega, kuni ta on 
elus. "Miks me siis kohe ei võiks abielluda?" küsis Frank. "Siis oleksin ma sinus kindel 
ning ma ei nõua sinult abikaasakohuste täitmist enne, kui ma tagasi tulen." Noh, me 


arutasime seda asja ning ta korraldas kõik nii kenasti ära, vaimulik oli valmis ja ootas 
meid, et me lihtsalt abiellusimegi sealsamas ning siis läks Frank oma õnne otsima ja mina 
läksin tagasi isa juurde. 

Edasi kuulsin ma, et Frank oli Montanas, ning siis läks ta Arizo-nasse kulda otsima ja 
seejärel sain ma temast teateid New Mexicost. Pärast seda lugesin pikka ajaleheartiklit 
sellest, et kullaotsijate laagrit olid rünnanud apatšid, ning tapetute hulgas oli ka Franki 
nimi. Ma langesin otsekohe minestusse ning olin veel mitu kuud väga haige. Paps arvas, 
et mul on lõpp lähedal, ja viis mind poolte Frisco arstide juurde. Terve aasta ja kauemgi 
ei kuulnud ma Frankist midagi, nii et mul ei tekkinud kahtlustki, et ta on tõesti surnud. 
Siis käis lord St.Simon Friscos, meie tulime Londonisse ning meie abielu suhtes jõuti 
kokkuleppele ja papa oli väga rahul, aga mina tundsin 

kogu aeg, et ükski mees siin maamuna peal ei saa minu südames asuda kohale, mis oli 
antud mu vaesele Frankile. 

Sellegipoolest, kui ma oleksin abiellunud lord St.Simoniga, oleksin ma muidugi tema 
suhtes oma kohust täitnud. Me ei suuda käsutada oma armastust, küll aga tegusid. Ma 
läksin lord St.Simoniga altari ette, kavatsedes saada talle nii heaks naiseks, kui ma vähegi 
suutsin. Aga te võite kujutleda, mida ma tundsin, kui ma just altari ette jõudes tagasi 
vaatasin ning nägin Franki esimeses pingis seismas ja mind vaatamas. Alguses mõtlesin 
ma, et see on tema vaim. aga kui ma uuesti vaatasin, oli ta ikka veel seal, pilgus nagu 
mingi küsimus, otsekui oleks ta tahtnud teada, kas ma olin teda nähes rõõmus või kurb. 
Ma imestan, et ma üldse püsti püsisin. Ma tean, et kõik käis mu silme ees ringi ning 
vaimuliku sõnad olid otsekui mesilase sumin mu kõrvus. Ma ei teadnud, mida teha. Kas 
ma pidin tseremoonia katkestama ja kirikus stseeni tegema? Ma heitsin uuesti Frankile 
pilgu ning ta näis teadvat, mida ma mõtlen, sest ta tõstis sõrme suu juurde, käskides mul 
vait olla. Siis ma nägin, et ta kritseldas midagi paberitükile, ning teadsin, et ta kirjutas 
mulle kirja. Kui ma välja minnes tema pingist möödusin, pillasin ma oma kimbu tema 
kätte ning ta libistas lilli tagasi andes kirja mulle pihku. See oli vaid üks rida, milles ta 
palus mul enda juurde tulla, kui ta mulle märku annab. Muidugi ei kahelnud ma 
hetkekski, et nüüd pidin ma kõigepealt Franki suhtes oma kohust täitma, ning ma 
otsustasin teha täpselt tema õpetust mööda. 

Tagasi jõudes rääkisin ma oma toatüdrukuga, kes oli tundnud Franki Californias ning 
oli temasse alati sõbralikult suhtunud. Ma ütlesin, et ta midagi ei räägiks, vaid pakiks 
mõned asjad ning paneks mu palitu valmis. Ma tean, et ma oleksin pidanud rääkima lord 
St.Simoniga, aga tema ema ja kõigi nende kõrgest soost inimeste ees oli see kole raske. 
Ma otsustasin lihtsalt põgeneda ja hiljem seletada. Ma ei olnud veel kümme minutitki 
lauas istunud, kui ma nägin aknast Franki teisel pool tänavat. Ta viipas mulle ja hakkas 
siis pargiväravast sisse minema. Ma lipsasin välja, panin palitu selga ja läksin talle järele. 
Keegi naine tuli ja rääkis mulle midagi lord St.Simonist - selle vähese põhjal, mida ma 
kuulsin, näib mulle, et temalgi oli mingi abielueelne saladus -, aga mul õnnestus naisest 
lahti saada ning ma jõudsin peagi Frankile järele. Me võtsime 

voorimehe ja sõitsime korterisse, mille ta oli Gordon Sguare'ile üürinud, ning see oli 
minu tõeline laulatus pärast kõiki neid ootuse-aastaid. Frank oli olnud apatšide käes 
vangis, oli põgenenud, tulnud Friscosse, kuulnud, et ma olin teda surnuks pidanud ja 
Inglismaale läinud, ta tuli mulle järele ning leidis mind lõpuks minu teise laulatuse 
hommikul.” 

"Ma nägin seda ajalehes," seletas ameeriklane. "Ajalehes oli ära toodud nimi ja kirik, 
aga mitte seda, kus pruut elas.” 

"Seejärel rääkisime sellest, mida me tegema peaksime, ning Frank pooldas 
avameelsust, aga mul oli selle kõige pärast nii häbi, et ma oleksin tahtnud kuhugi kaduda 
ja mitte kedagi enam kunagi näha - võib-olla saata lihtsalt kirjake papale ja teatada talle, 
et ma olen elus. Mul oli hirmus mõelda, kuidas kõik need lordid ja leedid seal pulmalauas 
istusid ja minu tagasitulekut ootasid. Nii võttiski Frank minu pruutkleidi ja muud asjad, 
tegi neist pambu, et mind nende järgi üles ei leitaks, ning viskas selle kuhugi, kust keegi 
seda leida ei võinud. On võimalik, et me oleksime homme edasi Pariisi läinud, kuid see 
hea härra, härra Holmes. tuli täna õhtul meie poole, kuigi ma ci taipa, kuidas ta meid üles 
leidis, ning ta tõestas meile väga selgelt ja lahkesti, et mina eksisin ja Frankil oli õigus 
ning et me jätame endast niiviisi salatsedes vale mulje. Siis pakkus ta meile võimalust 
rääkida lord St.Simoniga omavahel ning me tulime otsekohe tema korterisse. Nüüd, 
Robert, oled sa kõik teada saanud ning mul on väga kahju, kui ma olen sulle haiget 
teinud, ning ma loodan, et sa ei pea mind väga alatuks."” 

Lord St.Simon ei olnud oma jäika poosi põrmugi muutnud, kuid ta oli kuulanud seda 
pikka jutustust kortsus kulmu ja kokkusurutud huultega. 

"Palun vabandust,” lausus ta, "aga mul pole kombeks oma kõige intiimsemaid asju 
sellisel avalikul kombel arutada.” 1 "Sa siis ei anna mulle andeks? Sa ei anna mulle kätt, 
enne kui ma lähen?" 

"Oh, annan küll, kui see sulle mingit rõõmu teeb." Lord St.Simon sirutas käe väljaja 
surus külmalt kätt, mille naine talle ulatas. 

"Ma lootsin,” tegi Holmes ettepaneku, "et te sööte koos meiega sõbralikult õhtust.” 

"Minu meelest on see natuke palju palutud," vastas tema lordlik 

kõrgus. "Ma võin olla sunnitud leppima nende uute asjaoludega, aga keegi ei tohiks 
minult nõuda, et ma veel pidu ka peaksin. Soovin nüüd teie loal kõigile head õhtut." Ta 
tegi meile kõigile korraga sügava kummarduse ning sammus toast välja. 

"Ma loodan, et teie vähemalt austate mind oma seltskonnaga,” ütles Sherlock Holmes. 
"On alati rõõm kohtuda ameeriklasega, härra Moulton, sest mina olen üks neid inimesi, 
kes usuvad, et ühe monarhi narrus ja ühe ministri eksisammud ammustel aegadel ei 
takista meie lapsi saamast ühel päeval sellesama suure maailmariigi kodanikeks lipu all, 
mis saab olema Union Jacki ja Tähelipu kombinatsioon.” 

"See oli huvitav juhtum,” täheldas Holmes, kui meie külalised olid lahkunud, "sest see 
näitab väga selgesti, kui lihtne seletus võib olla lool, mis näib esimesel pilgul peaaegu 
seletamatu. Miski ei saa olla loomulikum kui sündmuste rida, mida kirjeldas see naine, 
ning miski ei ole kummalisem kui selle tulemus, vaadatuna näiteks Scot-land Yardi härra 
Lestrade'i silme läbi." 

"Teise ei eksinud siis üldse?" 

"Mulle olid algusest peale selged kaks fakti, esiteks see, et pruut oli heameelega 
laulatustseremooniale läinud, ning teiseks see, et ta oli seda kahetsenud mõni minut 


pärast koju tagasi jõudmist. Ilmselt oli hommikul juhtunud midagi, mis põhjustas tema 
meelemuutuse. Mis see võis olla? Ta ei olnud kellegagi räkinud, sest ta oli kogu aeg 
peigmehe seltskonnas. Kas ta oli siis kedagi näinud? Kui jah, siis pidi see keegi olema 
pärit Ameerikast, sest pruut oli siin nii vähe aega viibinud, et ilmselt ei olnud siin kellelgi 
tema peale säärast mõju, et selle inimese nägemine teda nii põhjalikult oma plaane 
muutma oleks sundinud. Nagu näete, me oleme mitmete võimaluste välistamise abil 
jõudnud juba mõtteni, et pruut võis näha ameeriklast. Kes see ameeriklane siis olla võis 
ning miks peaks tal daamile nii suur mõju olema? See võis olla kallim, see võis olla 
abikaasa. Ma teadsin, et Hatty Dorani neiupõlv möödus karmides tingimustes ja 
kummalistes olukordades. Niikaugele olin ma jõudnud juba enne. kui ma lord St.Simoni 
jutustust olin kuulnud. Kui ta rääkis meile mehest kirikupingis, muutusest pruudi 
käitumises, nii läbipaistvast võttest kirja saamiseks nagu lillekimbu pillamine, pruudi 
pöördumisest usaldatud toatüdruku poole ja tema väga tähendusrikkast 

viitest kaevamisõiguse ülelöömisse - mis tähendab kullakaevajate kõnepruugis selle 
omastamist, millele teisel inimesel on eelisõigus -, siis sai kogu olukord täiesti selgeks. 
Pruut oli jalga lasknud koos ühe mehega ning see mees oli kas kallim või endine abikaasa 
- kusjuures teine võimalus oli tõenäolisem." 

"Ja kuidas te nad ometi üles leidsite?" 

"See oleks olnud raske, aga sõber Lestrade'i käes oli informatsioon, mille väärtust ta ise 
ei teadnud. Initsiaalid olid muidugi kõige tähtsamad, aga veelgi väärtuslikum oli teada 
saada, et selle nädala sees oli see mees maksnud arve ühes Londoni kõige peenemas 
hotellis.” 

"Kuidas te selle kõige peenema tuletasite?" "Peentest hindadest. Kaheksa šillingit 
voodikoha eest ja kaheksa benni šerri eest osutasid ühele kõige kallimatest hotellidest. 
Londonis ei ole kuigi palju hotelle, kus sellist hinda võetakse. Northumberland Avenue 
hotellis, kuhu ma järgmiseks läksin, sain ma registreeri- 

Imisraamatut uurides teada, et Francis H. Moulton, ameeriklasest härrasmees, oli ainult 
päev varem lahkunud, ning vaadates tema sissekandeid, leidsin ma needsamad arved, 
mida ma olin näinud duplikaadil. Tema kirjad pidi edasi saadetama majja 226 Gordon 
Sguare'il, nii et sinna ma siirdusingi ja mul vedas sedavõrd, et leidsin armastajapaari 
kodunt, seejärel söandasin neile natuke isalik- 

. ku nõu anda ning juhtisin nende tähelepanu asjaolule, et igas mõttes oleks parem, kui 
nad selgitaksid oma olukorda pisut laiemale üldsu- 

isele ning iseäranis lord St.Simonile. Ma kutsusin nad siia temaga kohtuma ning, nagu 
te näete, ma tõin ka lord St.Simoni kohale." , "Aga mitte eriti heade tulemustega,” 
märkisin ma. "Tema käitumine ei olnud küll eriti lahke." 

; "Ah, Watson," lausus Holmes naeratades, "võib-olla ei oleks teiegi eriti lahke, kui 
pärast kogu seda kurameerimist ja abiellumist jääte te hetke jooksul ilma nii naisest kui 
ka varandusest. Me vist võime lord St.Simonisse väga mõistvalt suhtuda ning tänada oma 
õnnetähte, et me ilmselt kunagi ise tema olukorda ei satu. Tõmmake oma tool lähemale ja 
ulatage mulle viiul, sest ainus probleem, mis meil tuleb nüüd lahendada, seisneb selles, 
kuidas need kõledad sügisõhtud mööda saata.” 

159 


VIII. PUNASTE PÖÖKIDE MÕISTATUS 


"Inimene, kes armastab kunsti kunsti enda pärast," märkis Sherlock Holmes "Daily 
Telegraphi" kuulutustelehekülge kõrvale visates, "ammutab sageli kõige teravamat 
naudingut selle kõige tähtsusetumatest ja madalamatest ilmingutest. Mul on meeldiv 
täheldada. Watson, et te olete senini mõistnud tõde, et neis meie juhtumite 
ülestähendustes, mis te olete lahkelt kirja pannud ning, ma pean ütlema, vahetevahel ka 
ilustanud, ei ole te esile toonud mitte niivõrd paljusid cause celeoreWd ja sensalsioonilisi 
kohtuprotsesse, milles ma olen osalenud, vaid pigem juhtumeid, mis võisid olla küll 
iseenesest tühised, kuid andsid sellegipoolest võimaluse kasutada neid järelduste 
tegemise ja loogilise süsteemi võimeid, mida ma olen oma tegevusalal eriti arendanud.” 

"Ja siiski,” ütlesin ma naeratades, "ei saa ma väita, et minu ülestähendusi on täiesti 
alusetult kõmulisuses süüdistatud.” 

"Te olete võib-olla eksinud," märkis Holmes, võttes tangidega hõõguva söe ning läites 
sellega pika kirsipuust piibu, mis enamasti asendas tema savipiipu, kui ta ei olnud niivõrd 
mõtlikus, kuivõrd vaidlushimulises tujus, "te olete võib-olla eksinud, püüdes panna värvi 
ja elu igasse oma lausesse, selle asemel et kirjeldada lihtsalt seda ranget mõttetööd 
põhjustest tagajärjeni, mis ontegelikult kogu selle asja juures ainus tähelepanuväärne 
joon.” 

"Mulle tundub, et ma olen teid oma kirjutistes kõige paremast küljest näidanud,” 
kostsin ma üsna jahedalt, sest mulle mõjus eemaletõukavalt 

egoism, mida ma olin rohkem kui korra oma sõbra erakordse iseloomu silmatorkava 
joonena märganud. 

"Ei, tegemist pole ei isekuse ega upsakusega,” lausus Holmes. vastates, nagu tal 
kombeks, pigem mu mõtetele kui sõnadele. "Kui ma nõuan, et minu võimeid õiglaselt 
kujutatakse, siis ainult seetõttu, et tegemist on millegi isikupäratuga - millegagi, mis on 
minust väljaspool. Kuritegu on tavaline. Loogika on haruldane. Seega peaksite pikemalt 
peatuma pigem loogikal kui kuriteol. Te olete madaldanud võimaliku loengukursuse 
jutuseeriaks." 

Oli varakevadine jahe hommik ning me istusime pärast hommikusööki rõõmsalt põleva 
kamina ees Baker Streeti vanas toas. Pruuni-kashallide majaridade vahel rullus alla tihe 
udu ning vastasmaja aknad paistsid nagu tumedad vormitud laigud raskete kollakate 
vanikute vahel. Meie gaasituli põles ja helkis valgel laudlinal, läikival portselanil ja 
metallil, sest laud ei olnud veel koristatud. Sherlock Holmes oli terve hommiku vaikinud, 
lehitsedes pidevalt mitme lehe kuulutusteveerge, kuni ta lõpuks ilmselt otsingutest loobus 
ja hakkas mitte eriti heatujulisena mulle minu kirjanduslike puudujääkide kohta loengut 
pidama. 

I "Samal ajal,” märkis ta pärast pausi, mille vältel ta oli istunud oma pikka piipu 
popsides ja tulle vahtides, "ei saa teid kuidagi kõmulisuses süüdistada, sest neist 
juhtumitest, mille vastu te nii lahkelt huvi olete tundnud, ei tegele tunduv osa üldse mitte 
kuritegudega nende juriidilises mõttes. See väike asi, milles ma püüdsin aidata 
Böömimaa kuningat, preili Mary Sutherlandi erakordne kogemus, probleem, mis oli 
seotud viltuse suuga mehega ning kõrgest soost poissmehe juhtum olid kõik väljapoole 
juriidilist valdkonda jäävad juhtumid. Kuid ma kordan, et kõmulist vältides võite te olla 
sattunud triviaalsuse piirimaile." 


Lõpptulemus võis ju olla triviaalne," kostsin ma, "aga meeto-eid pean ma uudseks ja 
huvitavaks." 

"Päh, kulla mees, mida hoolib analüüsi ja tuletuse peenematest varjunditest publik, see 
suur hoolimatu publik, kes ei oska tunda ära kangrut tema hamba ja heliloojat tema 
vasaku käe pöidla järgi! Aga Kesti, kui teie ülestähendused on triviaalsed, siis ei saa ma 
teid süüdistada, sest suurejooneliste juhtumite ajad on möödas. Inimesed, vähemalt 
kurjategijad, on kaotanud igasuguse ettevõtlikkuse ja 

originaalsuse. Mis puutub minu enda väikesesse praksisesse, siis näib see manduvat 
kontoriks, mille ülesanne on otsida üles kadumaläinud tinapliiatseid ja anda nõu 
tütarlastekoolide noortele neidudele. Kuid tundub, et nüüd olen ma lõpuks päris põhja 
jõudnud. Kujutan ette, et kiri, mille ma sain täna hommikul, tähistab minu nullpunkti. 
Lugege seda!" Holmes viskas mulle kortsutatud kirja. 

See oli kirjutatud eelmisel õhtul Montague Place'is ja kõlas niiviisi: 

Kallis härra Holmes! 

Ma sooviksin väga Teiega nõu pidada selles suhtes, kas ma peaksin vastu võtma mulle 
pakutud koduõpetaja töökoha. Kui see Teile tüli ei tee, tulen homme kell pool üksteist 
Teie poole. 

Siiralt Teie 

Violet Hunter. 

"Kas te tunnete seda noort daami?" küsisin ma. 

"Ei tunne.” 

"Kell ongi pool üksteist.” 

"Jah, ning mul pole kahtlust, et tema andiski kella." 

"See võib osutuda huvitavamaks, kui te arvate. Meenutage, et sinise granaatkivi 
juhtum, mis näis alguses tühipalja naljana, kujunes tõsiseks uurimistööks. Nii võib minna 
ka seekord." 

"Noh, eks loodame. Aga meie kahtlused kaovad õige pea, sest kui ma väga ei eksi, siis 
kõnealune isik ongi siin.” 

Tema jutu ajal läks uks lahti ja tuppa astus noor naine. Ta oli lihtsalt, kuid korralikult 
riides, särava, elava näoga, tedretähniline nagu rüüdimuna ning kärmete liigutustega, mis 
iseloomustavad naisi, kellel on tulnud ise endale ilmas teed rajada. 

"Ma olen kindel, et te annate mulle selle tülitamise andeks," ütles neiu, kui minu 
kaaslane tõusis, et teda tervitada, "sest mulle sai osaks väga imelik kogemus, ning kuna 
mul ei ole vanemaid ega ühtegi sugulast, kellelt ma võiksin nõu küsida, siis ma mõtlesin, 
et võib-olla oleksite teie nii lahke ja ütleksite mulle, mida ma tegema peaksin.” 

"Palun istuge, preili Hunter. Mul on rõõm teha teie heaks kõik. mida ma suudan." 

Ma nägin, et uue kliendi käitumine ja kõnemaneer jätsid Hoi' mesile soodsa mulje. 
Holmes vaatas ta uuriva pilguga üle ning 

keskendus siis, silmad poolsuletud ja sõrmeotsad vastamisi, tema jutu kuulamisele. 

"Ma töötasin viis aastat koduõpetajana kolonel Spence Munro perekonnas,” ütles preili 
Hunter, "aga kaks kuud tagasi määrati kolonel Galifaxi, Nova Scotiasse ning ta viis 
lapsed Ameerikasse iasa, nii et ma jäin ilma tööta. Ma panin kuulutuse lehte ja vastasin 
ise kuulutustele, aga tulemusteta. Lõpuks hakkas mu viimane vähene säästetud raha otsa 
lõppema ning ma ei osanud mõelda, mida ma peaksin tegema. 


West-Endis on üks tuntud koduõpetajate agentuur, mille nimi on Westaway's, ning mul 
oli kombeks käia umbes kord nädalas vaatamas, kas seal on midagi sobivat välja 
ilmunud. Westaway oli selle ettevõtte asutaja nimi, aga seda juhib tegelikult preili Stoper. 
Ta istub oma väikeses kabinetis ning tööd otsivad naised ootavad eesruumis ja 
juhatatakse siis ükshaaval sisse, ning tema uurib oma raamatuid ja vaatab, kas tal on neile 
sobivat töökohta pakkuda. 

Noh, kui ma möödunud nädalal sinna läksin, juhatati mind väikesesse kabinetti nagu 
tavaliselt, aga ma leidsin, et preili Stoper ei olnud üksi. Tema kõrval istus laialt 
naeratades hämmastavalt tüse mees, tema tugev lai lõug läks üle üksteise järel allapoole 
rulluvateks lottideks, tal olid prillid ninal ning ta silmitses väga tõsiselt sisseastuvaid 
naisi. Kui mina tuppa läksin, ta lausa hüppas oma toolil ning pöördus kärmesti preili 
Stoperi poole. 

"See sobib,” ütles ta, "midagi paremat ei saa ma tahtagi. Oivaline! Oivaline!" 

Paistis, et ta oli üsna õhevil ja hõõrus väga heatujuliselt käsi. Ta oli nii mõnusa 
olemisega mees, et teda oli lausa rõõm vaadata. 

"Kas te otsite tööd, preili?" küsis ta. 

“Jah, härra." 

'Koduõpetajanna kohta?" 

“Jah.” 

'Ja millist palka te tahate?" 

“Oma viimases töökohas kolonel Spence Munro juures sain ma neli naela kuus.” 

"Noo, noo, see on koorimine - lausa koorimine!" hüüdis ta käsi üles tõstes otsekui 
mingist kiresööstust vallatud inimene. "Kuidas 

võib keegi pakkuda nii närust summat selliste võlude ja võimetega daamile?" 

"Minu võimed võivad olla väiksemad, kui te ette kujutate," ütlesin ma. "Natuke 
prantsuse keelt, natuke saksa keelt, muusika ja joonistamine..." 

"Noo, noo!" hüüdis ta. "See kõik pole oluline. Küsimus on selles, kas teil on daamilik 
hoiak ja käitumisviis? Selles ongi lühidalt kogu asi. Kui seda ei ole, siis ei kõlba te 
kasvatama last, kes võib ühel heal päeval mängida olulist osa Inglismaa ajaloos. Aga kui 
teil see olemas on, kuidas võib siis ükski härrasmees paluda, et te alanduksite vastu 
võtma kolmekohalisest arvust väiksemat summat? Minu teenistuses, armuline preili, 
algab teie palk sajast naelast aastas.” 

Te võite kujutleda, härra Holmes, et mulle, puruvaene nagu ma olin, tundus selline 
pakkumine isegi liiga heana, et tõsi olla. Kuid nähes võib-olla minu näol uskumatut ilmet, 
tegi see härra oma rahakoti lahti ja võttis välja rahatähe. 

"Mul on samuti kombeks,” ütles ta, naeratades kõige lahkemal moel, nii et tema silmad 
olid näo valgete voltide vahel nagu kaks kitsast sädelevat pilu, "anda oma teenistuses 
olevatele noortele daamidele pool palka avansiks, et nad saaksid katta kõik väikesed reisi 
ja rõivastusega seotud kulutused." 

Mulle tundus, et ma ei olnud kunagi varem näinud nii paeluvat ja nii hoolitsevat meest. 
Kuna ma olin juba kaupmehele võlgu, kulus avanss väga ära, aga ometi oli kogu selles 
tehingus midagi ebaloomulikku, mis tekitas minus soovi kuulda pisut rohkem, enne kui 
ma ennast sidusin. 

"Kas ma tohin küsida, kus te elate?" küsisin ma. 


"Hampshire'is. Võluv maakoht. Punased Pöögid, viis miili Win-chesterist edasi. See on 
väga ilus kant, kulla noor daam, ja meil on imearmas maamaja." 

"Ja minu kohustused? Ma tahaksin teada, milles need seisnevad.' 

"Üks laps - üks armas pisike kuueaastane rüblik. Oh, kui te näeksite, kuidas ta tuhvliga 
tarakane tapab! Plaks! Plaks! Plaks! Enne km te silmagi jõuate pilgutada, on kolm tükki 
juba valmis!" Ta nõjatus vastu tooli seljatuge ja naeris jälle, nii et silmad voltide vahele 
kadusid. 

Lapse viis meelt lahutada jahmatas mind pisut, aga isa naer viis piind mõttele, et võib- 
olla tegi ta nalja. 

"Tähendab, minu ainsaks kohuseks on hoolitseda ühe lapse eest?" küsisin ma. 

"Ei, ei, mitte ainsaks, mitte ainsaks kohuseks, kulla noor daam," lüüdis ta. "Teie 
kohuseks oleks, nagu te ise ka kindlasti taipate, täita Igasuguseid väikesi korraldusi, mida 
mu naine teile anda võib, eeldades muidugi, et daamil on sünnis neile korraldustele 
kuuletuda. Te ei arva, et see oleks liiga raske, ega ju?" 

"Mul oleks rõõm teile kasulik olla.” 

"Nii jah. Nüüd räägime riietusest. Teate, me oleme veidrad inimesed, veidrad, aga 
heasüdamlikud. Kui teil palutakse kanda kleiti, mille mc teile anname, ega teil siis meie 
väikesele tujule vastuväiteid ei ole, mis?" 

"Ei," ütlesin ma, kuigi tema sõnad tekitasid minus märkimisväärset hämmastust. 

"Või kui teil palutakse juuksed enne meie juurde tulemist päris lühikeseks lõigata?" 

Ma suutsin vaevu oma kõrvu uskuda. Nagu te võib-olla tähele panete, härra Holmes, on 
mu juuksed üsna lopsakad ning üpris iseäralikku kastanpruuni tooni. Minu juukseid on 
peetud maaliliseks. Ma ei võinud mõeldagi nende ohverdamisele sellisel mõtlematul 
kombel. 

"Kardan, et see on päris võimatu,” ütlesin ma. Mees oli jälginud mind. põnevil pilk 
väikestes silmades, ning ma nägin, et minu sõnade ajal libises üle tema näo vari. 

"Ma kardan, et see on hädavajalik,” ütles ta. "See on üks minu naise väike tuju ning 
naiste tujusid, teate, armuline preili, naiste tujusid tuleb arvestada. Nii et te siis ei lõika 
oma juukseid maha?" 

"Ei, ma tõesti ei saa seda teha," vastasin ma kindlalt. 

"Nojah, sellega on siis asi otsustatud. Kahju, sest muus suhtes oleksite tõesti väga 
kenasti sobinud. Sellisel juhul, preili Stoper, vaataksin ma veel mõnda noort naist.” 

Juhatajanna oli kogu selle aja oma paberitega tegelnud, lausumata meile sõnagi, aga 
nüüd heitis ta mulle pilgu, milles väljenduv ilmne pahameel tekitas minus paratamatult 
kahtluse, et minu keeldumise tõttu oli ta kenakesest vahendustasust ilma jäänud. 

"Kas te soovite, et teie nimi jääks registrisse?" küsis ta. 

"Kui te olete nii lahke, preili Stoper.” 

"Noh, näib, et sellest pole suurt kasu, sest te ütlete kõige parematest pakkumistest ära,” 
vastas ta teravalt. "Teil ei maksa loota, et me teeme pingutusi teile teise niisuguse 
võimaluse otsimiseks. Head päeva, preili Hunter!" Ta lõi gongi laual ja käskjalg juhatas 
mind välja. 

Teate, härra Holmes, kui ma tagasi oma korterisse jõudsin ja leidsin, et puhvetkapp oli 
peaaegu tühi ja laual oli kaks või kolm tasumata arvet, hakkasin ma endalt küsima, kas 
ma ei olnud teinud suurt rumalust. Lõppude lõpuks, kui neil inimestel olid imelikud tujud 


ning kui nad ootasid kuuletumist kõige veidramates asjades, olid nad vähemasti valmis 
oma veidruse eest maksma. Väga vähesed koduõpetajannad Inglismaal saavad sada naela 
aastas. Pealegi, mis oli mul mu juustest kasu? Paljud inimesed näevad lühemate juustega 
paremad välja ning võib-olla kuulun minagi nende hulka. Järgmisel päeval kaldusin 
arvama, et ma olin teinud vea, ning hiljem olin ma selles kindel. Ma olin oma uhkusest 
peaaegu jagu saanud ning kavatsesin minna uuesti agentuuri küsima, kas see koht on veel 
vaba, kui ma sain sellelt härralt endalt kirja. See on mul kaasas ja ma loen selle teile ette: 

Punased Pöögid, Winchesteri lähedal 

Kallis preili Hunter! 

Preili Stoper oli nii lahke ja andis mulle Teie aadressi ning ma kirjutan siit, et küsida, 
kas Te olete oma otsuse üle järele mõelnud. Mu naine sooviks väga, et Te tuleksite, sest 
minu kirjelduse põhjal meeldisite te talle väga. Me oleme valmis maksma Teile 
kolmkümmend naela veerandaasta eest ehk sada kakskümmend naela aastas, et hüvitada 
Teile kõik väikesed ebameeldivused, mida meie tujud võivad põhjustada. Lõpuks ei nõua 
need Teilt erilist pingutust. Minu naisele meeldib teatud elektrisinise varjund ning ta 
sooviks, et Te kannaksite hommikul majas olles seda värvi kleiti. Kuid selle kleidi 
ostmiseks ei ole Teil tarvis teha mingeid kulutusi, sest meil on alles minu kallile tütrele 
Alice'ile (kes on nüüd Philadelphias) kuulunud kleit, mis minu arvates Teile väga hästi 
sobib. Mis puutub ühes või teises kohas istumisse või teatud meelelahutustesse, 

siis ei peaks need Teile mingit ebamugavust valmistama. Teie juustest on muidugi 
kahju, eriti seetõttu, et märkasin ftieie lühikese vestluse käigus paratamatult nende ilu, 
aga ma kardan, et pean selles punktis kindlaks jääma, ning loodan vaid, et kõrgem palk 
võib teile nende kaotuse hüvitada. Mis puutub lapsesse, siis selles osas on Teie 
kohustused väga kerged. Katsuge, palun, siia sõita ja ma tulen Teile jahikaarikuga 
Winchesteri vastu, featage mulle, millise rongiga Te saabute. 

Parimate lootustega, Jephro Rucastle. 

Niisuguse kirja sain ma äsja, härra Holmes, ning ma olen otsustanud selle pakkumise 
vastu võtta. Kuid enne otsustava sammu astumist tahtsin ma siiski kogu selle loo teile 
kaalumiseks esitada.” 

"Kui olete otsusele jõudnud, preili Hunter, siis see paneb kogu loole punkti,” ütles 
Holmes naeratades. 

"Aga te ei soovita mul keelduda?" 

"Tunnistan, et mulle ei meeldiks, kui minu õde niisuguse tööpakkumise vastu võtaks." 

"Mida see kõik tähendab, härra Holmes?” 

"Ah, mulle näib, et asjal on ainult üks võimalik lahendus. Härra Rucastle näis olevat 
väga lahke ja heasüdamlik mees. Äkki on tema laine hullumeelne ja ta soovib seda 
salajas hoida, kartes, et naine viiakse muidu hullumajja, ning seepärast täidab ta naise 
kõiki tujusid, et hullusehoo saabumist takistada?" 

"See on üks võimalik lahendus - tegelikult on see asjade seisu juures kõige tõenäolisem 
võimalus. Aga igal juhul ei paista see olevat ühele noorele daamile sobilik 
majapidamine." 

"Aga raha, härra Holmes, raha!" 

"Jah, muidugi, palk on hea - liiga hea. See tekitabki minus ärevust. Miks peaksid nad 
maksma teile 120 naela aastas, kui nad oleksid võinud valida keda tahes neljakümne eest? 
Neil peab olema selleks mingi mõjuv põhjus." 


"Ma mõtlesin, et kui ma räägin teile kõigist neist asjaoludest, siis te mõistate, kui ma 
hiljem teie abi vajan. Ma tunneksin end palju kindlamalt, kui ma teaksin, et te olete minu 
seljataga.” 

"Oh, selle tunde võite endaga kaasa võtta. Kinnitan teile, et teie Probleem tõotab 
kujuneda kõige huvitavamaks neist, mida mul 

mitme kuu jooksul lahendada on tulnud. Selle mõni joon on selgelt uudne. Kui te leiate, 
ette kahtlustate midagi või teid ähvardab hädaoht..." 

"Hädaoht! Millist hädaohtu te ette näete?" Holmes raputas tõsiselt pead. "See ei oleks 
enam hädaoht, kui me oskaksime seda määratleda," lausus ta. "Aga üksainus telegramm 
toob mind igal ajal. päeval või öösel, teile appi.” 

"Sellest piisab.” Preili Hunter tõusis reipalt toolilt, kogu murelikkus otsekui näolt 
pühitud. "Ma lähen nüüd kerge südamega Hampshire'isse. Kirjutan kohe härra 
Rucastle'ile, ohverdan täna õhtul oma vaesed juuksed ja asun homme Winchesteri poole 
teele." Tänanud Holmesi mõne sõnaga, soovis ta meile mõlemale head ööd ja tõttas oma 
teed. 

"Näib vähemasti, et see noor naine on täiesti võimeline iseenda eest hoolitsema,” 
ütlesin ma, kui me kuulsime tema kiireid kindlaid samme trepist alla minemas. 

"Ja seda võimet läheb tal vaja,” lausus Holmes tõsiselt. "Olen rängalt eksinud, kui me 
temalt õige pea teadet ei saa." 

Ei läinudki palju aega, kui minu sõbra ettekuulutus täide läks. Möödus kaks nädalat, 
mille kestel ma leidsin sageli, et mu mõtted läksid preili Hunterile, ning ma küsisin 
endalt, millistele inimkogemuse kummalistele kõrvalteedele see üksik naine oli eksinud. 
Ebatavaline palk, kummalised tingimused, kerged kohustused - need kõik osutasid 
millelegi ebanormaalsele, kuigi minu võimetest ei piisanud selle äraarvamiseks, kas 
tegemist oli veidruse või salasepitsusega, kas see mees oli filantroop või lurjus. Mis 
puutub Holmesi, siis ma märkasin, et ta istus sageli pool tundi järjest, kulm kipras ja ilme 
hajevil, aga kui ma preili Hunteri lugu mainisin, lõi ta ainult käega. "Andmed! Andmed! 
Andmed!" hüüdis ta kärsitult. "Ma ei saa ilma savita telliskive teha." Ning ometi lõpetas 
ta alati pominaga, et tema õde ei oleks küll kunagi niisugust kohta vastu võtta tohtinud. 

Telegramm, mille me lõpuks saime, tuli ühel õhtul hilja, kui ma kavatsesin just 
magama minna ja Holmes asus tegema üht sellis' keemilist katset, millega ta end tihti 
lõbustas, nii et ma jätsin ta õhtul retordi ja katseklaasi kohale kummarduma ning leidsin 
ta hommikusl1 sööma tulles samas asendis. Holmes tegi kollase ümbriku lahti, heitis 

sõnumile pilgu ja viskas selle mulle. 
68 
"Vaadake sõiduplaanist, millal rongid väljuvad,” ütles ta ning sus uuesti oma katsete 

" kallale. Kutse oli lühike ja tungiv. 

Palun olge homme keskpäeval "Musta Luige" hotellis Win-Ähesteris. (Oli seal öeldud.) 
Tulge tingimata! Olen päris nõutu. 

"Hunter. kas te tulete minuga kaasa?" küsis Holmes pilku tõstes, 

"Tahaksin tulla." 

"Vaadake siis rongiaegasid.” 

"Üks rong läheb pool kümme,” ütlesin ma oma sõiduplaani lehitsedes. "See jõuab pool 
kaksteist Winchesteri.” 


"Sobib väga kenasti. Siis lükkan ma oma atsetoonide analüüsi parem edasi, sest võib 
juhtuda, et me peame hommikul väga heas vormis olema.” 

Järgmisel päeval kell üksteist olime juba teel vanasse Inglise pealinna. Holmes oli 
olnud terve tee hommikustesse lehtedesse süvenenud, aga kui me Hampshire'i piiri olime 
ületanud, viskas ta lehed käest ja hakkas maastikku imetlema. Oli täiuslik kevadpäev, 
säbrulised valged pilved kandusid helesinises taevas läänest itta. Päike paistis väga 
eredalt, kuid ometi oli õhus elustavat kargust, mis andis uut energiat. Kõikjal ümberringi, 
kuni Aldershotti ümbritsevate laugjate küngasteni piilusid helerohelise noore lehestiku 
keskelt välja talumajade väikesed punased ja hallid katused. 

"Eks nad ole värsked ja ilusad!" hüüatasin ma inimese õhinaga, kes on äsja Baker 
Streeti udust tulnud. 

Aga Holmes raputas tõsiselt pead. 

"Teate, Watson,” ütles ta, "see on üks minu meelelaadiga inimese I needusi, et ma pean 
vaatama kõike detektiivi vaatenurgast lähtudes. Te vaatate neid hajusaid maju ning teile 
avaldab muljet nende ilu. Mina vaatan neid ning ainus mõte, mis mulle pähe tuleb, on 
seotud sellega, kui eraldatud nad on ning kui karistamatult võib siin kuritegu toime 
panna.” 

"Püha Jumal!" hüüdsin ma. "Kes seostaks kuritegu nende armsate vanade 
talumajadega?" 

"Minus tekitavad need alati teatud õudust. Oma kogemuste põhjal usun ma, Watson, et 
isegi kõige pahelisemad ja jälgimad Londoni kõrvaltänavad ei ole tunnistajaks 
kohutavamatele pahedele kui see lahke ja ilus maakoht." 

"Te tekitate minus jubedust!" 

"Aga selle põhjus on väga ilmne. Avaliku arvamuse surve võib teha linnas seda, mida 
seadused korda saata ei suuda. Ükski tänav ei ole nii ilge, et piinatud lapse karjatus või 
joodiku hoobi mütsatus naabrite seas kaastunnet või nördimust ei ärataks, ning pealegi on 
kogu õigusemõistmise masinavärk nii lähedal, et üksainus kaebe-sõna võib selle 
käivitada ning kuritegu lahutab süüpingist üksainus samm. Aga vaadake neid üksildasi 
maju, üksi põldude keskel, enamasti täis vaeseid harimatuid inimesi, kes ei tea peaaegu 
midagi. Mõelge põrgulikult julmadele tegudele, varjatud kurjusele, mis võib säärastes 
paikades aastaid hingitseda, ilma et keegi sellest teada saaks. Oleks meie juurest abi 
otsinud neiu läinud elama Winchesteri, ei oleks ma pidanud tema pärast sugugi kartma. 
Asja teeb ohtlikuks see, et maja asub viis miili linnast väljas. Siiski on selge, et teda 
isiklikult oht ei ähvarda.” 

"Ei. Kui ta saab tulla Winchesteri meiega kohtuma, siis pääseb ta välja.” 

"Täpselt nõnda. Ta on vaba.” 

"Milles võib siis asi olla? Kas te ei oska seda kuidagi seletada?" 

"Ma olen leiutanud mitu erinevat seletust, millest igaüks vastaks meile teada olevatele 
faktidele. Aga seda, milline neist on õige, saab otsustada ainult selle värske 
informatsiooni valguses, mis meid kahtlemata ootab. Noh, seal ongi katedraali torn ning 
me saame peagi teada kõik, mis preili Hunteril on öelda." "Must Luik" on tuntud 
võõrastemaja High Streetil üsna jaama lähedal ning me leidsime neiu seal meid ootamas. 
Ta oli reserveerinud salongi ning lõuna ootas meid laual. 


"Ma olen nii rõõmus, et te tulite,” ütles neiu tõsiselt. "See on teist mõlemast väga kena, 
aga ma tõesti ei tea, mida ma peaksin tegema. Teie nõuanded oleksid mulle lausa 
hindamatud.” 

"Palun rääkige, mis on teiega juhtunud." 

"Ma räägin ja pean seda kiiresti tegema, sest ma lubasin härra Rucastle'ile enne kolme 
tagasi jõuda. Ma sain talt loa tulla täna hommikul linna, kuigi tal polnud aimugi, mis oli 
minu eesmärk.” 

"Jutustage meile kõik järjekorras." Holmes sirutas oma pikad kõhnad jalad tule poole ja 
keskendus kuulamiseks. 

"Kõigepealt võin ma öelda, et mulle pole härra ja proua Ru- 

castle'i poolt otseselt halba kohtlemist osaks saanud. Õiguse nimel tuleb seda öelda. 
Aga mai suuda neist aru saada ning nad teevad mu meele murelikuks." "Millest te aru ei 
saa?" 

"Nende käitumise põhjustest. Aga te kuulete seda järjekorras. Kui ma siia sõitsin, oli 
härra Rucastle mul vastas ja sõidutas mind oma jahikaarikuga Punastesse Pöökidesse. 
Maja asub, nagu ta ütles, ilusas kohas, aga hoone ise ei ole ilus, sest tegemist on suure 
kandilise lubjatud majaga, seinad on niiskusest ja vihmadest laigulised ja jviirulised. 
Maja ümbritseb krunt, kolmes küljes on mets ning neljandas küljes laskub niit 
Southamptoni maantee poole, mis teeb umbes saja jardi kaugusel peauksest käänaku. See 
majaesine maa kuulub krundi juurde, kuid kõik ümberkaudsed metsad on osa Lord 
Sother-toni jahialadest. Punaste pöökide salk otse esikuukse ees ongi sellele majale nime 
andnud. 

Minu tööandja sõidutas mind kohale, oli armastusväärne nagu ikka ning sel õhtul 
tutvustas ta mind oma naise ja lapsega. Selles oletuses, härra Holmes, mis näis meile 
tõenäoline teie korteris Baker Streetil, ei olnud tõtt. Proua Rucastle ei ole hullumeelne. 
Ma leidsin eest vaikse kahvatu naise, kes on oma mehest palju noorem, minu arvates 
mitte üle kolmekümne, mees aga on vähemalt nelikümmend viis. Nende jutust olen ma 
aru saanud, et nad on olnud abielus umbes seitse aastat, et Härra Rucastle oli lesk ning 
tema ainus laps esimesest abielust oli tütar, kes läks elama Philadelphiasse. Härra Ru- 
castle ütles mulle omavahel, et tütre lahkumise põhjus oli tema arusaamatu vastumeelsus 
kasuema vastu. Kuna tütar pidi olema vähemalt kahekümneaastane, siis on arvata, et 
tema elu ei saanud isa noore naise kõrval mõnus olla. 

Mulle näis, et proua Rucastle'i meel oli niisama kahvatu nagu tema välimus. Ta ei 
jätnud mulle ei head ega halba muljet. Ta oli täielik null. Oli kerge näha, et ta armastas 
kirglikult oma abikaasat ja väikest poega. Tema helehallide silmade pilk rändas pidevalt 
kord ühele, kord teisele, pannes tähele iga pisimatki soovi ja ennetades seda, kui 
võimalik. Ka mees oli tema vastu oma tormakal, lärmakal kombel lahke ning üldiselt 
näisid nad olevat õnnelik paar. Ja ometi oli sel naisel mingi salajane mure. Ta jäi tihti 
sügavasse mõttesse, näol ülimalt kurb ilme. Rohkem kui kord sattusin ma peale, kui ta 

nuttis. Ma olen mõnikord mõelnud, et võib-olla vaevab teda lapse iseloom, sest ma ei 
ole kunagi näinud nii läbinisti rikutud ja tigedat väikest olevust. Ta on oma ea kohta 
väike, tema pea aga on üsna ebaproportsionaalselt suur. Näib, et ta veedab terve oma elu 
kas metsikutes ägedushoogudes või süngelt mossitades. Paistab, et meelelahutuse all 
mõistab ta ainult temast nõrgemale olendile haiget tegemist ning ta ilmutab küllaltki 


märkimisväärset annet hiirte, väikeste lindude ja putukate püügiplaane sepitsedes. Aga 
ma parema meelega ei räägiks sellest põrgulisest, härra Holmes, ning õieti ei ole tal minu 
looga kuigi palju pistmist.” 

"Mul on hea meel kõigi üksikasjade üle," tähendas mu sõber, "ükskõik, kas nad näivad 
teile asjassepuutuvatena või ei.” 

"Ma katsun jälgida, et ma ei jäta välja midagi olulist. Uks ebameeldiv asi selle maja 
juures, mis mulle otsekohe silma torkas, oli teenijate välimus ja käitumine. Teenijaid on 
ainult kaks, üks mees ja tema naine. Toller, sest nii on teenri nimi, on jõhker tahumatu 
hallide juuste ja vurrudega mees, kes lõhnab pidevalt alkoholi järele. Selle aja jooksul, 
mil mina nende juures olen elanud, on ta olnud kaks korda päris purjus, ning ometi näib, 
et härra Rucastle ei pööra sellele mingit tähelepanu. Tolleri naine on väga pikk ja tugev, 
tusase näoga, niisama vaikne nagu proua Rucastle, kuid palju vähem meeldiv. Nad on 
yäga ebameeldiv paar, aga õnneks veedan ma suurema osa ajast lastetoas ja oma toas, mis 
asuvad kõrvuti majanurgas. 

Kaks päeva pärast minu saabumist Punastesse Pöökidesse oli minu elu väga rahulik, 
kolmandal päeval tuli proua Rucastle kohe hommikusöögi järel alla ja sosistas midagi 
oma abikaasale. 

"Oo jaa," ütles härra Rucastle minu poole pöördudes, "me oleme teile väga tänulikud, 
preili Hunter, et te meie tujudele sedavõrd vastu tulite ja oma juuksed maha lõikasite. 
Kinnitan teile, et see pole teie välimusele põrmugi kahjuks tulnud. Vaatame nüüd, kuidas 
see elekt-risinine kleit teile sobib. Te leiate selle oma toast voodi pealt ning kui te oleksite 
nii hea ja paneksite selle selga, oleksime meie mõlemad teile äärmiselt tänulikud." 

Kleit, mille ma eest leidsin, oli iseäralikku sinist värvi. See oli õmmeldud väga heast 
riidest, mingist villasest kangast, kuid ei tekkinud vähimatki kahtlust, et seda oli enne 
kantud. Kleit ei oleks mulle paremini sobinud ka siis, kui see oleks minu keha järgi õm- 

meldud. Nii härra kui ka proua Rucastle väljendasid seda nähes rõõmu. mis näis oma 
ülevoolavuses liialdatud olevat. Nad ootasid mind eluloas, mis on väga suur ruum ja 
ulatub läbi terve maja esikülje, kus on kolm kõrget põrandani ulatuvat akent. Keskmise 
akna lahedale oli asetatud tool, seljatoega akna poole. Mul paluti sinna istuda, ning siis 
hakkas härra Rucastle toa teises otsas edasi-tagasi kõndides rääkima mulle kõige 
naljakamaid lugusid, mida ma olen kunagi kuulnud. Te ei oska kujutleda, kui naljakas ta 
oli. ning ma naersin, kuni päris ära väsisin. Kuid proua Rucastle, kellel ilmselt ei ole 
huumorimeelt, isegi ei muianud, ta istus, käed süles ja kurb, ärev ilme näol. Umbes tunni 
aja pärast teatas härra Rucastle äkitselt, et on aeg päevatoimetustega algust teha ning et 
ma võin nüüd teise kleidi selga panna ja lastetuppa väikese Edwardi juurde minna. 

Kaks päeva hiljem toimus täpselt samadel asjaoludel seesama etendus. Ma panin jälle 
sinise kleidi selga, istusin jälle akna all ja naersin jälle südamest naljakaid lugusid, mida 
mu tööandjal oli tohutult varuks ning mida ta jutustas jäljendamatult. Siis ulatas ta mulle 
ühe kõmuromaani, nihutas mu tooli pisut viltu, et mu vari raamatu peale ei langeks, ning 
palus mul endale valjusti ette lugeda. Ma lugesin umbes kümme minutit, alustades 
peatüki keskelt, ning siis järsku, keset lauset, käskis ta mul lõpetada ja teine kleit selga 
panna. 

Te võite kergesti kujutleda, härra Holmes, kui suurt uudishimu selle erakordse etenduse 
võimalik tähendus minus äratas. Ma panin tähele, et nad jälgisid alati väga hoolikalt, et 
ma ei oleks näoga akna poole, nii et mind haaras soov näha, mis toimus minu selja taga. 


Alguses näis see võimatu, aga peagi mõtlesin ma välja vahendi. Mu käsipeegel oli katki 
läinud ning mulle tuli õnnelik mõte peita peegli-kild taskuräti sisse. Järgmisel korral 
tõstsin ma naerdes taskuräti silme ette ning olin võimeline seda pisut sättides nägema 
kõike enda selja taga. Tunnistan, et olin pettunud. Minu selja taga ei olnud midagi. Või 
vähemalt oli see minu esimene mulje. Kui ma teist korda vaatasin, märkasin aga, et 
Southamptoni maanteel seisis üks mees, habeme ja halli ülikonnaga väike mees, kes näis 
minu poole vaatavat. See tee on üsna tähtis maantee ning tavaliselt on seal ikka inimesi. 
See mees aga nõjatus vastu meie maad ümbritsevat piirde-tara ja vaatas tõsiselt üles. Ma 
langetasin taskuräti, heitsin proua 

Rucastle'i poole pilgu ja leidsin, et tema silmad puurisid mind väga uurivalt. Ta ei 
öelnud midagi, kuid ma olen veendunud, et ta arvas ära, et mul oli peegel käes ja ma 
nägin, mis toimus minu selja taga. Proua tõusis otsekohe püsti. 

"Jephro," ütles ta, "seal tee peal on üks häbematu mees, kes vahib preili Hunterit.” 

"Ega see ei ole mõni teie sõber, preili Hunter?” küsis härra Rucastle. 

"Ei, ma ei tunne siinkandis kedagi." 

"Helde taevas! Kui häbematu! Pöörduge ringi ja andke talle märku, et ta ära läheks.” 

"Kindlasti oleks parem, kui ma sellele üldse tähelepanu ei pööraks.” 

"Ei, ei, siis ta jääbki siia luusima. Pöörduge ringi ja andke talle, vaat niiviisi, märku 
lahkumiseks." 

Ma tegin nagu kästud ning samal hetkel tõmbas härra Rucastle ruloo alla. See oli nädal 
aega tagasi ning sellest ajast peale ei ole ma enam akna all istunud, sinist kleiti kandnud 
ega näinud ka seda meest maanteel." 

"Jätkake, palun,” ütles Holmes. "Teie jutustus tõotab kujuneda väga huvitavaks.” 

"Ma kardan, et te peate seda üsna katkendlikuks, ning võib juhtuda, et minu kirjeldatud 
erinevate vahejuhtumite vahel ei ole üldse mingit seost. Esimesel Punastes Pöökides 
viibimise päeval viis härra Rucastle mind väikesesse kõrvalhoonesse, mis asub köögiukse 
lähedal. Kui me sellele lähenesime, kuulsin ma valju ketikõlinat ja häält, otsekui oleks 
mingi suur loom seal sees ringi liikunud. 

"Vaadake siit sisse!" ütles härra Rucastle, näidates mulle pilu kahe laua vahel. "On ju 
iludus, eks ole?" 

Ma vaatasin sisse ja märkasin pimeduses kaht hiilgavat silma ja ähmast kössis kogu. 

"Ärge kartke," ütles mu tööandja naerdes, nähes minu võpatust. "See on ainult Carlo, 
minu mastif. Ma nimetan teda enda omaks, aga tegelikult on vana Toller, minu teener, 
ainus inimene, kes temaga toime tuleb. Me anname talle kord päevas süüa, ja siis ka mitte 
liig3 palju, nii et ta on kogu aeg väga erk. Toller laseb ta igal õhtul lahti ning aidaku 
Jumal seda sissetungijat, kellele see koer oma kihvad 

sisse lööb. Jumala pärast, ärge te kunagi, mitte mingil ettekäändel, öösel oma jalga üle 
läve tõstke, sest siis pole teie elu krossigi väärt.” 

Hoiatus ei olnud põhjendamatu, sest kaks päeva hiljem juhtusin mia kella kahe paiku 
hommikul magamistoa aknast välja vaatama. Oli ilus kuupaistene öö ning majaesine 
muru helkis kuuvalguses hõbedaselt ja väljas oli peaaegu niisama valge kui päeval. Ma 
seisin, Šelle vaatepildi rahulikust ilust vallatuna, kuid tajusin siis, et punaste pöökide 
varjus liikus midagi. Kui see kogu kuuvalgusesse ilmus, nägin ma, mis see oli. See oli 
hiiglaslik vasikasuurune, kollakas-pruuni värvi, rippuvate mokkadega, musta koonuga ja 


tohutute esiletungivate kontidega koer. Loom kõndis aeglaselt üle muruplatsi |a kadus 
selle teises küljes varjude keskele. See hirmus valvur tekitas minus säärast kõhedust, 
mida minu arvates ükski murdvaras tekitada poleks suutnud. 

Ja nüüd räägin ma teile ühest väga kummalisest kogemusest. Ma piin, nagu te teate, 
Londonis oma juuksed maha lõiganud ning ma olin pannud oma paksu patsi kohvri 
põhja. Ühel õhtul, kui laps juba magas, hakkasin ma end lõbustama toa mööbli 
uurimisega ja vähes-te asjade ümberpaigutamisega. Toas oli üks vana kummut, mille 
kaks ülemist sahtlit olid lahti ja tühjad, alumine sahtel oli aga lukus. Ma olin kaks ülemist 
sahtlit oma pesu täis pannud ning kuna mul oli veel palju asju üle, olin ma loomulikult 
pahane, et ei saanud kasutada kolmandat sahtlit. Mulle turgatas pähe mõte, et see võis 
lihtsalt kogemata lukku jääda, seepärast võtsin ma välja oma võtmekimbu ja püüdsin seda 
avada. Kõige esimene võti sobiski suurepäraselt ja ma tõmbasin sahtli lahti. Sahtlis oli 
kõigest üks asi, aga ma olen kindel, ette ei arvaks iialgi ära, mis see oli. See oli minu 
juuksepalmik. 

Ma võtsin palmiku kätte ja vaatasin seda. See oli samasugust iseäralikku värvi ja 
niisama paks. Aga siis sain ma aru, et see on võimatu. Kuidas võisid minu juuksed olla 
sahtlis luku taga? Värisevate kätega tegin ma kohvri lahti, puistasin selle sisu väljaja 
võtsin põhjast oma juuksed. Ma asetasin kaks patsi kõrvuti ning ma kinnitan teile, need 
olid täpselt ühesugused. Kas see ei ole erakordne? Ma murdsin küll igati pead, kuid ei 
jõudnudki selgusele, mida see tähendas. Panin võõrad juuksed sahtlisse tagasi ega öelnud 
Rucastle' itele midagi, sest ma tundsin end süüdlasena, kuna olin avanud sahtli, mille 
nemad olid lukustanud. 

Nagu te võib-olla olete märganud, härra Holmes, olen ma loomu poolest tähelepanelik 
ning mul tekkis peagi üpris hea ettekujutus tervest maja plaanist. Kuid majas oli üks tiib, 
mis näis olevat täiesti tühi. Sinna tiiba viis uks Tollerite eluruumide vastast, aga see oli 
alati lukus. Ühel päeval trepist alla tulles nägin ma härra Rucastle'it sellest uksest välja 
tulemas, võtmed käes ning näol ilme, mis ei sobinud sugugi kokku selle ümara 
heatujulise mehega, kellega ma olin harjunud. Tema põsed punetasid, kulm oli vihaselt 
kortsus ning meelekohtadel tungisid veresooned esile. Ta lukustas ukse ja tõttas minust 
sõna lausumata ja mulle pilkugi heitmata mööda. 

See äratas minus uudishimu, nii et kui ma läksin oma hoolealusega maja ümbrusesse 
jalutama, kõndisin ma maja sellesse külge, kust ma võisin tühja majaosa aknaid näha. 
Seal oli neli akent reas, neist kolm olid lihtsalt räpased, aga neljas oli luugiga kaetud. 
Toad nende taga olid ilmselt kõik mahajäetud. Kui ma kõndisin seal edasi-tagasi, 
vahetevahel akende poole vaadates, tuli härra Rucastle minu juurde välja, niisama lõbus 
ja heatujuline nagu alati. 

"Ah," ütles ta, "ärge pidage mind kasvatamatuks, sest ma läksin teist sõna lausumata 
mööda, kulla noor daam. Mu mõtted olid äriasjadega ametis.” 

Kinnitasin talle, et ma ei olnud solvunud. "Muide," ütlesin ma, "Paistab, et teil on seal 
terve rida tühje tubasid ja ühel aknal on luugid ees.” 

Näis, et minu märkus üllatas ning, nagu mulle tundus, pisut ehmatas teda. 

"Minu üheks hobiks on fotograafia,” lausus ta. "Ma olen seal pimiku sisustanud. Aga 
heldeke küll, millise tähelepaneliku noore daami peale me oleme sattunud! Kes seda 
oleks võinud arvata? Kes küll seda oleks võinud arvata?" Ta rääkis naljatoonil, aga tema 


pilgus küll nalja ei olnud, kui ta mulle otsa vaatas. Ma nägin sealt kahtlust ja pahameelt, 
aga mitte nalja. 

Nonii, härra Holmes, sellest hetkest peale, kui mõistsin, et nende tubadega on seotud 
midagi, mida ma ei tohtinud teada, põlesin ma soovist sinna minna. Tegemist polnud 
pelga uudishimuga, kuigi ma ei ole ka sellest prii. See oli rohkem kohusetunne - tunne, et 
minu sinnatungimisest võib midagi head tulla. Palju räägitakse naiselikust 

vaistust; võib-olla tekitas naiselik vaist minus selle tunde. Igatahes i see tunne olemas 
ning ma valvasin innukalt iga võimalust keela-d uksest sisse minna. 

See võimalus tekkis alles eile. Võin teile öelda, et peale härra Ru-stle'i on neis tühjades 
tubades tegemist nii Tolleril kui ka tema jsel ning kord nägin ma, kuidas Toller suure 
musta lõuendist koti ;alt sisse minnes kaasa viis. Viimasel ajal on Toller kõvasti jooma 
akanud ja eile õhtul oli ta väga purjus ning kui ma trepist üles läk-n, oli võti selle ukse 
ette jäetud. Mul ei ole vähimatki kahtlust, et Iile unustas sinna Toller. Härra ja proua 
Rucastle olid mõlemad umisel korrusel ja laps oli nende juures, nii et mul avanes oivaline 
õimalus. Keerasin võtit õrnalt lukuaugus, tegin ukse lahti ja lipsa-sisse. 

Minu ees oli kitsas koridor, tapetseerimata ja ilma vaibata, mis gi lõpus täisnurkse 
pöörde. Nurga taga olid reas kolm ust, millest limene ja kolmas olid lahti. Need mõlemad 
viisid tühja tuppa, mis id tolmused ja nukrad, ühes toas oli kaks akent, teises üks, ning )ik 
need aknad olid nii paksu mustusekorraga kaetud, et õhtuvalgus neist ainult ähmaselt läbi 
kumas. Keskmine uks oli kinni ning selles oli jäme raudlatt, mis oli ühes otsas tabalukuga 
seina sees oleva ga külge kinnitatud ja teisel pool tugeva köiega kinni seotud. Uks oli ka 
lukus ja võtit ei olnud ukse ees. Selles barrikadeeritud toas oli ilmselt luugiga kaetud 
aken ning ometi võisin ma ukse alt paistva ma järgi näha, et tuba ei olnud pime. Ilmselt 
oli toas katuseaken, fais ülalt valgust sisse laskis. Kui ma seisin koridoris ja vahtisin seda 
pahaendelist ust ning mõtlesin, mis saladust see varjata võib, kuulsin ma äkitselt toast 
sammukaja ning nägin selle ähmase, ukse alt paistva valgustriibu taustal üht varju edasi- 
tagasi liikumas. Kui pa seda nägin, härra Holmes, valdas mind pöörane, arutu hirm. Minu 
liiga pingul närvid ütlesid äkitselt üles ning ma pöörasin ringi ja jooksin - jooksin, otsekui 
püüaks mingi kohutav käsi mul seelikusabast kinni krahmata. Ma tormasin mööda 
koridori, uksest välja ning otse härra Rucastle'i käte vahele, kes mind teisel pool ust 
ootas. 

"See olite siis teie,” ütles ta naeratades. "Seda ma arvasingi, kui ma nägin, et uks oli 
lahti.” 

"Oh, mul on nii hirm!" hingeldasin ma. 

"Kulla noor daam! Kulla noor daam!" Te ei kujuta ette, kui paitav 

ja rahustav tema hääl oli. "Ja mis teid siis nii hirmutas, kulla noor daam?" 

Aga tema hääl oli natuke liiga meelitlev. Ta läks pisut liiale. olin jälle erk ja valvel. 

"Ma olin küllalt rumal, et tühja tiiba minna," vastasin ma. "Aga sealne ähmane vaikus 
on nii üksildane ja jube, et ma hakkasin kartma ja jooksin jälle välja. Oh, seal on nii 
kohutavalt vaikne!" 

"Kas ainult vaikne?" küsis ta mind teraselt silmitsedes. 

"Aga mida teie siis arvasite?" vastasin ma. 

"Miks ma teie meelest seda ust lukus hoian?" 

"Seda ma küll ei tea.” 


"Nende inimeste eemalhoidmiseks, kellel pole sinna asja. Kas mõistate?" Ta naeratas 
ikka veel kõige armastusväärsemal kombel. 

"Ma olen kindel, et kui ma oleksin teadnud...” 

"Noh nii, nüüd te teate. Ja kui te oma jala veel kunagi üle selle läve tõstate,” siinkohal 
tardus naeratus hetke jooksul raevugrimassiks ning ta vahtis mind tõeliselt kuratliku 
näoga, "siis viskan ma teid mastifi ette.” 

Ma olin nii kohkunud, et ma ei teadnudki, mida ma tegin. Küllap ma tormasin temast 
mööda oma tuppa. Ma mäletan alles seda, et lebasin üleni värisedes oma voodis. Siis 
mõtlesin ma teist, härra Holmes. Ma ei suutnud seal enam ilma kelleltki nõu küsimata 
elada. Ma kartsin seda maja, seda meest, naist, teenreid, isegi seda last. Nad kõik olid 
minu meelest jubedad. Kui ma ainult saaksin teid siia kutsuda, oleks kõik hästi. Muidugi 
oleksin ma võinud majast põgeneda, aga minu uudishimu oli peaaegu niisama tugev nagu 
hirm. Peagi olin ma otsusele jõudnud. Ma pidin saatma teile telegrammi. Panin mantli 
selga ja kübara pähe, läksin postkontorisse, mis on majast umbes poole miili kaugusel, 
ning tulin siis palju kergema südamega tagasi. Uksele lähenedes tuli mulle pähe hirmus 
kahtlus, et koer võib lahti olla, aga mulle meenus, et Toller oli end sel õhtul päris 
oimetuks joonud, ning ma teadsin, et tema oli majakondsetesl ainus, kellel oli sellele 
metsikule olendile mingi mõju või kes söandas teda lahti lasta. Ma lipsasin ohutult majja 
ning lebasin pool ööd ärkvel sellest rõõmsast mõttest, et ma saan teiega kokku. Mul ei 
olnud mingit raskust loa saamisega täna hommikul Winchesteri tulla, aga ma pean olema 
tagasi enne kolme, sest härra ja proua 

Rucastle lähevad külla ning jäävad ära terveks õhtuks, nii et ma pean lapse eest 
hoolitsema. Nii, nüüd olen ma rääkinud teile kõigist oma seiklustest, härra Holmes, ning 
ma oleksin väga rõõmus, kui te oskaksite mulle öelda, mida see kõik tähendab, ning 
eelkõige, mida peaksin tegema." 

Holmes ja mina olime kuulanud lummatult seda erakordset jutustust. Nüüd tõusis mu 
sõber püsti ja sammus toas edasi-tagasi, käed jskus ning ülimalt tõsine ilme näol. 

"Kas Toller on ikka veel purjus?” küsis ta. 

"Jah. Ma kuulsin, kuidas tema naine ütles proua Rucastle'ile, et ei suuda mehega midagi 
teha.” 

"See on hea. Ja Rucastle'id lähevad täna õhtul välja?" 

"Jah." 

"Kas majas on hea tugeva lukuga kelder?" 

"Jah, veinikelder." 

"Mulle näib, et te olete terves selles loos käitunud väga vapralt ja arukalt, preili Hunter. 
Mis te arvate, kas te suudaksite veel ühe kangelasteo korda saata? Ma ei paluks seda teilt, 
kui ma ei peaks teid täiesti erakordseks naiseks.” 

"Ma püüan. Mida ma pean tegema?" 

"Minu sõber ja mina tuleme kella seitsmeks Punastesse Pöökidesse. Selleks ajaks on 
Rucastle'id läinud ning me loodame, et Toller on teovõimetu. Jääb üle ainult proua 
Toller, kes võib häiret tõsta. Kui te taksile saata ta mingi ülesandega keldrisse ning ta siis 
luku taha panna, teeksite te asja palju lihtsamaks." 

"Ma teen seda.” 

1 "Suurepärane! Vaatame seda asja siis põhjalikumalt. Muidugi on olemas ainult üks 
võimalik seletus. Teid toodi siia, et te kehastaksite kedagi, ning see inimene ise on seal 


toas vangis. See on ilmselge. Mis puutub sellesse, kes see vang on, siis pole mul mingit 
kahtlust, et see on tütar, preili Alice Rucastle, kes olevat läinud Ameerikasse, kui ma 
õigesti mäletan. Teid valiti välja kahtlemata sellepärast, et te sarnanesite temaga 
pikkuselt, kehaehituselt ja juuste värvilt. Tema uksed olid maha lõigatud, väga võimalik, 
et mingi haiguse tõttu, mida ta põdes, ja nii muidugi pidid ka teie juuksed ohverdatud 
saama. Kummalise juhuse tõttu sattusite tema palmiku peale. Mees maanteel on 
kahtlemata mõni tema sõber - võimalik, et peigmees — 

ning pole kahtlust, et kuna teie kandsite selle tütarlapse kleiti ja olite nii tema moodi, 
veendus ta teie naeru põhjal ja hiljem teie märguande põhjal iga kord, et preili Rucastle 
oli täiesti õnnelik ning ej soovinud enam tema tähelepanuavaldusi. Koer lastakse ööseks 
lahti, et takistada teda preili Rucastle'iga ühendust võtmast. Siiamaani on asi selge. Kõige 
tõsisem punkt selles juhtumis on lapse iseloom.” 

"Mismoodi see küll asjasse puutub?" hüüatasin ma. 

"Kulla Watson, teie kui arst saate vanemaid uurides alati ka lapse kohta midagi teada. 
Kas te ei taipa, et vastupidine kehtib samuti. Ma olen sageli saanud esimese tõelise 
ettekujutuse vanemate iseloomust, uurides nende lapsi. Selle lapse iseloom on 
ebaloomulikult julm, julmus julmuse pärast, ning ükskõik, kas ta on saanud selle oma 
naeratavalt isalt, nagu ma kalduksin arvama, või emalt, igal juhul ennustab see halba 
vaesele tütarlapsele, kes on nende võimuses." 

"Ma olen kindel, et teil on õigus, härra Holmes," hüüdis meie klient. "Mulle meenub 
tuhat asja, mis kinnitavad mulle, et te olete märki tabanud. Oh, ei maksa kaotada hetkegi, 
et seda vaesekest aidata.” 

"Me peame olema ettevaatlikud, sest meil on tegemist väga kavala mehega. Me ei saa 
enne kella seitset midagi teha. Sel kellaajal oleme teie juures ning lahendame selle 
saladuse õige pea.” 

Me pidasime sõna, sest kell oli täpselt seitse, kui me jõudsime Punastesse Pöökidesse, 
jätnud oma vedruvankri teeäärsesse kõrtsi. Puudesalgast, mille tumedad lehed särasid 
loojuva päikese valguses nagu häilitud metall, piisas, et maja asukohale osutada, isegi kui 
preili Hunter ei oleks naeratades trepil seisnud. 

"Kas te saite sellega hakkama?" küsis Holmes. 

Kusagilt altpoolt kostis valju tagumist. "See on proua Tollcr keldris," ütles preili 
Hunter. "Tema mees norskab köögis vaiba peal. Siin on tema võtmed, mis on härra 
Rucastle'i võtmete koopiad." 

"Te olete tõesti tubli olnud!" hüüatas Holmes õhinal. "Näidake nüüd teed ja me teeme 
peagi sellele mustale loole lõpu." 

Me läksime trepist üles, keerasime ukse lukust lahti, kõndisime mööda koridori ja 
leidsime end barrikaadi eest, mida preili Hunte' oli kirjeldanud. Holmes lõikas köie läbi ja 
võttis ristlati ära. Süs proovis ta lukuaugus mitmesuguseid võtmeid, kuid edutult. Seest ei 

kostnud ühtki häält ning selle vaikuse peale tõmbus Holmesi nägu pilve. 

"Ma loodan, et me ei ole hiljaks jäänud,” ütles ta. "Ma arvan, preili Hunter, et me 
läheme parem ilma teieta sisse. Niisiis, Watson, suruge õlg vastu ust ning vaatame, kas 
me pääseme tuppa.” See oli vana logisev uks ning andis meie ühendatud jõu survele 
damaid järele. Me tormasime tuppa. See oli tühi. Toas ei olnud ingit mööblit peale 
väikese õlgmadratsiga voodi, väikese laua ja rvitäie voodipesu. Katuseaken oli lahti ja 


vang kadunud. 'Siin on olnud tegemist mingi sulitembuga,” ütles Holmes, "see lurjus 
kahtlustas preili Hunterit ja viis oma ohvri minema.” 

"Aga kuidas?" 

"Katuseakna kaudu. Me näeme kohe, kuidas see tal õnnestus.” olmes tõmbas end 
katusele. "Oo jaa," hüüdis ta, "vastu katuse-ästast on pika kerge redeli ots. Nii ta seda 
tegigi.” 

"Aga see on võimatu,” ütles preili Hunter, "redel ei olnud seal, kui Rucastle'id ära 
sõitsid.” 

Ta tuli tagasi ja tegi seda siis. Ma ütlen teile, et see on tark ja ohtlik mees. Ma ei oleks 
eriti üllatunud, kui need oleksid tema sammud, mida ma praegu trepil kuulen. Watson, 
oleks vist hea, kui teil revolver käepärast oleks." 

Vaevalt oli ta jõudnud need sõnad lausuda, kui toauksele ilmus üks mees, väga paks ja 
tugev mees, kellel oli raske kepp käes. Preili Hunter hakkas teda nähes kisendama ja 
vajus seina najale, aga erlock Holmes hüppas mehele vastu. 

"Igavene lurjus!" nõudis ta. "Kus on teie tütar?" 

Paks mees vaatas toas ringi ja tõstis siis pilgu lahtisele katuseaknale. 

"Seda pean mina teilt küsima,” kriiskas ta, "varganäod sellised! Nuhid ja vargad! Ma 
tabasin teid teolt, eks ole? Te olete mul pihus. Küll ma teile näitan!" Ta pöördus ringi ja 
tormas klõbinal trepist alla. 

"Ta läks koera tooma!" hüüdis preili Hunter. 

"Mul on revolver,” ütlesin ma. 

"Pange parem välisuks kinni," karjus Holmes ning me jooksime kõik koos trepist alla. 
Me olime vaevalt esikusse jõudnud, kui kuulsime koera haukumist ning seejärel valukisa, 
millega kaasnes 

jube lõrin, mida oli hirmus kuulata. Punase näo ja värisevate kätega vanapoolne mees 
tuikus kõrvaluksest sisse. 

"Jumal hoidku!" hüüdis ta. "Keegi on koera lahti lasknud. Sellele pole kaks päeva süüa 
antud. Kähku, kähku, või muidu on liiga hilja!" 

Holmes ja mina sööstsime välja, tormasime ümber maja nurga ning meie järel tõttas 
Toller. Suure näljase eluka must koon oli Rucastle'i kõri kallal, mees ise aga viskles ja 
kisendas maas. Ma jooksin ligi ja lasksin koerale kuuli pähe ning loom kukkus küljeli, 
kusjuures tema teravad valged hambad olid ikka veel Rucastle'i kõri paksudes voltides. 
Suure vaevaga lahutasime mehe koera haardest ja kandsime ta elusana, kuid jubedalt 
vigastatuna majja. Asetasime ta elutoa diivanile ning, saatnud kaineks saanud Tolled 
naisele uudiseid viima, tegin ma, mida suutsin, et tal valu leevendada. Olime kõik tema 
ümber kogunenud, kui uks lahti läks ja pikk kõhetu naine tuppa tuli. 

"Proua Toller!" hüüdis preili Hunter. 

"Jah, preili. Härra Rucastle laskis mind välja, kui ta tagasi tuli, enne kui ta üles teie 
juurde läks. Ah, preili, küll on kahju, et te ei öelnud mulle, mida te plaanitsesite, sest ma 
oleksin teile öelnud, et teie vaev on asjatu.” 

"Ahaa!" ütles Holmes teda teraselt silmitsedes. "On selge, et proua Toller teab sellest 
asjast rohkem kui keegi teine.” 

"Jah, härra, tean külija olen ka valmis rääkima, mida ma tean." 

"Siis istuge, palun, ja jutustage meile, sest pean tunnistama, et mitme asjaolu suhtes 
olen ma ikka veel teadmatuses.” 


"Ma teen selle teile varsti selgeks,” ütles proua Toller, "ja ma oleksin teinud seda juba 
enne, kui ma oleksin keldrist välja saanud. Kui see asi läheb politseikohtusse, pidage siis 
meeles, et mina olin ikka teie sõber ja preili Alice'i sõber ka.” 

Preili Alice ei olnud kunagi kodus õnnelik, sellest ajast peale, km tema isa uue naise 
võttis. Teda halvustati ja tal polnud milleski sõnaõigust, aga õieti hulluks läks asi siis, kui 
ta ühe sõbra majas härra Fowlerit kohtas. Niipalju kui mina teada sain, olid prei'1 Alice'il 
testamendi järgi omad õigused, aga ta oli nii vaikne Ja kannatlik, et ta ei lausunud neist 
kunagi sõnakestki, jättis lihtsa kõik härra Rucastle'i hooleks. See teadis, et Alice'ilt 
polnud tal 

midagi karta, aga kui tekkis võimalus, et ilmub abikaasa, kes nõuaks kõike, mida 
seadus ette nägi, siis otsustas isa sellele loole lõpu teha. 

Ta tahtis, et Alice kirjutaks alla paberile, mille järgi ta saaks kasutada tütre raha, 
ükskõik, kas tütar on abielus või ei. Kui preili Alice seda tegemast keeldus, vaevas härra 
Rucastle teda senikaua, kuni ta jäi ajupõletikku ning tal oli kuus nädalat surm silme ees. 
Siis paranes preili Alice lõpuks, temast oli järel paljas vari ning tema ilusad jiuksed olid 
maha lõigatud, aga see ei muutnud tema austaja mõtteid Jing see jäi ikka temale truuks.” 

"Ahaa!" ütles Holmes. "See. mida te meile nii lahkelt rääkinud flete, teeb asja üsna 
selgeks ja ma võin tuletada kõik ülejäänu. Ma oletan, et siis pani härra Rucastle oma tütre 
tuppa kinni?" 

"Jah, härra." 

"Ja tõi preili Hunteri Londonist siia, et ebameeldivalt järjekindlast härra Fowlerist lahti 
saada.” 

"Nii see oli, härra.” "Aga et härra Fowler oli sihikindel mees, nagu tubli meremees 
feeabki olema, siis piiras ta maja ning, kohanud teid, õnnestus tal teatud argumentide, 
rahaliste või mingite muudega, veenda teid, et teie huvid langevad tema huvidega 
kokku.” 

"Härra Fowler oli väga lahke jutuga ja helde käega mees,” ütles proua Toller rahulikult. 

"Ja sel kombel kandis ta hoolt, et teie mehel ei tulnud joogipoolisest puudu ning et redel 
oleks valmis niipea, kui teie peremees on läinud." 

"Teil on õigus, härra, nii see juhtuski.” 

"Olen kindel, et me võlgneme teile vabanduse, proua Toller,”" ütles Holmes, "sest te 
olete tõesti selgitanud kõik, mis meile peamurdmist põhjustas. Ja siin tulevadki kohalik 
arst ja proua Rucastle, nii et ma arvan, Watson, et saadame parem preili Hunteri tagasi 
Winchesteri, sest mulle näib, et meie locus standi on nüüd üsna küsitav.” 

Ja nõnda sai lahendatud selle punaste pöökidega õudse maja nõistatus. Härra Rucastle 
jäi ellu, aga oli elu lõpuni murtud mees, eda hoidis elus üksnes tema armastava naise 
hoolitsus. Nad elavad ikka veel koos oma vanade teenritega, kes teavad tõenäoliselt nii 
alju Rucastle'ide endisest elust, et ta kardab neist lahkuda. Härra 

Fowler ja preili Rucastle abiellusid eriloa alusel Southamptonis päev pärast põgenemist 
ning härra Fowler on nüüd Mauritiuse saarel riigiametis. Mis puutub preili Violet 
Hunterisse, siis ei ilmutanud mu sõber Holmes minu suureks pettumuseks tema vastu 
edasist huvi, kui ta oli lakanud ühe probleemi keskmeks olemast, ning see neiu on nüüd 
ühe erakooli juhataja Walsallis, kus ta on minu teada märkimisväärset edu saavutanud. 


IX. VIIS APELSINISEEMET 


Kui ma vaatan üle oma märkmeid ja ülestähendusi Sherlock Holmesi juhtumitest 
kaheksakümne teise ja üheksakümnenda aasta vahel, kerkib mu silme ette nii palju 
kummalisi ja huvitavaid asju, et pole kerge otsustada, mida võtta või mida jätta. Mõni 
lugu on aga juba ajalehtede kaudu kuulsaks saanud, ning mõni ei andnud mu sõbrale 
võimalust ilmutada neid iseäralikke omadusi, mis tal nii täiuslikul kujul olemas olid ning 
mille illustreerimine ongi käesolevate märkmete eesmärk. Mõne juhtumi puhul pole 
olnud kasu isegi Sherlock Holmesi hiilgavast analüütilise mõtlemise võimest ning nende 
kirjeldused jääksid ilma lõputa lugudeks, mõnes juhtumis on selgust saadud ainult 
osaliselt ning seletus rajaneb pigem oletustel ja aimustel kui ülimalt loogilistel tõenditel, 
mida Holmes nii kõrgelt hindas. Kuid ühe viimasesse liiki kuuluva juhtumiga kaasnesid 
sellegipoolest nii märkimisväärsed üksikasjad ning selle lõpplahendus oli nii hämmastav, 
et ma tunnen kiusatust seda kuidagiviisi kirja panna, kuigi mõni looga seotud seik ei ole 
lõpuni selgeks saanud ega saa ilmselt ka tulevikus. 

1887. aasta andis meile pika rea vähem või rohkem huvitavaid juhtumeid, millest mul 
on olemas üleskirjutused. Selle aastaringi pealkirjade all leiduvad kirjeldused seiklusest 
Paradoli kambris; asjaarmastajate kerjuste seltsist, kellele kuulus luksuslik klubi mööbli- 
'ao all võlvkeldris; asjaoludest, mis olid seotud Briti parklaeva “Sophy Anderson” 
kadumisega; Grice Patersonsi erakordsetest seiklustest Uffa saarel, ning lõpuks 
Camberwelli mürgitamisloost. 

Nagu võib-olla mäletatakse, suutis Sherlock Holmes viimase juhtumi puhul surnud 
mehe kella üles keerates tõestada, et see oli kaks tundi enne seda üles keeratud ning et 
kadunuke oli seega selle ajavahemiku sees magama läinud - järeldus, mis oli juhtumi 
lahendamisel ülimalt tähtis. Kõigist neist lugudest võin ma kunagi tulevikus kirjutada, 
kuid üheski neist ei olnud sääraseid erakordseid jooni, nagu pakkus see kummaline 
asjaolude ahel, mille kirjeldamiseks ma nüüd olen sule haaranud. 

Käes oli septembri lõpp ning pööripäevased tuulepuhangud olid läinud erakordselt 
ägedaks. Terve päeva oli tuul ulgunud ning vihni piitsutanud vastu aknaid, nii et me 
olime sunnitud isegi siin, inimkäte loodud suure Londoni südames oma mõtted hetkeks 
argielust lahti rebima ning tunnustama nende loodusjõudude võimsust, mis möirgavad 
inimkonna peale inimeste ehitatud tsivilisatsioonitrellide vahelt otsekui taltsutamata 
metselajad puuris. Õhtu saabudes torm tugevnes ja muutus valjemaks ning tuul nuttis ja 
nuuksus korstnas nagu laps. Sherlock Holmes istus mõtlikult kamina ees ning koostas 
kuritegude kataloogi indeksit, mina aga olin süvenenud ühte Clark Russelli toredasse 
merejuttu, kuni tormi ulgumine väljas näis segunevat raamatus kirjeldatuga ning 
vihmaladin üle minevat merelainete kestvaks kohinaks. Mu naine oli emale külla läinud 
ning mõneks päevaks sai minust uuesti mu endise korteri elanik Baker Streetil. 

"Tohoh!" ütlesin ma oma kaaslase poole vaadates. "See oli küll uksekell. Kes võiks 
täna õhtul siia tulla? Võib-olla mõni teie sõber?" 

"Peale teie ei ole mul ühtki sõpra," vastas Holmes. "Mul pole kombeks külalisi 
kutsuda." "Võib-olla siis klient?" 

"Kui nii, siis on tegemist tõsise juhtumiga. Tühisem põhjus ei ajaks inimest välja sellise 
ilmaga ja sellisel tunnil. Aga küllap see on hoopis mõni perenaise tuttav.” 


Kuid Sherlock Holmesi oletus oli ekslik, sest koridorist kostsid sammud ja uksele 
koputati. Holmes sirutas välja oma pika käe ja keeras lambi endast eemale, selle tühja 
tooli poole, kuhu uustulnuk pidi istuma. "Sisse!" ütles Holmes. 

Tuppa astunud mees oli noor, välimuse järgi umbes kahekümne kahe aastane, 
hoolitsetud välimusega ja korralikult riides ning tema 

hoiakus oli midagi suursugust ja peent. Tilkuv vihmavari, mida ta käes hoidis, ning 
tema pikk tilkuv vihmamantel näitasid, millise hirmsa ilmaga ta siia oli tulnud. Ta vaatas 
lambivalguses murelikult ringi ning ma nägin, et tema nägu oli kahvatu ning silmades oli 
sünge pilk nagu inimesel, keda rõhub mingi ränk mure. "Ma võlgnen teile vabanduse,” 
ütles ta kuldraamidega näpits-prille silme ette tõstes. "Loodan, et ma teid ei seganud. 
Kardan, et olen toonud teie õdusasse tuppa tormi ja vihina hingust.” 

"Andke mulle oma mantel ja vihmavari," lausus Holmes. "Las need puhkavad siin 
konksu otsas ja saavad natuke kuivemaks. Ma äen, et te olete tulnud edelakandist.” 

"Jah, Horshamist.” 

"See savi ja krudisegu, mida ma märkan teie kingakappidel, on sealsetele teedele üpris 
iseloomulik.” 

"Ma tulin nõu küsima.” 

"Seda on kerge anda.” 

"Ja abi paluma.” 

"See ei ole alati nii kerge.” 

"Ma olen teist kuulnud, härra Holmes. Major Prendergast rääkis, kuidas te teda 
Tankerville'i klubi skandaalis päästsite.” 

"Ah jaa, muidugi. Teda süüdistati ülekohtuselt petmises kaardimängus." 

"Ta ütles, et teie suudate kõik mõistatused lahendada." 

"Ta liialdas.” 

"Teie ei saavat kunagi lüüa." 

"Ma olen neli korda lüüa saanud - kolm korda meeste käest ja ühe korra naise käest.” 

"Aga mis tähtsust on sel, võrreldes teie edukate juhtumite arvuga?" 

"On tõsi, et üldiselt olen ma olnud edukas.” 

"Võib-olla läheb see siis nii ka minu puhul." 

"Palun tõmmake tool tulele lähemale ning olge nii lahke ja tehke mulle teatavaks mõni 
oma loo üksikasi." 

"See ei ole tavaline lugu.” 

"Ükski minu juurde jõudnud lugu ei ole tavaline. Mina olen viimane 
apellatsioonikohus.” 

"Ja ometi kahtlen ma. kas te olete kõigi oma kogemuste juures 

kuulnud mõistatuslikumast ja seletamatumast sündmusteahelast kui see, mis on aset 
leidnud minu perekonnas." 

"Te äratate minus huvi,” lausus Holmes. "Palun esitage meile põhilised faktid algusest 
peale ning hiljem võin ma esitada teile küsimusi nende üksikasjade kohta, mis tunduvad 
mulle kõige tähtsamatena.” 

Noormees tõmbas tooli lähemale ning sirutas märjad jalad tule-leegi poole. 


"Minu nimi on John Openshaw,” ütles ta, "aga niipalju kui ma aru saan, on minu enda 
asjadel selle hirmsa looga vähe pistmist. Küsimus on päranduses, nii et ma pean teile 
faktidest ettekujutuse andmiseks päris algusesse minema. 

Olgu teile teadmiseks, et minu vanaisal oli kaks poega: onu Elias ja minu isa Joseph. 
Isal oli väike vabrik Coventrys, mida ta laiendas, kui leiutati jalgratas. Talle kuulus 
Openshaw' purunematu kummi patent ning tema äri läks nii edukalt, et ta võis selle maha 
müüa ning kenasti kindlustatuna äritegevusest loobuda. 

Onu Elias emigreeris noore mehena Ameerikasse ning hakkas istanduseomanikuks 
Floridas, kus tal teadete kohaselt väga hästi läks. Sõja ajal võitles ta Jacksoni armees ning 
hiljem Hoodi juhtimise all, kus ta koloneli aukraadi sai. Kui Lee relvad maha pani. läks 
onu tagasi oma istandusse, kuhu ta jäi kolmeks või neljaks aastaks. Tuhande kaheksasaja 
kuuekümne üheksanda või seitsmekümnenda aasta paiku tuli onu tagasi Euroopasse ja 
ostis väikese maavalduse Sussexis, Horshami lähedal. Ta oli Ameerikas väga 
tähelepanuväärse varanduse omanikuks saanud, aga tema äratuleku põhjus oli see, et talle 
ei meeldinud neegrid ega vabariikliku valitsuse otsus neile valimisõigus anda. Ta oli 
erakordne inimene, äge ja tormakas, vihasest peast väga ropu suuga ning väga üksildase 
eluviisiga. Ma kahtlen, kas ta kõigi Horshamis elatud aastate jooksul üldse jalga linna 
tõstis. Tal oli maja ümber aed ja paar-kolm niitu ning seal käis ta jalutamas, kuigi sageli 
ei lahkunud ta mitu nädalat järjest oma toast. Ta jõi üpris palju brändit ja suitsetas palju, 
aga ta ei käinud kellegagi seltskondlikult läbi ega tahtnud näha ühtki sõpra, isegi mitte 
oma venda. 

Minu vastu ei olnud tal midagi, ma hakkasin talle meeldima, sest kui ta mind esimest 
korda nägi, olin ma umbes kaheteistkümneaastane 

nooruk. See võis olla tuhande kaheksasaja seitsmekümne kaheksandal aastal, kui ta oli 
kaheksa või üheksa aastat Inglismaal ;elanud. Ta palus, et isa mul tema juures elada 
lubaks, ning omal kombel oli ta minu vastu väga lahke. Kainest peast meeldis talle 
minuga triktrakki ja kabet mängida ning ta tegi mind oma esindajaks asjaajamises nii 
teenijate kui ka poemeestega, nii et kuueteistkümnendaks eluaastaks olin ma majas 
tõeline peremees. Minu käes olid kõik võtmed ning ma võisin minna, kuhu tahtsin, ja 
teha, mida ma tahtsin, senikaua, kuni ma onu isiklikku ellu ei sekkunud. Kuid maja osas 
oli siiski üks iseäralik erand, sest onul oli pööningul tuba, (alati lukus kolikamber, kuhu 
ta ei lubanud kunagi ei minul ega kellelgi teisel minna. Olen poisiliku uudishimuga selle 
lukuaugust sisse piilunud, aga ma ei näinud seal midagi peale vanade kirstude ja 
kompsude, mis on säärases ruumis ootuspärased. 

Ühel päeval - see oli tuhande kaheksasaja kaheksakümne kolmanda aasta märtsis - 
lebas koloneli taldriku kõrval laual välismaise postitempliga ümbrik. Tavaliselt ta kirju ei 
saanud, sest tema arved tasuti sularahas ning tal polnud ühtegi sõpra. "Indiast!" ütles onu 
kirja kätte võttes. "Pondicerry postitempel. Mis see olla võib?" Kui ta ümbriku 
kiirustades avas, pudenes sealt välja viis väikest kuivatatud apelsiniseemet, mis kukkusid 
kõrinal tema taldikule. Ma hakkasin selle peale naerma, aga naer vaibus mu huulil, kui 
ma onu nägu nägin. Tema suu oli lahti vajunud, silmad olid pungis, nahk vahakarva ning 
ta vahtis ümbrikku, mida ta ikka veel värisevas käes hoidis. "K.K.K," kisendas ta ning 
lisas siis: "Oh, Jumal, Jumal, nüüd tuleb mul vanade pattude eest vastust anda!" 

"Mis see on, onu?" hüüdsin ma. 


"See on surm,” vastas onu, tõusis laua tagant ja läks oma tuppa, jättes mind õudusest 
vabisema. Võtsin ümbriku kätte ning nägin, et selle tagasikeeratava osa siseküljele, otse 
liimiriba kohale oli punase tindiga kolm K-tähte sirgeldatud. Peale viie kuivatatud 
seemne ei olnud ümbrikus midagi. Mis võis olla onu haaranud hirmu põhjus? Tõusin 
hommikulauast ning kohtasin trepist üles minnes onu, kes tuli alla, ühes käes vana 
roostes võti, ilmselt kolikambri võti, ning teises käes väike vaskkarp, mis meenutas 
kassakarpi. 

"Nad võivad teha, mida tahavad, aga alt vean ma neid ikkagi,” ütles ta vandudes. "Ütle 
Maryle, et ta täna minu kaminasse tule 

teeks, ning lase kutsuda Horshami advokaat Fordham.” 

Ma tegin, nagu ta käskinud oli, ning kui advokaat saabus, paluti mul tuppa minna. Tuli 
põles heledalt ning kaminas oli hulk musta kohevat tuhka, otsekui oleks seal pabereid 
põletatud, vaskkarp seisis aga lahtiselt ja tühjana kamina kõrval. Karpi vaadates märkasin 
ma võpatades, et ka selle kaanele oli kirjutatud kolm K-tähte, mida ma olin hommikul 
ümbriku peal näinud. 

"John, ma soovin, et sa oleksid tunnistajaks minu testamendile." ütles onu. "Ma jätan 
oma maavalduse koos kõigi selle heade ja halbade külgedega oma vennale, sinu isale, 
kellelt see läheb kahtlemata päranduse teel sinule. Kui sa saad sellest rahulikult rõõmu 
tunda, siis on kõik korras. Kui sa aga leiad, et see pole võimalik, siis võta kuulda mu nõu, 
kulla poiss, ja jäta see valdus oma kõige vihasemale vaenlasele. Anna andeks, et ma jätan 
sulle säärase kahtlase väärtusega päranduse, aga ma ei oska öelda, millise pöörde asjad 
võtavad. Ole kena ja kirjuta alla sinna, kuhu härra Fordham näitab.” 

Andsin osutatud kohta allkirja ning advokaat võttis testamendi kaasa. Nagu te võite 
arvata, jättis see iseäralik juhtum mulle väga sügava mulje ning ma mõtisklesin selle üle 
ning kaalusin seda mõttes igati, ilma et oleksin osanud mingile järeldusele jõuda. Ometi 
ei suutnud ma vabaneda hinge jäänud ähmasest hirmutundest, kuigi nädalate möödudes, 
kui ei juhtunud midagi, mis oleks meie tavalist elurütmi häirinud, muutus see tunne 
vähem teravaks. Ma märkasin siiski oma onus muutust. Ta jõi rohkem kui kunagi enne 
ning vältis veelgi enam igasugust seltskonda. Enamiku ajast veetis ta oma toas, uks 
seestpoolt lukku keeratud, ainult mõnikord ilmus ta sealt joomisest pöörasena nähtavale, 
jooksis majast välja ning tormas mööda aeda ringi, revolver käes, karjudes, et ta ei karda 
keda kuraditki ning et teda ei saa inimene ega saatan lamba kombel aedikusse panna. Kui 
need ägedushood läbi said, jooksis ta aga suure lärmiga majja ning pani ukse enda järel 
lukkuja riivi, otsekui inimene, kes ei suuda enam kauem trotsida südamepõhjas lasuvat 
hirmu. Sellistel kordadel nägin ma, et tema nägu läikis isegi külma ilmaga niiskusest, 
otsekui oleks see olnud äsja kaussi pistetud. 

Niisiis, härra Holmes, et asjaga ühele poole saada ja et mitte teie kannatust enam kauem 
kurjasti kasutada, pean ma ütlema, et jõudis kätte öö, mil onu ühelt sääraselt purjus 
väljasööstult tagasi ei tulnud. 

Kui me teda otsima läksime, leidsime ta näoli väikesest rohelise lahuga ümbritsetud 
tiigist, mis asus aia tagumises osas. Polnud pingit märki vägivallast ning vesi oli ainult 
kaks jalga sügav, nii et eeluurimiskohus võttis arvesse tema kui veidriku kuulsust ning 
pustas, et tegemist oli enesetapuga. Aga minul, kes ma teadsin, pidas ainuüksi mõte 
surmast teda võpatama pani, oli üpris raske nd veenda, et onu oli vaevaks võtnud ise 


surmale vastu minna, iluurimiskohtu otsus aga kinnitati ning minu isa sai endale onu 
aldused ja umbes neliteist tuhat naela, mis pangas onu arvel oli.” 

"Üks hetk." ütles Holmes vahele. "Ma tajun, et teie jutustus ujuneb üheks kõige 
märkimisväärsemaks looks, mida ma kunagi uulnud olen. Öelge mulle, mis kuupäeval 
teie onu kirja sai ning mis kuupäeval toimus arvatav enesetapp.” 

"Kiri saabus 10. märtsil 1883. aastal. Onu suri seitse nädalat hiljem, 2. mai öösel.” 
"Tänan teid! Palun jätkake." 

"Kui mu isa võttis üle valdused Horshamis, uuris ta minu palvel hoolikalt kolikambrit, 
mis oli alati lukus seisnud. Me leidsime sealt vaskkarbi, kuigi selle sisu oli hävitatud. 
Kaane siseküljel oli paberist lipik, millel kordusid tähed K.K.K. ning nende alla oli 
kirjutatud: "Kirjad, märgukirjad, kviitungid ja register.” Meie meelest näitas see. mis 
laadi pabereid kolonel Openshaw hävitas. Peale selle ei olnud pööningul midagi olulist, 
olid ainult igasugused laialipuistatud paberid ja märkmikud, mis puudutasid onu elu 
Ameerikas. Mõni neist pärines sõjaajast ja näitas, et onu oli oma kohust hästi täitnud ning 
tal oli olnud vapra sõjamehe kuulsus. Teised olid pärit lõunaosariikide taastamise ajast 
ning puudutasid peamiselt poliitikat, sest ilmselt oli onu aktiivselt osalenud vastuseisus 
Põhjast saadetud poliitilistele seiklejatele. 

Noh, 1884. aasta alguses asus mu isa Horshami elama ning meie elu kulges väga 
kenasti 1885. aasta jaanuarini. Neljandal uue aasta päeval istusime koos isaga 
hommikulauda ning ma kuulsin, kuidas isa järsku üllatusest hüüatas. Seal ta istus, äsja 
avatud ümbrik käes ning viis kuivatatud apelsiniseemet teise käe väljasirutatud peopesal. 
Ta oli alati naernud selle üle, mida ta nimetas minu lorijutuks koloneli kohta, aga nüüd, 
kui samasugune asi oli juhtunud tema endaga. oli tal väga ehmunud ja kimbatuses ilme. 

"Noo, mida see ometi tähendab, John?" kogeles ta. Minu süda oli sees tinatükiks 
tardunud. "See on K.K.K,” ütlesin ma. 

Isa vaatas ümbrikusse. "See ta ongi!" hüüatas ta. "Siin on needsamad tähed. Aga mis 
nende kohale on kirjutatud?" 

"Pange paberid päikesekella peale," lugesin ma üle tema õla piiludes. 

"Mis paberid? Mis päikesekell?" küsis isa. 

"Päikesekell aias. Ühtki teist siin pole," ütlesin ma, "aga paberid on ilmselt need, mis 
onu hävitas.” 

"Häh!" ütles isa kõigest väest julget nägu tehes. "Me elame tsiviliseeritud maal ning me 
ei salli seda sorti tembutamist. Kust see tulnud on?" 

"Dundeest,”" vastasin ma postitemplit vaadates. 

"See on mingi naeruväärne ja tobe nali,” ütles isa. "Mis pistmist on minul 
päikesekellade ja paberitega? Ma ei kavatse sellele lollusele vähimatki tähelepanu 
pöörata.” 

"Mina läheksin küll politseisse,” laususin ma. 

"Ja saavutaksin selle, et mind minu vaeva eest välja naerdaks. Mitte midagi säärast ma 
el 16€;” 

"Siis luba, et ma räägin ise politseiga.” 

"Ei, ma keelan sul seda teha. Ma ei lase säärase lolluse ümber lärmi lüüa.” 

Isaga oli asjatu vaielda, sest ta oli väga kangekaelne mees. Sellegipoolest kõndisin ma 
ringi, süda täis halbu eelaimusi. 


Kolmandal päeval pärast kirja saabumist läks isa külla ühele vanale sõbrale, major 
Freebodyle, kes on Portsdown Hiili fordi komandör. Ma olin rõõmus, et isa sinna läks, 
sest mulle näis, et kodunt eemal oli ta ohust kaugemal. Kuid selles ma eksisin. Tema 
äraoleku teisel päeval sain ma majorilt kirja, milles mul paluti otsekohe sinna sõita. Isa 
oli kukkunud ühte neist sügavatest kriidi-aukudest, mida seal ümbruskonnas rohkesti 
leidub, ning lebas teadvusetult ja purustatud kolbaga. Ma tõttasin tema juurde, kuid ta 
suri teadvusele tulemata. Näis, et ta oli videvikus Farehamist tagasi tulnud, ning kuna 
maakoht oli talle tundmatu ja kriidiaugud taraga piiramata, ei kõhelnud eeluurimiskohus 
langetamast otsust, et tegemist oli "surmaga õnnetusjuhtumi tagajärjel". Kuigi ma uurisin 

hoolikalt kõiki isa surmaga seotud asjaolusid, ei õnnestunud mul leida midagi, mis 
oleks andnud tunnistust mõrvast. Polnud mingeid vägivalla jälgi, mingeid jalajälgi, 
mingit märki röövimisest, keegi ei olnud ümbruskonna teedel võõraid märganud. Ning 
ometi ei pruugi mul teile öelda, et mu meel ei olnud kaugeltki rahulik ning et ma olin 
peaaegu kindel, et isa vastu oli sepitsetud mõni nurjatu vandenõu. Niisugusel 
kurjakuulutaval kombel sain ma oma päranduse. Te küsite mult, miks ma seda maha ei 
müünud? Vastan, et olin üpris veendunud, et meie hädad sõltusid kuidagiviisi mingist 
intsidendist minu onu elus ning et mõnes teises majas oleks oht olnud niisama suur kui 
seal. 

Minu vaene isa leidis oma lõpu 1885. aasta jaanuaris ning sellest on nüüd möödunud 
kaks aastat ja kaheksa kuud. Selle aja olen ma elanud õnnelikult Horshamis ning 
hakkasin juba lootma, et see needus on meie perekonnalt kadunud ning selle mõju 
eelmise põlvkonnaga lõpule jõudnud. Olin aga liiga vara rõõmustanud: eile hommikul 
tabas mind hoop täpselt samal kujul, nagu see oli tabanud minu isa.” 

Noormees võttis vestitaskust kortsus ümbriku, pööras end laua poole ja raputas sinna 
viis väikest kuivanud apelsiniseemet. 

"Siin on see ümbrik," jätkas ta. "Londoni idaosa postitempliga. Ümbriku sees on 
needsamad sõnad, mis olid minu isale tulnud viimses sõnumis: K.K.K. ja "Pange paberid 
päikesekella peale.”" 

"Mida te ette olete võtnud?" küsis Holmes. 

"Mitte midagi." 

"Mitte midagi?" 

"Tõtt-öelda," noormees tõstis kõhnad valged käed näo ette, "olen ma tundnud end 
abituna. Mul on tunne nagu vaesel küülikul, kelle poole vingerdab madu. Näib, et ma 
olen vastupandamatu, armutu kurjuse küüsis, mida ei suuda tõrjuda mingi ettenägelikkus 
ega ettevaatusabinõud.” 

"Nonoh!" hüüatas Sherlock Holmes. "Te peate tegutsema, muidu olete kadunud mees. 
Teid võib päästa ainult energia. Praegu pole aega meelt heita.” 

"Ma pöördusin politsei poole.” 

"Ahnii!" 


'Aga nad kuulasid mu lugu muiates. Olen veendunud, et inspek- 

tor jõudis arvamusele, et kõik need kirjad on rumal nali ning minu sugulased said tõesti 
õnnetul kombel otsa, nagu väitis eeluurimis-kohus, ning nende surma ei maksa 
hoiatustega seostada.” 

Holmes raputas rusikaid. "Uskumatu totrus!" hüüdis ta. 

"Kuid nad andsid mulle siiski kaasa ühe politseiniku, kes võih minu juurde jääda." 

"Kas ta tuli täna teiega kaasa?" 

"Ei, käsu kohaselt pidi ta majja jääma.” 

Holmes viibutas uuesti rusikaid. 

"Miks te tulite minu juurde,” hüüdis ta, "ja eelkõige, miks te kohe siia ei tulnud?" 

"Ma ei teadnud tulla. Alles täna rääkisin ma major Prendergastile oma muredest ning ta 
soovitas mul teie poole pöörduda.” 

"Tegelikult tuli kiri teile kaks päeva tagasi. Me oleksime pidanud juba varem 
tegutsema. Ilmselt ei ole teil rohkem andmeid peale nende, millest te meile rääkisite - 
ühtki kõnekat üksikasja, millest võiks abi olla?" 

"Üks asi on," vastas John Openshaw. Ta tuhnis kuuetaskus, võttis välja luitunud, sinaka 
varjundiga paberilehe ning asetas selle lauale. "Mul on ähmaselt meeles,” ütles ta, "et kui 
onu oma pabereid põletas, olid need väikesed põlemata jäänud paberiservad, mis tuha 
sees lebasid, just seda värvi. Selle üksiku lehe leidsin ma tema toa põrandalt ning kaldun 
arvama, et see võib olla üks neist paberitest, mis teiste vahelt välja kukkus ja sel kombel 
hävitamata jäi. Ma ei mõista, kuidas see meid aidata saaks, kui mitte arvestada seemnete 
mainimist. Minu enda meelest on tegemist leheküljega mingist päevikust. See on 
vähimagi kahtluseta onu käekiri." 

Holmes liigutas lampi ning me kummardusime mõlemad lehe kohale, mille sakiline 
serv näitas, et see oli tõepoolest kusagilt välja rebitud. Lehekülje ülaossa oli kirjutatud 
"Märts 1869" ning selle all olid järgmised salapärased sissekanded: 

4 Tuli Hudson. Seesama vana platvorm. 

T Seemned McCauley'le, Paramore'ile ja John Swainile St. Augustine'ist. 

9 McCauley jalga lasknud. 

10 John Swain jalga lasknud. 

12 Käisin Paramore'i juures. Kõik korras. 

"Tänan teid!" ütles Holmes paberit kokku murdes ja seda meie külalisele tagasi andes. 
"Ja nüüd ei tohi te mingil juhul enam hetkegi laotada. Meil pole aega isegi seda arutada, 
mida te meile rääkisite, fe peate silmapilk koju minema ja tegutsema hakkama." 

"Mida ma tegema pean?" 

"Teil jääb üle teha ainult üht. Seda tuleb teha otsekohe. Te peate jjanema selle 
paberitüki, mida te meile näitasite, vaskkarbikesse, nriida te kirjeldasite. Te peate panema 
sinna ka kirja, milles te seletate, et kõik ülejäänud paberid põletas teie onu ära ning ainult 
see on alles jäänud. Te peate kinnitama seda sääraste sõnadega, mis neid veenaksid. 
Pärast seda peate karbi otsekohe päikesekella peale panema, nagu on nõutud 
juhtnöörides. Kas te saate aru?" 

"Täielikult." 

"Ärge mõelge praegu kättemaksust ega muust säärasest. Küllap me võime seda ka 
kohtu kaudu saavutada, kuid meie peame oma võrku alles punuma hakkama, nende võrk 
on aga juba punutud. Kõigepealt tuleb kõrvaldada see otsene oht, mis teid ähvardab. 
Teiseks tuleb lahendada see mõistatus ja karistada süüdlasi." 1 "Tänan teid!" ütles 


noormees tõustes ja mantlit selga pannes. "Te olete andnud mulle uue elu ja lootuse. Ma 
teen kindlasti teie nõuande järgi." 

"Ärge kaotage hetkegi. Ja mis kõige tähtsam, olge vahepeal ettevaatlik, sest minu 
meelest pole kahtlust, et teid ähvardab väga reaalne ja otsene oht. Kuidas te tagasi 
lähete?" 

"Rongiga Waterloo jaamast.” 

"Kell ei ole veel üheksa. Tänavad on rahvast täis, nii et ma usun, et seal ei pruugi teid 
oht ähvardada. Ning ometi ei ole valvsus ülearune." 

"Mul on relv.” 

"See on hea. Homme hakkan ma teie juhtumiga tegelema." 

"Me siis kohtume Horshamis?" 

"Ei, teie saladuse võti peitub Londonis. Just siin ma seda otsima hakkangi.” 

"Siis külastan ma teid paari päeva pärast uudistega karbikese ja paberite kohta. Ma 
järgin teie nõuandeid täht-tähelt.” 

Noormees jättis meiega kättpidi hüvasti ja lahkus. Väljas ulus ikka veel tuul ning vihm 
ladises japladises vastu aknaid. Näis, otsekui 

oleks see kummaline, pöörane lugu paiskunud meie tuppa märatsevate loodusjõudude 
keerisest - see oleks otsekui tormipuhangu meieni kantud adru - ning nüüd viis stiihia 
selle uuesti endaxa kaasa. 

Sherlock Holmes istus mõnda aega vaikides, pea rinnale vajunud ja pilk punakalt 
hõõguvale tulele suunatud. Siis pani ta piibu põlema, nõjatus vastu tooli seljatuge ja 
jälgis, kuidas sinised suitsu-rõngad üksteise järel lakke tõusid. 

"Ma arvan, Watson,” tähendas ta lõpuks, "et kõigi meie juhtumite hulgas pole olnud 
midagi nii fantastilist nagu see lugu.” 

"Välja arvatud võib-olla "Nelja märk”." 

"Mnjah. Võib-olla see välja arvatud. Ning ometi näib mulle, et John Openshaw on isegi 
suuremas ohus, kui olid Sholtod.” 

"Aga kas te olete jõudnud mingile kindlale arvamusele, mida see oht endast kujutab?" 
küsisin ma. 

"Selle iseloomus pole mingit kahtlust," vastas ta. 

"Mis see siis on? Kes on see K.K.K. ning miks ta jälitab seda õnnetut perekonda?" 

Sherlock Holmes sulges silmad, asetas küünarnukid tooli käetu-gedele ja pani 
sõrmeotsad vastamisi. "Ideaalne arutleja,” märkis ta, "tuletaks ainsast talle esitatud faktist 
koos kõigi selle seostega mitte ainult sündmusteahela, mis oli selle faktini viinud, vaid ka 
tagajärjed, mida see kaasa võiks tuua. Nagu Cuvier võis õigesti kirjeldada tervet looma 
üheainsa kondi põhjal, nii peaks vaatleja, kes on põhjalikult aru saanud juhtumite ahela 
ühest lülist, olema võimeline tegema kindlaks, mis sellele eelnes ja järgnes. Me ei ole 
veel mõistnud, milliste tulemusteni võib ainuüksi mõistuse abil jõuda. Kabinetis võib 
lahendada probleeme, mis on teinud nõutuks kõik need, kes on otsinud lahendust oma 
meelte abil. Kuid selle kunsti täiuseni viimiseks on tarvis, et mõtleja käsutuses oleksid 
kõik võimalikud faktid, ning nagu te hõlpsasti mõistate, tähendaks see iseenesest, et tal 
oleksid olemas kõik teadmised - see aga oleks mõnevõrra haruldane saavutus isegi 
nüüdsel vaba hariduse ja entsüklopeediate ajastul. Hoopis teostatavam oleks aga see, et 
inimene teaks kõike, mis võiks talle tõenäoliselt tema töös abiks olla, ning seda ma 


oleng1 püüdnud enda puhul saavutada. Kui ma õigesti mäletan, määratlesid teie kunagi 
meie sõpruse alguses minu piirid väga täpselt." 

"Jah," vastasin ma naerdes. "See oli erakordne dokument. Mäletan, et filosoofia, 
astronoomia ja poliitika olid tähistatud nulliga, taanikaalased teadmised kõikusid, 
geoloogias tundsite põhjalikult inevaid poriplekke viiekümne miili raadiuses linnast, 
keemiaalased teadmised olid veidrad, anatoomias olid need süsteemitud, kõmukirjanduse 
ja kriminaalasjade osas erakordsed, lisaks mängite viiulit, tegelesite poksiga, oskasite 
vehelda, olite jurist ning lürgitasite ennast kokaiini ja tubakaga. Niisugused olid vist minu 
analüüsi põhijäreldused.” 

Holmes muigas viimase punkti peale. "Noh," lausus ta, "ma ütlen raegu nagu tookordki, 
etinimene peab hoidma oma ajupööningul aruks igasugust mööblit, mida ta tõenäoliselt 
kasutada kavatseb, ejäänud võib ta panna tallele oma raamatukogu kolikambrisse, ust ta 
selle tahtmise korral kätte võib saada. Aga sääraste juhtumite uhul nagu see, mis meile 
täna õhtul esitati, tuleb meil kindlasti kõik gavarad appi võtta. Olge lahke ja ulatage mulle 
Ameerika Entsüklopeedia K-tähega köide, mis on teie kõrval riiulil. Tänan teid! 
Kaalugem nüüd olukorda ja vaadakem, mida võib sellest järeldada, [õigepealt võime 
alustada usutavast oletusest, et kolonel Opensaw'l oli mingi väga mõjuv põhjus 
Ameerikast lahkumiseks. Tema vanuses mehed ei muuda kõiki oma harjumusi ega vaheta 
meelsassti Florida veetlevat kliimat Inglise provintsilinna üksildase elu vastu, ma äärmine 
üksildusearmastus Inglismaal viib mõttele, et ta kartis midagi või midagi, nii et me võime 
võtta tööhüpoteesiks, et just hirm kellegi või millegi ees sundiski teda Ameerikast 
lahkuma. Mis puutub sellesse, mida ta kartis, siis seda me võime järeldada ainult nende 
hirmuäratavate kirjade põhjal, mis ta ise ja tema pärijad said. Kas te panite tähele nende 
kirjade postitempleid?" 

"Esimene oli Pondicherryst, teine Dundeest ja kolmas Londonist.” 

"Need kõik on meresadamad. Kirjutaja oli laeva pardal." 

"Suurepärane! Meil on juba olemas üks jälg. Kahtlemata on võimalik - väga võimalik -, 
et kirjutaja oli laeva pardal. Ning vaadelgem nüüd veel üht asjaolu. Pondicherryst tulnud 
kirja puhul möödus ähvarduse ja selle täideviimise vahel seitse nädalat, Dundee puhul 
tegemist ainult kolme-nelja päevaga. Kas see näitab midagi?" 

“Reisi pikkust." 

"Aga ta kiri tuli kaugemalt.” 

"Siis ma ei saa aru, milles on asi.” 

"Võib vähemalt oletada, et laev, milles see mees või need mehed sõidavad, on 
purjelaev. Näib, nagu saadaksid nad oma iseäraliku hoiatuse või märgi alati enne seda, 
kui nad oma missiooni alustavad. Te näete, kui kiiresti järgnes tegu märguandele, kui kiri 
tuli Dundeest. Oleksid nad tulnud Pondicherryst aurulaevaga, oleksid nad jõudnud kohale 
peaaegu samal ajal kui nende kiri. Aga tegelikult oli vahe seitse nädalat. Minu meelest 
näitab see seitse nädalat kiiruse erinevust postilaeva vahel, mis tõi kirja, ja purjelaeva 
vahel, mis tõi kirja kirjutaja.” 

"See on võimalik.” 

"Enamgi veel. See on tõenäoline. Nüüd te mõistate, kui kiiresti tuli tegutseda selle uue 
juhtumi puhul, ning miks ma rõhutasin, et noor Openshaw oleks ettevaatlik. Mõrv on 


alati toimunud selle aja lõpul, mis kulus kirja saatjal vastava vahemaa läbimiseks. Aga 
see kiri tuli Londonist ning seetõttu ei saa me viivituse peale loota.” 

"Püha Jumal!" hüüatasin ma. "Mida see halastamatu tagakiusamine küll tähendada 
võib?" 

"Openshaw'l kaasas olnud paberid olid ilmselt eluliselt tähtsad purjelaeval viibivale 
inimesele või inimestele. Minu meelest on päris selge, et neid peab olema rohkem kui 
üks. Üks mees ei oleks suutnud kahte mõrva nõnda sooritada, et eeluurimiskohus end 
petta oleks lasknud. Sellega peab olema seotud mitu inimest ning ilmselt oli tegemist 
leidlike ja otsustavate meestega. Oma paberid kavatsevad nad kätte saada, olgu nende 
valdaja kes tahes. Nagu te näete, lakkab K.K.K. sel kombel tähistamast üksikisiku 
nimetähti ning muutub ühingu tunnusmärgiks." 

"Aga missuguse ühingu?" 

"Kas te pole kunagi,” küsis Sherlock Holmes ettepoole nõjatudes ja häält tasandades, 
"kas te pole kunagi kuulnud Ku Klux Klanist?' 

"Ei ole.” 

Holmes keeras oma põlvedel lebava raamatu lahti. "Siin see ongi,” ütles ta peagi. 

"Ku Klux Klan. Nimi on tuletatud kujuteldavast sarnasusest püssikuke 
vinnatõmbamisel tekkinud heliga. Selle hirmsa salaühingu 

asutasid mõned endised lõunaosariikide sõdurid pärast kodusõda Ameerika 
lõunaosariikides ning maa erinevates osades moodustati kiiresti ühingu kohalikud harud, 
eriti Tennessees, Louisianas, mõlemas Carolinas, Georgias ja Floridas. Salaühingut 
kasutati poliitilistel eesmärkidel, peamiselt neegervalijate hirmutamiseks ning salaühingu 
seisukohtadele vastu hakkavate inimeste mõrvamiseks ja maalt väljaajamiseks. Ühingu 
vägivallategude eel saadeti märgitud isikule tavaliselt hoiatus mingil fantastilisel, kuid 
üldiselt äratuntaval kujul - mõnel pool tammeoks, teisal meloni- või apelsiniseemned. 
Saanud selle hoiatuse, võis ohver kas avalikult oma endistest vaadetest lahti öelda või 
maalt põgeneda. Kui ta hoiatust trotsis, tapas teda vältimatult surm ning tihti juhtus see 
mingil kummalisel või ettenägematul kombel. Ühingu organisatsioon oli niivõrd täiuslik 
ning selle meetodid nii süstemaatilised, et pole registreeritud peaaegu ainsatki juhtumit, 
kus kellelgi oleks õnnestunud ühingut karistamatull trotsida või kus ühegi vägivallateo 
kordasaatjaid oleks avastatud. Hoolimata Ühendriikide valitsuse ja Lõuna kõrgemate 
klasside pingutustest õilmitses organisatsioon mõne aasta. 1869. aastal rauges liikumine 
lõpuks küllalt kiiresti, kuigi ka hiljem on pai-. guti esinenud samalaadseid puhanguid." 

"Te märkate muidugi, et ühingu äkiline lagunemine langes kokku Openshaw' 
kadumisega Ameerikast koos ühingu paberitega,” ütles Holmes raamatut käest pannes. 
"Vägagi hästi võib olla tegemist põhjuse ja tagajärjega. Pole mingi ime, et tema ja ta 
sugulaste kannul on mõni lepitamatum hing. Te ju mõistate, et see register ja päevik 
võivad asjasse segada nii mõnegi Lõuna mõjuka mehe, ning kuni peed paberid pole kätte 
saadud, ei maga ilmselt paljud öösel rahulikult.” 

"Siis on lehekülg, mida me nägime..." 

"See, mida võiski oodata. Kui ma õigesti mäletan, oli seal kirjas "saatsime seemned A- 
le, B-le ja C-le - see tähendab, saatsime neile ühingu hoiatuse. Järgmised sissekanded 
näitavad, et Aja B kadusid või lahkusid maalt, ning lõpuks, et C-d külastati, ning ma 
kardan, et tulemused olid C jaoks kohutavad. Noh. doktor, ma arvan, et me võime sellele 


tumedale loole natuke valgust heita, ning ma usun, et noore Openshaw' ainus 
pääsemisvõimalus on teha vahepeal nii, nagu 

ma ütlesin. Täna õhtul ei saa me enam muud öelda ega teha, seepärast ulatage mulle 
minu viiul ning katsume unustada pooleks tunniks selle koleda ilma ja meie ligimeste 
veel koledamad kombed.” 

Hommikuks oli taevas selginud ning päike säras tuhmilt läbi selle suure linna kohal 
rippuva uduloori. Kui ma alla tulin, istus Sherlock Holmes juba hommikulauas. 

"Te ju vabandate mind, et ma teid ei oodanud," ütles ta, "ma aiman, et noore Openshaw' 
juhtumi tõttu seisab mul ees väga kiire päev.” 

"Missuguseid samme te kavatsete astuda?" küsisin ma. "See sõltub väga suuresti 
esimeste järelpärimiste tulemustest. Võib juhtuda, et mul tuleb ikkagi Horshami minna." 
"Kohe praegu te sinna ei lähe?" 

"Ei, ma alustan Cityst. Helistage kella ja toatüdruk toob teie kohvi üles.” 

Kohvi oodates võtsin ma laualt avamata ajalehe ning libistasin silmad üle selle. Mu pilk 
peatus pealkirjal, mis pani mul südame rinnus tarduma. 

"Holmes!" hüüatasin ma. "Te olete hiljaks jäänud.” 

"Ah!" vastas ta tassi käest pannes. "Seda ma kartsingi. Kuidas see juhtus?" Ta rääkis 
rahulikult, aga ma nägin, etta oli sügavasti vapustatud. 

Mu pilk jäi pidama Openshaw' nimel pealkirjas "Tragöödia Wa-terloo silla lähedal”. 
Siin see teade ongi: 

"Eile õhtul kella üheksa ja kümne vahel kuulis Waterloo silla lähedal postil seisev 
politseikonstaabel Cooke H jaoskonnast appi-karjet ja veeplartsatust. Kuid öö oli väga 
pime ja tormine, nii et mitme mööduja abist hoolimata oli päästetöid täiesti võimatu lahi 
viia. Häire aga anti ning jõepolitsei abiga toodi laip lõpuks välja. Uppunuks osutus 
noorhärra, kelle nimi oli, nagu selgus tema taskust leitud ümbrikult, John Openshaw ning 
kelle elukoht asub Horshami lähedal. Oletati, et ta võis rutata viimase Waterloo jaamast 
väljuva rongi peale ning et ta eksis kiirustades ja pilkases pimeduses rajalt ning astus üle 
jõeauriku maabumissilla serva. Laibal ei olnud mingeid vägivallamärke ning pole 
vähimatki kahtlust, et kadunu oli õnnetusjuhtumi ohver, mis peaks tõmbama võimude 
tähelepanu jõeäärsete maabumisplatside seisukorrale.” 

Me istusime mõne minuti vaikides. Holmes oli rohkem vapustatud ja suuremas 
masenduses, kui ma kunagi enne näinud olin. 

"See riivab mu uhkust. Watson,” ütles ta viimaks. "Kahtlemata on tegemist väiklase 
tundega, aga see riivab mu uhkust. Nüüdsest on see minu isiklik asi, ning kui Jumal mulle 
tervist annab, võtan ma selle jõugu käsile. Noormees tuli minu juurde abi otsima, aga 
mina Saatsin ta surmale vastu!" Holmes kargas toolilt püsti ning sammus ma pikki kõhnu 
käsi aeg-ajalt rusikasse surudes talitsematu eru-usega toas ringi, kahkjad põsed õhetamas. 

"Neil lurjustel ilmselt nutikust jätkub!" hüüatas ta lõpuks. "Kuidas nad teda küll sinna 
suutsid meelitada? Kaldapealne ei ole otse ama viival teel. Sild oli nende eesmärgi jaoks 
isegi sellisel õhtul kahtlemata liiga rahvarohke. Noh, Watson, eks me vaata, kes lõpuks 
eale jääb. Ma lähen nüüd välja!" 

"Kas politseisse?" 

"Ei, ma hakkan ise politseiks. Kui ma olen võrgu valmis kudunud, võib politsei kärbsed 
endale võtta, aea enne ei ütle ma neile midagi.” 


Olin terve päeva oma kutsetööga seotud ning läksin Baker Streetile tagasi alles hilja 
õhtul. Sherlock Holmes ci olnud veel tulnud. Kell hakkas juba kümme saama, kui ta 
tuppa astus, nähes välja kahvatu ja kurnatud. Ta astus puhvetkapi juurde, murdis leiva- 
pätsi küljest tüki, sõi selle ahnelt ära ja jõi suure klaasitäie vett peale. 

"Te olete näljane,” täheldasin ma. 

"Nälga suremas. Mul läks söömine hoopis meelest. Ma ei ole hommikust saadik midagi 
hamba alla saanud." 

"Mitte midagi?" 

"Mitte suutäitki. Mul polnud mahti sellele mõelda.” 

"Ja kuidas teil läks?" 

"Hästi." 

"Te saite mingi tõendi?" 

"Nad on mul peos. Noore Openshaw' eest makstakse peagi kätte. Noh, Watson. 
saadame neile nende enda kuratliku tunnusmärgi. See on hea mõte!" 

"Mida te silmas peate?" 

Holmes võttis kapist apelsini, jagas selle tükkideks ning pigistas 

seemned lauale. Nendest valis ta viis ning pistis need ümbrikusse. Ümbriku siseküljele 
kirjutas ta: "S. H. J. O. eest". Seejärel pitseeris la ümbriku kinni ning adresseeris selle 
kapten James Calhounile. parklaeval "Lone Star". Savannah, Georgia. 

"See ootab teda ees, kui ta sadamasse sõidab," ütles Holmes kihistades. "Kiri võib 
põhjustada talle ühe unetu öö. Ta näeb, et see hoiatus ennustab tema saatust niisama 
kindlalt, nagu nägi oma saalust Openshaw." 

"Aga kes on see kapten Calhoun?" 

"Jõugu juht. Ma saan kätte ka teised, kuid tema kõigepealt.” 

"Kuidas te selle välja uurisite?" 

Holmes võttis taskust suure paberilehe, mis oli üleni kuupäevi ja nimesid täis 
kirjutatud. 

"Ma veetsin terve päeva Lloydi registreid ja vanade dokumentide toimikuid uurides, 
jälgides iga 1883. aasta jaanuaris ja veebruaris Pondicherrys peatunud laeva edasist 
käekäiku,” ütles ta. "Nende kuude jooksul oli seal registreeritud kolmkümmend kuus 
paraja tonnaažiga laeva. Otsekohe paelus mu tähelepanu üks neist, "Lone Star”. sest kuigi 
oli kirjas, et laev asus teele Londonist, nimetatakse selle nimega üht Ühendriikide 
osariiki.” 

"Minu meelest Texast.” 

"Ma ei olnud ega ole kindel, millist nimelt, aga ma teadsin, et see laev pidi olema pärit 
Ameerikast.” 

"Ja edasi?" 

"Ma otsisin läbi Dundee registrid, ning kui ma leidsin, et park-laev "Lone Star” viibis 
seal 1885. aasta jaanuaris, muutus mu kahtlus veendumuseks. Siis tegin ma järelepärimisi 
aluste kohta, mis peatuvad praegu Londoni sadamas." 

"Ja siis?" 

""Lone Star” oli saabunud möödunud nädalal. Ma läksin Alberti dokki ning leidsin, et 
laev oli sõitnud täna hommikul vara tõusu ajal mööda jõge alla ja suundunud koju 
Savannah'sse. Ma telegrafeerisir Gravesendi ja sain teada, et "Lone Star" oli mõne aja 


eest möö dunud. ning kuna puhus idatuul, pole mul mingit kahtlust, et ta of nüüd juba 
Goodwinsist möödas ning üsna Wighti saare lähedal.” 

"Mida te nüüd siis teete?" 

"Oh, kapten on mul peos. Nagu ma kuulsin, on tema ja ta kaks abi 

ainsad ehtsad ameeriklased laevas. Ülejäänud on soomlased ja sakslased. Ma tean veel 
ka seda, et kõik kolm käisid eile õhtul laevast väljas. Ma kuulsin seda nende laeva 
lastinud slividori käest. Selle aja peale, kui nende purjelaev Savannalrsse jõuab, on 
postilaev viinud kohale selle kirja ning telegramm on teatanud Savannah' politseisse, et 
neid kolme härrat otsitakse siin taga, süüdistatuna mõrvas.” 

Kuid isegi inimese kõige paremini koostatud plaanides on alati mingi viga, ning John 
Openshaw' mõrvaritele polnud saatusest määratud saada apelsiniseemneid, mis oleksid 
näidanud neile, et nende jälil on niisama kaval ja otsustav vastane nagu nad ise. Väga 
pikad ja väga karmid olid selleaastased pööripäevatormid. Me ootasime kaua Savannah'st 
uudiseid "Lone Stari" kohta, kuid need ei jõudnudki pärale. Kuulsime lõpuks, et kusagil 
kaugel Atlandi ookeanil oli nähtud laineorus loksumas paadi ahtripuud. millele olid 
uuristatud tähed "L.S."”, ning see oligi kõik, mida me "Lone Stari" saatusest teada saime. 


X. VILTUSE SUUGA MEES 


Kadunud Elias Whitney, usuteaduste doktori, St. George'i Teoloogiakolledži direktori 
vend Isa Whitney oli kirglik oopiumisuitsetaja. Nagu ma aru saan, sai temast selle 
harjumuse ohver mingi tobeda tembu tagajärjel kolledžis, kus ta, olles lugenud De 
Ouincey kirjeldusi tema oopiumiuima unenägudest ja tunnetest, oli leotanud oma tubakat 
oopiumitinktuuris, püüdes samasuguseid tulemusi saavutada. Nagu paljud teised, nii 
leidis ka Isa, et seda kommet on kergem külge saada kui sellest vabaneda, ning ta jäi 
paljudeks aastateks selle narkootikumi orjaks, äratades oma sõprades ja sugulastes 
õudusega segatud haletsust. Mul on veel praegugi silme ees, kuidas ta toolil kössitas, 
nägu kahkjaskollane. laud poolsuletud, pupillid tillukesed - kunagise ülla mehe vare. 

Ühel õhtul - see oli 1889. aasta juunikuus - helistati mu ukse taga tunnil, mil inimene 
esimest korda haigutab ja kella vaatab. Ajasin end toolil sirgu, minu naine langetas 
tikkimistöö sülle ja tegi kerge pettumusgrimassi. 

"Patsient!" ütles ta. "Sa pead välja minema." 

Ma ägasin, sest olin äsja pärast väsitavat tööpäeva koju tulnud. Me kuulsime, kuidas 
uks avanes, keegi ütles midagi rutakalt ning seejärel kostsid kärmed sammud linoleumil. 
Meie toa uks lendas lahti ning tuppa astus tumedate rõivaste ja musta looriga naine. 

"Andke andeks, et ma teid nii hilja tülitan,” alustas ta, kuid kaotas siis järsku 
enesevalitsuse, jooksis meie juurde, haaras mu naisel ümbert kinni ja nuuksus tema õla 
najal. "Oh, mind on tabanud 

niisugune õnnetus!" hüüdis ta. "Mul on nii väga abi vaja!" 

"Kuidas?" ütles mu naine tema loori kergitades. "See on ju Kate Whitney. Oh, kuidas sa 
mind ehmatasid. Kate! Kui sa sisse tulid ei tundnud ma sind üldse ära." 

"Ma ei teadnud, mida teha, seepärast ma tulingi kohe teie juurde." Nü oli see alati. 
Inimesed, kellel oli mingi mure, tulid minu naise juurde nagu linnud tuletorni juurde. 


"Väga tore, et sa tulid. Nüüd joo kõigepealt natuke veega segatud veini, sea end 
mugavasti istuma ja räägi meile kõik südamelt ära. Või tahaksid sa parema meelega, et 
ma Jamesi magama saadaksin?" 

"Oi, ei, ei! Ma vajan ka doktori nõuannet ja abi. Asi puudutab Isat. Ta pole kaks päeva 
koju tulnud. Ma kardan nii väga tema pärast!" 

See ei olnud esimene kord, mil Kate meiega oma mehe hädast ääkis, minuga kui 
arstiga, minu naisega kui vana sõbra ja kooli-õega. Me rahustasime ja lohutasime Kate'i, 
nagu oskasime. Kas ta teadis, kus ta mees on? Kas me võisime äkki mehe tema juurde 
koju tuua? 

Paistis, et võisime. Kate'il oli väga usaldusväärseid teateid, et viimasel ajal oli mees 
oma hoogude ajal käinud oopiumiurkas City teises servas. Siiamaani olid tema äraolekud 
alati ühe päevaga piirdunud ning la oli õhtul värisedes ja kurnatult koju tulnud. Aga nüüd 
oli narkootikumiuim nelikümmend kaheksa tundi kestnud ning ta lebas kahtlemata 
igasuguste inimjätiste keskel mürki sisse hinga-s või selle mõju välja magades. Kate oli 
kindel, et sealt teda võibki eida. "Kullakangist" Upper Swandam Lane:ilt. Aga mida ta 
tegema pidi? Kuidas võis tema, noor ja uje naine, minna säärasesse paika ing kiskuda 
oma mehe välja teda ümbritsevate kaabakate keskelt? Niisugune oli lugu ning muidugi 
oli sellest ainult üks väljapääs. Kas ma ei saadaks teda sinna? Ja siis, otsekui järele 
mõeldes, miks ta ise üldse peaks kaasa tulema? Mina olin Isa Whitney arst ning seetõttu 
oli mul tema peale mõju. Üksinda saaksin ma sellega paremini hakkama. Ma andsin 
Kate'iie lubaduse, et saadan Isa kahe tunni jooksul voorimehega koju, kui ta on tõesti sel 
aadressil, mille Kate oli mulle andnud, ning nõnda olingi ma kümne minuti pärast jätnud 
maha oma tugitooli ja rõõmsa elutoa ning kiirustasin voori-mehetõllas linna idarajooni 
kummalise eesmärgiga, nagu mulle too- 

kord näis, kuigi alles tulevik näitas, kui kummaliseks see tegelikult osutus. 

Aga minu seikluse esimene osa ei valmistanud mulle mingit erilist raskust. Swandam 
Lane on vilets põiktänav, mis peidab end Londoni sillast itta jääva jõeosa põhjakallast 
ääristavate kõrgete sadama-sildade taga. Leidsin otsitava urka odava rõivapoe ja viinapoe 
vahelt, sinna pääses mööda järsku treppi, mis viis mustavat koopasuud meenutava 
avauseni. Käskinud voorimehel oodata, läksin ma alla mööda trepiastmeid, mille purjus 
jalgade lakkamatu astumine oli kergelt nõgusaks kulutanud, leidsin ukse kohal põleva 
vilkuva õlilambi valgel lingi ning astusin pikka madalasse ruumi, mille õhk oli pruunist 
oopiumisuitsust paks ja raske ning mida ääristasid puust lamamisasemed nagu 
väljarändajate laeva ruhvis. 

Hämaruses paistsid ähmaselt imelikes fantastilistes poosides lamavad kehad, längus 
õlad, kõveras põlved, kuklasse heidetud pead ja püsti lõuad ning siin-seal suunati 
uustulnuka poole tuhmid silmad. Tumedate varjude seas hõõgusid väikesed punased 
valgussõõrid, kord eredamad, kord tuhmimad, sedamööda, kuidas põlev mürk 
metallpiipude kahades hõõgvele lõi või kustus. Enamik lamas vaikides, kuid mõni 
pomises endamisi ja mõned rääkisid omavahel imeliku vaikse ühetoonilise häälega, 
nende jutt kostis hoogude kaupa ning hääbus siis äkitselt vaikusse, kusjuures igaüks 
pomises oma mõtteid ega pööranud kuigivõrd tähelepanu naabri sõnadele. Ruumi 
tagumises otsas oli väike põlevate sütega söepann, mille kõrval kolme-jalgsel puujäril 
istus pikk kõhn vanamees ja vahtis tulle, lõug rusikatele toetatud ja küünarnukid 
põlvedel. 


Kui ma sisse astusin, tõttas kahvatu malailasest teener piibu ja oopiumiga minu juurde 
ning osutas tühja lamamisaseme poole. 

"Tänan väga. Ma astusin ainult läbi,” ütlesin ma. "Siin on üks mu sõber, härra Isa 
Whitney, ning ma soovin temaga rääkida." 

Minust paremal hakkas keegi liigutama, kostis hüüatus ning hämaruses silmi 
pingutades nägin ma kahvatut, otsajäänud ja sagris Whitney't mulle otsa vahtimas. 

"Püha Jumal! See on Watson!" ütles ta. Narkootikum oli ta armetusse olukorda viinud, 
ta oli tõeline närvipundar. "Kuulge, Watson, mis kell on?" 

"Hakkab üksteist saama.” 

"Mis päev täna on?" 

"Reede, 19. juuni.” 

"Helde taevas! Mina arvasin, et täna on kolmapäev. Täna ongi olmapäev. Mispärast te 
inimesi niimoodi hirmutate?" Whitney ngetas pea kätele ja hakkas peenikese heleda 
häälega nuuksuma. Ma ütlen teile, et täna on reede. Teie naine on need kaks päeva teid 
oodanud. Teil peaks häbi olema!" 

"Mul ongi häbi. Aga te olete midagi segi ajanud, Watson, sest ma olen olnud siin ainult 
mõne tunni, kolm piibutäit, neli piibutäit - mul pole enam meeles, mitu. Aga ma tulen 
koos teiega koju. Ma ei taha Cale'i ehmatada - vaene väike Kate. Andke mulle käsi! Kas 
te võtsite voorimehe?” 

"Jah, voorimees ootab.” 

"Siis sõidan ma sellega. Aga küllap ma olen midagi võlgu. Uurige järgi, Watson, palju 
ma võlgnen. Ma olen omadega täitsa läbi. Ma ei suuda ise midagi teha." 

Kõndisin mööda kitsast vahekäiku kahe lamajaterea vahel, hoidsin hinge kinni, et 
narkootikumi ilgete juhmistavate aurude sissehingamisest hoiduda, ning otsisin selle urka 
pidajat. Kui ma möödusin sütepanni kõrval istuvast pikast mehest, tundsin ma, kuidas 
mind järsult kuuehõlmast sikutati ning tasane hääl sosistas: "Minge minust mööda ja 
vaadake siis tagasi." Sõnad kostsid mu kõrvu täiesti selgelt. Ma langetasin pilgu. Need 
sõnad võisid tulla ainult minu kõrval istuva vanamehe suust, ometi istus ta nüüd endiselt 
endassetõmbunult, väga kõhn, väga kortsuline, aastatekoorma all küürus, oopiumipiip 
põlvede vahel rippumas, otsekui oleks see tema rammetute sõrmede vahelt pudenenud. 
Ma astusin kaks sammu edasi ja vaatasin tagasi. Mul läks vaja kogu mu enesevalitsust, et 
üllatus-hüüet tagasi hoida. Vanamees oli keeranud end nii, et teda ei näinud keegi peale 
minu. Tema keha oli tugevamaks muutunud, kortsud olid kadunud, tuhm pilk oli sära 
tagasi saanud ning seal tule ääres istus ja muigas minu imestuse peale ei keegi muu kui 
Sherlock Holmes. Ta andis kerge liigutusega mõista, et ma lähemale astuksin, ning pöör- 
dudes taas poolenisti näoga ülejäänud seltskonna poole, muutus hetke jooksul tudisevaks, 
lõug ripakil istuvaks raugaks. 

"Holmes!" sosistasin ma. "Mida te taeva päralt selles urkas teete?" 

"Rääkige nii tasa kui võimalik," vastas ta. "Mul on oivaline kuulmine. Kui te oleksite 
nii piiritult lahke ja vabaneksite oma oopiumi-uimas sõbrast, ajaksin ma suurima 
heameelega teiega natuke juttu.” 

"Mind ootab väljas voorimees.” 

"Siis palun saatke oma sõber sellega koju. Te võite teda rahulikult usaldada, sest ta 
paistab olevat liiga nõrk, et mingit pahandust teha. Ma soovitaksin saata teil voorimehega 


teade ka oma naisele, et te olete minuga kampa löönud. Kui te väljas ootate, tulen ma viie 
minuti pärast teie juurde." 

Sherlock Holmesi palvetele oli alati raske eitavalt vastata, sest need olid iga kord nii 
selged ja esitatud säärase rahuliku enesekindlusega. Kuid ma tundsin, et kui Whitney on 
juba kord troskasse pandud, on minu missioon sisuliselt lõpule viidud, ning puhkuseks ei 
saanud ma soovida midagi paremat kui võtta koos oma sõbraga osa ühest neist 
harukordsetest seiklustest, mis olid tema normaalsest eluviisist lahutamatud. Mõne minuti 
pärast olin ma kirjutanud naisele teate, maksnud Whitney arve, viinud Whitney troskasse 
ning jälginud, kuidas ta pimeduses minema sõitis. Õige veidi aega hiljem oli ilmunud 
oopiumiurkast üks igerik kuju ning nüüd kõndisin ma koos Sherlock Holmesiga mööda 
tänavat. Kahe tänavavahe pikkuselt looberdas ta vaevaliselt ja küürus edasi, heitis 
seejärel kiire pilgu ümberringi, ajas ennast sirgu ja puhkes südamest naerma. 

"Küllap te arvate, Watson,” lausus ta, "et ma olen lisanud kokaii-nisüstidele ja kõigile 
teistele väikestele nõrkustele, mille kohta te mulle arstlikku nõu olete andnud, nüüd veel 
ka oopiumi suitsetamise.” 

"Teid seal nähes olin ma tõesti üllatunud.” 

"Ega minagi teid nähes vähem üllatunud ei olnud." 

"Ma tulin sinna sõpra otsima.” 

"Ja mina vaenlast otsima." 

"Vaenlast?" 

"Jah, ühte oma vaenlast, või peaksin ma pigem ütlema, saaki. Lühidalt, Watson, mul on 
pooleli üks väga tähelepanuväärne juurdlus ning ma lootsin leida nende narkomaanide 
segases sonimises mingit võtit, nagu on ennegi juhtunud. Kui mind oleks seal urkas ära 
tuntud, ei oleks mu elu olnud krossigi väärt, sest ma olen seda võtet ennegi oma huvides 
kasutanud ning see lurjusest laskar, kes urgast 

peab, on vandunud mulle kätte maksta. Selle hoone tagaküljes, Pauli sadamasilla nurga 
lähedal on luuk. mis võiks rääkida veidraid lugusid kraamist, mis on sealt läbi läinud 
kuupaisteta öödel." 

"Kuidas! Te ei mõtle ometi laipu?" 

"Jaa-jaa, laipu, Watson. Meist saaksid rikkad mehed, kui me saaksime tuhat naela iga 
õnnetu eest, kes on selles urkas oma elu kaotanud. See on kõige jälgim roimapesa tervel 
kaldapealsel ning ma kardan, et Neville St.Clair tuli siia, et mitte kunagi enam lahkuda. 
Aga meie sõiduk peaks siin olema." Holmes pani kaks nimetissõrme hammaste vahele ja 
vilistas läbilõikavalt - sellele märguandele vastas samasugune vile kaugemalt ning sellele 
järgnes peagi rattakolin ja hobuse kapjade kõlksatused. 

"Niisiis, Watson,” lausus Holmes, kui kõrge jahikaarik läbi pimeduse kihutas, saates 
oma külglaternatest öhe kaks kuldset kollase valgusejuga. "Teju tulete minuga kaasa, eks 
ole?" 

"Kui minust kasu on.” 

"Oh, usaldusväärsest kaaslasest on alati kasu ja kroonikakirju-tajast veelgi enam. Minu 
toas Seedrimajas on kaks voodit." 

"Seedrimajas?" 

"Jah, see on härra St.Clairi maja. Ma elan uurimise ajal seal." 

"Kus see siis asub?" 

"Lee lähedal Kenti krahvkonnas. Meid ootab ees seitsme miili pikkune tee." 


"Aga ma ei tea ju mitte midagi.” 

"Muidugi ei tea. Kohe saate kõik teada. Ronige siia üles. Hüva, John, meil pole teid 
enam vaja. Võtke pool krooni. Oodake mind homme kella üheteistkümne paiku. Laske 
hobusel omapead minna. Nägemiseni siis!" 

Holmes nähvas hobust piitsaga ja me sööstsime süngete ja inimtühjade tänavate 
lõputusse rägastikku, kuni tänavad vähehaaval laiemaks läksid ja me kihutasime üle laia 
balustraadiga silla ning meie all voolas laisalt tume jõgi. Teisel pool jõge paistis veel üks 
telliskivi-ja mördirägastik, mille vaikust lõhkusid ainult politseiniku rasked korrapärased 
sammud või mõne hilise pidutseva seltskonna laul ja hüüded. Tuhm pilverüngas triivis 
aeglaselt üle taeva ning siin-seal pilvepragudes siras ähmaselt mõni täht. Holmes sõitis 
vaikides, pea rinnale vajunud, näol süvenenud ilme, ning mina istusin 

tema kõrval, põledes soovist teada saada, mida kujutab endast see uus juhtum, mis tema 
võimeid nii valusasti proovile näis panevat aga ometi kartsin ma tema mõtteid segada. 
Me olime sõitnud juba mitu miili ning hakkasime jõudma äärelinna eramajade rajooni, 
kui Holmes võdistas ennast, kehitas õlgu ning pani piibu põlema inimese ilmel, kes on 
mingile otsusele jõudnud. 

' "Te olete väga andekas vaikija, Watson," ütles ta. "See teeb teist hindamatu kaaslase. 
Ausõna, see on suur asi, et mul on kellegagi rääkida, sest minu enda mõtted ei ole just 
eriti meeldivad kaaslased Ma kaalusin parajasti, mida ma peaksin ütlema sellele armsale 
naisukesele, kui ta mulle täna õhtul uksele vastu tuleb.” 

"Te unustate, et mina ei tea sellest midagi." 

"Mul on parajasti aega, et enne Leesse jõudmist teile selle juhtumiga seotud faktidest 
räkida. Lugu näib absurdselt lihtne, aga ometi ei leia ma millegipärast midagi, millest 
kinni hakata. Niidiotsi on kahtlemata palju, aga ma ei suuda seda õiget kätte saada. Ma 
jutustan selle loo nüüd selgelt ja lühidalt teile, Watson, ning võib-olla suudate teie näha 
valgustäppi seal, kus minu jaoks valitseb täielik pimedus." 

"Rääkige siis.” 

"Mõne aasta eest - täpsemini tuhande kaheksasaja kaheksakümne neljanda aasta 
maikuus tuli Leesse üks Neville St. Clairi nimeline härrasmees, kellel paistis olevat palju 
raha. Ta üüris suure villa, laskis krundi väga kenasti korda teha ning võttis tuhande 
kaheksasaja kaheksakümne seitsmendal aastal naiseks kohaliku õllepruuli tütre, kellega 
tal on nüüd kaks last. Tal ei olnud mingit ametit, kuid ta oli osanik mitmes kompaniis 
ning läks tavaliselt hommikul linna ja tuli igal õhtul 17.14 rongiga Cannon Streetilt 
tagasi. Härra St. Clair on praegu kolmekümne seitsme aastane, mõõdukate eluviisidega, 
hea abikaasa, armastav isa ja inimene, kes meeldib kõigile-kes teda tunnevad. Ma võin 
lisada, et niipalju kui meil on õnnestunud kindlaks teha, ulatub tema praegune 
võlasumma kaheksakümne kaheksa naela kümne pennini, samal ajal kui tema hoiuarvel 
pealinna ja krahvkondade pangas on kakssada kakskümmend naela-Seega pole põhjust 
arvata, et teda vaevasid rahamured. 

Möödunud esmaspäeval läks härra Neville St.Clair tavalises' varem linna, teatades enne 
äraminekut, et tal on kaks tähtsat asja 

210 


ajada, ning lubades oma väikesele pojale karbi mänguklotse tuua Täiesti juhuslikult aga 
sai tema naine selsamal esmaspäeval kohe pärast mehe lahkumist telegrammi, milles oli 


öeldud, et üks küllaltki väärtuslik väike pakk. mida la oli oodanud, on tema jaoks tallel 
Aberdeeni laevakompanii kontoris. Noh, kui te Londonit hästi tunnete, siis teate, et selle 
kompanii kontor asub Fresco Streelil, mis pöörab kõrvale Upper Swandam Lane'ilt, kust 
te mind täna leidsite. Proua St.Clair sõi lõunat, sõitis Citysse, käis poodides, läks siis 
kompanii kontorisse, sai oma paki kätte ning kõndis täpselt kell 16.35 jaama tagasi 
minnes mööda Swandam Lanc'i. Kas siiani on kõik arusaadav." 

"Kõik on selge.” 

"Teil on võib-olla meeles, et esmaspäev oli väga palav päev. ja proua St.Clair kõndis 
aeglaselt, otsides pilguga voorimeest, sest talle ei meeldinud see kant, kuhu ta oli 
sattunud. Kui la nõnda mööda Swandam Lane'i kõndis, kuulis ta järsku hüüatust või 
karjet ja tardus, nähes oma meest teise korruse aknast enda poole vaatamas ning. nagu 
näis, talle viipamas. Aken oli lahti ja proua St.Clair nägi ' selgesti mehe nägu, mis oli 
tema kirjelduse kohaselt hirmus erutatud. Ta viipas naisele meeleheitlikult ning kadus siis 
nii äkitselt aknalt, et naisele tundus, nagu oleks vastupandamatu jõud teda selja tagant 
tõmmanud. Tema kiire naisepilk tabas ühe iseäraliku üksikasja, mis seisnes selles, et 
kuigi mehel oli seljas mingi tume kuub nagu ka linna minnes, ei olnud tal ei kraed ega 
kaelasidet. 

Olles veendunud, et mehega on midagi juhtunud, tormas proua St. Clair trepist alla - 
sest tegemist ei olnud millegi muu kui selle oopiu-miurkaga. kust te mind täna leidsite -, 
ning jooksnud läbi alumise ruumi, püüdis ta minna üles teisele korrusele viivast trepist. 
Trepijalamil kohtas ta aga seda lurjusest laskerit, kellest ma rääkisin, ning see tõukas 
naise tagasi ja lükkas ta ühe taanlasest teenri abiga tänavale. Hulluksajavatest kahtlustest 
ja hirmust haaratuna tormas proua St. Clair mööda tänavat edasi ning kohtas harukordse 
vedamise tõttu Fresno Slreeti nurgal mitut konstaablit ja üht politseiinspektorit, kes olid 
kõik ringkäigule asumas. Inspektor ja kaks politseinikku läksid koos naisega tagasi ning 
omaniku jätkuvast vastuseisust hoolimata tungisid nad tuppa, kus härra St. Clairi oli 
viimati nähtud. Temast ei olnud seal jälgegi. Tegelikult ei leitud tervel sel korrusel kedagi 

peale ühe koleda välimusega sandi, kes paistis seal elavatki. Nii tema kui ka laskar 
vandusid kindlalt, et tervel õhtupoolikul ei olnud eestoas viibinud kedagi teist. Nad jäid 
endale nii kindlaks, et ins. pektor lõi kõhklema ning hakkas juba peaaegu uskuma, et 
proua St Clairi silmad olid teda petnud, kui naine kargas hüüatusega väikese kuusepuust 
karbi juurde laual ning kiskus sellelt kaane pealt. Karbisi kukkusid välja laste 
mänguklotsid. Selle lelu oligi härra St. Claii lubanud koju tuua. 

See avastus ning sandi ilmne kimbatus tegid inspektorile selgeks, et asi on tõsine. Tube 
uuriti põhjalikult ning kõik tulemused viitasid hirmsale roimale. Eestuba oli sisustatud 
lihtsa võõrastetoana ninu sealt viis uks väikesesse magamistuppa, mille aken oli ühe 
sadamasilla tagakülje poole. Sadamasilla ja magamistoa akna vahel on kitsas maariba, 
mis on mõõna ajal kuiv, tõusu ajal aga kaetud vahemail nelja ja poole jala sügavuse 
veega. Magamistoa aken oli lai ja seda sai üles lükates lahti teha. Uurimisel märgati 
aknalaual verejälgi ning magamistoa puupõrandal olid verepritsmed. Eestoa kardina taha 
olid visatud kõik Neville St. Clairi rõivad peale tema kuue. Kingad, sokid, kõvakübar ja 
kell - kõik olid seal. Need olid kõik terved ning toas ei olnud ka mingeid muid jälgi 
Neville St. Clairist. Nähtavasti oli ta lahkunud aknast, sest ühtki teist väljapääsu ei 
avastatud, ning halvaendelised vereplekid aknalaual jätsid vähe lootust, et ta võis ennast 
ujudes päästa, sest tragöödia toimumise hetkel oli tõus täies hoos. 


Ja nüüd pisut neist lurjustest, kes kohe esimesel pilgul näisid olevat asjasse segatud. 
Laskarit tunti kui ülimalt kahtlase minevikuga meest, kuna aga proua St. Clairi jutustuse 
põhjal oli teada, ei ta viibis trepijalamil mõni hetk pärast seda, kui proua abikaasa oli 
aknale ilmunud, siis sai ta ilmselt olla üksnes kuriteo kaasosaline. Tema kaitses end, 
väites, et ta ei tea midagi, ning kinnitas, et tal pole aimugi, millega tegeleb tema üüriline 
Hugh Boone, ning et ta ei oska kadunud härrasmehe rõivaste leidmist kuidagi seletada. 

Niipalju siis laskarist urkaomanikust. Nüüd siis see õudne sant kes elab oopiumiurka 
teisel korrusel ning oli kindlasti viimane inimolend, kelle silmad Neville St. Clairi nägid. 
Tema nimi on Hugh Boone ning tema kole nägu on tuttav igale inimesele, kes tihti City 
käib. Boone on elukutseline kerjus, kuigi trahvist pääsemiseks teeskleb 

ta, et la kaubitseb väikestviisi vahatikkudega. Nagu te võib-olla olete märganud, jääb 
Threadneedle Streeti mööda minnes vasakut kätt väike seinaorv. Siia see olevus end 
terveks päevaks istuma seabki, jalad ristis, pisuke tikutagavara süles, ning kuna ta kujutab 
endast üpris armetut vaatepilti, sajab tema kõrval kõnniteel leba-Msse võidunud 
nahkmitsi hõre annetustevihm. Ma olen seda meest liitu korda juba enne. kui mulle tuli 
mõttessegi temaga mingi juhtumiga seoses tutvust teha, ning mind on üllatanud summa, 
mille ta on lühikese ajaga kogunud. Vaadake, tema välimus on nii tähelepanuväärne, et 
keegi ei saa teda märkamata mööduda. Porgandpunane juuksepahmakas, kahvatu nägu, 
mida moonutab hirmus arm, mis on kokku tõmbudes tema ülahuule viltu tõmmanud, 
buldogi lõug ja väga läbitungiva pilguga tume silmapaar, mis on harukordses kontrastis 
tema juustevärviga - see kõik eristab teda tavalistest kerjustest, nagu ka tema vaimukus, 
sest tal on alati vastus valmis kõigile pilgetele, mis möödujatel tema jaoks varuks võivad 
olla. Selline on mees, kes osutub nüüd oopiumiurka üüriliseks ja viimaseks inimeseks, 
kes nägi meie otsitud härrat." 

"Aga ta on sant!" ütlesin ma. "Mida suutis la üksi teha täies elujõus mehele?" 

"Vigane on tal ainult jalg, muidu on ta aga tugev ja priske mees. Kindlasti ütlevad teie 
arstikogemused teile, Watson, et ühe kehaliikme nõrkust võib sageli kompenseerida teiste 
liikmete erakordne jõud." 

"Palun jätkake oma jutustust.” 

"Aknalaual verd nähes oli proua St.Clair minestanud ning politsei saatis ta voorimehega 
koju, kuna tema juuresolekust ei olnud neile uurimises abi. Inspektor Barton, kes selle 
juhtumiga tegeles, uuris maja väga hoolikalt, kuid ei leidnud midagi, mis oleks loole 
valgust heitnud. Tehti küll see viga, et Boone'i ei vahistatud otsekohe, ning talle anti 
mõni minut aega, mille jooksul ta võis astuda ühendusse oma sõbra laskariga, aga see 
viga parandati peagi, ta võeti kinni ja otsiti läbi. ilma et oleks leitud midagi, mis oleks 
teda selle looga sidunud. Tõsi küll, tema paremal särgikäisel oli mõni vereplekk, aga ta 
osutas oma nimetissõrmele, mille küüne juures oli väike haav. ning seletas, et verejooks 
tuli sealt, lisades, et ta oli äsja akna all käinud ning kindlasti oli ta ka aknalaua oma 
verega määrinud. Ta 

väitis tarmukalt, et ta ci ole kunagi Neville St.Clairi näinud, ning vandus, et rõivaste 
leidmine tema toas oli talle niisama suur mõistatus nagu politseilegi. Mis puutub proua 
St.Clairi kinnitusse, et ta oli abikaasat aknal näinud, siis kuulutas kerjus, et naine oli kas 
hull või kujutas seda endale ette. Ta viidi valjusti protesteerivana politseijaoskonda, 
inspektor jäi aga majja, lootes, et algav mõõn mõne värske tõendi annab. 


Ja andiski, kuigi poriselt kaldalt ei leitud päriselt seda, mida kardeti leida. Kui tõusuvesi 
taandus, tuli nähtavale Neville St.Clairi kuub, mitte Neville St.Clair ise. Ja mis te arvate, 
mida leiti kuuetaskust?" 

"Pole aimugi." 

"Jah, seda on raske ära arvata. Kõik taskud olid täis topitud penne ja poolepennilisi - 
421 penni ja 270 poolepennilist. Polnud mingi ime, et tõusuvesi kuube kaasa ei viinud. 
Aga inimkehaga on teine lugu. Sadamasilla ja maja vahel on äge veekeeris. Tundus üsna 
tõenäoline, et raske kuub jäi maha, palja keha aga imes vesi jõkke.” 

"Aga ma saan aru, et kõik teised rõivad leiti toast. Kas laibal oli siis seljas ainult kuub?" 

"Ei, aga faktidele võib anda küllalt tõenäolise seletuse. Kui oletame, et Boone oli 
Neville St.Clairi läbi akna välja lükanud, ei oleks ükski inimene seda pealt näha võinud. 
Mida Boone seejärel teeks? Talle tuleks otsekohe pähe, et ta peab lahti saama reetlikest 
rõivastest. Boone haaraks kuue ning hakkaks seda välja viskama ning siis tuleks ta 
mõttele, et kuub võib veepinnale ujuma jääda, mitte põhja vajuda. Tal on vähe aega, sest 
ta on kuulnud alumisel korrusel rüsinat, sest naine püüab üles tulla, ning võib-olla on ta 
kuulnud juba oma kaasosaliselt laskarilt, et politsei on tulekul. Ei või kaotada 
silmapilkugi. Boone tormab mingi salapeidupaiga juurde, kuhu ta on kogunud oma 
kerjamisega saadud raha, ning topib kõik kättejuhtuvad mündid taskutesse, et kuub 
kindlasti põhja vajuks. Ta viskab kuue välja ning oleks teinud sedasama ka teiste 
rõivastega, kui ta ei oleks alt sammumüdinat kuulnud, ning jõuab enne politsei ilmumist 
hädavaevalt akna kinni panna.” 

"See kõlab tõesti võimalikuna."” 

"Noh, parema puudumisel võtame selle tööhüpoteesiks. Nagu ma ütlesin, Boone 
vahistati ja viidi politseijaoskonda, kuid selgus, et tal 

ei olnud kunagi enne politseiga pahandusi olnud. Teda oli aastaid elukutselise kerjusena 
tuntud, kuid ilmnes, et ta oli elanud väga vaikset ja süütut elu. Niikaugel see asi praegu 
ongi ja küsimused, millele tuleb vastus leida - mida tegi Neville St.Clair oopiumiurkas, 
mis temaga seal juhtus, kus ta praegu on ning mis pistmist oli Hugh Boone"il tema 
kadumisega, on ikka endiselt lahendamata. Tunnistan, et ma ei suuda oma kogemustest 
meenutada ühtki juhtumit, mis näiks esmapilgul nii lihtsana ja mis tooks ometi kaasa 
niisuguseid raskusi.” 

Sel ajal kui Sherlock Holmes mulle selle erakordse sündmusteahela üksikasjadest 
pajatas, olime kihutanud läbi Londoni äärelinna, jätnud seljataha viimasedki korrapäratult 
paiknevad majad, ning logistasime edasi mööda hekkidevahelist külateed. Kuid just siis, 
kui Holmes oma jutustuse lõpetas, sõitsime läbi kahest hajusast külast, mille mõnes 
majaaknas kumas veel tuli. 

"Me hakkame Leesse jõudma,” ütles mu kaaslane. "Oleme oma lühikese sõidu ajal 
viibinud kolmes Inglise krahvkonnas, me alustasime Middlesexist, sõitsime üle Surrey 
nurga ja lõpetame Kentis. Kas näete seda valgust puude vahel? See on Seedrimaja ning 
seal lambi juures istub naine, kelle murelik kõrv on juba kahtlemata meie hobuste 
kabjaplaginat kuulnud.” 

"Aga miks te ei uuri seda juhtumit Baker Streetilt?" küsisin ma. "Sest mul tuleb siin 
üht-teist vaadata. Proua St.Clair andis väga lahkesti minu käsutusse kaks tuba ning te 
võite olla kindel, et minu sõber ja kolleeg on talle ainult teretulnud. Ma ei taha teda näha, 
Watson, kui mul ei ole tema abikaasast mingit uudist. Olemegi kohal. Ptruu! Ptruu!" 


Olime peatunud suure villa ees, mida ümbritses park. Tallipoiss li jooksnud hobuse suu 
juurde ning sõidukist väljudes läksin ma Holmesi järel edasi mööda looklevat kruusateed, 
mis viis maja juurde. Kui me lähenesime, paisati maja uks lahti ja ukseavas seisis väike 
heledapäine naine, kellel oli seljas mingi kerge musliinrõivas ning kaeluses ja randmete 
ümber roosa šifoonivolang. Tema kuju joonistus valguse taustal välja, üks käsi ust 
hoidmas, teine erutusest poolenisti üles tõstetud, keha kergelt ettepoole kummargil, pea ja 
nägu ette sirutatud, silmad ärevust täis ja huuled poikvel - ta oli kehastunud küsimus. 

"Noh?" hüüdis ta. "Noh?" ja nähes siis, et me oleme kahekesi, tõi ta kuuldavale 
lootusrikka hüüatuse, mis vaibus oigeks, kui ta märkas, et mu kaaslane raputas pead ja 
kehitas õlgu. 

"Teil ei ole häid uudiseid?" 

ll 55 

"Aga halbu uudiseid?" 

EN 

"Jumal tänatud! Kuid astuge ometi sisse. Küllap te olete väsinud, sest teil oli pikk 
päev.” 

"Saage tuttavaks, see on mu sõber doktor Watson. Temast on mulle mitmes juhtumis 
väga suurt kasu olnud ning õnneliku juhuse tõttu sain ma ta kaasa kutsuda, et ta mind 
selle loo uurimisel aitaks." 

"Mul on rõõm teiega tutvuda,” ütles naine mul südamlikult kätt surudes. "Olen kindel, 
ette andestate mulle kõik puudujäägid, mis võivad olla teie majutamisel, kui te mõtlete 
sellele löögile, mis on meid nii äkitselt tabanud." 

"Kulla proua," vastasin ma, "mina olen vana sõdur, ning kui ma ka seda ei oleks, näen 
ma väga hästi, et mingit vabandamist pole vaja. Kui ma saan kuidagi abiks olla kas teile 
või oma sõbrale, valmistab see mulle siirast rõõmu." 

"Ja nüüd, härra Sherlock Holmes," ütles perenaine, kui me astusime heledasti 
valgustatud söögituppa, kus oli kaetud laud külmade suupistetega, "tahaksin ma esitada 
teile paar selget küsimust, millele ma palun teil selgesti vastata.” 

"Ma kuulan teid, proua.” 

"Ärge muretsege minu tunnete pärast. Ma ei ole hüsteeriline ega ole mul ka kalduvust 
minestada. Ma soovin lihtsalt kuulda, mida te tegelikult arvate.” 

"Mille kohta?" 

"Kas teie oma sügaval südamepõhjas usute, et Neville on elus?" 

Tundus, et see küsimus ajas Sherlock Holmesi segadusse. "Öelge nüüd ausalt!" kordas 
naine vaiba peal seistes ja innukalt vastu korvtooli seljatuge nõjatuvale Holmesile otsa 
vaadates. 

"Olgu peale, ma ütlen ausalt, proua: ei, ma ei usu." 

"Teie arvates on ta surnud?" 

"Jah." 

"Mõrvatud?" 

"Seda ma ei tea. Võib-olla.” 

"Ja mis päeval ta surma sai?" 

"Esmaspäeval." 


"Siis võib-olla te oleksite nii lahke, härra Holmes, ja seletaksite, kuidas see juhtus, et 
ma temalt täna kirja sain.” 

Sherlock Holmes kargas toolilt püsti, nagu oleks elektrilöögi saanud. 

"Kuidas?" möirgas ta. 

"Täna jah!" Naine seisis ja naeratas, väike paberileht käes. 

"Kas ma võiksin seda näha?" 

"Muidugi." 

Holmes napsas paberi innukalt enda kätte, laotas selle lauale, tõmbas lambi lähemale ja 
uuris kirja pingsalt. Ma olin toolilt tõusud ja vahtisin kirjakest üle Holmesi õla. Ümbrik 
oli väga labane ning sellel oli Gravesendi postitempel ja tänane kuupäev või õige-nini 
eelmise päeva kuupäev, sest kell oli juba tublisti üle südaöö. 

"Konarlik käekiri,” pomises Holmes. "See pole kindlasti teie abikaasa käekiri, proua.” 

"Ei, aga kiri on tema kirjutatud." 

"Ilmselt pidi see, kes ümbriku ära saatis, ka kusagilt aadressi küsima." 

"Kuidas te seda öelda oskate?" 

"Vaadake, nimi on kirjutatud süsimusta tindiga, mis on ise ära leuivanud. Ülejäänu on 
kirjutatud hallika tindiga, ning on näha, et on kasutatud kuivatuspaberit. Kui see oleks 
kohe kirjutatud ja kohe kuivatatud, ei oleks ükski sõna süsimusta värvi. See inimene 
kirjutas nime ning aadressi kirjutas ta alles hiljem, mis tähendab, et aadress ei olnud talle 
teada. See on muidugi pisiasi, aga pole midagi tähtsamat kui pisiasjad. Vaatame nüüd 
kirja. Ahaa! Siin on midagi veel olnud!" 

"Jah, siin oli sõrmus. Tema pitsatsõrmus.” 

"Ja te olete kindel, et see on teie mehe käekiri?" 

"Üks tema käekirjadest." 

"Üks?" 

"Tema käekiri, kui ta kiirustab. See pole üldse tema tavalise kirja oodi, aga ometi 
tunnen ma seda hästi.” 

""Kallis, ära karda. Kõik läheb hästi. On tehtud suur viga, mille 

parandamiseks võib minna natuke aega. Oota kannatlikult. Neville.” 

Kirjutatud pliiatsiga raamatu esilehele, oktaavsuuruses, vesimär-ke ei ole. Selle on täna 
Gravesendis posti pannud inimene, kellel on määrdunud pöial. Haa! Ja ümbriku on kinni 
liiminud, kui ma just väga rängalt ei eksi, inimene, kes närib tubakat. Ja teil pole mingit 
kahtlust, et see on teie mehe käekiri?" 

"Mitte mingisugust. Need sõnad on kirjutanud Neville.” 

"Ja see pandi täna Gravesendis posti. Noh, proua St.Clair, pilved hakkavad hajuma, 
kuigi ma ei söandaks öelda, et hädaoht on möödas.” 

"Aga siis on ta elus, härra Holmes!" 

"Kui see kiri ei ole just odav võltsing* et meid valejälgedele viia. Sõrmus ei tõesta 
lõpuks midagi. See oleks võidud talt ära võtta." "Ei, ei, see on, see on tema enda käekiri!" 

"Väga hea! Kuid see võib olla kirjutatud esmaspäeval ja alles täna posti pandud.” "See 
on võimalik.” 

"Kui nõnda, siis võib vahepeal olla juhtunud nii mõndagi." 

"Oh, ärge hirmutage mind, härra Holmes! Ma tean, et temaga on kõik korras. Meie 
vahel on nii tugev hingeline kooskõla, et ma teaksin, kui temaga midagi halba juhtuks. 
Selsamal päeval, kui ma teda viimati nägin, kriimustas ta ennast magamistoas ja mina 


jooksin söögitoast ülemisele korrusele, sest tajusin otsekohe, et midagi on juhtunud. Kas 
te arvate, et ma reageerin säärasele pisiasjale, aga ei taipa, kui ta on surma saanud?" 

"Ma olen näinud elus küllalt palju, et naise arvamust mõnikord analüütilise mõtleja 
järeldustest väärtuslikumaks pidada. Ning selle kirja näol on teil muidugi väga mõjuv 
tõend oma seisukoha kinnituseks. Aga kui teie mees on elus ja võimeline kirju kirjutama, 
miks ta siis teist eemale hoiab?" 

"Mul ei ole aimugi. See on mõeldamatu.” 

"Ja esmaspäeval enne lahkumist ei öelnud ta midagi?" 

E 

"Ja te olite üllatunud teda Swandam Lane'il nähes?" 

"Väga üllatunud.” 

"Kas aken oli lahti?" 

"Jah." 

"Ta oleks siis võinud teid hüüda?" 

"Oleks küll.” 

"Nagu ma aru saan, laskis ta kuuldavale ainult arusaamatu hüüatuse?" 

"Jah." 

"Teie pidasite seda appikarjeks?" "Jah. Ta vehkis kätega.” 

"Aga see võis olla üllatushüüe. Ta võis käed tõsta, sest ta oli teid nähes hämmastunud?" 

"See on võimalik." 

"Ja teie arvasite, et ta tõmmati tagasi?" 

"Ta kadus nii äkitselt." 

"Ta võis tagasi hüpata. Kedagi teist te toas ei näinud?" 

"Ei, aga see hirmus mees tunnistas, et ta oli seal. ning laskar oli trepijalamil." 

"Seda küll. Kas teie mehel olid, niipalju kui te nägite, seljas tavalised rõivad?" 

"Kraed ja kaelasidet ei olnud. Ma nägin selgesti tema paljast kaela." 

"Kas ta on kunagi Swandam Lane'ist rääkinud?" 

"Mitte kunagi.” 

"Tänan teid, proua St.Clair. Need on põhipunktid, milles ma tahtsin täielikult selgusele 
jõuda. Me sööme nüüd natuke õhtust ja läheme siis magama, sest homme võib meil tulla 
väga kiire päev.” 

Meie käsutusse oli antud suur ja mugav kahe voodiga tuba ning mina pugesin kähku 
linade vahele, sest ma olin pärast seiklusrikast õhtut väsinud. Sherlock Holmes oli aga 
inimene, kes võis olla puhkamata päevi ja isegi terve nädala, kui ta mõtted lahendamata 
mõistatusega tegelesid, ta murdis selle kallal pead, paigutas fakte ümber, kaalus asja igast 
seisukohast, kuni ta oli sellest kas aru saanud või jõudnud veendumusele, et andmed pole 
piisavad. Mulle sai varsti selgeks, et ta valmistus öö otsa üleval istuma. Ta võttis kuue ja 
vesti seljast, riietus laia sinisesse hommikumantlisse ning kõndis siis mööda tuba, 
kogudes patju oma voodist, diivanilt ja tugitoolilt. Nende abil moodustas ta mingi 
idamaise diivani, mille peale ta ennast, jalad ristis, istuma seadis, unts tubakat ja tikutoos 
ees. Lambi tuhmis valguses nägin ma teda seal vaikselt ja liikuma- 

tult istumas, vana kanarbikupiip suus, tühi pilk laenurka suunatud, sinine suits piibust 
tõusmas, ja valgus tema tugevate joontega kulli-näolc paistmas. Nii ta istus, kui ma 
uinusin, ning nii istus ta ka siis, kui ootamatu hüüatus nind üles äratas, ning ma nägin, et 


toaaknast paistab sisse suvepäike. Holmesil oli ikka veel piip suus, suits tõusis ikka veel 
keereldes üles ning tuba oli täis tihedat tubakasuitsu, kuid sellest tubakahunnikust, mida 
ma eelmisel ööl näinud olin, polnud midagi järel. 

"Kas te olete ärkvel. Watson?" 

"Jah." 

"Kas tulete kaasa ühele hommikusele sõidule?" 

"Muidugi." 

"Pange siis riidesse. Majas ei liigu veel keegi, aga ma tean. kus tallipoiss magab, ning 
me saame peagi kaariku välja." Ta kõhistas rääkides naerda, tema silmad sädelesid ning 
ta näis olevat hoopis teine inimene kui see eileõhtune morn mõtleja. 

Heitsin riietudes pilgu kellale. Polnud mingi ime, et majas kedagi ei liikunud. Kell oli 
kakskümmend viis minutit neli läbi. Ma ei olnud veel õieti riideski, kui Holmes tuli ja 
teatas, et poiss rakendab hobust kaariku ette. 

"Ma tahan üht oma teooriat kontrollida." ütles Holmes kingi jalga tõmmates. "Minu 
arvates, Watson, viibite nüüd Euroopa kõige suurema tolvani seltskonnas. Olen ära 
teeninud, et mind siit jalahoobiga Charing Crossi löödaks. Aga ma arvan, et loo võti on 
mul nüüd käes.” 

"Ja kus see on?" küsisin ma naeratades. 

"Vannitoas." vastas ta. "Oo ei, ma ei tee nalja," jätkas ta mu uskumatut nägu nähes. 
"Ma just käisin seal ja võtsin võtme kaasa ning see on mul nüüd siin kotis. Tulge, sõber, 
vaatame, kas see sobib lukuauku.” 

Me läksime nii vaikselt kui võimalik alla ning väljas eredasse hommikusse 
päikesepaistesse. Maanteel seisis meie jahikaariku ette rakendatud hobune, pooleldi 
rõivais tallipoiss ootas hobuse suu kõrval. Hüppasime mõlemad kaarikusse ja kihutasime 
mööda Londoni maanteed minema. Teel liikus mõni taluvanker, mis viis pealinna 
köögivilja, kuid mõlemal pool maanteed asuvad villad olid niisama vaikivad ja elutud 
nagu unenäolinnad. 

"Mõnes mõttes on see olnud ainulaadne juhtum,” ütles Holmes hobust galopile ajades. 
"Tunnistan, et olen olnud pime nagu mutt, iaga parem saada targaks hilja kui mitte 
kunagi." 

Kui me Surrey poolt tulles mööda Londoni tänavaid sõitsime, hakkasid kõige 
varasemad tõusjad parajasti uniselt aknast välja vaatama. Sõites mööda Waterloo sillale 
viivat teed, jõudsime üle jõe, keerasime mööda Wellington Streeti kihutades järsult 
paremale ning leidsime end Bow Streetilt. Sherlock Holmesi tundsid politseinikud hästi 
ning kaks ukse juures seisvat konstaablit andsid talle au. Üks neist hoidis hobust suu 
kõrvalt, kuni teine meid sisse juhatas. 

"Kes on valves?" küsis Holmes. 

"Inspektor Bradsteet."” 

"Tere, Bradsteet, kuidas läheb?" Mööda kivipõrandaga koridori oli lähemale tulnud 
pikk ja tüse ametiisik, kellel oli peas nokkmüts ja seljas poortidega kuub. "Bradsteet, ma 
tahaksin teile midagi omavahel öelda." 

"Olge lahke, härra Holmes. Tulge siia, minu tuppa.” 

See oli väike ametiruumi väljanägemisega tuba, laual oli tohutu suur arveraamat ja 
seinal rippus telefon. Inspektor istus laua taha. 

"Mida ma saan teie heaks teha, härra Holmes?" 


"Ma tulin selle kerjuse, Boone'i pärast - arvatakse, et ta on seotud Leest pärineva 
Neville St.Clairi kadumisega." 

"Jah. Ta toodi siia ja jäeti edasiseks küsitluseks uurimisvang-lasse."” 

"Nii ma kuulsin. Kas ta on ka praegu siin?" 

"Kongis." 

"On ta rahulik?” 

"Oh, temaga pole mingit tüli. Aga üks räpane kelm on ta küll.” 

"Räpane?" 

"Jah, ta on nõus ainult käsi pesema, aga tema nägu on must nagu korstnapühkijal. Noh, 
kui tema asi ükskord otsustatud saab, ootab teda ees korrakohane vanglasaun ning ma 
arvan, et kui te teda näeksite, siis te nõustuksite minuga, et see kulub talle ära.” 

"Ma tahaksin teda väga näha." 

"Kas tõesti? Seda asja saab lihtsalt korraldada. Tulge kaasa. Oma koti võite maha jätta.' 

"Ei, ma võtan selle parem kaasa." 

"Hästi. Palun tulge siit." Ta läks ees mööda koridori, avas riivis-tatud ukse, läks 
keerdtreppi mööda alla ning viis meid krohvitud koridori, mille mõlemas küljes oli 
usterida. 

"Tema kong on paremalt kolmas,” ütles inspektor. "Siin see ongi!" Ta lükkas ühe 
ülemise uksetahvli vaikselt kõrvale ja vaatas sisse. 

"Ta magab,” ütles inspektor. "Ta on väga hästi näha." 

Vaatasime mõlemad trellide vahelt sisse. Vang lamas, nägu meie poole, ja magas 
sügavalt, hingates aeglaselt ja raskelt. See oli keskmist kasvu mees, seljas olid tal tema 
ametiga sobivad viletsad rõivad, räbaldunud kuue august paistis kirju särk. Kerjus oli, 
nagu inspektor oli öelnud, äärmiselt räpane, aga tema nägu kattev mustuse-kord ei 
suutnud varjata selle eemaletõukavat inetust. Vana armi lai vorp ulatus silmast lõuani 
ning see oli ülahuule ühe nurga üles kiskunud, nii et kolm hammast oleksid otsekui 
pidevalt õelaks irveks paljastunud. Erepunane juuksepahmakas kasvas madalal silmade 
kohal. 

"On ju iludus, eks ole?" lausus inspektor. 

"Talle kuluks tõesti pesemine ära,” märkis Holmes. "Mulle tuli pähe, et seda võiks vaja 
minna, ning ma võtsin endale vabaduse tuua vajalikud vahendid kaasa." Nende sõnade 
ajal tegi ta koti lahti ja võttis sealt minu hämmastuseks väga suure pesukäsna. 

"Ha-ha! Olete teie alles naljahammas!" muheles inspektor. 

"Kui te olete nüüd nii hea ja tõmbate selle ukse väga tasa lahti, siis anname talle peagi 
palju väärikama väljanägemise.” 

"Noh, miks ka mitte," ütles inspektor. "Tema välimus ei tee Bow Streeti kongidele au, 
ega ju?" Ta libistas võtme lukuauku ning me läksime kõik väga vaikselt kongi. Magaja 
pööras ennast poolenisti ning vajus siis uuesti sügavasse unne. Holmes kummardus 
veekannu kohale, tegi oma käsna niiskeks ning tõmbas sellega kaks korda tugevasti üle 
vangi näo. 

"Lubage mul tutvustada teile härra Neville St.Clairi Leest, Kenti krahvkonnast!" hüüdis 
ta. 

Ma pole terves oma elus teist säärast vaatepilti näinud. Kerjuse nägu koorus käsna all 
maha nagu puukoor. Kadunud oli jämedakoeline pruun nahk! Kadunud oli ka jube arm, 
mis oli nägu lõhkunud, ning viltune suujoon, mis oli vastiku irve ette mananud! Ühe 

tõmbega kadusid sassis punased juuksed ning voodis istus kahvatu kurva näoga, peene 
välimusega mees, kellel olid mustad juuksed ja iie nahk ning kes hõõrus silmi ja vaatas 
unesegaselt ringi. Mõistnud siis äkitselt, et ta on paljastatud, ta karjatas ja viskus näoli 
padjale "Püha taevas!" hüüatas inspektor, "see on tõesti kadunud mees. Ma tunnen ta foto 
järgi ära.” 

Vang pööras pead end saatuse hoolde andva inimese hoolimatusega. "Olgu siis 
pealegi,” ütles ta. "Ja palun öelge, milles mind süüdistatakse?" 

"Selles, et te tapsite härra Neville St... Oh, kuulge, selles ei saa teid süüdistada, kui 
sellest just enesetapukatset ei tehta,” ütles nspektor muiates. "Noh, ma olen 
kakskümmend seitse aastat politseis teeninud, aga midagi säärast pole ma veel näinud.” 

"Kui ma olen Neville St.Clair, siis on ilmne, et mingit roima pole toime pandud, ning 
seega on mind seadusevastaselt kinni peetud.” 

"Roima pole toime pandud, kuid on tehtud väga suur viga,” ütles Holmes. "Te oleksite 
teinud õigemini, kui te oleksite oma naist usaldanud." 

"Asi ei olnud naises, asi oli lastes," ägas vang. "Aidaku mind Lumal, ma ei lase neil 
oma isa pärast häbi tunda. Jumal, halasta! Milline paljastus! Mida ma küll teha saan?" 

Sherlock Holmes istus maha tema kõrvale ja patsutas teda lahkelt õlale. 

Kui te jätate asja selgitamise kohtu hooleks,” ütles ta, "siis ei ole muidugi ilmselt 
võimalik vältida kõige avalikuks tulemist. Kui te aga veenate politseid, et teid ei ole 
võimalik milleski süüdistada, siis minu meelest pole mingit põhjust, miks peaksid loo 
üksikasjad ajakirjandusse jõudma. Olen kindel, et inspektor Bradsteet kirjutab üles kõik, 
mida te meile räägite, ning annab selle vastavate ametiisikute kätte. Säärasel juhul ei 
läheks see asi üldse kohtusse.” 

"Õnnistagu teid Jumal!" hüüdis vang kirglikult. "Ma oleksin kannatanud pigem 
vangipõlve, 00 jaa, isegi hukkamist, kui oleksin lasknud oma õnnetul saladusel lastele 
häbiplekiks saada. 

Teie olete esimesed inimesed, kes mu lugu kuulevad. Mu isa oli kooliõpetaja 
Chesterfieldis, kus ma sain hiilgava hariduse. Nooruses ma reisisin, proovisin õnne laval 
ning lõpuks sai minust ühe Londoni õhtulehe reporter. Ühel päeval tahtis toimetaja saada 
artikliseeriat 

kerjamisest pealinnas ning mina nõustusin vabatahtlikult seda kirjutama. Sellest hetkest 
saidki alguse kõik minu seiklused. Ainult asjaarmastajana kerjuseametit proovides võisin 
ma saada fakte millele oma artiklid rajada. Näitlejapõlves olin ma muidugi õppinud kõiki 
grimeerimise saladusi ning ma olin näitlejate puhkeruumis oma vilumuse poolest kuulus. 
Nüüd võtsin ma oma oskused kasutusele. Värvisin näo ära, ning et anda endale 
võimalikult armetut välimust, tegin ma näole veel toreda armi ja tõmbasin ühe suunurga 
väikese ihuvärvi plaastri abil üles. Siis asusin ma, punane parukas peas ja vastavad rõivad 
seljas, parajale kohale linna ärirajoonis: silmakirjaks müüsin ma tikke, tegelikult aga 
kerjasin. Seitse tundi töötasin ma usinasti ning leidsin õhtul koju jõudes oma üllatuseks, 
et ma olin teeninud tervelt 26 šillingit ja 4 penni. 

Kirjutasin artikli ega mõelnud asjast enam, kuni ma mõni aeg hiljem ühe sõbra jaoks 
tšeki indosseerisin ning mulle saadeti kutse-leht kahekümne viie naela suurusele 
summale. Ma ei osanud mõelda, kust raha saada, kuid siis tuli mulle äkki pähe hea mõte. 
Palusin võlausaldajalt kaks nädalat ajapikendust, küsisin töökohast puhkust ja veetsin 


selle aja maskeeritult Citys kerjates. Kümne päeva pärast oli mul raha koos ja ma sain 
võla ära maksta. 

Noh. te võite kujutleda, kui raske oli asuda tegema pingelist tööd kahe naela eest 
nädalas, kui ma teadsin, et võisin teenida sama palju ühe päevaga, määrides oma näo 
värviga kokku, pannes mütsi maha ja istudes vaikselt ühe paiga peal. Minu uhkuse ja raha 
vahel käis pikk võitlus, kuid lõpuks võitis raha ning ma loobusin reporteritööst, istusin 
päevast päeva nurgal, mille ma olin kohe alguses valinud, kutsusin oma jubeda näoga 
kaastunnet esile ning täitsin taskuid vaskrahaga. Ainult üks inimene teadis minu saladust. 
See oli räpase urka pidaja, kelle juures Swandam Lane'il ma toa üürisin, et saaksin 
ilmuda igal hommikul nähtavale viletsa kerjusena ning muuta end õhtuti hästirõivastatud 
härrasmeheks. Sellele mehele, laskarile. maksin ma tubade eest hästi, nii et ma teadsin, et 
tema mu saladust ei reeda. 

Üsna pea avastasin ma, et mul kogunes märkimisväärselt palju raha. Ma ei taha öelda, 
etiga Londoni tänavakerjus võib teenida seitsesada naela aastas - mis on vähem kui minu 
keskmine teenistus -, aga mul olid erakordsed eelised grimeerimisoskuse näol ning 

samuti löögivalmis keele tõttu ning minu ladusad vastused tegid inust Citys üsna tuntud 
kuju. Kogu päeva voolasid minu taskutesse pennid, mõnikord ka mõni hõberaha, ning see 
oli tõesti väga vilets päev, mil mul ei õnnestunud teenida kahte naela. 

Kui ma läksin rikkamaks, kasvas ka minu auahnus, ma ostsin maale maja ja abiellusin 
lõpuks, ilma et keegi minu tegelikku tegevusala kahtlustanud oleks. Mu kallis naine 
teadis, et ma ajasin Citys iri. Tal polnud aimugi, mis äri see oli. 

Kui ma olin möödunud esmaspäeval töö lõpetanud ja oopiu-miurka kohal toas rõivaid 
vahetasin, vaatasin ma aknast välja ning nägin oma õuduseks ja hämmastuseks, et mu 
naine seisab tänaval, pilk otse minule suunatud. Lasksin kuuldavale üllatushüüde, tõstsin 
käed näo ette ning tormasin oma usaldusaluse laskari juurde, paludes, et ta ei laseks 
kedagi minu juurde üles. Kuulsin alumisel korrusel naise häält, kuid teadsin, et üles ta ei 
pääse. Heitsin kiiresti rõivad seljast, panin kerjusehilbud selga, värvisin end ja panin 
paruka pähe. Isegi naise pilk ei suutnud niivõrd täielikust maskeeringust läbi tungida. 
Kuid siis tuli mulle pähe, et toas võidakse korraldada läbiotsimine ning rõivad võivad 
mind reeta. Lükkasin akna valla, kusjuures selle ägeda liigutuse peale läks uuesti lahti 
väike haav, mille ma olin ise hommikul magamistoas sõrme lõiganud. Haarasin seejärel 
oma kuue, mille taskud olid täis vaskmünte, 1s ma olin just äsja sinna pannud nahkkotist, 
kus ma oma teenistust oidsin. Viskasin kuue aknast välja ning see kadus Thamesi. Teised 
rõivad oleksid sama teed läinud, aga sel hetkel tormasid konstaablid trepist üles ning 
mõni minut hiljem leidsin ma - pean küll tunnistama, oma suureks kergenduseks -, et 
minus ei tuntud mitte ära härra Neville St.Clairi, vaid mind vahistati hoopis tema 
mõrvarina. 

Ega mul ei olegi vist enam midagi muud seletada. Olin otsustanud säilitada oma 
maskeeringu nii kaua kui võimalik, ning seetõttu jätsin ma ka näo pesemata. Teades, et 
mu naine hirmsasti muretseb, libistasin oma sõrmuse sõrmest ja usaldasin selle hetkel, 
mil mind ei jälgitud, laskari kätte koos kiirustades kritseldatud kirjaga, milles oli öeldud, 
et tal pole põhjust karta." 

"Selle kirja sai ta kätte alles eile,” lausus Holmes. 

"Püha Jumal! Oli see alles tema jaoks jube nädal!" 

"Politsei jälgis laskarit,” ütles inspektor Bradsteet, "ning kindlas- 

ti oli tal raske kirja märkamatult posti panna. Võib-olla andis ta selle mõne madrusest 
kliendi kätte, kes selle paariks päevaks hoopis unustas." 

"Nii see oligi,” ütles Holmes heakskiitvalt noogutades. "Ma ei kahtle selles põrmugi. 
Aga kas teid pole kunagi kerjamise pärast vastutusele võetud?" 

"Palju kordi, aga mida luges mulle trahv?" 

"Kuid nüüd tuleb sellele lõpp teha,” ütles Bradsteet. "Kui politsei selle loo maha vaikib, 
siis ei tohi Hugh Boone'i enam olemas olla.” 

"Olen vandunud seda kõige pühalikumate tõotustega, mida inimene võib anda." 

"Sellisel juhul on üsna tõenäoline, et edasisi samme ei astuta. Aga kui teid uuesti 
kerjamas leitakse, tuleb kõik ilmsiks. Olen kindel, härra Holmes, et me võlgneme teile 
palju tänu selle loo selgitamise eest. Tahaksin tõesti teada, kuidas te oma tulemusteni 
jõuate.” 

"Selleni jõudsin ma viie padja peal istudes ja untsi tubakat ära suitsetades,” ütles mu 
sõber. "Ma arvan, Watson, et kui me nüüd Baker Streetile sõidame, siis jõuame sinna 
parajasti hommikusöögi ajaks.” 


XI. SINISE GRANAATKIVI MÕISTATUS 


Ma läksin teisel jõulupühal külla oma sõbrale Sherlock Holmesile, kavatsedes talle häid 
pühi soovida. Ta lamaskles diivanil, purpur-mnane hommikukuub seljas, piiburest 
paremal pool käeulatuses ning hunnik kortsus hommikulehti, mida oli ilmselt äsja 
uuritud, cäepärast. Diivani kõrval seisis puutööl ning selle seljatoe nurga tüljes rippus 
väga vilets ja närune kõva viltkaabu, mis oli tublisti kantud ja mitmest kohast katki. Tooli 
istmel lebavad luup ja tangid andsid tunnistust, et kaabu oli nõnda üles riputatud selleks, 
et seda uurida. 

"Teil on tegemist,” ütlesin ma, "võib-olla ma ei sega teid." 

"Mitte sugugi. Mul on rõõm näha sõpra, kellega ma saan oma tulemusi arutada. Asi on 
täiesti tühine,” osutas ta pöidlaga vana kaasu poole, "aga sellega on seotud mõni 
huvipakkuv tahk, mis võib isegi kuigipalju õpetlik olla.” 

Seadsin end tema tugitooli istuma ja soojendasin praksuva tule paistel käsi, sest ilm oli 
väga külmaks läinud ja aknad olid jääkristallidega kaetud. "Küllap on selle kaabuga 
seotud mingi kole lugu, hoolimata selle kodusest väljanägemisest," märkisin ma, "küllap 
on jee võti, mis juhatab teid mingi mõistatuse lahenduseni ja kurjategija karistamiseni.” 

"Ei, ei! Mingit kuritegu ei ole,” vastas Sherlock Holmes naerdes. "Ainult üks säärane 
pentsik väike vahejuhtum, mida tuleb ette, kui neli miljonit inimolendit tunglevad mõne 
ruutmiili suurusel maa- 

alal. Nii tihedas inimhulga tegutsemises ja vastutegutsemises võib oodata 
kõikvõimalikke kombinatsioone ning esile võib kerkida nij mõnigi probleemikene, mis 
võib olla silmatorkav ja veider, ilma ei see oleks kuidagi kuritegevusega seotud. Meil on 
juba sääraseid kogemusi olnud.” 

"Neid on olnud nii palju,” märkisin ma, "et viimasest kuuest juhtumist, mis ma olen 
oma ülestähendustele lisanud, ei ole kolmel mingit pistmist seaduserikkumisega."” 


"Nii see on. Te viitate minu katsele saada tagasi Irene Adleri pabereid, preili Mary 
Sutherlandi harukordsele juhtumile ja viltuse suuga mehe mõistatusele. Noh, mul pole 
kahtlust, et seegi pisiprobleem kuulub samasse süütusse kategooriasse. Kas te tunnete 
uksehoidja Petersoni?" 

"Jah." 

"Temale kuulubki see trofee." "See on tema kaabu?" 

"Ei, ei, ta leidis selle. Selle omanik on teadmata. Palun vaadake seda mitte kui loppis 
kõvakübarat, vaid kui intellektuaalset probleemi. Kõigepealt sellest, kuidas see kaabu siia 
sattus. See saabus esimese jõulupüha hommikul, koos ühe toreda rasvase hanega, mis 
kahtlemata küpseb praegusel hetkel Petersoni tulel. Faktid on järgmised: esimese 
jõulupüha hommikul kella nelja paiku tuli Peterson, kes on, nagu te teate, väga aus mees, 
tagasi mingilt väikeselt pum-melungilt ning sammus mööda Tottenham Court Roadi kodu 
poole. Gaasivalguses nägi ta enda ees üsna pikka meest, kes käis pisut taaruval sammul 
ning kellel oli valge hani üle õla heidetud. Kui mees jõudis Goodge Streeti nurgale, läks 
lahti riid selle võõra ja väikese pätikamba vahel. Üks pättidest lõi mehel kaabu peast, 
mille peale see tõstis enesekaitseks kepi ning lõi seda pea kohal keerutades katki enda 
taga oleva poeakna. Peterson oli tormanud sinnapoole, et võõrast kallaletungijate eest 
kaitsta, aga mees, keda rabas see, et ta oli akna lõhkunud, nägi, et ametniku 
väljanägemisega mundris mees jookseb tema poole, ning pillas seepeale hane maha. pani 
plehku ja kadus Tottenham Court Roadi taga asuvate väikeste tänavate labürinti. 
Petersoni ilmumise peale olid põgenenud ka pätid, nii et lahinguväli oli tema päralt, ning 
lisaks oli ta saanud sõjasaagiks selle loppis kaabu ja laitmatu jõuluhane." 

"Mille ta kindlasti omanikule tagastas?" 

"Kulla mees, selles ongi küsimus. Tõsi küll, linnu vasaku jala külge kinnitatud 
väikesele kaardile oli kirjutatud "Proua Henry Bakerile", ning on ka tõsi, et selle kaabu 
voodril on loetavad initsiaalid |[H.B.", aga et selles linnas on mitu tuhat Bakerit ja 
mitusada Henry Bakerit, siis pole lihtne kellelegi neist kadunud vara tagastada.” "Mida 
Peterson siis tegi?" 

"Ta tõi esimese jõulupüha hommikul nii kaabu kui ka hane minu juurde, teades, et 
mulle pakuvad huvi isegi kõige väiksemad probleemid. Hane hoidsime alles täna 
hommikuni, kuni ilmusid märgid, et hoolimata kergest pakasest oleks parem, kui see ilma 
asjatu viivituseta ära söödaks. Seega viis hane leidja linnu minema, et sellele saaks osaks 
määratud saatus, samal ajal kui mina hoian edasi tundmatu härra kaabut, kes kaotas oma 
jõulupüha õhtusöögi." 

"Kas te kuulutust ei ole lehte pannud?" 

"Bj" 

"Mis andmeid võiks teil siis tema kohta olla?" 

"Ainult niipalju, kui me saame tuletada." 

"Tema kaabu põhjal?" 

"Just nimelt.” 

"Aga te teete nalja. Mida te võite järeldada selle vana loppis viltkaabu põhjal?" 

"Siin on mu suurendusklaas. Te tunnete minu meetodeid. Mida te oskate ise järeldada 
selle mehe iseloomu kohta, kes seda kaabut kandis?" 

Ma võtsin viletsa peakatte kätte ja keerutasin seda üsna nukralt. See oli väga tavaline 
must kõva kaabu, hariliku ümmarguse kujuga, kõvast vildist ja tublisti kantud. Vooder oli 


olnud punasest siidist, kuid nüüd oli see üsna luitunud. Valmistaja nime ei olnud, kuid, 
nagu Holmes oli märkinud, olid kaabu siseküljele kritseldatud initsiaalid "H.B.”. 
Kaabuserval olid küll augud lõuapaela jaoks, aga kummipaela ei olnud. Muidu oli 
peakate pragunenud, äärmiselt tolmune ja mitmest kohast plekiline, kuigi näis, et oli 
tehtud katset varjata värvi kaotanud kohti, määrides neid tindiga. 

"Mina ei näe midagi," ütlesin ma kaabut sõbrale tagasi ulatades. "Vastupidi, Watson, te 
näete kõike. Kuid te ei oska nähtu põhjal tleda. Te olete liiga arglik järelduste tegija." 

"Öelge mulle siis, mida te võite selle kaabu põhjal järeldada?" 

Holmes võttis kaabu uuesti kätte ja vahtis seda talle omase iseäraliku sissepoole 
pööratud pilguga. "See ütleb võib-olla vähem, kui see võiks öelda," märkis ta, "kuid 
ometi saab sellest teha mõne väga selge järelduse ning lisaks veel mõne tuletuse, mida 
võib pidada vähemasti üpris tõenäoliseks. Kaabu välimuse järgi on muidugi ilmne, et see 
oli kõrge intellektiga mees ning et viimasel kolmel aastal oli ta üsna jõukas, kuigi nüüd 
on saabunud talle halvad ajad. Tal oli ettenägelikkust, kuid see on nüüd kahanenud, 
seetõttu võib oletada moraalset tagasiminekut, mis koos halvenenud elujärjega näib 
viitavat mingile halvale mõjule, võib-olla süvenevale viinatõ-vele. Sellega võib seletada 
ka fakti, et naine ei armasta teda enam." 

"Kulla Holmes!" 

"Mingi enesest lugupidamine on tal veel säilinud," jätkas Holmes minu protestile 
tähelepanu pööramata. "See on inimene, kellel on istuv eluviis, kes käib harva väljas, ei 
treeni ennast sugugi, ta on keskealine, halliseguste juustega, ta on mõne viimase päeva 
jooksul juukseid lõiganud ning võiab neid sidrunivõidega. Need on kõige ilmsemad 
faktid, mida võib selle kaabu põhjal tuletada. Muide, lisaks võib veel öelda, et suure 
tõenäosusega ei ole tema majas gaasi.” 

"Te ilmselt naljatate, Holmes.” 

"Üldse mitte. Kas on võimalik, et te ei suuda mõista, kuidas ma need tulemused olen 
saanud, isegi nüüd, mil ma need teile esitanud olen?" 

"Kahtlemata olen ma väga rumal, aga pean tunnistama, et ma pole võimeline teie 
mõttekäiku jälgima. Millest te näiteks järelda-site, et see mees on intellektuaal?" 

Vastuseks lõi Holmes kaabu endale pähe. See ulatus üle lauba ja jäi pidama tema 
ninajuurel. "Küsimus on kolbamahus,” ütles ta, "nii suure ajuga mehel peab midagi peas 
olema.” 

"Aga elujärje halvenemine?" 

"See kaabu on kolm aastat vana. Just siis läksid moodi niisugused lamedad, rulläärega 
servad. See on väga hea kaabu. Vaadake seda soonilist siidpaela ja oivalist voodrit. Kui 
see mees võis lubada endale nii hinnalise kaabu ostmise kolm aastat tagasi ning pole 
sellest ajast saadik uut kaabut ostnud, siis on tema elu igatahes allamäge läinud." 

"Noh, see on muidugi küllalt selge. Aga kuidas on lugu ettenägelikkuse ja moraalse 
allakäiguga?" 

Sherlock Holmes naeris. "Siin on ettenägelikkus,” ütles ta, asetades sõrme lõuapaela 
kinnituskettale ja silmusele. "Kaabusid ei müüda kunagi sellega koos. Kui see mees tellis 
kinnise, on see teatud ettenägelikkuse märk, sest ta nägi vaeva, et end võimaliku tuulehoo 
puhuks kindlustada. Aga kuna me näeme, et kummipael on katki läinud ja ta pole 
viitsinud selle asemele uut panna, siis on ilmne, et nüüd on tal vähem ettenägelikkust kui 


enne, mis on selge tõend iseloomu nõrgenemise kohta. Teiselt poolt on ta püüdnud 
varjata mõnda vildile tekkinud plekki, neid kohti tindiga määrides, mis , näitab, et ta ei 
ole enesest lugupidamist veel täielikult kaotanud.” 

"Teie arutluskäik on tõesti usutav.” 

"Edasised järeldused, et ta on keskealine, et tema juuksed on hallisegused, et neid on 
hiljuti lõigatud ning et ta kasutab sidruni-Ivõiet, tulenevad kõik voodri alumise osa 
hoolikast uurimisest. Suu-rendusklaas näitab suurel hulgal juukseotsi, mille on sirgelt 
lõiganud juuksuri käärid. Need kõik näivad kleepuvat ning on tunda tugevat sidrunivõide 
lõhna. Pange tähele, see tolm ei ole mitte teraline hall tänavatolm, vaid pehme pruunikas 
majatolm, mis näitab, et kaabu on suurema osa ajast siseruumides rippunud; samal ajal 
kui niiskus kaabu sees on kindel tõend, et kaabu kandja higistab ohtralt ning ei saa 
seetõttu kuidagi olla heas sportlikus vormis.” 

"Aga te ütlesite, et naine ei armasta teda enam.” 

"Seda kaabut pole mitu nädalat harjatud. Kui ma näen teid, kulla Watson, nädalase 
tolmukorra all oleva kaabuga ning kui teie naine laseb teil säärases seisukorras välja 
minna, siis kardan ma, et ka teil on olnud õnnetus oma naise kiindumusest ilma jääda.” 

"Aga ta võib olla poissmees." 

"Ei, ta viis hane koju naisele lepituseks. Tuletage meelde hane jala küljes olevat kaarti.” 

"Teil on iga asja peale vastus valmis. Aga millest te ometi järeldate, et tema majas ei 
ole gaasi?" 

"Üks küünlarasvaplekk, või isegi kaks, võib olla juhuse süü, aga kui ma näen vähemasti 
viit plekki, siis ei saa minu meelest olla suurt kahtlust, et sel inimesel on sageli tegemist 
põleva küünlarasvaga, tõenäoliselt läheb ta õhtul trepist üles, kaabu ühes ja rasva tilkuv 

küünal teises käes. Igatahes ei saanud ta küünlarasva plekke gaasi-põletist. Kas olete 
rahul?” 

"Nojah, see on väga leidlik," ütlesin ma naerdes, "aga kuna, nagu te ise äsja ütlesite, ei 
ole mingit kuritegu korda saadetud ega mingit kurja tehtud, siis tundub see kõik energia 
raiskamisena.” 

Sherlock Holmes oli vastamiseks suu avanud, kui uks lendas lahti ning uksehoidja 
Peterson tormas õhetavate põskedega ning hämmastusest rabatud inimese ilmel tuppa. 

"Hani, härra Holmes! Hani, härra!" hingeldas ta. 

"Jah? Mis sellega siis lahti on? Kas hani ärkas ellu ja lendas köögiaknast välja?" 
Holmes keeras end diivanil, et mehe erutatud nägu paremini näha. 

"Vaadake, härra! Vaadake, mis mu naine selle pugust leidis!" 

Peterson sirutas käe väljaja keset peopesa kiiskas eresinine kivi, mis oli pisut väiksem 
kui uba, kuid nii puhas ja särav, et see vilkus tema käe varjus otsekui elektrisäde. 

Sherlock Holmes vilistas ja tõusis istuli. "Pagan võtaks, Peterson!" ütles ta. "Tegemist 
on tõelise aardeleiuga. Küllap te teate, mis teie käes on?" 

"Teemant, härra? Kalliskivi. See lõikab klaasi nagu kitti.” 

"See on rohkem kui lihtsalt üks kalliskivi. See on nimelt üks teatud kalliskivi.” 

"Ega ometi Morcari krahvinna sinine granaatkivi?" hüüatasin ma. 

"Just nimelt! Mina peaksin teadma selle suurust ja kuju, arvestades, et ma olen viimasel 
ajal iga päev "Timesist” selle kohta käivat kuulutust lugenud. Tegemist on väga haruldase 
kiviga ning selle väärtuse kohta võib ainult oletusi teha, kuid pakutud tuhande naela 
suurune leiutasu ei moodusta kindlasti isegi kahekümnendikku kivi turuhinnast." 


"Tuhat naela! Issand Jumal, halasta!" Uksehoidja potsatas toolile ja vahtis meile 
kordamööda otsa. 

"See on leiutasu ning mul on põhjust arvata, et selle loo taga on sentimentaalsed 
kaalutlused, mille tõttu oleks krahvinna nõus ka poolest oma varandusest loobuma, et 
ainult seda kalliskivi tagasi saada." 

"Kui ma õigesti mäletan, läks see kaduma "Cosmopolitani" hotellis,” märkisin ma. 

"Just nimelt, kahekümne teisel detsembril, viis päeva tagasi. Veevärgitöölist John 
Hornerit süüdistatakse selles, et ta võttis kivi ära krahvinna ehtekarbist. Tema vastu olid 
olemas nii tugevad süütõendid, et asi anti kohtusse. Ma usun, et mul on siin üks ülevaade 
asjade käigust.” Holmes tuhnis ajalehtede hulgas, libistas pilgu 

. üle kuupäevade, kuni ta lõpuks ühe lehe laiali laotas, pooleks voltis ning järgmise 
veeru ette luges: 

"Juveelivargus "Cosmopolitani" hotellis. 26-aastane veevärgitööline John Horner anti 
kohtu alla süüdistatuna selles, et ta võttis kahekümne teisel selle kuu päeval Morcari 
krahvinna ehtekarbist väärtusliku kalliskivi, mida tuntakse sinise granaatkivina. James 
Ryder, hotelli ülemteener, tunnistas, et ta oli röövimise päeval juhatanud Horneri Morcari 
krahvinna rõivastustuppa, et see joodaks kinni kaminavõre teise pulga, mis oli lahti 
tulnud. Ta oli jäänud mõneks ajaks Horneri juurde, kuid lõpuks oli ta ära kutsutud. Tagasi 
tulles leidis ta, et Horner oli kadunud, kirjutuslaud oli lahti murtud ning tualettlaual lebas 
tühjalt väike marokäänkarbike, milles, nagu hiljem selgus, oli krahvinnal kombeks oma 
kalliskivi hoida. Ryder tõstis otsekohe häiret ning Horner vahistati samal õhtul, kuid kivi 
ei leitud tema isiku juurest ega tema korterist. Catherine Cusack, krahvinna toatüdruk, 
tunnistas vande all, et ta kuulis Ryderi kohkumishüüatust, kui too röövimise avastas, ning 
tormas tuppa, kust ta leidis eest eelmise tunnistaja kirjeldatud asjade seisu. Inspektor 
Bradsteet B jaoskonnast andis tunnistusi Horneri vahistamise kohta, kes oli 
meeleheitlikult vastu rabelnud ning kinnitanud tungivalt, et ta on süütu. Kuna vahialuse 
vastu kõneles fakt, et ta oli varem kinni istunud, keeldus eeluurimiskohtunik pikema 
jututa selle õiguserikkumisega tegelemast ning tegi ettepaneku see kohtule üle anda. 
Homer, kes oli olnud menetluse jooksul väga erutatud, kaotas lõppotsuse peale teadvuse 
ning kanti kohtusaalist välja. 

Mnjah! Niipalju siis eeluurimiskohtust,” ütles Holmes ajalehte käest visates mõtlikult. 
"Meil tuleb nüüd selgeks teha sündmuste järjestus, mis algab rüüstatud ehtekarbikesega 
ja lõpeb hanepuguga Tottenham Court Roadil. Vaadake, Watson, meie väikesed järeldu- 
sed on äkitselt palju tähtsama ja vähem süütu ilme võtnud. Siin on 

kivi, kivi on saadud hane seest ja hani on saadud härra Henry Bakeri käest, härra käest, 
kellel on see kole kaabu ja kõik teised omadused, millega ma olen teid tüüdanud. Me 
peame seda härrasmeest nüüd väga tõsiselt otsima asuma ja tegema kindlaks, millist rolli 
mängis tema selles väikeses mõistatuses. Selleks peame esialgu kõige lihtsamaid 
vahendeid kasutama ning need seisnevad kahtlemata kuulutuse avaldamises kõigis 
õhtulehtedes. Kui see nurjub, otsin ma abi teistest meetoditest.” 

"Mida te kuulutuses kirjutate?" 

"Andke mulle pliiats ja see paberileht. Niisiis: "Goodge Streeti nurgal leitud hani ja 
must viltkaabu. Härra Henry Baker võib need kätte saada, kui ta tuleb täna õhtul kell pool 
seitse Baker Street nr. 221B.” 


"See on selge ja lühike." 

"Vägagi. Aga kas ta loeb seda?" 

"Noh, ta hoiab kindlasti lehtedel silma peal, sest vaese mehe jaoks oli see kaotus suur. 
Selge on see, et kogemata lõhutud aken ja Petersoni lähenemine hirmutasid teda nii, et ta 
ei mõelnud millestki peale põgenemise, kuid sellest ajast saadik on ta ilmselt kibedasti 
kahetsenud, et ta nii mõtlematult linnu maha pillas. Tema nime mainimine aitab samuti 
kaasa sellele, et ta kuulutust näeb, sest tema tähelepanu juhivad kuulutusele kõik, kes teda 
tunnevad. Võtke. Peterson, jookske kuulutusagentuuri ja laske see õhtulehtedesse panna.” 

"Missugustesse, härra?" 

"Oh, need võivad olla "Globe", "Star", "Pall Mall", "St. James's", "Evening News”, 
"Standard", "Echo" ja veel mõni, mis teile pähe tuleb.” 

"Hüva, härra. Ja mis saab sellest kivist?” 

"Ahjaa, kivi jätan ma enda kätte. Tänan teid. Ja kuulge, Peterson, ostke õige tagasiteel 
üks hani ja tooge see siia, sest me peame andma härrale uue hane selle asemel, mida teie 
pere praegu sööb." 

Kui uksehoidja oli läinud, võttis Holmes kivi kätte ja tõstis selle vastu valgust. "Ilus 
asjake,” ütles ta. "Te ainult vaadake, kuidas see välkleb ja kiiskab. Muidugi on see olnud 
kuritegevuse südamikus ja tulipunktis. Seal on iga hinnaline kalliskivi. Need on saatana 
lemmikpeibutised. Suuremate ja vanemate juveelide puhul võib iga tahk 

mingist veretööst kõnelda. See granaatkivi ei ole veel kahekümne aasta vanunegi. See 
leiti Amoy jõe kaldalt Lõuna-Hiinast ning see on märkimisväärne selle poolest, et sel on 
kõik granaatkivi omadused, kuid see on sinine, mitte aga rubiinpunane. Hoolimata 
noorusest on sel kalliskivil juba õudne minevik. Selle neljakümnegraanise 
kristalliseerunud söetüki tõttu on toimunud kaks mõrva, ühele inimesele on väävelhapet 
näkku visatud, aset on leidnud enesetapp ja mitu röövimist. Kes võiks arvata, et nii nägus 
asjake võib viia võlla või vanglasse? Ma panen selle nüüd oma teraskappi luku taha ja 
kirjutan krahvinnale paar rida, teatades, et kalliskivi on meie käes." 

"Kas teie arvates on see Horner süütu?" 

"Ma ei oska öelda." 

"Hüva, kas te kujutlete siis, et sel teisel mehel, Henry Bakeril, oli selle looga mingit 
pistmist?" 

"Minu meelest on palju tõenäolisem, et Henry Baker on täiesti süütu mees, kellel 
polnud aimugi, et tema õlal rippuv lind oli veel väärtuslikum kui puhtast kullast tehtud 
hani. Kuid selle teen ma kindlaks ühe väga lihtsa katsega, kui me oma kuulutusele 
vastuse saame." 

"Ja enne seda ei saa te midagi ette võtta?" 

"Mitte midagi." 

"Sel juhul lähen ma oma asju ajama. Aga ma tulen õhtul teie mainitud kellaajal tagasi, 
sest ma tahaksin nii keerulise küsimuse lahendust näha.” 

"Mul oleks suur rõõm teid näha. Ma söön õhtust kell seitse. Täna on vist õhtusöögiks 
metskurvitsapraad. Muide, pidades silmas äsjaseid sündmusi, peaksin ma võib-olla 
paluma proua Hudsonil kurvitsa pugu uurida.” 

Mul läks ühe haige juures kauem aega ning ma jõudsin Baker Streetile tagasi alles pisut 
pärast poolt seitset. Majale lähenedes nägin ma kaaraknast paistva valguse eredas 


poolringis ootamas pikka villase mütsiga meest, kelle kuub oli kurguni kinni nööbitud. 
Parajasti siis, kui ma saabusin, tehti uks lahti ning meid juhatati koos Holmesi tuppa. 

"Küllap te olete Henry Baker,” ütles Holmes tugitoolist tõustes ja tervitades oma 
külastajat selle sundimatu sõbralikkusega, mida ta oskas nii hõlpsasti esile manada. 
"Istuge, palun, siia toolile kamina 

ette, härra Baker. Õhtu on külm ja ma näen, et teie vereringe on kohanenud rohkem 
suve kui talvega. Ahaa, Watson, te tulite just parajal ajal. Kas see on teie kaabu, härra 
Baker?" 

"Jah, see on kahtlemata minu kaabu.” 

Henry Baker oli suur längus õlgadega mees, tal oli suur peaja lai intelligentne nägu, mis 
lõppes pruuni halliseguse kikkhabemega. Nina ja põskede punakas varjund ning 
väljasirutatud käe kerge värisemine tõid meelde Holmesi oletuse tema kalduvuste kohta. 
Luitunud saterkuub oli eest kinni nööbitud, krae oli üles tõstetud ning mehe kõhnad 
randmed ulatusid varrukatest välja, ilma et oleks paistnud mingit märki mansettidest või 
särgist. Ta rääkis aeglaselt ja katkeliselt, valis hoolikalt sõnu ning jättis üldiselt mulje 
haritud ja õpetatud mehest, keda saatus on karmilt kohelnud. 

"Me hoidsime teie vara mõne päeva enda käes," ütles Holmes, "sest me lootsime näha 
teie kuulutust, kus oleks olnud aadress. Ma ei oska praegugi arvata, miks te kuulutust 
lehte ei pannud." 

Meie külaline naeris üsna häbelikult. "Mul ei ole enam nii ohtrasti šillingeid nagu 
varem," märkis ta. "Mul polnud mingit kahtlust, et see pätikamp, kes mind ründas, võttis 
kaasa nii kaabu kui ka linnu. Ma ei tahtnud hakata kulutama enam rohkem raha lootusetu 
katse peale neid tagasi saada." 

"Täiesti loomulik. Muide, mis puutub hanesse, siis me olime sunnitud selle ära sööma." 

"Ära sööma!" Meie külaline tõusis erutunult pooleldi tugitoolist. 

"Jah, kui me seda poleks teinud, ei oleks sellest hanest enam kellelegi kasu olnud. Aga 
ma oletan, et teile kõlbab sama hästi ka see teine hani seal puhvetkapi peal, mis on umbes 
sama kaaluga ja täiesti värske?" 

"Oh, muidugi, muidugi!" vastas härra Baker kergendusohkega. 

"Loomulikult on meil veel alles teie hane suled, jalad, pugu ja nii edasi, nii et kui te 
soovite...” 

Mees puhkes südamest naerma. "Nad võivad olla mulle kasulikud mälestusena minu 
seiklusest,” ütles ta, "aga ma ei mõista küll, mis muud tulu võiks mul olla neist minu 
hiljutise tuttava disjecta meinbrtfdest. Ei, härra, ma arvan, et teie lahke loaga pühendan 
ma oma tähelepanu sellele oivalisele linnule, mida ma puhveti peal silman.” 

Sherlock Holmes saatis mulle kiire pilgu ja kehitas kergelt õlgu. 

"Siin on siis teie kaabu ja siin teie hani," ütles ta. "Muide, kas teile oleks väga 
vastumeelt öelda mulle koht, kust te selle eelmise hane saite? Ma olen linnuliha osas 
omamoodi asjatundja ning nii ilusat hane olen ma harva näinud." 

"Ütlen muidugi," vastas Baker, kes oli püsti tõusnud ja äsja saadud varanduse kaenlasse 
võtnud. "Meil on väike seltskond, kes käib tihti muuseuni lähedal "Alfa" kõrtsis - 
vaadake, päeva ajal võib meid leida muuseumist endast. Sel aastal asutas meie hea pere- 
mees, kelle nimi on Windigate, haneklubi, mille abil me pidime kõik, makstes mõne 
penni nädalas, jõuluks hane saama. Olen teile väga tänulik, sest villane Šoti müts ei sobi 


minu ea ega väärikusega." Koomilise pidulikkusega kummardas ta pühalikult meile 
mõlemale ja läks oma teed. 

"Niipalju siis härra Henry Bakerist," lausus Holmes, kui ta oli ukse meie külastaja järel 
kinni pannud. "On täiesti kindel, et ta ei tea asjast mitte kui midagi. Kas teil on kõht tühi, 
Watson?" "Mitte eriti.” 

"Siis teen ma ettepaneku, et me lükkame oma õhtusöögi pisut edasi ja ajame neid jälgi, 
kuni need on veel värsked.” "Aga loomulikult.” 

Oli kibekülm õhtu, seetõttu tõmbasime palitud selga ja mässisime sallid kaela ümber. 
Väljas, pilvitus taevas särasid külmad tähed ning möödujate hingeõhk meenutas 
püstolitorust väljuvaid suitsujugasid. Meie sammud kajasid selgelt ja valjult, kui me 
läksime läbi arstide kvartali, Wimpole Streeti, Harley Streeti ning siis mööda Wigmore 
Streeti Oxford Streetile. Veerand tunni pärast olime Bloomsburys "Alfa" kõrtsis, mis on 
väike ettevõte ühe Holburni viiva tänava nurgal. Holmes lükkas baariukse lahti ja tellis 
näost punetavalt, valge põllega peremehelt kaks klaasi õlut. 

"Kui teie õlu on niisama hea nagu teie haned, siis peaks see olema suurepärane," ütles 
ta. 

"Minu haned!" Mees näis olevat hämmastunud. 

"Jah. Ma rääkisin ainult pool tundi tagasi härra Henry Bakeriga, kes oli teie haneklubi 
liige." 

"Ah soo! Jah, saan aru. Aga vaadake, härra, need polnud meie 

haned." 

"Kas tõesti? Kelle siis?" 

"Noh, ma sain need kaks tosinat ühelt Covent Gardeni kaupmehelt."” 

"Kas tõesti? Ma tunnen seal mõnda kaupmeest. Kes see oli?" "Tema nimi on 
Breckinridge." 

"Ei, teda ma ei tunne. Noh, teie terviseks, peremees, ja olgu teil ikka jõukus majas. 
Head õhtut!" 

"Nüüd härra Breckinridge'i juurde,” jätkas Holmes palitut kinni nööpides, kui me välja 
pakaselisse õhku astusime. "Pidage meeles, Watson, et kuigi meil on selle ahela ühes 
otsas nii lihtne asi nagu hani, on selle teises otsas inimene, kes saab kindlasti seitse aastat 
sunnitööd, kui me tema süütust tõestada ei suuda. On võimalik, et meie uurimistöö ainult 
kinnitab tema süüd, kuid igal juhul on meil selline uurimissuund, mis on politseil 
märkamata jäänud ning mille on meie kätesse andnud harukordne juhus. Viigem see 
valusa lõpuni! Niisiis, lõuna poole pöörd ja kiirmarsil edasi!" 

Me läksime üle Holborni, mööda Endell Streeti ning jõudsime läbi agulirägastiku 
Covent Gardeni turule. Ühe suurema müügiputka peal oli Breckinridge'i nimi ning selle 
omanik, ratsutajavälimusega, teravate näojoonte ja pügatud põskhabemega mees, aitas 
ühel poisil luuke kinni panna. 

"Tere õhtust. Küll on külm ilm," ütles Holmes. 

Kaupmees noogutas ja heitis mu kaaslasele küsiva pilgu. 

"Ma näen, et haned on otsas," jätkas Holmes tühjadele marmor-plaatidele osutades. 

"Homme hommikul võite saada viissada.” 

"See ei sobi.” 

"Seal gaasitule juures müügiputkas on veel mõni." 

"Oh, aga mulle soovitati teid." 


"Kes soovitas?" 

""Alfa" peremees.” 

"Oo jaa, ma saatsin talle paar tosinat.” 

"Need olid tõesti toredad haned. Kust te nad saite?" 

Minu üllatuseks kutsus see küsimus esile kaupmehe vihapurske. 

"Kuulge teie," ütles ta, pea viltu ja käed puusas, "kuhu te õieti sihite? Öelge parem otse 
välja." 

"Ma ütlen küllalt otse. Ma tahaksin teada, kes müüs teile haned, millega te varustasite 
"Alfat"." 

"Noh, mina seda teile ei ütle. Vaat nõnda!" 

"Oh, ega see ei olegi tähtis, aga ma ei mõista, miks te peaksite sellise tühiasja peale nii 
ägestuma.” 

"Ägestuma! Küllap ägestuksite teie niisamuti, kui teidki oleks nõnda tüüdatud nagu 
mind. Kui ma maksan hea kauba eest head raha, siis peaks asi olema sellega lõppenud, 
aga selle asemel: "Kus on haned?" ja "Kellele te haned müüsite?” ja "Mida te hanede eest 
võtate?" Kui kuulda, missugust lärmi nende ümber lüüakse, võiks arvata, et need on 
ainsad haned maailmas.” 

"Noh, mina ei ole seotud nende inimestega, kes on teie juures parimas käinud,” lausus 
Holmes muretult. "Kui te meile ei ütle, siis jääb kihlvedu ära, muud midagi. Aga 
kodulindude küsimuses olen ma alati valmis oma arvamuse juurde jääma ning ma vean 
viie naela peale kihla, et see lind, keda ma sõin, on maal kasvatatud." 

"Noh, siis te olete oma viielise kaotanud, sest see on linnas kasvatatud," nähvas 
kaupmees. "Ei või olla!" "Mina ütlen, et on." "Ma ei usu seda!" 

"Kas te arvate, et te olete lindude osas suurem asjatundja kui mina, kes ma olen 
nendega poisipõlvest peale tegelnud? Ütlen teile, et kõik need linnud, mis läksid 
"Alfasse”, olid linnas kasvatatud.” 

"Te ei suuda mind kunagi seda uskuma panna." 

"Kas te veate siis kihla?" 

"See oleks lihtsalt teie röövimine, sest mul on õigus. Aga ma panen omalt poolt välja 
sovrini, lihtsalt selleks, et te teinekord enam nii kangekaelne ei oleks.” 

Kaupmees itsitas süngelt. "Tooge mulle arveraamatud, Bill,” ütles ta. 

Poiss tõi väikese õhukese raamatu ja suure rasvase seljaga köite ning asetas need 
rippuva lambi alla. 

"Niisiis, härra Kõiketeadja," ütles kaupmees. "Ma mõtlesin, et mul on haned otsas, aga 
peagi näete, et üks hani on veel ikka minu poodi jäänud. Kas näete seda väikest 
raamatut?" 

239 

"Jaa?" 

"See on nende inimeste nimekiri, kellelt ma ostan. Kas mõistate1) Niisiis, sellel 
leheküljel on maainimesed ning numbrid nime taga näitavad nende arveid suures 
arveraamatus. Vaat nii! Kas näete seda teist punase tindiga kirjutatud lehekülge? Noh, see 
on minu linnast pärit varustajate nimekiri. Vaadake nüüd seda kolmandal nime. Lugege 
see valjusti ette.” 

"Proua Oakshott, Brixton Road 117. - 249," luges Holmes. 

"Nii jah. Pöörake nüüd arveraamatus see lehekülg." 


Holmes lõi osutatud lehekülje lahti. "Palun: "Proua Oakshott, Brixton Road 117, munad 
ja linnuliha."" 

"Nii. ja mis on nüüd viimane sissekanne?" 

"Selle aasta 22. detsember. Kakskümmend neli hane, seitse šillingit kuus penni tükk." 

"Nii see on. Olge lahke. Ja selle all?" 

"Müüdud härra Windigate'ile "Alfast" 12 Šillingit tükk.” 

"Mis te kostate?" 

Sherlock Holmesil oli väga tusane ilme. Ta tõmbas sovrini taskust välja ja viskas selle 
letile, pöördudes kõrvale inimese ilmel, kelle pettumus on nii suur, et ta ei leia sõnu. 
Mõne jardi kaugusel jäi ta tänavalaterna all seisma ja naeris talle omast siirast ja hääletut 
naeru. 

"Kui te näete mõnda pöetud põskhabemega meest, kelle taskust ulatub välja spordileht, 
võite teda alati kihlveoga õnge võtta,” ütles ta. "Söandaksin öelda, et kui ma oleksin tema 
ette ka sada naela pannud, ei oleks see mees andnud mulle nii täielikku informatsiooni, 
nagu ma meelitasin temast välja, lastes tal mõelda, et ta võidab mind kihlveos. Noh, 
Watson, mulle tundub, et me hakkame oma otsingutega lõpule jõudma, ning meil tuleb 
ainult otsustada, kas me läheme proua Oakshotti juurde täna õhtul või jätame selle 
homseks. Selle tõreda selli jutust on selge, et peale meie muretsevad selle loo pärast veel 
teisedki, ning ma peaksin...” 

Holmesi jutu katkestas äkki vali lärm, mis kostis müügiputka juurest, kust me olime 
just tulnud. Ümber pöördudes nägime väikest rotinäoga meest seismas keset kollast 
valgussõõri, mida heitis kõikuv lamp, kaupmees Breckinridge aga seisis oma putkaukse 
raamistuses ja raputas alandliku kuju poole vihaselt rusikaid. 

"Mul on teist ja teie hanedest villand," karjus ta. "Kerige kõik kus kurat! Kui te tulete 
mind veel kord oma lolli jutuga tüütama, ässitan ma teile koera kallale. Tooge proua 
Oakshott siia ja ma vastan temale, kuid mis teil sellega pistmist on? Kas ma teilt need 
haned ostsin?" 

"Ei, aga üks neist oli sellegipoolest minu oma.” vingus mehike. "Noh, eks küsige seda 
siis proua Oakshottilt." "Ta käskis mul teilt küsida." 

"Noh, minupärast võite kas või Proosia kuningalt küsida. Minule aitab! Kasige 
minema!" Ta tormas vihaselt ettepoole ja küsija lipsas pimedusse. 

"Ohoo! See võib säästa meid visiidist Brixton Roadile," sosistas Holmes. "Tulge kaasa 
ja vaatame, mis sellest sellist arvata." Sammudes heledasti valgustatud müügiputkade 
ümbruses siin-seal seisvate inimgruppide vahelt läbi, jõudis mu kaaslane kiiresti mehike- 
sele järele ja puudutas teda õlast. Mees pöördus järsult ringi ning ma nägin gaasivalguses, 
et tema näost oli kadunud iga viimanegi värvikübe. 

"Kes teie olete? Mida te tahate?" küsis ta väriseva häälega. 

"Palun vabandust,” ütles Holmes keerutamata, "aga ma kuulsin tahtmatult pealt, mida te 
just äsja kaupmehelt küsisite. Ma arvan, et ma saan teid aidata.” 

"Teie? Kes te olete? Kuidas teie sellest asjast midagi teada võite?" 

"Minu nimi on Sherlock Holmes. Minu töö on teada seda. mida teised inimesed ei tea." 

"Aga sellest ei või te midagi teada." 

"Palun vabandust, ma tean sellest kõik. Te püüate ajada hanede jälgi, mida müüs proua 
Oakshott Brixton Roadilt kaupmehele, kelle nimi on Breckinridge ja kes müüs need 


omakorda härra Windi-gate'ile "Alfast"”, kelle käest haned läksid tema klubile, mille liige 
oli ka härra Henry Baker.” 

"Oh, härra, te olete just see inimene, keda ma olen igatsenud kohata," hüüdis mehike 
väljasirutatud käte ja värisevate sõrmedega. "Ma ei suuda teile õieti öeldagi, kui 
huvitatud ma sellest asjast olen.” 

Sherlock Holmes peatas mööduva voorimehe. "Sellisel juhul 

arutame seda parem mugavas toas kui siin tuulisel turuplatsil," lausus ta. "Aga enne kui 
me edasi läheme, öelge mulle, palun, keda mul on rõõm abistada." 

Mees kõhkles hetke. "Minu nimi on John Robinson,” vastas ta kõõrdpilgu saatel. 

"Ei, ei, õige nimi," lausus Holmes mahedalt. "Valenime all esineva inimesega on alati 
ebamugav asju ajada." 

Võõra kahvatule palgele ilmus puna. "Hüva, mu õige nimi on James Ryder,” ütles ta. 

"Just nimelt. "Cosmopolitani” hotelli ülemteener. Palun astuge tõlda ning peagi saan ma 
rääkida teile kõik, mis teid huvitab.” 

Mehike seisis ja vaatas meile vaheldumisi poolehmunud, poolloo-tusrikka pilguga otsa 
nagu inimene, kes ei ole kindel, kas ta on ootamatu õnne kui katastroofi veerel. Siis astus 
ta tõlda ning me olime poole tunniga uuesti Holmesi elutoas Baker Streetil. Sõidu jooksul 
ei öelnud keegi sõnagi, kuid meie uue kaaslase kiire ärev hingamine ja aeg-ajalt kokku 
pigistatud rusikad reetsid tema närvipinget. 

"Olemegi kohal!" ütles Holmes rõõmsalt, kui me hanereas tuppa läksime. "Kaminatuli 
on niisuguse ilmaga väga asjakohane. Paistab, et teil on külm, härra Ryder. Istuge palun 
korvtooli. Ma panen ainult tuhvlid jalga ja siis lahendame kohe ära ka teie väikese 
probleemi. Nonii! Te tahate teada, mis sai neist hanedest?" 

"Jah." 

"Või, mulle tundub, et pigem, mis sai sellest hanest. Kujutan ette, et te olete huvitatud 
ühest linnust - valgest hanest, kelle saba peal oli must triip.” 

Ryder värises erutusest. "Oh, härra!" hüüdis ta. "Kas te võite mulle öelda, kuhu see hani 
läks?" 

"Ta tuli siia.” 

"Siia?" 

"Jah, ja see osutus tõesti väga tähelepanuväärseks linnuks. Ma ei imesta, et te selle 
vastu huvi tunnete. See hani munes surnust peast muna - kõige ilusama, säravama sinise 
muna, mida kunagi on nähtud. See on siin minu muuseumis.” 

Meie külaline ajas end vankudes jalule ja haaras parema käega kaminasimsist kinni. 
Holmes keeras seifi lukust lahti ja võttis kätte 

sinise granaatkivi, mis pildus kiiri ja säras külmalt ja eredalt nagu taht. Ryder seisis ja 
vahtis kõvera näoga, suutmata otsustada, kas tunnistada kivi enda omaks või ei. 

"Mäng on läbi, Ryder," ütles Holmes vaikselt. "Püsige püsti, mees, või te kukute tulle! 
Aidake ta uuesti istuma, Watson! Tal pole küllalt närvi, et karistamatult kuritegevusega 
tegelda. Andke talle lonks brändit! Nii! Nüüd näeb ta natuke rohkem inimese moodi 
välja. No on alles hädavares!" 

Hetkeks oli Ryder vankunud ja peaaegu kukkunud, kuid brändi tõi tema põskedesse 
natuke puna ning ta istus, kohkunud pilguga oma süüdistajat vahtides. 


"Mul on käes peaaegu kõik lülid ja kõik tõendid, mida mul peaks vaja minema, nii et 
teil pole tarvis mulle kuigi palju rääkida. Siiski võiks ka selle vähese selgeks teha, et 
juhtum lõplikult lahendatud saaks. Ryder, te olite kuulnud sellest Morcari krahvinna 
sinisest kalliskivist?" 

"Sellest rääkis mulle Catherine Cusack,” ütles Ryder kareda häälega. 

"Ahnii - kõrgeaulise leedi toatüdruk. Noh, kiusatus saada nii kergesti ja äkitselt rikkaks 
oli teie jaoks liig, nagu see on olnud liig ka paremate meeste jaoks enne teid, aga te ei 
valinud just eriti vahendeid. Mulle tundub, Ryder, et teil on eeldusi saada päris 
kenakeseks kaabakaks. Te teadsite, et see veevärgitööline Horner oli olnud kunagi enne 
mingi säärase looga seotud ning teda oleks kahtlustatud esmajoones. Mida te siis tegite? 
Te lohkusite midagi natuke leedi toas - teie ja teie kaassüüdlane Cusack - ning teil 
õnnestus nii korraldada, et seda parandama kutsuti just Horner. Kui ta oli ära läinud, 
röövisite te ehtekastikese tühjaks, tõstsite lärmi ja lasksite selle õnnetu mehe vahistada. 
Siis te...” 

Ryder heitis ennast järsku vaibale ja haaras mu kaaslasel põlvede ümbert kinni. "Jumala 
nimel, halastage!" kisendas ta. "Mõelge mu isa peale! Mu ema peale! See murraks neil 
südame. Ma pole kunagi enne midagi halba teinud! Ma ei tee tulevikus ka enam! Vannun 
seda! Ma vannun seda Piibli peal! Oh, ärge andke seda asja kohtusse! Jumala pärast, ärge 
seda tehke!" 

"Istuge tagasi tooli peale!" käskis Holmes rangelt. "Nüüd on küll hea lömitada ja 
roomata, aga selle vaese Horneri peale te ei mõelnud, 

kes oleks seisnud süüpingis kuriteo eest, millest ta midagi ei teadnud." 

"Ma põgenen, härra Holmes. Ma sõidan Inglismaalt minema. Sijs ei ole tema 
süüdistamiseks tõendeid.” 

"Hmh! Me räägime sellest veel. Aga nüüd jutustage meile ausalt mis sai edasi. Kuidas 
sattus kivi hane pugusse ja kuidas see hani turule sattus? Rääkige meile tõtt, sest tõe 
rääkimises on teie ainus lootus.” 

Ryder tõmbas keelega üle paakunud huulte. "Räägin teile täpselt nii, nagu see juhtus, 
härra,” ütles ta. "Kui Horner vahistati, näis mulle, et mul oleks parem otsekohe koos selle 
kiviga kaduda, sest ma ei teadnud, millal võib politseil pähe tulla mind ja mu tuba läbi 
otsida. Hotellis ei olnud selle kivi jaoks ühtki kindlat kohta. Ma tegin näo, et lähen 
mingeid asju ajama, ning ruttasin õe majja. Ta oli abiellunud Oakshotti-nimelise mehega 
ning elas Brixton Roadil, kus ta müügiks kodulinde kasvatas. Teel sinna näis iga 
vastutulev mees mulle politseinikuna või detektiivina ning kuigi õhtu oli külm, voolas 
mul Brixton Roadile jõudes higi mööda nägu alla. Õde küsis mult, mis mul viga on ja 
miks ma nii kahvatu olen, aga ma ütlesin talle, et mind paneb muretsema juveeli vargus 
hotellis. Siis läksin ma tagaõue, suitsetasin piipu ja mõtlesin, mida oleks kõige targem 
teha. 

Mul oli kord üks Maudsley-nimeline sõber, kes läks halvale teele ning oli just äsja 
istunud ära oma aja Pentonville'i vanglas. Saime ühel päeval kokku ja ta hakkas rääkima 
varaste eluviisist ja varastatud kraamist lahtisaamise võimalustest. Olin kindel, et ta on 
mulle ustav, sest ma teadsin tema kohta paari asja, seetõttu otsustasin ma minna otse 
Kilbumni, kus ta elas, ning usaldada oma saladus talle. Ta õpetaks mulle, kuidas see kivi 
rahaks teha. Aga kuidas õnnelikult tema juurde jõuda? Mõtlesin sellest piinast, mida ma 
olin talunud hotellist tulles. Mind võidakse iga hetk kinni võtta ja läbi otsida ning kivi 


oleks minu vestitaskus. Ma nõjatusin sel ajal vastu seina ja vaatasin oma jalge ümber 
paterdavaid hanesid ning äkitselt tuli mulle pähe mõte, kuidas ma saaksin üle kavaldada 
ka kõige paremat detektiivi, kes kunagi on elanud. 

Õde oli öelnud mulle mõni nädal enne seda, et ma võin' valida tema hanede hulgast ühe 
endale jõulukingiks, ning ma teadsin, et ta peab alati oma sõna. Ma võtaksin oma hane 
nüüd koju kaasa ning 

viiksin kivi hane sees Kilburni. Hoovis oli väike kuur ning ma ajasin ühe hane selle 
taha - toreda suure valge hane, kelle saba peal oli must triip. Püüdsin hane kinni, tegin ta 
noka lahti ja pistsin kivi talle nii sügavale kõrisse, kui mu sõrm ulatas. Lind neelatas ja 
ma tundsin, kuidas kivi mööda tema söögitoru pugusse läks. Aga hani lehvitas tiibu ja 
rabeles ning mu õde tuli välja vaatama, mis on lahti. Kui ma tema poole pöördusin ja 
temaga rääkima hakkasin, rebis lind ennast lahtfja lendas teiste sekka. 

"Mida sa ometi selle hanega tegid, Jem?" küsis õde. 

"Noh," vastasin ma, "sa ütlesid, et annad mulle ühe hane jõuluks, ning ma katsusin, 
missugune on kõige paksem.” 

"Oh," ütles tema, "sinu oma panime juba kõrvale - me nimetame seda Jemi haneks. See 
suur valge seal. Neid on kokku kakskümmend kuus, see tähendab, üks sulle ja üks meile 
ja kaks tosinat müügiks.” 

"Aitäh, Maggie," ütlesin mina, "aga kui sul midagi selle vastu ei ole, siis ma võtaksin 
parem selle, mida ma just praegu katsusin.” 

"See valge on tubli kolm naela raskem,” ütles õde, "ja me nuuma-sime seda nimelt sinu 
jaoks.” 

"Pole midagi. Ma tahan seda teist ja ma võtan selle kohe kaasa,” ütlesin mina. 

"Ah, tee, nagu tahad,” ütles tema natuke pahaselt. "Missuguse sa siis võtad?" 

"Selle valge, kellel on must triip saba peal, seal keset parve.” 

"Oh, hea küll. Tapa ta ära ja võta kaasa." 

Noh, ma tegingi nii, härra Holmes, ja viisin hane Kilburni. Ma ütlesin oma semule, 
mida ma olin teinud, sest ta oli seda sorti mees, kellele on kerge säärast asja rääkida. Ta 
naeris nii et hing kinni ning , me võtsime noa ja lõikasime hane lõhki. Mul jäi süda rinnus 
seisma, sest kivist polnud jälgegi, ning ma mõistsin, et oli juhtunud mingi hirmus viga. 
Jätsin hane sinnapaika, tormasin tagasi õe juurde ja ruttasin tagaõue. Seal ei olnud ühtegi 
hane. 

"Kus kõik need haned on, Maggie?" hüüdsin ma. 

"Kaupmehe käes, Jem." 

"Missuguse kaupmehe?" 

"Breckinridge'i käes Covent Gardenis.” 

"Aga kas sul oli veel üks musta triibuga hani?" küsisin ma. "Sa-> masugune nagu see, 
mille ma valisin?” 

"Jah, Jem, kahel hanel oli saba peal must triip ja ma ei suutnud kunagi nende vahel 
vahet reha." 

Noh, siis ma muidugi mõistsin kõik ning jooksin nii kiiresti kui jalad võtsid selle 
Breckinridge'i juurde, aga ta oli haned kohe maha müünud ega kavatsenud öelda mulle 
poole sõnagagi, kuhu need viidud olid. Te kuulsite ise täna õhtul. Ta vastas mulle kogu 
a> niimoodi. Õde arvab, et ma hakkan hulluks minema. Mõnikord on mul endal tunne, 


et ma olengi juba hull. Ja nüüd - nüüd on mil varga märk küljes, ilma et ma oleksin isegi 
puutunud seda rikkust, mille nimel ma oma ausa nime määrisin. Oh, issand, aita! Issarl 
aita!" Ta hakkas kramplikult nuuksuma ja peitis näo kätesse. 

Pikka aega valitses vaikus, mida rikkus ainult Ryderi raske hingamine ja Sherlock 
Holmesi sõrmeotste rütmiline trummeldamine vastu lauaserva. Siis tõusis mu sõber püsti 
ja lükkas ukse lahti. 

"Kasige välja!" ütles ta. 

"Kuidas! Oh, õnnistagu teid Jumal!" 

"Aitab jutust. Kasige välja!" 

Ja polnudki enam vaja midagi öelda. Kostis tormamine, klõbin trepil, uksepaugatus ja 
kajav jooksumüdin tänavalt. 

"Lõpuks, Watson, ei ole politsei mind palganud nende möödalaskmisi parandama," 
ütles Holmes kätt savipiibu poole sirutades. "See oleks iseasi, kui Hornerit ähvardaks oht, 
aga see mees ei tunnista nüüd tema vastu ning süüdistus ei lähe läbi. Küllap ma vist 
varjan praegu kuritegu, aga on ka võimalik, et ma päästan ühe hinge. See mees enam 
halvale teele ei lähe, ta on liiga ära hirmutatud. Saata ta nüüd vanglasse tähendab teha 
temast kurjategija. Pealegi on praegu andestuse aeg. Juhus saatis meie teele ühe 
harukordse ja veidra probleemi ning selle lahendusest endast on juba küllalt. Kui te olete 
nii kena ja helistate kella, doktor, siis võime teha algust uue tööga, milles on samuti tähtis 
osa linnul." 


XII. TÄHNILISE LINDI MÕISTATUS 


Vaadates üle märkmeid umbes seitsmekümne juhtumi kohta, milles ma olen viimase 
kaheksa aasta jooksul uurinud oma sõbra Sherlock Holmesi meetodeid, leian ma palju 
traagilisi lugusid, mõne koomilise juhuse, suure hulga lihtsalt kummalisi juhtumisi, kuid 
mitte ühtki liialt tavalist, sest kuna Holmes töötas pigem armastusest oma kunsti vastu kui 
jõukuse soetamise eesmärgil, keeldus ta sidumast end ühegi juurdlusega, millel ei olnud 
ebatavalisi või lausa fantastilisi jooni. Kõigist neist erinevatest juhtumitest ei meenu 
mulle aga ühtki, millega seotud asjaolud oleksid olnud iseäralikumad kui tuntud Surrey 
perekonna, Stoke Mõrani Roylottide juhtumi puhul. Kõnealused sündmused toimusid 
minu ja Holmesi tutvuse algusaegadel, mil me elasime kahekesi poissmehekorteris Baker 
Streetil. Küllap ma oleksin need sündmused juba varem kirja pannud, aga tookord sai 
antud lubadus vaikida ning oma lubadusest vabanesin ma alles möödunud kuul selle 
daami enneaegse surma tõttu, kellele ma lubaduse olin andnud. Võib-olla ongi parem, et 
need asjaolud tulevad nüüd päevavalgele, sest mul on alust teada, et doktor Gri-mesby 
Roylotti surma ümber on tekkinud laialt levinud kuulujutte, mis kalduvad seda 
tegelikkusest veelgi jubedamaks tegema. 

Ühel 1883. aasta aprilli alguse hommikul ärkasin ma üles ja nägin, et minu voodi 
kõrval seisab täiesti rõivastatud Sherlock Holmes. Ta oli tavaliselt hiline tõusja ning kuna 
ma nägin, et kell kaminasimsil oli alles veerand kaheksa, pilgutasin ma teatava imes- 
tusega 

ning võib-olla isegi pisukese pahameelega silmi, sest minu enda harjumused olid väga 
kindlad. 

"Palun väga vabandust, et ma teid üles ajan, Watson,” ütles Holmes, "aga see on täna 
hommikul üldine õnnetus. Proua Hudson aeti üles, tema toimis minuga samal kombel 
ning mina ajasin omakorda üles teid.” 

"Mis siis lahti on - kas tuli või?" 

"Ei, klient. Paistab, et on saabunud üks märkimisväärselt erutatud noor daam, kes 
nõuab minuga kokkusaamist. Ta ootab praegu võõrastetoas. Noh, kui noored daamid 
sellisel kellaajal mööda Londonit ringi hulguvad ning uniseid inimesi voodist üles ajavad, 
siis ma oletan, et neil on midagi väga pakilist teatada. Olen kindel, et kui see peaks 
osutuma huvitavaks juhtumiks, sooviksite teie seda algusest peale jälgida. Ma mõtlesin, 
et peaksin teid vähemalt üles äratama ja teile võimaluse andma." 

"Kulla mees, ma ei tahaks sellest mingil tingimusel kõrvale 

Miski ei valmistanud mulle suuremat rõõmu kui Holmesi ametialase uurimise 
jälgimine, tema kiirete, peaaegu intuitiivsete järelduste imetlemine, mis põhinesid ometi 
alati loogilisel alusel, mille abil ta kõik talle esitatud probleemid lahendas. Ma tõmbasin 
kiiruga riided selga ning olin mõne minuti pärast valmis koos oma sõbraga elutuppa 
minema. Kui me sisenesime, tõusis akna all istunud musta rõivastatud ja tiheda looriga 
daam püsti. 

"Tere hommikust, armuline preili,” ütles Holmes lõbusalt. "Minu nimi on Sherlock 
Holmes. See on mu lähedane sõber ja kaaslane doktor Watson, kelle kuuldes te võite 
rääkida niisama vabalt nagu minu kuuldes. Ahaa! Mul on rõõm näha, et proua Hudsonil 
jätkus , taipu kaminas tuli süüdata. Palun tulge sellele lähemale ning ma tellin teile tassi 
kuuma kohvi, sest ma märkan, et te värisete."” 

"See ei ole külm, mis mind värisema paneb,” ütles naine vaikse häälega, vahetades 
istekohta, nagu palutud. 

"Mis see siis on?" 

"See on hirm. härra Holmes. See on kabuhirm." Rääkima hakates tõstis naine loori üles 
ning me nägime, et ta oli tõesti haletsusväärses seisundis ja erutatud, tema nägu oli pingul 
ja kaame, pilk rahutu ja hirmunud otsekui tagaaetud loomal. Tema näojooned ja keha olid 

iseloomulikud kolmekümneaastasele naisele, kuid tema juustes sillerdas enneaegne hall 
ning tema ilme oli roidunud ja kurnatud. Sherlock Holmes laskis oma kärmel 
kõikemõistval pilgul üle naise libiseda. 

"Ärge kartke," ütles ta lohutavalt, kummardus ettepoole ja patsutas naise kätt. 
"Kahtlemata ajame peagi kõik korda. Ma näen, et te tulite tänahommikuse rongiga." 

"Te siis tunnete mind?" 

"Ei, aga ma märkan poolikut tagasisõidupiletit teie vasaku kinda peopesas. Te asusite 
ilmselt vara teele, aga ometi sõitsite enne jaama jõudmist jahikaarikuga pika maa mööda 
viletsat teed.” 

Naine võpatas tugevasti ning vahtis mu kaaslast hämmastunult. "Siin pole mingit 
mõistatust, kulla preili," ütles Holmes naeratades. "Teie jaki vasakul varrukal on 
vähemalt seitsmes kohas pori-pritsmeid. Plekid on täiesti värsked. Mitte ükski teine 
sõiduk peale jahikaariku ei pillu sel kombel pori üles ning pealegi juhtub see ainult siis, 
kui te istute kutsari vasakul käel." 


"Ükskõik, kuidas te seda põhjendate, aga teil on täiesti õigus,” ütles naine. "Ma 
hakkasin enne kella kuut kodust sõitma, jõudsin kakskümmend minutit kuus läbi 
Leatherheadi ning saabusin esimese rongiga Waterloo jaama. Ma ei suuda enam seda 
pinget taluda, ma lähen hulluks, kui see veel kaua kestab. Mul ei ole kellegi poole 
pöörduda - mitte kellegi poole, ainult üks inimene hoolib minust, ning temast, vaesest 
mehest, on mul vähe abi. Ma olen kuulnud teist, härra Holmes, teist rääkis mulle proua 
Farintosh. keda te aitasite tema suure häda tunnil. Temalt ma saingi teie aadressi. Oh, 
härra, äkki suudate te ka mind aidata, või vähemasti heita pisut valgust sellesse pilkasesse 
pimedusse, mis mind ümbritseb? Praegu ei ole minu võimuses teile teie teenete eest 
tasuda, aga kuu aja või kuue nädala pärast ma abiellun ning võin kasutada oma 
sissetulekut ning vähemalt siis te näete, et ma ei ole tänamatu.” 

Holmes pöördus kirjutuslaua poole, keeras sahtli lukust lahti, võttis välja väikese 
märkmiku ning vaatas seda. 

"Farintosh.” ütles ta. "Ahjaa, ma mäletan seda juhtumit, tegemist oli opaaltiaaraga. 
Minu meelest oli see enne teie tulekut, Watson. Ma võin üksnes öelda, armuline preili, et 
pühendaksin suure rõõmuga teie juhtumile niisama palju tähelepanu kui teie sõbra 
juhtumile. 

249 

Mis puutub tasusse, siis on minu amet juba ise küllaldane tasu, kuid teil on vabadus 
katta kõik minu võimalikud kulud siis, kui see teile ' kõige paremini sobib. Ja nüüd palun 
ma, et te räägiksite meile kõik mis võib aidata meil selle asja kohta arvamust kujundada." 

"Oh häda!" vastas meie külaline. "Minu olukorra õudus seisnebki selles, et minu hirm 
on nii ähmane ning kõik minu kahtlused põhinevad eranditult pisiasjadel, mis võiksid 
tunduda teisele inimesele tühistena, ning isegi inimene, kelle poole mul oleks õigus abi ja 
nõu saamiseks pöörduda, suhtub kõigesse, mida ma talle räägin, nagu närvilise naise 
kujutlustesse. Ta ei ütle seda otse välja, aga ma loen seda tema lohutavatest vastustest ja 
kõrvalepööratud pilgust. Aga ma olen kuulnud, härra Holmes, et teie suudate näha 
sügavale inimsüdame kurjusse. Võib-olla suudate teie mulle nõu anda, kuidas elada keset 
mind ümbritsevaid ohte.” 

"Ma olen kehastunud tähelepanu." 

"Minu nimi on Helen Stoner ning ma elan koos oma kasuisaga, kes on viimane ühe 
kõige vanema saksi perekonna esindaja Inglismaal, ta on Roylott Surrey läänepiiril suvast 
Stoke Moranist." 

Holmes noogutas pead. "See nimi on mulle tuttav,” ütles ta. 

"Kunagi oli see perekond üks rikkamaid Inglismaal ning selle valdused ulatusid lõunas 
ja läänes üle Surrey piiride Berkshire'isse ja Hampshire'isse. Kuid möödunud sajandil 
olid neli pärijat järgemööda liiderdajad ja pillajad ning perekonna laostumise viis viimaks 
sajandi alguses lõpule üks hasartmängija. Järele jäid ainult mõni aaker maad ning 
kahesaja-aastane maja, mis on samuti ränga hüpo-teegikoorma all. Viimane mõisnik 
hingitses seal kuidagi, elades vaese aadliku viletsat elu, aga alles tema poeg, minu 
kasuisa, mõistis, et ta peab kohanema uute tingimustega, võttis ühelt sugulaselt , laenu, 
mis võimaldas tal arstikutse saada, ning läks Calcuttasse, kus ta oma ametialaste oskuste 
ja tugeva iseloomuga suure praksise muretses. Kuid vihahoos, mille olid esile kutsunud 
majas toime pandud vargused, peksis ta oma pärismaalasest ülemteenri surnuks ning 
pääses üle noatera surmamõistmisest. Tegelikult kandis ta ära pika vanglakaristuse ning 
pöördus hiljem morni ja pettunud mehena Inglismaale tagasi. 


Indias viibimise ajal abiellus doktor Roylott minu ema proua Stoneriga, Bengali 
suurtükiväe major Stoneri noore lesega. Minu 

öde Julia ja mina olime kaksikud, ning me olime ema uue abiellumise ajal ainult 
kaheaastased. Emale kuulus märkimisväärne varandus - vähemalt tuhat naela aastas - 
ning selle pärandas ta täielikult doktor Roylottile senikauaks, kuni me temaga koos elasi- 
me, koos klausliga, et meie abiellumise korral tuleb meile kummalegi võimaldada teatud 
rahasumma aastas. Mu ema suri varsti pärast meie Inglismaale tulekul - ta sai kaheksa 
aastat tagasi Crewe lähedal rongiõnnetuses surma. Seejärel loobus doktor Roylott katse- 
test muretseda endale arstipraksis Londonis ning viis meid koos endaga elama 
esivanemate majja Stoke Moranisse. Rahast, mis mu ema oli jätnud, piisas kõigi meie 
vajaduste rahuldamiseks ning näis, et meie õnne ei sega miski. 

Aga umbes sel ajal toimus meie kasuisaga hirmus muutus. Selle asemel et sõlmida 
sõprus ja käia külas meie naabritel, kes olid alguses olnud ülirõõmsad, nähes üht Stoke 
Mõrani Roylotti uuesti perekonna vanades valdustes, istus kasuisa kodus ning väljus sealt 
haruharva, et tülitseda raevukalt igaühega, kes talle teele ette juhtus. Selle perekonna 
meestel on hullusele lähenev ägedus pärilik joon ning ma arvan, et minu kasuisa puhul 
võimendas pikk troopikas veedetud aeg seda veelgi. Toimus rida häbistavaid kaklusi, 
millest kaks lõppesid eeluurimiskohtus, kuni temast sai lõpuks küla hirm ning inimesed 
põgenesid, kui la lähenes, sest ta on tohutu jõuga mees ning vihahoos täiesti taltsutamatu. 

Möödunud nädalal paiskas ta kohaliku sepa üle sillarinnatise jõkke ning mul õnnestus 
vältida järjekordset avalikku skandaali ainult sel kombel, et ma maksin sepale kogu raha, 
mis ma suutsin kokku koguda. Mu kasuisal polnud üldse mingeid sõpru peale rändavate 
mustlaste ning tal oli kombeks lubada neil hulkuritel laagrisse jääda seal mõne aakri 
suurusel põldmurakatega kaetud maal, mis kujutas endast perekonna maavaldust, ning 
käis omakorda vastutasuks külas mustlaste telkides ja rändas koos nendega mitu nädalat 
järgemööda. Tal oli ka kirg India loomade vastu, keda tema kirjade põhjal talle 
saadetakse, ning praegusel hetkel on tal paavian ja gepard, kes tema krundil vabalt ringi 
hulguvad ning keda külaelanikud kardavad peaaegu niisama palju nagu nende peremeest. 

Te võite minu jutu põhjal kujutleda, et minu vaene õde Julia ja mina ei tundnud oma 
elust suurt rõõmu. Ükski teenija ei tahtnud 

meie juures püsida ning pikka aega tegime ise kõik majapidamistööd. Julia oli oma 
surma ajal ainult kolmekümneaastane, aga ometi olid tema juuksed, nagu minulgi, juba 
hakanud halliks minema." 

"Teie õde on surnud?" 

Ta suri täpselt kaks aastat tagasi ning tema surmast ma tahangi teile rääkida. Te 
muidugi mõistate, et niisugust elu elades, nagu ma kirjeldasin, ei olnud kuigi tõenäoline, 
et me oleksime kohtunud omaealiste ja samast seisusest inimestega. Kuid meil oli tädi. 
minu ema vallaline õde, preili Honoria Westphail, kes elab Harrow' lähedal, ning meil 
lubati mõnikord natukeseks ajaks selle daami juurde külla sõita. Julia käis seal kaks aastat 
tagasi jõulude ajal ning kohtas erruläinud mereväeohvitseri, kellega ta kihlus. Minu 
kasuisa sai kihlusest teada, kui õde tagasi tuli, ning ta ei vaielnud abielule vastu, aga 
nende kahe nädala jooksul, mis oli jäänud laulatuseks määratud päevani, toimus see 
kohutav sündmus, mis röövis mult minu ainsa kaaslase.” 


Sherlock Holmecs oli nõjatunud vastu tooli seljatuge, silmad kinni ja pea patja vajunud, 
aga nüüd tegi ta silmad poolenisti lahti ja heitis oma külastajale pilgu. 

"Palun jutustage kõigest üksikasjaliselt,” ütles ta. 

"Mul on seda kerge teha, sest kõik, mis tol hirmsal ajal sündis, on mu mällu söövitatud. 
Nagu ma olen juba öelnud, on härrastemaja väga vana ning praegu elatakse ainult ühes 
tiivas. Selle tiiva magamistoad on alumisel korrusel ning elutoad hoone keskosas. 
Esimene neist magamistubadest kuulub doktor Roylottile, teine minu õele ja kolmas 
mulle endale. Nende vahel ei ole mingit ühendust, aga nende kõigi uksed on samas 
koridoris. Kas minu jutt on arusaadav?" 

"Täielikult." 

"Kolm magamistuba on akendega muruplatsi poole. Sel saatuslikul õhtul oli doktor 
Roylott varakult oma tuppa läinud, kuigi me teadsime, et ta ei olnud veel puhkama 
heitnud, sest mu õde häiris kangete India sigarite lõhn, mida tal oli kombeks suitsetada. 
Mu õde läks seetõttu oma toast minu tuppa, kus ta istus veidi aega ja rääkis oma 
lähenevast laulatusest. Kell üksteist ta tõusis, et minu juurest lahkuda, kuid ukse juures ta 
peatus ja vaatas tagasi. 

"Ütle mulle, Helen," lausus ta, "kas sa oled kunagi kuulnud, et keegi keset ööd 
vilistab?" 

"Mitte kunagi,” vastasin ma. 

"Ega vist ise ei saa unes vilistada?" 

"Muidugi mitte. Aga miks sa seda küsid?" 

"Sest mõnel viimasel ööl olen ma iga kord umbes kella kolme paiku hommikul vaikset 
ja selgel vilet kuulnud. Mul on kerge uni ning see on mind üles äratanud. Ma ei oska 
öelda, kust see kostis - võib-olla kõrvaltoast, võib-olla väljast. Ma mõtlesin, et lihtsalt 
küsin, kas sina oled ka seda kuulnud.” 

"Ei, ei ole. Küllap need nurjatud mustlased vilistavad." 

"Väga võimalik. Ja ometi, kui see oleks õuest kostnud, siis on imelik, et sina seda ei 
kuulnud." 

"Jah, aga minul on palju raskem uni kui sinul.” 

"Noh, ega see ei olegi eriti oluline.” Julia naeratas mulle, pani mu toa ukse kinni ja 
mõni hetk hiljem kuulsin ma. kuidas ta lukuaugus võtit keeras.” 

"Ah nii?" küsis Holmes. "Kas teil oli kombeks uks alati öösiti lukku keerata?" "Alati." 
"Aga miks?" 

"Ma vist mainisin teile, et doktor pidas gepardit ja paaviani. Me ei tundnud end julgena, 
kui meie uksed ei olnud lukus.” 

"Jajah. Palun jätkake oma lugu.” 

"Ma ei saanud sel ööl magada. Mind rõhus ähmane tunne, et tulekul on mingi õnnetus. 
Te ehk mäletate, et minu õde ja mina olime kaksikõed, ning te teate, kui peened on 
seosed, mis ühendavad nii tihedas suguluses olevaid hingi. See oli tormine öö. Tuul ulus 
väljas ning vihm peksis ladinal vastu aknaid. Äkitselt tungis kogu selle tormi-lärmi sees 
esile hirmunud naise metsik karjatus. Ma teadsin, et see oli minu õe hääl. Kargasin 
voodist välja, tõmbasin salli ümber ja tormasin koridori. Kui ma ukse avasin, tundus 
mulle, et ma kuulsin sellist vaikset vilet, mida mu õde oli kirjeldanud, ning mõni hetk 
hiljem kolksatust, otsekui oleks mingi metallist asi maha kukkunud. Kui ma mööda 
koridori jooksin, oli õe uks lukust lahti ning kõikus aeglaselt hingedel. Ma vahtisin seda 


õudusest haaratuna, teadmata, mis sellest lahtisest uksest ilmuda võib. Koridorilambi 
valguses nägin õde ukseavasse ilmumas, nägu hirmust kaame, käed tuge kobamas, ise 
tuikumas küljelt küljele nagu joodik. Ma jooksin tema 

juurde ja haarasin tal ümbert kinni, aga paistis, et sel hetkel ei kandnud jalad teda enam 
ning ta kukkus maha. Ta viskles otsekui hirmsa valu käes ning tema jäsemed tõmblesid 
koledasti. Alguses ma arvasin, et ta ei tundnud mind ära, aga kui ma tema kohale kum- 
mardusin, kisendas ta järsku häälega, mida ma ealeski ei unusta: "Oh Jumal! Helen! See 
oli lint! Tähniline lint!" Ta oleks nagu tahtnud veel midagi öelda ning osutas sõrmega 
õhus doktori ukse poole, aga siis haaras teda uus kramp ja lämmatas tema sõnad. Ma 
tormasin valjusti kasuisa hüüdes toast välja ning kohtasin teda, hommikumantel seljas, 
tema toast välja kiirustamas. Kui ta mu õe juurde jõudis, oli Julia teadvuse kaotanud ning 
kuigi kasuisa valas talle kurku brändit ja saatis külasse arstiabi järele, olid kõik 
pingutused asjatud, sest Julia jäi aeglaselt nõrgemaks ning suri teadvusele tulemata. 
Selline oli minu armastatud õe hirmus lõpp.” 

"Üks hetk," ütles Holmes. "Kas te olete selle vile ja metalse heli osas kindel? Kas te 
võite vanduda, et te seda kuulsite?" 

"Seda küsis mult ka krahvkonna eeluurija surmapõhjuse uurimisel. Mulle jäi tugev 
mulje, et ma kuulsin seda, aga keset tormi ja vana maja hääli võisin ma ka eksida.” 

"Kas teie õde oli rõivastatud?" 

"Ei, tal oli öösärk seljas. Tema paremast käest leiti söestunud tikuots ja vasakust 
tikutoos.” 

"Mis näitas, et ta oli enne karjumist tikku tõmmanud ja ringi vaadanud. See on tähtis. Ja 
mis järeldusele jõudis eeluurimiskohtunik?" 

"Ta uuris juhtumit väga hoolikalt, sest doktor Roylotti käitumine oli juba ammu 
krahvkonnas kurikuulus, kuid ta ei suutnud leida ühtki rahuldavat surma põhjust. Minu 
tunnistus näitas, et uks oli seestpoolt lukus olnud ning aknaid varjasid vanamoodsad 
jämedate raudlattidega luugid, mis pandi igal õhtul kinni. Seinad koputati hoolikalt läbi, 
kuid ilmnes, et need olid kõikjal tugevad, põrandat uuriti siis sama põhjalikult, kuid 
tulemus oli sama. Korsten oli lai, kuid seda tõkestavad neli suurt krampi. Seega on 
kindel, et mu õde oli täiesti üksi, kui tema lõpp saabus. Pealegi ei olnud tema kehal ühtki 
vägivallajälge."” 

"Kuidas on lugu mürgiga?" 

"Arstid uurisid seda võimalust, kuid edutult.” 

"Miks siis teie arvates see õnnetu naine suri?" 

"Mina usun, et ta suri puhtast ehmatusest ja närvivapustusest, kuigi ma ei suuda 
kujutleda, mis teda ehmatada võis.” 

"Kas mustlased olid sel ajal ümbruskonnas?" 

"Jah, mõni on seal peaaegu alati.” 

"Ahah - ja mida te arvasite sellest viitest lindile - tähnilisele lindile?" 

"Ma olen mõnikord mõelnud, et see oli lihtsalt hull sonimine, mõnikord olen arvanud, 
et ta mõtles mingit riietusdetaili, kasvõi nendel mustlastel. Ma ei tea, kas need kirjud 
rätikud, mida nii paljud neist peas kannavad, võisid teda viia mõttele kasutada sellist 
veidrat omadussõna?" 


Holmes raputas pead nagu inimene, kes pole kaugeltki rahul. "See on väga keeruline 
probleem,” ütles ta. "Palun jätkake oma jutustust.” 

"Sellest on möödunud kaks aastat ning kuni viimase ajani on mu elu olnud üksildasem 
kui kunagi enne. Aga kuu aega tagasi tegi üks armas sõber, keda ma olen tundnud palju 
aastaid - Percy Armitage -Crane Wateri härra Armitage'i noorem poeg Readingi lähedalt, 
mulle abieluettepaneku. Minu kasuisa ei ole öelnud midagi selle abielu vastu ning me 
kavatseme kevadel abielluda. Kaks päeva tagasi alustati maja läänetiivas remonti ning 
minu magamistoa sein lõhuti maha, nii et mul tuli üle kolida tuppa, milles mu õde suri, 
ning magada sellessamas voodis, milles tema magas. Kujutlege siis minu kabuhirmu, kui 
ma eile öösel ärkvel lebades ja oma õe hirmsast saatusest mõeldes kuulsin äkitselt 
öövaikuses seda vaikset vilet, mis oli tema surma ette kuulutanud. Ma hüppasin püsti ja 
panin lambi põlema, aga toas polnud midagi näha. Kuid ma olin liiga vapustatud, et 
uuesti voodisse heita, seetõttu panin ma riidesse ning niipea, kui läks valgeks, lipsasin ma 
välja, võtsin meie maja vastas asuvast "Krooni" kõrtsist jahikaariku ja sõitsin 
Leatherheadi. kust ma tulin täna hommikul siia ainsa eesmärgiga näha teid ja küsida teilt 
nõu.” 

"Te tegite targasti.” lausus mu sõber. "Aga kas te rääkisite mulle kõik?" 

"Jah, kõik.” 

"Ei, preili Roylott, ei rääkinud. Te varjate oma kasuisa tegusid." 

"Mida te sellega mõtlete?" 

Vastuse asemel lükkasjpHolmes tagasi mustast pitsist rüüsi, mis ääristas meie külastaja 
põlvel lebavat kätt. Valgele randmele oli vajutatud viis väikest sinist laiku, nelja sõrme ja 
pöidla jäljed. 

"Teid on julmalt koheldud,” ütles Holmes. 

Naine punastas sügavalt ja kattis oma muljutud randme. "Kasuisa on karm mees,” ütles 
ta, "ning võib-olla ta ise ei teagi, kui tugev ta on.” 

Järgnes pikk vaikus, mille kestel Holmes nõjatas lõua kätele ning vahtis praksuvasse 
tulle. 

"See on väga salapärane lugu,” lausus ta lõpuks. "Ma peaksin teadma veel tuhat 
üksikasja, enne kui ma otsustan, millist tegutsemisviisi valida. Ometi ei tohi me hetkegi 
kaotada. Kui me täna Stoke Moranisse tuleksime, kas meil oleks võimalik näha neid 
tubasid, ilma et teie kasuisa sellest teada saaks?" 

"Juhtumisi rääkis kasuisa, et ta pidi täna mingi väga tähtsa asja pärast linna sõitma. On 
tõenäoline, et ta on ära teve päeva ning teid ei sega miski. Meil on nüüd majapidaja, aga 
vana ja rumalavõitu ning ma võin ta kerge vaevaga teelt eest saada." 

"Suurepärane! Ega teil ei ole midagi selle reisi vastu, Watson?" 

"Muidugi mitte!" 

"Siis me tuleme mõlemad. Mida te ise teha kavatsete?" 

"Kuna ma olen juba linnas, tahaksin ma korda ajada paar asja. Aga ma sõidan kella 
kaheteistkümnese rongiga tagasi, et olla teie saabumise ajaks seal.” 

"Ja te võite oodata meid kohe pärast lõunat. Mul endal on ka paar väikest ametiasja 
ajada. Kas te ei ootaks veidi ja sööks koos meiega hommikust?" 

"Ei, ma pean minema. Mu süda on juba kergem, sest ma sain oma 1 mure teile ära 
rääkida. Loodan teiega täna pärast lõunat uuesti kohtuda." 

Naine langetas tiheda musta loori näo ette ning väljus nõtkelt toast. 


"Ja mida teie kõigest sellest arvate, Watson?" küsis Sherlock Holmes vastu tooli 
seljatuge nõjatudes. 

"Minu meelest paistab see olevat väga tume ja pahaendeline lugu.” 

"Küllaltki tume ja küllaltki pahaendeline.” 

"Ja ometi, kui sel naisel on õigus, et põrand ja seinad on tugevad ning et uksest, aknast 
ja korstnast tuppa ei pääse, siis pidi tema õde olema kahtlemata üksi, kui ta nii 
mõistatuslikult surma sai.” 

"Mida arvata siis nendest öistest viledest ning kuidas on lugu sureva naise väga 
iseäralike sõnadega?" 

"Ma ei tea, mida mõelda.” 

"Kui te ühendate mõttes need öised viled, vana doktoriga lähedastes suhetes oleva 
mustlaskamba sealviibimise, täiesti põhjendatud arvamuse, et doktori huvides on 
kasutütre abiellumist takistada, surmaeelse jutu lindist ning lõpuks fakti, et preili Helen 
Stoner kuulis metalset kolksatust, mis võis olla põhjustatud ühe luukide kinnitamiseks 
kasutatud metallriivi kinnilangemisest, siis on minu meelest alust arvata, et 
sellesuunalised mõtisklused võivad viia meid mõistatuse lahenduseni." 

"Aga mida need mustlased siis tegid?" 

"Pole aimugi.” 

"Minu meelest on igale niisugusele teooriale mitu vastuväidet.” 

"Minu meelest ka. Just seepärast me lähemegi täna Stoke Moranisse. Ma tahan näha, 
kas vastuväited on ümberlükkamatud või saab neid hoopis seletuse teel kõrvaldada. Aga 
pagana pihta, mida see tähendab?" 

Selle hüüatuse kutsus esile asjaolu, et uks paisati äkitselt lahti ning ukseavas seisis 
hiiglasuur mees. Tema rõivad olid iseäralik segu arsti ja maainimese rõivastest: must 
torukübar, pikk saterkuub, jalas olid tal kõrged kedrid, käes aga viibutas ta ratsapiitsa. Ta 
oli nii pikk, et torukübar lausa puudutas ülemist uksepiita. Tuhandetest kortsudest 
lõhestatud, päikesest pruuniks põlenud ja paheliste kirgede märke ilmutav suur nägu 
pöördus kord Holmesi, kord minu poole, tema sügaval asetsevad tigedad silmad ning 
kõrge, õhuke ja kuivetu nina tegid teda aga kuidagiviisi vana tigeda röövlinnu sarnaseks. 

"Kumb teist on Holmes?" küsis see ilmutus. 

"See on minu nimi, aga te olete minuga võrreldes eelisolukorras. Mul pole au teid 
tunda," vastas mu kaaslane vaikselt. 

"Mina olen doktor Grimesby Roylott Stoke Moranist." 

"Kas tõesti, doktor?" lausus Holmes lahkesti. "Palun võtke istet!" 

"Ma ei mõtlegi istuda. Minu kasutütar käis siin. Ma jälgisin teda. Mida ta teile rääkis?” 

"Ilm on praeguse aastaaja kohta pisut külmavõitu,"” ütles Holmes 

"Mida ta teile rääkis?" kisendas vanamees vihaselt. 

"Aga ma olen kuulnud, et krookused tõotavad ilusad tulla," jätkas mu kaaslane 
erutumata. 

"Ahaa! Te ei taha mulle vastata?" ütles meie uus külastaja, astudes sammu edasi ja 
vehkis ratsapiitsaga. "Küll ma teid tean, lurjus niisugune! Ma olen teist ennegi kuulnud. 
Te olete see Holmes, kes topib oma nina teiste asjadesse!" 

Mu sõber naeratas. 

"Nuhinäru Holmes!" 


Holmesi naeratus venis laiemaks. 

"Scotland Yardi paberimäärija Holmes!" 

Holmes kihistas südamest naerda. "Teie jutt on väga lõbus,” ütles ta. "Kui te välja 
lähete, siis pange uks kinni, sest ma tunnen tugevat tuuletõmmet." 

"Ma lähen, kui ma olen öelnud, mis mul öelda on. Ärge te parem oma nina minu 
asjadesse toppige. Ma tean, et preili Stoner käis siin. Ma sain talle jälile! Ma olen ohtlik 
mees ja minuga ei maksa tülli minna! Kas näete?" 

Doktor Roylott astus kiiresti edasi, haaras kaminaroobi ning painutas selle oma suurte 
pruunide kätega kõveraks. 

"Vaadake, et et ennast minust kaugemale hoiate,” urises ta, viskas kõveraks väänatud 
roobi kaminasse ja sammus toast välja. 

"Tundub, et ta on väga kena inimene,” ütles Holmes naerdes. "Ma ei ole küll nii 
kogukas, aga kui ta oleks kauemaks jäänud, oleksin ma võinud talle näidata, et minu käed 
pole tema omadest palju nõrgemad." Rääkides võttis Holmes terasroobi kätte ning 
painutas selle järsu pingutusega uuesti sirgeks. 

"Mõelda vaid, et tal jätkub häbematust ajada mind segi riigipolitseiga! See vahejuhtum 
annab meie uurimisele igatahes vürtsi ning ma loodan ainult, et meie väike sõber ei 
kannata seetõttu, et laskis sel jõhkardil ettevaatamatult endale jälile saada. Ja nüüd, 
Watson, tellime hommikusöögi ning pärastpoole lähen ma õigusteadlaste kolleegiumisse, 
kust ma loodan saada andmeid, mis võivad meile selles asjas abiks olla.” 

Kell hakkas üks saama, kui Sherlock Holmes oma retkelt tagasi tuli. Tal oli käes 
märkmeid ja arve täis kritseldatud sinine paberileht. 

"Ma nägin doktori surnud naise testamenti," ütles ta. "Et selle täpset tähendust kindlaks 
määrata, pidin ma arvestama välja sellega seotud kapitalimahutuste praegused väärtused. 
Kogu sissetulek, mis naise surma ajal oli natuke alla 1100 naela, on nüüd põlluma- 
jandustoodete hindade languse tõttu alla 750 naela. Kumbki tütar võib abiellumise korral 
nõuda 250 naela suuruse sissetuleku. Seega on selge, et kui mõlemad neiud oleksid 
abiellunud, oleks sellele jõumehele jäänud üksnes sandiraha ning isegi ühe neiu 
abiellumine oleks tema sissetulekut väga tõsiselt piiranud. Minu tänahommikune töö pole 
olnud asjatu, sest see tõestab, et tal on väga tugev põhjus igasuguseid abiellumiskatseid 
takistada. Ja nüüd, Watson, ei tohi me enam aega viita, lugu on selleks liiga tõsine, eriti 
seetõttu, et vanamees teab, et me oleme hakanud tema asjade vastu huvi tundma, nii et 
kui te olete valmis, siis kutsume voorimehe ja sõidame Waterloo jaama. Ma oleksin väga 
tänulik, kui te revolvri taskusse põetaksite. Eley nr. 2 on mõjuv argument härrale, kes 
terasroope sõlme suudab keerata. Peale revolvri ja hambaharja pole meil vist midagi 
muud vaja.” 

Waterloos läks meil korda jõuda rongile, millega me suundusime Leatherheadi, kus 
võtsime jaamakõrtsist vedruvankri ning sõitsime neli või viis miili mööda kauneid Surrey 
külateid. Päev oli imeilus, päike säras ning taevas hõljus mõni villatupsuga sarnanev pilv. 
Puud ja teeäärsed hekid hakkasid parajasti esimesi rohelisi võrseid ajama ning õhus oli 
niiske mulla meeldivat hõngu. Vähemalt mina tundsin kummalist vastuolu paljutõotava 
kevade ning õudse retke vahel, millele me olime asunud. Mu kaaslane istus vankri 
eesistmel, käed rinnal risti, kaabu silmadele tõmmatud ja lõug rinnale vajunud, ning oli 
mattunud kõige sügavamasse mõttesse. Äkitselt ta aga võpatas, koputas mulle õlale ja 
osutas üle aasade. 


"Vaadake!" ütles ta. 

Laugel mäenõlval oli tihedate puudega park, mis läks kõige kõrgemas kohas üle 
metsasaluks. Okste vahelt kerkisid esile väga vana härrastemaja hallid katuseviilud ja 
kõrge harjalatt. 

"Stoke Moran?" küsis Holmes. 

"Jah, härra, see on doktor Grimesby Roylotti maja," märkis kutsar. 

"Seal ehitatakse midagi," ütles Holmes. "Sinna me lähemegi.” 

"Küla on seal," ütles kutsar, osutades veidi vasakule jäävale katustekobarale, "aga kui te 
tahate härrastemaja juurde minna, siis läheb otsem tee seda treppi mööda üles ja siis viib 
jalgrada üle niitude. Just sealt, kus see naine jalutab." 

"Ja ma kujutan ette, et see naine on preili Stoner," täheldas Holmes kätt silmade varjuks 
seades. "Jah, meil on vist parem teie soovitust mööda teha.” 

Me väljusime, maksime sõidu eest ning vedruvanker logistas tagasi Leatherheadi poole. 

"Ma arvasin, et on parem, kui see mees peab meid arhitektideks või mingiteks 
ametimeesteks,” ütles Holmes, kui me mööda treppi ronisime. "Siis ta võib-olla ei lobise 
nii palju. Tere päevast, preili Stoner. Nagu näete, oleme sõna pidanud." 

Meie hommikune klient oli tõtanud meile vastu ilmega, milles peegeldus rõõm. "Ma 
ootasin teid nii väga,” hüüdis ta meil soojalt kätt surudes. "Kõik läks hiilgavalt. Doktor 
Roylott sõitis linna ning tõenäoliselt ei tule ta enne õhtut tagasi.” 

"Meil oli meeldiv võimalus doktoriga tutvuda,” lausus Holmes ning kirjeldas mõne 
sõnaga, mis oli juhtunud. Preili Stoner läks kuulates näost valgeks. 

"Püha Jumal!" hüüatas ta. "Ta siis jälitas mind!" 

"Näib nii." 

"Ta on nii kaval, et ma ei julge ennast kunagi õieti kindlalt tunda. Mis ta ütleb, kui ta 
tagasi tuleb.” 

"Ta peab ennast valitsema, sest võib juhtuda, et tema jälil on temast veel kavalam 
inimene. Te peate ennast täna õhtul luku taha panema. Kui ta märatsema hakkab, viime 
teid teie tädi juurde Har-row'sse. Nüüd aga ei maksa aega viita, nii et olge lahke ja viige 
meid kohe neid magamistube vaatama.” 

Hoone oli hallidest samblalaigulistest kividest, see koosnes keskosast ja kahest 
kaarekujulisest tiivast, mis sirutusid otsekui vähi-sõrad kahele poole. Ühes tiivas olid 
aknad katki ja aknaavad laudadega kinni löödud, katus oli osaliselt sisse langenud ning 
see maja-tiib kujutas endast tõelist varet. Keskmine osa oli pisut paremas seisukorras, 
parempoolne tiib oli suhteliselt kaasaegne, rullkardinad akende ees ja korstnatest tõusev 
sinine suits näitasid, et just siin perekond elaski. Vastu otsaseina olid püsti aetud tellingud 
ja kivimüür 

oli lahti lõhutud, kuid meie külaskäigu ajal polnud näha ühtki töömeest. Holmes kõndis 
mööda lohakalt pügatud muru aeglaselt edasi-tagasi ning uuris aknaid sügava 
tähelepanuga väljastpoolt. 

"See on ilmselt selle toa aken. kus teie magasite, keskmine on teie õe magamistoa ja 
peahoone kõrval on doktor Roylotti toa aken?" 

"Täpselt nii. Aga nüüd ma magan keskmises toas.” 

"Ilmselt ehitustööde ajal. Muide, mulle näib, et maja selles otsas ei ole eriti pakilist 
remondivajadust.” 


"Mitte mingisugust. Ma usun, see oli ainult ettekääne, et mind toast välja saada." 

"Ahaa! See ütleb palju. Niisiis, kitsa tiibhoone teises küljes kulgeb koridor, kust 
lähevad uksed nendesse tubadesse. Seal on muidugi aknad, eks ole?" 

"Jah, aga need on väga väikesed. Liiga kitsad, et keegi sealt läbi mahuks." 

"Kuna te mõlemad keerasite ukse ööseks lukku, ei pääsenud sealtpoolt keegi teie 
tubadesse. Kas te oleksite nüüd nii lahke ja läheksite oma tuppa ning paneksite 
aknaluugid kinni?" 

Preili Stoner tegi, nagu palutud, ning pärast avatud akna hoolikat uurimist püüdis 
Holmes kõikvõimalikul moel jõuga luuki lahti teha, kuid edutult. Polnud ühtki pragu, 
millesse oleks saanud nuga pista, et riivi üles tõsta. Siis uuris ta luubiga aknahingi, aga 
need olid tugevast rauast ja kindlalt paksu kivimüüri sisse ehitatud. "Hmh!" ütles ta 
mõningase hämmeldusega lõuga sügades, "minu teooriaga on kahtlemata seotud nii 
mõnigi raskus. Mitte keegi ei pääse nendest luukidest sisse, kui need on kinni pandud. 
Noh, eks me näe, kas majas sees saab midagi selgemaks.” 

Väike külguks viis krohvitud seintega koridori, kuhu avanesid kolme magamistoa 
uksed. Holmes ei tahtnud kolmandat tuba uuri-dagi, seepärast läksime kohe teise, sinna, 
kus preili Stoner nüüd magas ning kus tema õe elu oli lõppenud. See oli väike lihtne tuba, 
seal oli maamajade kombe kohaselt madal lagi ja haigutav kami-nasuu. Ühes nurgas 
seisis pruun kummut, teises kitsas valge päeva-tckiga voodi, tualettlaud oli aknast 
vasakul. Need mööbliesemed koos kahe väikese korvtooliga kujutasidki endast toa kogu 
sisustust ning lisaks oli veel keset tuba nelinurkne Wiltoni vaip. Sein ja seinapaneel olid 
pruunist, koidest puretud tammepuust, mis oli nii vana ja 

nii luitunud, et oleks võinud pärineda maja ehitamise ajast. Holmes tõmbas ühe tooli 
nurka ja istus vaikides, tema pilk aga liikus samal ajal ringiratast ja üles-alla, 
registreerides toa igal üksikasja. 

"Millega see nöör ühenduses on?"küsis ta lõpuks, osutades jämedale kellanöörile, mis 
rippus voodi kõrval, tutt lausa padja peal lebamas. 

"Majapidajanna toaga." 

"See näeb välja uuem kui teised asjad." 

"Jah, see pandi siia alles paari aasta eest.” 

"Ilmselt teie õe soovil?" 

"Ei. ma ei ole kuulnud, et ta seda kordagi oleks kasutanud. Me tõime alati ise endale 
kõik, mis meil vaja oli.” 

"Näib tõesti mõttetu panna siia see ilus kellanöör. Vabandage mind mõneks minutiks, 
ma pean seda põrandat lähemalt uurima.” Holmes heitis, luup käes, kõhuli maha, ja 
roomas kärmesti edasi-tagasi, uurides piinliku täpsusega pragusid laudade vahel. Siis 
toimis ta samuti toa puitvooderdisega. Seejärel läks ta voodi juurde, vahtis seda mõnda 
aega ja mõõtis seina pilguga ülevalt alla. Lõpuks võttis ta kellanöörist kinni ja sikutas 
seda järsult. 

"Ohoo, see pole ju tõeline,” ütles ta. 

"Kas sellega ei saagi helistada?" 

"Ei, nöör ei ole isegi traadi külge kinnitatud. Väga huvitav! Te näete nüüd ise ka, et 
nöör on kinnitatud konksu külge just selle väikese ventilaatoriava kohal.” 

"Kui absurdne! Ma ei pannud seda kunagi enne tähele.” 


"Väga imelik!" pomises Holmes nööri sikutades. "Selles toas on paar väga imelikku 
asja. Näiteks peab see ehitaja olema täielik lollpea, kes viib ventilaatori ava teise tuppa, 
kui ta selle sama hästi otse välja võiks viia!" 

"Ka ventilaator on üsna hiljuti tehtud,” ütles preili Stoner. 

"Umbes samal ajal kui kellanöör?" päris Holmes. 

"Jah, tookord tehti mitu väikest muudatust." 

"Paistab, et need olid ülimalt huvitavad muutused - ilma kellata kellanöörid, 
ventilaatorid, mis ei ventileeri. Teie loal, preili Stoner, läheme nüüd järgmist tuba 
vaatama." 

Doktor Grimesby Roylotli tuba oli suurem kui tema kasutütre tuba, kuid niisama lihtsalt 
möbleeritud. Peamiselt jäid silma välivoodi, 

väike puust riiul enamasti tehnikavalda kuuluvate raamatutega, voodi kõrval tugitool, 
seina ääres lihtne puutööl, ümmargune laudja suur raudseif. Holmes kõndis aeglaselt 
ringi ning uuris neid kõiki ja igaüht eraldi kõige innukama huviga. 

"Mis siin sees on?" küsis ta vastu seifi koputades. 

"Kasuisa äripaberid." 

"Ahnii! Te olete siis seifi avatuna näinud?" 

"Ainult korra, mõni aasta tagasi. Ma mäletan, et seal oli palju pabereid." 

"Ega seal näiteks kassi ei ole?" 

"Ei! Milline veider mõte!" 

"Noh, aga vaadake seda!" Holmes tõstis üles väikese piimatassi, mis seisis seifi peal. 

"Ei, me ei pea kassi. Aga siin on gepard ja paavian.” 

"Ahjaa, muidugi! Noh, gepard on lihtsalt suur kass ning ometi söandaksin ma öelda, et 
tassitäiest piimast ei piisa tema vajaduste rahuldamiseks. Ma tahaksin ühes asjas 
selgusele jõuda.” Ta kükitas puutooli ette maha ja uuris selle põhja ülima tähelepanuga. 

"Tänan. Asi on selge.” ütles ta tõustes ja luupi taskusse pannes. "Ohoo! Siin on midagi 
huvitavat!" 

Ese, mis Holmesi pilku oli paelunud, oli ühe voodinurga küljes rippuv väike koerapiits. 
Piitsanöör oli aga rõngasse keeratud ja seotud kinni nii, et sellest moodustus silmus. 

"Mida te sellest arvate, Watson?” 

"See on üsna tavaline piits. Aga ma ei tea, miks see peaks rõngas olema.” 

"See ei ole nii tavaline, ega ju? Oo jaa, meie maailm on paheline ning kui tark inimene 
kurja hakkab sepitsema, siis on see veel kõige hullem. Ma arvan, et olen nüüd piisavalt 
näinud, preili Stoner, lähme nüüd teie loal välja muruplatsile kõndima.” 

Ma polnud kunagi näinud, et mu sõbra nägu oleks olnud nii sünge või tema laup nii 
murekortsudes nagu siis, kui ta oma uuringupaigast lahkuma hakkas. Me olime mitu 
korda muruplatsil edasi-tagasi kõndinud, enne kui Holmes end oma mõtiskelust lahti 
rebis, sest ei preili Stoner ega mina ise tahtnud tema mõtteid segada. 

"On väga oluline, preili Stoner, et te igas suhtes täielikult minu nõuandeid järgiksite,” 
ütles Holmes. 

"Ma teen seda päris kindlasti.” 

"Kõhelda ei tohi. Teie käitumisest võib sõltuda teie elu." "Kinnitan teile, et olen 
usaldanud end teie kätesse." "Kõigepealt peame me mõlemad, minu sõber ja mina, 
veetma Öö teie toas.” 


Preili Stoner ja mina vahtisime mõlemad teda jahmunult. 
"Jah, peame. Lubage mul seletada. See seal on vist külakõrts?" 
"Jah, see on "Kroon"." 

"Väga hea. Kas teie aknad on sealt näha?" 

"Muidugi." 

"Kui teie kasuisa koju tuleb, peate peavalu ettekäändeks tuues oma tuppa minema. Kui 
te kuulete, et ka tema oma tuppa läheb, peate oma toa aknaluugid lahti tegema, riivi valla 
päästma, lambi meile märguandeks aknalauale panema ning minema siis vaikselt kõigi 
asjadega, mida teil võib vaja minna, sinna tuppa, kus te enne elasite. Kindlasti saate seal 
remondist hoolimata ühe öö ära magatud."” 

"Oh jaa, saan ikka." 

"Ülejäänu jätke meie hooleks." 

"Aga mida teie kavatsete teha?" 

"Me veedame öö teie toas ning vaatame, mis põhjustas teid häirinud heli.” 

"Härra Holmes, te olete vist juba otsusele jõudnud,” ütles preili Stoner, kätt minu 
kaaslase varrukale asetades. "Võib-olla olengi." 

"Siis öelge mulle halastuse nimel, mis oli mu õe surma põhjus?" 

"Ma eelistaksin enne ütlemist selgemaid tõendeid saada.” 

"Te võite mulle vähemalt öelda, kas minu enda arvamus oli õige ja kas ta suri äkilisest 
ehmatusest?" 

"Ei, minu arvates ei surnud. Minu meelest oli seal tõenäoliselt käegakatsutavam põhjus. 
Ja nüüd, preili Stoner, peame teist lahkuma, sest kui doktor Roylott tuleks tagasi ja näeks 
meid, oleks meie reis tühja läinud. Hüvasti, ja olge vapper, sest kui te teete, nagu ma teile 
ütlesin, siis võite olla"kindel, et me vabastame teid peagi ähvardavast hädaohust." 

Sherlock Holmesil ja minul ei olnud mingeid raskusi." Krooni" kõrtsis magamistoa ja 
elutoa üürimisega. Need asusid ülemisel korrusel ning aknast avanes meile vaade 
alleeväravale ja Stoke 

Morani härrastemaja asustatud tiivale. Videvikus nägime, kuidas doktor Grimesby 
Roylott mööda sõitis, tema tohutu kogu kõrgus selle väikese poisi kõrval, kes oli 
kutsariks. Poisil oli mõningaid raskusi raske raudvärava avamisega ning me kuulsime 
doktori kähedat möiret ja nägime, kui raevukalt ta poisi poole rusikaid raputas. 
Vedruvanker sõitis edasi ja mõni minut hiljem nägime äkitselt puude vahel valgust, kui 
ühes elutoas lamp põlema pandi. 

"Kas teate, Watson," ütles Holmes, kui me kahekesi tihenevas pimeduses istusime. "Ma 
ei tea tõesti, kas teid täna öösel kaasa võtta. Asi on eriti ohtlik." 

"Kas ma saan abiks olla?" 

"Teie juuresolek võib osutuda hindamatuks.” 

"Siis tulen ma muidugi." 

"See on teist väga lahke.” 

"Te räägite ohust. Ilmselt nägite teie neis tubades rohkem, kui oli nähtav mulle." 

"Ei, aga ma võib-olla ehk järeldasin pisut rohkem. Küllap te nägite kõike seda, mida 
minagi nägin." 

"Ma ei näinud midagi märkimisväärset peale kellanööri ning pean tunnistama, et ma ei 
suuda kujutleda, mis eesmärki see küll teenima peaks." 

"Kas te nägite ka ventilaatorit?" 


"Jah, aga mina ei pea seda nii tavatuks, et kahte tuba seob väike avaus. See oli nii 
väike, et rott sellest vaid vaevu läbi mahuks." 

"Ma teadsin, et me leiame ventilaatori juba enne, kui me üldse Stoke Moranisse 
tulime.” 

"Kulla Holmes!" 

"Oo jaa, teadsin küll. Te mäletate, et preili Stoner ütles jutu käigus, et tema õde tundis 
doktor Roylotti sigari lõhna. See andis otsekohe tunnistust, et need kaks tuba peavad 
olema ühenduses. See ühendustee sai olla ainult väga väike, sest muidu oleks seda 
eeluurimise protokollis mainitud. Ma järeldasin, et tegemist on ventilaatoriga.” 

"Aga mis halba saab selles olla?" 

"Noh, vähemasti kuupäevade kokkulangevus on kummaline. Ehitatakse ventilaator, 
riputatakse üles nöör, ja naine, kes magab selles voodis, sureb. Kas see ei hämmasta 
teid?" 

"Ma ei oska veel mingit seost näha." 

"Kas te märkasite selle voodi juures midagi väga iseäralikku?" 

a 24 

"See oli põranda külge kruvitud. Kas te olete kunagi enne näinud, et voodi oleks sel 
viisil kinnitatud?" 

"Ega ei ole küll." 

"Naine ei saanud oma voodit liigutada. See pidi kogu aeg ventilaatori ja köie suhtes 
samasse asendisse jääma - sest köieks me võime seda nimetada, kuna on selge, et 
kellanööri otstarvet see ei pidanudki täitma." 

"Holmes!" hüüdsin ma. "Ma hakkan ähmaselt mõistma, millele te vihjate. Me jõuame 
hädavaevalt takistada mingit osavat ja hirmsat kuritegu.” 

"Küllaltki osavat ja küllaltki hirmsat. Kui üks arst läheb halvale teele, siis on ta 
kurjategijate seas esirinnas. Tal on julgust ja tal on teadmisi. Palmer ja Pritchard olid 
silmapaistvad kurjategijad. See mees läheb veel kaugemalegi, aga ma arvan, Watson, et 
meie oleme võimelised veelgi kaugemale minema. Aga enne kui see öö mööda saab. 
näeme me küllalt õudusi, teeme nüüd taeva pärast rahulikult ühe piibu ja mõtleme mõne 
tunni millestki rõõmsamast."” 

Kella üheksa paiku kustus puude vahelt paistnud tuli ning härrastemaja ümbruses oli 
kõik pime. Kaks tundi möödusid aeglaselt ning siis äkitselt, täpselt kell üksteist, lõi otse 
meie ees särama üksik ere tuli. 

"See on meie märguanne,"ütles Holmes püsti hüpates, "see paistab keskmisest aknast.” 

Kui me kõrtsist väljusime, ütles Holmes paar sõna kõrtsipidajale, seletades, et me 
läheme ühe tuttava poole hilisele külaskäigule ning on võimalik, et jääme ööseks sinna. 
Hetk hiljem olime väljas pimedal maanteel, külm tuul puhus meile näkku ning üksik 
kollane tuli vilkus meie ees pimeduses, juhatades meid sel süngel retkel. 

Krundile pääsemisega polnud peaaegu mingeid raskusi, sest vanas pargimüüris 
haigutasid parandamata augud. Kõndisime puude vahelt läbi, jõudsime muruplatsini, 
läksime üle selle ning pidime juba aknast sisse ronima hakkama, kui loorberipõõsastest 
sööstis välja mingi jubedat ja moondunud last meenutav olend, viskus käte jajalgadega 
vehkides rohule ning jooksis seejärel kiiresti pimedusse. 

"Jumal hoidku!" sosistasin ma. "Kas nägite?" 


Hetkeks oli Holmes niisama kohkunud kui mina. Ta haaras mul erutatult randmest nagu 
kruustangidega kinni. Siis puhkes ta vaikselt naerma ja pani oma suu mu kõrva juurde. 

"Küll on kena majapidamine,” sosistas ta. "See oli paavian.” Ma olin unustanud 
kummalised loomad, keda doktor armastas. Gepard oli ka veel, võib-olla kargab see 
otsekohe meile turja. Ma tunnistan, et mu süda oli kergem, kui ma pärast Holmesi nõu 
kuulda-võtmist ja kingade jalast libistamist end magamistoast leidsin. Mu kaaslane sulges 
käratult luugid, viis lambi laua peale ja laskis pilgul toas ringi käia. Kõik oli samasugune, 
nagu me olime näinud päevaajal. Siis hiilis Holmes minu juurde, pani käe torusse ja 
sosistas mulle jälle nii tasa kõrva, et ma suutsin suure vaevaga sõnu eristada: 

"Väiksemgi heli saab meie plaanidele saatuslikuks.” 

Ma noogutasin selle märgiks, et olin kuulnud. 

"Peame istuma pimedas. Ta näeks tuld läbi ventilaatori." 

Noogutasin uuesti. 

"Ärge jääge magama, sellest võib sõltuda teie elu. Hoidke revolver käepärast, meil võib 
seda vaja minna. Mina istun voodiserval ja teie istuge sellel toolil.” 

Ma võtsin oma revolvri väljaja asetasin selle lauanurgale. 

Holmes oli võtnud kaasa pika peenikese kepi ning selle pani ta enda kõrvale voodi 
peale. Kepi kõrvale asetas ta tikutoosi ja küünla-jupi. Siis keeras ta lambitule ära ning me 
jäime pimedusse. 

Kuidas saaksin ma kunagi unustada seda hirmsat öist valvet? Ma ei kuulnud midagi, 
isegi mitte hingetõmbeid, kuid teadsin ometi, et mu kaaslane istus avasilmi minust mõne 
jala kaugusel, närvid pingul nagu minulgi. Luugid ei lasknud sisse ühtki valguskiirt ning 
me ootasime täielikus pimeduses. Väljast kostis vahetevahel mõne öölinnu häälitsus ning 
ükskord kuulsime just meie akna taga pikka venivat justkui kassi näugumist, mis ütles 
meile, et gepard oli tõesti lahti. Kaugel eemal kuulsime kirikukella kumedat häält, mis 
kostis iga veerand tunni tagant. Oh kui pikad tundusid need veerandtunnid! Kell lõi 
kaksteist ja üks ja kaks ja kolm, aga meie istusime ikka veel ja ootasime vaikides seda, 
mis pidi juhtuma hakkama. 

Äkitselt välgatas ventilaatorist hetkeks valguskuma, mis kadus otsekohe, kuid sellele 
järgnes tugev põleva õli ja kuuma metalli 

lõhn. Kõrvaltoas oli keegi salalaterna põlema pannud. Ma kuulsin tasast liikumist ning 
siis valitses uuesti vaikus, üksnes lõhn läks tugevamaks. Pool tundi istusin ma oma 
kuulmist pingutades, Siis äkitselt tuli kuuldavale mingi uus hääl: väga tasane susin, 
otsekui oleks väike aurujuga teekannust välja tunginud. Niipea kui me seda kuulsime, 
kargas Holmes voodist püsti, tõmbas tikust tuld ning virutas raevukalt kepiga kellanööri 
pihta. 

"Kas te näete, Watson?” karjus ta. "Kas te näete?" Aga mina ei näinud midagi. Hetkel, 
mis Holmes tiku läitis, kuulsin ma vaikset selget vilet, aga äkiline valgus, mis mu väsinud 
silme ees lahvatas, ei lasknud mul näha, mida mu sõber nii metsikult piitsutas. Ma 
märkasin aga, et tema nägu oli surnukahvatu ja et sellel peegeldusid õudus ja jälestus. 

Ta ei löönud enam vastu kellanööri ja vahtis üles ventilaatori poole, kui äkitselt 
rebestas öövaikust kõige jubedam karjatus, mida ma olen kunagi kuulnud. See paisus 
üha, kähe valu-, hirmu- ja viharöögatus oli segunenud üheks kohutavaks kisenduseks. 
Räägitakse, et eemal külas ja isegi kauges kiriklas ajas see karje magajad voodist üles. 
Meil läks seda kuuldes südame alt külmaks ning ma seisin Holmesile otsa vahtides ja 


tema vahtis omakorda mulle otsa, kuni karjatuse viimne kaja oli vaibunud vaikusse, 
millest see oli alguse saanud. 

"Mida see tähendab?" ahmisin ma õhku. 

"See tähendab, et kõik on läbi," vastas Holmes. "Ja võib-olla on see lõpuks paremgi. 
Võtke oma revolver ja lähme doktor Roylotti tuppa." 

Tõsise näoga läitis Holmes lambi ja hakkas ees mööda koridori minema. Ta koputas 
kaks korda toa uksele, ilma et seest oleks mingit vastust tulnud. Siis vajutas Holmes lingi 
alla ja läks tuppa, mina tema kannul, vinnastatud revolver käes. 

Meie silmadele avanes erakordne pilt. Laual seisis salalatern, mille luuk oli pooleldi 
avatud ning see heitis heledat valgust irvakil uksega raudseifile. Laua kõrval puutoolil 
istus doktor Grimesby Roylott, pikk hall hommikumantel seljas, paljad pahkluud nähtaval 
ning jalad pistetud punastesse ilma kannata türgi tuhvlitesse. Tema süles lebas see lühike 
piitsavars pika piitsaga, mida me olime päeval märganud. Tema lõug oli püsti ning 
silmad vahtisid hirmust tardunud 

pilguga laenurga poole. Lauba ümber oli tal kummaline pruunikate tähnidega kollane 
lint, mis näis olevat kõvasti ümber pea seotud. Kui me tuppa astusime, ei teinud doktor 
ühtki liigutust ega häält. "Lint! Tähniline lint!" sosistas Holmes. 

Ma astusin sammu ettepoole. Silmapilk hakkas see kummaline peavõru liikuma ning 
doktori juustest ajas end püsti jäleda mao tönts rombikujuline peaja puhevil kael. 

"See on soorästik!" hüüdis Holmes. "Kõige surmavam madu Indias. Doktor suri kümme 
sekundit pärast salvata saamist. Vägivald pöördub tõesti selle kasutaja vastu ning see, kes 
teisele auku kaevab, kukub ise sisse. Viskame selle roomaja tagasi tema urkasse, siis 
võime preili Stoneri kuhugi varjupaika viia ning teatada juhtunust krahvkonna politseile.” 

Seda öeldes tõmbas Holmes kärmesti koerapiitsa surnud mehe sülest, viskas silmuse 
roomaja kaela ning tõmbas selle tema jubedalt õrrelt alla, siis viis ta mao endast eemal 
hoides raudseifi juurde, viskas selle sinna sisse ja pani seifi kinni. 

Sellised on Stoke Mõrani doktor Grimesby Roylotti surma õiged asjaolud. Mul pole 
vaja pikendada jutustust, mis on juba niigi liiga pikaks läinud, rääkides teile, kuidas me 
selle kurva uudise hirmunud neiule teatavaks tegime, kuidas me ta hommikuse rongiga 
Har-row'sse, tema hea tädi hoole alla toimetasime, kuidas aeglaselt kulgev ametlik 
juurdlus jõudis järeldusele, et doktor leidis oma lõpu, käies ettevaatamatult ringi ohtliku 
loomaga. Seda vähest, mida minul veel oli vaja selle juhtumi kohta teada saada, jutustas 
mulle Sherlock Holmes, kui me järgmisel päeval tagasi Londonisse sõitsime. 

"Ma olin jõudnud täiesti ekslikule järeldusele," ütles Holmes, "mis näitab, kulla 
Watson, kui ohtlik on ebapiisavate andmete alusel mõttetööd teha. Mustlaste 
sealviibimine ning sõna "lint", mida vaene neiu kasutas kahtlemata selle kirjeldamiseks, 
mida ta oli vilksamisi tikutule valgel silmanud, olid piisavad, et mind täiesti valedele 
jälgedele suunata. Ma võin enda kasuks ainult seda öelda, et ma muutsin oma seisukohta 
otsekohe, kui mulle sai selgeks, et ükskõik, milline oht selle toa elanikku ka ähvardas, ei 
saanud see tulla ei aknast ega uksest. Nagu ma olen juba maininud, paelusid minu tähe- 
lepanu kiiresti ventilaator ja kellanöör, mis rippus voodini. Avastus, 

et tegemist oli ainult kellanööri imitatsiooniga ning et voodi oli põranda külge kruvitud, 
äratas otsekohe kahtluse, et köis oli seal sillaks millegi jaoks, mis tuli läbi ava ja läks 
sealt edasi voodisse. Mulle tuli kohe pähe mõte maost, ning kui mulle meenus, et doktorit 


varustati Indiast pärit loomadega, siis tundsin ma, et võin olla õigel teel. Mõte kasutada 
sellist mürki, mida pole võimalik avastada ühegi keemilise katsega, võis pähe tulla just 
targale ja julmale mehele kes on saanud idamaise kooli. Tema seisukohast oli eeliseks ka 
kiirus, millega säärane mürk mõjub. See pidanuks olema tõesti teravapilguline uurija, kes 
suutnuks märgata kaht väikest tumedat to haava, mis näitavad, kus mürgihambad on oma 
töö teinud, mõtlesin ma sellest vilest. Muidugi pidi doktor mao tagasi kutsu enne kui 
hommikuvalgus seda tema ohvrile oleks näidanud. Võib olla piimatassiga. mida me 
nägime, oli ta õpetanud mao kutse peale enda juurde tagasi tulema. Doktor saatis mao 
läbi ventilaatori e mida ta kõige sobivamaks pidas, olles kindel, et madu roomab köit 
mööda alla ja kukub voodisse. Madu võis hammustada, aga võis ka mitte hammustada 
voodis lamajat, magaja võis pääseda nädal aega igal öösel, kuid varem või hiljem pidi ta 
roomaja ohvriks langema. 

Ma olin jõudnud sellele järeldusele enne, kui ma olin doktor Roylotti toas käinud. Tema 
tooli uurimine näitas mulle, et tal oli kombeks selle peal seista, mis oli muidugi vajalik 
ventilaatorini ulatumiseks. Seifi, piimatassi ja piitsasilmuse nägemisest piisas igasuguste 
kahtluste hajutamiseks, mis veel oleksid võinud jääda. Metalne kõlksatus, mida preili 
Stoner kuulis, tuli ilmselt sellest, tema kasuisa sulges rutakalt seifi ukse selle hirmsa 
elaniku järel. Kui ma olin juba kord otsusele jõudnud, siis te teate, milliseid samme ma 
astusin oma oletuste tõestamiseks. Ma kuulsin, kuid see elukas sisises, mida teiegi 
kahtlemata kuulsite, süütasin silmapilk tule ja ründasin madu.” 

"Ja tulemuseks oli see, et te ajasite ta läbi ventilaatori.” 

"Ja veel ka see, et madu läks teisel pool seina oma peremehe kallale. Mõni minu 
kepihoop tabas teda ning äratas tema maoloomuse, nii et ta sööstis kallale esimesele 
inimesele, keda ta nägi. Selles suhtes olen ma kahtlemata kaudselt vastutav doktor 
Grimesby Roylotti surma eest, aga ma ei saa öelda, et see hakkaks mulle väga ränki 
süümepiinu põhjustama." 

1. HÕBELAUK 


»Watson, ma pean ikka minema,« ütles Holmes, kui me ühel hommikul koos einetama 
asusime. 

»Minema? Kuhu?« 

»Dartmoori. King's Pylandisse.« 

See ei üllatanud mind. Tegelikult pani mind imestama hoopis see, et ta ei olnudki veel 
sekkunud erakordsesse juhtumisse, mis oli kogu Inglismaal ainsaks kõneaineks. Mu 
kaaslane oli uidanud terve päeva mööda tuba, pea rinnal ja kulm kortsus, täitnud oma 
piipu üha uuesti kõige kangema musta tubakaga ja jäänud täiesti kurdiks kõigile mu 
pärimistele ja märkustele. Meie uudisteagent oli saatnud meile kõik värsked ajalehed, 
kuid Holmes heitis neile vaid ühe pilgu ja viskas need siis nurka. Hoolimata tema 
vaikimisest teadsin ma ometi hästi, mille üle ta pead murdis. Avalikkuse ees oli ainult üks 
probleem, mis võis tema analüüsivõime proovile panna, ning see oli V/essexi 
karikavõistluste favoriidi erakordse kadumise ja hobuse treeneri mõrva lugu. Kui Holmes 
teatas äkitselt oma kavatsusest sõita sündmus-paika, siis oli tegemist üksnes sammuga, 
mida ma olin juba oodanud ja lootnud. 

»Kui see teile tüli ei tee, tuleksin meelsasti teiega kaasa,« ütlesin ma. 

»Kulla Watson, minuga kaasa tulles osutaksite mulle suure teene. Ja minu meelest ei 
ole see ka ajaraiskamine, sest teatud asjaolud näitavad, et juhtum tõotab kujuneda täiesti 
ainulaadseks. Me jõuame vist praegu parasjagu Paddingtoni jaamas rongile, ning ma 
räägin sellest loost pikemalt sõidu ajal. Te ehk olete nii lahke ja võtate oma suurepärase 
välibinokli reisile kaasa.« 

Ja nii juhtuski, et umbes tund aega hiljem leidsin ma end Exeteri poole tormava rongi 
esimese klassi vaguni nurgas, Sherlock Holmes aga istus, teravate joontega 

innukas nägu kõrvaklappidega reisimütsi raamistuses, ja lappas kiiresti värskete 
ajalehtede patakat, mille ta o!i Paddingtoni jaamas hankinud. Me olime Readingi juba 
kaugele maha jätnud, kui ta viimase ajalehe istme alla pistis ja oma sigarikarbi minu 
poole sirutas. 

»Me sõidame kiiresti, « ütles Holmes aknast välja vaadates ja oma kellale pilku heites. 
»Meie kiirus on praegu viiskümmend kolm ja pool miili tunnis.« 

»Mulle ei ole veerandmiili poste silma hakanud,« laususin ma. 

»Mulle ka mitte. Aga selle raudtee ääres on telegraafipostid üksteisest kuuekümne jardi 
kaugusel, ning selle põhjal on lihtne arvutada. Te olete John Strakeri mõrva ja Hõbelaugu 
kadumise looga ilmselt juba tutvunud?« 


»Ma olen lugenud, mida kirjutati »Telegraphis« ja »Chronicle'is«.« 

»Tegemist on säärase juhtumiga, mille puhul juurdlemiskunsti tuleks kasutada pigem 
kombineerimiseks kui värskete tõendite leidmiseks. See tragöödia on nii ebatavaline, nii 
ränk ja nii tähtis paljudele inimestele, et me kannatame kahtlustuste, oletuste ja 
hüpoteeside ülekülluse all. Raskus seisneb selles, kuidas eraldada faktide kondikava — 
tõelisi, ümberlükkamatuid fakte — teoreetikute ja reporterite täiendustest. Olles seejärel 
kindlale pinnale asunud, on meie kohus näha, milliseid järeldusi me võime teha ning 
millised on need olulised punktid, millest kogu saladus sõltub. Teisipäeva õhtul sain ma 
telegrammi nii hobuse omanikult kolonel Rossilt kui Ka inspektor Grcgorylt, kes seda 
juhtumit uurib, ning mõlemad tegid mulle koostööettepaneku.« 

»Teisipäeva õhtul!« hüüatasin ma. »Ja täna on neljapäeva hommik! Miks te eile 
sündmuspaigale ei sõitnud?* 

»Sest ma tegin ränga vea, kulla Watson — mida, ma kardan, tuleb ette sagedamini, kui 
võiks arvata inimene, kes mind ainult teie mälestuste põhjal tunneb. Ma ei suutnud nimelt 
uskuda, nagu võiks Inglismaa kõige silmapaistvamat hobust kaua varjata, eriti veel nii 
hõredasti asustatud paigas nagu Dartmoori põhjaosa. Eile lootsin ma iga hetk kuulda, et 
hobune on leitud ning et tema röövija on John Strakeri mõrvar. Kui aga saabus uus 
hommik ja ma kuulsin, et tehtud ci ole midagi peale Fitzroy Simpsoni vahistamise, 
tundsin ma, et mul 

on aeg tegutseda. Ometi tunnen ma, et mõnes mõttes ei läinud ka eilne päev raisku.« 

»Te olete siis mingi teooria loonud ?« 

»Olen vähemasti põhilised juhtumiga seotud faktid endale selgeks teinud. Ma esitan 
need teile, sest miski ei selgita juhtumit paremini kui selle jutustamine kellelegi teisele, 
ning ma ei saa teilt kuidagi koostööd oodata, kui ma teile meie lähtepositsioonist 
ülevaadet ei anna.« 

Nõjatusin vastu istme seljatuge ja pahvisin sigarit, Holmes aga kummardus ettepoole, 
kõverdas pika kõhna nimetissõrme iga mainitud £akti korral peopessa ning andis mulle 
lühikese ülevaate sündmustest, mis olid viinud meie retkeni. 

»Hõbelauk,« ütles ta, »on Sonomy järglane, ning tema saavutused on niisama hiilgavad 
nagu tema kuulsal esivanemal. Ta on nüüd nelja-aastane, ja ta on toonud kolonel Rossile, 
tema õnnelikule omanikule, järgemööda kõik ratsavõistluste auhinnad. Kuni selle õnne- 
tuseni oli ta Wessexi karikavõistluste kindel favoriit ning tema peale tehti panuseid üks 
kolme vastu. Võiduajamiste publik on teda alati oma lemmikuks pidanud ning ta pole 
pealtvaatajatele veel kunagi pettumust valmistanud, nii et isegi praeguses ettearvamatus 
olukorras on ema peale pandud tohutud rahasummad. Seega on ilmne, et paljud inimesed 
olid vägagi huvitatud, et Hõbelauk ei oleks kohal, kui stardilipp järgmisel teisipäeval 
langetatakse. 

Seda tõika muidugi arvestati King's Pylandis, kus asub koloneli dresseerimistall. 
Favoriidi kaitseks võeti tarvitusele kõik abinõud. Dresseerija John Straker on endine 
džoki, kes sõitis kolonel Rossi värvides, enne kui ta kaalumistoolil liiga raskeks läks. Ta 
on olnud koloneli teenistuses viis aastat džokina ja seitse aastat dresseerijana ning ta on 
end alati agara ja ausa mehena näidanud. Talle allus kolm tallipoissi, sest tall oli väike ja 
tegemist oli üldse ainult nelja hobusega. Üks tallipoiss valvas igal ööl tallis, teised 
magasid lakas. Kõigil kolmel olid suurepärased soovituskirjad. John Straker, kes on 
abielus, elas väikeses majas umbes kahesaja jardi kaugusel tallist. Lapsi tal ei ole, majas 


on üks teenijanna, ning ta elab üsna lahedalt ära. See on väga üksildane kant, kuid umbes 
pool miili põhja poole asub väike salk villasid, mille ehitas üks Tavistocki ettevõtja 


invaliididele ja teistele inimestele, kes tahavad Dartmoori puhast õhku nautida. 
Tavistock ise asub kahe miili kaugusel lääne pool, teisel pool nõmme aga, samuti 
ligikaudu kahe miili kaugusel, on Mapletoni suurem dresseerimiskeskus, mis kuulub lord 
Backwaterile ja mida juhatab Silas Brown. Kõigis teistes kaartes laiub tühi nõmm, kus 
peatuvad ainult ringirändavad mustlased. Selline oli olukord möödunud esmaspäeva 
öösel, kui õnnetus aset leidis. 

Hobused olid õhtul sõidus käinud, neile oli antud iuua nagu tavaliselt, ning kell üheksa 
pandi talliuksed lukku. Kaks tallipoissi läksid dresseerija majja, kus nad sõid köögis 
õhtust, kolmas tallipoiss, Ned Hunter, jäi aga valvama. Mõni minut üheksa läbi tõi 
teenijanna Edith Baxter talli juurde ka talle õhtusöögi, mis kujutas endast lambaliha 
karrikastmes. Midagi juua teenijanna ei toonud, sest tallis oli veekraan ning eeskirjade 
kohaselt ei tohtinud tallipoiss töö ajal kangemat kraami pruukida. Teenijannal oli latern 
kaasas, sest väljas oli väga pime ja tee viis üle lageda nõmme. 

Edith Baxter oli tallist kolmekümne jardi kaugusel, kui pimedusest ilmus nähtavale üks 
mees ja hõikas talle, et ta peatuks. Kui mees astus laternavalguse kollasesse sõõri, nägi 
tüdruk, et tegemist oli härrasmeheliku hoiakuga mehega, kellel oli seljas hall tviidülikond 
ja peas sonimüts. Mehel olid jalas kedrid ja käes raske nupuga kepp. Kõige sügavama 
mulje aga jättis Edith Baxterile see, kui väga kahvatu oli mehe nägu ning kui närviline oli 
tema olek. Vanuse poolest oli ta teenijanna meelest pigem üle kui alla kolmekümne. 

»Kas te oskate mulle öelda, kus ma viibin ?« küsis mees. »Ma olin juba peaaegu 
otsustanud nõmmel ööbida, aga nägin siis teie laternavalgust.« 

»Te olete King's Pylandi hobusetalli juures, « vastas Edith Baxter. 

»Ah soo, kas tõesti! Milline vedamine!« hüüatas mees. »Tallipoiss vist magab öösiti 
üksi tallis? Võib-olla te vii-tegi talle parajasti õhtusööki. Kuulge, te tahaksite endale 
kindlasti uue kleidi raha teenida, või kuidas ?« Mees võttis vestitaskust kokkumurtud 
valge paberilehe, toimetage see täna õhtul tallipoisi kätte ja te saate endale osta ühe ilusa 
kleidi.« 

Teenijannat hirmutas mehe tõsine jutt ning ta jooksis 

mehest mööda akna juurde, läbi mille ta oli harjunud poisile toitu andma. Aken oli juba 
lahti ja Hunter istus tallis väikese laua ääres. Teenijanna oli just hakanud talle juhtunust 
rääkima, kui võõras jälle tema juurde astus. 

»Tere õhtust,« ütles mees aknast sisse vaadates. »Ma tahtsin teile paar sõna öelda.« 
Tüdruk on vandunud, et ta märkas mehe rusikasse surutud käes paberisse mähitud 
pakikest. 

»Mis teil siia asja on?« küsis tallipoiss. 

»See asi võib teile midagi taskusse tuua,« vastas võõ” ras. »Teil on kaks hobust, kes 
võistlevad Wessexi karikale: Hõbelauk ja Bayard. Rääkige mulle nende kohta tõtt ning te 
ise saate ka sellest kasu. Kas on tõsi, et koormusega sõidus võib Bayard tuhande ühesaja 
jardisel vahemaal Hõbelaugust sada jardi ette minna ning et kõik tallipoisid on oma 
panused tema peale teinud ?« 

»Ah teie olete üks neist kuradi kihlvedude-meestestk hüüdis tallipoiss. »Küll ma teile 
näitan, kuidas meie neid King's Pylandis kohtleme!« Ta kargas püsti ja tormas talli teise 


otsa koera lahti päästma. Tüdruk lippas uuesti maja juurde, aga jooksu pealt vaatas ta 
tagasi ning nägi, et võõras kummardus aknast sisse. Hetk hiljem aga, kui Hunter koeraga 
välja tormas, oli mees kadunud, ning kuigi tallipoiss jooksis ümber hoonete, ei 
õnnestunud tal mehest jälgegi leida.« 

»Üks hetk,« katkestasin ma Holmesi. »Kas tallipoiss jättis ukse lahti, kui ta koeraga 
välja jooksis ?« 

»Suurepärane, Watson, suurepärane!« pomises mu kaaslane. »See küsimus tundus 
mulle nii tähtis, et ma saatsin eile asja selgitamiseks Dartmoori telegrammi. Poiss pani 
tallist lahkudes ukse enda järel lukku. Võin veel lisada, et aken ei olnud nii suur, et mees 
sellest läbi oleks mahtunud. 

Hunter ootas, kuni teised tallipoisid olid tagasi tulnud, ning saatis siis dresseerijale 
juhtunu kohta teate. Straker erutus poisi juttu kuuldes, kuigi näib, et ta ei mõistnud 
vahejuhtumi kogu tähendust. See tekita.s temas aga ähmast rahutust, ning kui proua 
Straker öösel kell üks üles ärkas, nägi ta, et mees pani end parajasti riidesse. Vastuseks 
naise pärimisele ütles mees, et mure hobuste pärast ei lasknud tal uinuda ning et ta 
kavatses minna talli juurde vaatama, kas kõik on korras. Naine palus, et 

mees koju jääks, sest ta kuulis aknal vihmarabinat, aga mees pani tema palvetest 
hoolimata avara vihmamantli selga ja läks välja. 

Proua Straker ärkas kell seitse hommikul ja avastas, et tema mees ei olnud veel tagasi 
tulnud. Ta riietus kiirustades, kutsus teenijanna ja läks talli juurde. Uks oli lahti, tallis 
tooli peal istus täiesti oimetu Hunter, favoriidi latter oli tühi ning hobuse dresseerijat 
polnud kusagil näha. 

Kähku aeti üles tallipoisid, kes magasid riistaruumi peal aganikus. Nad ei olnud öösel 
midagi kuulnud, sest nad olid mõlemad raske unega. Hunter oli ilmselt mingi tugeva 
arstirohu mõju all ning temalt ei olnud võimalik mõistlikku vastust saada; ta jäeti ennast 
välja magama, tallipoisid ja naised aga jooksid kadunud hobust ja meest otsima. Nad 
lootsid ikka veel, et dresseerija oli hobuse mingil põhjusel varasele treeningsõidule 
viinud, kuid ronides maja lähedal väikese künka otsa, kust paistis kogu ümberkaudne 
nõmm, ei näinud nad jälgegi kadunud favoriidist, see-eest märkasid nad midagi, mis 
hoiatas neid, et aset on leidnud tragöödia. 

Umbes veerand miili kaugusel tallist laperdas John Strakeri vihmamantel 
astelhernepõõsa küljes. Kohe selle taga oli nõmmel kausikujuline lohk ning lohu põhjast 
leiti õnnetu dresseerija surnukeha. Tema pea oli mingi raske esemega metsikult puruks 
löödud ning tema reies oli pikk puhaste servadega, ilmselt mingi väga terava relvaga 
löödud haav. Oli aga selge, et Straker oli end kallaletungijate vastu ägedalt kaitsnud, sest 
paremas käes hoidis ta väikest nuga, mis oli pidemini verine, vasakus käes oli tal punase- 
ja mustakirju siid-kaelaside, mida nähes ütles teenijatüdruk, et säärane kaelaside oli olnud 
eelmisel õhtul kaelas võõral mehel, kes talli juures käis. Kui Hunter uimast toibus, 
kinnitas temagi teenijatüdruku sõnu. Ta oli ka täiesti kindel, et et seesama võõras oli akna 
all seistes tema lambaliha sisse mingit rohtu pannud ning vabanenud nõnda talli valvest. 
Mis puutub kadunud hobusesse, siis näitasid saatusliku lohu mudasel põhjal olevad 
arvukad jäljed, et hobune oli võitluse ajal seal olnud. Aga sellest hommikust saadik on ta 
kadunud, ning kuigi looma leidjale on välja pandud suur tasu ning kõiki Dartmoori must- 
lasi on hoiatatud, ei ole hobusest mingeid teateid. 

Lõpuks on analüüs näidanud, et tallipoisi õhtusöögi jäänustes oli märkimisväärne kogus 
oopiumipulbrit, majas aga sõid inimesed samal õhtul seda rooga ilma mingite halbade 
tagajärgedeta. 

Niisugused on põhilised selle juhtumiga seotud faktid, mis on esitatud võimalikult 
selgelt ja ilma igasuguste oletusteta. Nüüd jutustan ma lühidalt, mida politsei selles loos 
on ette võtnud. 

Inspektor Gregory, kelle hoolde juhtum anti, on äärmiselt asjatundlik politseinik. Kui 
tal oleks veel ka kujutlusvõimet, jõuaks ta oma alal kaugele. Sündmuspaika saabudes 
leidis ja vahistas ta kohe mehe, keda kuritöös kahtlustati. Teda oli kerge leida, sest ta elas 
ühes neist villadest, mida ma teile juba mainisin. Tema nimi on Fitzroy Simpson. Ta on 
hiilgava päritolu ja haridusega mees, kes on võiduajamistel terve varanduse raisanud ning 
elatub nüüd vaiksest ja osavast kihlvedude sõlmimisest Londoni spordiklubides. Tema 
kihlvedude registriga tutvumisel ilmnes, et ta oli registreerinud favoriidile kuni viie 
tuhande naela suurusi panuseid. 

Kui ta vahistati, tunnistas ta üles, et oli tulnud Dartmoori lootuses saada andmeid 
King's Pylandi hobuste ja ka Desborough' kohta, kes oli teine favoriit ja yiibis Siias 
Browni hoole all Mapletoni tallis. Ta ei püüdnud salata, et ta oli eelmisel õhtul 
kirjeldatud kombel käitunud, kuid väitis, et tal ei olnud halbu kavatsusi ning et ta oli 
lihtsalt tahtnud kohapeal informatsiooni saada. Kui talle kaelasidet näidati, tõmbus ta 
näost kaameks ega olnud kuidagi võimeline seletama, miks kaelaside mõrvatud mehe 
käest leiti. Tema märjad rõivad näitasid, et ta oli eelmisel ööl vihma käes käinud, ning 
tema tina-raskusega kepp oli just säärane relv, mis võis korduval löömisel põhjustada 
dresseerijale tekitatud hirmsaid vigastusi. 

Samal ajal ei olnud tema kehal ühtki haava. Verejäljed Strakeri noal aga näitasid, et 
vähemalt üks kallaletungija pidi selle märki kandma. Niisugune see lugu kokkuvõtlikult 
ongi, Watson, ja kui te suudate sellele mingit valgust heita, olen ma teile lõpmata 
tänulik.« 

Olin kuulanud suurima huviga aruannet, mille Holmes oli mulle temale iseloomuliku 
selgusega esitanud. Kuigi suurem osa fakte oli mulle teada, ei olnud ma pööranud 

piisavalt tähelepanu nende suhtelisele tähtsusele ega ka nende omavahelistele seostele. 

»Kas on võimalik,« oletasin ma, »et Straker haavas ennast ise oma noaga, kui tema 
keha haaras kramp, mis on ajuvigastuste puhul tavaline?« 

»See on rohkem kui võimalik; see on tõenäoline, « lausus Holmes. »Sellisel juhul 
langeb ära üks peamisi süüdistatava kasuks kõnelevaid asjaolusid.« 

»Ja ometi ei saa ma veel nüüdki aru, millist teooriat pooldab politsei, « ütlesin ma. 

»Kardan, et kõigile väljapakutud teooriatele võib esitada väga tõsiseid vastuväiteid, « 
kostis mu kaaslane. »Minu meelest kujutleb politsei, et kui Fitzroy Simpson oli poisile 
oopiumit andnud ja mingil moel teise võtme saanud, siis tegi ta ukse lahti ja viis hobuse 
välja, kavatsedes looma ilmselt varastada. Hobuse valjad on kadunud, nii et arvatavasti 
pani Simpson need talle pähe. Jätnud ukse enda järel lahti, talutas ta hobust üle nõmme, 
kui dresseerija talle kas vastu tuli või järele jõudis. Loomulikult järgnes tüli. Simpson lõi 
dresseerijal oma raske kepiga pea lõhki, ise aga ei saanud ta kriimugi väikesest noast, 
mida Straker enesekaitseks kasutas; seejärel viis varas hobuse kuhugi salajasse peidu- 
paika või jooksis loom võitluse käigus minema ja uitab nüüd nõmmel ringi. Niisugune on 
politsei ettekujutus sellest juhtumist, ning kuigi säärane sündmuste käik ei ole kuigi 


tõenäoline, on kõik teised seletused seda veelgi vähem. Ma kontrollin ise asjaolusid, 
niipea kui ma olen sündmuskohale jõudnud, enne seda aga ei saa me minu meelest 
kuidagi oma oletustes kaugemale minna.« 

Me jõudsime alles õhtul väikesesse Tavistocki linna, mis asub nagu kilbinupp keset 
Dartmoori tohutu suurt sõõri. Jaamas ootas meid kaks härrat: üks oli pikk, heledapäine, 
lõvilakka meenutavate juuste ja habemega ning kummaliselt läbitungivate helesiniste 
silmadega mees; teine oli väike ja elav, väga korralikult riides ja nobe, tal oli seljas 
saterkuub, jalas kedrid, ning lisaks ehtisid teda veel ilusti pügatud põskhabe ja monokkel. 
See oli kolonel Ross, tuntud ratsaspordihuviline, esimene aga inspektor Gregory, mees, 
kes oli endale Inglise kriminaalpolitseis kiiresti nime tegemas. 

»Mul on hea meel, et te tulite, härra Holmes, « lausus kolonel. »Inspektor on teinud küll 
kõik, mida üldse soovida 

võib, aga ma tahan, et ei jäetaks kasutamata ühtki võimalust vaese Strakeri eest kätte 
maksta ja mu hobust tagasi saada.« 

»Kas on selgunud midagi uut?« küsis Holmes. 

»Pean kahjuks tunnistama, et me ei ole kuigi kaugele jõudnud,« vastas inspektor. 
»Meid ootab lahtine tõld, ning et te kahtlemata soovite enne pimeduse saabumist 
sündmuspaika näha, siis võime kõigest sõidu ajal rääkidas 

Hetk hiljem istusime kõik mugavas landoos ja logis-tasime läbi vana omapärase 
Devonshire'i linna. Inspektor Gregory, kes mõtles üksnes käsilolevast juhtumist, laskis 
kuuldavale terve sõnavalingu, ning Holmes katkestas tema juttu vahetevahel mõne 
küsimuse või hüüatusega. Kolonel Ross nõjatus vastu istme seljatuge, käed rinnal vaheliti 
ja kaabu silmile tõmmatud, mina aga kuulasin huviga kahe detektiivi dialoogi. Gregory 
kirjeldas oma teooriat ning see kõlas peaaegu täpselt nõnda, nagu Holmes oli rongis 
ennustanud. 

»Võrk on Fitzroy Simpsoni ümber koomale tõmbunud,« ütles inspektor, »ning ma ise 
usun, et tema ongi mõrtsukas. Samal ajal saan ma aru, et tegemist on üksnes kaudsete 
tõenditega ning mingi uus avastus võib minu teooria pea peale pöörata.« 

»Mida te arvate Strakeri noast?« 

»Me oleme jõudnud järeldusele, et ta haavas end ise kukkudes.« 

»Mu sõber Watson oletas sedasama, kui me siia sõitsime. See seisukoht tuleks 
Simpsonile kahjuks. « 

»Kahtlemata. Tal ei ole nuga ega mingit haava. Asitõendid on täiesti kindlalt tema 
vastu. Ta oli favoriidi kadumisest väga huvitatud. Teda kahtlustatakse talli-poisi 
mürgitamises; ilma mingi kahtluseta käis ta väljas vihma käes,- ta oli relvastatud raske 
kepiga; ning surnud mehe pihust leiti tema kaelaside. Ma arvan tõesti, et meil on asja 
eeluurimiskohtusse andmiseks piisavalt tõendeid.« 

Holmes raputas pead. »Tark advokaat ei jäta sellest kõigest midagi järele,« ütles ta. 
»Miks pidi Simpson hobuse tallist välja viima? Kui ta tahtis looma vigastada, miks ei 
võinud ta seda tallis teha? Kas tema asjade hulgast on leitud teine võti? Milline apteeker 
müüs talle oopiumipulbrit? Ja mis kõige tähtsam, kuhu võis tema, 

siinkandis võõras inimene, peita hobuse, ja veel säärase hobuse? Mida ta ise ütleb kirja 
kohta, mille ta palus teenijannal tallipoisile anda?« 


»Ta ütleb, et see oli kümnenaelane rahatäht. Tema rahakotist leiti kümme naela. Aga 
teised teie loetletud komistuskivid ei olegi nii hirmsad, nagu nad paistavad. Ta ei ole 
siinkandis võõras. Ta elas kahel suvel Tavi-stockis. Oopiumi ostis ta tõenäoliselt 
Londonis. Kui võti oli oma otstarbe täitnud, visati see minema. Hobune võib olla nõmmel 
mõne augu või vana kaevanduse põhjas. « 

»Mida ta kaelasideme kohta ütleb ?« 

»Ta tunnistab, et see on tema oma, ja väidab, et ta on selle ära kaotanud. Mõned uued 
andmed võivad aga seletada vajadust hobune tallist välja viia.« 

Holmes ajas kõrvad kikki. 

»Oleme leidnud jälgi, mis näitavad, et esmaspäeva öösel olid mustlased miili kaugusel 
mõrvapaigast laagris. Teisipäeval olid mustlased kadunud. Kui eeldada, et Simpsoni ja 
mustlaste vahel oli mingi kokkulepe, kas ei võinud ta siis parajasti hobust mustlaste 
juurde viia, kui Straker talle järele jõudis, ning kas ei või ratsu praegugi mustlaste käes 
olla?« 

»See on muidugi võimalik.« 

»Praegu otsitakse neid mustlasi tervel nõmmel. Ma olen vaadanud läbi ka iga talli ja 
kõrvalhoone Tavi-stockis ja kümne miili raadiuses linnast.« 

»Küllalt lähedal on vist veel teinegi hobusetall ?« 

»Jah, ning seda asjaolu tuleb meil kindlasti arvestada. Kuna selle talli hobune 
Desborpugh on kihlvedude arvu poolest teisel kohal, olid talli omanikud huvitatud favo- 
riidi kadumisest. On teada, et dresseerija Siias Brown on nendel võiduajamistel suuri 
panuseid teinud, ning teda küll vaese Strakeri sõbraks nimetada ei saa. Kuid me oleme 
tallid läbi otsinud ning teda ei saa kuidagi selle looga seostada.« 

»Aga kas Simpsoni ja Mapletoni tallide vahel ei ole mingit seost?« 

»Mitte mingit.« 

Holmes nõjatus vastu istme seljatuge ja vestlus vaibus. Mõne minuti pärast peatas 
kutsar landoo väikese korraliku punastest tellistest ja eenduvate räästastega villa ees. 
Veidi kaugemal, teisel pool koplit, asus pikk, 

halli kivikatusega kõrvalhoone. Ümberringi ulatusid silmapiirini nõmme kolletavatest 
sõnajalgadest pronksikarva künkad, eemal paistsid veel vaid Tavistocki tornid ja läänes 
üks majakobar: Mapletoni tallid. Hüppasime kõik landoost välja, istuma jäi ainult 
Holmes, kes nõjatus ikka veel vastu istme seljatuge, pilk taevasse suunatud ja ise 
täielikult mõttesse vajunud. Alles siis, kui ma tema käsivart puudutasin, rebis ta end 
võpatades oma mõtteist lahti ja astus landoost välja. 

»Andke andeks, « ütles ta kolonel Rossile, kes teda üsna imestunult oli vaadanud. »Ma 
vajusin mõttesse.« Tema silmis oli läige ning olekus talitsetud erutus, mis veensid mind, 
kes ma olin tema kommetega tuttav, et tal oli saladuse võti käes, kuigi ma ei suutnud 
mõista, kust ta selle oli leidnud. 

»Võib-olla soovite kohe kuriteopaigale minna, härra Holmes ?« küsis Gregory. 

»Ma pigem sooviksin veidikeseks siia jääda ja paari üksikasja uurida. Ilmselt toodi 
Straker koju?« 

»Jah, ta on ülemisel korrusel. Eeluurimiskohtu istung toimub homme.« 

»Kolonel Ross, Straker on arvatavasti aastaid teie teenistuses olnud?« 

»Ma olen teda alati suurepäraseks dresseerijaks pidanud.« 

»Inspektor, küllap te vaatasite, mis tal surma ajal taskus oli ?« 


»Kõik need esemed on võõrastetoas, kui te neid näha peaksite tahtma.« 

»Vaataksin neid hea meelega.« Läksime kõik üksteise järel eestuppa ja istusime toa 
keskel laua äärde, inspektor aga keeras lukust lahti kandilise plekk-karbi ja asetas meie 
ette väikese hunniku esemeid. Seal olid tikutoos, kahe tolli pikkune rasvaküünal, puis- 
erika juurest piip, hülgenahast tubakakott, milles oli pool untsi jämedalt lõigatud 
Cavendishi tubakat, kuldketiga hõbekell, viis kuldmünti, alumiiniumist pliiatsitoos, paar 
paberilehte ja väga õhukese, paindumatu teraga nuga, millele oli kirjutatud Weiss £ Co., 
London. 

»See on väga haruldane nuga,« ütles Holmes nuga kätte võttes ja seda üksikasjaliselt 
uurides. »Et ma näen noateral vereplekke, siis eeldan, et just see nuga leitigi 

surnud mehe pihust. Watson, see riist peaks vist olema teie erialaga seotud ?« 

»Meie nimetame seda kae eemaldamise noaks,« ütlesin ma. 

»Nii ma arvasingi. Väga kitsas tera, mis on loodud väga peeneks tööks. Kummaline, et 
inimene võtab selle välja kaasa, eriti veel arvestades, et nuga ei käi taskunoa kombel 
kinni.« 

»Tera otsa kaitses korgiratas, mille me leidsime Strakeri laiba kõrvalt,« ütles inspektor. 
»Strakeri naine ütles meile, et nuga oli olnud tualettlaual ja mees oli selle välja minnes 
kaasa võtnud. See oli nigel relv, aga võibolla ei hakanud talle hetkel midagi paremat 
silma.« 

»Väga võimalik. Mis paberid need on?« 

»Kolm on heinakaupmeeste makstud arved. Ühel lehel on kolonel Rossi juhtnöörid. See 
aga on kolmekümne seitsme naela ja viieteistkümne penni suurune arve, mille on saatnud 
õmbleja madame Lesurier Bond Streetilt William DarbYshire'ile. Proua Straker ütles 
meile, et Darby-shire oli tema mehe sõber ning mõnikord saadeti tema kirjad siia.« 

»Madame Darbyshire käis üsna kallilt riides, « märkis Holmes arvele pilku heites. 
»Kakskümmend kaks gini on ühe kostüümi eest üpris kõrge hind. Kuid paistab, et midagi 
rohkem me siin enam teada ei saa, ning võime nüüd kuriteopaika minna.« 

Parajasti siis, kui me võõrastetoast välja läksime, astus koridoris oodanud naine sammu 
ettepoole ja pani käe inspektori käsivarrele. Naise nägu oli otsa jäänud, kõhn ja erutatud, 
sellel lasus hiljutise õuduse pitser. 

»Kas te saite nad kätte? Kas te leidsite nad üles?« hingeldas ta. 

»Ei, proua Straker. Aga härra Holmes on meile Londonist appi tulnud ning me teeme 
kõik, mis on meie võimuses. * 

»Kas me ei kohtunud mitte hiljuti ühel Plymouthi aiapeol, proua Straker?« küsis 
Holmes. »Ei, te eksite.« 

»Helde taevas! Ma oleksin võinud seda vanduda. Teil oli seljas tuvihall, 
jaanalinnusulgedega ääristatud siid-kostüüm.« 

»Mul ei ole kunagi säärast kleiti olnud,« vastas naine. 

»Ah nii,« ütles Holmes. Ta palus vabandust ja läks 

inspektori järel välja. Pärast lühikest jalutuskäiku nõmmel jõudsime lohuni, kust laip oli 
leitud. Lohu serval kasvas astelhernepõõsas, mille küljes oli rippunud mantel. 

»Nagu ma aru saan, ei olnud sel ööl tuult,« mainis Holmes. 

»Tuult ei olnud, aga sadas tugevasti.« 


»Sellisel juhul ei olnud tuul mantlit astelhernepõõsasse kandnud, see oli põõsa peale 
pandud.« 

»Jah, see oli põõsa peale laotatud.« 

»Te äratate minus huvi. Paistab, et siin on üsna palju trambitud. Kahtlemata on siin 
esmaspäeva ööst saadik palju jalgu astunud.« 

»Siia kõrvale asetati matt ning me kõik seisime selle peal.« »Suurepärane!« 

»Siin kotis on üks Strakeri saabas, üks Fitzroy Simp-soni king ja Hõbelaugu raua 
valuvorm.« 

»Kulla inspektor, te ületate iseennast!« Holmes võttis koti ning lükkas lohku laskudes 
mati rohkem keskpaiga poole. Laskunud siis kõhuli ja toetanud lõua kätele, uuris ta 
segitrambitud pori oma nina ees hoolikalt. »Hei!« hüüatas ta äkitselt. »Mis see siis on?« 
See oli poolpõlenud vahatikk, mis oli nii porine, et näis alguses nagu väike puupilbas. 

»Ma ei suuda mõista, kuidas see mul kahe silma vahele jäi,« ütles inspektor, ja tema 
nägu tõmbus pilve. 

»Tikk oli pori sisse vajunud ega paistnud välja. Mina märkasin seda ainult seetõttu, et 
ma seda otsisin.« 

» Kuidas, te lootsite seda leida?« 

»Ma pidasin seda tõenäoliseks.« 

Holmes võttis kotist jalanõud ja võrdles nende jälgi jälgedega maas. Siis ronis ta nõo 
servale ja roomas sõnajalgade ja põõsaste vahel ringi. 

»Kardan, et seal enam jälgi ei ole,« ütles inspektor. »Ma olen maapinda saja jardi 
raadiuses väga hoolikalt uurinud.« 

»Ah nii!« lausus Holmes püsti tõustes. »Ma ei tohiks olla nii häbematu, et hakkaksin 
seda pärast teie kinnitust uuesti uurima. Aga ma tahaksin enne pimeduse saabumist 
nõmmel väikese jalutuskäigu teha, et see paik mulle homme juba tuttav oleks, ning ma 
panen vist hobuseraua taskusse, et see mulle õnne tooks.« 

Kolonel Ross, kes oli minu kaaslase vaikse ja süstemaatilise tegutsemisviisi peale 
mõningaid kannatamatuse märke ilmutanud, heitis pilgu kellale. »Oleks parem, kui te 
koos inspektoriga tagasi tuleksite,« ütles ta. »Tahaksin teilt mitmes asjas nõu küsida ning 
eriti huvitab mind see, kas me peaksime oma hobuse nime publiku huvides 
karikavõistlustest osavõtjate hulgast kustutama.« 

»Muidugi mitte!« hüüatas Holmes veendunult. »Mina jätaksin nime alles.« 

Kolonel kummardas. »Olen väga rõõmus, et ma teie arvamust kuulda sain,« ütles ta. 
»Kui te olete oma jalutuskäigu lõpetanud, leiate meid vaese Strakeri majast, ning siis 
võime koos Tavistocki sõita.« 

Ta hakkas koos inspektoriga tagasi minema, Holmes ja mina aga kõndisime aeglaselt 
üle nõmme. Päike hakkas Mapletoni tallide taha vajuma ning meie ees laiuv avar, pisut 
laskuv lage nõmm sai kuldse varjundi, mis tumenes sügavamaks ruugeks tooniks, kui 
õhtuvalgus kuivanud sõnajalgadele ja põldmurakaväätidele langes. Aga ümbritseva 
maastiku toredus ei avaldanud mingit muljet minu kaaslasele, kes oli sügavalt mõttesse 
vajunud. 

»Võtame seda asja õige nõnda, Watson,« ütles Holmes lõpuks. »Jätame hetkeks kõrvale 
küsimuse, kes tappis John Strakeri, ja piirdume selle selgitamisega, mis on saanud 
hobusest. Kui oletada, et loom ennast kurbmängu ajal või pärast seda lahti tõmbas, kuhu 
ta siis sellisel juhul minna võis? Hobune on väga seltsiv olevus. Omapead jäänuna oleks 


ta vaistlikult kas King's Pylandisse tagasi läinud või Mapletoni suundunud. Miks peaks ta 
nõmmel ringi jooksma? Nüüd oleks teda juba kindlasti märgatud. Ja miks peaksid 
mustlased hobuse ära röövima? Mustlased lasevad alati jalga, kui nad mingitest 
pahandustest kuulevad, sest nad ei taha, et politsei neid tüütaks. Neil poleks lootustki 
säärast hobust maha müüa. Hobuse varastamisega riskiksid nad palju ega võidaks midagi. 
See on täiesti selge.« 

»Kus see hobune siis on?« 

»Ma ütlesin juba, et ilmselt läks ta King's Pylandisse või Mapletoni. King's Pylandis 
teda ei ole. Järelikult on ta Mapletonis. Võtame selle tööhüpoteesiks ja vaatame, kuhu see 
meid viib. Nõmme see osa, nagu ka inspektor ütles, on väga kõva ja kuiv. Aga maapind 
laskub Mapletoni 

poole, ning siit on näha, et eemal asub üks pikk nõgu, mis oli esmaspäeva öösel ilmselt 
väga märg. Kui meie oletus on õige, siis pidi hobune nõost läbi minema, 'ning just sealt 
me peamegi tema jälgi otsima.« 

Vestluse ajal olime kärmelt edasi kõndinud ning jõudsime paari minuti pärast kõnealuse 
nõo juurde. Holmesi palvel läksin ma kaldast alla ja keerasin paremale. Holmes ise 
keeras vasakule, aga ma ei olnud veel viitkümmend sammugi astunud, kui kuulsin 
Holmesi hõiget ja nägin teda mulle viipamas. Tema ees pehmel maapinnal olid selgesti 
näha hobuse jäljed, ning hobuse-raud, mille Holmes taskust võttis, sobis jäljega täpselt 
kokku. 

»Näete nüüd, kui väärtuslik on kujutlusvõimee ütles Holmes. »See on üks omadusi, mis 
Gregoryl puudub. Me kujutlesime, mis võis juhtuda, toimisime vastavalt sellele oletusele 
ning leidsime, et meil on õigus. Lähme edasi.« 

Kõndisime läbi niiske nõopõhja ja käisime veerand JNniili mööda kuiva kõva turvast. 
Maapind hakkas taas rtllangema ning me sattusime uuesti jälgedele. Siis kaotasime need 
pooleks miiliks, kuid leidsime jälle üsna Mapletoni lähedal. Holmes märkas neid 
esimesena ning osutas neile võidurõõmsal ilmel. Hobuse jälgede kõrval olid näha inimese 
jalajäljed. 

»Enne oli hobune üksik hüüatasin ma. 

»Nii jah. Enne oli hobune üksi. Hei, mis see veel on?« 

Topeltjäljed tegid järsu käänaku ja võtsid suuna King's Pylandile. Holmes vilistas ning 
me mõlemad hakkasime mööda jälgi minema. Tema pilk oli maas, aga mina juhtusin 
veidi kõrvale vaatama ning nägin oma üllatuseks, et needsamad jäljed tulid vastassuunast 
tagasi. 

»Üks punkt teie kasuks, Watson,« ütles Holmes, kui ma jälgedele osutasin. »Te olete 
säästnud meid pikast retkest, mis oleks meid omaenda jälgede juurde tagasi viinud. 
Lähme mööda tagasi pöörduvaid jälgi.« 

Meil ei tulnud kaugele minna. Jäljed lõppesid asfalt-kattel, mis viis Mapletoni tallide 
väravasse. Kui me lähenesime, jooksis üks tallipoiss väravast välja. 

»Siin ei tohi ringi luusida,« teatas ta. 

»Ma soovisin esitada ainult ühe küsimuse,« lausus Holmes, sõrm ja pöial vestitaskus. 
»Kas ma oleksin liiga 

17 

varajane, kui ma homme hommikul kell viis teie peremehe härra Silas Browni juurde 
tuleksin?* 


»Helde taevas, härra, kui sel ajal üldse keegi üleval on, siis on see peremees, tema on 
alati esimene. Aga sealt ta tulebki ja võib teie küsimusele ise vastata. Ei, ei, kui ta näeks, 
et ma teie raha võtan, jääksin kohast ilma. Kui te just tahate, siis pärastpoole.” 

Kui Sherlock Holmes vestitaskust võetud poolekroonilise tagasi pani, sammus väravast 
välja vihase näoga eakas mees, kelle käes kõlkus ratsapiits. 

»Milles asi, Dawson?« hüüdis ta. »Jäta see lobisemine! Tee oma tööd! Ja kurat võtaks, 
mida te siit üldse tahate ?« 

»Teiega kümme minutit juttu ajada, kulla härra,« vastas Holmes mesimagusa häälega. 

»Mul pole aega iga ümberhulkujaga juttu ajada. Võõrad ei tohi siia tulla. Tehke 
minekut, muidu ajan teile koerad kannule!« 

Holmes kummardus ettepoole ja sosistas midagi dres-seerijale kõrva. See võpatas 
tugevasti ja punastas kõrvuni. 

»See on vale!« hüüdis ta. »Põrgulik vale!« 

»Väga hea. Kas me vaidleme selle üle siin väljas või arutame asja teie võõrastetoas ?« 

»Ah, eks tulge siis sisse, kui tahate.« 

Holmes naeratas. »Watson, ma ei lase teil oodata kauem kui mõne minuti, « ütles ta. 
»Niisiis, härra Brown, ma olen teie käsutuses. « 

Möödus kakskümmend minutit ja punakad värvitoonid olid juba kõik hallikaks 
tõmbunud, kui Holmes ja dres-seerija lõpuks uuesti nähtavale ilmusid. Ma polnud kunagi 
näinud nii suurt muutust, nagu oli toimunud Silas Browniga selle lühikese aja jooksul. 
Tema nägu oli tuhkjas ja kahvatu, laubal läikisid higipiisad ning tema käed värisesid nii, 
et ratsapiits võnkus lõpuks nagu oks tuule käes. Jõhker ja võimukas käitumismaneer oli 
samuti kadunud ning ta lömitas mu kaaslase kõrval nagu koer peremehe ees. 

»Ma toimin teie juhtnööride järgi. Kõik saab tehtud, « ütles ta. 

»Ei tohi juhtuda mingit eksitust,« lausus Holmes dresseerijale otsa vaadates. See 
võpatas, märgates Holmesi pilgus ähvardust. 

»Oo ei, mingit eksitust ei tule. Ta on kohal. Kas ma Ipeaksin teda kõigepealt muutma, 
või kuidas ?« 

Holmes mõtles natuke ja puhkes siis naerma. »Ei, ärge muutke,« ütles ta. »Ma kirjutan 
teile. Ja ei mingeid trikke, või .. .« 

»Oh, te võite mind usaldada, te võite mind usaldada!« 

»Jah, võin vist küll. Noh, homme saate minu käest teate.« Holmes keeras kannal ringi, 
jättes märkamata väriseva käe, mille dresseerija talle sirutas, ning me asu-Isime teele 
King's Pylandi poole. 

»Olen harva näinud täiuslikumat segu jõhkardist, argpüksist ja lurjusest kui härra Silas 
Brown,« märkis Holmes, kui me koos edasi rühkisime. 

»Hobune on siis tema käes?« 

»Ta proovis teha nägu, et ta sellest midagi ei tea, aga ma kirjeldasin nii täpselt, mida ta 
oli sel hommikul teinud, et ta on veendunud, et ma teda jälgisin. Te panite muidugi 
tähele, millised imelikud nurgelised ninad olid jalajälgedel, ning Silas Browni saapad 
vastasid neile täpselt. Ja muidugi ei oleks ükski lihttööline midagi niisugust teha 
julgenud. Ma kirjeldasin talle, kuidas ta nagu ikka esimesena talli tulles üht võõrast 
hobust nõmmel hulkumas nägi. Ta läks hobuse juurde ning mõistis favoriidile nime 
andnud valge laugu järgi oma jahmatuseks, et juhus oli andnud tema võimusse ainsa 
hobuse, kes suutis võita looma, kellele tema panuse oli teinud. Siis kirjeldasin ma, kuidas 


tema esimene mõte oli olnud hobune King's Pylandisse tagasi viia, kuidas kurat oli 
näidanud talle võimalust varjata hobust võiduajamiste lõpuni ning kuidas ta oli hobuse 
Mapletoni viinud ja looma seal peitnud. Kui ma talle kõiki üksikasju kirjeldasin, andis ta 
alla ja mõtles ainult oma naha päästmisele.« 

»Aga tema tallid otsiti ju läbi ?« 

»Oh, temasugusel vanal petisel on igasuguseid riukaid.« 

»Aga kas te ei karda nüüd hobust tema kätte jätta; ta on ju looma vigastamisest väga 
huvitatud.« 

»Kulla mees, ta valvab hobust nagu oma silmatera. Ta teab, et tema ainus lootus armu 
leida on hobune tervena tagasi toimetada.« 

»Kolonel Ross ei jätnud mulle küll muljet, et ta võiks kellelegi armu heita.« 

»See ei sõltu kolonel Rossist. Ma kasutan oma meetodeid ja räägin nii palju või nii 
vähe, nagu ma tahan. See on mitteametliku juurdluse eelis. Ma ei tea, Watson, kas teie 
seda tähele panite, aga mulle tundus koloneli käitumine õige pisut upsakas. Kavatsen end 
nüüd natuke tema kulul lõbustada. Ärge talle hobusest midagi rääkige.« 

»Ilma teie loata ei ütle ma sõnagi.« 

»Ning muidugi on see kõik teisejärguline, võrreldes küsimusega, kes tappis John 
Strakeri,« 

»Ja te pühendute selle uurimisele?« 

»Vastupidi, me sõidame mõlemad öise rongiga Londonisse.« 

Sõbra sõnad mõjusid mulle nagu pikselöök. Me olime viibinud Devonshire'is ainult 
mõne tunni, ning ma ei suutnud kuidagi mõista, miks ta loobus uurimisest, mida ta oli nii 
hiilgavalt alustanud. Mul ei õnnestunud kuulda temalt enam sõnagi, enne kui jõudsime 
dresseerija juurde. Kolonel ja inspektor ootasid meid võõrastetoas. 

»Mu sõber ja mina läheme öise ekspressiga linna tagasi,« ütles Holmes. »Nii kena oli 
natuke teie karget Dartmoori õhku hingata.« 

Inspektor ajas silmad pärani ja koloneli suu kõverdus pilkavalt. 

»Nii et te olete kaotanud lootuse vaese Strakeri mõrvar vahistada, « lausus ta. 

Holmes kehitas õlgu. »Selles asjas on kahtlemata tõsiseid raskusi tekkinud, ütles ta. 
»Mul on alust loota, et teie hobune sõidab teisipäeval, ning ma palun teil džoki valmis 
seada. Kas ma võiksin saada John Strakeri foto?« 

Inspektor võttis ümbrikust foto ja ulatas selle Holme-sile. 

»Kulla Gregory, te ennetate kõiki mu soove. Kui ma tohin paluda, et te hetke ootate, 
siis esitaksin meelsasti teenijannale ühe küsimuse. « 

»Pean ütlema, et olen meie Londoni konsultandis üsna pettunud,« lausus kolonel Ross 
keerutamata, kui mu sõber oli toast väljunud. »Ma ei näe, et me oleksime tema 
saabumisega selles loos kaugemale jõudnud.« 

»Teil on vähemalt tema lubadus, et teie hobune võistleb,« laususin mina. 

»Jah, mul on tema lubadus, « vastas kolonel õlgu kehitades. »Ma eelistaksin hobust.« 

Pidin just oma sõbra kaitseks midagi ütlema, kui ta jälle tuppa tuli. 

»Nisiis, härrased,« sõnas ta, »ma olen valmis Tavistocki sõitma.« 

Kui me tõlda istusime, hoidis üks tallipoiss meile ust lahti. Näis, et Holmesile tuli 
äkitselt pähe mingi mõte, sest ta kummardus ettepoole ja puudutas poissi varrukast. 

»Teil on koplis lambaid,< ütles ta. »Kes nende eest hoolt kannab?« 


»Mina.« 

»Kas te olete märganud, et nendega on viimasel ajal midagi lahti ?« 

»Noh, midagi olulist just ei ole, aga kolm lammast on lonkama hakanud.« 

Nägin, et Holmes oli väga rahul, sest ta kõhistas naerda ja hõõrus käsi. 

»See oli küll suur vedamine, Watson, väga suur vedamine, « ütles Holmes mu käsivart 
pigistades. »Gregory, lubage mul juhtida teie tähelepanu sellele erakordsele epideemiale 
lammaste seas. Kutsar, lase käia!« 

Kolonel Rossi ilme näitas ikka veel, kui halval arvamusel ta mu kaaslase võimetest oli, 
aga inspektori näost nägin ma, et temas oli tärganud elav huvi. 

»Kas te peate seda tähtsaks ?« küsis inspektor. 

»Äärmiselt tähtsaks. « 

»Kas te sooviksite juhtida mu tähelepanu veel mingile seigale?« 

»Koera veidrale käitumisele öösel.« »Koer ei teinud öösel midagi.« 

»Selles seisneski tema veider käitumine,« märkis Sherlock Holmes. 


Neli päeva hiljem olime, Holmes ja mina, taas rongis ja teel Winchesteri Wessexi 
karikavõistlusi vaatama. Olime leppinud kolonel Rossiga kokku kohtuda jaama ees ning 
sõitsime tema tõllaga linna taha hipodroomile. Koloneli nägu oli tõsine ja tema käitumine 
väga jahe. 

»Ma ei ole ikka veel oma hobust näinud, « ütles kolonel. 

»Arvatavasti te tunnete oma traavli ära, kui te teda näete?« küsis Holmes. 

Kolonel sai maruvihaseks. »Ma olen kakskümmend aastat võiduajamistega tegelnud, 
aga säärast küsimust pole mulle veel kordagi esitatud,« kähvas ta. »Iga lapski tunneks 
Hõbelaugu tema valge otsmiku ja laigulise parema esijala järgi ära.« 

»Millised on panused ?« 

»Nojah, see just ongi asja juures imelik. Eile oleks võinud saada viisteist ühele, aga 
nüüd võib saada vaevalt kolm ühele.« 

»Mnjah,< kostis Holmes. »On selge, et midagi on läbi imbunud.« 

Kui tõld jõudis tarandikuni suure tribüüni lähedal, heitsin ma pilgu kaardile, et näha, 
millised hobused seal kirjas on. 

Wessexi karikas, 50 sovrinit igale, lisaks iga võidetud jala eest, 100 sovrinit nelja- ja 
viieaastastele hobustele. Teine koht 300 naela. Kolmas 200 naela. Uus sõidurada (üks 
miil ja tuhat ükssada jardi). 

1. Härra Heath Newtoni Neeger. Punane müts. Kaneelikarva kuub. 

2. Kolonel Wardlaw' Rusikavõitleja. Roosa müts. Sini-must kuub. 

3. Lord Backwateri Desborough. Kollane müts ja varrukad. 

4. Kolonel Rossi Hõbelauk. Must müts. Punane kuub. 

5. Balmorali hertsogi Iiris. Kollane mustade triipudega kuub. 

6. Lord Singlefordi Rasper. Lilla müts. Mustad varrukad. 

»Jätsime teise hobuse välja ja jäime teie sõna peale lootma,« ütles kolonel. »Kuidas, 
mis see siis on? Hõbelauk on favoriit?« 

»Viis neljale Hõbelaugulek möirgas publik. »Viis neljale Hõbelaugule! Viis 
viieteistkümnele Desboroughie! Viis neljale rajal.« 

»Numbrid on välja pandud,« hüüdsin ma. »Kõik kuus hobust on kohal.« 


»Kõik kuus on kohal? Mu hobune võistleb siis tõesti!« hüüatas kolonel erutatult. »Aga 
ma ei näe teda. Minu värvid ei ole veel möödunud.« 

»Ainult viis hobust on välja tulnud. Nüüd on ilmselt tema kord.« 

Minu sõnade ajal sööstis võimas kõrb hobune 

kaalumistarandikust välja ja kappas meist mööda, džoki koloneli tuntud värvides: 
mustas ja punases. I »See ei ole minu hobune,« karjus omanik. »Sellel loomal ei ole 
tervel kehal ühtki valget karva. Mida te ometi teinud olete, Holmes?« 

»Nonoh, vaatame, kuidas ta sõidab,« vastas mu sõber häirimatult. Ta tõstis minu 
välibinokli mõneks minutiks silme ette. »Hiilgav! Suurepärane start!« hüüdis ta äkitselt. 
»Sealt kurvi tagant nad tulevadki!« 

Meile avanes tõllast oivaline vaade, kuidas hobused sirge peale jõudsid. Kuus hobust 
olid nii tihedasti koos, et nad oleksid ühe vaiba alla mahtunud, kuid poole maa peal surus 
Mapletoni kollase mütsiga džoki end ette. Enne aga, kui nad meieni jõudsid, rauges 
Desborough' jõud ning koloneli hobune tegi äkilise sööstu ja jõudis finišisse tubli kuue 
kehapikkuse võrra rivaalist ees, Balmorali hertsogi Iiris saavutas vaevaliselt kolmanda 
koha. 

»Mina igatahes võitsin,« ähkis kolonel käega üle silmade tõmmates. »Tunnistan, et ma 
ei saa sellest asjast üldse sotti. Kas teile ei tundu, et olete oma mõistatust juba küllalt kaua 
enda teada hoidnud, härra Holmes ?« 

»Muidugi saate kõik teada, kolonel. Lähme ja vaatame õige hobust. Siin ta ongi,« jätkas 
Holmes, kui me läksime kaalumistarandikku, kuhu lubatakse ainult hobuste omanikke ja 
sõpru. »Teil tuleb ainult tema laupa ja jalga veinipiiritusega pesta, ning te avastate, et ta 
on ikka seesama vana Hõbelauk.« 

»Mul jääb üllatusest hing kinni!« 

»Ma leidsin ta ühe petise juurest ning söandasin lasta tal võistelda just sellisena, 
millisena ta siia saadeti.« 

»Kulla mees, te olete teinud imet. Hobune paistab olevat väga heas vormis. Ta pole 
kunagi paremini sõitnud. Võlgnen teile tuhat vabandust, et kahtlesin teie võimetes. Te 
olete mulle suure teene osutanud ja mu hobuse tagasi toonud. Te osutaksite mulle veel 
suurema teene, kui te John Strakeri mõrtsuka kätte saaksite.« 

»Ma olengi ta kätte saanud,« vastas Holmes vaikselt. 

Kolonel ja mina vahtisime teda jahmunult. »Mõrtsukas on teil käes! Kus ta siis on?« 

»Ta on siin.« 

»Siin! Kus?« 

»Praegusel hetkel minu seltskonnas. « 

Koloneli nägu lõi vihast punetama. »Ma saan küll aru, härra Holmes, et ma olen teile 
tänu võlgu,< ütles ta, »aga seda, mida te just äsja ütlesite, saan ma pidada ainult kas väga 
halvaks naljaks või solvanguks.« 

Sherlock Holmes puhkes naerma. »Kinnitan teile, kolonel, et teid ei ole ma selle 
kuriteoga seostanud,« ütles ta. »Tegelik mõrvar seisab otse teie selja taga.« Holmes astus 
meist mööda ja asetas käe ratsu läikivale kaelale. 

»Hobune!« hüüdsime mina ja kolonel korraga. 

»Jah, hobune. Ja tema süüd vähendab ilmselt see, kui ma ütlen, et ta tegi seda 
enesekaitseks, ja John Straker oli mees, kes teie usaldust põrmugi ei väärinud. Aga kell 


juba helises, ning et ma loodan järgmises sõidus natuke võita, siis lükkan ma pikema 
seletuse edasi sobilikumale ajale.« 


Kui me sel õhtul Londoni poole tagasi kihutasime, oli meie päralt pullmanvaguni üks 
nurk, ning ma kujutlen, et see reis tundus kolonel Rossile niisama lühike nagu mulle, sest 
me kuulasime minu kaaslase jutustust sündmustest, mis olid leidnud aset esmaspäeva ööl 
Dart-moori talli juures, ning sellest, kuidas ta probleemi oli lahendanud. 

»Tunnistan,« ütles Holmes, »et kõik teooriad, mis ma olin ajaleheartiklite põhjal 
loonud, olid läbinisti ekslikud. Ja ometi oli artiklites vihjeid, aga tühised üksikasjad 
varjasid nende tegelikku tähtsust. Läksin Devonshire'isse veendumusega, et Fitzroy 
Simpson on süüdlane, kuigi mõistsin muidugi, et tema vastu rääkivad süütõendid pole 
mingil juhul täielikud. Just siis, kui me tõllas istusime ja dresseerija maja juurde 
jõudsime, taipasin ma, kui olulise tähtsusega oli see vürtsikastmes lambaliha. Te võib- 
olla mäletate, et ma olin hajameelne ja jäin istuma, kui teie kõik olite tõllast väljunud. 
Imestasin mõttes, kuidas ma ometi võisin jätta kahe silma vahele nii ilmse tõendi.« 

»Ma tunnistan,« ütles kolonel, »et ma ei suuda isegi praegu mõista, mis abi meil sellest 
ON.« 

»See oli minu arutlusahela esimene lüli. Oopiumipulber ei ole kaugeltki maitsetu. 
Maitse ei ole ebameeldiv, aga see on tuntav. Kui oopium oleks segatud tavalise roa hulka, 
tunneks sööja kahtlemata selle maitset ja 

jätaks toidu söömata. Karri oli just paras vahend oopiumi maitse varjamiseks. Mitte 
mingil kombel ei saanud see võõras, Fitzroy Simpson, seada asja nõnda, ct dresseerija 
peres oleks sel õhtul karrit serveeritud, ja see oleks kindlasti liiga koletu kokkusattumus, 
kui oletada, et Simpson sattus oma oopiumipulbriga sinna just sel õhtul, kui serveeriti 
rooga, mis oopiumi maitset varjab. See on mõeldamatu. Seega jääb Simpson loost välja 
ning meie tähelepanu keskendub Strakerile ja tema naisele, ainsatele inimestele, kes 
võisid sel päeval valida õhtusöögiks karrikastmes lambaliha. Oopium lisati siis, kui 
tallipoisile portsjon kõrvale pandi, sest teised sõid sedasama õhtusööki ilma mingite 
halbade tagajärgedeta. Kellel neist on siis ligipääs tallipoisi toidule, ilma et teenijanna 
teda näeks? 

Enne selles küsimuses otsusele jõudmist olin ma mõistnud, kui oluline oli see, et koer 
ei haukunud, sest üks õige järeldus toob tingimata kaasa ka teised. Vahejuhtum 
Simpsoniga oli mulle näidanud, et koera hoiti tallis, ning kuigi keegi oli tallis käinud ja 
hobuse välja viinud, ei olnud koer haukuma hakanud ja kaks lakas magavat tallipoissi ei 
olnud ärganud. Ilmselt oli kesköine külaline keegi, keda koer hästi tundis. 

Olin juba veendunud või peaaegu veendunud, et John Straker läks keset ööd talli ja viis 
Hõbelaugu välja. Mis eesmärgil? Ilmselt alatute kavatsustega, sest miks muidu pidi ta 
oma tallipoisile oopiumit andma. Ja ometi ei suutnud ma põhjust mõista. Ennegi on olnud 
juhtumeid, kui dresseerijad on kindlustanud endale suuri rahasummasid, tehes agentide 
kaudu omaenda hobuse vastu panuseid, ning takistanud pettuse teel hobust võit-mast. 
Mõnikord on tegemist džoki mõjutamisega. Mõnikord kasutatakse kindlamaid ja 
varjatumaid vahendeid. Millega oli tegu siin? Lootsin, et Strakeri taskute sisu võib aidata 
mul arvamust kujundada. 

Ja aitaski. Kindlasti ei ole te unustanud seda erilist nuga, mis leiti surnud mehe pihust, 
nuga, mida ükski täie aruga inimene endale relvaks ei valiks. See oli, nagu doktor Watson 


meile ütles, nuga, mida kasutatakse kirurgias kõige peenemate operatsioonide 
sooritamiseks. Ja ka sel ööl pidi seda kasutatama peeneks operatsiooniks. Küllap teie, 
kolonel Ross, teate oma suurte võidu-sõidukogemuste juures, et hobuse kintsu kõõlustele 
on 

võimalik teha naha all väike täke, nii et sellest ei jää üldse mingit jälge. Niiviisi 
töödeldud hobune hakkab kergelt lonkama ning seda seletatakse liiga suure tree- 
ningukoormusega või kerge reumaga, aga sulitempu ei kahtlustata mingil juhul.« 

»Lurjus! Kaabakas!« hüüdis kolonel. 

»See ongi põhjus, miks John Straker tahtis hobuse välja nõmmele viia. Nii tuline loom 
oleks noatorget tundes kindlasti ka kõige raskemas unes inimesed üles ajanud. Oli 
hädavajalik teha see operatsioon vabas õhus.« 

»Ma olen olnud pimedusega löödud!« hüüdis kolonel. »Sellepärast tal oligi küünalt 
vaja ning sellepärast ta tõmbaski tikku.« 

»Kahtlemata. Aga tema asju üle vaadates ei õnnestunud mul avastada mitte ainult 
kuriteo meetod, vaid ka selle motiivid. Kolonel, teie kui seltskonnainimene teate, et 
inimesed ei kanna taskus teiste arveid. Neil on enamasti küllalt tegemist oma arvete 
tasumisega. Ma jõudsin kohe järeldusele, et Straker elas kaksikelu ja pidas veel teistki 
maja. Arve näitas, et asjasse oli segatud naisterahvas ja see naisterahvas armastas kallilt 
riides käia. Te võite küll oma töölistega vabameelselt käituda, aga seda ei saa ilmselt 
oodata, et nad võiksid osta oma naistele kahekümneginiseid kleite. Ma esitasin proua 
Strakerile kleidi kohta küsimuse, nii et ta ise sellest arugi ei saanud, ning veendunud, et 
kleit ei olnud kunagi temani jõudnud, kirjutasin õmbleja aadressi üles ning uskusin, et 
sinna minnes saan ma väljamõeldud Darbyshire'ist kergesti lahti. 

Sestpeale oli kõik lihtne. Straker oli viinud hobuse nõkku, kus küünlavalgust näha 
poleks olnud. Simpson oli põgenedes kaelasideme maha pillanud ja Straker oli selle üles 
võtnud — võib-olla ta mõtles sellega hobuse jalga kinni siduda. Nõkku jõudnud, oli 
Straker läinud hobuse taha ja tikku tõmmanud; aga loom ehmus äkilisest valgusest, tundis 
loomadele omase kummalise vaistuga, et plaanitsetakse midagi kurja, ning virutas jalaga, 
kusjuures hobuseraud tabas Strakerit otse vastu laupa. Ta oli vihmast hoolimata juba 
mantli maha võtnud, et oleks mugavam seda peent tööd teha, ning kukkumisel lõikas 
nuga talle reide. Kas mu jutt on küllalt selge?« 

»Suurepärane!« hüüdis kolonel. »Suurepärane! Te oleksite otsekui ise seal viibinud! « 

»Tunnistan, et minu viimane oletus oli küll hea õnne peale tehtud. Mulle tuli pähe, et 
nii nutikas mees nagu gtraker ei võta peent kõõluste täkestamist ette ilma varjutamata. 
Kelle peal ta võis harjutada? Mu pilk lauges lammastele ning ma esitasin küsimuse, mis 
mu suureks üllatuseks näitas, et oletus oli olnud õige. 

Londonisse tagasi jõudes läksin ma õmbleja juurde, kes tundis Strakeris ära 
Darbyshire'i-nimelise suurepärase kliendi, kellel oli väga silmatorkava välimusega ja 
hinnalistest kleitidest huvitatud naine. Mul ei ole vähimatki kahtlust, et see naine oli 
Strakeri üleni võlgadesse mässinud ning viinud ta nõndaviisi selle näruse sepitsuseni.« 

»Te olete seletanud kõik peale ühe asja,« hüüatas kolonel. »Kus oli hobune?« 

»Oh, hobune jooksis minema ja tema eest hoolitses üks teie naaber. Talle peaks andeks 
andma. Kui maei eksi, on see Claphami sõlmjaam ning me jõuame vähem kui kümne 


minuti pärast Victoria jaama. Kui teil on tahtmist meie pool üks sigar suitsetada, kolonel, 
räägin ma teile rõõmuga kõigist üksikasjadest, mis võivad teile huvi pakkuda.« 


11. KOLLANE NÄGU 


Avaldades need visandid arvukatest juhtumitest, mille puhul mu kaaslase harukordsed 
anded on teinud meist mitme kummalise draama pealtvaatajad ja mõnikord ka osalised, 
peatun ma loomulikult pigem tema õnnestumistel kui nurjumistel. Ja seda mitte niivõrd 
tema maine huvides — sest tegelikult olid tema energia ja mitmekülgsus kõige 
imetlusväärsemad just siis, kui ta lahendust leida ei osanud —, kuivõrd seetõttu, et 
nurjumise korral ei suutnud sageli edu saavutada ka keegi teine ning lugu jäigi igavesti 
ilma lõputa. Kuid vahetevahel juhtus ka nii, et kuigi Holmes eksis, tuli tõde ikka 
päevavalgele. Olen umbes pool tosinat säärast lugu kirja pannud; kõige huvitavamad 
asjaolud on ilmselt seotud Musgrave'i rituaali mõistatusega ja juhtumiga, millest ma teile 
alljärgnevalt jutustan. 


Sherlock Holmes oli inimene, kes tegi harva kehalisi harjutusi harjutuste enda pärast. 
Vähesed inimesed olid suutelised tema kombel lihaseid pingutama, ning ta oli kahtlemata 
üks kõige paremaid poksijaid oma kaalukategoorias, keda ma kunagi olen näinud, aga 
sihitut kehalist pingutust pidas ta jõu raiskamiseks ning liigutas end harva, kui just töö 
seda ei nõudnud. Viimasel juhul oli ta täiesti väsimatu ja visa. On märkimisväärne, et ta 
niisuguse suhtumise juures vormis püsis, aga tema toit oli tavaliselt väga napp ning tema 
eluviis äärmiselt lihtne. Peale puhutise kokaiini tarvitamise ei olnud tal pahesid, ning ka 
seda narkootikumi pruukis ta protestiks elu üksluisuse vastu, kui lahendamist vajavaid 
juhtumeid oli vähe ja ajalehed ei pakkunud huvi. 

Ühel varajasel kevadpäeval tundis ta end nii hästi, et nõustus tulema koos minuga parki, 
kus jalakate all 

tärkasid esimesed nõrgad rohulibled ja kastanite kleepuvad, odäotsi meenutavad 
pungad hakkasid parajasti viieharulisteks lehtedeks avanema. Me hulkusime kaks tundi 
ringi, suurema osa ajast vaikides, nagu on igati sobilik kahele mehele, kes teineteist väga 
hästi tunnevad. Kell hakkas juba viis saama, kui me tagasi Baker Streetile jõudsime. 

»Palun vabandust, « ütles meie uksehoidja ust avades. »Üks härra käis siin teid 
otsimas.« 

Holmes heitis mulle etteheitva pilgu. »Vaat mida tähendavad pärastlõunased 
jalutuskäigud!« ütles ta. »Kas see härra läks siis ära?« 

«Jah.« 

»Kas sa teda sisse ei kutsunud ?« »Kutsusin küll, ta tuligi sisse.« »Kui kaua ta ootas ?« 

»Pool tundi. Ta oli väga rahutu, kõndis ringi kogu selle aja, mis ta siin oli. Ma ootasin 
ukse taga ja kuulsin. Lõpuks tuli ta koridori ja hüüdis: »Kas see tüüp ei kavatsegi koju 
tulla?« Just nii ta ütles. »Oodake veel veidi,« vastasin mina. »Siis ootan ma värskes õhus, 
sest siin ma lämbun,« ütles tema. »Tulen varsti tagasi. « Nende sõnadega läks ta minema 
ning minul ei õnnestunud teda takistada.« 

»Jajah, sa tegid, mida suutsid, « ütles Holmes, kui me tuppa läksime. »Sellegipoolest 
pahandab see asi mind väga, Watson. Mul on tööd vaja, ning mehe kärsitusest paistab, et 
tegemist on tähtsa küsimusega. Hei, see piip seal laual ei ole teie oma. Ilmselt jättis meie 


külaline selle maha. Tore vana puis-erika juurest piip, selle kena pikk vars on aga ainest, 
mida tubakakaupmehed merevaiguks nimetavad. Huvitav, kui palju ehtsast merevaigust 
piibuvarsi üldse Londonis leidub? Mõni arvab, et kärbes merevaigu sees on kindel 
ehtsuse tõend. Noh, paistab, et selle mehe meel on ärev, muidu ei oleks ta jätnud maha 
piipu, mida ta nähtavasti kõrgelt hindab.« 

»Kuidas te teate, et ta seda kõrgelt hindab?« küsisin 

»Noh, ütleksin, et algselt maksis see piip umbes seitse šillingit ja kuus penni. Näete, 
nüüd on seda kaks korda parandatud, ükskord puust osa ja ükskord merevaigust vart. 
Nagu te märkate, on mõlemad need parandused tehtud hõbevõrudega ning läksid ilmselt 
rohkem maksma 

kui piip ise. Inimene, kes pigem lapib piipu kui ostab sama raha eest uue, hindab seda 
nähtavasti kõrgelt.« 

»Kas märkasite veel midagi ?« küsisin mina, sest Holmes keerutas piipu käes ja 
silmitses seda oma iseäralikult mõtlikul ilmel. 

Holmes tõstis piibu üles ja koputas seda oma pika kõhna nimetissõrmega, otsekui mingi 
luu kohta loengut pidav professor. 

»Piibud on mõnikord erakordselt huvitavad,« ütles .ta »Võib-olla üksnes kelladel ja 
kingapaeltel on samavõrd eripära. Selle piibu põhjal aga ei saa teha mingeid eriti selgeid 
ega olulisi järeldusi. Piibu omanik on ilmselt lihaseline mees, vasakukäeline, tal on 
suurepärased ham bad, ta on üsna lohakas ja tal pole vaja kokkuhoidlikult elada. « 

"Mu sõber ladus kõik need andmed välja nagu muu seas, aga ma nägin, et ta kõõritas 
minu poole, et veenduda, kas ma olen tema mõttekäigust aru saanud. 

»Te arvate, et mees on jõukas, kui ta tõmbab seitsme šillingist piipu ?« küsisin ma. 

»See on Grosvenori tubakasegu, mille unts maksab kaheksa penni,« vastas Holmes, 
raputades natuke tubakat peopesale. »Et ta võiks ka poole odavama hinna eest 
suurepärast tubakat saada, siis pole tal järelikult vaja koonerdada.« 

»Aga teised tähelepanekud?« 

»Tal on olnud kombeks piipu lampide kohal ja gaasi leegist põlema panna. Te ju näete, 
et see on ühelt poolt päris kõrbenud. Tikk ei oleks seda muidugi teha saanud. Miks peaks 
mees ühte piibu külge tikuga kõrvetama? Ja tegemist on piibu parema poolega. Sellest 
teen ma järelduse, et ta on vasakukäeline. Te pange oma piip lambitulest põlema ja te 
näete, kui loomulikult te paremakäelise inimesena piibu vasakut külge vastu lambituld 
hoiate. Te võite korra piipu teistpidi hoida, aga pidevalt küll mitte. Seda piipu on kogu 
aeg nõnda hoitud. Lisaks on mees merevaigust läbi hammustanud. Et seda teha, peab 
olema energiline lihaseline mees, kellel on head hambad. Aga kui ma ei eksi, kuulen ma 
trepil tema samme, nii et meil on peagi midagi huvitava mat uurida kui tema piip.« 

Hetk hiljem tehti meie uks lahti ja tuppa astus pikk noor mees. Tal oli seljas 
tagasihoidlik, kuid heast riidest 

tumehall ülikond ning käes hoidis ta laia servaga pehmet viltkaabut. Ma oleksin öelnud, 
et ta oli kolmekümne ringis, kuigi tegelikult oli ta mõni aasta vanem. 

»Palun vabandust, « ütles noormees pisut kohmetult. »Küllap ma oleksin pidanud 
koputama. Jah, muidugi oleksin pidanud koputama. Olen lihtsalt pisut endast väljas ning 
te peate minu käitumist just sellega seletama.« Ta tõmbas otsekui uimasena käega üle 
lauba ning seejärel pigem langes kui istus toolile. 


»Ma näen, et te ei ole paar ööd maganud, « ütles Holmes oma sundimatul ja südamlikul 
kombel. »See mõjub närvidele hullemini kui töö ning isegi veel hullemini kui lõbu. Kas 
ma tohin pärida, kuidas ma teid aidata saan?« 

»Ma tahaksin teilt nõu küsida. Ma ei tea, mida teha, ning mulle tundub, et kogu mu elu 
on purunenud.« 

»Kas te tahate mind konsultandiks palgata?« 

»Mitte üksnes seda. Ma tahan kuulda teie kui targa — kui elukogenud mehe arvamust. 
Tahan teada, mida edasi teha. Loodan kogu südamest, et te oskate mulle seda öelda.« 

Ta rääkis lühidalt, katkendlikult ja rabedalt, ning mulle tundus, et rääkimine oli talle 
väga piinarikas ning et ta surus tahtejõuga oma tegelikud soovid maha. 

»Tegemist on väga hella küsimusega, « ütles noormees. »Pole meeldiv võõrastele 
perekonnaasjadest rääkida. Tundub kohutav arutada oma naise käitumist kahe mehega, 
keda ma näen esimest korda elus. On hirmus, et ma pean seda tegema. Aga minu 
kannatus on katkenud ja ma olen sunnitud nõu küsima.« 

»Kulla härra Grant Munro .. .« alustas Holmes. 

Meie külaline kargas toolilt püsti. »Kuidas!« hüüatas ta. »Te teate minu nime?« 

»Kui te tahate jääda tundmatuks,« vastas Holmes naeratades, »siis soovitan ma teil oma 
nime kaabuvoodrile mitte kirjutada või keerata kaabu põhjaga inimese poole, kellega te 
kõnelete. Ma kavatsesin öelda, et minu sõber ja mina oleme kuulnud selles toas üpris 
palju mmalisi saladusi ning et meil on olnud õnne paljudele evil hingedele rahu tuua. 
Usun, et meil õnnestub see teie puhul. Kuna asi võib nõuda kiiret tegutsemist, tahaksin 
ma paluda, et te edasise viivituseta mulle oma juhtumiga seotud fakte tutvustaksite.« 

Meie külaline tõmbas veel kord käega üle lauba, otsekui oleks see kõik talle väga raske. 
Igast tema liigutusest ja näoilmest mõistsin ma, et ta oli kinnine ja tagasihoidlik mees, 
kelle loomuses oli teatud annus uhkust ning kes oma haavu pigem peitis kui neid tervele 
ilmale näitas. Siis tegi ta äkitselt rusikas käega järsu liigutuse, otsekui oleks ta igasuguse 
tagasihoidlikkuse tuulde heitnud, ja alustas: 

»Faktid on järgmised, härra Holmes, < ütles ta. »Ma olen abielus ja minu abielu on 
kestnud kolm aastat. Selle aja jooksul oleme minu naine ja mina armastanud teineteist nii 
tugevasti ja elanud nii õnnelikult, nagu kaks inimest üldse elada saavad. Meil pole olnud 
ühtki lahkheli ei mõtetes, sõnades ega tegudes. Aga nüüd, möödunud esmaspäevast 
saadik, on meie vahele järsku sein kerkinud, ning ma leian, et minu naise elus ja mõtetes 
on midagi, millest ma tean niisama vähe nagu mõne mööduva naise mõtetest. Me oleme 
teineteisest võõrdunud, ja ma tahan teada, miks see juhtus. 

Enne kui ma jätkan, tahaksin aga rõhutada üht asjaolu. Effie armastab mind. Selles 
suhtes ei maksa teil kahelda. Ta armastab mind kogu hingest ja südamest ning rohkem 
kui kunagi varem. Ma tean seda. Ma tunnen seda. Ma ei taha sel teemal vaielda. Mees 
oskab üsna kergesti öelda, kas naine teda armastab. Aga meie vahel seisab see saladus 
ning ma ei saa endist viisi edasi elada, kuni asi pole klaaritud.« 

»Olge nii lahke, härra Munro, ja andke mulle teada faktid,« lausus Holmes teatava 
kärsitusega. 

»Ma räägin teile, mida ma Effie elust tean. Kui ma temaga tuttavaks sain, oli ta lesk, 
kuigi üpris noor — ainult kahekümne viie aastane. Siis oli tema nimi proua Hebron. Ta 
läks nooruses Ameerikasse ja elas Atlanta linnas, kus ta abiellus Hebroniga, kes oli hea 
praksisega jurist. Neil oli üks laps, kuid sealkandis puhkes kollapalaviku epideemia ning 


mees ja laps surid mõlemad sellesse haigusesse. Pärast seda ei tahtnud Effie enam 
Ameerikasse jääda ning asus elama ühe vallalise tädi juurde Pinnerisse, Middlesexi. Võin 
lisaks öelda, et mees jättis talle piisavalt varandust ning tal oli umbes nelja tuhande 
viiesaja naelane kapital, mille mees oli nii häsü investeerinud, et Effie sai sellelt 
keskmiselt seitse protsenti kasumit. Ta oli elanud Pinneris ainult pool aastat, 

kui me kohtusime; me armusime ja abiellusime mõni nädal hiljem. 

Olen ise humalakaupmees, ning et minu sissetulek on seitsme-kaheksasaja naela ringis, 
siis elasime üsna jõukalt ja üürisime kaheksakümne naela eest aastas kena villa Norburys. 
Arvestades seda, kui lähedal oli meie maja linnale, elasime seal tõelisi' maaelu. Meie 
lähedal asusid kõrts ja kaks maja ning meie vastas, teisel pool niitu, oli veel üks maamaja, 
peale nende ei olnud kuni peaaegu raudteejaama viiva teeni mingeid hooneid. Aeg-ajalt 
pidin ma äriasjus linna sõitma, kuid suvel oli mul vähem tööd ning mina ja minu naine 
olime oma maakodus nii õnnelikud, kui üldse soovida võib. Kinnitan teile, et enne kui 
see neetud lugu alguse sai, polnud meie vahel kübetki usaldamatust. 

Enne kui ma jätkan, peaksin rääkima teile veel midagi. Kui me abiellusime, kirjutas 
naine kogu oma varanduse minu nimele — minu tahte vastaselt, sest ma mõistsin, kui 
ebameeldiv see võib olla, kui mu äriasjad allamäge läheksid. Tema aga tahtis nõnda ja nii 
sai ka tehtud. Umbes poolteise kuu eest tuli naine minuga rääkima. 

»Jack,« ütles ta, »kui sa mu raha enda hooldada võtsid, siis ütlesid, et kui ma kunagi 
raha tahan, pruugib mul vaid küsida.« 

»Muidugi,<« vastasin ma. »Raha on sinu oma.« 

»Hüva, < lausus Effie, »ma tahan sada naela.« 

See jahmatas mind pisut, sest olin kujutlenud, et ta soovis lihtsalt uut kleiti või midagi 
selletaolist. 

»Mille jaoks küll?« küsisin ma. 

»Oo0,« kostis Effie mängleval toonil, »sa ütlesid, et oled ainult mu pankur, aga pankurid 
ei esita kunagi küsimusi.« 

»Muidugi saad sa oma raha, kui sa seda tõsiselt mõtled,« ütlesin ma. 

»Oo jaa, ma mõtlen seda tõsiselt. « 

»Ja sa ei ütle mulle, miks sa seda tahad?« 

»Võib-olla kunagi ütlen, aga praegu küll mitte.« 

Nii pidin ma sellega rahule jääma, kuigi see oli esimene kord, kus meie vahel oli mingi 
saladus. Andsin Effie'le tšeki ega mõelnud sellest loost rohkem. Võibolla sel ei olegi 
järgnevaga mingit pistmist, kuid minu meelest on tarvis seda rääkida. 

Ütlesin teile just äsja, et meie maja lähedal on üks 

majake. Meid eraldab sellest ainult niit, aga majakese juurde jõudmiseks tuleb minna 
mööda maanteed ja keerata siis külateele. Otse majakese taga on kena väike männitukk 
ning mulle meeldis seal jalutada, sest puud on alati meeldivad naabrid. Majake oli need 
kaheksa kuud tühi olnud ja sellest oli kahju, sest see oli kena kahekorruseline hoone, seal 
oli veranda ja maja ümber põimus kuslapuu. Olen mitu korda seisnud ja mõelnud, kui 
toreda väikese kodu keegi sellest saaks. 

Noh, möödunud esmaspäeva õhtul kõndisin ma sinnapoole, kui nägin tühja vankrit 
vastu tulemas ning märkasin veranda kõrval muruplatsil vaipade ja muude asjade kuhja. 
Oli selge, et majake on lõpuks välja üüritud. Kõndisin asjadest mööda ning peatusin siis, 


sest mul polnud kiiret, lasksin pilgul neist üle libiseda ning mõtlesin, mis inimesed need 
küll on, kes nii meie lähedal elama hakkavad. Ja äkitselt tajusin ma, et ühest ülemisest 
aknast jälgib mind kellegi nägu. 

Ma ei tea, mis selle näo juures nii erilist oli, härra Holmes, aga mul jooksid seda nähes 
külmajudinad mööda selgroogu alla. Olin pisut majast eemal, nii et näojooni ma ei 
näinud, aga selles näos oli midagi ebaloomulikku ja ebainimlikku. Selline mulje mulle jäi 
ning ma astusin kiiresti ettepoole, et näha paremini inimest, kes mind jälgis. Aga nägu 
kadus äkitselt, otsekui oleks see järsku toapimedusse jõnksatanud. Seisin viis minutit asja 
üle mõeldes ning katsudes oma muljeid analüüsida. Ma ei osanud öelda, kas see oli mehe 
või naise nägu. See oli olnud liiga kaugel. Aga kõige sügavama mulje oli mulle jätnud 
näo värv. Nägu oli kahkjalt kriit-valge ning selles oli mingit vapustavalt ebainimlikku 
jäikust. Ma läksin nii rahutuks, et otsustasin majakese uute elanikega pisut põhjalikumalt 
tutvust teha. Astusin ligi ja koputasin uksele, mille otsekohe avas pikk, kõhn, karmi ja 
tõrjuva näoga naine. 

»Mis teil tarvis on?« küsis ta põhjakandi murdes. 

»Olen teie naaber sealt majast, « ütlesin ma peaga kodu poole osutades. »Te olete äsja 
sisse kolinud ning mõtlesin, et äkki saan teid kuidagi aidata .. .« 

»Jajah, kui meil abi tarvis on, küll me siis kutsume teid,« vastas naine ja lõi mul ukse 
nina eest kinni. Sellest jämedast vastusest pahandatuna keerasin ma ringi ja läksin koju. 
Kuigi ma püüdsin muudest asjadest 

mõelda, pöördusid mu mõtted terve õhtu tagasi sellele ilmutusele aknal ja naise 
jämedale käitumisele. Otsustasin, et esimesest asjast ei räägi ma oma naisele midagi, sest 
ta on närviline ja kergesti erutuv, ning ma ei tahtnud, et ta saaks osa ebameeldivast 
muljest, mille too seik oli mulle jätnud. Enne uinumist mainisin ma aga Effie'le, et 
majakeses on nüüd elanikud, aga ta ei vastanud midagi. 

Olen tavaliselt väga raske unega. Meie peres on see vana nali, et mind ei suuda öösel 
miski üles äratada. Aga ometi magasin ma just sel ööl, ei tea, kas tollest väikesest 
seiklusest tuleneva erutuse tõttu või mingil muul põhjusel, palju rahutumalt kui tavaliselt. 
Poolunes tajusin ma ähmaselt, et toas toimub midagi, ning mõistsin aegamööda, et mu 
naine on end riidesse pannud ja paneb parajasti mantlit selga ja kübarat pähe. Avasin juba 
suu ja pidin pomisema läbi une midagi üllatunult või etteheitvalt säärase kohatu 
ettevõtmise kohta, kui mu poolsuletud silmade pilk äkitselt tema küünlaleegist 
valgustatud näole langes, ning ma jäin jahmatusest tummaks. Säärast ilmet ei olnud ma 
veel kunagi tema näol näinud — ma poleks oodanudki, et ma säärast ilmet seal kunagi 
näen. Ta oli surnukahvatu, hingeldas ja heitis mantlinööpe kinni pannes vargsi. pilke 
voodi poole, et näha, kas ta on mind äratanud. Arvates siis, et ma ikka veel magan, lipsas 
ta käratult toast välja ning hetk hiljem kuulsin ma valju kriuksatust, mida võisid põhjus- 
tada ainult välisukse hinged. Tõusin voodis istuli ja lõin sõrmenukkidega vastu voodiotsa, 
et oma ärkvelolekus veenduda. Siis võtsin padja alt kella. See näitas kolmandat 
hommikutundi. Mida ometi võis minu naine teha väljas maanteel kella kolme ajal 
hommikul? 

Olin istunud umbes kakskümmend minutit asja üle pead murdes ja mingit võimalikku 
seletust leida püüdes. Mida rohkem ma mõtlesin, seda erakordsem ja seletamatum see 
lugu tundus. Ma juurdlesin ikka veel, kui kuulsin jälle ukse vaikset sulgemist ja mu naise 
sammud tulid trepist üles. 


»Kus sa ometi käisid, Effie?« küsisin ma, kui ta tuppa tuli. 

Minu sõnade peale võpatas Effie tugevasti ja karjatas hingetult, ning see karjatus ja 
võpatus tegid mind murelikumaks kui miski muu, sest neis oli midagi kirjel- 

damatult süüdlaslikku. Minu naine oli alati olnud otsekohese ja avala loomuga ning ma 
judisesin, nähes teda tema enda magamistuppa hiilimas, karjatamas ja ehmumas, kui tema 
mees teda kõnetas. 

»Sa ei maga, Jack!« hüüatas Effie närviliselt naerdes. »Mina mõtlesin, et sind ei suuda 
miski äratada.« 

»Kus sa käisid?« küsisin ma rangemalt. 

»Ma ei imesta, et sa oled üllatunud,« ütles Effie, ning ma nägin, et tema käed värisesid, 
kui ta mantlit lahti nööpis. »Jah, ma ei ole kunagi enne midagi niisugust teinud. Ma 
lihtsalt tundsin, et hakkan lämbuma, ning igatsesin hirmsasti sõõmu värsket õhku. 
Oleksin vist tõesti minestanud, kui ma välja ei oleks läinud. Seisin mõne minuti uksel ja 
nüüd on jälle kõik korras.« 

Rääkimise ajal ei vaadanud ta kordagi minu poole ning tema hääl oli hoopis teistsugune 
kui tavaliselt. Mulle oli selge, et ta valetas. Ma ei vastanud midagi, keerasin näo seina 
poole, mu süda valutas ja mõtted olid täis tuhandeid mürgiseid kahtlusi ja oletusi. Mida 
mu naine minu eest varjas? Kus oli ta selle kummalise käigu ajal olnud? Tundsin, et ma 
ei saa enne rahu, kui ma kõike tean, kuid ei söandanud talle pärast seda vale likku seletust 
enam küsimusi esitada. Ülejäänud öö vähkresin ja visklesin voodis, luues ühe teooria 
teise järel, iga järgmine eelmisest veelgi ebatõenäolisem. 

Oleksin pidanud järgmisel päeval Citvsse minema, aga mu meel oli nii ärev, et ma ei 
saanud äriasjadele tähelepanu pöörata. Näis, et Effie oli niisama murelik nagu mina, ning 
põgusatest küsivatest pilkudest, mida ta mulle ikka ja jälle heitis, mõistsin ma, et tä 
teadis, et ma tema juttu ei uskunud, ning ta ei osanud mõelda, mida teha. Hommikusöögi 
ajal ei rääkinud me õieti sõnagi ning pärast sööki läksin ma välja, et värskes õhus asja üle 
järele mõelda. 

Kõndisin Kristallpaleeni, veetsin selle ümbruses terve tunni ning jõudsin kella üheks 
tagasi Norburysse. Tee juhtus viima mööda majakesest ning ma peatusin hetkeks ja 
heitsin pilgu aknale, et vaadata, kas ma silman uuesti kummalist nägu, mis oli mind 
eelmisel päeval jälginud. Kujutlege minu üllatust, härra Holmes, kui majakese uks 
äkitselt avanes ja mu naine sealt välja astus. 

Teda nähes jäin ma hämmastusest tummaks, aga 

minu tunded ei olnud midagi tunnete kõrval, mis peegeldusid tema näol, kui meie 
pilgud kohtusid. Hetkeks päis, et ta oleks soovinud tagasi majja minna, aga mõistes siis 
igasuguse peitupugemise kasutust, astus ta väga kahvatu näo ja ehmunud pilguga 
ettepoole, kuigi ta suul oli naeratus. 

»Ah, Jack,< ütles ta. »Ma käisin just vaatamas, kas ma saan meie uusi naabreid kuidagi 
aidata. Jack, miks sa mind niiviisi vaatad? Ega sa ometi minu peale vihane ei ole?« 

»Ah siin sa siis öösel käisidki,« laususin ma. 

»Mida sa sellega mõtled?« hüüdis Effie. 

»Sa käisid siin. Ma olen kindel. Kes on need inimesed, et sa neil niisugusel ajal külas 
käid?« 

»Ma ei ole siin enne käinud.« 


»Kuidas sa võid mulle valetada?« hüüdsin ma. »Isegi su hääl muutub seda öeldes. 
Millal on minul sinu ees saladusi olnud? Ma lähen sisse ning teen asja lõpuni selgeks! « 

»Ei, ei, Jack! Ära jumala pärast mine!« hingeldas Effie mingi talitsematu tunde mõjul. 
Kui ma seejärel uksele lähenesin, haaras ta mul varrukast ja tõmbas mind krampliku 
jõuga tagasi. 

»Palun, ära mine, Jack!« hüüdis ta. »Vannun, et räägin sulle kunagi kõik, aga kui sa 
sinna majja lähed, toob see kaasa ainult õnnetust.« Kui ma püüdsin teda maha raputada, 
klammerdus ta pööraselt anudes minu külge. 

»Usalda mind, Jack!« hüüdis ta. »Usalda mind sel ainsal korral. Sul ei tule seda kunagi 
kahetseda. Sa tead, et ma ei hoiaks sinu eest midagi saladuses, kui see poleks sinu enda 
huvides. Sellest sõltub terve meie elu. Kui sa koos minuga koju tuled, läheb kõik hästi. 
Kui sa jõuga majja tungid, on meie vahel kõik läbi.« 

Tema hääles oli säärane tõsidus, säärane meeleheide, et tema sõnad peatasid mind ning 
ma seisatasin ukse juures, suutmata otsusele jõuda. 

»Ma usaldan sind ühel ja ainult ühel tingimusel,« ütlesin ma lõpuks. »Ja see tingimus 
on, et sellele mõistatusele tuleb nüüd lõpp. Sul on vabadus oma saladust hoida, aga sa 
pead mulle lubama, et öiseid külaskäike enam ei tule ning sa ei võta minu teadmata 
midagi ette. 

Olen valmis kõik olnu unustama, kui sa lubad, et tulevikus midagi säärast enam ei 
toimu.« 

»Olin kindel, et sa usaldad mind,« hüüdis Effie sügava kergendusohkega. »Ma teen nii, 
nagu sa soovid. Lähme ära — lähme ometi koju!« 

Ikka veel mul varrukast kinni hoides vedas ta mind majakese juurest eemale. Vaatasin 
minnes tagasi ja see kahvatu kollane nägu jälgis meid ülemise korruse aknast. Mis seos 
võis olla selle olevuse ja minu naise vahel? Või kuidas sai Effie'ga seotud olla see labane, 
järsu käitumisega naine, keda ma olin eelmisel päeval näinud? See oli veider mõistatus, 
aga ma teadsin ometi, et mu süda ei saa enne rahu, kui ma selle lahendanud olen. 

Jäin pärast seda kaheks päevaks koju ning näis, et mu naine hoiab meie kokkuleppest 
ausalt kinni, sest niipalju kui mina teadsin, ei läinud ta majast väljagi. Kolmandal päeval 
aga sain ma ohtralt tõendust, et pühalikust lubadusest ei piisanud vastupanuks sellele 
salajasele mõjule, mis tõmbas teda eemale mehe ja kohustuste juurest. 

Olin sel päeval linna läinud, kuid tulin tagasi kella 14.40 rongiga, mitte 15.36 rongiga, 
millega ma harilikult sõidan. Kui ma koju jõudsin, jooksis ehmunud ilmega toatüdruk 
esikusse. 

»Kus perenaine on?« küsisin ma. 

»Ta läks vist välja jalutama,< vastas tüdruk. 

Mu hinge puges otsekohe kahtlus. Tormasin trepist üles, et veenduda, kas Effie on 
jalutamas. Sealjuures juhtusin ma vaatama välja ülemise korruse aknast ning nägin, 
kuidas toatüdruk, kellega ma olin nüüdsama rääkinud, jooksis üle niidu majakese poole. 
Siis mõistsin ma muidugi täpselt, mida see kõik tähendas. Mu naine oli sinna läinud ja 
käskinud teenijannal teda kutsuda, kui ma koju tulen. Hing vihast pakitsemas, tormasin 
trepist alla ja tõttasin majakese poole, sest olin otsustanud sellele loole järsu lõpu teha. 
Nägin, kuidas mu naine ja tee nijanna mööda teed tagasi kiirustasid, kuid ma ei peatunud, 
et nendega rääkida. Majakeses peitus see saladus, mis varjutas minu elu. Tõotasin endale, 


et juhtugu mis tahes, enam see saladuseks ei jää. Majakese juurde jõudes ma isegi ei 
koputanud, vajutasin lingile ja tormasin koridori. 

Alumisel korrusel oli kõik vaikne. Köögis kahises tulel teekann ja korvis magas 
kerratõmbunult suur must kass, kuid kusagil polnud jälgegi naisest, keda ma varem olin 
näinud. Jooksin teise tuppa, kuid see oli samuti maha jäetud. Siis sööstsin ma trepist üles 
ja leidsin, et ka seal olid kaks tuba tühjad ja hüljatud. Terves majas ei olnud hingelistki. 
Mööbel ja pildid olid väga lihtsad ja labased, erandiks oli ainult see tuba, mille aknal ma 
olin näinud kummalist nägu. See tuba oli mugav ja elegantne ning kõik minu kahtlused 
lõid heleda leegiga lõkkele, kui ma nägin, et kaminasimsil oli koopia minu naise 
täispikkuses fotost, mis oli minu palvel tehtud alles kolme kuu eest. 

Jäin majja küllalt kauaks veendumaks, et see oli täiesti tühi. Siis läksin ära, aga mu 
süda oli raskem kui kunagi varem. Kui ma koju jõudsin, tuli mu naine esikusse, aga ma 
olin liiga solvunud ja vihane, et temaga rääkida, ning trügisin temast mööda oma 
kabinetti. Enne aga kui ma ukse kinni panna jõudsin, tuli ta mulle järele. 

»Anna andeks, et ma oma lubadust rikkusin, Jack,« ütles Effie, »aga ma olen kindel, et 
kõiki asjaolusid teades annaksid sa mulle andeks.« 

»Räägi mulle siis kõik ära,« vastasin ma. 

»Ma ei saa, Jack, ma ei saa!« hüüdis mu naine. 

»Kuni sa ei räägi mulle, kes seal majakeses elab ja kellele sa andsid oma foto, ei saa 
meie vahel usaldusest juttugi olla,« ütlesin ma ja läksin kodunt ära. See junkrus eile, 
härra Holmes, ja sellest ajast saadik pole ma oma naist näinud ega tea ma ka midagi 
rohkem sellest veidrast loost. See on esimene kord, kui miski on meie kooselule varju 
heitnud, ning see on mind nii sügavasti vapustanud, et ma ei tea, mida mul oleks parem 
teha. Täna hommikul tuli mulle järsku pähe, et teie olete õige 1 inimene, kellelt nõu 
küsida, ning seetõttu ma ruttasingi teie juurde ja usaldan end täielikult teie kätesse. Kui 
teil on mõni asjaolu selgusetuks jäänud, siis palun esitage mulle küsimusi. Aga eelkõige 
öelge mulle kiiresti, : mida ma peaksin tegema, sest seda piina ei suuda ma enam taluda.« 

Holmes ja mina olime kuulanud ülima tähelepanuga seda erakordset jutustust, mis oli 
räägitud tugevate tunnete mõju all oleva inimese katkendlikul ja järsul 

kombel. Mu kaaslane jäi nüüd mõneks ajaks vaikselt ja mõttessevajunult istuma, lõug 
kätele toetatud. 

»Öelge mulle, lausus ta lõpuks, »kas te võite vanduda, et see oli mehe nägu, keda te 
aknal nägite?« 

»Iga kord, kui ma seda nägin, olin ma sellest üsna kaugel, nii et mul on võimatu seda 
öelda.« 

»Tundub aga, et see jättis teile ebameeldiva mulje?« 

»See näis olevat ebatavalist värvi ning näojooned olid kummaliselt tardunud. Kui ma 
lähemale läksin, kadus nägu kohe.« 

»Kui palju aega sellest möödas on, kui teie naine teilt sada naela küsis ?« 

»Peaaegu kaks kuud.« 

»Kas te olete kunagi tema esimese mehe fotot näinud?« 

»Ei, varsti pärast tema surma oli Atlantas suur tulekahju ning kõik Effie paberid 
hävisid. « 

»Ja ometi oli tal olemas surmatunnistus. Te ütlete, et te nägite seda.« 


»Jah, Effie laskis sellest pärast tulekahju duplikaadi kirjutada.« 

»Kas te olete kunagi kohtunud kellegagi, kes tundis teie naist Ameerikas?« 

»Ei.« 

»Kas teie naine on kunagi rääkinud Ameerikasse külla minemisest?« 

»Ei.« 

»Või saanud sealt kirju ?« 

»Ei.« 

»Tänan teid. Nüüd tahaksin ma natuke selle asja üle järele mõelda. Kui majake on 
jäädavalt maha jäetud, võib meil tekkida raskusi. Teiselt poolt aga, ja ma pean seda 
tõenäolisemaks, kui elanikke hoiatati teie tuleku eest ja nad lahkusid eile majakesest 
enne, kui te sinna jõudsite, siis võivad nad olla nüüd tagasi tulnud ning meil peaks olema 
kerge seda lugu selgitada. Annaksin teile seega nõu Norburysse tagasi minna ja uuesti 
majakese aknaid uurida. Kui teil on põhjust arvata, et elanikud on seal sees, ärge siis 
majja tungige, vaid saatke mu sõbrale ja mulle telegramm. Tund pärast telegrammi 
kättesaamist oleme teie juures ning siis tungime peagi saladuse põhjani.« 

»Aga kui majake on ikka veel tühi?« 

»Sellisel juhul tulen ma homme ise kohale ja arutan asja teiega läbi. Nägemiseni, ning 
peaasi, ärge muretsege enne, kui olete kindel, et teil on selleks põhjust. « 

»Kardan, et tegemist on inetu looga, Watson,« ütles mu kaaslane, kui ta oli Grant 
Munro ukse juurde saatnud. »Mida teie sellest arvate?« 

»Lugu kõlas üsna kahtlaselt,« vastasin ma. 

»Jah. Kui ma just väga ei eksi, on mängus väljapressimine.« 

»Ja kes on väljapressija?« 

»Noh, ilmselt olevus, kes elab maja ainsas mugavas toas ja hoiab kaminasimsil proua 
Munro pilti. Tõesõna, Watson, selles aknal nähtud kahkjas näos on midagi väga paeluvat, 
ning sellest juhtumist ei oleks ma tahtnud mingil juhul ilma jääda.« 

»Kas teil on juba mõni teooria?« 

»Jah, ajutine teooria. Aga ma oleksin üllatunud, kui see õigeks ei osutuks. Majakeses 
on naise esimene mees.« 

»Miks te seda arvate?« 

»Kuidas muidu saab seletada naise pöörast hirmu selle ees, et tema teine mees 
majakesse läheb? Minu meelest on faktid umbes niisugused. See naine abiellus Ameeri- 
kas. Tema abikaasal ilmnesid mingid põlastusväärsed Bmadused, või ütleme, et ta 
nakatus mõnda vastikusse tõppe, temast sai pidalitõbine või idioot. Naine põgeneb lõpuks 
mehe juurest, tuleb Inglismaale, muudab nime ja alustab enda meelest uut elu. Ta on 
olnud abielus kolm aastat ja arvab, et tema saladus on hoitud, sest ta on näidanud mehele 
kellegi surmatunnistust, (kelle nime ta endale võttis, kuid äkitselt avastab tema elukoha 
esimene mees, või oletagem, keegi ebaaus naine, kes on ennast haige mehega sidunud. 
Nad kirjutavad proua Munrole ning ähvardavad tulla teda paljastama. Proua Munro küsib 
mehelt sada naela ja püüab neid ära osta. Väljapressijad tulevad sellegipoolest kohale, 
ning kui mees mainib naisele möödaminnes, et majakeses on uued elanikud, mõistab 
naine mingil kombel, et need on tema tagakiusajad. Ta ootab, kuni mees on magama 
jäänud, tormab siis majakesse ja püüab selle elanikke veenda, et nad teda rahule jätaksid. 
See ei õnnestu, ta läheb järgmisel hommikul tagasi ja mees kohtab teda, nagu mees meile 
ise ütles, hetkel, mil naine 

majast väljub. Siis lubab naine, et ta ei lähe enam kunagi sinna majakesse, aga kaks 
päeva hiljem võtab tema üle võimust suur lootus neist kohutavatest naabritest lahti saada 
ning ta teeb veel ühe katse, võttes kaasa foto, mida temalt tõenäoliselt on nõutud. Keset 
seda jutuajamist tormab kohale teenijanna ning ütleb, et peremees on kodus, seepeale 
mõistab naine, et mees tuleb otse majakesse, ning ta viib selle asukad kiirustades 
tagauksest välja, tõenäoliselt männitukka, mis pidi seal lähedal kasvama. Sel kombel 
leidiski mees maja mahajäetuna. Ma oleksin aga väga üllatunud, kui majake oleks ikka 
veel selles seisukorras, kui härra Munro täna õhtul maad kuulama läheb. Mida te minu 
teooriast arvate ?« 

»Need kõik on oletused.« 

»Aga see seletab vähemalt kõiki fakte. Kui me kuuleme midagi uut, millega minu 
teooria ei sobi, küll me siis selle ka uuesti üle vaatame. Kuni me ei ole saanud teateid 
oma sõbralt Norburys, ei ole meil võimalik rohkem teha.« 

Aga teateid ei tulnud meil kuigi kaua oodata. Sõnum saabus just siis, kui olime 
lõpetanud teejoomise. Selles oli öeldud: 

»Majakeses on ikka veel elanikud. Nägin uuesti nägu aknal. Tulen kella seitsmesele 
rongile vastu ega võta enne teie saabumist midagi ette.« 

Munro ootas platvormil, kui rongist väljusime, ning me nägime jaama laternate 
valguses, et ta oli väga kahvatu ja värises erutusest. 

»Nad on ikka veel seal, härra Holmes, « ütles ta mu sõbra käsivarrest kõvasti kinni 
kahmates. »Siia tulles nägin majakeses valgust. Nüüd teeme asja lõplikult klaariks.« 

»Mida te siis kavatsete?« küsis Holmes mööda pimedat, puudest ääristatud teed 
astudes. 

»Kavatsen sisse tungida ja vaadata, kes seal majas on. Tahan, et teie mõlemad oleksite 
tunnistajatena kohal.« 

»Ja kas see on teie kindel otsus, kuigi teie naine hoia tas, et on parem, kui te seda 
mõistatust ei lahenda?« »Jah, see on minu kindel otsus.« 

»Mnjah, minu meelest on teil õigus. Igasugune tõde on parem kui ähmane kahtlus. 
Hakkame parem kohe 

minema. Me rikume muidugi seadust, aga minu arust on asi seda väärt. « 

Öö oli väga pime, ning kui me maanteelt kitsale, sügavate roobastega ja hekkidest 
ääristatud külateele keerasime, hakkas sadama peenikest vihma. Grant Munro rühkis aga 
kärsitult edasi ning meie komberdasime nii hästi kui suutsime tema järel. 

»Seal paistavad minu maja tuled,« pomises Munro puude vahelt paistvale valguskumale 
osutades. »Ja siin ongi majake, kuhu ma kavatsen minna.« - Tema sõnade ajal jõudsime 
teekäänakule ning üsna meie lähedal oligi üks hoone. Ukse ette langev kollane valgustriip 
näitas, et uks polnud päriselt kinni, ning ülemisel korrusel oli aken heledasti valgustatud. 

»Seal ongi see olevus!« hüüdis Grant Munro. »Näete nüüd ise, et seal on keegi. 
Järgnege mulle ja me saame peagi kõik teada!« 

Läksime ukse poole, kuid äkitselt ilmus varjust keegi naine ja jäi lambivalguse kuldsel 
rajal seisma. Ma ei näinud pimedas tema nägu, aga tema käed olid paluvalt ette sirutatud. 
»Jumala pärast, Jack, ära mine!« hüüdis ta. »Ma aimasin, et sa tuled täna õhtul. Mõtle 

järele, kallis! Usalda mind veel kord ja sul ei tule seda kunagi kahetseda« 


»Effie, ma olen usaldanud sind liiga kaua,« hüüatas Grant Munro karmilt. »Mine eest! 
Ma pean sinust mööda minema. Minu sõbrad ja mina lahendame selle 100 lõplikult.« Ta 
tõukas naise kõrvale ja meie läksime kohe tema kannul sisse. Kui Munro ukse valla 
paiskas, jooksis talle ette vana naine ja püüdis teda takistada, aga Munro lükkas naise 
tagasi ning hetk hiljem olimegi trepil. Grant Munro tormas valgustatud tuppa ülemisel 
korrusel ja meie püsisime tal kannul. See oli mugav ja hästi sisustatud tuba, kaks küünalt 
põlesid laual ja kaks kamina peal. Nurgas istus laua kohale kummardunult keegi, kes nägi 
välja nagu väike tüdruk. Kui me sisse astusime, oli tema nägu kõrvale pööratud, aga me 
nägime, ettal oli seljas punane kleit ja käes pikad valged kindad. Kui ta näoga meie poole 
pöördus, karjatasin ma üllatusest ja õudusest. Meie poole keeratud nägu oli täiesti 
kahkjasvalge ning näol ei olnud üldse mingit ilmet. Hetk hiljem oli see mõistatus lahen- 
datud, Holmes libistas käe naerdes lapse kõrva taha, 

mask langes näo eest ning väike süsimust tüdruk välgutas meie jahmunud nägusid 
nähes naerdes hambaid. Ma puhkesin tema lõbusat nägu nähes ka naerma, aga Grant 
Munro seisis ja vahtis last, käsi kõri juurde tõstetud. 

»Jumal hoidku!« hüüdis ta. »Mida see küll tähendada võib?« 

»Ma ütlen sulle, mida see tähendab,« hüüatas naine uhke ja kivinenud ilmega tuppa 
tuhisedes. »Sa oled sundinud mind seda ütlema vastu mu tahtmist ning nüüd tuleb meil 
mõlemal katsuda see kuidagi välja kannatada. Mu mees suri Atlantas. Mu laps jäi ellu.« 

»Sinu laps?« 

Naine võttis kaelast suure hõbemedaljoni. »Sa ei ole seda kunagi avatuna näinud.« 

»Ma sain aru, et see ei käigi lahti.« 

Naine puudutas vedru ja medaljoni kaas vajus lahti. Selle sees oli rabavalt ilusa ja 
intelligentse välimusega mehe portree, kuid tema näojoontest paistis eksimatult tema 
Aafrika päritolu. 

»See on John Hebron Atlantast,« ütles proua Munro, »ning temast üllamat meest pole 
maailm näinud. Temaga abiellumiseks ütlesin ma lahti oma rassist, aga tema eluajal ei 
kahetsenud ma seda hetkekski. Meie õnnetuseks läks meie ainus laps rohkem temasse kui 
minusse. Säärastes abieludes juhtub seda sageli ning väike Lucy on palju tumedama 
nahaga, kui oli tema isa. Aga olgu ta tume või hele, ta on minu armas tütreke ja ema 
silmatera.« Laps jooksis nende sõnade ajal ema juurde ja surus end tema vastu. »Kui ma 
jätsin Lucy Ameerikasse, jätkas naine, »siis oli selle põhjuseks ainult tema nõrk tervis, 
sest muutus oleks võinud talle kahjulik olla. Ta jäeti ühe ustava Šotlanna hoole alla, kes 
oli kunagi meie teenijanna olnud. Mulle ei tulnud kunagi hetkekski pähe, et ma oleksin 
võinud temast lahti öelda. Aga kui juhus tõi minu teele sind, Jack, ja ma õppisin sind 
armastama, kartsin ma sulle oma lapsest rääkida. Andku Jumal mulle andeks, ma kartsin 
sind kaotada ega julgenud sulle temast rääkida. Ma pidin teie vahel valima ning oma 
nõrkuses jätsin maha tütre. Kolm aastat olen tema olemasolu sinu eest varjanud, aga 
lapsehoidja saatis mulle teateid ning ma teadsin, et tütrega oli kõik korras. Lõpuks aga 
valdas mind võitmatu soov last jälle näha. Ma võitlesin selle sooviga, kuid asjatult. Kuigi 

ma sain aru, et see oli ohtlik, otsustasin ma lapse kas või mõneks nädalaks siia tuua.- 
Saatsin lapsehoidjale sada naela ja andsin ka juhtnöörid selle maja suhtes, nii et ta võiks 
saada meie naabriks ning kellelgi ei jääks muljet, nagu oleksin mina temaga kuidagi 
seotud. Läksin ettevaatusabinõudega niikaugele, et käskisin tal last päeval toas hoida ning 


katta tema näoke ja käed kinni, nii et isegi teda aknal näinud inimesed ei saaks levitada 
jutte, nagu oleks ümbruskonnas must laps. Kui ma oleksin olnud vähem ettevaatlik, 
oleksin ma toiminud targe-mini, aga ma olin peaaegu pöörane hirmust, et sa saad teada 
tõe. 

Sina ütlesidki mulle, et majakesse on elanikud kolinud. Oleksin pidanud ootama 
hommikuni, aga ma ei suutnud erutusest uinuda ning lipsasin lõpuks välja, teades, kui 
raske unega sa oled. Sina aga nägid mind minemas ja see oli mu hädade algus. Järgmisel 
päeval sõltus mu saladuse paljastamine sinu tahtest, kuid sa hoidusid õilsalt seda eelist 
kasutamast. Kolm päeva hiljem aga jõudsid lapsehoidja ja Lucy hädavaevu tagauksest 
välja, kui sina eesuksest sisse tormasid. Ja nüüd täna õhtul oled sa lõpuks kõik teada 
saanud ning ma küsin sult,, mis saab nüüd meist, minu lapsest ja minust?« Naine pani 
käed risti ja ootas vastust. 

Möödus tubli kümme minutit, enne kui Grant Munro vaikuse lõhkus ning tema vastuse 
peale meeldib mulle ikka ja jälle mõelda. Ta tõstis lapse üles, suudles teda, sirutas last 
ikka veel süles hoides teise käe naisele ja pöördus minekule. 

»Kodus on meil sellest mõnusam rääkida, « ütles ta. »Ma ei ole eriti hea mees, Effie, 
aga küllap ma olen siiski parem, kui sina arvasid.« 

Holmes ja mina läksime nende järel mööda külateed ning mu sõber sikutas mind majast 
väljudes varrukast. 

»Ma arvan,« ütles ta, »et meist on Londonis rohkem kasu kui Norburys.« 

Rohkem ei öelnud ta selle juhtumi kohta sõnagi, alles hilja õhtul, kui ta, küünal käes, 
magamistuppa hakkas minema, mainis ta seda uuesti. 

»Watson,« ütles ta, »kui teile peaks kunagi tunduma, et ma hakkan liialt enesekindlaks 
muutuma või pööran mõnele juhtumile vähem tähelepanu, kui oleks vaja, olge siis nii 
lahke ja sosistage mulle kõrva »Norbury«, ja ma olen teile lõpmata tänulik.« 


Il. MAAKLERIKONTORI AMETNIK 


Varsti pärast abiellumist olin ma soetanud endale praksise Paddingtoni rajoonis. Vanal 
härra Farguharil, kellelt ma selle ostsin, oli kunagi olnud suurepärane üld-praksis, kuid 
tema vanus ning vaev, mida põhjustas tantstõbi, mille all ta kannatas, olid seda väga 
põhjalikult hõrendanud. Inimesed lähtuvad üsna mõistetavalt põhimõttest, et see, kes teisi 
ravib, peab ise terve olema, ning vaatavad kõõrdi selle mehe ravivõime peale, kelle enda 
haigus on tema arstimite mõjuulatusest väljas. Sedamööda kuidas mu eelkäija nõrgemaks 
jäi, vähenes ka tema praksis, ja kui ma selle temalt ostsin, oli see langenud tuhande 
kahesajalt pisut üle kolmesajale aastas. Mul oli aga usku oma noorusesse ja energiasse 
ning ma olin veendunud, et mõne aasta pärast on praksis niisama õitsval järjel nagu 
ennegi. 

Kolm kuud pärast praksise ülevõtmist olin ma väga tööga seotud ning nägin üsna harva 
oma sõpra Sherlock Holmesi, sest mul oli liiga kiire, et Baker Streetile minna, tema aga 
käis harva kusagil mujal kui tööasju ajamas. Seetõttu olin ma üllatunud, kui ma ühel 
juunihommikul pärast hommikueinet »Briti Meditsiiniajakirja« lugedes kellahelinat 
kuulsin ja seejärel oma vana kaaslase kõrge, pisut kimeda hääle ära tundsin. 

»Oh, kulla Watson,< ütles Holmes tuppa sammudes, »mul on suur rõõm teid jälle näha! 
Loodetavasti on proua Watson meie Nelja Märgi seiklusega seotud erutu sest täielikult 
toibunud.« 


»Tänan teid, me oleme mõlemad täie tervise juures,-ütlesin tal südamlikult kätt surudes. 

»Ja ma loodan ka,« jätkas ta kiiktooli istudes, »et arstipraksisega seotud mured ei ole 
täielikult kustutanud seda huvi, mis teil oli kombeks meile mõtlemisainet andnud 
probleemikeste vastu tunda.« 

»Vastupidi,« vastasin ma, »alles eile õhtul vaatasin ma läbi oma vanu märkmeid ja 
järjestasin lugusid meie möödaniku saavutustest.« 

»Loodetavasti ei pea te oma kogu lõpetatuks.« 

»Üldsegi mitte. Miski ei meeldiks mulle rohkem kui taas midagi samalaadset kogeda.« 

»Näiteks täna?« 

»Jah, miks mitte täna.« 

»Ja nii kauges paigas nagu Birmingham?« 

»Kui te seda soovite, siis kindlasti. « 

»Aga teie praksis ?« 

»Ma asendan oma naabrit, kui ta ära peab sõitma. Ta on alati valmis vastuteenet 
osutama.« 

»Haa! Midagi paremat ei saagi tahta,« ütles Holmes, nõjatus siis vastu kiiktooli 
seljatuge ja vaatas mind teraselt oma poollangetatud laugude alt. »Te olete hiljuti vist 
haige olnud. Suvised külmetused on alati üsna ebameeldivad.« 

»Ma pidin möödunud nädalal kõva külmetusega kolmeks päevaks koju jääma. Mõtlesin 
aga, et midagi pole enam märgata.« 

»Nii see ongi. Te näete märkimisväärselt terve välja.« |»Kuidas te siis mu haigusest 
teada saite?« 

»Kulla mees, te ju tunnete mu meetodeid.« 

»Te siis tuletasite seda loogiliselt?« 

»Muidugi.« 

»Ja mille põhjal?« 

»Teie toatuhvlite põhjal.« 

Heitsin pilgu uutele nahast tuhvlitele, mis mul jalas olid. »Kuidas ometi . . .« alustasin 
ma, aga Holmes vastas mu küsimusele enne, kui ma seda esitada jõudsin. 

»Teie tuhvlid on uued, ütles ta. »Te ei saa olla neid kandnud kauem kui mõne nädala. 
Tallad, mis on hetkel minu poole, on pisut kõrbenud. Hetkeks mõtlesin ma, et tuhvlid 
võisid märjaks saada ja kuivatamise käigus talla alt kõrbeda. Aga pöiaselja lähedal on 
väike ümar paberi-liistak, millel on poepidaja kritseldis. Niiskuse toimel oleks -see 
muidugi küljest ära tulnud. Seega olite istunud, jalad tule poole sirutatud, mida täie 
tervise juures olev inimene ei teeks ilmselt isegi nii märjal juunikuul nagu tänavu.« 

Nagu kõik Holmesi arutlused, näis ka see lugu ime-lihtsana, kui asi oli kord juba ära 
seletatud. Ta luges 

seda mõtet mu näost ning tema naeratuses välgatas kibedusevari. 

»Ma kardan, et ma reedan end oma seletustega,« lausus ta. »Ilma seletuseta on asi 
hoopis efektsem. Kas tc olete siis valmis Birminghami tulema?« 

»Kohe.« Kritseldasin naabrile kirjakese, tormasin trepist üles, selgitasin asjalugu 
naisele ning jõudsin trepil Holmesile järele. 

»Teie naaber on arst,« ütles ta vaskplaadi poole noogutades. 

»Jah, ta ostis praksise nagu minagi.« 


»Kas vana ja sisseseatud praksise?« 

»Samasuguse nagu minu oma. Mõlemad on olnud olemas sellest ajast peale, kui need 
majad ehitati. « 

»Ahaa, aga teie praksis on parem kui see teine.« 

»Minu meelest ka. Aga kuidas teie seda teate?« 

»Trepiastmetest, kulla mees. Teie trepiastmed on kolme tolli võrra sügavamalt ära 
kulutatud. Aga see härrasmees siin tõllas on minu klient, härra Hall Pycroft Lubage mul 
teid temaga tutvustada. Andke hobustele valu, voorimees, sest meil on napilt aega rongile 
jõudmiseks. « 

Mees, kellega ma end vastamisi leidsin, oli hea keha ehitusega, värske jumega 
noormees, tal oli aval aus nägu ja väikesed käharad kollased vuntsid. Tal oli peas väga 
läikiv kõvakübar ja seljas korralik silmatorkamatu must ülikond, mis andis talle just 
sellise inimese väljanägemise, kes ta ka oli: taibukas noor teenistuja, kes kuulus kokniks 
nimetatud klassi, mis on meile aga andnud meie vahvate vabatahtlike rügemendid ja kust 
ilmub rohkem sportlasi ja võistlejaid kui ühestki teisest kogukonnast Briti saartel. Tema 
ümmargune punetav nägu oli rõõm sameelne, kuid näis, et natuke koomilise mulje jättev 
mure oli tal suunurgad alla kiskunud. Kuid alles siis, kui olime juba esimese klassi 
vagunis teel Birminghami, sain ma kuulda, milline häda oli teda Sherlock Holmesi juurde 
viinud. 

»Meie sõit kestab tund ja kümme minutit,« märkis Holmes. »Ma tahaksin, et teie, härra 
Pycroft, räägiksite nüüd oma väga huvitavast kogemusest täpselt nii, nagu te sellest mulle 
rääkisite, või kui võimalik, siis veelgi üksikasjalisemalt. Mulle tuleb kasuks, kui ma 
sündmuste kulgu veel kord kuulen. Watson, selles juhtumis võib 

olla midagi, aga võimalik on ka vastupidine tulemus, kuid igal juhul ilmnevad siin need 
tavatud ja outre* jooned, mis on teile niisama armsad kui mulle endalegi, palun, härra 
Pycroft, ma ei katkesta teid enam.« 

Meie noor kaaslane vaatas mulle otsa ja ta silmis oli säde. »Kõige hullem selle 100 
juures on see, et mina jätan endast viimase narri mulje. Muidugi võib kõik veel laheneda, 
ja ma ei olekski ilmselt teisiti toimida saanud, aga kui ma olen midagi vastu saamata oma 
töökohast ilma jäänud, siis ma tean, missugune tobu ma olen olnud. Ma ei ole eriti hea 
jutumees, härra Watson, aga asjalood on niisugused: 

I Mul oli koht Coxoni cz Woodhouse'i juures Drapers' Gardensis, aga nagu te 
kahtlemata mäletate, kõrbesid nad varakevadel Venezuela laenuga põhja ning nende lood 
olid üsna halvad. Ma olin töötanud nende juures viis aastat, ning kui kõik kokku varises, 
andis vana Coxon mulle vapustavalt head soovituskirjad, aga muidugi lasti ametnikud 
lahti, kõik kakskümmend seitse. Ma katsusin küll siin, küll seal õnne, aga paljud kutid 
olid samasuguses kitsikuses ja pikka aega ei paistnud miskit. Olin saanud Coxoni juures 
kolm naela nädalas ja umbes seitsekümmend naela kokku hoidnud, aga varsti olid need 
Stsas ning mul näpud põhjas. Lõpuks olin ma päris plindris ning suutsin hädavaevu osta 
marke tööpakkumistele vastamiseks ja ümbrikke, millele need margid kleepida. 
Kontoritreppidest üles kõmpides olin ma saapad läbi kulutanud, aga töökoht näis olevat 
niisama kaugel kui enne. 

Lõpuks nägin ma, et Mawsoni £ Williamsi juures Lombardi tänava suures 
börsimaaklerite firmas on vaba töökoht. Söandaksin öelda, et Londoni idarajooni keskosa 
ei ole just kant, kus teie liigute, aga ma kinnitan, et see on vaat et kõige rikkam ettevõte 


Londonis. Tööpakkumisele tuli vastata ainult kirja teel. Ma saatsin sinna oma soovituse ja 
avalduse, kuid ei hellitanud mingit lootust tööd saada. Mulle tuli vastus, milles oli 
öeldud, et kui ma järgmisel esmaspäeval kohale ilmuksin ja kui minu välimus oleks 
vastuvõetav, võiksin ma kohe tööga pihta hakata. Mitte keegi ei tea, kuidas neid asju 
otsustatakse. Mõni ütleb, et direktor pistab lihtsalt käe kir- 


utreeritud, liialdatud (pr. k.) 

jade kuhja ning võtab esimese, mis pihku satub. Igal juhul olin mina seekord võidumees 
ja suuremat rõõmu ei saa ma ilmselt enam elu sees tunda. Palka lubati nädalas naela võrra 
rohkem ning töö oli umbes sama mis Coxoni juures. 

Ja nüüd jõuan ma selle loo pentsiku osa juurde. Isti sin selsamal õhtul, kui mulle oli 
tööd lubatud, korter Hampsteadi teel. Potter's Terrace 17, ja tegin suitsu, kui 
majaperenaine tõi mulle kaardi, millele oli trükitud »Arthur Pinner, finantsagent«. Ma 
ei ole seda nime kunagi varem kuulnud ega osanud kujutleda, mida see mees minust 
tahtis, kuid muidugi palusin ma perenaist ta üles juhatada. Sisse astuski keskmist kasvu, 
turned peaga, tumedate silmadega ja musta habemega mees, kellel oli juudi nina. Tal olid 
kärmed liigutused ning ta rääkis lühidalt nagu inimene, kes teab, mis aeg väärt on. 

»Teie olete ilmselt härra Hall Pycroft,« ütles ta. 

»Jah,« vastasin ma tooli tema poole lükates. 

»Viimati töötasite Coxoni 8z Woodhouse'i juures?« 

»Jah.« 

»Ja nüüd palgati teid Mawsoni firmasse.« 

»Nii jah.« 

»Vaadake,« ütles ta, »ma olen kuulnud teie finantsalasest võimekusest lausa 
erakordseid jutte. Kas te mäletate veel Parkerit, Coxoni direktorit? Ta ainult teist rää- 
gibki.« 

Muidugi oli mul meeldiv seda kuulda. Olin töö juures alati üsna taibukas olnud, aga 
mulle polnud pähegi tulnud, et minust Citys sel kombel räägiti. »Teil on hea mälu,« ütles 
mees. »Küllalt korralik,« vastasin ma tagasihoidlikult. »Kas te olete end sel ajal, kui te 
ilma tööta olete olnud, turuga kursis hoidnud ?« päris mu külaline. 

»Jah. Ma lugesin igal hommikul börsiteateid.« 

»Vaat see näitab tõelist usinust!« hüüatas mees. »Nii-viisi saadakse jõukaks! Ega te ei 
pahanda, kui ma teid proovile panen? Las ma mõtlen natuke. Millises seisusi on 
Ayrshire'i aktsiad?« 

»Sada kuus ja veerand kuni sada viis ja seitse kaheksandikku.« 

»Ja Uus-Meremaa Ühendaktsiad?« 

»Sada neli.« 

»Ja Briti Broken Hills ?« 

»Seitse kuni seitse koma kuus.« 

«Suurepärane!« hüüdis ta ja tõstis käed üles. »See klapib kõigega, mida ma olen 
kuulnud. Kuulge, noormees, te olete liiga terane, et Mawsoni juures paljas ametnik 

olla.« 


Nagu te arvata võite, jahmatas mind see ülevoolav kiitus. »Noh,« ütlesin ma, »teised 
küll minust nii palju ei pidanud, nagu näite pidavat teie, härra Pinner. Ma nägin küllalt 
kaua vaeva, et seda kohta saada, ja ma olen selle üle väga rõõmus. « 

»Häh, te peaksite sellest kõrgemale tõusma. Te ei ole oma õiges valdkonnas. Ma räägin 
teile nüüd, mida mina asjast arvan. Teie võimeid arvestades pole mul kuigi palju 
pakkuda, aga Mawsoniga võrreldes on see nagu öö ja päev. Oodake. Millal te Mawsoni 
juurde lähete ?« 

»Esmaspäeval.< . 

»Ahaa! Võiksin peaaegu kihla vedada, et te ei lähe sinna.« 

»Ei lähegi Mawsoni juurde?« 

»Jah. Selle aja peale olete äridirektor Prantsuse — Kesk-Inglismaa Rauakaupade 
firmas, millel on sada kolmkümmend neli allettevõtet Prantsusmaa linnades ja külades, 
rääkimata ettevõtetest Brüsselis ja San Remos.« 

See lõi mind hingetuks. »Ma ei ole sellest firmast enne kuulnud,« ütlesin ma. 

»Väga tõenäoline, et ei ole. Asja aeti väga vaikselt, sest kogu kapital oli eraviisiliselt 
märgitud ning see on liiga kasulik ettevõtmine, et seda avalikkuse ette tuua. Minu vend 
Harry Pinner on selle kompanii asutaja ning asub pärast tööle tegevdirektorina. Ta teadis, 
et ma olin siin asjadega kursis, ja palus, et ma palkaksin odavalt tööle ühe tubli mehe. 
Noore edasipüüdliku mehe, kelles on palju tarmukust. Parker rääkis teist ja see tõi mind 
täna siia. Me võime pakkuda teile alguses ainult viissada naela aastas.« 

»Viissada aastas!« hüüatasin ma. 

»Seda ainult esialgu, kuid te saate ka ühe protsendi komisjonitasu kõikidelt 
äritehingutelt, mida teie agendid sõlmivad, ning võite mind uskuda, et see teeb kokku 
rohkem kui teie palk.« 

»Aga ma ei tea rauakaupadest midagi.« 

»Nonoh, noormees, te tunnete numbreid. « 

Mu pea kumises ja ma suutsin ainult suure vaevaga toolil paigal püsida. Äkitselt valdas 
mind aga kerge kah lus. 

»Ma pean teiega aus olema, « ütlesin ma. »Mawson annab mulle ainult kakssada, aga 
Mawson on kindel firma. Ma tean teie firmast tõesti nii vähe, et. . .« 

»Oh, kui terane noormees!« hüüdis ta mingis rõõmu joovastuses. »Te olete meile just 
õige mees. Te ei las ennast pehmeks rääkida, ja õigesti teete. Siin on tšekk saja naela 
peale, ja kui te arvate, et saame kaubale võite selle kui avansi tasku pista.« 

»See on väga kena,« ütlesin ma. »Millal ma pean platsis olema ?2« 

»Olge homme kell üks Birminghamis, ütles ta. »Mul on taskus kiri, mille te viite mu 
vennale. Te leiate mu venna Corporation Street 126B, kus asub firma ajutin esindus. 
Tema peab muidugi teie palkamist kinnitama aga omavahel öeldes on kõik korras.« 

»Ma ei tea tõesti, kuidas teid tänada, härra Pinner,« ütlesin ma. 

»Pole tänu väärt, noormees. Te olete kõik selle ära teeninud. Nüüd on veel paar pisiasja 
— kõigest formaalsused —, mis ma pean teiega korda ajama. Seal teie kõrval laual on 
üks paberileht. Olge nii lahke ja kirjutage sellele »Olen nõus töötama äridirektorina 
Prantsuse — Kesk-Inglismaa Rauakaupade firmas miinimumpalgaga 500 naela aastas«.« 

Ma tegin, nagu ta palus, ning ta pistis paberilehe taskusse. 

»Nüüd jääb veel üks pisiasi,« lausus ta. »Mida te kavatsete Mawsoni suhtes ette võtta?« 


Suure rõõmuga olin ma Mawsoni täiesti unustanud. »Ma kirjutan ja loobun sellest 
kohast, « vastasin ma. 

»Ärge seda küll tehke. Läksin teie pärast Mawsoniga tülli. Käisin tema juures teie kohta 
andmeid küsimas ning ta käitus väga solvavalt, süüdistas mind, et ma teid firma 
teenistusest ära meelitan ja muus säärases. Kaotasin lõpuks enesevalitsuse. »Kui te tahate 
häid töötajaid, peaksite maksma neile head palka,« ütlesin ma. »Ta eelistab meie väikest 
palka teie suurele,« vastas tema. »Vean viie naela peale kihla,« ütlesin mina, »et kui ta 
minu pakkumisest teada saab, ei kuule te temast enam midagi.« »Nõus!« kostis tema. 
»Meie korjasime ta 

rentslist üles ning ta ei jäta meid nii kergesti maha. Need olid tema enda sõnad.« 

»Jultunud kaabakas!« hüüatasin ma. »Ma pole teda kordagi oma silmaga näinud. Miks 
peaksin temaga üldse arvestama? Muidugi ei kirjuta ma neile kui see teil? rohkem 
meeltmööda on.« 

»Hüva! Tähendab te lubate et ei kirjuta, « ütles ta toolilt tõustes. Noh mul on hea meel, 
et ma leidsin oma vennale nii tubli, mehe. Siin on teile sada naela 
avansiks ja siin on kiri. Jätke meelde aadress Corporation Street 126B. ning pidage 
meeles, et homme kell üks on teil kohtumine kokku lepitud. Head ööd ja saagu teile 
osaks kõik see, mida te väärite!« 

Niipalju kui ma mäletan, oli see kogu meie jutuajamine. Te võite kujutleda, doktor 
Watson, kui rahul olin, et mulle säärane erakordne õnn sülle oli langenud Ma istusin pool 
ööd üleval ja õnnitlesin ennast ning sõitsin järgmisel päeval Birminghami rongiga mis 
pidi aegsasti enne määratud kohtumisaega kohale jõudma Viisin asjad hotelli New 
Streetil ning läksin mulle antud aadressil. 

Ma jõudsin kohale veerand tundi enne kokkulepitud aega, kuid arvasin, et sel pole 
tähtsust. Number 126B oli kahe suure kaupluse vaheline koridor mis viis keerd-trepini, 
kust pääses paljudesse kompaniidele ja üksikisikutele ametiruumideks üüritud 
ruumidesse. Omanike nimed ohd kirjutatud seinale, aga Prantsuse — Kesk Inglismaa 
Rauakaubafirmat ma ei näinud. Seisin mõne hetke, süda saapasääres, ja arutlesin kas 
kogu see lugu pole äkki mingi osav riugas, kui minu juurde astus keegi mees ja kõnetas 
mind. Ta oli väga sarnane eelmisel õhtul mind külastanud mehega, kehakuju ja hääl olid 
samasugused, kuid tal oli habe aetud ja juuksed olid heledamad. 

»Kas teie olete härra Hall Pycroft?« küsis ta 

»Jah,< vastasin ma. 

»Oo, ma teadsin teie tulekust, aga te jõudsite pisut liiga vara kohale. Sain tana 
hommikul vennalt kirja milles ta teid taevani kiidab.« 

»Ma otsisin just teie kontorit, kui te tulite « 

»Meie nimi ei ole veel kirjas, sest me üürisime ajutised ruumid alles eelmisel nädalal. 
Tulge koos minuga üles ning arutame seda asja.« 

Ma läksin tema järel väga kõrgest trepist üles ning seal, päris katuse all, juhatas ta mind 
paari tühja, tolmusesse toakesse, kus polnud ei vaipu ega kardinat. Olin kujutlenud, nagu 
olin harjunud, suurt ruumi läikivate laudadega, mille taga istuvad ametnikud, ning 
söandaksin öelda, et vahtisin pärani silmi kahte kuusepuust tooli ja ühte väikest lauda, 
mis koos raamatupidamise pearaamatuga ja paberikorviga moodustasidk kogu mööbli. 


»Ärge laske end heidutada, härra Pycroft,« ütles mu uus tuttav, nähes, kui pikaks mu 
nägu oli veninud. »Ka Rooma linna ei ehitatud ühe päevaga, ning meil on palju raha, 
kuigi meie kontorid ei ole praegu veel eriti uhked. Palun võtke istet ja andke mulle oma 
kiri.« 

Andsin selle talle ja ta luges kirja väga hoolikalt läbi. »Tundub, et te jätsite mu 
vennale Arthurile väga sügava mulje,« ütles ta, »ning ma tean, et ta tunneb inimesi üpris 
hästi. Teate, tema vannub Londoni nimel ja mina Birminghami nimel, aga seekord võtan 
ma tema nõuannet kuulda. Arvestage, et olete tööle võetud.« 

»Millised on minu kohustused ?« 

»Lõpuks hakkate juhatama suurt ladu Pariisis, kust lähevad Inglise savinõud saja 
kolmekümne nelja agendi poodidesse Prantsusmaal. Lao saame nädala jooksul, aga 
senikaua jääte Birminghami ja aitate meid siin.« 

» Kuidas ?« 

Vastuseks võttis ta sahtlist suure punase raamatu. 

»See on Pariisi aadressiraamat,« ütles ta, »kus inimeste nimede taha on kirjutatud nende 
ametid. Ma tahan, et te selle koju kaasa võtaksite ja märgiksite välja kõik rauakaupmehed 
koos aadressidega. Sellest nimekirjast oleks mulle palju kasu.« 

»Kindlasti on säärased ametinimekirjad juba olemas ?« oletasin ma. 

»Neid ei saa usaldada. Nende süsteem erineb meie omast. Võtke asi käsile ja tooge 
nimekiri esmaspäeval kella kaheteistkümneks minu kätte.« 

Läksin tagasi hotelli, suur raamat kaenlas ja rinnus väga vastakad tunded. Ühelt poolt 
oli mind tõesti tööle võetud ja mul oli sada naela taskus, teiselt poolt olid aga kontori 
väljanägemine, nime puudumine tahvlilt ning muud pisiasjad, mis äriasjadega tegelnud 
inimesele silma hakkavad, mulle minu tööandjate positsioonist 

väga halva mulje jätnud. Kuid mis seal ikka, raha oli mul käes, ning ma asusin tööle. 
Tegin terve pühapäeva usinalt tööd ja olin esmaspäevaks jõudnud alles H-ni. Läksin oma 
tööandja juurde, leidsin ta sellestsamast lagunenud toast, mulle öeldi, et ma jätkaksin 
tööd kolmapäevani ja tuleksin siis uuesti. Kolmapäevaks ma tööd ei lõpetanud ja 
tegelesin sellega reedeni — see tähendab eilseni. Siis viisin nimekirja härra Pinnerile. 

»Tänan teid väga,« ütles ta. »Ma vist alahindasin töö raskust. Sellest nimekirjast on 
mulle tublisti abi.« »See võttis üsna palju aega,« ütlesin ma. »Ja nüüd,« lausus ta, »tahan 
ma, et te teeksite mööblipoodide nimekirja, sest neis kõigis müüakse savinõusid.« 

»Hea küll.« 

»Te võite homme õhtul kell seitse siia tulla ja öelda mulle, kuidas asi edeneb. Ärge 
endale tööga liiga tehke. Pärast rasket tööpäeva ei tule teile kahjuks mõni tunnike Day 
Music Hallis.« Ta puhkes seda öeldes naerma ning ma nägin erutusega, et tema teisel 
hambal vasakult oli väga vilets kullast kroon.« 

Sherlock Holmes hõõrus rõõmust käsi ning mina vaatasin meie kliendile jahmunult 
otsa. 

»Te võite muidugi imestada, doktor Watson, aga lugu on järgmine,« seletas härra 
Pycroft. »Kui too teine mees Londonis selle peale naerma hakkas, et ma otsustasin 
Mawsoni juurde mitte minna, juhtusin ma märkama, et tema hambal oli täpselt 
samasugune kroon. Vaadake, mõlemal korral paelus mu pilku kulla läige. Kui ma lisasin 
juurde ühesuguse kehakuju ja hääle, ning selle, et muudetud on vaid jooni, mida on 
võimalik muuta kas habemenoa või paruka abil, ei saanud ma enam kahelda, et tegemist 


oli sama mehega. Muidugi on ootuspärane, et kaks venda teineteisega sarnanevad, aga 
seda küll ei saa oodata, et neil oleks ühel ja samal hambal ühesugune kroon. Härra Pinner 
saatis mind kummarduse saatel välja ning ma leidsin end tänavalt üsna suures segaduses. 
Läksin tagasi hotelli, pistsin pea külma vette ja püüdsin asjas selgusele jõuda. Miks oli ta 
saatnud mind Londonist Birminghami? Miks oli ta ise enne mind sinna sõitnud? Ja miks 
oli ta iseendale kirja kirjutanud? Seda oli mulle liiga palju ning ma ei suutnud midagi 
mõista. Ja siis äkitselt tuli mulle pähe, et see, mis oli mulle pime öö, võis olla päevselge 
härra Sherlock Holmesile. 

Jõudsin parasjagu öise rongiga Londonisse, et hommikul härra Holmesi juurde minna ja 
teid mõlemaid endaga koos Birminghami tuua.« 

Kui börsiametnik oli oma veidra kogemuse kirjelda mise lõpetanud, tekkis paus. Siis 
nõjatus Sherlock Holmes patjadele ning kõõritas minu poole rahuloleva kuid samal ajal 
arvustava näoga nagu asjatundja, kes oi just võtnud esimese lonksu margiveini. 

»Päris hea, Watson, eks ole?« ütles ta. »Selles loos oi asjaolusid, mis mulle meeldivad. 
Küllap te nõustuti minuga, et vestlus härra Arthur Harry Pinneriga Prantsuse — Kesk- 
Inglismaa Rauakaupade firma ajutises kontoris pakuks meile mõlemale üsnagi suurt 
huvi.« 

»Aga kuidas see võimalik oleks ?« 

»Oh, üpris lihtsalt,« lausus Hall Pycroft reipalt. »Teie olete minu sõbrad, kellel on 
töökohta vaja, ning mij oleks veel loomulikum kui see, et ma viin teid mõlemaid firma 
tegevdirektori juurde ?« 

»Jah, muidugi, seda küll,« vastas Holmes. »Ma tahaksin sellele härrasmehele pilgu 
peale heita ning vaadata, kas ma näen tema mängu läbi. Mis omadused teil on, kulla 
sõber, et teie teeneid nii väärtuslikuks peetakse? Või kas on äkki võimalik, et. . .« Holmes 
hakkas küüsi närima ja vahtis tühja pilguga aknast välja ning me ei kuulnud temalt enam 
õieti ühtegi sõna, enne kui me New Streetile jõudsime. 


Samal õhtul kell seitse jalutasime kolmekesi mööda Corporation Streeti firma kontori 
poole. 

»Meil pole mingit mõtet varem sinna minna, ütles meie klient. »Ilmselt tuleb ta sinna 
ainult minuga kohtuma, sest kontor on kokkulepitud kellaajani täiesti tühi.« 

»See on kõnekas, « märkis Holmes. 

»Pagan võtaks! Eks ma öelnud!« hüüdis börsiametnik. »Seal meie ees ta lähebki.« 

Ta osutas väikesele hästi rõivastatud mustaverd mehele, kes teisel pool tänavat samas 
suunas tõttas. Sel ajal kui meie teda jälgisime, heitis ta pilgu poisile, kes valjuhäälselt 
värsket õhtulehte pakkus, jooksis taksode ja busside vahel laveerides poisi juurde ja ostis 
lehe. Seejärel kadus ta lehte peos hoides ühest uksest sisse. 

»Seal ta ongi!« hüüdis Hall Pycroft. »Ta läkski firma kontorisse. Tulge kaasa, ma 
korraldan kohe kõik.« 

Tõusime tema järel kuuendale korrusele ning leidsime end poolirvakil ukse tagant, 
millele meie klient koputas. Kellegi hääl palus meil sisse astuda ning me sisenesime 
tühja, möbleerimata tuppa, nagu Hall Pycroft oli kirjeldanud. Ainsa laua taga istus mees, 
keda me tänaval olime näinud, ajaleht ees lahti löödud, ning kui ta meile pilgu tõstis, näis 
mulle, et ma ei olnud kunagi varem näinud nägu, millel oleks lasunud selline mure-pitser, 


tegemist oli isegi rängema kui murega — tema näost paistis õud, mis vähestele inimestele 
eluajal osaks saab. Tema otsaesine läikis higist, põsed olid kaamed, hallikasvalged nagu 
kala kõht, ning pärani silmis oli pöörane pilk. Ta vaatas oma töötajat, otsekui ei tunneks 
ta teda ära, ning meie teejuhi hämmastunud näost mõistsin ma, et harilikult tema 
tööandja küll niiviisi välja ei näinud. 

»Teil on paha, härra Pinner!« hüüatas meie klient. 

»Jah, ma ei tunne ennast eriti hästi,« vastas mees, katsudes ennast silmanähtavalt kokku 
võtta ja tõmmates enne rääkima hakkamist keelega üle kuivanud huulte. »Kes on need 
kaks härrat, kelle te endaga kaasa olete toonud ?« 

»Üks on härra Harris Bermondsey'st ja teine härra Price siit linnast,« vastas meie 
ametnik ladusalt. »Nad on minu sõbrad ja neil on suuri kogemusi, kuid nad on veidi aega 
ilma tööta olnud ning loodavad, et äkki leiate teie neile mingi võimaluse firma teenistusse 
astuda.« 

»Väga võimalik! Väga võimalik!« hüüdis härra Pinner krampliku naeratusega. »Jah, 
kahtlemata saame teie heaks midagi teha. Mis on teie eriala, härra Harris?« 

»Ma olen arveametnik,« vastas Holmes. »Jajaa, midagi säärast läheb meil tarvis. Ja kes 
olete teie, härra Price?« 

»Kontoriametnik,« kostsin mina. 

»Mul on põhjust loota, et firma saab teid aidata. Annan teile teada, niipea kui mingile 
otsusele jõuame. Ja nüüd palun «ma teid lahkuda. Jumala pärast, jätke mind üksi!« 

Need viimased sõnad paiskusid esile, otsekui oleks jõud, millega ta ennast talitses, 
äkitselt ja jäägitult üles 

57 

öelnud. Holmes ja mina vahetasime pilke ning Hall Pycroft astus sammu lauale 
lähemale. 

»Te unustate, härra Pinner, et te ise palusite mul tulla teilt juhtnööre saama, « ütles ta. 

»Muidugi, härra Pycroft, muidugi, « kostis mees rahulikumalt. »Te võite siin hetke 
oodata ning ma ei näe põhjust, miks ei võiks ka teie sõbrad siia jääda. Kolm minuti pärast 
olen ma täielikult teie teenistuses, kui m tohin teie kannatust nii kaua kuritarvitada. « Ta 
tõusis väga viisakalt püsti, kummardas ning väljus toa teises otsas olevast uksest, pannes 
selle enda järel kinni. 

»Mis edasi?« sosistas Holmes. »Kas ta lipsab meie käest minema?« »Võimatu,« vastas 
Pycroft. »Mispärast?« 

»See uks viib teise tuppa.« 

»Väljapääsu ei ole?« 

»Mitte mingisugust.« 

»Kas tuba on sisustatud ?« 

»Eile oli see tühi.« 

»Mida, pagana päralt, ta seal siis teeb? Selles loos on midagi arusaamatut. Kui üldse 
keegi on olnud hirmust hulluks minemas, siis oli seda Pinner. Mis asi talle hirmu nahka 
võis ajada?« 

»Ta kahtlustab, et me oleme detektiivid,« oletasin mina. 

»Õige!« hüüdis Pycroft. 

Holmes raputas pead. »Ta ei läinud kaameks. Ta oli kaame, kui me tuppa astusime,« 
ütles ta. »Kas on võimalik, et. . .« 

Tema jutu katkestasid mingid veidrad mütsud vastu toaust. 


»Miks, põrgu päralt, ta ise oma ukse peale koputab ?« hüüdis ametnik. 

Kopsimine kostis uuesti ja valjemini. Me kõik vahtisime ootusrikkalt ukse poole. Ma 
heitsin pilgu Holmesile ning nägin, kuidas tema nägu tardus ja ta suure erutusega kaela 
õieli ajas. Siis äkitselt kostis vaikne kurisev kahin ning pidev trummeldamine vastu seina. 
Holmes sööstis meeletult läbi toa ja tõukas ust. See oli kinni. Holmesi eeskuju järgides 
surusime ka meie kogu jõust vastu ust. Üks uksehing purunes, siis teine, ja uks 

kukkus mürtsatusega maha. Sellest üle tormates leidsime end teisest toast. Tuba oli 
tühi. 

Meie nõutus kestis aga ainult hetke. Ühes nurgas, selle toa ukse lähedal, kust me olime 
just tulnud, oli veel teinegi uks. Holmes kargas ukse juurde ja tõmbas selle lahti. Põrandal 
lebasid kuub ja vest ning ukse taga konksu otsas, traksid kaela ümber, rippus Prantsuse 
— Kesk-Inglismaa Rauakaupade firma tegevdirektor. Tema põlved olid konksus, pea 
kõlkus keha suhtes jubeda nurga all, ning vastu ust kolksatavad kannad tekitasidki heli, 
mis oli meie vestluse katkestanud. Hetke jooksul haarasin ma mehel vöökohast kinni ja 
hoidsin teda üleval, Holmes ja Pycroft aga sõlmisid lahti elastsed traksid, mis olid 
tinakarva nahavoltide vahele kadunud. Seejärel kandsime mehe teise tuppa, ta lebas 
savikarva näoga ja lillade huultega õhku ahmides — siin olid ainult haletsusväärsed 
riismed inimesest, kes ta oli olnud kõigest viie minuti eest. 

»Mida te tema seisundist arvate, Watson?« küsis Holmes. 

Kummardusin mehe kohale ja vaatasin teda lähemalt. Pulss oli nõrk ja katkeline, aga 
tema hingetõmbed muutusid pikemaks ning värelevate laugude alt paistis kitsas valge 
triip silmamuna. 

»Ta pääses üle noatera,« ütlesin ma, »ta jääb elama. Tehke ainult aken lahti ja ulatage 
mulle vee-karahvin.« Tegin Pinneril kraenööbi lahti, valasin talle näole külma vett ning 
tõstsin ja langetasin tema käsivarsi, kuni ta pikalt ja loomulikult hingama hakkas. »Nüüd 
on toibumine ainult aja küsimus, « laususin ma tema juurest eemale astudes. 

Holmes seisis laua kõrval, käed sügaval püksitaskus ja pea rinnal. 

»Küllap me peame nüüd politsei kutsuma,« ütles ta. »Ja ometi tunnistan ma, et tahaksin 
neile lõpetatud juhtumi üle anda.« 

»Minule on see täielik mõistatus, « hüüatas Pycroft kukalt kratsides. »Mispärast nad küll 
tahtsid mind siia toimetada ja siis .. .« 

»Häh! See kõik on üpris lihtne,« lausus Holmes kärsitult. »Küsimus on selles viimases 
SAMMUS.« 

»Kas te siis ülejäänust saate aru?« 

»Minu meelest on kõik ilmselge. Mida teie kostate, Watson?« 

Kehitasin õlgu. »Pean tunnistama, et olen igasuguse pinna jalge alt kaotanud,« vastasin 
ma. 

»Noh, kuulge, sündmuste esialgsel kaalumisel saavad need ju ainult ühele järeldusele 
viidata.« 

»Mida te neist siis järeldate?« 

»Noh, kogu loos on olulised kaks asjaolu. Esimene onj see, et Pycrofti sunniti kirjutama 
avaldus, mille kohaselt ta selle naeruväärse firma teenistusse astus. Kas tel ei mõista, kui 
väga kõnekas see on?« 

»Kardan, et ma ei saa ikkagi aru?« 


»Miks nad tahtsid, et ta seda teeks? Küsimus polnud asjaajamise korras, sest säärased 
kokkulepped sõlmitakse tavaliselt suuliselt, ning ei olnud mingit põhjust, miks seekord 
oleks pidanud erand tehtama. Kas te ei mõista, kulla noor sõber, et nad tahtsid kangesti 
teie käekirja näidist saada, ning mingit muud võimalust neil selleks ei olnud?« 

»Aga miks?« 

»Täiesti õige. Miks? Kui me sellele küsimusele vastame, oleme oma probleemi 
lahendamisega natuke edasi jõudnud. Miks? Sellele küsimusele saab olla ainult üksi 
rahuldav vastus. Keegi tahtis õppida teie käekirja matkima ning pidi kõigepealt selle 
näidise hankima. Ja kui me läheme nüüd edasi teise asjaolu juurde, näeme, et mõlemad 
selgitavad teineteist vastastikku. See teine asjaolu on Pinneri palve, et te ei ütleks oma 
töökohast lahti, vaid laseksite selle tähtsa ettevõtte direktoril oodata, et keegi härra 
Hall Pycroft, keda ta ei ole kunagi näinud, asub esmaspäeva hommikul kontoris tööle.« 

»Jumal hoidku!« hüüatas meie klient. »Ma olen olnud pimedusega löödud!« 

»Nüüd te mõistate, mis tähtsus oli käekirjal, kui oletada, et teie asemel oleks ilmunud 
kohale keegi, kes oleks olnud hoopis teistsuguse käekirjaga, kui oli kirjutatud teie 
avaldus, siis oleks tema mäng muidugi kohe läbi olnud. Aga kelm oli vahepeal õppinud 
teie käekirja matkima ning tundis end seetõttu julgelt, sest arvatavasti ei olnud keegi 
kontoris teid kunagi näinud.« 

»Mitte ainuski hing,« ägas Hall Pycroft. 

»Hästi. Muidugi oli ülimalt tähtis takistada teid ümber 

mõtlemast, aga ka kohtumast kellegagi, kes võiks teile öelda, et teie teisik töötas 
Mawsoni juures. Seega andsid nad teile palga arvel tublisti avanssi ja saatsid teid Kesk- 
Inglismaale, kus teile muretseti piisavalt tööd, et te ei saaks sõita Londonisse, kus te 
oleksite võinud nende kena mängu ära rikkuda. See kõik on küllalt selge.« 

»Aga miks peaks see mees teesklema, et ta on omaenda vend?« 

»Noh, ka see on küllalt selge. Nad tegutsevadki ilmselt ainult kahekesi. Üks mängib 
Mawsoni kontoris teid. See mees siin mängis teie värbajat, siis aga leidis, et ilma 
kolmandat inimest asjasse pühendamata ei suuda ta teile tööandjat leida. Seda ei tahtnud 
ta sugugi teha. Ta muutis oma välimust, niipalju kui suutis, ning lootis, et sarnasust, mida 
te tingimata pidite märkama, saab seletada pärilike põhjustega. Kui poleks olnud 
õnnelikku juhust kuldkroonidega, ei olekski teil võib-olla kahtlusi tekkinud.« 

Hall Pycroft raputas rusikaid. »Püha jumal!« hüüdis ta. »Mida on teinud see teine Hall 
Pycroft Mawsoni juures kogu aja, mil mind siin niiviisi lollitati? Mida me peaksime 
tegema, härra Holmes? Öelge mulle, mida teha!« 

»Me peame Mawsonile telegrafeerima.« 

»Laupäeviti lõpetavad nad töö kell kaksteist. « 

»Pole midagi. Võib-olla on neil mõni uksehoidja või teener .. .« 

»Oo jaa, neil on seal hoiul olevate väärtpaberite pärast pidev valve. Ma mäletan, et 
sellest räägiti Citys.« 

»Väga hea, me telegrafeerime valvurile ja kuulame järele, kas kõik on korras ning kas 
teienimeline ametnik töötab seal. See kõik on küllalt selge, aga hoopiski selge pole see, 
miks üks sulidest meid nähes otsekohe toast välja kõnnib ja ennast üles poob.« 

»Ajaleht!« kähises hääl meie selja taga. Mees oli istuli tõusnud, ta nägi ikka veel kaame 
ja jube välja, aga mõistusesäde hakkas silmisse tagasi tulema ja käed hõõrusid närviliselt 
laia punast vorpi, mis ikka veel tema kaelal paistis. 


»Ajaleht! Muidugi!« röögatas Holmes erutudes. »Mis-sugune idioot ma olin! Ma 
mõtlesin nii pingsalt meie siiatulekule, et ajaleht ei turgatanud mulle korrakski 

pähe. Kindlasti on saladuse lahendus siin.« Ta laotas lehe lauale ning tema huulilt 
vallandus, võidurõõmus hüüe: »Vaadake seda, Watson!« hüüdis ta. »See on Londoni 
ajaleht, »Evening Standardi< varajane väljaanne. Siin on just see, mis meile tarvis on. 
Vaadake pealkirju. »Kuritegu Citys. Mõrv Mawsoni €z Williamsi kontoris. 
Suurejooneline röövimiskatse. Kurjategija tabatud.« Kuulge, Watson, me kõik soovime 
ühtviisi kärsitult seda kuulda olge nii lahke ja lugege see meile valjusti ette.« 

Artikkel oli esiküljel ning näis olevat ainus linn aset leidnud tähtis sündmus ning selle 
kirjeldus kõla järgmiselt: 

»Täna pärastlõunal tehti meeleheitlik röövimiskatse Citys, mille tulemusena sai üks 
inimene surma ja kurjategija võeti kinni. Juba mõnda aega on kuulsate finantsistide 
Mawsoni € Williamsi hoole all olnud väärtpaberid, mille väärtus ulatub kokkuvõttes 
tublisti üle miljoni naela. Ettevõtte direktor oli temal lasuvast vastu tusest nii teadlik, et 
kasutusele võeti kõige uuema konstruktsiooniga seifid, ning relvastatud valvur viibis 
majas nii ööl kui ka päeval. Firma võttis eelmisel nädalal tööle uue ametniku, kelle nimi 
oli Hall Pycroft. Selgub, et see ei olnud aga keegi muu kui Beddington, kuulus võltsija ja 
murdvaras, kes on koos oma vennaga alles äsja vabanenud vanglast, kus nad viis aastat 
karistust kandsid. Mingil moel, mis on ikka veel selguseta, õnnestus Beddingtonil 
leida valenime all tööd selles kontoris, ning ta kasutas oma ametipositsiooni, et teha 
mitmesuguste lukkudest jäljendid ning õppida põhjalikult tundma rahakambri ja seifide 
paiknemist. 

Mawsoni firmas lahkuvad ametnikud laupäeval tavaliselt kell kaksteist töölt, seetõttu 
oli linnapolitsei seerssant Tuson mõnevõrra imestunud, kui ta nägi kakskümmend minutit 
üks läbi kedagi härrat, reisikott käes, trepist alla tulevat. Kuna asi näis talle kahtlane, 
järgnes seersant mehele, ning tal õnnestus konstaabel Pollocki abiga meeleheitlikku 
vastupanu osutav kurjategija vahistada. Otsekohe sai selgeks, et toime oli pandud 
ulatuslik ja jultunud röövimine. Kotist leiti ligi saja tuhande naela väärtuses Ameerika 
raudtee obligatsioone nin suur hulk kaevanduste ja teiste kompaniide ajutisi aktsiaid. 
Maja läbiotsimisel leiti õnnetu valvuri laip, mis oli kõige suuremasse seifi topitud, kus 
seda poleks lei- 

tud enne esmaspäeva hommikut, kui seersant Tuson ei oleks nii otsustavalt tegutsenud. 
Valvuri pea oli selja tagant ahjuroobiga puruks löödud. Kahtlemata oli Beddington 
pääsenud majja, tuues ettekäändeks, et ta on midagi maha unustanud; tapnud seejärel 
valvuri, oli ta kiiresti suure seifi tühjaks teinud ja saagiga jalga lasknud. Niipalju kui on 
praegu kindlaks tehtud, ei ole tema venda, kes tavaliselt temaga koos tegutseb, selles loos 
välja ilmunud, kuigi politsei teeb jõupingutusi, et tema asukohta teada saada.« 

»Noh, selles suhtes võime politsei vaeva pisut vähendada, « ütles Holmes akna all 
kössitavale kurnatud kogule pilku heites. »Inimloomus on kummaline, Watson. Nagu te 
näete, võib isegi lurjus ja mõrtsukas säärast kiindumust äratada, et tema vend tahab 
sooritada enesetappu, kuuldes, et teda ootab silmus. Meil ei ole aga valikut. Kui teie, 
härra Pycroft, oleksite nii lahke ja läheksite politseid kutsuma, jääksime doktor ja mina 
siia valvama.« 


IV. «GLORIA SCOTT» 


»Mul on siin mõned dokumendid,« ütles mu sõber Sherlock Holmes, kui me ühel 
talveõhtul kamina ees istusime, »ja minu meelest, Watson, tasuks teil neile pilk heita. 
Need on »Gloria Scotti< erakordse juhtumiga seotud dokumendid, ning siin on sõnum, 
mida lugedes rahukohtunik Trevor hirmust suri.« 

Holmes oli võtnud sahtlist tuhmunud paberirulli, ninj sõlminud paela lahti, ulatas ta 
mulle napi teate, mis oli kritseldatud terashalli paberi poolele lehele. 

»Kõik ulukiliha tellimused on nüüdseks juba läbi. (Oli seal kirjutatud.) See metsaülem 
Hudson, kellest keegi rääkis, sai nüüd kõik kärbsepaberi tellimused. Päästa tuleb teie oma 
emafaasani ja poegade elu.« 

Kui ma sellelt mõistatuslikult sõnumilt pilgu tõstsin, nägin, et Holmes kõhistas minu 
näoilme peale naerda. 

»Teil on natuke hämmeldunud nägu,« ütles ta. 

»Ma ei suuda mõista, kuidas säärane sõnum võib kelleski hirmu tekitada. See tundub 
pigem totter.« 

»Väga võimalik. Fakt on aga see, et kirja lugeja, terve ja tugev vana mees, rabati jalust, 
otsekui oleks ta saanud kirja asemel hoobi püstolipäraga. « 

»Te äratate minus uudishimu, « laususin ma. »Aga miks te ütlesite nüüdsama, et ma 
peaksin sellele juhtumile erilist tähelepanu pöörama?« 

»Sest see oli üldse esimene juhtum, millega ma tegelesin.« 

Olin sageli püüdnud oma kaaslaselt välja meelitada, mis oli teda algselt kuritegusid 
uurima ajendanud, k polnud teda kunagi varem avameelitsemise tujus tal nud. Nüüd 
nõjatus ta tugitoolis ettepoole ja laotas dokumendid põlvedele. Siis pani ta piibu põlema 
ning istus! mõnda aega suitsetades ja pabereid lehitsedes. 

»Kas te pole kunagi kuulnud mind Victor Trevorist 

rääkimas ?< küsis ta. »Trevor oli ainus sõber, kelle ma kahe ülikooliaasta jooksul 
leidsin. Ma ei olnud eriti seltsiv, Watson, mulle meeldis rohkem oma toas norutada ja 
oma meetodeid välja töötada, nii et õpingukaaslastega ei käinud ma kuigi palju läbi. 
Peale vehklemise ja poksimise ma spordist suurt ei hoolinud ning minu õpingud olid 
teiste erialadest üsna erinevad, nii et meil ei olnudki kokkupuutepunkte. Trevor oli ainus, 
keda ma tundsin, ning sedagi ainult juhuse tõttu, sest tema bullterjer lõi mulle hambad 
säärde, kui ma ühel hommikul kabelisse läksin. 

See oli küll väga proosaline, kuid tõhus viis sõprust sõlmida. Ma pidin kümme päeva 
kodus istuma ning Trevor käis minu tervise järele parimas. Alguses lobises ta ainult mõne 
minuti, aga peagi venisid tema külaskäigud pikemaks ning enne semestri lõppu olid meist 
saanud head sõbrad. Ta oli terve tugev noormees, tulvil vahvust ja energiat, ning peaaegu 
kõiges minu vastand, aga meil oli üht-teist ühist ning meie liit sai lõpliku kinnituse siis, 
kui avastasin, et ta oli niisama üksik nagu mina ise. Lõpuks kutsus ta mind oma isakoju 
Donni-thorpe'i Norfolki, ning ma nõustusin kasutama tema külalislahkust ühel kuul 
pikast õppevaheajast. 

Vana Trevor oli ilmselt üsna jõukas ja mõjukas mees, rahukohtunik ja maaomanik. 
Donnithorpe on väike küla natuke Langmere'ist põhja pool keset luhtasid. Maja ise oli 
suur vanamoeline tammetaladega telliskivihoone, mille juurde viis ilus pärnaallee. Soos 
oli võimalik suurepäraselt pardijahti pidada, kalapüügivõimalused olid märkimisväärselt 


head, majas oli väike, kuid valitud raamatukogu, mis oli, nagu ma aru sain, eelmiselt 
omanikult saadud, ja talutav kokk, nii et see oleks pidanud küll väga nõudlik inimene 
olema, kes seal kuu aega meeldivalt aega viita poleks saanud. 

Vana Trevor oli lesk ja mu sõber tema ainus poeg. Ma kuulsin, et oli olnud ka tütar, aga 
see oli surnud Birminghamis külas olles difteeriasse. Isa huvitas mind väga. Ta ei olnud 
eriti haritud inimene, küll aga oli temas märkimisväärsel hulgal nii vaimselt kui ka 
füüsiliselt toorest jõudu. Ta ei olnud peaaegu üldse midagi lugenud, aga ta oli palju 
reisinud, ohtralt maailma näinud ning kõik kuuldu meelde jätnud. Väljanägemiselt oli ta 
jässakas tüse mees, tal oli hall juuksepahmakas, pruun 

65 

parkunud nägu ja sinised silmad, mille pilk oli nii teral et see peaaegu vihaneüpaistis. 
Ometi oli tal ümbruskonnas lahke ja helde inimese kuulsus ning tema kohtuotsused olid 
märkimisväärselt leebed. 

Ühel õhtul, varsti pärast minu saabumist, istusime ja jõime õhtusöögi järel portveini, 
kui noor Trevor tel juttu minu harjumusest inimesi vaadelda ja järeldu teha, millest ma 
olin juba hakanud süsteemi kujundama, kuigi ma ei olnud veel mõistnud, millist rolli see 
minu elus pidi mängima. Vanamees arvas ilmselt, et poeg liialdab, kirjeldades paari tühist 
vägitegu, mis ma oli korda saatnud. 

»Noh, laske käia, härra Holmes,« ütles ta rõõmsalt naerdes. »Ma olen suurepärane 
uurimisobjekt, kas te minu kohta oskate midagi järeldada?« 

»Vist mitte eriti palju,« vastasin ma. »Oletaksin, et te olete viimase aasta jooksul mingit 
kallaletungi kartnud.« 

Naer suri tal huulil ning ta vahtis mind suure üllatusega. 

»Noo, see on tõesti tõsi,« ütles ta. »Kas tead, Victor, lausus ta poja poole pöördudes, 
»kui me selle salaküttide kamba laiali ajasime, lubasid nad meile nuga anda, ning sir 
Edward Hollyt ongi juba rünnatud. Ma olen sellest ajast peale kogu aeg valvel olnud, 
kuigi mul pole aimugi kuidas teie seda teate.« 

»Teil on väga ilus kepp,« vastasin ma. »Kirjast sellel nägin ma, et see pole olnud teie 
valduses üle aasta. Te olete sellegipoolest näinud vaeva ülemisse otsa augu puurimisega 
ja sinna Sulatina valamisega, muutes nii kepi hirmuäratavaks relvaks. Ma järeldasin, et te 
ei võtaks sääraseid abinõusid tarvitusele, kui te mingit ohtu ei kardaks.« 

»Veel midagi?« küsis ta naeratades. 

»Te olete nooruses kõvasti poksiga tegelnud.« 

»Jälle õigus. Kuidas te seda teada saite? Kas mu nina on natuke viltu löödud?« 

»Ei,« kostsin mina. »Seda on näha teie kõrvadest Nende juures on näha seda iseäralikku 
lamedust ja mõhnalisust, mis viitab poksijale.« 

»Veel midagi ?« 

»Peopesade järgi otsustades olete elus palju kaevanud.« 

»Sain kogu oma varanduse kullaväljadel.« 

»Te olete käinud Uus-Meremaal.« 

»Jälle õigus.« 

»Te olete külastanud Jaapanit.« 

»Täitsa tõsi.« 

»Ja te olete olnud väga lähedalt seotud kellegagi, kelle nimetähed on J. A. ning keda te 
hiljem olete tahtnud täielikult unustada.« 


Härra Trevor tõusis aeglaselt püsti, tema suured sinised silmad vahtisid mind 
kummaliselt pöörase pilguga, siis kukkus ta teadvusetult toolile, nägu laual pähkli-koorte 
seas. 

Võite kujutleda, Watson, kui vapustatud mina ja tema poeg olime. See rabandus ei 
kestnud aga kaua, sest kui me tal krae lahti päästsime ja talle näoloputuskausist vett 
näkku piserdasime, ahmis ta paar korda õhku ja ajas end sirgu. 

»Ah, poisid,« ütles ta end naeratama sundides, »loode-tavasti ma ei ehmatanud teid. 
Kuigi ma näen tugev välja, on mul nõrk süda ning minu jalustrabamiseks ei lähegi palju 
vaja. Ma ei tea, kuidas see teil õnnestub, härra Holmes, aga mulle tundub, et kõik 
reaalsed ja väljamõeldud detektiivid on teie kõrval sülelapsed. Siin on teile elutöö, härra, 
ning selles suhtes võite ilmanäi-nud mehe arvamust uskuda.« 

»Ja uskuge, Watson, see soovitus ning sellele eelnenud minu võimete ülekütmine 
tekitasid minus esmakordselt tunde, et seniajani lihtsalt huvialaks peetud tegevusest võib 
saada elukutse. Hetkel aga tegi majaperemehe äkiline haigushoog mulle liiga palju muret, 
et millestki muust mõelda.« 

»Loodan, et ma ei öelnud midagi, mis teile haiget tegi?« laususin ma. 

»Noh, te puudutasite tõesti üht üsna hella kohta. Kas ma tohiksin küsida, kuidas te seda 
teate, ja kui palju te teate?« Vanahärra rääkis nüüd poolnaljatamisi, kuid tema silmis oli 
ikka veel hirmuvari. 

»Asi on lihtsamast lihtsam,« vastasin ma. »Kui te kala paati tõmmates käsivarre 
paljastasite, nägin ma, et küünarnukile olid tätoveeritud tähed J. A. Tähed olid veel 
loetavad, aga arvestades seda, kui ähmased need olid ja et nahk nende ümbert oli 
laiguline, siis sai mulle täiesti selgeks, et nende kustutamiseks oli tehtud pingutusi. 

tusi. Seega oli ilmne, et kunagi olid need tähed teile väga tähtsad olnud, kuid hiljem 
olite tahtnud neid 

unustada.« 

»On teil alles terav pilk!« hüüatas ta kergendatult ohates. »Lugu on just nii, nagu te 
ütlete. Aga sellest ei maksa pikemalt rääkida. Vana armastuse kummitused on kõigist 
kummitustest kõige hullemad. Lähme piljardi tuppa ja suitsetame seal rahulikult ühe 
sigari. « 

Sellest päevast peale suhtus härra Trevor minusse kogu südamlikkusest hoolimata 
kerge kahtlusega. Isegi tema poeg märkis selle ära. »Sa vapustasid mu isa nii rängalt,« 
ütles ta, »et ta ei saa enam kunagi kindel olla, mida sa tead ja mida mitte.« Olen kindel, et 
härra Trevor ei tahtnud oma umbusku välja näidata, aga see oli tal nii kindlalt mõtteis, et 
tema suhtumine ilmnes kogu käitumises. Lõpuks olin ma täiesti veendunud, et põh- 
justasin talle ebamugavust, ning otsustasin nende juurest] lahkuda. Päev enne minu 
ärasõitu leidis aga aset vahel juhtum, mis tagantjärele oluliseks osutus. 

Me istusime kolmekesi murul aiatoolidel, nautisime päikesepaistet ja imetlesime 
laiuvaid luhtasid, kui toatüdruk tuli ja teatas, et uksel on üks mees, kes soovib näha härra 
Trevorit. 

»Kuidas on tema nimi?« küsis majaperemees. 

»Ta ei ütle oma nime.« 

»Mida ta siis tahab ?« 

»Ta väidab, et te tunnete teda, ning tahab teiega ainult korraks rääkida.« 


»Saatke ta siia.« Hetk hiljem ilmus kohale kiprunud mehike, kes oli kuidagi alandliku 
olemisega ja lohiseva kõnnakuga. Tal oli seljas eest lahtine jakk, mille varrukal oli 
tõrvaplekk, ning punase- ja mustaruuduline särk, jalas olid tal jämedast kalingurist püksid 
ja väga kulunud rasked saapad. Tema nägu oli kõhn, pruun ja kaval, ning kollaste 
hammaste ebaühtlast rida paljastav naeratus ei lahkunud sealt hetkekski, kortsus sõrmed 
olid meremeestele iseloomulikul kombel konksu tõmbunud. Kui mehike üle muru 
looberdas, kuulsin ma, kuidas härra Trevori kõrist kostis midagi luksatusetaolist, ta 
kargas toolilt püsti ja jooksis majja. Hetke pärast tuli ta tagasi, ning kui ta minust 
möödus, tundsin ma vänget brändilõhna. 

»Noh, kulla mees,<« ütles ta. »Mida ma saan teie heaks teha?« 

Meremees seisis ja vaatas teda, kulm kipras, ja näol ikka seesama hambaid paljastav 
naeratus. »Kas te ei tunne mind ära?« 

»Helde aeg, see on ju Hudson,« lausus härra Trevor üllatunult. 

»Hudson ise, härra,« vastas meremees. »Sellest on nüüd ju üle kolmekümne aasta 
möödas, kui ma teid viimati nägin. Teie elate siin oma kodus, aga mina pean ikka veel 
kuidagiviisi merel hinge sees hoidma.« 

»Nonoh, küll sa näed, et ma ei ole vanu aegu unustanud,« hüüatas härra Trevor ning 
ütles meremehe ligi astudes talle midagi vaikselt. »Mine kööki, « jätkas ta valju häälega, 
»ja sulle antakse süüa ja juua. Kindla peale leian ma sulle mingit tööd.« 

»Tänan teid, härra,« vastas meremees kätt tervituseks otsmiku juurde tõstes. »Tulin just 
maale pärast kaht aastat kaheksasõlmelise tramplaeva pardal, kus ei olnud lisaks veel 
küllalt madruseid, ning tahaks nüüd natuke hinge tõmmata. Mõtlesin, et küllap see läheb 
mul korda kas härra Beddoesi või teie juures.« 

»Ah!<« hüüatas härra Trevor. »Kas te teate, kus härra Beddoes elab?« 

»Helde taevas, härra, ma tean igatahes, kus kõik mu vanad sõbrad elavad,« lausus 
mehike õela naeratusega ning looberdas toatüdruku kannul kööki. Härra Trevor pomises 
meile, et ta oli kullakaevandustesse sõites selle mehega koos laeva peal madruseks, ning 
läks siis meid murule jättes tuppa. Kui meie tund aega hiljem tuppa läksime, leidsime 
vanahärra purupurjus söögitoa diivanil lebamas. Kogu see vahejuhtum jättis mulle äärmi- 
selt vastiku mulje ning mul ei olnud järgmisel päeval kahju Donnithorpe'ist lahkuda, sest 
ma tundsin, et minu sealolek tekitab mu sõbrale piinlikkust. 

Kõik see toimus pika õppevaheaja esimesel kuul. Ma läksin tagasi oma Londoni 
korterisse ja tegelesin seal seitsme nädala jooksul orgaanilise keemia katsetega. Ühel 
päeval aga, kui sügis oli juba käes ja vaheaeg hakkas lõpule jõudma, sain ma oma sõbralt 
telegrammi, milles ta palus mul Donnithorpe'i tulla ning teatas, et vajab hädasti mu abi ja 
nõuandeid. Muidugi jätsin ma kõik sinnapaika ja asusin uuesti põhja poole teele. 

Victor oli mulle jahikaarikuga jaama vastu tulnud ninj ma nägin otsekohe, et viimased 
kaks kuud olid talle väga rasked olnud. Ta oli kõhn ja murest murtud ninj talle 
iseloomulik reibas lõbusus oli kadunud. 

»Isa on suremas,« olid tema esimesed sõnad. 

»Võimatu! « hüüdsin mina. »Mis tal viga on?« 

»Ajurabandus. Närvišokk. Ta on kõikunud terve päev: elu ja surma piiril. Kahtlen, kas 
me teda elusana ees leiame.« 

Nagu te võite arvata, Watson, äratas see ootamati uudis minus õudust. 


»Mis selle põhjuseks on?« küsisin ma. 

»Jaa, selles ongi asi. Istu kaarikusse ja me räägime sellest sõidu ajal. Kas sa mäletad 
meest, kes tuli meik sinu ärasõidu eelõhtul?« 

»Suurepäraselt. « 

»Kas sa tead, kelle me tol päeval majja lasksime?« »Pole aimugi.« 

»See oli saatan, Holmes,« hüüatas ta. Vahtisin talle jahmunult otsa. 

»Jah, see oli tõeline saatan. Sellest ajast saadik pole meil olnud ühtki rahulikku tundi — 
mitte ainustki. Tollest õhtust alates isa enam ei toibunudki ning nüüd on selle neetud 
Hudsoni pärast tema elutahe murtud ja süda purustatud.« 

»Mis võim sel Hudsonil siis oli?« 

»Jah, selle teadmise eest annaksin ma palju. Lahke, helde, hea isa — kuidas ta ometi 
säärase kaabaka meelevalda võis sattuda! Aga mul on nii hea meel, et sa tulid, Holmes. 
Ma usaldan suuresti sinu arvamust ja taktitunnet ning tean, et sa annad mulle head nõu.« 

Me kihutasime mööda siledat valget külateed, pikk luhariba küütles meie ees loojuva 
päikese punases valguses. Vasakut kätt jäävast metsatukast paistsid juba kõrged korstnad 
ja lipuvarras, mis tähistasid mõisahärra elupaika. 

»Isa võttis selle mehe tööle aednikuna,« ütles mu kaaslane, »ja siis edutati ta 
ülemteenriks, sest aedniku koht teda ei rahuldanud. Terve maja näis olevat tema 
meelevallas ning ta hulkus ringi ja tegi, mis tahtis. Toatüdrukud kaebasid, et ta joob 
ennast täis ja ropendab. Isa tõstis kõigil teenijatel palka, et neid ebameeldivusi heastada. 
Sel mehel oli kombeks võtta paat ja isa kõige 

parem püss ning käia väikestel jahiretkedel. Ja selle kõige juures oli tal kogu aeg 
säärane irvitav, mõnitav ja ülbe nägu peas, et olnuks ta noorem, oleksin ma talle juba 
ammu vastu lõugu andnud. Usu mind, Holmes, ma olen kogu selle aja pidanud ennast 
kõvasti vaos hoidma, ja nüüd tekib mul küsimus, kas ma ei oleks siiski tar-gemini teinud, 
kui ma oma tunnetele pisut rohkem voli oleksin andnud. 

Noh, asjad läksid üha hullemaks, ning see elajas Hudson muutus üha 
pealetükkivamaks, kuni ta juhtus ühel päeval minu juuresolekul isale häbematult 
vastama, ning ma haarasin tal natist kinni ja viskasin ta toast välja. Ta hiilis kaame näoga 
minema ning tema mürgine pilk tõotas rohkem halba kui selgesti välja öeldud ähvardu- 
sed. Ma ei tea, mis pärast seda minu vaese isa ja tema vahel aset leidis, aga isa tuli 
järgmisel päeval minu juurde ja küsis, kas ma ei paluks Hudsoni käest vabandust. Nagu 
sa arvata võid, ma keeldusin ning küsisin isalt, kuidas ta võib lasta säärasel närukaelal 
iseenda ja oma majakondsetega nii jultunult käituda. 

»Oh, kulla poiss,« vastas isa, »sul on hea rääkida, aga sa ei tea, millises olukorras ma 
olen. Kuid sa saad teada, Victor. Ma kannan hoolt, et sa saad teada, tulgu mis tuleb. Sa ei 
hakka oma vanast isast halvasti arvama, ega ju, poiss ?« Ta oli väga erutatud ning jäi 
terveks päevaks oma kabinetti ja ma nägin aknast, et ta kirjutas seal usinalt. 

Sel õhtul saabus minu arusaamist mööda suur vabanemine, sest Hudson teatas, et ta 
läheb meilt ära. Kui me pärast õhtusööki söögitoas istusime, astus ta sisse ja teatas oma 
kavatsusest poolpurjus inimese pehmel keelel. 

»Mul on Norfolkist kõrini,« lausus ta. »Lähen Hamp-shire'i härra Beddoesi juurde. 
Küllap on temal samuti suur rõõm mind näha.« 

»Ma loodan, Hudson, et sa ei lähe ära pahasena,« ütles isa nii taltsalt, et see ajas mul 
vere keema. 


»Mult pole veel vabandust palutud,« vastas Hudson pahuralt minu poole vaadates. 

»Victor, sa pead tunnistama, et oled seda tublit meest üpris jõhkralt kohelnud, « lausus 
isa mulle. 

»Vastupidi, ma arvan, et me oleme mõlemad tema suhtes erakordselt kannatlikud 
olnud,« kostsin ma. 

»Ah teie arvate siis nõnda?« kähvas mees. »Väga hea, semu. Seda me veel vaatame! « 

Ta looberdas toast välja ning lahkus pool tundi hilje meilt, jättes mu isa haletsusväärselt 
närveerima. Igal öö kuulsin ma, kuidas ta oma toas ringi kõndis, ning hoo tuli just siis, 
kui ta hakkas parajasti eneseusaldust tagas saama.« 

»Ja kuidas see juhtus?« 

»Kõige kummalisemal kombel. Eile õhtul tuli isal Fordinghami postitempliga kiri. Isa 
luges seda, haaras peast kinni ja hakkas toas ringiratast jooksma, otseku oleks ta arust ära. 
Kui ma ta lõpuks diivanile istum tõmbasin, olid tal suu ja silmalaud ühele küljele vilt 
ning ma mõistsin, et ta oli saanud rabanduse. Dokto Fordham tuli kohe meile. Me panime 
isa voodisse, ag halvatus on levinud, teadvuseletulekust ei ole mingi märki ning ma 
arvan, et me teda elusana eest ei leia. 

»Sa kohutad mind, Trevor!« hüüdsin ma. »Mis või olla seal kirjas, et see niisuguse 
jubeda tulemuse põhjustas?« 

»Mitte kui midagi. See ongi seletamatu. Sõnum oli absurdne ja tühine. Oh Jumal, minu 
kartused on tõeks osutunud!« 

Tema sõnade ajal sõitsime allee käänaku tagant välja ning nägime hääbuvas valguses, 
et majas olid kõig akende ette katted tõmmatud. Kui me ukse poole sööst sime, mu sõbra 
näol ahastav ilme, väljus majast must rõivastatud härra. 

»Millal see juhtus, doktor?« küsis Trevor. 

»Peaaegu kohe, kui te olite ära sõitnud.« 

»Kas isa tuli teadvusele?« 

»Ainult hetkeks lõpu eel.« 

»Kas ta mulle mingi sõnumi jättis ?« 

»Üksnes teate, et paberid on Jaapani kapikese tagumises laekas.« 

Mu sõber läks koos arstiga trepist üles isa tuppa, minaga jäin kabinetti, mu mõtted 
muudkui keerlesid selle loo ümber ning meeleolu oli mornim kui kunagi enne Milline 
minevik oli sel Trevoril, rusikavõitlejal, rännumehel ja kullakaevuril, ning kuidas oli ta 
sattunud selle hapu näoga meremehe meelevalda? Miks pidi ta lisaks minestama vihje 
peale pooleldi kustunud nimetähtedele 

tema käsivarrel, ning surema hirmust, saades kirja Fordinghamist? Siis meenus mulle, 
et Fordingham oli Hampshire'is, ning et härra Beddoes, keda meremees oli läinud 
külastama ilmselt raha väljapressimiseks, pidi samuti Hampshire'is elama. Kiri võis siis 
olla kas meremees Hudsonilt, kes teatas, et ta on reetnud selle häbiväärse saladuse, või 
härra Beddoesilt, kes hoiatas vana sõpra, et säärast reetmist on lähemal ajal oodata. Siia- 
maani tundus asi selge olevat. Kuidas sai aga poeg öelda, et kiri on tühine ja totter? 
Küllap ei saanud ta kirjast aru. See tähendab, et tegemist oli mingi leidliku salakirjaga, 
mille tähendus on hoopis teine, kui esmapilgul paistab. Ma pidin seda kirja nägema. Olin 
kindel, et kui seal on peidetud mõte, suutsin mina selle üles leida. Ma istusin ja 
mõtisklesin hämaruses terve tunni, kuni nuttev toatüdruk lõpuks lambi tõi, ning kohe 


tema kannul tuli mu sõber Trevor, kahvatu, kuid tasakaalukas, käes needsamad paberid, 
mis praegu mu põlvedel lebavad. Ta istus minu vastu, tõmbas lambi laua äärele ning 
ulatas mulle napi teate, mis oli kritseldatud, nagu te näete, üheleainsale halli paberi 
lehele. Sinna oli kirjutatud: »Kõik ulukiliha tellimused on nüüdseks juba läbi. See 
metsaülem Hudson, kellest keegi rääkis, sai nüüd kõik kärbsepaberi tellimused. Päästa 
tuleb sinu oma ema-faasani ja poegade elu.« 

Küllap oli minu nägu selle sõnumi esmakordsel lugemisel niisama jahmunud nagu teie 
nägu just äsja. Siis lugesin ma seda uuesti väga hoolikalt. Asi oligi ilmselt nõnda, nagu 
ma arvasin, ning selles kummalises sõna-kombinatsioonis pidi peituma mingi varjatud 
mõte. Või äkki oli säärastel sõnadel nagu »kärbsepaber« ja »ema-faasan« mõni 
kokkuleppeline tähendus? Säärane tähendus oleks meelevaldne ning selle peale ei saaks 
kuidagi tulla. Aga ometi ei tahtnud ma uskuda, et asi on nõnda, ning Hudsoni nime 
esinemine paistis viitavat, et ma olin kirja sisu õigesti ära arvanud ning selle saatja oli 
siiski Beddoes, mitte meremees. Ma püüdsin lugeda tagurpidi, kuid kombinatsioon »elu 
poegadex« ei mõjunud eriti julgustavalt. Seejärel püüdsin lugeda üht sõna vahele jättes, 
kuid ei. »kõik tellimused« ega »läbi metsaülemx ei tõotanud heita loole mingit valgust. 

Ja siis oli mul hetke jooksul mõistatuse lahendus käes ning ma nägin, et iga kolmas 
sõna esimesest alates 

andis teate, mis võis vana Trevori väga vabalt meeleheitele ajada. 

See hoiatus, mille ma nüüd oma kaaslasele lugesin, oli napp ja tihe: »Kõik on läbi. 
Hudson rääkis kõik. Päästa oma elu.« Victor Trevor peitis näo värisevatesse kätesse. 
»Küllap see vastab tõele,« ütles ta. »See on hullem kui surm, sest tegemist on millegi 
häbiväärsega. Aga mida tähendavad kõik need emafaasanid ja metsaülemad?« 

»Sõnumi seisukohast ei tähenda need midagi, aga meile võiksid need üpris palju öelda, 
kui meil ei oleks kirja autori väljauurimiseks muud võimalust. Nagu sa näed, hakkas ta 
kirjutama »Kõik ... on... läbis ja nii edasi. Hiljem pidi ta kokkulepitud salakirja kohaselt 
igasse lünka kaks sõna sobitama. Loomulikult kasutas ta esimesi sõnu, mis talle pähe 
tulid, ning kui nendest mitu jahipidamisele viitavad, siis võib olla enam-vähem kindel, et 
tegemist on kas kirgliku jahimehega või innuka tõuaretajaga. Kas sa tead midagi sellest 
Beddoesist?« 

»Nüüd, kus sa seda küsid,« vastas mu sõber, »meenub mulle, et mu vaene isa kutsuti 
igal sügisel Beddoesi kaitsealale jahti pidama.« 

»Siis tuleb kiri kahtlemata temalt,« ütlesin mina. »Nüüd jääb üle ainult teada saada, mis 
saladus see oli, mille avalikuks tegemisega meremees Hudson neid kahte jõukat ja 
lugupeetud meest näis ähvardavat.« 

»Paraku kardan ma, Holmes, et tegemist oli millegi pahelise ja häbiväärsega,« hüüatas 
mu sõber. »Aga sinu ees ei ole mul saladusi. Siin on tunnistus, mille mu isa kirjutas, kui 
ta mõistis, et Hudsoni poolt ähvardab teda käegakatsutav oht. Ma leidsin selle Jaapani 
kapikesest, nagu ta arstile ütles. Võta ja loe see mulle ette, sest mul endal pole jõudu ega 
julgust seda lugeda.« 

»Siin ongi need paberid, Watson, mis ta mulle ulatas, ning ma loen need teile ette, nagu 
ma lugesin need ette temale sel õhtul vanas kabinetis. Nagu te näete, on need varustatud 
pealiskirjaga »Mõned üksikasjad park-laev »Gloria Scottix reisi kohta tema Falmouthist 
väljumisest 8. oktoobril 1855 kuni tema hukkumiseni 6. novembril 15° 20) põhjalaiust, 
25° 14' läänepikkust. « Märkmed on esitatud kirja vormis ning kõlavad järgmiselt. 


»Mu kallis, kallis poeg, nüüd, kus lähenev häbisse langemine hakkab minu elu 
lõpuaastaid varjutama, võin 

ma kirjutada täiesti ausalt ja südamest, et mitte hirm karistuse ees ega oma positsiooni 
kaotamine krahvkonnas ega ka minu langemine kõigi silmis, kes mind tunnevad, ei 
põhjusta mulle kõige suuremat valu, vaid muretsema paneb mind mõte sellest, et sinul 
tuleks minu pärast punastada — sinul, kes sa armastad mind ja kellel on, ma loodan, 
olnud põhjust mind üksnes austada. Kui aga langeb see mõõk, mis on kogu aeg minu pea 
kohal rippunud, siis tahaksin, et sa loeksid seda ja saaksid minu enda käest teada, kui suur 
süüdlane ma olen olnud. Teiselt peolt aga, kui kõik peaks hästi minema (olgu 
Kõigevägevam Jumal armuline!) ja need paberid mingil põhjusel hävitamata jäävad ja 
sinu kätte satuvad, siis vannutan ma sind kõige nimel, mida sa pühaks pead, sinu kalli 
ema mälestuse nimel ja meid sidunud armastuse nimel, viska need tulle ning unusta 
otsekohe. 

Kui sinu silmad aga seda rida näevad, tean ma, et olen juba paljastatud ja vangi viidud, 
või veelgi tõenäolisemalt — sest sa ju tead, et mu süda on haige — on surm minu suu 
igaveseks lukku pannud. Mõlemal puhul on vaikimise aeg möödas ning iga sõna, mis ma 
sulle ütlen, on puhas tõde — vannun seda halastust lootes. 

Minu nimi, kulla poiss, ei ole Trevor. Nooruses oli mu nimi James Armitage, ning sa 
mõistad nüüd, milline šokk see oli, kui sinu sõber kolledžist ütles mulle mõne nädala eest 
midagi, millest ma arvasin, et ta on juhuslikult mu saladuse avastanud. Armitage'i nime 
all astusin ma ühe Londoni panga teenistusse ja Armitage'i nime all mõisteti mind 
Inglismaa seaduste rikkumises süüdi ja saadeti maalt välja. Ära mõista mind rangelt 
hukka, poiss. Tegemist oli nii-öelda auvõlaga, mis mul tuli tasuda, ning ma kasutasin 
tasumiseks raha, mis polnud minu oma, olles kindel, et jõuan selle tagasi panna, enne kui 
seda jõutakse märgata. Aga mind jälitas ebaõnn. Ma ei saanudki raha, millega olin 
arvestanud, ning arvete varasem kontrollimine paljastas puudujäägi. Sellesse loosse oleks 
võidud suhtuda leebelt, kuid kolmkümmend aastat tagasi järgiti seadust karmimalt kui 
praegu ning ma leidsin end oma kahekümne kolmandal sünnipäeval Austraaliasse 
suunduva parklaeva »Gloria Scott« tekivahes ahelais nagu ka ülejäänud kolmkümmend 
seitse vangi. 

Oli parajasti 1855. aasta, Krimmi sõda oli täies hoos 

ning vangilaevu kasutati enamasti transpordilaevadena Mustal merel. Seetõttu oli 
valitsus sunnitud kasutama vangide väljasaatmiseks väiksemaid ja vähem sobilikke laevu. 
»Gloria Scotti< oli pruugitud teekaubanduses Hiinaga, aga see oli vanamoeline, raske 
vööriga ja lai alus, ning uued kliprid olid ta välja tõrjunud. See oli viie-sajatonnise 
veeväljasurvega laev ning lisaks kolmekümne kaheksale vangile oli pardal veel 
kakskümmend kuus meeskonnaliiget, kaheksateist sõdurit, kapten, kolm kap-teniabi, arst, 
vaimulik ja neli vangivalvurit. Kui me Falmouthist teele asusime, oli meid kokku ligi 
sada hinge. 

Vangikongide vaheseinad ei olnud mitte paksust tammepuust, nagu on tavaline 
vangilaevadel, vaid üsna õhukesed ja nõrgad. Minu kõrval kongis, ahtri pool, oli mees, 
keda ma olin tähele pannud, kui meid mööda sadamasilda viidi. See oli noor mees, tal oli 
sile nägu, pikk kitsas nina ja üsna tugevad lõuapärad. Ta hoidis pead kehkjalt püsti, 
kõndis uhkeldavalt ning paistis eelkõige silma oma pikkusega. Arvan, et keegi meist ei 


oleks talle õlanigi ulatunud, ning olen kindel, et ta oli vähemasti kuus ja pool jalga pikk. 
Oli kummaline näha nii paljude kurbade ja väsinud nägude seas ühte, mis oli täis energiat 
ja otsusekindlust. Ta näis mulle valguskiirena lumetormis. Seega olin ma rõõmus, 
avastades, et ta on mu naaber, ning veelgi rõõmsam, kui kuulsin keset ööd kõrva ääres 
sosinat ning leidsin, et tal oli õnnestunud lõigata ava meid lahutavasse seina. 

»Terekest, vennas,« ütles ta. »Mis on sinu nimi ja mille eest sa siin oled?« 

Vastasin talle ning küsisin omakorda, kellega ma räägin. 

»Mina olen Jack Prendergast, « ütles ta, »ning jumala eest, küllap sa veel õnnistad minu 
nime, enne kui me lahku läheme.« 

Mäletasin tema kohtuasja, sest see oli veidi enne minu enda vahistamist tervel 
Inglismaal suurt sensatsiooni tekitanud. Ta oli heast perekonnast ja väga võimekas mees, 
kuid tema elukombed olid parandamatult kõlvatud, ning mingi leidliku ja riukalise 
süsteemiga oli ta Londoni parimatelt kaupmeestelt suuri rahasummasid välja petnud. 

»Ahaa! Sa mäletad minu kohtuasja!« hüüdis ta uhkelt. 

»Väga hästi mäletan.« 

»Siis võib-olla sa mäletad ka selle juures üht veidrat asjaolu ?« 

»Mis see oli?« 

»Ma olin saanud ligi veerand miljonit, eks ole?« 

»Nõnda öeldi küll.« 

»Aga tagasi ei saadud mitte pennigi, ega ju?« 

»Ei.« 

»Ja kus see raha sinu arust on?« küsis ta. 

»Pole aimugi,« vastasin mina. 

»Minu sõrme ja pöidla vahel,« hüüatas ta. »Pagan võtaks! Mul on rohkem naelasid, kui 
sul on peas juuksekarvu. Ja kui sul on raha, vennas, ja sa tead, kuidas sellega ringi käia ja 
šeda jagada, siis võid sa teha kõike. Ega sa ometi ei arva, et mees, kes suudab kõike, 
kavatseb kulutada püksitagumikku, istudes mingis haisvas laadungiruumis rotte täis, 
putukatest puretud ja hallitanud Hiina rannalaeva pardal. Ei, härra, niisugune mees hoo- 
litseb iseenda ja oma semude eest. Selle peale võid kihla vedada! Hoia tema lähedusse 
ning võid Piibli peal vanduda, et ta tõmbab sind sellest supist välja.« 

See oli tema kõnepruuk ning alguses mõtlesin ma, et see ei tähendanud midagi, aga 
natukese aja pärast, kui ta oli mind proovile pannud ja võtnud mult äärmise 
pühalikkusega vaikimisvande, andis ta mulle mõista, et tõesti oli olemas vandenõu laev 
vangide valdusse haarata. Kümmekond vangi olid selle sepitsenud, enne kui nad laevale 
tulid, Prendergast oli eestvedaja, ning tema raha oli liikumapanevaks jõuks. 

»Mul on partner,« ütles ta, «haruldaselt tubli mees, ustav surmani. Nodi on tema käes, 
ja mis sa arvad, kus ta praegu on? Ta on selle laeva vaimulik — ei keegi muu kui 
vaimulik! Ta tuli laevale, must kuub seljas, paberid korras ja kastis piisavalt raha, et osta 
ära terve see vana kosu kiilust peamasti nupuni. Meeskond on naha ja karvadega tema 
oma. Ta ostis nad kõige täiega, sai hinnaalandust, kuna tasus sularahas, ning ta tegi seda 
enne, kui nad ennast siia laevale munsterdasid. Tema poolel on ka kaks valvurit ja teine 
kapteniabi Mercer, ning ta oleks võinud osta ära ka kapteni, kui ta oleks arvanud, et asi 
seda väärt on.« 

»Mida meie siis tegema peame?x« küsisin ma. 


»Mis sa ise arvad?« vastas ta. »Me teeme nii mõnegi sõduri kuue punasemaks, kui 
rätsep kavatses.« 

»Aga nad on relvastatud, laususin ma. 

»Ja meie saame ka relvad, vennas. Igale mehepojale on paar püstoleid, ning kui me 
seda laeva meeskonna toetusega vallutada ei suuda, siis on aeg meid kõiki aadlipreilide 
internaatkooli saata. Sa räägid täna õhtul oma vasakpoolse naabriga ja vaatad, kas teda 
saab usaldada. « 

Ma rääkisingi ja leidsin, et mu teine naaber oli üsna samasuguses olukorras nagu ma 
ise, ainult et tema kuritegu seisnes võltsimises. Tema nimi oli Evans, kuid ta muutis 
hiljem nime nagu minagi ning on nüüd rikas ja jõukas mees Inglismaa lõunaosas. Ta oli 
valmis vandenõuga ühinema, sest see oli ainus pääsetee, ning enne kui olime üle lahe 
jõudnud, ei olnud saladusse pühendatud ainult kaks vangi. Üks oli nõrga iseloomuga ning 
me ei julgenud teda usaldada, teine oli kollatõves ning temast poleks meile mingit kasu 
olnud. 

Algusest peale ei takistanud miski meil laeva enda kätte võtmast. Meeskond, oli kamp 
kaabakaid, kes olid just selleks otstarbeks välja valitud. Valevaimulik käis meie kongides 
meid manitsemas, kaasas must kott, milles pidid olema vaimulikud brošüürid, ning ta 
käis nii tihti, et kolmandaks päevaks olime kõik peitnud oma voodijalutsisse viili, paari 
püstoleid, naela püssirohtu ja kakskümmend padrunit. Kaks valvurit olid Prendergasti 
käsilased ning kapteni teine abi oli tema parem käsi. Meie vastaspoolel olid ainult kapten, 
kaks kapteniabi, kaks valvurit, leitnant Martin, tema kaheksateist sõdurit ja arst. Kuigi 
õnnestumine oli kindel, ei jätnud me siiski ühtki ettevaatusabinõud tarvitusele võtmata 
ning otsustasime teha öise äkkrünnaku. Ülestõus toimus aga siiski kiiremini, kui me 
olime oodanud, ning põhjus oli järgmine. 

Ühel õhtul umbes kolmandal teeloleku nädalal oli arst tulnud vaatama ühte haiget 
vangi; ta pani käe tema koi alla ning puudutas püstoleid. Kui ta oleks vait olnud, oleks ta 
võinud kogu meie ettevõtmise nurja ajada, aga ta oli närviline mehike ning hüüatas 
seepärast üllatunult ja läks näost nii kaameks, et vang mõistis ühe hetke jooksul, mis oli 
juhtunud, ning rabas arstist kinni. Enne 

kui mehike jõudis kisa tõsta, pandi talle tropp suhu ning ta seoti voodi külge. Ta oli 
tekile viiva ukse lukust lahti keeranud ning me tormasime sealt välja. Kaks vahimeest 
lasti maha nagu ka kapral, kes jooksis vaatama, mis on lahti. Kajutiukse taga olid veel 
kaks sõdurit, kes katsusid tääke püssi otsa kinnitada, sest näis, et nende püssid ei olnud 
laetud, ning nad lasti maha. Siis tormasime kaptenikajuti poole, aga kui me ukse lahti 
lükkasime, kostis seest prahvatus ning kapten lebas kajutis, ajud laiali Atlandi ookeani 
kaardil, mis oli laua külge kinnitatud, vaimulik aga seisis tema kõrval, suitsev püstol 
käes. Meeskond oli mõlemad kapteniabid kinni võtnud ning asi näis olevat otsustatud. 

Paraadkajut oli kaptenikajuti kõrval ning me kõik kogunesime sinna, istusime 
diivanitele ja rääkisime läbisegi, sest vabanemisrõõm tegi meid pööraseks. Ümberringi 
olid kapid, ning valevaimulik Wilson lõi ühe ukse sisse ja tõmbas välja kümmekond 
pudelit pruuni šerrit. Lõime pudelitel kaela maha, valasime veini teeklaasidesse ning 
hakkasime seda just kurku kallama, kui meie kõrvus kõlas igasuguse hoiatuseta 
musketimürin ja salong paiskus nii suitsu täis, et me ei näinud isegi üle laua. Kui suits 
hajus, olid salongist järel ainult riismed. Wilson ja veel kaheksa meest väänlesid üksteise 
otsas põrandal ning laual segunenud veri ja pruun šerri ajavad mul südame pahaks veel 


praegugi, kui ma sellele mõtlen. See vaatepilt heidutas meid nii, et oleksime arvatavasti 
oma ettevõtmisest loobunud, kui poleks olnud Prendergasti. Ta möirgas nagu härg ning 
tormas ukse poole, kõik ellujäänud tema kannul. Jooksime välja ning nägime ahtritekil 
leitnanti ja tema kümmet meest. Laeaken salongi laua kohal oli olnud irvakil ning nad 
olid tulistanud meid sellest pilust. Me tabasime nad enne, kui nad jõudsid püsse uuesti 
laadida; nad võitlesid mehiselt, kuid meie olime ülekaalus ning viie minuti pärast oli kõik 
lõppenud. Mu Jumal! Küll sel laeval toimusid alles tapatalgud! Prendergast märatses 
nagu kurat, tõstis sõdurid üles otsekui lapsed ja viskas nad elusalt või surnuna üle parda. 
Üks rängalt haavatud seersant ujus veel üllatavalt kaua aega, kuni keegi talle halastusest 
kuuli pähe laskis. Kui võitlus oli läbi, ei olnud laeval meie vaenlastest kedagi peale 
valvurite, kapteniabide ja arsti. 

Nende pärast tekkiski suur tüli. Meie hulgas oli mitu meest, kes olid küll tagasivõidetud 
vabaduse üle rõõmsad, kuid ei tahtnud endale mõrva hinge peale võtta. Üks asi oli see, 
kui notiti maha musketitega relvastatu sõdurid, aga hoopis teine asi oli vaadata pealt, 
kuidas inimesi külmavereliselt tapeti. Kaheksa meist, viis vangi ja kolm meremeest, 
ütlesid, et nemad seda juhtuda eij1 lase. Prendergasti ja tema pooldajate meelt ei olnud 
agaä võimalik muuta. Me võime ennast ainult siis kindlalt tunda, ütles ta, kui teeme platsi 
puhtaks, ning ta ei tahtnud jätta võimalust, et keegi kohtus meie vastu tunnistusi oleks 
andnud. Me oleksime äärepealt vangide saatust jaganud, aga lõpuks ütles Prendergast, et 
kui me tahame, võime võtta paadi ja minna oma teed. Haara sime sellest pakkumisest 
kinni, sest meil oli nende verejanust kõrini ning me mõistsime, et tapatalgud polnud veel 
lõppenud. Meile igaühele anti madrusevarustus, barrel vett, kaks kasti, ühes soolaliha ja 
teises kuivikud, ning kompass. Prendergast viskas meile kaardi öeldes, et me oleme. 
meremehed, kelle laev hukkus 15° põhjalaiust ja 25° läänepikkust, siis lõikas ta 
kinnitusköie läbi ja laskis meil minna. 

Ja nüüd, kallis poeg, jõuan ma oma 100 kõice üllatavama osa juurde. Meremehed olid 
vinnanud vööriraa ülestõusu ajal pakki, aga kui meie neist lahkusime, tegid nad purje 
uuesti lahti, ning et puhus kerge kirdetuul, siis hakkas parklaev meist aeglaselt 
eemalduma. Meie paat puhkas kerkides ja vajudes pikkadel siledatel kordlainetel ning 
Evans ja mina, kes me olime seltskonnas kõige haritumad, istusime sootide peal, 
püüdsime oma asukohta kindlaks määrata ja kaalusime, millise ranniku poole me 
peaksime suunduma. See oli hea küsimus, sest Cabo Verde oli meist umbes viissada miili 
põhja pool. Aafrika rannik ligi seitsesada miili idas. Kuna tuul hakkas põhja pöörduma, 
mõtlesime üldiselt, et Sierra Leone võib olla parim võimalus, ning keerasime paadiotsa 
sinnapoole,- parklaevast paistsid sel ajal peaaegu ainult mastid meie tüürpoordi kaares. 
Kui me parajasti sinnapoole vaatasime, nägime äkitselt, kuidas laeva kohale kerkis paksu 
musta suitsu pilv, mis rippus silmapiiril nagu koletislik puu. Mõni sekund hiljem kõlas 
meie kõrvus otsekui äikesemürin, ning kui suits hajus, ei olnud »Gloria Šcottist« enam 
jälgegi järel. Hetke jooksul 

keerasime paadinina uuesti ringi ja sõudsime kõigest jõust paika, kus veel püsiv vine 
õnnetuskohta tähistas. 

Meil läks sinna jõudmisega hulk aega ning me kartsime alguses, et oleme hiljaks jäänud 
ja meil polegi kedagi päästa. Pilbasteks purunenud paat ning lainetel tõusvad ja vajuvad 
kastid ja purjepeelide tükid näitasid meile, kus laev oli põhja vajunud, kuid ühestki 


ellujäänust polnud jälgegi ning me pöördusime meeleheitel minekule, kui kuulsime 
appikarjet ning nägime eemal mingit laevarusu, millel lebas inimene. Kui me ta paati 
tõmbasime, osutus ta Hudsoni-nimeliseks meremeheks, kes oli nii põletada saanud ja 
kurnatud, et ta suutis alles järgmisel hommikul jutustada, mis oli juhtunud. 

Näib, et pärast meie lahkumist olid Prendergast ja tema jõuk asunud .allesjäänud viit 
vangi tapma. Kaks valvurit lasti maha ja visati üle parda, sama juhtus ka kapteni 
kolmanda abiga. Prendergast laskus siis vahe-tekile ja lõikas oma käega õnnetu arsti kõri 
läbi. Jäänud oli üksnes kapteni esimene abi, kes oli vapper ja teokas mees. Kui ta nägi, et 
vang tuli tema poole, verine nuga käes, heitis ta kõrvale nöörid, mis tal oli kuidagi 
õnnestunud lahti teha, tormas piki tekki ja hüppas ahtri-trümmi. Kümmekond vangi, kes 
laskusid teda otsides trümmi, püstolid käes, leidsid ta istumas, tikutoos peos, lahtise 
püssirohutünni kõrval, mis oli üks sajast tünnist pardal, ning tõotamas, et ta laseb kõik 
õhku, kui teda mingil moel kimbutatakse. Hetk hiljem kõlas plahvatus, kuigi Hudsoni 
meelest põhjustas selle pigem mõne vangi eksinud kuul kui kapteniabi tikk. Olgu 
põhjuseks mis tahes, see oli »Gloria Scottk ning teda oma valduses hoidva inimrämpsu 
lõpp. 

Niisugune, mu kallis poiss, on lühidalt see hirmus lugu, millesse ma olin segatud. 
Järgmisel päeval korjas meid üles prikk »Hotspurx<, mis oli teel Austraaliasse ning mille 
kapten uskus kohe, et me olime hukkunud reisilaevalt pääsenud. Vangilaev »Gloria 
Scott< loeti admiraliteedis merel kaotsi läinuks ning tema tegelik saatus pole kunagi välja 
tulnud. Suurepärase reisi järel pani »Hotspur« meid maale Sydney's, kus Evans ja mina 
muutsime nime ning suundusime kullakaevandustesse, kus meil ei olnud raske 
igasugustest rahvustest inimeste hulgas oma endisest elust vabaneda. Ülejäänust pole mul 
vaja rääkida. Me saime jõukaks, reisisime, tulime 

rikaste kolooniaasukatena tagasi Inglismaale ja ostsime maavaldused. Oleme üle 
kahekümne aasta elanud rahulikku ja kasulikku elu ning lootsime, et meie minevik on 
igaveseks maha maetud. Kujutle siis mu tundeid, kui; ma tundsin meile tulnud 
meremehes otsekohe ära tüübi, kelle me olime laevarusudelt paati võtnud. Ta oli meid 
kuidagi üles leidnud ning otsustanud meid šantažeerida. Sa saad nüüd aru, mispärast ma 
püüdsin temaga rahulikult läbi saada, ning sa tunned mulle mingil määral kaasa mind 
haaranud hirmu pärast nüüd, kus ta on ähvardades oma teise ohvri juurde läinud.« 

Selle alla oli kirjutatud nii väriseva käega, et kiri oli vaevalt loetav: »Beddoes kirjutab 
salakirjas, et H. on kõik rääkinud. Armas Jumal, heida meie hingedele armu!« 


See oli lugu, mille ma lugesin tol ööl Victor Trevorile ette, ning ma arvan, Watson, et 
antud olukorras oli see üsna erutav. Noormees oli murest murtud ja läks Terai 
teeistandusse tööle, kus tal läheb hästi, nagu ma oleu kuulnud. Mis aga puutub 
meremehesse ja Beddoesi, siis ei olnud neist kummastki pärast hoiatuskirja kirjutamise 
päeva midagi kuulda. Mõlemad kadusid täielikult ja jäljetult. Politseisse ei olnud keegi 
kaebust esitanud, nii et Beddoes oli pidanud ähvardust juba tehtud teoks. Hudsonit oli 
nähtud ringi luusimas ning politsei meelest oli ta Beddoesi tapnud ja põgenenud. Mina ise 
usun, et tõde on risti vastupidine. Arvan, et kõige tõenäolisemalt oli ahastusse aetud ja 
end juba reedetuks pidav Beddoes Hudsonile kätte maksnud ja põgenenud Inglismaalt 
kogu rahaga, mis tal õnnestus saada. Niisugused on selle juhtumiga seotud faktid, 


doktor, ning kui neist on teie kogus kasu, annan need kahtlemata hea meelega teie 
käsutusse.« 


V. MUSGRAVE'i RITUAAL 


Minu sõbra Sherlock Holmesi iseloomus rabas mind alati see vastuolu, et kuigi ta oli 
oma mõtlemismeetodites maailma kõige täpsem ja metoodilisem inimene, ning kuigi ka 
tema rõivastumismaneeris ilmnes teatud tagasihoidlik peenutsemine, oli ta oma 
igapäevases elus nii lohakas, et võis oma kaasüürniku hulluks ajada. See ei tähenda 
sugugi, et ma oleksin ise väga suur korraarmas-taja. Rahutu elu Afganistanis, mis 
võimendas mu loomupäraseid boheemlikke kalduvusi, oli teinud mind palju lodevamaks, 
kui oli arstile sobilik. Aga minu jaoks on olemas teatud piir, ning kui ma näen inimest, 
kes hoiab oma sigareid kivisöekorvis, tubakat pärsia tuhvli ninas ja vastamata kirju 
liigendnoaga puust kaminasimsi külge löödult, siis hakkan ma ennast vooruslikkuse 
tipuks pidama. Ma olen ka alati arvanud, et märkilask-mine peab olema rangelt õues 
praktiseeritav ajaviide, ning kui Holmes istus mingis oma veidras tujus tugitoolis, 
kiirpäästikuga püstol käes ja sada padrunit sealsamas, ning kaunistas vastasseina 
patriootilise kuuliaukudest kirjaga V. R.*, siis oli mul tunne, et sellest ei paranenud meie 
toa õhkkond ega väljanägemine. 

Meie toad olid alalõpmata täis igasuguseid kemikaale ja kriminaallugudest säilinud 
esemeid, millel oli kombeks sattuda üllatavatesse kohtadesse ja ilmuda võitoosi või isegi 
veel vähem soovitavatesse paikadesse. Aga kõige kõvemaks pähkliks olid Holmesi 
paberid. Tal oli suur vastumeelsus dokumentide hävitamise suhtes, eriti puudutas see 
tema endiste juhtumitega seotud pabereid, kuid ometi suutis ta ainult kord aasta või kahe 
jooksul koguda piisavalt energiat nende märgistamiseks ja kordaseadmiseks, sest nagu 
ma olen kusagil nendes seose- 

tutes memuaarides maininud, järgnesid tema jõulistele energiapuhangutele, mille 
jooksul ta sooritas need märkimisväärsed kangelasteod, millega tema nime seotakse, 
letargiahood, mis tähendas, et ta lebas oma viiuli ja raamatutega diivanil ega liikunud 
õieti rohkem kui diivani juurest laua juurde. Nii kuhjusidki kuu kuu järel tema paberid, 
kuni kõik toanurgad olid täis käsikirjapatakaid, mida ei tohtinud mingil tingimusel 
põletada ning mida ei tohtinud ära panna keegi teine peale nende omaniku. Kui me ühel 
talveõhtul koos kamina ees istusime ja Holmes oli lõpetanud väljalõigete kleepimise 
albumisse, tegingi ma ettepaneku, et ta võiks kahe järgmise tunni jooksul meie toa pisut 
elamiskõlbulikumaks muuta. Ta pidi tunnistama, et minu palve oli õigustatud, ning läks 
üsna nukra näoga oma magamistuppa, tuli peagi tagasi enda järel suurt plekk-kasti 
vedades. Ta seadis kasti keset põrandat, istus selle ette pingile ning võttis kaane pealt. Ma 
nägin, et kast oli juba kolmandiku võrra täis paberirulle, mis olid ükshaaval punase 
paelaga kinni seotud. 

»Siin on juba küllalt palju juhtumeid, Watson,< ütles ta mulle kavala näoga otsa 
vaadates. »Kui te vaid teaksite, mis mul kõik siin kastis on, küllap te paluksite, et ma üht- 
teist välja võtaksin, mitte aga ei paneks uusi pabereid sisse.« 

»Tähendab, need on siis varasemate juhtumite ülel tähendused?« küsisin ma. »Olen 
tihti soovinud, et mm oleks nende kohta märkmeid.« 


»Jah, kulla noormees, kõik see sai tehtud liiga vara, enne kui mu elulookirjutaja oli 
tulnud mind ülistama! Ta tõstis õrnalt ja hellitavalt üht paberirulli teise järel »Need 
juhtumid ei olnud kõik edukad, Watson,< ütlel ta. »Aga nende hulgas on mõnigi tore 
probleem. Siin on kirjas Tarletoni mõrvad, siin veinikaupmees Vamberry juhtum, vana 
venelanna mõistatus, alumiiniumkarguga seotud ainulaadne lugu, täielik jutustus 
kompjalaga Rico-lettist ja tema jõledast naisest. Ja siin — ahaa, vaat see on tõesti üsna 
recberche.«* 

Ta pistis käe kastipõhja ning tõi nähtavale väikese puust lükandkaanega karbikese, 
sellise, milles hoitakse laste mänguasju. Karbikesest võttis ta välja kortsunud 

* peen, valitud (pr. Kk.) 

paberilehe, vanaaegse vaskvõtme, puupulga, mille küljes oli nöörikera, ja kolm vana 
roostetanud metallketast. 

»Noh, noormees, mida te neist asjadest arvate?« küsis ta ja naeratas mu näoilmet nähes. 

»Kummaline kollektsioon.« 

»Väga kummaline, ning lugu, millega need asjad on seotud, tundub teile kindlasti 
veelgi kummalisem.« 

»Neil reliikviatel on siis oma ajalugu ?« 

»Seda küll, ning võib öelda, et need ise ongi ajalugu.* 

»Mida te sellega mõtlete?« 

Sherlock Holmes võttis esemed ükshaaval pihku ja ladus need lauaservale ritta. Siis 
istus ta uuesti toolile ja laskis rahuloleval pilgul neist üle käia. 

»Need esemed,« ütles ta, »on ainsad asjad, mis ma jätsin endale mälestuseks 
Musgrave'i rituaali juhtumist.« 

Olin kuulnud teda rohkem kui korra seda juhtumit mainivat, kuigi mul ei olnud kunagi 
õnnestunud üksikasju teada saada. »Ma oleksin rõõmus, « laususin ma, »kui te mulle 
sellest jutustaksite.« 

»Ja jätaksin paberid koristamata?« hüüatas ta üleannetult. »Teie korraarmastus, 
Watson, ei ole siiski vankumatu. Aga mul oleks hea meel, kui te lisaksite selle juhtumi 
oma annaalidesse, sest selles on jooni, mis teevad juhtumi täiesti ainulaadseks Inglismaa 
ja ma usun, et ka kõigi teiste maade kuriteokroonikates. Minu tühiste saavutuste loetelu 
oleks ilma selle erakordse loota kindlasti puudulik. 

Te võib-olla mäletate, kuidas »Gloria Scotti< lugu ja minu vestlus õnnetu mehega, kelle 
saatusest ma teile rääkisin, pöörasid esmakordselt mu tähelepanu elukutsele, millest on 
saanud minu elutöö. Teie näete mind nüüd, kus mu nimi on saanud tuntuks lähedal ja 
kaugel ning kus avalikkus ja politseijõud tunnustavad mind kui viimast 
apellatsioonikohust kahtlaste juhtumite puhul. Isegi siis, kui te õppisite mind tundma 
selle loo käigus, mille te olete jäädvustanud »Etüüdis punases«, olin ma juba loonud 
märkimisväärsed, ehkki mitte eriti tulutoovad sidemed. Seetõttu on teil peaaegu võimatu 
mõista, kui raske mul oli alguses ning kui kaua ma pidin ootama, enne kui mul õnnestus 
edu saavutada. 

Kui ma Londonisse elama asusin, oli mu korter Montague Streetil, just Briti Muuseumi 
nurga taga, ning 

seal ma ootasin, täites oma liiga rikkalikku vaba aega kõigi nende teadusalade 
uurimisega, mis võisid mi töövõimet suurendada. Vahetevahel pöörduti minu poole 


lahendamist vajavate juhtumitega, peamiselt vana ülikoolikaaslaste vahendusel, sest 
viimastel ülikooliaastatel räägiti seal minust ja minu meetoditest palju. Kolmas säärane 
juhtum oligi seotud Musgrave'i rituaali ning selle ainulaadse sündmusteahela vastu 
tekkinud huviga ning kaalulolevate tähtsate küsimustega seostangi ma esimesi samme 
oma praeguse positsiooni poole. 

Reginald Musgrave oli käinud minuga ühes kolledž ning ma olin olnud temaga 
põgusalt tuttav. Ta ei olnu teiste üliõpilaste seas populaarne, kuigi mulle oli ala tundunud, 
et see, mida peeti uhkuseks, oli tegelikul katse varjata äärmist loomupärast ujedust. 
Välimuselt oli ta ülimalt aristokraatlik, kõhn, peene ninaga, suurte sil madega, rauge, 
kuid ometi viisaka käitumisega. Ta oi tõepoolest kuningriigi ühe kõige vanema suguvõsa 
järel tulija, kuigi tema perekond pärines nooremast pojas ning oli kuueteistkümnendal 
sajandil põhjapoolsetes Musgrave'idest lahku löönud ja asunud Lääne-Sussexisse, kus 
Hurlstone'i härrastemaja on vist kõige vanem asus tatud hoone krahvkonnas. Tundus, et 
Reginald Musgrave'ile oli sünnikohast midagi külge jäänud, ning ig; kord, kui ma 
vaatasin tema kahvatut innukat nägu või tema peahoiakut, seostusid mul sellega hallid 
võlvkaared, suured keskpiidaga aknad ja kogu see lossitorni kõrgeauline feodaalne koli. 
Sattusime mõnel korral juttu ajama ning ma mäletan, et rohkem kui korra väljendas ta 
elavat huvi minu vaatlus- ja järeldusmeetodite vastu. 

Ma ei olnud teda neli aastat näinud, kui ta ühel hommikul minu Montague Streeti 
korterisse astus. Ta oli vähe muutunud, riietatud oli ta nagu noor moemees — tal olid 
alati keigari kalduvused olnud —,, ja tal oli ka sama vaikne leebe käitumismaneer, 
millega ta oli varem silma paistnud. 

»Kuidas teil on läinud, Musgrave?« küsisin ma, kui me olime teineteisel südamlikult 
kätt surunud. 

»Küllap te kuulsite minu vaese isa surmast,« vastas ta, »surm tabas teda kaks aastat 
tagasi. Sellest ajast saadik on mul muidugi tulnud Hurlstone'i valduste eest hoolt kanda, 
ning kuna ma kuulun veel ka oma ringkonna nõukogusse, olen ma elanud kiiret elu. Aga 
nagu 

ma aru saan, Holmes, rakendate teie nüüd praktikas neid võimeid, millega teil oli 
kombeks meid jahmatada ?« 

»Jah, ma olen otsustanud ennast mõistuse abil ära elatada.« 

»Mul on rõõm seda kuulda, sest praegu oleks teie nõuanne mulle ülimalt väärtuslik. 
Meil on Hurlstone'is väga kummalisi asju juhtunud, aga politseil pole läinud korda neile 
valgust heita. Tegemist on tõesti väga eriskummalise ja seletamatu iooga.« 

»Te võite kujutleda, Watson, millise erutusega ma teda kuulasin, sest näis, et minu 
käeulatusse on jõudnud just see juhus, mida ma olin kõik need tegevusetult veedetud 
kuud oodanud. Sisimas uskusin, et suudan saavutada edu seal, kus teisi tabas 
ebaõnnestumine, ning nüüd oli mul võimalus ennast proovile panna. 

»Palun andke mulle teada loo üksikasjad,« hüüdsin ma. 

Reginald Musgrave istus minu vastu ja pani põlema sigareti, mille ma olin tema poole 
lükanud. 

»Teil oleks tarvilik teada,« alustas ta, »et kuigi ma olen poissmees, tuleb mul pidada 
Hurlstone'is märkimisväärselt palju teenreid, sest see ruumikas ja vana maja nõuab suurt 
hoolitsust. Mulle kuulub ka kaitseala ning faasanijahi hooajal korraldan ma tavaliselt peo, 
nii et mul ei kõlba olla liiga väikese teenijaskonnaga. Kokku on majas kaheksa 


teenijatüdrukut, kokk, ülemteener, kaks lakeid ja jooksupoiss. Aias ja tallides on muidugi 
oma personal. 

Nendest teenritest on kõige kauem meie teenistuses olnud ülemteener Brunton. Kui mu 
isa ta palkas, oli ta noor töötu kooliõpetaja, aga väga energiline ja kindla iseloomuga 
mees, ning peagi muutus ta majapidamises täiesti asendamatuks. Ta on pikka kasvu ja 
ilus, tal on avar laup, ning kuigi ta on olnud meie teenistuses kakskümmend aastat, ei saa 
ta praegu olla üle neljakümne. Tema isiklikke omadusi ja erakordseid andeid arvestades 
— sest ta kõneleb mitut keelt ja mängib peaaegu igat pilli — on imestusväärt, et ta on 
oma kohaga nii kaua rahul olnud, aga küllap tal on mugav elu ning ta ei viitsi seda 
muutma hakata. Hurlstone'i ülemteenrit mäletavad kõik, kes meil külas käivad. 

Sellel täiuslikkuse kehastusel on aga üks viga. Ta on 

väikest viisi seelikukütt ning te võite kujutleda, et temasugusel mehel pole väikses 
maakohas kuigi raske seda osa etendada. Kuni ta oli abielus, oli kõik korras, aga sellest 
ajast saadik, kui ta leseks jäi, pole pahandustel otsa ega äärt. Mõne kuu eest lootsime, et 
ta võtab uuesti naise, sest ta kihlus Rachel Howellsiga, meie teise toatüdrukuga, kuid 
nüüd on ta tüdruku maha jätnud ja hakanud kurameerima Janet Tregellisega, metsaülema 
tütrega. Rachel — kes on väga tubli tüdruk, kuid Walesist pärit ja kergesti erutuv — jäi 
raskesse peaajupõletikku ning käib nüüd majas ringi — või käis eilseni — nagu oma 
endise mina aukus silmadega vari. See oli meie esimene draama Hurlstone'is, kuid peagi 
pani järgmine juhtum meid seda unustama, ning sellele eelnes omakorda ülemteener 
Bruntoni häbisse langemine ja töölt lahti laskmine. 

See juhtus nõnda. Ma ütlesin juba, et Brunton on arukas, ning seesama arukus tõigi 
kaasa tema languse sest tundub, et see tekitas temas täitmatu uudishim asjade vastu, mis 
põrmugi temasse ei puutunud. Mul ei olnud aimugi, kui kaugele ta oma uudishimus võib 
minna, kuni pelk juhus mu silmad avas. 

Ma mainisin, et maja on suur. Möödunud nädalal ühel päeval — täpsemini neljapäeva 
õhtul — ei suutnud ma uinuda, sest olin rumalast peast pärast õhtusööki tass kanget cafe 
noir'i* joonud. Olles võidelnud unetusega kella kaheni öösel, tundsin ma, et asi on täiest 
lootusetu, tõusin üles ja panin küünla põlema, kavatsedes pooleliolevat romaani lugeda. 
Raamat oli aga jäänud piljardituppa, seetõttu tõmbasin hommikukuue selga ja läksin seda 
tooma. 

Piljardituppa jõudmiseks pidin ma trepist alla minema ning kõndima läbi koridori, mis 
viis raamatukogusse ja relvaruumi. Te võite kujutleda, milline oli minu üllatus, kui ma 
nägin sinna koridori vaadates raamatukogu lahtisest uksest paistvat valguskuma. Olin ise 
enne magamaminekut seal tule kustutanud ja ukse kinni pannud. Loomulikult mõtlesin 
ma kõigepealt, et tegemist on murdvarastega. Hurlstone'i koridoriseinad on suures osas 
kaunistatud vanade trofeerelvadega. Ma haarasin pihku ühe sõjakirve, jätsin küünla 
maha, hiilisin kiki- 

* must kohv (pr. k.) 

varvul mööda koridori edasi ja piilusin lahtisest uksest sisse. 

Raamatukogus oli ülemteener Brunton. Ta istus täiesti rõivastatult tugitoolis, põlvel 
paberileht, mis nägi välja nagu kaart, ning otsmik sügavais mõtteis käele toetatud. Ma 
seisin, jahmatusest tumm, ja jälgisin teda pimedusest. Peenike vahaküünal lauaserval 
heitis nõrka valgust, millest mulle piisas nägemaks, et ta oli täiesti rõivastatud. Äkitselt 


tõusis ta minu nähes püsti, läks seina ääres asuva kirjutuslaua juurde, keeras selle lukust 
lahti ja tõmbas ühe sahtli välja. Sahtlist võttis ta paberilehe, läks oma tooli juurde tagasi, 
laotas paberi küünla kõrvale lauaservale ning hakkas seda tähelepanelikult uurima. 
Nördimus, mida tekitas minus meie perekonna-dokumentide säärane rahulik uurimine, 
sai minust sedavõrd võitu, et ma astusin sammu ettepoole ning Brunton nägi pilku tõstes 
mind uksel seismas. Ta kargas püsti, nägu hirmust kaame, ning peitis põue kaardiga 
sarnaneva dokumendi, mida ta oli enne silmitsenud. 

»Ah nii!« ütlesin mina. »Ah nõnda te tasutegi usalduse eest, mida me oleme teile 
osutanud. Te lahkute homme minu teenistusest.« 

Brunton kummardas täiesti löödud mehe ilmel ning hiilis minust sõnatult mööda. 
Küünal oli ikka veel laual ning selle valgel heitsin ma pilgu paberile, mille ta oli 
kirjutuslaua sahtlist võtnud. Minu üllatuseks ei olnud see mingi tähtis dokument, vaid 
lihtne koopia küsimustest ja vastustest veidra vana kombe täitmisel, mida nimetatakse 
Musgrave'i rituaaliks. See on meie perekonna kombetalitus, mille on teinud sajandite 
vältel täisealiseks saamisel läbi iga Musgrave — asi, mis pakub huvi ainult meie 
perekonnale ja võib nagu meie vapikilbid ja -kujundid olla kuigivõrd oluline ka 
arheoloogidele, mingit praktilist kasutust sel aga küll ei ole.« 

»Tuleme hiljem selle dokumendi juurde tagasi, « ütlesin mina. 

»Kui te seda tõesti vajalikuks peate,« vastas Musgrave kõhklusvarjundiga. »Kuid et 
jutuga edasi minna — keerasin kirjutuslaua uuesti lukku võtmega, mille Brunton oli 
maha jätnud, ning hakkasin parajasti minekule pöörduma, kui nägin imestusega, et 
ülemteener on tagasi tulnud ja seisab minu ees. 

»Härra Musgrave!« hüüdis ta erutusest käheda häälega. 

»Härra, ma ei suuda häbistamist taluda. Olen alati olnud uhkem, kui mu seisusele 
kohane, ning häbi tapaki mind. Minu surm jääb teie südametunnistusele, härra - tõsijutt 
—, kui te mind meeleheitele ajate. Kui te ei saa mind pärast juhtunut edasi teenistusse 
jätta, siis, jumala pärast, laske ma ütlen, et ma lähen kuu aja pärast ise ära, otsekui 
sünniks see mu omal vabal tahtel. Seda suudaksin ma välja kannatada, aga mitte seda, et 
mind visatakse välja kõigi inimeste ees, keda ma nii hästi tunnen.« 

»Te ei vääri kuigivõrd vastutulelikkust, Brunton,« vastasin ma. »Teie käitumine oli 
väga nurjatu. Et te olete aga kaua meie perekonda teeninud, ei soovi ma teie avalikult 
häbistada. Ainult et kuu on liiga pikk aeg Lahkuge nädala pärast ja põhjendage seda, 
kuidas soovite.« 

. »Ainult nädal, härra?« hüüdis ülemteener ahastavalt »Kaks nädalat — öelge vähemalt 
kaks nädalat!« 

»Nädal,« kordasin ma, »ja võite võtta, arvesse, et teie 
on väga leebelt koheldud.« 

Ta hiilis minema, pea rinnale vajunud, nagu murtud mees, mina aga kustutasin tule ja 
läksin tagasi oma tuppa. 

Kahel päeval pärast seda täitis Brunton väga usinalt oma kohustusi. Ma ei vihjanud 
kuidagi juhtunule ning ootasin mõninga uudishimuga, kuidas ta kavatseb oma häbi 
varjata. Kolmandal hommikul aga ei ilmunud ta pärast hommikueinet mult päevaks 
juhtnööre saama. Kui ma söögitoast välja astusin, juhtusin ma nägema toatüdruk Rachel 
Howellsit. Ma ütlesin teile, et ta oli hiljuti haige olnud, ning nägi välja nii 
haletsusväärselt kahvatu ja nõrk, et ma sõitlesin teda tööle tulemise pärast. 


»Sa peaksid voodis olema, « ütlesin ma. »Tule siis oma tööd tegema, kui sa oled 
tugevam.« 

Ta vaatas mulle otsa nii imeliku näoga, et ma hakkasin kahtlustama, kas mitte tema aju 
pole kahjustada saanud. 

»Ma olen küllalt tugev, härra Musgrave,« vastas ta. 

»Vaatame, mida arst ütleb,« kostsin mina. »Ära kauemaks tööle jää, kui alla lähed, ütle 
Bruntonile lihtsalt, et ma tahan teda näha.« 

»Ülemteener on läinud,« ütles toatüdruk. »Läinud! Läinud kuhu?« 

»Ta on läinud. Keegi ei ole teda näinud. Ta ei ole oma toas. Oo jaa, ta on läinud!« 
Rachel nõjatus vastu seina ja kriiskas naerda, mina aga kiirustasin sellest äkilisest 
hüsteeriahoost kohkununa kella juurde, et abi kutsuda. Ikka veel kriiskav ja nuuksuv 
tüdruk viidi tuppa, mina aga pärisin Bruntoni järele. Polnud mingit kahtlust, mees oli 
tõesti kadunud. Tema voodis ei olnud magatud ning keegi ei olnud näinud teda pärast 
seda, kui ta oli eelmisel õhtul oma tuppa läinud, ometi oli raske mõista, kuidas ta oli 
saanud majast lahkuda, sest nii aknad kui ka uksed olid hommikul lukus olnud. Tema 
rõivad, kell ja isegi raha olid tema toas, puudus ainult must ülikond, mis tal tavaliselt 
seljas oli. Kadunud olid ka tema tuhvlid, kuid saapad olid maha jäetud. Kuhu võis siis 
ülemteener Brunton öösel minna ning mis oli temast praeguseks hetkeks saanud? 

Muidugi otsisime maja keldrist ärklikorruseni läbi, aga temast ei olnud jälgegi. 
Tegemist on, nagu ma ütlesin, vana maiaga, mis on tõeline labürint, eriti esialgne maja- 
tiib, kus praegu õieti ei elatagi, aga me tuhnisime läbi kõik toad ja keldrid, kuid ei 
avastanud kadunud mehest ühtki märki. Mulle tundus uskumatu, et ta oli läinud ära, jättes 
maha kogu oma varanduse, aga kus ta siis ometi olla võis? Ma kutsusin kohaliku politsei, 
ent tulemusteta. Eelmisel öösel oli vihma sadanud ning me uurisime tulutult muru ja radu 
maja ümber. Säärane oli asjade seis, kui uued sündmused meie tähelepanu sellelt 
mõistatuselt kõrvale juhtisid. 

Rachel Howells oli olnud kaks päeva nii haige, mõnikord ta sonis ja mõnikord sattus 
hüsteeriasse, et tema juurde palgati ööseks halastajaõde. Kolmandal päeval pärast 
Bruntoni kadumist oli õde, kes nägi, et tema patsient magab kenasti, ka ise tugitoolis 
tukkuma jäänud, ning varahommikul ärgates leidis ta eest tühja voodi ja lahtise akna, 
haigest ei olnud aga jälgegi. Mind äratati viivitamatult ning mina ja kaks lakeid 
hakkasime otsekohe kadunud tüdrukut otsima. Ei olnud raske näha, kuhupoole ta oli 
läinud, sest me võisime minna tema jälgi mööda küllalt kergesti akna alt üle muru 
tiigiser-vani, kuid seejärel kadusid jäljed krundilt välja viiva kruusatee juures. Tiik on 
seal kaheksa jalga sügav ning 

te võite kujutleda meie tundeid, kui nägime, et vaese nõdrameelse tüdruku jäljed 
lõppesid selle serval. 

Muidugi hakkasime kohe tiiki traalima ja püüdsim laipa leida, aga sellest polnud 
jälgegi. See-eest tõmbasime aga pinnale täiesti ootamatut laadi eseme. Tegemist oli 
linasest riidest kotiga, milles olid vanad roostetanud ja tuhmunud metallesemed ning mitu 
tuhmi kivi- või klaasikildu. See kummaline leid oli ainus, mille me tiigist saime, ning 
kuigi me otsisime eile kõikjalt ning küsitlesime inimesi, ei tea me midagi ei Rachel 
Howellsi ega Richard Bruntoni saatusest. Krahvkonna politsei ei oska midagi ette võtta 
ning mina olen tulnud viimase võimalusena teie käest abi paluma.« 


»Te võite kujutleda, Watson, millise erutusega ma kuulasin selle erakordse sündmuste 
ahela kirjeldust, püüdsin sündmusi seostada ning leida mingit ühendavat niiti, mis neid 
kõiki võis siduda. Ülemteener oli kadunud. Toatüdruk oli kadunud. Toatüdruk oli 
armastanud ülemteen rit, kuid hiljem oli tal põhjust meest vihata. Tüdruk oli Walesi 
päritolu, äge ja kirglik. Vahetult pärast ülemteenri kadumist oli ta olnud kohutavalt 
erutatud. Ta oli visanud tiiki veidra sisuga koti. Kõiki neid asjaolusid tuli arvestada, aga 
ometi ei ulatunud ükski neist päris asja tuumani. Millest see sündmuste ahel alguse sai? 
Seal alguses oli ka selle sassis loo lõpp-punkt. 

»Musgrave,« ütlesin ma, »ma tahan näha seda dokumenti, mida teie ülemteener pidas 
vajalikuks uurida kuigi ta seetõttu oma töökoha kaotusega riskis.« 

»See meie rituaal on üsna absurdne asi,« vastas Musgrave. »Aga selle juures võib 
vähemalt vabanduseks tuua traditsiooni vanuse. Mul on küsimuste ja vastuste koopia 
kaasas, kui te viitsite neile pilku heita.« 

Ta ulatas mulle sellesama paberilehe, mis mul praegu siin on, Watson, ning see kujutab 
endast kummalist küsimustikku, millele pidi vastama iga Musgrave meheikka jõudmisel. 
Ma loen teile küsimused ja vastused järjekorras ette. 

»Kelle oma see oli ?« 

»Selle oma, kes on läinud.« 

»Kes selle saab?« 

»See, kes tuleb.« 

»Kus oli päike ?« 

»Tamme kohal.« 

»Kus oli vari?« 

»Jalaka all.« 

»Kuidas mõõdeti samme?« 

»Põhja kümme ja kümme, itta viis ja viis, lõunasse kaks ja kaks, läände üks ja üks, ning 
siis alla.« 

»Mida me selle eest anname?« 

»Kõik, mis meile kuulub.« 

»Miks me peaksime selle ära andma?« 

»Sest see on meie kätte usaldatud.« 

»Originaaldokumendil ei ole aastaarvu, aga kirjaviis pärineb seitsmeteistkümnenda 
sajandi keskpaigast, « märkis Musgrave. »Ma kardan aga, et mõistatuse lahendamisel on 
teil dokumendist vähe kasu.« 

»Vähemasti kujutab see endast veel üht mõistatust, « ütlesin ma, »mis on isegi esimesest 
mõistatusest huvitavam. Võib juhtuda, et ühe mõistatuse lahendus osutub ka teise 
lahenduseks. Andke mulle andeks, Musgrave, kui ma ütlen, et teie ülemteener oli ilmselt 
väga tark mees ning tal oli teravam taip kui tema peremeeste kümnel põlvkonnal.« 

»Ma ei saa teist õieti aru,« ütles Musgrave. »Sel dokumendil ei paista olevat mingit 
praktilist tähtsust.« 

»Minule aga tundub see olevat vägagi praktilise tähtsusega, ning ma kujutlen, et 
Brunton jagas minu arvamust. Ta oli tõenäoliselt näinud seda ka enne, kui teie ta tol ööl 
tabasite.« 

»Väga võimalik. Ma ei näinud mingit vaeva selle peitmisega.« 


»Küllap ta tahtis lihtsalt oma mälu viimast korda värskendada. Nagu ma aru saan, oli 
tal mingi kaart või joonis, mida ta käsikirjaga võrdles ning mille ta taskusse pistis, kui 
teie ilmusite.« 

»See on tõsi. Aga mis pistmist sai tal olla meie vana perekonnatavaga, ning mida see 
jaburus üldse tähendab?« 

»Ma arvan, et selle teeme kerge vaevaga kindlaks,« vastasin mina. »Teie lahkel loal 
sõidame esimese rongiga Sussexisse ning uurime asja kohapeal pisut lähemalt.« 

Selsamal pärastlõunal jõudsime mõlemad Hurlstone'i. Te olete võib-olla näinud selle 
kuulsa vana maja pilte ja lugenud kirjeldusi, nii et ma piirdun üksnes lisamisega, et see 
on L-i kujuline ehitis, lühema ja vanema osa 

külge on ehitatud pikem ja kaasaegsem tiib. Madafl raske sillusega ukse kohale vanema 
hoone keskel oi raiutud aastaarv 1607, aga asjatundjad on ühel nõul, et talad ja müürid on 
tegelikult palju vanemad. Hoone selle osa tohutult paksud seinad ja tillukesed aknad 
sundisid perekonda möödunud sajandil uut tiiba ehitama, ning kui vanemat tiiba veel 
üldse kasutati, siis üksnes aidana ja keldrina. Maja ümbritseb suurepärane, ilusate vanade 
puudega park, ning tiik, millele mu klient viitas, oli puiestee lähedal, umbes kahesaja 
jardi kaugusel majast. 

Ma olin juba kindlalt veendunud, Watson, et siin ei olnud tegemist mitte kolme eri 
mõistatusega, vaid ühe ainsaga, ning et kui ma oleksin suutnud Musgrave'i rituaalist 
õigesti aru saada, oleks mul olnud käes võti, mis oleks viinud mind tõe selgitamiseni nii 
ülemteenri Bruntoni kui ka toatüdruk Howellsi puhul. Seetõttu koondasingi kogu jõu 
rituaali selgitamisele. Mispärast tahtis teener nii väga selgeks saada seda vana kombe 
talituse teksti? Ilmselt nägi ta selles midagi, mis oli jäänud märkamata kõigil 
maamõisnike põlvkondadel, ning lootis sellest isiklikku kasu saada. Mis asi see oli ja 
kuidas oli see tema saatust mõjutanud? 

Rituaali lugemisest sai mulle täiesti selgeks, et mõõdud pidid viitama mingile kohale, 
millele vihjas ülejäänud dokument, ning kui me oleksime suutnud selle koha leida, 
oleksime jõudnud hulga lähemale saladusele, millel säilitamist säärasel kummalisel 
kombel olid vanad Musgrave'id vajalikuks pidanud. Sissejuhatuseks oli meile antud kaks 
juhist: tamm ja jalakas. Tamme suhtes ei saanud mingit kahtlust olla. Otse maja ees 
sissesõidu teest vasakul seisis tammede patriarh, üks kõige väge-vamaid puid, mida ma 
kunagi olen näinud. 

»Kas see tamm oli olemas, kui teie rituaal koostati?« küsisin ma, kui me puust mööda 
sõitsime. 

»Tõenäoliselt oli see olemas juba normannide vallutuse ajal, « vastas Musgrave. »Selle 
ümbermõõt on kakskümmend kolm jalga.« 

Üks minu pidepunkt oligi leidnud kinnitust. 

»Kas teil on mõni vana jalakas?« küsisin ma. 

»Seal eemal oli üks väga vana puu, aga kümme aastat tagasi lõi välk sinna sisse ning 
me võtsime tüve maha.« 

»Kas selle asukoht on veel näha?« 

»Oo jaa.« 

»Kas teisi jalakaid ei ole?« 

»Vanu jalakaid rohkem ei ole, aga pöökpuid on palju.« 


»Ma sooviksin näha, kus see puu kasvas.« 

Olime jahikaarikuga maja ette sõitnud ning mu sõber viis mind otsekohe, enne 
sisseminekut, sinna, kus jalakas oli muruplatsil kasvanud. See oli peaaegu poolel teel 
tamme ja maja vahel. Mu uurimistöö paistis edenevat. 

»Ilmselt ei ole võimalik teada saada, kui kõrge see jalakas oli?« pärisin ma. 

»Ma võin teile selle kõrguse kohe öelda. Kuuskümmend neli jalga.« 

»Kuidas te seda teate?« küsisin ma üllatunult. 

»Kui minu vana õpetaja andis mulle trigonomeetria ülesandeid, siis oli neis alati 
tegemist kõrguste mõõtmisega. Poisipõlves arvutasin ma meie valduste iga puu ja hoone 
«kõrguse. « 

See oli ootamatu vedamine. Andmed kogunesid kiiremini, kui ma oleksin võinud 
mõistlikkuse piires loota. 

»Öelge mulle,« küsisin ma, »kas teie ülemteener esitas teile kunagi samasuguse 
küsimuse?« 

Reginald Musgrave vaatas mind hämmastunult. "Nüüd, kus te seda mulle meelde 
tuletate, « vastas ta, »meenub mulle, et Brunton küsis mult tõesti mõne kuu eest selle puu 
kõrgust, sest ta oli millegipärast tallipoisiga vaidlema läinud.« 

See oli suurepärane uudis, Watson, sest see näitas mulle, et olin õigel teel. Vaatasin 
taevasse. Päike oli madalal ning ma arvestasin, et vähem kui tunni pärast on see just vana 
tamme ülemiste oksaharude kohal. Üks rituaalis mainitud tingimus oleks täidetud. Ja 
jalaka vari pidi tähendama varju tippu, muidu oleks juhiseks valitud puutüvi. Ma pidin 
seega kindlaks tegema, kuhu langeb varju tipp, kui päike on otse tamme kohal.« 

»See oli ilmselt raske, Holmes, kui puud ennast enam olemas ei olnud.« 

»Noh, ma teadsin vähemasti, et kui Brunton suutis seda teha, siis suudan ka mina. 
Pealegi ei olnud asi nii raske. Läksin koos Musgrave'iga tema kabinetti ja vestsin endale 
selle puutiku, mille külge sidusin pika nööri, kummaski otsas sõlm. Siis võtsin õngeridva, 
mis oli 

täpselt kuus jalga pikk, ning läksin koos oma kliendiga uuesti sinna, kus jalakas oli 
kasvanud. Päike riivas parajasti tammelatva. Ma panin ridva püsti, märkisin ära varju 
langemise suuna ja mõõtsin varju ära. Vari oli üheksa jala pikkune. 

Nüüd oli muidugi lihtne arvutada. Kui kuue jala pikkune ritv heitis üheksa jala pikkuse 
varju, siis oleks kuuekümne nelja jala pikkune puu heitnud üheksa kümne kuue jala 
pikkuse varju, ning suund oleks mõlemal puhul sama olnud. Ma mõõtsin ära vajaliku 
vahemaa, mis viis mind peaaegu maja seina äärde, ja pistsin tiku maasse. Te võite 
kujutleda minu võidurõõm! Watson, kui ma nägin kahe tolli kaugusel oma tikust maas 
lehtrikujulist auku. Teadsin, et selle märgi oli teinud Brunton oma mõõtmiste käigus, 
ning ma olin tal ikka veel jälil. 

Sellest punktist hakkasingi samme mõõtma, olles enne taskukompassiga ilmakaared 
kindlaks teinud. Kümme sammu kulgesid majaseinaga paralleelselt, ning ma märkisin 
lõpp-punkti jällegi tikuga. Siis astusin ma hoolikalt viis sammu itta ja kaks lõunasse. See 
viis mind täpselt vana ukse lävepakule. Kaks sammu läände tähendas nüüd, et ma pidin 
minema kaks sammu alla mööda kivisillutisega käiku, ning see oligi rituaalis näidatud 
koht. 

Kunagi elus ei ole ma tundnud säärast jäiselt külma pettumust, Watson. Hetkeks 
tundus mulle, et minu arvutustes peab olema mingi ränk viga. Loojuv päike paistis otse 


koridoripõrandale ning ma nägin, et vanade jalgadest kulutatud hallid kivid olid kindlalt 
tsemendiga kinnitatud ning neid polnud kindlasti aastaid paigast liigutatud. Brunton ei 
olnud siin tegutsenud. Ma koputasin vastu põrandat, aga see näis olevat igal pool ühe- 
sugune, ning näha ei olnud ühtki pragu ega lõhet. Aga õnneks võttis Musgrave, kes oli 
hakanud nüüd mint tegutsemise mõttest aru saama ja oli niisama erutatud nagu ma ise, 
nüüd käsikirja välja, et minu arvutusi kontrollida. 

»Ja alla, < hüüatas ta. »Te olete jätnud märkamata »ja alla«.« 

Ma olin mõelnud, et see tähendab, et meil tuleb kaevata, aga nüüd ma mõistsin muidugi 
kohe oma eksitust.! »Kas siin all on siis kelder?« hüüatasin ma. 

»Jah, niisama vana nagu maja. Sellest uksest saab sinna.« 

Me läksime kivist keerdtrepist alla, mu kaaslane tõmbas tikku ja läitis suure laterna, mis 
seisis nurgas vaadi peal. Hetke jooksul sai selgeks, et olime lõpuks jõudnud õigesse kohta 
ning et me ei olnud ainsad inimesed, kes olid siin hiljuti käinud. 

Keldrit oli kasutatud puude hoidmiseks, kuid halud, mis olid ilmselt põrandal laiali 
olnud, olid nüüd seina äärde kuhjatud, et põrand keskelt tühjaks saaks. Seal tühjal kohal 
lebas suur ja raske kiviplaat, mille keskel oli roostetanud raudrõngas; rõnga külge oli 
seotud paks musta-valgeruuduline sall. 

»Pagan võtaks!« hüüdis mu klient. »See on Bruntoni sall. Ma olen seda tal kaelas 
näinud ja võin vanduda, et see on tema oma. Mida see lurjus siin teinud on?« 

Minu soovitusel kutsuti kohale paar meest krahvkonna politseist ning ma proovisin 
seejärel kivi sallist sikutades tõsta. Suutsin seda ainult veidi liigutada ning alles ühe 
konstaabli abiga õnnestus mul kivi kõrvale nihutada. Kivi all haigutas must auk, millesse 
me kõik piilusime. Musgrave aga laskis augu serval põlvitades laterna avausse. 

Me nägime väikest, umbes seitsme jala sügavust ja nelja ruutjala suurust kambrit. Selle 
ühes küljes oli masajas vaskkinnistega puukirst, mille kaas oli üles tõstetud ning lukust 
ulatus välja veider vanaaegne võti. Väljastpoolt kattis seda paks tolmukord ning niiskus 
ja koid olid puust läbi tunginud, nii et kirstu sees kasvasid kahkjad seened. Kirstu põhjas 
olid laiali metallkettad, ilmselt samasugused vanad mündid nagu need siin, aga muidu oli 
kirst tühi. 

Hetkel aga ei mõelnud me vana kirstu peale, sest meie pilgud olid langenud selle kõrval 
kössitavale kogule. See oli musta ülikonnaga mees, kes kükitas kirstu kõrval, laup kirstu 
äärele vajunud ja käed kirstu ümbert kinni hoidmas. Selles asendis oli veri talle pähe 
valgunud, ning keegi poleks tundnud moonutatud sinakaspunast nägu ära, aga kui me 
olime surnukeha üles tõmmanud, veendus mu klient selle kasvu, rõivaste ja juuste põhjal, 
et tegu oli tõesti kadunud ülemteenriga. Ta oli juba mitu päeva surnud olnud, aga ükski 
haav ega vigastus tema kehal ei näidanud, kuidas ta oli oma hirmsa lõpu leid- 

nud. Kui laip keldrist minema kanti, tuli meil ikka veel lahendada probleem, mis oli 
peaaegu niisama keeruline nagu see, millest me olime alustanud. 

Tunnistan, Watson, et olin sinnamaani oma uurimistöös pettunud. Olin arvestanud, et 
lahendan selle 100, kui leian rituaalis osutatud paiga, aga nüüd olin ma seal ega olnud 
jõudnud põrmugi lähemale teadmisele, mis see siis oli, mille peitmiseks perekond 
sääraseid keerulisi abinõusid oli kasutanud. Tõsi küll, ma olin heitnud valgust Bruntoni 
saatusele, aga nüüd pidin ma kindlaks tegema, kuidas see saatus oli teda tabanud ja 


millist rolli oli mänginud kadunud naine. Istusin nurka vaadi otsa ja mõtlesin kogu asja 
hoolikalt läbi. 

Te tunnete minu meetodeid niisuguste juhtumite puhul, Watson. Ma asetan ennast 
teise mehe olukorda, püüan kujutleda, kuidas ma ise oleksin käitunud, kui mina oleksin 
tema asemel. Seekord lihtsustas asja teadmine, et Brunton oli üsna peen poiss, nii et 
temaga ei olnud vaja teha mingeid tasastusi, nagu astronoom] seda nimetavad. Ta teadis, 
et kuhugi on peidetud midagi väärtuslikku. Ta leidis peidukoha üles. Ta avastas, et 
sissepääsu kattev kivi on ühele inimesele liiga raske. Mida sai ta siis teha? Isegi kui ta 
oleks kedagi usaldanud, ei võinud ta väljast abi kutsuda, sest see olek tähendanud uste 
avamist ja märkimisväärset riski saada avastatud. Oleks olnud parem, kui ta oleks endale 
majast abilise saanud. Aga keda võis ta appi paluda? See tüdruk oli olnud talle ustav. 
Ükskõik kui halvasti mees ka naist kohtleb, tal on alati raske mõista, et lõpuks võib ta 
olla naise armastuse kaotanud. Ta võis püüda mõne tähelepanuavalduse abil Howellsiga 
ära leppida ning värvata naine siis endale kaasosaliseks. Koos võisid nad öösel keldrisse 
tulla ja nende ühendatud jõust oleks kivi tõstmiseks piisanud. Sinnamaani suutsin ma 
jälgida nende tegutsemist, otsekui oleksin ma seda ise pealt näinud. 

Aga neile kahele, kusjuures üks neist oli naine, pidi kivi tõstmine olema raske töö. Tüse 
Sussexi politseinik ja mina ei pidanud seda sugugi kergeks. Mida võisid nad endale appi 
võtta? Ilmselt tegid nad seda, mida ma isegi oleksin teinud. Tõusin ja silmitsesin 
hoolikalt põrandale laiali pillutud halge. Leidsin peaaegu otsekohe, mida olin oodanud. 
Umbes kolme jala pikkune halg oli ühest 

otsast silmanähtavalt muljutud, mitmel teisel olid aga külgedel lamedaks pressitud 
kohad, otsekui oleksid need mingi märkimisväärse raskuse all olnud. Kui nad olid kivi 
üles kergitanud, olid nad ilmselt puuhalud prakku surunud, ning kui ava oli lõpuks 
läbiroomamiseks küllalt suur, olid nad hoidnud seda lahti püstiasetatud halu abil, mis võis 
väga hästi alumisest otsast muljuda saada, sest kivi kogu raskus pressis seda teise 
kiviplaadi serva vastu. Sinnamaani oli mul kindel pind jalge all. 

Ja kuidas pidin ma nüüd jätkama selle kesköise draama taastamist? Oli selge, et auku 
mahtus ainult üks inimene, ja see üks oli Brunton. Tüdruk jäi ilmselt üles ootama. 
Brunton keeras kirstu lukust lahti, ulatas seile sisu arvatavasti tüdrukule — sest kirstust ei 
leitud midagi — ja siis — ja mis juhtus siis? 

Milline hõõguv kättemaksutuli lõi äkitselt leegitsema selle kirgliku keldi naise hinges, 
kui ta nägi meest, kes oli talle ülekohut teinud — suuremat ülekohut, kui me võib-olla 
teadsime —, enda võimuses? Kas halg libises juhuslikult ja kivi mattis Bruntoni auku, 
millest sai tema hauakamber? Kas tüdruku süü oli ainult mehe saatusest vaikimises? Või 
oli tema äkiline käelöök toe kivi alt ära löönud ja lasknud kivil endisesse paika 
mürtsatada? Oli see kuidas oli, aga mulle tundus, nagu oleksin ma näinud seda naist 
aardeid käes hoidmas ja pööraselt mööda keerdtreppi põgenemas, kõrvus võib-olla ikka 
veel kõlamas summutatud karjed ja meeleheitlikud rusikahoobid vastu kiviplaati, mis 
tema truudusetut armastajat lämmatas. 

Seepärast oligi Rachel järgmisel hommikul näost kaame, vapustatud ja naeris 
hüsteeriliselt. Aga mis oli olnud kirstus? Mida oli tüdruk sellega teinud? Muidugi, seal 
olid vanaraud ja kivikillud, mille mu klient oli tiigist välja roobitsenud. Tüdruk oli need 
esimesel võimalusel tiiki visanud, et oma kuriteo viimastest jälgedest vabaneda. 


Olin istunud kakskümmend minutit liikumatult ja mõelnud sellest loost. Musgrave 
seisis ikka veel, nägu kahvatu, viibutas oma laternat ja piilus alla auku. 

»Need on Charles 1 aegsed mündid, « ütles ta paari kirstus olnud münti välja sirutades, 
»nagu näete, määrasime rituaali kirjutamise aja õigesti. « 

»Me võime leida veel midagi Charles I kuuluvat hüüatasin ma, kui rituaali kahe 
esimese küsimuse tõenäoline mõte mulle äkitselt koitis. »Näidake mulle selle koti sisu, 
mille te tiigist välja õngitsesite.« 

Me läksime Musgrave'i kabinetti ning ta lükkas selle prahi minu ette. Kui ma seda 
vaatasin, mõistsin ma miks ta seda tähtsaks ei pidanud, sest metall oli peaaegu mustaks 
tõmbunud ja kivid olid läiketa ja tuhmid. Ma hõõrusin aga üht kivi varrukaga ning see lõi 
m pihu hämaras varjus särama nagu tulesäde. Metall oli vormitud kahekordseks rõngaks, 
kuid see oli vormis välja muljutud ja väänatud. 

»Arvestage,« ütlesin ma, »et kuninga kaaskond jäi vea pärast kuninga surma 
Inglismaale ning kui nad lõpuks põgenesid, matsid nad tõenäoliselt kõige väärtuslikuma 
asjad maha, kavatsedes neile rahulikumal ajal järel tulla.« 

»Minu esivanem, sir Ralph Musgrave, oli väljapaistev kuningriiklane ja Charles II 
parem käsi tema rännakutel,« ütles mu sõber. 

»Ah tõesti!« vastasin ma. »Noh, ma arvan, et se annab meile tõesti viimase vajaliku 
lüli. Pean õnnitlema teid selle puhul, et teie valdusse on küll üsna traagilistel asjaoludel 
sattunud suure väärtusega reliikvia, mille ajalooline tähtsus on aga veelgi suurem.« 

»Mis see siis on?« päris ta jahmunult. 

»Ei midagi vähemat kui Inglismaa kuningate iidne kroon.« 

»Kroon!« 

»Täpselt nii. Mõelge, mida on öeldud rituaalis. Kuidas see kõlab? »Kelle oma see oli?« 

»Selle oma, kes on läinud.« See toimus pärast Charlesi hukkamist. Siis »Kes selle 
saab?« 

»See, kes tuleb.« Tegemist oli Charles Il-ga, kelle tulekut nähti ette. Minu meelest ci 
saa olla mingit kahtlust, et see muljutud ja vormitu diadeem ümbritses kunagi kuninglike 
Stuartite lau-pasid.« 

»Ja kuidas see tiiki sattus ?« 

»Ahaa, sellele küsimusele vastamine võtab natuke aega.« Ja ma visandasin talle kogu 
pika oletuste ja asitõendite ahela, mille ma olin loonud. Kui ma oma jutustusega ükskord 
lõpule jõudsin, oli väljas hämaraks läinud ja taevas säras hele kuu. 

»Kuidas aga juhtus, et Charles ei saanud oma krooni kätte, kui ta Inglismaale tagasi 
tuli?« küsis Musgrave reliikviat linasesse kotti tagasi pannes. 

»Jah, te küsite praegu ainsat küsimust, milles me ilmselt kunagi selgust ei saa. On 
tõenäoline, et Musgrave, kelle valduses saladus oli, suri vahepeal, ning mingi eksituse 
tõttu jättis oma järeltulijale juhtnöörid ilma nende tähendust selgitamata. Sellest ajast 
tänapäevani on saladust isalt pojale edasi antud, kuni see sattus lõpuks mehe käeulatusse, 
kes mõistatuse lahendas ning selle käigus elu kaotas.« 

Ja selline, Watson, ongi Musgrave'i rituaali lugu. Kroon on nende juures Hurlstone'is 
— kuigi neil oli mingeid juriidilisi sekeldusi ja nad pidid maksma korraliku rahasumma, 
enne kui neil lubati see enda kätte jätta. Olen kindel, et kui te minu nime mainite, 
näitavad nad seda teile rõõmuga. Naisest ei olnud enam midagi kuulda, tõenäoliselt 


lahkus ta Inglismaalt ning viis mälestused oma kuriteost endaga kaasa mõnele 
meretagusele maale.« 


VI. REIGATE'i MÕISTATUS 


Kulus natuke aega, enne kui mu sõbra härra Holmes tervis paranes tohutute 
pingutuste mõjust kaheksa kümne seitsmenda aasta kevadel. Hollandi—Sumatra 
kompanii küsimus ja parun Maupertins'i ulatuslikud salasepitsused on avalikkusel veel 
liiga hästi meeles ning liiga tihedasti poliitika ja finantsasjadega seotud, et need minu 
visandite seeriasse sobiksid. Kaudselt viisid need aga meid ainulaadse ja keerulise 
probleemini, mis andis mu sõbrale võimaluse näidata üht uut relva nende paljude 
vahendite seas, millega ta pidas oma eluaegset võitlust kuritegevuse vastu. 

Oma märkmeid vaadates näen ma, et sain 14. aprillil Lyonist telegrammi, milles teatati, 
et Holmes lebab haigena hotell »Dulongis«. Kahekümne nelja tunni pärast olin ma tema 
haigetoas ning leidsin kergendustundega, et tema sümptomites ei olnud midagi hirmsat. 
Isegi Holmesi raudne tervis ei olnud aga pidanud vastu kaks kuud kestnud juurdluse 
pinge all, ja selle aja vältel ei töötanud ta kunagi vähem kui viisteist tundi päevas, ning 
nagu ta mulle kinnitas, oli ta rohkem kui korra viis päeva vahetpidamata oma ülesande 
lahendamisega tegelnud. Isegi tema vaeva krooniv edu ei päästnud teda nii rängale 
pingutusele järgnevast reaktsioonist, ning ajal, mil tema nimi kõlas terves Euroopas ning 
tema toa põrand oli sõna otseses mõttes pahkluuni õnnitlus-telegramme täis, leidsin ma ta 
kõige mustemas masenduses. Tema äratamiseks närvilisest rarnmestusest ei piisanud 
isegi teadmisest, et ta oli saavutanud edu seal, kus kolme maa politseid oli tabanud 
nurjumine, ning et ta oli igas mõttes üle trumbanud Euroopa kõige meisterlikuma petturi. 

Kolm päeva hiljem olime jälle koos Baker Streetil, aga oli ilmne, et minu sõbrale oleks 
kulunud ära vaheldus. 

ning mõte veeta kevadisel ajal nädalake maal oli ka mulle ahvatlev. Minu vana sõber 
kolonel Hayter, keda ma olin Afganistanis ravitsenud, oli nüüd üürinud maja Surrey's, 
Reigate'i lähedal, ning ta oli mind sageli enda juurde külla kutsunud. Viimasel korral oli 
ta märkinud, et kui mu sõber vaid sooviks minuga kaasa tulla, osutaks ta rõõmuga ka 
temale külalislahkust. Asi nõudis küll veidi diplomaatilist lähenemist, aga kui Holmes 
mõistis, et tegemist oli poissmehe majapidamisega ning tal oli vabadus teha, mida ta 
iganes tahab, nõustus ta mu plaanidega, ning nädal pärast Lyonist naasmist olimegi 
koloneli katuse all. Hayter oli tubli vana sõjamees, kes oli ilmas palju näinud, ning nagu 
ma olingi oodanud, avastas ta peagi, et Holmesil ja temal oli palju ühist. 

Saabumise õhtul istusime pärast õhtusööki koloneli relvatoas, Holmes oli ennast 
diivanile sirutanud, Hayter ja mina vaatasime aga koloneli väikest idamaiste relvade 
kogu. 

»Muide, « ütles kolonel äkitselt, »võtan õige ühe neist püstolitest üles kaasa, sest äkki 
tekib häireolukord.« »Häireolukord!« kordasin mina. 

»Jah, meil oli siinkandis hiljuti hoiatav lugu. Vanal Actonil, kes on üks meie 
krahvkonna mõjukamaid isikuid, murti möödunud esmaspäeval majja sisse. Kahju ei 
olnud suur, aga röövleid pole veel tabatud.« 

»Mingit pidepunkti ei ole?« küsis Holmes koloneli poole pilku heites. 


»Seni veel mitte. Aga see on tühine juhtum., väike kohalik kuritegu, mis tundub teile, 
härra Holmes, pärast seda suurt rahvusvahelist afääri ilmselt tähtsusetu.« 

Holmes ei teinud komplimendist väljagi, kuigi tema naeratus näitas, et see oli talle 
meeldinud. 

»Kas selles loos midagi huvipakkuvat oli ?« 

»Minu meelest ei olnud. Vargad tuhnisid raamatukogu läbi ning said oma vaeva tasuks 
väga vähe. Kogu tuba oli pahupidi pööratud, sahtlid lahti tõmmatud, kapid läbi otsitud, 
aga kadunud oli ainult üks Pope'i »Home-rose« köide, kaks kuldküünlajalga, 
elevandiluust kirja-press, väike tammepuust baromeeter ning nöörikera.« 

»Mi!line erakordne kombinatsioon!« hüüatasin mina. 

»Ah, ilmselt krabasid vargad kaasa kõik, mida said.« 

Holmes mühatas diivanilt. 

»Krahvkonna politsei peaks sellest midagi järeldama, ütles ta, »on ju üsna se$e, et. . .« 

Aga ma tõstsin sõrme hoiatavalt püsti. 

»Te olete siin puhkamas, kulla mees. Ärge jumal; pärast hakake uut probleemi 
lahendama, kui teil on när vid täiesti läbi.« 

Holmes kehitas õlgu ja heitis koomiliselt alistuva piigi koloneli poole ning jutt kandus 
ohutumatele tee madele. 

Paraku oli mu ametialasel ettevaatusel saatusest mää ratud raisku minna, sest järgmisel 
hommikul surus see probleem ennast meile niisugusel kombel peale, et sed; oli võimatu 
eirata, ning meie väljasõit maale võtta pöörde, mida kumbki meist ei võinud oodata. 
Sõime parajasti hommikueinet, kui koloneli ülemteener tuppa tormas, vapustuse tõttu oli 
ta igasugused kombed unustanud. 

»Härra, kas te olete juba uudiseid kuulnud?« hüüdis ta õhku ahmides. »Seda, mis juhtus 
Cunninghami juures! « 

»Sissemurdmine!« hüüatas kolonel, kohvitass käes. 

»Mõrv!« 

Kolonel vilistas. »Tuhat ja tuline!« ütles ta. »Kes siis on tapetud? Rahukohtunik või 
tema poeg?« 

»Mitte kumbki, härra. Hoopis kutsar William. Kuul otse südamesse, nii et ta ei jõudnud 
sõnakestki lausuda.« 

»Kes teda siis tulistas ?« 

»Röövel, härra. Ta põgenes välgukiirusel ja pääses terve nahaga. Ta oli just sahvriakna 
katki löönud, kui William talle peale sattus ja peremehe vara kaitstes elu kaotas.« 

»Mis ajal?« 

»Eile öösel, härra, kella kaheteistkümne paiku.« 

»Ah, sellisel juhul astun ma sealt hiljem läbi,« ütles kolonel ja hakkas jälle rahulikult 
hommikueinet sööma. »See on üsna paha lugu, lisas ta, kui ülemteener oli läinud, »vana 
Cunningham on siin üks juhtivaid kujusid ja väga tubli mees peale selle. Ta on loost 
kindlasti löödud, sest kutsar oli aastaid tema teenistuses olnud ja korralikult töötanud. 
Ilmselt on tegemist sellesama kaabakaga, kes Actoni juurde sisse murdis.« 

»Ja varastas ainulaadse kollektsiooni esemeid,« lausus Holmes mõtlikult. 

»Täpselt nii.« 


»Hmh! Asi võib osutuda imelihtsaks, aga sellegipoolest tundub see esimesel pilgul 
pisut veider, eks ole? Võiks arvata, et külakohas tegutsev röövlikamp vahetab 
tegutsemispaika ega murra mõne päeva jooksul ühes piirkonnas kaks korda sisse. Kui te 
rääkisite eile õhtul ettevaatusabinõude tarvituselevõtust, tuli mulle pähe, et see oli 
tõenäoliselt viimane piirkond Inglismaal, millele see varas või vargad võisid tähelepanu 
pöörata — mis näitab, et mul on veel palju õppida.« 

»Küllap see on mõni kohalik, « ütles kolonel. »Sellisel juhul läheks ta just nimelt Actoni 
ja Cunninghami juurde, sest need on siinkandis selgelt kõige suuremad majapidamised.« 

»Ja kõige rikkamad ?« 

»Noh, peaksid olema, aga nad on mõne aasta kohut käinud, mis on minu arvamisi; 
mööda nad mõlemad laostanud. Vana Acton esitab mingeid nõudmisi poolte 
Cunninghami valduste peale, ning advokaatidel on käed tööd täis olnud.« 

»Kui tegemist on kohaliku kaabakaga, siis ei tohiks olla raske teda tabada, ütles 
Holmes haigutades. »Ärge muretsege, Watson, ma ei kavatse asjasse sekkuda.« 

»Inspektor Forrester,« lausus ülemteener ust lahti lükates. 

Politseiametnik, nutika ja innuka ilmega noormees, astus tuppa. »Tere hommikust, 
kolonel,« ütles ta. »Loo-dan, et ma teid ei sega, aga me kuulsime, et teie juures on härra 
Holmes Baker Streetilt.« 

Kolonel osutas käega mu sõbra poole ja inspektor kummardas. 

»Me mõtlesime, et äkki te võtaksite vaevaks läbi astuda, härra Holmes.« 

»Saatus on teie vastu, Watson, « lausus Holmes naerdes. »Me just rääkisime sellest 
loost, inspektor, kui te sisse astusite. Võib-olla te jutustaksite meile sellest natuke 
üksikasjalisemalt.« Kui Holmes tuttaval kombel vastu tooli seljatuge nõjatus, teadsin ma, 
et asi on lootusetu. 

»Actoni loos ei olnud meil mingeid asitõendeid. Aga siin on meil palju, millest lähtuda, 
ning pole kahtlustki, et mõlemal puhul on tegemist ühe isikuga. Seda meest nähti.« 

»Ah nii!« 

»Jah, härra. Aga ta põgenes nagu põder, kui vaene William Kirwan kukkus surnult 
maha. Härra Cunningham nägi teda magamistoa aknast ja Alec Cunning-ham nägi teda 
koridorist. Kell oli kolmveerand kaks teist, kui lärm lahti läks. Härra Cunningham oli jus 
magama läinud ning härra Alec suitsetas piipu, hommikukuub seljas. Nad mõlemad 
kuulsid, kuidas kutsa William appi hüüdis, ning härra Alec jooksis alla vaa tarna, mis on 
juhtunud. Tagauks oli lahti, ning trepi jalamile jõudes nägi ta kahte meest väljas 
rüselemas Üks neist tulistas, teine kukkus maha, ning mõrtsuka tormas läbi aia ja läbi 
heki. Härra Cunningham vaatas magamistoa aknast välja ning nägi, kuidas mees te peale 
jõudis, kuid kohe silmist kadus. Härra Alec peatus, et vaadata, kas ta saab surijat kuidagi 
aidata, nin lurjus pääses nõnda terve nahaga. Tema isiku kohta e tea me muud midagi, kui 
et ta oli keskmist kasvu ja tal oli seljas midagi tumedat, aga me küsitleme inimesi 
usinasti, ning kui ta on siinkandis võõras, leiame ta peagi üles.« 

»Mida see William seal tegi? Kas ta ütles enne surma; midagi ?« 

»Mitte sõnagi. Ta elas koos emaga väravavahimajas, ning et ta oli väga truu teener, siis 
me arvame, et ta läks majja vaatama, kas seal on kõik korras. Muidugi oli see Actoni lugu 
kõik valvsaks teinud. Ilmselt oli röövel just uksest sisse murdnud — lukk oli katki —, kui 
William talle peale sattus.« 

»Kas William ütles enne väljaminekut midagi oma emale ?« 


4 4 al Korb »Ema on väga; vana ja kurt ning 


temalt me midagi teada ei saa. See 


SAAKSIN Kada ž - - Vapustus on talt peaaegu aru võtnud, 
aga mulle tundub, et ta pole kunagi 
värss Bas eriti taibukas olnud. Selle loo juures 
on siiski üks väga tähtis asjaolu. Vaa- 
dake seda: 
Politseinik võttis märkmiku vahelt väikese katkirebitud paberitüki ja laotas selle oma 
põlvele. 


»See leiti surnud mehe pöidla ja nimetissõrme vahelt. Paistab, et tegemist on suurema 
lehe küljest rebitud tükiga. Te panite kindlasti tähele, et siin mainitud aeg langeb kokku 
ajaga, mil surm vaest meest tabas. Võib arvata, et mõrtsukas tõmbas ülejäänud paberi tal 
käest või võttis tema selle tüki mõrtsukalt. See kõlab peaaegu nagu kokkulepitud 
kohtamine.« 

Holmes võttis paberilehe kätte ning siinkohal on toodud ära selle täpne jäljend. 


»Kui oletada, et tegemist oli kohtamisega,« jätkas inspektor, »siis on muidugi mõeldav, 
et see William Kirwan, kuigi tal oli ausa mehe maine, võis tegutseda koos vargaga. Ta 
võis vargaga seal kohtuda, võis isegi aidata tal sisse murda, ja siis võisid nad omavahel 
tülli minna.« 

»See kiri on erakordselt huvitav,« ütles Holmes, kes oli paberilehte äärmiselt 
keskendunult uurinud. »Selles asjas peitub palju rohkem, kui ma arvasin.« Ta nõjatas pea 
kätele, inspektor aga naeratas, nähes, millist muljet avaldab tema uuritav juhtum kuulsale 
Londoni asjatundjale. 

»Teie viimane oletus,« ütles Holmes peagi, »mis puudutab sissemurdja ning teenri 
vahelise teineteisemõistmise võimalust ning oletust, et tegemist võib olla kokku- 
saamisega, mille üks on teisele määranud, on teravmeelne ja mitte päris võimatu. Aga see 
kiri avab .. .« Ta toetas pea jälle kätele ning jäi mõneks minutiks sügavasse mõttesse. 
Kui ta uuesti pea tõstis, nägin ma üllatusega, et tema palgeil oli puna ning silmad särasid 
nagu enne haigust. Ta kargas kogu oma endise energiaga püsti. 

»Teate, mis ma teile ütlen,« lausus ta. »Ma tahaksin vaikselt selle loo üksikasjadega 
tutvuda. Midagi selle juures paelub mind kangesti. Kui te lubate, kolonel, siis jätan ma 
oma sõbra Watsoni ja teid kahekesi ning lähen koos inspektoriga kontrollima, kas minu 
paar kujutlust 'isutavad tõeks. Tulen poole tunni pärast tagasi.« 

Poolteist tundi oli möödunud, kui inspektor üksi tagasi tuli. 

»Härra Holmes kõnnib väljas niidul edasi-tagasi,« 

ütles ta. »Ta tahab, eELme kõik neljakesi majja läheksime.« 

»Kas härra Cunninghami juurde?« 

»Jah.« 

»Mispärast?« 

Inspektor kehitas õlgu. »Ma ei tea õieti. Omavahel öeldes arvan ma, et härra Holmes ei- 
ole oma haigusest veel päriselt paranenud. Ta käitub väga imelikult ja on väga erutatud.« 

»Minu meelest ei ole teil tarvis ärevusse sattuda,« ütlesin ma. »Olen tavaliselt leidnud, 
et tema hulluses on teatud meetod.« 


»Mõni inimene ütleks, et tema meetodis on teatud hullus,« pomises inspektor. »Aga ta 
põleb soovist pihta hakata, kolonel, nii et kui te olete valmis, siis lähme parem välja.« 

Me leidsime Holmesi niidul edasi-tagasi sammumas, pea rinnale vajunud ja käed 
püksitaskus. 

»Asi läheb üha huvitavamaks, « ütles ta. »Watson, Teie maalesõit on olnud igatahes 
edukas. Ma olen veetnud võluva hommiku.« 

»Ma saan aru, et te käisite kuriteopaigast ütles kolonel. 

»Jah, inspektor ja mina tegime koos üsna toreda väikese luureretke.« 

»Ja kas teil oli edu?« 

»Noh, me nägime üht-teist väga huvitavat. Ma räägin teile minnes, mida me tegime. 
Kõigepealt vaatasim selle õnnetu mehe laipa. Ta suri tõesti revolvrikuuli läbi nagu 
teatati. « 

»Kas te siis kahtlesite selles ?« 

»Oh, parem on kõike kontrollida. Meie uurimistöö ei läinud raisku. Seejärel vestlesime 
härra Cunninghani ja tema pojaga, kes oskasid näidata täpset kohta, kus mõrtsukas oli 
põgenedes läbi heki runginud. See oli väga huvitav.« 

»Loomulikult. « 

»Siis kohtusime vaese mehe emaga. Temalt me aga midagi ei kuulnud, sest ta on väga 
vana ja väeti.« 

»Ja milline on teie uurimistöö tulemus ?« 

»Veendumus, et tegemist on väga iseäraliku kuriteoga. Võib-olla teeb meie praegune 
külaskäik midagi selgemaks. Ma usun, inspektor, et oleme ühel nõul, kui 

arvame, et surnu käes olev paberitükk, millele on kirjutatud tema täpne surmaaeg, on 
äärmiselt tähtis.« 

»See peaks andma meile saladuse võtme, härra Holmes.« 

»See annabki võtme. Inimene, kes kirja kirjutas, tõi William Kirwani sel õhtutunnil 
voodist välja. Aga kus on ülejäänud paberileht?« 

»MAa uurisin maapinda hoolikalt, lootes seda leida,« ütles inspektor. 

»See rebiti surnud mehel käest. Miks oli kellelgi nii kangesti vaja seda kätte saada? Sest 
see näitas tema süüd. Ja mida ta sellega tegi? Kõige tõenäolisemalt pistis taskusse, 
märkamata, et paberi nurk jäi laiba pihku. Kui me saaksime ülejäänud paberilehe kätte, 
oleks ilmne, et me oleksime saladuse lahendusele palju lähemale jõudnud.« 

»Aga kuidas me pääseme kurjategija taskule ligi enne, kui me kurjategija kinni 
püüame?« 

»Nonoh, sellele vähemalt tasus mõelda. Siis on siin veel üks ilmne asjaolu. Kiri saadeti 
Williamile. Kirja kir- -jutaja ei saanud seda kohale viia, muidu oleks ta oma teate 
loomulikult suusõnal edasi andnud. Kes siis kirja kätte viis? Või tuli see postiga?« 

»Ma uurisin seda asja,« ütles inspektor. »William sai eile pärastlõunase postiga kirja. 
Ümbriku hävitas ta ära.« 

»Suurepärane!« hüüatas Holmes inspektorit õlale patsutades. »Te rääkisite postiljoniga. 
Teiega on lausa rõõm koos töötada. Noh, siin ongi väravavahimaja, ning kui te tulete 
minuga kaasa, kolonel, näitan ma teile kuriteopaika.« 

Me möödusime kenast majakesest, kus mõrvatud mees oli elanud, ning kõndisime 
mööda tsunmealleed ilusa, kuninganna Anne'i aegse maja poole, mille uksesillusel oli 
Malplaguet' lahingu aastaarv. Holmes ja inspektor juhatasid meid ümber maja, kuni 


jõudsime külgväravani, mida aiariba teed palistavast hekist lahutab. Köögiukse juures 
seisis üks konstaabel. 

»Lükake uks lahti, « ütles Holmes. »Nii, noor härra Cunningham seisis seal trepil ja 
nägi kahte meest võitlemas just siin, kus meie oleme. Vana härra Cunningham oli akna 
juures — vasakult teine aken — ning nägi, kuidas mees jooksis sellest põõsast vasakult 
mööda. 

Poeg nägi seda ka. Põõsa osas on nad mõlemad ühe meelel. Siis jooksis häta Alec 
välja ja põlvitas haava tud mehe kõrvale. Näete, maapind on siin väga kõva, ning pole 
mingeid jälgi, mis meid suunaksid.« Temal sõnade ajal tulid kaks meest ümber maja 
nurga ja lähe-; nesid meile mööda aiateed. Üks oli vanem, tugeval sügavate kortsudega ja 
raskepärase näoga mees, teine oli uljas noormees, kelle särav naeratus ja toretsev rõjl 
vastus olid kummalises vastuolus asjaoludega, mis olij meid siia toonud. 

»Ikka veel ametis ?<« ütles ta Holmesile. »Ma mõtlesi et teie, londonlased, ei eksi 
kunagi. Tundub, et te olegi nii hirmus taiplik.« 

»Oh, te peate meile natuke aega andma,« vasta Holmes leebelt. 

»See kulub teile ära,« lausus noor Alec Cunningha: »No mina küll ei saa aru, et meil 
mingeid asitõendei oleks.« 

»Üksainus on,« vastas inspektor. »Me mõtlesime, kui me ainult leiaksime . . . Püha 
Jumal, härra Holme mis teil viga on?« 

Minu vaese sõbra näole oli äkitselt tekkinud kohuta ilme. Tema silmad läksid pahupidi, 
terve nägu tõmble valust, summutatud oigega kukkus ta silmili maha. M ehmusime 
haigushoo äkilisusest ja raskusest ning kan sime ta kööki, kus ta jäi mõneks minutiks 
suurele too lile lebama ja hingeldama. Lõpuks tõusis ta uuesti püst ja palus häbenedes 
oma nõrkuse pärast vabandust. 

»Watson võib teile öelda, et ma olen äsja raskest hai gusest paranenud, « selgitas ta. 
»Mul käivad niisuguse närvinõrkuse hood peal.« 

»Kas ma saadan teid oma vedruvankriga koju?« küsi vana Cunningham. 

»Noh, kui ma kord juba siin olen, tahaksin ühes punktis selgust saada. Seda on väga 
kerge kindlaks teha.« 

»Mis see on?« 

»Mulle näib, et see vaene mees Williams võis jõud kohale mitte enne, vaid pärast seda, 
kui röövel maj] tungis. Paistab, et te peate enesestmõistetavaks, et kuig uks oli lahti 
murtud, ei astunud röövel üldse majja.« 

»Kujutlen, et see on üpris selge,« lausus härra Cunningham tõsiselt. »Mu poeg Alec ei 
olnud veel magama 

läinud, ning ta oleks kindlasti kuulnud, kui keegi oleks majas liikunud.« 

»Kus ta istus ?« 

»Ma suitsetasin oma riietustoas.« 

»Milline on selle toa aken?« 

»Vasakult viimane, isa toa kõrval.« 

»Mõlemas toas põles muidugi lamp?« 

»Kahtlemata.« 


»Siin tekivad mõned haruldaselt huvitavad küsimused, « ütles Holmes naeratades. »Kas 
pole erakordne, et röövel — ja juba kogenud röövel — murrab teadlikult sisse majja, kui 
ta näeb, et kaks perekonnaliiget on veel üleval ?« 

»Ilmselt oli tegemist külmaverelise kurjategijaga. « 

»Noh, muidugi, kui see juhtum ei oleks olnud kummaline, ei oleks me olnud sunnitud 
paluma teil seda seletada,« lausus noorhärra Alec. »Aga mis puutub teie arvamusse, et 
see mees oli röövinud maja paljaks, enne kui William talle vastu astus, siis minu meelest 
on see absurdne. Kas me ei oleks leidnud siis eest segadust ega märganud, et midagi on 
ära viidud?« 

»Sõltub sellest, mida ära viiakse,« vastas Holmes. »Tuleb meeles pidada, et tegemist on 
röövliga, kes on üpris isevärki tegelane ja töötab väga omamoodi. Vaadake, näiteks, 
millised imelikud esemed võttis ta kaasa Actoni juurest — mis need kõik olidki? — 
nöörikera, kirjapress, ja pagan teab mis pudipadi veel.« 

»Noh, me oleme täiesti teie võimuses, härra Holmes,« ütles vana Cunninghan. »Kõik, 
mida teie või inspektor soovitate, saab kindlasti tehtud.« 

»Esiteks,« ütles Holmes, »tahaksin ma, et te pakuksite vaevatasu — mis tuleb teilt 
endalt, sest ametnikel võib minna natuke aega, enne kui nad rahasumma suhtes kokku 
lepivad, ning kiirustamisega ei saa neis asjus kunagi üle pakkuda. Ma panin pakkumise 
kirja, kui teil pole midagi sellele allakirjutamise vastu. Mõtlesin, et viiekümnest naelast 
piisab.« 

»Annaksin meelsasti sada,« ütles John Cunningham, võttes paberi ja pliiatsi, mille 
Holmes talle ulatas. »Aga see ei ole päris õige,« lisas ta dokumendile pilku heites. 

»Kirjutasin selle kiirustades. « 

»Vaadake, te alustate »Kusjuures umbes kolmveerand 

üks teisipäeva hommikul tehti katset< ja nii edas Tegelikult juhtus see IMmveerand 
kaksteist.« 

Mul oli valus oma sõbra eksimuse pärast, sest ma teadsin, kui rängalt mõjub Holmesile 
iga seda laa lohakusviga. Tema eriala nõudis täpsust faktides, a hiljutine haigus oli teda 
vapustanud, ning sellest väike sest vahejuhtumist piisas, et näidata mulle, kui kaugel ta 
ikka veel tervenemisest oli. Hetkeks tundis Holm] ilmselt piinlikkust, inspektor kergitas 
kulme ja Alec Cunningham puhkes naerma. Vanahärra parandas ai vea ära ja ulatas 
paberi Holmesile tagasi. 

»Laske see võimalikult kiiresti ära trükkida,< ütlal ta. »See on teil hiilgav mõte.« 

Holmes pani paberilehe hoolikalt rahatasku vahele ] 

»Ja nüüd,« ütles ta, »oleks hea, kui me kõik kocsg maja läbi käiksime ja kindlaks 
teeksime, et see üsnB järjekindlusetu röövel ikkagi midagi kaasa ei viinucH 

Enne sisseastumist uuris Holmes ust, mis oli olnuj lahti murtud. Oli selge, et ukse 
vahele oli pistetud pen tel või tugev nuga ning lukukeel oli sellega tagasi lüke tud. 
Terariista sissesurumise kohal paistsid uksepiida täkked. 

»Te siis tabasid ei kasuta?« päris Holmes. »Me pole seda kunagi vajalikuks pidanud.« 
»Kas teil koera ei ole?« »On, aga ta on teisel pool maja ketis.« »Millal teenijad magama 
lähevad ?« »Kelfa kümne paiku.« 

»Nagu ma aru saan, on ka William harilikult sel aja juba voodis ?« 

»Jah.« 


»Kummaline, et ta just sel ööl üleval oli. Nüüd oleM mul väga hea meel, härra 
Cunningham, kui te oleksitl nii lahke ja näitaksite meile maja.« 

Kivipõrandaga koridor, millest avanesid uksed köökidesse, viis puutrepini ja seda 
mööda otse üles teisele korrusele. Trepp lõppes mademega, mille teises otsas oli 
eeskojast alguse saav trepp. Sellelt mademelt läksi] uksed elutuppa ja mitmesse 
magamistuppa, sealhulgas ka härra Cunninghami ja tema poja magamistuppa. Holmes 
kõndis aeglaselt ja uuris innukalt maja ehitust. Ma mõistsin tema ilmest, et ta oli jälje üles 
võtnud, kuid ometi 

112 

ei suutnud ma vähimalgi määral kujutleda, mis suunas tema järeldused teda juhtisid. 

»Lugupeetud härra,« ütles härra Cunningham teatava kärsitusega, »niisugust ringkäiku 
pole kindlasti vaja. Minu tuba on trepi otsas ja mu poja tuba on selle kõrval. Jätan selle 
teie otsustada, kas vargal oleks olnud võimalik meid häirimata siia üles tulla.« 

»Küllap te peate ringi nuhkima ja uue jälje üles võtma,« ütles poeg üsna õelalt muiates. 

»Ma pean siiski paluma, et te veel natuke mu tujusid taluksite. Tahaksin näiteks näha, 
kui kaugele maja ette on näha magamistubade akendest. See, nagu ma aru saan, on teie 
poja tuba,« — Holmes lükkas ukse lahti — »ja ma oletan, et see on riietustuba, kus ta 
suitsetas, kui lärm lahti läks. Kuhupoole on selle toa aken?« Ta kõndis läbi magamistoa, 
lükkas ukse lahti ja vaatas teise tuppa. 

»Ma loodan, et te olete nüüd rahul ?« küsis härra Cunningham teravalt. 

»Tänan teid, arvan, et olen näinud kõike, mida ma näha tahtsin.« 

»Kui see on tõesti vajalik, siis võime nüüd minna minu tuppa.« 

»Kui see teile liiga palju tüli ei tee.« 

Rahukohtunik kehitas õlgu ja läks ees oma magamistuppa, mis oli lihtsalt möbleeritud 
ja ilmetu. Kui me läksime toa akna poole, jäi Holmes teistest maha, kuni me olime 
kahekesi viimased. Voodi jalutsi lähedal lauakesel olid apelsinikauss ja veekarahvin. Kui 
me sellest möödusime, kummardus Holmes minu kirjeldamatuks hämmastuseks ja lükkas 
lauakese meelega ümber. Klaas purunes tuhandeks killuks ja puuviljad veeresid igasse 
nurka laiali. 

»Mis te nüüd tegite, Watsonk ütles Holmes külmalt. »Vaip on täiesti rikutud.« 

Kummardusin segadusse sattudes ja hakkasin apelsine üles korjama, mõistes, et mingil 
põhjusel soovis mu kaaslane, et ma süü enda peale võtaksin. Teised tulid mulle appi ja 
seadsid laua uuesti püsti. 

»Hei!« hüüdis inspektor, »kus teie sõber on?« 

Holmes oli kadunud. 

»Oodake natuke,« ütles Alec Cunningham. »Minu 

113 

meelest on see sell arust ära. Tule kaasa, isa, lähm vaatame, kus ta on!« 

Nad tormasid toast välja, jättes inspektori, koloneB ja minu üksteisele otsa vahtima. 

»Ausõna, ma kaldun noorhärra Aleciga nõustuma,« ütles politseinik. »See võib olla 
haiguse mõju, aga mulB tundub, et. . .« 

Tema juttu katkestas äkitselt karjumine: »Appi! Appi! Tapetakse!« Ehmatusega tundsin 
ma ära oma sõbra hääle. Tormasin pöörasena toast välja trepimademele Hõiked, mis olid 
sumbunud kähedaks, arusaamatu» karjumiseks, kostsid toast, kus me olime kõigepealt 
käfl nud. Sööstsin tuppa ja selle teises otsas olevasse rii« tusruumi. Mõlemad 
Cunninghamid kummardusid Sherlock Holmesi maas lebava kogu kohale, noorem 


kägistas teda mõlema käega, vanem paistis tal üht kätt vää-navat. Hetke jooksul olime 
meie kolmekesi isa ja poja tema kallalt ära rebinud ning Holmes tõusis tuikudes jalule, ta 
oli väga kahvatu ja ilmselt väga nõrk. 

»Vahistage need mehed, inspektor,« ahmis ta õhku. 

»Millise süüdistuse alusel?« 

»Süüdistatuna oma kutsari William Kirwani mõrvas.« 

Inspektor vahtis segaduses ringi. »No kuulge nüüd härra Holmes, ütles ta viimaks. 
»Olen kindel, et te ei mõtle seda .. .« 

»Nonoh, mees, vaadake neile otsak hüüdis Holmes järsult. 

Kindlasti ei ole ma kunagi varem näinud inimeste nägudel nii selgesti peegelduvat 
süüd. Vanem mees näis olevat kangestunud ja hämmastunud, tema tugevate joontega 
näol oli sünge ja pahur ilme. Poeg oli aga heitnud kõrvale kogu oma lõbusa ja ulja 
maneeri ning tema tumedatest silmadest kiirgas ohtliku metslooma raevu, mis tema 
ilusaid näojooni moonutas. Inspektor ei öelnud midagi, ta astus hoopis ukse juurde ja 
puhus vilet. Kutse peale tuli kaks konstaablit. 

»Mul ei jää muud üle, härra Cunningham, < ütles inspektor. »Loodan, et see kõik osutub 
rumalaks veaks, kuid te mõistate, et... Ah nii? Visake see käest!« Ta andis hoobi, ning 
revolver, mida noorem mees tahtis parajasti vinnastada, kukkus kolinal põrandale. 

»Võtke see enda kätte,« ütles Holmes, pannes jala vaikselt revolvrile, »kohtus võib see 
teile kasulikuks osutuda. 

Aga siin on asi, mida me tegelikult tahtsime.« Ta tõstis üles väikese kortsunud 
paberilehe. 

»Paberilehe ülejäänud osa!« hüüatas inspektor. 

»Täpselt nii.« 

»ja kus see oli ?« 

»Seal, kus ma selle arvasin olevat. Ma selgitan teile kohe kõik. Arvan, et teie, kolonel, 
ja Watson, võite nüüd minna, mina aga ühinen teie seltskonnaga hiljemalt tunni pärast. 
Inspektor ja mina peame natuke vahialustega rääkima, aga lõunasöögi ajaks olen ma 
kindlasti tagasi.« 

Sherlock Holmes pidas sõna, sest kella ühe paiku tuli ta meie juurde koloneli 
suitsetamistuppa. Temaga oli kaasas väikest kasvu eakas härrasmees, keda mulle tut- 
vustati kui härra Actonit, kelle majja oli kõigepealt sisse murtud. 

»Ma tahtsin, et härra Acton oleks kohal, kui ma lugu teile selgitan,« ütles Holmes, »sest 
ta tunneb loomulikult suurt huvi sellega seotud üksikasjade vastu. Ma kardan, kulla 
kolonel, et te kahetsete hetke, mil te minusuguse tülika isiku oma majja lasksite.« 

»Vastupidi,« kostis kolonel südamlikult, »pean seda suurimaks privileegiks, et mul 
lubati teie töömeetoditega tutvuda. Tunnistan, et need ületasid kõik mu ootused ning et 
ma pole kuidagi suuteline nende tulemust seletama. Mul pole veel aimugi, mis teile loo 
lahenduse andis.« 

»Kardan, et mu seletus võib teie illusioonid purustada, aga mul pole kunagi olnud 
kombeks oma meetodeid varjata, ei minu sõbra Watsoni ega ka kellegi teise eest, kes 
nende vastu arukat huvi tunneb. Aga kuna ma olen ikka veel üsna omadega läbi sellest 
väntsutamisest, mis sai mulle osaks riietustoas, siis võtaksin ma kõigepealt lonksukese 
teie brändit, kolonel. Mu jõuvarud on viimasel ajal üsna rängalt proovile pandud.« 

»Loodetavasti ei tabanud teid enam närvinõrkuse hood.« 


Sherlock Holmes naeris südamest. »Selleni jõuame omal ajal,« ütles ta. »Ma kirjeldan 
teile seda juhtumit otsast peale, juhtides tähelepanu mitmesugustele asjaoludele, mis 
mind otsusele viisid. Katkestage mind, palun, kui mõni järeldus teile täiesti selge ei ole. 

Uurimisel on ülimalt oluline võime ära tunda, millised paljudest faktidest on 
ebaolulised ja millised suure 

tähtsusega. Muidu te hajutate oma jõudu ja tähelepanu mitte aga ei koonda neid. Selle 
juhtumi puhul ei olnud mul algusest peale vähimatki kahtlust, et kogu loo võta tuleb 
otsida paberitükilt, mis oli surnud mehe käes. 

Enne kui ma sellel pikemalt peatun, juhiksin teie täh] lepanu faktile, et kui Alec 
Cunninghami lugu vastas tõele ja kui kallaletungija oli pärast William Kirwani tulistamist 
otsekohe põgenenud, siis ei saanud see ilmselt olla tema, kes paberi surnud mehe käest 
rebis. Aga kui see ei olnud tema, siis pidi see olema Alec Cunningham ise, sest selle aja 
peale, kui vanahärra trepist alla tuli, oli sündmuskohas juba mitu teenrit. See on üsna 
lihtne järeldus, aga inspektoril oli jäänud see märkamata, sest ta lähtus eeldusest, et neil 
kohalikel võimukandjatel ei olnud looga mingit pistmist. Minul aga ei ole kunagi 
mingeid eelarvamusi, ma lähen lihtsalt kuulekalt sinna, kuhu fakt mind juhib, ning nõnda 
leidsin ma juba uurimise esimeses järgus, et ma suhtun pisut kahtlustavalt osasse, mida 
oli loos mänginud härra Alec Cunninghami. 

Siis aga uurisin ma väga hoolikalt paberinurka, mille inspektor oli meile andnud. Mulle 
oli kohe selge, et see oli osa väga tähelepanuväärsest dokumendist. Siin see on. Kas te ei 
märka selle juures midagi väga kõnekat?« 

»Kiri näib väga ebaühtlane, « lausus kolonel. 

»Kulla härra, « hüüdis Holmes, »ei saa olla vähimatk kahtlust, et neid sõnu on 
kirjutanud vaheldumisi kaks inimest. Kui ma juhin teie tähelepanu t-le sõnas »saaksite« 
ning palun, et te võrdleksite seda tähega sõnas »kaksteistx, siis näete seda otsekohe. 
Nende sõnade väga lühike analüüs võimaldab teil öelda ülima kindlusega, et »saaksite« 
on kirjutatud jõulisema käekirjaga ja »kaks-teist« nõrgemaga.« 

»Tuhat ja tuline! See on ju päevselge!« hüüdis kolonel. »Mispärast ometi kaks meest 
niisugusel kombel kirja kirjutavad ?« 

»Ilmselt oli tegemist kahtlase asjaga ning üks meestest, kes umbusaldas teist, oli 
otsustanud, et mõlemad peavad olema võrdselt segatud kõikidesse ettevõtmistesse. On ka 
selge, et jõulisema käekirjaga mees oli eestvedaja.« 

»Kuidas te selle peale tulete?« 

»Me võime seda järeldada, võrreldes ühte käekirja teisega. Aga selleks oletuseks on 
meil ka kindlamaid põhjust. 

Kui te seda paberitükki tähelepanelikult uurite, jõuate järeldusele, et jõulisema 
käekirjaga mees alustas kirjutamist ja jättis tühimikud, mida teine pidi täitma. Meed 
tühimikud ei olnud iga kord piisavad, ning te näete, et teine mees pidi oma sõnad kuidagi 
vahele pigistama, mis näitab, et eelnevad ja järgnevad sõnad olid juba kirjutatud. Mees, 
kes kirjutas kõik sõnad esimesena, oli kahtlemata see, kes kogu asja kavandas.« 

»Suurepärane!« hüüdis härra Acton. 

»Aga väga lihtne,« lausus Holmes. »Nüüd jõuame olulise punktini. Te võib-olla ei tea, 
et eksperdid on õppinud määratlema märkimisväärselt täpselt inimese vanust tema 
käekirja järgi. Harilikult on võimalik enam-vähem kindlalt oletada aastakümmet. Ma 


ütlen harilikult, sest haigus ja füüsiline nõrkus jätavad samasuguse jälje nagu kõrge 
vanus, isegi kui haige inimene on noor. Vaadates antud juhul ühe mehe jõulist ja uljast 
käekirja ja teise üsna viletsaks muutunud kirjaviisi, mis on küll veel loetav, kuigi t-del on 
rõhtkriips juba kaduma hakanud, siis võime öelda, et üks oli noor mees ja teine juba 
eakas, kuigi mitte veel päris vanadusest jõuetu.« »Suurepärane!« hüüdis härra Acton 
uuesti. »Asja juures on veel üks varjatum ja isegi huvitavam joon. Nendel käekirjadel on 
midagi ühist. Need kuuluvad meestele, kes on veresugulased. Teile võib see olla kõige 
ilmsem k-de puhul, aga mina märkan veel palju pisiasju, mis viitavad samale 
järeldusele. Mul ei ole kahtlusevarjugi, et nende kahe käekirjanäite puhul võib täheldada 
perekonnale omast kirjutamismaneeri. Ma esitan teile praegu muidugi ainult peamised 
kirja uurimisel saadud tulemused. Peale nende tegin ma veel kakskümmend kolm 
järeldust, mis huvitaksid rohkem eksperte kui teid. Need kõik kaldusid süvendama minu 
muljet, et kirja olid kirjutanud Cunninghamid, isa ja poeg. 

Jõudnud niikaugele, oli minu järgmine samm muidugi kuriteo üksikasjade uurimine, et 
näha, mil määral need meid aidata saavad. Ma läksin koos inspektoriga maja juurde ja 
nägin kõike, mis seal näha oli. Nagu ma suutsin täie kindlusega määratleda, oli mees 
maha lastud revolvriga rohkem kui nelja jardi kauguselt. Riietel ei olnud püssirohu jälgi. 
Järelikult oli Alec Cunningham 

valetanud, kui ta ütles, et mehed olid tulistamise ajal rüselnud. Isa ja poeg olid jällegi 
ühel nõul, näida kohta, kust mees oli maanteele jooksnud. Juhtumisi aga oli selles kohas 
üsna lai ja niiske põhjaga kraav. Kun selle kraavi ümbruses ei olnud jalajälgi, olin ma 
täiea kindel mitte ainult selles, et Cunninghamid olid jälle valetanud, vaid ka selles, et 
sündmuskohal polnud kunagi olnud mingit tundmatut meest. 

Ja nüüd pean vaatlema selle iseäraliku kuriteo motiivi. Selleni jõudmiseks tuli mul 
alustada põhjusest, miks härra Actoni majja sisse murti. Koloneli jutust sain ma aru, et 
teie, härra Acton, ja Cunninghamid käisite millegi pärast kohut. Mulle tuli otsekohe pähe, 
et nad olid murdnud teie raamatukogusse sisse kavatsusega saada kätte mingi dokument, 
mis võis kohtuasjas tähtis olla. 

»Täpselt nii,« lausus härra Acton. »Nende kavatsuste ei saa olla vähimatki kahtlust. 
Mul on täiesti selgel õigus poolele nende praegustest valdustest, ning kui nac oleksid 
leidnud ühe dokumendi — mis oli õnneks mu advokaatide seifis —, oleksid nad 
kahtlemata kohtuasjal arutamist takistanud.« 

»Näete nüüd, « ütles Holmes naeratades. »See oli ohtlik ja mõtlematu samm, milles ma 
näin märkavat noore Aleci mõju. Kui nad raamatukogust midagi ei leidnud, püüdsid nad 
kahtlust kõrvale juhtida, andes asjale tavalise röövimise ilme, ning sellepärast viisidki 
nad kaasa kõik, mis neile pihku sattus. See oli küllalt selge, kuid loos oli veel palju 
segast. Üle kõige tahtsin ma leida kirja puuduvat osa. Olin kindel, et Alec oli rebinud 
kirja surnud mehe käest, ning peaaegu kindel, et ta oli pistnud selle oma hommikukuue 
taskusse. Kuhu mujale oleks ta võinud selle panna? Küsimus oli ainuit selles, kas kiri oli 
ikka veel seal. Asi oli seda väärt, et katsuda välja uurida, ning sel eesmärgil läksimegi 
kõik nende majja. 

Nagu te kahtlemata mäletate, ühinesid Cunninghamid meiega köögiukse taga. Oli 
äärmiselt tähtis, et neile kirja olemasolu meelde ei tuletataks, muidu oleksid nad selle 
loomulikult viivitamatult hävitanud. Inspektor hakkas neile seletama, kui tähtsaks me 


kirja pidasime, kui ma õnnekombel haigushoos maha kukkusin ja nõnda vestlusteemat 
muutsin.« 

»Püha taevas!« hüüdis kolonel naerdes. »Kas te tahate 

öelda, et kogu meie kaastunne oli raisatud ning teie haigushoog pettus ?« 

»Arsti seisukohast pean ütlema, et see oli imetlusväärselt mängitud, « hüüdsin ma, 
vaadates hämmastunult meest, kes mind pidevalt mõne uue kavala võttega jahmatas. 

»Niisugune oskus tuleb tihti kasuks, « ütles Holmes. »Toibudes õnnestus mul ühe päris 
leidliku nõksu abil panna vana Cunningham kirjutama sõna »kaksteist«, et ma saaksin 
seda võrrelda sõnaga paberil.« 

»Oh, milline eesel ma olin!« hüüatasin ma. 

»Ma nägin, ette haletsesite mind minu nõrkuse pärast,« ütles Holmes naerdes. »Mul 
oli kahju panna teid minu pärast südant valutama, sest ma teadsin, et te seda teete. Siis 
läksime koos trepist üles, ning kui ma olin tuppa astunud ja näinud ukse taga rippuvat 
hommiku-kuube, õnnestus mul laua ümberlükkamisega hetkeks nende tähelepanu 
eemale juhtida ning ma lipsasin tagasi tuppa hommikukuue taskuid uurima. Vaevalt 
olin ma kirja kätte saanud — mis oligi, nagu ma olin oodanud, ühes taskus —, kui kaks 
Cunninghami kargasid mulle kallale ja usun tõesti, et nad oleksid mind sealsamas tapnud, 
kui te mulle kiiresti nagu sõbrad ikka appi ei oleks tulnud. Tegelikult tunnen ma veel 
praegugi selle noore mehe haaret oma kõril ning isa väänas mul kirja kätte saada püüdes 
randme tagurpidi. Vaadake, nad mõistsid, et ma tean ilmselt kõik, ning ootamatu üle- 
minek täielikust kindlusest sügavasse meeleheitesse ajas nad päris pööraseks. 

Ma rääkisin pärastpoole vana Cunninghamiga kuriteo motiivist. Ta oli üsna taltsas, 
kuigi tema poeg käitus nagu tõeline saatan, valmis iseendal või kellel tahes ajud välja 
laskma, kui ta ainult oma revolvri kätte oleks saanud. Kui Cunningham nägi, et tema 
vastu on nii tugevad asitõendid, lõi ta araks ja rääkis kõik ära. Näib, et William jälgis 
oma peremehi salaja, sel ööl, kui need härra Actoni juurde sisse murdsid, ning olles nad 
nõnda oma võimusesse saanud, hakkas neilt paljastamisega ähvardades raha välja 
pressima. Härra Alec oli aga niisuguste mängude mängimiseks ohtlik mees. Tal tuli 
täiesti geniaalne mõte kasutada ümbruskonda haaranud röövlihirmu vabanemiseks 
mehest, keda ta kartis. William meelitati kohale ja lasti maha, ning kui nad oleksid 

terve kirja kätte saanud ja üksikasjadele pisut rohkeni tähelepanu pööranud, OA väga 
võimalik, et neid poleks! hakatud kunagi kahtlustama.« 

»Aga kiri?« küsisin mina. 

Holmes asetas allpool ära toodud kirja meie ette. 

»See on väga seda moodi, nagu ma ootasin,« ütles ta . »Me ei tea veel muidugi, 
millised suhted võisid olla Ale Cunninghami, William Kirwani ja Annie Morrisoni vahel. 
Tulemus näitab, et sööt oli osavalt üles seatud. Ole kindel, et te märkate rõõmuga 
pärilikke jooni k-des ja g sabades. Täppide puudumine vana mehe i-del on samuti väga 
iseloomulik. Watson, minu meelest on meie vaikne puhkus maal olnud väga tore, ning 
ma pöördun homme kindlasti tugevasti kosununa Baker Streetile tagasi.« 


VII. VIGANE MEES 


Ühel suveõhtul, mõni kuu pärast minu abiellumist, istusin ma oma kolde ees, suitsetasin 
viimast piibutäit ja tukastasin romaani lugedes, sest mul oli seljataga kurnav päev. Mu 
naine oli juba üles magamistuppa läinud ning välisukse lukkukeeramine, mida ma olin 
natuke aega tagasi kuulnud, teatas mulle, et ka teenrid olid puhkama läinud. Olin püsti 
tõusnud ja koputasin piibust tuhka välja, kui kuulsin äkitselt uksekella kõlinat. 

Vaatasin kella. See näitas kolmveerand kaksteist. Nii hilisel tunnil ei saanud meile 
külalisi tulla. Ilmselt oli tegemist patsiendiga, ning võib-olla tuli mul terve öö üleval 
istuda. Läksin virila näoga esikusse ja avasin ukse. Minu hämmastuseks seisis lävel 
Sherlock Holmes. 

»Ahaa, Watson,< ütles ta. »Ma lootsin, et pole veel liiga hilja teid kätte saada.« 

»Kulla sõber, astuge ometi sisse!« 

»Teie näost paistab üllatus, ja pole ime! Mulle tundub, et kergendus ka. Hmh! Te siis 
suitsetate ikka veel oma poissmehepõlve Arkaadia tubakasegu! See kohev tuhk reie kuuel 
ei jäta mingit kahtlust. On kerge näha, Watson, et te olete harjunud vormiriietust kandma. 
Teid ei peeta kunagi õigeks tsiviilisjkuks, kuni teil on komme taskurätikut varrukas 
kanda. Kas te saate mulle täna öömaja anda?« 

»Meeleldi.« 

»Te ütlesite mulle, et teil on tuba poissmehele, ning ma näen, et praegu teil ühtki 
härrasmeest külas ei ole. Selle järelduse võib teha teie kübaranagist.« 

»Ma olen väga rõõmus, kui te siia jääte.« 

»Tänan teid. Ma panen siis oma mütsi nagisse. Ma näen kahjutundega, et teil on 
töömees majas käinud. See ennustab halba. Ma loodan, et asi pole kanalisatsioonis ?« 

»Ei, meil oli gaasirike.« 

»Ah soo! Tema saapnn on jätnud naelakriimud linoleumile just seal, kuhu valgus 
paistab. Ei, tänan väga, ma sõin Waterloo jaamas õhtust, aga ma suitsetan meelsasti koos 
teiega ühe piibu.« 

Ulatasin talle oma tubakakoti ning ta istus minu vastuj ja suitsetas mõnda aega 
vaikides. Teadsin väga hästi, et midagi peale tähtsa asjaajamise ei oleks teda nii hilisel 
tunnil minu juurde toonud, ning ootasin seetõttu kannatlikult, millal ta selleni jõuab. 

»Ma näen, et teil ori praegu palju tööd/ lausus ta mulle teraselt otsa vaadates. 

»Jah, mul oli kiire päev,« vastasin. »Teie silmis võib see näida väga' narr,« lisasin ma, 
»aga ma ei saa tõesti" aru, kuidas te seda järeldasite.« 

Holmes kõhistas endamisi naerda. 

»Mul on see eelis, et ma tunnen teie harjumusi, kulla Watson,« ütles ta. »Kui teie 
ringkäik on lühike, käite te jalgsi, kui see on aga pikk, kasutate te troskat. Kuna ma näen, 


et teie saapad, mis on kuil jalas olnud, ei ole sugugi porised, pole mul kahtlust, et praegu 
on teil piisavalt kiire voorimehe võtmiseks. « 

»Suurepärane!« hüüdsin ma. 

»Elementaarne,« vastas ta. »Tegemist on ühe säärase juhtumiga, mil arutleja saavutab 
tema naabrile märkimisväärsena tunduva tulemuse, sest naabril on jäänud märkamata 
mingi väike asjaolu, millel järeldused rajanevad. Sedasama, kulla mees, võib öelda 
petlikult uhke mulje kohta, mida jätavad mõned teie väikesed visandid, sest ka teie jätate 
enda teada probleemi mõned aspektid ega avalda neid lugejale. Praegu olen aga mina 
nende lugejate olukorras, sest ma hoian käes mitut niiti ühes kõige kummalisemas 
juhtumis, mis on kunagi kellelegi peamurdmist valmistanud, aga ometi puuduvad mul mu 
teooria lõpetamiseks vajalikud üks või kaks niidiotsa. Aga ma saan need kätte, Watson, 
ma saan need kätte!« Holmesi silmad lõid põlema ning kõhnadesse põskedesse tekkis 
kerge õhetus. Hetkeks oli kerkinud tema innukat ja kirglikku loomust varjav loor, kuid 
ainult hetkeks. Kui ma uuesti tema poole vaatasin, oli ta näol jälle see liikumatu ilme 
nagu indiaanlasel, mille pärast nii paljud teda pigem masinaks kui inimeseks pidasid. 

»Selles loos on huvitavaid jooni,« ütles ta. »Võin isegi öelda, et erakordselt huvitavaid 
jooni. Olen juba asjaga tutvunud ning jõudnud enda arvates lahendusele lähedale. Kui te 
saaksite minuga koos selle viimase sammu astumise juures olla, osutaksite mulle 
tähelepanuväärse teene.« 

»Ma teeksin seda rõõmuga.« »Kas te saaksite homme Aldershotisse sõita ?« 
»Kahtlemata tegeleks Jackson homme minu patsientidega.« 

»Väga hea. Ma tahan homme kell 11.10 Waterloo jaamast teele asuda.« 

»See annab mulle aega asju korraldada.« 

»Ja kui te nüüd liiga unine ei ole, annaksin ma teile ülevaate sellest, mis on juhtunud, ja 
sellest, mida tuleks veel teha.« 

»Olin unine enne teie tulekut. Nüüd olen täiesti 

virge.« 

»Teen nii lühidalt kui võimalik, ilma et midagi eluliselt tähtsat loost välja jääks. On 
mõeldav, et te võite isegi olla lugenud sellest juhtumist ajalehtedest. Tegemist on 
Kuningliku Munsteri rügemendi kolonel Barclay oletatava mõrvaga Aldershotis, mida ma 
parajasti uurin.« 

»Ma ei ole sellest midagi kuulnud.« 

»See on esialgu ainult kohapeal tähelepanu äratanud. Faktid on üksnes kaks päeva 
vanad. Lühidalt on asi järgmine. 

Kuninglik Munsteri rügement on, nagu te teate, üks kõige kuulsamaid Iiri rügemente 
Briti armees. See tegi imet nii Krimmi sõjas kui ka sipoide ülestõusu ajal ning on ennast 
sellest ajast peale igal võimalikul juhul ainult heast küljest näidanud. Esmaspäeva õhtuni 
juhatas seda James Barclay, vahva veteran, kes alustas reamehena, sai sipoide ülestõusu 
ajal üles näidatud vapruse eest ohvitseriks ning juhatas lõpuks rügementi, milles ta oli 
kunagi musketit kandnud. 

Kolonel Barclay võttis naise, kui ta oli veel seersant, ning tema naine, kelle 
neiupõlvenimi oli Nancy Devoy, oli sellesama korpuse endise vanemseersandi tütar. 
Nagu võibki kujutleda, tekkis seetõttu kerge seltskondlik ebakõla, kui noorpaar (sest nad 
olid veel noored) end uues keskkonnas leidis. Ilmneb aga, et nad kohanesid kiiresti, 

ning nagu ma aru saan, on proua Barclay rügemen« daamidega alati niisamal hästi läbi 
saanud, nagu sai temj abikaasa läbi teiste ohvitseridega. Võin lisada, et ta oli väga ilus 
naine, ning isegi nüüd, kui ta on olnud abielus üle kolmekümne aasta, on tema välimus 
ikka veel rabav ja suursugune. 

Tundub, et kolonel Barclay perekonnaelu oli ühtlaseid õnnelik. Major Murphy, kellele 
ma võlgnen tänu suul rema osa faktide eest, kinnitab mulle, et ta ei ole kunagi kuulnud 
ühestki lahkhelist abikaasade vahel. Üldiselt arvab ta, et Barclay oli oma naisesse rohkem 
kiindunud kui naine temasse. Barclay muutus väga rahutuks, kui ta naisest kas või 
päevagi eemal viibis. Naine aga, kuigi: ka tema oli kiindunud ja truu, ilmutas vähem 
peale tükkivat poolehoidu. Igal juhul peeti neid rügemendis eesi kujulikuks keskealiseks 
paariks. Nende omavaheliste» suhetes ei olnud absoluutselt midagi, mis oleks 
valmistanud inimesi ette tulevaseks tragöödiaks. 

Tundub, et kolonel Barclay enda iseloomus oli mõni iseäralik joon. Tavalises meeleolus 
oli ta uljas vana sõja) mees, kuid tuli ette juhtumeid, mille käigus ta näis ilmutavat 
märkimisväärset jõhkrust ja kättemaksuhimu. Paistab aga, et oma iseloomu seda külge ei 
pööranud ta kunagi oma naise vastu. Veel üks fakt, rnida olid täheldanud major Murphy 
ja kolm viiest ohvitserist, kellega ma rääkisin, seisnes iseäralikus depressioonis, mis kolo- 
neli vahetevahel valdas. Nagu major seda väljendas, kadus naeratus keset ohvitseride 
kasiino lõbusat lõõpi-rnist sageli äkitselt, otsekui nähtamatu käega puhitult, tema näolt. 
Kui see tuju teda tabas, oli ta terveks päevaks kõige sügavamasse masendusse vajunud. 
See ja teatud ebausklikkus olid ainsad ebatavalised iseloomujooned, mida teised 
ohvitserid olid märganud. Viimane 1 iseärasus väljendus selles, et ta ei tahtnud, eriti 
pärast pimeduse saabumist, üksi jääda. See lapsik joon silmatorkavalt mehises loomuses 
oli tihti märkusi ja oletusi esile kutsunud. 

Kuningliku Munsteri rügemendi esimene pataljon (vana saja seitsmeteistkümnes) oli 
mitu aastat Aldershotis paiknenud. Abielus ohvitserid ei ela kasarmutes ning kolonel oli 
kogu selle aja asunud villas nimega »Lachinex«, mis paiknes põhjalaagrist umbes poole 
miili kaugusel. Maja asub eraldi krundil, aga selle läänekülg on ainult 

kolmekümne jardi kaugusel maanteest. Teenijaskond koosneb kutsarist ja kahest 
teenijannast. Nemad koos peremehe ja perenaisega olid Lachine'i ainsad asukad, sest 
Barclay'del ei olnud lapsi, ning tavaliselt ei elanud nende juures ka ühtki külalist. 

Nüüd jõuame sündmuste juurde, mis toimusid Lachine'is möödunud esmaspäeval kella 
üheksa ja kümne vahel. 

Selgub, et proua Barclay oli katoliiklane ning tundis väga suurt huvi Püha Jüri gildi 
vastu, mis moodustati Watt Streeti kabeli juurde selleks, et vaeseid pruugitud riietega 
varustada. Õhtul kell kaheksa oli toimunud gildi koosolek ning proua Barclay oli 
õhtusöögiga kiirustanud, et koosolekule jõuda. Kui ta majast lahkus, kuulis kutsar, et ta 
ütles abikaasale midagi igapäevast, ning kinnitas, et tuleb varsti tagasi. Siis astus ta läbi 
preili Morrisoni, kõrvalmajas elava noore daami poolt, ja nad läksid kahekesi 
koosolekule. See kestis nelikümmend minutit, ning lahkunud preili Morrisonist neiu maja 
väravas, jõudis proua Barclay kell veerand kümme koju. 

Lachine'is on tuba, mida kasutatakse enamasti hommikuti. See on maja teepoolses 
küljes ning sealt viib suur klaasist tiibuks välja muruplatsile. Muruplats on kolmekümne 
jala laiune ning seda eraldab teest ainult madal müür, mille peal on raudääris. Sinna tuppa 
läkski proua Barclay koju jõudes. Akendel ei olnud katteid ees, sest tuba kasutati õhtul 


harva, aga proua Barclay pani ise lambi põlema ja helistas kella, paludes toatüdruk Jane 
Stewartil tass teed tuua, mis oli tema tavalise käitumisega täiesti vastuolus. Kolonel oli 
istunud magamistoas, aga kuuldes, et naine on tagasi tulnud, läks ta tema juurde 
hommikutuppa. Kutsar nägi, kuidas ta läbi esiku läks ja tuppa astus. Rohkem teda elusana 
ei nähtud. 

Nõutud tee toodi kümne minuti pärast, aga kui toatüdruk uksele lähenes, kuulis ta 
imestusega, et peremees ja perenaine tülitsevad vihaselt. Ta koputas vastust saamata ning 
katsus isegi ukselinki, kuid avastas üksnes, et uks oli lukus. Loomulikult jooksis ja rääkis 
ta kõike kokale ning kaks naist ja kutsar tulid esikusse ning kuulasid vaidlust, mis ikka 
veel kestis. Nad kõik on ühel meelel, et kuulda oli ainult kahte häält, Barclay ja tema 
naise häält. Barclay märkused olid summutatud ja 

järsud, nii et kuulajad ei saanud ühestki sõnast aru. Daami jutt oli aga väga vihane ning 
kui ta häält tõstis, kosti see selgesti. »Igavene argpüks!« kordas ta ikka ja jälle »Mida me 
nüüd küll teeme? Mida me nüüd küll teeme Anna mulle mu elu tagasi. Ma ei taha isegi 
hingata sed õhku mis sina! Argpüks! Argpüks!« Need olid tema jut katked, mille lõpus 
kostis mehe hirmus karjatus, mürt satus ja naise läbilõikav karje. Olles veendunud, et toi 
munud on mingi hirmus tragöödia, tormas kutsar vast ust ja püüdis seda maha murda, 
toast aga kostsid üha uued karjed. Kutsaril ei läinud siiski korda sisse tungida ning 
teenijad olid hirmu pärast nii endast väljas, et e suutnud teda abistada. Kutsarile tuli äkki 
pähe üks mõte ta jooksis majast välja, muruplatsile, kuhu avanesid kõr ged klaasuksed. 
Üks uksepool oli lahti, mis on minu arusaamist mööda suvel üsna tavaline, ning tuppa 
pääse mine ei valmistanud talle mingit raskust. Perenaine ei karjunud enam, vaid lebas 
teadvusetult diivanil, õnnetu sõjamees aga lamas vereloigus, jalad üle tugitooli käe toe ja 
pea vastu kaminavõret põrandal. 

Nähes, et ta ei saa oma peremehe heaks enam midagi teha, oli kutsari esimene mõte uks 
avada. Aga siinkohal ilmnes ootamatu ja iseäralik takistus. Võtit ei olnud seespool ukse 
ees ning kutsar ei leidnud seda ka kusagilt mujalt toast. Ta läks seetõttu uuesti 
klaasuksest välja, ning kutsunud appi politseiniku ja arsti, kasutas sama teed. Daam, keda 
muidugi kõige rohkem kahtlustati, viidi ikka veel teadvusetult oma tuppa. Seejärel pandi 
koloneli surnukeha diivanile ning tragöödia toi-mumispaik vaadati hoolikalt üle. 

Leiti, et õnnetule veteranile tekitatud vigastus kujutas endast umbes kahe tolli pikkust 
sakilist haava kuklas, mis oli ilmselt põhjustatud tugevast hoobist nüri relvaga. Ei olnud 
ka raske ära arvata, mis see relv oli. Laiba lähedal põrandal lebas iseäralik nikerdatud 
kõvast puust nui, millel oli luust käepide. Kolonelil oli mitmekesine kogu relvadest, mida 
ta oli toonud paljudest maadest, kus ta oli sõdinud, ning politsei oletas, et nui pärines 
tema enda relvakogust. Teenijad väidavad, et nad ei ole seda enne näinud, aga on 
võimalik, et see on teiste majas leiduvate veidrate asjade seas kahe silma vahele jäänud. 
Politsei ei avastanud toas midagi muud tähtsat peale seletamatu fakti, et kadunud võtit ei 
leitud 

ei proua Barclay käest, ei laiba juurest ega ka kusagilt mujalt sellest toast. Ukse avas 
lõpuks üks Aldershoti lukksepp. 

Niisugune oli asjade seis, Watson, kui ma teisipäeva hommikul major Murphy palvel 
Aldershotisse läksin, et politseid selle jõupingutustes abistada. Küllap te mõistate, et 


probleem oli juba niigi huvitav, kuid mu tähelepanekud näitasid peagi, et tegelikult oli 
tegemist palju erakordsema juhtumiga, kui esimesel pilgul võis paista. 

Enne toa ülevaatamist küsitlesin ma teenijaid, kuid mul õnnestus teada saada ainult 
seda, millest ma juba rääkisin. Toatüdruk Jane Stewartile meenus veel üks huvitav 
üksikasi. Te mäletate, et tülitsemist kuuldes läks ta trepist alla ja tuli koos teiste 
teenijatega tagasi. Ta ütles, et esimene kord, kui ta üksi oli, rääkisid peremees ja 
perenaine nii vaikselt, et ta ei kuulnud peaaegu midagi, ning mõistis pigem nende toonist 
kui sõnadest, et nad on riidu läinud. Kui ma talle peale käisin, meenus talle aga, et ta 
kuulis, kuidas proua kaks korda kellegi Taaveti nime mainis. See asjaolu on äkilise riiu 
põhjuse avastamisel äärmiselt tähtis. Nagu te mäletate, oli koloneli nimi James. 

Üks selle juhtumiga seotud asjaolu oli nii teenijatele kui ka politseile väga sügava mulje 
jätnud. See oli koloneli moondunud nägu. Nende jutu järgi väljendas koloneli nägu nii 
jubedat hirmu ja õudust, nagu inimese nägu üldse väljendada suudab. Mitu inimest 
minestasid juba üksnes seda nägu nähes, nii kohutav oli selle mõju. Oli täiesti selge, et ta 
oli oma saatust aimanud ning see oli põhjustanud temas piiritut õudu. See sobis muidugi 
küllalt hästi politsei teooriaga, kui kolonel oleks taibanud, et naine teda mõrvata 
kavatseb. Selle teooriaga ei olnud vastuolus ka fakt, et haav oli kuklas, sest kolonel võis 
hoopi vältida püüdes ringi keerata. Ka naiselt endalt ei olnud võimalik midagi teada 
saada, sest ta oli ägeda peaajupõletiku tõttu ajutiselt aru kaotanud. 

Politsei käest kuulsin ma, et preili Morrison, kes, nagu te mäletate, käis sel õhtul koos 
proua Barclayga väljas, väitis, et tema ei tea, mis põhjustas tema kaaslase paha tuju 
kojusaabumisel. 

Korjanud kokku kõik need faktid, Watson, suitsetasin ma nende kallal juureldes mitu 
piibutäit ja püüdsin eraldada otsustava tähtsusega andmed juhuslikust infor- 

matsioonist. Polnud mingit kahtlust, et kõige silmatorkavam ja kõnekam asjagfei oli 
võtme erakordne kadumine! Hoolika otsimise tulemusel seda toast ei leitud. JärelL kult 
oli see toast ära vüdud. Aga ei kolonel ega koloneli naine saanud seda teha. See oli täiesti 
selge. Järelikult pidi toas käima veel kolmas inimene. Ja see koj mas võis olla tuppa 
tulnud ainult klaasuksest. Mulle tundus, et toa ja muruplatsi hoolikas uurimine võis selle 
saladusliku isiku jälgi ilmutada. Te tunnete mu meetodeid, Watson. Ma ei jätnud ühtki 
neist uurimisel kasutamata. Ning asi lõppes sellega, et ma avastasin jäljed, kuid need olid 
hoopis teistsugused, kui ma olin oodanud. Toas oli käinud mees ning ta oli maantee pooli 
üle muru tulnud. Mul läks korda saada viis väga selgel jalajälge, üks tee pealt, sealt, kus 
ta oli üle madalal müüri roninud, kaks murult ja kaks väga nõrka jälge värvitud laudadelt 
ukse all, kustkaudu ta oli majja tull nud. Ta oli nähtavasti üle muru tormanud, sest varbal 
jäljed olid palju sügavamad kui kannajäljed. Aga mitte mees ei üllatanud mind. Mind 
üllatas tema kaaslane.« 

»Tema kaaslane?« 

Holmes tõmbas taskust suure siidpaberilehe ning laotas selle ettevaatlikult põlvedel 
lahti. 

»Mida te sellest arvate?« küsis ta. 

Paber oli kaetud mingi väikese looma jälgede jäljenditega. Selgelt oli näha viis 
padjandit, võis aimata pikki küüniseid ning kogu jälg oli ligi dessertlusika suurune. 

»See on koer,« ütlesin ma. 


»Kas te olete kunagi kuulnud, et koer mööda kardinat' üles ronib? Ma leidsin selgeid 
jälgi, et see olevus oli seda teinud.« 

»Siis ahv.« 

»Aga see ei ole ahvi jälg.« 

»Kes see siis võib olla?« 

»Ei kass ega koer ega ükski teine meile tuntud olevus. Olen proovinud seda looma tema 
jälgede põhjal ette kujutada. Siin on neli jälge, kui loom on liikumatult seisnud. Te näete, 
et esijalgadest tagumisteni on vähemalt viisteist tolli. Lisage sellele kaela ja pea pikkus 
ning te saate vähemalt kahe jala pikkuse olevuse, võibolla isegi pikema, kui tal on veel ka 
saba. Aga vaadake nüüd neid jälgi. Loom on liikunud, ning me saame tema sammu 
pikkuse. Kõigil juhtudel on see ainult umbes 

kolm tolli. See annab meile ettekujutuse pikast kehast ja väga lühikestest jalgadest. 
Loom ei ole olnud piisavalt vastutulelik, et mõnda karva maha jätta. Aga tema kehakuju 
peaks olema üldiselt niisugune, nagu ma olen näidanud, ta oskab mööda kardinat ronida 
ja on liha-toiduline.« »Millest te seda järeldate ?« 

»Sellest, et ta jooksis mööda kardinat üles. Akna küljes rippus kanaarilinnu puur ning 
loom tahtis ilmselt lindu kätte saada.« 

»Ja mis loom see siis on?« 

»Jah, kui ma teaksjn tema nime, võiks see aidata meil juhtumi lahendamisele palju 
lähemale jõuda. Üldiselt oli see arvatavasti nirgi- ja kärbisarnane olevus — ometi on ta 
suurem kui ükski nende sugukonda kuuluvatest loomadest, mida ma näinud olen.« 

»Aga mis pistmist oli loomal kuriteoga?« 

»Ka see ei ole veel praegu selge. Aga nagu te taipate, oleme juba palju teada saanud. 
Me teame, et tee peal seisis üks mees ja vaatas Barclayde tülitsemist pealt — akendel 
polnud katteid ees ja toas põles lamp. Me teame ka, et ta jooksis üle muru, astus koos 
tundmatu loomaga tuppa, ning ta kas lõi koloneli, või siis on võrdsel määral võimalik, et 
kolonel kukkus teda nähes hirmust pikali ja lõi pea vastu kaminavõre nurka puruks. 
Lõpuks on meil teada veel see kummaline fakt, et sissetungija võttis ära minnes võtme 
kaasa.« 

»Tundub, et teie avastused teevad asja veel segasemaks, kui see enne oli,« ütlesin ma. 

»Seda küll. Minu leitud faktid näitasid kahtlemata, et asi on palju sügavam, kui alguses 
oletati. Ma mõtlesin selle loo üle ning jõudsin järeldusele, et pean asjale teisest küljest 
lähenema. Aga, Watson, ma ei lase teil magama minna, ja ometi võiksin rääkida seda 
kõike homme teel Aldershotisse.« 

»Tänan väga, kuid te olete rääkinud liiga palju, et nüüd pooleli jätta.« 

»On täiesti kindel, et kui proua Barclay kell pool kaheksa kodunt lahkus, ei olnud ta 
oma abikaasaga tülis. Nagu ma ilmselt juba öelnud olen, ei näidanud ta kunagi oma 
kiindumust silmatorkavalt välja, aga kutsar kuulis, kuidas ta koloneliga sõbralikult juttu 
ajas. On ka samavõrd kindel, et tagasi tulles läks ta kohe tuppa, kus tal 

oli kõige vähem võimalust mehega kohtuda, nõudnuaf teed nagu ärritatud jäistel 
kombeks, ning kui kolonel tema juurde läks, oli ta lõpuks meest ägedalt süüdis-tama 
nakanud. Seega oli poole kaheksa ja kella üheksal vahel juhtunud midagi, mis oli naise 
tundeid oma mehe. vastu täielikult muutnud. Aga preili Morrison oli kõik need poolteist 


tundi temaga koos olnud. Seega on tema salgamisest hoolimata täiesti kindel, et ta teab 
loost midagi. 

Kõigepealt oletasin ma, et selle noore daami ja vana sõjamehe vahel oli olnud mingi 
armulugu, mille neiu oli nüüd naisele üles tunnistanud. See oleks seletanud vihal 
kojutulekul ja tütarlapse salgamist, et midagi oli juhtunud. See oleks sobinud ka enamiku 
pealtkuuldud jutuga. Selle oletuse vastu rääkis aga »Taaveti« mainimine ning; koloneli 
teadaolev kiindumus naisesse, rääkimata võõra mehe traagilisest sekkumisest, millel 
muidugi ei pruukinud eelnevaga üldse mingit seost olla. Ei olnud sugugi! kerge edasi 
liikuda, kuid üldiselt loobusin ma mõttest,] et koloneli ja preili Morrisoni vahel oli 
midagi olnud, kuid olin veelgi sügavamalt veendunud, et noor daam teadis, miks proua 
Barclay oma meest vihkama hakkas. Valisin seega kõige ilmselgema tegutsemisviisi, 
külastasin preili Morrisoni, seletasin talle, et ma olin täiesti kindel, et tema teab põhjust, 
ning kinnitasin, et kui loos selgusele ei jõuta, võib tema sõbranna proua Barclay sattuda 
mõrvas süüdistatuna kohtupinki. 

Preili Morrison on argliku pilgu ja heledate juustega nääpsuke tütarlaps, aga kavalusest 
ja kainest mõtlemisest tal küll puudust ei olnud. Kui ma olin lõpetanud, istus ja mõtles ta 
natuke aega, ning rääkis siis kärmesti ja otsustavalt tähelepanuväärse loo, mille ma teile 
siin kokkuvõtlikult esitan. 

»Lubasin oma sõbrannale, et ei räägi midagi, ning lubadus on lubadus,« ütles ta, »aga 
kui ma saan teda tõesti nii tõsise süüdistuse puhul aidata, ning kui tema enda vaesekese 
suu on haigus sulgenud, siis arvan, et võin antud lubadust murda. Räägin teile täpselt, mis 
esmaspäeva õhtul juhtus. 

Me tulime Watt Streeti kabelist tagasi umbes kolmveerand üheksa. Meie tee viis mööda 
Hudson Streeti, mis on väga vaikne tänav. Seal põleb vasakut kätt ainult üks lamp, ning 
kui me selle lambi juurde jõudsime. 

nägin ma, et meie poole tuleb üks väga küürus mees, kellel on seljas mingi kasti moodi 
asi. Ta paistis olevat vigane, sest ta pea oli rinnal ja ta käis, põlved kõveras. Me 
hakkasime temast mööduma, kui ta lambi valgussõõris pea tõstis ja meid vaatas, ning siis 
äkki ta peatus ja röögatas: »Jumal küll! See on ju Nancy!« Proua Barclay läks näost 
lubivalgeks ning oleks minestanud, kui see jubeda välimusega olend ei oleks teda 
toetanud. Kavatsesin politsei kutsuda, kuid minu imestuseks rääkis proua Barclay mehega 
täiesti viisakalt. 

»Ma arvasin need kolmkümmend aastat, Henry, et sa oled surnud, ütles ta väriseva 
häälega. 

»Olengi,« vastas mees, ning tema hääletooni oli kole kuulda. Tal oli väga tõmmu ja 
hirmuäratav nägu ning seda läiget tema silmis näen ma veel praegugi unes. Tema juuksed 
ja vurrud olid hallisegused, nägu oli üleni kortsus ja kiprunud nagu kuivanud õun. 

»Kõnni natuke maad üksi edasi,« ütles proua Barclay mulle, »ma tahan selle mehega 
pisut juttu ajada. Kartmiseks pole mingit põhjust.« Ta püüdis rääkida julgelt, aga, ta oli 
ikka veel lubivalge ja huuled värisesid nii, et ta suutis vaevu rääkida. 

Ma tegin, nagu ta palus, ning nad rääkisid omavahel mõne minuti. Siis tuli proua 
Barclay minu juurde, silmad välkumas, ning ma nägin, kuidas vigane mees seisis 
laternaposti juures ja raputas rusikaid, otsekui oleks ta vihast pöörane. Proua Barclay ei 
öelnud minu väravani jõudmiseni sõnagi, siis võttis ta mul käest kinni ja palus, et ma 
juhtunust kellelegi ei kõneleks. 


»See on üks mu vana tuttav, kellel on elus halvasti läinud,« ütles ta. Kui ma lubasin, et 
ei räägi midagi, suudles ta mind, ja rohkem pole ma teda näinud. Olen rääkinud teile 
nüüd kogu tõe, ning politsei eest varjasin ma seda ainult seetõttu, et ma ei mõistnud, 
millisesse ohtu mu kallis sõbranna on sattunud. Ma tean, et see tuleb ainult talle kasuks, 
kui kõik teatavaks saab.« 

Niisugune oli preili Morrisoni jutustus, Watson, ning nagu te võite kujutleda, oli see 
mulle otsekui valguskiir pilkases öös. Kõik seostamata faktid hakkasid oma õigele kohale 
asetuma ning ma aimasin juba ähmaselt sündmuste järjestust. Arusaadavalt püüdsin ma 
järgmiseks leida meest, kes oli proua Barclayie nii tähelepanuväärse mulje jätnud. Kui ta 
oli ikka veel Aldershotis, siis ei 

oleks see tohtinud raske olla. Seal ei ole kuigi pafl tsiviilisikuid ning vigane mees oleks 
kindlasti tähelepa» äratanud. Otsisin teda terve päeva ning õhtuks — täna õhtuks, Watson 
— olin ma mehe üles leidnud. Tema nimi on Henry Wood, ta elab sealsamas tänaval, kus 
daamid temaga kohtusid. Ta on viibinud linnas ainult viis päeva. Esinedes 
perekonnaseisuameti agendina kuulsin ma tema majaperenaiselt väga huvitavat keelel 
peksu. Mees on ametilt mustkunstnik ja näitleja, kes käib õhtuti mööda kõrtse ja annab 
etendusi. Ta kannab selles kastis endaga kaasas mingit elukat, kes paistan perenaisele 
märkimisväärset hirmu peale ajavat, sest ta ei ole kunagi varem säärast looma näinud. 
Naise jutu järgi kasutab Henry Wood looma mingite trikkide juures. Niipalju oskas naine 
mulle öelda, ning ta lisas veel, et arvestades tema hirmsaid vigastusi, on üldse ime, ei 
mees elus on, ning mõnikord rääkis ta võõrast keelt, ia viimased kaks ööd kuulis naine 
teda magamistoas ägamas ja nutmas. Raha paistis tal olevat, aga ettemaksuks oli ta 
andnud raha, mis nägi välja nagu valefloriin. Naine näitas seda mulle, Watson, ning 
see oli India ruupia. 

Nüüd te siis mõistate täpselt, kulla sõber, kuhu me oleme jõudnud ja miks ma tahan, et 
te minuga tulek site. On täiesti selge, et kui daamid mehest lahkusi järgnes ta neile 
eemalt, ta nägi tüli mehe ja naise vah läbi akna, tormas sisse ja tema loom pääses kastist 
laht See kõik on üsna kindel. Aga tema on ainus inimen maailmas, kes oskab meile 
täpselt öelda, mis seal toa toimus.« 

»Ja te kavatsete seda temalt küsida ?« 

»Kindla peale — aga tunnistaja juuresolekul.« 

»Kas mina olen see tunnistaja?« 

»Kui te olete nii lahke. Kui ta suudab asja selgitada, siis on kõik hästi. Kui ta keeldub, 
ei jää meil muud üle kui nõuda vahistamiskäsku.« 

»Aga kuidas te teate, et ta on veel seal, kui me tagasi läheme ?« 

»Olge rahulik, ma võtsin tarvitusele mõned abinõud. Teda valvab üks Baker Streeti 
poiss, kes klammerdub ta külge nagu takjas, ükskõik kuhu ta ka ei läheks. Me leiame ta 
homme Hudson Streetilt, Watson, nüüd aga 

tunnen ma ise ennast kurjategijana, kui ma teid veel kauem üleval hoian.« 

Käes oli keskpäev, kui me jõudsime tragöödia toimumise paika ning suundusime kohe 
minu kaaslase juhtimisel Hudson Streetile. Hoolimata Holmesi võimest tundeid varjata 
märkasin ma kohe, et ta surus vaevu oma erutust maha, ning ma ise tundsin säärast 
pooleldi sportlikku, pooleldi intellektuaalset ärevust, mida ma kogesin iga kord, kui ma 
tema uurimisretkedes osalesin. 


»Siin ongi see tänav,« ütles Holmes, kui me keerasime lühikesele teele, mida ääristasid 
lihtsad kahekorruselised telliskivimajad. »Ahaa, Simpson tuleb ette kandma.« 

»Ta on majas sees, härra Holmes, « hüüdis tänavapoiss meie juurde joostes. 

»Tubli, Simpson!< ütles Holmes tal pead silitades. »Tulge, Watson. Siin see maja 
ongi.« Ta saatis oma nimekaardi koos kirjakesega, et ta on tulnud tähtsas asjas, ning hetk 
hiljem seisime silmitsi mehega, kellega me olime kohtuma tulnud. Hoolimata soojast 
ilmast kössitas ta tule ääres ning tuba oli palav nagu ahi. Mees istus niiviisi kookus ja 
kõveras tooli peal, et temast jäi kirjeldamatult sandistatud inimese mulje, kuid praegu küll 
kurnatud ja tõmmu nägu, mille ta meie poole keeras, oli kunagi ilmselt silmapaistvalt ilus 
olnud. Ta heitis meile kollaste silmavalgetega silmist kahtlustava pilgu ning osutas sõnagi 
lausumata ja püsti tõusmata kahe tooli poole. 

»Te ilmselt olete hiljuti Indiast saabunud, härra Henry Wood, « ütles Holmes 
sõbralikult. »Ma tulin teiega rääkima kolonel Barclay surmast.« 

»Ma ei tea sellest midagi.« 

»Seda ma tahangi kindlaks teha. Küllap te teate, et kui asjas selgust ei saada, läheb 
proua Barclay, kes on teie vana tuttav, tõenäoliselt mõrvas süüdistatuna kohtu alla.« 

Mees võpatas. 

»Ma ei tea, kes te olete,« hüüdis ta, »ega ka seda, kuidas te kõike teate, aga kas te 
vannute, et te räägite mulle tõtt?« 

»Noh, tema vahistamisega oodatakse üksnes senikaua, kuni ta mõistusele tuleb.« 

»Püha Jumal! Kas teie olete ka politseist?« 

»Ei.« 

»Mis see siis teie asi on?« 

»Iga inimese asi omõigust jalule seada.« 

» Võite mind uskuda, et ta on süütu.« 

»Siis olete teie süüdi.« 

»Ei, ei ole.« 

»Kes siis tappis kolonel James Barclay?« 

»See oli jumalik ettemääratus, mis ta tappis. Aga pange tähele, kui ma oleksin tal pea 
lõhki löönud, nagtj mu süda ihkas, oleks mul olnud täielik õigus seda tehaf Kui tema 
enda must südametunnistus ei oleks teda tapi nud, oleks üpris tõenäoline, et ma oleksin 
tema surma oma hinge peale võtnud. Te tahate, et ma kogu loo ära räägiksin. Noh, miks 
ka mitte, mul ei ole mingit põhjus seda häbeneda. 

See juhtus nõnda, härra. Te näete mind nüüd, kus mu on küür nagu kaamelil ja mu ribid 
on puruks pekstud aga kunagi oli aeg, mil kapral Henry Wood oli saja 
seitsmeteistkümnenda jalaväepataljoni kõige kenam mees. Me olime parajasti Indias 
sõjaväelaagris, kohas, mille nimi on Bhurtee. Barclay, kes hiljuti suri, oli samaä kompanii 
seersant, ning rügemendi esimene kaunitar, 00 jaa, kõige kaunim tütarlaps, kes iial 
ilmavalgust on näinud, oli Nancy Devoy, vanemseersandi tütar. Kaks meest armastasid 
teda, aga tema armastas ühtainsat, ning te kindlasti muigate, kuuldes, kuidas siin tule 
ääres kössi-tav sant ütleb, et Nancy armastas teda ta toreda välimuse pärast. 

Noh, kuigi Nancy süda kuulus mulle, oli tema isa otsustanud ta Barclay'le mehele 
panna. Mina olin mõtlematu uljaspea, Barclay aga oli saanud haridust ning ohvitserikraad 
juba paistis. Aga tüdruk oli mulle truu ning näis, et ma oleksingi ta endale saanud, kui 
algas ülestõus ning kogu maal oli päris põrgu lahti. 


Bhurtees oli lisaks meie rügemendile veel pool suurtükiväepatareid, sikhide kompanii 
ning hulk tsiviilisikuid ja naisi. Meid piiras kümme tuhat mässajat ning nad olid nii 
isukalt meie kallal nagu terjerid rotipuuri ümber. Piiramise teisel nädalal lõppes meil vesi 
ning küsimus seisnes selles, kas meil õnnestub astuda ühendusse kindral Neilli põhja 
poole liikuva kolonniga. See oli meie ainus võimalus, sest koos kõigi naiste ja lastega ei 
olnud meil lootust läbi murda, seepärast pakkusin vabatahtlikult, et lähen ja teatan kindral 
Neillile 

meid ähvardavast ohust. Minu ettepanek võeti vastu ning ma arutasin seda seersant 
Barclay'ga, kes pidi ümbruskonda kõige paremini tundma ning kes seepärast koostas ka 
marsruudi, mida mööda ma mässajate vägedest läbi võisin pääseda. Samal öösel kell 
kümme asusin ma teele. Kaalul oli tuhat elu, mina aga mõtlesin ühestainsast, kui ma sel 
ööl üle müüri ronisin. 

Minu tee kulges mööda kuivanud jõesängi, mis pidi mind meie lootust mööda vaenlase 
tunnimeeste eest varjama, aga kui ma seal ümber nurga hiilisin, jooksin ma otse sülle 
kuuele valvurile, kes mind pimedas varitsesid. Hetke jooksul löödi mind uimaseks ja 
seoti käsist ja jalust kinni. Aga tõelise hoobi sain ma hoopis südamesse, kui ma 
teadvusele tulles kuulasin nende juttu, ning sellest piisas mõistmaks, et minu seltsimees, 
seesama mees, kes mulle marsruudi oli koostanud, oli mind indialasest teenri vahendusel 
vaenlasele reetnud. 

Noh, sellel pole mõtet pikemalt peatuda. Te teate nüüd, milleks oli võimeline James 
Barclay. Järgmisel päeval vabastas Neill Bhurtee, aga mässajad viisid mind taganedes 
kaasa, ning möödus palju aastaid, enne kui ma jälle valget nägu nägin. Mind piinati 
ja ma katsusin põgeneda, mind püüti kinni ja piinati jälle. Te näete ise, mis minust järele 
on jäänud. Osa mässajaid põgenes Nepali ja viis mind kaasa, pärastpoole olin ma veel 
kaugemal kui Darjeeling. Sealne mägirahvas tappis mind vangis hoidvad mässajad ning 
minust sai mõneks ajaks ori, kuni mul õnnestus põgeneda; lõuna asemel pidin ma aga 
põhja minema ning leidsin end lõpuks afgaanide seast. Seal hulkusin ma ringi palju 
aastaid ning läksin siis tagasi Punjabi, kus elasin peamiselt pärismaalaste hulgas ning 
teenisin elatist vahepeal õpitud mustkunstiga. Mis mõtet oli minul, õnnetul sandil, tulla 
tagasi Inglismaale või ilmuda oma vanade kaaslaste ette? Isegi kättemaksuhimu ei 
sundinud mind seda tegema. Ma tahtsin, et Nancy ja mu vanad sõbrad oleksid pigem 
arvanud, et Henry Wood suri sirge seljaga, kui et nad oleksid näinud teda elades nagu 
šim-pansi kepi abil edasi roomamas. Neil ei tekkinud kahtlustki, et ma võin elus olla, 
ning ma ei kavatsenud seda neile kunagi teatada. Kuulsin, et Barclay oli Nancy naiseks 
võtnud ning tegi rügemendis kiiret karjääri, kuid isegi see ei pannud mind tegutsema. 

Aga kui inimene jääb vanaks, hakkab ta kodu järelt igatsema. Olen juba aastaid 
unistanud Inglismaa ererohelistest niitudest ja hekkidest. Lõpuks otsustasin neid v« enne 
surma näha. Kogusin piisavalt raha, et Inglismaale sõita, ning tulin siia sõjaväeossa, sest 
ma tean sõdurite kombeid ja seda, kuidas neid endale elatise hankimiseks lõbustada.« 

»Teie jutustus on väga huvitav,« ütles Sherlock Holmes. »Ma kuulsin teie kohtumisest 
proua Barclay'ga ning vastastikusest äratundmisest. Nagu ma aru saam läksite siis tema 
järel ning nägite aknast tema tülitsemist mehega, sest kahtlemata heitis naine mehele ette 
sellist käitumist teie suhtes. Tunded said teist võitu, te jooksite üle muru ja läksite nende 
juurde tuppa.« 


»Seda ma tegin, härra, ning kui Barclay mind nägil ilmus tema näole ilme, mida ma ei 
ole kunagi elus näinud, siis kukkus ta peaga vastu kaminavõret. Aga ta oli kukkudes juba 
surnud. Ma lugesin surma tema näol niisama selgesti, nagu ma loen seda kirja kamina 
kohal. Pelk minu nägemine mõjus talle, nagu oleks kuul tunginud tema alatusse 
südamesse.« 

»Ja siis ?« 

»Siis Nancy minestas, ning ma võtsin tema käest võtme, kavatsedes ukse lahti keerata 
ja abi kutsuda. Aga äkki taipasin, et on parem asi sinnapaika jätta ja kaduda, sest mind 
võidakse kahtlustama hakata, ning kui mind kinni võetakse, tuleks minu saladus avali- 
kuks. Kiirustades pistsin ma võtme taskusse ja pillasin kardinat mööda üles roninud 
Teddyt taga ajades kepi maha. Kui ma sain Teddy uuesti kasti, millest ta oli välja 
lipsanud, lasksin jalga nii kiiresti, kui suutsin.« 

»Kes on Teddy?« küsis Holmes. 

Mees kummardus ja tõmbas nurgas seisva kuudi luugi üles. Kohe lipsas sealt välja ilus 
punakaspruun, sale ja nõtke olevus, kellel olid kärbi jalad, pikk peenike nina ja kõige 
ilusamad punased silmad, mida ma kunagi ühelgi loomal näinud olen. 

»See on mungo!« hüüdsin ma. 

»Noh, mõni nimetab teda mungoks, mõni ihneumoniks, « ütles mees. »Mina nimetan 
neid maopüüdjateks ning Teddy on kobrade püüdmisel hämmastavalt väle. Mul on siin 
üks ilma mürgihammasteta kobra ning Teddy 

püüab selle igal õhtul kõrtsiseltskonna meeleheaks kinni. Kas teil on veel midagi 
küsida?« 

»Noh, kui selgub, et proua Barclay on tõsises hädas, süs võib-olla pöördume uuesti teie 
poole.« 

»Sellisel juhul räägin ma muidugi kõik.« 

»Kui aga midagi niisugust ei juhtu, pole mõtet soojendada üles seda surnut puudutavat 
skandaali, kuigi ta käitus kunagi alatult. Teile võib vähemalt rahuldust pakkuda teadmine, 
et kolmkümmend aastat vaevas südametunnistus teda rängalt selle näruse teo pärast. 
Ahaa, major Murphy läheb teisel pool tänavat. Head aega, Wood! Ma tahan teada, kas 
eilsest saadik on midagi juhtunud.« 

Jõudsime majorile järele, enne kui ta ümber nurga keeras. 

»Oo, Holmes,« ütles ta. »Küllap te olete juba kuulnud, et kogu see kära oli ilmaasjata?« 

»Kuidas nii?« 

»Äsja lõppes eeluurimiskohus. Lahkamise tulemused näitasid selgelt, et surma 
põhjustas ajurabandus. Näete, see oli ikkagi üsna lihtne juhtum. « 

»Jah, päris lihtne,« vastas Holmes naeratades. »Lähme, Watson, Aldershotis meid 
ilmselt enam ei vajata.« 

»Mul on üks küsimus, « ütlesin ma jaama poole minnes. »Kui abikaasa nimi oli James 
ja teise mehe nimi Henry, milleks siis Taavetit mainiti?« 

»See üks nimi, kulla Watson, oleks pidanud mulle terve selle loo rääkima, kui ma 
oleksin see ideaalne arutleja, kellena teie mind püüate kujutada. See oli ilmselt 
etteheitena öeldud.« 

»Etteheitena?« 

»Jah, Taavet sattus mõnikord natuke eksiteele, ning ühel korral kippus ta tegema seda, 
mida tegi seersant James Barclay. Kas te mäletate lugu Uurija ja Batzebaga? Minu 


piiblialased teadmised ei ole küll eriti värsked, aga te leiate selle juhtumi Saamueli 
Esimesest või Teisest raamatust.« 


VIIL. LAEVASTIKULEPING 


Vahetult minu abiellumisele järgnenud juulikuu tegid mälestusväärseks kolm huvitavat 
juhtumit, milles mul olj õnn osaleda koos Sherlock Holmesiga ja uurida tema) meetodeid. 
Need juhtumid on minu märkmetes kirjas pealkirjadega »Teise pleki mõistatus«, 
»Laevastikulepingu mõistatus« ja »Väsinud kapteni mõistatus«. Esimeses neist on aga 
tegemist nii tähtsate asjadega ning sellega on sco-jj tud nii palju Inglismaa mõjukaid 
perekondi, et seda pole paljude aastate jooksul võimalik avalikuks teha. Ometi ei ole 
ükski teine lugu, millega Holmes on tegelnud, nii selgelt tema analüütilisi meetodeid 
illustreerinud või temaga koos tegutsenud inimestele nii sügavat muljet jätnud. Mul on 
ikka veel olemas peaaegu verbatim üleskirjutus vestlusest, milles ta näitas juhtumiga 
seotud tõelisi fakte monsieur Dubugue'ile Pariisi politseist ja Fritz von Waldbaumile, 
tuntud spetsialistile Danzigist, kes olid mõlemad raisanud oma jõudu asjadele, mis osutu- 
sid olevat kõrvalise tähtsusega. Kogu seda lugu saab aga julgelt rääkida alles järgmisel 
sajandil. Vahepeal siirdun ma teise juhtumi juurde, mis tundus samuti korraks olevat 
riikliku tähtsusega ning paistis silma mitme vahejuhtumiga, mis andsid sellele täiesti 
ainulaadse iseloomu. 

Kooliajal olin ma lähedane sõber Percy Phelpsi nimelise poisiga, kes oli umbes 
minuvanune, kuigi minust kaks klassi ees. Ta oli väga tark poiss ning võitis koolis kõik 
auhinnad ja kõige lõpuks stipendiumi, mis võimaldas tal jätkata oma haridust hiilgavalt 
Cambridge'is. Mäletan, et ta oli pärit ka väga kõrgest ringkonnast ning isegi koolipoistena 
teadsime juba, et tema ema vend oli lord Holdhurst, kuulus konservatiivist poliitik. See 
uhke sugulusvahekord ei tulnud talle koolis kasuks. Vastupidi, meile tundus põnev 
kihutada teda mööda mängu-väljakut taga ja lüüa talle vastu sääri kriketiväravaga. 

Iseseisva elu alustamisel aga olukord muutus. Kuulsin ähmaselt, et tänu oma võimetele 
ja tema käsutuses olevatele sidemetele sai ta välisministeeriumis hea koha, aga ma olin ta 
täiesti unustanud, kuni järgmine kiri tema olemasolu mulle meelde tuletas. 

Briabrae, Woking Kulla Watson! 

Sa mäletad kahtlemata »Konnapoegx Phelpsi, kes oli siis viiendas klassis, kui Sina 
õppisid kolmandas. Sa oled võib-olla isegi kuulnud, et oma onu kaudu sain ma hea 
töökoha välisministeeriumis ning mind usaldati ja austati, kuni üks hirmus õnnetus 
äkitselt minu karjääri hävitas. 

Mul pole mõtet selle kohutava sündmuse üksikasjadest kirjutada. Juhul, kui Sa soostud 
minu palvet täitma, tuleb mul neist tõenäoliselt Sulle rääkida. Olen just paranenud üheksa 
nädalat kestnud peaajupõletikust ning tunnen end veel praegugi äärmiselt nõrgana. Mis 
Sa arvad, kas Sa saaksid tuua oma sõbra härra Holmesi mind külastama? Ma tahaksin 
teada, mida tema sellest juhtumist mõtleb, kuigi ametivõimud kinnitavad mulle, et enam 
ei ole võimalik midagi ette võtta. Palun püüa teda minu juurde tuua ning tee seda nii ruttu 
kui võimalik. Selle hirmsa pinge all elades tundub iga minut tunnipikkusena. Kinnita 
talle, et küsin talt nõu nii hilja mitte seetõttu, et ma tema võimeid ei hindaks, vaid 
seepärast, et olen olnud sestsaadik peast segi, kui see hoop mind tabas. Nüüd on mul 
mõistus jälle selge, kuigi ma ei julge sellest loost tihti mõelda, sest kardan taas segi 


minna. Olen ikka veel nii nõrk, et pean, nagu Sa näed, selle kirja dikteerima. Palun katsu 
härra Holmes siia tuua. 

Sinu vana koolivend 

PERCY PHELPS 

Miski selles kirjas liigutas mind, nendes korduvates palvetes Holmes tema juurde tuua 
oli midagi haledat. Mu kaastunne oli nii suur, et oleksin proovinud midagi ette võtta, 
isegi kui tegu oleks olnud raske ülesandega, aga ma teadsin muidugi, et Holmes armastas 
oma kunsti ning oli niisama varmas abi osutama, kui tema klient oli 

valmis seda vastu võtma. Mu naine nõustus minuga, et tuleb hetkegi kaotamata loost 
Holmesile jutustada, nin| tund pärast hommikusööki olingi juba jälle oma endises korteris 
Baker Streetil. 

Holmes istus, hommikukuub seljas, väikese laua taga, ja uuris mingit keemiaalast 
probleemi. Suur kõver retort kees ägedalt bunseni lambi sinakas leegis ning destilleeritud 
tilgad kondenseerusid kaheliitrisse mensuuri. Kui ma tuppa astusin, ei tõstnud mu sõber 
õieti pilkugi, ning nähes, et tal on ilmselt tähtis töö käsil, istusin ma tugitooli ja ootasin. 
Ta võttis pipetiga kord ühest, kord teisest pudelist mõne tilga ning tõi lõpuks lahusega 
katseklaasi laua juurde. Paremas käes oli tal lakmuspaberi-riba. 

»Te tulite kriitilisel hetkel, Watson,« ütles ta. »Kui see paber jääb siniseks, on kõik 
hästi. Kui see läheb punaseks, tähendab see ühe inimese surma.« Ta pistis lakmuspaberi 
katseklaasi ning see läks kohe tuhmiks määrdunud punaseks. »Mnjah! Nii ma arvasingi!« 
hüüdis ta. »Olen hetke pärast teie teenistuses, Watson. Tubakas on pärsia tuhvlis.« Ta 
läks kirjutuslaua juurde ja kirjutas mitu telegrammi, mis anti käskjala kätte. Siis viskus ta 
minu vastu tugitooli ja tõmbas põlved lõua alla, kuni hoidis kätega oma pikkade kõhnade 
säärte ümbert kinni. 

»Väga labane mõrvalugu,« ütles ta. »Küllap on teil midagi paremat pakkuda. Teie, 
Watson, olete kuritegude tormilind. Mis asi see on?« 

Ulatasin talle kirja, mida ta luges väga keskendunult. 

»See ei ütle meile kuigi palju, ega ju?« märkis ta kirja mulle tagasi ulatades. 

»Peaaegu mitte midagi.« 

»Aga ometi on käekiri huvitav.« 

»Kuid see ei ole tema enda käekiri.« 

»Täpselt nii. See on naise käekiri.« 

»Kindlasti mehe oma!« hüüatasin ma. 

»Ei, see kuulub naisele ning pealegi haruldase iseloomuga naisele. Vaadake, juurdluse 
alguses tähendab ka see midagi, kui tead, et klient on lähedastes suhetes kellegagi, kellel 
on kas heas või halvas mõttes erakordne loomus. Mul on juba selle juhtumi vastu huvi 
tärganud. Kui te olete valmis, siis läheme kohe Wokin-gisse ja kohtume diplomaadiga, 
kes on niisugusesse hirmsasse 

hätta sattunud, ning daamiga, kellele ta oma kirju dikteerib.« 

Me jõudsime õnneks Waterloo jaamas varase rongi peale ning leidsime end vähem kui 
tunni pärast keset Wokingi kuusemetsi ja kanarbikku. Briabrae osutus suureks majaks 
keset avarat krunti mõne minuti tee kaugusel jaamast. Kui olime oma nimekaardid sisse 
saatnud, juhatati meid elegantsesse elutuppa, kus meiega mõne minuti pärast ühines üsna 
tüse mees, kes meid suure külalislahkusega tervitas. Ta võis olla ligi neljakümneaastane, 


aga tema põsed olid nii punased ja silmad nii lõbusad, et jättis ikka veel prullaka ja ulaka 
poisi mulje. 

»Mul on nii hea meel, et te tulite,« ütles ta meil ülevoolava rõõmuga kätt surudes. 
»Percy on terve hommiku teie järele pärinud. Vaene mees, ta haarab kinni igast 
õlekõrrest! Tema isa ja ema palusid mul teiega kohtuda, sest isegi selle loo mainimine on 
neile liiga valus.« 

»Ma ei ole kuulnud veel mingeid üksikasju, « täheldas Holmes. »Teie vist ei ole ise 
perekonnaliige?« 

Meie tuttav tegi imestunud näo, kuid langetas siis pilgu ja puhkes naerma. 

»Te nägite muidugi JH monogrammi mu medaljonil,« ütles ta. »Mõtlesin hetkeks, et 
olete millegi teravmeelsega toime tulnud. Minu nimi on Joseph Harrison, ning kuna 
Percy abiellub minu õe Annie'ga, saab minust vähemalt selle abielu kaudu sugulane. Te 
leiate mu õe Percy toast, sest ta on põetanud oma peigmeest kõik need kaks kuud. Võib- 
olla oleks parem kohe sinna minna, sest ma tean, kui kärsitu Percy on.« 

Tuba, kuhu meid juhatati, oli samal korrusel kus elutuba. See oli sisustatud osalt 
elutoana ja osalt magamistoana ning igal pool oli näha kenasti seatud lilli. Väga kahvatu 
ja kurnatud noormees lebas diivanil avatud akna all, millest hoovas aia vänget lõhna ja 
kosutavat suveõhku. Tema kõrval istus keegi neiu, kes tõusis püsti, kui me tuppa 
astusime. 

»Kas ma lähen ära, Percy?« küsis ta. 

Percy haaras tal teda tagasi hoides käest. »Kuidas sul läheb, Watson ?« ütles ta 
südamlikult. »Ma ei oleks sind nende vuntsidega küll ära tundnud, ning ega sinagi ei 
oleks võinud vanduda, et see olen mina. Küllap see on sinu kuulus sõber härra Sherlock 
Holmes ?« 

Tutvustasin teda mõne sõnaga ning me võtsime istet. Tüse noormees oli toast lahkunud, 
kuid õde jäi paigale, käsi haige peos. See oli rabava välimusega naine, natuke liiga lühike 
ja täidlane, et täiuslikku muljet jätta, kuid jume oli kaunilt tõmmu, tal olid suured 
tumedad itaallanna silmad ning paksud süsimustad juuksed. Tema värvikas välimus tõi 
veelgi enam esile kaaslase kaame näo kurnatud ja väsinud ilme. 

»Ma ei hakka teie aega raiskama, « ütles Percy end diivanil istuli ajades. »Asun ilma 
edasise sissejuhatuseta asja juurde. Härra Holmes, ma olin õnnelik ja edukas mees ning 
pidin parajasti hakkama abielluma, kui äkiline ja hirmus õnnetus kõik minu väljavaated 
elus hävitas. 

Ma töötasin välisministeeriumis, nagu Watson teile võib-olla juba ütles, ning tänu oma 
onu lord 1 loldl hursti mõjule tõusin kiiresti vastutusrikkale ametipostile. Kui mu onu sai 
praeguses valitsuses välisministriks, usaldas ta mulle mitu salajast missiooni, ning kuna 
ma need alati edukalt lõpule viisin, hakkas ta lõpuks minu võimeid ja taktitunnet ülimalt 
usaldama. 

Peaaegu kaks ja pool kuud tagasi — täpsemini kahekümne kolmandal mail — kutsus ta 
mind oma erakabinetti, ning olles kiitnud minu tublit tööd, teatas ta, et tal on mulle 
usaldada uus salajane ülesanne. 

»Siin, < ütles ta kirjutuslaua sahtlist halli paberirulla võttes, »on selle salajase lepingu 
originaal, mis sõlmiti Inglismaa ja Itaalia vahel ning millest on kahjuks juba kuuldusi 
ajakirjandusse imbunud. On äärmiselt tähtis, et sellest rohkem midagi teatavaks ei saaks. 
Prantsusmaa ja Venemaa saatkond maksaksid hiiglasummasid, et selle dokumendi sisu 


teada saada. Need paberid ei tohiks minu sahtlist lahkuda, kuid praegu on hädavajalik 
lasta neist koopia teha. Kas sinu kabinetis on kirjutuslaud ?« 

»Jah.« 

»Siis võta see leping ja pane luku taha. Ma annan korralduse, et sa võiksid jääda pärast 
tööd siin seda lepingut rahulikult ja segamata kopeerima. Kui sa oled lõpetanud, pane nii 
originaal kui ka koopia kirjutuslaua sahtlisse luku taha ning anna homme hommikul 
isiklikult minu kätte.« 

Ma võtsin dokumendid ja .. .« 

»Andke andeks, « ütles Holmes. »Kas see jutuajamine oli nelja silma all?« »Täielikult.« 

»Suures toas?« 

»Kolmkümmend jalga nii pikkuses kui ka laiuses.« 

»Toa keskel ?« 

»Jah, enam-vähem. « 

»Ja rääkisite vaikselt?« 

»Minu onu räägib alati tähelepanuväärselt vaikse häälega. Mina ei öelnud peaaegu 
midagi.« 

»Tänan teid,« ütles Holmes ja pani silmad kinni, »palun jätkake.« 

»Ma tegin täpselt nõnda, nagu ta oli soovitanud, ja ootasin, kuni teised töötajad olid ära 
läinud. Ühel neist, Charles Gorot'1, oli vaja mingi tegemata töö ära teha ning ma jätsin ta 
seda tegema ja läksin õhtust sööma. Kui ma tagasi pöördusin, oli ta juba läinud. Tahtsin 
oma töö kiiresti lõpetada, sest ma teadsin, et Joseph — härra Harrison, kellega te just äsja 
kohtusite — oli linnas ning pidi kella üheteistkümnese rongiga Wokingisse minema, nii 
et ka mina tahtsin sellele rongile jõuda. 

Lepingut uurides mõistsin ma kohe, et tegemist oli ülimalt tähtsa dokumendiga ning mu 
onu ei olnud põrmugi liialdanud. Ilma üksikasjadesse laskumata võin ma öelda, et selles 
määratleti Suurbritannia seisukoht Kol-mikliidu suhtes ning visandati poliitiline joon, 
mida Inglismaa pidi järgima, kui Prantsuse laevastik oleks saavutanud täieliku 
ülemvõimu Ttaalia laevastiku üle Vahemerel. Lepingus käsitletud küsimused puudutasid 
üksnes laevastikku. Lepingule olid alla kirjutanud tähtsad au-, kandjad. Libistasin pilgu 
dokumendist üle ja asusin seda kopeerima. 

Tegemist oli pika dokumendiga, mis oli kirjutatud prantsuse keeles ning koosnes 
kahekümne kuuest punktist. Kopeerisin nii kiiresti, kui suutsin, kuid kella üheksaks olin 
jõudnud valmis ainult üheksa punkti ning rongile jõudmine näis lootusetu. Olin unine ja 
uimane, osalt õhtusöögist ja osalt pika tööpäeva väsimusest. Tass kohvi oleks mu pea 
värskemaks' teinud. Uksehoidja jääb terveks ööks väikesesse kambrisse trepijalamil ning 
tal on kombeks keeta piirituslambil kohvi neile töötajatele, kes õhtuti tööle jäävad. Seega 
helistasin kella, et ta üles tuleks. 

Minu üllatuseks ilmus kutse peale naine, suur, jämedate näojoontega eakas naine, põll 
ees. Ta seletas, et ta on uksehoidja naine ning töötab koristajana, ja ma tellisin talt tassi 
kohvi. 

Kirjutasin ümber veel kaks punkti ning tõusin siis veel unisemana püsti ja kõndisin 
mööda tuba, et jalgu sirutada. Kohv ei olnud veel saabunud ning ma imestasin! mis selle 
viivituse võis põhjustada. Tegin ukse lahti, et lähen vaatan. Ainus väljapääs toast, kus ma 
olin töötal nud, oli sirge, viletsalt valgustatud koridor. See lõppes kaartrepiga, mille 


alumises otsas asus uksehoidja toake. Poole trepi peal on trepimade, kuhu avaneb 
täisnurga all veel teinegi koridor. Sellest teisest koridorist viib väike trepp kõrvalukse 
juurde, mida kasutavad teenrid ja lühema teena ka Charles Streetilt tulevad teenistujad. 
Siin on maja selle osa umbkaudne plaan.« 

»Tänan teid. Arvan, et saan aru,« ütles Sherlock Holmes. 

»On ülimalt tähtis, et te seda asjaolu tähele panefej site. Läksin trepist alla esikusse ja 
nägin, et uksehoidja magab raskelt oma kambrikeses, kann aga keeb mulinal! 
piirituslambi peal. Tõstsin kannu ära ning kustutasin lambi, sest vett pritsis põrandale. 
Siis sirutasin käe, et raputada ikka veel sügavasti magavat meest, kuid kell hakkas tema 
pea kohal valjusti helisema ning ta ärkas võpatades. 

»Härra Phelps!< ütles ta mind üllatunult vaadates. 

»Ma tulin vaatama, kas mu kohv on valmis.« 

»Panin vee keema, aga jäin siis magama.« Ta vaatas mind ja siis ikka veel helisevat 
kella ning hämmastus tema näol kasvas. 

»Kui teie olete siin, kes siis kella helistab ?« küsis ta. 

»Kella!« hüüatasin mina. »Mis kell see on?« 

»Selle toa kell, kus te töötasite.« 


KÕLFUKS LANE 

Tundus, otsekui oleks külm käsi mu südamest kinni haaranud. Keegi oli siis selles toas, 
mille laual lebas väärtuslik leping. Jooksin meeletuna trepist üles ja mööda koridori. 
Koridorides ei olnud kedagi, härra Holmes. Toas ei olnud kedagi. Kõik oli täpselt nii 
nagu siis, kui ma lahkusin, ainult minu hoolde jäetud paberid olid kadunud laualt, kus 
need olid lebanud. Koopia oli alles, aga originaal oli kadunud.« 

Holmes ajas ennast toolil sirgu ja hõõrus käsi. Ma sain aru, et see probleem oli talle 
väga meeltmööda. »Mida te siis tegite?« pomises ta. 

»Mõistsin hetke jooksul, et ilmselt tuli varas kõrval-trepist üles. Kui ta oleks teist teed 
kasutanud, oleksin ma temaga kohtunud.« 

»Kas te olete kindel, et ta ei saanud olla kogu aeg peidus toas või koridoris, mille 
valgustust te äsja viletsaks nimetasite ?« 

»See on täiesti võimatu. Isegi rott ei saaks ennast tuppa ega koridori peita. Seal pole 
üldse kuhugi varjuda.« 

»Tänan teid. Palun jätkake.« 

»Uksehoidja, kes nägi mu kahvatust näost, et midagi halba oli karta, tuli minu järel 
üles. Tormasime nüüd mõlemad mööda koridori ja alla järsust trepist, mis viis Charles 
Streetile. Uks oli kinni, aga lukustamata. Paiskasime selle lahti ja jooksime välja. Mäletan 
selgesti, et samal ajal kostis lähedal asuva kella kolm lööki. Kell oli kolmveerand 
kümme.« 

»See on äärmiselt tähtis, « ütles Holmes ja märkis kellaaja oma särgimansetile. 


»Öö oli väga pime ning sadas peenikest sooja vihma. Charles Streetil ei olnud kedagi, 
kuid selles otsas White-hallis oli liiklus tihe nagu alati. Tormasime paljapäi, nagu me 
olime, mööda kõnniteed ning leidsime kaugeimal nurgal seisva politseiniku. 

»Toime on pandud röövimine,« hingeldasin ma. »Välis-ministeeriumist on varastatud 
äärmiselt tähtis dokument. Kas keegi on siit mööda läinud?« 

»Olen seisnud siin veerand tundi,« vastas politseinik, »ning siit on selle aja jooksul 
mööda läinud ainult üks inimene: pikk vanem kootud salliga naine.« 

»Oh, see on kõigest minu naine,« hüüdis uksehoidja. »Kas kedagi teist pole mööda 
läinud ?« 

»Mitte kedagi.« 

»Ilmselt läks siis vaAs teist teed,« hüüatas uksehoidja mind varrukast sikutades. 

Aga ma ei jäänud rahule ning tema katsed mind ära tirida suurendasid mu kahtlust. 

»Kuhupoole naine läks?« hüüdsin ma. 

»Ma ei tea. Märkasin teda möödumas, aga mul ei olnud mingit erilist põhjust teda 
jälgida. Tal näis olevat kiire.« 

»Millal see oli ?« 

»Oh, mõne minuti eest.« 

»Viimase viie minuti jooksul ?« 

»Noh, rohkem kui viis minutit sellest küll möödas ei ole.« 

»Te ainult raiskate oma aega, härra, kuid praegu on iga minut tähtis,« hüüdis 
uksehoidja. »Uskuge mind, et mu naisel pole asjaga mingit pistmist, ning lähme vaatame 
tänava teisele poole. Kui teie ei tule, lähen üksi.« Ja nende sõnade saatel tormas ta teises 
suunas. 

Ma jõudsin talle aga hetke pärast järele ja haarasi: tal varrukast. 

»Kus te elate?« küsisin ma. 

»Ivy Lane 16, Brixtonis,« vastas ta. »Aga ärge laska ennast valejäljele juhtida, härra 
Phelps. Tulge tänava teise otsa ning vaatame, kas meil õnnestub midagi teada saada.« 

Tema soovituse järele toimides ei saanud me midagi kaotada. Ruttasime koos 
politseinikuga teises suunas, kuid leidsime üksnes, et tänav oli inimesi täis, kõik tahtsid 
kiiresti nii niiskel õhtul turvalisse paika jõuda. Nurgal ei seisnud kedagi, kes oleks võinud 
meile öelda, kes sealt mööda on läinud. 

Siis läksime tagasi kabinetti ja otsisime tagajärjetult läbi trepid ja koridori. Minu toa 
juurde viiva koridori põrand oli kaetud kreemika linoleumiga, millel jäljed kergesti näha 
jäävad. Uurisime seda hoolikalt, aga ei leidnud ühtki jalajälge. « 

»Kas terve õhtu oli sadanud ?« 

»Umbes kella seitsmest saadik.« 

»Miks ei jätnud siis kella üheksa paiku tuppa tulnud naine poriseid jälgi?« 

»Mul on hea meel, et te seda küsite. Tookord tuli see 

146 

mulle ka pähe. Koristajad võtavad tavaliselt uksehoidja kambris saapad ära ja panevad 
tuhvlid jalga.« 

»See on siis selge. Niisiis, jälgi ei olnud, kuigi õhtu oli vihmane? See sündmuste ahel 
on tõesti erakordselt huvitav. Mida te edasi tegite?« 

»Me uurisime läbi ka toa. Salaust seal ei ole ja aknad on maast vähemalt kolmekümne 
jala kõrgusel. Mõlemad aknad olid seestpoolt kinni. Vaiba tõttu ei tule kõne alla ka 


põrandaluuk ja toal on tavaline lubjatud lagi. Võin oma elu panti panna, et minu paberid 
varastanud inimene sai tulla ainult uksest.« 

»Kuidas on lugu kaminaga?« 

»Kaminat ei ole. Toas on ahi. Kellanöör ripub traadi otsas minu lauast paremal pool. 
See, kes helistas, pidi selleks päris minu laua juurde minema. Aga miks peaks kurjategija 
kella helistama? Tegemist on täiesti lahendamatu mõistatusega.« 

»See juhtum on tõesti tavatu. Millised olid teie järgmised sammud? Te uurisite tuba 
ilmselt selleks, et näha, kas sissetungija oli mingeid jälgi jätnud: sigariotsa või kinnast või 
juuksenõela või muud säärast pisiasja?« 

»Mitte midagi niisugust ei olnud.« 

»Aga mingit lõhna?« 

»Noh, selle peale me ei tulnud.« 

»Niisuguse juurdluse puhul oleks tubakalõhn meile palju tähendanud.« 

»Ma ise ei suitseta, nii et ma oleksin ilmselt tähele pannud, kui toas oleks tubakalõhna 
olnud. Seal ei olnud aga mitte ühtki jälge. Ainus reaalne fakt oli see, et uksehoidja naine 
— proua Tangey — oli majast välja kiirustanud. Uksehoidja oskas seletuseks öelda ainult 
seda, et naine oli alati umbes sel ajal koju läinud. Politseinik ja mina olime ühel nõul, et 
kõige õigem oli võtta naine kinni, enne kui ta paberid kellelegi annab — eeldades 
muidugi, et need tema käes olid. 

Selle aja peale oli ka Scotland Yardi teatatud ning detektiiv Forbes tuli kohe kohale 
ning asus energiliselt tegutsema. Me võtsime voorimehe ning olime poole tunni pärast 
aadressil, mis oli meile antud. Ukse avas noor naine, kes osutus proua Tangey kõige 
vanemaks tütreks. Ema ei olnud veel koju tulnud ning meid juhatati elutuppa ootama. 

Umbes kümme minutit hiljem koputati uksele ning me 

tegime ühe tõsise vea, milles ma ennast süüdistan. Selle asemel et ise uks arada, 
lasksime seda teha tütarlapsel. Kuulsime, kuidas ta ütles: »Ema, kaks meest ootavad 
sind,« ning hetk hiljem kostis mööda koridori kaugenev jalamüdin. Forbes paiskas ukse 
lahti ning me mõlemad jooksime tagatuppa või kööki, aga naine oli enne meid sinna 
jõudnud. Ta vahtis meile trotslikult otsa, kuid siis tundis ta mind ära ning tema näole 
ilmus täielik hämmastus. 

»Kuidas, see on ju härra Phelps ministeeriumist!« hüüdis ta. 

»Nonoh, kelleks te meid pidasite, kui te meie eest ära jooksite?« küsis mu kaaslane. 

»Arvasin, et te olete müügiagendid,« ütles ta, »meil oli ühe kauplejaga pahandust. « 

»See ei ole veenev seletus, « vastas Forbes. »Meil on põhjust uskuda, et te võtsite 
välisministeeriumist kaasa ühe tähtsa dokumendi ja jooksite siia seda peitma. Te peate 
tulema koos meiega Scotland Yardi, kus teid läbi otsitakse.« 

Naine protesteeris ja tõrkus asjatult. Voorimees toodi kohale ja me kõik sõitsime 
sellega tagasi. Olime enne vaadanud üle köögi ja eriti pliidialuse, et näha, ka naine võis 
pabereid põletada sel hetkel, kui ta köögis üksi oli. Mingist tuhast või paberijäänustest 
polnud aga jälgegi. Kui me Scotland Yardi jõudsime, anti koristaja kohe üle 
naispolitseinikule. Ootasime suure ärevusega kuni ta tuli meile tulemusi teatama. 
Pabereid ei olnud. 

Siis mõistsin ma esimest korda täie õudusega oma olukorda. Sinnamaani olin ma 
tegutsenud ja tegutsemine oli tuimendanud mõtlemist. Olin olnud nii kindel, et saan 
lepingu kohe tagasi, et ei olnud julgenud mõeldagi, mis juhtub siis, kui ma seda tagasi ei 


saa. Nüüd ei saanud aga enam midagi teha ning mul oli aega oma olukorras arusaamisele 
jõuda. See oli kohutav. Watson võib teile öelda, et ma olin juba koolis närviline ja tundlik 
poiss. Mul on niisugune loomus. Mõtlesin oma onule ja tema kolleegidele valitsuses, 
sellest, millisesse häbisse ma olin saatnud tema, iseenda, kõik minuga seotud inimesed. 
Mis siis, et ma olin erakordse õnnetuse ohver! Kui kaalul on diplomaatilised huvid, ei 
tehta õnnetuste korral mööndusi. Ma olin hävitatud, häbiväärselt ja lootusetult hävitatud. 
Ma ei tea, mida ma tegin. Küllap ma sattusin 

148 

hüsteeriasse. Mäletan ähmaselt ametiisikuid, kes olid minu ümber kogunenud ja 
püüdsid mind rahustada. Keegi viis mind voorimehega Waterloo jaama ning pani 
Wokingi rongile. Küllap ta oleks minuga kaasa tulnud, kui mitte meie lähedal elav doktor 
Ferrier ei oleks sama rongiga sõitnud. Doktor võttis mind lahkelt oma hoole alla ning see 
oli väga hea, sest mind tabas jaamas hüs-teeriahoog ning koju jõudes olin ma tegelikult 
märatsev hull. 

Te võite kujutleda koduste ehmatust, kui doktori helistamine nad voodist tõusma 
sundis ja nad mind sellises seisundis leidsid. Vaene Annie ja mu ema olid murest murtud. 
Doktor Ferrier oli jaamas detektiivi käest piisavalt palju teada saanud, et seletada 
üldjoontes, mis oli juhtunud, aga tema lugu ei teinud asja paremaks. Kõigile oli selge, et 
mind ootas ees pikk põdemine, seetõttu tõsteti Joseph siit rõõmsast magamistoast välja 
ning sellest sai minu haigetuba. Siin olen ma lebanud, härra Holmes, üle kahe kuu, 
teadvusetult ja pea-ajupõletikus märatsevana. Kui poleks olnud preili Harrisoni ja arsti 
hoolitsust, ei räägiks ma praegu teiega. Preili Harrison põetas mind päeval ning palgatud 
põetaja hoolitses minu eest öösel, sest oma hullumeelsuse-hoogudes olin ma kõigeks 
võimeline. Mu mõistus on aeglaselt selginenud, aga mälu on päriselt tagasi tulnud alles 
viimase kolme päeva jooksul. Mõnikord soovin ma, et ma ei mäletakski midagi. 
Kõigepealt saatsin ma telegrammi härra Forbesile, kes seda juhtumit uurib. Ta käis siin ja 
kinnitas mulle, et kuigi on tehtud kõik mis võimalik, ei ole vähimatki jälge leitud. 
Uksehoidjat ja tema naist on küsitletud igal kombel, kuid see pole heitnud loole mingit 
valgust. Siis hakkas politsei kahtlustama noort Gorod*d, kes, nagu te võib-olla mäletate, 
jäi tol päeval kauemaks tööle. See, et ta kauemaks jäi, ning tema prantsuse nimi olid 
ainsad kahtlust äratavad asjaolud, kuid tegelikult asusin ma tööle alles siis, kui ta oli 
läinud, ning tema suguvõsa põlvneb väljarännanud hugenottidest, kuid on oma vaadetelt 
ja traditsioonidelt niisama inglaslikud nagu teie ja mina. Teda ei saanud mitte milleski 
süüdistada ning asi lõpetati. Ma pöördun teie poole, härra Holmes, kui viimase lootuse 
poole. Kui teie mind aidata ei suuda, olen ma igaveseks ilma nii oma aust kui ka 
ametikohast. « 

Pikast jutust väsinud haige vajus patjadele, tema põetaja aga valas talle klaasi mingit 
ergutavat arstirohtu. Holmes istus vaikides, pea kuklasse heidetud ja silmad kinni, 
ilmega, mis võib näida võõrale osavõtmatuna, kuid mis minule näitas tema äärmist 
süvenemist. 

»Teie jutt oli nii selgesõnaline,« ütles ta lõpuks, »et mul on teile väga vähe küsimusi. 
Üks küsimus on aga ometi äärmiselt tähtis. Kas te ütlesite kellelegi, et teil tuleb üks 
eriline ülesanne täita?« 

»Mitte kellelegi.« 

»Näiteks preili Harrisonile ka mitte?« 


»Ei. Ajavahemikus käsu saamisest selle täitmiseni ma Wokingis ei käinud.« 

»Ja keegi teie kodustest ei käinud teid juhuslikult vaatamas ?« 

»Ei.« 

»Kas keegi neist oskas ministeeriumis liikuda?« 

»Oo jaa, maja oli kõigile tutvustatud.« 

»Kui te muidugi kellelegi lepingust ei rääkinud, pole neil küsimustel mõtet.« 

»Ma ei rääkinud midagi.« 

»Mis te uksehoidjast teate?« 

»Mitte midagi peale selle, et ta on erusõdur.« 

»Millisest rügemendist?« 

»Olen kuulnud küll — Coldstreami kaardivägi.« 

»Tänan teid. Kahtlemata kuulen ma Forbesilt veel üksikasju. Ametivõimud on faktide 
kogumises suurepärased, aga nad ei oska alati faktidest kasu saada. Küll roos on ikka ilus 
Lill! « 

Holmes läks diivanist mööda lahtise akna juurde ning kergitas sammalroosi longus 
oksa, vaadates erepunase ja rohelise värvi kaunist kooskõla. See oli uudne joon tema 
iseloomus, sest ma ei olnud kunagi varem märganud, et ta oleks looduse vastu elavat huvi 
ilmutanud. 

»Järelduste tegemine on kõige vajalikum religioonis,« ütles ta seljaga vastu aknaluuki 
nõjatudes. »Arutleja võib ehitada usu üles nagu täppisteaduse. Kõige ülevam kinnitus 
jumaliku ettemääratuse heasoovlikkusest seisneb minu meelest lilledes. Kõik rriuu, meie 
võimed, ihad, toit on tegelikult meile olemasoluks vajalikud. Aga see roos on 
lisaõnnistus. Selle lõhn ja värv on elule kaunistu-seks, mitte selle eeltingimuseks. Ainult 
headus annab 

lisaõnnistust, ning ma kordan, et lilled annavad meile lootust.« 

Percy Phelps ja tema põetaja vaatasid Holmesi selle jutu ajal imestunud ja pettunud 
nägudega. Sammal-roos näpu vahel, oli ta unelevasse mõtiskellu vajunud. See oli kestnud 
juba mõne minuti, kui noor daam teda katkestas. 

»Kas teie arvates on väljavaadet seda mõistatust lahendada, härra Holmes ?« küsis ta, 
hääles mõningane karmus. 

»Ah mõistatust! « vastas Holmes, tulles võpatades tagasi tegelikku ellu. »Noh, oleks 
rumal eitada, et juhtum on väga segane ja keeruline, aga ma võin teile lubada, et ma 
vaatan seda asja ning teatan teile, mis mulle silma jääb.« 

»Kas te näete midagi, millest lähtuda ?« 

»Te olete andnud mulle seitse lähtepunkti, aga muidugi pean ma neid enne 
kontrollima, kui ma midagi nende väärtuse kohta öelda oskan.« 

»Kas te kahtlustate kedagi?« 

»Ma kahtlustan iseennast.« 

»Kuidas!« 

»Liiga kiirete järelduste tegemises.« 

»Minge siis Londonisse ja kontrollige oma järeldusi.« 

»Teie nõuanne on suurepärane, preili Harrison,« ütles Holmes tõustes. »Ma arvan, 
Watson, et see on parim, mis me teha võime. Ärge lohutage ennast valelootus-tega, härra 
Phelps. Tegemist on väga segase looga.« 

»Ma ei saa enne terveks, kui ma teid jälle näen,« hüüdis diplomaat. 


»Noh, tulen homme sellesama rongiga, kuigi tõenäoliselt ei ole mul teile midagi 
teatada.« 

»Jumal õnnistagu teid selle eest, et te lubasite tulla,« hüüdis meie klient. »Ma saan uut 
elujõudu, kui ma tean, et midagi tehakse. Muide, mulle tuli kiri lord Holdhurstilt.« 

»Ahaa! Mida ta kirjutab ?« 

»Kiri on jahe, aga mitte karm. Küllap takistab minu raske haigus tal karm olemast. Ta 
kordab, et tegemist on äärmiselt tähtsa asjaga, ning lisab, et minu tuleviku suhtes ei võeta 
midagi ette — millega ta peab muidugi silmas minu vallandamist —, kuni mu tervis on 
taastunud ja mul on võimalus juhtunut heastada.« 

»See on temast mõistlik ja heatahtlik, « ütles Holmes. 

»Tulge, Watson, sest meid ootab linnas suur töö.« 

Joseph Harrison sõidutas meid jaama ning me kihutasime peagi Portsmouthi rongis. 
Holmes oli sügavasse mõttesse vajunud ega teinud õieti suudki lahti, kuni olime 
Claphami sõlmjaamast läbi sõitnud. 

»Väga tore on sõita Londonisse nendel raudteeliinidel, mis on nii kõrgel ja 
võimaldavad niiviisi majade peale alla vaadata. « 

Mõtlesin, et ta naljatab, sest vaatepilt oli üsna kole, aga ta selgitas peagi oma mõtet. 

»Vaadake neid suuri üksikuid majakobaraid, mis kerkivad katuste kohale nagu 
tellissaared tinakarva meres.« 

»Rahvakoolid.« 

»Tuletornid, kulla sõber! Tuleviku tuletornid! Kapslid sadade seemnetega, millest 
võrsub tuleviku parem ja targem Inglismaa. See Phelps ilmselt alkoholi ei pruugi?« 

»Minu meelest küll mitte.« 

»Minu meelest ka, aga meil tuleb arvestada iga võimalust. Vaene mees on tõesti väga 
täbaras olukorras ning küsimus on selles, kas meil üldse õnnestub teda sellest välja tirida. 
Mida te arvate preili Harrisonist?« 

»Tugeva iseloomuga tüdruk.« 

»Jah, aga ta on usaldusväärne, või ma olen eksinud. Tema ja ta vend on 
Northumberlandi kandist pärit raua-töösturi ainsad lapsed. Phelps kihlus temaga reisi ajal 
möödunud talvel ning neiu tuli nüüd peigmehe sugulastega tutvuma, vend saatjaks 
kaasas. Siis juhtus see õnnetus ning ta jäi oma armastatut põetama, vend Joseph aga 
tundis ennast üsna mõnusalt ning jäi ka. Nagu te näete, olen ma natuke iseseisvalt 
järelepärimisi teinud. Aga terve tänane päev peab kuluma järelepärimistele.« 

»Minu praksis . . .« alustasin ma. 

»Oh, kui te leiate, et teie juhtumid on huvitavamad kui minu omad .. .« ütles Holmes 
üsna järsult. 

»Ma tahtsin öelda, et minu praksisega ei juhtu päeva või paari jooksul midagi, sest 
praegu on kõige vähem haigeid.« 

»Suurepärane,« ütles Holmes head tuju tagasi saades. »Siis uurime koos seda asja. Meil 
tuleks ilmselt kõigepealt Forbesi juurde minna. Ta oskab meile tõenäolisel! rääkida 
kõigist üksikasjadest, mida me vajame, kuni mõistame, millisest küljest juhtumile 
läheneda.« 

»Te ütlesite, et teil oli lähtepunkt?« 


»Noh, mitu lähtepunkti, kuid nende väärtust võime kontrollida ainult uurimise käigus. 
Kõige raskem on lahendada ilma eesmärgita kuritegusid. See kuritegu ei ole ilma 
eesmärgita. Kes sellest kasu saab? See võib olla Prantsusmaa saadik. Venemaa saadik, 
igaüks, kes võib dokumendid neile maha müüa, ning see võib olla lord Holdhurst.« 

»Lord Holdhurstk 

»Jah, see on mõeldav, et riigitegelane võib sattuda olukorda, kus tal pole kahju, kui 
säärane dokument juhuslikult hävib.« 

»Ometi mitte riigitegelane, kellel on niisugune austust vääriv minevik nagu lord 
Holdhurstil.« 

»See on üks võimalus ning me ei saa seda päriselt kõrvale jätta. Kohtume täna ülla 
lordiga ning vaatame, kas tal on meile midagi öelda. Vahepeal aga asusin ma juba 
järelepärimisi tegema.« 

»Juba?« 

»Jah, ma saatsin Wokingi jaamast telegrammid kõigile Londoni õhtulehtedele. Kõigis 
neis ilmub see kuulutus.« 

Holmes ulatas mulle märkmikulehe. Sellele oli pliiatsiga kritseldatud: 

Kümme naela vaevatasuks. Voorimehe number, mis viis kellegi Charles Streetile 
välisministeeriumi ukse taha või sinna lähedale 23. mai õhtul kell kolmveerand kümme. 
Teatada Baker Street 221B. 

»Kas te olete kindel, et varas tuli voorimehega?« 

»Kui ei tulnud, ei saa me sellest ka kahju. Aga kui härra Phelpsil on õigus, et toas ega 
koridorides pole peidupaika, siis pidi see inimene väljast tulema. Kui ta tuli nii vihmasel 
õhtul väljast ega jätnud ometi märgi jälgi 1 linoleumile, mida mõni minut pärast tema 
lahkumist uuriti, siis on äärmiselt tõenäoline, et ta tuli voorimehega. Jah, arvan, et võime 
julgesti voorimeest oletada. « 

»Kõlab usutavalt.« 

»See on üks neist pidepunktidest, millest ma rääkisin. See võib meid kuhugi viia. Ja siis 
muidugi kell — mis on selles loos kõige silmatorkavam asjaolu. Mispärast see kell 
helises? Kas varas helistas bravuurist? Või tegi 

seda vargaga kaasas olnud isik, kes tahtis kuritegu ära hoida? Või juhtus see kogemata? 
Või äkki .. .?« Holmes vajus uuesti pingelisse ja vaikivasse mõtiskellu, millest ta oli äsja 
välja tulnud, kuid minule, kes ma tundsin kõiki tema tujusid, tundus, et talle oli äkitselt 
koitnud mingi uus võimalus. 

Kell oli kakskümmend minutit kolm läbi, kui me lõppjaama jõudsime, pärast kiiret 
lõunasööki puhvetis siirdusime kohe edasi Scotland Yardi. Holmes oli Forbe-sile juba 
telegrammi saatnud ning meid oodatigi — väike rebasenäoga mees, kellel oli terane, kuid 
mitte põrmugi lahke ilme. Ta oli meie suhtes selgelt jaheda käitumisega, eriti kui kuulis, 
mis asjus me tema juurde olime tulnud. 

»Olen ennegi teie meetoditest kuulnud, härra Holmes, « ütles ta salvavalt. »Te kasutate 
alati meeleldi kogu informatsiooni, mis politsei teie käsutusse anda saab, ning siis püüate 
te juhtumi ise lahendada ja politseid häbistada.« 

»Vastupidi,« ütles Holmes, »minu viimasest viiekümne kolmest juhtumist on minu 
nime seostatud ainult neljaga ning politsei on ülejäänud neljakümne üheksa lahendamise 
au endale saanud. Ma ei süüdista teid, et te seda ei tea, sest te olete noor ja kogemusteta, 


aga kui te tahate oma uues ametis edasi jõuda, siis te töötate koos minuga, mitte mulle 
vastu.« 

»Oleksin mõne vihje eest väga tänulik,« ütles detektiiv oma suhtumist muutes. »See 
juhtum pole mulle siiamaani küll mingit au toonud.« 

»Milliseid samme te olete astunud?« 

»Oleme jälitanud uksehoidja Tangey't. Ta läks kaardiväes erru hea iseloomustusega 
ning tema kohta pole midagi paha leitud. Tema naine on aga kahtlane tüüp. Küllap ta teab 
asjast rohkem, kui näib.« 

»Kas te olete teda jälitanud?« 

»Oleme talle ühe naispolitseiniku kannule pannud. Proua Tangey joob ning meie agent 
on olnud temaga koos kahel korral, kui ta on olnud päris purjus, aga agent ei saanud talt 
midagi teada.« 

»Neil käisid vist oksjoniagendid majas ?« 

»Jah, aga võlg maksti ära.« 

»Kust raha tuli?« 

»Kõik oli kombes. Mees sai pensioni kätte. Nad pole käitunud nii, nagu oleksid äkki 
rikkaks saanud.« 

»Kuidas naine seletas seda, et ta kellahelina peale välja ilmus, kui härra Phelps kohvi 
tahtis ?« 

»Ta ütles, et mees oli väga väsinud ja et ta soovis teda aidata.« 

»See klapib tõesti faktiga, et mees leiti pisut hiljem toolil magamas. Nende kahjuks 
kõneleb siis ainult naise kahtlane kuulsus. Kas te küsisite, miks tal sel õhtul nii kiire oli? 
See kiirustamine paelus politseikonstaabli tähelepanu.« 

»Ta oli tavalisest hiljemaks jäänud ja tahtis koju jõuda.« 

»Kas te ütlesite talle, et teie ja härra Phelps asusite vähemalt kakskümmend minutit 
hiljem teele ja jõudsite enne teda kohale?« 

»Ta seletab seda bussiga ja voorimehega sõitmise erinevusega. * 

»Kas ta selgitas, miks ta koju jõudes kööki jooksis ?« 

»Sest seal oli raha, millega oksjoniagentidele maksta.« 

»Tal on vähemasti iga asja peale vastus valmis. Kas te küsisite talt, nägi ta lahkudes 
kedagi või tolgendas keegi Charles Streetil?« 

»Ta ei näinud kedagi peale konstaabli.« 

»Noh, tundub, et te olete teda üsna põhjalikult küsitlenud. Mida te veel olete teinud?« 

»Gorot'd on kogu selle aja jälgitud, kuid tulemusteta. Tema vastu ei ole meil ühtki 
süütõendit.« 

»Veel midagi ?« 

»Noh, muud meil ei ole — pole ju mingeid tõendeid.« 

»Kas te olete kellahelina kohta oma teooria loonud?« 

»Pean tunnistama, et see käib mul üle mõistuse. See pidi olema tõesti külm vend, kes 
nõndaviisi häiret andis.« 

»Jah, see oli veider tegu. Palju tänu selle eest, mis te mulle rääkisite. Kui ma saan 
otsitud mehe jälile, siis i saate mult teate. Tulge, Watson.« 

»Kuhu me nüüd läheme?« küsisin ma kabinetist väljudes. 

»Nüüd läheme vestlema lord Holdhurstiga, valitsuse ministri ja Inglismaa tulevase 
peaministriga.« 


Meil vedas, sest lord Holdhurst oli veel oma kabinetis Downing Streetil, ning kui 
Holmes oma nimekaardi saatis, 

juhatati meid kohe trepist üles. Riigimees võttis meid vastu selle vanamoelise 
viisakusega, mille poolest ta on tuntud, ning pani meid istuma luksuslikesse sügavatesse 
tugitoolidesse kamina ees. Seistes meie vahel vaibal, näis ta esindavat oma saleda pika 
kujuga, teravate näojoontega, mõtliku näoga ja enneaegselt halliseguste lokkis juustega 
üsna haruldast inimtüüpi: tõeliselt suursugust aadlimeest. 

»Teie nimi on mulle tuttav, härra Holmes, ütles ta naeratades. »Ja muidugi ei saa ma 
teha nägu, nagu ma ei teaks teie külaskäigu eesmärki. Valitsusasutustes on aset leidnud 
ainult üks juhtum, mis võiks pälvida teie tähelepanu. Kas ma tohin küsida, kelle huvides 
te tegutsete ?« 

»Härra Percy Phelpsi huvides, « vastas Holmes. 

»Ah, vaene õepoeg! Te ilmselt mõistate, et meie sugulussuhted lasevad mul teda veelgi 
vähem kaitsta. Kardan, et see vahejuhtum mõjub tema karjäärile väga halvasti. « 

»Aga kui dokument üles leitakse?« 

»See oleks muidugi hoopis teine asi.« 

»Ma tahtsin esitada teile paar küsimust, lord Hold-hurst.« 

»Annan teile meelsasti niipalju informatsiooni, kui mul anda on.« 

»Kas te andsite korralduse dokumendi kopeerimiseks siinsamas toas?« 

»Jah.« 

»Siis ei kuulatud teie kõnelust ilmselt pealt?« 

»See ei tule kõne allagi.« 

»Kas te mainisite kunagi kellelegi, et teil on kavatsus lasta lepingust koopiat teha?« 

»Mitte kellelegi.« 

»Kas te olete selles kindel?« 

»Täiesti kindel.« 

»Noh, kuna teie ei öelnud kellelegi ja härra Phelps ei öelnud kellelegi, siis sattus varas 
täiesti juhuslikult sinna tuppa. Ta nägi head võimalust ja kasutas seda.« 

Riigimees naeratas. »Selles asjas ei ole ma küll kodus, « ütles ta. 

Holmes mõtles hetke. »Ma tahaksin teiega veel ühte väga tähtsat küsimust arutada,« 
lausus ta. »Nagu ma 

aru Saan, te kartsite, et selle lepingu üksikasjade teatavakssaamisel võivad olla väga 
rasked tagajärjed.« 

Vari libises üle riigimehe väljendusrikka näo. »Väga rasked.« 

»Ja kas need on juba ilmnenud?« 

»Veel mitte.« 

»Kui leping jõuaks, ütleme, Prantsuse või Vene välisministeeriumisse, kas te siis 
kuuleksite sellest?« 

»Ilmselt küll, « vastas lord Holdhurst nägu krimpsutades. 

»Kuna on möödunud peaaegu kaks ja pool kuud ning midagi ei ole kuulda olnud, kas 
on siis meil õigus oletada, et leping pole mingil põhjusel nendeni jõudnud?« 

Lord Holdhurst kehitas õlgu. 

»Ilmselt ei saa me oletada, härra Holmes, et varas võttis lepingu selleks, et see raamida 
ja seinale riputada.« 


»Võib-olla ootab ta paremat tasu.« 

»Kui ta veel natuke ootab, ei saa ta üldse mingit tasu. Mõne kuu pärast ei ole leping 
enam saladus.« 

»See on väga tähtis,« ütles Holmes. »Muidugi võib ka oletada, et varas jäi ootamatult 
haigeks .. .« 

»Näiteks peaajupõletikku?« küsis riigimees, heites Holmesile kiire pilgu. 

»Seda ma ei öelnud,« vastas Holmes häirimatult. »Ja nüüd soovime teile head päeva, 
lord Holdhurst, oleme juba niigi liiga palju teie väärtuslikku aega raisanud.« 

»Olgu teie uurimisel edu, ükskõik kes ka ei oleks kurjategija,* vastas aadlimees, kui ta 
meid kummardusega välja saatis. 

»Tore mees,« lausus Holmes, kui me välja Whitehalli tulime, »aga tal on raske oma 
positsiooni säilitada. Ta ei ole kaugeltki rikas ja tal on raha vaja. Te muidugi märkasite, et 
tema kingad on paranduses olnud. Noh, Watson, ma ei hoia teid enam kauem eemal teie 
enda tööst. Ma ei tee täna enam midagi, kui ma just oma kuulutusele vastust ei saa. 
Oleksin teile aga äärmiselt tänulik, kui te tuleksite homme koos minuga Wokingisse sama 
rongiga, millega me eile sõitsime.« 

Ma saingi järgmisel hommikul Holmesiga kokku ja me sõitsime koos Wokingisse. Ta 
ütles, et tema kuulutusele ei olnud vastust tulnud ning juhtum ei olnud selgemaks 

saanud. Kui Holmes tahtis, võis ta ette manada täiesti liikumatu näo nagu indiaanlane 
ning ma ei suutnud tema ilmest järeldada, kas ta oli asjade arenemisega rahul või ei. 
Mäletan, et ta rääkis Bertilloni mõõtmis-süsteemist ning väljendas prantsuse õpetlase 
suhtes suurt imetlust. 

Leidsime oma kliendi endiselt andunud põetaja hoole! all, kuid noormees nägi välja 
tunduvalt parem kui enne. Ta tõusis diivanilt ja tervitas meid reipalt, kui me sisse 
astusime. 

»Kas on mingeid uudiseid?« küsis ta õhinal. 

»Nagu ma kartsingi, ei ole ma lahendust leidnud,« ütles Holmes. »Kohtusin Forbesiga 
ja teie onuga ning algatasin paar uurimist, mis võivad meid kuhugi viia.« 

»Te ei ole siis veel julgust kaotanud?« 

»Mitte mingil juhul. « 

»Jumal õnnistagu teid nende sõnade eest!« hüüdis preili Harrison. »Kui meil jätkub 
julgust ja kannatust, tuleb tõde kindlasti päevavalgele.« 

»Meil on teile rohkem rääkida kui teil meile,« ütles Phelps diivanile istudes. 

»Ma lootsin, et teil on mingeid uudiseid.« 

»Jah, meil oli öösel seiklus, mis võib osutuda päris kaalukaks.« Nende sõnade ajal läks 
Phelpsi nägu väga tõsiseks ning silmisse ilmus hirmuvari. »Kas teate,« ütles ta, »et ma 
hakkan juba uskuma, et ma olen enese teadmata mingi koletu vandenõu kese ning kallale 
ei kiputa mitte ainult minu aule, vaid ka elule?« 

»Ahaa!« hüüatas Holmes. 

»See näib uskumatu, sest niipalju kui ma tean, ei ole mul vaenlasi. Ometi ei oska ma 
möödunud öö kogemuse põhjal midagi muud oletada.« 

»Palun jutustage mulle sellest. « 

»Küllap te teate, et möödunud öö oli esimene, mil põe tajat minu toas ei olnud. Tundsin 
ennast nii palju paremini, et ei näinud selleks vajadust. Öölamp oli aga siiski põlema 
jäetud. Kella kahe paiku olin kergesse unne vajunud, kui ärkasin äkitselt mingi heli peale. 


See kõlas, otsekui oleks hiir põrandalauda närinud, ning ma lebasin ja kuulasin seda 
mõnda aega, uskudes, et tegemist ongi hiirega. Siis läks see valjemaks ning äkitselt kostis 
akna juurest terav metalne kolks. Tõusin hämmastunult istuli. Nüüd ei olnud enam mingit 
kahtlust, mida need 

helid olid tähendanud. Kõigepealt oli keegi surunud mingit tööriista 
aknaraamidevahelisse pilusse ning nüüd oli püütud haaki tagasi lükata. 

Seejärel oli umbes kümme minutit vaikne, otsekui keegi oleks oodanud, kas müra on 
mind äratanud. Siis kuulsin tasast kriuksatust, kui aken väga vaikselt lahti tehti. Ma ei 
kannatanud seda enam kauem, sest mu närvid pole nii tugevad nagu enne. Kargasin 
voodist välja ning lükkasin luugid lahti. Akna all kössitas üks mees. Ma ei näinudki teda 
õieti, sest ta kadus välgukiirusel. Ta oli mähkunud mingisse mantlisse, mis varjas näo 
alumist osa. Olen kindel ainult ühes: tal oli mingi relv käes. Mulle tundus, et see oli pikk 
nuga. Kui ta minema jooksis, nägin ma selgesti läikivat tera.« 

»See on väga huvitav,« ütles Holmes. »Mida te siis tegite ?« 

»Oleksin ma tugevam olnud, pidanuksin talle lahtisest aknast järele minema. Nüüd aga 
helistasin kella ja ajasin terve maja üles. Sellega läks natuke aega, sest kell heliseb 
köögis, aga kõik teenijad magavad ülemisel korrusel. Hakkasin karjuma, selle peale tuli 
kohale Joseph, ning tema äratas teised. Joseph ja tallipoiss leidsid akna alt lillepeenrast 
jäljed, kuid ilm on viimasel ajal nii kuiv olnud, et polnud lootustki muru peal mööda jälgi 
minna. Küll aga ütlesid nad mulle, et tee ääres on üks koht, kus keegi oleks nagu 
katsunud üle lattaia ronida ja seda tehes ülemise lati katki murdnud. Kohalikule politseile 
ei ole ma veel teatanud, sest ma tahtsin kõigepealt teie arvamust kuulda.« 

Tundus, et meie kliendi jutustus avaldas Sherlock Holmesile erakordset muljet. Ta 
tõusis toolilt püsti ning kõndis talitsematu erutusega toas ringi. 

»Õnnetus ei tule kunagi üksi,« ütles Phelps naeratades, kuid oli ilmne, et seiklus oli 
teda vapustanud. 

»Teie olete oma osa küll kätte saanud,« lausus Holmes. »Mis te arvate, kas te jaksate 
koos minuga ümber maja kõndida?« 

»Oo jaa, ma tahaksin natuke päikese käes olla. Joseph tuleb ka.« 

»Mina niisamuti, « ütles preili Harrison. 

»Kardan, et ei,« lausus Holmes pead raputades. »Pean ilmselt paluma, et te jääksite 
istuma täpselt sinna, kus te olete.« 

Noor daam võttis rahulolematu näoga uuesti istet. Tema vend aga tuli meiega ning me 
läksime neljakesi välja. Me läksime ümber muruplatsi noore diplomaadi akna alla. Nagu 
ta oli öelnud, olid lillepeenras jäljed, kuid need olid lootusetult segi tambitud. Holmes 
kummardus nende kohale ja ajas end siis õlgu kehitades sirgu. 

»Ma ei usu, et keegi siit midagi aru saaks,« ütles ta. »Teeme ringi ümber maja ning 
vaatame, miks röövel valis just selle toa. Minu meelest oleksid võinud need elutoa ja 
söögitoa suuremad akn/d talle ahvatlevamana paista.« 

»Need on tee pealt paremini näha,« oletas Joseph Harrison. 

»Jah, muidugi. Ta oleks võinud katsuda seda ust siini Mis uks see on?« 

»See on kõrvaluks ostude sissetoomiseks. Muidugi 0osj see öösel lukus.« 

»Kas teil on kunagi varem ka midagi niisugust juh' tunud ?« 

»Mitte kunagi,« vastas meie klient. 


»Kas teil on majas lauahõbedat või midagi muud, nr võiks röövleid ligi meelitada?« 

»Meil ei ole midagi eriti väärtuslikku.« 

Holmes kõndis ümber maja, käed taskus ja hoolet ilmega, mis oli tema puhul tavatu. 

»Muide, « ütles ta Joseph Harrisonile, »te vist leidsite! koha, kus see sell üle aia ronis. 
Vaatame seda õige!« 

Tüse noormees viis meid kohta, kus ülemine aialatp oli murdunud. Väike puupilbas 
rippus aia küljes. Holmes tõmbas selle ära ja uuris seda kahtlevalt. 

»Kas te arvate, et see juhtus eile öösel? Murdekoh paistab üsna vana, eks ju?« 

»Noh, võib-olla tõesti.« 

»Mingid jäljed ei näita, et keegi oleks teisel pool aed maandunud. Ei, siin me vist küll 
midagi kasulikku ei leia. Lähme tagasi magamistuppa ja arutame asja läbi. 

Percy Phelps kõndis väga aeglaselt ja nõjatus oma tulevase naisevenna käele. Holmes 
läks kiiresti üle mur ning me jõudsime lahtise akna alla ammu enne, kui tei sed meile 
järele jõudsid. 

»Preili Harrison,« ütles Holmes väga tungivalt, »t peate terveks päevaks jääma sinna, 
kus te praegu olete. 

Ärge laske mingitel asjaoludel end väljuma sundida. Asi on väga tähtis.« 

»Kui te seda soovite, siis muidugi, härra Holmes, « vastas tütarlaps hämmastunult. 

»Kui te magama lähete, keerake selle toa uks väljastpoolt lukku ja jätke võti enda kätte. 
Lubage seda mulle.« 

»Aga Percy ?« 

»Tema tuleb koos meiega Londonisse.« 

»Ja mina pean siia jääma?« 

»See on tema huvides. Te osutate talle sellega teene. Lubage ometi!« 

Neiu noogutas ruttu nõusoleku märgiks ning just siis jõudsid meie seltskonna ülejäänud 
liikmed meie juurde. 

»Mis sina seal norutad, Annie?« hüüdis tema vend. »Tule välja päikese kätte!« 

»Tänan ei, Joseph. Mul pea valutab natuke ning see tuba on nii mõnusalt jahe ja 
rahustav.« 

»Mida te nüüd soovitate, härra Holmes ?« küsis meie klient. 

»Noh, seda väikest asja uurides ei tohi me peamist eesmärki silmist kaotada. Mulle 
oleks suureks abiks, kui te tuleksite koos meiega Londonisse.« 

»Kohe praegu?« 

»Niipea kui teile sobib. Ütleme tunni aja pärast.« 

»Kui ma saan teid tõesti kuidagi aidata, siis tunnen ma end juba paremini.« 

»Te saate mind väga palju aidata.« 

»Võib-olla te tahate, et ma ööseks linna jään?« 

»Tahtsin just selle ettepaneku teha.« 

»Nii et kui minu öine sõber mind uuesti külastama tuleb, leiab ta, et lind on ära 
lennanud. Me oleme kõik teie kätes, härra Holmes, ning te peate ütlema meile täpselt, 
mida teha tuleb. Võib-olla te eelistaksite, et Joseph tuleks meiega kaasa ja hoolitseks 
minu eest?« 

»Oi, ei, te ju teate, et mu sõber Watson on arst ja tema hoolitsebki teie eest. Kui te 
lubate, siis sööme siin lõunat ning asume siis kolmekesi linna poole teele.« 


Kõik korraldatigi Holmesi soovituste kohaselt, kuigi preili Harrison ei lahkunud 
Holmesi palvele vastavalt magamistoast. Ma ei suutnud mõista, mis võis olla mu sõbra 
manöövrite eesmärk, kui ta just ei tahtnud hoida noort daami eemal Phelpsist, kes 
lõunatas koos meiega söögitoas, rõõmustades tervenemise ja väljavaate üle 

tegutseda. Holmesil oli aga meile veelgi suurem üllatus varuks, sest saatnud mAid 
jaama ning vagunisse, teatas ta rahulikult, et tema ei kavatsegi Wokingist lahkuda. 

»Ma pean enne ärasõitu veel paar väikest asja selgeks tegema, « ütles ta. »Teie 
eemalviibimine, härra Phelps, aitab mind mõnes mõttes. Watson, olge palun hea ja sõitke 
Londonisse jõudes kohe koos meie sõbraga Baker Streetile ning jääge tema seltsi, kuni 
me uuesti kohtume. On hea, et te olete koolivennad, sest teil on kindlasti paljust rääkida. 
Härra Phelps võib täna öösel magada külalistetoas ning mina jõuan koju hommikusöögi 
ajaks, sest üks hommikune rong saabub kell kaheksa Waterloo jaama.« 

»Aga mis saab meie juurdlusest Londonis ?« küsis Phelps nukralt. 

»Sellega võime tegelda homme. Arvan, et praegusel hetkel on minust siin rohkem 
kasu.« 

»Võite Briabraes öelda, et loodan homme õhtuks koju jõuda,« hüüdis Phelps, kui rong 
platvormi äärest liikuma hakkas. 

»Vaevalt et ma Briabraesse tagasi lähen,« vastas Holmes ja lehvitas meile rõõmsalt, kui 
rong jaamast välja kihutas. 

Phelps ja mina arutasime seda asja sõidu ajal, kuid kumbki meist ei osanud leiutada 
rahuldavat seletust sellele uuele käänakule loos. 

»Küllap Holmes tahab leida mingeid pidepunkte möödunud öö sissemurdmiskatse 
asjus, kui üldse oligi tegemist sissemurdjaga. Mina ei usu, et see oli harilik varas.« 

»Mida sa siis ise oletad?« 

»Ausõna, sa võid öelda, et mul on närvid läbi, aga mina usun, et minu ümber on teoksil 
mingi põhjalik poliitiline intriig ning et mulle arusaamatul põhjusel ihkavad 
vandeseltslased minu surma. See kõlab kõrgelennuliselt ja tobedalt, aga vaata fakte! Miks 
peaks varas katsuma sisse murda magamistoa aknast, kust pole mingit saaki loota, ning 
miks peaks ta tulema, nuga käes?« 

»Kas sa oled kindel, et see ei olnud sissemurdja raud-kang?« 

»Oh ei, see oli nuga. Ma nägin selgelt tera välgatust.« »Aga mispärast sind ometi 
säärase pahatahtlikkusega taga aetakse ?« 

»Jaa, selles ongi küsimus.« 

»Noh, kui Holmes on samal arvamusel, siis seletab see tema käitumist, eks ole? Kui me 
eeldame, et teie teooria on õige, ning kui ta saab kätte mehe, kes sind eelmisel ööl 
ähvardas, siis aitab see teda kindlasti tunduvalt ka laevastikulepingu varga leidmisel. On 
absurdne oletada, et sul on kaks vaenlast, üks, kes sult lepingu röövib, ja teine, kes su elu 
kallale kipub.« 

»Aga Holmes ütles, et ta ei lähe Briabraesse.« 

»Olen temaga juba mõnda aega tuttav,« ütlesin ma, »aga ma pole veel kordagi näinud, 
et ta midagi ilma mõjuva põhjuseta teeks.« Seejärel kandus meie vestlus teistele 
teemadele. 

See päev kujunes mulle kurnavaks. Phelps oli pika haiguse järel ikka veel nõrk ning 
teda tabanud õnnetused tegid ta riiakaks ja närviliseks. Püüdsin temas asjata huvi äratada 


Afganistani, India, sotsiaalprobleemide ja muu vastu, mis oleks võinud tema mõtteid 
mujale suunata. Ta keeras iga kord jutu oma kadunud lepingu peale, mõistatas, oletas ja 
arutles, mida Holmes teeb, mis samme astub lord Holdhurst, milliseid uudiseid saab ta 
hommikul. Õhtu edenedes läks tema erutus lausa piinavaks. 

»Kas sa usud Holmesisse kõhklematult?« küsis ta. 

»Olen näinud teda märkimisväärseid asju korda saatmas.« 

»Aga ta ei ole kunagi selgitanud ühtki nii segast asja nagu see?« 

»On küll, tean, et ta on lahendanud küsimusi, milles on olnud veel vähem pidepunkte 
kui sinu 1005.« 

»Aga nii kõrged huvid ei ole küll vist kaalul olnud ?« 

»Seda ma ei oska öelda. Tean üksnes kindlalt, et ta on väga olulistes küsimustes 
Euroopa kolme kuningakoda esindanud.« 

»Aga sa tunned teda hästi, Watson. Ta on nii läbitungimatu käitumisega, et ma ei tea 
kunagi, mida arvata. Kas ta on sinu meelest lootusrikas? Kas ta on sinu meelest edus 
kindel ?« 

»Ta ei ole midagi öelnud.« 

»See on halb märk.« 

»Vastupidi. Olen märganud, et kui ta on jälje kaotanud, siis ta tavaliselt ütleb seda. 
Kõige sõnakehvem on ta siis, kui ta on jälje leidnud, kuid ei ole veel päriselt kindel, et 
tegemist on õige jäljega. Kuule, kulla mees, 

meie närveerimine ei tee asja paremaks, seepärast palun mine magama, et oleksife 
hommikul värske, ükskõik mis meid siis ka ees ei ootaks.« 

Lõpuks õnnestus mul veenda oma kaaslast mu nõuannet kuulda võtma, kuigi ma 
mõistsin tema erutatud käitumisest, et tal ei olnud suurt lootust uinuda. Tema meeleolu 
oli tegelikult nakkav, sest ma visklesin ka ise pool ööd unetult, mõtlesin sellest imelikust 
juhtumist ja leiutasin tuhandeid teooriaid, üks võimatum kui teine. Miks oli Holmes 
Wokingisse jäänud? Miks oli ta palunud preili Harrisonil terveks päevaks haigetuppa 
jääda? Miks vältis ta nii hoolikalt seda, et Briabrae elanikud tema sinnakanti jäämisest 
teada võiksid saada? Ma vae-vasin oma pead, kuni uinusin, püüdes leida seletust, mis 
kõigi nende faktidega sobiks. 

Ärkasin hommikul kell seitse, läksin kohe Phelpsi tuppa ja leidsin ta unetu öö järel 
kurnatuna ja nõrgana. Tema esimene küsimus oli, kas Holmes on juba tulnud. 

»Ta tuleb lubatud ajal,« vastasin ma, »ja mitte hetkegi varem ega hiljem.« 

Mu sõnad osutusid tõeks, sest veidi pärast kaheksat kihutas ukse ette voorimehetõld 
ning sellest tuli välja meie sõber. Nägime akna all seistes, et tema vasak käsi oli sidemes 
ja nägu oli morn ja kahvatu. Ta astus majja, kuid üles tuli ta alles mõne aja möödudes. 

»Tal on löödud ilme!« hüüdis Phelps. 

Olin sunnitud tunnistama, et tal oli õigus. »Lõpuks asub selle loo võti tõenäoliselt siin 
linnas, < ütlesin ma. 

Phelps ägas. 

»Ma ei tea, mida arvata,« lausus ta, »aga ma lootsin tema tulekust nii palju. Kuid eile ei 
olnud tal vist käsi seotud. Mis tal viga võib olla?« 

»Ega te ometi haavatud ole, Holmes ?« küsisin ma, kui mu sõber tuppa astus. 


»Oh, selle kriimustuse sain ma ainult oma kohmakuse tõttu,« vastas ta meile tervituseks 
noogutades. »Teie juhtum, härra Phelps, on kindlasti üks segasemaid lugusid, mida ma 
kunagi olen uurinud.« 

»Ma kartsin, et see käib teil üle jõu.« 

»Tegemist on olnud väga märkimisväärse kogemusega.« 

»Sidemes käsi viitab seiklustele,« ütlesin mina. »Kas te ei räägigi meile, mis juhtus ?« 

»Pärast hommikusööki, kulla Watson. Pidage meeles, et ma olen täna hommikul 
kolmkümmend niili Surrey õhku hinganud. Minu kuulutusele ei ole ilmselt mingit 
vastust tulnud? Noh, ei saa loota, et iga kord veab.« 

Laud oli kaetud, ning just siis, kui ma kavatsesin helistada, tõi proua Hudson tee ja 
kohvi. Mõne minuti pärast tõi ta ka kolmed sööginõud ning me kõik istusime laua äärde, 
Holmes näljane, mina uudishimulik ja Phelps kõige mustemas masenduses. 

»Proua Hudson on tegutsenud olukorra vääriliselt, « ütles Holmes, võttes kaane 
karrikastmes kanalt. »Tema toiduvalik on pisut piiratud, aga hommikusööki teeb ta 
niisama hästi nagu šotlannad. Mis teil on, Watson ?« 

»Sink ja munad,« vastasin ma. 

»Tore! Mida teie sööte, härra Phelps — kas kana või mune või võtate midagi muud?« 

»Tänan väga. Ma ei söö midagi,« ütles Phelps. 

»Kuulge nüüd! Proovige seda rooga, mis on otse teie ees.« 

»Tänan väga, ma ei soovi tõesti midagi.« 

»Hüva, olgu peale,« lausus Holmes, ulakas läige silmis, »ilmselt ei ole teil midagi selle 
vastu, et mulle seda rooga ulatada ?« 

Phelps tõstis kaane üles, karjatas ning istus ja vahtis, nägu niisama valge nagu liud, 
millele ta pilk oli naelutatud. Liual lebas risti väike sinakashalli paberi rull. Phelps haaras 
selle, õgis seda silmadega ning kargles siis meeletult toas ringi, surudes rulli vastu rindu 
ja hõisates rõõmust. Siis langes ta tugitooli, lõtv ja omaenda tunnetest nii kurnatud, et me 
pidime talle minestamise vältimiseks brändit jootma. 

»Nonoh!< ütles Holmes rahustavalt, patsutades teda õlale. »Ega see ilus ei olnud teid 
nii üllatada, aga Watson võib teile öelda, et ma ei suuda kunagi stseenide 
dramatiseerimisest hoiduda.« 

Phelps haaras tema käe ja suudles seda. »Jumal õnnistagu teid!« hüüdis ta. »Te olete 
päästnud mu au.« 

»Noh, kaalul oli ka minu au,« ütles Holmes. »Kinnitan teile, et mulle meeldib mingi 
juhtumi lahendamisel läbikukkumine niisama vähe nagu teile ülesande täitmisel vea 
tegemine. « 

Phelps pistis väärtusliku dokumendi kuue põuetaskusse. 

»Ma ei julge teie hommikusööki enam rohkem segada, kuid põlen soovist teada saada, 
kuidas te dokumendi kätte saite ja kus see oli.« 

Sherlock Holmes jõi tassi kohvi ning keskendus singile ja munadele. Siis tõusis ta 
lauast, pani piibu põlema ning seadis end oma tugitooli istuma. 

»Räägin teile kõigepealt, mida ma tegin, ja hiljem, kuidas ma niikaugele jõudsin,« ütles 
ta. »Kui ma teist jaamas lahkusin, kõndisin ma keset võluvat Surrey loodus-kenasse 
väikesesse külla, mille nimi on Ripley, jõin kõrtsis teed ning vaatasin, et mu välipudel 


oleks täis, ning pistsin mõne võileiva taskusse. Jäin sinna õhtuni ja asusin seejärel taas 
Wokingi poole teele, nii et päikeseloojakul olin ma parajasti Briabrae lähedal maanteel. 

Ootasin, kuni tee oli tühi — seal ei ole ilmselt kunagi] eriti palju liiklust —, ning siis 
ronisin üle aia krundile.« 

»Värav oli kindlasti lahti!« hüüatas Phelps. 

»Jah, aga mul on neis asjus iseäralik maitse. Valisin paiga, kus kolm kuuske koos 
kasvasid, ning nende varjus pääsesin üle aia, ilma et keegi majast mind näha oleks 
võinud. Kükitasin aias põõsaste vahel ja roomasin ühe juurest teise juurde — vaadake, 
millises häbiväärses seisukorras on mu püksipõlved —, kuni olin jõudnud 
rododendronipuhmani otse teie magamistoa akna vastas. Kükitasin maha ja ootasin, mis 
juhtub. 

Teie toas ei olnud aknakatet ees ning ma nägin, kuidas preili Harrison istus laua ääres ja 
luges. Veerand üksteist pani ta raamatu kinni, tõmbas luugid ette ja läks magama. 

Kuulsin, kuidas ta ukse kinni pani, ning olin kindel, et ta ka võtit lukuaugus keeras.« 

»Võtit!« hüüatas Phelps. 

»Jah, olin andnud preili Harrisonile juhtnöörid uks väljast lukku keerata ja võti magama 
minnes kaasa võtta. Ta täitis kõiki mu korraldusi täht-tähelt ning ilma tema koostööta ei 
oleks see paber kindlasti teie kuuetaskus. Niisiis, ta läks ära, kustutas tuled ja mina jäin 
rododendronipõõsasse kükitama. 

Öö oli ilus, kuid see oli siiski väga tüütu valvamine. Muidugi on selles ka säärast 
põnevust, mida kogeb jahimees, kui ta lebab jõe kaldal ja ootab suurt jahilooma. 

Oodata tuli aga väga kaua — peaaegu niisama kaua, Watson, nagu teie ja mina 
ootasime seal hukatuslikus toas, kui me Tähnilise Paela juhtumiga tegelesime. Wokingis 
on kirikukell, mis lööb ka veerandtunde, ning ma mõtlesin rohkem kui kord, et kell on 
seisma jäänud. Kella kahe paiku kuulsin ma lõpuks ometi äkki, kuidas riiv tasa eest lükati 
ja võti krigises. Hetk hiljem tehti teenijate uks lahti ning Joseph Harrison astus kuuval- 
gusesse.« 

»Joseph!« hüüatas Phelps. 

»Ta oli palja peaga, aga tal oli must mantel õlgadele tõmmatud, nii et ta sai vajaduse 
korral kohe oma nägu varjata. Ta kõndis kikivarvul seina äärt mööda maja varjus, ning 
akna alla jõudes pistis ta pika teraga noa aknaraami vahele ja lükkas haagi eest. Siis tegi 
ta akna lahti, surus noa luugipilusse, tõukas riivi üles ja avas luugid. 

Oma kohalt nägin ma suurepäraselt tuppa ja iga tema liigutust. Ta pani kaks kamina 
peal seisvat küünalt põlema, siis keeras ta ukse juures vaiba nurga üles. Ta kummardus ja 
võttis maast nelinurkse lauajupi, mis tavaliselt lahti jäetakse, et torumehed gaasitorude 
liitekohta-deni pääseksid. Selle lauajupi all oli tegelikult T-kuju-line liitekoht, kust läheb 
toru köögipõranda alla. Sealt peidukohast võttis härra Harrison selle väikese paberi-rulli, 
pani laua tagasi, lükkas vaiba sirgu, puhus küünlad ära ning kõndis mulle otse sülle, sest 
ma ootasin teda akna all. 

Noh, noorhärra Josephis on tallel rohkem tigedust, kui ma oskasin arvata. Ta tormas 
mulle, nuga käes, kallale ning ma pidin temast kaks korda kinni haarama ning sain üle 
sõrmenukkide haava, enne kui mul õnnestus temast jagu saada. Ta vahtis mind 
tapahimuliselt ainsa silmaga, millega ta pärast meie rüselust nägi, kuid võttis mõistuse 
häält kuulda ja loovutas dokumendid. Kui ma olin need kätte saanud, lasksin ma tal 
minna, kuid teatasin täna hommikul telegrammiga kõik üksikasjad Forbesile. Kui ta 


tegutseb kiiresti ja saab kurjategija kätte, siis on kõik hästi. Kui aga pesa on tühi, nagu ma 
kahtlustan, seda parem valitsusele. Kujutlen, et nii lord Holdhurst kui ka härra Percy 
Phelps eelistaksid pigem, et asi kunagi politseikohtusse ei jõuaks.« 

»Jumal küll!« ohkas meie klient. »Kas te tahate mulle 

öelda, et selle kahe ja poole kuu pikkuse piina ajal olid varastatud paberid kogu aeg 
minu toas?« 

»Nii see oli.« 

»Ja Joseph! Joseph varas ja lurjus!« 

»Mnjah! Kardan, et Josephi iseloom on sügavam ja ohtlikum, kui tema välimuse järgi 
võiks otsustada. Selle põhjal, mida ma täna hommikul tema käest kuulsin, tean, et ta 
kaotas börsil hulga raha ning on kõigeks valmis, et oma varanduslikku seisu parandada. 
Kuna ta on väga isekas, siis ei hoidnud juhuse avanedes tema kätt tagasi ei õe õnn ega 
teie reputatsioon.« 

Percy Phelps vajus tugitoolis kössi. »Mu pea käib ringi,« ütles ta. »Teie jutt on mind 
oimetuks teinud.« 

»Teie juhtumi peamine raskus,« märkis Holmes õpetlikelt, »seisnes selles, et 
tõendusmaterjali oli liiga palju. Olulisi fakte katsid ja varjasid ebaolulised. Kõigist meile 
esitatud faktidest tuli välja valida need, mida me pidasime tähtsaks, ning panna need siis 
järjest kokku, taastades selle väga tähelepanuväärse sündmuste ahela. Olin hakanud 
Josephit kahtlustama juba seetõttu, et te olite kavatsenud sel õhtul koos temaga koju sõita 
ning et seetõttu võis ta välisministeeriumi hoonet hästi tundes teile teel jaama järele tulla. 
Kui ma kuulsin, et keegi püüdis pääseda magamistuppa, kuhu ei saanud midagi peita 
keegi peale Josephi — te rääkisite meile, kuidas te olite arsti seltsis saabudes Josephi 
sealt toast välja tõstnud —, sai minu kahtlusest veendumus, eriti sellepärast, et tuppa 
püüti sisse murda esimesel ööl, mil põetaja seal ei ööbinud, mis tähendas, et sissetungija 
oli majas toimuvaga kursis.« 

»Kui pime ma olen olnud!« 

»Niipalju kui mina olen aru saanud, on selle juhtumiga seotud faktid järgmised. Joseph 
Harrison sisenes hoonesse Charles Streeti uksest, tundes teed, läks ta otse teie kabinetti 
just siis, kui teie olite väljunud. Leidmata kabinetis kedagi, helistas ta kohe kella, ning 
samal hetkel langes tema pilk laual lebavale dokumendile. Kiire pilk näitas talle, et 
juhuse tõttu on tema kätte sattunud äärmiselt väärtuslik riiklik dokument, ning hetke 
jooksul pistis ta paberid taskusse ja lahkus. Nagu te mäletate, möödus mõni minut, enne 
kui unine uksehoidja teie tähelepanu kellale juhtis, ning neist piisas parajasti, et varas 
põgenema pääseks. 

Ta sõitis esimese rongiga Wokingisse, uuris oma saaki ja veendus, et see on tõesti 
äärmiselt väärtuslik, siis peitis ta paberid enda meelest väga kindlasse kohta, kavatsedes 
need paari päeva pärast välja võtta ning viia Prantsusmaa saatkonda või mujale, kus selle 
eest head tasu võis loota. Siis saabusite ootamatult teie. Ilma hoiatamata oli ta sunnitud 
oma toast lahkuma, ning sellest ajast peale oli toas kogu aeg vähemalt kaks inimest, kes 
ei lasknud tal aaret kätte saada. See olukord ajas ta ilmselt marru. Lõpuks näis talle, et 
õige hetk on käes. Ta püüdis sisse hiilida, aga teie ärkvelolek ajas tema kavatsuse nurja. 
Te võib-olla mäletate, et te ei joonud õhtul oma tavalist rohtu.« 

»Mäletan.« 


»Kujutlen, et ta oli teinud üht-teist rohu mõju suurendamiseks, ning lootis, et te olete 
oimetu. Ma sain muidugi aru, et ta kordab oma katset, niipea kui ettevõtmine näib olevat 
ohutu. See, et te toast lahkusite, andis talle oodatud võimaluse. Lasksin preili Harrisonil 
terve päeva toas istuda, et Joseph meist ette ei saaks jõuda. Olles siis jätnud mulje, et õhk 
on puhas, jäin ma teda kirjeldatud kombel valvama. Teadsin juba, et paberid on 
tõenäoliselt toas, kuid mul polnud mingit tahtmist neid otsides tervet põrandat üles 
kiskuda. Seega lasksin ma tal dokumendi peidupaigast välja võtta ning säästsin nõnda 
hulga vaeva. Kas mõni asi vajab veel selgitamist?« 

»Miks ta üldse aknast tulla proovis,« küsisin mina, »kui ta oleks võinud uksest 
siseneda?« 

»Ukse juurde jõudmiseks oleks tal tulnud mööda minna seitsmest magamistoast. Teiselt 
poolt aga välja murule pääseda oli tal kerge. Kas on veel midagi?« 

»Ega te ometi ei arva, et tal oli kavatsus mind mõrvata?« küsis Phelps. »Nuga oli ainult 
tööriistaks kaasas.« 

»Võib ju olla,« vastas Holmes õlgu kehitades. »Võin vaid kindlalt öelda, et Joseph 
Harrisoni meelevalda ma oma elu küll meeleldi ei usaldaks.« 


IX. KODUNE PATSIENT 


Vaadates seda mõnevõrra seosetut memuaaride seeriat, millega ma olen püüdnud 
illustreerida oma sõbral Sherlock Holmesi mõnda vaimset iseärasust, mõistsin mai järsku, 
kui raske mul oli valida igas suhtes minu eesmärgile vastavaid näiteid. Nende juhtumite 
puhul, milles! Holmes oli korda saatnud mingi analüütilise arutluse tour de force'i* ning 
näidanud oma eripäraste uurimismeetoditel väärtust, olid faktid ise tihti nii tühised või 
lihtlabased, et ma ei pidanud nende avalikkuse ette toomist õigustatuks. Teisest küljest on 
aga sageli juhtunud, et Sherlock Holmes on tegelnud mingi erakordse ja põneva looga, 
kuid tema osa selle lahendamisel ei ole olnud nii oluline nagu mina, tema eluloo kirjutaja, 
sooviksin. See juhtum, mille ma panin kirja »Etüüd punases« nime all, ja hiljem üles 
tähendatud »Gloria Scotti< kadumise lugu võivad anda ettekujutuse neist nagu Skyllast ja 
Charyb-disest, mis ajaloolast igavesti ähvardama jäävad. Võibolla ei ole minu sõbra 
mängitud roll piisavalt rõhutatud ka juhtumis, millest ma nüüd kirjutama asun, kuid terve 
sellega seotud asjaolude jada on nii tähelepanuväärne, et ma ei suuda seda juhtumit oma 
memuaaride seeriast väija jätta. 

Oli lämbe ja vihmane oktoobripäev. Aknakatted olid pooleldi ette tõmmatud ning 
Holmes lebas diivanil kägaras, lugedes juba mitmendat korda kirja, mille ta oli 
hommikuse postiga saanud. Mis minusse puutub, siis oli Indias sõjaväes teenimine 
õpetanud mind kuumust paremini taluma kui külma ning 90° Fei olnud mingi katsumus. 
Aga ajalehes ei olnud midagi huvitavat. Parlament oli töö lõpetanud. Kõik olid linnast 
välja sõitnud ningl ma igatsesin New Foresti metsalagendikke või Soutbseaj mereranda. 
Ammendatud pangaarve oli sundinud mind puhkust edasi lükkama, aga mu kaaslasele ei 
pakkunud! vähimatki huvi ei maalesõit ega mererand. Talle meel- 

dis olla viie miljoni inimese keskel ning saada oma kanalite kaudu otsekohe teada igast 
lahendamata kuritegu puudutavast kuulujutust või kahtlusest. Loodusearmastus ei 
kuulunud tema paljude annete hulka ning vaheldus saabus tema ellu üksnes siis, kui viis 
oma mõtted linnakurjategijalt selle venna jälitamisele maal. 


Nähes, et Holmes oli minuga vestlemiseks liialt lugemisse süvenenud, viskasin ma 
tühja ajalehe käest, nõjatusin vastu tooli seljatuge ning vajusin momi mõtiskelusse. 
Äkitselt katkestas mu mõtteid kaaslase hääl. 

»Teil on õigus, Watson,« ütles ta. »See on tõesti naeruväärne moodus vaidlust 
lõpetada.« 

»Ülimalt naeruväärne!« hüüatasin ma, ning mõistes äkitselt, kuidas ta oli mu kõige 
varjatumat mõtet korranud, ajasin ma ennast toolil sirgu ja vahtisin teda hämmastusest 
juhmina. 

»Mis see siis nüüd on, Holmes ?« hüüdsin ma. »See ületab kõik minu kujutlused. « 

Holmes naeris mu jahmatust nähes südamest. 

»Kas te mäletate,« ütles ta, »kui ma lugesin teile mõne aja eest ette ühe lõigu Poe jutust, 
milles üks mees jälgis loogiliselt arutledes oma kaaslase väljaütlemata mõtteid, kaldusite 
te pidama seda üksnes autori tour de force'iks? Kui ma märkisin, et mul on kombeks 
pidevalt sedasama teha, väljendasite teie uskumatust.« 

»Oh ei!« 

»Võib-olla mitte sõnades, kulla Watson, kuid kulmudega kindlasti. Kui ma nägin nüüd, 
ette viskasite lehe käest ja jäite mõttesse, rõõmustasin ma võimaluse üle teie mõttelõnga 
jälgida ning lõpuks seda katkestada, et teile tõestada, et ma pidasin teie mõtetega 
sammu.« 

See seletus aga ei rahuldanud mind kaugeltki. »Näites, mille te mulle ette lugesite, « 
ütlesin ma, »tegi arutleja oma järeldused selle inimese tegude põhjal, keda ta jälgis. Kui 
ma Õigesti mäletan, komistas ta kivihunniku otsa, vaatas tähti ja nii edasi. Mina aga olen 
rahulikult toolil istunud ning mis pidepunkte olen ma saanud teile anda?« 

»Te teete endale ülekohut. Nägu on antud inimesele tunnete väljendamiseks ja teie nägu 
on seda ka truult teinud.« 

»Kas te tahate öelda, et te jälgisite minu mõttelõnga mu näoilmete põhjal?« 

»Teie näoilmete ja eriti teie silmade põhjal. Võib-olla ei mäleta te ise, kuidas teie 
mõtiskelu alguse sai?« 

»Ei, ei mäleta. « 

»Siis ütlen mina seda teile. Kui te lehe käest viskasite mis minu tähelepanu paeluski, 
siis istusite veidi aeg tühja pilguga enda ette vaadates. Siis jäi teie pilk pidama kindral 
Gordoni äsja raamitud pildil ning ma nägin teie ilme muutusest, et mõttelõng oli alguse 
saanud. Aga se ei viinud eriti kaugele. Teie pilk liikus Henry Ward Beecheri raamimata 
portreele raamaturiiuli peal. Seejärel heitsite pilgu seinale ning oli muidugi ilmselge, 
mida te mõtlesite. Te mõtlesite, et kui portree oleks raamitud mahuks see parajasti tühjale 
pinnale ning sobiks kokku Gordoni pildiga.« 

»Te jälgisite mu mõtteid suurepäraselt!« hüüatasin ma. 

»Sinnamaani ei saanud ma kuidagi eksida. Aga nüüd läksid teie mõtted tagasi Beecheri 
juurde ning te silmitsesite teda pingsalt, otsekui oleksite tema näojoont väljenduvat 
iseloomu uurinud. Siis ei olnud teie nii enam nii keskendunud, kuid te vaatasite ikka veel 
portreed ning teie nägu oli mõtlik. Te meenutasite Beecheri karjääri üksikasju. Teadsin 
väga hästi, et te peate tingimata mõtlema ka missioonist, mida ta täitis põhja nimel 
Kodusõjas, sest ma mäletan, et te olite väljendanud kirglikku nördimust selle üle, kuidas 
mässulised inglased teda vastu võtsid. Te läksite nii ägedaks, et ma teadsin, et te ei saa 
Beecherist mõelda, ilma et see teile ei meenuks. Kui ma nägin hetk hiljem, et teie pilk 


pildilt kõrvale kaldus, kahtlustasin ma, et olite hakanud nüüd Kodusõjast mõtlema, ning 
kui ma märkasin, surusite huuled kokku, teie silmad pildusid tuld ja käe tõmbusid 
rusikasse, olin ma kindel, et te mõtlesite tõepoolest, millist vahvust mõlemad pooled 
selles meel heitlikus võitluses ilmutasid. Siis aga läks teie nägu jälle kurvemaks ja te 
raputasite pead. Teie mõtted pöördusid sõja kurbusele, õudusele ja inimelude mõttetule 
raiskamisele. Teie käsi nihkus teie enda haavaarmi poole ning teie huulil väreles naeratus, 
mis näitas mulle, teile oli tulnud pähe, kui naeruväärne on tegelikult säärane 
rahvusvaheliste küsimuste lahendamise meetod. Sel kohal nõustusin ma teiega, et see on 
naeruväärne, ning 

leidsin rõõmuga, et kõik minu järeldused olid olnud õiged.« 

»Täielikult!« ütlesin ma. »Ja ma tunnistan, et nüüd, kus te kõik ära olete seletanud, olen 
ma niisama hämmastunud nagu enne.« 

»Kinnitan teile, et see oli väga lihtne, kulla Watson. Ma ei oleks teie tähelepanu üldse 
sellele juhtinud, kui te ei oleks tookord uskumatust ilmutanud. Aga nüüd õhtul on tuul 
tõusnud. Kuidas oleks, kui läheksime välja uitama ?« 

Olin meie väikesest elutoast tüdinud ja soostusin rõõmuga. Kõndisime kolm tundi ringi, 
jälgides pidevalt muutuvat elu kaleidoskoopi, mis Fleet Streetil ja Stran-dil avaneb. 
Holmesi jutt, mis oli tulvil teraseid tähelepanekuid ja mõjuvaid järeldusi, lõbustas ja 
paelus mind kogu selle aja. Jõudsime Baker Streetile tagasi alles pärast kella kümmet. 
Meie ukse ees ootas tõld. 

»Hm-hm! Arst — ilmselt üldarst,« ütles Holmes. »Ei ole kaua töötanud, aga tal on palju 
tegemist. Ilmselt tuli minuga nõu pidama! Hea, et me tagasi tulime!« 

Tundsin Holmesi meetodeid piisavalt hästi, et tema mõttekäiku jälgida ning mõista, et 
laternavalguses tõllas rippuvas punutud korvis leiduvate arstiriistade valik ja seisukord 
olid andnud talle informatsiooni selle kiire järelduse tegemiseks. Valgus meie aknas 
näitas, et see hiline külastaja oli tõepoolest meile tulnud. Minus äratas mõningast 
uudishimu küsimus, mis oli minu ametivenna säärasel hilisel tunnil meile toonud, ning 
ma järgnesin Holmesile meie korterisse. 

Kui me tuppa astusime, tõusis kamina eest toolilt püsti kahvatu, kitsa näo ja liivakarva 
põskhabemega mees. Ta ei olnud ilmselt vanem kui kolmekümne kolme või kolmekümne 
nelja aastane, aga tema kurnatud ilme ja haiglane jume andsid tunnistust eluviisist, mis 
oli tema jõu närvutanud ja nooruse röövinud. Tema käitumine oli närviline ja häbelik 
nagu tundlikul härrasmehel ning kõhn valge käsi, millega ta tõusmisel kaminasimsile toe- 
tus, oleks võinud kuuluda pigem kunstnikule kui arstile. Tema rõivad olid tagasihoidlikud 
ja tumedad: must saterkuub, tumedad püksid ja eredam värvilaik kaelasidemes. 

»Tere õhtust, doktor,« ütles Holmes rõõmsalt. »Mul on rõõm näha, et te olete oodanud 
ainult mõne minuti.« 

»Kas te rääkisite siis minu kutsariga ?« 

»Ei, ma nägin seda Aaual põlevast küünlast. Võtke palun uuesti istet ja öelge, kuidas 
ma saan teile kasulik olla.« 

»Olen arst, mu nimi on Percy Trevelyan,« ütles meiej külaline, »ja ma elan Brook 
Street 403.« 

»Kas mitte teie ei ole kirjutanud monograafia varjatud närvikahjustustest?« küsisin ma. 


Mehe kahvatutesse põskedesse ilmus heameelepuna, kui ta kuulis, et ma olin tema 
tööga tuttav. 

»Ma kuulen sellest raamatust nii harva, et pidasin seda täiesti unustatuks,« ütles ta. 
»Mu kirjastajad maalisid mulle läbimüügist väga sünge pildi. Arvatavasti olete teie ise ka 
arst?« 

»Erruläinud sõjaväearst. « 

»Mind ennast on närvihaigused alati huvitanud. Tahaksin ainult sellele erialale 
pühenduda, aga muidugi tuleb kõigepealt teha seda tööd, mis sul on. See aga ei puutu 
asjasse, härra Sherlock Holmes, ning ma annan endale täiesti aru, kui väärtuslik on teie 
aeg. Asi on selles, et minu majas Brook Streetil on hiljuti aset leidnud rida väga 
iseäralikke sündmusi ning täna õhtul jõudsid need niisugusesse järku, et mul oli täiesti 
võimatu teilt nõu ja abi küsimisega kas või tund aegagi viivitada.« 

Sherlock Holmes istus ja pani piibu põlema. »Te saate nii nõu kui ka abi,« ütles ta. 
»Palun jutustage mullel üksikasjaliselt, millised asjaolud teis ärevust on teki-tanud.« 

»Mõni asjaolu on nii tühine,« ütles doktor Trevelyan, »et mul on peaaegu piinlik neid 
mainida. Aga kogu lug on nii seletamatu ning viimane pööre teeb asja nii kee ruliseks, et 
ma räägin teile kõik ja lasen teil otsustada, mis on oluline ja mis mitte. 

Kõigepealt olen ma sunnitud ütlema mõne sõna omaenda ülikooliaastate kohta. Teate, 
ma õppisin Londoni ülikoolis, ning ma olen kindel, et te ei pea mind tühipaljaks 
kiidukukeks, kui ma väidan, et mu õpetajad pidasid mind ülikooliajal väga paljutõotavaks 
üliõpilaseks. Pärast ülikooli lõpetamist pühendusin ma endistviisi teadusele, töötasin 
vähem tähtsatel kohtadel King's kolledži haiglas ning mul õnnestus äratada 
märkimisväärset huvi oma uurimistööga katalepsia patoloogiast ning võita lõpuks Bruce 
Pinkertoni auhind ja medal närvikahjustusi 

174 

käsitleva monograafia eest, millele teie sõber äsja viitas. Ma ei liialdaks öeldes, et 
üldine arvamus tollal ennustas mulle hiilgavat karjääri. 

Aga minu teel oli üks suur komistuskivi: raha. Nagu te ilmselt mõistate, on spetsialist 
sunnitud suurte eesmärkide nimel alustama ühel kümmekonnast tänavast Cavendish 
Sguare'i kvartalis, mis tähendab kõrget üüri ja ruumide sisustamise kulu. Lisaks neile 
esialgsetele väljaminekutele peab ta olema valmis ennast mõne aasta vältel ära elatama 
ning muretsema esindusliku tõlla ja hobuse. See kõik oli täiesti üle minu võimete ning ma 
võisin üksnes loota, et kokkuhoidlikult elades saan kümne aastaga säästa piisavalt raha, et 
alustada praksist. Äkitselt avas aga üks ootamatu juhtum mulle hoopis uued võimalused. 

Mind külastas täiesti võõras härrasmees, kelle nimi oli Blessington. Ta tuli ühel 
hommikul ja asus kohe asja juurde. 

»Kas teie olete see Percy Trevelyan, kes on teinud hiilgavat karjääri ning võitis hiljuti 
suure auhinna?« küsis ta. 

Ma kummardasin. 

»Vastake mulle ausalt, « jätkas ta, »sest nagu te veendute, on see teie enda huvides. Edu 
saavutamiseks vajalik mõistus on teil olemas. Kas teil on ka taktitunnet?« 

Ma ei suutnud hoiduda sellise järsu küsimuse peale naeratamast. 

»Küllap mulle on midagi osaks langenud,« vastasin ma. 

»Kuidas on lugu halbade harjumustega? Kalduvusega napsitada, mis?« 

»No kuulge, härra!« hüüdsin ma. 


»Tubli! Kõik on korras! Aga ma pidin küsima. Ja miks teil kõigi nende heade omaduste 
juures arstipraksist ei ole?« 

Kehitasin õlgu. 

»Jaa-jaa!« ütles ta tõtlikult. »Vana lugu. Rohkem peas kui taskus või kuidas? Mida te 
ütleksite, kui ma teid Brook Streetile praktiseerima paneksin?« 

Vahtisin teda hämmastunult. 

»Oh, ma teeksin seda iseenda, mitte teie pärast,« hüüdis ta. »Ma olen teiega täiesti aus; 
kui see ettepanek teile sobib, siis sobib see ka mulle väga hästi. Mul mõni 

tuhat investeerimisraha on ning ilmselt investeerin ma need teisse.« 

»Aga miks?« pärisin ma hingetult. 

»Noh, see on lihtsalt tavaline äritehing ning arvatavasti kindlam kui nii mõnigi teine.« 

»Mida ma siis tegema pean?« 

»Ma ütlen teile. Ma üürin maja, sisustan selle, maksan, toatüdrukutele ja pean kogu 
majapidamist üleval. Teil tuleb lihtsalt vastuvõtutoas tooli kulutada. Ma võimaldan teile 
taskuraha ja kõike vajalikku. Siis annate mulle oma teenistusest kolmveerandi ja jätate 
veerandi endale.« 

»Säärane oli see kummaline ettepanek, härra Holmes, mille Blessington mulle tegi. Ma 
ei hakka teid tüütama! kirjeldades, kuidas me kauplesime ja tingisime. Asi lõppes sellega, 
et ma kolisin järgmisel paastumaarjapäeval sisse ning alustasin tööd enamvähem samadel 
tingimustel, nagu Blessington oli pakkunud. Ta tuli ka ise koduse patsiendina majja 
elama. Nagu selgus, oli tal süda haige ning ta vajas pidevat arstlikku järelevalvet. Ta 
tegi kahest kõige ilusamast toast teisel korrusel oma elutoa ja magamistoa. Ta oli 
iseäralike harjumustega inimene, ta ei hoolinud seltskonnast ja käis harva väljas. 
Blessington elas ebakorrapärast elu, kuid ühes asjas oli ta täpne nagu kellavärk. Igal õhtul 
täpselt ühel ja samal ajal tuli ta vastuvõtutuppa, uuris registreerimisraamatuid ning jättis 
mulle igast teenitud ginist viis šillingit ja kolm penni, ning viis ülejäänu oma tuppa seifi. 

Võin öelda täie kindlusega, et tal ei olnud kunagi põhjust oma tehingut kahetseda. See 
oli algusest peale edukas. Mõned hästi ravitud patsiendid ning haiglas tekkinud hea 
maine viisid mind kiiresti minu elukuts» harrastajate esiritta ning mõne viimase aastaga 
olen mai teinud temast rikka mehe. 

Nüüd, härra Holmes, olen ma rääkinud kõik oma minevikust ja suhetest härra 
Blessingtoniga. Mul jääb üle vaid selgitada, millised sündmused on mind täna siia 
toonud. 

Mõne nädala eest tuli härra Blessington alla minu juurde väga erutatuna, nagu mulle 
näis. Ta rääkis mingist murdvargusest, mis oli tema jutu järgi West Endis toime pandud, 
ning ma mäletan, et ta paistis sellest liiga ärritatud olevat ning teatas, et ei tohi päevagi 
vii- 

vitada tugevamate riivide panemisega ustele ja akendele. Ta oli terve järgmise nädala 
iseäralikult rahutu, piilus pidevalt aknast välja ning loobus oma tavalisest lühikesest 
jalutuskäigust enne õhtusööki. Tema käitumise põhjal tundus mulle, et tal oli millegi või 
kellegi ees surmahirm, aga kui ma talle selle kohta küsimusi esitasin, käitus ta nii 
solvavalt, et olin sunnitud jutu lõpetama. Paistis, et aja möödudes tema hirm aegamööda 
kahanes, ning ta pöördus vanade harjumuste juurde tagasi, kuid üks uus juhtum sundis 
teda haletsusväärses seisundis voodisse heitma, kus ta veel nüüdki lebab. 


Selle põhjuseks oli järgmine lugu. Kaks päeva tagasi sain ma kirja, mille ma teile nüüd 
ette loen. Sellel ei ole aadressi ega kuupäeva. 

»Praegu Inglismaal elav vene aadlimees otsiks rõõmuga abi doktor Percy Trevelyani 
juures. Ta on kannatanud mitu aastat kataleptiliste haigushoogude all, mille alal doktor 
Trevelyan on teatavasti autoriteet. Ta sooviks homme õhtul kella veerand seitsme paiku 
vastuvõtule tulla, kui doktor Trevelyan saab sel ajal kodus viibida.« 

Kiri huvitas mind väga, sest katalepsia uurimisel ongi kõige suuremaks raskuseks selle 
harv esinemine. Te võite seega uskuda, et ma olin vastuvõtutoas, kui käskjalg määratud 
tunnil patsiendi sisse juhatas. 

See oli eakas, kõhn, tagasihoidlik ja tavaline mees — mitte mingil juhul niisugune, 
nagu vene aadlimehi tavaliselt ette kujutatakse. Tema kaaslase välimus üllatas mind palju 
rohkem. See oli hämmastavalt ilus ja pikk noormees, kellel oli tõmmu nägu ning 
Heraklese jäsemed ja rind. Ta toetas sisenemisel vanemat meest käsivarrest ning aitas ta 
toolile istuma hellusega, mida tema välimuse põhjal poleks osanud oodata. 

»Palun vabandust, et ma vastuvõturuunmi tulin,« ütles ta mulle, pudistades pisut inglise 
keele rääkimisel. »See on mu isa ning tema tervis on mulle äärmiselt tähtis.« 

Säärane pojapoolne mure liigutas mind. »Võib-olla sooviksite konsultatsiooni ajaks siia 
jääda?« küsisin mina. 

»Mitte mingil juhul, « hüüdis ta tõrjuvat liigutust tehes. »Ma ei suuda väljendadagi, kui 
valus see mulle on. Olen kindel, et ma ei elaks seda üle, kui ma näeksin isa mõne säärase 
kohutava haigushoo ajal. Minu enda närvisüs- 

teem on erakordselt tundlik. Jään teie loal ootetuppa, kuni te mu isa haiguslooga 
tutvute.« 

Ma muidugi nõustusin sellega ning noormees lahkus. Patsient ja mina asusime siis 
haiguslugu arutama ning ma tegin asja kohta põhjalikke märkmeid. Vanahärra ei olnud 
eriti intelligentne ning tema vastused olid tihti ähmased, mida ma seletasin inglise keele 
vähese oskusega. Kui ma parajasti istusin ja kirjutasin, jäi ta äkki hoopis vait ning tema 
poole vaadates nägin ma šokeeri-tuna, et ta istus tikksirgelt toolil ja vahtis mind täiesti 
tühja pilguga ja jäiga näoga. Ta oli jälle selle mõistatusliku tõve haardes. 

Nagu ma äsja ütlesin, tundsin ma kõigepealt haletsust ja õudust. Seejärel ilmselt 
professionaalset rahulolu. Panin kirja patsiendi pulsilöögid ja kehatemperatuuri, 
katsetasin, kui jäigad olid tema lihased, ja uurisin tema reflekse. Kõigi nende näitajate 
juures ei olnud midagi silmatorkavalt ebanormaalset, mis oli kooskõlas minu varasemate 
kogemustega. Olin säärastel puhkudel saavutanud häid tulemusi, andes patsiendile 
sissehingamiseks nitriitamüüli, ning nüüd näis olevat suurepärane võimalus selle rohu 
väärtusi katsetada. Pudel oli alumisel korrusel laboratooriumis, seepärast jätsin patsiendi 
toolile istuma ja jooksin seda tooma. Mul läks rohu leidmisega natuke aega — ütleme 
viis minutit — ja siis tulin ma tagasi. Kujutlege minu jahmatust, kui ma leidsin, et tuba 
on tühi ja patsient lahkunud. 

Muidugi jooksin ma kõigepealt ootetuppa. Ka poeg olij kadunud. Esikuuks oli kinni 
lükatud, kuid mitte riivis. Mu abiline, kes patsiente sisse laseb, on alles hiljuti tööle 
tulnud ning kahjuks veidi juhm. Ta ootab all ning jookseb üles ja saadab patsiendid välja, 
kui ma vastu-võtutoas kella helistan. Ta ei olnud midagi kuulnud ning kogu lugu jäigi 
täielikuks mõistatuseks. Peagi tuli härra Blessington oma jalutuskäigult, aga ma ei öelnud 


talle asja kohta midagi, sest ausalt öelda on mul viimasel ajal kombeks suhelda temaga 
nii vähe kui võimalik. 

Noh, olin kindel, et ma ei näe venelast ja tema poega enam kunagi, nii et te võite 
kujutleda minu hämmastust, kui nad mõlemad astusid järgmisel õhtul täpselt samal 
kellaajal minu vastuvõtutuppa. 

»Doktor, ma võlgnen teile vabanduse eilse ootamatu lahkumise pärast, « ütles mu 
patsient. 

»Tunnistan, et see üllatas mind väga,« vastasin ma. 

»Asi on selles,« märkis ta, »et kui ma hoogudest toibun, mäletan ma ainult väga 
ähmaselt seda, mis enne juhtus. Ma ärkasin enda meelest võõras toas ning läksin teie 
äraolekul uimasena välja.« 

»Ja kui mina nägin isa ootetoa uksest möödumas,« ütles poeg, »arvasin ma loomulikult, 
et konsultatsioon on läbi. Alles kodus hakkasin ma aru saama, kuidas asi tegelikult oli.« 

»Noh, « ütlesin ma naerdes, »midagi hullu pole ju juhtunud, te lihtsalt ajasite mind 
suurde segadusse; kui te oleksite nüüd nii lahke ja läheksite ootetuppa, siis jätkaksin ma 
rõõmuga konsultatsiooni, mis eile nii ootamatult lõppes.« 

Arutasin poole tunni ringis vanahärraga tema haiguse sümptomeid, ning kui ma olin 
talle ravimid välja kirjutanud, lahkus ta poja käe najal majast. 

Ütlesin teile, et härra Blessington käis sel kellaajal tavaliselt jalutamas. Ta tuli varsti 
koju ja läks trepist üles. Hetk hiljem kuulsin ma, kuidas ta trepist alla jooksis ning otsekui 
hirmust hullununa minu vastuvõtutuppa tormas. 

»Kes mu toas on käinud ?« karjus ta. 

»Mitte keegi,« vastasin mina. 

»See on vale!« röökis ta. »Tulge ja vaadake!« 

Ma ei pööranud tema jämedale kõnepruugile tähelepanu, sest ta paistis hirmu pärast 
arust ära olevat. Kui ma koos temaga üles läksin, osutas ta heledal vaibal paistvatele 
jälgedele. 

»Kas te tahate öelda, et need on minu jäljed?« hüüdis ta. 

Jäljed olid tõesti palju suuremad, kui tema oleks võinud jätta, ning ilmselt üsna värsked. 
Nagu te teate, sadas sel õhtupoolikul tugevasti ning patsiendid olid olnud ainsad 
inimesed, kes majas olid käinud. Ilmselt oli siis ooteruumi jäänud noormees mingil 
põhjusel härra Blessingtoni toas käinud, kuni mina teise mehega tegelesin. Midagi ei 
olnud puudutatud ega ära võetud, kuid jäljed tõestasid, et toas oli kahtlemata käidud. 

Tundus, et lugu ärritas härra Blessingtoni rohkem, kui ma kujutleda oskasin, kuigi 
niisugune asi võis muidugi igaühe hingerahu rikkuda. Härra Blessington aga istus 
tugitoolis ja sõna otseses mõttes nuttis ning ma ei suutnud 

tema jutust aru saada. Tema soovitas mul teiel juurde tulla ning muidugi mõistsin ma 
kohe, et see onl õige samm, sest tegemist on väga iseäraliku juhtumiga, kuigi härra 
Blessington seda ilmselt üle tähtsustab. Kuil te koos minuga tuleksite, suudaksite teda 
ehk natuke rahustada, ma ei julge aga loota, et te seda märkimis-väärset juhtumit 
selgitada suudaksite.« 

Sherlock Holmes oli kuulanud seda pikka jutustust nii pingsalt, et ma mõistsin, et temas 
on tõsine huvi tärganud. Tema nägu oli niisama ükskõikne nagu alati, agal tema silmad 
olid peaaegu kinni vajunud ning iga veidral stseeni peale doktori jutus oli ta oma piibust 


üha paksemaid suitsupilvi välja lasknud. Kui meie külaline oma jutuga lõpule jõudis, 
kargas Holmes sõna lausumata püsti, ulatas mulle mu kaabu, võttis oma kaabu laualt ning 
läks doktor Trevelyani järel uksest välja. Veerand tunni pärast olime jõudnud tõllaga arsti 
maja ette Brook Streetil — tegemist oli just niisuguse sünge, lihtsa fassaadiga majaga, 
mis seostub arstipraksisega West Endis. Väike käskjalg laskis meid sisse ning me 
hakkasime kohe laiast, vaibaga kaetud trepist üles minema. 

Meid peatas aga üks erakordne seik. Valgus trepimademel kustus äkitselt ning 
pimedusest kostis kime värisev hääl. 

»Mul on püstol,« hüüdis see hääl. »Ausõna, ma tulistan, kui te lähemale tulete.« 

»See läheb juba tõesti üle igasuguse piiri, härra Blessington,« hüüatas,doktor 
Trevelyan. 

»Ah see olete teie, doktor,« ütles hääl sügava kergendustundega. »Aga kas need teised 
härrad on ikka need, kellena nad esinevad ?« 

Tajusime, et meid uuriti pimedusest pingsalt. 

»Jaa-jaa, kõik on korras,« ütles hääl lõpuks. »Te võite üles tulla ja ma palun vabandust, 
kui minu ettevaatusabinõud teid pahandasid.« 

Blessington pani tule trepil uuesti põlema ning me nägime enda ees omapärast meest, 
kelle välimus, nagu tema häälgi, andis tunnistust pingul närvidest. Ta oli väga paks, kuid 
ilmselt kunagi veel paksem olnud, sest näonahk oli lõdvalt kottis otsekui verekoera 
põsed. Tal oli oli haiglane jume ning näis, et hõredad punakaskollased juuksed on suurest 
hirmust püsti. Käes hoidis mees püstolit, kuid meie lähenemisel pistis ta selle taskusse. 

»Tere õhtust, härra Holmes, ütles ta. »Suur tänu, et te tulite. Keegi ei ole kunagi 
vajanud teie nõuandeid rohkem kui mina. Küllap doktor Trevelyan rääkis teile juba 
sellest lubamatust sissetungist minu ruumidesse. « 

»Seda küll, « vastas Holmes. »Kes need mehed on, härra Blessington, ja miks nad 
tahavad teid tülitada?« 

»Nojah,« lausus härra Blessington närviliselt, »seda on muidugi raske öelda. Kas te 
tõesti ootate mult vastust, härra Holmes ?« 

»Kas te tahate öelda, et te ei tea?« 

»Tulge palun siia. Olge nii lahked ja astuge sisse.« 

Blessington läks ees oma magamistuppa, mis oli suur ja mugavalt sisustatud. 

»Kas te seda näete?« ütles ta voodijalutsis seisvale suurele mustale kastile osutades. 
»Ma ei ole kunagi olnud eriti rikas mees, härra Holmes — elu jooksul olen oma raha 
ainult korra investeerinud, nagu doktor Trevelyan teile kinnitada võib. Aga mul pole usku 
pankuritesse. Ma ei usaldaks kunagi ühtki pankurit, härra Holmes. Omavahel öeldes on 
kogu mu väike varandus selles kastis, nii et te mõistate, mida see mulle tähendab, kui 
tundmatud inimesed minu tuppa tungivad.« 

Holmes vaatas Blessingtonile küsivalt otsa ja raputas pead. 

»Ma ei saa teile kuidagi nõu anda, kui te proovite mind petta,« ütles ta. 

»Aga ma rääkisin teile kõik ära.« 

Holmes pööras vastikust väljendaval ilmel kannapealt ringi. »Head ööd, doktor 
Trevelyan,< ütles ta. 

»Ja mulle ei anna te mingit nõu?« hüüdis Blessington murduval häälel. 

»Ma annan teile nõu tõtt rääkida.« 


Hetke pärast dfaöejfänaval ja kõndisime kodu poole. Olime jõudnud üle Oxford Streeti 
ja poolel teel mööda Harley Streeti, kui mu kaaslane suu lahti tegi. 

»Andke andeks, et ma teid ilmaasjata tülitasin, Watson,< ütles ta lõpuks. »See on 
tegelikult siiski huvitav juhtum. « 

»Ma ei saa küll sellest õieti aru,« tunnistasin ma. 

»On täiesti ilmne, et kaks meest — võib-olla on neid rohkem, kuid vähemalt kaks - on 
otsustanud mingil põhjusel selle Blessingtoni käsile võtta. Mul ei ole mingit kahtlust, et 
nii esimesel kui ka teisel korral tungis 

noormees Blessingtoni tuppa, samal ajal kui tema kaasosaline leidliku võttega arsti 
kinni hoidis.« 

»Aga katalepsia?« 

»See oli pettus, Watson, kuigi ma ilmselt ei söanda seda vihjata meie spetsialistile. 
Seda haigust on väga kerge teeselda. Olen seda isegi teinud.« 

»Ja siis ?« 

»Täiesti juhuslikult ei olnud Blessingtoni kummalgi korral kodus. Ilmselt valisid nad 
nii tavatu aja visiidiks sellepärast, et sel ajal ei oleks olnud ooteruumis teisi patsiente. 
Juhtus aga nii, et see aeg langes kokku Blessingtoni jalutuskäiguga, mis paistab näitavat, 
et nad ei ole kuigivõrd teadlikud tema päevakavast. Muidugi, ku: nad oleksid olnud 
lihtsalt saagi peal väljas, siis oleksid nad vähemasti proovinud seda otsida. Pealegi on see 
inimese pilgust näha, kui ta kardab omaenese naha pärast. On mõeldamatu, et see mees 
oleks muretsenud endale kaks nii kättemaksuhimulist vaenlast, nagu need tunduvad 
olevat, ilma et ta sellest ise teaks. Seetõttu olen ma kindel, et ta teab, kes need mehed on, 
kuid ei ütle seda mingil endale teada oleval põhjusel. On muidugi võimalik, et ta on 
homme pisut jutukam.« 

»Kas ei ole äkitselt olemas veel üks kahtlemata absurdselt ebatõenäoline, kuid siiski 
mõeldav võimalus?* oletasin ma. »Kas doktor Trevelyan ei võinud ise leiutada kogu lugu 
kataleptilisest venelasest ja tema pojast, et mingil eesmärgil ise Blessingtoni toas käia?« 

Nägin gaasilaterna valguses, et Holmesi näole ilmus minu hiilgavat mõttelendu kuuldes 
lõbustatud naeratus. 

»Kulla sõber,« ütles ta, »see lahendus tuli mulle kohe pähe, aga peagi sain ma arsti 
jutustusele kinnitust. See noormees oli jätnud trepikattele jäljed, mistõttu mul ei olnud 
põrmugi vaja näha tuppa jäetud jälgi. Kui ma ütlen teile, et tema kinganinad olid 
kandilised, mitte otsast teravamad nagu Blessingtonil, ning tolli ja kolmandiku võrra 
pikemad kui arstil, siis tuleb teil tunnistada, et tema isiku suhtes ei saa olla mingit 
kahtlust. Aga me võime nüüd rahulikult magama minna, sest ma imestaksin, kui me 
hommikul Brook Streetilt uusi teateid ei saaks.« 

Sherlock Holmesi ettekuulutus täitus peagi ja dramaatilisel moel. Järgmisel hommikul 
pool kaheksa leidsin ma ta, hommikukuub seljas, esimeses ähmases aovalguses minu 
voodi kõrval seismas. 

»Meid ootab tõld, Watson,<« ütles ta. 

»Mis siis lahti on?« 

»Brook Streeti juhtum. « 

»Kas on midagi uut?« 


»Traagiline, kuid selgusetu teade,« ütles Holmes akna-katet eest tõmmates. »Vaadake 
— märkmikust rebitud leheke, kuhu on pliiatsiga kritseldatud: »Jumala pärast, tulge 
otsekohe. P. T.« Meie doktorist sõber oli seda kirjutades hädas. Tulge, kulla sõber, sest 
asi on pakiline.« 

Umbes veerand tundi hiljem olime uuesti arsti majas. Ta jooksis meile kohkunud näoga 
vastu. 

»Oh, milline luguk hüüdis ta käsi meelekohtadele surudes. 

»Mis on juhtunud?« 

»Blessington tappis enda ära.« 

Holmes vilistas. 

»Jah, ta poos enda öösel üles.« 

Olime majja astunud ning arst juhatas teed ruumi, mis oli ilmselt tema ootetuba. 

»Ma ei tea ise ka õieti, mida teha,« hüüdis ta. »Politsei on juba üleval korrusel. See 
vapustas mind hirmsasti. « 

»Millal te enesetapu avastasite?« 

»Talle viiakse igal hommikul vara tass teed. Kui toatüdruk kella seitsme paiku tuppa 
astus, rippus õnnetu mees keset tuba. Ta oli sidunud nööri konksu külge, mille otsas 
rippus kunagi raske lamp, ning hüpanud siis maha sellesama kasti otsast, mida ta meile 
eile näitas. « 

Holmes seisis hetke pingsalt mõeldes. 

»Teie loal,« ütles ta lõpuks, »läheksin ma üles ja vaataksin seda asja.« 

Läksime mõlemad trepist üles ja arst tuli meie järel. 

Kui me magamistoa uksest sisse astusime, võttis meid vastu kole vaatepilt. Ma olen 
juba öelnud, et Blessington jättis kuidagi lodeva ja lotendava mulje. Nüüd, kus ta konksu 
otsas kõlkus, tundus kõik veelgi rohkem laiali valgunud, nii et tal ei olnudki enam õieti 
inimese väljanägemist. Kael oli venitatud pikaks nagu kitkutud kanal ning kontrastiks 
sellele näis ülejäänud keha veel lihavam 

ja ebaloomulikuni. Tal oli seljas ainult pikk öösärk ning tema pundunud pahkluud ja 
kohmakad kanged jalad ulatusid selle alt välja. Tema kõrval seisis nutika näoga 
politseiinspektor, kes kirjutas midagi märkmikusse. 

»Ahaa, härra Holmes, « ütles ta südamlikult, kui mu sõber tuppa astus, »mul on rõõm 
teid näha.« 

»Tere hommikust, Lanner,« vastas Holmes, »olen kindel, et te ei pea minu tulekut 
sekkumiseks. Kas te olete kuulnud sellele surmajuhtumile eelnenud sündmustest?« 

»Jah, midagi olen.« 

»Kas te olete juba mingi seisukoha võtnud?« 

»Niipalju kui mina aru saan, oli mees hirmu pärast arust ära. Näete, voodis on magatud. 
Siin on küllalt sügav lamamise jälg. Teate, hommikul kella viie paiku tulebki kõige 
tihemini enesetappe ette. Umbes sel ajal poos enda üles ka see mees. Siin paistab 
tegemist olevat väga sihikindla tegutsemisega. « 

»Lihaste jäikuse põhjal võiks öelda, et ta on olnud surnud umbes kolm tundi,« laususin 
mina. 

»Kas te märkasite toas midagi iseäralikku?« küsis Holmes. 

»Leidsin kätepesukausi kõrvalt kruvikeeraja ning paar kruvi. Näis, et mees suitsetas 
öösel palju. Ma leidsin kaminast need neli sigariotsa.« 


»Hmhm!x< ütles Holmes. »Kas tema sigaripits on teil käes ?« 

»Ei, ma ei ole mingit sigaripitsi näinudki.« 

»Aga portsigar?« 

»Jah, see oli tal kuuetaskus.« 

Holmes tegi portsigari lahti ning nuusutas ainsat selles olevat sigarit. 

»Ohoo, see on havanna sigar, need teised aga on seda iseäralikku sorti, mida 
hollandlased oma Ida-India kolooniatest sisse veavad. Teate, need mähitakse tavaliselt 
õlgede sisse ning nad on kõige peenemad.« Holmes võttis neli sigariotsa peo peale ja 
uuris neid oma tasku-luubiga. 

»Kahte on suitsetatud sigaripitsiga ja kahte ilma,« ütles ta. »Kahel on ots võrdlemisi 
nüri noaga lõigatud ja kahel on ots suurepäraste hammastega hammustatud. See ei ole 
mingi enesetapp, härra Lanner. See on väga põhjalikult kavandatud külmavereline 
MÕTV.« 

»Võimatu! « hüüatas inspektor. 

»Aga miks võimatu ?« 

»Miks peaks keegi" kasutama mõrvaks nii kohmakat moodust nagu poomine?« »Seda 
me peamegi välja uurima.« 

»Kuidas mõrtsukad sisse pääsesid ?« 

»Eesuksest.« 

»See oli hommikul tabalukuga kinni.« 

»Siis pandi see nende järel kinni.« 

»Kuidas te seda teate?« 

»Ma nägin nende jälgi. Vabandage mind hetkeks, ning võib-olla ma saan siis teile veel 
informatsiooni anda.« 

Holmes läks ukse juurde, keeras võtit lukus ning uuris lukku oma metoodilisel kombel. 
Siis võttis ta lukuaugust seespool oleva võtme ja uuris ka seda. Järgemööda uuris ta 
voodit, vaipa, toole, kaminasimssi, laipa ja nööri, kuni ta viimaks rahule jäi, inspektori ja 
minu abiga võtsime selle haleda surnukeha alla ning katsime ta linaga. 

»Mis nöör see on?« küsis Holmes. 

»Nöör on siit lõigatud,« vastas doktor Trevelyan, tõmmates voodi alt välja suure 
nöörikera. »Härra Blessing-ton kartis lausa haiglaslikult tulekahju ning hoidis seda alati 
enda kõrval, et ta saaks aknast välja, kui trepp on juba tuld võtnud.« 

»See tegi ilmselt mõrtsukatele asja kergemaks, « lausus Holmes mõtlikult. »Jah, 
tegelikud faktid on väga lihtsad ning mind üllataks, kui ma ei saaks neid täna pärastlõu- 
naks ka seletada. Ma võtan kaasa Blessingtoni foto, mida ma näen kamina peal, sest 
sellest võib mul juurdluses abi olla.« 

»Aga te ei ole meile midagi öelnud!« hüüdis arst. 

»Ah, pole mingit kahtlust, kuidas siin kõik toimus,« vastas Holmes. »Mehi oli kolm, 
noor, vana ja keegi kolmas, kellest ma ei tea midagi. Mul ei pruugi ilmselt öelda, et kaks 
esimest olid needsamad mehed, kes mängisid vene krahvi ja tema poega, nii et neid on 
võimalik täpselt kirjeldada. Nende kaasosaline laskis nad majja. Kui ma tohin teile nõu 
anda, inspektor, siis peaksite vahistama käskjala, kes oli vist alles hiljuti teie teenistusse 
astunud, doktor. « 

»Seda noort paharetti ei leita kusagilt, « ütles doktor Trevelyan, »toatüdruk ja kokk just 
otsisid teda.« 


Holmes kehitas õlgu. 

»Ta on mänginud selles draamas üsna tähtsat osa, lausus ta. »Kui kolm meest olid 
kikivarvul trepist üle läinud, vanem mees ees, noor mees tema järel ja kõige lõpus 
tundmatu mees ...« 

»Kulla Holmes!« hüüatasin ma. 

»Oh, jäljed olid täiesti märgatavad. Mul oli eile õhtu võimalus endale selgeks teha, 
missugused jäljed kellel kuuluvad. Seejärel läksid nad härra Blessingtoni to ukse taha 
ning leidsid, et uks on lukus. Traadi abil keerasid nad võtit lukuaugus. Isegi ilma luubita 
on näha et võtmekeel on kriimustatud. 

Kui nad tuppa läksid, panid nad ilmselt kõigepeal härra Blessingtonile tropi suhu. Võib- 
olla ta magas, ag võib-olla ta oli ka nii hirmust halvatud, et ei suutnu karjuda. Toa seinad 
on paksud, ning isegi kui ta olek jõudnud karjatada, on mõeldav, et seda ei oleks kuul 
dud. 

Mulle on selge, et kui Blessington oli kinni seotu " pidasid mehed omavahel nõu. Võib- 
olla oli tegemis omamoodi kohtupidamisega. Ilmselt kestis see mõnd aega, sest siis just 
suitsetatigi sigareid. Vanem mee istus selles korvtoolis, tema kasutas ka sigaripitsi. Noo 
rem mees istus seal eemal, tema raputas tuhka kumm tile. Kolmas mees kõndis edasi- 
tagasi. Blessington ist arvatavasti voodis, aga selles ei ole ma päriselt kinde 

Noh, asi lõppes sellega, et nad poosid Blessington üles. Kõik oli nii põhjalikult 
kavandatud, et minu arva must mööda oli neil kaasas isegi mingi tõsteplokk, mid oleks 
saanud võllana kasutada. Küllap need kruvike raja ja kruvid olid ploki ülesseadmiseks 
mõeldu Konksu nähes ei hakanud nad muidugi endale plokig tüli tegema. Asi korda 
aetud, läksid nad minema ning nende kaasosaline pani ukse kinni.« 

Olime kõik kuulanud sügava huviga Holmesi kirje! dust öistest sündmustest, mida ta oli 
tuletanud nii vaev märgatavatest ja väikestest märkidest, et meil oli rask tema mõttekäiku 
jälgida isegi siis, kui ta neile jälgedel osutas. Inspektor ruttas otsekohe käskjala kohta 
järele pärimisi tegema, Holmes ja mina aga läksime Bake Streetile hommikust sööma. 

»Tulen kella kolmeks tagasi,« ütles Holmes, kui olim einetanud. »Inspektor ja arst 
tulevad mõlemad selleks ajaks siia ning ma loodan, et olen siis ka selgust saa- 

nud kõigis küsimustes, mis selles loos veel seletust vajavad.« 

Meie külalised saabusid määratud ajal, aga minu sõber ilmus välja alles kolmveerand 
neli. Kui ta aga tuppa astus, nägin ma tema ilmest, et tal oli hästi läinud. 

»Kas on mingeid uudiseid, inspektor?« 

»Me saime poisi kätte.« 

»Suurepärane, minul jälle on mehed käes.« 

»Nad on teil käes!« hüüdsime meie kooris. 

»Noh, vähemasti ma tean, kes nad on. Nagu ma arvasin, teatakse seda niinimetatud 
Blessingtoni politsei peakorteris hästi ning tema mõrtsukaid niisamuti. Nende nimed on 
Biddle, Hayward ja Moffat.« 

»Worthingdoni pangaröövlid!« hüüdis ispektor. 

»Täpselt nii,« vastas Holmes. 

»Blessington oli siis ilmselt Sutton.« 

»Täiesti õige,« ütles Holmes. 

»Noh, nüüd on asi selgemast selgem, « märkis inspektor. 


Trevelyan ja mina vaatasime teineteisele hämmastunult otsa. 

»Te mäletate kindlasti suurt Worthingdoni pangaröövi,« ütles Holmes. »Sellega oli 
seotud viis meest: need neli ja veel üks, kelle nimi oli Cartwright. Valvur Tobin tapeti ja 
röövlid pääsesid seitsme tuhande naelaga pakku. See toimus 1875. aastal. Kõik viis 
vahistati, kuid nende vastu ei olnud kindlaid süütõendeid. See Blessington või Sutton, kes 
oli kogu jõugust kõige hullem, hakkas teiste peale kaebama. Tema tunnistuste põhjal 
poodi Cartwright üles ning ülejäänud kolm meest said viisteist aastat. Kui nad hiljuti 
vanglast vabanesid, mis toimus pisut enne õiget aega, asusid nad, nagu te mõistate, 
reeturit otsima ja oma kaaslase surma eest kätte maksma. Nad püüdsid kaks korda teda 
tabada, kuid see ei õnnestunud; nagu te näete, läks kolmas katse korda. Kas te vajate veel 
mingeid selgitusi, doktor Trevelyan ?« 

»Te olete minu meelest kõik tähelepanuväärselt selgeks teinud,« vastas arst. 
»Kahtlemata oli ta nii endast väljas päeval, mil ta luges ajalehtedest vanade kaaslaste 
vaban emisest.« 

»Kindlasti. Jutt sissemurdmisest oli ainult suitsukate.« 

»Aga miks ta seda kõike teile ei võinud rääkida?« 

»Noh, kulla sõber, teades, kui kättemaksuhimulised on 

«tema endised kaaslased, püüdis ta oma õiget nime varjata nii kaua kui võimalik. Tema 
saladus oli häbiväärne ning ta ei suutnud seda avaldada. Aga ka see närakal elas Briti 
seaduste kaitse all ning kahtlemata hoolitsete teie, inspektor, selle eest, et kuigi kilp vahel 
ei suuda kaitsta, maksab õigluse teenistuses olev mõ6k siiski kätte.« 

Niisugused olidki koduse patsiendiga ja Brook Streeti arstiga seotud iseäralikud 
asjaolud. Politseil pole siiani õnnestunud kolme mõrtsukat tabada ning Scotland 
Yardis oletatakse, et nad olid kurva saatusega aurik »Norah Creinax reisijate hulgas, mis 
läks mõne aasta eest kogu täiega kaduma Portugali ranniku lähedal, mõni penikoorem 
Oportost põhja pool. Tõendite puudumi tõttu ei saanud käskjalga vastutusele võtta, ning 
alles nüüd jõuabki kogu lugu Brook Streeti mõistatusest, nagu seda nimetati, avalikkuse 
ette. 


X. KREEKA KEELE TÕLK 


Kogu minu pika ja lähedase tutvuse jooksul härra Sherlock Holmesiga ei kuulnud ma 
kordagi, et ta oleks viidanud oma sugulastele ning isegi oma varasemast elust rääkis ta 
väga harva. Selline sõnakehvus oli süvendanud muljet, otsekui ta ei olekski olnud 
inimene, ning mõnikord märkasin, et suhtusin temasse kui omaette nähtusesse, nagu 
olendisse, kellel on küll ajud, kuid puudub süda, ning kelle inimliku kaastunde 
puudumine oli niisama märkimisväärne nagu tema väljapaistvad intellektuaalsed võimed. 
Tema tundetule iseloomule olid omased vastumeelsus naiste suhtes ja soovimatus soetada 
uusi sõpru ning samavõrd omane oli talle ka täielik vaikimine kõigest, mis puudutas tema 
perekonda. Olin hakanud juba uskuma, et ta oli orb, kellel ei olnud ühtki elavat sugulast, 
aga ühel päeval hakkas ta minu suureks imestuseks rääkima oma vennast. 

Ühel suveõhtul pärast teejoomist jõudis jutt, mis oli põgusalt ja katkeliselt puudutanud 
golfiklubisid ja eklip-tika vaatenurkade muutumise põhjuseid, lõpuks atavismini ja 
pärilike omaduste küsimuseni. Arutluse teemaks oli, mil määral on inimese erakordsed 
anded pärilikud ja mil määral tema enda poolt välja arendatud. 


»Teie puhul,« ütlesin ma, »näib kõige põhjal, mida te mulle olete rääkinud, et teie 
oskus vaadelda ja teie iseäralik osavus järelduste tegemisel on teie enda süstemaatilise 
harjutamise tulemus. « 

»Mingil määral,« vastas Holmes mõtlikult. »Minu esivanemad olid mõisnikud, kes 
elasid ilmselt just säärast elu, nagu oli kohane nende seisusele. Aga teistsugused 
kalduvused on mul sellegipoolest veres ning võisid sattuda sinna vanaemalt, kes oli 
prantsuse kunstniku Verner' õde. Kunstipisik veres võib võtta kõige kummalisemaid 
VOIME. « 

»Aga millest te teate, et need kalduvused on pärilikud?« 

»Sest mu vennal Mgycroftil esinevad need veel tugev mai kujul.« 

See oli tõepoolest uudis. Kui Inglismaal oli veel teinegi sääraste erakordsete 
võimetega mees, miks olnud siis ei politsei ega avalikkus temast kuulnud? Esitasin selle 
küsimuse, andes mõista, et ainult mu kaasi lase tagasihoidlikkus sundis teda venda temast 
paremaks pidama. Holmes puhkes selle peale naerma. 

»Kulla Watson,< ütles ta. »Ma ei ole nõus nendega, kes tagasihoidlikkust vooruseks 
peavad. Loogiliselt mõtlev inimene peaks nägema kõiki asju nii, nagu need ob ning 
iseenda alahindamine on samasugune tõe moonutamine nagu oma võimete ülekütmine. 
Kui ma see ütlen, et Mycroft on vaatlejana minust võimekam, siis võite uskuda, et ma 
räägin selget ja ilustamata tõtt.« 

»Kas ta on teist noorem ?« 

»Seitse aastat vanem.« 

»Miks ta siis tuntud ei ole?« 

»Oh, oma ringkonnas on ta vägagi hästi tuntud.« 

»Kus ometi ?« 

»No näiteks Diogenese klubis.« 

Ma ei olnud niisugusest kohast kunagi kuulnud ning ilmselt väljendus see ka mu 
näoilmes, sest Sherlock Holmes võttis kella välja. 

»Diogenese klubi on kõige veidram klubi Londonis ja Mycroft on üks kõige veidramaid 
inimesi. Ta on iga päev kolmveerand viiest kuni kahekümne minutini enne kaheksat 
klubis. Praegu on kell kuus, nii et kui teil pole midagi jalutuskäigu vastu tänasel ilusal 
õhtul, siis teen ma teid rõõmuga nii selle kummalise koha kui ka oma kummalise vennaga 
tuttavaks.« 

Viis minutit hiljem olime tänaval ja kõndisime Regent'*s Circuse poole. 

»Te imestate,« ütles mu kaaslane, »miks Mycroft ei kasuta oma võimeid detektiivitöös. 
Ta ei ole selle võimeline. « 

»Aga minu meelest te ütlesite .. .« 

»Ma ütlesin, et oskuses vaadelda ja järeldusi teha on ta minust üle. Kui 
detektiivitegevus algaks ja lõpeks tugitoolis arutlemisega, oleks mu vend kõige hiilgavam 
jälitusagent. Aga tal ei ole auahnust ega energiat. Ta ei 

tee midagi isegi oma lahenduste tõestamiseks ning laseb teistel pigem arvata, et eksis, 
kui võtab vaevaks tõestada, et tal oli õigus. Ikka ja jälle olen ma mõne probleemiga tema 
poole pöördunud ning saanud seletuse, mis on hiljem õigeks osutunud. Ja ometi on ta 
täiesti võimetu astuma praktilisi samme, mis on hädavajalikud, enne kui asi kohtuniku 
kätte või kohtusse läheb.« 


»Detektiivitöö ei ole siis tema elukutse?« 

»Mitte mingil juhul. See, millega mina elatist teenin, on talle kui asjaarmastajale üksnes 
huvialaks. Tal on erakordne anne arvude peale ning ta on revident mingis ministeeriumis. 
Mycroft elab Pall Mallil ning kõnnib igal hommikul ümber nurga Whitehalli ja õhtul 
sama teed tagasi. Juba aastaid on nii, et ta rohkem ringi ei liigu ning teda ei nähta kusagil 
mujal kui Diogenese klubis, mis on täpselt tema korteri vastas üle tänava.« 

»Mulle ei meenu, et ma seda nime kuulnud oleks.« 

»Tõenäoliselt te ei olegi. Teate, Londonis on palju mehi, kes kas häbelikkusest või 
misantroopiast oma kaasinimeste seltsi ei soovi. Küll aga ei ütleks nad ära mugavatest 
toolidest ja värsketest ajalehtedest. Niisugustele inimestele loodigi Diogenese klubi ning 
sellesse kuuluvad nüüd kõige seltsimatumad mehed linnas, kes ühtegi teise klubisse ei 
astuks. Mitte ühelgi liikmel pole lubatud ühelegi teisele klubiliikmele vähimatki tähele- 
panu pöörata. Väljaspool külastajate tuba ei ole rääkimine mingil tingimusel lubatud, 
ning kui keegi on seda keeldu kolm korda rikkunud ja klubi juhatusele on sellest ette 
kantud, võidakse korrarikkuja klubist välja heita. Mu vend oli üks klubi asutajaliikmeid 
ning ma olen kaise leidnud, et sealne õhkkond mõjub väga rahustavalt.« 

Olime juttu ajades Pall Mallile jõudnud ning kõndisime selle St. Jamesi poolses otsas. 
Sherlock Holmes peatus üsna Carltoni lähedal ühe ukse juures, andis mulle vaikimiseks 
märku ja läks ees esikusse. Märkasin läbi klaasseina suurt ja luksuslikku ruumi, milles 
istus tähelepanuväärselt palju mehi, kes igaüks oma väikeses nurgakeses ajalehte luges. 
Holmes juhatas mind väikesesse tuppa, mille aknad olid Pall Malli poole, ning jätnud 
mind minutiks üksi, tuli ta peagi tagasi koos kaaslasega, kes ei saanud olla keegi muu kui 
tema vend. 

Mycroft Holmes oli palju suurem ja tüsedam mees 

kui Sherlock. Ta oli väga kehakas, aga tema nägu, mis oli küll lihav, oli siiski säilitanud 
midagi sellest terasest ilmest, mis oli tema venna puhul nii märkimisväärne Tema 
iseäralikult heledates vesihallides silmades näiS olevat pidevalt niisugune eemalviibiv 
sissepoole pööratud pilk, mida ma Sherlocki juures olin täheldanud ainult siis, kui ta täie 
pingega töötas. 

»Meeldiv teiega tutvuda, « ütles ta, sirutades mulle suure paksu käe nagu hülge loiva. 
»Sellest ajast peale, kui teie tema kroonikuks hakkasite, kuulen ma temast igal pool. 
Muide, Sherlock, ma ootasin, et sa tuled minuga eelmisel nädalal selle mõisamaja 
juhtumi asjul konsulteerima. Arvasin, et see käib sul üle jõu.« 

»Ei, ma lahendasin selle ära, « ütles mu sõber naeratades. 

»Süüdi oli muidugi Adams.« 

»Jah, süüdi oli Adams.« 

»Olin selles algusest peale kindel.« Vennad istusid koos klubi kaarakna alla. »See on 
õige koht igaühele, kes tahab inimkonda uurida, « ütles Mycroft. »Vaata neid võrratuid 
tüüpe! Vaata näiteks neid kahte meest, kes meie poole tulevad.« 

»Piljardimarköör ja see teine?« 

»Täpselt. Mida sa teisest arvad?« 
piljardist, mida ma neis' ühe juures suutsin märgata. Teine oli väga väike j tõmmu mees, 
kellel oli kaabu kuklasse lükatud ja kaen las mitu pakki. 

»Endine sõdur, nagu ma näen,« ütles Holmes. 


»Ja üsna hiljuti erru läinud,« märkis tema vend. 

»Ta teenis Indias.« 

»Seersandjna.« 

»Kujutlen, et Kuninglikus Suurtükiväes,« ütles Sherlock. 

»Ta on lesk.« 

»Aga tal on laps.« 

»Lapsed, kulla vend, lapsed.« 

»Kuulge,« laususin ma naerdes, »see on liig.« 

»On ju ilmselge,« vastas Holmes, »et sellise rühiga ja võimuka ilmega mees, kellel on 
päikeses pruuniks põlenud nahk, on sõdur, reamehest kõrgemas auastmes ning hiljuti 
Indiast tulnud.« 

»Seda, et ta on alles äsja teenistusest tulnud, näitab fakt, et ta kannab ikka veel 
sõdurisaapaid, « täheldas Mycroft. 

»Tal ei ole ratsaväelase kõnnakut, ometi kandis ta kaabut ühe kõrva peal, sest selles 
küljes on laup heledam. Tema kehakaalu arvestades ei saanud ta olla sapöör. Seega on ta 
suurtükiväelane. « 

»See, et ta on leinariietes, näitab, et ta on väga lähedase inimese kaotanud. Kuna ta käis 
ise poes, siis näib, et ta kaotas naise. Te näete, et ta on ostnud laste-asju. Ostude hulgas 
on ka kõristi, mis näitab, et üks laps on väga väike. Naine suri tõenäoliselt sünnitamisel. 
Tal on kaenlas pildiraamat, millest võib järeldada, et tal tuleb hoolitseda veel teisegi lapse 
eest. « 

Hakkasin mõistma, mida mu sõber sellega mõtles, kui ta nimetas oma venda endast 
andekamaks. Holmes heitis mulle pilgu ja naeratas. Mycroft võttis kilpkonnaluust 
karbikesest nuusktubakat ning pühkis rinnaesisele kukkunud pudemed suure punase 
siidrätiga ära. 

»Muide, Sherlock,<« ütles ta, »mult on küsitud nõu milleski sinu maitsele vastavas — 
väga iseäralikus probleemis. Mul ei olnud tõesti tahtmist seda põhjalikumalt lõpule viia, 
aga see andis mulle alust meeldivateks mõtisklusteks. Kui sa tahaksid üksikasju kuulda .. 
< 

»Kulla Mycroft, kuulaksin neid rõõmuga.« 

Vend kritseldas märkmikulehele sõnumi, helistas kella ja ulatas lehe kelnerile. 

»Ma palusin härra Melasel siia tulla,« ütles ta. »Ta elab minu korteri peal ning ma 
tunnen teda natuke, sellepärast ta tuligi oma peamurdmist valmistava probleemiga minu 
juurde. Härra Melas on päritolult kreeklane ning ta on tähelepanuväärne keelemees. Ta 
teenib elatist osalt kohtutes tõlkimisega ja osalt olles giidiks rikastele muulastele, kes 
juhtuvad Northumberland Avenue hotelle külastama. Aga las ta parem jutustab oma 
äärmiselt tähelepanuväärsest kogemusest ise ja omal viisil. « 

Mõni minut hiljem tuli meie juurde lühike tüse mees, kelle tõmmu nägu ja süsimustad 
juuksed reetsid lõunamaist päritolu, kuigi tema kõnepruuk oli haritud inglase oma. Ta 
tervitas Sherlock Uolmesi innukalt kättpidi ning tema tumedad silmad lõid heameelest 
särama, kui ta mõistis, et see asjatundja ootas huviga tema jutustust. 

»Politsei ilmselt mind ei usu — ausõna, « ütles ta nutuse häälega. »Nende meelest on 
nii, et kui nad ei ole midagi niisugust enne kuulnud, siis seda ei saagi olemas olla. Aga 


ma tean, et mu hing ei saa enne rahu, kuni ma pole selgusele jõudnud, mis on saanud 
sellest vaesest mehest, kellel on kleepplaaster näo peal.« 

»Ma kuulan täie tähelepanuga, « ütles Sherlock Holmes. 

»Praegu on kolmapäeva õhtu, « ütles härra Melas. »See kõik juhtus esmaspäeva öösel 
— saate aru, ainult kaks päeva tagasi. Ma olen tõlk, nagu naaber võib-olla teile juba ütles. 
Ma tõlgin kõikidest — või peaaegu kõikidest — keeltest, aga et ma olen sünnilt 
kreeklane ja mul on kreeka nimi, siis seostatakse mind enamasti just selle keelega. Palju 
aastaid olen ma olnud peamine kreeka keelest tõlkija Londonis ja mu nime teatakse 
hotellides väga hästi. 

Seda ei tulegi nii harva ette, et mind käiakse öisel ajal kutsumas hättajäänud 
välismaalaste juurde või reisi-meeste juurde, kes on saabunud hilja ja vajavad minu 
teeneid. Seega ei olnud ma esmaspäeva öösel imestunud, kui keegi härra Latimer, väga 
moekalt rõivastatud noormees, minu juurde tuli ning palus mul astuda koos temaga tõlda, 
mis ukse ees ootas. Ta ütles, et talle oli sõber Kreekast äriasjus külla tulnud, aga kuna see 
sõber oskas rääkida ainult oma emakeelt, oli tõlgi abi hädavajalik. Härra Latimer andis 
mõista, et tema maja asub pisut kaugemal, Kensingtonis, ning tal näis olevat väga suur 
rutt, sest tänavale jõudes lükkas ta mind kiirustades troskasse. 

Ma ütlesin troskasse, kuid peagi tekkis mul kahtlus, kas ma hoopis tõllas ei istu. Ruumi 
oli igatahes rohkem kui selles tavalises neljarattalises Londoni häbiplekis, ning kuigi 
istmekatted narmendasid, olid need kallist riidest. Härra Latimer istus minu vastu ja me 
asusime teele mööda Charing Grossi ja Shaftesbury Avenue'd pidi üles. Olime jõudnud 
Oxford Streetile ning ma söandasin teha märkuse, et see on küll kõige pikem tee 
Kensingtoni, kui mu kaaslase erakordne käitumine mind vaikima pani. 

Kõigepealt tõmbas ta taskust tina täis valatud hirmuäratava nuia ning viibutas seda mitu 
korda ette- ja tahapoole, otsekui katsetades nuia raskust ja tugevust. Siis asetas ta nuia 
sõna lausumata enda kõrvale istmele. See 

tehtud, tõmbas ta mõlemal pool aknad üles ning ma nägin oma hämmastuseks, et need 
olid paberiga kaetud, et ma välja ei saaks vaadata.« 

»Palun vabandust, et ma teie vaatevälja piiran, härra Melas,« ütles ta. »Asi on selles, et 
mul pole mingit kavatsust lasta teil näha, kuhu me sõidame. See võib mulle ebamugavusi 
põhjustada, kui te oskaksite sinna tagasi tulla.« 

»Nagu te võite kujutleda, olin ma tema sõnadest äärmiselt jahmunud. Minu kaaslane oli 
tugev ja laiaõlgne noor mees ning isegi nuia arvestamata ei oleks mul olnud mingit 
lootust jõuga tema vastu astuda. 

»Teie käitumine on väga kummaline, härra Latimer,« kokutasin ma. »Te ilmselt teate, 
et teie teguviis on täiesti ebaseaduslik.« 

»Kahtlemata luban ma endale pisut liiga palju,« vastas ta, »aga me korvame selle teile. 
Ma pean teid aga hoiatama, härra Melas, et kui te mingil ajal täna öösel katsute lärmi 
tõsta või kahjustada kuidagiviisi minu huvisid, siis leiate, et asi on tõsine. Palun pidage 
meeles, et keegi ei tea, kus te olete, ning nii selles tõllas kui ka minu majas viibite te 
ühtviisi minu meelevallas.« 

Ta rääkis vaikselt, aga tema hääl oli kuidagi krigisev ning see andis neile sõnadele väga 
ähvardava kõla. Istusin vaikides ja mõtlesin, miks ta mind ometi niisugusel erakordsel 
kombel ära oli röövinud. Milline see põhjus ka oli, mulle sai igatahes täiesti selgeks, et 
vastuhakust pole mingit kasu, ning ma sain ainult oodata ja vaadata, mis juhtub. 


Me sõitsime kaks tundi, ilma et mul oleks olnud aimugi, kuhu me läheme. Mõnikord 
andis rataste kolin kividel tunnistust sillutisest ja teinekord sujuv vaikne sõit asfaldist, aga 
kui see vaheldus välja arvata, ei juhtunud midagi, mis oleks mul kas või kuidagi aidanud 
aimata, kus me olime. Paber akende ees ei lasknud valgust läbi ja eesakna ette oli 
tõmmatud sinine kardin. Me lahkusime Pall Mallilt veerand kaheksa ning mu kell näitas, 
et üheksast puudus kümme minutit, kui tõld lõpuks peatus. Mu kaaslane tegi akna lahti 
ning ma silmasin madalat uksekaart, mille kohal põles lamp. Kui mind tõllast kiiresti 
väljuma sunniti, läks uks lahti ning ma leidsin ennast majast, kusjuures enne sisenemist 
jäi mul ähmane mulje mõlemal pool laiuvast murust ja puudest. 

Ma ei söandanud aga kuidagi öelda, kas tegemist oli eravaldusega või tavalise 
külamaastikuga. 

Majas põles värviline gaasilamp, mille tuli oli nii väikeseks keeratud, et ma märkasin 
ainult avarat esikut ja seinal rippuvaid pilte. Nägin ähmases valguses, et ukse oli avanud 
väike, vastiku ilmega ja längus õlgadega keskealine mees. Kui ta näoga meie poole 
pöördus, läigatas valgus tema prilliklaasidel. 

»Harold, kas see on härra Melas?« küsis ta. 

»Jah.« 

»Tubli, tubli! Loodetavasti te ei pane pahaks, härra Melas, aga me lihtsalt ei saanud 
ilma teieta hakkama. Kui asja ausalt ajate, ei tule teil kahetseda, aga kui te meid petta 
proovite, siis aidaku teid Jumal!« Ta rääkis närviliselt ja katkeliselt ning kihistas vahepeal 
naerda, aga ta ajas mulle millegipärast suurema hirmu peale kui teine mees. 

»Mida te minust tahate ?« küsisin ma. 

»Me tahame ainult esitada paar küsimust meil külas viibivale kreeka härrale ning 
kuulda tema vastuseid. Ärge aga öelge midagi rohkem, kui teil öelda kästakse, sest muidu 
—.< siinkohal kihistas mees jälle närviliselt — »te veel kahetsete, et te üldse kunagi ilma 
sündisite.« 

Rääkides oli ta ukse lahti teinud ja läks ees tuppa, mis paistis olevat väga rikkalikult 
sisustatud, kuigi tuba valgustas taas üksainus väikeseks keeratud tulega lamp. Tuba oli 
tõesti suur, ning selle järgi, kuidas mu jalad kõndimisel vaibasse vajusid, mõistsin ma, 
kui uhke see oli. Silmasin vilksamisi sametkattega toole, kõrget valgest marmorist 
kaminat ja sellest ühel pool midagi jaapani raudrüü sarnast. Otse lambi all oli tool ning 
vanem mees andis mulle märku sinna istuda. Noorem mees oli ära läinud, kuid tuli 
äkitselt uuesti teisest uksest sisse, temaga oli kaasas keegi lohvaka hommikukuuega 
härra, kes aeglaselt meile lähenes. Kui ta jõudis ähmase valguse ringi, mis võimaldas mul 
teda selgemini näha, äratas tema välimus minus õudust. Ta oli surnukahvatu ja kohutavalt 
kõhn, tema hiilgavatest pungis silmadest oli näha, et tema vaim oli tugev, aga jõud 
otsakorral. Aga rohkem kui ükskõik milline füüsilise nõrkuse märk šokeeris mind see, et 
tema nägu oli groteskselt risti-rästi kleepplaastrit täis kleebitud ning et üks lai riba sulges 
tema suu. 

»Kas teil on tahvel, Harold?« hüüdis vanem mees, kui see veider olend pigem kukkus 
kui istus toolile. »Kas tal on käed vabad? Andke talle nüüd kriit. Teie esitate küsimusi, 
härra Melas, ja tema kirjutab vastuseid. Küsige talt kõigepealt, kas ta on valmis paberitele 
alla kirjutama.« 

Mehe silmad välgatasid. 


»Mitte iial!« kirjutas ta kreeka keeles tahvlile. »Mitte mingil tingimusel?« küsisin ma 
meie hirmuvalitseja käsul. 

»Ainult siis, kui ma näen, et pruut abiellub minu juuresolekul ja teda laulatab kreeka 
vaimulik, keda ma tunnen. « 

Vanem mees kihistas mürgiselt. 

»Kas te teate, mis teid ootab ?« 

»Ma ei hooli sellest, mis minuga juhtub.« 

Need on näited küsimustest ja vastustest, millest koosnes meie veider poolsuuline, 
poolkirjalik vestlus. Ikka ja jälle pidin ma temalt küsima, kas ta annab järele ja kirjutab 
dokumentidele aha. Ikka ja jälle sain ma ühe ja sama nördinud vastuse. Aga peagi tuli 
mulle hea mõte. Hakkasin igale küsimusele lisama omalt poolt lühikesi lauseid, mis olid 
alguses süütud, et saada teada, kas kumbki meie kaaslastest asjast aru saab, ning mäng 
läks ohtlikumaks, kui kumbki mees taipamise märke ei ilmutanud. Meie vestlus kulges 
umbes nõnda. 

»Teie kangekaelsusest ei ole mingit kasu. Kes la olele ?« 

»See ei lähe mulle korda. Olen Londonis võõras.« »Oma saatuses võite ainult iseennast 
süüdistada. Kui kaua te siin olete olnud? « 

»Olgu pealegi. Kolm nädalat. « 

»Te ei saa varandust kunagi endale. Mis teil viga on?« »See ei lähe ka lurjuste valdusse. 
Nad näljutavad mind.« 

»Kui te alla kirjutate, laseme teid vabaks. Mis maja see on?« 

»Ma ei kirjuta kunagi alla. Ma ei tea.« 

»Teda te sellega ei aita. Mis on teie nimi?« 

»Las ta ütleb seda ise. Kratides.« 

»Kui te alla kirjutate, saate teda näha. Kust te pärit olete? « 

»Siis ei näe ma teda kunagi. Ateenast. « 

Veel viis minutit, härra Holmes, ja ma oleksin nende 

nina all kogu loo teada saanud. Juba järgmine küsimus oleks võinud asjasse segust tuua, 
aga sel hetkel läk uks lahti ja tuppa astus üks naine. Ma ei näinud ted eriti selgelt, võin 
vaid öelda, et ta oli pikk ja graatsi line, tal olid mustad juuksed ning seljas mingi lehvi 
valge kleit. 

»Harold, « ütles ta aktsendiga inglise keeles. »Ma ei suutnud enam kauem üksi olla. 
Seal üleval on nii üksildane . .. Oh Jumal! Paul!« 

Need viimased sõnad olid kreeka keeles ning samal hetkel rebis mees krampliku 
pingutusega plaastri suult ning tormas, hüüdes »Sophy! Sophy!«, naise embusesse. 
Nende embus kestis aga ainult hetke, sest noorem mees krabas naisest kinni ja lükkas ta 
toast välja, vanem mees sai kergesti jagu kurnatud ohvrist ning vedas ta teisest uksest 
minema. Hetkeks jäin ma tuppa üksi ning kargasin püsti ähmase mõttega uurida kuidagi 
välja, mis maja see oli, kust ma ennast leidsin. Õnneks ei võtnud ma aga midagi ette, sest 
pilku tõstes nägin ma, et vanem mees seisab uksel ja jälgib mind. 

»Sellest piisab, härra Melas,« ütles ta. »Te saate aru, et oleme usaldanud teid ühes väga 
isiklikus asjas. Ma ei oleks pidanud teid tülitama, kui meie kreeka keelt oskav sõber, kes 
neid läbirääkimisi alustas, ei oleks olnud sunnitud Itta tagasi pöörduma. Meil oli väga 
vaja kedagi tema asemele ning õnneks kuulsime me teie võimekusest.« 

Ma kummardasin. 


»Siin on viis sovrinit,« ütles mees mulle ligi astudes, »mis on loodetavasti küllaldane 
tasu. Aga pidage meeles,« lisas ta mulle kergelt vastu rinda koputades ja kihistades, »et 
kui te kas või ühelegi hingele kõigest sellest räägite — pange tähele, ühelegi hingele —, 
olgu Jumal siis teile armuline!« 

Ma ei suuda kirjeldada, millist vastikust ja hirmu see mittemidagiütleva välimusega 
mees minus äratas. Nüüd, kus lambivalgus talle peale paistis, nägin ma teda paremini. 
Tema nägu oli haiglane ja kahvatu, väike terav habe oli hõre ja lohakas. Ta ajas rääkides 
kaela õieli ning tema suu ja silmalaud tõmblesid pidevalt, otsekui oleks ta olnud 
tantstõves. Mõtlesin tahtmatult, et küllap oli ka tema veider kohatine kihistamine mingi 
närvihaiguse sümptom. Hirmuäratavaks muutsid selle näo 

198 

aga terashallid silmad, mille sügavustes läikis külmalt õel ja armutu julmus. 

»Me saame teada, kui te kellelegi räägite, « ütles ta. »Meil on oma informatsiooni 
hankimise vahendid. Tõld ootab teid nüüd ning mu sõber saadab teid koduteel.« 

Mind lükati kiiresti esikusse ja uuesti sõidukisse ning ma nägin jälle vilksamisi puid ja 
aeda. Härra Latimer käis mul tihedalt kannul ning istus sõnatult minu vastu. Vaikides 
sõitsime taas määramatu vahemaa suletud akendega tõllas, kuni sõiduk pisut pärast 
südaööd peatus. 

»Te väljute siin, härra Melas,« ütles mu kaaslane. »Andke andeks, et ma jätan teid 
kodust nii kaugele, aga pole midagi parata. Iga teiepoolne katse tõlda jälitada lõpeb ainult 
teile endale halvasti.« 

Rääkimise ajal tegi ta ukse- lahti ning ma jõudsin vaevu välja karata, kui kutsar 
hobusele piitsa andis ja tõld minema logises. Vaatasin hämmastunult ringi. Olin mingil 
kanarbikuväljal, kus kasvasid laiguti astelherne tumedad puhmad. Eemal paistis rida 
maju, mille ülakorrustel oli siin-seal valgust näha. Teisel pool nägin ma raudtee punaseid 
signaallampe. 

Tõld, mis oli mind kohale toonud, oli juba silmist kadunud. Ma seisin, vahtisin ringi ja 
mõtlesin, kus ma küll olla võiksin, ning nägin siis, et keegi tuli pimeduses minu poole. 
Kui ta minu juurde jõudis, sain ma aru, et ta oli raudtee pakikandja. 

»Kas te oskate mulle öelda, mis koht see on?« küsisin ma. 

»Wandsworth Common, « vastas tema. 

»Kas ma saan siit rongiga linna?« 

»Kui te lähete umbes miili kaugusele Claphami sõlm-jaama,« ütles pakikandja, »siis 
jõuate parajasti viimasele Victoria jaama sõitvale rongile." 

Nõnda siis lõppeski minu seiklus, härra Holmes. Ma ei tea, kus ma olin või kellega ma 
rääkisin ega midagi muud peale selle, mida ma teile jutustasin. Aga ma tean, ct midagi 
nurjatut on teoksil, ning kui võimalik, tahan ma aidata seda õnnetut meest. Ma rääkisin 
järgmisel hommikul kogu loo Mycroft Holmesile ning seejärel ka politseile.« 

Me kõik istusime pärast selle erakordse loo kuulamist 

natuke aega vaikides. Siis vaatas Sherlock Holmes vennale otsa. 

»Kas sa oled midagi teinud?« 

Mycroft võttis laual lebava »Daily Newsix< kätte. 

»On ette nähtud vaevatasu igale inimesele, kes annab mingit informatsiooni inglise 
keelt mitte oskava kreeklase Paul Kratidese kohta Ateenast. Samasugust vaevatasu 


makstakse ka inimestele, kes teatavad midagi kreeklanna kohta, kelle eesnimi on Sophy. 
X 2473.« 

»See avaldati kõigis päevalehtedes. Vastust pole tulnud.« 

»Kuidas on lugu Kreeka esindusega?« 

»Uurisin seda asja. Nad ei tea midagi.« 

»Võib-olla siis telegramm Ateena politseiülemale?« 

»Sherlock on saanud endale terve perekonna energiavarud ütles Mycroft mulle. »Noh, 
võta see asi õige enda kätte ja teata mulle, kui sellest midagi tuleb.« 

»Muidugi,<« ütles mu sõber toolilt tõustes. »Ma teatan sulle ja ka härra Melasele. 
Vahepeal aga, härra Melas, oleksin mina teie asemel valvel, sest muidugi mõistavad nad 
neist kuulutustest, et te olete nad reetnud.« 

Teel koju peatus Holmes telegraafis ja saatis mitu telegrammi. 

»Näete, Watson,« märkis ta, »meie õhtu ei läinud sugugi raisku. Mõned minu kõige 
huvitavamad juhtumid on jõudnud minuni samal viisil, Mycrofti kaudu. Sel lool, mida 
me äsja kuulsime, saab olla muidugi ainult üks lahendus, kuigi sel on ka mõni 
tähelepanuväärne joon.« 

»Kas te loodate seda lahendada?« 

»Noh, kui me juba nii palju teame, siis oleks küll erakordne lugu, kui me ülejäänut ei 
avastaks. Küllap te olete ka ise loonud mingi teooria, mis seletaks kuuldud fakte ?« 

»Jah, mingi ähmase ettekujutuses »Mida teie siis asjast arvasite?« 

»Mulle näis ilmne, et noor inglane Harold Latimer oli kreeklanna röövinud.« 

»Kustkohast röövinud?« 

»Võib-olla Ateenast.« 

Sherlock Holmes raputas pead. »Noormees ei oska sõnagi kreeka keelt. Neiu räägib 
inglise keelt päris 

hästi. Järeldus: neiu on olnud mõnda aega Inglismaal, aga noormees ei ole käinud 
Kreekas.« 

»Oletame siis, et neiu tuli korraks Inglismaale ja see Harold veenis teda koos endaga 
põgenema. « 

»See kõlab tõenäolisemalt. « 

»Siis tuleb vend — sest kujutan ette, et nende sugu-lusvahekord on niisugune — 
Kreekast ja segab vahele. Ta annab ennast ettevaatamatult noormehe ja selle vanema 
kaasosalise võimusesse. Nad võtavad venna kinni ja püüavad teda jõuga sundida alla 
kirjutama mingitele paberitele, mis annaksid tütarlapse varanduse — mille hooldaja vend 
võib olla — neile lurjustele. Kreeklane keeldub seda tegemast. Temaga läbirääkimiste 
pidamiseks on vaja tõlki ning nad tuhnivad välja härra Melase, kuigi olid enne kedagi 
teist kasutanud. Tütarlapsele venna tulekust ei räägita ja ta saab sellest teada täiesti 
juhuslikult. « 

»Suurepärane, Watson!« hüüatas Holmes. »Mulle tundub tõesti, et te ei ole tõest 
kaugel. Te mõistate, et meie käes on kõik kaardid ning meil tuleb karta ainult mingit 
nendepoolset äkilist vägivallategu. Kui nad meile aega annavad, saame nad kindlasti 
kätte.« 

»Aga kuidas me teada, saame, kus see maja on?« 

»Noh, kui meie oletus on õige ning neiu nimi on või oli Sophy Kratides, siis ei peaks 
tema leidmisega raskusi tekkima. See peabki olema meie peamine lootus, sest vend on 


muidugi täiesti võõras. On selge, et too Harold lõi tütarlapsega suhted juba mõnda aega 
tagasi — vähemalt mõni nädal tagasi —, sest vend Kreekas jõudis sellest kuulda ja 
Inglismaale sõita. Kui nad tol ajal sealsamas elasid, saame tõenäoliselt Mycrofti 
kuulutusele mingi vastuse.« 

Olime jõudnud rääkides meie majani Baker Streetil. Holmes läks esimesena trepist üles, 
ning kui ta toaukse avas, võpatas ta üllatusest. Üle tema õla vaadates olin ma samavõrd 
jahmunud. Tema vend Mycroft istus ja suitsetas tugitoolis. 

»Astu sisse, Sherlock! Astuge sisse, härra,« lausus ta lahkelt ja naeratas meie imestunud 
nägusid nähes. »Sa ei oodanud minult nii energilist käitumist, Sherlock, ega ju? Aga see 
juhtum paelub mind millegipärast. « 

»Kuidas sa siia said?« 

»MAa sõitsin teist voorimehega mööda.« 

»Kas on mingeid uudiseid?« 

»Ma sain kuulutuse peale vastuse.« 

»Ah nii!« 

»Jah, see tuli mõni minut pärast teie lahkumist.« 

»Ja milline on selle sisu?« 

Mycroft Holmes võttis välja paberilehe. 

»Siin see on,« lausus ta, »kirjutatud ümarsulega suureformaadilisele kreemikale 
paberile ning kirjutaja oli keskealine nõrga kehaehitusega mees.« 

Austatud härra! (kõlas kiri) 

Vastuseks teie tänasele kuulutusele tahaksin teile teatada, et tunnen kõnealust noort 
daami väga hästi. Kui te võtaksite vaevaks mind külastada, võiksin tutvustada teid tema 
kurva loo üksikasjadega. Praegu elab ta Beckenhamis, maja nimi on Myrtles. 

Lugupidamisega J. DAVENPORT 

»Kiri tuli Alam-Brixtonist, < ütles Mycroft Holme.;. »Kas me ei võiks kohe praegu tema 
juurde sõita, Shei-lock, ja kuulda neid üksikasju ?« 

»Kulla Mycroft, venna elu on kallim kui õe lugu Arvan, et peaksime Scotland Yardist 
inspektor Gregsoni kaasa kutsuma ja minema otse Beckenhami. Me teame, et üht 
piinatakse surnuks, ning iga tund võib olla tähtis.« 

»Võtame tee peal härra Melase ka kaasa,« panin ma ette. »Meil võib tõlki vaja minna.« 

»Suurepärane,« lausus Sherlock Holmes. »Las poiss kutsub voorimehe, me asume kohe 
«teele.« Ta tõmbas lauasahtli lahti ning ma märkasin, et ta libistas revolvri taskusse. 
»Jah,« ütles ta minu pilgule vastates, »kuuldu põhjal ütleksin ma, et meil on tegemist eriti 
ohtliku kambaga.« 

Hakkas juba hämarduma, kui me jõudsime härra Melase korterisse Pall Mallil. Tema 
juures oli äsja käinud üks härra ning Melas oli lahkunud. 

»Kas te oskate öelda, kuhu ta läks?« küsis Mycroft Holmes. 

»Ma ei tea,« vastas ukse avanud naine. »Tean vaid, et ta sõitis koos kellegi härraga 
tõllaga minema.« »Kas see härra ütles oma nime?« 

»Ei.« 

»Ega ta ei olnud pikk, ilus ja tumedapäine noormees?* 

»Oh ei, härra. See oli väike, kõhna näo ja prillidega mees, aga tema käitumine oli väga 
meeldiv, sest ta naeris rääkides kogu aeg.« 


»Lähme!« hüüatas Sherlock Holmes järsult. »Asi läheb tõsiseks,« täheldas ta, kui me 
Scotland Yardi sõitsime. »Need mehed on Melase jälle oma haardesse saanud. Ta ei ole 
eriti vahva mees, nagu nad eelmisel õhtul oma kogemustest võisid veenduda. Sel lurjusel 
läks korda teda otsekohe hirmutada. Nad vajavad kahtlemata tema kui tõlgi teeneid, aga 
kui nad on teda kasutanud, võib neil olla tahtmine teda karistada selle eest, mida nad 
reetmiseks peavad.« 

Me lootsime, et jõuame rongiga Beckenhami samal ajal või varemgi kui tõld. Scotland 
Yardis kulus aga üle tunni, enne kui me saime inspektor Gregsoni endaga kaasa ja 
ajasime korda kõik juriidilised paberid, mis lubasid meil majja tungida. Me jõudsime 
Londoni sillale kolmveerand kümme ja astusime Beckenhami platvormile alles pool 
üksteist. Pooletunnine sõit viis meid Myrtlesi juurde — see oli suur sünge maja, mis asus 
teelt eemal keset krunti. Saatsime voorimehe minema ja läksime mööda sissesõiduteed 
maja juurde. 

»Kõik aknad on pimedad, « märkis inspektor. »Paistab, et maja on maha jäetud.« 

»Meie linnud on minema lennanud ja pesa on tühi,« ütles Holmes. 

»Miks te seda ütlete?« 

»Umbes tund aega tagasi on siit välja sõitnud raske pagasiga tõld.« 

Inspektor naeris. »Ma nägin väravalaterna valguses rattajälgi, aga kust te selle pagasi 
peale tulete?« 

»Te võisite märgata vastassuunas minevaid rattajälgi. Aga need, mis viivad välja, on 
palju sügavamad — nii palju sügavamad, et võime täie kindlusega väita, et tõllas oli 
raske koorem.« 

»Mul on natuke raske sellest aru saada,« vastas inspektor õlgu kehitades. »Seda ust ei 
ole just kerge maha murda, aga me teeme katset, kui keegi meie koputuse peale lahti ei 
tee.« 

Ta tagus kõvasti koputiga vastu ust ning tõmbas kellanöörist, 

aga tulemusteta. Holmes oli kuhugi kadunud, kuid tuli mõne minuti pärast tagasi. »Ma 
tegin ühe akna lahti,« ütles ta. »See on tõeline õnnistus, et te olete politseijõudude poolt, 
mitte aga nende vastu, härra Holmes, « märkis inspektor, nähes, kui kavalasti oli mu sõber 
riivi eest lükanud. »Noh, mulle tundub, et antud asjaoludel võime ka kutsumata sisse 
astuda.« 

Läksime ükshaaval suurtesse eluruumidesse, kus oli ilmselt viibinud ka härra Melas. 
Inspektor oli oma laterna põlema pannud ning me nägime selle valgel kahte ust, kardinat, 
lampi ja jaapani raudrüüd, nagu ta oli meile kirjeldanud. Laual oli kaks klaasi, tühi brän- 
dipudel ja lõunasöögi jäänused. 

»Mis see on?« küsis Holmes äkitselt. Jäime kõik vait ja kuulatasime. Meie pea kohalt 
kostis vaikset oigamist. Holmes tormas esikusse. Hale hääl kostis ülemiselt korruselt. 
Holmes tormas üles, inspektor ja mina tema kannul, vend Mycroft aga järgnes nii kiiresti, 
kui tema suur kogu võimaldas. 

Teisel korrusel nägime kolme ust ning keskmise tagant kostsidki need halvaendelised 
helid, mis vaibusid vahepeal tuhmiks pominaks ja valjenesid taas kiledaks halinaks. Uks 
oli lukus, kuid võti oli jäetud väljapoole. Holmes paiskas ukse lahti ja sööstis tuppa, aga 
ta kargas hetke jooksul uuesti välja, käsi kõri juurde tõstetud. 

»See on söeving,« hüüdis ta. »Oodake natuke. See hajub.« 


Nägime tuppa piiludes, et seda valgustas üksnes tuhm sinakas leek, mis vilkus keset 
tuba väikese vasest kolmjala otsas. See heitis kaame, ebaloomuliku valgusringi 
põrandale, selle taga varjus nägime aga ähmaselt kahte seina ääres kössitavat kuju. 
Lahtisest uksest hoovas hirmsat mürgist hingust, mis pani mind õhku ahmima ja köhima. 
Holmes tormas trepimademele värsket õhku hingama, siis lükkas ta tuppa sööstes akna 
lahti ja viskas kolmjala aeda. 

»Mõne aja pärast võime sisse minna,« hingeldas ta jälle välja joostes. »Kus on küünal? 
Kahtlen, kas me säärases õhus tikku tõmmata saame. Pange latern ukse juurde ning 
toome nad välja. Lähme, Mycroft!« 

Tormasime mürgitatud meeste juurde ja vedasime nad 

204 

valgesse esikusse. Mõlemad olid siniste huultega ja teadvuseta, näod punsunud ja verd 
täis valgunud, silmad pungis. Näojooned olid tõesti nii moonutatud, et tundsime ainult 
mustast habemest ja tüsedast kogust ühes neist ära kreeka keele tõlgi, kes oli meist 
lahkunud ainult mõne tunni eest Diogenese klubis. Tema käed ja jalad olid kõvasti 
rihmaga kokku tõmmatud ning ühel kulmul oli näha ränk löögijälg. Teine, samal kombel 
kinni köidetud mees oli pikka kasvu ja kohutavalt kõhn ning tema näol moodustasid 
groteskse mustri sinna kleebitud kleepplaastri ribad. Kui me ta esikusse põrandale ase- 
tasime, ei oianud ta enam ning talle heidetud pilk ütles mulle, et vähemalt temale oli meie 
abi liiga hilja tulnud. Härra Melas oli aga ikka veel elus ning vähem kui tunni pärast, kui 
ma olin kasutanud nuuskpiiritust ja brändit, nägin ma rahulolevalt, kuidas ta silmad avas, 
ning teadsin, et minu käsi oli tõmmanud ta tagasi sellest pimedast orust, kus kõik teed 
kohtuvad. 

Lugu, mis Melas rääkis, oli lihtne ning kinnitas meie enda järeldusi. Tema külaline oli 
tuppa astudes tõmmanud varrukast tinanupuga kepi ning hirmutanud teda sedavõrd 
kohese ja möödapääsmatu surmaga, et ta oli lasknud ennast teist korda kaasa viia. Sel 
kihistaval kaabakal oli õnnetu keelemehe peale peaaegu hüpnootiline mõju, sest isegi 
temast rääkides hakkasid härra Melase käed värisema ja nägu läks kaameks. Ta oli viidud 
kiiresti Beckenhami ning ta oli pidanud teist korda tõlkima ülekuulamist, mis oli isegi 
ägedam kui eelmine, sest kaks inglast ähvardasid oma vangi kohe tappa, kui see nende 
nõudmisi ei täida. Leidnud lõpuks, et ükski ähvardus talle ei mõju, olid nad ta tagasi 
vangituppa viinud ning teinud etteheiteid härra Melasele, et see neid reetnud oli, nagu 
ajalehekuulutusestki näha võis. Nad lõid tõlgi kepihoobiga uimaseks ning ta tuli tead- 
vusele alles siis, kui meie tema kohale kummardusime. 

Niisugune oligi kreeka keele tõlgi erakordne juhtum, mille seletus on veel praegugi 
mõningase saladusega ümbritsetud. Võttes ühendust kuulutusele vastanud härraga, 
õnnestus meil teada saada, et õnnetu noor neiu pärines jõukast kreeka perekonnast ning 
oli tulnud Inglismaale sõpradele külla. Nende sõprade juures oli ta kohtunud Harold 
Latimeri nimelise noormehega, kes oli saavutanud neiu üle mõjuvõimu ning veennud 
teda 

lõpuks endaga koos põgenema. Juhtunust vapustatud sõbrad olid piirdunud neiu 
vennale Ateenasse teate saatmisega ning pesnud seejärel oma käed kogu loost puhtaks. 
Vend oli Inglismaale jõudes andnud end ettevaatamatult Latimeri ja tema kaasosalise 
kätte, kelle nimi oli Wilson Kemp ning kelle päritolu oli äärmiselt kahtlane. Kui need 
kaks lurjust leidsid, et inglise keelt oskamata oli neiu vend nende käes abitu, hoidsid nad 


teda vangis ning püüdsid julma kohtlemise ja näljutamisega sundida kirjutama nende 
nimele tema enda ja õe varandust. Nad hoidsid teda majas neiu teadmata ning kleepisid 
talle plaastri näole, et neiul oleks raskem teda ära tunda, kui ta venda ka juhuslikult peaks 
märkama. Neiu naiselik taip oli aga otsekohe maskeeringust läbi näinud, kui vend ja õde 
tõlgi sealoleku ajal esmakordselt olid kohtunud. Vaene tütarlaps oli aga ise ka vang, sest 
majas polnud rohkem inimesi peale kutsarina töötava mehe ja tema naise, kes mõlemad 
olid vandeselts laste käpa all. Nähes, et nende saladus on paljastatud ning nende vangi ei 
ole võimalik mõjutada, olid kaks lurjust põgenenud koos neiuga kiirustades möbleeritud 
majast, mille nad olid üürinud, makstes enne aga enda arvates kätte nii mehele, kes oli 
neid trotsinud, kui ka mehele, kes oli neid reetnud. 

Mitu kuud hiljem jõudis meieni Budapestist kummaline ajaleheväljalõige. Selles 
kirjutati ühe naise seltsis rändava kahe inglase traagilisest surmast. Tundub, et nad olid 
mõlemad surnuks pussitatud ning Ungari politsei arvas, et nad olid tülitsenud ja 
teineteisele surmavaid haavu löönud. Kujutlen aga, ei: Holmes on teisel arvamusel, ning 
ta usub siiamaani, et kui leitakse üles kreeklanna, saadakse ka teada, kuidas temale endale 
ja tema vennale tehtud ülekohtu eest kätte maksti. 


XI. VIIMANE JUHTUM 


Raske südamega võtan ma sule ja kirjutan neid viimaseid sõnu, millega ma saan 
kirjeldada oma sõbra Sherlock Holmesi erakordseid võimeid. Saamatult ja minu sügava 
veendumuse kohaselt ka küündimatult olen ma püüdnud anda mingit ülevaadet oma 
kummalistest kogemustest tema seltsis sellest ajast peale, kui juhus meid »Erüüdi 
punases« ajal kokku viis, ning lõpetades ajaga, mil ta sekkus »Laevastikulepingu« loosse 
— see sekkumine hoidis kahtlemata ära tõsised rahvusvahelised komplikatsioonid. 
Kavatsesin sellega piirdudagi ning vaikida sündmusest, mis on jätnud mu ellu tühimiku, 
mida pole suutnud täita ka möödunud kaks aastat. Mind sunnivad aga kirjutama kolonel 
James Moriarty äsjased kirjad, milles ta kaitseb oma venna mälestust, ning mul ei jää üle 
muud kui esitada sündmused avalikkusele just nii, nagu need aset leidsid. Ainuit mina 
tean kogu tõde, ning olen veendunud, et on saabunud aeg, mil sellest vaikimine ei teeni 
enam mingit üllast eesmärki. Nii palju kui mina tean, on seda sündmust kajastatud aja- 
kirjanduses ainult kolmel korral: 6. mai! 1891 »Journal de Geneve'is«, 7. mail Reuteri 
uudistes Inglise ajalehtedes ning lõpuks äsjastes kirjades, millele ma juba eespool 
viitasin. Esimene ja teine teade olid väga lühikesed, viimane aga, nagu ma kohe selgitan, 
moonutab fakte täielikult. Minu ülesandeks jääbki kirjeldada esmakordselt, mis siis 
tegelikult professor Moriarty ja härra Sherlock Holmesi vahel toimus. 

Võib-olla mäletatakse veel, et pärast minu abiellumist ja seejärel erapraksisega 
tegelema hakkamist toimus mõningane muutus Holmesi ja minu vahel eksisteerinud 
lähedastes suhetes. Ta tuli ikka veel vahetevahel minu juurde, kui ta oma uurimistöös 
kaaslast vajas, aga juh- 

tumeid jäi üha harvemaks, ning 1890. aastal olin ma teinud üleskirjutusi ainult kolmest 
loost. Selle talve ja 1891. aasta varakevade jooksul lugesin lehtedest, et Prantsusmaa 
valitsus oli palganud Holmesi mingit äärmiselt tähtsat asja ajama, ning ma sain temalt 
kaks teadet Narbonne'ist ja Nimes'ist, millest ma mõistsin, et tõenäoliselt jääb ta 


Prantsusmaale kauemaks. Olin seega pisut imestunud, kui nägin teda kahekümne 
neljanda aprilli õhtul minu vastuvõtutuppa astuvat. Mulle tundus, et ta oli veel kahvatum 
ja kõhnem kui tavaliselt. 

»Jah, ma ei ole endale tõesti armu andnud,« märkis Holmes pigem mu pilgule kui 
sõnadele vastates. »Mul on viimasel ajal üsna kiire olnud. Kas teil on midagi selle vastu, 
kui ma panen luugid ette?« 

Tuba valgustas ainult laual olev lamp, mille valgel ma olin lugenud. Holmes nihkus 
seinaääri mööda aknani, tõmbas luugid kinni ja lükkas riivi kõvasti ette. 

»Kas te kardate midagi?« küsisin ma. 

»Jah.« 

»Mida?« 

»Õhupüsse. « 

»Kulla Holmes, mida te sellega mõtlete?« 

»Küllap te tunnete mind piisavalt hästi, Watson, mõistmaks, et ma ei ole üldiselt 
närviline inimene. Kui sa aga keeldud tunnistamast sind ähvardavat ohtu, ei ole see enam 
mitte julgus, vaid rumalus. Kas ma tohin teilt tikku paluda?« Holmes hingas sigaretisuitsu 
sisse, otsekui oleks ta selle rahustavast mõjust mõnu tundnud. 

»Andestage, et ma nii hilja tulin,« ütles ta, »aga ma pean veel ka paluma, et te laseksite 
mul pärast lahkuda nii, et ma teie tagaaias üle müüri ronin.;< 

»Aga mida see kõik tähendab ?« 

Holmes sirutas käe välja ning ma nägin lambivalguses, et kaks sõrmenukki olid katki ja 
verised. 

»Näete, tegemist ci ole kehatute viirastustega,« ütles ta naeratades. »Vastupidi, tegu on 
millegi küllalt reaalsega, et vastu seda käsi katki lüüa. Kas proua Watson on kodus ?« 

»Ta sõitis külla.« 

»Kas tõesti! Te olete üksi?« 

»Jah.« 

»Siis on mul kergem teha teile ettepanek, et tuleksite koos minuga nädalaks ajaks 
mandrile. « 

»Kuhu?« 

»Oh, ükskõik kuhu. Mul on ükstapuha.« 

Selles kõiges oli midagi väga veidrat. Holmesi loomuses ei olnud lihtsalt niisama 
kuhugi puhkama sõita, ning midagi tema kahvatus kurnatud näos näitas mulle, et tema 
närvid olid äärmiselt pingul. Ta nägi minu silmis küsimust, pani sõrmeotsad vastamisi, 
toetas küünarnukid põlvedele ja selgitas olukorda. 

»Te ei ole ilmselt kunagi kuulnud professor Moriartyst?« 

»Mitte kunagi. « 

»Jajaa, selles seisnebki kogu asja geniaalsus ja imelisus!* hüüatas ta. »Selle mehe mõju 
all on terve London, aga keegi ei ole temast kuulnud. Seetõttu ongi ta kuritegeliku 
maailma tippkuju. Watson, ma ütlen teile täiesti tõsiselt, et kui ma sellest mehest võitu 
saaksin, kui ma suudaksin ühiskonna temast vabastada, siis tunneksin, et minu enda 
karjäär on tipu saavutanud, ning peaksin hakkama tegelema millegi rahulikumaga. Oma- 
vahel öeldes on viimased juhtumid, milles ma abistasin Skandinaavia kuninglikku 
perekonda ja Prantsusmaa Vabariiki, taganud mulle niisuguse varandusliku seisukorra, et 
ma võiksin edaspidi elada mulle kõige enam sobival tagasihoidlikul kombel ning 


keskenduda keemiale. Aga ma ei saaks puhata, Watson, ma ei saaks istuda rahulikult oma 
toolil, kui ma teaksin, et säärane mees nagu professor Moriarty kõnnib takistamatult 
Londoni tänavatel.« 

»Mida ta siis teinud on?« 

»Tema karjäär on olnud erakordne. Ta on hea päritolu ja hiilgava haridusega inimene, 
kellele on looduse poolt antud fenomenaalsed matemaatikaalased võimed. Kahekümne 
ühe aastaselt kirjutas ta traktaadi binoom-valemist, mis sai Euroopas väga populaarseks. 
Selle alusel sai ta matemaatikakateedri juhataja koha ühes Inglismaa väiksemas ülikoolis 
ning pealtnäha ootas teda ees hiilgav karjäär. Sel mehel olid aga tõeliselt põrgulikud, 
päritud jooned. Tal olid kuritegelikud kalduvused veres ning need mitte ei vähenenud, 
vaid suurenesid ning tema erakordsed vaimsed võimed tegid need kalduvused lõpmata 
palju ohtlikumaks. Ülikoolilinnas levis tema kohta süngeid kuuldusi ning lõpuks oli ta 

sunnitud ülikoolist lahkuma ja tulema Londonisse, kus ta asus sõjaväelasi õpetama. See 
kõik on avalikkusele teada, nüüd aga räägin ma teile seda, mida olen ise välja uurinud. 

Nagu te teate, Watson, tunnen ma Londoni kuritegeliku ilma kõrgkihte paremini kui 
keegi teine. Juba mitu aastal olen ma pidevalt tajunud mingit jõudu kuritegevuse taga, 
mingit organiseeritud jõudu, mis seisab vahetpidamata seadusekaitsjatel tee peal ees ning 
varjab oma kilbiga pahategijaid. Olen tundnud seda jõudu üha uuesti kõige erinevamates 
juhtumites — võltsimised, röövimised, mõrvad — ning olen järeldanud jõu mõjusfääri 
paljude avastamata kuritegude põhjal, mille puhul minult pole nõu küsitud. Olen juba 
mitu aastat püüdnud puruks rebida seda varjavat loori, ning lõpuks saabuski hetk, mil ma 
haarasin kinni niidiotsast ja järgnesin sellele, kuni see viis mind pärast tuhandeid 
käänakuid kuulsa matemaatiku, endise professor Moriartyni. 

Ta on kuritegevuse Napoleon, Watson. Tema õhutatud on pool selle suure linna 
kurjusest ning tema organiseeritud peaaegu kõik avastamata jäänud kuriteod. Ta on 
geenius, filosoof, mõtleja. Tal on esmaklassiline mõistus. Ta istub liikumatult nagu 
ämblik keset võrku, aga sellel võrgul on tuhandeid niite ning talle on hästi teada iga 
kergemgi värelus. Tema ise ei tegutse. Tema teeb plaane. Käsilasi aga on tal arvukalt 
ning nende tegevus on väga hästi organiseeritud. Kui on vaja saata korda kuritegu, 
ütleme, mingi dokument varastada, maja tühjaks röövida, inimene kõrvaldada — 
saadetakse sõna professorile, kuritegu kavandatakse ja sooritatakse. Tegija võidakse kätte 
saada. Sellisel juhul leitakse raha kautsjoniks või palgatakse advokaat. Aga tegijat suuna- 
nud võimu ei saada kunagi kätte — kedagi isegi ei kahtlustata sellises asjas. Säärase 
süsteemi olemasolu tuletasin ma, Watson, loogika abil, ning selle paljastamisele ja 
lõhkumisele pühendasin ma kogu oma energia. 

Professorit julgestasid aga sedavõrd kavalalt kavandatud ettevaatusabinõud, et ükskõik 
mida ma ka ei teinud, ikka tundus võimatu saada tõendusmaterjali, mille põhjal teda 
kohtus süüdi oleks võidud mõista. Te ju teate minu võimeid, kulla Watson, kuid 
sellegipoolest olin kolme kuu möödudes sunnitud tunnistama, et olin lõpuks kohanud 
vastast, kes oli mõistuse poolest minuga 

võrdne. Õudus, mida tema kuriteod minus äratasid, segunes nende oskuslikust 
kavandamisest tekitatud imetlusega. Aga lõpuks komistas professor — ainult õige veidi 
—, kuid ta ei saanud endale sedagi lubada, kuna ma tal kannul olin. Ma kasutasin juhust, 
ning olen sellest hetkest alates pununud tema ümber oma võrku, mis on nüüd valmis 


sulguma. Kolme päeva pärast — see tähendab järgmisel esmaspäeval — on lõks valmis 
ning professor ja kõik teised tema jõugu peamised liikmed langevad politsei kätte. Siis 
järgneb sajandi suurim kohtuprotsess, selgust saadakse rohkem kui neljakümnes 
mõistatuses ning kurjategijaid ootab poomisnöör. Kui me aga teeme mõne enneaegse 
liigutuse, võivad nad, nagu te aru saate, meil veel viimasel hetkel käest lipsata. 

Kui ma oleksin suutnud teha seda kõike professor Moriarty teadmata, poleks häda 
midagi. Aga selleks oli ta liiga kaval. Ta nägi igat sammu, mis ma astusin, et oma võrku 
tema ümber koomale tõmmata. Ta püüdis ikka ja jälle mind lahti raputada, aga mina 
jõudsin alati temast ette. Ütlen teile, kulla sõber, et kui selle vaikse võitluse üksikasjaline 
ülevaade ükskord kirja pandaks, siis oleks see kõige hiilgavam kahevõitluse kirjeldus 
kriminaaluurimise ajaloos. Mitte kunagi varem ei ole ma niisugusele kõrgusele tõusnud 
ning kunagi varem ei ole vastane mulle niisugust survet avaldanud. Moriarty mõtles 
kaugele ette, ometi õnnestus mul teda natuke edestada. Täna hommikul astuti viimased 
sammud ning asja lõpuleviimiseks oli meil vaja veel ainult kolm päeva. Istusin oma toas 
ja mõtlesin parajasti sellest, kui uks lahti läks ja minu ees seisis professor Moriarty. 

Mul on üpris tugevad närvid, Watson, aga pean tunnistama, et ma võpatasin, kui 
seesama mees, kellest ma nii palju olin mõelnud, minu lävel seisis. Tema välimus oli 
mulle tuttav. Ta on väga pikk ja kõhn, valge laup kummub silmade kohal, mis on 
sügavale koobastesse vajunud. Habet tal pole, kahvatu nägu on askeetliku 
väljanägemisega ning tema näojoontes on veel nüüdki midagi teadlasele omast. Õlad on 
suurest vaimsest tööst längu vajunud, pead hoiab ta õieli ning see liigub pidevalt ja 
aeglaselt otsekui roomajal. Ta silmitses mind uudishimulikult, kulm kortsus. 

»Teie laup ei ole nii arenenud, nagu ma oleksin arvanud,« 

ütles ta lõpuks. »Komme näppida hommikukuue taskus laetud tulirelvi on ohtlik.« 

Asi oli selles, et mõistsin teda nähes otsekohe, kui suures hädaohus ma olin. Tal oli 
võimalus pääseda ainult juhul, kui ta sai mind vaikima sundida. Libistasin hetke jooksul 
revolvri sahtlist taskusse ja hoidsin teda kirbul. Tema märkuse peale võtsin revolvri 
taskust ja asetasin selle vinnastatult lauale. Moriarty naeratas ikka veel ja pilgutas silmi, 
aga nähes tema pilku, olin ma väga rõõmus, et mul oli relv käepärast. 

»Te ilmselt ei tunne mind,« ütles ta. 

»Vastupidi,« kostsin ma. »Ilmselt tunnen teid. Võtke palun istet. Kui teil on midagi 
öelda, võin ma pühendada teile viis minutit.« 

»Kõike, mida mul on öelda, teate juba iseenesest, « ütles ta. 

»Siis võib-olla teate iseenesest ka minu vastust,« kostsin ma. 

»Kas te jääte endale kindlaks ?« 

»Täielikult. « 

Moriarty pistis käe taskusse ning mina haarasin laualt revolvri. Tema aga võttis ainult 
märkmiku, millesse oli kritseldanud mõne kuupäeva. 

»Meie teed ristusid neljandal jaanuaril, « ütles ta. »Kahekümne kolmandal tekitasite 
mulle ebameeldivusi, veebruari keskpaigaks olite mind tõsiselt häirima hakanud, märtsi 
lõpuks ei olnud mul võimalik oma plaane teoks teha ja nüüd, aprilli lõpul, leian ma end 
teie pideva tagakiusamise tulemusel säärases olukorras, et mul on oht vabadus kaotada. 
Olukord läheb täiesti võimatuks.« 

»Kas teil on mingeid ettepanekuid?« küsisin ma. 

»Lõpetage, härra Holmes, « ütles ta pead vangutades. »Ma mõtlen seda tõsiselt.« 


»Pärast esmaspäeva,« vastasin ma. 

»Nonoh!< lausus tema. »Te olete arukas inimene ja mõistate, et see lugu saab lõppeda 
ainult ühel viisil. Loobuge! Te olete käitunud nõnda, et meil jääb üle ainult see üks 
võimalus. Mulle on olnud lausa maiuspala jälgida teie tegutsemist, ning ma ütlen siiralt, 
et see kurvastaks mind, kui me oleksime sunnitud kasutama äärmuslikke abinõusid. Te 
naeratate, kuid ma kinnitan teile, et see kurvastaks mind tõesti.« 

»Hädaoht kuulub minu ameti juurde,« märkisin ma. 

»Tegemist ei ole tühipalja hädaohuga,« ütles Moriarty »Tegemist tuleb surmaga. Te ei 
seisa teel ees mitte ühel inimesel, vaid vägeval organisatsioonil, mille kogu ulatust te 
kogu oma taibu juures ei ole suutnud mõista. Te kas astute kõrvale, härra Holmes, või 
teid tallatakse jalge alla.« 

»Ma kardan,« laususin ma püsti tõustes, »et seda meeldivat vestlust nautides jätan ma 
unarusse mind mujal ootavad tähtsad asjatoimetused.« 

Moriarty tõusis samuti, vaatas mulle vaikides otsa ja raputas kurvalt pead. 

»Olgu peale,« ütles ta lõpuks. »Kahju küll, aga ma tegin, mida suutsin. Ma tean igat 
käiku teie mängus. Enne esmaspäeva ei saa te midagi ette võtta. Meil on olnud duell, 
härra Holmes. Te loodate mind süüpingis näha. Ütlen teile, et ma ei seisa kunagi 
süüpingis. Te loodate mind võita. Ütlen teile, et te ei võida mind kunagi. Kui te olete 
küllalt kaval ja teil õnnestub mind hävitada, siis võite kindel olla, et mina teen sedasama 
teiega.« 

»Te olete teinud mulle mitu komplimenti, härra Moriarty,« vastasin mina. »Lubage, et 
mina teen komplimendi ka teile; kui teie häving oleks kindel, lepiksin ma üldsuse huvides 
rõõmsalt ka oma hävinguga.« 

» Võin lubada teile üht, kuid teist küll mitte,« pressis professor läbi hammaste, keeras 
mulle oma kühmus selja ning läks minema. 

Selline oli minu erakordne vestlus professor Moriar-tyga. Tunnistan, et see jättis mulle 
väga ebameeldiva tunde. Tema vaikne ja täpne kõnemaneer jätab palju ausama mulje, kui 
suudab jätta mõni jõhkard. Te küsite muidugi: »Mispärast te ei lase politseil teda kinni 
panna?« Mina aga olen lihtsalt veendunud, et hoop tuleb tema käsilastelt. Mul on selle 
kinnituseks kindlad tõendid.« 

»Kas teile on juba kallale tungitud ?« 

»Kulla Watson, professor Moriarty asjatult aega ei viida. Läksin keskpäeva paiku 
asjatoimetuste tõtta Oxford Streetile. Kui ma Bentinck Streetilt Welbeck Streetile 
keerasin, kihutas välgukiirusel minu poole kahehobusevanker. Kargasin kõnniteele ning 
päästsin ennast sekundi murdosa jooksul. Vanker kihutas Marylebone 

Lane'ile ning kadus. Kõndisin sestpeale kõnniteel, Watson, aga kui ma läksin mööda 
Vere Streeti, kukkus ühe hoone katuselt alla telliskivi ja purunes mu jalge ees kildudeks. 
Kutsusin politsei ja lasksin ümbruse läbi vaadata. Katusele oli remonditöödeks valmis 
seatud katusekive ja telliseid ning mind taheti uskuma panna, et tuul oli ühe tellise alla 
lükanud. Muidugi ei jäänud ma seda uskuma, aga ma ei saanud midagi tõestada. Võtsin 
pärast seda voorimehe ja jõudsin oma venna juurde Pall Mallil, kuhu ma jäingi terveks 
päevaks. Nüüd tulin ma teie juurde ning tee peal tungis mulle kallale üks kaikaga 
löömamees. Lõin ta jalust maha ning politsei võttis ta kinni, kuid võin öelda teile täieliku 
kindlustundega, et mitte keegi ei leia kunagi seost selle mehe, kelle esihammaste vastu 


ma oma sõrmenukid puruks lõin, ja tagasihoidliku matemaatikaõpetaja vahel, kes ilmselt 
praegu kümne miili kaugusel tahvli peal ülesandeid lahendab. Te ilmselt ei imesta enam, 
Watson, et teie juures tõmbasin ma kõigepealt luugid kinni ning et ma olen sunnitud 
paluma teilt luba lahkuda majast pisut vähem silmatorkaval kombel kui eesuksest 
mMIinnes.« 

Olin tihti imetlenud oma sõbra vaprust, kuid mu imetlus oli kõige suurem nüüd, kus ta 
istus ja loetles vahejuhtumeid, mis moodustasid ilmselt täiesti õudse päeva. 

»Kas te jääte ööseks minu juurde ?« küsisin. 

»Ei, kulla sõber, ma olen liiga ohtlik külaline. Mul on edasised plaanid juba tehtud ning 
kõik läheb hästi. Asi on nüüd juba nii kaugele arenenud, et vahistamine leiab aset ka ilma 
minu abita, küll aga on mind vaja kurjategijate süüdimõistmiseks. Seetõttu on ilmne, et 
mul oleks kõige parem kaduda mõneks päevaks, mille jooksul politsei veel tegutseda ei 
saa. Seega valmistaks mulle suurt rõõmu, kui te saaksite koos minuga mandrile sõita.« 

»Mul ei ole praegu palju tööd,« vastasin ma, »ning mu naaber on vastutulelik inimene. 
Tuleksin hea meelega.« »Ja te saate asuda teele homme hommikul?« »Jah, kui tarvis.« 

»Oo jaa, seda on tõesti tarvis. Nüüd annan ma teile juhtnöörid ning ma palun teid, kulla 
Watson, täitke neid sõna-sõnalt, sest te olete segatud mängu, kus minu vastasteks 

on kõige targem kelm ja kõige võimsam kurjategijate sündikaat Euroopas. Pange nüüd 
tähele! Saatke oma pagas usaldusväärse inimesega täna Victoria jaama, aga ärge kirjutage 
peale oma aadressi. Hommikul kutsuge voorimees, kusjuures ärge lubage oma käskjalal 
võtta ei esimest ega teistki troskat. Hüpake kolmandasse troskasse ning sõitke Lowtheri 
kaarkäigu Strandi-poolsesse otsa, aadress ulatage voorimehele paberilehel, paludes, et ta 
seda ära ei viskaks. Otsige välja paras raha ning jookske otsekohe, kui troska peatub, 
kaarkäigu teise otsa,- katsuge jõuda sinna täpselt veerand kümme. Te leiate seal kõnnitee 
servas ootamas väikese tõlla, mille kutsaril on seljas raske must kuub, krael punane äär. 
Astuge sellesse tõlda, ning te jõuate Victoria jaama parajasti Euroopa-ekspressi väljumise 
ajaks.« »Kus ma teiega kohtun ?« 

»Jaamas. Meile on reserveeritud eest teine esimese klassi vagun.« 

»Tähendab, me saame kokku vagunis ?« 

»Jah.« 

Palusin asjatult Holmesil ööseks minu poole jääda. Mulle oli selge, et ta võis enda 
meelest tuua pahandusi majja, mille katuse all ta viibis, ning see sundiski teda lahkuma. 
Olles kiirustades öelnud veel paar sõna meie homsetest plaanidest, tõusis Holmes püsti, 
me läksime koos aeda ja tema ronis üle Mortimer Streeti poole jääva müüri, seejärel 
vilistas ta kohe voorimehe ning ma kuulsin, kuidas ta ära sõitis. 

Hommikul täitsin ma Holmesi korraldusi punktipealt. Troska hangiti sääraste 
ettevaatusabinõudega, et see ei saanud olla meile ette söödetud sõiduk, ning ma sõitsin 
kohe pärast hommikusööki Lowtheri kaarkäigu juurde ja tõttasin sealt läbi nii kiiresti, kui 
suutsin. Mind ootas troska, mille kehakas kutsar oli tumedasse mantlisse mähkunud, ning 
niipea kui ma olin sõidukisse astunud, andis ta hobusele piitsa ja kihutas Victoria jaama. 
Kui ma olin tõllast väljunud, keeras ta selle ringi ning sööstis taas mulle pilkugi heitmata 
minema. 

Sinnamaani oli kõik läinud imetlusväärselt libedalt. Pagas ootas mind ning ma leidsin 
raskusteta vaguni, mida Holmes oli nimetanud, pealegi oli üksnes sellel vagunil terves 


rongis märge »Reserveeritud«. Nüüd tegi mulle muret ainult see, et Holmes ise ei 
ilmunud näh- 

tavale. Jaama kell näitas, et rongi väljumiseni oli jäänud ainult seitse minutit. Otsisin 
asjatult reisijate ja saatjate hulgast oma sõbra nõtket kuju. Teda ei olnud kusagil näha. 
Aitasin korraks ühte auväärset itaalia preestrit, kes püüdis oma viletsas inglise keeles 
pakikandjale selgitada, et tema pagas tuleb Pariisi saata. Vaatasin siis veel kord ringi ja 
läksin uuesti oma vagunisse, kus ma avastasin, et pakikandja oli määranud mulle uueks 
reisikaaslaseks hädise itaallasest sõbra. Mul oli mõttetu katsuda talle seletada, et tema 
sealviibimine ei ole teretulnud, sest minu itaalia keel oli veel viletsam kui tema inglise 
keel, kehitasin seepärast olukorraga leppinult õlgu ning otsisin ikka veel pilguga oma 
sõpra. Tundsin juba hirmu külma kätt, sest mõtlesin, et Holmes jäi tulemata seetõttu, et 
öö jooksul on temaga midagi juhtunud. Kõik uksed olid juba kinni pandud ning kõlas 
vile, kui äkki... 

»Kulla Watson,« kostis üks hääl, »te ei ole suvatsenud tere hommikustki öelda.« 

Pöördusin talitsematu hämmastusega ringi. Vana vaimulik oli näo minu poole 
keeranud. Hetkeks oli kortsude asemel sile nahk, nina kerkis püsti, alumine huul ei olnud 
enam rippu ning suust ei kostnud pominat, tuhmunud pilk lõi taas särama ning kühmus 
kogu sirutas end. Hetk hiljem oli taas kõik kokku varisenud ning Holmes oli kadunud 
niisama kiiresti, nagu ta oli ilmunud. 

»Püha taevas!« hüüatasin ma. »Kuidas te mind küll ehmatasite!« 

»Praegu peab ikka veel väga ettevaatlik olema,« sosistas ta. »Mul on põhjust arvata, et 
meil ollakse lausa kannul. Ahaa, seal ongi Moriarty ise.« 

Holmesi sõnade ajal oli rong juba liikuma hakanud. Tagasi vaadates nägin ma, kuidas 
keegi pikk mees raevukalt rahva hulgast läbi trügis ja käega vehkis, otsekui oleks ta 
tahtnud rongi peatada. Ta oli aga hiljaks jäänud, sest rong võttis kiirust ning hetk hiljem 
olime jaama seljataha jätnud. 

»Nagu näete, pääsesime kõigist ettevaatusabinõudest hoolimata üle noatera,« ütles 
Holmes naerdes. Ta tõusis püsti, võttis ära musta sutaani ja peakatte, mis olid tema 
maskeeringu moodustanud, ning pakkis need oma käsikohvrisse. 

»Watson, kas te olete hommikulehte lugenud?« 

»Ei.« 

»Te ei ole siis näinud kirjutist Baker Streetist?« 

»Baker Streetist?« 

»Meie korter pandi eile öösel põlema. Tuli ei tekitanud kuigi suurt kahju,« 

»Püha taevas, Holmes, see on lausa jube!« 

»Ilmselt kaotasid nad mu jäljed täielikult, kui nende löömamees vahistati. Muidu ei 
oleks nad arvanud, et ma oma korterisse tagasi lähen. Ilmselt on nad aga igaks juhuks teid 
silmas pidanud ning seetõttu ilmuski Moriarty Victoria jaama. Ega te teel siia mingit viga 
ei teinud?« 

»Ma toimisin täpselt teie nõuannete kohaselt.« 

»Kas te leidsite üüritõlla?« 

»Jah, see ootas mind.« 

»Kas te tundsite kutsari ära?« 

»Ei.« 


»Kutsar oli mu vend Mycroft. Niisugusel puhul on parem kasutada omi. Aga nüüd 
peame mõtlema, mida Moriartyga ette võtta.« 

»Kuna see rong on ekspress, mis sõidab otse praamile, siis oleme minu meelest 
Moriarty üpris tõhusalt maha raputanud.« 

»Kulla Watson, te ei saanud ilmselt aru, mida ma mõtlesin, kui ütlesin, et seda meest 
tuleb pidada vaimselt võrdväärseks vastaseks. Te ei kujutle ometi, et kui mina oleksin 
tagaajaja, laseksin ma ennast heidutada nii tühisest takistusest. Miks te siis temast nii 
viletsal arvamusel olete ?« 

»Mida ta siis teeb?« 

»Seda, mida minagi teeksin.« 

»Ja mida teeksite teie?« 

»Palkaksin erirongi.« 

»Aga see jääks ju hiljaks ?« 

»Hoopiski mitte. See rong peatub Canterburys ning praamile minekul tekib alati 
vähemalt veerandtunnine viivitus. Seal ta meile järele jõuabki.« 

»Võiks arvata, et kurjategijad oleme meie. Kui Moriarty välja ilmub, laseme ta 
vahistada.« 

»See tähendaks kolme kuu töö hävitamist. Me võiksime kätte saada suure kala, aga 
prügikala lipsaks meie 

võrgust välja. Esmaspäeval saaksime kätte kõik. Ei, vahistamine ei tule kõne allagi.« 

»Mis me siis teeme?« 

»Me läheme Canterburys rongilt maha.« 

»Ja siis?« 

»Noh, siis läheme Newhavenisse ja sealt praamiga Dieppe'i. Moriarty teeb aga seda, 
mida teeksin ka mina. Ta sõidab Pariisi, otsib üles meie pagasi ja ootab kaks päeva 
pagasilaos. Meie aga muretseme paar reisikotti, osutame teene nende maade tootjatele, 
kust me läbi reisime, ning siirdume kiirustamata Luxembourg'i ja Baseli kaudu Šveitsi. « 

Tulimegi Canterburys rongilt maha ning leidsime, et saame alles tunni aja pärast cd.isi 
Newhavenisse sõita. 

Ma vaatasin ikka veel üsna kahetsevalt järele kiiresti silmist kaduvale pagasivagunile, 
kus oli mu garderoob, kui Holmes mind varrukast sikutas ja teise suunda osutas. 

»Nagu näete, seal ta juba ongi,< ütles ta. 

Kaugelt Kenti metsade keskelt kerkis peenike suitsu-juga. Hetk hiljem võis näha 
vedurit ja vagunit kihutamas välja kurvist enne jaamahoonet. Jõudsime hädavaevu 
kohvrite kuhja taha peitu pugeda, kui vedur meist kolinal ja mürinal mööda tormas, 
puhudes meile näkku sooja õhku. 

»Seal ta sõidabki,« ütles Ilolmes, kui me jälgisime, kuidas vagun pöörmesulgudel 
õõtsus ja kõikus. »Nagu te näete, on meie sõbra mõistusel piirid. Vaat see oleks alles 
olnud coup-de-maitre2, kui ta oleks järeldanud seda, mida järeldasin mina, ning 
tegutsenud sellele vas-tavalt.« 

»Ja mida ta oleks teinud, kui ta oleks meile järele jõudnud ?« 

»Pole vähimatki kahtlust, et ta oleks püüdnud mind tappa. Selles mängus on aga siiski 
kaks osapoolt. Nüüd on küsimus selles, kas me peaksime siin varakult lõunat sööma või 
riskima tühja kõhuga, enne kui me New-haveni einelauda jõuame. « 


2meisterlik (pr. k.) 


Sõitsime samal õhtul Brüsselisse, jäime sinna kaheks päevaks ning siirdusime 
kolmandal päeval edasi Strasbourg'i. 

Esmaspäeva hommikul oli Holmes Londoni politseisse telegrafeerinud ning õhtul 
leidsime vastuse meid hotellis ootamas. Holmes rebis selle lahti ning viskas siis vihaselt 
vandudes kaminasse. 

»Ma oleksin võinud seda aimata!« ägas ta. »Ta on põgenema pääsenud.« 

»Moriarty?« 

»Politsei sai kätte kogu jõugu, välja arvatud Moriarty. Tema lipsas neil käest. Muidugi, 
kui mina olin Inglismaalt lahkunud, ei jäänud kedagi, kes temaga toime oleks tulnud. Aga 
ma mõtlesin tõesti, et olin neile kõik kaardid kätte andnud. Watson, teil on vist õigem 
tagasi Inglismaale minna.« 

»Miks?« 

»Sest nüüdsest olen ma teile ohtlikuks kaaslaseks muutunud. Moriarty elutöö on 
hävitatud. Kui ta Londonisse tagasi läheb, on ta kadunud mees. Kui ma tema iseloomu 
õigesti olen mõistnud, tahab ta mulle kätte maksta. Ta ütles seda juba ka meie lühikese 
vestluse käigus, ning mulle tundub, et ta mõtles seda tõsiselt. Soovitan teil tõepoolest 
uuesti haigeid ravima minna.« 

Säärane palve ei saanud kuidagi mõjuda minule, kes ma ei olnud mitte ainult ammune 
kaaslane, vaid ka vana sõber. Me istusime ja vaidlesime pool tundi Stras-bourgis salle-ä- 
manger's, kuid jätkasime samal õhtul oma rännakut ning olime peagi teel Genfi poole. 

Matkasime terve meeldiva nädala Rhõne'i orus, keerasime siis Leukis kõrvale, läksime 
üle ikka veel paksu lume all oleva Gemmi kuru ning Iterlakeni kaudu Meiringenisse. 
See oli ilus rännak, orgudes kevadine õrn rohelus, meie kohal talve neitsilik valevus, kuid 
mulle oli selge, et Holmes ei unustanud kunagi hetkekski tema kohal kummuvat varju. 
Nii kodustes Alpi külades kui ka üksildastes mäekurudes mõistsin ma tema pilguheitest ja 
iga mööduva näo tähelepanelikust uurimisest, et ta ei uskunud hetkekski, nagu võiksime 
ükskõik kus matkates meie kannul käiva ohu eest pakku pääseda. 

Mäletan, et kord, kui me Gemmi mäekuru ületasime ning nukrailmelise Daubensee 
ääres kõndisime, pääses meist paremal mäeahelikus lahti üks kaljurünk, veeres kolinal 
alla ja plärtsatas meie taga järve. Holmes tor- 


* restoran (pr. Kk.) 

mas kohe mäeseljandikule ning uuris kõrgel mäeharjal seistes maastikku. MeieTeejuht 
kinnitas talle asjatult, et kevadel on selles paigas kivide allaveeremine täiesti tavaline 
nähtus. Holmes ei öelnud midagi, kuid ta naeratas mulle niisuguse näoga nagu inimene, 
kes arvestab kõige halvemaga. 

Ometi ei toonud kogu see valvsus kaasa masendust. Vastupidi, ma ei olnud Holmesi 
kunagi varem nii ülevoolavalt rõõmsas tujus näinud. Ta kinnitas üha uuesti, et kui 
ühiskond vabaneks professor Moriartyst, oleks Holmes valmis meelsasti omagi karjääri 
lõpetama. 

»Ma võin ilmselt öelda isegi seda, Watson, et ma ei ole päris asjatult elanud, « täheldas 
ta. »Kui minu elu täna lõpeks, võiksin ma eelnevat siiski rahulikul meelel vaagida. Mina 
olen Londoni õhu puhtamaks teinud. Ma ei tea, et ma oleksin rohkem kui tuhande 
juhtumi lahendamisel kunagi oma võimeid kurjategija heaks kasutanud. Viimasel ajal on 


mul olnud kiusatus tegelda pigem looduse mõistatustega kui nende pail ju pealis- 
kaudsemate probleemidega, millega meid on õnnistanud see võlts ühiskond. Teie 
mälestused, Watson, pannakse lõplikult kirja päeval, mil ma saavutan oma karjääri tipu, 
kui püüan kinni või hävitan Euroopa kõige võimekama ja ohtlikuma kurjategijas 

Püüan seda vähest, mis mul veel öelda on jäänud, jutustada võimalikult lühidalt, kuid 
täpselt. See ei ole teema, millel mul meeldiks pikemalt peatuda, ometi annan ma endale 
aru, et mul on kohustus kõik üksikasjad kirja panna. 

Kolmandal mail jõudsime väikesesse Meiringeri külasse ning asusime elama 
»Englischer Hofix, mida pidas tookord Peter Steiler vanem. Meie peremees oli 
intelligentne inimene ja rääkis väga head inglise keelt, sest ta oli töötanud kolm aastat 
kelnerina Londoni »Grosvenori« hotellis. Tema soovitusel asusime neljandal mail koos 
teele, kavatsedes minna üle mägede ja veeta öö Rosenlau külas. Meile anti aga kindel 
käsk minna vaatama ka Reichenbachi koske, mis asus poolel teel mägedesse. 

See paik ajab lausa hirmu peale. Sulavast lumest paisunud veevoog paiskub 
kohutavasse kuristikku, millest kerkivad veepritsmed otsekui suits põlevast majast. 

Lõhe, millesse jõgi viskub, kujutab endast tohutut sügavikku, mida ääristavad läikivad 
süsimustad kaljud ning mis aheneb nagu vahutavaks ja kihisevaks kraatriks, mis ajab üle 
ning kihutab jõge edasi üle oma sakilise eendi. See igavesti mürinal alla langev roheka 
vee kaar ning veiklev, igavesti üles kerkiv pritsmekardin panevad oma pideva 
liikumisega ja müraga pea ringi käima. Seisime kose serval ning silmitsesime kaugel 
meie aü kaljudel vahutava vee läiget ning kuulasime koos pritsmetega kuristikust üles 
kanduvat peaaegu inimlikku ja võimsat karjet. 

Kose juurde on rada raiutud, et seda oleks võimalik täielikult näha, kuid rada lõpeb 
järsult ning rändaja peab tuldud teed tagasi minema. Hakkasime just seda tegema, kui 
nägime, et lähemale jookseb üks Šveitsi poiss, kiri näpus. Kirjal oli selle hotelli tähis, kust 
me olime äsja lahkunud, ning hotelli peremees oli selle mulle saatnud. Ilmnes, et mõni 
minut pärast meie lahkumist oli saabunud kopsutiisikuse viimases staadiumis inglanna. 
Ta oli talvitunud Davosis ning tahtis nüüd sõprade juurde Luzerni minna, kuid äkitselt oli 
tal alanud verejooks. Tal oli jäänud elada ehk ainult mõni tund, kuid talle oleks olnud 
suureks lohutuseks näha inglise arsti, ning küll oleks kena, kui ma saaksin tagasi tulla ja 
nii edasi. Steiler kinnitas mulle postskriptumis, et ta peaks minu soostumist väga suureks 
vastutulekuks, sest daam oli keeldunud Šveitsi arstist ning peremees tundis, et temal lasub 
suur vastutus. 

Säärase palve pidi täitma. Oli võimatu vastata eitavalt kaasmaalase palvele, kes oli 
võõrsil suremas. Ometi lahkusin ma Holmesist raske südamega. Lõpuks leppisime siiski 
kokku, et šveitslasest sõnumitooja jääb teejuhina ja kaaslasena Holmesi seltsi, mina aga 
lähen Mei-ringenisse tagasi. Mu sõber pidi jääma natukeseks ajaks kose juurde ning 
kõndima siis aeglaselt üle mäe Rosen-lausse, kus ma pidin temaga õhtul kohtuma. Kui 
ma pöördusin minekule, nägin, kuidas Holmes seisis, selg vastu kaljut ja käsivarred 
rinnal risti, vahtimas vete-möllu. See. oli viimane kord, mil mulle oli saatusest määratud 
teda selles ilmas näha. 

Kui ma olin juba peaaegu mäe alla jõudnud, heitsin ma pilgu tagasi. Võimatu oli koske 
näha, kuid ma nägin looklevat teed, mis viis üle mäeseljandiku kose poole. 

Mäletan, et mööda seda teed kõndis väga kiiresti üks mees. 


Nägin, kuidas tema must kogu rohelisel taustal selgesti välja joonistus. Panin tähele, kui 
energiliselt ta sammus, aga ta kadus mu mõtteist niipea, kui ma oma ülesannet täitma 
tõttasin. 

Mul kulus Meiringenisse jõudmiseks natuke üle tunni. Vana Steiler seisis hotelli 
verandal. 

»Noh, « ütlesin ma lähemale kiirustades, »loodetavasti ei ole tal halvem hakanud?« 

Üle Steileri näo libises üllatusvari, ning kui tema kulmud kerkima hakkasid, ähvardas 
mul süda rinnus seisma jääda. 

»Kas teie kirjutasite selle?« küsisin ma kirja taskust välja tõmmates. »Kas hotellis on 
haige inglanna?« 

»Muidugi mitte!« hüüatas peremees. »Aga paberil on hotelli tähis. Ahaa, küllap kirjutas 
kirja see pikk inglane, kes tuli pisut pärast teie lahkumist. Ta ütles .. .« 

Aga ma ei oodanud enam peremehe seletusi. Hirmunult jooksin ma juba mööda 
tanumat raja poole, mida mööda ma olin alles äsja tulnud. Laskumiseks oli kulunud mul 
umbes tund. Katsusin küll kiiresti jõuda, aga tagasi Reichenbachi kose juures olin alles 
kahe tunni pärast. Holmesi alpinistikepp oli ikka veel nõjatatud vastu kaljut, kus ma 
temast olin lahkunud. Holmesist endast ei olnud mingit märki ning ma hõikasin teda 
asjatult. Vastuseks kostis ainult ümbritsevatelt kaljudelt tagasi põrkav mürisev kaja. 

Selle alpinistikepi nägemisest läkski mul südame alt külmaks ja hakkas paha. Järelikult 
ei olnud Holmes Rosenlausse läinud. Ta oli jäänud sellele kolme jala laiusele rajale, mille 
ühes servas kõrgus sile sein ja teises servas haigutas kuristik, kuni vaenlane oli talle järele 
jõudnud. Noor šveitslane oli samuti kadunud. Ilmselt oli ta Moriarty käsilane ning ta oli 
Holmesi ja tema vaenlase kahekesi jätnud. Mis oli aga juhtunud siis? Kes võis öelda, mis 
oli juhtunud siis? 

Seisin mõne hetke ja püüdsin end koguda, sest juhtunu kogu õudus oli mind oimetuks 
teinud. Siis hakkasin ma meenutama Holmesi enda meetodeid ja katsusin neid selle 
tragöödia mõistmisel rakendada. Paraku osutus see liigagi lihtsaks. Me ei olnud vesteldes 
raja lõpuni läinud ning alpinistikepp märgistaski kohta, kus me 

olime seisnud. Lakkamatult langevad pritsmed hoiavad tumeda mulla pidevalt pehme 
ning sellel oleksid näha isegi linnu jäljed. Raja kaugemas otsas olid selgelt näha kahed 
jäljed, mis mõlemad minu juurest eemale viisid. Kumbki jäljepaar ei pöördunud tagasi. 
Mõne jardi kaugusel raja lõpust oli maapind poriseks trambitud ning kuristikuserva 
ääristavad põldmurakad ja sõnajalad olid räsitud ja lõhutud. Laskusin kõhuli ja piilusin 
veeprits-meist läbi üle kaljuserva alla. Hakkas juba hämarduma ning mu silm seletas 
ainult siin-seal niiskusest läikivaid musti kaljuseinu ning kaugel all sügaviku põhjas 
vahutava vee sädelust. Hõikasin, kuid mu kõrvu kostis üksnes seesama peaaegu 
inimhäälne kose karje. 

Mulle oli aga siiski saatusest määratud saada oma sõbralt ja kaaslaselt viimane tervitus. 
Ütlesin juba, et Holmesi alpinistikepp oli nõjatatud rajale eenduva kalju vastu. Selle kalju 
peal hakkas mulle silma midagi kiiskavat, kobasin käega ning leidsin hõbeportsigari, 
mida mu sõber endaga alati kaasas kandis. Kui ma selle pihku võtsin, liugles kaljult maha 
paberinutsakas, millel port-sigar oli lebanud. Selgus, et tegemist oli kolme kokkumurtud 
ja mulle adresseeritud paberilehega, mis oli rebitud Holmesi märkmikust. Temale 
iseloomulikul kombel oli pöördumine niisama täpne ja käekiri niisama kindel ja selge, 
otsekui oleks kiri kirjutatud tema kabinetis. 


Kulla Watson! (oli kirjas öeldud) Ma kirjutan Teile mõne sõna tänu härra Moriarty 
vastutulelikkusele, kes ootab, millal ma saan rääkida selgeks meievahelised 
tüliküsimused. Ta selgitas mulle lühidalt, kuidas tal õnnestus Inglise politseid vältida ja 
end meie sammudega kursis hoida. Tema jutt üksnes kinnitas väga head arvamust, mis 
mul oli tema võimetest kujunenud. Mul on meeldiv mõelda, et olen võimeline ühiskonna 
temast vabastama, kuigi kardan, et olen sunnitud sealjuures põhjustama muret oma 
sõpradele ja eriti Teile, kulla Watson. Olen Teile siiski juba seletanud, et mu karjäär oli 
igal juhul teatud kriisi sattunud ning et selline lõpp meeldiks mulle kindlasti kõige enam. 
Kui nüüd päris aus olla, siis pean Teile tunnistama, et olin veendunud, et kiri 
Meiringenist oli lihtsalt trikk, ning lubasin Teil lahkuda, uskudes, et midagi niisugust 


just järgnebki. Öelge inspektor Pattersonile, et dokumendid, mida ta vajalik jõugu 
süüdimõistmise saavutamiseks, on M-iga tähistatud sahtlis sinises ümbrikus, mille peale 
on kirjutatud »Moriarty<. Oma varanduse suhtes tegin ma korraldused enne Inglismaalt 
lahkumist ning parandasin kõik oma vennale MYcroftile. Palun tervitage minu poolt 
proua Watsonit ning jääge kõige südamlikumalt hüvasti. 

Siiralt Teie 

SHERLOCK HOLMES 


Piisab mõnest sõnast, et ülejäänu kirja panna. Asja tundvate meeste sõnade järgi pole 
mingit kahtlust, et kahe mehe võitlus lõppes, nagu oli ilmselt säärases olukorras 
ainuvõimalik, sellega, et nad kukkusid teineteisest kinni hoides kuristikku. Kõik katsed 
surnukehi leida nurjusid, ning selles kohutavas veekeerises ja kihisevas aurukatlas 
lebavad nüüd igavesti oma põlvkonna kõige ohtlikum kurjategija ning köige vahvam 
seaduse eest võitleja. Šveitsi nooruk ei ilmunudki enam välja ning kahtlemata oli 
tegemist ühega paljudest Moriarty käsilastest. Mis puutub kurjategijate jõugusse, siis 
ilmselt mäletab üldsus veel, kui põhjalikult paljastas Holmesi kogutud informatsioon 
nende organisatsiooni tegevust ning kui põhjalikult surnud mehe käsi neid nuhtles. 
Kohtuprotsessi käigus selgus nii mõnigi üksikasi ka jõugu hirmsa juhi kohta, ning kui ma 
olen nüüd olnud sunnitud temast kogu tõe ära rääkima, siis on seda mõtlematult 
põhjustanud need, kes püüavad tema mälestust au sisse tõsta, rünnates meest, keda ma 
pean igavesti maailma kõige paremaks ja targemaks inimeseks. 

1. TÜHJA MAJA MÕISTATUS 


1894. aasta kevadel äratas kogu Londonis huvi ja kogu nooblimas seltskonnas 
nördimust Kõrgeaulise3 Ronald Adairi mõrv, mis oli aset leidnud õige tavatutel ja 
seletamatutel asjaoludel. Uurimisel avalikuks tulnud kuriteo üksikasjad on üldsusel juba 
teada, kuid suur hulk neist vaikiti maha, sest süüdistajapoolne üleolek oii nii masendavalt 
kindel, et ei peetud vajalikuks kõiki fakte avaldada. Alles nüüd, ligemale, kümme aastat 
hiljem, on mul lubatud lisada puuduvad lülid, mis selle tähelepanuväärse ahela tervikuks 
muudavad. Juba kuritegu ise oli huvitav, kuid minu meelest oli veel põnevam too 
käsitamatu järg, millest sai minu seiklusrikka elu suurim vapustus ja üllatus. Isegi praegu, 
nii palju aega hiljem seda meenutades leian end erutusest värisemas ning tunnen taas 
äkilist rõõmu, hämmastust ja uskumatust, mis mind tookord täielikult valdas. 
Lugejaskonnale, kes on ilmutanud mõnevõrra huvi ühe väga tähelepanuväärse mehe 
mõtete ja tegude vastu, millele olen vahetevahel lasknud neil pilku heita, tahaksin öelda, 
et nad ei süüdistaks mind, nagu hoiaksin oma teadmisi endale. Oleksin nende jagamist 
pidanud oma esmaseks kohuseks, kui mind poleks takistanud tema enda kindel keeld, mis 
võeti tagasi alles eelmise kuu kolmandal päeval. 

Nagu võib arvata, olid lähedased suhted Sherlock Holmesiga tekitanud minus sügavat 
huvi kuritegevuse vastu, ning pärast tema kadumist ei jätnud ma iial igasuguseid 
ajakirjanduses avaldatud juhtumeid hoolikalt läbi uurimata. Ma isegi proovisin oma 
eralõbuks korduvalt kasutada tema meetodeid nende lahendamiseks, kuigi mitte eriti 
edukalt. Ükski neist ei äratanud minus 

5 

aga nii suurt huvi kui Ronald Adairi tragöödia. Vandemeeste kohus langetas otsuse 
»tundmatu isiku või isikute poolt toime pandud tahtlik tapmine«. Selle aluseks olnud 
tunnistusi lugedes mõistsin selgemini kui kunagi varem, milline kaotus oli Sherlock 
Holmesi surmaga ühiskonnale osaks saanud. Tollel kummalisel lool oli tahke, mis olek- 
sid teda kindlasti eriliselt paelunud, ning politsei jõupingutusi oleks asendanud või 
õigemini ennetanud Euroopa kõige väljapaistvama kriminaaluurija treenitud vaatlus- 
võime ja erk mõistus. Haigeid külastades tegelesin kogu päeva mõttes selle juhtumiga 
ega leidnud seletust, mis oleks mind rahuldanud. Riskides juba tuntud lugu ümber 
jutustada, toon siinkohal uuesti ära faktid, mis eeluurimise lõpul teatavaks said. 

Kõrgeauline Ronald Adair oli Maynoothi krahvi, ühe Austraalia koloonia tookordse 
kuberneri teine poeg. Adairi ema oli tulnud Austraaliast Inglismaale, et lasta kaed 
opereerida, ning elas koos poja Ronaldi ja tütre Hildaga Park Lane'il majas nr. 427. 
Noored liikusid parimas seltskonnas — niipalju kui teada, polnud neil vaenlasi ega erilisi 
pahesid. Ronald oli olnud kihlatud preili Edith WoodleY'ga Carstairsist, kuid kihlus oli 
mõni kuu tagasi vastastikusel kokkuleppel katkestatud, ilma et oleks märgata olnud, et 


3Kõrgeauline - Inglise kõrgaadliku vanuselt teise järeltulija viisakus-tiitcl (tõlk.). 


see mingit kibestumist oleks jätnud. Noormehe elu kulges kitsas ja tavapärases ringis, 
sest tema kombed olid siivsad ja iseloom jahe. Ja ometi tabas seda muretut noort 
aadlimeest 30-nda märtsi õhtul kella kümne ja üheteistkümne kahekümne vahel väga 
imelik ja ootamatu surm. 

Ronald Adair armastas kaardimängu. Ta mängis pidevalt, kuid mitte kunagi nii suurte 
panuste peale, et see oleks talle kahju teinud. Ta oli Baldwini, Cavendishi ja Bagatelle'i 
kaardimänguklubi liige. Nagu ilmnes, oli ta oma surmapäeval pärast õhtusööki viimati 
mainitud klubis roberi visti mänginud. Ka pärast lõunat oli ta seal mänginud. 
Mängupartnerite härra Murray, sir John Hardy ja kolonel Mõrani tunnistuste järgi olid 
nad mänginud visti ja kaardid olid üsna võrdselt jaotunud. Adair kaotas umbkaudu viis 
naela, mitte rohkem. Tal oli märkimisväärne varandus ning selline kaotus ei tähendanud 
talle midagi. Ta oli peaaegu iga päev mõnes klubis mänginud, kuid ta oli ettevaatlik ning 
tõusis tavaliselt lauast võitjana. Tunnistuste järgi oli ta koos kolonel 

Moraniga mõne nädala eest isegi võitnud Godfrey Müllerilt ja lord Balmoralilt tervelt 
nelisada kakskümmend naela korraga. Niipalju tema eeluurimisel selgunud viimase aja 
tegevuse kohta. 

Roima õhtul jõudis Adair klubist koju täpselt kell kümme. Tema ema ja õde olid ühe 
sugulase juures õhtut veetmas. Teenija tunnistas vande all, et ta kuulis, kuidas Adair 
sisenes kolmanda korruse tuppa, mida ta tavaliselt kasutas elutoana. Teenija oli seal 
kaminasse tule süüdanud, ja kuna see ajas suitsu sisse, oli ta akna lahti teinud. Toast ei 
kostnud ühtki häält kuni kella üheteistkümne kahekümneni, mil leedi Maynooth ja tema 
tütar koju tulid. Leedi Maynooth tahtis poja tuppa minna, et talle head ööd soovida. Uks 
oli lukus ning hüüetele ja koputamisele ei vastatud. Kutsuti abi ja uks murti maha. 
Õnnetu noormees leiti laua juures lamamas. Tema pea oli revolvri lõhkekuulist 
kohutavalt purustatud, kuid toast ei leitud mitte mingit relva. Laual lebas kaks 
kümnenaelast rahatähte ja mitmesse hunnikusse kuhjatud seitseteist naela kümme penni 
hõbedas ja kullas. Paberilehel, noormehe klubikaaslaste nimede kõrval olid mõned 
numbrid, millest tehti järeldus, et enne surma oli noormees püüdnud kokku arvata oma 
võite ja kaotusi kaardimängus. 

Asjaolude üksikasjaline uurimine tegi juhtumi ainult veelgi segasemaks. Esiteks ei 
teatud ühtki põhjust, miks noormees oleks pidanud ukse lukku keerama. Võimalik, et 
seda oli teinud mõrvar, kes oli hiljem toast akna kaudu põgenenud. Aken oli aga 
vähemalt kahekümne jala kõrgusel ja selle all asus õitsev krookusepeenar. Lilledel ega 
mullal polnud mingeid jälgi, samuti mitte kitsal mururibal, mis maja teest eraldas. Ilmselt 
oli noormees ise ukse kinni pannud. Aga kuidas oli surm saabunud? Mitte keegi poleks 
suutnud jälgi jätmata väljast aknani ronida. Kui oletada, et tulistatud oli läbi akna, pidi 
tegemist olema tõesti erakordse laskuriga, kelle revolvrikuul oli suutnud niisuguse 
surmava haava tekitada. Park Lane on aga elava liiklusega tänav; majast saja jardi 
kaugusel on voorimeeste peatuskoht. Keegi polnud pauku kuulnud. Ja siiski olid olemas 
surnukeha ja kuul, laiaks litsutud nagu pehme otsaga kuulid ikka, mille tekitatud haav 
ilmselt silmapilkse surma põhjustas. Niisugused olid Park Lane'i mõistatuse asjaolud. 

Veelgi keerulisemaks tegi loo motiivi täielik puudumine, sest, nagu juba öeldud, ei 
teatud noorel Adairil vaenlasi olevat ning toast ei olnud püütud ära viia raha ega 
väärtasju. 


Kogu päeva juurdlesin nende faktide üle, püüdes neid mingi teooriaga kooskõlla viia 
ning avastada seda vähima vastupanu punkti, millele vajutamisest mu vaese sõbra 
kinnituste järgi iga uurimine pidi algama. Tunnistan, et mul oli vähe edu. Õhtul jalutasin 
läbi pargi ning umbes kella kuue ajal leidsin end Park Lane'i Oxfordi tänava poolsest 
otsast. Kõnniteel seisva uudishimulike salga kõik ühele teatud aknale suunatud pilgud 
aitasid mul leida maja, mida olingi vaatama tulnud. Pikk kõhn tumedate prillidega mees, 
kelle suhtes mul oli kõva kahtlus, et ta on erariides detektiiv, püüdis mingite oletustega 
tähelepanu äratada, teised olid aga kogunenud teda kuulama. Läksin talle nii lähedale, kui 
sain, kuid tema tähelepanekud tundusid mulle absurdsed ja ma tõmbusin tusaselt kõrvale. 
Sealjuures põrkasin kokku oma selja taga seisnud eaka vigase mehega ja ajasin tal mõned 
raamatud käest maha. Mul on meeles, et neid üles korjates panin tähele pealkirja »Kust 
pärineb puude kummardamise kommes, ja pidasin meest mõneks vaeseks bibliofiiliks, 
kelle amet või harrastus on haruldaste raamatute kogumine. Püüdsin juhtumi pärast 
vabandada, kuid ilmselt olid õnnetul kombel nii halvasti koheldud raamatud omaniku 
silmis väga suure väärtusega. Põlglikult mühatades keeras ta kannal ringi ning ma nägin 
tema küürus selga ja halli põskhabet rahva hulka kaduvat. 

Minu vaatlused Park Lane'il maja nr. 427 juures aitasid väga vähe kaasa mind huvitava 
probleemi lahendamisele. Maja eraldasid tänavast madal müür ja võre, vaevalt viis jalga 
kõrge. Seetõttu võis igaüks ülimalt kergesti aeda pääseda, aga kuna puudus vihmaveetoru 
või mis tahes muu vahend, mida kõige osavamgi inimene oleks võinud ülesronimiseks 
kasutada, jäi aken ikkagi täiesti kättesaamatuks. Kõndisin tagasi Kensing-toni, veel 
rohkem segaduses kui enne. Ma polnud saanud veel viit minutitki oma kabinetis olla, kui 
toatüdruk tuli ütlema, et keegi soovib mind näha. Minu hämmastuseks polnud see keegi 
muu kui seesama veider vana raamatukoguja, terav krimpsus nägu hallide juuste 

raamistusest piilumas ja vähemalt tosin temale nii kallihinnalist köidet parema kaenla 
alla surutud. 

»Ma vist üllatasin teid oma siiatulekuga?« kraaksus ta kummalisel häälal. 

Tunnistasin, et nii see on. 

»Nojah, ega ma päris südametunnistuseta ka ei ole, ja kui ma teile järele komberdades 
nägin teid siia majja tulemas, mõtlesin endamisi, et astun õige korraks lahke härra juurde 
sisse ja ütlen talle, et kui ma olingi natuke tõreda moega, ei mõelnud ma sellega midagi 
halba ja olen talle väga tänulik, et ta mu raamatud üles korjas.« 

»Mis te tühjast tüli teete,« ütlesin ma. »Tohin ma küsida, kuidas te üldse teadsite, kes 
ma olen?« 

»Noh, kui ma tohin nii öelda, me oleme ju naabrid, mu väikese raamatupoe leiate 
Church Streeti nurgalt, ja ma võin kinnitada, et olete seal alati teretulnud. Võibolla 
kogute teiegi raamatuid. Siin on »Inglismaa linnudx ja »Catullusx ja »Püha sõda« — kõik 
puha kasulik kaup. Viie köitega saaksitegi parajasti täita tühiku seal teisel riiulil. Seal on 
justkui midagi puudu, eks ole?« 

Pöörasin pead, et vaadata selja taga olevat raamaturiiulit. Kui ma jälle tagasi keerasin, 
naeratas mulle üle mu töölaua vastu Sherlock Holmes. Kargasin toolilt püsti, vahtisin 
teda mõne hetke täielikus hämmastuses, ja siis ilmselt minestasin esimest ja viimast 
korda elus. Igatahes keerles mul silmade ees hall udu, ning kui see hajuma hakkas, 
leidsin, et mu krae oli lahti nööbitud ja mu huultel oli brändi kirbe järelmaik. 

Holmes kummardus mu tooli kohale, lapik pudel käes. 


»Kulla Watson,< lausus unustamatu hääl, »palun tuhat korda vabandust. Mul polnud 
aimugi, et see teile niimoodi mõjub. « 

Haarasin tal käest kinni. 

»Holmes!« hüüdsin ma, »olete see tõesti teie? Kas te olete tõepoolest elus? On see 
võimalik, et teil õnnestus sellest kohutavast kuristikust välja ronida?« 

»Pidage kinni, « ütles ta. »Kas te olete päris kindel, et praegu on mõistlik seda kõike 
meenutama hakata? Olen oma liiga dramaatilise taasilmumisega teile tõsise vapustuse 
tekitanud.« 

»Kõik on korras, Holmes, kuid tõepoolest, suudan vaevu oma silmi uskuda. Helde 
taevas! Mõelda vaid, et teie — just teie — seisate mu töötoas.« Uuesti haarasin 

tal varrukast kinni ja tundsin selle all kõhna soonilist käsivart. »No vaim te igatahes ei 
ole,« ütlesin ma. »Kulla sõber, ma olen pööraselt rõõmus teid nähes. Istuge ja rääkige 
ometi, kuidas te sellest õudsest kuristikust eluga välja pääsesite.« 

Holmes võttis mu vastas istet ja pani oma endisel hooletul viisil sigareti põlema. 
Raamatukaupmehe kulunud kuub oli tal seljas, kuid selle isiku ülejäänud osad lebasid 
hallide juuste ja vanade raamatute kuhilana laual. Holmes nägi välja isegi kõhnem ja 
terasem kui vanasti, kuid tema kullinäol oli mingi surnukahvatu jume, millest ma 
järeldasin, et ta pole viimasel ajal just tervislikku elu elanud. 

»Küll on mõnus end sirutada, Watson,« ütles ta. »Ega see ei ole naljaasi, kui pikk mees 
peab tundide kaupa terve jala võrra lühemana paistma. Nõnda, armas sõber, kui ma tohin 
teilt abi paluda, on meil seoses nende seletustega täna öösel hulk rasket ja ohtlikku tööd 
ees. Oleks ehk parem, kui seletaksin teile oma olukorda pärast selle töö lõpetamist.« 

»Olen uudishimust lõhkemas. Meelsamini kuulaksin kohe.« 

»Kas tulete öösel minuga kaasa?« »Millal ja kuhu iganes soovite.« 

»Tõepoolest, just nagu vanasti. Meil on aega enne minemahakkamist isegi õhtust süüa. 
Nojah, niisiis see kuristik. Mul polnud mingeid tõsiseid raskusi sealt väljapääsemisega sel 
lihtsal põhjusel, et ma sinna ei kukku-nudki.« 

»Ei kukkunud?« 

»Ei kukkunud jah. Mu kiri teile oli küll täiesti ehtne. Kui nägin kadunud professor 
Moriarty üsnagi kurjakuulutavat kogu seismas kitsal rajal, olin päris kindel, et mu päevad 
on loetud. Lugesin tema hallidest silmadest vankumatut otsusekindlust. Seetõttu 
vahetasin temaga mõne repliigi ja sain temalt lahke loa kirjutada see lühike kirjake, mille 
te hiljem leidsite. Jätsin selle oma portsigari ja kepi juurde ning kõndisin mööda jalgrada 
edasi, Moriarty kogu aeg kannul. Raja lõppu jõudes keerasin ringi ja asusin kaitsele. 
Moriarty ei haaranud relva, vaid sööstis mulle kallale ja kahmas mul oma pikkade kätega 
ümbert kinni. Teades, et tema enda mäng on läbi, tahtis ta ainult mulle kätte maksta. 
Vankusime koos 

järsaku servale. Mul on mõningaid teadmisi jaapani maadlusviisist baritsust, mis mulle 
mitmel korral väga kasulikuks on osutunud. Libisesin tema haardest välja. Viivu püsis ta 
hullunult rabeldes, kisendades ja kätega vehkides kaljuserval. Kõigist pingutustest 
hoolimata ei suutnud ta aga tasakaalu säilitada ja kukkus üle ääre. Alla vaadates jälgisin 
tükk aega tema langemist. Siis riivas ta kaljuserva, põrkas selle vastu ja plärtsatas vette.« 

Kuulasin hämmastunult seda lugu, mida Holmes sigaretti suitsetades jutustas. 


»Aga jäljed!« hüüdsin ma. »Nägin oma ihusilmaga, et mööda rada olid läinud kaks 
inimest ja kumbki polnud tagasi tulnud.« 

»See juhtus niimoodi. Niipea kui professor oli alla kukkunud, taipasin, missuguse 
erakordselt õnneliku juhuse oli saatus mulle kätte mänginud. Ma teadsin, et Moriarty 
polnud ainus, kes oli tõotanud mind tappa. Oli veel vähemalt kolm meest, kelle soov 
mulle kätte maksta oleks nende ninamehe surmaga ainult kasvanud. Kõik nad olid ülimalt 
ohtlikud. Keegi neist oleks kindlasti mu kätte saanud. Teisest küljest, kui kogu maailm 
oleks minu surmas veendunud, tunneksid mehed end vabalt, ma pääseksin neile ligi ja 
saaksin nad varem või hiljem hävitada. Siis oleks aeg teada anda, et viibin ikka veel 
elavate kirjas. Aju töötas nii kiiresti, et enne kui professor Moriarty Reichenbachi 
kuristiku põhja jõudis, oli mul plaan juba peas valmis. 

Ajasin end sirgu ja silmitsesin selja taga olevat kaljuseina. Maalilises kirjelduses, mida 
ma mõne kuu pärast suure huviga lugesin, kinnitate teie, et kaljusein oli sile. See pole 
päris õige. Seal olid õnarused ja mõni väike konarus jalgadele toeks. Kaljurünk oli nii 
kõrge, et sellest üles ronida oli ilmselt võimatu, aga ilma jälgi jätmata mööda märga rada 
tagasi minna polnud samuti võimalik. Tõsi küll, oleksin võinud saapad tagurpidi jalga 
panna, nagu olen niisugusel puhul ennegi teinud, aga kolme paari ühes suunas kulgevate 
jälgede nägemine oleks kindlasti kahtlust äratanud. Üldiselt oli ikkagi parem ronimisega 
riskida. See polnud just meeldiv, Watson. Minu all möirgas kosk. Mul pole eriti luuleline 
meelelaad, kuid ausõna, mulle tundus, nagu kuuleksin Moriarty häält sügavikust kostvat. 
Iga viga oleks võinud mulle saatuslikuks saada. Enam kui ühel korral 

arvasin, et olen kadunud, kui rohututid mul sõrmede vahelt pudenesid või jalg märgadel 
konarlikel kividel libastus. Upitasin end siiski ülespoole ja jõudsin lõpuks mitme jala 
laiusele pehme rohelise samblaga kaetud eendile, kus võisin täies rahus nähtamatuna 
pikali heita. 

Seal ma siis lamasingi, sel ajal kui teie, kulla Watson, kogu seltskonnaga parimate 
kavatsustega, kuid tulemusteta mu surma asjaolusid uurisite. 

Jõudnud viimaks vältimatule, aga täiesti ekslikule järeldusele, läksite hotelli tagasi ning 
mina jäin üksi. Olin arvanud, et mu seiklused on lõppenud, kui üks äkiline juhtum näitas, 
et mind ootab veel mõnigi üllatus. Ülalt langes hiiglasuur kivi, vuhises minust mööda, 
kukkus teerajale ning põrkas sealt sügavikku. Viivu pidasin seda juhuseks, kuid üles 
vaadates nägin tumeneva taeva taustal mehe pead ja veel üks kivi tabas kaljut minust 
umbes jala kaugusel. Oli muidugi päevselge, mida see tähendas. Moriartyl oli kaaslane. 
Samal ajal kui professor mind ründas, pidas abiline vahti — ja ainsast pilgust oli küllalt, 
et mõista, kui ohtliku mehega tegemist on. Mulle nähtamatuks jäädes oli ta olnud oma 
sõbra surma ja minu pääsemise tunnistajaks. Ta oli jäänud varitsema ning teiselt poolt 
kaljurünkale ronides püüdis saavutada seda, mis tema sõbral polnud õnnestunud. 

Ma ei kulutanud kuigi palju aega selle üle mõtisklemiseks, Watson. Jälle nägin ma 
sünget nägu üle kaljuserva vaatamas ja teadsin, et see tähendab veel üht kivi. Püüdsin 
rajale tagasi ukerdada. Ma ei usu, et rahulikumas olukorras oleksin suutnud sellega 
hakkama saada. See oli sada korda raskem kui ülesronimine. Aga mul ei olnud aega 
mõelda hädaohule, sest kui ma kätega kaljueendi küljes rippusin, vihises minust mööda 
järgmine kivi. Poolel teel libisesin, kuid jumala abiga maandusin rajal, räsitud ja verine. 
Hakkasin astuma, kõndisin ööpimeduses mägedes maha kümme miili ja olin nädal hiljem 
Firenzes, olles kindel, et mitte keegi kogu maailmas ei tea, mis minust saanud on. 


Mul oli ainult üks usaldusalune: minu vend Mycroft. Pean teie ees südamest 
vabandama, kulla Watson, aga mulle oli väga tähtis, et mind surnuks peetaks, ja te ei 
oleks kindlasti mu õnnetu lõpu kohta nii veenvat seletust kirjutanud, kui te ise poleks 
seda tõeks pidanud. 

Viimase kolme aasta jooksul olen teile kirjutamiseks mitu korda sulepea kätte võtnud, 
kuid alati oli mul hirm, et teie südamlik suhtumine minusse võiks teid ahvatleda 
ettevaatamatusele, mis mu saladuse reedaks. Sellepärast pöörasin teile täna õhtul selja, 
kui te mind tõukasite ja mu raamatud maha kukkusid, sest hetk oli ohtlik ja igasugune 
teiepoolne üllatuse või muu tunde avaldamine oleks võinud mu isikule tähelepanu 
tõmmata ning äärmiselt kahetsusväärsetele ja parandamatutele tagajärgedele viia. Mis 
puutub Mycroftisse, siis temaga pidin avameelne olema, et ma raha kätte saaksin. Lon- 
donis ei läinud asjad nii libedasti, kui olin lootnud, sest Moriarty jõugu kohtuprotsessil 
pääsesid vabadusse kaks kõige ohtlikumat liiget, minu surmavaenlast. Seetõttu reisisin 
kaks aastat Tiibetis ning lahutasin meelt Lhasa külastamise ja dalai-laama seltskonnas 
viibimisega. Võib-olla lugesite kellegi Sigersoni-nimelise norralase tähelepanuväärsetest 
uurimustest, kindlasti ei tulnud teil aga pähegi, et need teated tulid teie sõbralt. Siis 
reisisin läbi Pärsia, põikasin sisse Mekasse ning tegin lühikese, ent huvitava visiidi 
kaliifile Khartumis, mille tulemustest olen välisministeeriumile aru andnud. Jõudnud 
tagasi Prantsusmaale, uurisin mõne kuu Lõuna-Prantsusmaal Montpellier's ühes 
laboratooriumis kivi-söetõrva derivaate. Selle töö tulemusrikkalt lõpetanud ning teada 
saades, et Londonis on ainult üks mu vaenlane alles jäänud, pidin juba tagasi tulema, kui 
mind sundis veelgi kiirustama see tähelepanuväärne Park Lane'i mõistatus, mis tundus 
köitvana ning ka mu isiklike plaanide suhtes üsna paljutõotavana. Tulin otsekohe 
Londonisse, käisin Baker Streetil, viisin proua Hudsoni ägedasse hüsteeriasse ja leidsin, 
et Mycroft on säilitanud mu korteri ja asjaajamise täpselt sellisena, nagu nad alati on 
olnud. Nii juhtuski, kulla Watson, et täna kell kaks leidsin end vanast tugitoolist oma 
endises toas, soovides vaid, et võiksin näha oma ustavat sõpra Wat-sonit teises tugitoolis, 
mille ehteks ta nii sageli on olnud.« 

Niisugune oli siis põnev lugu, mida ma sel aprilli-õhtul kuulsin — lugu, mis oleks 
mulle tundunud täielikult uskumatu, kui seda poleks kinnitanud mu oma silme ees seisev 
pikk kõhetu kogu ja terane innukas nägu, mida ma polnud enam lootnudki näha. Holmes 
oli mingil 

13 


moel teada saanud mu enese kurvast kaotusest ja väljendas kaastunnet pigem käitumise 
kui sõnadega. »Töö on parim rohi kurbuse vastu, kulla Watson,< ütles ta, »ja täna ööseks 
on mul pakkuda tööd, mille edukast lõpuleviimisest piisab, et õigustada meie olemasolu 
siin maa peal.« 

Asjatult palusin, et ta mulle rohkem räägiks, hommikuks olete üleliigagi kuulnud ja 
näinud,« vastas ta. »Meil on viimased kolm aastat vaja läbi arutada. Seega peaks meil 
tegevust jätkuma kuni kella poole kümneni, mil me alustame põnevat seiklust tühjas 
majas. « 

Kui leidsin end määratud tunnil, revolver taskus ja süda seikluse eelaimusest 
võbisemas, Holmesi kõrval troskas istumas, tundsin end tõesti nagu vanal heal ajal. Kui 
tänavalaternate valgus tema karmidele näojoontele langes, nägin, et ta kulmud on 


mõtlikult kipras ja kitsad huuled kokku surutud. Ma ei teadnud, missugust metslooma me 
kuritegeliku Londoni pimedas džunglis jahtima asume, kuid meisterküti olekust võis 
kindlalt järeldada, et ettevõtmine on äärmiselt tõsine, sest sardooniline naeratus, mis aeg- 
ajalt tema askeetlikust tõsidusest läbi murdis, ei tõotanud meie otsingute objekti jaoks 
midagi head. 

Olin arvanud, et suundume Baker Streetile, kuid Holmes peatas voorimehe Cavendish 
Sguare'i nurgal. Panin tähele, et maha astudes heitis ta läbitungiva pilgu vasakule ja 
paremale ning igal järgmisel tänavanurgal kontrollis ta hoolikalt, kas meid ei jälgita. 
Meie teekond oli tõesti ainulaadne. Holmes tundis Londoni vähekäidavaid kohti 
erakordselt hästi ning praegugi läbis ta kiirel kindlal sammul endisi majapidamis- ja 
tallihoove, mille olemasolust mul polnud iial aimu olnud. Viimaks jõudsime välja vanade 
süngete majade vahel looklevale kitsukesele teele, mis viis meid Manchester Streetile ja 
sealt Blandford Streetile. Siin pöördus Holmes vilkalt kitsasse vahekäiku, läks puuvärava 
kaudu mahajäetud hoovi ning keeras siis võtmega lahti ühe maja tagaukse. Läksime koos 
sisse ja ta pani ukse meie järel kinni. 

Sees oli kottpime, kuid taipasin kohe, et tegemist on tühja majaga. Meie jalgade all 
kriiksus ja krigises paljas laudpõrand ning mu väljasirutatud käsi puudutas seina, millelt 
tapeet ribadena alla rippus. Holmesi külmad sõrmed sulgusid mu randme ümber ja 
juhtisid mind mööda 

pikka koridori edasi, kuni nägin ähmast valgust paistmas läbi tuhmi ukseakna. Siin 
pöördus Holmes äkitselt paremale ja me leidsime end suurest tühjast nelinurksest toast, 
mille seinte ääres lebasid sügavad varjud, kuid keskpaika valgustas vaevaliselt 
tänavalaternate kuma. Läheduses polnud ühtki lampi ja aken oli kaetud paksu tolmuga, 
nii et me suutsime hädavaevu teineteise kogu eraldad?.. Kaaslane pani käe mulle õlale ja 
lähendas suu minu kõrvale. 

»Kas te teate, kus me oleme?« sosistas ta. »See peaks olema Baker Street,« vastasin, 
püüdes läbi räpase akna välja piiluda. 

»Täiesti õige. Me oleme Camden House'is, meie endise elukoha vastas.« »Aga miks me 
siin oleme?« 

»Sest siit avaneb suurepärane vaade sellele maalilisele ehitusele. Kulla Watson, palun 
minge hästi ettevaatlikult aknale pisut lähemale ja vaadake siis üles meie endise korteri 
poole, kust nii paljud meie seiklused alguse said. Vaatame, kas ma suudan teid pärast 
kolmeaastast eemalolekut veel imestama panna.« 

Astusin ettevaatlikult akna alla ja vaatasin üle tänava tuttavat akent. Kui ma seda 
silmasin, ahmisin hämmastusest õhku ja hüüatasin üllatunult. Kardin oli ette tõmmatud ja 
toas põles ere lamp. Akna helendavale nelinurgale joonistus selgelt toolil istuva mehe 
must siluett. Võimatu oli mitte ära tunda seda hoiakut, kantis õlgu, pea selgeid piirjooni. 
Nägu oli profiilis ning mõju oli sama nagu neil mustast paberist välja lõigatud raamitud 
siluettidel, mida meie vanaemad armastasid seintele riputada. Seal istus Holmesi täpne 
koopia. Olin nii hämmastunud, et püüdsin käega katsudes kindlaks teha, kas mees ise 
seisab ikka mu kõrval. Holmes vappus vaiksest naerust. 

»Noh?« küsis ta. 

»Helde taevas!« hüüdsin ma. »Lausa imetlusväärne! « 

»Loodan, et »ei pane aastad närtsima, ei koiku 


mu kestev vahelduvus harjumuses, «4 sõnas Holmes, ning ma kuulsin tema hääles 
rõõmu ja uhkust, mida tunneb kunstnik oma loomingu üle. »Eks ole üsna minu moodi?« 

»Oleksin valmis vanduma, et see olete teie.« 

»Teostuse au kuulub monsieur Oscar Meunierie Grenoble'ist, kellel kulus mitu päeva 
selle voolimiseks. See on vahast rinnakuju. Ülejäänu korraldasin ma ise täna pärastlõunal 
oma külaskäigu ajal Baker Streetile.« 

»Aga milleks ?« 

»Selleks, kulla Watson, et mul olid tungivad põhjused jätta teatud isikutele mulje, et ma 
olen seal, kui ma tegelikult olen hoopis mujal.« 

»Te siis arvasite, et korterit valvatakse?« 

»Ma teadsin, et seda valvatakse.« 

»Kes valvas ?« 

»Mu vanad vaenlased, Watson. Kenake kamp, kelle ninamees lamab Reichenbachi kose 
põhjas. Pidage meeles, et nemad ja ainult nemad teadsid, et ma elus olen. Nad olid 
kindlad, et varem või hiljem tulen ma oma korterisse tagasi. Nad valvasid seda pidevalt 
ning täna hommikul nägidki nad mind saabuvat.« 

»Kuidas te seda teate?« 

»Kui ma aknast välja vaatasin, tundsin ära nende vahimehe. Ta on üsna kahjutu tüüp 
nimega Parker, erialalt kägistaja, mängib tähelepanuväärselt hästi parmu-pilli. Tema pole 
üldse tähtis. Mind tegi aga väga murelikuks tema taga seisev kurjakuulutav kuju, 
Moriarty südamesõber, sama mees, kes mind kaljult kividega pildus, Londoni kõige 
ohtlikum ja salakavalam kurjategija. See mees mind täna taga ajabki, Watson, ja ta ei 
aimagi, et hoopis meie ajame teda taga.« 

Järk-järgult said mu sõbra plaanid ilmsiks. Meie soodsast peidupaigast võis valvata 
valvajaid ning jälitada jälitajaid. Nurgeline vari seal ülal oli sööt ja meie olime kütid. 
Seisime vaikselt pimeduses ja jälgisime meie eest mööduvaid kogusid. Holmes oli sõnatu 
ja liikumatu, kuid ma tajusin tema erksat pingulolekut ning ta vahtis tähelepanelikult 
möödujate voolu. Oli kõle ja tormine õhtu ning pikal tänaval vilistas läbilõikav tuul. Palju 
inimesi, enamasti sallidesse ja mantlitesse mähitud, vooris edasi-tagasi. Paaril korral näis 
mulle, et olin mõnda kogu juba näinud. Eriti panin tähele kaht meest, kes kaugemal maja 
ukseorvas tuule eest varju paistsid otsivat. Püüdsin oma kaaslase tähelepanu neile juhtida, 
kuid ta turtsatas kannatamatult ja jätkas tänava silmaspidamist. Vahetevahel tammus ta 
paigal ning tema sõr- 

med trummeldasid läbematult vastu seina. Ilmselt haarasid teda kahtlused, sest kõik ei 
läinud päris tema plaanide ja lootuste kohaselt. Viimaks, kui lähenes kesköö ja tänav jäi 
järjest tühjemaks, hakkas ta silmatorkavalt ärritatuna toas edasi-tagasi kõndima. Pidin 
talle juba midagi ütlema, kui tõstsin pilgu valgustatud aknale, ja sain peaaegu niisama 
suure üllatuse osaliseks kui enne. 

»Vari on end liigutanud!« hüüdsin ma. Tõepoolest, meie poole ei olnud enam pööratud 
profiil, vaid kukal. . Kolm aastat polnud Holmesi igatahes leebemaks ja teiste inimeste 
taipamatuse suhtes kannatlikumaks teinud. 

»Loomulikult on ta liigutanud,« ütles ta. »Olen ma siis säärane naeruväärne käpard, 
Watson, et sätin üles ilmselge mannekeeni ja loodan sellega petta kõige valvsamaid mehi 


4Shakespeare, «Antonius ja Kleopatra« (parafr.). Tõlk. G. Meri. 


Euroopas? Oleme siin olnud kaks tundi ja selle aja jooksul on proua Hudson kuju asendit 
muutnud kaheksa korda ehk korra iga veerand tunni jooksul. Ta liigutab seda teiselt 
poolt, nii et tema enda varju pole näha. Ahaa!« Erutusest hingas Holmes kähinal. Ähma- 
ses valguses nägin, et ta oli kaela välja sirutanud ja kogu tema keha oli pingsast 
tähelepanust jäigaks tõmbunud. Tänav oli täiesti tühi. Need kaks meest võisid ikka veel 
ukseavas varitseda, kuid ma ei näinud neid enam. Kõik oli vaikne ja pime, välja arvatud 
meie ees olev erekollane nelinurk selle keskel paistva musta koguga. Täielikus vaikuses 
kostis jälle vaevu kuuldavalt tugevat varjatud erutust reetev kähisev hingetõmme. Hetk 
hiljem tõmbas Holmes mu toa kõige pimedamasse nurka ja ma tundsin tema hoiatavat 
kätt oma suul. Minusse klammerdunud sõrmed värisesid. Kunagi enne polnud ma näinud 
oma Sõpra nii suures ärevuses, kuigi pime tänav meie ees laius ikka veel üksildasena ja 
tühjana. 

Äkitselt tajusin aga seda, mida Holmesi erksamad meeled olid juba varem vastu 
võtnud. Mu kõrvu kostis tasane hiiliv heli, mitte Baker Streetilt, vaid meile peidupaigaks 
oleva maja tagumisest osast. Üks uks avanes ja sulgus. Hetk hiljem kostsid koridorist 
vargsed sammud — sammud, mis kõmasid õõnsalt läbi tühja maja, kuigi püüti astuda 
tasa. Holmes tõmbus seina ääres kössi ja revolvrit haarates tegin mina sedasama. Häma- 

russe piiludes nägin ähmast mehe siluetti, mis oli varjundi võrra tumedam kui avatud 
ukse must nelinurk. Mees peatus hetkeks ja hiilis siis ähvardavalt küürutades tuppa. Ta 
oli jõudnud meist kolme jala kaugusele ja ma olin juba rünnakuks valmistudes pingule 
tõmbunud, kui taipasin, et mehel pole meie sealolekust aimugi. Ta möödus meist vargsi 
ja tõstis akent väga vaikselt poole jala võrra. Kui ta tekkinud avause kohale kummardus, 
langes tänavavalgus, mida tolmune klaas enam ei tuhmistanud, talle otse näkku. Mees 
paistis olevat erutuse tõttu arust ära. Tema silmad hiilgasid kui tähed ja tema nägu 
tõmbles kramplikult. See oli kitsa silmatorkava nina, kõrge palja lauba ja kohevate 
halliseguste vurrudega eakas mees. Torukübar oli tal kuklasse lükatud ning mantli lahtiste 
hõlmade vahelt valendas õhtuülikonna särgi rinnaesine. Tema nägu oli kõhn ja tõmmu, 
lõhestatud sügavatest karmidest joontest. Käes hoidis ta midagi, mis paistis olevat kepp, 
aga kui ta selle maha pani, kostis metalne kõlin. Siis tõmbas ta mantlitaskust mingi suure 
eseme ning alustas toimingut, mis lõppes valju terava kolksuga, nagu oleks vedru või polt 
kohale langenud. Ikka veel põlvitades kummardus ta ette ning vajutas kogu jõu ja 
raskusega mingile kangile, mille järel kuuldus pikk vihisev, krigisev heli, mis omakorda 
lõppes jõulise plaksuga. Siis ajas mees end sirgu ja ma nägin, et ta hoidis käes imeliku 
moonutatud päraga püssi. Ta avas selle luku, pani midagi sinna sisse ja plõksatas luku 
kinni. Seejärel asetas ta küürutades toru otsa lahtise akna lauale ja ma nägin, kuidas ta 
pikad vurrud üle püssilae rippusid ning ta silm sihtimisel läikis. Kui ta püssipära 
mugavamalt õlale asetas, kuulsin kerget rahuldusohet ning nägin sihiku otsal selgesti 
imetlusväärset märklauda, musta mehekogu kollasel taustal. Hetke jooksul püsis ta 
jäigana ja liikumatuna. Siis vajutas ta sõrm kõvemini päästikule. Kõlas kummaline vali 
vuhin ja puruneva klaasi aeglane hõbedane klirin. Samal hetkel hüppas Holmes nagu 
tiiger laskurile selga ja paiskas ta pikali. Silmapilk oli mees uuesti jalul ja haaras 
Holmesil krampliku jõuga kõrist, kuid ma lõin talle püstolipäraga pähe ning ta kukkus 
uuesti põrandale. Langesin talle otsa, ja kuni ma teda kinni hoidsin, puhus mu kaaslane 
läbilõikavalt vilet. Kõnniteelt kostis jooksvate jalgade müdinat ja kaks vormirõivais 

18 


konstaablit koos ühe erariides detektiiviga tormasid eesuksest tuppa. 

»Kas see olete teie, Lestrade?« küsis Holmes. 

»Jah, härra Holmes. Otsustasin ise kohale tulla. Rõõm teid jälle Londonis näha, sir.« 

»Arvasin, et vajate pisut abiväge. Kolm avastamata mõrva aasta jooksul ei kõlba 
kuhugi, Lestrade. Molesey looga läks teil küll vähem — tahtsin öelda, et teil läks ju üsna 
hästi.« 

Olime kõik püsti tõusnud, meie raskelt hingeldav vang kahe turske konstaabli vahel. 
Juba oli tänavale kogunenud möödujaid. Holmes astus akna juurde, pani selle kinni ja 
tõmbas katte alla. Lestrade oli toonud kaks küünalt ja politseinikud olid oma laternatelt 
katted ära võtnud. Viimaks sain vangi korralikult silmitseda. 

See oli tohutult jõuline ja siiski kurjakuulutav nägu, mis meie poole pöördus. Tal oli 
filosoofi laup ja tundeinimese lõug, niisiis olid tal alguses olnud võrdsed eeldused nii 
heaks kui ka halvaks. Ent polnud võimalik vaadata tema lotendavate küüniliste laugudega 
kurje siniseid silmi, agressiivselt esile tungivat nina ja ähvardavat sügavate vagudega 
laupa, märkamata looduse ilmselget hoiatust. Meist ei teinud ta väljagi, kuid ta pilk oli 
kiindunud Holmesisse ilmega, milles segunesid võrdselt vihkamine ja hämmastus. »On 
aga saatan!« pomises ta kogu aeg. »On aga igavene kaval saatan!« 

»Ah, kolonel!« lausus Holmes oma kortsus kraed siludes, »»armunud saavad lõpuks 
ikka kokkux, nagu ühes vanas näidendis öeldakse. Ma ei olegi teid vist kohanud pärast 
seda, kui austasite mind oma tähelepanuavaldustega tollel kaljunukil Reichenbachi kose 
kohal.« 

Kolonel jõllitas ikka veel mu sõpra nagu äratehtud. »On aga osav, kaval saatan!« oli 
kõik, mis ta suutis öelda. 

»Ma pole teid veel tutvustanudki,« sõnas Holmes. »Härrased, see on kolonel Moran, 
kunagine Tema Majesteedi sõdur India armees ja parim suurulukite kütt, kes meie 
impeeriumi idaosas eales on tegutsenud. Ega ma ei eksi, kolonel, kui ütlen, et rohkem kui 
teie pole keegi tiigreid lasknud ?« 

Raevunud vana mees ei vastanud, vaid põrnitses ikka veel mu kaaslast. Metsiku pilgu ja 
turris vurrudega oli ta ise parajalt tiigri moodi. 

»Ime küll, et mu algeline manööver suutis petta niisugust vana shikarit5,« sõnas 
Holmes. »See trikk peaks ju teile nii tuntud olema. Kas te ise pole siis kunagi sidunud 
kitsetalle puu külge, varitsenud püssiga seal ligidal ja oodanud, et sööt tiigri kohale 
meelitaks? See tühi maja on minu puu, ja teie olete mu tiiger. Teil on ka tõenäoliselt 
olnud teisi püsse juhuks, kui ilmub mitu tiigrit või, mis väga ebatõenäoline, kui te mööda 
peaksite laskma. Need,« viipas Holmes meestele enda ümber, »on minu tagavarapüssid. 
Täpselt sama lugu.« 

Kolonel Moran hüppas raevunult möiratades ettepoole, aga konstaablid hoidsid teda 
kinni. Viha mehe näol oli õudne vaadata. 

»Tunnistan, et te valmistasite mulle väikese üllatuse,« lausus Holmes. »Ma ei osanud 
arvata, et te seda tühja maja ning mugavat tänavapoolset akent ise kasutate. Oletasin, et 
tegutsete tänaval, kus mu sõber Lestrade ja ta tublimad mehed teid ootasid. Kui see erand 
välja arvata, on kõik läinud nii, nagu ma lootsin.« 

Kolonel Moran pöördus politseiniku poole. 


SShikari - kütt, jahimees (anglo-ind.) 


»Võib-olla teil ongi põhjust mind arreteerida, ütles ta, »kuid igatahes ei tohiks te lasta 
mul taluda selle isiku mõnitusi. Kui ma olen seaduse kätes, siis tehke ka seaduse järgi.« 

»Nojah, see on üsna mõistlik,« arvas Lestrade. »Ega teil enam midagi öelda ei ole, enne 
kui te minema hakkate, härra Holmes?« 

Holmes oli võimsa õhupüssi põrandalt üles tõstnud ja uuris selle mehhanismi. 

»Imetlusväärne ja ainulaadne relv,« sõnas ta, »ei tee häält ning on tohutu jõuga; ma 
tundsin kadunud von Herderit, pimedat saksa mehaanikut, kes selle kadunud professor 
Moriarty tellimusel konstrueeris. Olen selle olemasolust aastaid teadlik olnud, kuigi mul 
pole kunagi olnud juhust seda käes hoida. Soovitan teil püssi ja selle kuule eriti 
tähelepanelikult vaadelda, Lestrade.« 

» Võite kindel olla, et seda me teeme, härra Holmes,« sõnas Lestrade, kui kogu 
seltskond ukse poole suundus. »Kas teil on veel midagi öelda?« 

»Tahtsin ainult küsida, millise süüdistuse te kavatsete sellele mehele esitada?« 

»Kuidas millise, sir? Muidugi härra Sherlock Holmesi tapmiskatse.« 

»Mitte mingil juhul, Lestrade. Ma ei tahaks, et minu nime seoses selle asjaga üldse 
mainitaks. Au selle tähelepanuväärse kordamineku eest, millega te hakkama olete saanud, 
kuulub teile ja ainult teile. Jaa, Lestrade, õnnitlen teid! Teile omast kavalust hulljulgusega 
kombineerides tabasite kurjategija.« 

»Tabasime! Kelle me tabasime, Holmes ?« 

»Mehe, keda kõik politseiüksused on asjatult otsinud — kolonel Sebastian Morani, kes 
eelmise kuu kol-mekümnendal päeval laskis õhupüssi lõhkekuuliga läbi avatud akna 
maha Kõrgeaulise Ronald Adairi Park Lane 427 kolmanda korruse toas. See ongi tõeline 
süüdistus, Lestrade. Ja nüüd. Watson, kui te suudate taluda katkisest aknast tõmbavat 
tuult, võiksime ehk pool tundi minu kabinetis sigarit suitsetades mõneti kasulikult aega 
veeta.« 


Tänu Mycroft Holmesi järelevalvele ja proua Hudsoni kindla käe all oli meie vana 
korter säilinud endisena. Tõsi küll, sisenedes nägin harjumatut puhtust, kuid kõik tuttavad 
asjad olid paigas. Seal oli keemianurk ja happc-laiguline paksu puitplaadiga laud. Riiulil 
oli rida kopsakaid märkmikke ja toimikuid, millele paljud kaaskodanikud oleksid suure 
rõõmuga tule otsa pannud. Diagrammid, viiulikast ja piibuvarn, isegi pärsia tuhvel, milles 
hoiti tubakat — kõik puutus mulle ringi vaadates silma. Toas oli kaks asukat: esiteks 
proua Hudson, kes meid naeratades vastu võttis, teiseks kummaline nukk, mis selle õhtu 
seiklustes nii tähtsat osa oli etendanud. See oli mu sõbra nõnda imetlusväärselt tehtud 
värviline vahakuju, et näis täiesti elutruu. Kuju seisis väikesel jalaga laual, Holmesi vana 
hommikukuub nii oskuslikult selga pandud, et tänavalt vaadates oli illusioon absoluutselt 
täiuslik. 

»Loodan, et pidasite kõiki ettevaatusabinõusid silmas, proua Hudson?« sõnas Holmes. 

»Ma läksin ta juurde põlvili maas, sir, täpselt nii, nagu te käskisite.« 

»Suurepärane. Te olete väga tubli olnud. Kas panite tähele, kuhu kuul läks?« 

»Jah, sir. Kahjuks rikkus see vist teie ilusa kuju ära, sest kuul läks otse läbi pea ja vastu 
seina lömmi. Ma korjasin selle vaibalt üles. Vaadake!« 

Holmes ulatas kuuli mulle. »Nagu näete, Watson, pehme revolvrikuul. Omamoodi 
geniaalne, sest kes võiks arvata, et niisugust asja saab õhupüssist lasta? Hüva, proua 


Hudson. Olen teile abi eest väga tänulik. Ja nüüd, Watson, tahaksin, et istuksite jälle oma 
endisele kohale, sest mul on teiega mõningaid asju arutada.« 

Ta oli kulunud saterkuue ära võtnud ning oli nüüd jälle endine Holmes hiirekarva 
hommikumantlis, mille ta oma kuju seljast oli võtnud. 

»Vana shikari närvid on korras ja silm terav,< ütles ta naerdes, uurides vahakuju 
purustatud laupa. »Kuklast sisse ja otse läbi aju. Mees oli parim laskur Indias ja ega 
Londoniski palju temast paremaid ole. Kas te olite temast varem kuulnud?« 

»Ei.« 

»Nojah, ükski prohvet pole kuulus omal maal! Aga kui ma õigesti mäletan, polnud te 
kuulnud ka professor James Moriarrv nime, kes oli ometi üks sajandi suurvaime. Ulatage 
mulle korraks riiulilt mu elulugude leksikon. 

Tooli seljatoele nõjatudes ja sigarist suuri suitsupilvi puhudes pööras Holmes aeglaselt 
lehti. 

»M-ide kogu on mul päris tore,« lausus ta. »Moriartyst endast on juba küllalt ühe tähe 
kuulsakstegemiseks, aga peale tema on meil siin veel mürgitaja Morgan, kurikuulus 
Merridew ja Matthews, kes mul Charing Crossi ooteruumis vasaku silmahamba välja lõi, 
ning lõpuks on siin ka meie tänaõhtune sõber.« 

Holmes ulatas mulle raamatu ja ma lugesin: 

Moran, Sebastian, kolonel. Töökohta ei ole. Endine 1. Bangalore'i pioneeriüksuse 
sõdur. Sündinud Londonis 1840. Isa sir Augustus Moran, C. B.6, kunagine Briti saadik 
Pärsias. Haridus Eton ja Oxford. Teeninud Jowaki sõjas, Afgaani sõjas, Charasiabis 
(kuller), Sherpuris ja Kabulis. Teosed: Lääne-Himaalaja suurulukid (1881), Kolm kuud 
džunglis (1884). Aadress: Conduit Street. Klubid: Anglo-IMdian, Tankerville, Bagatelle'i 
kaardi-mänguklubi. 

Servale oli Holmesi peene käekirjaga kirjutatud: ohtlikkuse poolest teine mees 
Londonis. »Hämmastav,« ütlesin köidet tagasi ulatades. »Mehel on ju auväärse sõjamehe 
karjäär. « 

»Tõsi,« vastas Holmes. »Teatud ajani läks kõik hästi. Moranil on alati olnud raudsed 
närvid, Indias räägitakse ikka veel lugu sellest, kuidas ta kraavis haavatud inim- 
sööjatiigrit jälitas. Mõni puu, Watson, kasvab teatud kõrguseni ja siis väändub äkki 
inetult viltu. Inimestegi juures võib niisugust asja tähele panna. Mul on teooria, et 
isiksuse arengus on esindatud kõik tema esivanemad ning selline äkiline pööre hea või 
halva poole näitab mingit tugevat pärilikku soodumust. Inimene kehastab tegelikult kõiki 
oma suguvõsa jooni.« 

»See on nüüd küll üsna fantaasiarikas oletus.« 

»Ega ma oma arvamust peale ei suru. Mis iganes selle põhjuseks ka oli, aga kolonel 
Moran sattus halvale teele. Avalikku skandaali ei toimunud, kuid India pind läks tema 
jalge all liiga tuliseks. Ta läks erru, tuli Londonisse ja sai ka siin peagi halva maine. Sel 
ajal otsiski teda üles professor Moriarrv, kelle peamine abiline ta mõnda aega oli. 
Moriartv oli helde käega ja kasutas Moranit ainult paar korda eriti keerulistel 
operatsioonidel, mida mõni tavaline kurjategija poleks ette võtnud. Võib-olla mäletate 
Lauderis proua Stewarti surma 1887. aastal? Ei? Olen kindel, et selle taga oli Moran, 
kuid tõestada ei saadud midagi. Kolonelil oli nii kindel alibi, et meil ei olnud võimalik 
teda vastutusele võtta isegi siis, kui Moriarrv jõuk lagunes. Mäletate, kui ma teid tol ajal 


6Companion (of thc Order) of the Bath - Bathi ordeni alama klassi autähe omanik. 


külastasin, tõmbasin alati aknakatted alla, kartes, et keegi meid õhupüssist tulistab. 
Kahtlemata pani see teid imestama. Mina aga teadsin, et selline tähelepanuväärne püss on 
olemas ja maailma ühe parima laskuri valduses". Kui me Šveitsis olime, järgnesid Moran 
ja Moriarrv meile sinna ning kahtlemata oli see kolonel, kes põhjustas mulle need täbarad 
viis minutit seal Reichenbachi kaljul. 

Nagu isegi arvate, lugesin Prantsusmaal viibides tähelepanelikult ajalehti, lootes, et ehk 
on põhjust Moran pokri pista. Kuni ta vabana Londonis viibis, rippus minugi elu 
juuksekarva otsas. Ööl ja päeval oleks mu kohal vari hõljunud ning varem või hiljem 
oleks kurjategijale 

soodne juhus avanenud. Mida ma pidin tegema? Ma ei saanud ju. teda lihtsalt maha 
lasta, siis oleksin ise süüpinki sattunud. Kohtusse ma teda ka kaevata ei saanud. Kui 
tegemist on palja kahtlusega, ei saa kohus midagi ette võtta. Nii et teha polnud midagi. 
Siiski jälgisin kuritöökroonikat, teades, et ükskord taban roimari. Siis tuli Ronald Adairi 
surmajuhtum. Lõpuks oli minu tund tulnud. Kõike eelnevat teades võisin lausa vanduda, 
et see on kolonel Mõrani töö. Ta oli noormehega kaarte mänginud, teda klubist koduni 
jälitanud ning ta läbi lahtise akna maha lasknud. Selles polnud mingit kahtlust. Need 
kuulid on ise juba piisav süü-tõend, et Moranil pead silmusesse pista. Tulin kohe Lon-* 
donisse. Mind nägi vahimees, kes muidugi teatas kolonelile mu saabumisest. Kui Moran 
seostas minu tagasituleku oma kuriteoga, ajas see teda kindlasti kohutavalt ärevile. Olin 
kindel, et ta teeb otsekohe katset minust lahti saada ning kasutab selleks oma mõrvarlikku 
relva. Jätsin talle aknale suurepärase märklaua, ning hoiatanud politseid, et neid võib vaja 
minna — muide, Wat-son, te tundsite kohe ära, et need kaks seal ukseavas olid omad 
mehed —,, võtsin sisse enda arvates soodsa vaatlusposti, kusjuures mulle ei tulnud 
pähegi, et Moran võiks rünnakuks sama koha valida. Noh, kulla Watson, kas on vaja veel 
midagi seletada ?« 

»Jah,< ütlesin ma. »Te pole veel selgitanud, mis motiiv oli kolonel Moranil Kõrgeaulise 
Ronald Adairi mõrvamiseks.* 

»Ah, kulla Watson, siin jõuame oletuste valdkonda, kus isegi kõige loogilisem mõistus 
võib eksida. Senise tõestusmaterjali põhjal võis meil mõlemal kujuneda oma arvamus, 
ning teil võib olla niisama hästi õigus kui minul.« 

»Aga teil on ju mingi oletus ?« 

»Fakte on kerge lahti mõtestada. Tunnistustest selgus, et kolonel Moran ja noor Adair 
olid kahe peale võitnud kena rahasumma. Moran kahtlemata pettis kaardimängus — seda 
teadsin ma juba ennegi. Usutavasti oli Adair mõrvapäeval Mõrani pettuse avastanud. 
Arvatavasti vestles noormees temaga nelja silma all ning ähvardas petturi paljastada, kui 
ta kohe vabatahtlikult klubi liikmeskonnast ei lahku ega tõota, et jätab kaardimängu. Pole 
tõenäoline, et Adairi-sugune nooruk oleks 

kohe kõmulise skandaali korraldanud ja paljastanud endast palju vanema mehe. 
Arvatavasti tegutses noormees nii, nagu ma oletasin. Klubist väljaheitmine oleks 
Moranile, kes elas pettusega saadud kaardimänguvõitu-dest, tähendanud laostumist. 
Seepärast laskis ta Adairi maha, kes parajasti püüdis välja arvutada, kui palju ta se peab 
tagasi andma, kuna ei tahtnud partneri valemängust kasu saada. Nooruk pani ukse lukku, 
et ema ja õde talle peale ei satuks ega pärima hakkaks; mida ta nimekirja ja rahaga teeb. 
Kas on usutav?« 


»Kahtlemata olete tabanud asja tuuma.« 

»Eks kohtuprotsess näita, kas see on õige või vale. Aga niikaua, olgu mis on, kolonel 
Moran meid enam ei tülita. Von Herderi kuulus õhupüss hakkab täiendama Scotland 
Yardi muuseumi ja Sherlock Holmes on jälle vaba, et pühendada oma elu väikeste 
huvitavate probleemide uurimisele, mida Londoni mitmekesine elu nii ohtrasti pakub.« 


11. NORWOODI EHITUSMEISTRI MÕISTATUS 


»Kriminaalala asjatundja seisukohalt,« ütles Sherlock Holmes, »on London kadunud 
õndsa professor Moriarty surmast saadik erakordselt igavaks linnaks muutunud.« 

»Enamik korralikke kodanikke küll vaevalt sellega nõustuks,« vastasin mina. 

»Einoh, ega mul kõlbagi isekas olla,« lausus Holmes naeratades ja lõpetas 
hommikueine, lükates tooli lauast eemale. »Kahtlemata on ühiskond sellega võitnud ning 
kaotanud pole keegi peale vaese töötu spetsialisti, kelle võimed rakendust ei leia. Niikaua 
kui professor elus oli, pakkus hommikune ajaleht lõputuid võimalusi. Sageli oli see ainult 
pisim jälg, vaevu märgatav vihje, kuid sellest oli küllalt, et teada: võimas õel aju tegutseb, 
nii nagu ämblikuvõrgu servade kergeimgi värin tuletab meelde keskel varitsevat jäiki 
ämblikku. Pisivargused, juhuslikud kallaletungid, mõttetu vägivald — kõik liitus üheks 
tervikuks, kui oli olemas võti selle mõistmiseks. Euroopas polnud linna, mis oleks 
pakkunud paremaid võimalusi kuritegeliku maailma tippude teaduslikuks 
tundmaõppimiseks kui tolleaegne London. Kuid nüüd —< Ta kehitas õlgu, heites 
üleolevalt nalja olukorra üle, mille loomiseks ta ise nii palju oli teinud. 

Holmes oli juba mitu kuud jälle kodus olnud ning tema soovil olin oma praksise maha 
müünud ja jagasin temaga uuesti meie vana korterit Baker Streetil. Mu väikese 
Kensingtoni praksise oli ostnud keegi noor Verneri-nimeline arst, makstes mulle, 
hämmastavalt vähe nurisedes, kõige soolasema hinna, mida mul pähe tuli küsida — 
kusjuures alles mõne aasta pärast selgus asjaolu, et Verner on Holmesi kauge sugulane 
ning tegelikult oli raha pärit mu sõbralt. 

Meie kooselatud kuud ei olnud sugugi nii sündmuste-vaesed olnud, nagu Holmes väitis, 
sest oma märkmeid sirvides leian, et sellesse perioodi kuulub ekspresident Murillo 
dokumentide lugu ning samuti vapustav juhtum Hollandi aurikuga »Friesland«, mis meile 
mõlemale peaaegu elu oleks maksnud. Holmesi külm ja uhke iseloom tundis aga alati 
vastumeelsust kõige suhtes, mis avaliku heakskiiduga sarnanes, ning ta oli võtnud minult 
kõige rängema tõotuse temast endast, tema meetoditest ega edusammudest mitte 
sõnakestki poetada — keeld, mis alles nüüd tühistati, nagu olen selgitanud. 

Sherlock Holmes nõjatus oma vastuolulise väite peale tooli seljatoele ja hakkas 
rahulikult hommikust lehte sirvima, kui meid segas vali kellahelin, millele järgnes 
otsekohe õõnes trummeldamine, nagu taoks keegi rusikaga vastu välisust. Kui uks lahti 
tehti, oli kuulda, kuidas keegi tormas rüsinal esikusse, kiired sammud tulid klõbinal 
trepist üles, ja hetk hiljem tormas tuppa pöörase, metsiku pilguga, kahvatu, korratult 
riides ja üle keha võbisev noor mees. Ta vaatas meile mõlemale kordamööda otsa ning 
taipas meie küsivatest pilkudest, et sellise äkilise sissetungi pärast peaks vist vabandust 
paluma. 


»Vabandage, härra Holmes, « hüüdis ta. »Ärge mind väga karmilt hukka mõistke. Ma 
olen peaaegu hulluks minemas. Härra Holmes, mina olengi see õnnetu John iHector 
McFarlane.« 

Tema teade kõlas nii, nagu peaks sellest nimest piisama nii oma saabumise kui ka 
käitumisviisi põhjendamiseks, kuid oma kaaslase liikumatu näo järgi taipasin, et temale 
ei ütle nimi rohkem kui mulle. 

» Võtke üks sigaret, härra McFarlane,« ütles Holmes oma portsigari üle laua lükates. 
»Olen kindel, et niisuguste haigusnähtude puhul nagu teil määraks mu sõber doktor 
Watson teile rahustit. Ilm on viimastel päevadel tõesti väga soe olnud. Kui te nüüd natuke 
olete rahunenud, oleks mul hea meel, kui istuksite siia toolile ja ütleksite meile väga 
aeglaselt ja rahulikult, kes te olete ja mida soovite. Te teatasite oma nime nii, nagu peak- 
sin ma seda tundma, kuid kinnitan teile, et ma ei tea teist mitte kui midagi peale sääraste 
ilmsete faktide, et olete poissmees, advokaat, vabamüürlane ja põete astmat.« 

Kuna olin oma sõbra meetodiga tuttav, polnud mul raske tema mõttekäiku jälgida ning 
märgata lohakat riietust, mingite dokumentide patakat, kellaketi küljes rippuvat amuletti, 
ning kuulda hingeldamist, mille põhjal Holmes oli oma järeldused teinud. Meie klient aga 
tegi hämmastusest suured silmad. 

»Jah, kõik on õige, härra Holmes, ja lisaks sellele olen veel käesoleval hetkel Londoni 
kõige õnnetum mees. Taeva pärast, aidake mind, härra Holmes! Kui nad tulevad mind 
kinni võtma enne, kui olen jõudnud oma jutu lõpetada, las nad annavad mulle aega, et 
saaksin teile kogu tõe ära rääkida. Ma võin õnnelikuna vangi minna, kui tean, et teie 
samal ajal väljas minu. heaks tegutsete.« 

»Kinni võtma!« sõnas Holmes. »See on tõesti ülimalt huvitav. Milles teid siis 
süüdistatakse, et teid tahetakse arreteerida ?« 

»Mind süüdistatakse Jonas Oldacre'i mõrvamises Lower Norwoodis.« 

Mu kaaslase väljendusrikkal näol peegeldus kaastunne, millesse segunes kübeke 
rahulolu. 

»Heldeke, < ütles ta, »just täna hommikueine ajal ütlesin oma sõbrale doktor Watsonile, 
et meie ajalehtedest on kõmulised juhtumid kadunud.« 

Külaline sirutas väriseva käe ning võttis »Daily Telegraphi«, mis Holmesil ikka veel 
süles oli. 

»Kui te seda oleksite vaadanud, sir, oleksite silmapilk taibanud, miks ma täna teie 
juurde tulin. Mul on tunne, nagu oleks mu nimi ja õnnetus igaühel keelel.« Ta lõi lahti 
keskmise lehekülje. »Siin see ongi, kui lubate, loen teile selle ette. Kuulake nüüd, härra 
Holmes. Pealkirjad: »Salapärane juhtum Lower Norwoodis. Tuntud ehitusmeistri 
kadumine. Kahtlustatakse mõrva ja süütamist. Jälg viib kurjategijani.« Seda jälge juba 
uuritakse, härra Holmes, ja ma tean, et see viitab eksimatult minule. Mind jälitati London 
Bridge'i jaamast peale ja olen kindel, et nad ootavad mu arreteerimiseks ainult vastavat 
käsku. See murrab mu ema südame — see murrab tema südame!« Noormees ringutas 
suurest murest käsi ja õõtsutas end toolil edasi-tagasi. 

Silmitsesin huviga noort meest, keda vägivallateo toimepanekus süüdistati. Ta oli 
linalakk ning oma kahvatul silmapaistmatul moel isegi kena. Tal olid kohkunud 

sinised silmad, sile nägu ja nõrk, tundeline suu. Ta võis olla umbes kahekümne seitsme 
aastane ning tema riietus ja hoiak andsid tunnistust härrasmehest. Dokumentide patakas, 
mis tal kerge suvemantli taskust välja paistis, osutas tema elukutsele. 

»Peame aega kokku hoidma, « ütles Holmes. »Watson, kas te oleksite nii lahke, 
võtaksite ajalehe ja loeksite kõnealuse lõigu ette?« 

Silmatorkavate pealkirjade alt, mida meie klient oli tsiteerinud, lugesin järgmise 
paljuütleva 100: 

»Eile õhtul hilja või täna varahommikul leidis Lower Norwoodis aset juhtum, mis 
kahjuks näib viitavat tõsisele kuriteole. Härra. Jonas Oldacre on hästi tuntud kuju selles 
linnajaos, kus ta palju aastaid oma ehitaja-ametit on pidanud. Härra Oldacre on vallaline, 
viiekümne kahe aastane ja elab Deep Dene House'is, samanimelise tänava Sydenhami- 
poolses otsas. Tal on salaliku, veidriku, erakliku mehe kuulsus. Mõne viimase aasta 
jooksul on ta praktilisest tegevusest, millega ta kuuldavasti märkimisväärse varanduse on 
kogunud, tagasi tõmbunud. Maja taga on tal siiski veel väike puuhoov ning eelmisel ööl 
umbes kell kaksteist anti häire, et üks puuriit põleb. Tuletõrjeautod jõudsid peagi kohale, 
kuid kuiv puu põles raginal ning tulele ei saadud enne piiri panna, kui kogu riit oli 
hävinud. Kuni selle ajani peeti juhtunut tavaliseks õnnetuseks, kuid uued tõendid näivad 
osutavat rängale kuritööle. Peremehe puudumine tulekahjupaigalt äratas imestust ning 
edasine uurimine näitas, et majas teda ei olnud. Tema toa uurimisel selgus, et voodis ei 
olnud magatud, toas olev seif oli lahti murtud, tähtsaid pabereid oli põrandal laiali ning 
leidus ka ägeda heitluse märke, kuna toast leiti vähesel määral verejälgi ja tammepuust 
jalutuskepp, mille käepidemel oli samuti vereplekke. Teati rääkida, et Jonas Oldacre oli 
tol õhtul oma magamistoas hilise külastaja vastu võtnud, ning on kindlaks tehtud, et 
leitud kepp kuulub sellele isikule, kelleks osutus noor Londoni advokaat John Hector 
McFarlane, Graham ja McFarlane'i firma noorem osanik, asukohaga Gresham 
Buildings 426, E. C* Politseil on tõendeid, mis annavad kuriteole väga Veenva motiivi, 
ning üldiselt pole kahtlust, et on oodara Sensatsioonilisi sündmusi. 

*East Central - Londoni postipiirkond. 

HILJEM. — Samal ajal, kui käesolev artikkel trükki läheb, räägitakse, et John Hector 
McFarlane on Jonas Oldacre'i mõrvas süüdistatuna juba arreteeritud. Vähemalt on kindel, 
et vahistamiskäsk on välja antud. Asja uurimisel Norwoodis on ilmnenud veelgi 
pahaendelisi fakte. Peale õnnetu ehitusmeistri toast leitud heitluse jälgede on nüüd teada, 
et magamistoas (mis asub alumisel korrusel) leiti aken lahti olevat, et aknalaualt avas tati 
mingi koguka asja puuriida juurde lohistamise jälgi, ja veel on kindlaks tehtud, et 
tulekahju tuhas leidub mingit põlenud orgaanilist ainet. Politsei arvab, et toime on pandud 
ränk kuritegu, ohver on omaenda magamistoas kepiga surnuks löödud, tema dokumendid 
läbi puistatud ning surnukeha puuriida juurde tassitucf, mis seejärel kuriteo jälgede 
peitmiseks põlema süüdati. Roima uurimine on usaldatud Scotland Yardi inspektori 
Lestrade'i kogenud kätesse, kes oma tavalise visaduse ja arukusega kuriteo asitõendeid 
otsib.« 

Sherlock Holmes kuulas seda huvitavat teadaannet, silmad kinni ja sõrmeotsad kokku 
pandud. 

»Juhtumil on kahtlemata mõned huvipakkuvad küljed,« lausus ta raugel toonil. 
»Kõigepealt, kas ma tohin küsida, härra McFarlane, kuidas te siiani vabaduses olete, kui 
teie vahistamiseks näib küllalt süütõendeid olevat?« 


»Ma elan oma vanematega Torrington Lodge'is Blackheathis, härra Holmes, kuid eile 
ööbisin ühes Norwoodi hotellis, sest mul oli hilisel tunnil härra Jonas Old-acre'iga üks asi 
ajada, ning ma tulin sealt tööle. Sellest loost ei teadnud ma enne midagi, kui rongis 
lugesin sama juttu, mida te just äsja kuulsite. Otsekohe taipasin kohutavalt ohtlikku 
olukorda ning tõttasin juhtumit teile usaldama. Pole kahtlust, et muidu oleks mind kas 
linnas büroos või oma kodus kinni võetud. Keegi jälgis mind London Bridge'i jaamast 
peale ja ma olen kindel — Jumal hoidku! mis see siis on?« 

Oli kostnud kellahelin, millele kohe järgnesid rasked sammud trepil. Hetk hiljem ilmus 
uksele meie vana sõber Lestrade. Üle tema õla vilksatas koridoris paar vormirõivais 
politseinikku. 

»Härra John Hector McFarlane?« küsis Lestrade. 

Meie õnnetu klient tõusis surnukahvatu näoga püsti. 

»Arreteerin teid süüdistatuna härra Jonas Oldacre'i tahtlikus tapmises Lower 
Norwoodis.« 

jvlcFarlane pöördus meeleheitliku liigutusega meie poole ning langes kui murtud mees 
toolile tagasi. 

»Üks hetk, Lestrade,« sõnas Holmes. »Pool tundi ette või taha ei loe teile midagi, aga 
see härra tahtis just tolle väga huvitava loo "kohta meile oma versiooni esitada, mis võiks 
meil aidata selles selgusele jõuda.« 

»Arvan, et selgusele jõudmisega ei teki mingeid raskusi,« lausus Lestrade karmilt. 

»Kui te lubate, oleks siiski väga huvitav tema versiooni kuulata.« 

»Noh, mul on raske teile ei öelda, härra Holmes, sest te olete varem paar korda 
politseile kasulik olnud ja me oleme teile Scotland Yardis tänu võlgu. Aga samal ajal 
pean viibima vangi juures ning olen sunnitud teda hoiatama, et kõike, mida ta ütleb, 
võidakse kasutada tunnistusena tema vastu.« 

»Midagi muud ma ei soovigi,« ütles meie klient. »Kõik, mis ma teilt palun, on see, et te 
kuulaksite mind ära ja et absoluutne tõde võidule pääseks.« 

Lestrade vaatas kella. »Annan teile pool tundi aega,« ütles ta. 

»Esiteks pean ütlema,« lausus McFarlane, »et Jonas Oldacre'ist ei teadnud ma varem 
midagi. Nimi oli mulle tuttav, sest aastaid tagasi olid mu vanemad teda tundnud, kuid 
nüüd ei käinud nad enam läbi. Seepärast olin väga üllatunud, kui ta eile umbes kell kolm 
pärast lõunat minu linnakorterisse ilmus. Veel enam hämmastunud olin siis, kui ta mulle 
oma külastuse põhjuse ütles. Tal oli käes mitu täiskritseldatud märkmikulehte — need 
siin — ja ta asetas need minu lauale. 

»Siin on minu testament, « ütles Jonas Oldacre. »Ma tahan, et teie, McFarlane, selle 
seaduspärasesse vormi sätiksite. Ma istun siin, kuni te seda teete.« 

»Asusin dokumenti ümber kirjutama, ja võite kujutleda mu hämmastust, kui sain teada, 
et mõningad erandid välja arvatud, oli ta kogu oma varanduse mulle pärandanud. Ta oli 
väike imelik tuhkru moodi, valgete ripsmetega mehike, ning üles vaadates leidsin, et 
teras-tes hallides silmades oli muie. Testamendi tingimusi lugedes suutsin vaevu oma 
silmi uskuda, kuid ta seletas, et ta on poissmees, kellel pole peaaegu ühtki elus 

olevat sugulast, et ta oli nooruses mu vanemaid tundnud ja et minust on ta alati kuulnud 
räägitavat kui väga tublist noormehest ning ta on kindel, et tema raha läheb väärikaisse 
kätesse. Arusaadavalt suutsin ma teda ainult kohmetult tänada. Testament sai korralikult 


valmis, allkirjad all, tunnistajaks minu kontoriametnik. Siin see on, ametlikul paberil, ja 
need lehekesed on mustand, nagu ma ütlesin. Siis teatas Jonas Oldacre, et tal on veel hulk 
dokumente — ehituslepingud, omandiõiguse ürikud, pantkirjad, kviitungid ja nii edasi — 
» mida ma tingimata peaksin nägema ja läbi vaatama. Ta ütles, et enne ta rahu ei saa, kui 
kogu see asi on korraldatud, ning palus mind samal õhtul Norwoodi tulla ja testament 
kaasa võtta, et asjad joonde ajada. »Pidage meeles, mu poiss, vanematele kogu loost mitte 
üht sõna, enne kui kõik on korras. Teeme neile väikese üllatuse.« Selle koha pealt oli ta 
väga pealetükkiv ning sundis mind kindlat lubadust andma. 

Kujutage ette, härra Holmes, ma ei saanud ju talle ära öelda. Ta oli mu heategija ning 
minu soov oli kõigis üksikasjades tema tahtmist täita. Sellepärast saatsin koju 
telegrammi, öeldes, et mul on tähtis asi käsil ja ma ei tea öelda, kui hiljaks ma koju 
tulemisega jään. Härra Oldacre oli mulle öelnud, et ta tahaks kella üheksa ajal minuga 
koos õhtust süüa, sest enne seda ta arvatavasti koju ei jõua. Mul oli maja leidmisega siiski 
mõningaid raskusi ja nii jõudsin sinna peaaegu pool tundi hiljem. Leidsin ta —x 

»Üks hetk!« lausus Holmes. »Kes teile ukse lahti tegi?« 

»Keskealine naine, vist majapidajanna. « 

»Ja ma oletan, et ta teadis teie nime?« 

»Täpselt nii,« ütles McFarlane. 

»Palun jätkake. « 

McFarlane kuivatas higist laupa ning jätkas seejärel oma jutustust. 

»Naine juhatas mind elutuppa, kus kasin õhtusöök oli lauale pandud. Pärastpoole viis 
Jonas Oldacre mind magamistuppa, kus seisis raske seif. Ta avas selle ja võttis välja 
pataka, dokumente, mille me koos läbi vaatasime. Lõpetasime alles kella üheteistkümne 
ja kaheteistkümne vahel. Härra Oldacre märkis, et majapida jannat ei tohi häirida. Ta 
laskis mu ise välja klaasuksest, mis oli kogu aeg lahti olnud.« 

»Kas klaasuksel oli ruloo ees?« küsis Holmes. 

»Kindel ma pole, kuid arvan, et ainult poolenisti. Jah, mäletan, kuidas ta selle üles 
tõmbas, et ust pärani lahti lükata. Minema hakates ei suutnud ma kuidagi oma keppi 
leida, mille peale ta ütles: »Pole viga, mu poiss, loodetavasti näen sind nüüd tihti. Hoian 
kepi alles, kuni sa sellele järele tuled.« Sinna ta minust jäigi, seif oli lahti ja dokumendid 
pakkidena lauale asetatud. Black-heathi tagasi sõitmiseks oli liiga hilja ning ma veetsin 
öö »Anerley Vapi< võõrastemajas, ja rohkem ei tea ma midagi, kuni hommikul seda 
hirmsat lugu lugesin.« 

»Kas te tahaksite veel midagi küsida, härra Holmes?« ütles Lestrade, kelle kulmud selle 
tähelepanuväärse seletuse kestel paar korda kõrgele olid kerkinud. 

»Mitte enne, kui olen Blackheathis käinud.« 

»Tahtsite öelda Norwoodis,« ütles Lestrade. 

»Oo jaa, just nii ma kahtlemata mõtlesingi, « lausus Holmes mõistatuslikult naeratades. 
Lestrade teadis oma kogemustest, aga ei tahtnud tunnistada, et Holmesi lõikavalt vahe 
mõte suudab läbi tungida probleemidest, mis temale mõistmatuks jäid. Nägin, kuidas ta 
mu kaaslast uudishimulikult silmitseb. 

»Mul oleks vist tarvis teiega peagi paar sõna vahetada, härra Holmes, < ütles ta. »Nüüd 
aga, härra McFarlane, ootavad ukse juures kaks konstaablit ja voorimees.« 

Vaene noormees tõusis püsti, ning heitnud meile viimase anuva pilgu, kõndis toast 
välja. Politseinikud viisid ta troskasse, kuid Lestrade jäi paigale. 


Holmes võttis lehed, testamendi mustandi, ning silmitses neid, näol äärmiselt huvitatud 
ilme. 

»Selles dokumendis on mõnigi huvitav üksikasi, Lestrade, eks ole?« ütles ta pabereid 
Lestrade'i poole lükates. 

Politseinik vaatles neid hämmeldunult. 

»Mõnest esimesest reast saan ma aru, ja teise lehekülje keskpaigast ka, samuti paarist 
reast päris lõpus. Need on selged nagu trükitähtedega, « ütles ta, »kuid nende vahele jääv 
tekst on väga segaselt kirjutatud ja kolme kohta ei suuda ma üldse välja lugeda.« 

»Mida te sellest järeldate?« küsis Holmes. 

»Noh, ja mida teie sellest järeldate?« 

»Et see on rongis kirja pandud. Selged kohad on kir- 

jutatud jaamades, segased kohad sõidu peal ja väga segased pöörangukohtadel. Ekspert 
ütleks kohe, et see on koostatud linnalähedasel raudteeliinil, kuna mitte kusagil mujal kui 
ainult suurlinna vahetus läheduses ei asu pöörangud nii lähestikku. Oletades, et 
testamendi koostamisele kulus kogu teekond, pidi tegemist olema ekspressiga, mis peatub 
Norwoodi ja London Bridge'i vahel ainult üks kord.« Lestrade puhkes naerma. 

»Kui teie oma teooriatega välja tulete, härra Holmes, läheb minu jaoks asi liiale. Kuidas 
see käesoleva asjaga seotud on?« 

»Noh, see tõendab noormehe juttu sel määral, et testamendi koostas Jonas Oldacre oma 
eilse rongisõidu ajal. Kas pole imelik, et inimene võib sedavõrd tähtsa dokumendi nii 
hoolimatult koostada? Sellest võib järeldada, et ta ei arvanud, et paberil suurt tähtsust 
oleks. Kui keegi teeb testamendi, millel ta kunagi jõustuda ei kavatse lasta, võib ta just nii 
toimida.« 

»Noh, samal ajal tegi ta ka oma surmaotsuse, « ütles Lestrade. 

»Kas tõesti ?« 

»Kas teie siis ei arva nii?« 

»Nojah, võimalik see ju on, aga juhtum pole mul veel kaugeltki selge.« 

»Ei ole selge? Noh, kui siin veel midagi segast on, mis siis üldse selge olla saab? Siin 
on meil noormees, kes saab äkki teada, et ühe vanema mehe surma korral pärib ta 
varanduse. Mida ta teeb? Ta ei lausu kellelegi sõnagi, kuid korraldab asjad nii, et võib 
mingil ettekäändel oma klienti õhtul külastada. Ta ootab, kuni teine majas elav inimene 
on magama läinud, siis tapab mehe tema toas, põletab laiba puuvirnas ära ja suundub 
naabruses asuvasse hotelli. Verejälgi on toas ja kepil väga vähe. Võimalik, et noormees 
kujutles, et saab verevalamiseta läbi, ja lootis, et kui laip on hävitatud, siis on kõik 
tapmise jäljed kadunud — jäljed, mis millegipärast kõik temale viitavad. Kas see pole siis 
ilmne?« 

»Mulle, kulla Lestrade, tundub see just nimelt liiga ilmne,« ütles Holmes. 
»Kujutlusvõime pole küll teie tugev külg, aga kui te suudaksite end üheks hetkeks selle 
noormehe asemele asetada, kas te valiksite kuriteo sooritamiseks kohe testamendi 
tegemisele järgneva õhtu? 

Kas teile ei näiks ohtlikuna neid kaht sündmust nii lähedalt siduda? Või jälle, kas te 
valiksite aja, mil teie majas-viibimine on teada, kui teenija on teid uksest sisse lasknud? 
Ja lõpuks, kas näeksite suurt vaeva laiba peitmisega, aga oma kepi jätaksite maha justkui 


märgiks, et kurjategija olete teie? Tunnistage üles, Lestrade, et see kõik on väga 
ebatõenäoline.« 

»Mis puutub kepisse, härra Holmes, siis teate niisama hästi kui mina, et kurjategija on 
sageli endast väljas ja käitub nii, nagu ta rahulikus olukorras ei käituks. Tõenäoliselt 
kartis ta tuppa tagasi minna. Pakkuge välja mõni teine teooria, mis tõsiasjadega s»biks.« 

»Võiksin teile kerge vaevaga pool tosinat pakkuda,« ütles Holmes. »Siin on näiteks üks 
väga võimalik ja isegi tõenäoline sündmuste käik. Võtke heaks! Vanamees näitab 
dokumente, mis on ilmselt väärtuslikud. Mööduv hulkur näeb neid läbi klaasukse, mille 
kate on ainult pooleldi ette tõmmatud. Advokaat läheb ära. Hulkur astub sisse! Ta haarab 
kepi, mida ta on märganud, lööb Oldacre'i maha ning lahkub, olles laiba põletanud.« 

»Miks peaks hulkur laiba ära põletama?« 

»Samamoodi võiks küsida, miks peaks McFarlane seda tegema ?« 

»Et süütõendeid hävitada.« 

»Hulkur tahtis võib-olla varjata, et üldse mingi mõrv on toime pandud.« 

»Ja miks ta siis midagi kaasa ei võtnud?« 

»Sellepärast, et ta ei saanud paberitest aru.« 

Lestrade raputas pead, kuigi mulle näis, et tema olek ei tundunud enam nii absoluutselt 
kindel nagu enne. 

»Olgu, härra Holmes, teie võite otsida oma hulkurit, ja kuni te teda leidnud pole, on 
meie kahtlusalune valve all. Küll tulevik näitab, kellel on õigus. Pange ainult üht asja 
tähele, härra Holmes: niipalju kui mina tean, olid kõik paberid alles, ja meie vang on 
ainus inimene maailmas, kes oli huvitatud nende säilitamisest, sest tema oli seaduse järgi 
pärija ning dokumendid oleksid igal juhul tema õigusi kinnitanud.« 

Näis, et see märkus tabas mu sõpra ootamatult. 

»Ma ei tahagi vastu vaielda, et mõnes osas on tõendid väga tugevasti teie teooria 
kasuks, « ütles ta. »Tahan ainult juhtida teie tähelepanu sellele, et on ka teisi võimalikke 
variante. Küll tulevik näitab, nagu te ütlesite. 

Head aega! Arvatavasti astun päeva jooksul Norwoodist läbi ja vaatan, kuidas teil 
läheb.« 

Kui detektiiv oli lahkunud, tõusis mu sõber püsti ja hakkas nii erksal moel päevaks 
ettevalmistusi tegema, nagu oleks tal mõni meelepärane ülesanne ees. 

»Kõigepealt, Watson,< ütles ta saterkuube selga tõmmates, »pean ma, nagu juba 
öeldud, Blackheathi suunduma. « 

»Ja miks mitte Norwoodi?« 

»Sellepärast, et üks tavatu juhtum järgneb vahetult teisele tavatule juhtumile. Politsei 
teeb vea, kui keskendab oma tähelepanu teisele, kuna see on juhtumisi lausa kuritegu. 
Kuid mulle on ilmne, et on loogiline asjale läheneda esimesest juhtumist alustades — ja 
selleks on imelik testament, mis nii järsku ja ootamatu pärija kasuks tehti. See võib meil 
edasise tegutsemise lihtsamaks teha. Fi, kulla sõber, ma ei usu, et te saaksite mind aidata. 
Hädaohtu ei paista silmapiiril olevat, või muidu ei tuleks mul pähegi teieta jalgagi majast 
välja tõsta. Loodan, et kui me õhtul kohtume, saan teile ette kanda, et olen suutnud 
midagi ära teha selle õnnetu nooruki heaks, kes end minu kaitse alla usaldas.« 

Kui mu sõber tagasi tuli, oli juba hilja, ning ma nägin tema kurnatud ja murelikust 
näost, et suured lootused, millega ta teele oli asunud, ei olnud täitunud. Tund aega 


kääksutas ta viiulit, püüdes oma ärritatud meeli rahustada. Viimaks heitis ta muusikariista 
kõrvale ning asus oma äpardusi üksikasjalikult loetlema. 

»Kõik veab viltu, Watson — nii viltu, kui üldse minna saab. Tegin Lestrade'i ees vapra 
näo pähe, aga oma hingeõnnistuse nimel, seekord on too vennike vist küll õigel teel ja 
meie oleme valel. Kõik mu instinktid ütlevad üht ja kõik faktid teist, ning ma kardan 
kangesti, et Briti vandekohtunikud pole veel niisugust arukuse-taset saavutanud, et nad 
Lestrade'i faktidele minu teooriaid eelistaksid.« 

»Kas te käisite Blackheathis?« 

»Jah, Watson, käisin küll, ning avastasin üsna pea, et õnnis Oldacre oli paras lurjus. 
Noormete isa oli läinud poega otsima. Ema oli kodus — pisike ümarik sinisilmne olevus, 
kes värises hirmust ja nördimusest. Loomulikult ei arvanud ta, et poeg süüdi oleks. 
Oldacre'i saatuse üle ei väljendanud ta aga ei üllatust ega kahetsust. Vastupidi, 

ta kõneles vanamehest nii kibestunult, et toetas tahtmatult tublisti politsei versiooni, 
sest teadagi, kui poeg kuulis ema tollest mehest nõndamoodi rääkivat, pidi see temas 
vihkamist ja vägivaldseid tundeid tekitama. »Ta oli pigem õel ja kaval ahv kui 
inimolend,« ütles naine, »ja niisugune on ta alati olnud, juba noorest peast.« 

»Te siis tundsite teda tol ajal?« küsisin ma. 

»Jah, ma tundsin teda hästi, tegelikult oli ta üks minu kunagisi kosilasi. Jumal tänatud, 
et mul jätkus mõistust temast eemale hoida ja parema, ehkki vaesema mehega abielluda. 
Ma olin temaga kihlatud, härra Holmes, kui kuulsin vapustavat lugu, kuidas ta lindlas 
kassi lahti laskis, ning tema jõhkrus ja õelus äratasid minus niisugust vastikust, et ma 
temast enam midagi teada ei tahtnud.« Naine soris kummutis ning tõi nähtavale foto, mis 
li hirmsal moel noaga täksitud ja puruks lõigatud. »See n minu pilt,« ütles ta. »Oldacre 
saatis selle mulle pulmapäeva hommikul niisugusel kujul koos needusega.« 

»Noh, < ütlesin ma, »vähemalt on ta nüüd teile andeks andnud, sest ta jättis kogu oma 
varanduse teie pojale.« 

»Ei mina ega mu poeg soovi Jonas Oldacre'ilt midagi, olgu ta elus või surnud!« hüüdis 
naine õige südikalt. »Jumal taevas on veel olemas, ja kui ta juba toda kurja meest 
karistas, küllap ta siis näitab ka omal ajal, et minu poja käed on tema verest puhtad!« 

»Noh, ma proovisin veel mõnest asjast juttu teha, aga meie hüpoteesile ei olnud sellest 
midagi kasu ja mõni äide oleks isegi kahju teinud. Lõpuks loobusin ja lakin Norwoodi. 

Kõnealune maja, Deep Dene House, on suur moodne silmatorkavalt eredatest tellistest 
villa, mis seisab sügavamal krundi sees. Maja ees on loorberipõõsastega muruplats. 
Paremat kätt, teest natuke kaugemale jääb puu-hoov, kus oli tulekahju. Sellele 
märkmikulehele püüdsin umbkaudu joonistada. See vasakpoolne aken on Old-acre'i toa 
aken. Näete, teelt näeb küll sinna sisse. See on ka peaaegu ainus lohutus, mis mul täna 
õnnestus leida. Lestrade'i seal ei olnud, kuid tema ülemkonstaabel võttis mind lahkelt 
vastu. Nad olid just äsja lausa aarde peale sattunud. Nad olid kogu hommiku tulekahju 
tuhas rehitsenud ning peale põlenud luutükkide olid sealt leidnud mitu luitunud 
metallketast. Uurisin 

neid hoolega ning pole kahtlust, et need on püksinööbid. Ühel nägin isegi nimemärki 
Hyams, see on Old-acre'i rätsep. Seejärel uurisin väga hoolikalt muru, otsides märke või 
jälgi, kuid põud on kõik kivikõvaks teinud. Näha polnud muud midagi, kui et midagi on 
lohistatud läbi madala ligustriheki, mis asub puupinuga ühel joonel. See kõik sobib 


muidugi ametliku versiooniga. Roomasin mööda muru ringi ja lasksin augustipäikesel 
oma selga kõrvetada, aga kui ma tunni aja pärast püsti tõusin, polnud ma põrmugi targem 
kui enne. 

Noh, pärast seda nurjumist läksin magamistuppa ja uurisin seda ka. Vereplekid olid 
väga tuhmid, ainult ebamäärased laigud, kuid kahtlemata värsked. Kepp oli kõrvale 
pandud, kuid ka sellel olid väga ähmased jäljed. Kepi kuulumises meie kliendile pole 
mingit kahtlust. Ta ise tunnistab selle omaks. Vaibal võis näha mõlema mehe jalajälgi, 
aga mitte kellegi kolmanda omi, mis on jällegi punkt vastaspoole kasuks. Nendel kogunes 
punkte kogu aeg juurde ja meie tammusime paigal. 

Mul oli ainult üks väike lootuskiir — ja seegi osutus ekslikuks. Uurisin seifi sisu, 
millest suurem osa oli välja võetud ja lauale jäetud. Dokumendid olid kinnipitseeritud 
ümbrikes, aga politsei oli paar tükki lahti teinud. Niipalju kui mina aru sain, polnud need 
eriti palju väärt, ja pangaraamatu järgi ei olnud Oldacre ka just väga rikas. Kuid mulle 
näis, et kõiki dokumente ei olnud. Leidus viiteid mõningatele ürikutele — võimalik, et 
väärtuslikumatele —, mida ma ei leidnud. Kui meil õnnestuks seda kindlalt tõestada, 
pööraks see muidugi Lestrade'i argumendi tema enese vastu; sest kes varastaks midagi, 
mille ta teadupärast nagunii peagi pärib? 

Lõpuks, kui olin igale poole vaadanud ja mitte midagi välja nuhkida ei suutnud, 
proovisin õnne majapidajan-naga. Tema nimi on proua Lexington — väike, tõmmu, 
vaikiv olend, kellel on kahtlustav ja kõõritav pilk. Olen veendunud, et ta teab nii 
mõndagi. Kuid tema suu oli nagu kinni pitseeritud, jah, ta oli härra McFarlane'i pool 
kümme sisse lasknud. Parem oleks tal käsi otsast kukkunud, kui et ta ukse lahti oleks 
teinud. Ta oli pool üksteist magama läinud. Tema tuba on maja teises otsas ja ta ei 
kuulnud mitte kui midagi. Härra McFarlane oli oma kaabu ja majapidajanna arvates ka 
kepi esikusse jätnud. Tema oli ärganud tulekahju kära peale. Tema 

vaene peremees kahtlemata mõrvati. Kas mehel vaenlasi oli? Noh, vaenlasi on igaühel, 
kuid härra Oldacre hoidus väga omaette ja suhtles inimestega ainult äriasjus. Nööpe oli ta 
näinud küll ning on kindel, et need Olid riiete küljes, mis peremehel eelmisel päeval seljas 
olid. Puupinu oli väga kuiv, sest kuu aega polnud vihma sadanud. See põles nagu tael, ja 
selleks ajaks kui tema kohale jõudis, polnud peale leekide midagi näha. Tema ja kõik 
tuletõrjujad tundsid kärssava liha lehka. Dokumentidest ei teadnud ta midagi, ka mitte 
härra Oldacre'! eraelust. 

Niisiis, kulla Watson, see oli minu nurjumiste aruanne. Ja siiski — ja siiski —« Holmes 
surus kõhnad käed ägedalt rusikasse — »ma tean, et see kõik on vale. Mul on kohe 
niisugune tunne. Midagi on veel — ja majapidajanna teab seda. Tema pilgus oli mingi 
trots nagu ikka inimestel, kes tunnevad, et on süüdi millegi varjamises. Aga pole mõtet 
arutada, Watson; kui meile ei satu kätte mõni õnnelik leid, siis kardan küll, et »Nor- 
woodi kadumise juhtumx« nende lahendatud lugude kroonikas ei esine, mida te 
kannatlikule lugejaskonnale varem või hiljem pakkuda kavatsete. « 

»Aga kindlasti,« ütlesin ma, »loeb igale vandemeeste kogule ometi midagi ka 
süüdistatu olemus. « 

»See on ohtlik argument, kulla Watson. Mäletate toda kohutavat mõrvarit Bert 
Stevensit, kes 1887. aastal tahtis, et me teda kaitseksime? Kas te olete leebema olekuga, 
paremate pühapäevakooli kommetega noormeest ealeski näinud ?« 

»Tõsi jah.« 


»Kui meil ei õnnestu mõnd teist versiooni leida, on noormees kadunud. Praegu on 
noorukile esitatud üsnagi paikapidav süüdistus ja kogu edasine uurimine on seda ainult 
kinnitanud. Muide, nende dokumentidega on seotud väike huvitav detail, mille kohta 
peaks järelepärimisi tegema. Pangaraamatut vaadates leidsin, et pangaarve kõhnus oli 
peamiselt tingitud viimase aasta jooksul kellelegi härra Corneliuseie makstud suurtest 
summadest. Ütlen ausalt, et oleks väga huvitav teada, kes on härra Cornelius, kellega 
pensionärist ehitusmeistril mingid tohutud tehingud käsil on. On see võimalik, et temal 
on asjaga midagi pistmist? Võib-olla on Cornelius mõni vahetalitaja, kuid me pole ühtki 
nende tehingut kinnitavat 

kviitungit leidnud. Kui miski muu ei aita, pean minema panka ja järele pärima, kes on 
see härrasmees, kes need tšekid on esitanud. Kuid ma kardan, kulla sõber, et lool on 
meile kuulsusetu lõpp, Lestrade laseb meie kliendi üles puua ja Scotland Yard 
võidutseb.« 

Ma ei tea, kui palju Sherlock Holmes tol ööl magas, kuid alla hommikueinele tulles 
leidsin ta eest kahvatuna ja vaevatuna, säravad silmad tumedate silmaaluste tõttu veel 
säravamad. Vaibal tema tooli ümber vedeles siga-retiotsi ja hommikulehtede varajasi 
väljaandeid. Laual lebas läbiloetud telegramm. 

»Mis te sellest arvate, Watson?« küsis Holmes seda minu poole lükates. 

Telegramm oli Norwoodist ja kõlas järgmiselt: 

Tähtis uus tõendusmaterjal avastatud. McFarlane'i süü kindlalt tõestatud. Soovitan 
asjast loobuda. 

Lestrade. 

»Peab vist tõsiselt võtma,« arvasin ma. 

»See on Lestrade'i väike võidukas kiremine,« vastas Holmes kibestunult naeratades. »Ja 
ikkagi on veel vara uurimisest loobuda. Tähtis uus tõendusmaterjal on teatavasti kahe 
otsaga asi ning võib mõjuda ka Lestrade'i soovidele hoopis vastupidises suunas. Sööge 
oma hommikueine, Watson, ning siis läheme koos välja ja vaatame, mis me teha saame. 
Mul on tunne, et täna on mul teie seltskonda ja moraalset tuge tarvis.« 

Mu sõber ise hommikueinet ei söönud. See on üks tema iseärasusi, et pingelisematel 
hetkedel ta endal süüa ei luba, ning olen näinud teda oma vaimujõu tagavaradest elavat 
seni, kuni ta puhtast kurnatusest kokku vajub. »Praegusel hetkel ei saa ma kulutada 
energiat ja närvijõudu seedimisele,« oli tema vastus minu kui arsti noomimisele. Seetõttu 
mind ei üllatanud, kui ta ka sel hommikul toidu puutumata jättis ning asus koos minuga 
teele Deep Dene House'i poole, mis osutus täpselt niisuguseks eeslinnavillaks, nagu 
olingi kujutlenud. Lestrade tuli meile väraval vastu, nägu võidurõõmust õhetamas ja olek 
labaselt kehklev. 

»Noh, härra Holmes, kas olete juba tõestanud, et meie eksisime? Kas olete oma hulkuri 
üles leidnud?« hüüdis ta. 

»Ma ei ole mingeid järeldusi teinud,« vastas mu kaaslane. 

»Aga meie eile tegime, ning nüüd osutus see õigeks, nii et peate tunnistama: seekord 
oleme teist pisut ees, härra Holmes.« 

»Te näete tõesti nii välja, nagu oleks midagi ebatavalist juhtunud,« sõnas Holmes. 

Lestrade puhkes valjusti naerma. 


»Ega teile lüüasaamine rohkem ei meeldi kui meile teistelegi,« ütles ta. »Alati ei või 
loota, et kõik meie tahtmise järgi läheb, eks ole, doktor Watson? Palun astuge siiapoole, 
härrased, ning arvatavasti suudan teid lõplikult veenda, et selle kuritöö pani toime John 
McFarlane.« 

Ta viis meid läbi koridori hämarasse esikusse. 

»Siia pidi noor McFarlane pärast kuriteo sooritamist oma kaabu järele tulema, < ütles ta. 
»Vaadake nüüd seda.« Ta tõmbas teatraalse liigutusega järsku tikust tuld ning selle 
paistel oli valgeks lubjatud seinal näha vereplekk. Kui ta tiku seinale lähemale tõstis, 
nägin, et seal oh midagi enamat kui plekk. See oli selge pöidlajälg. 

»Vaadake seda suurendusklaasiga, härra Holmes.« 

»Seda ma teengi.« 

»Te ju teate, et pole olemas kaht ühesugust pöidla-jälge?« 

»Midagi niisugust olen ma kuulnud küll.« 

»Noh, sel juhul palun võrrelge jälge noore McFarlane'i parema käe pöidla 
vahajäljendiga, mis minu käsul täna hommikul võeti.« 

Kui Lestrade vahajäljendi verepleki kõrvale asetas, polnud luupi vajagi nägemiseks, et 
mõlemad jäljed pärinesid kahtlemata ühelt ja samalt pöidlalt. Mul oli selge, et meie 
õnnetu klient on kadunud. 

»See otsustab asja,« ütles Lestrade. 

»Jah, see otsustab asja,« kordasin ma tahtmatult. 

»See otsustab asja,« sõnas Holmes. 

Miski tema hääletoonis sundis mind pöörduma ja talle teraselt otsa vaatama. Holmesi 
ilmes oli toimunud erakordne muutus. Tema nägu näis vaiksest lõbususest otse 
pulbitsevat. Tema silmad särasid nagu tähed. Mulle näis, et ta teeb meeleheitlikke 
pingutusi krampliku nae-ruhoo tagasihoidmiseks. 

»Heldeke! Oh heldus!« ütles ta viimaks. »No kes seda 

oleks võinud arvata? Ja tõesti, kui petlik võib välimus olla! Pealtnäha nii tore 
noormees! Olgu see meile õpetuseks, et ei maksa ikka alati nii kindel olla, eks ole, 
Lestrade?« 

»Jah, mõnel meist on küll kalduvus natuke liiga enesekindel olla, härra Holmes, « ütles 
Lestrade. Tema jultumus pidi mind hulluks ajama, kuid me ei saanud seda talle ka pahaks 
panna. 

»Milline saatuslik asjaolu, et noormees pidi nagist kaabut võttes parema käe pöidla 
vastu seina suruma. Ja kui veel mõtlema hakata, oli see ju nii loomulik liigutus.« Väliselt 
oli Holmes rahulik, kuid rääkides võbeles tal kogu keha mahasurutud erutusest. 

»Muide, Lestrade, kes selle tähelepanuväärse avastuse tegi ?« 

»See oli majapidajanna proua Lexington, kes öövalve konstaabli tähelepanu sellele 
juhtis.« »Kus öine valvepolitseinik oli?« 

»Ta valvas kuriteopaigas magamistoas, et midagi ei puudutataks.« 

»Aga miks politsei eile seda märki ei näinud?« 

»Noh, meil ei olnud erilist põhjust esikut väga hoolega uurida. Pealegi pole jälg eriti 
silmatorkavas kohas, nagu näete.« 

»Ei, ei — muidugi mitte. Arvatavasti pole kahtlust, et märk seal eile olemas oli?« 


Lestrade vaatas Holmesile otsa, nagu arvaks ta, et see hakkab hulluks minema. Pean 
tunnistama, et olin ka ise imestunud nii Holmesi rõõmsameelse oleku kui ka üsna pöörase 
mõtteavalduse üle. 

»Mis, kas te arvate, et McFarlane tuli südaöösel vanglast välja, et süütõendeid enda 
vastu raskemaks muuta ?« küsis Lestrade. »Minupärast võite kogu maailma ekspertidelt 
küsida, kas see on noormehe pöidla jälg.« 

»Kahtlemata on see tema pöidla jälg.« 

»Noh, nüüd aitab,« ütles Lestrade. »Mina olen praktiline inimene, härra Holmes, ja kui 
mul on tõendid käes, teen ma oma järeldused. Kui teil midagi öelda on, leiate mu elutoast 
ettekannet kirjutamast.« 

Holmes oli tasakaalu tagasi saanud, ehkki tema ilmes võis veel lõbususe jälgi märgata. 

»Heldeke, kui kurb lugu, Watson, eks ole?« ütles ta. 

»Ja siiski peitub siin ainulaadseid võimalusi, mis meie kliendi suhtes lootust 
sisendavad. « 

»Mul on tõesti rõõm seda kuulda,« ütlesin südamest. »Ma juba kartsin, et kõik on läbi.« 

»Vaevalt küll, kulla Watson. Tõtt-öelda on sellel süü-tõcndil, millele meie sõber nii 
suurt tähtsust omistab, üks oluline viga.« »Kas tõesti, Holmes? Mis see siis on?« »Ainult 
see: mina tean, et eile, kui ma esikut uurisin, seda märki seal ei olnud. Ja nüüd, Watson, 
lähme teeme päikesepaistel väikese jalutuskäigus 

Kui ma sõbraga aias ringi jalutasin, valitses mul peas segadus, aga südamesse hakkas 
lootust tulema. Holmes võttis maja kõik küljed järjest ette ja uuris neid suure huviga. Siis 
suundus ta tubadesse ja käis kogu hoone keldrist pööninguni läbi. Suurem osa tube oli 
sisustamata, kuid sellegipoolest vaatles Holmes neid kõiki hästi hoolikalt. Lõpuks, 
ülemise korruse koridoris, kus olid kolme tühja magamistoa uksed, läks ta uuesti lõbu- 
saks. 

»Sellel juhtumil on tõepoolest mõned täiesti ainulaadsed jooned, Watson, « ütles ta. 
»Minu meelest on meil nüüd aeg sõber Lestrade asjasse pühendada. Ta sai meie arvel 
pisut nalja ja vahest tohiksime meie samaga vastata, kui mu arvamus õigeks osutub. 
Jajah, ma arvan teadvat, kuidas asjale läheneda.« 

Scotland Yardi inspektor oli ikka veel elutoas oma kirjatööga ametis, kui Holmes teda 
katkestas. 

»Te vist kirjutate juhtumi kohta ettekannet,« ütles ta. 

»Seda küll.« 

»Kas te ei arva, et see on pisut enneaegne? Ma ei saa sinna midagi parata, kuid ma 
arvan, et teie tõendusmaterjal on lünklik.« 

Lestrade tundis mu sõpra liialt hästi, et tema jutust mitte välja teha. Ta pani sulepea 
käest ja vaatas Holmesile uudishimulikult otsa. 

»Mida te sellega tahate öelda, härra Holmes?« 

»Ainult seda, et ühe tähtsa tunnistajaga pole te veel kohtunud.« 

»Kas te saate ta kohale tuua?« 

»Arvan, et saan.« 

»Tooge Siis.« 

»Teen, mis suudan. Mitu konstaablit teil on?« 

»Käepärast on neid kolm.« 


»Suurepärane!« ütles Holmes. »Tohin ma küsida, kas nad on kõik suured, tugevad, 
valjuhäälsed mehed?« 

»Kahtlemata, kuigi ma ei saa aru, mis nende häälel looga pistmist peaks olema.« 

»Võib-olla saan ma teil aidata aru saada nii sellest kui ka mõnest muust asjast,« ütles 
Holmes. »Olge nii lahke ja kutsuge oma mehed kohale ning ma püüan seda teha.« 

Viie minuti pärast olid kolm politseinikku trepikotta kogunenud. 

»Kuurist leiate suure hulga põhku,« ütles Holmes. »Palun teil kaks sületäit sisse tuua. 
Arvan, et sellest on palju abi vajaliku tunnistaja kohaletoimetamiseks. Tänan väga. 
Usutavasti on teil taskus mõned tikud, Watson. Nüüd, härra Lestrade, palun ma teid kõiki 
ülemisele trepiplatvormile tulla.« 

Nagu juba öeldud, asus seal lai koridor, millest viisid uksed kolme tühja magamistuppa. 
Sherlock Holmes kamandas meid kõiki koridori ühte otsa. Konstaablid muigasid ja 
Lestrade silmitses hämmastunult mu sõpra, näol vaheldumas ootus ja pilge. Holmes seisis 
meie ees nagu mustkunstnik, kes hakkab kohe mingit trikki tegema. 

»Kas te oleksite nii lahke ja saadaksite ühe konstaabli kahe ämbritäie vee järele? Pange 
põhk siia põrandale, seintest kaugemale. Nüüd oleme vist valmis.« 

Lestrade'i nägu hakkas vihast punaseks tõmbuma. 

»Ma ei tea, kas te mängite meiega mingit mängu, härra Holmes,< ütles ta. »Kui te 
midagi teate, võite seda öelda ka ilma sihukeste tembutusteta.« 

»Kinnitan teile, austatud härra Lestrade, et mul on kõigeks, mida ma teen, väga kaaluv 
põhjus. Te võibolla mäletate, et mõne tunni eest, kui pidu tundus olevat teie tänavas, 
tögasite mind pisut, nii et ärge pange mulle pahaks, kui mina end praegu natuke kohevile 
ajan. Watson, kas ma tohin paluda, et teeksite akna lahti ja siis paneksite tikuga põhule 
tule otsa.« 

Nii ma tegingi, ning tõmbetuul kandis halli suitsuvine mööda koridori edasi, kuiv põhk 
aga praksus ja leegitses. 

»Nüüd vaatame, kas leiame teie puuduva tunnistaja üles, Lestrade. Kui ma paluda 
tohin, hüüaksime ehk 

kõik koos: »Tuli lahti!« Nüüd — üks, kaks, kolm ja —x« 

»Tuli lahti!« üürgasime kõik korraga. 

»Tänan. Palun veel kord.« 

»Tuli lahti!« 

»Ainult üks kord veel, härrased, ja kõik korraga.« 

»Tuli lahti!« Kisa pidi kostma üle kogu Norwoodi. 

Vaevalt oli kära vaibunud, kui juhtus midagi ootamatut. Koridori lõpus, kus paistis 
olevat sile sein, paiskus äkki lahti uks ja kiitsakas mehike sööstis sealt välja nagu jänes 
urust. 

»Oivaline!« sõnas Holmes külma rahuga. »Watson, ämber vett põhkudele. Aitab küll! 
Lestrade, lubage mul teile esitleda puuduvat peatunnistajat, härra Jonas Old-acre'it.« 

Detektiiv vahtis uustulnukat sõgedas hämmastuses. Viimane pilgutas heledasti 
valgustatud koridoris silmi ning põrnitses kordamööda meid ja hõõguvat tuld. Tal oli 
ebameeldiv nägu — riukalik, õel, pahatahtlik, helehallide vilavate silmade ja valgete 
rispmetega. 

»Mis see siis nüüd on?« küsis Lestrade viimaks. »Mis te kogu selle aja olete teinud, 
ah?« 


Oldacre naeris kohmetult ja tõmbus ärritatud detektiivi tulivihast punetavat nägu nähes 
kössi. 

»Ega ma kellelegi halba ei ole teinud.« 

«Kellelegi halba? Te olete teinud kõik mis võimalik, et süütut inimest võlla saata. Kui 
seda härrat siin poleks olnud, oleks see teil peaaegu ka korda läinud.« 

Nurjatu olend hakkas vigisema. 

»Mis te nüüd, sir, see oli ainult vingerpuss.« 

»Ohoo! Ah või vingerpuss! Küll te veel näete, et pill tuleb pika ilu peale. Viige ta alla 
ja hoidke teda minu tulekuni elutoas. Härra Holmes,« jätkas Lestrade, kui mehed olid ära 
läinud, »ma ei saanud seda konstaablite juuresolekul öelda, aga doktor Watsoni ees võin 
tunnistada küll, et see oli kõige imetlusväärsem tegu, mis te üldse teinud olete, kuigi 
mulle jääb saladuseks, kuidas te sellega hakkama saite. Te päästsite süütu inimese elu ja 
vältisite väga tõsise skandaali, mis oleks politseis minu hea nime hävitanud.« 

Holmes naeratas ja patsutas Lestrade'i õlale. 

»Küllap leiate, lugupeetud härra, et kahjusaamise asemel on teie kuulsus tohutult 
kasvanud. Tehke ainult selles ettekandes, mida te kirjutate, mõned muudatused, 

ja kõik saavad aru, kui raske on inspektor Lestrade'i alt vedada.« 

»Kas te ei tahagi, et teie nime mainitaks ?« 

»Üldse mitte. Töö kiidab tegijat. Võib-olla mina saan oma tasu ühel päeval kauges 
tulevikus, kui ma oma usinal kroonikul teatud märkmed avaldada luban — mis, Watson? 
Noh, vaatame nüüd järele, kus see rott redutas.« 

Kuus jalga otsaseinast eemal oli koridori ehitatud krohvimattidest vahesein, mille uks 
oli osavasti varjatud. Seestpoolt sai urgas valgust räästaalustest piludest Seal oli veidi 
mööblit ning vee- ja toiduvaru, samuti paar raamatut ja ajalehti. 

»Ehitaja elukutse eelis, « ütles Holmes, kui me peidikust välja tulime. »Ta sai oma 
väikese peiduurka ilma kellegi abita valmis teha — välja arvatud muidugi too kuldaväärt 
majapidajanna, kelle ma kohe teie jahisaagi hulka lisaksin, Lestrade.« 

»Võtan teie nõu kuulda. Aga kuidas te sellest kohast teada saite, härra Holmes ?« 
»Jõudsin otsusele, et vennike peab majas peidus olema. Kui ma koridori sammudega 
üle mõõtsin ja leidsin, et see on kuus jalga lühem kui selle all olev koridor, oli üsna selge, 

kus mees asub. Arvasin, et ega ta tulekahju-häirele vastu ei pea. Muidugi oleksime 
võinud ka sisse minna ja ta kinni võtta, aga mulle pakkus lõbu sundida teda ise välja 
tulema. Pealegi võlgnesin teile, Lestrade, hommikuse tögamise eest pisikese 
müstifikatsiooni.« 

»Noh, sir, selle tegite mulle tõesti tasa. Aga kuidas pagana pihta te üldse teadsite, et ta 
majas on?« 

»Pöidlajälg, Lestrade. Te ütlesite, et see otsustab asja; ja nii oligi, ainult hoopis teises 
mõttes. Ma teadsin, et seda eelmisel päeval seinal ei olnud. Nagu te võib-olla olete 
märganud, pööran ma ohtrasti tähelepanu detailidele, niisiis olin esiku läbi uurinud ning 
päris kindel et eile oli sein puhas. Järelikult oli jälg öö jooksul sinna tehtud.« 

»Aga kuidas ?« 

»Väga lihtsalt. Kui neid dokumendipakke kinni pitseeriti, laskis Jonas Oldacre 
McFarlane'il pöidlaga pehme vaha tükile vajutada. See toimus nii kiiresti ja loomulikult, 
et noormees ise arvatavasti ei mäletagi. Tõenäoliselt oli see lihtsalt juhus ja Oldacre'il 
endal ei tulnud 

pähegi, milleks jälge vaja võiks minna. Oma urus juhtunu üle mõtteid mõlgutades tuli 
tal äkki idee, et McFarlane'i vastu saaks ta pöidlajälge kasutades absoluutselt veenva 
tõendi. Talle oli maailma kõige lihtsam asi pitsatilt vaha-jäljend võtta, seda nõelatorkest 
saadud verega niisutada ja märk öösel ise või majapidajanna käega seinale suruda. Kui te 
neid dokumente uurite, mis ta pelgupaika kaasa võttis, vean kihla, et leiate sealt pöidla- 
jäljega pitsati.« 

»Imetore!« ütles Lestrade. »Imetore! Kõik on sulaselge, nagu te ütlete. Aga mis selle 
kavala pettuse eesmärk on, härra Holmes ?« 

Lõbus oli vaadata, kuidas detektiivi ülbe käitumine oli äkki õpetaiale küsimusi esitava 
lapse õhinaks muutunud. 

»Noh, seda ehk polegi nii raske seletada. Mees, kes meid all ootab, on väga 
kättemaksuhimuline, salalik ja pahatahtlik sell. Kas te teate, et McFarlane'i ema andis 
talle kunagi korvi? Ei tea! Ma ju ütlesin teile, et enne tuleb minna Blackheathi ja alles siis 
Norwoodi. Nii, Oldacre kandis seda solvumist oma õelas riukalikus ajus kogu aeg, ning 
kogu elu ihkas ta kättemaksu, kuid tal ei olnud selleks kunagi juhust. Viimase paari aasta 
jooksul tal ei vedanud — varjatud spekuleerimine vist — ja tema äriasjad läksid kehvasti. 
Ta otsustas oma võlausaldajaid petta ning maksis sel eesmärgil suuri summasid kellegi 
härra Corneliuse arvele, kes on arvatavasti tema ise. Ma pole neid tšekke veel kontrollida 
jõudnud, aga küllap need on rahaks tehtud mõnes provintsilinnas, kus Oldacre aeg-ajalt 
kaksikelu elas. Ta kavatses oma nime päriselt muuta, raha välja võtta ning kaduda, et 
alustada mujal uut elu.« 

»Noh, see näib üsna tõenäoline.« 

»Tal võis pähe.tulla mõte, et kui tal õnnestuks jätta muljet, nagu oleks ta oma kunagise 
kallima ainsa poja poolt mõrvatud, oleks ta korraga igasugusest jälitamisest vaba ning 
saaks ühtlasi naisele piisavalt ja hävitavalt kätte maksta. See oli nurjatuse tipp ja ta 
teostas selle ka meisterlikult. Testamendi idee, mis andis kuritööle silmatorkava motiivi, 
noormehe salajane külaskäik ilma vanemate teadmata, kepi mahajätmine, veri, luu- 
jäänused ja nööbid puuvirna tuhas — kõik klappis Imetlusväärselt. Mõne tunni eest 
tundus mullegi, et sel- 

47 

lest võrgust pääsu ei ole. Kuid tal polnud kunstniku ülimat annet, taipu, millal on õige 
aeg lõpetada. Ta tahtis parandada seda, mis oli niigi täiuslik — tõmmata nöör oma õnnetu 
ohvri kõri ümber koomale —, ja sellega hävitas ta kõik. Lähme nüüd alla, Lestrade. Ma 
tahan mehele ainult paar küsimust esitada.« Õel mehike istus omaenda elutoas kahe 
politseiniku 

vahel. 

»See oli nali, hea härra, — ainult vingerpuss, muud midagi,« vingus ta lakkamatult. 
»Ma ju räägin, sir, ma peitsin end sellepärast ära, et tahtsin näha, kuidas mu kadumine 
mõjub, ja ega te ometi nii ebaõiglane ei ole, et kujutlete, nagu oleksin ma vaesele noorele 
härra McFarlane'ile midagi halba lasknud sündida.« 

»Selle üle otsustavad vandekohtunikud,« ütles Lestrade. »Igal juhul esitame teile 
süüdistuse salanõus, kui mitte mõrvakatseš.« 

»Ja tõenäoliselt saate teada, et teie võlausaldajad panevad härra Corneliuse pangaarve 
aresti alla,« lisas Holmes. 

Mehike võpatas ja pööras oma pahasoovliku pilgu mu sõbrale. 


»Olen teile hulga tänu võlgu,« ütles ta. »Ühel päeval ma maksan oma võla tagasi ka.« 
Holmes naeratas leplikult. 

»Mõne järgmise aasta jooksul olete vist väga põhjalikult hõivatud,« arvas ta. »Muide, 
mis te Sinna puuriita peale oma vanade pükste veel peitsite? Surnud koera või jäneseid 
või mida? Te ei ütle? Heldeke, kui vastutulematu te olete! Nojah, eks paarist jänesest 
piisanud, et oleks nii veri kui ka põlenud luutükikesed. Kui te kunagi oma märkmeid 
kirjutate, Watson, siis jänesed ajavad vist asja ära küll.« 


Il. KRIIPSUKUJUKESTE MÕISTATUS 


Juba mitu tundi oli Holmes sõnagi lausumata, pikk kõhn selg kummargil, istunud 
katseklaasi kohal, milles ta valmistas mingit eriti halvasti lõhnavat ainet. Pea oli tal 
rinnale langetatud ja minu poolt vaadates nägi ta välja nagu imelik sorgus, tuhmhalli 
sulestiku ja musta tutiga lind. 

»NII et siis teie, Watson,<« ütles ta äkitselt, »ei kavatse oma raha Lõuna-Aafrika 
väärtpaberitesse paigutada?« 

Võpatasin üllatusest. Olin küll Holmesi veidrate mõttekäikudega harjunud, kuid selline 
järsk minu mõtetesse tungimine oli täiesti seletamatu. 

»Kuidas pagan te seda teate?« pärisin ma. 

Holmes pöördus toolil ringi, aurav katseklaas käes ja lõbus helk aukus silmades. 

»Noh, Watson, tunnistage üles, et olete täiesti hämmastunud,« ütles ta. 

»Olen küll.« 

»Peaksin laskma teil selle kohta allkirja anda.« 

»Miks ?« 

»Sest viie minuti pärast ütlete, et see kõik on ju hirmus lihtne.« 

»Olen kindel, et ma midagi niisugust ei ütle.« 

»Vaadake, kulla Watson —<« Holmes asetas katseklaasi alusele ja alustas loengut nagu 
õpetaja klassis — »tegelikult ei ole üldse raske konstrueerida järelduste rida, millest 
igaüks üksikult on lihtne ja tuleneb eelmisest. Kui lõpuks jätta lihtsalt vahepealsed 
järeldused välja ning esitada kuulajale ainult algus ja lõpp, võib saavutada jahmatava, 
kuigi ehk petliku efekti. Uurides vagu teie vasaku nimetissõrme ja pöidla vahel, polnud 
põrmugi raske jõuda veendumusele, et te ei kavatse oma väikest kapitali kullaväljadesse 
paigutada.« 

»Ma ei näe siin mingit seost.« 

»Tõenäoliselt mitte; kuid võin teile kohe näidata väga otsest seost. Selle väga lihtsa 
ahela puuduvad lülid on järgmised: 1. Kui te õhtul klubist koju tulite, oli teie vasaku 
nimetissõrme ja pöidla vahe kriidine. 2. Kriiti panete sinna piljardit mängides, et kii 
paremini püsiks. 3. Piljardit mängite te ainult Thurstoniga. 4. Kuu aja eest ütlesite mulle, 
et Thurstonil on mingi Lõuna-Aaf-rika kinnisvara omandamise eelisõigus, mis kuu aja 
jooksul kehtivuse kaotab ja mida ta sooviks teiega jagada. 5. Teie pangaraamat on minu 
sahtlis luku taga ja võtit pole te küsinud. 6. Te ei kavatse oma raha sel viisil paigutada.« 

»Kui hirmus lihtne!« hüüdsin ma. 

»Just nimelt!« lausus Holmes pisut ärritatult. »Kõik probleemid muutuvad lapsikuks, 
kui nad teile ära seletatakse. Siin on aga üks selgitamata asi. Vaadake, mis te sellest 


arvate, sõber Watson.« Ta viskas lauale paberi lehe ning pöördus oma keemilise analüüsi 
juurde tagasi 

Silmitsesin hämmastunult arusaamatuid hieroglüüfi paberil. 

»Kuulge, Holmes, see on ju lapse joonistus, « hüüata 

sin ma. 

»Oo, kas teie arvate nii?« »Mis see siis veel võiks olla?« 

»Seda tahaks ka härra Hilton Cubitt Riding Thorp Manorist Norfolkis kangesti teada. 
See väike mõistatus saabus esimese postiga ja ta ise pidi järgmise rongiga tulema. Kell 
heliseb, Watson. Mind ei üllataks sugugi, kui see olekski tema.« 

Trepilt kostsid rasked sammud ning hetke pärast astu? sisse pikk punapõskne sileda 
näoga härrasmees, kes oma selgete silmade ja priskete põskede järgi otsustades ela; 
Baker Streeti ududest kaugel. Sisenedes tundus ta kaas toovat pahvaka tervislikku, 
värsket, ergutavat ida ranniku õhku. Surunud meie mõlema kätt, pidi ta jub. istet võtma, 
kui tema pilk langes imelike märkides paberile, mida'olin just uurinud ja lauale jätnud. 

»Noh, härra Holmes, mida te neist arvate?« hüüdi külaline. »Räägitakse, et teile 
meeldivad veidrad sai, dused, ja veidramat kui see siin võib vaevalt leida. Saatsin paberi 
varem ära, et teil oleks aega seda uurida, enne kui ma ise kohale jõuan.« »Kahtlemata on 
see õige kentsakas kujutis,« sõnas 

Holmes. »Esmapilgul tundub, et tegemist on lapsiku vembuga. See koosneb väikestest 
kriipsukujudest, mis on 1 joonistatud üle paberi tantsivana. Miks te peaksite nii pentsikule 
asjale tähtsust omistama?« 

»Ega mina ei osutakski, härra Holmes. Mu naine. See ajab talle surmahirmu peale. Ta 
pole midagi öelnud, kuid ma näen pelgu tema silmis. Sellepärast ma tahangi loo läbi 
uurida. « 

Holmes hoidis paberit nii, et otsene päikesevalgus sellele langes. Leht oli märkmikust 
rebitud. Märgid olid pliiatsiga.joonistatud ja nägid välja niimoodi: 


Ad v Holmes vaatles lehte tükk 
| 4 x 04 ; A EA ka E pad 2 X 4 A ning asetas siis hoolikalt 

sa as kokku panduna oma 
taskuraamatu vahele. 

»Sellest tõotab väga ebaharilik ja põnev lugu tulla,« lausus ta. »Kirjas teatasite mulle 
mõned üksikasjad, härra Cubitt, kuid oma sõbra Watsoni pärast oleksin teile väga tänulik, 
kui te lahkelt uuesti kõigest ülevaate teeksite.« 

»Ega ma suurem asi jutuvestja ei ole,« ütles külaline närviliselt oma suuri tugevaid käsi 
muljudes. »Kui mõni asi segaseks jääb, siis küsige aga julgesti. Alustan sellest, et võtsin 
eelmisel aastal naise, aga kõigepealt tahan öelda, et kuigi ma pole rikas, on meie 
suguvõsa Riding Thorpeis elanud juba oma viis sajandit ja tuntumat perekonda pole 
terves Norfolki krahvkonnas. Eelmisel aastal tulin ma Londonisse Juubelile* ning 
peatusin pansionis Russell Sguare'il, sest ka meie koguduse vikaar Parker peatus seal. 
Pansionis kohtasin noort ameerik-lannat — Patrick oli ta nimi — Elsie Patrick. Saime 
märkamatult sõpradeks, ja enne kuu lõppu olin ma nii armunud, kui üldse võib olla. Me 
abiellusime vaikselt Perekonnaseisuametis ning pöördusime Norfolki tagasi 

abielupaarina. Teile tundub muidugi hullumeelsusena, härra Holmes, et heast vanast 
perekonnast mees võib sedamoodi naise võtta, ilma tema minevikust või perekonnast 
midagi teadmata, aga kui te mu naist näeksite ja tunneksite, siis saaksite minust aru. 

Elsie oli väga otsekohene. Ei saa küll öelda, et ta poleks mulle taganemisvõimalusi 
pakkunud, kui oleksin tahtnud neid kasutada. »Mul on elus olnud mõned väga 
ebameeldivad tuttavad,« ütles ta, »tahaksin nad täielikult unustada. Sooviksin, et mu 
minevikule iialgi ei vihja-taks, sest see on mulle väga valus. Kui sa mu võtad, Hilton, siis 
võtad sa naise, kellel isiklikult pole vaja millegi pärast häbi tunda; kuid sa pead mind 
usaldama ja lubama mul vaikida kõigest, mis minuga enne sinu omaks saamist juhtus. 
Kui need tingimused on liiga rasked, siis mine Norfolki tagasi ja jäta mind oma üksildast 
elu elama, nii nagu sa mu leidsid.« Need sõnad lausus ta mulle alles meie pulmapäeva 
eelõhtul. Ütlesin talle, et olen tema tingimustega rahul, ja olen oma sond pidanud. 

Noh, nüüd oleme juba aasta abielus olnud ja väga õnnelikud. Kuid umbes kuu aega 
tagasi, juuni lõpul, nägin esmakordselt murettekitavaid märke. Ühel päe vai sai mu 
naine Ameerikast kirja. Nägin sellel Ameerika marki. Naine läks 
surnukahvatuks, luges kirja läbi ja viskas tulle. Hiljem ta sellest enam juttu ei 
teinud ja mina samuti mitte, sest tõotus .on tõotus, aga sellest hetkest peale pole 
tal olnud ühtki muretut tundi. Alati on tal näol hirmunud ilme — nagu ootaks ja kardaks 
ta midagi. Parem oleks, kui ta mulle kõik südamelt ära räägiks. Küll ta näeks, et olen ta 
parim sõber. Aga mina ei saa midagi öelda, enne kui ta ise pole rääkima hakanud. 
Pange tähele, härra Holmes, ta on aus naine, ning mis pahandused tal minevikus ka 
iganes võisid olla, polnud need tema süü. Olen ainult lihtne Norfolki mõisnik, kuid 
Inglismaal pole meest, kes perekonna au kõrgemalt hindaks kui mina. Elsie teab seda 
väga hästi ja teadis ka enne, kui ta minuga abiellus. Ta ei laseks meie nimele iial mingit 
varju langeda — selles olen ma kindel. 

Nii, nüüd jõuan oma loo kummalise osa juurde. Umbes nädala eest — see oli eelmisel 
teisipäeval — leidsin ühelt aknalaualt hulga niisuguseid mõttetuid pisikesi 

kriipsukujusid nagu need seal paberil. Kujud olid sirgeldatud kriidiga. Arvasin, et 
tallipoiss oli need joonistanud, kuid poiss vandus, et ta sellest midagi ei tea. Pealegi olid 
märgid sinna tekkinud öösel. Lasksin kritseldu-sed maha pesta ja mainisin lugu oma 
naisele alles hiljem. Minu üllatuseks võttis ta seda väga tõsiselt ja palus endale näidata, 
kui mõni märk veel kuhugi peaks ilmuma. Nädal aega ei juhtunud midagi, kuid eile hom- 
mikul leidsin aiast päikesekella pealt selle paberi. Näitasin seda Elsie'le ning ta kukkus 
sügavas minestuses maha. Sellest peale näeb ta välja nagu kuutõbine, pooleldi nagu 
juhmistunud, ning tema pilgus on pidev hirm. Siis ma teile kirjutasingi, härra Holmes, 
ning saatsin selle paberi. Ma ei saanud niisuguse asjaga politseisse minna, nad oleksid mu 
välja naernud, aga teie ehk ütlete mulle, mis ma pean tegema. Rikas ma ei ole, aga kui 
minu väikest naisukest ähvardab mingi oht, olen tema kaitsmiseks valmis oma viimase 
veeringu mängu panema.« 

Mees oli tore näide vanast heast inglise maamehest — lihtne, otsekohene ja leebe, 
suurte tõsiste siniste silmade ja laia sümpaatse näoga. Tema palgel säras armastus ja 


usaldus oma naise vastu. Holmes oli tema juttu ülimalt tähelepanelikult kuulanud ning 
istus nüüd pisut aega '|vaikselt mõtiskledes. 

»Kas te ei arva, härra Cubitt,« sõnas ta viimaks, »et kõige parem nõu oleks teil otse 
naiselt küsida ja paluda tal saladust teiega jagada?« k Hilton Cubitt raputas oma suurt 
pead. 

»Lubadus on lubadus, härra Holmes. Kui Elsie tahaks mulle kõik ära rääkida, siis ta ka 
räägiks. Kui ei, siis !ei kõlba minul tema usaldust kurjasti tarvitada. Kuid mul on õigus 
omaenda vahendeid kasutada — ja seda ma teengi.« 

»Sel juhul aitan ma teid kogu" südamest. Kõigepealt, kas olete kuulnud, et teie 
ümbruses oleks mõnd võõrast nähtud?« 

»Ei ole.« 

»See on arvatavasti väga vaikne koht. Iga uus nägu ärataks tähelepanu?« 

»Lähemas ümbruses küll. Aga natuke meist eemal on niitu kuurorti. Ja talumeeste 
juures peatub suvitajaid.« 

»Neil märkidel on ilmselt mingi tähendus. Kui seos 

on puhtalt meelevaldne, võib see meil lahendamata jäädagi. Teiselt poolt aga, kui siin 
on mingi süsteem, siis pole kahtlust, et jõuame asja juurteni. Kuid konkreetne näide on 
nii lühike, et mul pole sellega midagi peale hakata, ning teie toodud faktid nii üldised, et 
meil pole uurimiseks alust. Mina soovitaksin teil Norfolki tagasi minna, silmad lahti 
hoida, ja kui neid tantsivaid kujukesi peaks veel lisanduma, neist täpne koopia teha. 
Tuline kahju, et meil pole jäljendit neist, mis kriidiga aknalauale joonistati. Uurige 
vaikselt järele naabrusse ilmunud võõraste kohta. Kui teil on uusi tõendeid, tulge minu 
juurde tagasi. See on parim nõu, mis ma teile anda võin, härra Cubitt. Kui juhtub midagi 
pakilist, olen alati valmis Norfolki kohale tulema.« 

Kõnelus tegi Sherlock Holmesi väga mõtlikuks ning järgnevatel päevadel nägin teda 
mitu korda märkmiku vahelt toda pabeririba võtvat ning tähelepanelikult neid imelikke 
kujukesi silmitsevat. Lugu ennast ei maininud ta enne kui ühel õhtupoolikul umbes kaks 
nädalat hiljem. Hakkasin just välja minema, kui ta mu tagasi kutsus. 

»Jääge parem koju, Watson.« 

»Miks?« 

»Sest ma sain täna hommikul Hilton Cubittilt telegrammi. Te ju mäletate Hilton 
Cubittit oma tantsivate kujudega? Ta pidi kell 13.20 Liverpool Streeti jaama jõudma. Iga 
hetk võib ta siia saabuda. Tema telegrammist oletan, et midagi tähtsat on juhtunud.« 

Ei tulnudki kaua oodata, sest Norfolki mõisahärra tuli otse jaamast nii kähku, kui 
voorimees sõita suutis. Ta nägi murelik ja masendatud välja, silmad olid tal väsinud ja 
laup murekortsudes. 

»See asi hakkab mulle närvidele käima, härra Holmes, « ütles ta kurnatult tugitooli 
langedes. »Teada, et mingid nähtamatud, tundmatud inimesed on su ümber piiranud ja 
plaanitsevad midagi ette võtta on juba isegi hull küllalt, aga kui sa lisaks sellele veel tead, 
et see su naise pikkamööda surnuks piinab, siis käib see lihast ja verest olendile üle jõu. 
See kurnab mu naise välja — lihtsalt kurnab ta mu oma silma all välja. « 

»Kas ta on midagi rääkinud ?« 

»Ei ole, härra Holmes. Aga on olnud kordi, kus vaene naine on tahtnud kõnelda, kuid 
pole siiski suutnud otsusele 

jõuda. Püüdsin teda aidata, kuid tõtt-öelda tegin seda kohmakalt ja ehmatasin ta hoopis 
ära. Ta on rääkinud mu vanast perekonnast ja meie heast nimest krahvkonnas ning meie 
uhkusest oma rüvetamata au "le, ja kogu aeg tundus mulle, et tema jutt sihib kuhugi, aga 
ikka põikles ta kuidagi kõrvale.« 

»Kuid kas olete ise midagi teada saanud?« »Üsna palju, härra Holmes. Tõin teile uurida 
mitu uut tantsivate kujudega joonistust, ja mis veel tähtsam, ma nägin meest ennast.« 

»Mis, kas sama meest, kes neid joonistab ?« »Jah, ma tabasin ta lausa teo pealt. Kuid 
räägin teile kõigest järjekorras. Kui ma teie juurest koju tagasi jõudsin, oli esimene asi, 
mis ma järgmisel hommikul nägin, uus rodu tantsivaid kujusid. Need olid joonistatud 
krii-fediga riistakuuri mustale uksele, mis asub muruplatsi kõr-wal otse maja akende all. 
Tegin neist täpse koopia ja siin pee on.« Ta laotas paberi lauale laiali. Kujukesed nägid 
välja niisugused: 


K »Suurepärane!« lausus Holmes. 
»Suurepärane! KA A KA td W atun jätkake.« 
»Kui olin L 9 koopia ära teinud, hõõrusin märgid laiali. Hiid 
kaks hommikut hiljem ilmus uus kirjutis. Selle Hppia on siin.« 


KIRST RSAV 


Holmes hõõrus käsi ja kihistas heameelest naeru. 

»Materjali muudkui koguneb,< ütles ta. 

»Kolme päeva pärast oli teade kritseldatud paberile ja jäetud päikesekella peale 
kivikese alla. Siin see on. Näete, kujutised on täpselt samad nagu eelmisel korral. Pärast 
seda otsustasin varitsema jääda, võtsin revolvri ja istusin oma kabinetti, mille aknad on 
muru ja aia poole. Öösel umbes kella kahe paiku istusin akna juures. Kõik oli pime, ainult 
kuu paistis. Kuulsin selja taga 

samme ja seal seisis mu naine hommikumantlis. Ta palus mind magama tulla. Ütlesin 
talle avameelselt, et tahan näha, kes see on, kes meile sääraseid tobedaid trikke mängib. 
Ta vastas, et tegemist on mingi totra naljaga, mida ma ei peaks tähele panema. 

»Kui see sind tõesti ärritab, Hilton, siis võiksime ju reisima minna, et sellest loost 
pääseda.« 

»Mis, lasta end mingil vembumehel omaenda kodunt välja ajada?« ütlesin ma. »No 
tead, kogu krahvkond naeraks meid välja. « 

»Tule siis magama,<« lausus naine, »ja hommikul võime 

asja edasi arutada.« 

Seda öeldes nägin tema valget nägu kuuvalgel äkki veelgi valgemaks muutuvat ning ta 
käsi haaras mu õlast kõvemini kinni. Riistakuuri varjus liikus keegi. Nägin tumedat 
hiilivat kogu, kes roomas ümber nurga ja kükitas ukse ette maha. Tahtsin revolvrit 


kahmates välja tormata, kuid naine haaras mul ümbert kinni ning hoidis minust 
krampliku jõuga. Püüdsin end temast lahti rebida, kuid ta liibus meeleheitlikult minu 
külge. Lõpuks pääsesin vabaks, kuid selleks ajaks, kui olin ukse lahti teinud ja kuurini 
jõudnud, oli olevus kadunud. Oma sealviibimisest oli ta siiski jälje jätnud, sest uksel oli 
sama rida tantsivaid kujusid, mis juba enne kaks korda olid ilmunud ja mille koopia on 
siin paberil. Mehest endast polnud kusagil ühtki jälge, kuigi jooksin kogu ümbruse läbi. 
Ja siiski, hämmastav on see, et ta oli ikkagi seal, sest kui ma hommikul uuesti ust 
vaatasin, oli ta endise rea alla veel pilte juurde kritseldanud.« 

»Kas teil see viimane joonistus on olemas ?« 

»Jah, see on väga lühike, kuid ma kopeerisin selle ja siin ta on.« 

Ta tõi nähtavale veel ühe paberi. Uus tants oli võtnud niisuguse kuju: 


TERTAA 


»Öelge mulle,« ütles Holmes — ja ma nägin tema silmist, kui erutatud ta on — »kas 
need lisati eelmistele või oli see päris eraldi kirjutatud?« 

»See oli teisel uksetahvlil.« 

»Suurepärane! Meile on sellel ülim tähtsus. Mul hakkab juba lootus tekkima. Nii, härra 
Cubitt, palun jätkake oma väga huvitavat jutustust. « 

»Ega mul rohkem öelda ei olegi, härra Holmes, peale selle, et olin tol ööl oma naise 
peale pahane, et ta mind kinni hoidis, kui oleksin võinud tolle luusiva lurjuse kätte saada. 
Naine ütles, et ta kartnud minu pärast. Hetkeks sähvatas mul peast läbi, et võib-olla ta 
tegelikult kartis, et too mees saab viga, sest mul pole mingit kahtlust, et mu naine meest 
ja nende kummaliste märkide tähendust teab. Kuid mu naise hääletoonis, härra Holmes, 
ja tema pilgus on midagi, mis kahtlused hajutab, ning ma olen kindel, et ta tõepoolest 
minu pärast kartis. See on siis kogu lugu ja nüüd tahaksin, et te mulle nõu annaksite, 
mida ma pean tegema. Ma ise kaldun arvama, et peaksin pool tosinat sulast põõsastesse 
varitsema panema, ja kui vennike jälle ilmub, siis talle niisuguse keretäie andma, et ta 
meid tulevikus rahule jätaks.« 

»Kardan, et nii lihtsate vahenditega seda juhtumit juba ei lahenda,« ütles Holmes. »Kui 
kauaks te saate Londonisse jääda?« 

»Pean juba täna tagasi sõitma. Mitte mingi hinna eest ei jäta ma naist ööseks üksinda. 
Ta on väga närviline ja palus mul tagasi tulla.« 

»Jah, teil on õigus. Aga kui te oleksite võinud kauemaks jääda, oleksin ehk saanud 
paari päeva pärast teiega kaasa tulla. Vahepeal jätke need paberid minu kätte ja 
arvatavasti on vägagi võimalik, et võin teile peagi külla tulla ja teie juhtumile pisut 
valgust heita.« 

Sherlock Holmes säilitas oma häirimatu professionaalse oleku kuni meie külalise 
lahkumiseni, ehkki mina, kes ma teda nii hästi tundsin, selgesti nägin, et ta oli põhjalikult 
erutatud. Niipea kui Hilton Cubitti lai selg ukse taha kadus, tõttas mu kaaslane laua 
juurde, laotas kõik tantsivate kujudega paberilehed enda ette laiali ning sukeldus 
keerukatesse üksikasjalikesse uuri-mistesse. Kaks tundi jälgisin, kuidas ta lehe lehe järel 
kujutiste ja tähtedega kattis, olles ülesandesse nii süvenenud, et ta minu olemasolu 


nähtavasti täielikult oli unustanud. Mõnikord asi edenes ning siis laulis ta ja lõi vilet; 
teinekord oli ta hämmeldunud ning istus tükk 

aega, kulm kortsus ja pilk tühjusse suunatud. Lõpuks hüppas ta rahuldushüüdega toolilt 
püsti ning kõndis käsi hõõrudes toas edasi-tagasi. Siis kirjutas ta plangile pika 
telegrammi. »Kui sellele tuleb niisugune vastus, nagu ma loodan, võite oma 
kollektsioonile väga ilusa juhtumi lisada, Watson,« ütles ta. ».Loodan, et saame juba 
homme Norfolki sõita ning oma sõbrale selle salapärase tagakiusamise kohta kindlamaid 
uudiseid viia.« 

Tunnistan, et olin uudishimust lõhkemas, kuid ma teadsin, et Holmes armastab 
paljastusi teha omal ajal ja omal viisil, nii et pidin ootama, kuni la suvatseb mind oma 
saladustesse pühendada. 

Kuid telegrammi vastus viibis ning järgnes kaks päeva täis kärsitut ootust, mille kestel 
Holmes ajas iga kellahelina peale kõrvad kikki. Teise päeva õhtul saabus Hilton Cubittilt 
kiri. Tema pool oli kõik vaikne, kui välja arvata, et samal hommikul oli päikesekella 
alusele ilmunud pikk kirjutis. Ta oli selle koopia kirja sisse pannud ja siin on see ära 
toodud: 


VÄSAVATNEKINK 
KYAAY 


Holmes oli selle veidra ornamendi kohal mõne minuti kummargil ja hüppas siis üllatus- 
ning jahmatushüüdega püsti Tema nägu oli ärevusest pinevil. 

»Oleme sellel lool lasknud küllalt kaugele minna, ütles ta. »Kas täna õhtul läheb veel 
rongi North Walshami?« 

Vaatasin sõiduplaanist järele. Viimane rong oli just väljunud. 

»Siis sööme vara hommikueinet ja sõidame hommikul kõige esimese rongiga,« ütles 
Holmes. »Meie kohalolek on ülimalt vajalik. Ahaa! siin ongi meie oodatud telegramm. 
Üks hetk, proua Hudson, võib-olla saadan ma vastuse. Ei, kõik on nii, nagu ma arvasin. 
Selle teate tõttu on veelgi olulisem mitte tundigi kaotada, et Hilton Cubittile asjaolud 
teatavaks teha, sest meie lihtne Norfolki 

mõisahärra on mähitud ainulaadsesse ja ohtlikku võrku.« 

Nii tõepoolest selguski, ning lähenedes jutu süngele lõpule, mis mulle algul lapsik ja 
kentsakas oli paistnud, tunnen jälle sama jahmatust ja õudu, mis mind siis valdas. Oleks 
mul ometi lugejatele rõõmsam lahendus edasi anda, kuid minu päevikud peegeldavad 
tõsiasju ning ma pean toda kummalist sündmuste jada järgima kuni nende sünge 
haripunktini, mis tegi Riding Thorpe Manori mõne päeva jooksul tuntuks üle kogu 
Inglismaa. 

Vaevalt olime North Walshamis rongilt maha tulnud ja oma sihtkoha nimetanud, kui 
jaamaülem meie poole ruttas. »Arvatavasti olete teie need Londoni detektiivid?* küsis ta. 

Holmesi näol vilksatas pahameelevari. 

»Miks te niimoodi arvate?« 


»Sest inspektor Martin Norwichi politseist läks just siit mööda. Aga võib-olla olete 
arstid. Ta ei ole surnud — vähemalt viimaste teadete järgi mit,te. Te võite veel õigeks 
ajaks kohale jõuda, et naist päästa — kas või ainult võlla jaoks. « 

Holmesi ilme oli ärevusest morn. 

»Me läheme küll Riding Thorpe Manorisse,« ütles ta, aga me pole midagi kuulnud, mis 
seal juhtus.« 

»Kohutav lugu, « sõnas jaamaülem. »Seal oli tulevahetus, härra Hilton Cubitti ja ta 
naise vahel. Naine tulistas mehe ja siis iseenda pihta — nii ütlevad teenijad. Mees on 
surnud ja naine vaagub ka hinge. Oh heldus, üks vanemaid perekondi Norfolki 
krahvkonnas ja veel üks auväärsemaid ka.« 

Sõnagi lausumata ruttas Holmes tõlla juurde ning kogu seitsme miili pikkuse teekonna 
jooksul ei teinud ta kordagi suud lahti. Harva olen näinud teda nii kohutavas meeleheites. 
Ta oli kogu meie reisi kestel linnast peale rahutu olnud ning ma panin tähele, et ta hom- 
mikused lehed äreva tähelepanuga läbi vaatas, kuid nüüd tegi tema halvimate kartuste 
äkiline täitumine ta sügavalt raskemeelseks. Ta nõjatus süngetesse mõtetesse vajunult 
istme seljatoele. Ümberringi oli siiski palju huvipakkuvat, sest sõitsime läbi ainulaadse 
paikkonna Inglismaal, kus harvades majakestes elas tänapäeval veel inimesi, samal ajal 
kui kõikjal lausikul rohelisel maastikul kõrgusid kandiliste tornidega kirikud, vestes iidse 

East Anglia hiilgusest ja jõukusest. Viimaks ilmus üle Norfolki halja rannaveeru 
nähtavale Germaani Ookeani* lilla viirg ning kutsar osutas piitsaga kahele vanast tellisest 
ja puidust katuseviilule, mis puudesalust läbi paistsid. »Riding Thorpe Manor,« lausus ta. 

Kui me sammastega sissekäigu ette sõitsime, silmasin selle juures tenniseväljaku ääres 
musta riistakuuri ja postamendil päikesekella, millest me nii kummalisi asju olime 
kuulnud. Keegi väike, vilgas, kärme, erksa olekuga, kikkis vurrudega mees oli just 
kõrgest kaarikust maha astunud. Ta esitles end kui inspektor Martinit Norfolki 
politseijõududest ning oli mu kaaslase nime kuuldes märgatavalt üllatunud. 

»Tohoh, härra Holmes, kuritöö pandi toime alles täna hommikul kell kolm. Kuidas te 
võisite sellest Londonis teada saada ja minuga ühel ajal kohale jõuda?« 

»Nägin seda ette. Tulin lootuses kuritegu ära hoida.« »Sel juhul peab teil olema tähtsaid 
tõendeid, millest meie midagi ei tea, sest kuuldavasti olid nad väga üksmeelne paar.« 

»Mul on ainult tõendid kriipsukujukeste kohta,« ütles Holmes. »Selgitan teile hiljem. 
Senikaua aga, kuna tragöödia on nagunii juba toimunud, sooviksin väga oma käsutuses 
olevaid teadmisi kasutada õigluse võidulepääsu kindlustamiseks. Kas lubate mul 
uurimises osaleda või eelistate, et tegutsen iseseisvalt?« 

»Oleksin uhke, teades, et tegutseme koos,« vastas inspektor ausalt. 

»Sel juhul kuulaksin ilma igasuguse tarbetu viivituseta tunnistajaid ja vaatleksin 
kuriteopaika.« 

Inspektor Martinil jätkus arukust, et lasta mu sõbral omasoodu tegutseda ning 
rahulduda ise tulemuste hoolika kirjapanekuga. Kohalik kirurg, vana hallipäine mees, oli 
just proua Cubitti toast välja tulnud ning teatas, et proua vigastused on tõsised, kuid mitte 
tingimata surmavad. Kuul oli läbistanud aju eesosa ning kulub tõenäoliselt hulk aega, 
kuni naine teadvusele tuleb. Küsi musele, kas naine oli ise tulistanud või oli teda lastud, 
ei julgenud arst kindlat arvamust avaldada. Kuul oli kahtlemata tulistatud väga lähedalt. 
Toast leiti ainult üks revolver, mille mõlemast rauast oli lastud. Härra 


* Põhjameri. 

Cubittil oli kuul läbistanud südame. Oli võimalik, et mees oli tulistanud naist ja seejärel 
iseennast, aga ka, et kurjategijaks oli olnud naine, sest revolver lebas põrandal nende 
kahe vahel. 

»Kas mehe asendit on muudetud?« küsis Holmes. 

»Peale naise pol-e me midagi puutunud. Teda ei saanud haavatuna põrandale lamama 
jätta.« 

»Kui kaua te siin olete viibinud, doktor?« 

»Kella neljast saadik.« 

»On siin veel keegi ?« 

»Jah, konstaabel on.« 

»Ja te pole midagi puutunud?« 

»Mitte midagi.« 

»Olete toiminud väga diskreetselt. Kes teid siia kutsus?« 

»Toatüdruk Saunders.« »Kas tema teatas kuriteost?« »Tema ja kokk proua King.« »Kus 
nad praegu on?« 

»Vist köögis.« 

»Siis kuulame nad kohe üle.« 

Vana tammepaneelidega ja kõrgete akendega hall nägi välja nagu eeluurimiskohus. 
Holmes istus suures vanamoodsas toolis, armutud silmad kurnatud näos hiilgamas. 
Lugesin neist kindlat eesmärki: lahendada see juhtum, et kliendi eest, keda ta päästa 
polnud suutnud, oleks vähemalt kätte makstud. Korralik inspektor Martin, vana hallipäine 
maatohter, mina ise ja pikatoimeline külapolitseinik moodustasid kummalise seltskonna 
ülejäänud osa. 

Kaks naist jutustasid oma 100 üpris selgelt. Nad olid ärganud lasu peale, millele minuti 
pärast oli järgnenud teine. Nad magasid kõrvuti tubades ning proua King oli Saundersi 
tuppa tormanud. Kahekesi olid nad trepist alla jooksnud. Kabineti uks oli lahti ja laual 
põles küünal. Peremees lamas näoli keset tuba. Ta oli surnud. Tema naine kössitas akna 
juures, pea vastu seina toetatud. Ta oli raskelt haavatud ning pool nägu oli tal verega 
koos. Ta hingeldas ägedalt, kuid polnud võimeline rääkima. Koridor ja tuba olid suitsu 
ning püssi-rohuvingu täis. Aken oli kahtlemata suletud ja seestpoolt riivis. Selles olid 
mõlemad naised kindlad. Nad °lid otsekohe saatnud arsti ja konstaabli järele. Siis olid 

nad tallimehe ja tallipoisi abiga haavatud perenaise tema tuppa toimetanud. Nii naise 
kui ka mehe voodis oli magatud. Naisel oli seljas kleit — mehel magamisriiete peal 
hommikumantel. Kabinetis ei olnud midagi ümber tõstetud. Niipalju kui nemad teadsid, 
polnud abikaasade vahel kunagi tüli olnud. Neid oli alati peetud väga üksmeelseks 
paariks. 

Need olid teenijate tunnistuste peamised punktid. Inspektor Martini küsimusele vastates 
olid nad kindlad, et kõik uksed olid seestpoolt lukustatud ja mitte keegi ei saanud majast 
põgeneda. Holmesile vastates mäletasid mõlemad, et niipea kui nad ülemisel korrusel 
oma tubadest välja jooksid, olid nad tundnud püssirohulõhna. »Soovitan teil selle fakti 
suhtes väga tähelepanelik olla, « ütles Holmes oma ametivennale. »Ja nüüd arvan, et 
võime toa põhjalikule ülevaatusele asuda.« 


Kabinet oli väike kamber, kolmes küljes raamaturiiu lid. Kirjutuslaud seisis täiesti 
tavalise akna all, mis oli aia poole. Kõigepealt pöörasime tähelepanu õnnetule 
mõisnikule, kelle pikk kogu lamas põigiti põrandal. Tema riietus näitas, et ta oli kiiruga 
üles tõusnud. Tema pihta oli tulistatud eestpoolt ning pärast südame läbimist oli kuul 
kehasse pidama jäänud. Surm oli kahtlemata saabunud silmapilk ja valutult. Ei kätel ega 
hommikumantlil polnud püssirohujälgi. Külakirurgi sõnade järgi oli naise näol 
püssirohujälgi, kuid käel mitte. 

»Viimase puudumine ei tähenda midagi, kuigi selle olemasolu võiks olla 
paljutähendav,« sõnas Holmes. »Kui halvasti suletud padrunist püssirohi tahapoole ci 
paisku, võib mitu lasku tulistada, ilma et mingeid jälgi jääks. Soovitan nüüd härra Cubitti 
surnukeha ära viia. Ega te seda kuuli pole leidnud, mis naist haavas, doktor ?« 

»Enne peab talle raske operatsiooni tegema. Aga revolvris on veel neli padrunit sees. 
Kaks kuuli on välja lastud ja on kaks haava, nii et mõlema kuuli saatus on teada.« 

»Paistab küll nii,«; sõnas Holmes. »Võib-olla seletaksite selle kuuli päritolu ka, mis 
nõnda ilmselt akna serva on tabanud?« 

Ta oli äkitselt ümber pöördunud ja tema pikk kõhn sõrm osutas augule, mis läbis 
alumist aknaraami alt umbes tolli kõrgusel. 

»Pagana pihta!« hüüatas inspektor. »Kuidas te ometi seda nägite?« 

»Sellepärast, et ma otsisin seda.« 

ilmepärane!« ütles külatohter. »Kahtlemata on teil gus, sir. Seega on tulistatud ka 
kolmas lask, järelikult on siin olnud keegi kolmas isik. Aga kes see võis olla kuidas ta 
minema pääses ?« 

»See ongi probleem, mida me nüüd lahendama hakkame,« ütles Sherlock Holmes. 
»Mäletate, inspektor Martin, kui teenijad ütlesid, et koridoris tundsid nad kohe 
püssirohulõhna, märkisin ma seda kui ülimalt tähtsat asjaolu?« 

»Jah, sir, kuid tunnistan, et ma ei saanud teist päriselt aru.« 

»Sellest järeldub, et tulistamise ajal olid nii toa uks ui ka aken lahti. Muidu poleks 
püssirohusuits saanud ii kiiresti majas levida. Selleks oli tarvis, et toas oleks uletõmbus. 
Kuid siiski olid uks ja aken korraga lahti ftnult väga lühikest aega.« , »Kuidas te seda 
tõestate?« »Kuna küünal ei jõudnud tilkuma hakata.« 

»Vapustav!« hüüdis inspektor. »Vapustav!« 

»Olles kindel, et aken oli tragöödia toimumise ajal lahti, oletasin, et loos oli veel 
kolmas tegelane, kes seisis lahtise akna taga ja tulistas väljast. Tolle isiku pihta tulistatud 
lask tabaks aknaliistu. Vaatasin järele, ja seal see kuulijälg oligi! « 

»Aga kuidas siis aken suleti ja riivi pandi?« 

»Naise esimene liigutus oli aken sulgeda ja riivi panna. Aga mis see siis on?« 

See oli daami käekott, mis seisis kabinetis laual — väike korralik krokodillinahast 
hõbekaunistustega kott. Holmes tegi selle lahti ja valas sisu välja. Kotis oli 
kummipaelaga kokku seotud kakskümmend viiekümne-naelast Inglise Panga paberraha 
— muud mitte midagi. 

»Raha tuleb alles hoida, sest sellest tuleb kohtus juttu,« ütles Holmes kotti koos sisuga 
inspektori kätte andes. »Nüüd katsume heita valgust kolmandale kuulile, mis puukildude 
järgi otsustades on kahtlemata tulistatud toast. Tahaksin koka, proua Kingiga uuesti 
rääkida. Te ütlesite, proua King, et teid äratas vali pauk. Kas te tahtsite öelda, et see 
tundus teile valjem kui teine pauk?« 


63 

»Noh, sir, ma ju magasin, nii et mul on raske öelda. Aga väga kõva tundus ta küll.« 

»Kas te ei arva, et need võisid olla kaks peaaegu ühel ajal tulistatud lasku ?« 

»Ma tõesti ei tea öelda, sir.« 

»Küllap see nii oligi. Inspektor Martin, mul on tunne, et oleme nüüd teada saanud kõik 
sellest toast. Kui olete nõus kaasa tulema, siis vaatame, mida aed meile pakub.« 

Kabineti akna alla ulatus lillepeenar ja me kõik hüüa-tasime, kui sellele lähenesime. 
Lilled olid puruks tallatud ja pehme muld oli jalajälgi täis. Need olid suured mehejäljed, 
iseloomulikult pika terava varbaosaga. Holmes nuuskis rohu ja lehtede seas nagu hagijas 
haavatud linnu kannul. Siis kummardus ta rahuldushüüdega ning tõstis üles tillukese 
vasksilindri. 

»Nii ma arvasingi, « ütles ta, »revolver oli tühjendajaga ja siin on kolmas padrun. Arvan 
tõesti, inspektor Martin, et meie lugu on peaaegu lahendatud.« 

Maapolitseiniku nägu peegeldas tema sügavat hämmastust Holmesi uuringute kiiruse ja 
jõulise edenemise üle. Algul oli ta ilmselt tahtnud ennast maksma panna, kuid nüüd oli ta 
täis imetlust ning valmis midagi pärimata Holmesi juhtimisele järgnema. 

»Keda te kahtlustate?« küsis ta. 

»Selle juurde jõuan hiljem. Probleemil on mitu tahku, mida ma pole veel jõudnud teile 
seletada. Nüüd, kui ma olen niikaugele jõudnud, jätkan pigem omamoodi ning teen siis 
asja lõplikult selgeks.« 

»Kuidas soovite, härra Holmes, kui me ainult mehe kätte saame. « 

»Ma ei taha salapärane olla, kuid praegusel hetkel pole võimalik pikki ja keerukaid 
seletusi andma hakata. Selle 100 niidid on mul kõik käes. Isegi kui naine üldse teadvusele 
ei tule, võime ikkagi eelmise öö sündmused rekonstrueerida ja kindlustada, et õiglus 
võidule pääseks. Kõigepealt tahan ma teada, kas lähikonnas ofl kõrtsi nimega 
»Elrige's«?« 

Küsitleti teenijaid, kuid keegi polnud seesugusest kohast kuulnud. Tallipoiss tõi asjasse 
pisut selgust, mee nutades, et sellenimeline talumees elab mõne miili kaugusel East 
Rustoni suunas. 

»Üksik talu?« 

»Väga üksildane, sir.« 

»Võib-olla nad pole veel kuulnudki kõigest, mis siin öösel juhtus?« 

»Väga võimalik, sir.« 

Holmes mõtles veidi ning siis mängles tema näol kummaline naeratus. 

»Poiss, sadulda hobune, « ütles ta. »Vii Elrige'se tallu üks kiri.« 

Holmes võttis taskust tantsivate kujudega lehekesed. Asetanud need enda ette, 
sehkendas ta veidi aega kirjutuslaua ääres. Lõpuks andis ta poisile kirja ja käskis tal see 
kohale viia ning mitte mingil juhul vastata küsimustele. Nägin kirjakese peal aadressi, 
mis oli kirjutatud hüplevate, ebaühtlaste tähtedega, mitte nii nagu Holmesi tavaline 
korralik käekiri. Kiri oli härra Abe Slaney'le, Elrige'se talus East Rustonis Norfolkis. 

»Inspektor,« märkis Holmes, »teeksite hästi, kui telliksite telegraafi teel mehi juurde, 
sest kui mu mõttekäik õigeks osutub, võib juhtuda, et teil tuleb krahvkonna vanglasse 
toimetada eriti ohtlik vang. Poiss, kes selle kirja ära viib, võib muidugi ka telegrammi 
edasi anda. Kui õhtupoolikul mõni rong linna-läheb, Watson, siis peaksime sellega ära 


sõitma, sest mul on huvitav keemiakatsc pooleli ja see uurimine siin hakkab lõpule 
jõudma.« 

Kui nooruk kirjaga oli teele saadetud, andis Sherlock Holmes teenijatele juhtnööre. Kui 
mõni külastaja peaks tulema proua Cubittit küsima, ei tohi proua seisukorra kohta 
mingeid teateid anda, vaid tuleb külaline kohe elutuppa juhatada. Holmes rõhutas seda 
äärmise tõsidusega. Lõpuks suundus ta elutuppa, märkides, et meist ei olene enam midagi 
ja me peame oskama aega parajaks teha, kuni on näha, mis edasi saab. Tohter oli oma 
haigete juurde läinud ning ainult inspektor ja mina olime kohale jäänud. 

»Võin vist aidata teil huvitaval ja kasulikul kombel tunnikese mööda saata,« ütles 
Holmes tooli lauale lähedale tõmmates ja tantsivate kriipsukujukestega kaetud Pabereid 
enda ette laotades. »Mis puutub teisse, sõber Watson, siis tahaksin meeleldi heaks teha, et 
olen teie loomuliku uudishimu nii kauaks rahuldamata jätnud. 

Teile, inspektor, võib kogu juhtum meeldida kui tähelepanuväärne kriminalistika 
õppetund. Kõigepealt pean teile jutustama huvitavatest asjaoludest seoses eelmiste 
jutuajamistega, mis minul ja härra Cubittil Baker Streetil on olnud.« Seejärel puudutas 
Holmes lühidalt fakte, mis siin juba kirja on pandud. »Minu ees ongi need iseäralikud 
kriipseldused, mis paneksid muigama, kui nad poleks osutunud nii hirmsa tragöödia 
eelkäijateks. Olen üsna tuttav kõikide salakirja liikidega ning ka ise ühe selleteemalise 
väikese monograafia autor, kus ma ana-lüüsisin sada kuutkümmend erinevat šifrit, kuid 
tunnistan, et see siin on mulle täiesti uus. Nende eesmärk, kes selle süsteemi leiutasid, on 
ilmselt olnud varjata, et neil kujutistel üldse mingit tähendust on, ning tekitada mulje, et 
need on ainult laste joonistused. 

Kui ma aga kord juba mõistsin, et need sümbolid tähendavad tähti, ning rakendasin 
kõikide salakirjade reegleid, oli lahendus üpris lihtne. Esimene teade, mis mulle toodi, oli 
nii lühike, et ma ei saanud muud teha kui enam-vähem kindlalt öelda, et sümbol 

tähen- 


dab tähte E. Nagu teate, on E inglise tähestiku kõige tavalisem täht ning selle 
esinemissagedus nii suur, et isegi ühes lühikeses lauses võib seda kõige tihedamalt leida. 
Esimese teate seitsmeteistkümnest sümbolist olid kolm niisugused, seega oli loogiline 
arvata, et see on E. Tõsi küll, mõnel juhul kandis kuju lippu ja mõnel juhul mitte, kuid 
viisist, kuidas lipud olid paigutatud, oli võimalik järeldada, et need jagavad lause 
sõnadeks. Võtsin seda kui hüpoteesi ja märkisin ära, et tähte E kuju- 


tas 

Nüüd algasid aga tõelised raskused. E järel ei asu tähed mingis eriti kindlas järjekorras, 
ning iga eelisjäf-jekorda, mida võiks tõestada ühe trükitud lehekülje põhjal, saab ühe 
lühikese lause abil ümber lükata. Ligi' lähedaselt öeldes esinevad tähed T, A, O, L, N,S, 
H. R, D ja L selles järjekorras; aga T, A, O ja [ on peaaegu ühesagedused ning oleks 
lootusetu ülesanne proo- 

vida kõiki kombinatsioone, kuni jõutakse mingi tähenduseni. Seepärast ootasin uut 
materjali. Teisel kohtumisel sai Hilton Cubitt mulle anda veel kaks lühikest lauset ja ühe 
teate, milles oli ilmselt üksainus sõna, kuna selles lippu ei olnud. Siin need sümbolid on. 


Näete, ühes sõnas on mul siin juba kaks E-d, esimene ja neljas seitsmetähelises sõnas. 
See võiks olla »eilegi« või »ea-leski« või midagi niisugust. Pole kahtlust, et vastusena 
mingile palvele on viimane kõige tõenäolisem, ning asjaolud näitasid, et see oli naise 

vastus. Oletades, et meil on õigus, oleme nüüd võimelised tuvastama, et süm- 


2X-X 
bolid 


Isegi nüüd oli mul veel küllaltki raskusi, kuid üks õnnelik mõte andis minu käsutusse 
veel mitu tähte. Mulle tuli pähe, et kui need palved tulid, nagu oletati, kelleltki, kes oli 
prouat tundnud tema varasemas elus, siis võis kombinatsioon, milles oli kahe E vahel 
kolm muud tähte, väga hästi tähendada nime »ELSIE«. Asja uurides leidsin, et niisugune 
kombinatsioon moodustas teate lõpu, mida kolm korda korrati. See oli kahtlemata mingi 
palve Elsieie. Sedamoodi sain kätte tähed L, S ja 1. Kuid mis palve võis see olla? Sõnas, 
mis eelnes Elsieie, oli ainult neli tähte, ja see lõppes tähega E. Kindlasti oli see TULE. 
Proovisin kõiki teisi tähti E ette, kuid ei leidnud ühtki, mis oleks sobinud. Niisiis olid mul 
nüüd käes ka T ja U ning ma võisin uuesti esimese teate kallale asuda, jagades selle 
sõnadeks ja pannes iga veel tundmatu sümboli asemele kriipsu. Sel viisil käsitletuna tuli 
see välja nii: 

—LEN SIIN ABE SLANE— 

Nii, esimene täht võib olla ainult O, mida on loogiline arvata. Nüüd saame: 

OLEN SIIN ABE SLANE— 

Või, täites silmanähtava tühiku nimes: 

OLEN SIIN ABE SLANEY 

on vastavalt A, L ja S. 


Nüüd oli mul nii palju tähti, et võisin üsna kindlalt asuda teise teate juurde, mis tuli 
välja niimoodi: 

EL—I—ES 

Siin võis tulemusi anda ainult R-i ja G asetamine puuduvate tähtede kohale, ja oletada, 
et nimi tähistab maja või võõrastemaja, kus kirjutaja peatub.« 

Inspektor Martin ja mina kuulasime ülimalt tähelepanelikult seda täiuslikku ja selget 
ettekannet viisist, kuidas mu sõber oli jõudnud tulemusteni, mis meie raskused nii kergelt 
ületatavaks muutis. 

»Mida te siis tegite, sir?« küsis inspektor. 

»Mul olid tõsised põhjused oletada, et see Abe Slaney on ameeriklane, sest Abe on 
ameerikalik lühend, ning pealegi oli kogu lugu alanud kirjaga Ameerikast. Samuti oli mul 
põhjust arvata, et siin on peidus mingi kuritegelik saladus. Sellele viitasid nii naise vihjed 
oma minevikule kui ka tema hirm meest asjasse pühendada. Seepärast telegrafeerisin oma 
sõbrale Wilson Hargreave'ile New Yorgi politseibüroost, kes on minu teadmisi Londoni 
kuritegelikust maailmast enam kui üks kord kasutanud. Küsisin temalt, kas Abe Slaney 
nimi on talle tuttav. Siin on tema vastus: »Kõige ohtlikum kelm Chicagos.« Samal õhtul, 
kui ma temalt vastuse sain, saatis Hilton Cubitt mulle Slaney viimase teate. Töödelduna 
tuntud tähtedega võttis see järgmise kuju: 

ELSIE —E —EA—E —O0—TU-A —UI-—UY Lisades M, P, K, H ja D, saime teate 
ELSIE ME PEAME KOHTUMA MUIDU, 


mis näitas, et lurjus oli asunud veenmise asemel ähvardama, ning niipalju kui mina 
Chicago kelmidest teadsin, võis ta oma sõnad väga kergesti teoks teha. Tulin oma sõbra 
ja kolleegi, doktor Watsoniga kohe Norfolki, kuid kahjuks leidsime, et halvim on juba 
juhtunud.« 

»Teiega on lausa rõõm koos töötada, « ütles inspektor soojalt. »Siiski vabandage, kui 
olen avameelne. Teie vastutate ainult iseenda ees, kuid mina pean vastutama oma 
ülemuste ees. Kui see Abe Slaney, kes elab Elrige'ses, on tõepoolest mõrvar ja kui ta 
põgenema pääseb, kuni mina siin istun, siis läheb mul küll halvasti.” 

»Teil pole vaja muretseda. Ta ei püüa põgeneda.« 

»Kuidas te seda teate?« 

»Põgenemine tähendaks enda süüdi tunnistamist.« »Siis lähme ja arreteerime ta.« 
»Ootan teda iga hetk siia.« »Aga miks ta siia peaks tulema?« »Sellepärast, et ma 
kirjutasin ja kutsusin ta siia.« »See on uskumatu, härra Holmes! Miks peaks ta teie palve 
peale siia tulema? Kas niisugune palve ei tekita temas pigem kahtlusi ega aja teda 
põgenema?« 

»Kirja kirjutada ma oskan,« vastas Sherlock Holmes. »Tegelikult tulebki too härra juba 
mööda teed, kui ma ei eksi.« 

Keegi mees sammus mööda teed maja poole. See oli pikka kasvu ilus tõmmu noormees, 
hall flanellülikond seljas ja panamakübar peas, tal oli karm must habe ja suur ähvardav 
kongus nina ning ta viibutas käes keppi. Ta kõndis uhkelt mööda teerada, nagu kuuluks 
maja temale, ning me kuulsime teda valjusti ja enesekindlalt kella helistavat. 

»Härrased,« ütles Holmes vaikselt, »me peaksime ukse taga kohad sisse võtma. 
Niisuguse tüübiga tegemist tehes tuleb väga ettevaatlik olla. Inspektor, teil läheb käe- 
raudu vaja. Las mina räägin.« 

Ootasime vaikuses õiget hetke — niisuguseid silmapilke ei unustata kunagi. Siis läks 
uks lahti ja mees astus sisse. Sedamaid surus Holmes talle püstolitoru vastu pead ning 
Martin libistas talle käerauad ümber randmete. Kõik käis nii kähku ja osavalt, et mees oli 
enne abituks tehtud, kui ta arugi sai, et teda rünnati. Ta jõllitas meid põlevate mustade 
silmadega. Siis puhkes ta kibedalt naerma. 

»Noh, härrased, seekord panite mu pikali. Nähtavasti olen üsna osava selli otsa 
sattunud. Aga ma tulin siia proua Cubitti kirja peale. Ärge püüdkegi mulle selgeks teha, 
et tema on sellesse mängu pühendatud? Kas tahate öelda, et ta aitas mulle lõksu seada?« 

»Proua Cubitt on tõsiselt vigastatud ja viibib surmaohus. « 

Mees tõi kuuldavale käheda valukarjatuse, mis kaikus läbi maja. 

»Hullud olete!« hüüdis ta raevukalt. »Pihta sai mees, mitte Elsic. Kes võiks armsale 


Elsieie haiget teha? Võibolla ma ähvardasin teda — Jumal andku mulle 

andeks! —, aga ma poleks puutunud ühtki juuksekarva tema ilusas peas. Ütelge, et see 


on vale — teie seal! öelge, et tal ei ole midagi viga!« 

»Ta leiti raskelt haavatuna oma surnud abikaasa kõrvalt* 

Mees vajus käheda oigega istmele ja peitis näo raudus kätesse. Ta oli viis minutit vait. 
Siis tõstis ta uuesti pea ja hakkas meeleheitest tuleva külma otsusekindlusega kõnelema. 

»Mul pole teie eest midagi varjata, härrased,« ütles ta. »Kui lasksingi mehe maha, siis 
tulistas tema mind ka, ja see pole mõrv. Aga kui te arvate, et ma võisin sellele naisele 
haiget teha, siis ei tunne te mind ega teda. Ütlen teile, et maailmas pole olnud ühtki 


meest, kes oleks üht naist nii armastanud nagu mina Elsie't. Mul oli tema peale õigus. Ta 
oli juba aastate eest minule lubatud. Mis see inglane endast arvas, et ta meie vahele tuli? 
Ütlen teile, et minul oli Elsie peale kõige suurem õigus ja ma tahtsin ainult oma kätte 
saada.« 

»Ta põgenes teie käest, kui sai teada, mis mees te olete,« sõnas Holmes karmilt. »Ta 
põgenes Ameerikast, et teid vältida, ning abiellus Inglismaal auväärse härrasmehega. 
Teie jälitasite teda, järgnesite talle ja tegite tema elu põrguks ning tahtsite, et ta jätaks 
maha mehe, keda ta armastas ja austas, et põgeneda teiega, keda ta kartis ja vihkas. 
Lõpuks olete põhjustanud ühe õilsa mehe surma ning ajanud tema naise vabasurma. Niisu 
gune on teie osa selles loos, Abe Slaney, ja selle eest peate seaduse ees vastust andma.« 

»Kui Elsie sureb, on mul ükskõik, mis minust saab,« ütles ameeriklane. Ta avas rusika 
ja vaatas peopessa kägardatud kirja. »Kuulge teie, härra,« hüüdis ta, silmis kahtlustav 
helk, »ega te mind siin ometi hirmutada taha? Kui naine on nii raskelt vigastatud, nagu te 
ütlesite, kes selle kirja siis kirjutas?« Ta viskas kirja lauale. 

»Mina kirjutasin selle, et teid siia tuua.« 

»Teie kirjutasite? Mitte keegi terves maailmas väljaspool Liigat ei tundnud 
kriipsukujude saladust. Kuidas te saite selle kirjutada?« 

»Mida üks inimene leiutab, selle võib teine avastada,« ütles Holmes. »Voorimees, kes 
teid Norwichisse viib, on saabumas, härra Slaney. Aga enne seda on teil aega pisutki 
heaks teha seda kahju, mida olete tekitanud. Kas 

e olete teadlik, et proua Cubittile on langenud raske kahtlus oma abikaasa mõrvas ning 
ainult minu kohalolek ja teadmised, mis juhtumisi minu käsutuses, on ta sellest 
süüdistusest päästnud? Te võiksite vähemalt anda selgituse, et naine polnud ei otseselt 
ega ka kaudselt mehe traagilise surma eest vastutav.« 

»Midagi rohkemat ma ei palugi,« ütles ameeriklane. »Minu arust on kõige parem, kui 
ma kogu tõe välja laon.« 

»Minu kohus on teid hoiatada, et seda kasutatakse teie vastu,« hüüdis inspektor Inglise 
kriminaalseadustiku suuremeelse ausa mängu reeglitest kinni pidades. 

Slaney kehitas õlgu. 

»Sellega ma arvestan,« ütles ta. »Kõigepealt tahan, et teie, härrased, teaksite, et tundsin 
seda naist lapsest saadik. Moodustasime seitsmekesi Chicagos ühe jõugu ja Elsie isa oli 
Liiga ninamees. Vana Patrick oli kaval. Tema selle salakirja leiutasid, mida võib lapse 
kritselduseks pidada, kui selle jaoks võtit ei ole. Nojah, Elsie sai meie tegemistest teada, 
aga kõigega ei suutnud ta kaasa tulla, ja kuna tal oli natuke ausalt teenitud raha, siis 
põgenes ta meie käest ja jõudis Londonisse. Ta oli minuga kihlatud ja me oleksime 
kindlasti abiellunud, kui ma oleksin mingi elukutse omandanud, aga millegi 
seadusevastasega ei tahtnud Elsie tegemist teha. Alles pärast tema abiellumist tolle 
inglasega leidsin ma ta üles. Kirjutasin talle, kuid vastust ei saanud. Pärast seda tulin siia, 
ja kuna kirjadest polnud kasu, panin oma teated sinna, kust ta võis neid lugeda. 

Noh, nüüd olen ma kuu aega siin olnud. Elasin seal talus, kus mul oli alumisel korrusel 
tuba, nii et sain igal ööl väljas käia, ilma et keegi oleks teadnud. Püüdsin kõigest väest 
Elsie't endaga kaasa meelitada. Teadsin, et ta mu sõnumeid luges, sest kord vastas ta 
ühele. Siis sai viha minust võitu ning ma hakkasin teda ähvardama. Seepeale saatis ta 
mulle kirja, anudes mind ära sõitma ning öeldes, et see murraks tal südame, kui tema 
mees oleks mingi skandaaliga seotud. Ta ütles, et kui ma luban ära sõita ja teda rahule 


jätta, tuleb ta öösel kella kolme ajal, kui kaasa magab, alla ja räägib minuga läbi °tsaakna. 
Ta tuligi ning tõi raha, et püüda mind ära °sta ja lahkuma sundida. See ajas mu vihale, 
haarasin *1 käest kinni ning tahtsin teda aknast välja tõmmata. 

Samal hetkel tormas tuppa tema mees, revolver käes. Elsie oli põrandale kukkunud 
ning me seisime mehega vastakuti. Olin samuti relvastatud ning tõstsin püstoli, et teda 
hirmutada ja ise põgenema pääseda. Mees tulistas, kuid ei tabanud mind. Mina vajutasin 
päästikule peaaegu samal hetkel ning mees vajus kokku. Põgenesin läbi aia ning kuulsin 
joostes, kuidas aken kinni pandi. See on jumalatõsi, härrased, iga viimane kui sõna; ja 
rohkem ei tea ma sellest midagi, kuni poiss kirjaga kohale ratsutas ja ma nagu tola siia 
tulin ja end teile kätte andsin.« 

Kuni ameeriklane rääkis, oli voorimees kohale jõudnud. Troskas istusid kaks 
vormirõivais politseinikku. Inspektor Martin tõusis püsti ja puudutas vangi õlast. 

»Meil on aeg minema hakata.« 

»Kas ma võiksin enne Elsie't näha?« 

»Ei, ta pole teadvusel. Härra Holmes, loodan vaid, et kui mul kunagi peaks jälle olema 
mõni tähtis juhtum lahendada, oleks mul õnn teiega koos töötada.« 

Seisime akna all ja vaatasime, kuidas voorimees ära sõidab. Kui ma ümber pöördusin, 
langes mu pilk paberi-nutsakule, mille vang oli lauale visanud. See oli kiri, millega 
Holmes oli ta kohale meelitanud. 

»Vaadake, kas oskate seda lugeda, Watson,< ütles Holmes naeratades. 

See oli vaid lühike rida tantsivaid kujusid: 


KAKVISK VAALA 


»Kui kasutate juhist, mida ma teile selgitasin,« lausus Holmes, »siis leiate, et see 
tähendab lihtsalt »Tule kohe siia«. Olin veendunud, et sellele kutsele ei suuda ta vastu 
panna, sest ta poleks ealeski arvanud, et see võiks tulla kelleltki teiselt peale Elsie. Seega, 
kulla Watson, oleme lõpuks tantsivate kujude abil midagi head korda saatnud, ehkki nad 
varem nii sageli kurjuse teenistuses on olnud, ning arvan, et olen täitnud oma lubaduse 
lisada teie märkmetele midagi ebatavalist. Meie rong väljub kell kolm nelikümmend ning 
julgen arvata, et õhtusöögiks oleme Baker Streetil tagasi.« 

Vaid sõnake epiloogiks Ameeriklane Abe Slaney mõisteti Norwichi talvisel 
kohtuistungil surma, kuid karistus muudeti sunnitööks leevendavate asjaolude ning selle 
tõttu et Hilton Cubitt oli esimesena tulistanud. Proua Cubittist tean ainult niipalju, et ta on 
täielikult paranenud nmg pole uuesti mehele läinud, pühendades kogu oma elu vaeste eest 
hoolitsemisele ning abikaasa mõisa 
majandamisele. 


(Salakirja eesti keelde transkribeerinud 
Kaaren Kaer.) 


IV. ÜKSILDASE JALGRATTURI MÕISTATUS 


1894. kuni 1901. aastani ja ka sel aastal oli Sherlock Holmesil väga palju tegemist. Võib 
kindlalt väita, et nende kaheksa aasta jooksul polnud ühtki keerukamat kohtuasja, milles 
temalt nõu poleks küsitud, ja peale selle etendas ta silmapaistvat osa sadades 
erajuhtumites, millest mõni oli väga keeruline ja huvitav. Selle pika ja pideva tööperioodi 
tulemuseks olid paljud hämmastava edu ja mõned vältimatu nurjumisega lõppenud lood. 
Kuna ma olen säilitanud täielikud märkmed kõikidest nendest sündmustest ning olin 
mitmega ka isiklikult seotud, siis võib ette kujutada, et avaldamiseks sobivaid välja valida 
on üsna raske ülesanne. Jään siiski kindlaks oma vanale reeglile ja eelistan juhtumeid, 
mis pakuvad huvi mitte niivõrd kuriteo metsikuse, kuivõrd just lahenduse leidlikkuse ja 
dramaatilise iseloomu poolest. Seetõttu toon ma nüüd lugeja ette preili Violet Smithi, 
Charlingtoni üksildase jalgratturiga seotud faktid ning meie uurimuse huvitava lõpu, mis 
kulmineeris ootamatus tragöödias. Tõsi küll, asjaolud ei lubanud nende rabavate võimete 
ilmnemist, mille poolest mi: sõber kuulus on, kuid juhtumil on mõned omadused, millega 
see paistab silma pikas kuritegude reas, millest ma oma väikeste jutustuste jaoks materjali 
kogun. 

Oma 1895. aasta märkmiku põhjal võin järeldada, et esimest korda kuulsime preili 
Violet Smithist laupäeval, 23. aprillil. Nagu ma mäletan, oli tema külaskäik Holme-sile 
ülimalt vastumeelne, sest ta tegeles parajasti väga segase ja keeruka tagakiusamislooga, 
mis oli kuulsale tubakamiljonärile John Vincent Hardenile osaks saanud. Mu sõber, kes 
armastas üle kõige täpsust ja mõtteselgust, pani pahaks kõike, mis tema tähelepanu 
käsilolevalt juhtumilt kõrvale tõmbas. Ja siiski oli temale loomuldasa võõra julmuseni 
laskumata võimatu mitte ära 

kuulata noore ja ilusa, pikka kasvu, graatsilise ja kuningliku naise juttu, kes ühel 
hilisõhtul Baker Streetile Holmesi abi ja nõu paluma ilmus. Asjatult rõhutas Holmes, et 
tal pole ühtki vaba hetke, noor daam oli täis otsustavust oma lugu ära rääkida ning ilmselt 
oleks teda enne selle lõpetamist ainult jõuga toast välja saanud. Lõpuks palus Holmes 
alistunult ja üsna tüdinult naeratades kaunil sissetungijal istet võtta ning meile ette kanda, 
mis teda rahutuks teeb. 

»Teie tervis see igatahes olla ei saa,« ütles ta oma terast pilku neiust üle libistades, 
»niisugune kirglik jalgrattur peaks energiat tulvil olema.« 

Neiu vaatas üllatunult oma jalgu, ning ma panin talla äärel tähele kergelt karedat kohta, 
mis vastu pedaali oli hõõrdunud. 

»Jah, ma sõidan palju jalgrattaga, härra Holmes, ja sellel on ka minu tänase siiatulekuga 
tegemist.« 

Mu sõber võttis daami kinnastamata käe ning vaatles seda niisama tähelepanelikult ja 
jahedalt, nagu teadlane uuriks mõnda loomaliiki. 

»Kindlasti andestate mulle. See on minu amet, « ütles ta kätt lahti lastes. »Ma oleksin 
juba peaaegu vea teinud, arvates, et olete masinakirjutaja. Muidugi on ilmne, et see tuleb 
klaverimängimisest. Watson, kas panite tähele tömbi otsaga sõrmi, mida mõlema 
elukutse puhul ette tuleb? Näos,« — neiu pöördus kergelt valguse poole, — »on siiski 
vaimsust, mis masinakirjatööle ei vihja. See daam on muusik.« 

»Jah, härra Holmes, ma õpetan muusikat.« 

»Teie jume järgi otsustades maal.« 


»Jah, sir, Farnhami lähedal Surrey piiril.« 

»Kaunis paikkond, mul on sealt äärmiselt huvitavaid mälestusi. Mäletate, Watson, seal 
läheda! püüdsime me kinni võltsija Archie Stamfordi. Noh, preili Violet, mis teiega siis 
seal Farnhami lähedal Surrey piiril juhtus?« 

Noor daam jutustas väga selgelt ja täie enesekindlusega järgmise huvitava 100: 

»Minu isa on surnud, härra Holmes. Tema nimi oli James Smith ja ta juhatas vanas 
Keiserlikus Teatris Orkestrit. Minu emale ja mulle ei jäänud maailmas ühtki sugulast 
peale ühe onu, Ralph Smithi, kes läks kakskümmend viis aastat tagasi Aafrikasse ja 
kellest me sest alast peale pole midagi kuulnud. Kui isa suri, olime 

väga vaesed, kuid ühel päeval kuulsime, et »Timesis« olevat olnud kuulutus, milles 
otsiti meid. Võite kujutleda meie erutust, sest arvasime, et keegi on meile varanduse 
pärandanud. Läksime otsekohe advokaadi juurde, kelle nimi oli lehes ära toodud. Seal 
kohtasime kaht härrasmeest, härra Carruthersit ja härra Woodley t, kes olid Lõuna- 
Aafrikast koju tulnud. Nad rääkisid, et mu onu oli nende sõber olnud, et ta oli mõni kuu 
tagasi Johannesburgis suures vaesuses surnud ning et surivoodil oli ta neid palunud oma 
sugulased üles otsida ja kindlaks teha, et neil millestki puudust ei ole. Meile tundus 
imelik, et onu Ralph, kes meist eluajal sugugi polnud hoolinud, tahtis pärast surma nii 
väga meie eest hoolitseda, kuid härra Carruthers põhjendas seda nii, et onu oli alles äsja 
oma venna surmast kuulnud ning tundis end meie eest vastutavana.« 

»Vabandage,« sõnas Holmes, »millal see jutuajamine toimus?« 

»Läinud detsembris — neli kuud tagasi.« 

»Palun jätkake. « 

»Härra Woodley tundus mulle väga ebameeldivana. Ta tegi mulle kogu aeg silma — 
selline tahumatu, pundunud näo ja punaste vurrudega noor mees, kelle juuksed olid 
keskelt lahku vastu pead silutud. Minule jättis ta igati vastumeelse mulje — ja ma olen 
kindel, et Cyril ei tahaks, et ma niisuguse tüübiga tuttav olen.« 

»Oo0, tema nimi on siis Cyril!« lausus Holmes naeratades. 

Noor daam punastas ja puhkes naerma. 

»Jah, härra Holmes, Cyril Morton, elektriinsener, ja loodetavasti me abiellume suve 
lõpul. Heldeke, kuidas ma temast rääkima sattusin? Tahtsin öelda, et härra Woodley oli 
tõesti vastik, kuid härra Carruthers, kes oli palju vanem, paistis meeldivam. Ta oli 
tumedapäine, tõmmu, siledaks raseeritud vaikne mees, kuid tal olid viisakad kombed ja 
meeldiv naeratus. Ta küsis, milline meie majanduslik seis on, ning kuuldes, et oleme 
väga vaesed, tegi mulle ettepaneku oma kümneaastase tütre muusikaõpetajaks tulla. 
Ütlesin, et ma ei tahaks ema üksi jätta, mille peale ta arvas, et võiksin ju igal nädalalõpul 
koju sõita, ning pakkus mulle sada naela aasta?, mis on kahtlemata suurepärane palk. 
Niiviisi ma lõpuks nõustusingi ja läksin Chiltern Grange'i, mis asub Farnhamist 

umbes kuue miili kaugusel. Härra Carruthers on sk, kuid ta on palganud majapidajanna, 
väga auväärse vanema naise proua Dixoni, kes ta elamise eest hoolitseb. Laps on tõeline 
kullatükk ja kõik tundus sujuvat. Härra Carruthers oli väga lahke ja väga musikaalne ning 
me veetsime koos meeldivaid õhtuid. Igal nädalavahetusel sõitsin ma linna ema juurde. 

Esimene mõra mu õnnelikus elus oli punasevurrulisc härra Woodley saabumine. Ta tuli 
nädalaks külla ja 00! see tundus mulle nagu kolm kuud. Ta oli kohutav mees — kõigi 
teistega jõhkard, kuid minu vastu midagi veel palju hullemat. Ta avaldas mulle oma 


põlgusväärset armastust, kelkis oma jõukusega, öeldes, et temaga abielludes saan 
Londoni kauneimate briljantide omanikuks, ning lõpuks, kui ma temaga üldse tegemist 
teha ei tahtnud, haaras ta mul ükskord pärast õhtusööki ümbert kinni — ta on kohutavalt 
tugev — ning tõotas mitte enne lahti lasta, kui olen teda suudelnud. Härra Carruthers tuli 
ja rebista minust eemale, mille peale Woodley oma võõrustaja vastu pöördus, ta pikali 
virutas ja teda näkku lõi. Nagu võite kujutleda, sellega tema külaskäik lõppeski. 
Järgmisel päeval vabandas härra Carruthers minu ees ning kinnitas, et tulevikus ei ole 
mul enam kunagi.vaja niisugust solvangut karta. Sellest ajast peale pole ma härra 
Woodley't näinud. 

Ja nüüd, härra Holmes, jõuan ma peamise juurde, mille pärast ma täna teie nõuannet 
palun. Võtke teadmiseks, et iga laupäeva hommikupoolikul sõidan ma jalgrattaga 
Earnhami jaama, et jõuda kell 12.22 linna minevale rongile. Tee, mis viib Chiltern 
Grange'ist jaama, on õige üksildane, eriti ühes kohas, sest terve miili ulatuses jääb ühele 
poole Charlingtoni nõmm ja teisele poole mets, mille keskel asub Charlington Hall. 
üksildasemat teelõiku on võimatu ette kujutada, ja enne Crooksbury künka juures 
maanteele jõudmist võib haruharva vankrit või talumeest kohata. Kahe nädala eest sõitsin 
ma just läbi selle koha, kui juhuslikult üle °'a tagasi vaadates nägin umbes 200 jardi 
kaugusel enda taga üht meest, samuti jalgrattaga. Ta paistis olevat keskealine ja tal oli 
lühike tume habe. Enne Farnhami Jõudmist vaatasin veel kord tagasi, kuid mees oli kadu- 
nud, ja enam ma sellele ei mõelnud. Kuid võite ette ujutada minu üllatust, härra Holmes, 
kui esmaspäeval 

tagasi tulles nägin sama meest samal teelõigul. Mu hämmastus aina kasvas, kui täpselt 
sama kordus järgmisel laupäeval ja esmaspäeval. Mees hoidus alati parajasse kaugusse 
ega teinud mulle midagi halba, kuid ikkagi oli see väga veider. Mainisin juhtumit härra 
Carruthersile, keda asi paistis huvitavat ja kes ütles, et ta on tellinud hobuse ja kaariku, 
nii et ma tulevikus ei pea üksipäini mööda niisugust kõrvalist teed sõitma. 

Hobune koos vankriga pidi saabuma sel nädalal, kuid millegipärast neid ei tulnud ning 
ma pidin jällegi rattaga jaama sõitma. See oli siis täna hommikul. Loomulikult vaatasin 
Charlingtoni nõmmele jõudes ringi, ja seal too mees oligi, täpselt nagu eelmisel kahel 
nädalal Ta hoidus alati minust nii kaugele, et ma tema nägu ei näinud, aga päris kindlasti 
oli ta mulle tundmatu. Seljas oli tal tume ülikond ja peas riidest müts. Näost nägin 
selgesti ainult tumedat habet. Täna ma enam ei kartnud, kuid olin uudishimulik ning 
otsustasin välja selgitada, kes ta on ja mida ta tahab. Aeglustasin sõitu, kuid mees tegi 
sedasama. Siis peatusin hoopiski, kuid tema jäi ka seisma. Seejärel seadsin talle lõksu. 
Teel on järsk kurv. Sõitsin hästi kiiresti käänu taha, jäin seisma ja ootasin. Arvasin, et ta 
sööstab käänaku tagant välja ja möödub minust enne, kui suudab peatuda. Aga mees ei 
ilmunudki nähtavale. Läksin siis tagasi ja vaatasin kurvi taha. Tee oli miili pikkuselt 
nähtav, kuid meest ei olnud. Asja teeb veel erakordsemaks see, et seal pole ühtki 
kõrvalteed, kuhu ta oleks saanud pöörata.« 

Holmes muheles ja hõõrus käsi. »Sellel juhtumil on tõesti mõned omapärased jooned,« 
ütles ta. »Kui palju aega teil selleks kulus, et ümber kurvi pöörata ja kindlaks teha, et tee 
on tühi ?2« 

»Paar minutit.« 

»Siis ta poleks saanud tuldud teed tagasi minna, ja te ütlete, et seal kõrvalteid ei ole?« 
»Mitte ühtki.« 


»Sel juhul sõitis ta kindlasti minema mööda mõnda jalgrada ükskõik kummale poole.« 

»Nõmme poole mitte, muidu ma oleksin teda näinud.« 

»Niisiis jõuame järeldusele, et ta suundus Charlingroi Halli poole, mis minu arusaamise 
järgi on ühel poo teed. Kas panite veel midagi tähele?« 

»Ei, härra Holmes, ainult et ma olin nii segaduses, et ei saanud enne rahu, kui olin teie 
juurde nõu küsima ulnud.« 

Holmes istus natuke aega sõnatult. »Kus viibib härra, kellega te kihlatud olete?« küsis 
ta iimaks. 

»Ta töötab Coventrys Kesk-Inglismaa elektrivõrkudest. 

»Ega ometi tema teid üllatada ei tahtnud?« 

»Oo, härra Holmes! Kas ma siis teda ära ei tunneks!« 

»Kas teil ka teisi austajaid on olnud ?« 

»Enne Cyriliga tutvumist oli neid mitu.« 

»Ja sellest saadik ?« 

»See kohutav Woodley, kui teda just austajaks võib nimetada.« 

»Rohkem mitte kedagi ?« 

Meie ilus klient näis pisut kohmetuvat. 

»Kes see oli?« küsis Holmes. 

»Oh, võib-olla mulle ainult näis nõnda, aga vahel mulle tundus, et mu peremees härra 
Carruthers tunneb minu vastu üsna suurt huvi. Õhtuti ma mängin talle saateks klaverit. Ta 
pole küll kunagi midagi öelnud. Ta on tõeline härrasmees. Aga naine aimab seda alati.« 

»Ahaa!« Holmes tõmbus tõsiseks. »Millega Carruthers tegeleb ?« 

»Ta on rikas mees«. 

»Aga tõlda ja hobuseid tal ei ole?« 

»No vähemalt jõukas on ta küll. Paar korda nädalas käib ta linnas. Ta on väga huvitatud 
Lõuna-Aafrika kullaaktsiatest. « 

»Hoidke mind kursis kõige uuega, mis ette peaks tulema, preili Smith. Praegu on mul 
väga palju tööd, kuid püüan aega leida, et teie juhtumi kohta veidi järele pärida. Ärge 
vahepeal mulle teatamata midagi ette võtke. Nägemiseni ja loodame, et kuuleme teilt 
ainult häid uudiseid.« 

«Loodusseadustega on igati kooskõlas, et niisugusel tüdrukul on austajaid,« sõnas 
Holmes mõtlikult piipu Popsutades, »kuid tavaliselt mitte jalgrattaga ja üksildasel 
maanteel. Kahtlemata on see mõni salaaustaja. Aga selles loos on mõni imelik ja 
tähendusrikas üksikasi, Watson.« 

»Te mõtlete seda, et mees ilmub nähtavale nimelt selles kohas ?« 

»Just täpselt. Meie esimene ülesanne on kindlaks teha, kes on Charlington Halli asukad. 
Seejärel uurime, mis ühendab Carruthersit ja Woodley't, sest nad tunduvad väga erinevat 
tüüpi inimestena. Mispärast on nad mõlemad Ralph Smithi omaste ülesotsimisest nii 
elavalt huvitatud? Ja veel midagi. Mis sorti majapidamine see on, kus koduõpetajale 
makstakse topelt palka, kuid hobuseid ei peeta, kuigi asutakse jaamast kuue miili 
kaugusel? Veider, Watson, väga veider!« 

»Kas te kavatsete sinna minna?« 

»Ei, kulla mees, sinna lähete teie. Võib-olla on see mingi tühine intriig, ja ma ei või 
ometi selle pärast oma teisi tähtsamaid uurimisi kõrvale jätta. Esmaspäeval vara jõuate 


Farnhami, leiate mingi jälgimispaiga Charlingtoni nõmme lähedal; vaatlete olukorda ja 
otsustate oma äranägemise järgi. Siis kogute andmeid rnõisa elanike kohta, tulete tagasi 
ja kannate mulle ette. Ja nüüd, Watson, enam mitte ühtegi sõna sellest asjast enne, kui 
meil on midagi kindlat, mille põhjal lahenduseni jõuda.« 

Olime neiult teada saanud, et ta sõidab esmaspäeval rongiga, mis väljub Waterloo 
jaamast kell 9.50, mina aga asusin varem teele ja läksin 9.13 rongiga. Farnhami jaamast 
juhatati mind ilma igasuguste raskusteta Charling-toni nõmmele. Noore daami seikluse 
tegevuspaika oli võimatu mitte ära tunda, sest ühel pool teed on seal lage nõmm ja teisel 
pool vana jugapuuhekk, mis ümbritseb võimsate puudega parki. Seal oli ka sammaldunud 
kivist peavärav, mõlemal pool kivisammastel kopitanud vapi-märgid peal, kuid peale 
sissesõidutee märkasin veel mitut hekivahedest algavat jalgrada. Maja polnud teelt näha, 
aga ümbrus mõjus nukralt mahajäetuna. 

Nõmme katsid õitsva astelherne kuldsed laigud, mis ereda kevadise päikese paistel 
toredasti särasid. Ühe niisuguse puhma taga asusingi vaatluspostile, kust avanes vaade nii 
mõisa peaväravale kui ka pikale teelõigule mõlemal pool. Kui mina teelt ära pöörasin, oli 
see tühi, kuid nüüd nägin vastassuunast jalgratturit tulemas. Tal oli must ülikond seljas ja 
ma märkasin, et tal oli must habe. Charlingtoni valdustest mööda jõudes tuli ta rattalt 
maha, lükkas selle heki vahelt läbi ja kadus silmist.' 

Möödus veerand tundi, ja siis ilmus nähtavale teine jalgrattur. Seekord oli see jaamast 
tulev noor daam. Kui 

ta Charlingtoni hekini jõudis, nägin, et ta vaatas ringi. Hetke pärast ilmus mees oma 
peidupaigast lagedale, hüppas ratta peale ja järgnes neiule. Nad olid kogu avaral 
maastikul ainsad liikuvad kujud, graatsiline tütarlaps väga sirgelt oma rattal istumas ja 
tema järel mees, kes kummardus sügavale juhtraua kohale ja kelle igast liigutusest paistis 
püüd end varjata. Neiu vaatas tagasi ja aeglustas sõitu. Mees aeglustas ka. Tütarlaps jäi 
seisma. Mees peatus samuti kakssada jardi neiust tagapool. Neiu järgmine samm oli 
niisama ootamatu kui julge. Äkki pööras ta ratta ümber ja sööstis otse mehe suunas. Mees 
oli siiski täpselt niisama kiire ning põgenes meeleheitlikult kihutades minema. Peagi tuli 
tütarlaps jälle mööda teed tagasi, pea uhkelt püsti, teeseldes, et ta oma hääletut kaaslast ei 
märkagi. Mees oli ka ümber pööranud ja hoidus ikka parajasse kaugusse, kuni tee-käänak 
nad mu silme eest varjas. 

Jäin oma peidupaika ootama ja õigesti tegin, sest peagi ilmus mees aeglaselt - tagasi 
sõites jälle nähtavale. Ta pööras mõisa väravast sisse ja tuli rattalt maha. Mõne minuti 
nägin teda puude vahel seismas. Ta oli käed üles tõstnud ja näis kaelasidet kohendavat. 
Siis istus ta uuesti rattale ja sõitis mööda sissesõiduteed minust eemale mõisa poole. 
Jooksin üle nõmme ja piilusin puude vahelt. Eemalt paistis vana hall hoone teravate 
Tudori-aegsete korstnatega, aga tihedate põõsaste vahel lookleval sõiduteel ma meest 
enam ei näinud. 

Siiski tundus mulle, et olen ühe hommiku jaoks küllalt tööd teinud, ning ma kõndisin 
heas tujus Farnha-misse tagasi. Kohalikult kinnisvaraagendilt ei saanud ma Charlington 
Halli kohta midagi teada ning ta juhatas mind tuntud firmasse Pall Mallil. Koduteel 
astusingi sealt läbi ja nende esindaja võttis mind viisakalt vastu. Ei, Charlington Halli ma 
suveks üürida ei saa. Olin lihtsalt hiljaks jäänud. Umbes kuu aega tagasi oli see välja 
üüritud. Üürniku nimi on Williamson. Ta on auväärne vanem härrasmees. Kahjuks ei 
saanud viisakas agent rohkem öelda, kuna kliente teistega ei arutata. 


Holmes kuulas tähelepanelikult pikka aruannet, mille ma talle sel õhtul tegin, kuid 
ehkki ootasin ja oleksin tema nappe kiidusõnu hinnata osanud, neid ei tulnud. Vastupidi, 
tema range nägu oli isegi tavalisest karmim, <ui ta mu tegemisi ja tegematajätmisi 
kommenteeris. 

»Teie peidupaik, kulla Watson, oli täiesti vale. Oleksite pidanud heki taga olema, siis 
oleksite seda huvitavat isikut lähedalt näinud. Nüüd aga olite mitmesaja jardi kaugusel ja 
teil on mulle veel vähem öelda kui preili Smithil. Neiu arvab, et ta meest ei tunne; mina 
olen veendunud, et tunneb. Miks muidu peaks mees temast meeleheitlikult eemale 
hoidma, et neiu ta nägu ei näeks? Teie kirjelduse järgi oli ta juhtraua kohal kummargil. 
Näete, selge varjamine. Te olete tõesti tähelepanuväärselt halvasti töötanud. Mees 
pöördub mõisa tagasi ja teie tahate teada saada, kes ta on. Ja selleks lähete te Londoni 
kinnisvaraagendi juurde!« 

»Mida ma siis oleksin pidanud tegema?« hüüatasin üsna pahaselt. 

«Lähimasse kõrtsi minema. Seal on kohalike kuulujuttude keskus. Nad oleksid teile 
peremehest köögitüdrukuni kõikide nimed üles lugenud. Williamson? See ei ütle mulle 
midagi. Kui ta on eakas mees, siis ei saa ta olla energiline jalgrattur, kes noore daami 
sportliku jälitamise eest põgeneb. Mis meil teie uurimisretkest siis kasu oli? Teadmine, et 
tüdruku jutt vastab tõele. Ma pole selles kunagi kahelnud. Et jalgratturi ja mõisa vahel on 
seos. Selles ma ka ei kahelnud. Et mõisa üürnik on Williamson. Mis sellega peale hakata? 
Nonoh, kulla mees, ärge nüüd nii löödud ka olge. Järgmise laupäevani ei saa me nagunii 
eriti midagi rohkem teha, ja vahepeal võin ma ise veidi ringi vaadata.« 

Järgmisel hommikul saime preili Smithilt kirjakese, mis lühidalt ja täpselt kirjeldas 
samu sündmusi, mida olin ise näinud, aga kirja tuum peitus postskriptumis: »Olen kindel 
teie diskreetsuses, härra Holmes, kui ütlen teile, et siin on mu elu raskeks muutunud tänu 
sellele, et mu peremees tegi mulle abieluettepaneku. Olen veendunud, et tema tunded on 
täiesti sügavad ja siirad. Samal ajal on minu sõna muidugi juba antud. Minu keeldumisse 
suhtus ta väga tõsiselt, kuid ka väga leebelt. Siiski mõistate, et olukord on pisut.pinev.« 

«Paistab, et meie noor sõbranna on varsti kaelani sees,« sõnas Holmes mõtlikult, kui ta 
kirja läbi oli lugenud. »Lool on rohkem huvipakkuvaid jooni ja arenguvõimalusi, kui ma 
algul arvasin. Vaikne, rahulik maal veedetud päev peaks mulle ainult kasuks tulema, 
järelikult 

olen valmis täna õhtupoolikul kohale sõitma ning vaatama, kas mu mõttekäik on õige.« 

Holmesi vaikne maal veedetud päev lõppes õige omapäraselt, sest õhtul hilja saabus ta 
Baker Streetile, huul lõhki ja laubal muhk, pealegi nägi ta üldse katkutud välja ning oleks 
ise hästi Scotland Yardi uurimisobjektiks sobinud. Talle endale pakkusid tema seiklused 
kangesti palju nalja ja ta naeris südamest neist jutustades. 

»Ma saan nii vähe liikuda, et see on mulle alati nauding, * ütles ta. »Te ju teate, et olen 
sellisel vanal heal inglise spordialal nagu poks üsna vilunud. Vahetevahel on sellest kasu 
ka; näiteks täna oleksin ilma selleta väga häbiväärselt hätta jäänud.« 

Palusin tal oma juhtumistest jutustada. 

«Leidsin selle külakõrtsi üles, mida ma teile soovitasin, ja tegin seal vaikselt 
järelepärimisi. Olin baaris ja tusane peremees jutustas mulle parajasti kõigest, mida ma 
tahtsin. Williamsonil on hall habe ja ta elab väikese teenijaskonnaga mõisas. Räägitakse, 
etta on või on kunagi olnud kirikuõpetaja, kuid paar juhtumit tema lühikesest mõisas 


viibimise ajast tundusid mulle küll liigagi ilmalikud. Tegin juba kirikuametis 
järelepärimisi ja mulle öeldi, et oli küll hingekarjaste kirjas niisuguse nimega mees, kelle 
elukäik on aga olnud õige segane. Kõrtsmik teatas mulle ka, et tavaliselt on mõisas 
nädalalõpu-küla-lisi — »üsna' rahutu seltskond, sir« — ning eriti sageli üks punaste 
vurrudega härrasmees nimega Woodley, kes viibib seal pidevalt. Olime just sinnamaani 
jõudnud, kui astub sisse ei keegi muu kui kõnealune härrasmees isiklikult. Ta oli baarileti 
ääres õlut joonud ja kogu kõnelust pealt kuulnud. Kes ma niisugune olen? Mida ma 
tahan? Mis tagamõttega ma neid küsimusi esitan? Sõnadest tal puudust ei tulnud ja 
epiteedid olid tal õige vägevad. Oma sõimuvalingu lõpetas ta õela tagantkäe-löögiga, 
mida mul ei õnnestunud täiesti vältida. Mõni järgnev minut oli mõnus. Minu vasaksirge 
selle lurjuse huupi vehkimise vastu. Minu väljanägemine muutus niisuguseks, nagu näete. 
Härra Woodley viidi kaarikuga koju. Niimoodi lõppes siis minu maalkäik ja peab tun- 
nistama, et nii nauditav kui see ka ei olnud, polnud mu päevast Surrey piiril palju rohkem 
kasu kui teie omast.« 

Neljapäev tõi meie kliendilt veel ühe kirja. 

*Teid kindlasti ei üllata, härra Holmes (teatas neiu), 

et ma lahkun härra Carruthersi teenistusest. Isegi kõrge palk ei suuda mind olukorra 
ebamugavusega lepitada. Laupäeval tulen ma linna ega kavatse enam tagasi pöörduda. 
Härra Carruthersil on kaarik, nii et üksildase maantee ohud, kui neid seal kunagi oli, on 
selleks korraks möödas. 

Mis puutub minu lahkumise erilisse põhjusesse, siis ei ole see ainult pingeline vahekord 
härra Carruthersiga, vaid tolle põlastusväärse härra Woodley tagasitulek. Ta on alati 
hirmus olnud, kuid praegu näeb ta koledam välja kui kunagi varem, sest temaga on 
ilmselt mingi õnnetus juhtunud ja tema välimus on kannatada saanud. Ma nägin teda 
aknast, kuid mul on hea meel öelda, et me ei kohtunud. Tal oli pikk jutuajamine härra 
Carruthersiga, kes oli pärast seda väga erutatud. Woodley peatub nähtavasti kusagil 
naabruses, sest siin ta ei ööbinud, aga siiski silmasin ma teda täna hommikul jälle 
põõsastes ringi luusimas. Ma eelistaksin pigem mõne õela metslooma lähedust. Põlgan ja 
kardan teda enam, kui ma oskan öelda. Kuidas võib härra Carruthers niisugust tüüpi 
hetkekski välja kannatada? Olgu pealegi, minu mured on pühapäeval möödas.« 

»Loodame, Watson, loodame,« sõnas Holmes tõsiselt. »Selle noore tütarlapse ümber 
punutakse mingit keerukat intriigi ning meie kohus on vaadata, et talle Londonisse tagasi 
sõites keegi liiga ei tee. Ma arvan, Watson, et peame aega leidma laupäeva hommikul 
koos sinna minna ja kindlustada, et sel imelikul ja kahtlasel lool mingit õnnetut lõppu ei 
tule.« 

Tunnistan üles, et seni polnud ma asja kuigi tõsiselt võtnud, sest mulle oli see tundunud 
rohkem kentsakas ja veider kui ohtlik. Pole ju midagi ennekuulmatut,, kui mees varitseb 
ja jälitab väga kena naist, ning mehest, kellel mitte ainult ei jätkunud julgust daami 
kõnetamiseks, vaid kes isegi tema eest põgenes, polnud küll mingit tõsist kallaletungijat 
karta. Jõhkard Woodley oli muidugi teisest puust, kuid üks juhus välja arvatud, polnud la 
meie kliendile halba teinud ning külastas nüüd Carruthersit, oma juuresolekut neiule 
peale sündimata. Jalgrattaga mees oli kahtlemata mõni neist nädalalõpu-koosviibimistest 
osavõtja, kellest kõrtsmik oli rääkinud, kuid kes ta oli ja mida ta tahtis, oli niisama 
selgusetu kui enne. Ainult Holmesi karm olek ja fakt, et enne 

kodust lahkumist libistas ta revolvri taskusse, tekitas minus tunde, et too kummaliste 
sündmuste rida võib lõppeda tragöödiaga. 

Vihmasele ööle oli järgnenud imeilus hommik ning kivise Londoni tuhmidest 
pruunikashallidest ja paatjatest toonidest väsinud silmale tundus kanarbiku ja õitsva 
astelherne ergavate laikudega kaetud maa eriti kaunis. Kõndisime Holmesiga mööda laia 
liivast teed, hingates sisse värsket hommikuõhku ning nautides lindude laulu ja kevade 
karget hingust. Crooksbury künka nõlvale tõustes nägime teelt sünget lossi turritamas iid- 
sete tammede vahel, mis, kuigi vanad, olid ikkagi nooremad kui nende keskel asuvad 
hooned. Holmes osutas pikale teele, mis nagu punakaskollane lint pruuni nõmme ja metsa 
tärkava roheluse vahel lookles. Kauguses nägime musta täpina meie suunas liikuvat 
sõidukit. Holmes hüüatas kannatamatult. 

»Ma arvestasin pooletunnist ajavaru,« ütles ta. »Kui see on tüdruku kaarik, siis paistab, 
et ta tahab varasemale rongile jõuda. Ma kardan, Watson, et me ei jõua talle kuidagi enne 
vastu, kui ta Charlingtonist möödas on.« 

Niipea kui me künkast alla jõudsime, ei näinud me sõidukit enam, kuid ruttasime 
niisuguse kiirusega edasi, et mu istuv eluviis hakkas end tunda andma ja ma olin sunnitud 
maha jääma. Aga Holmes on alati vormis, sest temal on ammendamatud psüühilise 
energia varud. Ta ei aeglustanud oma vetruvat sammu enne, kui ta äkki umbes sada jardi 
minust eespool peatus ning ma nägin, kuidas ta kurvastusest ja meeleheitest käe tõstis. 
Samal hetkel pööras ümber käänu tühi kaarik traaviva hobusega, ohjad järel lohisemas, ja 
kõlises meie poole. 

»Liiga hilja, Watson, liiga hilja!« hüüdis Holmes, kui ma ähkides tema kõrvale jõudsin. 
»Kuidas ma võisin nii rumal olla, et ei mõelnud varasemale rongile! Ta rööviti, Watson, 
— rööviti! Mõrvati! Jumal teab, mis temaga tehti! Pange tee kinni! Peatage hobune! 
Niimoodi. Hüpake nüüd peale ja vaatame, kas ma saan oma eksituse tagajärgi veel 
parandada.« 

Hüppasime kaarikusse, Holmes pööras hobuse ümber, andis talle piitsaga terava 
nähvaka ning me lendasime mööda teed tagasi. Kurvi taga avanes mõisa ja nõmme 

vaheline tee meie ees kogu pikkuses. Haarasin Holmesil käest kinni. 

»Seal see mees ongi!« hingeldasin ma. 

Meie poole sõitis üksik jalgrattur. Pea oli tal langetatud ja õlad kühmus, kui ta kogu 
jõust pedaalidele surus. Ta lausa lendas nagu võidusõitja. Äkitselt tõstis ta habetunud 
näo, Silmas meid lähenemas, peatus ja hüppas rattalt maha. Tema süsimust habe oli tema 
kahvatu näoga kummalises vastuolus ja silmad läikisid tal nagu palavikus. Ta silmitses 
teraselt meid ja kaarikut. Siis ilmus tema näole hämmastus. 

»Kuulge! Pidage kinni!« hüüdis ta, sulgedes meile jalgrattaga tee. »Kust te selle 
kaariku saite? Pidage kinni, mees!« röögatas ta küljetaskust püstolit tõmmates. «Peatuge, 
ma ütlen, või pagan võtku, muidu kihutan teie hobusele kuuli keresse. « 

Holmes viskas ohjad minu sülle ja hüppas kaarikult maha. 

»Teie olete just see mees, keda me vajame. Kus on preili Violet Smith?« küsis ta oma 
kiirel selgel toonil. 

»Seda peaksin mina teilt küsima. Te olete neiu kaarikus. Teie peaksite teadma, kus ta 
ON.« 

»Kaarik tuli meile teel vastu. Selles polnud kedagi. Me sõitsime tagasi, et noort daami 
aidata.« 


»Jumal küll! Jumal küll! Mis ma nüüd teen?« hüüdis võõras äärmises meeleheites. »See 
põrguline Woodley ja närukaelast pastor said ta ikkagi kätte. Tulge kaasa, mees, kui te 
tõesti neiu sõber olete. Olge mulle abiks ja me päästame ta, kui ma selleks ka oma laiba 
Char lingtoni metsa peaksin jätma.« 

Ta jooksis meeletuna hekivahe poole, püstol käes. Holmes järgnes talle ning hobust tee 
kõrvale rohtu sööma jättes jooksin ma neile järele. 

»Siit on nad läbi läinud, « ütles mees, osutades paljude jalgade jälgedele mudasel rajal. 
»Tohoh! Pidage korraks kinni! Kes see siin põõsas on?« 

See oli umbes seitsmeteistkümneaastane nooruk, talli poisi moodi riides, jalas 
nahkpüksid ja kedrid. Ta lamas selili, põlved konksus, ja peas oli tal kohutav haav. Ta oli 
teadvuseta, kuid elus. Pilk haavale veenis mind, et see oli ainult lihahaav. 

»See on tallipoiss Peter,« hüüdis võõras. »Tema juhtiski neiu kaarikut. Need elukad on 
ta pukist alla tõmmanud 

ja uimaseks löönud. Las ta jääb lamama; tema heaks ei saa me midagi teha, aga võib- 
olla jõuame päästa tüdruku halvimast saatusest, mis naisterahvale osaks võib saada.« 

Tormasime edasi mööda rada, mis puude vahel lookles. Olime maja ümbritseva 
põõsastikuni jõudnud, kui Holmes seisma jäi. 

»Majja nad ei läinud. Siin vasakul loorberipõõsa kõrval on nende jäljed. Ahaa! mis ma 
ütlesin!« 

Enne kui ta lõpetada jõudis, kostis meie ees olevast tihedast rohelisest puhmastikust 
naise läbilõikav kiljatus — kiljatus, millest kaikus meeletut õudust. See lõppes äkitselt 
lämmatatud kriiskega. 

»Siia! Siia! Nad on keegliplatsil,« hüüdis habemik mees läbi põõsaste sööstes. »Ah te 
argpüksid! Minu järele, härrased! Hilja! hilja! kurat võtaks!« 

Olime äkki jõudnud ilusale muruväljakule, mida ümbritsesid iidsed puud. Selle teises 
servas võimsa tamme varjus seisis kummaline kolmeliikmeline seltskond. Üks neist oli 
naine, meie klient, kes oli nõrkenult longu vajunud, rätik suule seotud. Tema vastas, 
kedrides jalad laialt harkis ja üks käsi puusas, seisis jõhker, jämedate näojoonte ja 
punaste vurrudega noormees. Käes oli tal ratsapiits ning kogu tema olek väljendas 
võidukat trotsi. Vanem, halli habemega mees, kerge tviidülikonna peal lühike kirikurüü, 
seisis nende vahel ja oli ilmselt just laulatustalituse lõpetanud, sest ta pani meie ilmumisel 
palveraamatu taskusse ja patsutas võikale peigmehele heatujuliselt seljale. 

»Nad on siis laülatatud?« hingeldasin ma. 

»Tulge!« hüüdis meie teejuht, »tulge ometi!« Ta tormas üle lagendiku, Holmes ja mina 
kannul. Meie lähenedes tuikus neiu tuge otsides vastu puutüve. Endine pastor Williamson 
kummardas meile võltsi viisakusega ning jõhkard Woodley lähenes toorelt ja 
võidurõõmsalt naerma puhkedes. 

»Sa võid oma habeme ära võtta, Bob,« ütles ta. »Ma tunnen sind küll. Noh, jõudsid 
oma sõpradega just parajaks ajaks, et ma saaksin teid proua Woodleyie tutvustada.« 

Meie teejuhi vastus oli väga omapärane. Ta kahmas eest oma tumeda habeme, millega 
ta end oli moondanud, ning viskas selle maha, paljastades pikliku, tõmmu, 

sileda näo. Siis tõstis ta revolvri ja sihtis noort lurjust, kes talle oma hirmuäratavat 
ratsapiitsa viibutades lähenes. 


»Jah,« ütles meie liitlane, »ma olen tõesti Bob Carruthers ja ma teen kõik, et selle naise 
jaoks õiglus võidule pääseb, kui ma ka võllas peaksin rippuma. Ma ütlesin sulle, mida ma 
teen, kui sa peaksid talle halba tegema, ja jumala eest, ma pean oma sõna!« 

»Sa jäid hiljaks. Ta on minu naine.« 

»Ei, ta on sinu lesk.« 

Tema revolver paukus ning ma nägin Woodley vesti rinnaesisele verd purskuvat. Ta 
pöördus ja kukkus karjatades selili ning tema inetu punane nägu võttis äkki kohutavalt 
kahvatu jume. Vanamees, kirikurüü ikka veel seljas, tõi kuuldavale niisuguse valingu 
roppe sõimusõnu, nagu ma enne polnud kuulnud, ning haaras samuti revolvri, kuid enne 
kui ta selle tõsta jõudis, oli Holmesi relv juba temale sihitud. 

»Aitab küll, « lausus mu sõber külmalt. »Visake püstol maha! Watson, tõstke see üles! 
Hoidke seda tal meelekohal! Tänan. Carruthers, andke revolver mulle. Ei mingit 
vägivalda enam. Noh, andke juba siia!« 

»Kes te õige olete ?« 

»Minu nimi on Sherlock Holmes.« 

»Pagan võtaks!« 

»On näha, et olete minust kuulnud. Kuni politsei saabumiseni esindan neid mina. Hei, 
sina seal!« hõikas Holmes kohkunud tallipoisile, kes muruplatsi servale oli ilmunud. 
»Tule siia. Vii see kiri Farnhami nii kiiresti, kui saad.« Ta kritseldas märkmikulehele 
mõne sõna. »Anna see politseijaoskonnas konstaabli kätte. Kuni tema tulekuni olete kõik 
siin minu isikliku valve all.« 

Traagilise stseeni üle valitses Holmesi tugev käskija-isiksus ning tema kätes olid kõik 
ühtviisi nagu tahtetud nukud. Williamson ja Carruthers leidsid end haavatud Woodley't 
majja kandmas ning mina püüdsin hirmunud tüdrukut aidata. Vigastatud mees asetati 
voodile ja ma vaatasin ta Holmesi palvel läbi. Teatasin oma otsuse vanas vaipadega 
ehitud söögisaalis, kus Holmes mõlemat vangi valvates istus. 

»Ta jääb ellu,« ütlesin ma. 

»Mis!« hüüdis Carruthers toolilt üles hüpates. »Laske ma lähen üles ja teen talle lõpu 
peale. Kas te tahate 

öelda, et see tütarlaps, see ingel, peab eluks ajaks Möirgava Jack Woodley'ga seotuks 
jääma?« 

»Ärge muretsege,« sõnas Holmes. »Et ta mingil juhul tolle mehe naiseks ei jää, selleks 
on olemas kaks väga kaalukat põhjust. Esiteks on meil kõva kahtlus, kas härra 
Williamsonil on õigust kedagi paari panna.« 

»Ma olen pühitsetud, « hüüdis vana lurjus. 

»Ja samuti vaimulikuseisusest välja heidetud.« 

»Kes kord pastor on, see selleks ka jääb.« 

»Ei usu. Kuidas ametliku loaga on?« 

»Meil on ametlik abiellumisluba. Mul on see taskus.« 

»Siis saite te selle kelmusega. Kuid igal juhul pole pealesunnitud abielu mitte abielu, 
vaid väga tõsine seaduserikkumine, nagu teile varsti selgeks saab. Kui ma ei eksi, on teil 
umbes kümme aastat aega selle üle järele mõtelda. Mis puutub teisse, Carruthers, siis 
oleksite võinud parem oma püstoli taskus pidada.« 

»Ma hakkan ka nii arvama, härra Holmes, aga kui mõelda kõigile ettevaatusabinõudele, 
mis ma selle tütarlapse kaitsmiseks tarvitusele võtsin — sest ma armastasin teda, härra 


Holmes, ja esimest korda tean, mis armastus on —, pidin ma peaaegu hulluks minema, 
kui mõtlesin, et ta on Lõuna-Aafrika suurima elaja ja jõhkardi võimuses — selle mehe 
nimi sisendab õudust Kimberleyst Johannesburgini. Teate, härra Holmes, te vist ei usu 
mind, kuid sellest ajast, kui tüdruk minu teenistuses on, pole ma kordagi lasknud tal 
mööduda majast, kus ma teadsin neid lurjuseid pesitsevat, ilma et ma ei oleks talle 
jalgrattaga järgnenud, lihtsalt et vaadata, et talle midagi halba ei juhtu. Ma hoidusin 
tüdrukust eemale ja panin ette valehabeme, et ta mind ära ei tunneks, sest ta on hästi 
vahva tüdruk ega oleks kauaks mu teenistusse jäänud, kui ta oleks teadnud, et mina teda 
mööda külavaheteid jälitan.« 

»Miks te teda hädaohu eest ei hoiatanud?« 

»Sest siis oleks ta ära läinud ning ma ei suutnud seda taluda. Isegi kui ta mind 
armastada ei võinud, tähendas mulle juba tema võluva kuju majas nägemine ja tema 
häälekõla kuulmine väga palju.« 

»Noh, < ütlesin mina, »teie, härra Carruthers, nimetate seda armastuseks, aga mina 
nimetaksin seda egoismiks.« 

»Võib-olla need kaks käivad koos. Igatahes ei suutnud ma teda minema lasta. Pealegi, 
niikaua kui see jõuk 

läheduses viibis, oli vaja, et tema lähedal oleks keegi, kes tema eest hoolitseks. Kui see 
telegramm saabus, teadsin, et nad midagi ette võtavad.« 

»Mis telegramm ?« 

Carruthers võttis taskust telegrammi. »See siin,« ütles ta. Tekst oli lühike ja 
kokkuvõtlik: »Vanamees on surnud.« 

»Hm!< ütles Holmes. »Nüüd ma mõistan, kuidas need asjad käisid, ja saan aru, miks 
see teade nad tegutsema pani, nagu te ütlete. Aga kuni me siin ootame, Võiksite mulle 
niipalju jutustada, kui saate.« 

Vaimulikurüüs kõlvatu vanamees tõi kuuldavale valingu sõimu. 

»Kurat võtaks!« ütles ta, »kui sa peaksid meid välja andma, teen sinuga sama, mida 
sina tegid Jack Woodley'ga. Sa võid tüdrukust lobiseda, mida süda soovib, see on su enda 
asi, aga kui sa sellele erariides nuhile oma semudest midagi piiksatad, kahetsed seda 
kibedasti.« 

»Pastor, ärge erutuge,« sõnas Holmes sigaretti põlema pannes. »Teie vastu on juba 
küllalt süütõendeid, jä ma küsisin ainult isiklikust uudishimust mõnda üksikasja. Aga kui 
te ei taha mulle rääkida, siis räägin mina, ning te näete, kui vähe võimalusi on teil oma 
saladusi varjata. Kõigepealt, Lõuna-Aafrikast tuli siia kolm meest: teie, Williamson, teie, 
Carruthers, ja Woodley.« 

»Vale number üks,« ütles vanamees, »ma nägin neid mõlemaid esimest korda kaks 
kuud tagasi ning Aafrikas pole ma elu seeski käinud, nii et selle võite endale otsaette 
kirjutada, härra Ninatark Holmes!« 

»See on õigus,« ütles Carruthers. 

»No olgu, tulite siis kahekesi. Pastor on isehakanu. Lõuna-Aalrikas olite Ralph 
Smithiga tuttavad. Te teadsite, et ta kaua ei ela. Te saite teada, et tema varanduse pärib 
vennatütar. Noh, kas on õige?« 

Carruthers noogutas ja Williamson vandus. 

»Tüdruk oli kahtlemata onu lähim sugulane ja te teadsite, et vanamees testamenti ei 
tee.« 


»Ta ei osanud lugeda ega kirjutada, « ütles Carruthers. 

»Niisiis, teie kahekesi tulite siia ja otsisite tüdruku üles. Plaan oli niisugune, et üks 
abiellub tüdrukuga ja 

teine saab saagist osa. Millegipärast valiti abikaasaks Woodley. Miks?« 

»Me mängisime laeval tüdruku peale kaarte. Woodley võitis. « 

»Ah nii. Teie võtsite noore daami oma teenistusse ning Woodley pidi siis tema südame 
võitma. Tüdruk sai aru, et mees on joodik, ega tahtnud temaga mingit tegemist teha. 
Vahepeal olite ise daamisse armunud, ja see oli teie plaanid segi löönud. Te ei suutnud 
enam taluda mõtet, et see kaabakas ta endale saab?« 

»Ei, jumal hoidku, ei suutnud!« 

»Teil tekkis tüli. Woodley läks vihaselt minema ja hakkas teie teadmata oma plaane 
sepitsema.« 

»Mulle tundub, Williamson, et meil pole sellele härrale suurt midagi rääkida,« naeris 
Carruthers kibestunult. »Jah, me läksime tülli, ning ta lõi mind. Nüüd oleme vähemalt 
tasa. Siis kaotasin ta silmist. Sel ajal ta just selle lindprii pastoriga sõbrustama hakkaski. 
Sain teada, et nad olid kahekesi sellesse majja elama asunud, kust neiu jaama minnes 
mööda sõitma pidi. Pärast seda pidasin ma tüdrukul silma peal, sest sain aru, et midagi 
ohtlikku on toimumas. Aeg-ajalt kohtasin neid, sest tahtsin teada, mis neil plaanis on. 
Kahe päeva eest tuli Woodley minu juurde telegrammiga, milles seisis, et Ralph Smith on 
surnud. Ta küsis, kas ma pean meie kihlveo tingimustest kinni. Ütlesin, et ei pea. Ta 
küsis, kas ma tahan ise tüdrukuga abielluda ja osa varandusest temale anda. Ma oleksin 
seda meeleldi teinud, ainult et tüdruk ei tahtnud mind. Woodley ütles: »Paneme ta 
kõigepealt mehele ja paari nädala pärast võivad tal hoopis teised mõtted peas olla.« Mina 
ütlesin, et vägivallaga ma asju ei aja. Ta läks kirudes minema, ropu suuga lurjus nagu ta 
on, ning vandus, et saab tüdruku ikkagi kätte. Neiu pidi sel nädalalõpul minu juurest 
lahkuma ja ma olin kaariku tellinud teda jaama viima, aga mu süda oli nii rahutu, et 
järgnesin talle jalgrattaga. Neiul oli edumaa, ja enne kui ma talle järele jõudsin, oli õnne- 
tus juba juhtunud. Teadsin seda kohe, kui nägin teid kahekesi tüdruku kaarikuga tagasi 
sõitmas.« 

Holmes tõusis püsti ja viskas sigaretiotsa kaminasse. »Küll ma olin juhm, Watson,« 
ütles ta. »Kui te jutustasite, et nägite jalgratturit põõsastikus kaelasidet kohendavat, nagu 
teie arvasite, oleks mul kõik pidanud selge 

olema. Aga ikkagi võime end õnnitleda kummalise ja mõnes mõttes ainulaadse juhtumi 
puhul. Ma märkan sõiduteel kolme külakordnikku ja mul on rõõm näha, et väike 
tallipoiss on võimeline nendega sammu pidama, nii et tõenäoliselt ei tema ega ka meie 
agar peigmees ole tänahommikustes seiklustes tõsisemalt viga saanud. Teie kui arst, 
Watson, võiksite preili Smithi juurde sisse astuda ja öelda, et kui ta on piisavalt toibunud, 
oleksime õnnelikud, kui võiksime talle teel ema juurde saatjaks olla. Kui ta veel päris 
paranenud ei ole, siis küllap leiate, et vihje kellelegi noorele Kesk-Inglismaa elektrikule, 
kellele me pidime just telegrammi saatma, teeb ta täielikult terveks. Mis teisse puutub, 
härra Carruthers, siis olete vist teinud kõik mis võimalik, et tollest alatust vandenõust 
osavõttu heastada. Siin on mu visiitkaart, sir, ja kui minu tunnistus teie kohtuprotsessil 
kasuks võib tulla, olen teie teenistuses. « 


Nagu lugeja kindlasti on märganud, on mul pideva tööga hõivatuse tõttu harva olnud 
võimalik oma jutustusi lõpetada ning viimaseid üksikasju teatavaks teha, mida 
uudishimulikud ootavad. Iga juhtum on olnud mõne teise eelmänguks, ja kui kriis on 
kord möödas, kaovad tegelased igaveseks meie vaheldusrikkast elust. Seda juhtumit 
kirjeldavate märkmete juurest leidsin aga siiski lühikese lisa, milles olen tähendanud, et 
preili Violet Smith päris tõepoolest suure varanduse ja on nüüd Cyril Mortoni, kuulsa 
Westminsteri elektritarvete firma »Morton £x Kennedy« vanema osaniku abikaasa. 
Williamsoni ja Woodley üle mõisteti röövimise ja kallaletungi pärast kohut. Esimene sai 
seitse ja teine kümme aastat. Carruthersi saatuse kohta mul andmeid ei ole, kuid olen 
kindel, et kohus tema kuriteosse eriti karmilt ei suhtunud, sest Woodley'1 oli ülimalt 
ohtliku kaabaka kuulsus, ning arvatavasti oli õigluse jaluleseadmiseks mõnekuulisest 
karistusest küllalt. 


V. PRIORY KOOLI MÕISTATUS 


Meie väikesele lavale Baker Streetil on näitlejad mõnikord üsna dramaatiliselt ilmunud 
ja sealt ka lahkunud, kuid midagi nii äkilist ning jahmatavat kui Thorney-croft Huxtable'i, 
M. A., Ph. D.* jne. saabumine ei suuda ma küll meenutada. Paar sekundit enne teda 
ennast ilmus tema visiitkaart, mis näis tema akadeemiliste tiitlite äramahutamiseks liiga 
väike elevat, ning seejärel sisenes ta ise — nii suur, pidulik ja väärikas, et mõjus kui 
enesevalitsuse ja soliidsuse kehastus. Sellegipoolest komistas ta otsekohe pärast ukse 
sulgumist laua otsa, kust ta põrandale vajus, ning seal meie karunahast kaminavaibal too 
majesteetlik kogu siis meelemärkusetult siruli lamaski. 

Hüppasime püsti ja vahtisime mõne hetke vaikses hämmastuses seda kaalukat vrakki, 
mis andis tunnistust kaugel väljas eluookeanil möllavast ootamatust ja saatuslikust 
tormist. Siis ruttas Holmes talle patja pea alla panema ja mina brändit suhu valama. Mehe 
lihav valge nägu oli murejoontest lõhestatud, suletud silmade all rippusid tinakarva kotid, 
lõdva suu nurgad kaldusid kaeblikult allapoole, lõualottidelt oli habe ajamata. Särgil" ja 
kaelusel võis näha pika teekonna mustust ning juuksed seisid hoolitsemata harjastena 
püsti ümber ilusa kujuga pea. Meie jalge ees lamas rängalt löödud mees. 

»Mis tal viga on, Watson?« küsis Holmes. 

»Täielik kurnatus — arvatavasti lihtsalt nälg ja väsimus,« vastasin sõrme nõrgal pulsil 
hoides, kus eluvool jõuetult ja vaevaliselt tuikas. 

»Edasi-tagasi rongipilet Mackletoni Põhja-Inglismaal,« sõnas Holmes, kes oli pileti 
mehe vestitaskust leidnud. »Kell pole veel kaksteistki. Ta on tõesti varakult” teele 
asunud.« 

Kinnised laud hakkasid värisema ning siis vaatas meid hallide silmade tühi pilk. Hetke 
pärast ajas mees end häbi pärast tulipunasena jalule. 

»Andke mu nõrkus andeks, härra Holmes, olen pisut ule pingutanud. Tänan; kui ma 
võiksin saada klaasi Phma ja ühe küpsise, hakkaks mul kindlasti parem. 


"M. A. - Masterof Arts - humanitaarteaduste (filosoofia) doktor. 
Ph. D. - filosoofiadoktor. 

Tulin ise kohale, härra Holmes, sest tahtsin kindel olla, et te minuga kaasa tulete. 
Kartsin, et mitte ükski telegramm ei suuda teid veenda, kui tohutult pakilise probleemiga 
tegemist On.« 

»Kui olete täiesti toibunud —x 

»Tunnen end juba päris hästi. Ei saa aru, kuidas ma nii nõrgaks osutusin. Tahaksin, et 
teie, härra Holmes, tuleksite järgmise rongiga minuga kaasa Mackletoni.« 

Mu sõber raputas pead. 

»Minu kolleeg doktor Watson selgitab teile, et oleme praegu väga hõivatud. Mind 
palgati toda Ferrersi dokumentide juhtumit uurima, ning Abergavenny mõrvaloo asjus on 
peagi algamas kohtuprotsess. Niisugusel ajal võiks ainult miski väga tähtis mind 
Londonist ära viia. 

»Tähtis!« Külaline ringutas käsi. »Kas te Holdernesse'i hertsogi ainsa poja röövimisest 
pole midagi kuulnud? 

»Kuidas! Kas see endine valitsusliige või?« 

»Täpselt. Püüdsime seda küll ajakirjanduse eest varjata, kuid »Globe'is« oli eile õhtul 
juba mingi vihje sees. Arvasin, et see on ka teieni ulatunud.« 

Holmes sirutas pika kõhna käe ning võttis teatmeteoste hulgast köite »Hx«. 

»Holdernesse, kuues hertsog, K. G., P. C7 — ja veel pool tähestikku sinna otsa! 
Beverley parun, Carstoni krahv — heldus, missugune rida! 1900. aastast Hallani shire'i 
asevalitseja. Abielus (1888) Edithi, sir Charles Appledore'i tütrega. Pärija ja ainus laps — 
lord Saltire. Umbes kahesaja viiekümne tuhande aakri maa omanik. Maavarade leiukohad 
Lancashire'is ja Walesis. Aadress: Carlton House Terrace; Holdernesse Hall, 
Hallamshirc; Carston Castle, Bangor, Wales. Admiraliteedi lord 1872. aastast. Minister 
— noteate, see mees on küll kuningriigi üks tähtsamaid kodanikke!« 

«Tähtsamaid ja võib-olla ka kõige rikkam. Tean, härra Holmes, et olete kriminalistikas 
väga nõudlik ning valmis töötama ka üksnes töö enese pärast. Võin teile siiski teatada: 
Tema Hiilgus vihjas, et tšekk viiele tuhandele naelale ootab inimest, kes talle poja 
asukoha teatab, ning tuhat lisaks, kui võidakse nimetada meest või mehi, kes ta on 
röövinud.« 

«Kuninglik pakkumine, « lausus Holmes. «Watson, me vist sõidame dr. Huxtable'iga 
Põhja-Inglismaale. Ning nüüd, doktor Huxtable, kui olete piima ära joonud, olge nii lahke 
ja jutustage mulle, mis juhtus, millal juhtus, kuidas juhtus ja lõpuks, mis dr. Thorneycroft 
Huxtableil Priory koolist Mackletoni lähedal sellega tegemist on ja miks ta alles kolm 
päeva hiljem — sündmuse toimumisaja reedab teie lõug — tuleb minu tagasihoidlikke 
teeneid paluma.« 

Külaline oli küpsised ära söönud ja piima ära joonud. Tema silmad olid sära ning põsed 
jume tagasi saanud, kui ta energiliselt jä selgelt olukorda valgustama asus. 

«Võtke teatavaks, härrased, et Priory on algkool ja mina olen selle rajaja ning juhataja. 
»Huxtable'i kommentaarid Horatiusele« tuleb teile ehk tuttav ette. Priory kool on 
kahtlemata kõige parem ja peenem algkool Inglismaal. Isegi Blackwateri krahv lord 
Leverstoke ja sir Cathcart Soames on oma poegade õpetamise minule usaldanud. Kuid 
kolme nädala eest, kui Holdernessei hertsog saatis oma sekretäri härra James Wilderi tea- 
tama, et annab minu hoolde oma kümneaastase ainsa poja ja pärija, noore lord Saltire'i, 
tundsin, et mu kool on oma kuulsuse tipus. Ma ei aimanud, et sellest saab mu elu kõige 

laastavama õnnetuse eelmäng. Poiss saabus 1. mail, sest siis algas suvesemester. Ta oli 
võluv nooruk ning harjus meie eluga kiiresti. Võin teile öelda — loodan, et ma pole 
ebadiskreetne, kuid poolik usaldus on säärases asjas mõttetu —, et ta ei olnud kodus eriti 
õnnelik. On avalik saladus, et hertsogi abielu polnud kuigi õnnelik ning lõppes 
lahkuminekuga mõlemapoolsel kokkuleppel, kusjuures hertsoginna asus elama Lõuna 
Prantsusmaale. See juhtus alles üsna hiljuti ning teati, et poiss hoidis tugevasti ema poole. 
Pärast tema lahkumist Holdernesse Hallist oli laps norgu jäänud ning see oligi põhjus, 
miks hertsog ta minu õppeasutusse saata tahtis. Kahe nädalaga kodunes poiss meil täiesti 
ning oli eluga päris rahul. 

Viimati nähti teda 13. mai — tähendab eelmise esmaspäeva õhtul. Tema tuba asus 
kolmandal korrusel ja sinna Pääses läbi teise toa, kus magas kaks poissi. Need ei näinud 
ega kuulnud midagi, seega on kindel, et sealtkaudu noor Saltire ei väljunud. Tema aken 
oli lahti ja selle juurest ulatub maapinnani toekas luuderohuväät. 

AI ei leidnud me küll mingeid jalajälgi, kuid kindlasti oli see ainus võimalik väljapääs. 

Poisi puudumine avastati teisipäeva hommikul kell seitse. Voodis oli magatud. Enne 
äraminekut oli ta end täielikult riidesse pannud, tavalisse koolivormi, mis koosneb 
lühikesest mustast kuuest ja tumehallidest pükstest. Polnud mingit märki, et keegi oleks 
toas käinud, ning karjumist või rüselemist oleks päris kindlasti kuuldud, sest Caunter, 
vanem eestoas magavatest poistest, on väga kerge unega. 

Kui lord Saltire'i kadumine avastati, kutsusin sedamaid kogu koolipere kokku: poisid, 
õpetajad ja teenijad. Siis tegimegi kindlaks, et lord Saltire polnud üksinda põgenenud. 
Saksa keele õpetaja Heidegger oli samuti kadunud. Tema tuba on kolmandal korrusel, 
maja kaugemas otsas, aknad samale poole nagu lord Saltireil. Õpetaja voodis oli ka 
magatud, kuid nähtavasti oli ta väljunud ainult pooleldi riides, sest särk ja sokid vedelesid 
põrandal. Ta oli kindlasti mööda luudesohuvääti alla laskunud, sest jäljed olid all murul 
näha. Ka tema jalgratas, mida hoiti sealsamas muruplatsi kõrval kuuris, oli läinud. 

Heidegger oli töötanud meil kaks aastat, tal olid siia tulles parimad soovitused kaasas, 
kuid ta oli vaikne, tusane mees ning polnud eriti populaarne ei poiste ega õpetajate 
hulgas. Põgenikest ei leitud jälgegi, ning me oleme praegu, neljapäeva hommikul, 
niisama targad kui teisipäeval. Loomulikult pärisime otsekohe Holdernesse Hallist järele. 
See asub ainult mõne miili kaugusel ja me arvasime, et poiss oli järsku kodu järele 
igatsedes isa juurde tagasi läinud, aga koju polnud ta jõudnud. Hertsog on väga ärritatud 
ja mis minusse puutub, siis nägite ise, missuguse närvinõrkuseni teadmatus ja vastu- 
tustunne on mind viinud. Härra Holmes, kui te saaksite kõiki oma võimeid mängu panna, 
siis anun, tehke seda nüüd, sest teil pole eluaeg esinenud juhtumit, mis neid rohkem 
vääriks. « 

Sherlock Holmes oli õnnetu koolmeistri jutustust ülima pinevusega kuulanud. Tema 
kortsus kulmudest ja sügavast vaost nende vahel oli näha, et ta ei vaja mingit ergutamist, 
et keskenduda probleemile, mis peale sellega seotud tohutult tähtsa isiku võlus teda ka 
keerukuse 

ja harukordsuse poolest. Peagi võttis ta taskuraamatu ja tegi märkmeid. »Tegite väga 
halvasti, et kohe minu juurde ei tulnud,« ütles ta karmilt. »See seab mulle uurimise 
alguses väga tõsiseid takistusi. Näiteks ei ole võimalik, et luuderohi ja muru poleks 
asjatundlikule vaatlejale midagi reetnud.« 


»Mina pole süüdi, härra Holmes. Tema Hiilguse suurim soov oli vältida igasugust 
avalikku skandaali. Ta kartis, et tema õnnetu abielu lugu tiritakse päevavalgele, Ta 
tunneb sügavat õudust kõigi niisuguste asjade vastu.« 

»Kuid mingi ametlik juurdlus ikkagi toimus?« 

»Jah, armuline härra, aga see ei viinud kuhugi. Lähimas jaamas oli nähtud üht poissi ja 
noormeest varajasele rongile minemas. Alles eile õhtul saime teada, et paar oli 
Liverpoolis üles leitud ning neil pole käesoleva looga midagi tegemist. Siis, pärast unetut 
ööd, tulingi meeleheites ja pettumuses varase rongiga teie juurde.« 

»Oletan, et kohapeal jäeti uurimine seniks pooleli, kuni neid valejälgi aeti?« 

»See lõpetati hoopis.« 

»Seega raisati siis kolm päeva. Kogu juhtumis on ääretult laiduväärselt toimitud.« 
»Tean, ja tunnistan seda.« 

»Ning ikkagi peaks probleemile seletus leiduma. Võtan selle asja suurima heameelega 
käsile. Kas te olete saanud kindlaks teha mingi seose kadunud poisi ja saksa keele õpetaja 
vahel?« 

»Mitte mingisugust.« 

»Kas poiss käis selle õpetaja klassis ?« 

»Ei, niipalju kui mina tean, polnud nad omavahel kunagi rääkinudki.« 

»See on tõesti imelik. Kas poisil jalgratas oli ?« 

»Ei olnud.« 

»Kas mõni muu jalgratas on kadunud ?« 

»Ei ole.« 

»On see kindel ?« 

»Täiesti.« 

»No ega te ometi taha tõsiselt väita, et sakslane sõitis südaöösel jalgrattaga minema, 
poiss süles ?« 

»Muidugi mitte.« 

»Mida te siis oletate?« 

»Võib-olla kasutati jalgratast jälgede segamiseks. See võidi kuhugi ära peita ja jala 
edasi minna.« 

»Olgu pealegi, aga see näib üsna mõttetu riugas olevat, kas pole? Kas kuuris oli veel 
jalgrattaid?« 

»Mitu tükki. « 

»Kas nad ei oleks siis võinud kaks jalgratast ära peita, kui tahtsid jätta muljet, et nad 
rattaga ära sõitsid ?« 

»Oleks vist küll.« 

»Muidugi oleks. Jälgede segamise teooria ei kõlba. Kuid sellest algab uurimine. 
Jalgratast pole ikkagi kuigi kerge peita ega hävitada. Veel üks küsimus. Kas päeval enne 
kadumist käis keegi poissi vaatamas?« 

»Ei.« 

»Kas ta kirju sai?« 

»Jah, ühe kirja.« 

»Kellelt?« 

»Isalt.« 

»Kas te teete poiste kirjad lahti?« 


»Ei.« 

»Kuidas te siis teate, et kiri oli isalt?« 

»Ümbrikul oli vapp peal ja aadress oli kirjutatud hertsogi kindla käekirjaga. Pealegi 
ütleb hertsog ise, et ta kirja saatis.« 

»Millal poiss enne seda kirja sai?« 

»Ta polnud mitu päeva enne seda ühtki kirja saanud.« 

»Kas ta Prantsusmaalt ka on kirju saanud ?« 

»Mitte kunagi.« 

»Te muidugi mõistate, kuhu ma nende küsimustega sihin. On kaks võimalust, kas poiss 
viidi väevõimuga minema või läks ta vabatahtlikult. Viimasel puhul võib oletada, et nii 
noore poisi põgenema sundimiseks oli vaja teatud tõuget väljastpoolt. Kui tal keegi külas 
ei käinud, pidi see tõuge saabuma kirja teel; siit ka mu püüd teada saada, kes talle kirju 
saatsid.« 

»Kahjuks ei saa ma teid eriti aidata. Niipalju kui ma tean, tulid ainsad kirjad tema 
isalt.« 

»Kes talle just kadumise päeval kirja saatis. Kas isa ja poja suhted olid väga 
sõbralikud?« 

»Tema Hiilgus ei ole iial kellegi vastu väga sõbralik. Ta on tähtsatest ühiskondlikest 
probleemidest täiesti haaratud ning kõige tavapärase vastu üsna ükskõikne. Poisi vastu oli 
ta omal moel siiski alati lahke.« 

»Aga viimase sümpaatia kuulus emale?« 

»Jah.« 

»Kas ta ise ütles seda?« 

»Ei.« 

»Siis vahest hertsog?« 

»Taevas hoidku, ei!« 

»Kust teie seda siis teate?« 

»Ma vestlesin usalduslikult Tema Hiilguse sekretäri härra James Wilderiga. Tema 
mulle lord Saltire'i meeleoludest rääkiski.« 

»Ah nii. Muide, hertsogi viimane kiri — kas see leiti pärast poisi kadumist tema toast?« 

»Ei, ta oli selle kaasa võtnud. Härra Holmes, minu jmeelest oleks meil aeg hakata 
Eustonisse sõitma.« 

»Tellin voorimehe. Veerand tunni pärast oleme teie käsutuses. Kui te koju telegrammi 
saadate, härra Hux-table, oleks hea, kui püüaksite ümbruskonna inimestele muljet jätta, et 
uurimist Liverpoolis, või kuhu see puru silmaajamine teie mehed viis, veel jätkatakse. 
Vahepeal vaatan mina vaikselt teie koolis ringi, vahest ei ole jäljed veel nii jahtunud, et 
kaks minu ja Watsoni taolist vana jahikoera neid üles ei suuda võtta.« 

Sama päeva õhtu leidis meid mägismaa jahedast, kargest õhustikust, kus asus dr. 
Huxtable'i kuulus kool. Kui me kohale jõudsime, oli juba pime. Eestoas laual lebas 
visiitkaart ning Huxtable'i ülemteener sosistas midagi oma peremehele, kes seejärel meie 
poole pöördus, lihaval näol erutatud ilme. 

»Hertsog on siin,« ütles ta. »Hertsog ja härra Wilder viibivad kabinetis. Tulge, 
härrased, ma tutvustan teid.« 

Muidugi olin ma kuulsat riigimeest pildil näinud, kuid tegelikkus oli tunduvalt erinev. 
Ta oli pikk ja suursugune, laitmatult riietatud, kõhna kurnatud näoga mees ning tema nina 


oli veidralt pikk ja kõver. Tema nägu oli kaame ning moodustas jahmatava kontrasti pika, 
alt kitseneva tulipunase habemega, mille valge vesti peal voogavate salkude vahelt 
välgatas kellakett. Too väärikas isik seisis keset doktor Huxtable'i kaminavaipa ning 
silmitses meid tardunud pilgul. Tema kõrval nägin väga noort meest, keda pidasin 
erasekretär Wilderiks. Too oli väikest kasvu, närviline, ergas, arukate helesiniste silmade 
ja elava ilmega. Sekretär alustaski otsekohe vahedalt järsul toonil vestlust. 

»Tulin hommikul siia, dr. Huxtable, et takistada teid Londonisse sõitmast, kuid jäin 
hiljaks. Kuulsin, et teil on plaanis kutsuda härra Holmes seda lugu uurima. Tema Hiilgust 
üllatab, doktor Huxtable, et te ilma temaga konsulteerimata niisuguse sammu astusite.« 

»Kui ma jõudsin järeldusele, et politseil ei ole õnnestunud .. .« 

»Tema Hiilgus pole sugugi veendunud, et politseil ei ole õnnestunud midagi teada 
saada.« »Aga, härra Wilder .. .« 

»Doktor Huxtable, te teate väga hästi, et Tema Hiilgus püüab eriti hoolikalt vältida 
igasugust avalikku skandaali. Ta eelistab võimalikult vähe inimesi saladusse pühendada.« 
»Seda viga on kerge parandada,« sõnas heidutatud koolmeister, »härra Holmes võib ju 

hommikuse rongiga Londonisse tagasi sõita.« 

»Vaevalt küll, mu härra, vaevalt küll, « lausus Holmes mahedal häälel. »Siin põhja pool 
on õhk nii meeldivalt värskendav, et kavatsen mõne päeva teie nõmmedel veeta ning oma 
mõistusele nii meelepärast tegevust leida, kui saan. On muidugi teie otsustada, kas pakute 
mulle ise peavarju või leian ma selle võõrastemajast.' 

Oli näha, et õnnetul õpetajal oli äärmiselt raske otsu sele jõuda, kuni punase habemega 
hertsogi madal, kõlav hääl, mis kõmises nagu söögisaali gong, ta kimbatusest päästis. 

»Olen härra Wilderiga ühel nõul, doktor Huxtable, et oleksite paremini teinud, kui 
oleksite minuga konsulteerinud. Aga kuna härra Holmes on juba kord asjasse 
pühendatud, oleks tõepoolest mõttetu tema teeneid mitte kasutada. Võõrastemajja minek 
ei tule kõne allagi, härra Holmes, oleksin rõõmus, kui peatuksite minu juures Holdernesse 
Hallis.« 

»Tänan, Teie Hiilgus. Uurimise huvides oleks mul parem jääda saladusliku sündmuse 
toimumispaika. « 

»Kuidas soovite, härra Holmes. Kogu informatsioon, mida mina või härra Wilder 
võime teile anda, on loomulikult teie käsutuses. « 

»Arvatavasti pean ma hiljem teid lossis külastama,« ütles Holmes. »Praegu tahaksin 
vaid küsida, sir, kas teil on poja mõistatusliku kadumise suhtes mingi oletus tekkinud ?« 

»Ei, armuline härra, mitte mingit.« »Andestage, sir, kui esitan teile valusa küsimuse, 
kuid a ei saa seda vältida. Kas te arvate, et hertsoginnal võib looga midagi tegemist olla?« 

Kuulus minister ilmutas märgatavat kõhklust. 

»Ei usu,< lausus ta viimaks. 

»Ainus teine võimalus on, et laps rööviti lunaraha saamise eesmärgil. Ega te pole seda 
laadi nõudmisi saanud?« 

»Ei, mu härra.« 

»Veel üks küsimus, Teie Hiilgus. Kuuldavasti saatsite samal päeval pojale kirja.« »Jah, 
aga ma kirjutasin selle eelmisel päeval.« »Täpselt. Aga ta sai selle kätte just tol päeval?« 
»Jah.« 

»Kas kirjas oli midagi niisugust, mis võis teda tasakaalust välja viia või mõjutada sellist 
sammu astuma?« »Ei, armuline härra, kindlasti mitte. « 


»Kas te panite kirja ise posti?« 

Enne kui hertsog jõudis vastata, sekkus sekretär üsna ägedalt. 

»Tema Hiilgusel pole kombeks ise kirju posti panna. Kiri oli koos kõigi teistega 
kabineti laual ning mina panin selle postikotti.« 

»Kas te olete kindel, et too kiri oli teiste hulgas ?« 

»Jah, ma märkasin seda.« 

»Mitu kirja Teie Hiilgus sel päeval kirjutas?« 

»Kakskümmend või kolmkümmend. Mul on suur kirjavahetus. See ei peaks aga ju 
kuidagi asjasse puutuma?« 

»Päris nii see just ei ole,« vastas Holmes. 

»Mina omalt poolt,« jätkas hertsog, »olen politseil soovitanud oma tähelepanu Lõuna- 
Prantsusmaale keskendada. Ütlesin juba, et ei usu, et hertsoginna oleks nii koletu 
ettevõtmise taga, kuid poiss oli kangekaelne ning võimalik, et sakslase õhutusel ja abiga 
põgenes ta ema juurde. Doktor Huxtable, me läheme nüüd lossi tagasi.« 

Nägin, et Holmes oleks tahtnud veel küsimusi esitada, kuid hertsogi järsk käitumine 
näitas, et jutuajamine on lõppenud. Ilmselt oli tema uhkele aristokraadiloomusele ülimalt 
vastumeelne võõraga oma perekonnaasju arutada ning ta kartis, et iga järgmine küsimus 
heidaks üha rohkem valgust tema kui hertsogi suguvõsa loo hoolikalt varjatud 
nurkadesse. 

Kui ülik koos sekretäriga olid lahkunud, asus mu sõber oma tavalise agarusega asja 
uurima. 

Poisi tuba uuriti põhjalikult läbi, aga tulemus oli ainult lõplik veendumus, et ainus 
põgenemistee oli aken. Saksa keele õpetaja toa ja asjade järgi ei saanud üldse midagi 
otsustada. Üks luuderohuväät oli mehe raskuse all murdunud ning tulevalgel nägime 
maapinnal tema kandade jälgi. See lohk lühikeses haljas rohus oligi ainus käegakatsutav 
tõend, mis tollest seletamatust öisest põgenemisest oli jäänud. 

Sherlock Holmes läks üksipäini kuhugi ning jõudis alles pärast kella ühtteist tagasi. Ta 
oli ümbruskonna suure sõjaväekaardi leidnud ning tõi selle minu tuppa ja laotas voodile 
laiali. Siis asetas ta lambi kaardi keskpaika ning pani piibu põlema, tossava merevaigust 
piibuga aeg-ajalt kaardil huvitavatele kohtadele osutades. 

»See juhtum hakkab mulle meeldima, Watson, < ütles ta. »Selles on igatahes mitu 
põnevat seost. Kõigepealt tahaksin, et te tutvuksite geograafiliste paikadega, millega meil 
uurimise käigus tegemist tuleb. Vaadake seda kaarti. Too tume nelinurk on Priory kool. 
Ma torkan sinna nööpnõela. Nii, see joon on maantee. Nagu näete, kulgeb see koolist 
mööda idast läände, ja pange tähele, et miili ulatuses ei lähe kummalegi poole ühtegi 
kõrvalteed. Kui need kaks läksid mööda teed, pidi see olema see tee.« 

Holmesi joonistatud kooli ümbrilt Skeem. 


»Täpselt.« 

»Tänu erakordselt õnnelikule juhusele on meil võimalik saada andmeid kõigi inimeste 
kohta, kes tol ööl mööda teed liikusid. Kohas, kus praegu mu piip on, oli kella 
kaheteistkümnest kuueni valves külapolitseinik. Nagu märkate, on see esimene idapoolne 
risttee. Mees kinnitab, et ta oma postilt hetkekski ei lahkunud, ning on veendunud, et 
tema nägemata ei saanud ükski poiss ega mees sealtkaudu minna. Ma rääkisin täna õhtul 
tolle politseinikuga ja mulle jättis ta väga usaldusväärse mulje. See suund on niisiis 
välistatud. Nüüd teine suund. Seal on võõrastemaja »Punane Pull, mille perenaine oli 
haige. Ta oli lasknud Mackletonist arsti kutsuda, kuid too ei saabunud enne hommikut, 
sest käis teise haige juures. Võõrastemajas olid inimesed arsti oodates kogu öö üleval 
ning keegi pidas lakkamatult teed silmas. Nad kinnitavad, et kedagi ei möödunud. Kui 
nende tunnistused vastavad tõele, siis on meil niipalju vedanud, et võime läänesuuna 
arvest välja jätta, ning samuti saab üsna kindlalt väita, et põgenikud üldse maanteed ei 
kasutanud.« 

»Aga jalgratas?« vaidlesin ma vastu. 

»Just nimelt. Kohe jõuame jalgratta juurde. Edasi arutledes võime öelda, et kui 
põgenikud ei läinud mööda teed, pidid nad minema koolist kas lõuna või põhja poole. 
Niipalju on kindel. Kaalugem kumbagi võimalust. Nagu te näete, asub koolimajast lõunas 
lai põld, mis on kiviaedadega väikesteks osadeks jaotatud. Tunnistagem, et seal oleks 
jalgrattaga võimatu sõita. Selle mõtte võime kõrvale heita. Pöördugem põhja poole. Siin 
on puude-salu, mis on märgitud nimega »Hõrendiks«, ja edasi laiub avar lainjas nõmm 
»Kalasaba nõmme, mis ulatub kümne miili kaugusele ja tõuseb pikkamisi kõrgemale. 
Siin, kõnnumaa ühes servas asub Holdernesse Hall, kuhu on mööda teed kümme milli, 
aga üle nõmme ainult kuus. Tasandik on omapäraselt nukker. Mõned nõmmetaluni-kud 
kasvatavad seal väikestel karjamaadel lambaid ja veiseid. Kui need välja arvata, on kuni 
Chesterfieldi maanteeni nõmme ainsateks asukateks rüüdad ja koovitajad. Siin, nagu 
näete, asub kirik, mõni majake ja kõrts. Sealt edasi lähevad nõlvad järsemaks. Peame 
oma otsingud igatahes põhja poole suunama.« 

»Aga jalgratas ?« ei jätnud ma järele. 

»Noh,< lausus Holmes kannatamatult, »heal jalgratturil pole maanteed tarviski. Nõmm 
on jalgradu risti-rästi täis ning paistis täiskuu. Oh, mis nüüd?« 

Kõlas ärev koputus uksele ja hetk hiljem astus tuppa doktor Huxtable. Tal oli käes 
sinine müts, mida kaunistas valge vapp. 


»Lõpuks ometi on meil üks asitõend!« hüüdis ta. »Tänu taevale! Viimaks oleme oma 
armsa poisi jälgedel! See on tema müts.« 

»Kust see leiti?* 

»Mustlaste vankrist, kes nõmmel laagris olid. Nad läksid teisipäeval ära. Täna jõudis 
politsei neile järele ja otsis voorivankri läbi. Sealt müts leitigi.« 

»Kuidas mustlased seda seletasid ?« 

»Nad keerutasid ja valetasid — ütlesid, et leidsid mütsi teisipäeva hommikul nõmmelt. 
Need võllaroad teavad, kus ta on! Jumal tänatud, nad on kõik kindlalt luku taga. Küll 
hirm seaduse ees või hertsogi rahakott neil keelepaelad valla päästab! « 

»Sellega on siis korras, « ütles Homes, kui õpetaja oli lõpuks toast lahkunud. »Vähemalt 
kinnitab see teooriat, et me just Kalasaba nõmme kandist tulemusi võime loota. Kohalik 
politsei pole tõesti millegagi hakkama saanud peale selle, et vahistas mustlased. Vaadake, 
Wat-son! Siin voolab läbi nõmme oja. Näete, siin kaardil on see märgitud. Mõnes kohas 
laieneb oja rabamülkaks. Eriti on seda märgata paikkonnas Holdernesse Halli ja kooli 
vahel. Mujalt pole sellise kuiva ilmaga mõtet jälgi otsida, aga selles kohas on kindlasti 
võimalus, -ct mingid jäljed on säilinud. Homme varahommikul võtan teid kaasa hing 
püüame kahekesi mõistatusele pisut valgust heita.« 

Kui ma ärkasin ja Holmesi pikka kõhetut kogu oma voodi ees nägin, oli päike alles 
tõusmas. Holmes oli täielikult riides ja nähtavasti juba väljas käinud. 

»Ma vaatasin muru ja rattakuuri üle,« ütles ta. »Hulkusin natuke ka Hõrendikus ringi. 
Nii, Watson, kõrvaltoas ootab teid kakao. Pean paluma teid kiirustada, sest meil on ees 
pikk päev.« 

Tema silmad särasid ning põsed õhetasid nagu meistrimehel, keda vaimustab ootava 
töö nägemine. Niisugune erk, aktiivne Holmes erines tunduvalt Baker Streeti 

104 

endassetõmbunud, kahvatust unistajast. Tema nõtket kuju vaadates tundsin minagi 
vaimse energia juurdevoolu ja aimasin, et meid ootab tõepoolest pingeline päev. 

Ent siiski algas see masendava pettumusega. Suurte lootustega asusime teele üle 
turbase punakaspruuni nõmme, mida läbisid tuhanded lammaste tallatud rajad, kuni 
jõudsime laia erkrohelise vööndini, mis tähistas meie ja Holdernesse Halli vahel asuvat 
mülgast. Kui poiss oli kodu poole läinud, pidi ta olema sellest kohast möödunud, ning 
seda ei saanud ta jälgi jätmata teha. Kuid ei temast ega sakslasest paistnud mingit märki. 
Tusaneval ilmel kõndis mu sõber mööda lauka serva, pannes teraselt tähele iga poriplekki 
samblasel pinnal. Lammastest oli seal märke külluses ja ühes kohas, mõni miil edasi, olid 
lehmad jälgi jätnud. Muud mitte midagi. 

»Tõke number üks, « lausus Holmes mornilt üle laiuva nõmme vaadates. »Seal eemal 
on veel üks laugas ja neid ühendab kitsas maariba. Hei! Ohoo! Mis see siis on?« 

Olime jõudnud kitsale musta paela taolisele maaribale. Keset rada paistis nätskel 
pinnasel selgesti jalgratta jälg. 

»Hurraa!« hüüdsin ma. »Käes!« 

Holmes aga raputas pead ning tema nägu oli pigem hämmeldunud ja ootusärev kui 
rõõmus. 

»Jalgratas, seda küll, aga mitte see jalgratas,« ütles ta. »Tean neljakümmend kaht 
erinevat kummijälge. Nagu näete, on see siin »Dunlopx, mille väliskattel on lapp. 
Heideggeri rattal olid »Palmeri« kummid, millest jäävad pikitriipudega jäljed. Selles oli 
matemaatikaõpetaja Aveling kindel. Tähendab, need ei oi Heideggeri jäljed.« 


»Siis ehk poisi omad?« 

»Võimalik, kui me suudaksime tõestada, et tal jalgratas oli. Kuid seni pole meil 
õnnestunud seda teha. Nagu näete, jättis selle jälje jalgrattur, kes tuli kooli poolt.« »Või 
läks sinnapoole ?2« 

»Ei, kulla Watson. Sügavam jälg jääb muidugi tagumisest rattast, millele langeb raskus. 
Pange tähele mitut kohta, kus see esiratta nõrgema jälje on ületanud ja peaaegu 
kustutanud. Mees sõitis kahtlemata koolist eemale. Kas see on või ei ole meie 
uuringutega seotud, 

105 

aga enne kui edasi läheme, kõnnime jälgepidi tagasi.« 

Seda me tegimegi, ning kui me mõnesaja jardi järel mudaselt nõmmepinnalt kuivemale 
jõudsime, kaotasime jäljed silmist. Mööda rada tagasi minnes valisime teise koha, kus 
allikas üle raja nirises. Siin oli rattajälg uuesti nähtav, kuigi lehmasõrgadest peaaegu ära 
tallatud. Seile järel polnud märkigi, kuid rada kulges sirgelt Hõrendi-kuni kooli taga. 
Sealt puudetukast oli jalgratas välja sõitnud. Holmes istus kivile ja toetas lõua käele. 
Jõudsin kaks sigaretti ära suitsetada, enne kui ta end liigutas. 

»Olgu pealegi, « lausus ta viimaks. »Teadagi on võimalik, et kaval mees vahetab 
jalgrattal kummid, et teisi jälgi jätta. Kurjategijaga, kes on võimeline niimoodi mõtlema, 
ajaksin meelsasti asju ja oleksin veel uhke pealegi. Jätame selle küsimuse lahtiseks ja 
läheme tagasi lauka juurde, sest meil jäi seal paljugi läbi uurimata.« 

Jätkasime süstemaatilisi vaatlusi nõmme mudasemal serval ning peagi sai meie püsivus 
hiilgavalt tasutud. Otse üle soise koha alumise otsa viis porine jalgrada. Sellele lähenedes 
tõi Holmes kuuldavale rahuldushüüde. 

Raja keskelt jooksis üle jälg, mis sarnanes peente telegraafijuhtmete kimbuga. Need 
olid »Palmeri« kummid, 

»See on päris kindlasti Herr Heidegger!« hüüdis Holmes võidurõõmsalt. »Paistab, et 
ma arutlesin õigesti, Wat-son.« 

»Õnnitlen.« 

»Aga meil on veel palju teha. Olge hea, ärge rajale astuge. Lähme nüüd jälge mööda 
edasi. Kardan, et kuigi kaugele see meid ei vii.« 

Siiski osutus, et nõmme selles osas oli pehmeid'kohti rohkesti, ning kuigi me jälje 
sageli silmist kaotasime, õnnestus meil see alati uuesti üles leida. 

»Kas märkate,« sõnas Holmes, »et nüüd on sõitja tunduvalt tempot kiirendanud? Selles 
pole mingit kahtlust. Vaadake seda jälge, kus mõlemad kummid on selgelt näha. Jäljed on 
ühesügavused. See võib tähendada ainult seda, et sõitja toetub keharaskusega juhtrauale, 
nagu tehakse siis, kui kiiresti sõidetakse. Jumal küll! Ta on kukkunud.« 

Rajal oli mitme jardi laiune suur ebaühtlane laik. Siis 

tulid mõned jalajäljed, ning kummimuster ilmus uuesti nähtavale. 

»Ta libises,« arvasin ma. 

Holmes tõstis maast murdunud astelherneoksa. Õudusega märkasin, et kollased õied 
olid punaseid pritsmeid täis. Ka rajal ning kanarbikul oli näha hüübinud vere tumedaid 
plekke. 

»Asi on halb!« sõnas Holmes. »Halb! Hoiduge kõrvale, Watson! Mitte ühtki ülearust 
sammu! Mida ma siit siis välja võin lugeda? Ta kukkus haavatuna — tõusis püsti — istus 
uuesti rattale — jätkas teed. Kuid muid jälgi ei ole. Lehmajäljed kõrvalrajal. Ega teda 


ometi pull ei puskinud? Võimatu! Kuid rohkem pole mingeid jälgi näha. Peame edasi 
rühkima, Watson. Kui meil need laigud ja jäljed olemas on, mille järgi minna, ei või ta 
meie käest ometi pääseda.« 

Meie otsingud ei kestnud kaua. Kummijäljed hakkasid märjal läikival rajal lausa keerdu 
kiskuma. Äkki vilksatas eespool keset tihedaid astelhernepõõsaid metalli läikiv pind. 
Tõmbasime sealt välja »Palmeri< kummidega jalgratta, millel oli üks pedaal kõver ning 
kogu juht-raud kohutavalt verega määrdunud. Teisel pool põõsast paistis kellegi king. 
Jooksime põõsa taha, ning seal lamaski õnnetu jalgrattur. See oli pikk, täishabeme ja 
prillidega mees. Üks prilliklaas oli välja löödud. Surma oli põhjustanud hirmus hoop 
pähe, mis oli purustanud osa koljust. Et ta üldse pärast niisugust vigastust oli suutnud 
edasi sõita, näitas, et tegemist oli jõulise ja julge mehega. Jalas olid tal kingad, sokke 
polnud, ning tema lahtiste hõlmadega kuue alt paistis öösärk. Kahtlemata oli see saksa 
keele õpetaja. 

Holmes pööras laiba ettevaatlikult ümber ja uuris seda väga tähelepanelikult. Seejärel 
istus ta tükk aega sügavas mõttes ning ma järeldasin tema kortsus kulmudest, et kurb 
arvastus ei olnud tema arvates meie uurimusi eriti edasi viinud. 

»Üsna raske on otsustada, mida teha, Watson,< ütles ta lõpuks. »Ma ise kaldun arvama, 
et peaksime uuringuid jätkama, sest oleme juba nii palju aega kaotanud, et me ei tohiks 
endale ühegi tunni raiskamist lubada. Teiselt poolt peame siiski politseid sellest 
avastusest mformeerima ja hoolt kandma, et vaese vennikese surnukehaga sündsalt 
ümber käidaks.« 

»Ma võin kirja koolimajja viia.« 

»Aga mul on teie kohalolekut ja abi tarvis. Oodake pisut! Seal eemal on üks mees, kes 
lõikab turvast. Kutsuge ta siia ning las ta juhatab politseile teed.« 

Tõin talumehe kohale ning Holmes saatis ta Hux-table'ile kirja viima. 

»Noh, Watson, ütles ta, »oleme täna hommikul leidnud kaks jälge. Üks on »Palmeri« 
kummidega jalgratas, ja vaadake, milleni see meid tõi. Teine on lapitud »Dun-lopi« 
kummiga jalgratas. Enne kui me seda uurima hakkame, püüame mõista, mida me juba 
teame, et sellest kõik välja pigistada ning olulist ebaolulisest eraldada. 

Kõigepealt tahan teile kinnitada, et poiss läks kindlasti vabatahtlikult. Ta ronis aknast 
alla ja läks minema, kas üksi või kellegagi koos. See on kindel.« 

Olin temaga nõus. 

»Noh, võtkem nüüd too õnnetu saksa keele õpetaja. Poiss põgenes täielikult riietatuna. 
Järelikult pidi ta ette teadma, mida teeb. Kuid sakslane ei pannud sokke jalga Tema 
kahtlemata tegutses ette kavatsemata.« 

»Selles pole kahtlust.« 

»Miks tema toast väljus? Sest ta nägi oma magamistoa aknast poisi põgenemist pealt; 
sest tahtis talle järele minna ja tagasi tuua. Ta haaras jalgratta, sõitis poisile järele ning 
leidis niiviisi oma otsa.« 

»Näib küll nii.« 

»Nüüd jõuan oma arutiuse segasema osani. Loomulik oleks olnud, et mees oleks 
väikesele poisile järeie jooksnud. Ta oleks ju teadnud, et saab lapse kätte Sakslane aga nii 
ei teinud. Ta võttis jalgratta. Mulle öeldi, et ta oli oivaline jalgrattur. Ta poleks ratast 
tooma läinud, kui poleks näinud, et poisil on mintu vahend kiireks põgenemiseks. « 

»Teine jalgratas.« 


»Jätkame sama mõttekäiku. Sakslane sai surma viie miili kaugusel koolist — pange 
tähele, mitte kuuli läbi, mille isegi poisike oleks võinud tulistada, vaid metsikust hoobist, 
mille andis jõuline käsi. Järelikult poisil o 1 i põgenemisel kaaslane. Ja põgeneti kiiresti, 
sest kogenud jalgratturil kulus viis miili, enne kui ta neile järele jõudis. Sellegipoolest, 
mida me tragöödia toimumispaigas maapinda uurides leiame? Mõned lehmajäljed, muud 
ei 

midagi. Ma tegin suure kaare, viiekümne jardi raadiuses ole ühtki rada. Teisel 
jalgratturil ei saanud mõrvaga midagi ühist olla ega olnud seal ka inimese jalajälgi.« 

»Holmes!« hüüatasin ma, »see on ju võimatu.« 

»Imetlusväärne!« ütles ta. »Väga sügavamõtteline vahemärkus. Niisugusel kujul 
ongi see võimatu, ning järelikult pidin ma kuskil vea tegema. Kuid te nägite ju ise. Kas te 
võite öelda, et mul pole õigus ?« 

»Ega ta ometi võinud pead katki Kukkuda?« 

»Rabalaukas, Watson?« 

»Minu mõistus enam ei võta.« 

»Nonoh, me oleme..hullemaidki probleeme lahendanud. Vähemalt on meil külluses 
mõtlemisainet, kui vaid oskame seda kasutada. Tulge siis ja vaatame, mida see lapitud 
kattega »Dunlop« meile pakub, kui me »Pal-meri« üle oleme vaadanud.« 

Otsisime raja uuesti üles ja läksime mööda seda tükk maad edasi, kuid varsti hakkas 
nõmm kõrgemale tõusma ja tuli ette kanarbikututte ning oja jäi seljataha. Jälgedest 
polnud enam abi loota. Kohalt, kus me viimati »Dunlopi« kummi jälge nägime, võis see 
viia niisama hästi Holdernesse Halli suunas, mille auväärsed tornid meist mõni miil 
vasakul kerkisid, või siis madala halli küla poole meie ees, mis laius Chesterfieidi 
maantee ääres. 

Kui lähenesime eemaletõukavale, räpasele võõrastemajale, mille ukse kohal rippus silt 
võitluskuke kujutisega, oiatas Holmes järsku ning haaras mul õlast kinni, et mitte 
kukkuda. Ta oli pahkluu tugevasti välja väänanud, mis mõnikord võili inimese tõesti 
abituks muuta. Suurte raskustega lonkas ta ukseni, kus jässakas tumedapäine elatanud 
mees musta savipiipu suitsetas. 

»Kuidas elate, härra Hayes?« sõnas Holmes. 

»Kes te olete ja kust te nii hästi mu nime teate?« vastas külamees, kusjuures tema 
kavalad silmad kahtlustavalt välgatasid. 

»Noo, Reuben Hayes on ju teie pea kohale sildile kirjutatud. Kohe näha, kes siin 
peremees on. Ega teil juhtu talli juures olema niisugust asja nagu tõld?« 

»Ei ole.« 

»Ma ei või kuidagi oma jalga maha toetada.« 

»Ärge siis toetage.« 

»Aga ma ei saa ju käia.« 

»Noh, siis hüpake.« 

Härra Hayes ei olnud just viisakas, kuid Holmes suhtus sellesse imetlusväärselt 
leplikult. 

»Teate, kulla mees,« ütles ta. »Olen tõepoolest üsna täbaras olukorras. Ei tea, kuidas 
ma siit ära saan.« 

»Mina ka ei tea,« vastas pahur kõrtsmik. 


»Asi on väga tähtis. Annan teile sovrini*, kui lubate mul oma jalgratast kasutada.« 

Kõrtsmik ajas kõrvad kikki. 

»Kuhu te minna tahate?« 

»Holdernesse Halli.« 

»Ertsogi semud või?« küsis kõrtsmik, iroonilise pilguga meie poriseid rõivaid 
silmitsedes. Holmes naeris heasüdamlikult. »Igatahes teeks meie nägemine talle rõõmu.« 
»Miks?« 

»Sest toome talle teateid tema kadunud pojast.« Kõrtsmik võpatas silmanähtavalt. 
»Mis, kas te olete tal jälil?« 

»Ta kuulukse olevat Liverpoolis. Loodetavasti leitakse ta üsna pea üles.« 

Üle tahumatu habemetüükais näo libises jälle kiire ilmemuutus. Järsku oli mehe olek 
sõbralik. 

»Mul põle küll miskit põhjust ertsogile hääd soovida,« ütles ta, »sest ma olin ükskord 
tema juures ülemkutsa riks, ja küll ta käis minuga pahasti ümber. Lasi mu lahti, ja oleks 
ta mulle ühteainsamat hääd sõna soovituseks kaasa andnud. Aga see on tore, et noort 
lordi on Liverpoolis nähtud, ja neid uudiseid ma aitan teil lossi viia küll.« 

»Tänan,< ütles Holmes. »Enne aga tahame pisut süüa. Siis võite jalgratta valmis 
panna, »Ei ole mul jalgratast.« Holmes näitas sovrinit. 

»Ma ju ütlen teile, mees, et mul põle ratast. Annan teile obused, kes teid lossi viivad.« 

»Olgu pealegi, « ütles Holmes, »räägime sellest siis, kui söönud oleme.« 

Kui me kivipõrandaga köögis üksi jäime, läks välja-väänatud pahkluu hämmastava 
kiirusega paika: Öö oli 


* Sovereign - kuldmünt, võrdub naelsterlingiga kulla alusel. 

juba peaaegu käes, meie aga polnud varahommikust saadik midagi söönud, nõnda et 
mõnda aega me ainult sõime. Holmes oli mõttesse vajunud ning astus paar korda akna 
juurde ja vaatas tõsisena välja. Aken oli räpase hoovi poole. Kaugemas nurgas asus 
sepikoda, kus askeldas tahmane õpipoiss. Teises küljes olid tallid. Holmes oli just pärast 
üht aknast väljavaatamist jälle istunud, kui ta äkki valjusti hüüatades toolilt püsti kargas. 

»Taevas küll, Watson, nüüd ma vist taipasin!« hüüdis ta. »Jajah, nii see peaks olema 
küll. Watson, kas mäletate, et nägime täna lehmajälgi?« 

»Jah, üsna palju.« 

»Kus?« 

»Noh, igal pool. Neid oli lauka juures ja rajal ja siis veel selle koha lähedal, kus vaene 
Heidegger surma sai.« 

»Täpselt nii. Noh, ja kui palju lehmi te nõmmel nägite, Watson ?« 

»Ei mäleta, et oleksin ühtegi näinud.« 

»Ilmelik küll, Watson, et lehmajälgi nägime igal pool, aga mitte ühtki lehma kogu 
nõmmel. Väga veider, eks ole, Watson ?« 

»Jah, on küll veider.« 

»Noh, Watson, katsuge nüüd meelde tuletada. Kas te suudate neid jälgi sellel rajal 
meenutada?« »Suudan küll.« 

»Kas teil tuleb meelde, et mõnikord olid jäljed niisugused,«— Holmes seadis 
leivaraasukesed sedamoodi 

lauale : 1 2»ja mõnikord niisugused kalast 


»ja vahetevahel niisugused — .......... Kas mäletate ?« 

»Ei mäleta.« 

»Aga mina mäletan. Võiksin vanduda, et nii see on. Aga me läheme tagasi ja teeme 
selle põhjalikult kindlaks. Küll ma olin sõgedusega löödud, et sellest järeldusi ei teinud.« 

»Ja mida te sellest järeldate ?« 

»Ainult seda, et see on õige omapärane lehm, kes kõnnib, traavib ja galopeerib. Pagana 
pihta! Watson, niisugust valejälge poleks ühegi külakõrtsmiku aju suutnud välja mõelda. 
Paistab, et õhk on puhas, poiss sepikojas välja arvatud. Lipsame välja ja vaatame järele, 
mida me leiame.« 

Lagunenud talfis seisid kaks pulstunud, hoolitsemata hobust. Holmes tõstis ühel 
tagumise jala üles ning puhkes valjusti naerma. 

»Vanad rauad, kuid värskelt rautatud — uute naeltega alla löödud. Sellest saab küll 
klassikaline juhtum. Lähme sepikotta.« 

Poiss jätkas meist välja tegemata tööd. Nägin, kuidas Holmesi pilk vilksas üle põrandal 
vedelevate puu-ja rauatükkide. Äkitselt kuulsime enda taga samme ning uksel seisis 
peremees, puhmas kulmud metsikute silmade kohal kortsus ja tõmmu nägu vihast 
tõmblemas. Tal oli käes lühike metallotsaga kepp ning ta lähenes meile nii ähvardavalt, et 
mul oli tõsiselt hea meel, et mul revolver taskus on. 

»Pagana nuhid!« hüüdis mees. »Mis te siin teete?« »Nonoh, härra Hayes,« sõnas 
Holmes jahedalt. »Te justkui kardaksite, et me midagi teada saame.« 

Mees püüdis end tohutu pingutusega vaos hoida ning tema karm suu tõmbus virilalt 
naerule, mis mõjus veelgi ähvardavamalt kui kulmukortsutus. 

»Kui te mu sepikojast midagi leiate, võtke heaks, ütles ta. »Aga kuulge, isand, mulle ei 
meeldi, kui mu majapidamises ilma minu loata ringi luusitakse, nii et mida rutem te arve 
maksate ja siit kaote, seda parem. 

»Hea küll, härra Hayes, ma ei mõelnud midagi halba, « ütles Holmes. «Heitsime pilgu 
teie hobustele, aga ma vist ikka lähen jala. See pole arvatavasti kaugel.« 

»Lossi väravani mitte üle kahe miili. Siit vasakule mööda teed.« Kõrtsmik jälgis meid 
süngel pilgul, kuni me tema valdustest välja jõudsime. 

Mööda teed me kaugele ei läinud, sest niipea kui kurv meid kõrtsmiku pilgu eest varjas, 
jäi Holmes seisma. 

»Seal kõrtsis oli »soe«, nagu lapsed ütlevad,« sõnas ta. »Iga sammuga, mis meid sellest 
eemale viib, tundub »külmemx olevat. Ei, ei, ma ei saa siit kuidagi kaugemale minna.« 

»Olen veendunud, ütlesin ma, »et see Reuben Hayes teab kõik. Ma pole tüüpilisemat 
lurjust ealeski näinud.« 

»Oo, kas ta jättis ka teile niisuguse mulje? Tal on hobused ja ka sepikoda. Jaa, 
»Võitluskukk« on tõesti üks huvitav paik. Ma vist tahaksin seal veel pisut ring1 vaadata.« 

Meie taga laius avar lauge künkanõlv, täis halle lubja-kivikamakaid. Olime teelt ära 
pööranud ja ronisime parajasti künkast üles, kui Holdernesse Halli poole vaadates nägin 
kiiresti lähenevat jalgratturit. 

»Maha, Watson!« hüüdis Holmes mulle kätt õlale vajutades. Olime vaevu jõudnud 
kummargile laskuda, kui jalgrattur meist mööda sööstis. Keerlevas tolmupilves silmasin 
kahvatut erutatud nägu, tulvil õudu. Seda võis näha ammuli suust ning otse ette 


põrnitsevate pärani silmade meeletust pilgust. See oli nagu kummaline karikatuur 
hoolitsetud James Wilderist, keda olime eelmisel õhtul näinud. 

»Hertsogi sekretär!« hüüdis Holmes. »Tulge, Watson, /aatame, mida ta teeb.« 

Hiilisime ühe kivi tagant teise taha, kuni mõne hetke pärast jõudsime kohani, kust 
võisime kõrtsi ust näha. Selle kõrval toetus vasiu seina Wilderi jalgratas. Kedagi polnud 
liikumas näha ega märganud me ka ühtki nägu aknal vilksatamas. Pikkamööda laskus 
videvik ning päike vajus Holdernesse Halli kõrgete tornide taha. Siis nägime hämaras 
talli ees seisva kaariku küljes kaht lampi süttivat ning peagi kuulsime kabjaplaginat, kui 
vanker teele veeres ja kärmesti Chesterfieldi suunas kihutas. 

»Mida te sellest arvate, Watson?« sosistas Holmes. 

»Tundub põgenemisena.« 

»Vankris oli üksainus mees, niipalju kui mina nägin. Noh, igatahes härra Wilder see ei 
olnud, sest tema on uksel.« 

Pimeduses lõi helendama ukse punakas valgustatud nelinurk. Lävel seisis sekretäri 
tume kogu. Ta piidles välja pimedusse. Ilmselt ootas kedagi. Viimaks kostsid teelt 
sammud, viivu paistis vastu valgust teine kuju, uks langes kinni ja kõik oli jälle pime. 
Viie minuti pärast pandi ühes teise korruse toas lamp põlema. 

»» Võitluskukes« tehakse imelikku äri,« sõnas Holmes. 

»Kõrtsituba asub hoopis teises küljes.« 

»Täiesti õige. Need on aga mehed, keda nimetatakse erakundedeks. No mida paganat 
peaks härra Wilderil sellesse urkasse ööpimeduses asja olema ning mis kaaslane see on, 
kes temaga sinna kohtuma tuleb? Tulge, Watson, peame tõesti seda asja natuke lähemalt 
uurima.« 

Ronisime alla teele ja jõudsime käratult kõrtsi ukse juurde. Jalgratas nõjatus ikka veel 
vastu seina. Holmes tõmbas tikust tuld ja hoidis seda tagumise ratta juures, ning ma 
kuulsin teda naeru kihistavat, kui valgus lapitud »Dunlopi« kummile langes. Meie kohal 
võis näha valgustatud akent. 

»Tahan sisse vaadata, Watson. Kui te kummargile laskute ja vastu seina toetute, saan 
vist üles ronida küll.« 

Hetk hiljem seisis Holmes minu õlgadel, kuid ta oli vaevu üles jõudnud, kui juba tuli 
alla tagasi. 

»Tulge, mu sõber,« ütles ta, »meil oli küllalt pikk töö päev. Oleme ilmselt kogunud nii 
palju materjali kui vaja. Koolini on tükk maad ja mida varem me teele asume, seda 
parem.« 

Tollel väsitaval teekonnal tegi Holmes vaevalt suud lahti, ning kooli jõudes ei tulnud ta 
sisse, vaid suundus Mackletoni raudteejaama, kust saatis mõne telegrammi. Hilisõhtul 
kuulsin teda lohutavat doktor Huxtable'it, kes oli õpetaja traagilisest hukkumisest 
vapustatud, ninu veel hiljem astus ta minu tuppa niisama erksana ja energilisena, nagu ta 
hommikul teele oli asunud. »Kõik läheb hästi, mu sõber,« ütles ta. »Luban teile, et enne 
homset õhtut on meil saladuse lahendus käes.« 


Järgmisel hommikul kell üksteist kõndisime sõbraga mööda kuulsat jugapuualleed 
Holdernesse Halli poole. Meid juhatati suurepärase Elizabethi-aegse ukse kaudu Tema 
Hiilguse kabinetti. Seal leidsime malbe ja viisaka härra Wildcri, kelle ebalev pilk ja 
tõmblevad näojooned reetsid siiski öise meeletu õuduse jälgi. 


»Te soovite Tema Hiilgusega kokku saada? Kahetsen väga, kuid asi on nii, et hertsog 
pole kaugeltki terve. Ta on traagilisest uudisest vapustatud. Saime eile õhtupoolikul dr. 
Huxtable'ilt telegrammi, mis meile teie avastusest teatas.« 

»Pean hertsogiga kokku saama, härra Wilder.« 

»Ta on oma toas.« 

»Siis pean tema juurde minema.« 

»Ta on vist voodis. « 

»Siis räägin temaga seal.« 

Holmesi jahe ja kalk toon tegi sekretärile selgeks, et vaielda on mõttetu. 

Väga hea, härra Holmes, ma ütlen talle, et te siin olete.« 

Tunniajalise ootamise järel ilmus hertsog nähtavale, ema nägu oli kooljalikum kui 
kunagi varem, õlad küh-us, ning mulle näis ta hoopis vanemana kui eelmisel ommikul. 
Ta tervitas meid soliidse viisakusega ning tus oma laua taha, kusjuures punane habe lausa 
lauani latus. 

»Mis on, härra Holmes?« lausus ta. Minu sõbra pilk aga püsis sekretäril, kes seisis 
peremehe tooli kõrval. 

»Teie Hiilgus, ma saaksin vabamalt kõnelda, kui härra Wilder juures ei viibiks.« 

Sekretär läks näost varjundi võrra kahvatumaks ning eitis Holmesile õela pilgu. 

»Kui Teie Hiilgus soovib. . .« 

»Jah, jah, minge ära. Nii, härra Holmes, mis teil siis elda on?« 

Mu sõber ootas, kuni uks taganeva sekretäri järel sulgus. 

»Asi on selles, Teie Hiilgus,« ütles ta, »et doktor Huxtable väitis minu kolleegile doktor 
Watsonile ja mulle endale, et selle juhtumi lahendajale on ette nähtud tasu. Tahaksin, et 
te seda isiklikult kinnitaksite.« 

»Muidugi, härra Holmes.« 

»Kui mind õigesti informeeriti, on seda tervelt viis tuhat naela sellele, kes teile teatab, 
kus teie poeg on.« 

»Täpselt.« 

»Ja veel tuhat inimesele, kes avaldab nende nimed, kes teie poega vangis hoiavad.« 

»Täpselt nii.« 

»Sellega mõeldakse kahtlemata mitte ainult neid, kes lapse ära viisid, vaid ka neid, 
kelle vandenõu tagajärjel teda praegu kuskil kinni peetakse?« 

»Jah, jah,« hüüdis hertsog kannatamatult. »Kui te olete juhtumi lahendanud, pole teil 
põhjust kurta minu ihnsuse üle.« 

Mu sõber hõõrus käsi nii ahne näoga, et mina, kes ma tema vähenõudlikku eluviisi 
tundsin, olin lausa hämmastunud. 

»Mulle tundub, et näen laual Teie Hiilguse tšekiraamatut, « ütles ta. «Oleksin rõõmus, 
kui kirjutaksite mulle välja tšeki kuuele tuhandele naelale. Parem, kui te selle 

ka läbi kriipsutaksite.8 Minu rahaasju ajab Krahvkondade Omandipanga Oxford Streeti 
harukontor.« 

Tema Hiilgus istus tikksirgelt toolil ning silmitses mu sõpra kivinenud pilguga. 

»Kas see on nali, härra Holmes? Vaevalt küll on meil põhjust nalja heita.« 

»Sugugi mitte, Teie Hiilgus. Ma pole kunagi elus tõsisem olnud.« 


8Kahe joonega risti läbi kriipsutatud tšekk kuulub väljamaksmisele selle ettenäitajale. 


»Mida te siis tahate öelda?« 

»Tahan öelda, et olen tasu ära teeninud. Ma tean, kus teie poeg viibib, ja tean vähemalt 
mõnda, kes teda kinni hoiab.« 

Hertsogi habe tundus tontlikult kahvatu näoga võrreldes veel leekivamalt punane kui 
enne. »Kus ta on?« hingeldas ta. 

»Ta on, või vähemalt eile õhtul oli, »Võitluskuke« võõrastemajas, teie pargi väravast 
umbes kahe miili kaugusel.« 

Hertsog vajus toolile tagasi. 

»Ja keda te süüdistate?« 

Sherlock Holmesi vastus oli rabav. Ta astus kiire sammu ettepoole ja puudutas hertsogit 
õlast. 

»Ma süüdistan t e 1 d,« sõnas ta. »Ja nüüd. Teie Hiilgus, paluksin ma seda tšekki.« 

Ma ei unusta iialgi, kuidas hertsog üles hüppas ja kätega vehkis, nagu oleks ta 
sügavikku vajumas. Siis, oma aristokraatliku enesevalitsuse säilitamiseks erakordseid 
pingutusi tehes, istus ta uuesti laua taha ning peitis näo kätesse. Kulus mõni minut, enne 
kui ta jälle rääkima hakkas. 

»Kui palju te teate?« küsis ta viimaks pead tõstmata. 

»Nägin teid eile koos.« 

»Kas keegi peale teie sõbra veel teab?« 

»Ma pole kellelegi rääkinud. « 

Hertsog võttis sulepea värisevate sõrmede vahele ning avas tšekiraamatu. 

»Ma pean oma sõna, härra Holmes. Kirjutan teile tšeki, kui vastumeelne teie kogutud 
informatsioon mulle ka poleks. Kui ma tasu lubasin, ei mõelnud ma, et sündmused 
võivad niisuguse pöörde võtta. Kuid teie ja teie 

sõber olete ju peenetundelised inimesed, härra Holmes ?« 

»Ma ei saa Teie Hiigusest hästi aru.« 

»Ütlen selle siis selgelt välja, härra Holmes. Kui juhtumist teate ainult teie kahekesi, 
pol' ju mingit põhjust, miks see peaks kellegi võõra kõrvu jõudma. Summa, mille ma 
teile võlgnen, on vist kaksteist tuhat naela, eks ole?« 

Kuid Holmes naeratas ja raputas pead. 

»Kahjuks, Teie Hiilgus, nii lihtsalt teil neid asju korraldada ei õnnestu. Kooliõpetaja 
surma tuleb ka arvesse võtta.« 

»Sellest ei teadnud James ju midagi. Te ei saa teda selle eest vastutavaks teha. See oli 
tolle elajaliku lurjuse töö, kelle ta oma õnnetuseks palkas. « 

»Olen seisukohal, Teie Hiilgus, et kui keegi juba kuritegu ette valmistab, on ta 
moraalselt süüdi ka kõikides teistes kuritöödes, mis sellest võrsuda võivad.« 

»Moraalselt, härra Holmes. Teil on kahtlemata õigus. Kuid igatahes mitte seaduse ees. 
Inimest ei saa süüdi mõista mõrvas, mille juures ta ei viibinud ning mida ta jälestab ja 
pelgab niisama palju kui teie. Kohe, kui James mõrvast kuulis, tunnistas ta mulle kõik 
üles, niivõrd oli ta tulvil õudu ja kahetsust. Ta ei viivitanud hetkegi ning katkestas 
mõrvariga täielikult suhted. Oo, härra Holmes, te peate ta päästma — peate ta päästma! 
Kuulge, te peate ta päästma!« Hertsog loobus viimasestki katsest enesevalitsust säilitada 
ning sammus tõmbleva näo ja rusikas kätega toas ringi. Lõpuks võttis ta end siiski kokku 
ja istus uuesti laua taha. »Hindan kõrgelt teie õilsat käitumisviisi, et tulite enne siia, kui 


kellegi teisega rääkisite, « ütles ta. »Vähemalt võime nõu pidada, kui palju seda jäledat 
skandaali summutada saaks.« 

»Täpselt,« ütles Holmes. »Teie Hiilgus, see on minu meelest võimalik üksnes sel juhul, 
kui meie vahel valitseb täielik avameelsus. Püüan Teie Hiilgust oma parimate võimete 
kohaselt aidata, kuid selleks pean ma viimase üksikasjani teadma, kuidas lood on. Saan 
nii aru, et teie sõnad käisid härra James Wilderi kohta, ning et ta ei ole mõrvar.« 

»Ei, mõrvar põgenes.« 

Sherlock Holmes naeratas malbelt. 

»Teie Hiilgus ei ole vist teadlik tagasihoidlikust kuulsusest, 

mida minuga seostatakse, muidu te ei kujutleks, et minu käest on nii kerge põgeneda. 
Niipalju kui ma tean, arreteeriti Reuben Hayes eile õhtul kell üksteist Chesterfieldis. 
Enne kui ma täna hommikul koolist lahkusin, sain kohaliku politsei ülemalt telegrammi.« 

Hertsog nõjatus tooli seljatoele ja silmitses mu sõpra hämmastunult. 

»Tundub, et teil on lausa üleloomulikke võimeid,-ütles ta. »Niisiis Reuben Hayes 
võeti kinni? Mul on tõesti rõõm seda kuulda, kui see ainult Jamesi saatusele halvasti ei 
mõjuks. « 

»Teie sekretäri ?« 

»Ei, härra, minu poja.« 

Nüüd oli Holmesi kord hämmastunud nägu teha. 

»Tunnistan, et see on mulle täielik uudis. Teie Hiilgus. Palun selgitage 
üksikasjalikumalt.« 

»Ma ei varja teie eest midagi. Olen nõus, et meeleheitlikus olukorras, kuhu Jamesi 
mõtlematus ja armukadedus on meid viinud, on täielik avameelsus, kui valus see mulle 
ka poleks, parim käitumisviis. Kui olin veel väga noor, härra Holmes, kogesin sellist 
armastust, mida tuleb ette ainult kord elus. Pakkusin daamile abielu, kuid sellest keeldus 
ta põhjendusega, et seisusevastane ühendus kahjustaks minu karjääri. Kui ta oleks ellu jää 
nud, poleks ma kindlasti kellegi teisega abiellunud. Kuid ta suri, jättes maha lapse, keda 
ma tema ema pärast olen hoidnud ja hellitanud. Ma ei saanud lapse päritolu üles 
tunnistada, kuid andsin talle väga hea hariduse, ja sestsaadik kui ta täiskasvanuks sai, 
olen teda enda juures pidanud. James sai sellele saladusele jälile ning on mulle pidevalt 
meelde tuletanud, et tal on minu peale õigusi ning tema võimuses on korraldada skandaal, 
mis oleks mulle hukutav. Tema pärast purunes ka minu abielu. Üle kõige vihkas James 
algusest peale hingepõhjast minu nooremat poega, seaduslikku pärijat. Teil võib tekkida 
küsimus, miks ma niisuguses olukorras Jamesi ikkagi oma katuse all pidasin. Vastan 
teile, et tema näost vaatas mulle vastu tema ema, ning tolle kalli mälestuse nimel 
polnudki mul raske kõike ära kannatada. Isegi tolle naise tillukesed kapriisid — polnud 
midagi, mida James poleks mulle meelde tuletanud. Ma ei suutnud teda ära saata. Aga ma 
kartsin nii väga, et ta võib Arthurile — see tähendab lord Saltire'ile — 

midagi halba teha, et saatsin poisi kindluse mõttes r. Huxtable'i kooli. 

James sattus selle kelmi Hayesi peale niimoodi, et too oli minu rentnik ja James oli 
mõisavalitseja. Hayes oli sündinud kaabakas, kuid mingil arusaamatul viisil sobis James 
temaga. Talle on alati meeldinud matslik seltskond. Kui James otsustas lord Saltire'i 
röövida, kasutas ta just selle mehe teeneid. Mäletate, et saatsin Arthurile tol viimasel 
päeval kirja. Nojah, James tegi kirja lahti ning lisas sinna sedeli, kus palus Arthurit tulla 


temaga kohtuma väikesesse metsatukka, Hõrendikku, mis on kooli lähedal. James 
kirjutas alla hertsoginna nime ja sai niimoodi poisi nõusse. Õhtul sõitis James jalgrattaga 
kohale — räägin teile, mida ta ise mulle tunnistas — ja teatas Arthurile, kellega ta metsas 
kohtus, et ema igatseb teda näha, et ta ootab last nõmmel, ja kui Arthur keskööl metsa 
tagasi tuleb, leiab ta eest ratsamehe, kes ta ema juurde viib. Vaene Arthur langeski lõksu. 
Ta tuli kohtumisele ja leidis eest selle suli Hayesi, kellel oli poni lõa otsas. Arthur istus 
poni selga ja nad asusid teele. Selgub — ehkki James kuulis sellest alles eile —, et neid 
jälitati, Hayes lõi jälitajat kepiga ning saadud vigastuste tagajärjel mees suri. Hayes viis 
Arthuri oma võõrastemajja, »Võitluskukkex, kus poissi hoiti ühes ülemise korruse toas 
proua Hayesi hoole all, kes on heasüdamlik naine, kuid täielikult oma lurjusest mehe 
meelevallas. 

Nii, härra Holmes, sedamoodi olid lood, kui ma teid kaks päeva tagasi esimest korda 
nägin. Mul polnud tõest rohkem aimu kui teilgi. Võite küsida, mis motiividel James nii 
toimis. Vastan, et vihkamises, mida ta mu pärija vastu tundis, oli palju mõistusevastast ja 
fanaatilist. Tema arvates oleks ta ise minu kõikide valduste pärija pidanud olema, ning ta 
pani sügavalt pahaks seltskonna reegleid, mis selle võimatuks muutsid. Samal ajal oli tal 
ka kindel eesmärk. Ta soovis tuliselt, et ma pärandi pooleks teeksin, ning arvas, et seda 
teha on minu võimuses. Ta kavatses minuga kaupa teha — kui naa pärandi jagan, toob ta 
Arthuri tagasi, sest siis on tal võimalik testamendi abil minu valduste pärijaks saada. Ta 
teadis väga hästi, et ma omal vabal tahtel iialgi politseid tema vastu ei kasutaks. Ütlen, et 
ta oleks võinud niisuguse tehingu plaani mulle esitada; tegelikult ta 

seda ei teinud, sest sündmused arenesid liiga kiiresti ning tal polnud aega oma kava 
teoks teha. Kõik tema kurjad kavatsused luhtusid, kui te Heideggeri laiba leidsite. James 
oli uudist kuuldes õudusest vapustatud. Teade jõudis meieni eile just siis, kui me siin 
kabinetis istusime. Dr. Huxtable oli telegrammi saatnud. James oli kurbusest ja erutusest 
niivõrd endast väljas, et kahtlused, mida ma alati olin tundnud, muutusid järsku kindlaks 
teadmiseks ning ma süüdistasin teda salasepitsuses. Ta tunnistas mulle vabatahtlikult 
kõik üles. Siis palus ta mind veel kolm päeva saladust hoida, et anda oma alatule 
kaasosalisele võimalus oma kuritegelikku elu päästa. Andsin tema palvetele järele — 
nagu ma alati järele olen andnud — ning silmapilk tõttas James »Võit-luskukkez, et 
Hayesi hoiatada ja talle põgenemist võimaldada. Mina ei saanud sinna ilma tähelepanu 
äratamata päevavalgel minna, kuid niipea kui pimenes, ruttasin oma kallist Arthurit 
vaatama. Leidsin ta tervena ja väljaspool hädaohtu, kuid õudusest keeletuna kohutava teo 
üle, mida ta pealt oli näinud. Oma lubaduse kohaselt, ehkki väga vastumeelselt, nõustusin 
teda kolmeks päevaks proua Hayesi hoolde jätma, kuna oli ilmselt võimatu politseid 
lapse asukohast informeerida, teatamata ühtlasi mõrvari nime, ning ma ei näinud mingit 
võimalust karistada mõrvarit, ilma et mu õnnetu James hukkuks. Te palusite avameelsust, 
härra Holmes, ning ma täitsin teie soovi, sest olen nüüd kõik teile ära rääkinud, tegemata 
katsetki keerutada või midagi varjata. Olge teie omakorda niisama avameclne.« 

»Olengi,« ütles Holmes. «-Kõigepealt, Teie Hiilgus, olen sunnitud ütlema, et olete end 
seaduse silmis äärmiselt kahtlasse olukorda asetanud. Soodustasite kuriteo soo ritamist ja 


aitasite mõrvaril põgeneda, sest mul pole kahtlust, et raha, millega James Wilder oma 
kaasosalisel põgeneda võimaldas, on pärit Teie Hiilguse rahakotist.« 

Hertsog noogutas nõusoleku märgiks. 

»Asi on tõesti ülimalt tõsine. Minu arvates veelgi laiduväärseni on aga teie suhtumine 
oma nooremasse pojasse. Te jätsite ta kolmeks päevaks sinna urkasse!« 

»Mulle töötati pühalikult. . .« 

»Mis loevad niisugustele inimestele tõotused? Teil pole ju mingit garantiid, et teda jälle 
ära ei viida. Et oma 

süüdlasest vanemale pojale meele järele olla, asetate süütu noorema poja otsesesse ning 
tarbetusse hädaohtu. See on täiesti õigustamatu tegu.« 

Uhke Holdernesse'i hertsog ei olnud harjunud, et teda ta enese lossis niiviisi noomiti. 
Veri valgus tema kõrge-laubalisse näkku, kuid südametunnistus ei lubanud tal vastu 
vaielda. 

»Aitan teid, kuid ainult ühel tingimusel. Nimelt, et kutsuksite toapoisi ja laseksite minul 
talle korraldusi anda.« 

Sõnatult vajutas hertsog elektrikella nupule. Sisenes teener. 

»Teil on kindlasti hea meel kuulda,« ütles Holmes teenrile, »et teie noor peremees on 
üles leitud. Hertsog soovib, et otsekohe saadetaks tõld »Võitluskuke« võõrastemajja lord 
Saltire'it koju tooma.« 

»Nüüd, « ütles Holmes, kui rõõmus teener oli lahkunud, »olles kindlustanud tuleviku, 
võime endale lubada mineviku suhtes pisut leebemad olla. Mul ei ole mingeid ametlikke 
kohustusi, ja kui õiglus saab jalule seatud, pole ka ühtki põhjust, miks ma peaksin 
avaldama kogu tõe. Hayesi kohta ei ütle ma midagi. Teda ootab võllas, ja mina tema 
päästmiseks midagi ette ei võta. Mida ta võib rääkida, ei tea ma öelda, kuid olen kindel, 
et Teie Hiilgus oskab talle selgeks teha, kui kasulik on tal suu pidada. Politsei süüdistab 
teda poisi röövimises lunaraha saamise eesmärgil. Kui politsei ise tõde teada ei saa, ei näe 
ma põhjust, miks mina peaksin neid teisele arvamusele viima. Tahaksin Teie Hiilgust 
siiski hoiatada, et härra Wilderi teie lähikonda jäämine võib ainult õnnetust tuua.« 

»Mõistan seda, härra Holmes, ning on juba korraldatud, et ta lahkub minust igaveseks 
ja läheb Austraaliasse õnne otsima.« 

»Sel juhul, kuna te ise väitsite, et teie abielu purunes tema pärast, soovitaksin teil, kui 
võimalik, hertsoginnaga ära leppida ning alustada uuesti kooselu, mis nii õnnetul kombel 
katkes. « 

»Ka selle olen ma korraldanud, härra Holmes. Kirjutasin hertsoginnale täna 
hommikul.« 

»Kui nii,« ütles Holmes tõustes, »siis minu arvates võime end õnnitleda oma väikese 
Põhja-Inglismaa reisi soodsate tulemuste puhul. Veel üks väike detail, milles 

sooviksin selgusele jõuda. See kelm Hayes oli oma hobusele pannud rauad, millest jäid 
jäljed nagu lehma sõrgadest. Kas niisugust ebatavalist võtet soovitas talle härra 
Wilder?« 

Hertsog seisis hetke juureldes, näol äärmiselt hämmastunud ilme. Siis tegi ta ühe ukse 
lahti ning kutsus meid tuppa, mis oli sisustatud nagu muuseun. Ta viis meid nurgas 
seisva klaaskapi juurde ning osutas ühele sildile. 


See kõlas nii: »Need rauad leiti Holdernesse Halli vallikraavi kaevamisel. Need on 
hobuserauad, kuid alt sõrakujulised, et jälitajaid eksiteele viia. Arvatavasti kuulusid need 
mõnele keskaegsele Holdernesse'i röövel-parunile.« 

Holmes tegi kapi lahti ning tõmbas niiske sõrmega üle ühe raua. Sõrmeotsale jäi õhuke 
värske muda kiht. 

»Tänan,« ütles Holmes kappi sulgedes. »See on teine väga huvitav asi, mida ma siin 
Põhja-Inglismaal nägin.« 

»Ja esimene?« 

Holmes murdis oma tšeki kokku ja pani korralikult märkmiku vahele. »Ma olen vaene 
mees,< lausus ta seda hellitavalt patsutades ning pistis taskuraamatu sügavale 
põuetaskusse. 


VI. MUSTA PEETRI MÕISTATUS 


Minu arvates pole mu sõber vaimselt ja füüsiliselt kunagi paremas vormis olnud kui 
1895. aastal. Tema kasvav kuulsus oli toonud kaasa tohutu klientuuri ning mind võiks 
süüdistada ebadiskreetsuses, kui söandaksin kas või vihjata mõnele kuulsale kliendile, 
kes Baker Strcetil üle meie tagasihoidliku läve astus. Kuid Holmes, nagu kõik suured 
kunstnikud, elas oma kunstile ning, Holdernesse'i hertsogi juhtum välja arvatud, võttis 
minu teada harva vastu suurt tasu oma hindamatute teenete eest. Ta oli nii eluvõõras — 
või nii tujukas —, et sageli keeldus abistamast mõjuvõimsaid ja jõukaid inimesi, kui 
probleem talle millegipärast ei meeldinud, samal ajal kui ta võis nädalaid andunult 
tegelda mõne tagasihoidliku murega, kui juhtumil oli kummalisi ja dramaatilisi tahke, 
mis tema kujutlusvõimet veetlesid ning tema leidlikkuse proovile panid. 

Tollel mälestusväärsel 1895. aastal oli Holmesi tähelepanu pälvinud rida omapäraseid 
ja seosetuid juhtumeid, mis algasid kardinal Tosca äkilise surma kõmutekitanud 
uurimisest — mille ta viis läbi Tema Pühaduse paavsti tungival soovil — ja lõppesid 
kurikuulsa kanaarilinnu-kasvataja Wilsoni tabamisega, mis Londoni East Endist ühe 
ühiskondliku mädapaise kaotas. Kohe nende kahe teada juhtumi kannul tuli Woodman's 
Lee tragöödia ning vägagi segased asjaolud, mis ümbritsesid kapten Peter Carey surma. 
Ükski aruanne Sherlock Holmesi tegevusest poleks täielik, kui too õige ebatavaline lugu 
mingil määral mainimist ei leiaks. 

Juuli esimese nädala jooksul oli mu sõber meie korterist nii sageli ja nii kaua eemal 
viibinud, et ma teadsin, et tal on midagi käsil. Sellest, et samal ajal käis meil külas mitu 
tahumatu välimusega meest, kes küsisid kapten Basilit, järeldasin, et Holmes töötas 
varjunime all, 

mille taha ta oma kardetud isikut peitis. Tal oli Londoni linnajagudes vähemalt viis 
väikest pelgupaika, kus ta võis oma välimust muuta. Ta ei rääkinud mulle oma 
tegemistest midagi, ning mul pole kombeks usaldusaval-dusi välja pressida. Esimene 
tõeline märk, mille ta mulle oma uurimise suunast andis, oli ebatavaline. Ta oli enne 
hommikueinet väljas käinud ning mina hakka sin just einestama, kui ta tuppa astus, kübar 
peas ja tohutu suur kidalise otsaga oda nagu vihmavari kaenlas »Armas taevas. Holmes!« 
hüüdsin ma. »Ega te ometi taha öelda, et te tolle asjandusega Londonis ringi kõndisite ?« 

»Ma sõitsin lihuniku juurde ja tagasi.« 

»Lihuniku juurde?« 


»Ja mul tuli hundiisu. Pole mingit kahtlust, Watson et kehalised pingutused enne 
hommikueinet on väga kasulikud. Kuid olen valmis kihla vedama, et te ei aima ära, 
missugust liiki harjutusi ma tegin.» 

»Ma mitte ei üritagi.« 

Ta itsitas endale kohvi kallates. 

»Kui te oleksite Allardyce'i kaupluse tagaruumi sisse vaadanud, oleksite näinud tapetud 
siga laes konksu otsas rippumas ning üht härrasmeest särgiväel seda raevukalt tolle 
relvaga torkimas. See energiline isik olin mina, ning ma jõudsin otsusele, et mitte mingi 
jõupingutusega ei suuda ma ainsa löögiga sea keret läbistada. Ehk sooviksite teiegi 
proovida?« 

»Mitte mingi hinna eest. Aga miks te seda tegite ?« 

»Mulle näis, et sellel on kaudne seos Woodman's Lee mõistatusega. Aa, Hopkins, ma 
sain eile õhtul teie telegrammi ning ootasin teid. Tulge istuge lauda.« 

Meie külaline oli äärmiselt vilgas kolmekümneaastane mees, seljas tagasihoidlik 
tviidülikond, kuid säilitas sellegipoolest sirge hoiaku, nagu keegi, kes on harjunud 
vormirõivaid kandma. Tundsin temas otsekohe ära Stanley Hopkinsi, noore 
politseiinspektori, kelle tuleviku suhtes Holmes suuri lootusi hellitas, kuna tema oma- 
korda ilmutas õpilase imetlust ja austust kuulsa amatööri teaduslike meetodite suhtes. 
Hopkinsi laupa katsid murepilved ning ta võttis sügavalt masendatud ilmel istet. 

»Ei, tänan, sir. Ma einestasin enne siiatulekut. Veetsin öö linnas, sest tulin eile 
ettekannet tegema.« 

»Ja mida teil ette kanda oli?« 

»Nurjumine, sir, täielik luhtumine.« 

»Teil pole siis mingit edu olnud ?« 

»Mitte mingit.« 

»Heldeke! Ma pean seda asja vaatama.« 

»Sooviksin kõigest hingest, et te seda teeksite, härra olmes. See on mu esimene suurem 
juhtum, ja minu mõistus on otsas. Jumala pärast, aidake mind.« 

»Nojah, juhuslikult olen ma juba kõiki kättesaadavaid tunnistusi, kaasa arvatud 
eeluurimise kirjeldus, üsna hoolega lugenud. Muide, mis te sellest tubakakotist arvate, 
mis kuriteopaigalt leiti? Kas selles ei peitu mingi võti?« Hopkins tegi suured silmad. 

»See oli mehe enda tubakakott, sir. Sellel olid tema nimetähed. Pealegi oli see 
hülgenahast — ja mees on vana hülgekütt.« 

»Aga piipu tal ei olnud.« 

»Ei, sir, piipu me ei leidnud. Tegelikult suitsetas ta väga vähe, kuid võis ju siiski oma 
sõpradele pisut tubakat hoida.« 

»Kahtlemata. Mainin seda ainult sellepärast, et kui mina oleksin juurdlust teostanud, 
oleksin tõenäoliselt sellest alustanud. Kuid mu sõber doktor Watson ei tea kogu loost 
midagi, ja ega mullegi sündmuste järjekorras ärakuulamine paha ei teeks. Andke meile 
lihtsalt kõigest olulisest lühike ülevaade.« 

Stanley Hopkins tõmbas taskust paberilehe. 

»Mul on siin kirjas mõned kuupäevad, mis teile surnud mehe, kapten Peter Carey 
elukäigust ettekujutuse annavad. Ta sündis 1845. aastal — tähendab, tn oli 50-aastane. Ta 
oli väga julge ning edukas hülge- ja vaala-kütt. 1883. aastal oli ta hülgepüügiauriku 
»Ükssarvik« kapten, kodusndam Dundee. Selleks ajaks oli ta sooritanud mitu edukat 


merereisi järjest ning järgmisel, 1884. aastal läks ta erru. Seejärel reisis ta mõne aasta 
ringi ja lõpuks ostis Sussexis Forest Row' lähedal väikese koha nimega Woodman's Lee. 
Seal elas ta kuus aastat, ning seal ta ka täna täpselt nädala eest suri. 

Mehel olid mõned väga erakordsed omadused. Tegelikult oli ta range puritaanlane — 
vaikne, sünge kuju. Tema kodakondsete hulka kuulusid ta naine, kahekümneaastane tütar 
ja kaks teenijannat. Need viimased 

vaheldusid pidevalt, sest meeldiv polnud tema juures töötada kunagi, ajuti muutus see 
aga väljakannatamatuks. Meest haarasid aeg-ajalt joomahood, ning kui tal niisugune tuur 
parajasti peal oli, oli ta päris põrguline. Temast teatakse, et ta oma naise ja tütre südaööl 
majast välja kihutas ning neid mööda parki piitsaga taga ajas, nii et pargi värava taga 
terve küla nende karjetest üles ärkas. 

Ükskord kutsuti ta kohtu ette, kui ta oli metsikult rünnanud vana kirikhärrat, kes oli 
tulnud teda käitumise pärast noomima. Lühidalt, härra Holmes, raske oli leida ohtlikumat 
meest kui Peter Carey, ning olen kuulnud, et niisugune iseloom oli tal juba siis, kui ta 
veel kapten oli. Teiste hulgas tunti teda kui Musta Peetrit, ning selle nime sai ta mitte 
ainult tõmmu näo ja tohutu habeme värvi tõttu, vaid ka oma karakteri pärast, mis kõigile 
ümbritsevatele inimestele hirmu nahka ajas. Mul ei tarvitse lisada, et kõik naabrid 
põlgasid ja vältisid teda, ning ma pole tema hirmsa lõpu puhul ühtegi leinasõna kuulnud. 

Te olete kindlasti lugenud eeluurimise aruannet mehe kajuti kohta, härra Holmes, aga 
teie sõber pole seliesl vahest kuulnud. Ta ehitas endale puust kõrvalhoone — tema 
nimetas seda alati »kajutiks« — majast mõnesaja jardi kaugusele ning seal magas ta igal 
ööl. See oli väike ühetoaline onn mõõtmetega kuusteist korda kümme jalga. Võtit hoidis 
ta oma taskus, tegi ise oma voodi üles, koristas ise ega lubanud kellelgi teisel jalga üle 
läve tõsta. Onni igas seinas on väike aken, kardinad ees, ja aknaid ei tehtud kunagi lahti. 
Üks aken on maantee poole, ja kui sealt öösel valgus paistis, näitasid inimesed seda 
üksteisele ning mõistatasid, mida Must Peeter seal sees võiks teha. Aken andiski meile 
ühe vähestest kindlatest tõenditest, mis eeluurimisel ilmsiks tuli. 

Mäletate, et müürsepp Slater, kes kõndis Forest Row'st umbes kell üks mööda — see 
oli kaks päeva enne mõrva —, peatus pargist möödudes ning vaatas puude vahelt paistvat 
valguslaiku. Ta kinnitab vandega, et aknakattel oli selgesti näha profiilis mehe pea, ning 
et see vari polnud igatahes mitte Peter Carey oma. keda ta hästi tundis. See oli habemega 
mees, kuid habe oli lühike ja ettepoole turris, üldse mitte nii nagu kaptenit Nõnda ta 
väidab, aga ta oli kaks tundi kõrtsis veetnud 

ning tee ja akna vahel on tükk maad. Pealegi oli see esmaspäeval, aga kuritöö pandi 
toime kolmapäeval. 

Teisipäeval oli Peter Carey ühes oma süngematest tujudest, punetas joomisest ja oli 
metsik nagu ohtlik metsloom. Ta hulkus majas ringi, ning kui naised kuulsid, et ta tuleb, 
jooksid nad pakku. Õhtupoolikul läks ta oma onni. Umbes kella kahe paiku öösel kuulis 
tütar, kes magas lahtise akna all, sealtpoolt hirmsat röögatust, aga kuna vanamees 
harilikult kisas ja lõugas, kui ta purjus oli, ei tehtud sellest väljagi. Kella seitsme ajal üles 
tõustes märkas üks teenijanna, et onni uks on lahti, kuid mees oli kõigile nii suure hirmu 
peale ajanud, et keskpäev oli enne käes, kui keegi julges vaatama minna, mis temast 
saanud on. Avatud uksest sisse piiludes avanes vaatepilt, mis majalised kaamete 
nägudega külasse kihutas. Tunni aja pärast olin mina kohal ja võtsin asja uurimise käsile. 


Noh, nagu te teate, härra Holmes, on mul küll üsna tugevad närvid, kuid ausõna, minagi 
olin vapustatud, kui pea onni pistsin. See sumises kärbestest nagu harmoonium, ning 
põrand ja seinad nägid välja nagu tapamajas. Ta nimetas onni kajutiks, ja seda see 
tõepoolest oligi, sest jäi mulje, nagu viibiksite laevas. Toa ühes otsas oli nari, 
meremehekirst, kaardid, »Ükssarvikux pilt, riiulil reas logiraamatud — kõik täpselt nii 
nagu kapteni kajutis. Ja kõige selle keskel mees ise: nägu moondunud nagu kadunud 
hingel põrgutules ning suur pugalik habe surmaheitluses püsti. Otse läbi mehe laia rinna 
oli löödud terasharpuun, nii et see oli selja taga sügavale seina sisse tunginud. Ta oli 
kinni naelutatud nagu putukas papptahvlile. Loomulikult oli ta surnud, oli seda olnud 
alates hetkest, mil ta tolle viimase surmakarje kuuldavale tõi. 

Ma tunnen teie meetodeid ja rakendasin neid, sir. Enne kui ma midagi puutuda lubasin, 
uurisin väga hoolikalt maapinda väljas ning samuti toa põrandat. Jalajälgi ei olnud.« 

»Tahate öelda, et te ei näinud neid?« 

»Kinnitan teile, sir, et seal ei olnud neid.« 

»Kulla Hopkins, olen uurinud paljusid kuritegusid, kuid pole näinud veel ühtki, mille 
oleks sooritanud lendav olend. Kuni kurjategija kõnnib kahel jalal, peab olema mõni täke, 
hõõrdunud koht, tühine ümberpaigu- 

tus, mida teaduslike meetoditega uurides võib avastada. Uskumatu, et selles verd täis 
pritsitud toas ei leidunud ühtki jälge, mis meid aidata võiks. Eeluurimise põhjal järeldan 
siiski, et te jätsite mõningad asjad kahe silma vahele ?« 

Noor inspektor võpatas mu kaaslase irooniliste kommentaaride peale. 

»Tegin rumalasti, et teid kohe sinna ei kutsunud, härra Holmes. Noh, seda on juba hilja 
kahetseda. Jah, toas oli mitu eset, mis nõudsid erilist tähelepanu. Üks oli harpuun, millega 
tegu sooritati. See oli võetud seinal olevast varnast. Seal rippus neid veel kaks tükki, kol- 
manda asemel oli tühi koht. Varrele oli graveeritud »S. S. Ükssarvik, Dundeex. Sellest 
võiks järeldada, et kuritegu pandi toime afektiseisundis, ning et mõrvar haaras esimese 
relva, mis talle kätte sattus. Peter Carey oli riides, ehkki kuritegu toimus kell kaks öösel, 
ja see viib meid mõttele, et tal oli mõrvariga kohtumine kokku lepitud, mida kinnitab ka 
fakt, et laual seisis pudel rummi ja kaks räpast klaasi.« 

»Jah,« ütles Holmes, »arvan, et see on tõenäoline. Kas toas leidus peale rummi veel 
mingit alkoholi?« 

»Jah, meremehekirstul seisid karahvinid viski ja brändiga. Sellel pole küll meie silmis 
mingit tähtsust, sest karahvinid olid täis ja sealt polnud järelikult joodud.« 

»Sellegipoolest on see ikkagi tähendusrikas, et nad seal olid,« sõnas Holmes. »Rääkige 
veel neist esemetest, mis teie meelest juhtumiga seotud on.« 

»Laual oli too tubakakott.« 

»Missugusel laua osal?« 

»See lebas keskpaigas. Kott on tehtud koredast hülge-nahast — sileda karvaga, servas 
nahariba, millega seda kinni saab tõmmata. Klapi siseküljel on tähed P. C. Kotis oli pool 
untsi kanget meremehetubakat.« 

»Oivaline! Mis veel?« 

Stanley Hopkins tõmbas taskust võidunud kaantega märkmiku. Väljastpoolt oli see 
kulunud ja krobeline, lehed luitunud. Esimesele leheküljele olid kirjutatud nimetähed J. 
H. N. ja aastanumber 1883. Holmes asetas raamatu lauale ning uuris seda hoolikalt, kuna 


Hopkins ja mina vaatasime üle tema õla. Teisele leheküljele olid trükitud tähed C. P.R. 
ning siis järgnes mitu lehekülge numbreid. Järgmine pealkiri oli Argentina, selle järel 

Costa Rica ja siis veel Säo Paulo ning neile kõikidele järgnesid märkide ja numbritega 
leheküljed. 

»Mis te nendest arvate?« küsis Holmes. 

»Näib olevat börsi väärtpaberite loetelu. Oletan et J. H. N. on maakleri nimetähed ja C. 
P. R. võis olla tema klient.« 

»Proovige Canadian Pacific Railwayd,« lausus Holmes. Stanley Hopkins vandus 
vaikselt ja lõi endale rusikaga vastu reit. 

»Küll ma olin rumal!« hüüdis ta. »Muidugi on see nii, nagu te ütlete. Sel juhul on J. H 
N. ainsad initsiaalid, mis meil tuleb lahti mõistatada. Olen vanu börsiloetelu-sid juba 
uurinud ega leidnud 1883. aasta kohta ühtki kutselist ega ka omal käel tegutsevat 
maaklerit, kelle initsiaalid nendele vastaksid. Ja ikkagi tunnen, et see on kõige tähtsam 
jälg, mis mul käes on. On ju võimalik, härra Holmes, et need on teise kohalviibinud isiku 
— teiste sõnadega mõrvari initsiaalid. Juhiksin samuti tähelepanu sellele, et suure hulga 
hinnaliste aktsiate loetelu ilmsikstulek annab meile esmakordselt mingit aimu mõrva 
motiivist.« 

Sherlock Holmesi näost oli näha, et ta on asjade niisugusest pöördest põhjalikult 
üllatunud. 

»Tõepoolest, teil võib mõlemal puhul õigus olla,« ütles ta. »Tunnistan, et see märkmik, 
mida eeluurimisel ei mainita, muudab kõiki oletusi, mis mul võisid tekkida. Mul oli 
kuriteo kohta tekkinud versioon, kus märkmikule üldse kohta ei leidunud. Kas te 
proovisite siin mainitud aktsiaid kindlaks teha?« 

«Järelepärimised kontorites kestavad, kuid kardan, et nende Lõuna-Ameerika 
kontsernide osanike täielik nimekiri on Lõuna-Ameerikas, ning võib mööduda mitu näda- 
lat, enne kui me aktsiate jälile saame.« 

Holmes uuris märkmiku kaant luubiga. 

»Siin on igatahes mingi laik,« ütles ta. 

»Jah, sir, see on vereplekk. Ma ütlesin teile, et võtsin märkmiku põrandalt üles.« 

»Kas vereplekk oli ülespoole või põranda poole ?« 

»Põranda poole.« 

»Mis muidugi tõestab, et märkmik pillati maha pärast kuriteo sooritamist. « »Täpselt, 
härra Holmes. Ma mõistsin seda ning oleta- 

sin, et mõrvar pillas selle kiyruga põgenemisel. See lebas ukse juures.« 

»Arvatavasti pole ühtki väärtpaberit surnud mehe asjade hulgast leitud?« 

»Ei, Sir.« 

»Kas te oletate röövimist?« 

»Ei, sir. Paistis, et midagi polnud puudutatud.« 

»Heldeke, see on tõesti väga huvitav juhtum. Seal oli veel üks nuga, eks ole?« 

»Pussnuga, mis oli tuppe pistetud. See lamas surnud mehe jalgade juures. Proua Carey 
tunnistas selle abikaasa omaks.« 

Holmes vajus mõneks ajaks mõttesse. 

»Nojah,<« arvas ta viimaks, »ma arvan, et pean sinna vaatama tulema.« 

Stanley Hopkins hüüatas rõõmsalt. 


»Tänan teid, sir. Mul langeks tõesti kivi südamelt. « 

Holmes ähvardas inspektorit sõrmega. 

»Nädal varem oleks ülesanne kergem olnud,« ütles ta. »Kuid võib-olla annab mu 
külaskäik nüüdki mingeid tulemusi. Watson, kui teil aega on, oleksin teie seltskonna üle 
väga rõõmus. Kui te kutsuksite voorimehe, Hopkins, oleksime veerand tunni pärast 
valmis Forest Row' poole teele asuma.« 


Väikeses teivasjaamas rongist maha tulnud, sõitsime mitu miili läbi kunagise paksu 
metsa, suure laane osa, mis nõnda kaua saksi pealetungijaid kinni oli pidanud, 
läbitungimatu ürgmetsa, mis oli kuuskümmend aastat Britannia kaitsemüüriks olnud. 
Sellest oli suur osa maha võetud, sest seal asusid maa esimesed rauasulatusahjud ning 
puud langetati, et saada sütt maagi sulatamiseks. Nüüdseks on Põhja-Inglismaa viljakad 
põllumaad söe-põletamise välja tõrjunud ning ammuse tegevuse jälgi on näha vaid 
laastatud saludest ja maapinda lõhestava-test suurtest armidest. Siin ühel lagendikul, 
haljal künkanõlval seisiski pikk madal kivimaja, milleni viis läbi põldude looklev tee. 
Maantee pool, kolmest küljest põõsastega ümbritsetud, oli väike kõrvalhoone, üks aken ja 
uks meie poole. Seal oligi mõrv toimunud. 

Alguses viis Stanley Hopkins meid majja, kus ta tutvustas meid kurnatud, 
hallijuukselisele naisele, mõrvatud 

mehe lesele, kelle kõhn ja sügavates murekortsudes nägu, mille punetavatest silmadest 
vaatas vastu varjatud hirm, jutustas raskustest ja kannatustest, mida ta aastate jooksul 
taluma oli pidanud. Tema kõrval seisis tütar, kahvatu heledajuukseline tütarlaps, kelle 
silmad leegitsesid trotslikult, kui ta meile ütles, et on isa surma üle rõõmus ning õnnistab 
kätt, mis jõhkardi maha lõi. Peter Carey oli loonud endale kohutava kodu, ning meid 
valdas kergendustunne, kui olime taas päikese käes ja kõndisime mööda rada, mille 
surnud mehe jalad üle põllu olid tallanud. 

Kõrvalhoone oli tagasihoidlik puust pilpakatusega eluase, üks aken ukse kõrval ja teine 
tagaküljes. Stanley Hopkins võttis taskust võtme ja kummardus luku juurde, kuid peatus 
äkki üllatunult. 

»Keegi on siin käinud,< ütles ta. 

Selles ei saanud olla mingit kahtlust. Uksepiita oli lõigatud ning kriimustused paistsid 
valgena värvikihi kõrval, nagu oleksid nad just äsja tehtud. Holmes uuris vahepeal akent. 

»Keegi on ka siit püüdnud sisse tungida. Kes see iganes olla võis, pole see tal 
õnnestunud. Nähtavasti oli see väga kehv murdvaras.« 

»Väga ebatavaline, « ütles inspektor, »võiksin vanduda, et eile õhtul neid märke siin ei 
olnud.« 

»Mõni uudishimulik külast võib-olla, « pakkusin ma. 

»Väga ebatõenäoline. Vähesed neist julgeksid oma jalga siia lähedale tuua, veel vähem 
onni sisse murda. Mida teie arvate, härra Holmes?« 

»Arvan, et saatus on meie vastu väga armuline.« 

»Tahate öelda, et see isik tuleb veel tagasi?« 

»Vägagi võimalik. Ta tuli siia, lootes, et uks on lahti. Ta proovis sisse saada tillukese 
taskunoa tera abil. Ta ei tulnud sellega toime. Mida ta nüüd peaks tegema?« 

»Tulema järgmisel ööl tõhusama tööriistaga tagasi.« 


»Just nii ma arvangi. Oleme ise süüdi, kui me ei ole siin teda vastu võtmas. Las ma 
vahepeal vaatan onni seest.« 

Tragöödia jäljed olid kadunud, kuid mööbel väikeses toas seisis samamoodi, nagu see 
kuriteo ööl oli olnud. Holmes uuris kaks tundi järjest ülimalt keskendunult iga eset 
järjepanu, kuid tema näost oli näha, et otsingud ei 

olnud edukad. Ainult korra katkestas ta oma kannatliku vaatluse. 

»Kas te olete sellelt riiulilt midagi võtnud, Hopkins?« 

»Ei, ma pole midagi paigast liigutanud.« 

»Midagi on siit ära võetud. Sellel riiuli nurgal on vähem tolmu kui mujal. See võis olla 
küljeli lebanud raamat. Võib-olla karp. Noh, olgu, rohkem ei saa ma midagi teha. Lähme 
jalutame selles ilusas metsas, Wal son, ja pühendame mõne tunni lindudele ja lilledele. 
Kohtume hiljem uuesti, Hopkins, siis vaatame, kas saame lähemalt tutvuda härraga, kes 
siin öösel külas käis.« 

Kui me oma väikesele varitsusele asusime, oli kell juba üksteist läbi. Hopkins oli selle 
poolt, et onni uks lahti jätta, kuid Holmes arvas, et see võiks võõras kahtlust äratada. 
Uksel oli väga lihtne lukk ning selle lahtisurumiseks oli vaja ainult tugevat noatera. 
Holmes soovitas veel, et me ei ootaks mitte onni sees, vaid onni taga tihedates põõsastes. 
Niimoodi saaksime meest jälgida, kui ta tule põlema paneb, ning näha, mis selle vargse 
öise külaskäigu eesmärk on. 

Sellest sai pikk ja igav valvamine, kuid siiski tõi see endaga kaasa just nagu küti 
erutusvõbinat, kes lamab veekogu lähedal ning ootab januse kiskja saabumist. Mis metsik 
olend see võis olla, kes pimedusest meie pooie hiilis? Oli meie kurjategija raevukas 
tiiger, keda sai ainult välkuvate kihvade ja küüntega võideldes kinni võtta, või osutub ta 
varitsevaks šaakaliks, kes on ohtlik vaid nõrkadele ja kaitsetutele? 

Kükitasime täielikus vaikuses põõsaste vahel, oodates teab mille ilmumist. Algul 
kergendasid meie ootust vaid hiliste külameeste sammud ja külast kostvad hääled, kuid 
ükshaaval vaibusid needki helid ning meie peale laskus häirimatu vaikus, kui välja arvata 
öö edenemist märkivad kauge kiriku kellalöögid ning peenikese vihma sabin lehestikus 
meie peade kohal. 

Kell oli löönud pool kolm, oli kätte jõudnud kõige pimedam tund, mis eelneb koidikule, 
kui me kõik võpa-tasime värava poolt kostva vaikse, kuid terava klõpsu peale. Keegi oli 
astunud aiateele. Järgnes pikk vaikus ja ma hakkasin juba arvama, et tegemist on 
valehäirega, kui teiselt poolt onni kostsid vargsed sammud ning hetk hiljem metalne 
kriipimine ja klõbin. Mees püüdis lukku lahti murda. Seekord oli tal rohkem oskusi või 
parem 

tööriist, sest peagi kuuldus järsk naksatus ja hingede kriiksumine. Seejärel tõmmati 
tikust tuld ning järgmisel hetkel täitis onni sisemust ühtlane küünlavalgus. Läbi 
marlikardina kiindusid meie kõikide pilgud sees avanevasse vaatepilti. 

Öine külaline oli habras ja kõhn noormees, kelle mus-ad vurrud tema näo 
surnukahvatust rõhutasid. Ta ei õinud palju üle kahekümne aasta vana olla. Ma poie 
unagi näinud inimolendit, kes oleks nii haletsusväärselt ohkununa tundunud, sest tema 
hambad plagisesid kuulavalt ning ta värises üle kogu keha. Riietatud oli ta nagu 
härrasmees, vöötatud pintsak ja põlvpüksid, soni-müts peas. Me nägime, kuidas ta 


hirmunud pilguga ringi vaatas. Siis pani ta küünlajupi lauale ning kadus meie vaateväljalt 
ühte toanurka. Tagasi tuli ta suure raamatuga, logiraamatuga, mis riiulil reas olid. Lauale 
toetudes lehitses ta kiiresti köidet, kuni leidis otsitava sissekande. Seejärel sulges ta 
rusikassetõmbunud käe vihase liigutusega raamatu, pani selle riiulile tagasi ning kustutas 
küünla. Vaevalt oli ta pöördunud, et onnist lahkuda, kui Hopkins mehikesel kraest kinni 
haaras ning ma kuulsin valju hirmunud ohet, kui ta mõistis, et ta on tabatud. Küünal 
pandi uuesti põlema, ja seal meie vang siis detektiivi haardes väriseski. Ta otsis mere- 
mehekastilt tuge ning silmitses meid abitult ükseise järel. 

»Noh, vennas, « ütles Stanley Hopkins, »kes te olete ja mis te siit tahate?« 

Noormees võttis end kokku ja püüdis enesekindlalt käituda. 

»Arvatavasti olete detektiivid?« ütles ta. »Te vist arvate, et ma olen kapten Peter Carey 
surmaga kuidagi seotud. Kinnitan teile, et olen süütu.« 

»Seda me veel vaatame,« ütles Hopkins. «Kõigepealt, mis teie nimi on?« 

»John Hopley Neligan.« 

Nägin, kuidas Holmes ja Hopkins kiire pilgu vahetasid. 

»Mida te siin teete?« 

»Kas see jutt jääb meie vahele?« 

»Ei, muidugi mitte.« 

»Miks ma peaksin teile seda ütlema?« 

»Kui te vastamata jätate, võib teil kohtus halvasti minna.« 

Noormees võpatas. 

»Noh, ma siis ütlen teile,« lausus ta. »Miks ma ei peaks ütlema? Ja ikkagi on vastik 
mõelda, et see vana skandaal uuesti lagedale tiritakse. Kas te Dawsonist ja Neliganist 
olete kuulnud ?« 

Hopkinsi näost oli näha, et tema küll ei olnud, kuid Holmes tundus elavalt huvitatud. 

»Te mõtlete neid Lääne-Inglismaa pankureid, « ütles ta. »Neil oli miljonine puudujääk, 
nad laostasid pooled Cornwalli paremad perekonnad, ning Neligan kadus silmapiirilt.« 

»Täpselt. Neligan on minu isa.« 

Lõpuks ometi oli meil midagi konkreetset, ja siiski tundus põgenenud pankuri ja seina 
külge löödud kapten Peter Carey vahel laiuvat suur tühik. Kuulasime kõik huviga 
noormehe juttu. 

»Tegelikult puudutas asi ainult minu isa. Dawson oli juba pensionile läinud. Mina olin 
sel ajal ainult kümneaastane, kuid küllalt vana, et kogu õudust ja häbi tunda saada. Alati 
on arvatud, et mu isa varastas kõik aktsiad ning põgenes. See pole tõsi. Ta uskus, et kui 
talle antaks aega neid realiseerida, läheks kõik hästi ja võlad saaksid makstud. Just enne 
seda, kui vahistamiskäsk välja anti, asus ta oma väikese jahiga teele Norra poole. Mäletan 
toda viimast ööd, kui ta mu emaga hüvasti jättis. Meile jäi loetelu väärtpaberitest, mis ta 
kaasa võttis, ning ta tõotas, et tuleb tagasi puhta nimega ning et keegi ei pea kannatama, 
kes teda usaldanud on. Noh, temast ei kuuldud iial enam midagi. Tema ise ja jaht kadusid 
jäljetult. Ema ja mina uskusime, et ta on koos kaasavõetud väärtpaberitega merepõhjas. 
Meil on siiski üks truu ärimehest sõber, ning tema avastaski hiljaaegu, et mõned isa käes 
olnud väärtpaberid on Londonis uuesti turule ilmunud. Võite kujutleda meie hämmastust. 
Mul kulus nende jälgedele jõudmiseks mitu kuud, hing lõpuks, pärast paljusid eksitusi ja 
raskusi avastasin, et nende müüja oli olnud hoopis selle onni omanik kapten Peter Carey. 


Loomulikult tegin ma mehe kohta järelepärimisi. Sain teada, et ta oli olnud kapten 
vaalapüügilaeval, mis põhjapoolsetelt meredelt just sel ajal tagasi pidi saabuma, 

kui mu isa Norrasse sõitis. Sel aastal oli tormine sügis ning mitu lõunatormi möllas 
üksteise järel. Võis väga hästi juhtuda, et mu isa jaht triivis põhja poole, kus ta kohtus 
kapten Peter Carey laevaga. Kui see nii on, mis siis isast sai? Igal juhul, kui mul Peter 
Carey juurest saadud tõendite abil õnnestuks tõestada, kuidas need väärtpaberid turule 
ilmusid, piisaks sellest selgita-I miseks, et minu isa polnud neid müünud, niisiis polnud I 
ta neid mitte isikliku kasu saamiseks kaasa võtnud. Tulin Sussexisse kavatsusega kaptenit 
külastada, kuid just sel ajal sai ta niisugusel hirmsal viisil surma. Lugesin eeluurimisel 
onni kirjeldusest, et seal hoiti tema laeva vanu logiraamatuid. Mul tuli mõte, et kui 
saaksin teada, mis »Ükssarvikux pardal 1883. aasta augustikuus juhtus, suudaksin ehk 
oma isa saatuse saladuse lahendada. Eile öösel püüdsin neid logiraamatuid kätte saada, 
kuid ei suutnud ust avada. Täna proovisin uuesti ja edukalt, kuid leidsin, et tolle kuu 
kohta käivad leheküljed on raamatust välja rebitud. Sel hetkel saigi minust teie vang.« 

»Kas see on kõik?« küsis Hopkins. »Jah, see on kõik.« Ta pilk põikles seda öeldes kõr- 
vale. 

»Midagi muud teil meile öelda ei ole?« Noormees kõhkles. 1 »Ei, rohkem pole 
midagi.« 

»Siin pole te enne eelmist ööd käinud ?« 

»Ei.« 

»Kuidas te siis seda seletate?« hüüdis Hopkins, näidates reetlikku märkmikku, mille 
esilehel olid meie vangi nimetähed ja kaanel vereplekk. 

Vaene mehike vajus kokku. Ta peitis näo kätesse ning hakkas üle keha värisema. 

»Kust te selle leidsite?« oigas ta. »Ma ei teadnud. Arvasin, et kaotasin selle hotellis.« 

»Aitab juba,« ütles Hopkins karmilt. »Kõike, mis teil veel öelda on, tuleb teil rääkida 
kohtus. Praegu tulete minuga politseijaoskonda. Nii, härra Holmes, olen teile ja teie 
sebrale väga tänulik, et te mulle appi tulite. Tuleb välja, et teie kohalolek osutus 
ülearuseks ning ma oleksin juhtumi ka ilma teieta edukalt lahendanud, kuid põlen siiski 
tänulik. Teile on »Brambletyex hotellis toad reserveeritud, nii et võime kõik koos külasse 
kõndida. « 

»Noh, Watson, mida te sellest arvate?« küsis Holmes, kui me järgmisel hommikul 
tagasi sõitsime. »Näen, et te pole rahul.« 

»Oo jaa, kulla Watson, olen täiesti rahul. Samal ajal ei meeldi mulle hästi Stanley 
Hopkinsi meetodid. Olen Stanley Hopkinsis pettunud. Lootsin temast rohkemat. Alati 
peab otsima teist võimalikku lahendust ning selleks valmis olema. See on 
kriminaaluurimise esmane reegel.« 

»Mis see teine võimalus siis on?« 

»Uurimisliin, mida ma ise olen järginud. Võib-olla ei anna see meile midagi. Ei tea 
öelda. Kuid vähemalt viin ma selle lõpule.« 

Baker Streetil ootas Holmesi mitu kirja. Ta haaras neist ühe, avas selle ning puhkes 
võidukalt naerma. 

»Oivaline, Watson! Teine liin areneb edasi. Kas teil telegrammiplanke on? Kirjutage 
mulle ainult paar teadet valmis: »Sumner, laevandusagent, Ratcliff Highway. Saatke 
kolm meest homme kella kümneks hommikul. — Basil.« See on sealkandis mu nimi. 


Teine: »Inspektor Stanley Hopkins, Lord Street 46, Brixton. Tulge hommikueinele 
homme kell 9.30. Tähtis. Teatage, kui ei saa tulla. — Sherlock Holmes.« Teate, Watson, 
see põrgulik lugu on mind kümme päeva kummitanud. Käesolevaga viskan selle täielikult 
peast välja. Loodan, et pärast homset ei kuule me sellest enam iialgi.« 

Inspektor Stanley Hopkins ilmus täpselt, ning me asusime koos sööma proua Hudsoni 
valmistatud suurepärast hommikueinet. Noor detektiiv oli oma edu tõttu heas tujus. 

»Te siis arvate tõesti, et teie lahendus on õige?« küsis Holmes. 

»Täiuslikumat seletust ei suudaks ma ette kujutada.« »Mulle ei paistnud see küll nii 
väga otsustavana.« »Te üllatate mind, härra Holmes. Mida siin siis veel tahta ?« 

»Kas teie seletus hõlmab kõiki punkte?« 

»Kahtlemata. Ma sain teada, et noor Neligan saabus »Brambletyex hotelli just mõrva 
päeval. Ta tuli ettekäändel, et tahab golfi mängida. Tema tuba oli alumisel korrusel ning 
ta pääses välja, millal aga soovis. Samal ööl läks ta Woodman's Leesse, nägi Peter Carey't 
onnis, läks temaga tülli ning tappis ta harpuuniga. Siis, tundes 

oma teo üle õudust, põgenes ta onnist, pillates märkmiku, mille ta oli kaasa võtnud, et 
küsitleda Peter Carey't nende väärtpaberite kohta. Panite ehk tähele, et mõnel numbril oli 
linnuke juures, teistel — suuremal osal — ei olnud. Need, mis olid märgitud, on leitud 
Londonis müügil olevat, teised aga olid arvatavasti veel Carey valduses, ning noor 
Neligan tahtis väga neid tagasi saada, et oma isa võlausaldajate silmis end puhtaks pesta. 
Pärast põgenemist ei julgenud ta mõnda aega enam onnile läheneda, kuid lõpuks siiski 
läks, et vajalikku informatsiooni saada. See kõik on ju nii lihtne ja ilmne!« 

Holmes naeratas ja raputas pead. 

»Mulle tundub, et siin on ainult üks puudus, Hopkins, ja nimelt, et see on tegelikult 
võimatu. Kas te olete proovinud harpuuni kellegi kehast läbi lüüa? Ei? Ai, ai, kulla härra, 
te peaksite tõesti niisugustele detailidele tähelepanu pöörama. Mu sõber Watson võib 
teile öelda, et ma veetsin terve hommiku seda harjutades. See pole üldse kerge töö ning 
nõuab tugevat ja harjunud kätt. Kuid too hoop seal oli antud nii jõuliselt, et relva ots oli 
sügavale seina sisse tunginud. Kas te mõtlete, et too verevaene noormees on võimeline 
selliseks hirmuärata-tavaks rünnakuks? Kas tema on mees, kes istus Musta Peetriga 
südaöösel rummi ja vee juures ninapidi koos? Kas see oli tema profiil, mida kaks ööd 
varem aknakat-tel nähti? Ei, ei, Hopkins, see, keda me otsima peame, on hoopis teine ja 
hulga kardetavam isik.« 

Detektiivi nägu oli Holmesi kõne ajal üha pikemaks veninud. Kõik tema lootused ja 
ambitsioonid varisesid kokku. Kuid ta ei loovutanud oma positsioone vastupanuta. 

»Te ei saa eitada, et Neligan tol ööl seal oli, härra Holmes. Seda tõendab märkmik. 
Usun, et mul on vandemeeste veenmiseks piisavalt tõendeid, isegi kui te mõne lünga 
suudate leida. Pealegi, härra Holmes, minul on mu kahtlusalune käes. Mis puutub aga 
tollesse teie hirmuäratavasse isikusse, siis kus ta on?« 

»Mul on justkui tunne, et ta on trepil,« lausus Holmes hooletult. »Watson, te teeksite 
hästi, kui võtaksite revolvri.« Ta tõusis ning pani mingi paberi kõrvallauale. »Nüüd 
oleme valmis, « ütles ta. 

Väljast oli kostnud torisevate häälte kõminat, ning 

nüüd tegi proua Hudson ukse lahti, öeldes, et kolm meest küsivad kapten Basilit. 

»Juhatage nad ükshaaval sisse,« ütles Holmes. 


Esimene siseneja oli pisike Ribstoni pepingõuna moodi priskete põskede ja koheva halli 
põskhabemega mees Holmes oli taskust mingi kirja võtnud. 

»Mis nimi?< küsis ta. 

»James Lancaster. « 

»Kahju küll, Lancaster, aga koht on võetud. Siin on teile vaevatasuks pool sovrinit. 
Astuge praegu teise tuppa ja oodake mõni minut.« 

Teine mees oli pikk kuivetu, sorakil juuste ja kahkjate põskedega loikam. Tema nimi 
oli Hugh Pattins. Ka tema sai eitava vastuse, pool sovrinit ja käsu oodata. 

Kolmas kohataotleja oli põneva välimusega mees. Vihast buldoginägu raamisid sassis 
juuksed ja habe, ning tihedate, rippuvate puhmas kulmude varjust välgatas kaks jultunud 
tumedat silma. Ta tervitas ning jäi harkis jalu seisma, veeretades mütsi käte vahel. 

»Teie nimi?« küsis Holmes. 

»Patrick Cairns.« 

»Harpuunija?« 

»Jah, sir. Kakskümmend kuus merereisi. « 

»Arvatavasti Dundeest pärit?« 

»Jah, sir. « 

»Ja valmis asuma uurimislaevale ?« 

»Jah, sir.« 

»Mis palgaga?« 

»Kaheksa naela kuus.« 

»Kas saate kohe alustada?« 

»Niipea kui oma koti ära toon.« 

»On teil dokumendid kaasas ?« 

»Jah, sir.« Ta võttis taskust pataka kulunud ja võidunud pabereid. Holmes heitis neile 
pilgu ja andis tagasi. 

»Te olete täpselt see mees, keda mul vaja on,« ütles ta. »Siin kõrvallaual on leping. Kui 
te sellele alla kirjutate, on kogu lugu lahendatud.« 

Meremees astus vaaruval kõnnakul üle toa ja võttis sulepea. 

»Kas ma pean siia alla kirjutama?« küsis ta laua kohale kummardudes. 

Holmes nõjatus mehe õlale ja haaras tal randmetest kinni. 

»Sellest aitab, « ütles ta. 

Kuulsin terase klõpsatust ning niisugust möiret, mille oleks raevunud härg võinud 
kuuldavale tuua. Järgmisel hetkel veeresid meremees ja Holmes põrandal. Mehel oli 
selline hiiglasejõud, et isegi käeraudadega, mis Holmes talle nii osavasti ümber randmete 
oli kinnitanud, oleks ta mu sõbrast hõlpsasti jagu saanud, kui Hopkins ja mina poleks 
Holmesile appi tõtanud. Alles siis, kui ma talle külma revolvritoru meelekohale surusin, 
sai ta lõpuks aru, et vastupanu on asjatu. Sidusime tal pahkluud nööriga kinni ja tõusime 
rüselusest hingeldades püsti. 

»Pean tõesti vabandama, Hopkins,« sõnas Sherlock Holmes. »Kardan, et munapuder on 
ära jahtunud. Vahest pakub ülejäänud hommikueine teile rohkem naudingut, :eades, et 
olete oma juhtumi edukalt lahendanud.« Stanley Hopkins oli hämmastusest keeletu. »Ma 
ei tea, mida öelda, härra Holmes,« pahvatas ta viimaks näost tulipunasena. »Mulle näib, 
et olen end algusest peale narriks teinud. Mõistan nüüd seda, mida la kunagi poleks 


tohtinud unustada, nimelt, et mina ilen õpilane ja teie olete meister. Isegi praegu näen ma 
tüll, mis te olete teinud, aga ei tea, kuidas te seda jtegite ja mida see tähendab.« 

»Nojah, « lausus Holmes heasüdamlikult, »eks me kõik ipi oma kogemustest, ning teie 
seekordne õppetund on, ;t te kunagi teist võimalust silmist ei laseks. Te olite nii 
süvenenud nooresse Neliganisse, et teil ei jäänud aega mõelda Patrick Cairnsile, kes on 
Peter Carey tõeline mõrvar. « 

Meie vestlusse sekkus meremehe kähe hääl. 

»Kuulge, härra,« ütles ta. »Ega ma ei kurda, et minuga iii karmilt ümber käidi, aga ma 
tahaks, et te asju õige nimega nimetaks. -Teie ütlete, et ma mõrvasin alatult Peter Carey, 
mina ütlen, et ma tapsin Peter Carey, selles on kogu vahe. Te ehk ei usugi, mis ma räägin. 
Vahest arvate, et ajan teile jama.« 

»Mitte sugugi,« ütles Holmes. »Kuulame ära, mis teil öelda on.« 

»Mu jutt ei võta kaua aega ja jumala eest, iga sõna on puhas tõde. Ma tundsin Musta 
Peetrit, ning kui ta noa haaras, torkasin temast ühe hoobiga harpuuni läbi, sest ma teadsin, 
et muidu ta mu tapab. Niimoodi ta 

surigi. Teie võite seda ju mõrvaks nimetada. Igatahes on mul ükskõik, kas surra, nöör 
kaelas või Musta Peetri nuga südames.« 

»Kuidas see kõik juhtus ?« küsis Holmes. 

»Ma räägin teile algusest peale. Tõstke mind ainult natuke rohkem istukile, et mul 
kergem kõnelda oleks. See juhtus 83-ndal aastal — just augustikuus. Peter Carey oli 
»Ükssarviku< kapten ja mina olin varuharpuu-nija. Olime koduteel just jääväljast läbi 
saanud, vastutuules ja terve nädala kestnud lõunatormis, kui sattu sime kokku väikese 
alusega, mille tuul oli põhja poole kandnud. Selles oli üks mees — näha, et maarott. 
Meeskond oli arvanud, et laev läheb põhja, ning paadiga Norra ranniku poole teele 
asunud. Küllap nad uppusid kõik ära. Noh, me võtsime mehe pardale, ning tal oli 
kippariga kajutis nii mõnigi pikk jutuajamine. Kogu pagas, mis me temaga koos laevale 
tõstsime, koosnes ühest plekk-kastist. Niipalju kui mina tean, ei nimetatud mehe nime 
kordagi, ning teisel ööl kadus ta ära, nagu poleks teda olemas olnudki. Meile anti teada, 
et ta oli kas ise üle parda hüpanud või siis kukkunud selle tormise ilmaga, mis seal kogu 
aeg oli. Ainult üks mees teadis, mis temaga juhtus, ja see olin mina, sest nägin oma 
silmaga, kuidas kippar ta kaks päeva enne Shet landi majaka silmapiirile ilmumist ühe 
pimeda öö kesk mise vahikorra ajal pea ees üle reelingu heitis. 

Noh, ma hoidsin oma teadmised endale ja tahtsin näha, mis sellest tuleb. Kui me 
Shetlandi tagasi jõud sime, summutati asi kerge vaevaga ära ja keegi ei esitanud mingeid 
küsimusi. Võõras oli õnnetusjuhtumi läbi surma saanud ning polnud seal kellelgi midagi 
pärida. Varsti pärast seda jättis Peter Carey meresõidu maha, ning läks aastaid, enne kui 
ma ta üles leidsin. Arvasin, et ta oli mehe uputanud plekk-kastist leitu pärast ning et ta 
võib endale lubada mulle suupidamise eest hästi maksta. 

Ühelt meremehelt, kes oli teda Londonis kohanud, sain Carey asupaiga teada ning 
läksin teda pigistama. Esimesel õhtul oli ta üsna mõistlik ning valmis andma mulle nii 
palju, et oleksin merest eluks ajaks prii olnud Kaks õhtut hiljem pidime kõige suhtes 
kindlalt kokku leppima. Kui ma kohale jõudsin, leidsin ta peaaegu maani purjus ja jäledas 
meeleolus. Istusime ja jõime ja 

heietasime juttu endistest aegadest, aga mida rohkem ta jõi, seda vähem mulle ta 
näoilme meeldis. Panin tähele toda harpuuni seinal ja mõtlesin, et mul võib seda viimati 
veel vaja minna. Lõpuks tuli ta mulle sülitades ja vandudes kallale, tapahimu silmis ja 
suur liigendnuga käes. Ta ei jõudnud seda veel tupest väljagi tõmmata, kui ma temast 
harpuuni läbi lõin. Taevas, mismoodi ta röögatas! ja tema nägu näen siiamaani enne 
uinumist oma silme ees. Seisin paigal, ümberringi kõik kohad tema verd täis pritsitud, 
ning ootasin natuke, aga kõik oli vaikne ja ma sain uuesti julgust juurde. Vaatasin -ringi, 
ning seal riiulil see plekk-kast oligi. Minul oli selle peale igatahes sama palju õigust kui 
Peter Careyi, nii et ma võtsin selle kaasa ja tulin onnist tulema. Narril kombel unustasin 
oma tubakakoti lauale. 

Nüüd räägin teile kogu loo kõige imelikuma osa. Olin vaevalt onnist välja saanud, kui 
kuulsin, et keegi tuleb, ja peitsin ennast põõsastesse. Üks mees ilmus hiilides nähtavale, 
läks onni, karjatas, nagu oleks viirastust näinud, ning jooksis nii kiiresti minema kui jalad 
võtsid, kuni kadus silmist. Kes ta oli ja mis ta tahtis, ei ole minu võimuses öelda. Mina 
isiklikult kõndisin maha kümme miili, istusin Tunbridge Wellsis rongile ja jõudsin 
Londonisse, nii et koer ka ei haukunud. I.Noh, kui ma seda kasti uurima hakkasin, 
leidsin, et raha seal ei olnudki, ainult väärtpaberid, mida ma ei julgenud müüa. Must 
Peeter oli mul käest libisenud ning ma olin Londonis ilma ühegi Šillingita. Ma pidin jälle 
tööd otsima. Nägin teie kuulutust kõrgepalgalise harpuu-nija koha pakkumisega, läksin 
laevaagentide juurde ja nemad saatsid mu siia. See on kõik, mis ma tean, ja kordan veel 
kord, et kui ma ka Musta Peetri tapsin, siis peaks korravalvurid mind tänama, sest hoidsin 
neile kanepinööri hinna kokku.« 

»Väga selge jutt,« sõnas Holmes tõustes ja piipu süüdates. »Hopkins, te peaksite oma 
vangi aega viitmata kindlasse kohta toimetama. See tuba ei ole vangikongiks eriti kohane 
ning härra Patrick Cairns võtab meie vaibal liiga palju ruumi.« 

»Härra Holmes,« lausus Hopkins, »ma ei tea, kuidas oma tänu väljendada. Ma ei saa 
ikka veel aru, kuidas te sellise tulemuseni jõudsite.« 

»Lihtsalt seetõttu, et ma läksin algusest peale õiges 

141 

suunas. Väga võimalik, et kui oleksin sellest märkmikust teadlik olnud, oleks see ka 
mind eksiteele viinud nagu teidki. Kuid kõik, mis ma kuulsin, viitas üht tüüpi mehele. 
Hämmastav jõud, harpuuni kasutamise oskus, rumm veega, hülgenahast tubakakott 
jämeda tubakaga — kõik need osutasid meremehele, ja pealegi niisugusele, kes oli 
vaalapüüdja olnud. Olin veendunud, et nimetähed P. C. tubakakotil oli kokkusattumus 
ega kuulunud Peter Carey'le, sest tema suitsetas harva ja piipu onnist ei leitud. Mäletate, 
ma küsisin, kas onnis viskit ja brändit oli. Te ütlesite, et oli küll. Kui palju võib leida 
kuivamaamehi, kes joovad rummi, kui neil on võimalik saada noid teisi jooke? Jah, ma 
olin kindel, et tegemist on meremehega.« »Ja kuidas te ta leidsite?« 

»Kulla noormees, probleem oli muutunud väga lihtsaks. Kui see oli meremees, siis 
ainult üks neist, kes oli temaga koos »Ükssarvikul« olnud. Niipalju kui mina teada sain, 
teistel laevadel ta sõitnud ei olnud. Veetsin kolm päeva Dundeesse telegramme saates 
ning selle ajaga tegin kindlaks »Ükssarviku« meeskonnaliikmed 1383. aastal. Kui leidsin 
harpuunijate hulgast Patrick Cairnsi, lähenesid mu otsingud lõpule. Oletasin, et mees on 
tõenäoliselt Londonis ning ihaldab mõneks ajaks maalt lahkuda. Seepärast veetsin mõne 
päeva East Endis, leiutasin Põhjamaa-ekspeditsiooni, tegin teatavaks ahvatlevad 


tingimused harpuunijatele, kes sooviksid astuda kapten Basili teenistusse — ning tulemus 
oligi käes!« 

»Hämmastav!« hüüdis Hopkins. »Imepärane!« 

»Peate niipea kui võimalik noore Neligani vabastamist taotlema,« ütles Holmes. 
»Ausalt öelda, minu arvates peaksite tema ees vabandama. Plekk-kast tuleb temale tagasi 
anda, kuid need aktsiad, mis Peter Carey maha müüs, on muidugi igaveseks läinud. 
Voorimees ongi kohal, Hopkins, nii et saate oma vangi ära viia. Kui teil mind 
kohtuprotsessil vaja läheb, siis mina ja Watson oleme Norras — saadan teile hiljem 
täpsemad andmed.« 


VII. CHARLES AUGUSTUS MILVERTONI MÕISTATUS 


Juhtumised, millest ma jutustan, leidsid aset juba aastaid tagasi, kuid siiski julgen neid 
ainult arglikult mainida. Kaua aega oli isegi ülima delikaatsuse ja vaoshoituse korral 
võimatu neid fakte avalikuks teha, kuid nüüd on isik, keda asi põhiliselt puudutas, 
seadustele kättesaamatu, ning mõnest seigast vaikides on võimalik juhtumist rääkida nii,, 
et see kellelegi kahju ei tee. Lugu jutustab ühest täiesti haruldasest kogemusest nii Sher- 
lock Holmesi kui ka minu enda elukäigus. Lugeja ehk andestab mulle, kui ma jätan 
täpsustamata kuupäevad või muud üksikasjad, mille järgi tegelikku sündmust oleks 
võimalik kindlaks teha. 

Olin Holmesiga ühel kõledal jäisel talvepäeval õhtuse jalutuskäigu teinud ning 
jõudsime koju umbes kell kuus. Kui Holmes lambi põlema pani, langes selle valgus laual 
olevale visiitkaardile. Ta heitis kaardile ainsa pilgu ning viskas selle siis vastikushüüdega 
maha. Võtsin kaardi üles ja lugesin: 

CHARLES AUGUSTUS MILVERTON 

APPLEDORE TOWERS, HAMPSTEAD 

AGENT 

»Kes see on?« küsisin ma. 

»Kõige õelam inimene Londonis,« vastas Holmes istet võttes ja jalgu kaminatule poole 
sirutades. »Kas kaardi tagaküljele on midagi kirjutatud?« 

Pöörasin selle ümber. »Külastan teid kell 18.30 — C. A. M,« lugesin ma. 

»Hm! Kohe on ta'siin. Kui te loomaaias madude puuri ees seisate ja libedaid, 
roomavaid, mürgiseid elukaid vaatate, kellel on tige pilk ja õel lame nägu, kas tunnete 
hirmujudinaid? Noh, just niisuguse mulje jätab mulle Milverton. Mul on umbes 
viiekümne mõrvaga tegemist olnud, kuid isegi kõige hullem neist pole minus sellist 
vastikust tekitanud nagu too mees. Ja siiski pean ma temaga asju ajama — tegelikult 
tuleb ta siia minu kutse peale.« 

»Kuid kes ta siis on?« 

»Ma seletan teile, Watson. Ta on kõikide väljapressijate kuningas. Taevas olgu 
armuline mehele, ja naisele veel seda enam, kelle saladus ja hea nimi Milvertoni 
võimusesse satub. Naerul näo ja kivist südamega rõhub ta neid niikaua, kuni nad tühjaks 
pigistab. Ta on omamoodi geenius ning .oleks mõnel muul alal kindlasti mõndagi võinud 


saavutada. Ta tegutseb järgmiselt: ta avaldab teate, et on valmis maksma väga kõrget 
hinda kirjade eest, mis kompromiteeriksid varakaid ja positsiooniga inimesi. Seda kaupa 
saab ta mitte ainult reetlikelt teenritelt ja toatüdrukutelt, vaid sageli ka peentelt lurjustelt, 
kes on osanud kergeusklike naiste usalduse ja soosingu võita. Ta on üsna heldekäeline. 
Ma juhtumisi tean, et ta maksis kord teenrile seitsesada naela kaherealise sedeli eest, ning 
tulemuseks oli ühe õilsa perekonna häving. Kõik, mis on müüdav, käib Milvertoni käest 
läbi, niiig Londonis on sadu inimesi, kes tema nime kuuldes kahvatavad. Keegi ei tea, 
kelle peale tema käsi võib langeda, sest ta on liiga rikas ja kaval, et millegagi vahele 
jääda. Ta võib mõnd kaarti aastaid käes hoida, et seda siis sobival hetkel välja käia, kui 
panus on kõige suurem. Ütlesin, et ta on kõige õelam inimene Londonis, ning ma küsin 
teilt, kuidas saab võrrelda kaabakat, kes raevuhoos oma kaaslase maha lööb, mehega, kes 
järjekindlalt ning aegamööda piinab hinge ja rusub närve, et lisada vara oma niigi juba 
kopsakasse kukrusse.« 

Olin oma sõpra harva kuulnud nii ägedalt kõnelevat. 

»Seda selli peaks ju ometi,« ütlesin ma, »seadusega karistada saama ?« 

»Muidugi, kuid tegelikult on see võimatu. Mis kasu saaks näiteks mõni naine, kui 
Milverton mõnekuulise vanglakaristuse saaks, samal ajal kui naine ise pleks lõplikult 
hävitatud? Tema ohvrid ei julge vastu hakata. Kui ta kunagi mõnelt süütult isikult välja 
pressiks, oleks ta meil tõesti käes, aga ta on kaval nagu saatan. Ei, ei, peame temaga 
võitlemiseks teisi teid leidma.« 

»Ja milleks ta siia tuleb ?« 

»Sellepärast, et üks kõrgest soost daam on oma haleda loo minu hoolde usaldanud. See 
on leedi Eva Blackwell, eelmise hooaja kauneim debütant seltskonnas. Ta peaks kahe 
nädala pärast Dovercourti krahviga abielluma. 

Milvertoni käes on mitu mõtlematult kirjutatud kirja — mõtlematult kirjutatud, Watson, 
mitte midagi hullemat — ühele vaesele noorele maa-aadlikule. Neist aga oleks küllalt, et 
tulevast abielu nurja ajada. Kui talle suurt rahasummat ei maksta, saadab Milverton kirjad 
krahvile. Mulle tehti ülesandeks temaga kohtuda ning — võimalikult paremad tingimused 
välja kaubelda.« 

Samal hetkel kostis alt tänavalt kabjaplaginat ja kolinat. Alla vaadates nägin soliidset 
kahehobusetõlda, lampide hele valgus läikimas nooblite raudjate siledad laudjad. Teener 
lõi tõlla ukse lahti ning välja astus karvase karakullkasukaga väike tüse mees. Minuti 
pärast oli ta meie juures. 

Charles Augustus Milverton oli viiekümneaastane mees, tal oli suur pea, ümar, priske 
sile nägu, alatine tardunud naeratus näol ning kaks terast halli silma, mis laiade 
kuldraamidega prillide taga läikisid. Ta nägi välja nagu lahke härra Pickwick, ja seda 
rikkus ainult tehtud naeratuse valskus ja rahutute läbitungivate silmade külm läige. Tema 
hääl oli niisama libe ja mahe nagu nägugi, kui ta väikest pontsakat kätt sirutades lähenes 
ja kahetsusavaldusi pomises, et ta meid oma esimesel külaskäigul ei kohanud. Holmes ei 
teinud pakutud kätt märkamagi ning vaatas meest kivinenud ilmel. Milvertoni suu venis 
laiemale naeratusele, ta kehitas õlgu, võttis mantli seljast, asetas selle hoolikalt kokku 
panduna tooli seljatoele ning võttis siis istet. 

»See härra?« ütles ta minu poole osutades. »Kas ta oskab suud pidada? Kas teda võib 
usaldada?« 

»Doktor Watson on minu sõber ja partner.« 


»Väga hea, härra Holmes. Ma küsisin ainult teie kliendi huvides. Asi on nii 
delikaatne —<« 

»Doktor Watson juba teab.« 

»Siis võime äriasjade juurde asuda. Te väidate, et teie esindate leedi Evat. Kas ta on 
teid volitanud minu tingimusi vastu võtma?« 

»Missugused teie tingimused on?« 

»Seitse tuhat naela.« 

»Ja kui ta pole nõus?« 

»Kulla härra, ma ei tahaks seda öelda, aga kui raha ei ole neljateistkümnendaks 
makstud, ei toimu kaheksateistkümnendal kindlasti mingit laulatust.« Tema vastik 
naeratus muutus veel rahulolevamaks kui enne. 

145 

Holmes mõtles pisut järele. 

»Mulle tundub, ütles ta viimaks, »et te olete endas justkui liiga kindel. Muidugi olen 
ma nende kirjade sisuga tuttav. Minu klient toimib kahtlemata minu nõuande kohaselt. 
Annan talle nõu oma tulevasele abikaasale kõik ära rääkida ning tema suuremeelsusele 
lootma jääda. « 

Milverton kihistas naerda. 

»Te ilmselt ei tunne krahvi, « ütles ta. 

Holmesi hämmeldunud ilmest nägin selgesti, et nii see oligi. 

»Mis neis kirjades halba on?<« küsis ta. 

»Need on vallatud — väga vallatud,« vastas Milverton. »Leedi on võluv kirjakirjutaja. 
Kuid võin teile kinnitada, et Dovercourti krahv ei oska seda hinnata. Kui te aga siiski 
teisiti arvate, jätame asja katki. Tegemist on puhtalt äritehinguga. Kui teie arvate, et 
kirjade krahvi kätte sattumine on teie kliendi huvides, oleksite tõepoolest rumal, kui te 
nende eest nii suure rahasumma maksaksite.* Ta tõusis ja haaras oma karakullkasuka. 

Holmesi nägu oli vihast ja alandusest hall. 

»Oodake pisut,« ütles ta. »Te kiirustate ülearu. Me peame kahtlemata tegema kõik mis 
võimalik,.et nii delikaatses loos skandaali vältida.« 

Milverton istus toolile tagasi. 

»Olin kindel, et näete asja sellest küljest, « kudrutas ta. 

»Samal ajal,« jätkas Holmes, »ei ole leedi Eva kuigi jõukas naine. Kinnitan teile, et 
kaks tuhat naela oleks tema varandusele suureks hoobiks, ning teie nimetatud summa 
käib tal täiesti üle jõu. Seepärast palun teid, et te oma nõudmised mõõdukamaks 
muudaksite ning kirjad minu pakutud summa eest tagastaksite, sest see on tõesti kõik, 
mida te võite saada.« 

Milvertoni naeratus venis laiemaks ning ta silmad väl-gatasid kelmikalt. 

»Te räägite daami ainelistest võimalustest ilmselt tõtt,« ütles ta. »Samal ajal peate 
möönma, et daami abiellumine on tema sugulastele ja sõpradele väga sobiv juhus tema 
heaks midagi teha. Nad ehk ei oska sobivat pulma-kinki valida. Lubage mul neile 
kinnitada, et see väike pakk kirju teeks neiule rohkem rõõmu kui kõik Londoni 
kroonlühtrid ja võialused.« 

» Võimatu, « lausus Holmes. 

»Oh heldeke, heldeke, kui kahju!« hüüdis Milverton, võttes välja mahuka märkmiku. 
»Ma pean vist mõtlema, et daamidel oleks mõistlikum natuke rohkem kaalutleda. 


Vaadake seda!« Ta näitas kirjakest, mille ümbrikul oli vapp. »See kuulub — noh, vaevalt 
oleks õiglane enne homset hommikut nimesid nimetada. Kuid siis on kiri juba daami 
abikaasa käes. Ja kõik sellepärast, et naine ei leia kesist summat, mille ta saaks kokku kas 
või oma briljantide vahetamisega võltskivide vastu. Küll on kahju! Noh, ja kas mäletate 
auväärt preili Milesi ja kolonel Dorkingi kihluse äkilist katkestamist? Ainult kaks päeva 
enne pulmi ilmus »Moming Postis« teade, et see on tühistatud. Ja miks? Peaaegu 
uskumatu, aga tühine kaheteistkümne tuhande naelane summa oleks kogu probleemi 
lahendanud. Kas pole kahetsusväärt? Ja nüüd pean ma nägema, et teie, mõistlik mees, 
kõhklete tingimuste juures, kui kaalul on teie kliendi tulevik ja au. Te üllatate mind, härra 
Holmes.« 

»Ma räägin tõtt, « ütles Holmes. »Raha ei ole. Teil oleks ju ometi kasulikum võtta vastu 
minu pakutud kopsakas summa kui hävitada naise elu, millest te midagi kasu ei saa?« 

»Siin teete te vea, härra Holmes. Kaudselt saan ma paljastusest märkimisväärset kasu. 
Mul on praegu kaheksa või kümme samasugust lugu käsil. Kui nende inimesteni jõuavad 
kuuldused, et ma olen leedi Evaga karmilt ümber käinud, lähevad nad hoopis järeleandli- 
kumaks. Kas mõistate, kuhu ma sihin?« 

Holmes hüppas toolilt üles. 

»Astuge ta selja taha, Watson! Ärge laske teda välja! Nüüd, mu härra, vaatame, mida 
see taskuraamat sisaldab.» 

Milverton oli roti,kombel kiiresti eemale lipsanud ning seisis, selg vastu seina. 

»Härra Holmes, härra Holmes,« ütles ta mantlihõlma tagasi pöörates ja suure revolvri 
pära näidates, mis tal põuetaskust välja paistis, »ma ootasin, et te olete originaalsem. 
Seda trikki on nii sageli proovitud, ja mis sellest head on tulnud? Kinnitan teile, et olen 
hambuni relvastatud ning täiesti valmis relva kasutama, teades, et seadus toetab mind. 
Pealegi on teie oletus, et ma kirjad märkmiku vahel siia tõin, täiesti ekslik. Ma ei teeks 
iial 

midagi nii tobedat. Ja nüüd, härrased, mul on täna õhtul veel paar väikest jutuajamist 
ees, ning Hampsteadi on pikk tee sõita.« Ta astus sammu, võttis mantli, pani käe 
revolvrile ja keeras ukse poole. Võtsin toolist kinni, kuid Holmes raputas pead ja ma 
lasksin tooli lahti. Kummardades, naeratades ja silma pilgutades lahkus Milverton toast, 
ning mõne hetke pärast kuulsime tõllaukse paugatust ning rataste korinat, kui ta ära sõitis. 

Holmes istus liikumatult kamina juures, käed sügavale püksitaskusse surutud, lõug 
rinnale vajunud, ja vahtis hõõguvaid süsi. Ta püsis pool tundi sõnatuna. Siis hüppas ta 
otsustava liigutusega püsti ning läks maga mistuppa. Pisut hiljem süütas noor lodev 
tööline, kellel oli kitsehabe ja kehklev kõnnak, enne tänavale astumist meie lambitulest 
oma savipiipu. »Ma tulen veel tagasi, Watson,« ütles ta ning kadus öhe. Mõistsin, et ta oli 
Charles Augustus Milvertoni vastu lahingut alustanud, kuid ei osanud aimatagi, 
missuguse kummalise vormi see võitlus pidi võtma. 

Mitu päeva tuli ja läks Holmes samas riietuses kõikvõimalikel kellaaegadel, kuid ma ei 
teadnud tema tege mistest midagi peale napi repliigi, et ta veedab aega Hampsteadis ning 
et see pole mitte mahavisatud aeg. Lõpuks siiski, ühel hirmus tormisel õhtul, kui tuul ulus 
ja lõgistas aknaid, saabus ta oma viimaselt käigult, ning valerõivad seljast võtnud, istus 
kamina ette ning naeris oma vaiksel endassetõmbunud moel südamest. 

»Ega te ju ei peaks mind meheks, kes peab naisevõtu-plaane, Watson?« 

»Ei, seda küll mitte!« 


»Teil oleks ehk huvitav kuulda, et ma olen kihlatud.« 

»Kulla sõber! Õnnit—« 

»Milvertoni toatüdrukuga.« 

»Taevas hoidku, Holmes!« 

»Mul oli vaja informatsiooni, Watson.« 

»Ega te nüüd ometi liiga kaugele ole läinud ?« 

»See oli vajalik samm. Ma olen õitsva ettevõtte omanik, torulukksepp Escott. Olen 
tüdrukuga igal õhtul jalutamas käinud ja juttu ajanud. Armas taevas, need jutuajamised! 
Aga ma sain, mis tahtsin. Tunnen Milvertoni maja nagu oma peopesa.« 

»Aga tüdruk, Holmes ?« 

Ta kehitas õlgu. 

»Sinna pole midagi parata, kulla Watson. Kui lauas on niisugune panus, tuleb mängida 
nii hästi kui võimalik. Mul on siiski rõõm öelda, et mul on ka vihatud võistleja, kes 
kindlasti minust ette jõuab, niipea kui ma selja pööran. Milline suurepärane öö!« 

»Teile meeldib tänane ilm?« 

»See sobib mu eesmärkidega, Watson. Kavatsen täna öösel Milvertoni majja vargile 
minna.« 

Mul jäi nende sõnade juures hing kinni ja kananahk tõusis ihule, kuigi Holmes lausus 
need aeglaselt ja kindlal, otsustaval toonil. Nagu välk toob ööpimeduses hetkeks esile 
kõik metsiku maastiku detailid, nii näis mulle, et näen ainsa pilguga kõiki selle teo 
võimalikke tagajärgi: avastamine, kinnivõtmine, aus ja hea nimi läinud, m sõber ise 
abituna vihatud Milvertoni võimuses. 

»Jumala pärast, Holmes, mõelge, mida te teete,« hüüdsin ma. 

»Kulla sõber, olen igapidi järele kaalunud. Ma ei tegutse kunagi mõtlematult ega võtaks 
mitte midagi nii rasket ja isegi ohtlikku ette, kui oleks mingi muu võimalus. Kaalutleme 
asja selgelt ja ausalt. Te arvatavasti tunnistate, et tegu on moraalselt õigustatud, kuigi 
tegelikult kriminaalne. Tema majja vargile minna ei tähenda midagi muud kui talt 
märkmik ära võtta — tegevus, milles te olite valmis mind aitama.« Mõtlesin selle üle 
järele. 

»Jah,< ütlesin ma, »on küll moraalselt õigustatud, juhul kui meie eesmärk on võtta 
ainult seda, mida kasutatakse alatuks otstarbeks.« 

»Täpselt. Kuna tegu on moraalselt õigustatud, pean la arvestama ainult isiklikku riski. 
Ega härrasmees saa ometi sellele erilist rõhku panna, kui daam meeleheitlikult tema abi 
vajab ?« 

»Teie olukord oleks väga ebakindel.« »Noh, see käib riski juurde. Teist võimalust 
nende kirjade kättesaamiseks ei ole. Õnnetul daamil puudub raha, ning tema sugulaste 
hulgas pole kedagi, kellele ta võiks loo üles tunnistada. Homme on viimane tähtpäev, 
ning kui me täna neid kirju kätte ei saa, teeb see lurjus oma lubaduse teoks ja hukutab 
tüdruku. Seetõttu pean ma kas oma kliendi saatuse hooleks jätma või viimase kaardi välja 
mängima. Omavahel öeldes, Watson, on 

see nagu duell minu ja tolle kelmi Milvertoni vahel. Nagu te nägite, võitis tema esimese 
etteaste, kuid minu eneseuhkus ja hea nimi ei luba seda niimoodi jätta.« 

»Noh, ega kogu lugu mulle eriti ei meeldi, aga eks see vist pea nii olema,« ütlesin ma. 
»Millal me teele asume ?« 


»Teie kaasa ei tule.« 

»Siis ei lähe teie ka,« laususin ma. »Annan teile ausõna — ja ma pole seda veel kordagi 
elus murdnud —, et kui te ei lase mind sellest seiklusest osa võtta, tellin otsekohe 
voorimehe, sõidan joonelt politseisse ja annan teid üles.« 

»Te ei saa mulle abiks olla.« 

»Kust te seda teate? Te ju ei tea, mis võib juhtuda. Minu otsus on igatahes kindel. Peale 
teie on ka teistel inimestel eneseuhkus ja isegi hea nimi.« 

Holmes oli algul tundunud pahasena, kuid tema ilme selgines ning ta patsutas mulle 
õlale. 

»Hea küll, kulla semu, olgu siis nii. Me oleme mitu aastat ühes korteris elanud ning 
oleks üsna lõbus, kui me viimaks ühes kongis istuksime. Teate, Watson, teile võin ma 
tunnistada, et olen alati mõelnud, et minust oleks võinud väga edukas kurjategija saada. 
See on mu elu parim juhus oma võimeid proovile panna. Vaadake!« 

Ta võttis sahtlist väikese korraliku nahkkohvri, tegi selle lahti ja näitas mulle tervet 
hulka läikivaid instrumente. 

»See on esmaklassiline moodne murdvarga varustus, kuhu kuulub nikeldatud kang, 
teemantotsaga klaasilõi-kaja, muukrauad ning kõik muud tarbeasjad, mida tsivilisatsioon 
nõuab. Mul on ka tormilatern. Kõik on korras. Kas teil pehme tallaga kingad on?« 

»Mul on kummitallaga tenniskingade 

»Suurepärane. Ja mask?« 

»Ma võin neid mustast siidist paar tükki teha.« 

»Ma näen, et teil on tugev loomulik kalduvus sihukeste ettevõtmiste peale. Väga hea, 
teie tehke maskid. Enne teeleasumist sööme veel külma õhtueine. Praegu on kell pool 
kümme. Kell üksteist sõidame voorimehega Church Row'hi. Sealt on veerand tunni tee 
Appledore Towersini. Enne keskööd võime pihta hakata. Milverton magab sügavalt ja 
läheb magama täpselt kell pool üksteist. 

Kui meil vähegi õnne on, peaksime kella kaheks siin tagasi olema, leedi Eva kirjad 
taskus.« 

Holmes ja mina riietusime õhtuülikonda, et meid pealtnäha kaheks kojuminevaks 
teatrikülastajaks võidaks pidada. Oxford Streetil võtsime voorimehe ja sõitsime mingil 
Hampsteadi aadressil. Seal saatsime troska ära ning kõndisime mööda nõmme* serva 
edasi, palitud kurguni kinni nööbitud, sest oli kibe külm ja tuul näis otse meist läbi 
puhuvat. 

»See ettevõtmine nõuab ettevaatust, « sõnas Holmes. »Kirjad on vanamehe kabinetis 
seifis, kabinet on tal aga magamistoa eestuba. Õnneks magab ta raskelt, nagu kõik 
pisikesed paksud mehed, kes armastavad hästi süüa. Agatha — mu kihlatu — ütleb, et 
teenijad naljatavad omavahel, nagu oleks peremeest võimatu üles äratada. Tal on ustav 
sekretär, kes ei tõsta kabinetist terve päeva jalgagi välja. Sellepärast me öösel lähemegi. 
Siis on tal veel kuri koer, kes on aeda lahti lastud. Viimasel kahel õhtul käisin Agathaga 
kohtumas hilja, ning ta paneb looma luku taha, et mul tee vaba oleks. Seal üksiku krundi 
keskel too suur maja ongi. Väravast sisse — nüüd loorberipõõsaste vahelt paremale. Siin 
võime vist maskid ette panna. Näete, kõik aknad on pimedad ning kõik sujub oivaliselt.« 

Oma mustade siidist näokatetega, mis tegid meist Londoni kaks kõige pahaendelisemat 
kuju, hiilisime vaikse sünge maja juurde. Selle ühel küljel ulatus esile midagi 
kivipõrandaga veranda taolist, mõlemal pool oli mitu akent ja kaks ust. 


»Seal on vanamehe magamistuba, « sosistas Holmes. »Siit viib uks otse kabinetti. See 
sobiks meile kõige paremini, aga uks on nii lukus kui ka riivis, ning me teeksime 
sisenedes liiga palju kära. Tulge siiapoole. Siin on talveaed, kust pääseb elutuppa.« 

Uks oli lukus, kuid Holmes eemaldas sõõri klaasi ning keeras seestpoolt võtit. Hetk 
hiljem oli uks meie järel suletud ning seaduse silmis olime nüüd kurjategijad. Talveaia 
tihke soe õhk ja eksootiliste taimede raske lämmatav lõhn rõhus hingamist. Holmes 
haaras mul pimeduses käest kinni ning juhtis mind kiiresti hekist mööda, mille oksad 
meil üle näo libisesid. Holmesil oli 


heath - nõmm; Hampstead Heath - praegu linnajagu Londonis. 

erakordne võime pimedas näha, mida ta hoolikalt oli arendanud. Ikka veel mul käest 
kinni hoides tegi ta ühe ukse lahti, ning mul oli ebamäärane tunne, et me sisenesime 
suurde tuppa, kus hiljaaegu oli sigarit suitsetatud. Ta kobas mööbli vahel teed, tegi lahti 
teise ukse ning pani selle meie järel kinni. Kätt välja sirutades katsusin mitut kuube seinal 
ja sain aru, et olen koridoris." Läksime mööda seda edasi ning Holmes tegi väga 
ettevaatlikult parempoolse ukse lahti. Miski sööstis meist mööda ning mul kerkis juba 
süda kurku, kuid naer tuli peale, kui taipasin, et see oli kass. Selles toas põles kamin, ning 
jälle tundus õhk tubakasuitsust paks. Holmes läks kikivarvul sisse, ootas, kuni ma järele 
jõuan, ning pani siis ukse väga vaikselt kinni. Olime Milvertoni kabinetis, ning kardinad 
kaugemas seinas näitasid tema magamistoa ust. 

Tuli kaminas põles hästi ja valgustas kogu tuba. Ukse juures nägin läikivat elektrilülitit, 
kuid tuld polnud vaja põlema panna, isegi kui see poleks ohtlik olnud. Ühel pool kaminat 
rippus raske kardin, mis kattis väljast nähtud ärkliakent. Teisel pool oli uks, mis viis 
verandale. Toa keskel seisis kirjutuslaud ning selle juures läikivast punasest nahast 
pöördtool. Vastas asus suur raamatukapp, mille peal seisis Athena marmorbüst. Nurgas, 
raamatukapi ja seina vahel asetses kõrge roheline seif, mille läikima hõõrutud 
vasknuppudelt kaminatuli vastu peegeldus. 

Holmes läks vargsi seifi juurde ja silmitses seda. Siis hiilis ta magamistoa ukse lähedale 
ning seisis pingsalt kuulatades, pea viltu. Seest ei kostnud ühtki häält. Vahepeal oli mulle 
mõttesse tulnud, et oleks arukas kindlustada endale välisuksest taganemistee, ning ma 
uurisin seda. Minu hämmastuseks polnud uks ei lukus ega riivis. Puudutasin Holmesi 
käsivart ning ta pööras oma maskis näo sinnapoole. Nägin, et ta võpatas. Ta oli ilmselt 
niisama üllatunud kui minagi. 

»See mulle ei meeldi,« sosistas ta suud otse mu kõrva juurde pannes. »Ma ei saa sellest 
hästi aru. Igatahes ei tohi me aega kaotada.« 

»Kas ma saan midagi teha?« 

»Jah, seiske ukse juures. Kui kuulete, et keegi tuleb, pange uks riivi, ning me võime 
lahkuda sama teed, nagu 

tulime. Kui nad tulevad teiselt poolt, pääseme uksest välja, kui meil on kirjad käes, või 
poeme kardinate taha peitu, kui ei ole. Kas saate aru?« 

Noogutasin ja jäin ukse juurde seisma. Algne hirmutunne oli kadunud, ning nüüd 
värisesin seaduserikkujana teravamast naudingust, kui ma selle kaitsjana eales olin 
tundnud. Meie ettevõtmise õilis eesmärk, teadmine, et see on omakasupüüdmatu ja 
rüütellik, meie vastase kaabaklik iseloom — kõik see lisas seiklusele põnevust. Kaugel 


sellest, et end süüdlasena tunda, rõõmustasin ja juubeldasin ma ohtude üle. Imetledes 
jälgisin, kuidas Holmes oma tööriistade kogu lahti pakkis ja rahulikult just õige vahendi 
valis nagu peent operatsiooni tegev kirurg. Teadsin, et seifide avamine on tema eriline 
harrastus, ning mõistsin, millist rõõmu tegi talle kohtumine selle rohekuldse 
monstrumiga, lohega, kelle sisemuses peitus paljude veetlevate daamide hea nimi. 
Õhtukuue käised üles keeranud — mantli oli ta toolile asetanud —, pani Holmes valmis 
kaks puuri, raudkangi ja mitu muuk-rauda. Seisin keskmise ukse juures, silmad kõiki teisi 
uksi jälgimas, igaks ootamatuseks valmis, kuigi mu plaanid selleks puhuks, kui meid 
segataks, olid mõnevõrra ähmased. Pool tundi töötas Holmes keskendunult ja energiliselt, 
pannes ühe tööriista ära, võttes teise, käsitsedes neid kõiki õppinud mehaaniku jõu ja 
vaistuga. Lõpuks kuulsin klõpsatust, lai roheline uks vajus lahti ning sees silmasin 
paberipakke, kõik kinni seotud, pitseeritud ja kiri peal. Holmes võttis ühe kätte, kuid 
hubiseva kaminatule valgel oli raske lugeda ning ta tõi esile tormilaterna, sest tuld oli 
liiga ohtlik põlema panna, kuna Milverton magas kõrvaltoas. Äkki nägin, kuidas Holmes 
peatus, pingsalt kuulatas, ning ühe hetkega oli tal seifi uks kinni lükatud, mantel toolilt 
võetud, tööriistad taskusse topitud, ning ta sööstis kardina taha, viibates mulle, et ma 
sama teeksin. 

Alles siis, kui olin tema kõrvale jõudnud, kuulsin seda, mis tema terasemaid meeli oli 
häirinud. Kusagilt kostis kära. Eemal sulgus mütsatades uks. Siis kuuldus segast, ähmast 
müdinat, mis muutus kiirelt lähenevateks rasketeks mõõdetud sammudeks. Need tulid 
kõrvalt koridorist. Sammud peatusid ukse juures. Uks avanes. Kostis terav plõks, kui tuli 
põlema pandi. Uks läks uuesti kinni ning meie sõõrmeisse tungis kange sigari terav lõhn. 
Siis 

käis keegi meist mõne jardi kaugusel edasi-tagasi, edasi-tagasi. Viimaks kriiksus tool ja 
kõik jäi korraks vait. Seejärel kolksatas võti lukuaugus ning ma kuulsin paberi krabinat. 

Seni polnud ma julgenud vaadata, kuid nüüd paotasin ettevaatlikult kardinaid ja piilusin 
välja. Holmesi õlast tundsin, et tema vaatab ka. Otse meie ees, peaaegu käeulatuses 
paistis Milvertoni lai ümar selg. Ilmselt olime tema tegevust täiesti valesti hinnanud, sest 
ta polnud magama üldse läinudki, vaid oli istunud suitsetamis- või piljarditoas maja 
kaugemas tiivas, mille aknaid me polnud näinud. Meie vaateväljas oli tema suur 
halliseguste juustega, läikiva paljakuga pea. Ta nõjatus punases nahktugitoolis kaugele 
tahapoole, jalad välja sirutatud, pikk must sigar suust tolknemas. Tal oli seljas mundri- 
taoline veinikarva musta sametkraega kodukuub. Käes hoidis ta mingit pikka dokumenti, 
mida ta loiult suitsu-rõngaid puhudes luges. Tema rahulikus olekus ja mugavas poosis 
polnud jälgegi kavatsusest lähemal ajal kuhugi minna. 

Holmes surus rahustavalt mu kätt, nagu tahaks öelda, et olukord on tema kontrolli all 
ning ta süda on kerge. Ma polnud kindel, kas Holmes oli näinud seda, mida mina liigagi 
hästi nägin, nimelt et seifi uks ei olnud täiesti kinni ning Milverton võis seda iga hetk 
märgata. Olin endamisi otsustanud, et kui ma tema kangest hoiakust taipan, et ta on seda 
näinud, hüppan otsekohe välja, viskan oma mantli talle pähe, hoian tal käsi kinni ja jätan 
ülejäänu Holmesi hooleks. Kuid Milverton ei vaadanudki üles. Ta luges aegamööda 
pabereid ning pööras lehti, jälgides advokaadi mõttekäiku. Arvasin, et kui ta on 
dokumendi läbi lugenud ja sigari ära suitsetanud, läheb ta lõpuks oma tuppa, aga enne kui 
ta kummagagi valmis sai, võtsid asjad huvitava pöörde, mis meie mõtted hoopis mujale 
juhtis. 


Mitu korda olin märganud, et Milverton vaatab kella, ning korra oli ta kannatamatu 
liigutusega tõusnud ja uuesti istunud. Mul ei tulnud aga pähegi, et tal võiks nii 
kummalisel tunnil kohtumine ees olla, enne kui väljast verandalt kostis tasane heli. 
Milverton pillas dokumendid käest ning tõmbus toolil jäigaks. Hääl kordus ning seejärel 
kõlas vaikne koputus uksele. Milverton tõusis ja tegi selle lahti. 

»Noh, « sõnas ta järsult, »te olete peaaegu pool tundi hiljaks jäänud.« 

See oligi siis lukustamata ukse ja Milvertoni öise valvamise seletus. Kostis 
naiserõivaste tasast kahinat. Kui Milverton näoga meie poole pööras, olin kardinapilu 
kinni tõmmanud, kuid nüüd julgesin seda väga ettevaatlikult jälle paotada. Vanamees oli 
taas istet võtnud, sigar ikka veel pilkavalt suunurgas. Tema ees lampide täies fcäras seisis 
pikk sale tumedajuukseline naine, loor näol, mantel lõuani tõmmatud. Ta hingeldas ning 
tema nõtke keha iga toll võbises mingist tugevast tundest. 

»Noh, < ütles Milverton, »teie pärast jään ma korralikust ööunest ilma, kullake. Loodan, 
et asi on seda väärt. Kas te mõnel muul ajal ei saanud tulla, ah?« 

Naine raputas pead. 

»No kui ei saanud, siis ei saanud. Kui krahvinna on tülikas perenaine, siis on teil nüüd 
võimalus temaga arved klaarida. Jumal hoidku, tüdruk, mis te värisete? Nii jah. Võtke 
end kokku. Asume siis asja juurde.« Ta võttis lauasahtlist märkmiku. »Te ütlete, et teil on 
viis kirja, mis kompromiteerivad krahvinna d'Albert'i. Te tahate neid müüa. Mina tahan 
neid osta. Siiamaani on kõik selge. Jääb üle ainult hind kindlaks määrata. Tahaksin kirju 
muidugi vaadata. Kui nad on tõepoolest head kirjad — armuline taevas, kas see olete 
teie?« , Naine oli sõnagi lausumata loori üles tõstnud ja mantli lõua alt lahti päästnud. 
Milvertonile vaatas vastu tumedavereline, ilus, selgejooneline nägu, kühmukesega nina, 
laiad tumedad kulmud kalkide sätendavate silmade kohal ning sirge, kitsahuuleline suu, 
mis ohtlikult naeratas. 

»See olen mina,« ütles ta, »naine, kelle elu te hävitasite.« Milverton naeris, kuid tema 
hääles kõlas hirm. »Te olite nii kangekaelne,« ütles ta. »Miks te sundisite mind selliseid 
äärmusi kasutama? Kinnitan teile, et ma poleks tahtnud kärbselegi liiga teha, kuid igaühel 
on oma äri ajada, ja mis ma pidin siis tegema? Määrasin hinna täies vastavuses teie 
võimalustega. Te ei maksnud.« 1 »See[ärel saatsite kirjad mu abikaasale, ning temal — 
kõige õilsamal härrasmehel, kes kunagi elanud, mehel, kelle kingapaelugi ma pole kunagi 
väärt olnud kinni siduma —, temal murdis see südame ning ta suri. Mäletate viimast 
õhtut, kui ma tulin sellest uksest, anusin ja 

palusin teilt armu, ning teie naersite mulle näkku, nagu te nüüdki üritate naerda, ainult 
et teie argpüksisüda paneb teil lõua värisema. Jah, te ei lootnud mind siin enam kunagi 
näha, kuid sellel ööl taipasin, kuidas ma saan teiega nelja silma all kohtuda. Noh, Charles 
Mil-verton, mis teil öelda on?« 

»Ärge te arvake, et minust jagu saate,« ütles vanamees püsti tõustes. »Ma võin teenrid 
kutsuda ja teid arreteerida lasta. Kuid ma võtan teie loomulikku pahameelt arvesse. 
Lahkuge otsekohe toast sama teed, kust tulite, ja ma ei ütle rohkem midagi.« 

Naine seisis, käsi põue pistetud, kitsastel huultel ikka sama ohtlik naeratus. 

»Te ei purusta enam kellegi elu, nii nagu te minu elu purustasite. Te ei muserda enam 
ühtki südant, nagu te muserdasite minu oma. Ma vabastan maailma mürgisest elukast. 
See on teile, te alatu koer, — ja see — ja see — ja see — ja seek 


Ta oli välja tõmmanud väikese läikiva revolvri ning kihutas ühe kuuli teise järel 
Milvertoni kehasse, püstoli suu vanamehe rinnast kahe jala kaugusel. Mees vankus tagasi 
ning langes siis läkastades ning pabereid haarates näoli lauale. Kui ta end jalule ajas, 
tulistas naine teda veel kord ning mees veeres põrandale. »Tegite mulle lõpu peale!« 
hüüdis ta ning jäi siis liikumatult lamama. Naine silmitses teda pinevalt ning astus 
kontsaga mehe näole. Ta vaatas veel kord, kuid Milverton polnud liigutanud ega teinud 
häält. Kuulsin teravat krabinat, ööõhk tungis köetud tuppa, ning kättemaksja oligi läinud. 

Mitte mingi meiepoolne vahelesegamine poleks meest oma saatuse käest päästnud, aga 
vaadates, kuidas naine kuuli kuuli järel Milvertoni vappuvasse kehasse saatis, olin valmis 
välja hüppama, kuid tundsin randmel Holmesi külma tugevat haaret. Mõistsin selle kindla 
pidurdava surve mõtet — et see polnud meie asi, et kurjategija oli saanud õiglase 
karistuse, et meil olid omad kohustused ja eesmärgid, mida ei tohtinud silmist lasta. 
Vaevalt oli naine toast välja sööstnud, kui Holmes kiirel vaiksel sammul teise ukse juurde 
läks. Ta keeras võtit lukuaugus. Samal hetkel kuulsime majas hääli ning tõttavate 
sammude kaja. Revolvrilasud olid teenijas-konna üles äratanud. Täiesti külmavereliselt 
ruttas Holmes seifi juurde, haaras kirjapakid sülle ning viskas 

need kõik tulle. Ta kordas käiku, kuni seif sai tühjaks. Keegi vajutas lingile ning tagus 
väljastpoolt vastu ust. Holmes vaatas kiiresti ringi. Kiri, mis Milvertoni surma 
kuulutajaks oli saanud, lamas tema verest määrituna laual. Holmes viskas selle 
leegitsevate paberite hulka. Siis tõmbas ta võtme lukust välja, tuli minu järel aeda ning 
pani ukse väljastpoolt lukku. »Siia, Watson,< ütles ta, »siinpool saame aiamüürist üle 
ronida. « 

Ma poleks uskunud, et inimesed nii kiiresti kohale jooksevad. Tagasi vaadates nägime, 
et hiiglasuur maja säras tuledes. Eesuks oli pärani lahti ning inimkujud tõttasid mööda 
sissesõiduteed. Kogu aed oli inimesi täis, ning üks mees tõstis meie verandalt lahkudes 
häält ja oli meil päris kannul. Holmes näis ümbrust suurepäraselt tundvat ning valis kiirelt 
teed väikeste puude istandikus, mina tihedalt kannul ning meie lähim tagaajaja hingel- 
dades meie järel. Meie teed tõkestas kuuejalane müür, kuid Holmes hüppas sellest üle. 
Tema eeskujule järgnedes tundsin jälitaja kätt endal pahkluust kinni haaravat, kuid 
rapsisin end vabaks ja ronisin üle rohuga kaetud müüripealse. Kukkusin näoli mingitesse 
põõsastesse, kuid Holmes tõmbas mu silmapilk jalule ning me sööstsime koos üle 
Hampstead Heathi tohutu avaruse. Arvan, et olime kaks miili maha jooksnud, kui 
Holmes lõpuks seisma jäi ja pingsalt kuulatas. Meie taga valitses täielik vaikus. Olime 
jälitajad maha raputanud ning viibisime väljaspool hädaohtu. 


Järgmisel päeval pärast kirjeldatud erakordset elamust olime just hommikul einetanud 
ja tõmbasime piipu, kui meie tagasihoidlikku elutuppa juhatati väga tõsine ja väärikas 
härra Lestrade Scotland Yardist. 

»Tere hommikust, härra Holmes, « ütles ta, »tere hommikust. Tohin ma küsida, kas 
olete praegu väga hõivatud ?« 

»Mitte nii hõivatud, et mul poleks aega teid ära Kuulata.« 

»Mõtlesin, et kui teil midagi erilist käsil pole, saaksite meid ehk aidata ühes ülimalt 
põnevas juhtumis, mis Hampsteadis just eile öösel toimus. « 

»Heldeke!« ütles Holmes. »Mis seal siis sündis?« 

»Mõrv — väga dramaatiline ja tähelepanuväärne mõrv. 

Ma tean, kui huvitatud te neist asjadest olete, ning peaksin seda suureks teeneks, kui te 
Appledore Towersisse tuleksite ja meile nõu annaksite. See pole tavaline kuritegu. Oleme 
juba mõnda aega tollel Milvertoni-isan-dal silma peal hoidnud, ja omavahel öeldes oli ta 
üks paras lurjus. Tal oli kirju, mida ta väljapressimiseks kasutas. Mõrvarid põletasid kõik 
need kirjad ära. Ühtki väärteset pole puudutatud, kuna on tõenäoline, et kurjategijad olid 
jõukamat sorti mehed, kelle ainus eesmärk oli seltskonnas paljastusi takistada. « 

»Kurjategijad?« sõnas Holmes. »Mitmuses?« 

»Jah, neid oli kaks. Nad oleks peaaegu teo pealt kätte saadud. Meil on olemas nende 
jalajäljed ja nende kirjeldus, kümme ühe vastu, et me neile jälile jõuame. Esimene 
vennike oli pisut liiga osav, aga teise sai aedniku-poiss kätte, ning ta pääses hädavaevu 
minema. Ta oli keskmist kasvu, tugeva kehaehitusega — kandiline lõug, jäme kael, 
vurrud, mask näol.« 

»Üsna ebamäärane,« ütles Sherlock Holmes. »See võiks ju kasvõi Watsoni kirjeldus 
ollak 

»Tõsi küll, < ütles inspektor lõbustatult. »See võiks tõesti Watsoni kirjeldus olla.« 

»Noh, kardan, et ei saa teid aidata, Lestrade,« ütles Holmes. »Asi on selles, et ma 
tundsin seda selli Milvertoni, pidasin teda üheks Londoni ohtlikumaks meheks ning 
arvan, et on teatud kuritegusid, mille puhul seadus on võimetu ning mis seetõttu isiklikku 
kättemaksu mõnel määral õigustavad. Ei, pole mõtet vaielda Ma jään oma arvamuse 
juurde. Minu kaastunne kuulub pigem kurjategijaile kui ohvrile, ning seda juhtumit ma 
käsile ei võta.« 


Holmes ja mina polnud sõnagi rääkinud tragöödiast, mille tunnistajaiks olime olnud, 
kuid ma panin tähele, et ta oli kogu hommikupooliku hästi mõtlik, ning tema tühjast 
pilgust ja hajevil olekust jäi mulje, nagu püüaks ta midagi meenutada. Lõunasöök oli 
parajasti poole peal, kui Holmes äkitselt püsti hüppas. »Pagana pihta, Watson, käes!« 
hüüdis ta. »Võtke kaabu! Tulge kaasai« Ta tõttas oma kõige kärmemal kõnnakul mööda 
Baker Streeti ning Oxford Streeti, kuni jõudsime peaaegu Regent Circuseni. Siin asub 
vasakut kätt kaupluse vaate- 

aken, mis on täis kõrgema seltskonna kuulsuste ja iluduste pilte. Holmes vahtis ühte 
neist, ning tema pilku jälgides nägin kuninglikku, auväärset daami õukonna-tualetis, 
õilsal laubal kõrge briljantidest tiaara. Silmitsesin õrna kühmukesega nina, 
silmatorkavaid kulme, kitsast suud ning väikest tugevat lõuga selle all. Kui lugesin kuulsa 
aadliku ja riigimehe kõlavat nime, kelle abikaasa see daam oli olnud, olin sunnitud õhku 
ahmima. Holmesi ja minu pilgud kohtusid, ning aknast eemaldudes pani ta sõrme suule. 


VIIL. KUUE NAPOLEONI MÕISTATUS 


Selles polnud midagi ebatavalist, et Scotland Yardi inspektor Lestrade vahel õhtuti 
meie poole sisse astus, ning Sherlock Holmesile olid tema külaskäigud isegi meeltmööda, 
sest see võimaldas tal kursis olla kõigega, mis politsei peakorterid toimus. Vastutasuks 
Lestrade'i toodud uudistele oli Hõlmes alati valmis detektiivil parajasti käsil oleva 


juhtumi üksikasju tähelepanelikult kuulama ning ta võis aktiivselt sekkumata oma laial- 
daste kogemuste ja teadmiste põhjal vahetevahel nii mõnegi vihje anda või midagi 
soovitada. 

Tol õhtul, millest juttu tuleb, oli Lestrade rääkinud ilmast ja ajalehtedest. Siis oli ta 
mõtlikult sigarit suitsetades vait jäänud. Holmes silmitses teda teraselt. 

»Kas teil on midagi huvitavat käsil?« küsis ta. 

»Oh ei, härra Holmes — ei midagi erilist.« 

»Rääkige siis ometi.« 

Lestrade puhkes naerma. 

»Olgu siis, härra Holmes, pole mõtet salata, et mul on midagi südamel. Aga see on küll 
nii absurdne lugu, et ma kõhklesin, kas teid sellega üldse tülitada. Teisest küljest, kuigi 
asi on tühine, on see kahtlemata veider, ning ma tunnen teie kiindumust kõige ebatavalise 
vastu: Aga minu meelest kuulub see küll rohkem doktor Watsoni kui meie kompetentsi. « 

»Mõni haigus või?« küsisin ma. 

»Igal juhul maania. Ja sealjuures imelik maania. Ega te poleks uskunud, ei tänapäeval 
võib leiduda inimest, kes Napoleon Esimest nii hirmsasti vihkab, et purustab kõik tema 
kujud, mis kätte saab.« 

Holmes vajus toolile tagasi. 

»See küll minu eriala ei ole,« ütles ta. 

»Täpselt. Seda ma just ütlesingi. Aga kui keegi sooritab sissemurdmise, et purustada 
teiste inimeste varandust, pole see enam arsti, vaid politseiniku mure.« 

Holmes nõksatas uuesti sirgu. 

»Sissemurdmine! See on juba huvitavam. Jutustage täpsemalt.« 

Lestrade võttis välja ametimärkmiku, et selle lehekülgede abil mälu värskendada. 

»Esimesest juhtumist kanti ette neli päeva tagasi,« ütles ta. »See oli Morse Hudsoni 
kaupluses, kes müüb Kennington Roadil pilte ja skulptuure. Abiline oli kõriks tagumisse 
ruumi läinud, kui kuulis raksatust, ning tagasi rutates leidis Napoleoni kipsbüsti, mis koos 
mõne teise kunstiteosega letil oli seisnud, kildudena maas. Ta tormas välja tänavale, ent 
kuigi mõned möödujad teatasid, et nägid üht meest kauplusest välja jooksvat, ei silmanud 
ta kedagi ega suutnud ka mingil moel kaabakat kindlaks teha. See tundus olevat üks neist 
mõttetuist huligaansustest, mida aeg-ajalt ikka ette tuleb, ja niimoodi sellest ka 
ringkonnakonstaablile ette kanti. Kips-jäljend polnud rohkem kui mõni šilling väärt, ning 
kogu |ugu paistis põhjalikuma uurimise jaoks liiga lapsik olevat. 

Teine juhtum oli aga tõsisem ning ka omapärasem. See toimus eile öösel. 

Kennington Roadil, Morse Hudsoni kauplusest mõnesaja jardi kaugusel elab tuntud arst 
doktor Barnicot, kel on laialdane patsientuur Thamesi lõunakaldal. Tema elukoht ja 
põhiline vastuvõtukabinet asub Kennington Roadil, kuid tal on veel operatsiooniruum 
ja apteek Lower Brixton Roadil, kahe miili kaugusel. Too doktor Barnicot on innukas 
Napoleoni austaja, ning tema maja an täis raamatuid, pilte ja mälestusesemeid Prantsuse 
keisrist. Veidi aja eest ostis ta Morse Hudsonilt kaks ühtemoodi kipsjäljendit prantsuse 
skulptori Devine'i kuulsast Napoleoni peast. Ühe neist paigutas ta oma Kennington 
Roadi maja eestuppa ja teise Lower Brixtoni kirurgiakabinetti kaminasimsile. Noh, kui 
dr. Barnicot täna hommikul alla tuli, nägi ta hämmastunult, et tema majja on öösel sisse 
murtud, kuid ära viidud pole midagi peale eestoas olnud kipspea. See oli põhjalikult 
puruks löödud vastu aiamüüri, kust killud leiti.« 


Holmes hõõrus käsi. 

»See on juba tõesti midagi uut,« sõnas ta. 

»Arvasin kohe, et see võiks teile meeldida. See pole Veel kõik. Doktor Barnicot jõudis 
kell kaksteist oma 

kirurgiakabinetti, ning võite kujutleda tema hämmeldust, kui ta leidis, et aken on öösel 
lahti tehtud ning teise büsti tükid üle toa laiali pillutud. See oli kohapeal pihuks ja 
põrmuks löödud. Kummalgi juhul pole jäänud mingit märki, mis võiks meile pahateo 
toime pannud kurjategija või nõdrameelse kohta mingi jälje kätte juhatada. Nüüd, härra 
Holmes, on teil kõik faktid teada.« 

»Need on iseäralikud, et mitte öelda grotesksed,« ütles Holmes. »Tohin ma küsida, kas 
need kaks büsti, mis dr. Barnicoti ruumides purustati, olid täpsed koopiad neist, mis 
Morse Hudsoni poes hävitati?« 

»Need olid ühe vormi järgi valatud.« 

»See fakt peaks välistama teooria, et mees, kes neid purustab, lihtsalt vihkab 
Napoleoni. Võttes arvesse, et Londonis on arvatavasti mitusada suure keisri kuju, ei saa 
see olla kokkusattumine, et juhuslik kujupurustaja alustab huupi kolme ühe ja sama büsti 
koopiaga.« 

»Nojah, mina mõtlesin ka niimoodi, « ütles Lestrade. »Teiselt poolt, too Morse Hudson 
on selle Londoni osa ainus büstidega varustaja, ning need kolm olid ainukesed, mis tal 
aastaid poes olid seisnud. Nii et kuigi te ütlete, et Londonis on sadu kujusid, on väga 
tõenäoline, et selles rajoonis neid rohkem ei olnud. Järelikult ahitaks kohalik fanaatik just 
neist. Mida teie arvate, doktor Watson?« 

»Monomaania võimalused on piiramatud, « vastasin ma. »On olemas seisund, mida 
praegusaegsed prantsuse psühholoogid nimetavad idee fixe, see võib olla kahjuLu ning 
sellega kaasneb muidu täiesti terve mõistus. Inimesel, kes on Napoleonist palju lugenud 
või kes on suure sõja tagajärjel mingi päriliku kahjustuse saanud, võib ju niisugune idee 
fixe tekkida ning ta võib selle mõjul igasugusteks fantastilisteks meeletusteks võimeline 
olla.« 

»See ei kõlba, kulla Watson,« ütles Holmes pead raputades, »sest isegi kõige 
vastupandamatun idee fixe poleks võimaldanud teie huvitaval monomaniakil teada 
saada, kus büstid on.« 

»Noh, ja kuidas siis teie seda seletate?« 

»Ma ei püüagi seletada. Juhin ainult teie tähelepanu sellele, et tolle härra ekstsentrilises 
tegutsemises on teatud korrapära. Näiteks dr. Barnicoti eestoast, kus müra oleks võinud 
perekonna äratada, viidi büst enne katki löömist välja, kuna operatsioonitoas, kus 
häireoht oli 

väiksem, löödi see paiga peal puruks. See on absurdselt tühine tähelepanek, ent kui ma 
tuletan meelde, et mõnel inu klassikalisel juhtumil on olnud äärmiselt vähe tõotav algus, 
ei söanda ma midagi tühiseks pidada. Te ju mäletate, Watson, kuidas Abernetty 
perekonna õudses loos äratas kõigepealt mu tähelepanu see, kui sügavale või sisse oli 
petersell kuuma ilmaga vajunud. Seepärast ei või ma endale lubada teie kolme katkise 
büsti üle muiata, Lestrade, ning olen teile väga tänulik, kui teatate mulle igast uuest 
pöördest, mille nii erakordne sündmuste ahel võtab.« 


Pööre, mida mu sõber ootas, tuli kiiremini ja lõpmatult traagilisemas vormis, kui ta 
suutis ette kujutada. Järgmisel hommikul, kui ma oma magamistoas alles riietusin, 
koputati uksele ja Holmes astus sisse, telegramm käes. Ta luges selle valjusti ette: 

Tulge silmapilk Kensingtoni, Pitt Street maja nr. 131. 

Lestrade. 

»Mis siis lahti on?« küsisin ma. 

»Ei tea — seal võis juhtuda mis tahes. Kuid mul on kahtlus, et see on tolle kujude jutu 
järg. Sel juhul on meie sõber kujudepurustaja Londoni teises osas tegevust alustanud. 
Kohv on laual, Watson, ja voorimees ootab ukse ees.« 

Poole tunni pärast jõudsime Pitt Streetile, mis on väike vaikne kõrvaltänav just ühe 
Londoni vilkama elu-keerise vahetus läheduses. Maja number 131 oli üks tervest reast 
ilmetutest, auväärsetest ja äärmiselt ebu-romantilistest ehitustest. Kui me maja ees 
peatusime, leidsime piirdetara uudishimulikust rahvasummast palistatud olevat. Holmes 
vilistas tasakesi. 

»Jumala eest! see peab olema vähemalt mõrvakatse. Millegi vähem tähtsa pärast poleks 
Londoni jooksupoiss peatuma jäänud. Tolle selli krampis turi ja väljasirutatud kael 
näitavad, et siin on toimunud vägivallategu. Mis see siis on, Watson? Ülemised 
trepiastmed veega uhutud ja teised kuivad. Jalajälgi igatahes kui palju! Nii, nii, seal 
eesakna juures ongi Lestrade, ning peagi saame kõik teada.« 

Inspektor võttis meid vastu väga tõsise näoga ning juhatas meid elutuppa, kus kõndis 
edasi-tagasi äärmiselt lohaka välimusega ja ärritatud vanapoolne mees, seljas 
flanellhommikumantel. Meile tutvustati teda kui maja-omanikku Horace Harkerit 
Ajakirjanduse Keskagentuurist. 

»Jälle Napoleoni büstid,« ütles Lestrade. »Eile õhtul tundusite neist huvitatud olevat, 
härra Holmes, niisiis arvasin, et praegu, kui lugu on võtnud palju tõsisema pöörde, 
tahaksite ka kohal olla.« 

»Mis pöörde see siis võtnud on?« 

»Tegemist on mõrvaga. Härra Harker, kas te jutus taksite neile härradele täpselt, mis 
toimus?« 

Hommikumantlis mees pöördus väga kurva näoga meie poole. 

»See on midagi erakordset, « ütles ta, »kogu elu olen ma kogunud uudiseid teistest 
inimestest, ja nüüd, kus mu enda teele on juhtunud tõeline sensatsioon, olen ma nii 
segaduses ja ärritatud, et ei saa sõna suust. Kui ma oleksin siia ajakirjanikuna tulnud, 
oleksin endalt intervjuu võtnud ning igasse õhtulehte kaks veergu kirjutanud. Nüüd aga 
lausa jagan väärtuslikke uudiseid laiali, jutustades oma lugu üha uuesti jumal teab kellele, 
ega saa seda ise üldse kasutada. Teie nime olen ma siiski kuulnud, härra Holmes, ja kui te 
ainult suudaksite selle veidra asja ära seletada, oleks teile jutustamise vaev mulle 
tasutud.« 

Holmes võttis istet ja asus kuulama. 

»Näib, et kõik keskendub selle Napoleoni büsti ümber, mille ma siia tuppa neli kuud 
tagasi ostsin. Sain selle odavalt vendade Hardingite kauplusest, High Streeti jaamast kaks 
maja edasi. Suure osa oma ajakirjanikutööst teen ma öösel, ning tihti kirjutan ma 
varahommikuni. Nii ka täna. Istusin oma urkas, mis asub maja tagumises osas ülemisel 
korrusel, kui umbes kella kolme ajal olin kindel, et kuulsin alumisel korrusel hääli. Kuu 
latasin, kuid helid ei kordunud, ning ma järeldasin, et need olid tulnud väljast. Siis äkki, 


umbes viie minuti pärast, kostis õudne röögatus — kõige kohutavam hääl, härra Holmes, 
mida ma kunagi olen kuulnud. See jääb mul elu lõpuni kõrvu. Istusin paar minutit, 
õudusest jäik. Siis haarasin ahjuroobi ja läksin alla. Kui ma sellesse tuppa jõudsin, leidsin 
akna pärani lahti ning mär- 

kasin kohe, et büst on kaminasimsilt kadunud. Ma ei suuda mõista, miks pidi 
murdvaras sellise eseme võtma, sest see oli ainult kipskoopia, ilma igasuguse väärtuseta! 

Näete ise, et sellest lahtisest aknast ulatub pikka sammu võttes astuma eesukse trepile. 
Seda oli sissemurdja ilmselt teinudki, seepärast läksin ja avasin ukse. Välja pimedusse 
astudes oleksin peaaegu komistanud surnud mehe otsa, kes seal lamas. Jooksin tagasi 
valgust tooma, ning seal too vaene vennike oligi, kõri läbi lõigatud ja ümberringi kõik 
kohad verest üle ujutatud. Ta lamas selili, põlved konksus ja jube suu pärani. Ma hakkan 
teda kindlasti unes nägema. Jõudsin veel puhuda oma politseivilet ning siis ilmselt 
varisesin kokku, sest muud midagi ma ei mäleta, kuni leidsin politseiniku eestoas enda 
kõrval seismas.« 

»Noh, ja kes see mõrvatu oli?« küsis Holmes. 

»Ma ei tea, kes ta on,« ütles Lestrade. »Te võite laipa surnukuuris vaadata, aga seni 
pole me midagi teada saanud. Pikk, päevitunud, väga tugev mees, mitte vanem kui 
kolmekümneaastane. Riietatud on ta viletsalt, kuid ei näe siiski töölise moodi välja. Tema 
kõrval vereloigus lamas luupeaga liigendnuga. Kas see oli relv, millega tegu sooritati, või 
kuulus see surnud mehele, seda ma ei tea. Nimesilte tema riietel polnud ning taskutes ei 
olnud tal midagi peale ühe õuna, tüki nööri, ühešillingise Londoni kaardi ja ühe foto. See 
ON SIIN.« 

Pilt oli ilmselt väikese kaameraga tehtud momentvõte. See kujutas erksat teravate 
näojoontega ahvisarnast meest, kel olid paksud kulmud ja väga iseäralikult ette ulatuv 
näo alaosa nagu paaviani koon. f »Ja mis büstist sai?« küsis Holmes, kui oli pilti hoolikalt 
silmitsenud. 

»Saime sellest just enne teie tulekut teada. See leiti ühe Campden House Roadi tühja 
maja aiast. Kildudeks lõhutud. Lähen seda just praegu vaatama. Kas tulete kaasa?« 

»Muidugi. Ma pean ainult toale korraks pilgu heitma.« Holmes uuris vaipa ja akent. 
»Sellel sellil olid kas väga pikad jalad või oli ta ülimalt osav mees, ütles ta. »Arvestades 
siin all asuvat keldrikorruse akent, pole vist kerge aknalauani ulatuda ja akent lahti teha. 
Tagasitulek on suhteliselt lihtne. Kas te tulete meiega oma büsti jäänuseid vaatama, härra 
Harker?« 

Lohutamatu ajakirjanik oli kirjutuslaua juures istet võtnud. 

»Katsun midagi kokku kirjutada, « ütles ta, »kuigi mul pole mingit kahtlust, et 
õhtulehtede esmaväljaanded on juba kõikide üksikasjadega lagedale tulnud. Kuidas mul 
üldse ei vea! Mäletate, kuidas Doncasteris tribüün ära lagunes? Noh, mina olin sellel 
tribüünil ainuke ajakirjanik, ja minu ajakiri oli ainus, kus sellest artiklit ei olnud, sest ma 
olin liiga vapustatud, et kirjutada. Ja nüüd jään ma omaenda ukselävel toime pandud 
mõrvalooga hiljaks.« 

Kui me toast väljusime, kuulsime, kuidas ta sulg krabinal üle paberi jooksis. 

Koht, kust büsti killud leiti, asus ainult mõnesaja jardi kaugusel. Esimest korda võisime 
silmitseda suure keisri kujutist, mis näis tundmatus mehes nii ägedat ja hävitavat 
vihkamist tekitavat. See lamas laialipuistatud kildudena rohul. Holmes võttis neist mõne 


üles ja uuris tähelepanelikult. Tema innukas nägu ja sihikindel olek veensid mind, et 
lõpuks on ta leidnud jälje. 

»Noh?« küsis Lestrade. 

Holmes kehitas õlgu. 

»Meil on veel hea hulk teed käia,« ütles ta. »Ja siiski — ja siiski — noh, meil on mõned 
tähendusrikkad faktid, mille põhjal tegutseda. Selle labase büsti omandamine oli tolle 
kummalise kurjategija silmis rohkem väärt kui inimelu. See on üks punkt. Siis veel ainu- 
laadne fakt, et ta ei löönud seda puruks mitte majas ega ka maja ligidal, kuigi selle 
lõhkumine oli tema ainus eesmärk.« 

»Tolle teise selliga kohtumine hirmutas ja pani ta kiirustama. Vaevalt et ta täpselt 
teadis, mida teeb.« 

»Noh, see on ju üsna tõenäoline. Kuid ma sooviksin juhtida teie tähelepanu eriti maja 
asupaigale, mille aias büst purustati.« 

Lestrade vaatas ringi. 

»MAaja on tühi, nii et ta teadis, et keegi teda aias ei sega.« 

»Jah, aga sellel tänaval on veel teinegi tühi maja, millest ta siia tulles pidi mööduma. 
Miks ta büsti seal katki ei löönud, kui ometi risk kedagi kohata kasvas iga jardiga, mil ta 
seda kandma pidi?« 

»Mina loobun, « sõnas Lestrade. 

Holmes osutas tänavalaternale meie pea kohal. 

»Siin ta nägi, mida ta teeb, ja seal ei näinud. See oligi põhjus.« 

»Pagana pihta! tõsi küll,« ütles detektiiv. »Kui ma nüüd mõtlema hakkan, siis dr. 
Barnicoti büst purustati tema punase lambi juures. Noh, härra Holmes, ja mis me selle 
faktiga peale hakkame?« 

»Peame selle meeles — hoiame tagavaraks. Me võime hiljem sattuda millelegi, mis 
sellega seoses on. Mis samme te nüüd kavatsete astuda, Lestrade?« »Kõige otstarbekam 
on minu meelest surnud mehe isik kindlaks määrata. Sellega ei tohiks raskusi tekkida. 

Kui oleme teada saanud, kes ta ise oli ja kes on tema Bcaaslased, peaksime olema 
lähemal teadasaamisele, mida ta eelmisel ööl Pitt Streetil tegi ning kes teda kohtas ja ta 
Horace Harkeri trepil tappis. Kuidas teie arvate?« 

»Kahtlemata; ja siiski läheneksin ma asjale teisiti. « 

»Mida te siis teeksite?« 

»Oo, te ei tohi end minust kuidagimoodi mõjutada .lasta. Teen ettepaneku, et teie lähete 
oma rada ja mina )ma. Hiljem võime tähelepanekuid võrrelda ning vastastikku teineteist 
täiendada.« 

»Väga hea,« ütles Lestrade. 

»Kui te Pitt Streetile tagasi lähete, võib-olla näete lärra Harkerit. Öelge talle minu 
poolt, et ma olen kindlale otsusele jõudnud, et ohtlik Napoleoni-luuludega hull käis 
eelmisel ööl tema juures. See tuleb tema artiklile kasuks. « 

Lestrade ajas silmad pärani. 

»Ega te seda ometi tõsiselt ei usu?« Holmes naeratas. 

»Et kas usun või? Noh, võib-olla ei usu ka. Kuid olen kindel, et see huvitab härra 
Harkerit ja Ajakirjanduse Keskagentuuri tellijaid. Nüüd aga arvan, Watson, et leil on ees 
pikk ja üsna keerukas tööpäev. Oleksin rõõmus, Lestrade, kui teil oleks võimalik meiega 
täna õhtul kell kuus Baker Streetil kohtuda. Selle ajani jätaksin surnud mehe taskust 


leitud pildi enda kätte. Kui mu mõttekäik õigeks osutub, siis võib juhtuda, et palun teie 
äbi ja seltsi väikesel retkel, mis täna öösel tuleb ette võtta. Seniks head aega ja õnn 
kaasa!« 

Kõndisime Sherlock Holmesiga High Streetile, kus tegime peatuse vendade Hardingite 
kaupluses, kust büst 

oli ostetud. Noor abiline teatas meile, et härra Harding ei tule enne pärastlõunat ning 
tema ise on uus töötaja, kes meile mingit informatsiooni anda ei saa. Holmesi näost 
paistis pettumus ja pahameel. 

»Noh, hea küll, ega ei või loota, et kõik meie tahtmise järgi läheks, Watson, < ütles ta 
viimaks. »Kui härra Harding enne kohale ei jõua, peame siia pärastlõunal tagasi tulema. 
Nagu te kahtlemata olete juba taibanud, püüan ma jälgida büste nende algallikani välja, 
selleks et teada saada, kas nendega midagi iseäralikku seotud pole, mis sellist 
tähelepanuväärset saatust võiks seletada. Suundugem härra Morse Hudsoni juurde 
Kennington Roadil ja vaadakem, kas tema saab seda probleemi pisut valgustada.« 

Tunniajase sõidu järel jõudsime pildikaupmehe juurde. Ta oli väike tüse mees, kel oli 
punane nägu ja särtsakas olek. 

»Jah, sir. Lausa minu leti peal, sir,« ütles ta. »Mina ei tea, milleks me makse ja lõive 
maksame, kui iga kaaba kas võib sisse astuda ja su kauba puruks lüüa. Jah, sir, mina 
müüsin dr. Barnicotile need kaks kuju. Häbiasi, sir! Nihilistide vandenõu — vaat mis 
mina sellest arvan. Ainult anarhist võib kujusid lõhkudes ringi käia. Punased 
vabariiklased — nii nimetaksin neid mina. Et kellelt ma kujud sain? Ma ei saa aru, mis 
sellel kogu looga pistmist peaks olema. Noh, kui te tõepoolest teada tahate, siis sain nad 
»Gelder £z Co« juurest Stepney'st, Church Streetilt. See on juba viimased kakskümmend 
aastat kuulus hulgimüügifirma olnud. Kui palju mul neid oli? Kolm — kaks ja üks on 
kolm —, kaks doktor Barnicoti oma ja üks, mis päise päeva ajal minu poe letil ära lõhuti. 
Et kas ma seda meest fotol tunnen? Ei tunne. Aga tegelikult tunnen jah. Tohoh, see on ju 
Beppo. Üks itaallasest juhutööline, kes poes abiks oli. Ta oskas natuke nikerdada, kullata 
ja raamida ning tegi igasuguseid ettejuhtuvaid töid. See sell lahkus meilt eelmisel nädalal 
ja sestsaadik pole ma temast midagi kuulnud. Ei, ma ei tea, kust ta tuli või kuhu läks. 
Kuni ta siin oli, polnud mul tema vastu midagi. Büst löödi katki siis, kui Beppo oli juba 
kaks päeva läinud.« 

»Noh, see on ka kõik, mida me Morse Hudsonilt üldse loota võisime, « ütles Holmes, 
kui me kauplusest väljusime. »See Beppo on meil nüüd ühine tegur nii 

Kenningtonis kui ka Kensingtonis, nii et asi oli kümne-millist sõitu väärt. Nüüd, 
Watson, suundume »Gelder £z Co« juurde Stepney's, kust büstid pärit on. Oleksin õige 
üllatunud, kui me sealt mingit abi ei saaks.« 

Kiiresti läbisime praegusaegse Londoni linnaosad — hotellide Londoni, teatrite 
Londoni, kirjandusliku Londoni, kaubandusliku Londoni ja lõpuks merendusliku 
Londoni, kuni jõudsime saja tuhande elanikuga jõeäärsesse linnaossa, kus odavad 
üürimajad vängelt kogu Euroopa heidikute järele lehkavad. Siin, ühel laial läbisõiduteel, 
mis kunagi jõukate City kaupmeeste eluase oii olnud, leidsimegi otsitava 
skulptuuritöökoja. Hoov oli täis kopsakaid raidkive. Sees leidsime suure ruumi, kus 
viiskümmend töölist nikerdamise või voolimisega ametis olid. Töödejuhataja, suurt kasvu 
blond sakslane, võttis meid viisakalt vastu ning andis kõigile Holmesi küsimustele selged 


vastused. Tema kirjapanekud näitasid, et Devine'i Napoleoni pea marmorkoopia järgi oli 
sadu jäljendeid valatud, kuid need kolm, mis umbes aasta eest Morse Hudsonile saadeti, 
moodustasid poole kuue-eksemplarisest seeriast, millest ülejäänud kolm saadeti 
vendadele Hardingitele Kensingtoni. Nood kuus ei erinenud mitte millegi poolest teistest 
jäljenditest. Ta ei osanud öelda ühtki põhjust, miks keegi peaks soovima neid hävitada — 
tegelikult naeris ta selle mõtte välja. Nende hulgihind oli kuus šillingit, kuid jaemüüja sai 
kaksteist või enamgi. Vorm võeti kahes jaos, kummastki näopoolest eraldi, ning ühendati 
siis kaks kipsprofiili terveks büstiks. Töö tegid tavaliselt ära itaallased samas ruumis, kus 
me asusime. Valmis büstid asetati koridori lauale kuivama ning viidi hiljem lattu. See oli 
kõik, mis ta meile rääkida teadis. 

Kuid foto avaldas töödejuhatajale tähelepanuväärset muljet. Tema nägu läks vihast 
punaseks ja kulmud siniste teutooni silmade kohal tõmbusid kortsu. 

»Ah see kaabakas!« hüüdis ta. »Jah, tunnen teda tõepoolest hästi. Meil on alati korralik 
asutus olnud, ning ainus kord, kui meil politseiga tegemist tuli teha, oli see just tolle selli 
pärast. Sellest on nüüd enam kui aasta tagasi. Ta pussitas tänaval teist itaallast ning tuli 
siis töökotta, politsei kannul, ning võeti siin kinni. Beppo oli ta nimi — tema 
perekonnanime pole ma kunagi teadnud. Paras mulle, et ma niisuguse näolapiga mehe 

tööle võtsin. Aga töömehena oli ta hea — üks paremaid.« 

»Kui palju ta sai?« 

»Ohver jäi ellu ja tema pääses ühe aastaga. Kahtlemata on ta nüüd väljas, kuid siia pole 
ta julgenud oma nina pista. Meil on siin tema onupoeg, tema arvatavasti teab teile öelda, 
kus Beppo on.« 

»Ei, ei, « hüüdis Holfhes, »onupojale mitte üht sõna — mitte sõnagi, anun teid. Asi on 
väga tähtis, ja mida kaugemale ma sellega jõuan, seda tähtsamaks tundub see muutuvat. 
Kui te oma toimikust nende jäljendite müügi aegu kontrollisite, panite tähele, et kuupäev 
oli eelmise aasta 3. juuni. Kas te võite mulle öelda, mis kuupäeval Beppo arreteeriti ?« 

»Palgalehelt saab selle umbkaudu teada,« vastas töödejuhataja. »Jah,< jätkas ta pisut 
lehitsedes, »talle maksti viimati 20. mail.« 

»Tänan,< ütles Holmes. »Loodetavasti rohkem ma teie aega ja kannatust ei kuritarvitas 
Olles meest veel«hoiatanud, et ta meie pärimistest midagi ei räägiks, suundusime uuesti 
läänepoolsesse linnaossa. 

Õhtupoolik oli juba üsna kaugele edenenud, kui mc restoranis kiiresti einetada 
jõudsime. Lehetahvel sissekäigu ees teatas: »Kensingtoni vägivallategu. Hull mõrvar, 
ning tekst näitas, et härra Harker oli oma kirjutise ikkagi trükki jõudnud lasta. 
Vahejuhtumi ülimalt kõmuline ja labane kirjeldus hõlmas kaks veergu. Holmes toetas 
selle vastu maitseainete alust ning luges süües. Paar korda pugistas ta naerda. 

»Üsna hea, Watson,« ütles ta. »Kuulake: 

Võime rahuldusega teatada, et juhtumi kohta ei saa eriarvamusi olla, sest nii 
politseijõudude üks kogenumaid liikmeid härra Lestrade kui ka tuntud konsultandist 
asjatundja härra Holmes on jõudnud järeldusele, et veider juhtumiste seeria, mis nii 
traagilisel kombel lõppes, on põhjustatud pigem hullumeelsusest kui kuritaht-likkusest. 
Peale vaimse kõrvalekalde ei saa fakte millegagi seletada. 

Ajakirjandus, Watson, on väga mõjuv vahend, kui ainult osatakse seda kasutada. Ja 
nüüd, kui te olete lõpetanud, mingem Kensingtoni tagasi ning vaadakem, mida »Vendade 
Hardingite« ärijuhil selle kohta öelda on.« 


170 

Tolle suure kaubamaja rajaja osutus väikeseks kärmeks kräsupäiseks, väga hoolitsetud 
ja elavaloomuliseks isikuks, kel oli selge pea ja velbas keel. 

»Jah, sir, olen lugu juba õhtulehtedest lugenud. Härra Harker on meie klient. Mõni kuu 
tagasi varustasime teda büstidega. Kolm seda sorti büsti tellisime »Gelder £x Cox firmalt 
Stepney's. Nüüd on need kõik müüdud. 

Ah et kellele? Oh, kui ma müügiregistrist järele vaatan, saan seda teile hõlpsasti öelda. 
Jah, siin ongi sissekanded. Üks härra Harkerile, nagu näete, ja üks Josiah Brownile 
Laburnum Lodge'is, Laburnum Vale'is Chiswickis, ja üks härra Sandefordile Lower 
Grove Roadil Readingis. Ei, seda nägu, mida te siin pildil mulle näitate, pole ma kunagi 
näinud. Vaevalt küll, et keegi selle unustada võiks, eks ole, sir, sest nii inetut meest võib 
harva näha. Kas meil itaallasi töötab? Jah, sir, neid on meil töömeeste ja koristajate 
hulgas mitu. Arvatavasti saaksid nad küll müügiregistrit näha, kui tahaksid. Selle järele 
valvamiseks pole nagu erilist põhjust. Nojah, see on väga imelik lugu ning ma loodan, et 
te mulle tea-Itate, kui teie küsitlustest midagi selgub.« 

Härra Hardingi tunnistuse ajal oli Holmes märkmeid teinud ning ma nägin, et pööre 
sündmuste arengus teda täielikult rahuldas. Ta ei kommenteerinud küll midagi peale 
selle, et kui me ei kiirusta, jääme kohtumisele Lestrade'iga hiljaks. Nii oligi, sest kui me 
Baker Streetile jõudsime, oli detektiiv juba kohal, ning me leidsime ta palavikuliselt 
kannatamatuna edasi-tagasi kõndimas. Tähis ilme näol näitas, et tema päevatöö polnud 
asjatu Inud. 

»Noh?< küsis ta. »Kuidas teil läks, härra Holmes?« 

»Meil oli väga kiire päev, ja mitte päris raisatud,« eletas mu sõber. »Külastasime 
mõlemat jaemüüjat ja samuti hulgivalmistajaid. Nüüd võin ma iga büsti saatust algusest 
peale jälgida.« 

»Büstid!« hüüatas Lestrade. »Nojah, teil on ju oma meetodid, härra Holmes, ja pole 
minu asi nende kohta midagi öelda, kuid minu päev on vist edukam olnud kui teil. Tegin 
surnud mehe isiku kindlaks.« 

»Ärge rääkige!« 

»Ja leidsin kuriteo põhjuse.« 

»Oivaline!« 

»Meil on üks inspektor, kes tegeleb Saffron Hiili ja 

itaallaste linnajaoga. Noh, surnul oli kaelas mingi katoliiklik sümbol ning see, nagu 
tema jumegi, sundis mind arvama, et ta on pärit lõuna noolt. Inspektor Hill tundis ta kohe 
ära, kui teda nägi. Pietro Venucci, pärit Napolist, üks Londoni suurimaid kõrilõikajaid. 
Tal oa sidemeid maffiaga, mis on teatavasti poliitiline salaühing, mis kindlustab oma 
käskude täitmise mõrvadega. Näete nüüd, kuidas lugu hakkab hargnema. Teine sell on 
tõenäoliselt samuti itaallane ja maffia liige. Ta rikkus kuidagimoodi reegleid. Pietro 
saadeti teda tapma. Foto, mille me tal taskust leidsime, kujutab arvatavasti just seda 
meest, et ta kogemata vale isikut ei pussitaks. Pietro jälitab meest, näeb teda majja sisse 
minemas, ootab teda väljas ning saab rüseluses ise surmava haava. Noh, kuidas on, härra 
Holmes?« 

Holmes plaksutas heakskiitvalt käsi. 

»Suurepärane, Lestrade, suurepärane!« hüüdis ta. »Kuid ma ei saanud päriselt aru, 
kuidas te büstide purustamist seletate?« 


»Büstid! Te ei saa neid büste endal kuidagi peast välja! See ei tähenda ju midagi; tühine 
seaduserikkumine, kõige enam kuus kuud. Tegelikult uurime me ikka mõrva, ja kinnitan 
teile, et mul on kõik niidid varsti käes.« 

»Ja järgmine samm?« 

»On väga lihtne. Ma lähen koos Hilliga itaallaste linnajakku, otsin üles mehe, kelle pilt 
meil on, ning arre-teerin ta, süüdistatuna mõrvas. Kas tulete kaasa?« 

»Ei. Mul on tunne, et meie saavutame oma eesmärgi lihtsamini. Kindlalt ma öelda ei 
tea, sest kõik oleneb — noh, kõik oleneb ühest tegurist, mis on täiesti meie kontrolli alt 
väljas. Kuid mul on suuri lootusi — tegelikult võiksin täpselt kaks ühe vastu kihla vedada 
"—, et kui te täna õhtul meiega kaasa tulete, saan ma teil aidata meest pokri pista.« 

»Itaallaste linnajaos ?« 

»Ei, Chiswicki aadressilt on teda tõenäoliselt kergem leida. Kui te täna õhtul minuga 
Chiswicki tulete, Lestrade, luban, et tulen homme teiega itaalia linnajakku, ning kahju see 
viivitus igatahes ei too. Ning nüüd arvan, et mõnetunnine uni teeks meile kõigile head, 
sest enne kella ühtteist ei kavatse ma minema hakata ning enne hommikut me arvatavasti 
tagasi ei jõua. Jääge meiega 

õhtust sööma, Lestrade, ja seejärel on diivan teie käsutuses, kuni on aeg teele asuda. 
Vahepeal, Watson, oleks mul hea meel, kui te jooksupoisi kohale kutsuksite, sest mul on 
vaja üks kiri ära saata ja on tähtis, et see kohe teele läheks.« 

Holmes veetis õhtu vanade päevalehtede kaustades tuhnides, millest meie kolikamber 
tulvil oli. Kui ta lõpuks alla tuli, paistis tema silmist võidurõõm, kuid ta ei lausunud 
meile kummalegi oma otsingute tulemustest midagi. Mina omalt poolt olin samm- 
sammult jälginud meetodeid, millega ta selle segase juhtumi mitmesuguseid keerdsõlmi 
oli harutanud, ja kuigi ma ei suutnud meie eesmärki veel taibata, sain ma selgesti aru, et 
Holmes lootis veidrat kurjategijat kaht ülejäänud büsti leida püüdvat, millest üks asus 
mäletatavasti Chiswickis. Meie teekonna eesmärk oli kahtlemata mees teolt tabada, ning 
võis vaid imetleda kavalust, millega mu sõber oli õhtulehte valejälje sokutanud, et 
kelmile muljet jätta, nagu võiks ta oma plaane karistamatult 'teostada. Ma polnud sugugi 
üllatunud, kui Holmes soovitas mul revolvri kaasa võtta. Ta ise võttis kätte tina-otsaga 
ratsapiitsa, mis oli tema lemmikrelv. 

Kell üksteist oli troska ukse ees ning me sõitsime üle IHammersmitthi silla. Voorimehel 
kästi oodata. Lühike jalutuskäik tõi meid vaiksele teele, mida ääristasid "meeldivad 
majad, igaüks oma krundil. Tänavalaterna valgel lugesime ühelt väravapostilt Laburnum 
Villa. Elanikud olid ilmselt magama läinud, sest kõik oli pime, välja arvatud esikuukse 
kaaraken, mis heitis aiateele ainsa ähmase valgussõõri. Puust tara, mis krunti teest 
eraldas, heitis aeda sügava musta varju, ning seal me siis küürutasimegi. 

»Kardan, et teil tuleb kaua oodata,« sosistas Holmes. »Tänagem saatust, et vihma ei 
saja. Ei usu, et me võiksime ajaviiteks isegi suitsetada. Aga võimalus on kaks ühe vastu, 
et meie vaev saab tasutud.« 

Ilmnes, et meie valvekord ei olnudki nii pikk, nagu Holmes oli kartnud, ning see lõppes 
väga äkilisel ja iseäralikul viisil. Hetke jooksul, ilma et ükski hääl oleks meid tema 
tulekust hoiatanud, paiskus aiavärav lahti ning aiateele tõttas nõtke tume kuju, väle ja 
osav nagu ahv. Nägime teda ukse kohalt langevast valguslaigust mööda libisevat ning 
maja tumedasse varju kaduvat. 

Järgnes pikk paus, mille kestel me hinge kinni hoidsime, ning siis kostis meie kõrvu 
väga tasane kriipiv heli. Aken tehti lahti. Järgnes pikk, pikk vaikus. Kelm tungis majja. 
Nägime ühes toas tormilaterna välgatust. See, mida ta otsis, ei olnud ilmselt seal, sest 
valgus sähvatas läbi teise akna ja siis veel teise. 

»Lähme lahtise akna juurde. Kui ta välja ronib, võtame ta kinni,« sosistas Lestrade. 

Kuid enne kui me end liigutada jõudsime, ilmus mees taas nähtavale. Kui ta kumavasse 
valguslaiku astus, nägime, et ta kandis kaenlas midagi valget. Ta vaatas vargsi ringi. 
Inimtühja tänava vaikus rahustas teda. Meile selga pöörates pani ta kandami maha ning 
järgmisel hetkel kostis terav koputus, millele järgnes klõbin ja kolin. Mees oli oma 
tegevusest nii haaratud, et ta meie hiilivaid samme rohuplatsil ei kuulnudki. Tiigri- 
hüppega oli Holmes tal seljas, hetk hiljem hoidsime mina ja Lestrade teda kummastki 
randmest, ning käe rauad klõpsatasid kinni. Kui me ta ümber pöörasime, nägime inetut 
tõmmut, vihast tõmblevat nägu üles meie poole jõllitavat ja teadsime, et olime fotol 
jäädvustatud mehe tõesti kätte saanud. 

Holmesi tähelepanu aga ei olnud suunatud meie vangile. Trepil kükitades uuris ta mehe 
poolt majast toodud eset hoolikalt. See oli Napoleoni büst, samasugune nagu hommikul 
nähtu, ning samuti tükkideks lõhutud. Ette vaatlikult tõstis Holmes iga killu valguse 
kätte, kuid need ei erinenud mitte millegagi tavalisest kipsitükist Ta oli oma vaatluse just 
lõpetanud, kui esikus süttis valgus, uks läks lahti ning nähtavale ilmus majaomaniku 
ümarik, rõõmsameelne, särgi ja pükste väel kogu. »Härra Josiah Brown, kui ma ei eksi?« 
ütles Holmes »Jah, sir, ja teie olete kahtlemata härra Sherlock Holmes? Sain teie 
jooksupoisiga saadetud sedeli kätte ning toimisin täpselt nii, nagu te käskisite. 
Lukustasime kõik uksed ja ootasime sündmuste arengut. Noh, mul on heä meel näha, et 
olete kelmi kätte saanud. Loodan, härrased, et tulete sisse ja võtate midagi kosutavat.« 

Kuid Lestrade tahtis oma vangi kiiresti kindlasse kohtu toimetada, seetõttu kutsuti 
mõne minutiga voorimees kohale ning meie neljakesi asusime teele Londoni poole 
Kinnipeetu ei lausunud sõnagi, kuid põrnitses meid oma pulstunud juuksetuka alt ning 
korra, kui mu käsi näis 

tema haardeulatuses olevat, tegi näljase hundi kombel katset sellest hammastega kinni 
haarata. Viibisime politseijaoskonnas niikaua, kuni saime teada, et mehe rõivaste 
läbiotsimisel leiti, ainult mõni šilling ning pikk tupes nuga, mille käepidemel leidus 
hiljuti valatud vere ohtraid jälgi. 

»Sellega on asi korras,« ütles Lestrade, kui me lahkusime. »Hill tunneb kogu seda 
seltskonda, ning küll ta mehe nime teada saab. Küllap näete, et minu maffia-teooria 
õigeks osutub. Muidugi olen teile äärmiselt palju tänu võlgu, härra Holmes, tubli töö eest, 
mis te mehe kinninabimisel tegite* Ma ei saa sellest kõigest veel päris hästi aru.« 

»Kardan, et aeg on selgituste jaoks pisut hiline,« ütles lIHolmes. »Pealegi on mõned 
seigad veel selgitamata, ning llsee on üks neid juhtumeid, mis väärivad lõplikku 
viimistlust. Kui te tuleksite homme kell kuus uuesti minu juurde, küllap suudaksin teile 
tõestada, et te pole nüüdki veel taibanud loo tegelikku tähendust, mis on nii iseäralik, et 
läheb kuritegevuse ajalukku. Kui ma teil kunagi veel peaksin lubama oma väikeste 
probleemide kroonikat avaldada, Watson, siis näen ette, et tolle ainulaadse jINapoleoni 
büstide mõistatusega saate oma teose lehekülgi märgatavalt mitmekesistada.« 


Kui me järgmisel õhtul uuesti kohtusime, oli Lestradeil ulk andmeid meie vangi kohta. 
Tema nimi oli Beppo, lerekonnanimi teadmata. Ta oli itaalia linnaosas tuii-ud 
päevavaras. Kunagi oli ta osav skulptor olnud ning msalt endale elatist teeninud, kuid siis 
halvale teele sallinud ning juba kaks korda vangis istunud: ühe korra 'isivarguse eest ja 
teise, nagu olime juba kuulnud, kaas-laalase pussitamise eest. Inglise keelt rääkis ta väga 
ästi. Põhjus, miks'ta büste purustas, oli ikka veel tead-lata, ning ta keeldus küsimustele 
vastamast, kuid polit-ei oli avastanud, et büstid võisid väga hästi olla tema :nda tehtud, 
sest ta oli »Gelder x Cox töökojas sellist ööd teinud. Holmes kuulas kogu seda 
informatsiooni, nillest suur osa oli meile juba teada, viisaka tähelepanuga, kuid mina, kes 
ma teda nii hästi tundsin, nägin elgesti, et mõtted olid tal mujal, ning märkasin tema 
larjumuspäraselt ette manatud maski taga ebakindlust ja 

ootust. Viimaks Holmes võpatas oma toolil ning tema silmad lõid särama. Oli kostnud 
uksekella helin. Hetk hiljem kuulsime trepil samme ning sisse juhatati eakas 
punasenäoline halliseguse põskhabemega mees. Paremas käes hoidis ta vanamoodsat 
reisikotti, mille ta lauale pani. 

»Kas siin viibib härra Sherlock Holmes ?« 

Mu sõber kummardas ja naeratas. »Arvatavasti olete härra Sandeford Readingist?« 
ütles ta. 

»Jah, sir, jäin vist pisut hiljaks, kuid rongidele ei saa kindel olla. Te kirjutasite mulle 
ühest minu valduses olevast büstist.« 

»Täpselt.« 

»Mul on teie kiri kaasas. Te kirjutate: »Soovin omandada Devine'i Napoleoni koopiat 
ning olen valmis teie omanduses oleva büsti eest teile kümme naela maksma.« Kas see 
vastab tõele ?« 

»Muidugi.« 

»Teie kiri üllatas mind väga, sest ma ei taipa, kust te võisite teada, et mul büst üldse 
olemas on.« 

»Kindlasti olite üllatunud, kuid seletus on väga lihtne. Härra Harding firmast »Vennad 
Hardingidx ütles, et nad olid oma viimase eksemplari teile müünud, ja andis mulle teie 
aadressi. « 

»Oh, ja nii lihtne see oligi? Kas ta ütles teile, mis ma selle eest maksin ?« 

»Ei öelnud. « 

»Nojaa, ma olen aus mees, kuigi mitte rikas. Maksin büsti eest ainult viisteist šillingit 
ning arvan, et peaksite seda teadma, enne kui ma teie käest kümme naela võtan.« 

»Te olete tõepoolest aus mees, härra Sandeford. Kuid ma olen hinna öelnud ning 
kavatsen selle juurde jääda. « 

»Noh, see on teist ju väga suuremeelne, härra Holmes. Tõin büsti kaasa, nagu te 
palusite. Siin ta on!« Ta tegi koti lahtj, ning lõpuks ometi oli meie ees laual terve 
eksemplar kujust, mida me kildudena juba korduvalt näinud olime. 

Holmes võttis taskust mingi dokumendi ja pani kümnenaelase rahatähe lauale. 

»Paiun olge nii lahke, härra Sandeford, ja kirjutage nende tunnistajate juuresolekul 
sellele dokumendile alla. Siin on ainult öeldud, et te annate kõik õigused, mis 

[teil büsti suhtes on, minule üle. Vaadake, ma olen täpne jinimene, ning kunagi ei või 
teada, missuguse pöörde sündmused võivad hiljem võtta. Tänan, härra Sandeford; siin on 
teie raha, ja soovin teile head õhtut.« 

Kui meie külaline oli lahkunud, jälgisime huviga Sherlock Holmesi tegevust. Ta alustas 
sellest, et võttis .sahtlist puhta valge riide ja laotas selle lauale. Siis asetas ta äsja 
omandatud büsti laua keskele. Lõpuks võttis ta oma ratsapiitsa ning lõi Napoleonile 
järsult vastu pead. Kuju lagunes kildudeks ning Holmes kummardus innukalt 
laialipillatud puru kohale. Järgmisel hetkel tõstis ta võidukalt hüüatades ühe killu, milles 
oli ümmargune tume ese nagu rosin pudingis. 

»Härrased, « hüüdis ta, »lubage teile näidata Borgiate kuulsat musta pärlit. « 

Lestrade ja mina istusime viivu vaikselt ning hakkasime siis tahtmatult plaksutama 
nagu näidendi hästi mängitud kulminatsiooni puhul. Holmesi kahvatutele põskedele 
ilmus kerge õhetus ning ta kummardas meile nagu meisterlik lavastaja, kes publiku 
auavaldusi vastu võtab. Niisugustel hetkedel lakkas ta viivuks olemast arutlev masin ning 
ilmutas inimlikku huvi imetluse ja aplausi vastu. Toosama erakordselt uhke ja vaoshoitud 
loomus, kes avalikust kuulsusest põlglikult eemale tõm-;bus, oli võimeline sõbra 
spontaansest imetlusest ja kiitusest sügavat liigutust tundma. 

»Jah, härrased, « ütles ta, »see on kuulsaim praegu imaailmas olemas olev pärl, ning 
mul on olnud õnn järjekindlalt juureldes ning järeldusi tehes seda jälitada alates Colonna 
vürsti magamistoast Dacre'i hotellis, kust see kaduma läks, kuni selle Napoleoni büsti 
sisemuseni, viimaseni neist kuuest, mis »Gelder £z Cox firma Stepney's valmistas. 
Mäletate, Lestrade, missugust sensatsiooni selle väärtusliku juveeli kadumine põhjustas, 
ning Londoni politsei asjatuid pingutusi seda leida. Minult endalt küsiti selles asjas nõu, 
kuid ma ei saanud loole mingit valgust heita. Kahtlused langesid ühele vürstinna 
toaneitsile, kes oli itaallanna, ning tõestati, et tal on Londonis vend, kuid meil ei 
õnnestunud nendevahelist seost kindlaks teha. Toatüdruku nimi oli Lucretia Venucci, 
ning pole mingit kahtlust, et kaks ööd tagasi mõrvatud Pietro oli tema vend. Vaatasin 
vanade ajalehtede kaustast järele ja leidsin, et pärl kadus täp- 

selt kaks päeva enne Beppo arreteerimist mingi vägivaldse teo eest — sündmus leidis 
aset »Gelder £r Cox töökojas samal ajal, kui neid büste valmistati. Näete nüüd selgesti 
sündmuste käiku, kuigi teile paistab see muidugi vastupidises järjekorras kui see, kuidas 
nad minule ilmnesid. Pärl oli Beppo valduses. Ta võis selle Pietrolt varastada, ta võis olla 
ka Pietro kaasosaline voi Pietro ja ta õe vahemees. Meile pole tähtis, missugune variant 
õigeks osutub. 

Peamine on tõsiasi, et pärl oli tal olemas, ning just sel hetkel, kui see tema käes oli, ajas 
politsei teda taga. Beppo läks töökotta. Ta teadis, et tal on ainult mõni minut aega 
väärtusliku saagi peitmiseks, mis muidu läbiotsimisel tema juurest oleks leitud. Koridoris 
kuivas kuus Napoleoni kipskuju. Üks neist oli veel pehme. Silmapilgu jooksul tegi 
Beppo, kes oli osav mees, niiske kipsi sisse väikese augu, poetas pärli sinna ning vajutas 
avause taas kinni. See oli imetlusväärne peidik. Täiesti võimatu, et keegi selle leiaks. 
Beppole mõisteti aasta vanglakaristust, ning vahepeal kadusid tema kuus büsti üle 
Londoni. Ta ei teadnud, missugune neist tema aaret sisaldab. Seda võis teada saada ainult 
neid purustades. Isegi raputamisega ei saanud midagi kindlaks teha, sest kuna kips oli 
olnud märg, kleepus pärl tõenäoliselt kuju külge — nagu tegelikult juhtuski. Beppo ei 
heitnud meelt ning otsis küllaltki nutikalt ja visalt. Gelderi juures töötava onupoja kaudu 


sai ta teada hulgifirmad, kes büste olid ostnud. Tal õnnestus Morse Hudsoni juures tööd 
saada ning niimoodi kolmele büstile jälile jõuda. Neist ta pärlit ei leidnud. Siis kuulis ta 
ühelt itaallasest tööliselt, kuhu ülejäänud kolm büsti olid läinud. Esimene oli Harkeri 
juures. Seal jõudis talle kannule tema kaasosaline, kes Beppot pärli kadumise eest 
vastutavaks pidas, ning järgnenud rüseluses torkas ta mehe surnuks.« 

»Kui mees oli kaasosaline, miks tal siis Beppo pilt kaasas oli?« küsisin ma. 

»Et teda paremini jälitada, kui ta tahtis kelleltki kolmandalt tema järele pärida. See oli 
tõenäoline põhjus. Noh, pärast mõrva arvestasin, et Beppo pigem kiirendab kui aeglustab 
tempot. Ta kartis, et politsei saab saladuse jälile, ning nõnda ta ruttas, enne kui temast 
ette oleks jõutud. Ma ei saanud muidugi kindel olla, et 

ta Harkeri büstist pärlit ei leidnud. Ma polnud isegi päris veendunud, et see pärl oli, 
kuid oli ilmne, et Beppo midagi otsib, kuna ta tassis büsti kaasas, et see puruks lüüa aias, 
mida valgustas tänavalamp. Kuna Harkeri büst oli üks kolmest, olid võimalused täpselt 
niisugused, nagu ma teile ütlesin: kaks ühe vastu, et pärlit seal ei olnud. Järele jäi kaks 
büsti, ja oli selge, et kõigepealt tahab ta Londonis olevat kätte saada. Hoiatasin maja 
asukaid, et vältida teist tragöödiat, me läksime kohale ja kõik lõppes õnnelikult. Selleks 
ajaks teadsin ma muidugi kindlalt, et oleme Borgiate pärli jälil. Mõrvatud mehe nimi liitis 
ühe sündmuse teisega. Jäi veel üks büst — see, mis oli Readingis — ning selles pidi pärl 
peituma. Teie juuresolekul ostsin selle omanikult ära — ja seal ta lebab.« Istusime pisut 
aega vaikselt. 

»Teate,« ütles Lestrade, »olen näinud teid üsna paljusid juhtumeid käsitlemas, härra 
Holmes, kuid ma ei usu, et oleksin kunagi hiilgavamat saavutust näinud kui siin. Ega me 
Scotland Yardis teie peale kadedad ole. Ei, sir, oleme teie üle väga uhked, ning kui te 
homme meile sisse astuksite, siis pole meil seal ühtki meest, kõige vanemast inspektorist 
kuni noorima konstaablini, Ikes suurima rõõmuga teil kätt ei suruks.« 

»Tänan teid!« ütles Holmes. »Tänan!« ja kui ta kõrvale pöördus, näis mulle, et ta on 
rohkem liigutatud, kui ma teda eales näinud olin. Hetk hiljem oli ta jälle külm ja 
praktiline juurdleja.» Pange pärl seifi, Watson, ütles ta, »ja otsige välja Conk-Singletoni 
võltsingujuhtumi dokumendid. Head aega, Lestrade. Kui teile mõni väike probleem ette 
juhtub, olen meeleldi valmis teile selle lahendamiseks paar vihjet andma, kui see minu 
VÕIMUSES ON.« 


IX. KOLME ÜLIÕPILASE MÕISTATUS 


Põhjustel, mille avaldamist ma ei pea vajalikuks, pidin 1895. aastal koos Sherlock 
Holmesiga veetma mõne nädala ühes meie suures ülikoolilinnas, ning sel ajal juhtuski 
meil väike, kuid õpetlik seiklus, millest tahan teile jutustada. Iseenesest mõista oleks 
kõikide üksikasjade teatavakstegemine, mis aitaks lugejal koi ledžit või kurjategijat 
tuvastada, mõtlematu ja solvav. Niisugusel piinlikul skandaalil tuleb lasta vaikselt 
vaibuda. Teatud määral diskreetsust rakendades on aga lugu ennast võimalik kirjeldada, 
sest see tõi kujukalt ilmsiks need omadused, mille poolest mu sõber tähelepanu väärib. 
Üritan oma kirjelduses vältida kõike, mis võiks vihjata mõnele konkreetsele kohale või 
viia inimesteni, kes looga seotud olid. 


Elasime sel ajal möbleeritud korteris raamatukogu lähedal, kus Sherlock Holmes 
usinasti Inglise vanu õiguslepinguid uuris — see uurimine viis nii rabavate tulemusteni, 
et sellest võib kunagi mõne mu jutustuse teema saada. Ühel õhtul külastas meid üks 
tuttav, härra Hilton Soames, Püha Luuka kolledži õpetaja ja lektor. Härra Soames oli 
pikk, kõhetu, närvilise ja kergesti erutuva loomuga mees. Minu meelest oli ta alati rahutu 
olnud, kuid tol korral oli ta nii pidurdamatult ärritatud, et pidi olema juhtunud midagi 
väga ebatavalist. 

»Loodan, härra Holmes, et saate mulle pühendada mõne tunni oma väärtuslikust ajast. 
Meil oli kolledžis väga piinlik vahejuhtum ning tõesti, kui teid õnnekombel linnas poleks 
olnud, ma poleks teadnud, mida teha.« 

»Praegu olen ma väga hõivatud ega soovi mingit eksi tamist, « vastas mu sõber. »Ma 
eelistaksin tõesti, et te politsei appi kutsuksite.« 

»Ei, ei, Sir, niisugune samm on täiesti võimatu. Kui seadusekaitsjad on kord juba kohale 
kutsutud, ei saa neist enam lahti, ja see on just selline juhtum, kus kolledži au nimel on 
eluliselt vajalik skandaali vältida. Teie peenetundelisus on niisama kuulus nagu teie 
võimed ning te olete ainus mees maailmas, kes võib mind aidata. Palun teid, härra 
Holmes, tehke, mida võite.« 

Baker Streeti hubasuse puudumine polnud mu sõbra tuju parandanud. Ilma oma 
märkmike, kemikaalide ja koduse ümbruseta tundis ta end ebamugavalt. Vastumeelselt 
nõustudes kehitas ta õlgu, samal ajal kui meie külaline tõtakalt ja ohtra erutatud 
žestikuleerimise saatel looga lagedale tuli. 

»Pean teile selgitama, härra Holmes, et homme on Fortescue stipendiumi 
konkursieksamite esimene päev. Mina olen üks eksamineerija. Minu õppeaine on kreeka 
keel ning esimese kontrolltööna tuleb tõlkida pikk kreekakeelne tekst, mida kandidaat 
pole enne näinud. Tekst on trükitud eksamilehele ning kandidaadile oleks loomulikult 
tohutult kasulik, kui ta saaks sellele eelnevalt pilku heita. Seetõttu hoitakse kontrolltööd 
väga hoolikalt salajas. 

Täna umbes kell kolm saabusid trükkijalt kontrolltöö korrektuurpoognad. Harjutus 
koosneb poolest peatükist Thucydidese tekstist. Pidin selle hoolikalt läbi lugema, kuna 
tekst peab olema absoluutselt veatu. Poole viieks ei olnud ma veel tööga valmis. Kuid ma 
olin lubanud ühe sõbra juurde teed jooma minna ning jätsin korrektuurpoognad lauale. 
Olin ära üle tunni aja. 

Te ju teate, härra Holmes, et meil kolledžis on topeltuksed — seespool rohelise riidega 
kaetud uks ja väljaspool raske tammepuust uks. Kui ma oma välisuksele lähenesin, 
märkasin üllatunult, et võti on lukuaugus. Viivuks mõtlesin, et olin oma võtme ette 
jätnud, kuid katsusin seda taskus ja mõistsin, et see polnud minu võti. Ainuke teine võti 
oli, niipalju kui mina teadsin, mu teenril Bannisteril — mehel, kes on mu toa eest kümme 
aastat hoolt kandnud ning kelle ausus on täiesti väljaspool igasugust kahtlust. Leidsin, et 
võti on tõepoolest tema oma, et ta oli läinud mu tuppa küsima, kas ma teed soovin, ning 
välja tulles kogemata võtme ette jätnud. Ta oli mu toas käinud mõni minut pärast minu 
lahkumist. Mõnel teisel juhul poleks tema hajameelsus 'võtme suhtes midagi tähendanud, 
kuid just sel päeval tõi see kaasa ülimalt kahetsusväärseid tagajärgi. 

Niipea kui ma lauale vaatasin, sain aru, et keegi on mu paberites sorinud. Korrektuur oli 
kolmel pikal paberilehel. Minust olid nad kõik lauale jäänud. Nüüd leidsin, et üks on 
põrandal, teine akna juures kõrval-laual ja kolmas seal, kuhu olin selle jätnud.« 

Holmes liigutas end esimest korda. 

»Esimene lehekülg põrandal, teine akna all, kolmas endisel kohal,« ütles ta. 

»Täpselt, härra Holmes. Te hämmastate mind. Kuidas te võisite seda teada?« 

»Palun jätkake, see on väga huvitav.« 

»Hetkeks arvasin, et Bannister oli mu usaldust lubamatult kurjasti kasutades minu 
pabereid uurinud. Kuid ta eitas kategooriliselt ning ma olen täiesti kindel, et ta rääkis tõtt. 
Teine võimalus oli see, et keegi mööduja oli näinud võtit lukuaugus, ning teades et ma 
olen väljas, oli pabereid vaadanud. Kaalul on palju raha, sest stipendium on väga suur, 
ning mõni südametunnistuseta tüüp võiks väga hästi nii riskantsel viisil kaaslaste ees 
edumaa saavutada. 

Bannister oli vahejuhtumi tõttu väga endast väljas. Ta oleks peaaegu kokku varisenud, 
kui avastasime, et neid pabereid on kahtlemata lehitsetud. Andsin talle pisut brändit ning 
jätsin ta murtuna toolile istuma, seni kuni ma toa väga hoolikalt üle vaatasin. Peagi nägin, 
et sissetungija oli endast peale kortsutatud paberite teisigi jälgi jätnud. Akna all laual oli 
pliiatsi teritamisel jäänud puru. Seal lamas ka äramurdunud pliiatsisöe ots. Nähtavasti oli 
kelm kontrolltöö suure kiiruga maha kirjutanud, pliiatsi otsa murdnud, ning pidi seda 
uuesti teritama. * 

»Oivaline!« lausus Holmes, kelle tuju läks seda paremaks, mida enam ta juhtumisse 
süvenes. »Õnn on teile naeratanud.« 

»See polnud veel kõik. Mul on uus kirjutuslaud, mille pind on kaetud peene punase 
nahaga. Olen valmis vanduma, ning Bannister samuti, et see oli sile ja veatu. Nüüd 
leidsin sellelt selge, umbes kolme tolli pikkuse sisselõike — mitte lihtsalt kriimustuse, 
vaid tõelise sisse-lõike. Vähe sellest, laual avastasin ma väikese kuuli musta tainast või 
savi, milles olid mingid saepuru moodi terad. Olen veendunud, et need märgid jättis 
mees, kes pabereis soris. Jalajälgi ega muud tema isikut tõendavat ei olnud. Minu mõistus 
oli otsas, kui äkki tuli mul õnnelik mõte, et teie olete ju linnas, ning ma tulin otsekohe 
kogu lugu teie hoolde usaldama. Aidake mind ometi, härra Holmes. Te ju näete, millise 
dilemma ees ma seisan. Ma kas leian mehe üles, või tuleb eksam 

uue kontrolltöö ettevalmistamiseni edasi lükata, ja kuna seda ilma selgitusteta teha ei 
saa, järgneb inetu skandaal, mis heidab varju mitte ainult kolledžile, vaid kogu ülikoolile. 
Üle kõige tahaksin selle loo vaikselt ja diskreetselt lahendada.« 

»Võtan rõõmuga asja käsile ning annan teile nii palju nõu, kui saan,« ütles Holmes 
tõustes ja mantlit selga pannes. »Juhtum pole just päris tavaline. Kas keegi käis teil pärast 
korrektuurpoognate äratoomist külas ?« 

»Jah, noor Daulat Ras, indialasest üliõpilane, kes elab samas trepikojas, tuli minult 
mõningate eksami üksikasjade kohta nõu küsima.« 

»Kas ta kavatseb konkursist osa võtta?« 

»Jah.« 

»Ja paberid olid teil laual?« 

»Ma nagu mäletan, et nad olid kokku rullitud.« 

»Kuid võis arvata, et need on korrektuurid ?« 

» Võimalik küll.« 

»Kedagi teist teie toas ei olnud ?« 

»Ei.« 


»Kas keegi teadis, et korrektuur on teie käes?« 

»Mitte keegi peale trükkija.« 

»Kas see teie Bannister teadis ?« 

»Ei, muidugi mitte. Keegi ei teadnud.« 

»Kus Bannister nüüd on?« 

»Ta tundis end väga halvasti, vaene mees. Jätsin ta murtuna toolile istuma. Kiirustasin 
teie juurde.« 

»Kas te jätsite ukse lahti ?« 

»Enne panin paberid luku taha.« 

»Siis On asi niimoodi, härra Soames: kui see polnud indialasest üliõpilane, kes 
paberirullis korrektuuri ära tundis, sattus neid sorinud mees neile juhuslikult peale, 
teadmata, et nad seal on.« 

»Ka mulle näib nii.« 

Holmes naeratas mõistatuslikult. 

»Noh,« ütles ta, »lähme pealegi teie juurde. See juhtum ei ole teile, Watson — siin on 
vaja teha mõttetööd, mitte ravida. Hea küll, tulge, kui tahate. Nii, härra Soames — oleme 
teie käsutuses!« 


Meie kliendi elutoa pikk madal võreaken oli vana kolledži iidse samblikulaigulise 
hoovi poole. Gooti stiilis 

võlvitud uks viis kulunud kivitrepile. Alumisel korrusel oligi lektori korter. Üleval 
elasid kolm üliõpilast, üks igal korrusel. Kui me sündmuskohta jõudsime, oli juba hämar. 
Holmes peatus ja silmitses akent tõsiselt. Siis lähenes ta sellele ning vaatas kikivarvul 
seistes ja kaela välja sirutades tuppa. 

»Ta läks uksest. Aken ei käi lahti, välja arvatud üks ruut,« ütles meie haritud teejuht. 

»Armas aeg!< ütles Holmes ning naeratas meie kaaslast vaadates iseäralikult. »Noh, kui 
siin pole midagi teada saada, lähme parem sisse.« 

Lektor tegi välisukse lukust lahti ning juhatas meid tuppa. Seisime lävel, kuni Holmes 
vaipa Uuris. 

»Siin pole kahjuks mingeid jälgi,« ütles ta. »Ega nii kuiva ilmaga olegi neid loota. Teie 
teener näib olevat toibunud. Ütlesite, et teist jäi ta toolile istuma. Missugusele toolile?« 

»Akna juurde.« 

»Ah nii. Selle väikese laua kõrvale. Võite nüüd sisse tulla. Olen vaibaga valmis. 
Vaatame esmalt väikest lauda. Mis juhtus, on muidugi väga selge. Mees tuli sisse ja 
võttis kirjutuslaualt lehthaaval paberid. Ta tõi nad akna juurde lauale, sest siit võis ta näha 
teid üle õue tulemas ning niimoodi kindel olla, et ta põgenema pääseb.« 

»Tegelikult ta mind ei näinud,« ütles Soames, »sest ma kasutasin külgväravat.« 

»Ahaa, see on hea! Noh, nii ta igatahes arvas. Las ma vaatan neid kolme paberilehte. Ei 
mingeid sõrmejälgi — oh ei! Nii, selle tõi ta esimesena siia ja kirjutas ümber. Kui kaua 
võis tal see aega võtta, kui ta kõikvõimalikke lühendeid kasutas? Vähemalt veerand tundi. 
Siis viskas ta esimese kõrvale ja haaras järgmise. Sellega oli ta poole peale jõudnud, kui 
teie tagasitulek sundis teda kiiresti kaduma — väga kiiresti, sest tal pohiud aega pabereid 
tagasi panna, et te tema siinolekust teada ei saaks. Kui te välisuksest sisse tulite, ega te 
trepil kii-rustavaid samme ei kuulnud?« 

»Ei, ma ei mäleta, et oleksin kuulnud.« 


»Nojah, ta kirjutas nii ägedasti, et pliiats murdus ning ta pidi, nagu te märkasite, seda 
uuesti teritama. See on huvitav, Watson. Tegemist pole tavalise pliiatsiga. * See oli 
harilikust suurem, pehme südamikuga, tumesinist 

värvi, valmistaja nimi oli hõbekirjas, ning järelejäänud jupp oli ainult poolteist tolli 
pikk. Otsige sellist pliiat-fcit, härra Soames, ja te saate süüdlase kätte. Kui ma lisan, et tal 
on väga suur ja nüri nuga, peaks sellestki abi olema.« 

Härra Soames näis niisugusest informatsioonitulvast teataval määral rusutud olevat. 
»Teistest asjadest saan ma aru,« ütles ta, »kuid see pliiatsi pikkuse küsimus, tõepoolest — 
« 

Holmes näitas väikest laastu tähtedega NN ja markiideta puupinda selle järel. 

»Kas näete?«" 

»Ei, kardan, et isegi praegu —< 

»Watson, ma olen teile kogu aeg ülekohut teinud. Leidub veel teisigi. Mida see NN 
võiks tähendada? See on mingi sõna lõpp. Te teate, et Johann Faber on kõige I tavalisem 
valmistaja nimi. Kas pole siis selge, et pliiatsist on just niipalju järel, kui tavaliselt 
järgneb nimele Johann.« Holmes keeras väikese laua küljeti tule poole. »Ma lootsin, et 
kui paber, millele ta kirjutas, oli õhuke, võisid poleeritud pinnale mingid jäljed jääda. Ei, 
midagi pole näha. Ei usu, et siit veel midagi teada võiks saada. Nüüd keset tuha seisev 
laud. Ma oletan, et kuulike on ;seesama must taignataoline mass, millest te rääkisite. 
Kujult umbes püramiidjas ning seest õõnes, nagu ma märkan. Nagu te ütlete, paistab seal 
saepuruteri olevat. Heldeke, see on ju väga huvitav. Ja sisselõige — lausa ilõhe, nagu ma 
näen. See algab kitsa kriimuna ja lõpeb Isakilise auguna. Olen teile väga tänulik, et te 
mulle sellest loost rääkisite, härra Soames. Kuhu see uks viib?« 

»Minu magamistuppa.« 

»Kas te pärast juhtumit olete seal käinud?« 

»Ei, ma tulin otse teie juurde.« 

»Sooviksin korraks ringi vaadata. Oi kui veetlev vanaaegne tuba! Vahest olete nii lahke 
ja ootate hetke, kuni ma põrandat uurin. Fi, ma ei näe midagi. Kuidas tolle 

kardinaga on? Selle taha riputate te oma rõivad. Kui keegi peaks end toas varjama, 
teeks ta seda siin, sest voodi on liiga madal ja riidekapp liiga kitsas. Arvatavasti pole seal 
kedagi?« 

Kui Holmes kardina kõrvale lükkas, taipasin tema jäigast ja erksast hoiakust, et ta oli 
valmis ootamatusteks. Tegelikult ei tulnud kardina tagant nähtavale muud 

kui kolm või n'eli nagis rippuvat ülikonda. Holmes astus eemale ning kummardus 
järsku maha. »Noh! Mis see on?<« lausus ta. 

See oli väike musta kititaolise aine püramiidjas tükike, täpselt samasugune nagu elutoas 
laual. Holmes hoidis seda peopesal lambi eredas valguses. 

»Teie külaline on nähtavasti jätnud jälgi nii teie magamistuppa kui ka'elutuppa, härra 
Soames.« 

»Mida ta sealt võis tahta?« 

»Eks see ole küllalt selge. Te tulite ootamatust kandist tagasi ja ta ei kuulnud enne 
midagi, kui olite otse ukse taga. Mis tal teha jäi? Ta kahmas kaasa kõik, mis võis teda 
reeta, ning ruttas teie magamistuppa peitu.« 


»Helde taevas, härra Holmes, kas te tahate öelda; et kogu selle aja, kui ma siin toas 
Bannisteriga rääkisin, oli mees meil seal varjul, ainult et me ei teadnud seda?« 

»Nii ma arvan jah.« 

»Siin on kindlasti mingi teine võimalus, härra Holmes. Ma ei tea, kas te mu 
magamistoa akent vaatasite?« 

»Võreaken, tinaraamid, kolm ruutu, üks käib hingedel lahti ning on küllalt suur, et 
inimene läbi mahuks.« 

»Täpselt.. Ja avaneb õuele nurga all, nii et on osalt nähtamatu. Mees võis ju sealt välja 
pugeda, jättes magamistoa läbimisel jälgi, ning võis ka korteri ukse kaudu põgeneda.« 

Holmes raputas kannatamatult pead. 

»Olgem asjalikud,« ütles ta. »Ma sain teie. jutust aru, et. seda treppi kasutab kolm 
üliõpilast, kes alati teie uksest mööduvad?« 

»Jah, nii see on.« 

»Ja nad kõik võtavad sellest eksamist osa?« »Jah.« 

»Kas teil on põhjust mõnda neist rohkem kahtlustada kui teisi?« 

Soames kõhkles. 

»See on väga delikaatne küsimus,« ütles ta. »Ei tahaks kellelegi mingit kahtlust heita, 
kui tõendeid ei ole.« 

»Kuulakem ka kahtlused ära. Küll mina hoolitsen tõestuse eest.« 

»MAa siis räägin teile mõne sõnaga nende kolme mehe iseloomust, kes neis tubades 
elavad. Kõige alumisel neist kolmest elab Gilchrist, suurepärane õppur ja sportlane, 
mängib ragbimeeskonnas ning pääses tõkkejooksus 

ja kaugushüppes ülikooli võistkonda. Ta on tore mehine noormees. Tema isa oli 
kurikuulus sir Jabez Gilchrist, kes end traavivõistlustega laostas. Meie õppur jäi väga 
vaeseks, kuid ta on töökas ja usin. Küll ta hakkama saab. 

Teisel korrusel asub indialane Daulat Ras. Vaikne, kinnine noormees, nagu enamik 
indialasi. Õppimine läheb tal hästi, kuigi kreeka keel on tema nõrgim õppeaine. Ta on 
visa ja järjekindel. 

Ülemine korrus kuulub Miles McLarenile. Kui ta võtab vaevaks õppida, on ta väga 
terane noormees — üks ülikooli helgemaid päid; kuid ta on isemeelne, pillaja ning 
põhimõttelage. Esimesel kursusel oleks ta ühe kaardimänguskandaali pärast peaaegu 
välja heidetud. Kogu selle semestri on ta looderdanud ning eelseisev eksam peaks talle 
küll hirmu peale ajama.« 

»Teda te siis kahtlustategi?« 

»Nii kaugele ei julge ma minna. Kuid tema on neist kolmest võib-olla kõige sobivam 
kahtlusalune. « 

»Täpselt. Nüüd, härra Soames, heitkem pilk teie teenrile Bannisterile.« 

Bannister oli väike kahvatu siledaks raseeritud näoga, halliseguste juustega 
viiekümneaastane mees. Ta oli ikka veel oma vaikse harjunud elukorra äkilisest 
segipaiskamisest löödud. Tema täidlane nägu tõmbles närviliselt ; ning sõrmed ei püsinud 
paigal. 

»Me uurime seda õnnetut lugu, Bannister,« ütles tema peremees. 

»Jah, sir. « 

»Nagu ma aru saan,<« ütles Holmes, »jätsite te võtme ette.« 

»Jah, sir. « 


»Kas see polnud väga imelik, et te just sel päeval nii . toimisite, kui paberid toas olid?« 


»See tuli kogemata, sir. Kuid mul on seda mõnikord varemgi juhtunud.« 
»Millal te tuppa läksite?« 

»Kell oli umbes pool viis. See on härra Soamesi teejoomise aeg.« 

»Kui kaua te seal viibisite?« 

»Kui ma nägin, et teda pole, tulin kohe välja.« 

»Kas te laual olevaid pabereid vaatasite?« 

»Ei, sir, muidugi mitte.« 


| a SI 

»Kuidas see juhtus, et te võtme ukse ette jätsite?« 

»Mul oli teekandik käes. Pidin võtme järele tagasi tulema. Ja siis unustasin.« 

»Kas välisuksel on snepperlukk?« 

»Ei, Sir.« 

»Tähendab, see oli kogu aeg lahti?« 

»Jah, sir. « 

»Igaüks võis toast välja pääseda?« 

»Jah, sir. « 

»Kui härra Soames tagasi tuli ja teid kutsus, olite väga erutatud?« 

»Jah, sir. Paljude aastate jooksul, mis ma siin olen olnud, pole niisugust asja kunagi 
juhtunud. Ma peaaegu minestasin, sir.« 

»Oli kuulda jah. Kus te olite, kui teil halb hakkas?« 

»Kus ma olin, sir? Ah jaa, siin ukse juures.« 

»See on küll iseäralik, et te istusite sinna nurka toolile. Miks te teisele toolile ei 
istunud?« 

»Ma ei tea, sir, mul oli ükskõik, kuhu istuda.« 

»Ma arvan tõesti, et ega ta suurt midagi ei märganud, härra Holmes. Ta nägi näost väga 
halb välja — täiesti hirmus.« 

»Kui peremees lahkus, jäite te siia?« 

»Ainult paariks minutiks. Siis panin ukse lukku ja läksin oma tuppa.« 

»Keda te kahtlustate ?« 

»Oo, ma ei söandaks seda öelda, sir. Ei usu, et siin ülikoolis on ühtki noorhärrat, kes 
püüaks niisugusest teost kasu saada. Ei, sir, ma ei taha seda uskuda.« 

»Tänan, sellest aitab,« ütles Holmes. »Oh, veel midagi. Ega te pole maininud ühelegi 
neist kolmest noorhärrast, kelle eest te hoolitsete, et midagi on korrast ära?« 

»Ei, sir — mitte ühtki sõna.« 

»Te pole neist kedagi näinud?« 

»Ei, Sir.« 

»Väga hea. Nüüd, härra Soames, kui te lubate, teeme siseõuel väikese jalutuskäigu. « 

Tihenevas hämaruses säras meie kohal kolm kollast valguslaiku. 

»Teie kolm lindu on kõik oma pesas,« ütles Holmes üles vaadates. »Ohoo! Mis see 
tähendab? Üks neist paistab õige rahutu olevat.« 

See oli indialane, kelle tume siluett järsku aknakatteie ilmus. Ta kõndis toas kiiresti 
edasi-tagasi. 

»Tahaksin neid kõiki näha,« ütles Holmes. »Kas see on võimalik ?« 

»Sellega ei teki mitte mingeid raskusi,« vastas Soames. »Meie ruumid on kolledžis 
kõige vanemad ning pole midagi ebatavalist, et külastajad neid vaatamas käivad. Tulge, 
ma ise juhatan teid.« 

»Ilma nimedeta, palun!« ütles Holmes, kui me Gilchristi uksele koputasime. Avas 
pikakasvuline sale, linalakk noormees, kes meie tuleku eesmärgist kuuldes meid lahkelt 
vastu võttis. Sees leidus tõepoolest mõningaid huvitavaid keskaegse sisearhitektuuri 
näiteid. Holmes oli ühest nii võlutud, et tahtis selle tingimata oma märkmikku üles 
joonistada, murdis pliiatsi otsa, pidi peremehelt uue laenama ning küsis lõpuks nuga, et 
oma pliiatsit teritada. Indialase toas juhtus temaga seesama imelik lugu. Indialane osutus 
vaikseks, väikest kasvu, kongninaga noormeheks, kes silmitses meid kahtlustavalt ning 
oli ilmselt rõõmus, kui Holmesi arhitektuuriuuringud lõpule jõudsid. Ma ei märganud, et 
kummalgi juhul oleks Holmes midagi leidnud. Ainult kolmanda elaniku puhul osutus 
meie külaskäik päris asjatuks. Ust meie koputuse peale lahti ei tehtud ning selle tagant ei 
kostnud meieni muud kui valing sõimusõnu. »Mul ükskõik, kes te olete. Võite põrgusse 
sõita!« möirgas vihane hääl. »Homme on eksam ja ma ei lase end kellelgi segada.« 

»Jõhker sell, « ütles meie teejuht vihast punastades, kui me mööda treppi alla laskusime. 
»Muidugi ta ei teadnud, et see olin mina, kes koputas, kuid tema käitumine oli ikkagi 
väga ebaviisakas ning asjaolusid arvestades tegelikult kahtlane.« Holmesi vastus oli 
ootamatu. 

»Kas te võite mulle öelda tema täpse pikkuse?« küsis ta. 

»Tõepoolest, härra Holmes, ei söandaks öelda. Ta on pikem kui indialane, kuid mitte 
nii pikk kui Gilchrist. Arvan, et umbes viis jalga kuus tolli peaks ta olema.« 

»See on väga tähtis, « ütles Holmes. »Ja nüüd, härra Soames, soovin teile head ööd.« 

Meie teejuht hüüatas hämmastunult ja pettunult. »Helde taevas, härra Holmes, ega te 
ometi taha mind 

nii äkitselt maha jätta? Näib, et te ei mõista olukorda. Homme on eksam. Ma pean veel 
täna õhtul midagi otsustavat ette võtma. Ma ei saa lubada, et eksam toimuks, kui 
kontrolltööd on kurjasti kasutatud. Tõele tuleb näkku vaadata.« 

»Peate jätma asja nii, nagu see on. Astun hommikul vara teie juurest läbi ja ajame sel 
teemal natuke juttu. Võimalik, et selleks ajaks on mul selgunud, kuidas edasi tegutseda. 
Vahepeal ärge midagi ette võtke — mitte midagi.« 

»Hea küll, härra Holmes.« 

»Võite täiesti mureta olla. Me leiame kindlasti teie raskustest väljapääsu. Võtan musta 
savi kaasa ja pliiatsilõiked samuti. Head aega.« 

Kui olime jälle väljas pimedal siseõuel, vaatasime uuesti üles akende poole. Indialane 
kõndis ikka veel edasi-tagasi. Teisi polnud näha. 

»Noh, Watson, mida teie sellest arvate?« küsis Holmes, kui me peatänavale välja 
jõudsime. »Kena väike seltskonnamäng — just nagu kolme kaardi trikk, eks ole? On 
kolm meest. Üks neist peab see olema. Valige, keda soovite. Keda teie pakute?« 

»Ropu suuga noormehe sealt ülevalt. Tema iseloomustus on kõige kehvem. Aga 
indialane on ka kaval sell. Miks ta peaks oma toas kogu aeg edasi-tagasi käima?« 

»See ei tähenda midagi. Enamik inimesi teeb nii, kui püüab midagi pähe õppida.« 


»Ta vaatas meid nii veidralt." 

»Teie vaataksite ka, kui kari võõraid teile kaela sajaks, kui te parajasti järgmise päeva 
eksamiks valmistute ja iga hetk' on kallis. Ei, see ei tähenda minu meelest midagi. 
Pliiatsid ja noad ka — kõik rahuldas mind. Aga too mees paneb mind tõesti pead 
murdma. « 

»Kes?« 

»See teener Bannister. Mis mängu tema mängib?« 

»Mulle jättis ta täiesti ausa mehe mulje.« 

»Mulle samuti. See minus hämmeldust tekitabki. Miks peaks täiesti aus mees — Nii, 
siin on üks suur kirjatarvete pood. Siit me oma otsinguid alustamegi.« 

Linnas oli ainult neli korralikku kirjatarvete poodi, ning neis kõigis tõi Holmes välja 
oma pliiatsipuru ja pakkus sellele vastava pliiatsi eest kõrget hinda. Kõik kaupmehed olid 
nõus, et neid saaks tellida, kuid see pol- 

nud tavalise mõõduga pliiats ning neid oli harva müügil. Mu sõpra ei paistnud 
nurjumine kurvastavat, vaid ta kehitas heasüdamlikult ja leplikult õlgu. 

»Pole midagi parata, kulla Watson. Parim ja ainus otsustav jälg on tühja jooksnud. Kuid 
mul pole tegelikult mingit kahtlust, et suudame ka ilma selleta sobiva süüdistuse 
koostada. Pagana pihta! kulla sõber, kell on peaaegu üheksa ja perenaine vatras midagi 
rohelistest hernestest kella poole kaheksaks. Võttes arvesse teie igavest 
tubakasuitsetamist, Watson, ning teie ebaregulaarseid söögiaegu, öeldakse teile vist 
korter üles ja mina pean teie ebasoosingusse langemist jagama — aga mitte enne, kui 
oleme lahendanud närvilise lektori, hooletu teenri ja kolme ettevõtliku tudengi 
probleemi.« 


Sel päeval Holmes enam tollele loole ei viidanud, kuigi pärast meie hilist õhtusööki 
istus ta kaua aega I mõtiskledes. Kell kaheksa hommikul, just sel ajal, kui olin 
hommikutualeti lõpetanud, tuli ta mu tuppa. 

»Noh, Watson, ütles ta, »aeg on minna Püha Luuka «.kolledžisse. Kas te ilma 
hommikueineta hakkama saate?« 

»Muidugi.« 

»Soames kibeleb hirmsas kärsituses, kuni saame talle midagi kindlat öelda.« 

»Kas teil on siis talle midagi kindlat öelda?« 

»Arvan, et on.« 

»Olete jõudnud lahenduseni?« 

»Jah, kulla Watson, olen saladuse lahendanud. « 

»Aga missuguseid uusi tõendeid te võisite saada?« 

»Ahaa! Ega ma end asjata nii ebainimlikul ajal nagu kell kuus voodist välja ei ajanud. 
Olen kaks tundi tublit tööd teinud ja vähemalt viis miili maha käinud, aga selle eest on 
mul ka midagi ette näidata. Vaadake!« 

Holmes sirutas käe välja. Tema peopesal lebas kolm.väikest püramiidjat musta nätske 
savi tükki. 

»Kuulge, Holmes, eile oli teil neid ainult kaks.« 

»Ja täna hommikul sain ühe juurde. Võime kindlalt oletada, et kohast, kust on võetud 
nr. 3, pärinevad ka nr. 1 ja 2. Mis, Watson? Noh, tulge kaasa, vabastame sõber Soamesi 
piinast.« 

Kui me õnnetut lektorit tema elukohas nägime, oli ta kahtlemata haletsusväärses 
olukorras. Mõne tunni pärast pidi algama eksam, aga tema oli ikka veel kahevahel, kas 
teha asi avalikuks või lasta süüdlasel ihaldusväärse stipendiumi pärast võistelda. Ta ei 
püsinud kuidagi paigal, tema erutus oli nii suur, ning ta jooksis Holmesile, käed õieli, 
vastu. 

»Jumal tänatud, et te tulite! Kartsin juba, et te asjale lootusetult käega lööte. Mida ma 
pean tegema? Kas eksam võib alata ?« 

»Jah, las aga algab.« 

»Kuid see lurjus ?« 

»Ta ei võta konkursist osa.« 

»Te teate, kes see on?« 

»Vist küll. Kui see lugu ei tohi avalikuks tulla, peame võtma endale volitused ja 
moodustama väikese era-tribunali. Asuge sinna, Soames, kui ma tohin paluda! Watson, 
teie tulge siia! Mina istun keskmisele toolile. Nüüd mõjume küllalt hirmuäratavalt, et iga 
süüdlast kohkuma panna. Olge nii lahke ja helistage!« 

Ilmus Bannister ning põrkas meie kohtumeeste väljanägemise peale üllatunult ja 
ehmunult tagasi. 

»Olge kena ja pange uks kinni,« ütles Holmes. »Nüüd, Bannister, palun rääkige meile 
eilse juhtumi kohta tõtt.« 

Mees läks juuksejuurteni näost kaameks. 

»Rääkisin teile juba kõik ära, "sir.« 

»Teil ei ole midagi lisada?« 

»Mitte midagi, Sir.« 

»Noh, siis pean ma teile ette ütlema. Kui te eile sellele toolile istusite, kas tegite seda 
selleks, et varjata mingit asja, millest oleks näha olnud, kes toas on käinud?« 

Bannisteri nägu oli lausa jube. »Ei, sir, muidugi mitte.« 

»See on ainult oletus, « ütles Holmes mahedalt, tunnistan ausalt, et ma ei saa seda 
tõestada. Kuid see näib küllalt tõenäoline, sest niipea kui härra Soames selja pööras, 
lasksite välja mehe, kes end magamistoas varjas.« 

Bannister noolis kuivi huuli. 

»Mingit meest seal ei olnud, sir.« 

»Kahju küll, Bannister. Seni võisite te tõtt rääkida, aga nüüd ma tean, et te valetasite.« 

Mehe nägu võttis pahuralt trotsliku ilme. 

192 

»Mingit meest ei olnud, sir. « »Kuulge, Bannister!« »Ei, sir, seal polnud kedagi.« »Sel 
juhul pole meil enam millestki rääkida. Kas te jääksite siia tuppa, palun? Seiske 
magamistoa ukse juures. Nüüd, Soames, palun ma teilt üht teenet. Olge hea, mmge üles 
noore Gilchristi tuppa ja paluge tal alla teie juurde tulla.« 

Mõne hetke pärast tuli lektor tagasi, üliõpilane kaasas. See oli meeldiv noormees, pikk, 
nõtke ja liikuv, tal oli vetruv samm ja kena avameelne nägu. Tema rahutud sinised silmad 
vaatasid meid kordamööda ning jäid lõpuks nüris jahmatuses pidama Bannisterile 
kaugemas nurgas. 

»Pange kõigepealt uks kinni,« ütles Holmes. »Noh, härra Gilchrist, me oleme täiesti 
omavahel ning keegi ei tarvitse eales teada saada ühtki sõna sellest, mis me räägime. 


Võime üksteisega täiesti avameelsed olla. Me tahame teada, kuidas teie, härra Giichrist, 
aumees, võisite toime panna sellise teo, nagu te eile tegite?« 

Õnnetu noormees põrkas tagasi ja heitis Bannisterile pilgu täis õudust ja etteheidet. 

»Ei, ei, härra Gilchrist, sir, ma ei öelnud ühtki sõna — mitte ühtki sõna!« hüüdis teener. 

»Ei, aga nüüd ütlesite küll,« ütles Holmes. »Noh, armuline härra, peate tunnistama, et 
pärast Bannisteri sõnu on teie olukord lootusetu ning teie ainus võimalus on avameelne 
ülestunnistus.« 

Viivuks püüdis Gilchrist kätega ahastavalt tõmblevat nägu varjata. Järgmisel hetkel 
viskus ta laua juurde põlvili ning, peitnud näo kätesse, puhkes ägedalt nutma. 

»Nonoh,« ütles Holmes lahkelt, »eksimine on inimlik, ning mitte keegi ei saa teid 
vähemalt selles süüdistada, et olete paadunud kurjategija. Võib-olla on teil kergem, kui 
mina räägin härra Soamesile, mis juhtus, ja te võite mind parandada, kui ma midagi 
valesti ütlen. Kas teeme nii? Oh, ärge nähke vastamisega vaeva. Kuulake, ja te näete, et 
ma ei tee teile ülekohut. 

Hetkest, mil teie, härra Soames, mulle ütlesite, et mitte keegi, isegi Bannister, ei 
teadnud, et paberid on teie toas, hakkas juhtum mul peas kindlat kuju võtma. Trükkijat ei 
tarvitsenud mõistagi arvestada. Tema võis pabereid ka oma kontoris uurida. Indialasest ei 
arvanud 

ma samuti midagi, Kui korrektuurpoognad olid rullis, ei võinud ta kuidagi teada, mis 
need on. Teisest küljest tundus mõeldamatu kokkusattumusena, et keegi tuleks tuppa ja 
juhuslikult just samal päeval on paberid laual. Kust ta võis teada? 

Kõigepealt uurisin teie toa akent. Te lõbustasite mind oletusega, nagu arvestaksin ma 
võimalust, et keegi võis päise päeva ajal kõikide teiste akende all sealt sisse ronida. 
Niisugune mõtegi oli absurdne. 

Ma hoopis mõõtsin, kui pikk peaks olema mees, kes võiks möödudes pabereid 
keskmisel laual näha. Mina olen kuus jalga pikk ning pidin selleks kikivarvule tõusma. 
Ükski lühem mees poleks midagi näinud. Nagu näete, oli mul juba põhjust arvata, et kui 
üks teie kolmest üliõpilasest on ebatavaliselt pikk, tasub tal silma peal hoida. 

Toas rääkisin teile külgmisest lauast. Keskmisest lauast ei arvanud ma enne midagi, kui 
te Gilchristi kirjeldades mainisite, et ta on kaugushüppaja. Siis selgus mulle kogu lugu 
ühe hetkega ning ma vajasin vaid lisatõendeid, mida ma ka kiiresti sain. 

Kõik juhtus nii. Noormees oli veetnud õhtupooliku spordiväljakul hüppeid harjutades. 
Tagasi tulles olid tal käes hüppekingad, mis teatavasti on varustatud teravate naeltega. 
Teie aknast möödudes nägi ta oma pika kasvu tõttu korrektuuri teie laual ning taipas, mis 
see on. Selles poleks veel midagi halba olnud, kui ta teie uksest möödudes poleks 
märganud võtit, mis teie teenri hooletuse tõttu ukse ette oli jäänud. Äkilise impulsi ajel 
tekkis tal soov sisse tulla ja vaadata, kas see on tõepoolest korrektuur. Ohtlikku polnud 
selles midagi, sest ta võis alati teeselda, et oli lihtsalt midagi küsima tulnud. 

Nojah, alles siis, kui ta nägi, et tegemist on tõesti korrektuuriga, andis ta kiusatusele 
järele. Ta pani kingad lauale. Mis te sinna aknaalusele toolile panite?« 

»Kindad, « vastas noormees. 

Holmes vaatas võidukalt Bannisterile otsa. »Ta pani kindad toolile ning võttis 
lehthaaval korrektuurid, et neid ära kirjutada. Ta arvas, et lektor tuleb tagasi peauksest, 
nii et ta teda näeb. Nagu teame, tuli aga lektor kõrvaluksest. Äkki kuulis Gilchrist, et 


keegi on otse ukse taga. Tal polnud kuhugi põgeneda. Ta unustas kindad, kuid kahmas 
kingad ja sööstis magamistuppa. Pange 

tähele, et kriimustus laual on ühest otsast kerge, kuid läheb teises otsas sügavamaks. 
Juba sellest üksinda oli küllalt, et näha, mis suunas kinga tõmmati ja kuhu süüdlane 
varjule puges. Lauale oli jäänud naela küljest pudenenud mulda ning veel üks tükike 
kukkus maha magamistoas. Võin lisada, et täna hommikul jalutasin ma spordiväljakule, 
nägin, et hüppekastis kasutatakse sitket musta savi, ning tõin sellest kaasa näite koos 
peenikese saepuruga, mida sellele peale raputatakse, et sportlane ei libiseks. Kas ma 
rääkisin tõtt, härra Gilchrist?« 

Üliõpilane oli end sirgu ajanud. »Jah, sir, see on tõsi,« ütles ta. 

»Taevas hoidku, kas teil muud midagi öelda ei olegi?« hüüdis Soames. 

»Jah, sir, on küll, aga vapustava paljastamise šokk on mind segadusse ajanud. Mul on 
siin kiri, härra Soames, mille ma kirjutasin teile täna varahommikul pärast rahutut ööd. 
See oli veel enne, kui ma teada sain, et mu süütegu on avalikuks tulnud. Siin see on, sir. 
Näete, ma kirjutan: »Olen otsustanud eksamist mitte 

osa võtta. Mulle pakuti kohta Rodeesia politseis, ning Ima asun kohe teele Lõuna- 
Aafrikasse.«« 

»Olen tõepoolest rahul, kuuldes, et te ei kavatse oma valskuse abil saadud eelisest kasu 
lõigata,« ütles Soames. »Kuid miks te oma otsust muutsite?« 

Gilchrist osutas Bannisterile. 

»Seal on mees, kes mu õigele teele juhatas, « ütles ta. 

»Noh, Bannister,« ütles Holmes, »teil peaks selge olema, et ainult teie võisite noormehe 
välja lasta, sest teie jäite tuppa, ning te pidite ukse lukku keerama, kui te välja läksite. 
Mis puutub läbi akna põgenemisse, siis see on uskumatu. Kas te võiksite selle mõistatuse 
viimast osa seletada ning oma teo põhjustest rääkida?« 

»Lugu oli tegelikult üsna lihtne, aga kogu oma tarkuse juures oli teil võimatu selle 
peale tulla. Ma olin kunagi ülemteenriks vana sir Jabez Gilchristi, selle noorhärra isa 
juures. Kui ta laostus, tulin kolledžisse teenriks, kuid ima ei unustanud oma vana 
peremeest veel sellepärast ära, et tal elus halvasti oli läinud. Vanade aegade nimel hoidsin 
tema pojal silma peal, nii nagu oskasin. Noh, sir, kui ma eile pärast härra Soamesiga 
rääkimist tuppa tulin, oli esimene asi, mis ma nägin, härra Gilchristi parknahast 

kindad seal toolil. Ma tundsin neid kindaid hästi ja taipasin, mida see tähendab. Kui 
härra Soames neid oleks näinud, oleks mäng läbi olnud. Ma vajusin toolile ja mingi vägi 
poleks mind sealt üles saanud enne, kui härra Soames oli teie järele läinud. Siis tuli mu 
vaene noor peremees, keda ma olin põlvel kiigutanud, peidupaigast välja ning tunnistas 
mulle kõik üles. Oli ju loomulik, sir, et ma tema naha päästsin ning et ma püüdsin temaga 
rääkida, nagu tema kadunud isa seda oleks teinud, ning talle selgeks teha, et ta peab 
eksamist loo buma. Kas ma olen teie silmis süüdi, sir?« 

»Tõesti mitte,« ütles Holmes püsti hüpates südamlikult. »Noh, Soames, oleme teie 
väikese probleemi vist ära klaarinud, ning kodus ootab meid hommikueine. Tulge, 
Watson! Mis teisse puutub, noormees, siis loodan, et Rodeesias ootab teid helge tulevik. 
Korraks langesite te madalale. Tulevikus vaatame, kui kõrgele te suudate tõusta.« 


X. KULDSETE NÄPITSPRILLIDE MÕISTATUS 


Kui ma vaatan kolme kopsakat käsikirjavirna, mis meie 1894. aasta juhtumeid 
sisaldavad, siis tunnistan lausalt, et mul on väga raske valida sellest külluslikust 
materjalist juhtumeid, mis poleks mitte lihtsalt huvitavad, vaid samal ajal näitaksid kõige 
ilmekamalt neid erilisi võimeid, mille poolest mu sõber kuulus on. Märkmetelehti 
keerates näen eemaletõukavat lugu punase verekaaniga ning pankur Crosby kohutavat 
surma. Siit leian ka Addletoni tragöödia ning iidse inglise käsikäru kummalise 
sisukirjelduse. Sellesse perioodi jääb ka kuulus Smith-Mortimeri pärilusküsimus ning 
samuti Boulevard'i salamõrvari Huret' jälitamine ja tabamine — saavutus, mis Holmesile 
Prantsuse presidendi isikliku tänukirja ning Auleegioni ordeni tõi. Igaühest saaks omaette 
jutustuse, kuid ma olen üldiselt arvamusel, et isegi kõigil neil kokku pole nii palju 
huvipakkuvaid jooni kui Yoxley Old Place'i episoodil, mis ei hõlma mitte ainult noore 
Willoughby Smithi kahetsusväärset surma, vaid ka sellele järgnevaid sündmusi, mis 
kuriteo põhjustele nii iseäralikku valgust heitsid. 

Oli kõle, tormine õhtu umbes novembri lõpus. Holmes ja mina istusime kogu õhtu 
vaikides, tema võimsa luubiga uurimas vana pärgamendi originaalteksti jäänuseid, mina 
süvenenud ühte hiljutisse kirurgiaalasesse uurimusse. Väljas ulus tuul piki Baker 
Streeti, kuna vihm peksis raevukalt vastu aknaid. Oli kummaline siin, suurlinna südames, 
kus meie ümber oli kümne miili ulatuses kõikjal vaid inimkäte poolt loodu, tunda looduse 
raudset haaret ning mõista, et võimsate loodusjõudude jaoks on kogu London ainult 
mutimullahunnik keset põldu. Kõndisin akna juurde ja vaatasin välja tühjale tänavale. 

Väheste lampide kuma helkis porise sõidutee pinnal ja märjal kõnniteel. Üksik 
voorimehetroska pladistas Oxford Streeti suunas. 

»Watson, küll on hea, et me täna välja ei pea minema,« ütles Holmes luupi ära pannes 
ning pärgamenti kokku rullides. »Ühe korra jaoks olen ma juba küllalt teinud. See töö 
väsitab silmi. Niipalju kui ma aru saan, pole seal midagi muud kui mingi kloostri 
aruanded viieteistkümnenda sajandi teisest poolest. Tohoh! Mis see siis on?« 

Tuulevilina sekka kostis hobusekapjade plaginat ja pikk krigin, nagu hõõruks ratas 
vastu "kõnnitee äärekivi. Voorimees, keda ma näinud olin, peatus meie ukse ees. 

»Mida tal küll vaja võiks olla?« hüüatasin ma, kui keegi mees troskast välja astus. 

»Vaja? Tal on meid vaja. Ja meil, vaene Watson, on vaja palituid ja salle ja kalosse ja 
muud kraami, mida inimene ilmastikuga võitlemiseks välja on mõelnud. Aga oodake 
natuke! Voorimees sõidab minema! Veel on lootust! Kui sõitja oleks tahtnud, et me kaasa 
tuleme, oleks ta troska ootama jätnud. Lipake alla, kulla sõber, ja tehke uks lahti, sest 
kõik ristiinimesed on ammu voodis. * 

Kui esikulambi valgus meie kesköisele külastajale langes, tundsin ta viibimatult ära. 
See oli noor Stanley Hopkins, paljutõotav detektiiv, kelle edusammude suhtes Holmes oli 
mitut puhku väga tõsist huvi ilmutanud. 

»Kas ta on kodus ?« küsis Hopkins innukalt. 

»Tulge üles, kulla noormees,« lausus Holmesi hääl ülalt. »Loodan, et te ei kavatse meid 
niisugusel ööl ometi välja meelitada.« 

Detektiiv ronis trepist üles ning meie lambi valgus peegeldus tema läikivalt 
vihmamantlilt. Aitasin tal selle seljast ära võtta, kuna Holmes kohendas hõõguvad halud 
kaminas lõõmama. 


»Kulla Hopkins, tulge nüüd lähemale ja soojendage varbaid,« ütles ta. »Siin on teile 
sigar, ja doktoril on üks kuuma vee ja sidruniga retsept, mis on sellisel ööl tõhus ravim. 
See peab midagi tähtsat olema, mis teid niisuguse tormiga välja ajas.« 

»On tõesti, härra Holmes. Võin teile öelda, et mul oli õhtupoolik kuhjaga tööd täis. Kas 
te viimastes lehtedes Yoxley juhtumist lugesite ?« 

»Ma pole täna midagi uuemat lugenud kui viieteistkümnenda sajandi käsikirja.« 

»Noh, see oli küll ainult lühike teade ja puha vale pealegi, nii et ega te eriti millestki 
ilma pole jäänud. Ma pole ka aega kaotanud. Koht asub Kentis, seitsme miili kaugusel 
Chathamist ja kolm miili raudteejaamast. Mind kutsuti sinna kell veerand neli, jõudsin 
Yoxley Old Place'i kell viis, uurisin juhtumit, tulin viimase rongiga Charing Crossi tagasi 
ja otse voorimehega teie juurde.« 

»Mis tähendab seda, et teil ei ole asjas täielikku sel-1 gust, nagu ma oletan ?« 

»See tähendab, et ma ei saa sellest tuhkagi aru. Niipalju kui ma taipan, on see kõige 
segasem lugu, millega mul tegemist on olnud, ja ometi tundus see algul nii lihtne, et 
võimatu oli midagi valesti teha. Motiivi ei ole, härra Holmes. See mind häiribki — ma ei 
saa kuidagi motiivi kätte. Mees on surnud — selles pole mingit kahtlust —, kuid niipalju 
kui mina aru saan, pole ühtki põhjust maa peal, miks keegi pidanuks talle halba 
soovima.« 

Holmes pani sigari põlema ja nõjatus tooli seljatoele. 

»Laske kuulda, <« ütles ta. 

»Faktid on üsna selged,« ütles Stanley Hopkins. »Ma tahan nüüd ainult teada, mida see 
kõik tähendab. Lugu ise, niipalju kui ma välja selgitasin, on järgmine. Mõni aasta tagasi 
asus maamajja Yoxley Old Place'i elama eakas mees, kes ütles end olevat professor 
Corami. Ta oli invaliid, kes pool päeva veetis voodis ning-teise poole komberdas kepiga 
majas ringi või laskis end aednikul ratastoolis õues sõidutada. Vähestele naabritele, kes 
tal külas käisid, meeldis ta päris hästi, ning sealkandis on tal haritud mehe kuulsus. Tema 
teenijaskonna moodustasid keskealine majapidajanna proua Marker ja toatüdruk Susan 
Tarlton. Mõlemad on seal olnud mehe saabumisest peale ja tunduvad laitmatu 
iseloomuga naiste-rahvastena. Professor kirjutab mingit tarka raamatut ja umbes aasta 
tagasi pidas ta vajalikuks palgata sekretäri. Esimesed kaks, kes proovima tulid, ei 
osutunud sobivaks, kuid kolmas, härra Willoughby Smith, väga noor otse ülikoolist 
tulnud mees, näis olevat just see, keda professor vajas. Tema tööks oli kogu hommiku- 
poole jooksul professori diktaadi järgi kirjutada, ning 

õhtud veetis ta tavaliselt viiteid ja tsitaate välja otsides, mis olid seotud järgmise päeva 
tööga. Willoughby Smithi kohta pole kellelgi midagi paha öelda, ei siis, kui la oli laps 
Uppinghamis, ega ka siis, kui ta oli noor mees Cambridge'is. Olen näinud tema 
soovituskirju, ning ta on algusest peale olnud viisakas, vaikne, töökas noormees, kellel 
pole ühtki nõrka kohta. Ja siiski sai see poiss täna hommikul professori kabinetis surma 
asjaoludel, mis näitavad, et tegemist on mõrvaga.« 

Tuul ulus ja vingus akna taga. Holmes ja mina nihkusime tulele lähemale, samal ajal 
kui noor inspektor aegamööda ja järk-järgult kogu oma iseäraliku jutustuse lahti keris. 

»Kui te ka kogu Inglismaa läbi otsiksite,« ütles ta, »ma ei usu, et leiaksite mõne 
majapidamise, mis oleks suletum ja välismõjudest puutumatum kui see. Nädalate kaupa 
ei läinud keegi aiaväravast välja. Professor oli töösse mattunud ja eksisteeris ainult selle 


jaoks. Sekretär Smith ei tundnud ümbruses kedagi ja elas üsna samamoodi kui tema 
peremees. Kahel naisel polnud põhjust majast välja minna. Aednik Mortimer, kes ratas- 
tooli lükkab, on sõjaveteran — laitmatu kuulsusega. Krimmi sõjast osavõtnu. Tema ei ela 
härrastemajas, vaid kolmetoalises majakeses aia teises otsas. Need on siis ainsad 
inimesed, keda Yoxley Oid Place'ist leida võib. Samal ajal on aiavärav saja jardi kaugusel 
Londoni — Chathami peateest. Väraval on ainult link ja miski ei takista "kellelgi sisse 
astumast. 

Nüüd räägin teile Susan Tarltoni, ainsa inimese tunnistusest, kes asja kohta midagi 
kindlat öelda võib. See oli hommikupoolikul kella üheteistkümne ja kaheteistkümne 
vahel. Ta oli parajasti ülemises fassaadipoolses magamistoas ametis kardinate 
ülespanekuga. Professor Coram oli alles voodis, sest ta tõuseb harva enne keskpäeva, kui 
ilm on halb. Majapidajanna tegeles millegagi maja teises otsas. Willoughby Smith oli 
enne olnud oma magamistoas, mida ta kasutab ka elutoana, kuid sel hetkel kuulis 
toatüdruk teda mööda koridori otse tema toa all asuvasse kabinetti minemas. Tüdruk ei 
näinud teda, kuid ütleb, et tundis noormehe kiire kindla kõnnaku kõhklematult ära. Ta ei 
kuulnud, et kabineti uks oleks kinni pandud, kuid veidi hiljem kostis toast kohutav 
karjatus. See oli metsik, kähe karje, nii kummaline 

ja ebaloomulik, et võis pärineda nii mehelt kui ka naiselt. Samal ajal kuuldus raske 
mütsatus, millest vana maja vappus, ning kõik jäi vail kseks. Toatüdruk seisis hetke 
kangestunult ning jooksis siis julgust kogudes alla. Kabineti uks oli kinni ning ta lükkas 
selle lahti. Noor härra Willoughby Smith lamas põõrandal. Algul ei näinud tüdruk mingit 
vigastust, aga kui - ta noormeest tõsta püüdis, nägi ta kuklast verd voolavvat. See oli 
väike, kuid väga sügav haav, mis oli läbinuid unearteri. Instrument, millega vigastus oli 
tekitatud, lebas noormehe kõrval vaibal. See oli üks neid väikesi vahalõikamise nuge, 
mida vanamoodsatelt kirjutuslaudadelt leida võib, elevandiluust pea ja sirge teraga. Nuga 
oli pärit professori kirjutuslaualt. 

Esialgu mõtles toatüdruk, et Smith on juba surnud, ent kui ta noormehele karahvinilt 
vett laubale valas, lõi too hetkeks silmad lahti. »Profe'Ssor,« pomises ta, »see oli too 
naine.« Tüdruk on valmiss vanduma, et need olid tema sõnad. Mees püüdis meel 
leheitlikult veel midagi öelda ja tõstis parema käe üles siis langes ta surnult maha. 

Vahepeal oli ka majapidajanna kohale jõudnud, kuid siiski liiga hilja, et noormehe 
surmaeelseid sõnu kuulda. Susanit laiba juurde jättes ruttas ta professori tuppa. Professor 
istus hirmsasti ärritatuna voodis, sest kuuldu oli teda veennud, et on juhtunud midagi 
kohutavat. Proua Marker on valmis vande all tunnistama, et professor oli alles ööriietes, 
ja tegelikelt ei saanudki ta riietuda ilma Mortimeri abita, kellel oli käsk tulla kella 
kaheteistkümneks. Professor väiadab, et ta kuulis kauget karjatust, aga rohkem ta midagi 
ei tea. Noormehe viimaseid sõnu »Professor — see oli too naine ei oska ta seletada, kuid 
arvab, et need olud meeltesegaduses öeldud. Tema meelest polnud Willoughby Smithil 
ühtki vaenlast maailmas ega oska ta kuriteole ka mingit põhjust leida. Kõigepealt saatis ta 
aednik Mortimeri kohaliku politsei järele. Pisut hiljem kutsus ülemkonstaabel minu 
kohale. Enne minu sinna jõudmist ei puudutatud midagi ning anti karm käsk, et mitte 
keegi majja viivatel radadel ei kõnniks. See oli suurepärane juhus teie teooriaid praktikas 
rakendada, härra Holmes. Tõepoolest, mitte midagi ei puudunud.« 

»Peale Sherlock Holmesi, « ütles mu kaaslane mõnevõrra 

kibestunult naeratades. »Noh, rääkige. Mida te seal tegite ?2« 

»Kõigepealt, härra Holmes, palun vaadake visandit, mis teile professori kabineti ja 
juhtumi mitme aspekti kohta üldise ettekujutuse annab. See aitab teil minu tegevust 
jälgida.« 

Hopkins lõi lahti viimistlemata skeemi, mille ma siinfl ära toon, ja laotas selle Holmesi 
põlvedele. 

Tõusin püsti ning Holmesi selja taga seistes silmitsesin seda üle tema õla. 

»See on muidugi väga visandlik ning peal on ainul?M need kohad, mis mulle tähtsad 
näisid. Ülejäänut näete hiljem ise. Noh, oletades kõigepealt, et mõrvar tuli majja väljast, 
kuidas ta sisse sai? Kahtlemata mööda aiateed ja tagauksest, kust saab otse kabinetti. 
Kõik teised teed oleksid olnud äärmiselt keerulised. Sama teed! pidi ta ka põgenema, sest 
üht kahest ülejäänud väljapääsust blokeeris Susan trepist alla joostes ja teine viib otse 
professori magamistuppa. Seepärast suunasin oma tähelepanu kohe aiateele, mis oli 
hiljutisest vihmast niiske ning millel jalajäljed pidid kindlasti näha olema. 

Taipasin, et mul on tegemist ettevaatliku ja osava kurjategijaga. Jälgi rajal ei leidunud. 
Kuid polnud mingit kahtlust, et rada ääristaval mururibal oli keegi käinud ning et ta oli 
seal käinud, et mitte jälgi teha. Midagi selge lohu taolist ma küll ei leidnud, kuid rohi oli 
maha tallatud ning keegi oli sealt kahtlemata läbi läinud. See võis olla ainult mõrvar, sest 
ei aednik ega keegi teine 

polnud sel hommikul aias käinud ning vihma oli sadama hakanud alles öösel. « 

»Üks hetk, « ütles Holmes. 

»Kuhu see rada viib?« 

»Maanteele.« 

»Kui pikk see on?« 

»Umbes sada jardi või nii.« 

»Selles kohas, kus rada värava juurde jõuab, leidsite te kindlasti jälgi ?« 

»Kahjuks on rada seal kividega sillutatud.« 

»Noh, siis maanteel?« 

»Ei, seal oli kõik mülkaks tallatud.« 

»Ah, kui kahju! Need jäljed rohul, kuhupoole need läksid ?« 

»Võimatu öelda. Ühtki kontuuri polnud võimalik kindlaks teha.« 

»Suur Või väike jalg?« 

»Võimatu öelda.« 

Holmes hüüatas kannatamatult. 


»Sellest saadik on vihma valanud ja torm möllanud,< ütles ta. »Nüüd on seda veel 
raskem lugeda kui toda pärgamenti. Noh olgu, pole midagi parata. Mida ie pärast seda 
tegite, Hopkins, kui olite kindlaks teinud, et te pole midagi kindlaks teinud ?« 

»Enda meelest tegin küllaltki palju kindlaks, härra Holmes. Teadsin, et keegi on 
ettevaatlikult majja sisenenud. Järgmiseks uurisin koridori. See on kaetud 
kookosniinemattidega ja mingeid jälgi polnud sinna jäänud. Koridor viis mind kabinetti. 
See on napilt sisustatud tuba. Peamine mööbliese on suur kirjutuslaud koos selle külge 
kinnitatud kirjutuspuldiga. Pult koosneb kahest reast sahtlitest, mille vahel on väike kapp. 
Sahtlid olid lahti, kapp lukus. Näib, et sahtlid olid alati lukustamata ja neis ei hoitud 
midagi väärtuslikku. Kapis olid mõned tähtsad dokumendid, kuid polnud märkigi sellest, 
et keegi oleks neid puutunud, ning professor kinnitab mulle, et midagi kadunud ei ole. 
Kindel on see, et röövitud pole midagi. 

Nüüd jõuan noormehe laiba juurde. See leiti kirjutuslaua lähedalt, sellest vasakul, nagu 
siin skeemil märgitud. Hoop oli antud kuklasse paremale küljele seljatagant, niisiis on 
peaaegu võimatu, et ta selle ise tekitas. 

»Kui ta just noa otsa ei kukkunud, « sõnas Holmes. 

»Täpselt. See mõte tuli mul pähe küll. Kuid me leidsime noa laibast mõne jala 
kauguselt, nii et see tundub võimatu. Siis veel muidugi mehe enda surmaeelsed sõnad. 
Ning lõpuks väga tähtis tõend, mis leiti surnud mehe paremas käes.« 

Stanley Hopkins võttis taskust väikese paberisse mähitud paki. Ta tegi selle lahti ja tõi 
nähtavale kuldsed näpitsprillid, mille ühest otsast rippus rebenenud musta siidnööri ots. 
»Willoughby Smithi enda nägemine oli suurepärane,« lisas ta. »Pole mingit kahtlust, et 
need haarati mõrvaril eest või tema käest.« 

Sherlock Holmes võttis prillid kätte ning uuris neid ülima huvi ja tähelepanuga. Ta pani 
need endale ninale, proovis nendega lugeda, läks akna juurde ja vaatas läbi prillide 
tänavale, vaatles neid üksikasjalikult lambival-gel ning lõpuks istus muheldes laua taha 
ning kirjutas mõne rea paberilehele, mille ta siis üle laua Stanley Hopkinsile ulatas. 

»See on kõik, mis ma teie heaks teha saan,« ütles ta. »Võib-olla on sellest kasu. « 

Hämmastunud detektiiv luges sedeli valjusti ette. See kõlas järgmiselt: 

»Otsitakse hästikasvatatud, daamilikult riietatud naist. Tal on üsna lai nina ja lähestikku 
asetsevad silmad. Tal on kortsuline laup, ta on lühinägelik, ning arvatavasti on tal 
kumaras õlad. On põhjust arvata, et viimaste kuude jooksul on ta vähemalt kaks korda 
optiku juures käinud. Kuna tema prillid on päris kanged ning optikuid pole just väga 
palju, ei peaks naise jälile jõudmine raskusi tekitama.« 

Holmes naeratas, nähes Hopkinsi hämmastust, mis tõenäoliselt minu näol peegeldus. 

»Minu järeldused on ometi lihtsus ise,« ütles ta. »Raske oleks nimetada eset, mis 
võimaldaks paremini järeldusi teha kui prillid, eriti veel nii erakordsed kui need. Seda, et 
nad kuuluvad naisele, tunnistab nende peenus ja muidugi ka sureva mehe viimased sõnad. 
Mis puutub sellesse, et ta peaks olema hoolikalt ja hästi riietatud isik, siis näete, nad on 
ilusasti puhtasse kulda raamitud, ning pole mõeldav, et keegi, kellel on niisugused prillid, 
võiks mõnes muus suhtes lohakas olla. Te leiate, et näpits on teie nina jaoks liiga lai, mis 
näitab, daami nma on juurelt väga jäme. Selline nina on 

tavaliselt lühike ja tömp, kuid leidub ka küllalt erandeid, et seda osa minu kirjelduses 
mitte liialt rõhutada. Minu enda nägu on kitsas, ja siiski leian, et ei saa oma silmi nende 


prillidega isegi mitte ligilähedaselt fookusesse. Järelikult asetsevad daami silmad ninale 
väga lähedal. Te märkate, Watson, et klaasid on nõgusad ja ebahariliku tugevusega. 
Daamil, kelle nägemine on kogu elu äärmiselt kehv olnud, peavad olema ka sellele 
vastavad füüsilised omadused, mis ilmnevad laubal, laugudel ja õlgades.« 

»Jah,« ütlesin ma, »mõistan kõiki teie argumente. Aga tunnistan, et ma ei saa aru, 
kuidas te jõudsite järeldusele, et ta on kaks korda optiku juures käinud.« 

Holmes võttis prillid kätte. 

»Kas te märkate,« ütles ta, »et näpitsad on vooderdatud tillukeste korgiliistudega, et 
pehmendada survet ninale. Üks neist on luitunud ja vähesel määral kulunud, kuid teine on 
uus. Ilmselt on üks küljest ära tulnud ning uuega asendatud. Minu arvates pole vanemat 
neist rohkem kantud kui mõni kuu. Nad on täpselt ühtemoodi, niisiis järeldan, et daam 
läks samasse firmasse teise järele.« 

»Jumala eest, see on imeväärne!« hüüdis Hopkins imetlusõhinas. »Mõelda vaid, et mul 
oli kogu see tõendusmaterjal käes ja ma ei teadnudki seda! Olin küll kavatsenud Londoni 
optikutele ringi peale teha.« 

»Tehke seda tingimata. Kas teil vahepeal meile sellest juhtumist veel midagi rääkida 
on?« 

»Mitte midagi, härra Holmes. Arvan, et teate nüüd niisama palju kui mina — 
tõenäoliselt rohkemgi. Oleme lasknud järele .pärida, kas külavaheteedel või raudtee- 
jaamades on võõraid nähtud. Kellestki pole kuulda olnud. Mis mind segadusse ajab, see 
on kuriteo põhjuse täielik puudumine. Keegi ei oska motiivi varjugi leida. « 

»Ah! Selles ei saa ma teid aidata. Kuid oletan, et te tahate, et tuleksime homme sinna?« 

»Kui see pole liiga palju palutud, härra Holmes. Kell kuus hommikul läheb rong 
Charing Crossist Chathami jaama, ning me peaksime siis kella kaheksa ja üheksa vahel 
Yoxley Oid Place'i jõudma. « 

»Selle rongiga lähcmegi. Teie juhtumil on tõepoolest mõni väga huvitav joon ning ma 
võtan selle rõõmuga käsile. Noh, kell on peaaegu üks ja me peaksime mõne 

tunni magama. Ehk saate end kamina ees diivanil sisse seada. Ma teen teile 
piirituslambil tassi kohvi, enne kui me minema hakkame.« 


Järgmiseks päevaks oli torm vaibunud, kuid oli lõikavalt külm hommik, kui me teele 
asusime. Nägime jahedat talvepäikest tõusmas Thamesi lohutute soode kohale ning jõe 
pikki morne lookeid, mis mul alatiseks meie varasemast tegevusest meelde jäänud 
andamanlase jälitamisega seostuvad. Pärast pikka väsitavat teekonda tulime mõne miili 
kaugusel Chathamist väikeses jaamas rongilt maha. Kuni kohalikus kõrtsis hobust 
kaariku ette rakendati, võtsime kiiruga hommikueinet ning nõnda olime viimaks Yoxley 
Oid Place'i saabudes täiesti tegut-semisvõimelised. Aiavärava juures tuli meile vastu 
konstaabel. 

»Noh, Wilson, mis uudist?« 

»Mitte midagi, sir.« 

»Ühtki võõrast pole nähtud?« 

»Ei, sir. Jaamas ollakse kindlad, et eile ei tulnud ega läinud ühtki võõrast. « 

»Kas te võõrastemajadest ja üüritubadest olete pärinud?* 

»Jah, sir; seal pole kedagi, kelle kohta me midagi ei 

teaks.« 


»Noh, Chathamisse on ainult üsna lühike tee jalgsi minna. Igaüks võib seal viibida või 
rongile minna, ilma et keegi märkaks. Siin ongi aiatee, millest ma rääkisin, härra Holmes. 
Annan ausõna, et eile polnud seal ühtki jälge.« 

»Kummal pool rohul jäljed olid?« 

»Siinpool, sir. Sellel kitsal mururibal tee ja lillepeenra vahel. Praegu ma jälgi ei näe, 
aga siis olid need selgesti näha.« 

»Jajah, keegi on siit läinud,« ütles Holmes rohututi kohale kummardudes. »Meie daam 
pidi astuma väga ettevaatlikult, eks ole, sest ühel pool oleksid rajale jäljed jäänud ja 
pehmele lillepeenrale teisel pool veelgi sügavamad?* 

»Jah, sir, see pidi olema külmavereline naine.« 

Nägin Holmesi näol keskendunud ilmet. 

»Te ütlete, et ta pidi seda teed tagasi tulema?« 

»Jah, sir, teist teed ei ole.« 

»Mööda seda rohuriba?« 

»Muidugi, härra Holmes.« 

»Hm! See oli küll väga tähelepanuväärne saavutus — väga tähelepanuväärne. Noh, 
rada on meil vist ammendavalt uuritud. Lähme edasi. Aiavärav on arvatavasti tavaliselt 
lahti? Siis polnud külalisel vaja muud teha kui sisse jalutada. Mõrvamõtet tal peas ei 
olnud, muidu oleks ta end varustanud mõne relvaga, selle asemel et kirjutuslaualt nuga 
haarata. Ta tuli mööda koridori kookosniinemattidele mingeid jälgi jätmata. Siis leidis ta 
end kabinetist. Kui kaua ta siin viibis? Selle üle pole meil võimalik otsustada.« 

»Mitte rohkem kui mõne minuti, sir. Unustasin teile öelda, et pisut varem oli 
majapidajanna proua Marker koristamas käinud — umbes veerand tundi varem, ütleb ta.« 

»Nii, see määrab aja kindlaks. Meie daam siseneb tuppa, ja mida ta teeb? Läheb 
kirjutuslaua juurde. Milleks? Mitte selleks, et sahtlist midagi võtta. Kui seal oleks midagi 
võtmisväärilist olnud, oleks seda kindlasti luku taga peetud. Ei, see oli miski, mis oli 
tollest puust kirjutuspuldis. Ohoo! mis kriimustus see siin on? Näidake mulle tikuga tuld, 
Watson. Miks te mulle sellest ei rääkinud, Hopkins?« 

Jälg, mida Holmes uuris, oli vaskkaunistusel lukust paremal pool, umbes neli tolli pikk 
ning laki sisse tõmmatud. 

»Ma märkasin seda küll, härra Holmes, kuid lukuaugu ümber leidub alati kriimustusi.« 

»See on värske, üsna hiljutine. Näete, kuidas kriibitud kohtades'vask särab. Vana 
kriimustus oleks olnud pinnaga ühte värvi. Vaadake seda läbi minu suurendusklaasi. Seal 
on näha ka lakk, nagu muld mõlemal pool vagu. Kas proua Marker on siin?« 

Kurva näoga eakas naine tuli tuppa. 

»Kas te pühkisite sellelt kirjutuspuldilt eile hommikul tolmu ?« 

»Jah, sir.« 

»Kas märkasite seda kriimustust?« 

»Ei, sir, ei märganud.« 

»Olen kindel, et ei märganud, sest tolmulapp oleks lakipuru ära pühkinud. Kelle käes 
on puldi võti?« 

»Professor hoiab seda oma kellaketi küljes.« 

»Kas see on lihtne võti?« 

»Ei, sir, see on salaluku võti.« 


»Väga hea, proua Marker, võite minna. Nüüd jõuame juba pisut edasi. Meie daam 
siseneb tuppa, läheneb kapile ning kas avab selle või püüab seda teha. Selle tegevuse 
juures astub tuppa noor Willoughby Smith. Kiiruga võtit välja tõmmates kriimustab naine 
kapi ust. Mees haarab temast kinni ja naine, kahmates kätte lähima eseme, mis juhtumisi 
on see nuga, lööb teda, et sundida meest teda vabaks laskma. Löök osutub saa tuslikuks. 
Mees kukub ja naine põgeneb, kas koos sel lega, mille järele ta tuli, või ilma. Kas 
toatüdruk Susan on siin? Kas pärast seda, kui te karjet kuulsite, oleks keegi jõudnud 
uksest välja minna?« 

»Ei, sir, see on võimatu. Enne kui ma trepist alla jõudsin, oleksin teda igatahes 
koridoris näinud. Pealegi, uks ei käinud, ma oleksin seda kuulnud.« 

»Sellega on väljapääsu küsimus lahendatud. Sel juhu| läks naine kahtlemata välja sama 
teed, nagu tuligi. See koridor viib vist ainult professori tuppa? Väljapääsu seal ei ole?« 

»Ei, Sir.« 

»Lähemesgi siis seda teed ja saame professoriga tutta vaks. Ohoo, Hopkins! see on väga 
tähtis, tõesti väga tähtis. Ka professori koridor on kaetud kookosmattidega.« 

»Jah, sir, mis siis sellest?« 

»Kas te ei näe siin mingit seost? Olgu. Ma ei suru oma arvamust peale. Kahtlemata ma 
eksin. Ja ikkagi näib see mulle tähendusrikas. Tulge kaasa ja tutvustage mind.« 

Läksime mööda koridori, mis oli niisama pikk nagu toogi, mis aeda viis. Selle lõpus 
asus lühike trepp, mis viis ukseni. Meie teejuht koputas ning juhatas meid siis professori 
magamistuppa. 

See oli väga suur ruum, põrand täis lugematuid köiteid, mis olid riiulitelt üle jäänud 
ning lebasid virnadena nurkades või olid kuhjatud raamatukappide ette. Voodi oli toa 
keskel ning seal istus patjade najale toetudes maja omanik. Olen harva näinud 
silmatorkavama välimusega isikut. Meie poole pöördus kõhn kullinägu, milles 
läbitungivad tumedad silmad luurasid sügavatest 

koobastest rippuvate puhmas kulmude alt. Tema juuksed ja habe olid hallid, kusjuures 
habe oli suu ümber imelikult kollaseks tõmbunud. Hallide karvade tihnikus hõõgus 
sigaret ning õhk toas lehkas kolkunud tubakasuitsust. Kui ta Holmesile käe sirutas, panin 
tähele, et ka see oli nikotiinist kollaselaiguline. 

»Kas te olete suitsetaja, härra Holmes? ütles ta korrektses inglise keeles, kerge 
võõrapärase peenutseva aktsendiga. »Palun võtke üks sigaret. Ja teie, sir? Ma võin neid 
soovitada, sest lasen neid Aleksandrias Ionidese juures spetsiaalselt valmistada. Ta 
saadab mulle tuhat tükki korraga ning pean kurvastusega nentima, et olen sunnitud iga 
kahe nädala tagant uue varu tellima. Halb, sir, väga halb, kuid vanal mehel on ju nii vähe 
mõnusid. Tubakas ja mu töö — see on kõik, mis mulle on jäänud.« 

Holmes oli läitnud sigareti ja vahtis valvsalt toas ringi. 

»Tubakas ja mu töö, aga nüüd jääb vaid tubakas,« hüüatas vanamees. »Oh häda, 
missugune hirmus juhtum! Kes oleks niisugust katastroofi võinud ette näha? Nii tubli 
noormees! Kinnitan teile, et pärast mõnekuulist õpetamist oli ta imetlusväärne abiline. 
Mida te sellest loost arvate, härra Holmes ?« 

»Ma pole veel otsusele jõudnud.« 

»Oleksin teile tõesti palju tänu võlgu, kui suudaksite valgust tuua loosse, mis meile nii 
tumedana näib. Minusugusele vaesele raamatukoile ja invaliidile on seesugune hoop otse 
halvav. Näib, et olen kaotanud mõtlemisvõime. Aga teie olete teoinimene — olete 


toimekas inimene. See on osa teie igapäevasest elust. Teie säilitate igasuguses "ootamatus 
olukorras tasakaalu. Meil on tõepoolest vedanud, et te siin abiks olete.« 

Sellal kui vana professor kõneles, kõndis Holmes toa teises otsas edasi-tagasi. Panin 
tähele, et ta suitsetas ebatavaliselt kiiresti. Oli ilmne, et ta jagas meie võõrustaja 
kiindumust värskete Aleksandria sigarettide vastu. 

»Jah, sir, see on hävitav löök,« ütles vanamees. »See on ju minu magnum opus — see 
paberikuhi seal kõrval-laual. Ma analüüsin seal Süüria ja Egiptuse kopti kloostritest leitud 
dokumente — uurin sügavuti teadaolevate religioonide aluseid. Oma nõrga tervise juures 
ei tea ma, 

kas olen nüüd võimeline seda kunagi lõpetama, kui mu abiline on minult võetud. 
Heldus küll! härra Holmes, olete ju veel kirglikum suitsetaja kui ma ise.« 

Holmes naeratas. 

»Olen ju asjatundja, « ütles ta karbist järgmist sigaret võttes — see oli tal neljas — ning 
süüdates seda eelmise otsast, mille ta oli just lõpetanud. »Ma ei tülita teid pika 
ülekuulamisega, professor Coram, sest nagu ma aru saan, olite te kuriteo ajal voodis ega 
või sellest midagi teada. Tahaksin ainult küsida: mida mõtles vaene mees oma viimaste 
sõnadega: «Professor — see oli too naine«?« 

Professor vangutas pead. 

»Susan on maalt,« ütles ta, »ning te ju teate maainimeste uskumatut rumalust. Vaene 
poiss võis pomised mingit arusaamatust, jampsi, ning tüdruk keeras selle sääraseks 
mõttetuks sõnumiks.« 

»Ah nii. Teil endal pole tragöödiale mingit seletust?« 

»Võimalik, et õnnetusjuhtum, võib-olla — jäägu see omavahele — enesetapp. Noortel 
meestel on oma mured — ehk mõni armulugu, millest me midagi ei teadnud. See on palju 
tõenäolisem oletus kui mõrv.« 

»Aga prillid ?« 

»Oh, mina olen ainult õpetlane, — unistaja. Ma oska tegelikku elu seletada. Kuid me 
oleme siiski teadlikud, mu sõber, et armupandid võivad esineda väga kummalisel kujul. 
Olge lahke, võtke aga veel üks sigaret. Rõõm näha, et keegi neist nii väga lugu peab. 
Lehvik, kinnas, prillid — kes teab, missugust eset võib mees mälestusena kalliks pidada, 
kui ta oma elule lõpu teeb. See härra rääkis mingitest jalajälgedest rohul, kuid niisuguses 
asjas on igatahes kerge eksida. Mis puutut noasse, siis võis see õnnetu mehega koos 
põrandale kukkuda. Võimalik, et ma räägin lapsikult, kuid mulle näib, et Willoughby 
Smithi tabas surm tema enda käe läbi.« 

Holmes näis sellest teooriast rabatud olevat ning jätkas mõnda aega mõttessevajunult 
edasi-tagasi kõndimist, suitsetades ühe sigareti teise järel. 

»Öelge mulle, professor Coram,« ütles ta viimaks, »mis selles kirjutuspuldis on?« 

»Mitte midagi, mis võiks vargale huvi pakkuda. Perekonnapaberid, mu vaese naise 
kirjad, diplomid ülikoolidelt, 

kus ma olen õpetanud. Võti on siin. Võite ise järele vaadata.« 

Holmes võttis võtme ja heitis sellele pilgu, siis andis tagasi. 

»Ei, vaevalt võiks sellest kasu olla, « ütles ta. 

»Ma eelistaksin minna teie aeda ja vaikuses kogu loo iile järele mõelda. Midagi selles 
teie esitatud enesetapu-teoorias on. Peame vabandama, et teid tüütasime, professor 


Coram, ja luban, et me teid enne lõunat enam ei sega. Kell kaks tuleme uuesti ja kanname 
teile ette kõigest, mis vahepeal juhtuda võib.« 

Holmes oli kummaliselt hajameelne ning mõnda aega jalutasime vaikides mööda 
aiateed. 

»Kas teil on mõni juhtlõng?« küsisin viimaks. 

»See oleneb sigarettidest, mis ma ära suitsetasin,« vastas ta. «Võimalik, et olen täiesti 
eksiteel. Küll sigaretid näitavad.« 

»Kulla Holmes,« hüüatasin ma, »kuidas pagan —< 

»Nojah, arvatavasti näete ise. Kui ei, pole ka midagi katki. Muidugi on meil veel 
tagavaraks optiku variant, kuid võimaluse korral eelistan otseteed. Ahaa, siin ongi tubli 
proua Marker! Nautigem viieminutist õpetlikku vestlust temaga.« 

Võib-olla olen ma varem maininud, et Holmes oskas naisi meelitada, kui ta vaid tahtis, 
ning ta saavutas väga kiiresti nendega usaldusliku vahekorra. Lubatust poole lühema 
ajaga oli ta võitnud majapidajanna soo singu ning lobises temaga, nagu oleksid nad 
aastaid tuttavad olnud. 

»Jah, härra Holmes, see on just nii, nagu te ütlete, sir. Ta suitsetab nii mis hirmus. 
Terve päeva ja mõnikord terve' öö ka. Olen näinud ta tuba mõnel hommikul — no teate, 
sir, võiks arvata, et see on Londoni udu. Vaene noorhärra Smith, tema oli ka suitsetaja, 
aga mitte nii hull nagu professor. Tema tervis — noh, ma ei tea, kas see on suitsetamisest 
paremaks või halvemaks läinud.« 

»Ah!« sõnas Holmes, »kuid see võtab söögiisu ära.« 

»Ei mina tea sellest midagi, sir.« 

»Professor arvatavasti ei söö peaaegu midagi ?« 

»Noh, temal käib see kord nii, kord naa. Seda peab temast küll ütlema.« 

»Vean kihla, et ta hommikueinet ei söönud, ja vaevalt 

ta lõunasöökigi tahab pärast kõiki neid sigarette, mid ma nägin teda suitsetavat.« 

»Teate, nüüd lasksite juhuslikult küll märgist möö sir, sest tegelikult sõi ta täna õige 
tubli hommikuei Ei mäleta, millal ta veel rohkem söönud oleks, ning 1 naks tellis ta 
paraja portsu kotlette. Ma imestan ise kuna sestpeale, kui ma eile siia tuppa tulin ja 
noorhär Smithi põrandal lamamas nägin, ei või ma toitu vaadatagi. Nojah, eks inimesi ole 
igasuguseid, ja professor pole küll lasknud sellel oma söögiisu rikkuda.« 

Lonkisime kogu hommiku aias ringi. Stanley Hopkin oli külla läinud, et saada selgust, 
kas mõned lapsed olid eelmisel hommikul Chathami maanteel võõrast naist näinud. Mis 
mu sõbrasse puutub, siis teda oli nähtavas kogu tema tavaline energia maha jätnud. Ma 
polnuc kunagi näinud teda ühegi juhtumi puhul nii hajameelsena. Isegi Hopkinsi uudis, et 
ta oli lapsed üles leidnut ning nad olid tõepoolest näinud naist, kes vastas täpse Holmesi 
kirjeldusele ning kandis kas prille või näpil prille, ei suutnud temas mingit erilist huvi 
äratada. Aile siis muutus ta tähelepanelikumaks, kui Susan, kes meie lõunasöögi ajal 
teenis, teatas, et tema arvates oli hän Smith eelmisel hommikul jalutamas käinud ning all 
pool tundi enne tragöödia asetleidmist tagasi jõudnud. Mina ei taibanud juhtunu seoseid, 
kuid sain selgesti aru, et Holmesil asetus see fakt üldisse skeemi, mis tema peas oli 
tekkinud. Äkitselt hüppas ta toolilt püsti vaatas kella. »Kell on kaks, härrased,« ütles ta. 
»Peam üles minema ja oma sõbra professoriga suu puhtaks rääkima.« 

Vanamees oli lõunasöögi parajasti lõpetanud ja tühi taldrik andis tunnistust 
vaieldamatult heast isust, mis majapidajanna oli tähele pannud. Kui ta oma halli laka ja 


põlevad silmad meie poole pööras, tundus ta tõepoolest veidra kujuna. Sigaret hõõgus tal 
suus nagu ikka. Ta oli riidesse pandud ja istus kamina juures tugitoolis. 

»Noh, härra Holmes, kas olete mõistatuse juba lahendanud?« Ta lükkas enda kõrval 
laual seisva suure plekis sigaretikarbi mu kaaslase poole. Samal hetkel sirutas k| Holmes 
käe välja ning karp kukkus põrandale. Paar minuti jooksul püüdsime kõik põlvili maas 
sigarette kõikvõimalikest kohtadest kätte saada. Kui me jälle püsti tõusime, panin tähele, 
et Holmesi silmad säravad 

ja põsed õhetavad. Üksnes kriisihetkedel olen ma neid lahingusignaale ilmnemas 
näinud. 

»Jah, « ütles ta, »ma lahendasin selle.« 

Stanley Hopkins ja mina vahtisime teda hämmastunult. Vana professori kuivetul näol 
välgatas midagi irvitusetaolist. 

»Kas tõesti? Aias või?« 

»Ei, siin.« 

»Siin! Millal siis?« 

»Just praegu.« 

»Te teete kahtlemata nalja, härra Holmes. Ma pean teile ütlema, et lugu on liialt tõsine, 
et sellega nalja teha.« 

»Olen oma ahela kõik lülid sepistanud ja üle kontrollinud, professor Coram, ning olen 
veendunud, et ta peab vastu. Mis on teie motiivid või missugust osa te selles kummalises 
loos täpselt etendate, ei ole mul veel võimalik öelda. Mõne minuti pärast kuulen seda 
tõenäoliselt teie enese suust. Niikaua püüan teie jaoks rekonstrueerida möödunud 
sündmusi, et te teaksite, millist informatsiooni ma veel vajan. 

Eile tuli teie kabinetti keegi daam. Tal oli kavatsus omandada teatavad dokumendid teie 
kapist. Võti oli tal olemas. Mul on olnud võimalus teie võtit uurida ning ma ei leia sellelt 
kerget hõõrdumist, mille poleeritud pinna kriimustamine oleks tekitanud. Järelikult 
kaasosaline te ei ole ja niipalju kui ma tõendite põhjal võin järeldada, tuli ta vargile teie 
teadmata. « 

Professor puhus suust suitsupilve. »Väga huvitav ja õpetlik,« ütles ta. »Kas teil on veel 
midagi lisada? Olles daami nii kaua jälginud, võite ka kindlasti öelda, mis temast saanud 
ONn.« 

»Katsun seda teha. Esiteks püüdis teie sekretär ta kinni, ning et põgenema pääseda, lõi 
naine teda noaga. Seda katastroofi kaldun ma õnnetusjuhtumiks pidama, sest olen 
veendunud, et naisel polnud kavas nii tõsist vigastust tekitada. Tapja ei tule ilma relvata. 
Oma teo üle õudust tundes tormas naine pimesi tragöödia toimumis-paigast minema. 
Õnnetuseks oli ta rüsinas prillid kaotanud, ning olles äärmiselt lühinägelik, oli ta nendeta 
lausa abitu. Ta jooksis mööda koridori, mida arvas samaks, kust ta tulnud oli — mõlema 
põrandal oli kookosniinest matt —, ning taipas liiga hilja, et oli pöördunud valesse 

koridori ning taganemistee oli ära lõigatud. Mida ta pidi tegema? Tagasi ei saanud ta 
minna. Paigale ei saanud ta jääda. Ta pidi kuskile minema. Ja ta läkski. Ta ronis trepist 
üles, lükkas ukse lahti ning leidis end teie toast.« 

Vanamees istus ammuli sui ning jõllitas Holmesi jahmunult. Tema ilmekal näol 
peegeldusid hämmastus m hirm. Siis üritas ta end kokku võtta, kehitas õlgu ja puhkes 
võltsilt naerma. 


»Kõik see on väga tore, härra Holmes,« ütles ta. »Teie oivalises teoorias on aga üks 
väike viga. Ma olin oma toas ega lahkunud siit kogu päeva jooksul.« 

»Ma tean seda, professor Coram.« 

»Ja te tahate öelda, et ma lamasin voodis ega olnud teadlik, et mu tuppa tuli naine?« 

»Seda ma pole öelnud. Teadsite küll. Te rääkisite temaga. Te tundsite ta ära. Te aitasite 
tal põgeneda.« 

Professor puhkes uuesti tehtult naerma. Ta oli püsti tõusnud ning tema silmad hõõgusid 
nagu söed. 

»Te olete hull!« hüüdis ta. »Ajate jaburat juttu. Mina aitasin tal põgeneda? Kus ta siis 
nüüd on?« 

»Ta on seal,« lausus Holmes ning osutas kõrgele raamatukapile toanurgas. 

Nägin, kuidas vanamees käed üles tõstis, tema sünge nägu hakkas võbisema ning ta 
vajus toolile tagasi. Samal hetkel paisati raamatukapi uks pärani ning tuppa sööstis naine. 
»Teil on õigus!« hüüdis ta kummalise aktsendiga. »Teil on õigus! Ma olen siin!« 

Naine oli tolmust jutiline ja kaetud ämblikuvõrkudega, mis talle peidupaiga seintelt 
külge olid jäänud. Nägu oli tal ka kriimuline, ning kenaks ei oleks teda parimagi tahtmise 
juures saanud pidada, sest tal olid kõik need jooned, mida Holmes oli oletanud, ning 
peale kõige muu veel esiletungiv jonnakas lõug. Loomupärase lühinägelikkuse ning 
äkilise pimedusest valguse kätte sattumise tõttu seisis ta juhmilt silmi pilgutades, püüdes 
näha, kes ja kus me oleme. Ning siiski oli kõigile neile puudustele vaatamata naise 
hoiakus midagi õilsat: trotslikus lõuas ja püstiaetud peas oli mingi vaprus, mis äratas 
omajagu lugupidamist ja imetlust. 

Stanley Hopkins võttis tal käsivarrest kinni ja kuulutas ta oma vangiks, kuid naine 
tõrjus teda leebelt, ent siiski kuuletuma sundiva, käskiva väärikusega. Vanamees 

214 

nõjatus tõmbleva näoga tooli seljatoele ning silmitses naist tusase pilguga. 

»Jah, sir, ma olen teie vang,« ütles naine. »Kuulsin kõike pealt ja tean, et olete tõe välja 
selgitanud. Tunnistan kõik üles. Mina tapsin selle noormehe. Aga teil on õigus — teil, 
kes te ütlete, et see oli õnnetusjuhtum. Ma isegi ei teadnud, et mul nuga käes oli, sest 
meeleheites haarasin laualt esimese ettejuhtuva eseme ja lõin teda, et ta mu lahti laseks. 
Ma räägin tõtt.« 

»Proua, « ütles Holmes, »olen kindel, et see on tõsi. Aga ma kardan, et teil hakkas 
halb.« 

Naine oli näost kohutavalt kaame, mis tolmujuttide tõttu lausa tontlikult mõjus. Ta 
võttis voodi serval istet; siis jätkas: 

»Mul pole palju aega jäänud,« ütles ta, »aga ma tahan, et te teaksite kogu tõde. Olen 
selle mehe naine. Ta ei ole inglane. Ta on venelane. Tema nime ma ei ütle.« 

Vanamees liigutas end esimest korda. »Jumal õnnistagu sind, Anna!« hüüdis ta. »Jumal 
õnnistagu Sind!« 

Naine heitis talle pilgu täis ääretut põlgust. »Miks peaksid sa oma näruse elu külge nii 
väga klammerduma, Sergei?< lausus ta. »See on paljudele halba toonud ja mitte kellelegi 
head, isegi mitte sulle endale. Aga pole minu asi seda habrast niiti enne katkestada, kui 
Jumal on määranud. Üle selle neetud maja läve astumisest saadik on mul endalgi küllalt 
palju süüd hingel. Kuid ma pean rääkima, muidu on hilja. 


Ma ütlesin, härrased, et olen selle mehe naine. Kui me abiellusime, oli tema 
viiekümneaastane ja mina kahekümneaastane rumal tüdruk. See oli ühes Venemaa linnas, 
ülikoolis — ma ei ütle selle koha nime.« 

»Jumal õnnistagu sind, Anna!« pomises vanamees jälle. 

»Me olime uuenduste pooldajad — revolutsionäärid —, nihilistid, saate aru. Tema ja 
mina ja veel paljud. Siis tuli rahutu aeg, üks politseiohvitser tapeti, paljud arreteeriti, 
otsiti tõendeid, ning et oma elu päästa ja suurt tasu saada, reetis mu abikaasa oma naise ja 
kaaslased. Jah, meid kõiki arreteeriti tema tunnistuse põhjal. Mõni meist lõpetas võllas ja 
mõni Siberis. Mina olin viimaste hulgas, kuid mulle ei mõistetud eluaegset vangistust. 
Mu mees tuli oma ülekohtuselt saadud varaga Inglismaale ning on sellest saadik vaikselt 
elanud, taibates hästi, et 

kui teised tema asukohta teaksid, ei läheks nädalat kuni õiglus jalule seataks.« 

Vanamees sirutas väriseva käe ja võttis sigareti. 

»Mu saatus on sinu kätes, Anna,< ütles ta. »Sa ole alati mu vastu hea olnud.« 

»Ma pole teile veel tema nurjatuse ulatusest rääkinud,« ütles naine. »Meie ühingu 
seltsimeeste hulgas oli üks kes oli minu südamesõber. Ta oli õilis, omakasupüüd-matu, 
armastusväärne — kõik, mida mu abikaasa olnud. Ta vihkas vägivalda. Me olime kõik 
süüdi kui seda süüks võib lugeda —, kuid tema ei olnud, kirjutas meile kogu aeg, püüdes 
meid veenda sellisest tegevusest loobuma. Need kirjad oleksid ta päästnud. Samuti minu 
päevik, kuhu ma päev-päevalt olin kirja pannud niihästi oma tunded tema vastu kui ka 
põhimõtted, mida me jagasime. Mu abikaasa leidis nii kirjad kui ka päeviku ja pidas 
endale. Ta peitis need ära ning tegi kõik, et noormeest hukatusse saata. See tal ei 
õnnestunud, kuid Aleksei saadeti Siberisse sunnitööle, kus ta praegusel hetkelgi 
soolakaevanduses töötab. Mõtle selle peale, sa nurjatu, nurjatu! — just praegu, selsamal 
hetkel Aleksei, mees, kelle nimegi sa pole väärt suhu võtma, elab ja töötab orjuses, ja 
siiski lasen ma sul minna, ehkki su elu on minu kätes.« 

»Sa oled alati õilis naine olnud, Anna,« ütles vana-] mees sigaretti pahvides. 

Naine oli püsti tõusnud, kuid langes vaikse valuoigega tagasi. 

»Pean lõpetama, « ütles ta. »Kui mu vanglakaristus lõppes, seadsin endale ülesandeks 
saada kätte päevik ja kirjad, mida Vene valitsusele esitades oleksin oma sõbra 
vabastamise saavutanud. Teadsin, et mu abikaasa oli Inglismaale tulnud. Pärast 
kuudepikkusi otsinguid leidsin tema asupaiga. Ma teadsin, et päevik on tal alles, sest 
Siberis olles sain temalt ükskord kirja, milles ta tegi mulle etteheiteid ja tsiteeris lõike 
päevikust. Siiski olin kindel, et tema kättemaksuhimuline iseloom ei lase tal seda mulle 
vabatahtlikult tagasi anda. Pidin selle ise kätte saama. Sel eesmärgil palkasin ühe 
eradetektiivide firma agendi, kes tuli mu abikaasale sekretäriks — see oli su teine 
sekretär, Sergei, toosama, kes nii kiiruga lahkus. Ta sai teada, et pabereid hoitakse kapis, 
ning muretses mulle teise võtme. Rohkem ei olnud ta nõus 

tegema. Ta andis mulle maja plaani ja ütles, et ennelõunal on kabinet alati tühi, kuna 
sekretär on tegevuses siin ülal. Niisiis võtsin lõpuks julguse kokku ja tulin ise paberite 
järele. Sain nad kätte; kuid missuguse hinnaga! 

Olin just paberid välja võtnud ja panin parajasti kappi lukku, kui noormees minust kinni 
haaras. Olin teda sel hommikul juba näinud. Ta oli mulle teel vastu tulnud ning ma olin 
temalt küsinud, kus professor Coram elab, teadmata, et ta mu mehe teenistuses on.« 


»Täpselt! Täpselt!« ütles Holmes. »Sekretär tuli tagasi ja rääkis oma peremehele 
naisest, keda ta oli kohanud. Pärast, viimse hingetõmbega, tahtis ta teada anda, et see oli 
tema — naine, kellest ta hiljuti oli professorile rääkinud.« 

»Laske ma räägin,« käskis naine, ning tema nägu tõmbus krimpsu, nagu kannataks ta 
valu. »Kui ta pikali kukkus, tormasin toast välja, valisin vale ukse ja leidsin end oma 
abikaasa toast. Ta ütles, et annab mu üles. Tõestasin talle, et kui ta seda teeb, on tema elu 
minu kätes. Kui tema annab minu seaduse kätte, annan mina tema teistele välja. Asi 
polnud selles, et oleksin tahtnud oma elu hoida, ma ihkasin täita oma ülesannet. Ta teadis, 
et ma teen, mida lubasin — et tema saatus on minu omaga seotud. Ainult selle pärast ja 
mitte mingil muul põhjusel varjas ta mind. Ta tõukas mu siia pimedasse peidikusse — 
ainult temale teada kohta, mis oli siia vanadest aegadest jäänud. Ta sõi oma toas ja võis 
niimoodi osa toidust mulle anda. Meil oli kokkulepe, et kui politsei majast lahkub, lipsan 
ma öösel minema ega tule enam kunagi tagasi. Aga mingil viisil olete meie plaanist teada 
saanud.« Naine tõmbas kleidipõuest väikese paki. »Need on mu viimased sõnad,« ütles 
ta; »siin on pakk, mis päästab Aleksei. Usaldan selle teie au ja õiglustunde hoolde. Võtke 
see! Viige Vene saatkonda. Nüüd olen ma oma kohuse täitnud ja —x 

»Ärge laske tal seda juua!« hüüdis Holmes. Ta oli üle toa sööstnud ja naise käest 
tillukese pudeli haaranud. 

»Liiga hilja!« ütles naine voodile tagasi vajudes. »Liiga hilja! Võtsin mürgi sisse enne, 
kui oma peidupaigast lahkusin. Mu pea käib ringi! Ma suren! Vannutan teid, sir, ärge 
unustage mu pakki.« 

»Lihtne lugu ja siiski mõnevõrra õpetlik,« märkis Holmes, kui me linna tagasi 
sõitsime. »Algusest peale olenes kõik prillidest. Kui surev noormees poleks õnnekombel 
neid enda kätte haaranud, pole ma kindel, kas me oleksime kunagi lahenduseni jõudnud. 
Prillide kanguse järgi oli mulle selge, et kandja pidi ilma nendeta lausa pime ja abitu 
olema. Kui te püüdsite mind uskuma panna, et ta oli võimeline kordagi kõrvale astu- 
mata kitsal rohuribal kõndima, siis mäletatavasti märkisin, et see on tähelepanuväärne 
saavutus. Minu silmis oli see võimatu, kui jätta arvestamata ebatõenäoline oletus, et tal 
oli veel teine paar prille. Seetõttu olin sunnitud võtma tõsiselt kaalumisele arvamuse, et ta 
on majas. Kahe koridori sarnasust märgates oli selge, et ta võis kergesti niisuguse vea 
teha, ning sel juhul oli ilmne, et ta pidi professori tuppa minema. Seepärast olin väga 
valvas kõige suhtes, mis seda oletust kinnitaks, ning uurisin tuba teraselt, et leida 
pelgupaigaks sobivat kohta. Vaip näis olevat ilma vahekohtadeta ja kõvasti kinnita« tud, 
nii et põrandaluugi võimalus langes ära. Raamatute taga võis väga hästi olla tühik. Nagu 
teada, on niisugused võtted vanades raamatukogudes tavalised. PaniflB tähele, et igal 
pool mujal olid raamatud kuhjatud põranH dale, kuid ühe raamatukapi esine oli vabaks 
jäetud. Seal võis järelikult olla uks. Ma ei näinud mingit märki, millest juhinduda, kuid 
vaip oli pruunikashallis toonis, mida on väga kerge uurida. Nii ma siis suitsetasin suure 
hulga noid oivalisi sigarette ning pillasin tuhka igale poole kahtlase raamatukapi 
lähedusse. See oli lihtne võte, kuid äärmiselt tõhus. Siis läksin alumisele korrusele ning 
tegin teie juuresolekul, kindlaks, Watson, ilma et te oleksite taibanud, kuhu ma sihin, et 
professor Corami söögiisu on tõusnud — nagu võiski arvata, kui ta pidi ka kedagi teist 
toitma. Seejärel läksime ülakorruse tuppa tagasi, kus ma sain sigaretikarbi mahaajamise 
järel väga hästi põrandat vaadelda ning nägin jälgedest sigareti-tuhal täiesti selgelt, et 
meie äraolekul on vang peidikust väljas käinud. Noh, Hopkins, olemegi Charing Crossi 


vaksalis, ning ma õnnitlen teid uurimise eduka lõpuleviimise puhul. Teie lähete kindlasti 
politseijaoskonda. Meie kahekesi, Watson, sõidame vist Vene saatkonda.« 


XI. KADUNUD PAREMAAR-KAITSJA MÕISTATUS 


Olime Baker Streetil üsna harjunud veidraid telegramme saama, kuid eriti mäletan üht, 
mis saabus ühel vingel veebruarihommikul umbes seitsme või kaheksa aasta eest ning 
pani Sherlock Holmesi veerand tunniks pead murdma. See oli adresseeritud temale ja 
kõlas nii: 

Palun võtke mind vastu. Kohutav õnnetus. Paremäär kadunud, homme tingimata 
vajalik. 

Overton. 

»Strandi postmark, ära saadetud kell kümme ja kolmkümmend kuus minutit, « ütles 
Holmes telegrammi uuesti üle lugedes. »Härra Overton oli seda saates ilmselt üsna 
erutatud ning järelikult ei väljendanud end eriti selgesti. Nojah, selleks ajaks, kui ma 
»Timesix< läbi olen vaadanud, on ta tõenäoliselt siin ja siis saame kõik teada. Praegusel 
igaval ajal on ka kõige tähtsusetum probleem teretulnud.« 

Meil oli tõepoolest väga vähe tööd olnud, ning ma olin õppinud neid jõudeperioode 
kartma, kuna teadsin oma kogemuste varal, et mu kaaslase üleloomulikult aktiivset aju on 
ohtlik ilma tööta jätta. Aastate jooksul olin ta järk-järgult võõrutanud narkomaaniast, mis 
oli kunagi ähvardanud tema imelisele karjäärile lõpu teha. Nüüd teadsin, et tavalistes 
tingimustes ta enam toda kunstlikku stimulaatorit ei vajanud, kuid olin ka teadlik, et 
vaenlane polnud mitte surnud, vaid ainult uinunud, ning oli aegu, mil uni oli kerge ja 
ärkamine lähedal, kui jõudehetkedel nägin tuttavat pinevil ilmet Holmesi askeetlikul näol 
ning tusast pilku tema aukuvajunud mõistatuslikes silmis. Sellepärast õnnistasin toda 

härra Overtoni, kes ta ka iganes võis olla, et ta oma salapärase sõnumiga oli tulnud 
häirima ohtlikku vaikust, milles peitus mu sõbra jaoks rohkem riski kui tema rahutu elu 
kõigis tormides. 

Nagu olime oodanud, ilmus telegrammi järel peagi ka selle saatja. Härra Cyril Overton, 
Trinity kolledžist Cambridge'is, teatas visiitkaart, mis saabus just enne, kui hiiglaslik 
noormees, 220 naela tihkeid luid ja lihaseid, ukseava oma laiade õlgadega täitis ning 
meile otsa vaatas, nägusal näol murest murtud ilme. 

»Härra Sherlock Holmes?« 

Mu kaaslane kummardas. 

»Ma käisin Scotland Yardis, härra Holmes. Kohtasin inspektor Stanley Hopkinsit. Ta 
soovitas mul teie juurde tulla. Ta ütles, et tema meelest kuulub juhtum rohkem teie kui 
tavalise politsei kompetentsi.« 

»Palun võtke istet ja rääkige, milles asi.« 

»See on kohutav, härra Holmes — lihtsalt kohutav! Ime, et mu juuksed pole veel 
halliks läinud. Godfrey Staunton — olete muidugi temast kuulnud? Ta on just see 
ühenduskruvi, mis kogu meeskonda koos hoiab. Oleksin valmis pigem kaks meest ära 
andma, kui ainult Godfrey paremääreks jääks. Olgu see läbimurre, vastumäng või 
triblamine, tema vastu ei saa keegi, ning pealegi on tal pea õlgadel ja ta oskab meid kõiki 
koos pidada. Mis ma pean tegema? Ma küsin teilt, härral Holmes. On ju veel esimene 


varumängija Moorhouse, aga tema on poolkaitsjaks treenitud ning ta kipub alati 
rüselusse, selle asemel et väljas külgjoonel püsida. Lahtilöök on tal hea, see on tõsi, kuid 
otsustada ta ei oska ja joosta ei jõua ta üldse. Morton või Johnson, Oxfordi kiirjooksjad, 
võivad talle mitu ringi sisse teha. Stevensonil on kiirust küll, aga ta ei saaks isegi 
kahekümne viie joonelt pihta, ning paremäär, kes ei oska ei käest lüüa ega tabada, ei vääri 
oma kohta. Ei, härra Holmes, kui teie ei aita meil Godfrey Stauntonit leida, oleme 
omadega läbi.« 

Mu sõber kuulas lõbusa üllatusega seda pikka kõnet, mis esitati erakordselt jõuliselt ja 
tõsiselt, kusjuures iga punkti rõhutas tugeva käe löök vastu kõneleja põlve. Kui külaline 
vait jäi, sirutas Holmes käe ja võttis oma tavapärase teatmeteose S-tähe köite. Kuid 
seekord otsis ta sellest mitmekesise informatsiooni varasalvest asjata. 

»Siin on keegi Arthur H. Staunton, lootustandev noor võltsija,« ütles ta, »ja oli veel 
Henry Staunton, keda ma aitasin võlla saata, kuid Godfrey Staunton on minu silmis uus 
nimi.« 

Nüüd oli meie külalise kord imestunud nägu teha. 

»Noo, härra Holmes, ma arvasin, et te ikka midagi teate ka,« ütles ta. »Sel juhul oletan, 
et kui te pole Godfrey Stauntonist kuulnud, ei tunne te ka Cyril Overtoni ?« 

Holmes raputas heasüdamlikult pead. 

»Püha Peetrus!« hüüdis sportlane. »Ma olin ju esimene varumängija Inglismaa mängus 
Walesi vastu ning olen terve selle aasta ülikooli võistkonna kapten olnud. Aga see. pole 
veel midagi! Ma poleks uskunud, et Inglismaal võiks leiduda ühtki hinge, kes ei teaks 
Godfrey Stauntonit, hiilgavat paremäärt, kes on mänginud Cambridge'is, Blackheathis ja 
viiel rahvusvahelisel võistlusel. Issand jumal! Härra Holmes, kus te ometi olete elanud?« 

Noore hiiglase puhtsüdamlik hämmastus ajas Holmesi naerma. 

»Te elate teistsuguses maailmas, härra Overton — puhtamas ja tervislikumas. Minu 
tegevus on ulatunud paljudesse ühiskonnakihtidesse, kuid mul on hea meel öelda, et mitte 
kunagi amatöörsporti, mis on kõige parem ja mõistlikum asi Inglismaal. Teie tänahommi- 
kune ootamatu külaskäik näitab siiski, et isegi selles värske õhu ja aumeeste mängu 
maailmas võib mulle tegevust leiduda. Niisiis palun ma teid nüüd lahkelt istet võtta ning 
aeglaselt ja rahulikult mulle ära rääkida, mis täpselt juhtus ja missugust abi te minult 
soovite. « 

Noore Overtoni näole oli tekkinud murelik ilme, nii omane neile, kes oma lihaseid 
sagedamini kasutavad kui aju, kuid aegamööda, pärast mitmeid kordamisi ja vassimist, 
mille ma tema jutustusest välja jätan, esitas ta meile oma kummalise 100. 


»Asi on nii, härra Holmes. Nagu ma ütlesin, olen ma Cambridge'i ülikooli 
ragbimeeskonna kapten ja Godfrey Staunton on mu parim mängija. Homme on meil 
mäng Oxfordiga. Eile saabusime kõik siia ja asusime elama Bentley erahotelli. Kella 
kümne ajal tegin majale ringi 

peale ja nägin, et kõik poisid olid põhku pugenud, sest mina usun, et kõva trenn ja 
sügav uni on võistkonna vormishoidmiseks parimad vahendid. Ajasin Godfrey'|l paar 
sõna juttu, enne kui ta magama läks. Ta näis kahvatu ja murelik. Küsisin, mis tal viga on. 
Ta ütles, et kõik on korras — pea ainult valutab natuke. Ütlesin talle head ööd ja läksin 
ära. Pool tundi hiljem teatas mulle uksehoidja, et üks habemik rohmaka välimusega mees 


oli Godfrey'le mingi kirjakese toonud. Ta polnud veel magama läinud ja kiri viidi talle 
tuppa. Godfrey luges selle läbi ja vajus toolile, nagu oleks ta puugi pähe saanud. 
Uksehoidja kohkus nii ära, et tahtis mind kutsuma tulla, kuid Godfrey ei lasknud, jõi 
pisut vett ning võttis end kokku. Siis läks ta alla, rääkis hallis ootava mehega paar sõna, 
ning nad läksid kahekesi minema. Viimati nägi uksehoidja neid peaaegu jooksujalu 
mööda tänavat Strandi suunas tõttavat. Täna hommikul oli Godfrey tuba tühi, tema 
voodis ei olnud magatud ja ta asjad olid kõik samas seisukorras, nagu ma eelmisel õhtul 
olin näinud. Ta oli äkitselt koos tolle võõraga ära läinud, ja sestsaadik pole temast midagi 
kuulda. Ma ei usu, et ta kunagi tagasi tuleb. Godfrey oli hingepõhjani sportlane, ning ta 
poleks treeningust loobunud ega oma kaptenit alt vedanud, kui selleks poleks mingit 
tungivat põhjust olnud. Ei, ma tunnen, et ta on igaveseks läinud ja me ei näe teda enam 
kunagi.« 


Sherlock Holmes kuulas seda iseäralikku jutustust sügava tähelepanuga. 

»Mida te siis tegite?« küsis ta. 

»Saatsin Cambridge'i telegrammi, et teada saada, kas teda pole seal nähtud. Vastus on 
mul käes. Keegi pole teda näinud.« 

»Kas ta oleks saanud Cambridge'i tagasi minna?« 

»Jah, hilisõhtuse rongiga kell veerand kaksteist.« 

»Kuid niipalju kui te saite kindlaks teha, sellega ta ei sõitnud ?« 

»Ei, teda pole nähtud.« 

»Mida te järgmiseks tegite?« 

»Saatsin telegrammi lord Mount-Jamesile.« 

»Miks lord Mount-Jamesile?« 

»Godfrey on orb ja lord Mount-James on tema lähim sugulane — minu teada onu.« 

»Kas tõesti? See heidab loole uudset valgust. Lord Mount-James on üks Inglismaa 
rikkamaid mehi. « 

»Olen kuulnud Godfrey't nii ütlevat.« 

»Ja teie sõber oli tema lähedane sugulane?« 

»Jah, ta oli tema pärija, ning vanapoiss on peaaegu kaheksakümneaastane — pealegi 
podagrahaige. Räägitakse, et tema sõrmenukkidega võiks piljardikeppi kriiditada. Ta pole 
eluaeg Godfrey'le ühtki šillingit andnud, tõeline ihnuskoi niisugune, aga lõpuks jääb 
ikkagi kõik poisile. « 

»Kas te lord Mount-Jamesilt vastuse olete saanud?« 

»Ei.« 

»Mis põhjusel võis teie sõber lord Mount-Jamesi juurde minna?« 

»Noh, miski tegi teda eelmisel õhtul murelikuks, ning kui see oli rahaga seotud, võis ta 
minna lähima sugulase juurde, kellel seda nii palju on, ehkki kõige põhjal, mida ma 
kuulnud olen, eriti ohtralt võimalusi tal seda kätte saada ei olnud. Vanamees ei meeldinud 
Godfrey'le. Kui ta oleks seda kuidagi vältida saanud, poleks ta läinud.« 

»Noh, selle üle võime peagi otsustada. Kui teie sõber läks oma sugulase lord Mount- 
Jamesi juurde, kuidas Le siis seletate tolle tahumatu selli hilist külaskäiku ning erutust, 
mida tema tulek tekitas?« 

Cyril Overton haaras peast kinni. »Ma ei oska sellest midagi arvata,« ütles ta. 


»Noh, olgu, mul on päev vaba ning ma võtan hea meelega selle loo käsile,« ütles 
Holmes. »Soovitaksin teil tungivalt valmistuda matsiks ilma kõnealusele noorhärrale 
vihjamata. Nagu te ütlete, pidi see olema vastupandamatu vajadus, kui ta sellisel viisil 
kadus, ning tõenäoliselt hoiab sama vajadus teda ka eemal. Läheme koos hotelli ja 
vaatame, kas uksehoidjal on midagi lisada.« 

Sherlock Holmes oli meister kunstis, kuidas teisi vabatahtlikult tunnistama panna, ning 
peagi oli ta Godfrey Stauntoni endises toas uksehoidjalt kõik teada saanud, mida sel öelda 
oli. Eelmise õhtu külaline ei olnud härrasmees ega ka tööline. Uksehoidja kirjeldas teda 
lihtsalt kui »tavalist vennikest, kes oli viiekümneaastane, halliseguse habemega, kahvatu 
näoga, tagasihoidlikult riides. Ta paistis ise ka erutatud olevat. Uksehoidja oli märganud, 
et kui ta kirja ulatas, värises tal käsi. God- 

frey Staunton oli kirja taskusse pistnud. Staunton olnud eeskojas mehe kätt surunud. 
Nad olid mõne lad vahetanud, millest uksehoidja oli tabanud ainult sõn »aeg«. Seejärel 
olid nad kirjeldatud viisil minema tõtanud. Eeskojas oli kell näidanud täpselt pool 
üksteist. 

»Las ma mõtlen järele, « ütles Holmes end Staunton voodile istuma seades. »Teie olete 
päevane uksehoidja, eks ole?« 

»Jah, sir, minu valvekord lõpeb kell üksteist« »Öine uksehoidja ei näinud arvatavasti 
midagi?« »Ei, sir, üks seltskond tuli hilja teatrist. Rohkem mitte kedagi.« 

»Kas te olite eile terve päeva tööl?« 

»Jah, sir.« 

»Kas te viisite härra Stauntonile mõne teate ?« 

»Jah, sir, ühe telegrammi.« 

»Ahaa! see on huvitav. Mis kell see oli?« 

»Umbes kuue ajal.« 

»Kus härra Staunton oli, kui ta selle kätte sai?« 

»Siin oma toas.« 

»Kas te olite juures, kui ta selle lahti te"gi?« 

»Jah, sir, ma ootasin, sest ta võis vastuse saata.« 

»Noh, kas saatis ?« 

»Jah, sir, ta kirjutas vastuse.« 

»Kas teie viisite selle ära?« 

»Ei, ta Viis ise.« 

»Kuid ta kirjutas teie juuresolekul?« 

»Jah, sir. Ma seisin ukse juures ja tema seisis selja tolle laua poole. Kui ta oli 
kirjutamise lõpetanud, ütles ta: »Olgu pealegi, uksehoidja, ma viin selle ise ära.«« 

»Millega ta kirjutas ?2« 

»Sulepeaga, Sir.« 

»Kas blankett oli üks neist, mis seal laual on?« 

»Jah, sir, see pealmine.« 

Holmes tõusis püsti. Ta viis blanketi akna alla ning uuris tähelepanelikult. 

»Kahju, et ta pliiatsiga ei kirjutanud,« ütles ta blanketti pettunud liigutusega lauale 
tagasi visates. »Nagu te kahtlemata sageli tähele olete pannud, Watson, jääb tavaliselt 
jälg järele — fakt, mis on purustanud palju õnnelikke abielusid. Siin ma siiski mingit 
jälge ei näe. Kuid mul on hea meel näha, et ta kirjutas laiaotsalise 

sulega, ning pole kahtlust, et me kuivatuspaberilt mingi jälje leiame. Ah jaa, seal see 
ongi!« 

Ta rebis kuivatuspabeririba ära ning pööras meie poole järgmise kritselduse: 


RASA NRmR 
NA 0 


Cyril Overton sattus suurde ärevusse. »Hoidke seda vastu klaasi!« hüüdis ta. 
»Pole vaja,« lausus Holmes. »Paber on 


4 = õhuke ning sõnum on teiselt poolt loetav. 
” AA VA VA 4 Vaadake.« Ta pööras paberi ümber ning me 
S v SAA 
nrdake mrnd Sese 


»See on siis telegrammi lõpp, mille Godfrey Staunton mõni tund enne kadumist saatis. 
Vähemalt kuus sõna teatest on meie jaoks kadunud, kuid see, mis järele jäi — »Jumala 
pärast, aidake meidk —, tõestab, et noormees nägi mingit hirmsat ohtu lähenemas, mille 
eest keegi võis teda kaitsta. Pange tähele, »meid«! Loosse on segatud veel üks isik. Kes 
see veel peaks olema kui mitte too kahvatu habemik mees, kes näis ise nii närviline? Mis 
seos võib Godfrey Stauntoni ja habemiku vahel olla? Ja kes on kolmas tegelane, kellelt 
mõlemad läheneva ohu vastu abi otsisid? Meie uurimuste ring on juba märksa 
ahenenud.« 

»On tarvis ainult teada saada, kellele telegramm saadeti,« soovitasin mina. 

»Täpselt, kulla Watson. Teie järeldus, ehkki nõnda sügavamõtteline, jõudis mul juba 
peast läbi käia. Kuid te 

olete arvatavasti märganud, et kui te kõnnite postkontorisse ja nõuate näha teise inimese 
saadetud teate koopiat, võib ametnik teie soovi väga vastumeelselt täita. Selles asjas on 
väga palju bürokraatiat. Mul pole siiski kahtlust, et raasukese diplomaatiaga ja osavusega 
on eesmärk saavutatav. Vahepeal tahaksin lauale jäänud paberid teie juuresolekul, härra 
Overton, läbi vaadata. « 

Seal oli hulk kirju, arveid ja märkmikke, mida Holmes kärmete närviliste sõrmedega 
pööras ning kiire läbitungiva pilguga uuris. »Siin pole midagi,« ütles ta viimaks. »Muide, 
ma oletan, et teie sõber oli terve noormees — ega tal midagi viga ei olnud ?« 

»Terve kui purikas.« 

»Kas te olete teda kunagi haigena näinud ?« 

»Ta pole päevagi põdenud. Ta on jalahoobist pikali kukkunud ja ükskord nihestas ta 
kederluu, aga sellest polnud midagi.« 

» Võib-olla ta polnudki nii tugev, nagu te arvate. Mulle tundub, et tal võis mõni varjatud 
häda olla. Teie loaga panen mõned paberid taskusse, juhuks kui meil neid tulevikus tarvis 
peaks olema.« 

»Üks hetk — üks hetk!« vingus hääl, ning ukse lävel nägime pisikest veidrat vanameest 
nihelemas ja näselemas. Ta oli riietatud luitunud musta, peas oli tal väga laia äärega 
torukübar ja kaelas lõdvalt seotud valge kaelarätt — jäi üldiselt mulje, et tegemist on 


mingi kolkapastori või palgatud leinajaga. Hoolimata oma kulunud ja isegi absurdsest 
välimusest oli tema häälel terav toon ning ta lausa nõudis tähelepanu. 

»Kes te olete ja mis õigusega te selle härrasmehe pabereid puutute?« küsis ta. 

»Ma olen eradetektiiv ning üritan tema kadumist selgitada.« 

»Ohoo, kas tõesti? Ja kes teid käskis, ah?« »See noorhärra, härra Stauntoni sõber, 
saadeti minu juurde Scotland Yardist.« 

»Kes teie olete, härra?« 

»Ma olen Cyril Overton.« 

»Siis olete teie see, kes mulle telegrammi saatis. Mina olen lord Mount-James. Tulin nii 
kiiresti kohale, kui see Bayswateri bussiga võimalik on. Niisiis olete detektiivi 
palganud?« 

»Jah, sir.« 

»Ja te olete valmis selle eest maksma?« 

»Mul pole kahtlust, et mu sõber Godfrey on valmis tasuma, kui me ta üles leiame.« 

»Aga kui teda ei leitagi, ah? Mis te selle peale kostate?« 

»Sel juhul tema perekond kahtlemata —« 

»Mitte midagi sellist, härra!« kiunatas väike vanamees. »Minult ei maksa ühtki penni 
loota — mitte ühtki penni! Kas mõistate, härra detektiiv! Mina olengi kogu perekond, kes 
noormehel on, ja ma ütlen teile, et mina vastutust enda peale ei võta. Kui ta midagi 
loodab saada, siis ainult tänu sellele, et ma pole kunagi raha raisanud ega kavatse nüüd 
sellega alustada. Mis puutub paberitesse, millega te nii vabalt ümber käite, siis võtke tea- 
tavaks, et kui nende hulgas on midagi väärtuslikku, tuleb teil täpselt aru anda, mida te 
nendega teete.« 

»Väga hea, sir,« lausus Sherlock Holmes. »Kas ma tohin vahepeal küsida, on teil ehk 
endal mõni mõte noormehe kadumise selgitamiseks?« 

»Ei, mu härra. Ta on küllalt suur ja küllalt vana, et ise enda eest hoolitseda, ja kui ta on 
nii rumal, et kaob kuskile, siis keeldun mina täielikult tema otsimise eest vastutamast. « 

»Saan teie seisukohast täiesti aru,« ütles Holmes, kelmikas säde pilgus. »Te ehk ei saa 
päriselt minust aru. Selgub, et Godfrey Staunton on vaene mees. Kui ta on röövitud, siis 
mitte sellepärast, mis tema enda valduses on. Teie olete rikas, see on laialt teada, lord 
Mount-James, ning on täiesti võimalik, et vargajõuk on teie vennapoja kinni võtnud, et 
saada temalt informatsiooni teie maja, teie harjumuste ja teie varanduse kohta.« 

Meie pisikese ebameeldiva külalise nägu läks niisama valgeks kui ta kaelarätt. 

»Taevas hoidku, mu härra, missugune mõte! Ma poleks iial sellise nurjatuse peale 
tulnud! Mis ebainimlikke võllaroogi maailmas olemas on! Kuid Godfrey on tore poiss — 
ustav poiss. Miski ei pane teda oma vana onu reetma. Saadan juba täna õhtul lauanõud 
panka hoiule. Aga teie ärge vahepeal jõudu säästke, härra detektiiv! Anun teid, ärge jätke 
ühtki võimalust kasutamata, et poissi tervelt tagasi saada. Mis puutub rahasse, noh, kui 
jutt on viielisest või kümnelisest, võite minu peale alati kindel olla.« 

Isegi rahunenud meeleolus polnud õilis ihnuskoi võmeline meid aitama, sest ta teadis 
oma vennapoja eraelust vähe. Meie ainus jälg oli poolik telegramm, nii asus Holmes 
sellega teele, et ahela teist lüli leida. Lord Mount-Jamesist olime lahti saanud ja Overton 
oli n tabanud õnnetust teiste meeskonnaliikmetega aruta» läinud. 

Hotelli läheduses oli telegraafikontor. Peatusime se ees. 


»Asi on seda väärt, et katset teha, Watson,« sõn Holmes. »Läbiotsimisloaga saaksime 
muidugi koopiat näha, kuid niikaugele pole me veel jõudnud. Ei usu, et nad nii 
tegevusrohkes paigas nägusid mäletaksid. Tee proovi.« 

»Andestage, et teid tülitan,« ütles ta noorele naisele luugi taga oma kõige meelitavamal 
toonil, »aga telegrammiga, mis ma eile saatsin, juhtus väike eksitus. Ma pole vastust 
saanud ja kardan väga, et ma vist unusta oma nime alla kirjutada. Kas te võite mulle 
öelda, oli see nii?« 

Noor naine pööras kuhila koopiaid ümber. 

»Mis kell see oli?« küsis ta. 

»Veidi pärast kuut.« 

»Kellele telegramm oli määratud?« 

Holmes asetas sõrme suule ja heitis pilgu mulle. »Lõpus olid seal sõnad »Jumala 
pärast«,« sosistas ta usalduslikult, »mul on väga vaja sellele vastust saada.« 

Naine võttis ühe blanketi välja. 

»Siin see on. Nime ei ole,« ütles ta seda letil siludes. 

«Sellepärast ma siis vastust ei saanudki,« sõn Holmes. »Tõepoolest, heldus, kui 
rumal minust! Head aega, preili, ja palju tänu, mul langes kivi südamelt.« 

Kui me jälle tänaval olime, kihistas ta naerda ja hõõrus käsi. 

»Mis nüüd? küsisin ma. 

»Me teeme edusamme, kulla Watson, teeme edusamm. Mul oli selle telegrammi 
nähasaamiseks seitse erinevat plaani, kohe esimese korraga ei osanud edu lootagi.« 

»Ja mida te teada saite ?« 

»Sain teada, kust uurimist alustada.« Ta viipas voori mehe. »King's Crossi jaama,« 
ütles ta. 

»Me läheme siis sõidule?« 

»Jah, peaksime Cambridge'i sõitma. Kõik paistab sinnapoole viitavat.« 

»Öelge mulle,« küsisin ma, kui me mööda Gray's Inni maanteed logistasime, »kas te 
juba aimate, miks noormees kadus? Ma ei tea ühtki juhtumit, kus meil motiiv oleks nii 
segane olnud. Ega te ometi tegelikult ei arva, et ta rööviti rikka onu kohta informatsiooni 
saamiseks ?« 

»Tunnistan, kulla Watson, et see seletus ei tundu mulle eriti tõenäoline. Siiski paistis 
mulle, et see huvitas toda ülimalt ebameeldivat vanameest.« 

»Kahtlemata õige, kuid missugused on teised võimalused?« 

»Võiksin nimetada mitut. Peab tunnistama, et huvitav ja tähendusrikas on see, et 
juhtum leidis aset tähtsa matsi eelõhtul ning näib puudutavat ainsat mängjjat, kelle 
kohalolek tema meeskonna eduks oluline on. Muidugi võib see olla ka kokkusattumus, 
kuid on siiski huvitav. Amatöörspordis kihla ei veeta, kuid vaatajad veavad ikkagi salaja 
kihla ning võib ju olla, et kellelegi on kasulik mängijat kõrvaldada, nii nagu ratsavõistlus- 
tel lurjused võidusõiduhobuseid kahjustavad. See on üks seletus. Teine ja väga ilmne on 
see, et noormees on tõepoolest suure varanduse pärija, olgu tema praegune elamine nii 
tagasihoidlik kui tahes, ning pole sugugi võimatu, et siin on vandenõu tema eest lunaraha 
saamiseks. « 

«Need teooriad ei võta arvesse telegrammi.« 

»Täiesti õige, Watson. Telegramm on ikka veel ainuke käegakatsutav asi, millega meil 
tegemist on, ning me ei tohi seda oma tähelepanu alt kõrvale jätta. Selleks me praegu 


Cambridge'i teel olemegi, et telegrammi saatmisele valgust heita. Käesoleval hetkel on 
meie uurimiste seis segane, kuid oleksin väga imestunud, kui me enne õhtut pole seda 
selgemaks saanud või vähemalt selleks märkimisväärseid edusamme teinud.« 

Kui me vanasse ülikoolilinna jõudsime, oli juba pime. Holmes võttis jaamast 
voorimehe ja käskis sõita Leslie Armstrongi majja. Mõne minuti pärast peatusime kõige 
elavama liiklusega tänaval suure maja ees. Meid juhatati sisse, ning pärast pikka ootamist 
lubati meid vastuvõturuumi, kus leidsime arsti laua taga istumas. 

See, et Leslie Armstrongi nimi oli mulle tundmatu, näitab, mil määral olin kaotanud 
sideme oma elukutsega. 

Nüüd tean ma küll, et ta pole mitte ainult üks ülikooli juhtivaid meedikuid, vaid ka 
üleeuroopaliku kuulsusega mõtleja enam kui ühes teadusharus. Kuid isegi tema 
hiilgavaid saavutusi tundmata jättis juba ainus pilk mehele endale mulle võimsa mulje. 
Tal oli suur kandiline nägu, mõtlikud silmad puhmas kulmude all ning kangekaelne, 
justkui graniidist tahutud lõug. Tugeva iseloomuga, erksa vaimuga mees, karm, askeetlik, 
kinnine, aukartustäratav — nii mõtlesin ma dr. Leslie Armstrongist. Ta hoidis mu sõbra 
visiitkaarti käes ning meid vaadates ei olnud tema tusasel näol just eriti sõbralik ilme. 

»Olen teie nime kuulnud, härra Holmes, ning tean, millega te tegelete — kuid ei kiida 
seda mingil juhul heaks.« 

»Selles suhtes, doktor, leiate end ühel meelel kõikide kurjategijatega meie maal,« 
lausus mu sõber vaikselt. 

»Niikaua kui teie jõupingutused on suunatud kuritegevuse hävitamisele, mu härra, peab 
neid toetama iga arukas ühiskonnaliige, kuigi mul pole kahtlust, et ametlikust 
masinavärgist oleks selle jaoks enam kui küllalt. Milles teie tegevus aga kriitikat väärib, 
on see, et te eraisikute saladustest huvitute, et te kraamite lagedale perekonnaasju, millel 
oleks parem varjule jääda, ja et te vahel raiskate nende inimeste aega, kel on rohkem 
tegemist kui teil. Praegusel hetkel peaksin ma näiteks kirjutama uurimust, selle asemel et 
teiega vestelda.« 

»Kahtlemata, doktor, ning siiski võib meie vestlus uurimusest tähtsamaks osutuda. 
Tegelikult võin teile öelda, et me teeme just vastupidist sellele, mida te õigustatult hukka 
mõistate, ning püüame takistada igasugust eraasjade avalikustamist, mis paratamatult 
järgneb, kui lugu satub politsei kätte. Võite mind võtta lihtsalt kui mingisugust 
maakuulajat, kes käib regulaar-vägede ees. Tulin teilt Godfrey Stauntoni kohta küsima.« 

»Mis, temaga on?« 

»Te tunnete teda, eks ole?« 

»Ta on mu lähedane sõber.« 

»Te olete teadlik, et ta on kadunud ?« 

»Oo, kas tõesti?« Ilme doktori karmil näol ei muutunud. 

»Ta lahkus eile õhtul oma hotellist — temast pole enam midagi kuuldud.« 

»Ta tuleb kindlasti tagasi. « 

»Homme on ülikooli ragbimatš.« 

»Nende lapsikute mängude vastu pole mul kõige vähematki sümpaatiat. Noormehe 
saatus huvitab mind sügavalt, kuna ma tunnen teda ja ta meeldib mulle. Ragbi-matš ei 
paku mulle mingit huvi.« 

»Palun siis teilt abi härra Stauntoni saatuse uurimiseks. Kas te teate, kus ta on?« 


»Muidugi mitte.« 

»Te pole teda eilsest saadik näinud?« 

»Ei ole.« 

»Kas härra Staunton oli terve ?« 

»Absoluutselt.« 

»Olete te kunagi kuulnud, et ta haige oleks olnud?« »Mitte kunagi.« 

Holmes torkas arsti nina alla paberilehe. »Siis ehk seletaksite seda arvet 
kolmeteistkümnele ginile, välja makstud härra Godfrey Stauntoni poolt dr. Leslie 
Armstrongile Cambridge'is eelmisel kuul. Leidsin selle tema laualt paberite hulgast.« 

Doktor läks viha pärast näost punaseks. 

»Ma ei näe ühtki põhjust, miks ma peaksin teile seletusi andma, härra Holmes.« 

Holmes pani arve taskuraamatu vahele tagasi. »Kui te eelistate avalikke selgitusi, tuleb 
teil varem või hiljem seda teha,« ütles ta. »Olen teile juba öelnud, et mina saan maha 
vaikida seda, mida teised on sunnitud avalikuks tegema, ning teil oleks tõesti targem 
mind täielikult usaldada. « 

»Ma ei tea sellest arvest midagi.« 

»Kas te olete härra Stauntonilt Londonist teateid saanud?« 

»Muidugi mitte.« 

»Helde aeg, jälle see postkontor!« ohkas Holmes tüdinult. »Eile õhtul kell kuus viisteist 
saatis Godfrey Staunton teile äärmiselt pakilise telegrammi — telegrammi, millel on 
kahtlemata seos tema kadumisega — ja teie pole seda siiski saanud. See on ülimalt 
laiduväärt. Lähen tingimata siinsesse kontorisse ning annan kaebuse sisse.« 

Dr. Leslie Armstrong hüppas laua tagant välja ning tema sünge nägu oli raevust 
tulipunane. 

»Suvatsege lahkuda, mu härra,« ütles ta. »Võite oma palkajale lord Mount-Jamesile 
öelda, et ma ei soovi 

tema enda ega tema agentidega mingit tegemist teha. eM mu härra — mitte ühtki sõna 
enam!« Ta helistas raevukalt kella. »John, saatke need härrased väljak Kõrk ülemteener 
saatis meid ukseni, ning me leidsime end tänavalt. Holmes puhkes naerma. 

»Dr. Leslie Armstrong on kahtlemata tugeva iseloomuga energiline mees, « ütles ta. 
»Ma pole kohanud kedagi, kes oleks sobivam täitma kuulsast Moriartvst järele jäänud 
tühikut, kui ta oma andeid selles suunas rakendaks. Näete nüüd, vaene Watson, siin me 
siis oleme, kodutuna ja sõpradeta selles külalislahkuseta linnas, kust me oma ülesannet 
täitmata lahkuda ei saa. Too tilluke võõrastemaja just Armstrongi maja vastas sobib meie 
vajadusteks eriti hästi. Kui teie üüriksite ühe tänavapoolse toa ja ostaksite ööbimiseks 
kõik vajaliku, võiksin mina selle ajaga natuke ringi vaadata.« 

See ringivaatamine osutus siiski pikemaks protseduuriks, kui Holmes oli kujutlenud, 
sest ta jõudis võõraste-majja tagasi, kui kell oli juba peaaegu üheksa. Ta oli kahvatu ja 
rõhutud, üleni tolmune ning näljast ja väsM musest kurnatud. Laual ootas külm õhtueine, 
ning kui tal oli kõht täis ja piip süüdatud, oli ta jälle valmis» omaks võtma pooleldi 
koomilist ja üdini filosoofilist suhtumist, mis talle loomupärane oli, kui asjad viltu kisll 
küsid. Tõllarataste mürin sundis teda tõusma ja aknast välja vaatama. Arsti ukse ees 
gaasilaterna valguses seisis kinnine tõld kahe halli hobusega. 


»Doktor on kolm tundi ära olnud,« ütles Holmes, »ta läks pool seitse välja ja jõudis 
praegu tagasi. Koht peab olema kümne või kaheteistkümne miili raadiuses ning ta käib 
seal kord, mõnikord ka kaks korda päevas.« 

»Praktiseerivale arstile pole selles midagi ebatavalist.« 

»Kuid Armstrong ei ole tegelikult arst. Ta on lektor ja konsultant, kuid ei hooli 
üldpraksisest, mis teda kirjatööst eemale kisuks. Milleks võtab ta siis ette pikki teekondi, 
mis peaksid talle väga tüütud olema, ja keda ta külastab ?« 

»Tema kutsar —<« 

»Kulla Watson, ega te ometi kahtle, et ma kõigepealt teda küsitlesin? Ei tea, kas see 
tuleb tema kaasasündinud kõlvatusest või isanda käskudest, kuid ta oli nii jõhker, et 
ässitas mulle koera kallale. Aga ei koerale ega mehele meeldinud minu kepp ning 
ettevõtmine kukkus 

läbi. Pärast seda olid meie suhted pingelised ning edasised küsitlused ei tulnud kõne 
allagi. Kõik, mis ma teada sain, *pärineb ühelt sõbralikult kohalikult elanikult meie oma 
võõrastemaja hoovist. Tema mulle tohtri harjumustest ja igapäevastest sõitudest rääkiski. 
Samal hetkel, justkui tema sõnade kinnituseks, jõudis ka tõld ukse ette.« 

»Kas te sellele järgneda ei saanud ?« 

»Oivaline, Watson! Te lausa hiilgate täna õhtul. See mõte tuli ka mulle pähe. Nagu te 
võib-olla tähele olete pannud, on meie võõrastemaja kõrval jalgrattapood. Ruttasin sinna, 
üürisin jalgratta ning olin võimeline startima veel enne, kui tõld oli silmist kadunud. 
Jõudsin sellele kiiresti järele ning seejärel järgnesin mõistlikku kaugusse hoidudes selle 
tuledele, kuni olime linnast väljas. Olime juba ammu külavaheteel, kui leidis aset mõne- 
võrra piinlik juhtum. Tõld peatus, arst astus välja, tuli kiiresti minu poole, kuna ka mina 
olin peatunud, ning teatas mulle äärmiselt sardooniliselt, et. ta kardab, et tee on kitsas, 
ning loodab, et tema tõld ei takista mind jalgrattaga möödumast. Ta esitas kõik selle 
tõepoolest ülimalt imetlusväärsel moel. Sõitsin otsekohe tõllast mööda ning peateele 
jäädes jätkasin veel mõne miili, siis peatusin sobivas kohas, et näha, kas tõld sõidab 
mööda. Tõllast polnud aga märkigi ning seega oli ilmne, et ta oli pöördunud mõnele 
kõrvalteele, mida olin tähele pannud. Sõitsin tagasi, kuid ei näinud tõlda kusagil, ning 
nagu näete, on see nüüd pärast mind tagasi jõudnud. Algul polnud mul mõistagi mingit 
erilist põhjust neid sõite Godfrey Stauntoni kadumisega seostada ning ma kaldusin neile 
tähelepanu pöörama ainult sel põhjusel, et kõik, mis on seotud dr. Armstrongiga, pakub 
meile praegusel hetkel huvi, kuid nüüd, kus ma leidsin, et ta on nii valvas igaühe suhtes, 
kes teda neil sõitudel jälgib, tundub lugu palju tähtsam ning ma ei jää enne rahule, kui 
olen selle asja selgeks teinud.« 

»Me võime talle homme järgneda. « 

»Kas ikka võime? See polegi nii kerge, nagu te näite arvavat. Ega te Cambridge'i 
ümbrust ei tunne? Seal pole end kuhugi varjata. Kogu maastik, mille ma täna õhtul 
läbisin, on ühetasane nagu peopesa, ja mees, keda mc jälitame, pole loll, nagu ta täna 
õhtul väga selgelt näitas. Ma saatsin Overtonile telegrammi, et ta teataks 

meile siinsel aadressil kõigest uuest, mis Londonis võib juhtuda, ning vahepeal võime 
keskendada oma tähelepanu dr. Armstrongile, kelle nime vastutulelik noor daam mul 
postkontoris Stauntoni pakilise teate koopialt lugeda laskis. Ta teab, kus noormees viibib 
— selle peale võiksin ma vanduda, ja kui tema teab, siis on meie endi süü, kui me seda 


teada ei saa. Praegusel hetkel tuleb möönda, et trumbid on tema käes, ja nagu te teate, 
Watson, selles seisus pole mul kombeks mängust loobuda. 

Aga ka järgmine päev ei viinud meid saladuse lahendusele lähemale. Pärast 
hommikueinet toodi kiri, mille Holmes naeratades mulle ulatas. 

Mu härra (kõlas see) 

Võin teile kinnitada, et minu tegemisi jälgides raiskate aega. Nagu te eelmisel õhtul 
avastasite, on mul tõlla tagaosas aken, ning kui te ihaldate kahekümnemii-list sõitu, mis 
teid algpunkti tagasi toob, tarvitseb teil ainult mulle järgneda. Pealegi võin teile teatada, 
et mitte mingi minu järele luuramine härra Godfrey Stauntonit kuidagi ei aita, ning olen 
veendunud, et parim, mis ta selle härra heaks võite teha, on kohe Londonisse tagasi 
pöörduda ja oma palkajale teatada, et te ei suutnud teda leida. Teie aeg Cambridge'is on 
igal juhul maha visatud. 

Austusega teie Leslie Armstrong. 

»Üks otsekohene ja aus vastane see tohter,« ütles Holmes. »Jajah, ta äratab minus 
uudishimu, ning enne temast lahkumist pean ma loos tõesti selgusele jõudma.« 

»Tema tõld on praegu ukse ees,« ütlesin ma. »Parajasti astubki ta sisse. Ma nägin, 
kuidas ta seda tehes üles meie akna poole vaatas. Võib-olla ma prooviksin jalgrattal 
õnne?« 

»Ei, ei, kulla Watson! Kogu lugupidamise juures teie loomuliku taibu suhtes ma ei usu, 
et teist oleks väärikale arstile vastast. Ehk jõuan iseseisvate uurimiste teel eesmärgile 
lähemale. Kahjuks pean teid iseenda hooleks jätma, sest kahe uudishimuliku võõra 
ilmumine unises maakohas tekitaks rohkem kuulujutte, kui ma sooviksin. Leiate selles 
auväärses linnas kindlasti vaatamisväärsusi, 

mis teie meelt lahutavad, ning ma loodan enne õhtut teile soodsamaid uudiseid tuua.« 

Veel kord pidi mu sõber pettuma. Ta saabus õhtul väsinuna ja tühjade kätega. 

»Mu päev läks nurja, Watson. Tohtri üldist sõidu-suunda teades veetsin terve päeva, 
käies kõikides külades siinpool Cambridge'i ning küsitledes kõrtsmikke ja teisi kohalikke 
jutupaunikuid. Olen hulga maad läbi sõitnud. Chesterton, Histon, Waterbeach ja 
Oakington on kõik läbi uuritud ja pettumuseks osutunud. Kinnise kahe-hobusetõlla 
igapäevane ilmumine oleks niisugustes Unikülades vaevalt silmapaari vahele jäänud. Arst 
on jälle punkti juurde saanud. Kas mulle telegrammi on?« 

»Jah, ma tegin selle lahti. Siin see on: 

»Küsige Jeremy Dixonilt Trinity kolledžist Pompey't.« 

Ma ei saa sellest aru.« 

»Oh, asi on täiesti selge. See on meie sõbralt Overtonilt vastuseks minu küsimusele. 
Saadan kohe Jeremy Dixonile kirja ning seejärel pöördub meie õnn kindlasti. Muide, kas 
matsist on uudiseid?« 

»Jah, kohaliku õhtulehe viimases väljaandes on oivaline reportaaž. Oxford võitis, tehes 
ühe värava ja kaks puudutust.9 Artikli lõpul on öeldud: 

»Helesiniste10 kaotuse võib täielikult panna hiilgava rahvusvahelise klassi mängija 
Godfrey Stauntoni äraoleku arvele, kellest mängu igal hetkel puudust tunti. 
Kombinatsioonide puudumine paremääre liinil ning nende nõrkus nii rünnakul kui ka 
kaitses tegi kompaktse ja tööka survegrupi pingutused täiesti olematuks.« 


SRagbi (jalgpallis) »try« - palliga maa puudutamine vastase väravajoone taga annab 3 punkti. 
10Helesinised - Cambridge'i ülikooli värv. 


»Meie sõbra Overtoni kartused osutusid seega põhjendatuks, « ütles Holmes. »Mina 
isiklikult nõustun dr. Armstrongiga, et ragbi ei paku mulle mingit huvi. Täna läheme vara 
magama, Watson, sest näen ette, et homme võib tulla sündmusrikas päev.« 


Esimene pilk Holmesile järgmisel hommikul ajas mulle õuduse peale, sest ta istus 
kamina ääres, käes tilluke 

süstal. Minu silmis seostus see instrument ainsa pahega tema loomuses ning ma kartsin 
kõige halvemat, kui nägin süstalt tema käes läikimas. Ta naeris mu jahmunud ilme üle 
ning pani süstla lauale. 

»Ei, ei, kulla sõber, ärevuseks pole põhjust. Seekord ei ole see mitte kurjuse tööriist, 
vaid võib pigem osutuda võtmeks, mis meile saladuse avab. Tulen just väL.-keselt 
luureretkelt ning kõik paistab soodsalt kulgevat. Sööge tubli hommikueine, Watson, sest 
täna kavatsen ma dr. Armstrongi jälitama asuda; kord jälje üles võtnud, ei kavatse ma 
enne süüa ega puhata, kui olen ta oma urgu ajanud.« 

»Sel juhul, « ütlesin ma, »võtame parem hommikueine kaasa, sest ta asub varakult teele. 
Tema tõld on ukse ees.« 

»Sellest pole midagi. Las ta läheb. Kui ta oskab sõita niisugusesse kohta, kuhu ma talle 
järgneda ei saa, peab ta tõesti kaval olema. Kui olete lõpetanud, tulge minuga alla ja ma 
tutvustan teid detektiiviga, kes on omal alal silmapaistev spetsialist.« 

Kui me alla läksime, järgnesin Holmesile talliõue, kusi ta tegi ühe latri ukse lahti ja tõi 
välja töntsaka, valge- ja pruunilapilise koera, midagi hagija ja urukoera vahepealset. 

»Lubage teile tutvustada Pompey't,« ütles ta. »Pompey on kohalike jälituskoerte uhkus 
— mitte eriti kiire, nagu tema kehaehitusest võib näha, kuid lõhna järgi jälgede ajamisel 
väga visa. Noh, Pompey, kärmas sa just ei ole, kuid kahele keskealisele Londoni 
härrasmehele ikkagi liiga väle, seepärast võtan endale vabaduse sulle kaelarihma külge 
see nahkrihm kinnitada. Tule nüüd, poiss, ja näita, mida sa oskad.« Ta viis koera doktori 
ukse juurde. Koer nuusutas natuke ning pani siis rihma pingule tõmmates kileda 
niutsumise saatel mööda tänavat minema. Poole tunniga olime linnast väljas ja ruttasime 
mööda maanteed edasi. 

»Mida te tegite, Holmes?« küsisin ma. 

»Äraproovitud ja usaldusväärne vahend, ja mõnel puhul kasulik. Läksin täna hommikul 
doktori õue ja pritsisin süstlatäie aniisiõli tõlla tagumise ratta peale. Hagijas järgneb 
aniisilõhnale kas või maailma lõppu, ning meie sõber Armstrong peaks läbi Cami jõe 
sõitma, enne kui ta Pompey kannult maha raputab. Oh seda 

kavalat kelmi! Niimoodi ta siis sel õhtul minu käest minema lipsaski.« 

Koer pööras järsku peateelt kõrvale rohtukasvanud rajale. Poole miili järel viis see välja 
teisele laiale teele ning jäljed keerasid linna poole tagasi, kust me äsja olime tulnud. Tee 
tegi kaare linnast lõunas ning jätkus meie tulekule vastupidises suunas. 

»See; detour11 oli siis ainult meie pärast ette võetud?« sõnas Holmes. »Pole ime, et 
minu küsitlused külaelanike hulgas midagi ei andnud. Doktor on kahtlemata mängu väga 
tõsiselt võtnud ning seesuguse keeruka pettuse põhjust tahaks tõesti teada saada. Paremal 


11D€tour - kaudne tee, ring (prantsuse k.). 


peaks olema Trumpingtoni küla. Ja pagana pihta! nurga tagant tulebki tõld. Kähku, 
Watson — kähku, muidu oleme paljastatud.« 

Puiklevat Pompey't järel vedades hüppas ta läbi värava põllule. Olime vaevalt heki 
varju maha kükitanud, kui tõld mööda kihutas. Silmasin selles dr. Armstrongi, kes istus, 
õlad longus, pea kätele vajunud, ning nägi välja nagu ahastus ise. Märkasin oma kaaslase 
tõsinenud näost, et temagi oli arsti näinud. 

»Kardan, et meie otsingutele saabub mingi sünge lõpp,« lausus ta. »Ei või enam kaua 
kesta, kuni me seda teada saame. Tule, Pompey! Ahaa, siin põllul on ju majake!« 

Polnud mingit kahtlust, et olime jõudnud oma teekonna lõppu. Pompey jooksis ja 
vingus erutatult värava ees, kus paistsid veel tõllarataste jäljed. Sealt edasi viis jalgrada 
üksiku majakese poole. Holmes sidus koera heki külge kinni ja me ruttasime edasi. Mu 
sõber koputas korduvalt väikesele rohmakale uksele, ilma et vastust oleks tulnud. Majake 
polnud siiski tühi, sest meie kõrvu kostis tasane hääl — hale meeleheitlik ümin, mis oli 
kirjeldamatult kurb. Holmes seisis kõheldes ning vaatas siis tagasi teele, mida mööda 
olime tulnud. Teel lähenes tõld. Noid halle hobuseid oli võimatu mitte ära tunda. 

»Kirevase päralt, arst tuleb tagasi!« hüüdis Holmes. »See otsustab asja. Enne kui ta 
kohale jõuab, peame nägema, mida see tähendab.« 

Ta tegi ukse lahti ja me astusime esikusse. Ümin läks valjemaks, kuni sellest sai pidev, 
madal, ahastav halin. 

See tuli ülemiselt korruselt. Holmes sööstis üles, mina kannul. Ta lükkas ühe paokil 
ukse avali, ning sees avanev vaatepilt sundis meid jahmunult seisatama. 

Noor ilus naine lamas surnult voodil. Tema rahulik kahvatu nägu tuhmide pärani avatud 
siniste silmadega paistis kuldsete juuste rikkalikust raamistusest. Voodi jalutsis pooleldi 
istus, pooleldi põlvitas noormees, nägu voodiriietesse peidetud, ning tema keha vappus 
oietest. Ta oli nii kibedas leinas, et ei vaadanud enne üles, kui Holmesi käsi talle õlale 
langes. 

»Kas teie olete Godfrey Staunton?« 

»Jah, jah, olen küll — kuid te tulete liiga hilja. Ta on surnud.« 

Mees oli nii vapustatud, et me ei suutnud talle kuidagi selgeks teha, et me pole arstid, 
kes talle abiks on saadetud. Holmes püüdis avaldada kaastunnet ja kirjeldada ärevust, 
mida noormehe äkiline kadumine tema sõpradele oli põhjustanud, kui trepilt kostsid 
sammud ning uksel seisis karmi küsiva näoga mr. Armstrong. 

»Niisiis, härrased, « ütles ta, »olete kõik teada saanud ning valinud sissetungimiseks 
eriti kurva momendi. Surma palge ees ei sobi tülitseda, kuid kinnitan teile, et kui ma 
oleksin noorem, ei jääks teie jälestusväärne käitumine karistamata.« 

»Vabandage, doktor Armstrong, siin on ehk tegemist teatava arusaamatusega,« vastas 
mu sõber väärikalt. »Kui te tuleksite meiega alumisele korrusele, võiksime mõlemad 
sellesse kahetsusväärsesse loosse selgust tuua.« 

Hetk hiljem olime koos karmi tohtriga alumise korruse elutoas. 

»Noh, mu härra ?< ütles ta. 

»Kõigepealt soovin, et te mõistaksite, et ma ei ole lord Mount-Jamesi teenistuses, ning 
et selles asjas hoian ma tollele aadlimehele vastupidises suunas. Kui inimene on kadunud, 
on minu kohus tema saatus kindlaks teha, kuid olles sellega hakkama saanud, on minu 
silmis lugu lõppenud, ja kui mingi kuriteoga tegemist ei ole, aitan ma palju meelsamini 
eraskandaale summutada kui avalikkuse ette tuua. Kuna käesolevas asjas, nagu ma ole- 


tan, mingit seaduserikkumist pole olnud, võite täielikult loota minu diskreetsusele ja 
koostööle asjaolude ajakirjanduse eest varjamisel.« 

Dr. Armstrong astus kiiresti sammu ettepoole ja surus Holmesi kätt. 

»Olete tubli mees,« ütles ta. »Ma sain teist valesti aru. Tänu taevale, et mu 
südametunnistuse piinad Stauntoni siia oma murega üksi jätmise pärast sundisid mind 
tõlda ümber pöörama ja seeläbi teiega tuttavaks saama. Teades nii palju, nagu teie teate, 
on kogu olukorda kerge seletada. Aasta tagasi elas Godfrey' Staunton mõnda aega 
Londonis ja kiindus kirglikult oma korteriperemehe tütresse, kellega ta ka abiellus. Neiu 
oli niisama hea kui ilus ja niisama arukas kui hea. Sellist naist poleks ükski mees 
tarvitsenud häbeneda. Kuid Godfrey oli selle vana pahura aadliku pärija ning on päris 
kindel, et kui tema abielu oleks teatavaks saanud, oleks ta pärandusest ilma jäetud. 
Tundsin noormeest hästi ning armastasin teda tema paljude kiiduväärt omaduste pärast. 
Tegin kõik, mis suutsin, et aidata tal toime tulla. Tahtsime lugu salajas hoida, sest kui 
keegi juba räägib, ei kesta kaua, kuni kõik on asjast kuulnud. Tänu sellele üksildasele 
kohale ja et ta ise suu pidas, läks Godfrey'l seni kõik korda. Nende saladust ei teadnud 
keegi peale minu ja ühe tubli teenri, kes on praegu Trumpingtonis abi kutsumas. Kuid 
lõpuks tuli hirmus õnnetus: naine jäi raskesti haigeks. Tal oli ägedalt kulgev tiisikus. 
Vaene poiss oli murest poolsegane, kuid pidi siiski minema Londonisse, et matsist osa 
võtta, sest kui ta oleks minemata jätnud, oleks ta asja seletades oma saladuse paljastanud. 
Püüdsin teda telegrammiga ergutada ja ta saatis mulle vastuse, paludes mul teha kõik mis 
võimalik. Tundub, et seda telegrammi te mingil arusaamatul viisil näinud oletegi. Ma ei 
öelnud talle, kui ähvardav hädaoht on, sest teadsin, et ta ei saa millegagi abiks olla, kuid 
teatasin tõe tüdruku isale, ja tema ütles selle järelemõtlematult Godfrey'le edasi. 
Tulemuseks oli see, et Godfrey tuli peaaegu hullunult otsekohe siia ning nõnda on ta 
põlvili naise voodi jalutsis olnud, kuni täna hommikul surm naise kannatustele lõpu tegi. 
See on kõik, härra Holmes, ja ma olen kindel, et võin teie ja teie sõbra diskreetsusele 
lootma jääda.« ' 

Holmes haaras arstil käest kinni. 

»Tulge, Watson, « ütles ta siis, ning me astusime leina-majast talvepäeva kahvatusse 
päikesepaistesse. 


XII. ABBEY GRANGE'I MÕISTATUS 


Ühel kibekülmal härmatanud hommikul 1897. aasta talve lõpu poole ärkasin selle 
peale, et keegi puudutas mu õlga. See oli Holmes. Käes oli tal küünal, mille valgus langes 
tema erksale kummargil näole, ning ma taipasin ainsast pilgust, et midagi on korrast ära. 

»Tulge, Watson, tulge!« hüüdis ta. »Mäng läheb lahti. Mitte ühtki sõna! Riided selga ja 
tulge!« 

Kümne minuti pärast olime juba troskas ning veerej sime vurinal läbi vaiksete tänavate 
Charing Crossi jaam poole. Talvise koidiku esmane kuma lõi just õhetam ning võis 
vaevalt eraldada varajaste tööleminejate harv kujusid Londoni küütlevas udus meist 
ähmaselt mööd ujumas. Holmes mähkis end vaikides paksu palitusse j mina olin rõõmus, 
et võisin sama teha, sest õhk oli lõikavalt külm ja me kumbki polnud midagi söönud. 


Alles siis, kui olime jaamas kuuma teed joonud nin Kenti rongis kohad sisse võtnud, 
sulasime piisavalt üles et tema võiks rääkida ja mina kuulata. Holmes võttl taskust kirja 
ning luges selle ette: 


»Abbey Grange, Marsham, Kent kell 3.30 öösel. Austatud härra Holmes! Oleksin väga 
rõõmus, kui saaksite mulle ühes paljutõotavaks kujunevas asjas .viibimata abiks olla. 
Lugu peaks olema Teile meeltmööda. Välja arvatud daami vabastamine, kannan ma 
hoolt, et kõik jääb täpselt nii, nagu ma leidsin, kuid anun teid mitte minutitki viivitada, 
kuna sir Eustace'it on üsna tülikas siin hoida. 

Lugupidamisega Teie 

Stanley Hopkins.« 


»Hopkins on mind seitsmel korral appi kutsunud, ning iga kord on tema kutse täiesti 
õigustatud olnud, « ütles Holmes. »Arvata võib, et kõik tema juhtumid on leidnud tee teie 
kollektsiooni, ja pean tunnistama, Watson, et teie valik on olnud nutikas, korvates paljugi 
sellest, mis mulle teie jutustustes vastu hakkab. Kui teil poleks saatuslikku kalduvust 
vaadata kõike jutupuhumise ja mitte 

teadusliku töö seisukohalt, oleks sellest võinud saada klassikaliste näidete seeria. 
Ülimalt peenest ja delikaatsest uurimistööst libisete te kergelt üle, selleks et pikalt 
peatuda kõmulistel üksikasjadel, mis võivad küll lugejat erutada, kuid mitte kuidagi 
harida. « 

»Miks te siis ise neid lugusid üles ei kirjuta?« laususin mõningal määral kibestunult. 

»Küll ma kirjutan, kulla Watson, küll ma kirjutan. Praegusel hetkel olen ma teatavasti 
hõivatud, kuid oma vanaduspõlve kavatsen pühendada õpperaamatu koostamisele, mis 
võtaks ühes köites kokku kogu uurimis- ja jälitamiskunsti. Käesolev juhtum on ilmselt 
mõrvalugu.« 

»Te siis arvate, et sir Eustace on surnud ?« 

»Tõenäoliselt küll. Hopkinsi kiri reedab märkimisväärset erutust, ning tema ei ole just 
tundeinimene. Jah, arvan, et tegemist on vägivallateoga ning laip jäetakse meile uurida. 
Lihtne enesetapp ei oleks teda sundinud minu järele saatma. Mis puutub daami vabasta- 
misse, Siis ilmselt oli ta tragöödia toimumise ajaks oma tuppa luku taha pandud. Me 
liigume kõrgemas seltskonnas, Watson, krabisev paber, monogramm E. B, vapp, 
kaunikõlaline aadress. Sõber Hopkins loodetavasti õigustab oma kuulsust ja meil tuleb 
huvitav hommikupoolik. Kuritegu sooritati eile öösel enne kella kahtteist.« 

»Mismoodi te selle peale tulete ?« 

»Aega arvestades ja rongide väljumisaegu vaadeldes. Kohalik politsei tuli välja 
kutsuda, nad pidid võtma ühenduse Scotland Yardiga, Hopkins pidi sinna jõudma ja 
omakorda minu järele saatma. Kõik see võtab terve öö. Noh, olemegi Chislehursti jaamas 
ning võime varsti oma kahtlused hajutada.« 

Paarimiiline sõit mööda kitsaid külavaheteid tõi meid peagi väravani, mille avas vana 
pargivaht, kelle kurnatud näost võis lugeda suurt muret. Puiestee kulges iidsete jalakate 
vahel läbi toreda pargi ning lõppes suure madala maja ees, mille fassaadi kaunistasid 
pseudoklas-sitsistlikus stiilis sambad. Maja keskosa oli nähtavasti õige vana ja 
väänkasvudesse mähkunud, kuid avarad aknad andsid tunnistust toimepandud 


uuendustest ning üks tiib näis olevat täiesti uus. Uksel võttis meid vastu inspektor Stanley 
Hopkinsi ärksa, innuka näoga nooruslik kuju. 

»Olen väga rõõmus, et te tulite, härra Holmes. Ja teie samuti, doktor Watson. Aga 
tegelikult, kui saaksin aega tagasi pöörata, ei oleks ma teid üldse tülitanud, sest niipea kui 
leedi toibus, andis ta kogu loost nii selge ülevaate, et meil pole siin suurt midagi teha. 
Kas te Lewis-hami murdvaraste jõuku mäletate?« 

»Mis, kas need kolm Randalu või?« 

»Täpselt; isa ja kaks poega. See on nende töö. Mul pole selles mingit kahtlust. Nad 
panid kaks nädalat tagasi Sydenhamis kuritöö toime, neid nähti ja kirjeldati. Üsna ülbe 
neist nii ruttu ja nii lähedal järgmine ots ette võtta, kuid nemad nad kahtlemata on. 
Seekord ootab neid võllas.« 

»Sir Eustace on siis surnud ?« 

»Jah, tal löödi pea puruks tema enda ahjuroobiga.« 

»Voorimees ütles mulle, et see oli sir Eustace Brackenstall.« 

»Täpselt nii — üks rikkamaid mehi Kentis —, leedi Brackenstall on kirjutustoas. Vaene 
naine, ta sai kohutava elamuse osaliseks. Kui ma teda esimest korda nägin, tundus ta 
poolsurnuna. Võiksite teda vaatama minna ja kuulata tema jutustust juhtunust. Seejärel 
vaatame koos söögituba.« 

Leedi Brackenstall polnud mingi tavaline naine. Oleä harva näinud nii graatsilist kuju, 
nii naiselikku olekut ja nii ilusat nägu. Ta oli kuldjuukseline sinisilmne blondiin ning 
kahtlemata oleks tal olnud ka sellele vastav laitmatu jume, kui hiljuti kogetu poleks teda 
kuhtunuks ja kurnatuks teinud. Tema kannatused olid nii hingelised kui ka kehalised, sest 
ühe silma kohal oli tal hirmuäratav tumesinine muhk, mida toatüdruk, pikk range naine, 
hoolikalt äädikaveega tupsutas. Leedi lamas jõue tult kušetil, kuid kiire tähelepanelik pilk 
meie sisenede ning erk ilme tema kaunil näol tunnistasid, et ei mõis tus ega ka julgus 
olnud tal kohutavas elamuses kanna tada saanud. Tal oli seljas lai sinine hõbebrokaadist 
hommikumantel, kuid tema kõrval kušetil lebas must litritega kaetud õhtukleit. 

»Rääkisin teile kõik, mis juhtus, Hopkins,« lausus ta kõlatult. »Kas te ei võiks seda 
minu eest korrata? Noh, kui te just arvate, et see on vajalik, siis jutustan neile härradele, 
mis siin toimus. Kas nad on söögitoas juba käinud ?« 

»Arvasin, et nad võiksid kõigepealt armulise proua jutustust kuulata.« 

»Mul oleks hea meel, kui saaksite aidata asju korraldada. fAul on õudne mõelda, et ta 
ikka veel seal lamab.« Naine värises ja peitis näo kätesse. Sealjuures langes avar 
hommikumantel tal õlgadelt alla. Holmes tõi kuuldavale hüüatuse. 

»Teil on ju veel vigastusi, proua! Mis see siin on?« Valgel ümaral käsivarrel torkasid 
silma kaks erepunast laiku. Naine kattis need tõtakalt kinni. 

»See ei tähenda midagi. Sel pole tänaöise kohutava looga vähimatki tegemist. Kui teie 
ja te sõber istet võtaksite, jutustaksin teile kõik, mida võin. 

Olen sir Eustace Brackenstalli abikaasa. Olen umbes aasta abielus olnud. Arvatavasti 
pole mõtet teie eest varjata, et meie abielu ei olnud õnnelik. Kardan, et seda võivad teile 
öelda kõik meie naabrid, isegi kui ma üritaksin seda eitada. Võib-olla on see osalt minu 
süü. Ma kasvasin üles Lõuna-Austraalia vabamas ja vähem konventsionaalses õhkkonnas 
ning siinne inglise elu oma kombekuse ja peenutsemisega pole mulle meeltmööda. 
Peamine põhjus peitub muidugi faktis, mis oli kõigile teada, ja nimelt, et sir Eustace oli 


paadunud joodik. Niisuguse mehega on ebameeldiv tund aegagi koos viibida. Kas te võite 
kujutleda, mida tähendab tundlikule ja elavaloomulisele naisele ööd kui päevad tema 
külge köidetud olla? Pühaduseteotus, kuritegu, nurjatus on väita, et seesugune abielu 
peab igavesti püsima jääma. Ma ütlen, et need teie koletislikud seadused toovad sellele 
maale needuse kaela — Jumal ei lase niisugust õelust kaua kesta.« Viivuks tõusis ta 
istukile, tema põsed õhe-tasid ja silmad lõõmasid marraskil kulmude all. Siis vajutas 
range teenijanna tugev, lohutav käsi naise pea padjale tagasi ning metsik viha sumbus 
kirglikku nuuk-sumisse. Viimaks ta jätkas: 

»Ma räägin teile eelmisest ööst. Te võib-olla teate, et selles majas magavad kõik 
teenijad uues tiivas. Keskosas on eluruumid, tagapool on köök ja ülal meie magamistuba. 
Minu toatüdruk Theresa magab meie toa kohal. Kedagi muud siin ei ole, ning nendeni, 
kes viibivad kaugemas tiivas, ei kosta ükski hääl. Seda pidid röövlid hästi teadma, muidu 
poleks nad niimoodi toiminud. 

Sir Eustace läks umbes pool üksteist magama. Teenijad 

olid juba oma ruumidesse läinud. Ainult minu toatüdruk oli ärkvel ning tema jäi oma 
ülemise korruse tuppa seniks, kuni ma tema teeneid vajama peaksin. Mina istusin 
raamatut lugedes siin selles toas, kuni kell sai üksteist läbi. Siis kõndisin ringi, et vaadata, 
kas kõik on korras, enne kui ma üles lähen. Mul oli kombeks teha seda ise, sest, nagu ma 
seletasin, sir Eustace'it ei saanud alati usaldada. Käisin köögis, toidukambris, 
relvaruumis, piljarditoas, elutoas ja lõpuks jõudsin söögituppa. Kui lähenesin aknale, 
mille ees oli paks kardin, tundsin äkki, et tuul puhub näkku, ja taipasin, et aken on lahti. 
Tõmbasin kardina kõrvale ning leidsin end silm silma vastas laiaõlgse eaka mehega, kes 
oli just tuppa roninud. See on kõrge rõduaken, mis moodustab tegelikult muruplatsipcolse 
ukse. Mul oli käes põlev küünal ning selle valgel nägin mehe taga veel kaht, kes 
valmistusid just tuppa astuma. Taganesin, kuid mees kargas mulle silmapilk kallale. Ta 
haaras mul esmalt randmest ja siis kõrist kinni. Tegin karjatuseks suu lahti, kuid ta virutas 
muile rusikaga laubale tugeva hoobi ning paiskas mu põrandale. Nähtavasti olin paar 
minutit teadvuseta, sest kui ma toibusin, leidsin, et nad olid kellanööri maha rebinud ja 
mind sellega söögilaua juurde tooli külge kõvasti kinni köitnud. Olin nii tugevasti seotud, 
et ma ei saanud end liigutadagi, ning suule seotud rätt takistas mind häält tegemast. Sel 
hetkel astus mu õnnetu abikaasa tuppa. Ta oli tõenäoliselt midagi kahtlasi kuulnud ning 
niisuguseks s LSCCniks Va Imistu-nud, mis teda ees ootas. Tal oli seljas öösärk ja 
püksid, käes oli tal tema armastatud laukapuust vemmal. Ta sööstis murdvaraste poole, 
kuid üks neist — see oli too vanem — kummardus, haaras kaminast roobi ning andis talle 
sellega kohutava löögi. Mu mees kukkus oiates maha ega liigutanud end enam. Mina 
minestasin uuesti, kuid jällegi võis mu teadvuseta olek kesta vaid mõne minuti. Kui ma 
silmad lahti lõin, nägin, et nad olid puhvetist hõbeda kokku korjanud ning võtnud ka 
pudeli veini, mis seal seisis. Igaühel oli klaas käes. Ma vististi rääkisin teile juba, et üks 
oli vanem, habemega mees, teised aga noored sileda näoga poisid. See võis olla isa oma 
kahe pojaga. Nad rääkisid omavahel sosinal. Siis tulid nad lähemale ja kontrollisid, kas 
ma ikka olen kõvasti seotud. Lõpuks läksid nad ära ja panid akna 

enda järel kinni. Kestis tubli veerand tundi, enne kui ma suu vabaks sain. Kui ma 
sellega hakkama olin saanud, karjusin seni, kuni teenijanna kohale jooksis. Peagi aeti ka 
teised teenijad jalule ning me kutsusime kohaliku politsei, kes võttis otsekohe ühenduse 


Londoniga. See on tõesti kõik, mis ma teile rääkida võin, härrased, ning ma loodan, et 
mul pole vaja nii piinarikast jutustust enam korrata.« 

»Kas teil on küsimusi, härra Holmes?« küsis Hopkins. 

»Ma ei tahaks leedi Brackenstalli aega ja kannatust enam proovile panna,« ütles 
Holmes. »Enne kui ma söögituppa lähen, tahaksin kuulda teie elamustest.« Ta vaatas 
toatüdrukule otsa. 

»Nägin mehi enne, kui nad majja tulid, « ütles naine. »Magamistoa akna all istudes 
silmasin kolme meest kuuvalgel seal värava juures, kuid siis ei kahtlustanud ma midagi. 
Rohkem kui tund aega hiljem kuulsin käskijanna karjeid, jooksin alla ja leidsin vaesekese 
just nii, nagu ta ütles, ning tema mehe põrandal maas, kogu tuba oli verd ja ajusid täis 
pritsitud. See oleks iga seal kinni-seotuna istuva naise hulluks võinud ajada, kleidil veel 
vereplekid peal, kuid ega preili Mary Fraseril Adelai-de'ist pole kunagi julgusest puudu 
olnud, ning leedi Brackenstall Abbey Grange'ist pole selles suhtes põrmugi muutunud. 
Nüüd, härrased, olete teda küllalt kaua küsitlenud, ning tal on aeg koos vana Theresaga 
oma tuppa minna, et saada natuke puhkust, mida ta hädasti vajab.« 

Emaliku hellusega pani kõhetu naine käe ümber perenaise ning talutas ta toast välja. 

»Theresa on terve elu tema juures olnud, « sõnas Hopkins. »Kui leedi väike tüdruk oli, 
imetas ta teda, ja koos tulid nad Inglismaale, kui nad poolteist aastat tagasi Austraaliast 
lahkusid. Tema nimi on Theresa Wright, ja tänapäeval ei leia temataolist teenijat enam 
kusagilt. Palun siiapoole, härra Holmes!« 

Holmesi väljendusrikkalt näolt oli kadunud elavalt huvitatud ilme ning ma teadsin, et 
koos mõistatuslikkusega oli juhtum kaotanud kogu oma võlu. Tuli veel kurjategijad 
arreteerida, kuid kes olid need labased sulid, et ta nendega oma käsi pidi määrima? 
Õpetatud ja tark arst, kes leiab, et teda on leetrite pärast välja kutsutud, võiks kogeda 
samasugust pahameelt, nagu ma oma sõbra silmist lugesin. Kuid stseen, mis meile Abbey 
Grange'i 

söögisaalis avanes, oli piisavalt kummaline, et tema tähelepanu paeluda ning vaibuvat 
huvi turgutada. 

Saal oli väga suur ja kõrge, sellel oli nikerdatud tarrjl mepuust lagi, tammepaneelid 
ning seintel tore kollektsioon põdrasarvi ja iidseid relvi. Ukse vastas oli rõdu-aken, 
millest olime kuulnud. Kolmest väiksemast aknast paremat kätt langes ruumi külma 
talvist päikesepaistet. Vasakul oli suur sügav kamin, mille kohal eendus massiivne 
tammest kaminasimss. Kamina kõrval seisis raske tammest käsipuude ja ristvarbadega 
tool. Läbi tooli puuosade oli põimitud punane nöör, mis oli mõlemalt poolt alumise 
põikpuu külge kinnitatud. Leedit vabastades oli nöör tema ümbert maha libistatud, kuid 
sõlmed, millega see oli kinnitatud, olid nööri sisse jäänud. Neid üksikasju märkasime 
alles hiljem, sest meie tähelepanu köitis täielikult õudne kogu, mis lamas kamina ees 
tiigrinahast vaibal. 

See oli umbes 40-aastase kõrget kasvu, hea kehaehil tusega mehe surnukeha. Ta lamas 
selili, valged hambad' lühikese musta habeme vahel irevil. Tema kokkupandud käed olid 
üle pea tõstetud ja nende peal lebas raske! laukapuust kepp. Tema ilusad tõmmud 
kotkalikud näol jooned olid ägedast kättemaksuihast krampi kiskunud! mis andis elutule 
näole kohutava, saatanliku ilme. Kui ta kahtlasi hääli kuulis, oli ta ilmselt voodis olnud, 
sest« tal oli seljas keigarlik tikitud öösärk, ning püksisäärtest paistsid paljad jalad. Tema 
pea oli kohutavalt purustatud, ning kogu ruum andis tunnistust teda tabanud löögi 


metsikusest. Mehe kõrval lebas raske roop, mis oli kokkupõrkest kõveraks paindunud. 
Holmes uuris nii taparelva kui ka kirjeldamatut hävitustööd, mille see oli tekitanud. 

»Vanem Randali peab olema õige jõuline mees,« märkis ta. 

»Jah,« ütles Hopkins. »Mul on vennikese kohta andmeid, ta on üsna jõhker tüüp.« 

»Tema kinnipüüdmisega ei peaks teil mingeid rasku, olema.« 

»Mitte kõige vähemaidki. Oleme teda silmas pidanut ja vahepeal arvati, et ta on 
Ameerikasse pagenud. Nüüd, kus me teame, et jõuk siin viibib, ei kujuta ma ette, kuidas 
nad võiksid pääseda. Oleme juba kõigisse sadamaisse sõna saatnud ja enne õhtut 
kuulutatakse välja 

tasu nende tabamise eest. Mida ma ei mõista, on see, kuidas nad võisid toime panna 
sellise hullumeelse teo, teades, et leedi võib neid kirjeldada ning me tunneme nad setle 
järgi otsekohe ära.« 

»Täpselt. Võiks arvata, et nad oleksid ka leedi Brackenstalli pidanud vagaseks tegema.« 

» Võib-olla nad ei taibanud,« oletasin mina, »et ta on minestusest toibunud.« 

»See on küllaltki tõenäoline. Kui neil jäi mulje, et ta on meelemärkuseta, ei hakanud 
nad tema elu kallale kippuma. Mida te sellest vaesest mehest teate, Hopkins? Mulle näib, 
et olen temast üsna veidraid jutte kuulnud.« 

»Kainena oli ta heasüdamlik mees, kuid joobnuna püsti kurat, õigemini pooljoobnuna, 
sest väga harva jõi ta end päris purju. Neil kordadel tundus tal saatan sees istuvat ning ta 
oli kõigeks võimeline. Selle põhjal, mis ma kuulnud olen, oleks ta oma rikkusest ja tiitlist 
hoolimata paar korda äärepealt meie kätte sattunud. Üks lugu oli sellest, kuidas ta koera 
petrooleumiga üle valas ja põlema süütas — kõigele lisaks oli see veel armulise proua 
koer — ja jutt summutati hädavaevalt ära. Siis viskas ta toda toatüdrukut Theresa Wrighti 
karahviniga — sellega oli ka tükk tegemist. Kokkuvõttes, nii omavahel öelda, on siin 
majas ilma temata elu küll kergem. Mis te seal nüüd nägite?« 

Holmes oli põlvili maas ja uuris tähelepanelikult sõlmi punases nööris, millega leedi oli 
kinni seotud. Siis silmitses ta teraselt kellanööri narmendavat otsa, kus see oli katkenud, 
kui murdvaras nööri alla tõmbas. 

»Kui see katki rebiti, pidi kell köögis valjusti helisema, « märkis ta. 

»Seda ei kuulnud keegi. Köök on maja tagumises osas.« 

»Kuidas võis varas teada, et seda keegi ei kuule? Kuidas ta julges nii hoolimatul viisil 
kellanööri tõmmata?« 

»Täpselt, härra Holmes, täpselt. Esitate just sama küsimuse, mida ma endalt ikka ja 
jälle küsin. Pole kahtlust, et vennike pidi maja ja selle kombeid tundma. Ta pidi olema 
täiesti teadlik, et sellel suhteliselt varajasel tunnil olid teenijad kõik magama läinud ning 
keegi ei võinud mingil juhul kuulda, kui kell köögis heliseb. Järelikult pidi ta mõne 
teenriga lähedalt seotud olema. 

See on kahtlemata ilmne. Kuid siin on kaheksa teenijat ja kõik on laitmatu kuulsusega.« 

»Kõike arvesse võttes,« lausus Holmes, »tuleks kahtlustada seda, kelle pihta peremees 
karahvini viskas. See aga tähendaks reeta perenaine, kellesse naine näib kiindunud olevat. 
Olgu pealegi, sel pole tähtsust, ja kui teil Randali käes on, pole teil tõenäoliselt kuigi 
raske tema kaasosalist leida. Leedi juttu, kui see üldse mingit tõestust vajab, näivad 
tõendavat kõik üksikasjad, mida me siin näeme.« Holmes läks rõduukse juurde ja paiskas 


selle lahti. »Siin pole küll mingeid jälgi, kuid maapind on kivikõva ja neid polnudki 
loota. Ma näen, et küünlad kaminasimsil põlesid.« 

»Jah, nende ja leedi käest võetud küünla valgel vargad tegutsesidki.« 

»Ja mida nad kaasa võtsid ?« 

»Noh, mitte just palju: ainult pool tosinat eset puhvetist. Leedi Brackenstall arvab, et 
nad olid ka ise sir Eustace'i surmast nii vapustatud, et ei puistanud maja läbi, mida nad 
muidu kindlasti oleksid teinud.« 

»See on kahtlemata tõsi, ja siiski jõid nad veini, nagu ma aru saan.« 

»Et närve rahustada.« 

»Täpselt. Oletan, et neid kolme klaasi puhvetil ei ole puudutatud ?« 

»Ei ole, ja ka pudel on seal, kuhu nad ta jätsid. « 

»Vaatame järele. Ohoo! Mis see siis on?« 

Kolm klaasi seisid lähestikku, kõigis pisut veini sees, ühe põhjas oli sadestunud veidi 
viinakivikilet. Poolenisti täis pudel seisis sealsamas, ning selle kõrval lamas pikk 
laiguline kork. Selle välimus ja tolm pudelil näitasid, et mõrvarid polnud nautinud mingi 
tavalise aastakäigu veini. 

Holmesi käitumine oli muutunud. Tema loid ilme oli kadunud, ning jällegi nägin tema 
terastes sügaval asetsevates silmades erksat huvi. Ta tõstis korgi üles ja uuris seda. 

»Kuidas nad selle välja tõmbasid ?« küsis ta. Hopkins osutas poolavatud sahtlile. Selles 
oli laua-pesu ja suur korgitser. 

»Kas leedi Brackenstall ütles, et kasutati korgitõmbajat?« 

»Ei, te ju mäletate, et kui pudel avati, oli leedi teadvuseta.« 

»Just nii. Tegelikult seda korgitseri e 1 kasutatud. Pudel avati taskukorgitseriga, mis 
tõenäoliselt oli noa küljes ja ei olnud rohkem kui poolteist tolli pikk. Kui te vaatlete korgi 
ülemist otsa, siis märkate, et korgitseri keerati enne kolm korda sisse, kui kork kätte 
saadi. See ci jäänud kuidagi kinni. Pika korgitseri külge oleks ta kohe kinni jäänud ja 
korgi oleks ühe tõmbega kätte saanud. Kui te tolle kelmi kinni püüate, küllap leiate, et tal 
on selline lisanditega liigendnuga olemas. « 

»Oivaline!« ütles Hopkins. 

»Tunnistan aga, et need klaasid ajavad mind segadusse. Leedi Brackenstall tegelikult 
ikka nägi, kuidas kolm meest neist jõid, eks ole?« 

»Jah, seda ütles ta päris selgesti.« 

»Siis on see lahendatud. Mida siin veel öelda on? Ja ikkagi peate tunnistama, et need 
kolm klaasi on väga tähelepanuväärsed, Hopkins. Mis? Teie ei näe siin midagi 
tähelepanuväärset? Noh olgu, las olla. Eriliste teadmiste ja võimetega inimene nagu mina 
kaldub võibolla tõesti otsima keerukamat seletust, kui lihtsam on ometi käepärast. 
Klaasid on kahtlemata ainult juhus. Nii, head aega siis, Hopkins. Ma ei näe, et võiksin 
teile veel kasulik olla, ning teil näib juhtum väga selge olevat. Teatage mulle, kui Randali 
on arreteeritud, ja mis veel edaspidi võib juhtuda. Küllap võin teid peagi õnnitleda asja 
eduka lõpuleviimise puhul. Tulge, Watson, me vist võime kodus oma aega kasulikumalt 
veeta.« 

Tagasiteel nägin Holmesi näost, et miski äsja nähtust oli teda siiski segadusse viinud. 
Vahetevahel tegi ta pingutusi, nagu tahaks ta sellest muljest vabaneda ja vestlema hakata, 
justkui oleks lugu selge, kuid siis haarasid teda jällegi kahtlused, ning tema kortsus 
kulmudest ja hajameelsest pilgust oli näha, et ta mõtles jälle tagasi Abbey Grange'i 


söögisaali peale, kus kesköine tragöödia oli aset leidnud. Viimaks, just siis, kui meie rong 
oli ühest eeslinna jaamast välja sõitmas, hüppas ta äkilise impulsi ajel rongist platvormile 
ja tõmbas minu kaasa. 

»Andestage mulle, kulla sõber,« ütles ta vaadates, kuidas meie rongi viimane vagun 
kurvi taha kadus, »mul 

on kahju, et pean teid tooma ohvriks millelegi, mis võib lihtsalt tujuks osutuda, kuid, 
Watson, ma ei suuda mitte kuidagi seda juhtumit rahule jätta. Kõik minu instinktid lausa 
kisendavad selle vastu. Midagi on viltu — põhjalikult viltu —, vannun teile, et on. Ja 
siiski oli leedi jutustus täiuslik,, toatüdruku kinnitus küllaldane, üksikasjad piisavalt 
täpsed. Mis on mul sellele vastu panna? Kolm veiniklaasi, muud midagi. Aga mis siis, 
kui ma poleks kõike enesestmõistetavaks pidanud, kui oleksin tõendeid uurinud sellise 
hoolega, nagu oleksime asjale lähenenud de novo ega oleks olnud mõjutatud juba ette 
valmis sepitsetud jutust, kas ma poleks siis leidnud midagi tõhusamat, - millele toetuda? 
Muidugi oleksin. Istuge siia pingile, Watson, kuni Chislehursti rong saabub, ning lubage 
mul tõendid teie ette laotada, paludes teid esmalt visata peast välja mõte, et kõik, mis toa- 
tüdruk või tema perenaine ütlesid, on puhas tõde. Ei tohi lasta leedi võluval isiksusel 
meie otsust mõjutada. 

Igatahes on tema jutus detaile, mis kainelt võttes peaksid meis kahtlust äratama. 
Murdvargad said kaks" nädalat tagasi Sydenhamist kopsaka saagi. Ajalehtedes toodi ära 
andmeid nende endi ja nende välimuse kohta, mis loomulikult meenuksid igaühele, kes 
tahaks välja mõelda 100, milles kujuteldavad röövlid mingit osa etefIM davad. Tegelikult 
on murdvargad, kes on äsja eduka otsaga toime tulnud, lausa õnnelikud, kui saavad rahus 
oma töö vilju maitsta, selle asemel et asuda järgmisele ohtlikule ettevõtmisele. Ebaharilik 
on ka see, et vargad tegutsesid nii varajasel tunnil, ebatavaline, et nad löövad daami, et ta 
ei karjuks, sest nagu võib arvata, on see kindlaim viis teda karjuma panna, tavaline pole 
ka see, et nad sooritavad mõrva, kui neid on ühest mehest jagusaamiseks arvuliselt 
küllalt; veel on ebaharilik, et nad piirduvad kasina saagiga, kui neil on käeulatuses palju 
enam, ning lõpuks ütleksin, et niisugustest meestest on väga ebatavaline pudelit pooleli 
jätta. Mis te kõigest sellest ebaharilikust arvate, Watson ?« 

»Kõik see kokku on kahtlemata märkimisväärne, kuigi üksikult võttes on see võimalik. 
Minu meelest on kõige ebatavalisem see, et leedi tooli külge kinni seoti.« 

»Noh, selles suhtes pole ma nii kindel, Watson, sest ilmselt pidid nad ta kas tapma või 
siis niimoodi vaikima sundima, et ta nende põgenemisest kohe teada ei saaks 

anda. Igatahes olen ma vist tõestanud, et leedi jutustuses on uskumatuid kohti. Ja siis 
veel need veiniklaasid.« 

»Mis nende veiniklaasidega on?« 

»Kas te näete neid oma vaimusilma ees?« 

»Näen neid selgesti.« 

»Meile öeldi, et kolm meest jõid neist. Kas see tundub teile võimalik?« 

»Miks mitte? Igas klaasis oli veini olnud.« 

»Täpselt, kuid ainult ühes klaasis leidus viinakivi-kilet. Te pidite seda fakti märkama. 
Mida see teile ütleb ?« 

»Kõige tõenäolisemalt sisaldab sadet viimasena valatud klaas.« 


»Mitte sugugi. Pudelis oli seda veel küll, ning on käsitamatu, et esimesed kaks klaasi 
olid sellest puhtad ja kolmandas oli seda nii palju. On kaks võimalikku seletust, ja ainult 
kaks. Üks on see, et pärast teise klaasi valamist pudelit tugevasti loksutati ning nii sattus 
sadet kolmandasse klaasi. See ei tundu tõenäoline. Ei, ei, olen kindel, et mul on õigus.« 

»Mida teie siis arvate?« 

»Et kasutati ainult kaht klaasi ning mõlemast valati jääk kolmandasse, et jätta eksitavat 
muljet, nagu oleks seal olnud kolm inimest. Niimoodi jääks kogu sade viimasesse klaasi, 
eks ole? Jah, olen veendunud, et nii see on. Aga kui ma selle väikese nähtuse selgitamisel 
olen õigele lahendusele sattunud, kandub juhtum otsekohe tavaliste hulgast ülimalt 
tähelepanuväärsete sekka, sest see võib tähendada ainult seda, et leedi Brackenstall ja 
tema toatüdruk valetasid meile teadlikult, et nende jutust ei või ühtki sõna uskuda, et neil 
on mingi väga mõjuv põhjus tegelikku kurjategijat varjata, ning et peame juhtumile ise 
ilma nende abita seletuse leidma. See missioon meil nüüd ees ongi, ja siin, Watson, on ka 
Sydenhami rong.« 

Abbey Grange'i elanikud olid meie tagasituleku üle üpris imestunud, kuid Sherlock 
Holmes, leides, et Stanley Hopkins oli läinud jaoskonda ettekannet tegema, võttis 
söögitoa oma valdusse, pani ukse seestpoolt lukku ning pühendas end kaheks tunniks 
täpsele ja vaevalisele uurimistööle, mis on tema järelduste hiilgavate hoonete kindel 
vundament. Võttes nurgas istet nagu põnevil õpilane, kes vaatleb õpetaja katseid, jälgisin 
ma nende 

tähelepanuväärsete uurimuste iga sammu. Aken, kardinad, vaip, tool, nöör — kõike 
uuriti järjekorras hoolikalt ja kaalutlevalt. Õnnetu baroneti laip oli ära viidud, kõik muu 
oli aga jäänud nii, nagu olime seda hommikul näinud. Lõpuks ronis Holmes minu 
hämmastuseks üles paksule kaminasimsile. Kõrgel tema pea kohal rippus mõne tolli 
pikkune punase nööri jupp, mis veel 'kellajuhtme külge oli jäänud. Kaua aega silmitses ta 
seda ning asetas siis põlve puust konsoolile seinas, püüdes nöörile lähemale jõuda. Sel 
viisil ulatus tema käsi mõne tolli kaugusele nööri rebenenud otsast, kuid mitte see, vaid 
konsool ise näis tema tähelepanu äratavat. Viimaks hüppas ta rahuldushüüdega maha. 

»Korras, Watson,« ütles ta. »Juhtum on meil lahendatud — üks tähelepanuväärsemaid 
meie kollektsioonis. Heldeke, kui pika taibuga ma olin, peaaegu oleksin teinud oma elu 
suurima vea! Nüüd arvan, et vajan veel mõnd puuduvat lüli ja mu ahel on peaaegu 
valmis.« 

»Kas mehed on teil teada?« 

»Mees, Watson, üks mees. Ainult üks, kuid väga hirmuäratav isik. Tugev kui lõvi — 
pange tähele lööki, mis roobi kõveraks painutas! Kuus jalga kolm tolli pikk, nobe kui 
orav, osavate sõrmedega, lõpuks veel ülimalt kiire taibuga, sest kogu see leidlik lugu on 
tema välja* mõeldis. Jah, Watson, oleme sattunud märkimisväärse» isiksuse peale. Ja 
siiski on ta selle kellanööriga jätnud meile vihje, mis viis meid õigetele jälgedele.« 

»Milles see jälg seisneb ?« 

»Noh, Watson, kui te kellanööri alla tõmbaksite, kus-kohas see teie arvates peaks 
katkema? Kahtlemata kohas, kus ta on kinnitatud juhtme külge. Miks peaks ta katkema 
otsast kolme tolli kaugusel, nagu see siin?« 

»Sest et ta sellest kohast narmendab ?« 

»Täpselt. See ots, mida me näha võime, narmendab. Ta oli küllalt kaval, kui ta selle 
noaga läbi lõikas. Teine ots aga ei narmenda. Siit te seda ei näe, ent kui seisaksite 


kaminasimsil, siis näeksite, et see on ilma igasuguste narmasteta puhtalt läbi lõigatud. On 
võimalik taastada, mis siin juhtus. Mehel oli vaja nööri. Ta ei tahtnud seda alla tõmmata, 
kartes kellahelinaga häiret anda. Mida ta tegi? Hüppas kaminasimsile, ei ulatunud hästi, 
pani põlve konsoolile — tolmus on jälg veel näha — ning ulatus niimoodi noaga nöörini. 
Minul jäi sellest kohast 

252 

umbes kolm tolli puudu — millest ma järeldan, et ta on vähemalt kolm tolli pikem 
mees kui mina. Vaadake seda plekki tammepuust tooli istmel! Mis see on?« 

»Veri.« 

»Kahtlemata on see veri. Sellestki on juba küllalt, et leedi juttu ümber lükata. Kui ta 
istus kuriteo toimepanemise ajal toolil, kust tuli siis see plekk? Ei, ei, ta asetati toolile 
pärast abikaasa surma. Vean kihla, et mustal kleidil on ka märk peal. Me ei ole oma 
Water-looni veel jõudnud, Watson, kuid see siin on meie Marengo, mis algas kaotusega 
ja lõpeb võiduga. Nüüd tahaksin vahetada mõne sõna hoidja Theresaga. Esialgu peame 
olema ettevaatlikud, kui tahame saada soovitud informatsiooni. « 

Karm austraallannast hoidja oli huvitav isiksus: vaikne, umbusklik, tõre. Kestis mõnda 
aega, kuni Holmesi meeldiv olek ja otsekohene osavõtlikkus kõige tema öeldu suhtes 
naise mõnevõrra sõbralikumaks muutsid. Ta ei püüdnudki oma vihkamist surnud leivaisa 
vastu varjata. 

»Jah, sir, ta viskas mind tõesti karahviniga. Kuulsin, kuidas ta mu perenaist rumala 
sõnaga kutsus, ja ütlesin talle, et kui leedi vend siin oleks, ei ta siis julgeks niimoodi 
rääkida. Selle peale ta mind viskaski. Ta oleks võinud mind terve tosina karahvinidega 
loopida, kui ta ainult mu armsa lapse rahule oleks jätnud. Alalõpmata kohtles ta teda 
jõhkralt, aga leedi on liiga uhke, et kellelegi kaevata. Ta ei räägi isegi mulle kõike, mida 
mees temaga teinud on. Neist märkidest, mis te täna hommikul tema käsivarrel nägite, ei 
lausunud ta mulle midagi, kuid ma tean väga hästi, et need on kübaranõelaga torgatud. 
See salakaval saatan — andku Jumal mulle andeks, et ma temast surnust peast niimoodi 
räägin! Aga kehastunud saatan oli ta tõepoolest. Kui me teda esimest korda kohtasime, 
oli ta mesimagus — sellest on ainult kaheksateist kuud möödas, ja meil mõlemal on 
tunne, nagu oleks see kaheksateist aastat. Mary oli just Londonisse saabunud. Jah, see oli 
tema esimene merereis — ta polnud kunagi varem kodust välja saanud. Mees võlus ta ära 
oma tiitli ja raha ja võltside Londoni kommetega. Kui kunagi üks naine on oma vea eest 
kallilt maksnud, siis on see Mary. Mis kuus me teda kohtasime? Noh, ma ütlesin teile, et 
see oli kohe pärast 

saabumist. Me tulime juunis, ja juulis see juhtuski. Nad abiellusid eelmise aasta 
jaanuaris. Jah, leedi on jälle all elutoas tagasi, ning ma arvan, et ta võtab teid vastu küll, 
kuid te ei tohi temalt liiga palju nõuda, sest ta on juba nii palju kannatanud, kui üks lihast 
ja verest olevus suudab taluda.« 

Leedi Brackenstall oli samal kušetil pikali, kuid nägi reipam välja kui varem. Teenija 
oli koos meiega sisse tulnud ning asus kohe tupsutama muhku oma perenaise laubal. 

»Loodan,« ütles leedi, »et te ei tulnud mind jälle üle kuulama ?« 

»Ei,« vastas Holmes oma leebeimal toonil, »ma ei taha teile mingit tarbetut tüli 
põhjustada, leedi Brackenstall, ning minu ainus soov on teile kõike kergemaks teha, sest 
olen veendunud, et olete paljukannatanud naine. Kui kohtlete mind sõbrana ja usaldate 
mind, leiate kindlasti, et õigustan teie usaldust.« 


»Mida ma pean tegema?« 

»Rääkige mulle tõtt.« 

»Härra Holmes!« 

»Ei, ei, leedi Brackenstall —, sellest pole mingit kasu. Te ehk teate midagi minu 
tagasihoidlikust kuulsusest. Panen selle kõik kaalule, et teie jutt on täielik väljamõeldis. * 

Nii perenaine kui ka toatüdruk vaatasid Holmesi kähvatades ja kohkunud pilguga. 

»Te olete häbematu mees!« hüüdis Theresa. »Kas te tahate öelda, et mu perenaine 
valetas ?« 

Holmes tõusis toolilt püsti. 

»Kas teil pole mulle midagi öelda ?« 

»Ma rääkisin teile kõik.« 

»Mõelge järele, leedi Brackenstall. Kas poleks parem avameelne olla?« 

Viivuks paistis leedi kaunilt näolt kõhklus. Siis pani mingi uus mõte selle nagu maski 
tarduma. 

»Rääkisin teile kõik, mis ma tean.« 

Holmes võttis kaabu ja kehitas õlgu. »Kahju küll, « ütles ta, ning midagi enamat 
lausumata lahkusime toast ja majast. Pargis oli tiik ning mu sõber suundus sinnapoole. 
See oli kinni külmunud, kuid ühele luigele oli aval jäetud. Holmes vaatas seda ning 
kõndis siis pargi värava 

poole. Seal kritseldas ta Stanley Hopkinsile kirjakese ning jättis selle väravavahi kätte. 

» Võib-olla tabasime märki, võib-olla lasksime mööda, kuid oma teise külaskäigu 
õigustamiseks peame sõber Hopkinsi heaks midagi tegema, ütles ta. »Päriselt ma teda 
veel oma usaldusaluseks ei võta. Meie järgmine tegevuspaik on Adelaide'i— 
Southamptoni laevaliini kontor, mis asub Pall Malli lõpus, kui ma õigesti mäletan. On 
veel teinegi aurulaevaliin, mis ühendab Lõuna-Austraaliat Inglismaaga, kuid me alustame 
suuremast.« 

Juhatajale saadetud Holmesi nimekaart kindlustas meile silmapilk vastuvõtu, ning ei 
kestnud kuigi kaua, kui ta sai kõik oma soovitud andmed. 

1895. aasta juunis oli ainult üks selle liini laev kodusadamasse jõudnud. See oli 
»Gibraltari Kalju«, nende suurim ja parim laev. Reisijate nimekirjast oli näha, et preili 
Fraser Adelaide'ist oli pardal olnud koos toatüdrukuga. Praegu asus laev kusagil Suessi 
kanalist lõunas teel Austraaliasse. Selle ohvitserid olid samad mis 1895. aastal, ühe 
erandiga. Esimene tüürimees Jack Crocker oli saanud kapteniks ning pidi võtma üle uue 
laeva »Bassi Kalju«, mis kahe päeva pärast Southampto-nist teele asus. Kapten elas 
Sydenhamis, kuid sel hommikul pidi ta tulema instruktsioonide järele, juhuks kui me 
tahame teda oodata. 

Ei, härra Holmesil polnud soovi kaptenit näha, kuid ta tahaks meelsasti tema 
teenistuskäigust ja iseloomust rohkem teada saada. 

Teenistuskäik oli suurepärane. Terves laevastikus polnud ühtki Crockeriga võrdset 
ohvitseri. Mis puutub iseloomusse, siis töö juures on ta usaldusväärne, kuid väljaspool 
laeva tormakas, keevaline mees — kuumavereline, kergesti erutuv, kuid ustav, aus ja 
heasüdamlik. See oli sisukas informatsioon, mille Holmes Adelaide'i — Southamptoni 
laevakompanii kontorist kaasa võttis. Sealt sõitis ta Scotland Yardi, kuid selle asemel et 
sisse minna, istus ta kortsus kulmul ja sügavaisse mõtteisse vajunult troskas. Lõpuks 


sõitis ta Charing Crossi tele-graafikontorisse, saatis mingi teate, ning viimaks suundusime 
tagasi Baker Streetile. 

»Ei, ma ei saanud seda teha, Watson,« ütles ta, kui me tuppa jõudsime. »Kui 
vangistamiskäsk on kord välja antud, ei päästa teda enam miski maa peal. Mõnikord 

oma karjääri jooksul olen ma tundnud, et mina olen kurjategijat avastades rohkem 
kahju teinud kui tema oma kuriteoga. Nüüd olen ma õppinud ettevaatlik olema ning 
pigem vean ma ninapidi Inglise seadust kui omaenda südametunnistust. Katsume natuke 
rohkem teada saada, enne kui tegutsema asume.« 

Enne õhtut külastas meid inspektor Stanley Hopkins. Tal ei läinud just päris hästi. 

»Te vist olete võlur, härra Holmes. Mõnikord ma tõepoolest mõtlen, et teil on 
üleinimlikke võimeid. Mis pagana moodi te võisite teada, et varastatud lauahõbe on tiigi 
põhjas ?« 

»Ega ma ei teadnudki.« 

»Kuid te käskisite mul tiiki uurida.« 

»Te saite siis hõbeda kätte ?« 

»Sain küll.« 

»Mul on väga hea meel, kui sain teid aidata.« 

»Kuid te ju ei aidanud mind. Te tegite kogu loo palju keerulisemaks. Mis murdvargad 
need on, kes varastavad hõbedat ja viskavad selle siis lähimasse tiiki?« 

»Kahtlemata oli nende käitumine üsna veider. Ma juhindusin mõttest, et kui hõbeda 
võtsid inimesed, kes seda ei vajanud — kes selle tegelikult ainult jälgede segamiseks 
võtsid —, tahtsid nad loomulikult hõbedast lahti saada.« 

»Aga miks teil niisugune mõte pähe tuli ?« 

»Noh, ma arvasin, et see on võimalik. Kui nad roduuksest välja astusid, oli otse nende 
nina ees see tiik, üks väike ahvatlev avaus jääs. Kas võis veel paremat peidupaika olla?« 
»Aa, peidupaik — see on juba parem!« hüüdis Stanley Hopkins. »Jah, jah, nüüd ma 
saan aru! Oli veel vara, teedel oli rahvast, nad kartsid, et neid hõbedaga nähakse, niisiis 
uputasid nad saagi tiiki, kavatsedes sellele hiljem järele tulla, kui õhk on puhas. Oivaline, 

härra Holmes — see on veel parem kui teie valejälgede idee.« 

»Just nii, teie teooria on imetlusväärne. Kahtlemata olid mu oma mõtted üsna segased, 
kuid peate tunnistama, et nad on viinud hõbeda ülesleidmiseni.« 

»Jah, sir — jah. See kõik on teie teene. Mind aga tabas tõsine äpardus.« 

»Äpardus?« 

»Jah, härra Holmes. Randalli jõuk võeti täna hommikul New Yorgis kinni.« 

»Heldeke, Hopkins! See küll ei sobi kokku teie teooriaga, et nad eile õhtul Kentis 
mõrva sooritasid.« 

»Kõik on läbi, härra Holmes — täiesti läbi. Peale Randallide on aga ju veel teisi 
kolmeliikmelisi jõuke, või on see ehk mõni uus kamp, kellest politsei pole veel midagi 
kuulnud.« 

»Seda küll, täiesti võimalik. Mis, kas te hakkate juba minema ?« 

»Jah, härra Holmes, ma ei saa enne rahu, kui selle loo lõpuni jõuan. Ega te ei saa mulle 
mõnda vihjet 

anda?« 

»Ühe ma juba andsin.« 


»Missuguse?« 

»Noh, ma ju oletasin valejälgedele juhtimist.« 

»Kuid miks, härra Holmes, miks?« 

»Oo, see on muidugi küsimus. Soovitan teil tolle mõttega tegelda. Võib-olla veel leiate, 
et selles on midagi. Kas te lõunale ei jäägi? Noh, head aega siis, ja teatage meile, kuidas 
teil läheb.« 

Lõunasöök oli läbi ja laud koristatud, enne kui Holmes uuesti seda teemat puudutas. Ta 
oli piibu põlema pannud ja sirutas oma tuhvlites jalgu kaminatule hubasel paistel. Äkki 
vaatas ta kella. 

»Ma ootan, et midagi juhtuks, Watson.« 

»Millal?« 

»Kohe praegu — mõne minuti jooksul. Arvatavasti mõtlete, et käitusin äsja Stanley 
Hopkinsiga üsna pahasti ?« 

»Usaldan teie arvamust.« 

»Väga mõistlik vastus, Watson. Vaadake asjale niimoodi: see, mida mina tean, on 
mitteametlik, mida Hopkins teab, on ametlik. Minul on õigus isiklikule arvamusele, temal 
ei ole. Tema peab kõik avaldama, muidu ei sobi ta oma ametisse. Kahtlases asjas ma teda 
nii piinarikkasse olukorda ei paneks, seepärast jätan oma informatsiooni seniks enda 
teada, kuni mul on asjast selge ülevaade.« 

»Aga millal see aeg tuleb ?« 

»See aeg on saabunud. Teil on nüüd võimalus viibida ühe tähelepanuväärse väikese 
draama viimase vaatuse juures.« 

Trepilt kostis hääli ning meie uks avanes, et lasta sisse kõige silmapaistvamat 
mehelikkuse mustereksemplari, kes sellest eales sisenenud oli. See oli väga pikk 
kullakarva vuntsidega ja siniste silmadega noormees. Tema nahk oli troopikapäikesest 
põlenud ning vetruv kõnnak näitas, et tema hiiglaslik keha on niihästi liikuv kui ka tugev. 
Ta pani enda järel ukse kinni ning seisis siis rusikais käsi ja lõõtsutades, võideldes mingi 
võimsa tundega. 

»Istuge, kapten Crocker. Te saite mu telegrammi kätte ?« 

Meie külaline vajus tugitooli ning vaatas meile korda] mööda küsivalt otsa. 

»Sain telegrammi ja tulin teie määratud ajal. Kuulsin,! et olite kontoris käinud. Ega teie 
käest ei pääse. Öelge mulle siis kõige hullem otse välja. Mida te minuga kavatsete teha? 
Arreteerida? Rääkige, mees! Ärge istuge seal ega mängige minuga nagu kass hiirega.« 

»Andke talle üks sigar,« ütles Holmes. »Pange see ette, kapten Crocker, ja ärge laske 
närvidel enda üle võimust võtta. Kui ma arvaksin, et te olete tavaline kurjategija, siis ei 
istuks ma siin suitsetades teiega koos, selle peale võite kindel olla. Olge minuga 
avameelne ja me võimed kuhugi välja jõuda. Kui te mind alt püüate vedada, siis ma 
hävitan teid.« 

»Mida ma peaksin tegema?« 

»Tahan, et räägiksite mulle ausalt kõigest, mis Abbey Grange'is eelmisel ööl juhtus — 
pange tähele, ausalt, nii et midagi poleks lisatud ega midagi ära jäetud. Ma tean juba nii 
palju, et kui te tolli võrragi kõrvale kaldute, vilistan ma siin aknal politseivilet ja lugu on 
igaveseks minu kaelast ära.« 

Meremees mõtles natuke. Siis lõi ta oma suure päevitunud kämblaga endale põlve 
pihta. 


»Ma riskin,« hüüdis ta. »Küllap te olete aumees ja sõnapidaja, ning ma jutustan teile 
kogu loo. Kuid esiteks ütlen ma üht. Mis minusse puutub, siis ei kahetse ega karda ma 
midagi ning teeksin seda uuesti ja oleksin veel uhke pealegi. Neetud elukas, isegi kui tal 
oleks mitu elu nagu kassil, võlgneks ta need kõik mulle! Küsimus on aga naises, Marys 
— Mary Fraseris —, sest mitte ealeski ei kutsu ma teda tolle neetud nimega. Kui ma 
mõtlen, et 

temale võib midagi halba juhtuda, kuigi annaksin oma elu, et kordki tema armsal näol 
naeratust näha, siis pöörab see mul hinge pahupidi. Ja siiski — siiski —, mida pidin'ma 
tegema? Räägin teile oma 100, härrased, ning siis küsin kui mees mehelt — mida sain ma 
teha? 

Pean alustama pisut kaugemalt. Paistab, et te teate kõik, küllap teate siis ka seda, et 
kohtasin Maryt, kui tema oli laeval »Gibraltari Kaljux reisija ja mina esimene tüürimees. 
Esimesest päevast peale, kui ma teda nägin, oli ta minu jaoks ainus naine maailmas. Iga 
päevaga armastasin teda üha enam, ja sest ajast olen ma öise vahikorra pimeduses palju 
kordi põlvili laskunud ning laeva tekki suudelnud, sest teadsin, et tema armsad' jalad olid 
seda puudutanud. Ta pole kunagi minuga kihlatud olnud. Ta kohtles mind nii ausalt, kui 
üldse üks naine võib meest kohelda. Mul pole millegi üle kurta. Minu poolt oli see 
puhtalt armastus, tema poolt aga seltsimehelikkus ja sõprus. Kui me lahku läksime, oli ta 
vaba naine, kuid mina ei saanud enam kunagi olla vaba mees. 

Kui ma järgmine kord merelt tagasi tulin, kuulsin tema abiellumisest. Miks poleks ta 
pidanud abielluma, kellega soovis? Tiitel ja raha — kellele sobisid need paremini kui 
temale? Ta oli sündinud kõige ilusa ja peene jaoks. Ma ei kurvastanud tema abiellumise 
pärast. Nii isekas ja alatu ma ei olnud. Ma lihtsalt rõõmustasin, et tal oli õnne olnud ja ta 
polnud end raisanud vaese meremehe peale. Nii palju armastasin ma Mary Fraserit. 

Ma ei arvanud, et ma teda veel kunagi näen, kuid eelmisel reisil sain ametikõrgendust 
ja uus laev polnud veel vette lastud, nii et pidin paar kuud oma sugulaste juures 
Sydenhamis ootama. Ühel päeval kohtasin külateel tema vana toatüdrukut Theresa 
Wrighti. Ta rääkis mulle Maryst, tema mehest, kõigest. Võin teile öelda, härrased, et see 
ajas mu peaaegu hulluks. See joodikust jätis julgeb tõsta kätt naise vastu, kelle saapaid ta 
pole väärt lakkuma! Kohtusin Theresaga uuesti. Siis kohtusin Mary endaga — ja veel 
teist korda. Seejärel ei tahtnud ta mind enam näha. Kuid ühel päeval sain teate, et pean 
nädala jooksul teele asuma, ning otsustasin teda enne lahkumist veel kord vaatama 
minna. Theresa on alati minu vastu sõbralik olnud, sest ta armastab Maryt ja vihkab seda 
kaabakat peaaegu niisama palju kui 

mina. Temalt sain teada, kuidas majas elatakse. Mary istub õhtul tavaliselt lugedes oma 
väikeses alumise korruse toas. Hiilisin eile õhtul sinna ja kriipisin akent. Algul ei tahtnud 
ta mind sisse lasta, kuid nüüd ma tean, et südamepõhjas armastab ta mind ega suutnud 
mind välja öökülma kätte jätta. Ta sosistas, et tuleksin suure rõduakna juurde, ning ma 
leidsin selle lahti, et mind söögituppa lasta. Jälle kuulsin Mary enese suust asju, mis 
ajasid mul vere keema, ning kirusin veel kord elajat, kes mu armastatud naist nii halvasti 
kohtles. Noh, härrased, ma seisin temaga akna juures täiesti süütult, olgu Jumal mulle 
tunnistajaks, kui mees tormas tuppa nagu nõdrameelne, nimetas Maryt kõige 
nurjatuma sõnaga, mida mees naise kohta võib kasutada, ning lõi teda kepiga pähe. Mina 
olin roobi kätte haaranud ning meie vahel toimus aus võitlus. Vaadake, tema esimene 


hoop tabas mind siia vastu käsivart. Siis oli minu kord, ja ma tümitasin ta pehmeks nagu 
tohletanud kõrvitsa. Arvate, et ma kahetsesin? Oh ei! Kaalul oli minu või tema elu, kuid 
enamgi veel, kaalul oli tema või Mary | elu, sest kuidas oleksin ma võinud Mary selle 
hullumeelse võimusesse jätta? Niimoodi ma ta tapsingi. Kas ma tegin valesti? Mida teie, 
härrased, oleksite minu asemel teinud? 

Mary karjatas, kui mees teda lõi, ning selle peale tuli vana Theresa oma toast välja. 
Puhvetis oli pudel veini, ma tegin selle lahti ja valasin Maryle natuke veini suhu, sest ta 
oli vapustusest poolsurnud. Siis võtsin ka ise tilgakese. Theresa jäi külmaks kui jää, nii et 
see plaan oli niisama palju tema kui minu oma. Pidime korraldama nii, nagu oleksid 
murdvargad seal käinud. Theresa kordas meie jutustust oma perenaisele, seni kuni mina 
üles ronisin ja kellanööri katki lõikasin. Siis sidusin ma Mary tooli külge kinni ja rebisin 
nööri otsa narmendama, et see loomulik välja näeks, muidu hakkaksid kõik mõtlema, 
kuidas pagan see varas sinna üles sai, et nöör läbi lõigata. Siis korjasin kokku mõned 
hõbetaldrikud ja kannud, et juti röövimisest usutavaks muuta, ning sinna ma naised 
jätsingi, käskides veerand tunni pärast kisa tõsta. Viskasin hõbeda tiiki ja läksin 
Sydenhami, tundes, et ometi kord elus olin millegagi hakkama saanud. Ja kui see peaks 
mulle ka pea maksma, siin on teile kogu tõde, härra Holmes.« 

Holmes suitsetas mõnda aega vaikides. Siis läks ta üle toa ja surus meie külalise kätt. 

»Nii arvan mina ka,< ütles ta. »Tean, et iga teie sõna on tõsi, sest te ei öelnud peaaegu 
midagi, mida ma poleks juba teadnud. Keegi peale akrobaadi või meremehe poleks 
konsoolilt kellanöörini suutnud ronida, ja ainult meremees võis teha sõlmed, millega nöör 
oli tooli külge kinnitatud. Ainult korra oli noor daam meremeestega kokku puutunud, see 
oli laeval, ning mees pidi olema keegi samast klassist, sest leedi püüdis kangesti teda 
kaitsta, näidates sellega, et armastab teda. Näete, kui kerge oli mul teid leida, kui olin 
kord õigele teele sattunud.« 

»Arvasin, et politsei ei oska ealeski meie riugast läbi näha.« 

»Ega ei oskagi, ia minu siira uskumuse kohaselt ei hakkagi oskama. Teate, kapten 
Crocker, asi on väga tõsine, kuigi olen valmis tunnistama, et tegutsesite kõige õilsamatel 
ajenditel, mis mehel elus võib ette tulla. Ma pole kindel, kas teie enesekaitseks toime 
pandud tegu võiks seadusoäraseks pidada. See on aga juba Briti vandekohtunike 
otsustada. Praegu on mul siiski teie suhtes nii palju kaastunnet, et kui te peaksite lähema 
kahekümne nelja tunni jooksul ära kaduma, kinnitan teile, et teid keegi ei takista.« 

»Ja siis tuleb kõik välia?« 

»Muidugi tuleb see välja.« 

Meremees punastas vihast. 

»Mis ettepanek see niisugune on? Niipalju tunnen ma seadusi küll, et mõista, et sel 
juhul peetaks Maryt kaasosaliseks. Kas te arvate, et ma jätan ta siia üksinda kõige eest 
vastutama ja hiilin ise minema? Ei, sir, tehku nad minuga kas või kõige hullemat, kuid 
taeva pärast, härra Holmes, leidke võimalus mu vaene Mary kohtust eemal hoida.« 

Holmes sirutas meremehele teist korda käe. 

»Ma panin teid ainult proovile, ja teie jutt kõlab järjest usutavamalt. Nojah, see on suur 
vastutus, jnille ma enda peale võtan, kuid ma andsin Hopkinsile oivalise vihje, ja kui ta 
seda ära kasutada ei oska, ei saa ma rohkem midagi teha. Vaadake, kapten Crocker, me 
toimime seaduse järgi. Teie olete vang. Watson, teie olete Briti vandekohus, ja selleks 
sobivamat meest pole ma 

veel näinud. Mina olen kohtunik. Nii, härrad, vandekohtunikud, te olete tunnistused ära 
kuulanud. Kas tunnistate vangi süüdi või süütuks ?« 

»Süütuks, milord,« vastasin mina. 

»Vox populi, vox Dei.« Olete vaba, kapten Crocke Niikaua, kuni seadus pole leidnud 
endale teist ohvri pole teil minu poolt midagi karta. Tulge oma daami juurde aasta pärast 
tagasi, ning õigustagu teie ja tem tulevik otsust, mille me täna õhtul langetasime!« 

* Rahva hääl (on) jumala hääl (lad. k.). 


XIII. TEISE LAIGU MÕISTATUS 


Olin kavatsenud jätta »Abbey Grange'i mõistatuse« viimaseks jutustuseks oma sõbra 
Sherlock Holmesi saavutustest, mille ma avalikkuse ette toon. Seda otsust ei põhjustanud 
mitte materjali puudus, sest mul on märkmeid sadadest juhtumitest, millele ma pole 
kunagi isegi vihjanud, ega ka lugejate huvi vaibumine tolle tähelepanuväärse mehe 
ainulaadse isiksuse ja unikaalsete meetodite vastu. Tegelik põhjus peitus vastumeelsuses, 
mida härra Holmes oma kogemuste avaldamise jätkamise suhtes on ilmutanud. Niikaua, 
kui ta tõelise kriminalistikaga tegeles, tõi oma võitude avaldamine talle praktilist kasu, 
kuid sest ajast, kui ta lõplikult Londonist ära läks ning lugemisele ja Sussexi tasandikel 
mesilaste kasvatamisele pühendus, on talle kuulsus vastumeelseks läinud ning ta on 
otsustavalt nõudnud, et tema soove selles asjas rangelt arvestataks. Ainult minu seletuste 
peale, et obn lubanud »Teise laigu mõistatuse« avaldada, kui selleks õige aeg saabub, 
ning oletades, et oleks kohane lõpetada käesolev pikk lugude rida kõige tähtsama 
rahvusvahelise juhtumiga, mis talle kunagi lahendada on antud, õnnestus mul viimaks 
temalt nõusolek saada, et vahejuhtumi hoolikalt redigeeritud aruande võib lugejate 
käsutusse anda. Kui mu jutustus näib teatud üksikasjade suhtes mõnevõrra ebamäärane, 
saavad lugejad kindlasti aru, et minu tagasihoidlikkusel on mõjuvad põhjused. 


Ükskord aastal, mille number ja isegi dekaad jäägu täpsustamata, ühel sügisesel 
teisipäevahommikul leidsime oma Baker Streeti tagasihoidliku kodu seinte vahelt kaks 
üleeuroopalise kuulsusega külalist. Üks neist, karm, suure nina ja kullipilguga, polnud 
keegi muu kui kuul- 

susrikas lord Bellinger, kahekordne Briti peaminister. Teine, tumedavereline, selgete 
näojoontega ja elegantne, vaevalt keskikka jõudnud ning kõikvõimaliku kehalise ja 
hingelise ilu poolest õnnistatud, oli üliauväärne* Trelawnev Hope, Euroopa asjade 
minister, kogu maa riigimeeste hulgas kõige säravam tõusev täht. Nad istusid kõrvuti 
meie paberitega üle puistatud sohval ning nende kurnatud ja murelikest nägudest oli kohe 
näha, et neid oli sinna toonud mingi ülimalt pakiline ja tähtis asjatoimetus. Peaministri 
kõhnad sinisesoonelised käed klammerdusid tugevasti vihmavarju elevandiluust pideme 
ümber ning tema kõhetu askeetlik nägu pöördus nukralt kordamööda Holmesi ja minu 
poole. Euroopa asjade minister näppis närviliselt vuntse ja sõrmitses kellaketi ripatseid. 

»Kui ma täna hommikul kell kaheksa kadumise avastasin, härra Holmes, informeerisin 
otsekohe peaministrit. Tema ettepanekul tulimegi mõlemad teie juurde.« 

»Kas te politseile olete teatanud ?« 


»Ei, mu härra,« ütles peaminister kiirel kindlal toonil, mille poolest ta tuntud oli. »Seda 
me pole teinud ega saagi teha. Politseile teatamine tähendaks varem või hiljem teatamist 
avalikkusele. Seda soovime me eriti vältida.« 

»Aga mispärast, sir?« 

»Sest kõnealune dokument on nii tohutu tähtsusega, et selle avaldamine võiks kergesti 
— ütleksin peaaegu kindlasti — viia äärmiselt tõsiste komplikatsioonideni terves 
Euroopas. Pole liig isegi öelda, et sellest sõltub sõda ja rahu. Kui seda täie saladuskatte 
all tagasi saada ei ole võimalik, siis võib ta niisama hästi kadunuks jäädagi, sest need, kes 
selle võtsid, on seadnud eesmärgiks selle sisu üldiselt teatavaks tegemise.« 

»Ma mõistan. Nüüd, härra Hope, oleksin väga tänulik, kui räägiksite mulle täpselt, mis 
asjaoludel dokument kaduma läks.« 

»Seda saab teha väga väheste sõnadega, härra Holmes. Kiri — sest tegemist on ühe 
välisriigi võimukandja kirjaga — saabus nädal tagasi. Selle tähtsus oli nii suur, et 


* Right Honourable - markiist alama lordi või salanõukogu liikme viisakustiitel. 

ma ei jätnud seda kunagi oma seifi, vaid viisin igal õhtul oma koju Whitehall 
Terrace'ile ja hoidsin seda magamistoas lukustatud mapis. Eile õhtul oli ta seal. Selles 
olen ma veendunud. Tegelikult avasin mapi, kui ma õhtusöögiks riietusin, ja nägin 
dokumenti seal sees. Täna hommikul oli see läinud. Mapp oli kogu öö seisnud minu 
tualettlaual veeklaasi kõrval. Ma olen kerge unega, ja mu naine samuti. Oleme mõlemad 
valmis vanduma, et öösel keegi tuppa ei tulnud. Ja siiski kordan, et dokument on 
kadunud.« 

»Mis kell te õhtust sõite?« 

»Pool kaheksa.« 

»Kui kaua aega hiljem te magama läksite ?« 

»Mu naine läks teatrisse. Ootasin, kuni ta koju tuli. Oma tuppa läksime kell pool 
kaksteist.« 

»Seega oli mapp olnud neli tundi valveta.« 

»Tuppa ei lubata kedagi peale toatüdruku hommikul ning minu teenri või naise 
teenijanna päeva jooksul. Nad mõlemad on usaldusväärsed teenijad, kes on juba mõnda 
aega meil töötanud. Pealegi ei võinud kumbki mingil juhul teada, et mul on mapis midagi 
väärtuslikumat kui tavalised osakonnapaberid.« 

»Kes selle kirja olemasolust teadis ?« 

»Majas mitte keegi.« 

»Teie naine ometi teadis ?« 

»Ei, mu härra. Ma ei rääkinud naisele midagi, enne kui ma täna hommikul paberi 
kadumise avastasin.« 

Peaminister noogutas heakskiitvalt. 

»Tean juba ammu, sir, kui kõrge on teie vastutustunne,* ütles ta. »Olen veendunud, et 
nii tähtsa saladuse puhul asetub see kõigi perekondlike sidemete suhtes esikohale.« 

Euroopa asjade minister noogutas. 

»Teie sõnad on mulle rohkem kui auks, sir. Ma ei lausunud oma naisele kuni täna 
hommikuni sellest asjast sõnagi.« 

»Kas ta oletada ei võinud ?« 

»Ei, härra Holmes, ei tema ega keegi teine võinud midagi oletada.« 


»On teil enne ka dokumente kaduma läinud?« »Ei, mu härra.« 

»Kes Inglismaal selle kirja olemasolust teadis ?« 

»Eile informeeriti sellest kõiki kabineti liikmeid, kuid 

vaikimiskohustust, mis kehtib kõigi kabineti koosolekute kohta, rõhutas veel eraldi 
peaministri antud pühalik hoiatus. Taevas halasta, ja mõelda ometi, et mõne tunni pärast 
kaotasin ma selle ise ära!« Tema ilusat nägu moonutas meeleheitehoog ning ta katkus 
oma juukseid. Hetkeks nägime seda impulsiivset, ägedat, ülitundlikku meest oma 
loomulikus olekus. Kohe langes aga aristokraatlik mask kohale tagasi ja leebe hääl jätkas. 
»Peale kabineti liikmete on kaks, võib-olla ka kolm osakonna ametnikku, kes kirjast 
teavad. Rohkem mitte keegi kogu Inglismaal, härra Holmes, kinnitan teile.« »Aga 
välismaal ?« 

»Välismaal ilmselt pole seda peale mehe, kes selle kirjutas, üldse keegi näinud. Olen 
üsna veendunud, et tema ministreid — et tavalisi ametlikke kanaleid ei kasu-= tatud.« 

Holmes pidas pisut aega aru. 

»Nüüd, sir, pean ma teilt täpsemalt pärima, mis dokiii ment see on ja miks selle 
kadumisel nii kaugeleulatuva tagajärjed võivad olla?« 

Kaks riigimeest vahetasid kiire pilgu ning peaminist" puhmas kulmud tõmbusid kokku. 

»Härra Holmes, ümbrik on piklik, õhuke ja helesini värvi. Sellel on punane pitsat 
hüppevalmis lõvi kujutäjf sega. Aadress on kirjutatud suure energilise käekirjag ja kiri on 
adresseeritud —« 

»Kardan, sir,« ütles Holmes, »et nii huvitavad ja rege likult olulised kui need detailid ka 
ei ole, mina pea: siiski asja juurteni tungima. Mis selles kirjas oli?« 

»See on ülima tähtsusega riiklik saladus ja kahjuks ei või ma seda teile öelda ega näe 
ka, et see oleks vajalik. Kui võimed, mida teile omistatakse, lubavad teil kirjeldatud 
ümbriku koos sisuga üles leida, olete oma maale suure teene osutanud ning väärjte nii 
suurt tasu, mida meie võimuses on teile anda.« 

Sherlock Holmes tõusis naeratades. 

»Te olete kaks kõige hõivatumat meest kogu riigis, ütles ta, »ja oma tagasihoidlikul 
viisil on ka minul palju tegemist. Mul on äärmiselt kahju, et ma ei saa teid selles asjas 
aidata, ning oleks ajaraiskamine seda mõttevahetust jätkata.« 

Peaminister hüppas püsti, aukus silmis seesama tuline) äge kiirgus, mille ees valitsus 
hirmunult küüru tõmbus. 

266 

»Ma pole harjunud, mu härra .. .« alustas ta, kuid sai vihast võitu ja võttis taas istet. 
Minuti või enamgi istusime, kõik vaikides. Siis kehitas vana riigimees õlgu. 

»Peame teie tingimused vastu võtma, härra Holmes. Kahtlemata on teil õigus, ning ei 
oleks mõistlik loota teilt tegutsema asumist, kuni teil pole meie täielikku usaldust. « 

»Olen teiega nõus,« lausus noorem riigimees. 

»Siis ma räägin teile, pannes kogu lootuse teie ja teie kolleegi doktor Watsoni aule. 
Võiksin apelleerida ka teie patriotismile, sest ma ei kujutle meie kodumaale suuremat 
õnnetust, kui et see lugu avalikuks saaks.« 

»Võite meid täielikult usaldada.« 

»Niisiis, kiri on ühe välisriigi võimukandjalt, keda meie riigi viimase aja 
koloniaalpoliitika on ära pahandanud. See on kirjutatud kaalutlemata ja kujutab endast 
ainult tema enda arvamust. Järelepärimistest on selgunud, et tema ministrid ei tea asjast 


midagi. Samal ajal on kiri nii õnnetult sõnastatud ning teatud fraasid selles nii 
väljakutsuva iseloomuga, et selle avaldamine võiks kahtlemata viia ülimalt ohtlike 
tundepuhanguteni meie maal. See paneks kõik käärima, mu härra, ning ma ei kõhkle 
ütlemast, et nädal pärast selle kirja avaldamist oleks meie kodumaa haaratud suurde 
sõtta.« 

Holmes kirjutas paberilehele mingi nime ja ulatas lehe peaministrile. 

»Täpselt. Tema see on. Ja see kiri — see kiri, mis võib tähendada tuhandete miljonite 
naelsterlingite ja saja tuhande mehe elu kaotust — läks niisugusel seletamatul kombel 
kaduma.« 

»Kas te saatjale olete teatanud?« 

»Jah, mu härra, talle saadeti šifreeritud telegramm.« 

»Võib-olla ta tahabki kirja avaldamist.« 

»Ei, mu härra, meil on ohtrasti põhjust uskuda, et ta juba mõistab, et on toiminud 
ebadiskreetselt ja tulipäiselt. Kui see kiri ilmuks, oleks see tema maale suurem hoop kui 
meile.« 

»Kui see nii on, siis kelle huvides oleks kirja avaldada? Miks peaks keegi soovima seda 
varastada või avalikuks teha?« 

»See küsimus, härra Holmes, viib meid kõrge rahvusvahelise poliitika valdkonda. 
Arvestades olukorda Euroopas, ei peaks teil motiivi raske taibata olema. Kogu 

Euroopa on üks suur relvastatud sõjaleer. On olemas kaks liitu, mille tõttu sõjalised 
jõud on küllaltki hästi tasakaalus. Kaalukeeleks on Suurbritannia. Kui Britannia sunnitaks 
sõtta ühe liidu vastu, kindlustaks see teise liidu üleoleku, kas nad sõtta astuvad või mitte. 
Kas mõistate mind?« 

»Väga hästi. Tähendab, selle võimukandja vaenlaste huvides on see kiri kätte saada ja 
avaldada, et tekitada lõhet tema riigi ja meie vahel?« 

»Jah, mu härra.« 

»Ja kui kiri vaenlase kätte sattuks, kellele ta siis saadetaks?« 

»Mis tahes Euroopa suurriigi valitsusele. Praegusel hetkel on kiri tõenäoliselt juba teel 
sinna nii kiiresti, kui aurumasinad suudavad viia.« 

Trelawney Hope langetas pea rinnale ja oigas valjusti. Peaminister pani talle lohutavalt 
käe õlale. 

»See on õnnetu juhus, mis teid tabas, kulla mees. Keegi ei süüdista teid milleski. Te ei 
jätnud ühtki ettevaatusabinõu tarvitusele võtmata. Nüüd on kõik faktid teie käsutuses, 
härra Holmes. Missugust tegutsemisviisi te soovitate ?« 

Holmes vangutas kurvalt pead. 

»Arvate, sir, et kui te seda dokumenti tagasi ei saa, tuleb sõda?« 

»Arvan, et see on väga tõenäoline.« 

»Sel juhul, sir, valmistuge sõjaks.« 

»See on rängalt öeldud, härra Holmes.« 

»Pidage silmas fakte, sir. Kirja ei saadud ära võtta pärast kella poolt kahtteist öösel, 
kuna, nagu ma aru saan, olid nii härra Hope kui ka tema naine sellest ajast kun« kadumise 
avastamiseni pidevalt toas. Järelikult varastati see eile õhtul kella poole kaheksa ja poole 
kaheteistkümne vahel, pigem varasema kellaaja paiku, kuna varas ilmselt teadis, et kiri 
seal on, ning püüdis loomulikult seda võimalikult vara kätte saada. Noh, sir, kui nii tähtis 
dokument sel kellaajal ära võeti, kus võib ta siis praegu olla? Kellelgi pole põhjust seda 


säilitada. Kiri anti kiiresti edasi neile, kel seda vaja on. Mis võimalust on meil veel kirja 
kätte saada või isegi jälitada? See on juba meile kättesaamatu.« 

Peaminister tõusis istmelt püsti. 

»See, mis te ütlete, on täiesti loogiline, mu härra. 

Tunnen, et juhtum on tõepoolest väljaspool meie võimupiiri.« 

»Oletagem igaks juhuks, et dokumendi võttis toatüdruk või teener —« 

»Mõlemad on meie vanad ja läbiproovitud teenijad.« 

»Te vist ütlesite, et teie tuba on kolmandal korrusel, et väljast sinna ei pääse ning seest 
ei saanud keegi märkamatult üles minna. Sel juhul pidi kirja võtma keegi majaelanikest. 
Kelle kätte varas selle viiks? Mõnele neist rahvusvahelistest spioonidest või 
salaluureagentidest, kelle nimed on mulle üsna hästi tuntud. Kolm neist on nii-öelda oma 
elukutse kõrgemal astmel. Ma alustan uurimist sellest, et teen ühe tiiru ja selgitan välja, 
kas nad kõik on oma elukohas. Kui üks neist puudub — eriti kui ta on eelmisest õhtust 
kadunud —, saame pisut aimu, mis suunas dokument liigub.« 

»Miks ta peaks puuduma?« küsis Euroopa asjade minister. »Ta viiks kirja tõenäoliselt 
mõnda Londoni saatkonda.« 

»Ei usu. Need agendid töötavad üksi ning nende vahekorrad saatkondadega on 
sageli pingelised.« Peaminister noogutas nõustudes. 

»Teil on vist õigus, härra Holmes. Ta viiks nii väärtusliku saagi isiklikult peakorterisse. 
Arvan, et teie tegut-semisplaan on väga hea. Vahepeal, Hope, ei saa me kõiki teisi oma 
kohustusi selle ühe õnnetuse pärast hooletusse jätta. Kui päeva jooksul midagi uut peaks 
juhtuma, võtame teiega ühendust, ning teie kahtlemata teatate meile oma uurimise 
tulemustest.« 

Riigimehed kummardasid ning lahkusid väärikalt toast. 

Kui meie kuulsad külalised olid läinud, pani Holmes piibu põlema ning istus mõnda 
aega sügavasse mõttesse vajunult. Mina lõin hommikulehe lahti ja olin süvenenud 
kõmulisse kuritöösse, mis Londonis eelmisel ööl oli toimunud, kui mu sõber äkki 
hüüatas, püsti hüppas ning piibu kaminasimsile pani. 

»Jah,« ütles ta, »paremat teed loole lähenemiseks ci ole. Olukord on meeleheitlik, kuid 
mitte lootusetu. Kui vaid võiksime olla kindlad, kes neist selle võttis, on isegi praegu veel 
võimalus, et see pole tema käest edasi läinud. Nende sellide puhul on ju tegelikult 
küsimus rahas, ja minu seljataga on Briti riigikassa. Kui kiri on müüdav, siis ma ostan ta 
— isegi kui tulumaks selle 

269 

tagajärjel penni võrra peaks tõusma. On täiesti mõelda., et mees hoiab seda enda käes, 
et näha, kui palju meie pool pakub, enne kui ta teise poolega õnne proovib. On ainult 
kolm meest, kes on võimelised nii julget mängu mängima — need on Oberstein, La 
Rothiere ja Eduardo Lucas. Ma kavatsen neid kõiki külastada.« 

Heitsin pilgu hommikulehele. 

»Kas Eduardo Lucas elab Godolphin Streetil?« 

»Jah.« 

»Teda te näha ei saa.« 

»Miks mitte?« 

»Ta mõrvati eelmisel ööl oma kodus. « 


Meie seikluste käigus on mu sõber mind nii sageli imestama pannud, et tundsin nüüd 
võidurõõmu taibates kui täielikku hämmastusse ma seekord tema olin viinud Ta ajas 
imestusest silmad pärani ning kahmas mul siis ajalehe käest. Siin on artikkel, mida 
lugesin, kui tema toolilt tõusis. 

MÕRV WESTMINSTERIS. 

Eelmisel ööl toimus Godolphin Streetil nr. 16, ühe vanamoodsas eraklikus 
kaheksateistkümnenda sajand majas, mis asub jõe ja Abbey vahel, peaaegu 
Parlamendihoone suure kellatorni varjus, salapärane mõrv. Tolles väikeses, kuid 
elegantses majas on juba mõnda aastat elanud härra Eduardo Lucas, kes on seltskonnas 
hästi tuntud nii oma võluva iseloomu kui ka põhjendatud kuulsuse tõttu ühe parema 
asjaarmastajast tenorina kogu maal. Härra Lucas on vallaline, kolmkümmend neli aastat 
vana, ja tema teenijaskond koosneb proua Pringle'ist, eakast majapidajannast, ning 
kammerteenrist Mittonist. Esimene läheb alati vara magama oma tuppa maja ülemisel 
korrusel. Teener veetis õhtu väljas, külastades üht sõpra Hammersmithis. Kella kümnest 
alates oli härra Lucas majas üksi. Mis selle aja jooksul sündis, pole veel selgunud, kuid 
kella kolmveerand kaheteistkümne ajal märkas politseikonstaabel Barrett mööda 
Godolphin Streeti sammudes, et nr. 16 uks on paokil. Ta koputas, kuid keegi ei tulnud. 
Nähes eestoas valgust, astus ta koridori ja koputas uuesti, kuid ikka ei vastanud keegi. 
Siis lükkas ta ukse lahti ja astus sisse. Toas oli meeletu korralagedus, kogu mööbel oli 
ühe seina 

äärde lükatud, keskel lebas ümberkukkunud tool. Tooli kõrval, ikka veel selle jala külge 
klammerdunud, lamas maja õnnetu üürnik. Talle oli nuga rinda löödud ja ta oli 
arvatavasti silmapilk surnud. Nuga, millega kuritegu sooritati, oli kõver india pistoda, 
pärit idamaiste relvade kollektsioonist, mis kaunistas toa üht seina. Röövimine ei tundu 
kuriteo motiiv olevat, sest toa väärtuslikku sisustust ei olnud püütud kaasa viia. Härra 
Lucas oli nii tuntud ja populaarne, et tema vägivaldne ja salapärane saatus äratab 
laialdases sõprade ringis valusat huvi ja sügavat kaastunnet.« 

»Noh, Watson, mida te sellest arvate?« küsis Holmes pärast pikka pausi. 

»See on hämmastav kokkusattumuse 

»Kokkusattumus! Üks kolmest mehest, keda me oleme selle draama võimalikeks 
näitlejateks pidanud, saab vägivaldselt surma just neil tundidel, kui draama meie teada 
etendus. Asjaolud on lausa selle vastu, et see oleks kokkusattumus. Seda ei suudaks 
väljendada mitte mingid arvud. Ei, kulla Watson, need kaks sündmust on seotud — 
peavad seotud olema. Meie asi on see seos leida.« 

»Nüüd peaks ju politseil kõik teada olema.« 

»Mitte sugugi. Nad teavad kõike seda, mida nad Godolphin Streetil näevad. Nad ei tea 
— ega saagi teada — mitte midagi Whitehall Terrace'il juhtunust. Ainult meie teame 
mõlemast sündmusest ning võime jälgida nendevahelist seost. Üks ilmne seik oleks mu 
kahtlused igal juhul Lucasele suunanud. Godolphin Street Westminsteris asub ainult 
mõne minuti tee kaugusel Whitehall Terrace'ist. Teised salaagendid, keda ma nimetasin, 
elavad West Endi teises otsas. Seega oli Lucasel kergem kui teistel sõlmida sidemeid või 
saada teateid Euroopa asjade ministri majapidamisest — väike detail, ent kui sündmused 
on kokku surutud mõnesse tundi, võib see oluliseks osutuda. Nonoh! mis see siis on?« 

Proua Hudson oli tuppa ilmunud, kellegi daami nimekaart kandikul. Holmes heitis 
sellele pilgu, kergitas kulme ning ulatas kaardi mulle. 


»Paluge leedi Hilda Trelawney Hope'i, et ta oleks nii lahke ja tuleks üles,« ütles ta. 

Hetk hiljem austas meie tagasihoidlikku korterit, mis tol hommikul juba nii väärikaid 
külalisi oli vastu võtnud. 

Londoni kauneim naine. Olin Belminsteri hertsog noorima tütre ilust sageli kuulnud, 
kuid ükski kirjeldus, ühegi tuima foto vaatlemine polnud mind ette valmistanud selle 
peene peakese õrna võlu ning kaunite varjundite suhtes. Nii nagu meie aga teda tol 
sügishommi-kul nägime, polnud "see mitte tema ilu, mis vaatajale esmase mulje jättis. 
Põsed olid armsad, ent tundepuhangust kahvatud, silmad särasid, kuid see oli 
palavikuhaige tundlik suu oli võitluses enesevalitsemise pärast karmil kokku surutud. 
Hirm, mitte ilu oli see, mis meie kaun' külalises kõigepealt silma torkas, kui ta hetkeks 
ukse ava raamistuses seisatas. 

»Kas mu abikaasa käis siin, härra Holmes?« 

»Jah, proua, käis küll.« 

»Härra Holmes, vannutan teid, ärge öelge talle, et ma siia tulin.« Holmes kummardas 
jahedalt ning osuta käega, et daam istet võtaks. 

»Armuline proua asetab mind väga delikaatsesse olu korda. Palun teid, võtke istet ja 
rääkige, mida te soo vite, kuid kardan, et ma ei saa mingeid tingimustet lubadusi anda.« 

Naine hõljus üle toa ja istus seljaga akna poole. Ta mõjus kuninglikult: kõrget kasvu, 
graatsiline ja äärmiselt naiselik. 

»Härra Holmes, « ütles ta — ning muljus rääkides oma valgetes kinnastes käsi — »ma 
räägin teiega avameelselt, lootes, et see mõjutab teid omakorda avameelselt kõnelema. 
Minu abikaasa ja minu vahel valitseb täielik usaldus kõiges, välja arvatud üks asi. See on 
poliitika. Selles suhtes on tema suu kinni pitseeritud. Ta ei räägi mulle mitte midagi. Ma 
olen teadlik, et meie majas juhtus eelmisel ööl midagi väga hirmsat. Tean, et üks paber on 
kadunud. Kuna aga küsimus on poliitiline, keeldub mu abikaasa mind täielikult 
usaldamast. Kuid on tähtis — väga tähtis, ütlen ma —, et ma kõigest põhjalikult aru 
saaksin. Teie olete peale nonde poliitikute ainus inimene, kes fakte teab. Anun teid, härra 
Holmes, rääkige mulle täpselt, mis juhtus ja milleni see võib viia. Rääkige mulle kõik, 
härra Holmes. Ärgu pangu teid vaikima mingisugune oma kliendi huvide arvestamine, 
sest kinnitan teile, et kui ta seda ainult mõistaks, teeniks minu täielik usaldamine tema 
huve kõige paremini. Mis paber see oli, mis varastati?« 

»Proua, s.ee, mis te mult palute, on tõepoolest võimatu.« 

Naine oigas ja peitis näo kätesse. 

»Te peate aru saama, et nii see on, proua. Kui teie abikaasa leiab olevat vajaliku teid 
mitte informeerida, kuidas võin siis mina, kellele üksnes kutsesaladuse hoidmise tõotuse 
peale tõde teatavaks tehti, teile rääkida, mis tema rääkimata jättis? Seda ei ole aus paluda. 
Peate küsima temalt endalt.« 

»Ma küsisin. Tulin teie juurde viimases hädas. Ilma midagi konkreetset ütlemata, härra 
Holmes, osutaksite mulle siiski suure teene, kui valgustaksite mind ühes asjas.« 

»Milles, proua?« 

»Kas see juhtum võib kahjustada mu abikaasa poliitilist karjääri ?« 

»Noh, kui seda lahendada ei õnnestu, võib sellel kahtlemata olla väga ebasoodne 
MÕJU. « 

»Oh!« Daam tõmbas järsult hinge, nagu keegi, kelle kahtlused on kinnitust leidnud. 


»Veel üks küsimus, härra Holmes. Juhuslikust lausest, mille mu abikaasa katastroofi 
esimeses vapustuses poetas, mõistsin, et dokumendi kaotus võib kaasa tuua kohutavaid 
ühiskondlikke tagajärgi.« 

»Kui ta nii ütles, ei saa ma seda muidugi eitada.« 

»Mis laadi tagajärgi?« 

»Oh ei, proua, te küsite jällegi rohkem, kui mul on õigust vastata.« 

»Siis ma ei kuluta enam teie aega. Ma ei pane teile süüks, härra Holmes, et te keeldusite 
selgemini väljendumast, ning olen kindel, et teie omakorda ei mõtle minust halvasti 
sellepärast, et tahan isegi vastu tema tahtmist oma abikaasa muresid jagada. Anun teid 
veel kord minu siinviibimisest mitte kellelegi rääkida.« 

Ukselt vaatas daam tagasi, ning mulle jäi viimane mulje kaunist piinatud näost, 
hirmunud silmadest ja valulisest suujoonest. Siis oli ta läinud. 

»Noh, Watson, õrnem sugupool on teie eriala,« lausus Holmes naeratades, kui seelikute 
vaibuv kahin lõppes eesukse kinnilangemisega. »Mis mängu see kaunis daam mängis? 
Mida ta tegelikult tahtis?« 

»Tema oma väited olid ometi selged ja tema mure väga loomulik.« 

»Hm! Mõtelge, kuidas ta välja nägi, Watson — tema käitumine, mahasurutud erutus, 
rahutus, tema visadu küsimuste esitamisel. Pidage meeles, et ta on pärit klassist, kus 
tundeid nii kergesti ei näidata.« 

»Ta oli kahtlemata väga vapustatud.« 

»Pidage silmas ka tema imelikku tõsidust, millega ta meile kinnitas, et tema abikaasale 
oleks kõige parem, kui naine kõike teaks. Mida ta sellega mõtles? Ja kind lasti märkasite, 
Watson, kuidas ta manööverdas, et valgus talle selja tagant langeks. Ta ei tahtnud, et me 
tem nägu hästi näeksime.« 

»Jah, ta valis selleks ainsa tooli, mis toas oli.« »Ja ikkagi on naiste motiivid niivõrd 
mõistetamatud. Mäletate seda naist Marg'ate'is, keda ma samal põhjusel kahtlustasin. 
Tema nina oli puuderdamata — oligi kogu tegelik põhjus. Kuidas saab sellisele 
lendliivale midagi ehitada? Naiste kõige igapäevasem tegevus võib tähendada terveid 
köiteid ning kõige tavatum käitumine võib sõltuda juuksenõelast või lokitangidest. Head 
aega, Watson.« 

»Te lähete välja?« 

»Jah, kavatsen veeta hommikupooliku meie sõprade ametimeestega Godolphin Streetil. 
Meie probleemi lahendus peitub Eduardo Lucases, kuigi ma pean tunnistama, et mul pole 
aimugi, mis kuju see võib võtta. Suurim eksitus on kokku klopsida teooriat enne fakte. 
Jääge valvama, hea Watson, ning võtke vastu kõik uued külalised. Kui saan, einetan koos 
teiega.« 


Kogu selle ja järgmise ning kolmandagi päeva oli Holmes tujus, mida tema sõbrad 
nimetaksid sõnaahtraks ja teised tusaseks. Ta jooksis sisse ja välja, suitsetas lakkamatult, 
mängis viiulil viisikatkeid, vajus mõtisklusse, hävitas võileibu ebatavalistel kellaaegadel 
ning vastas hädavaevu tavalistele küsimustele, mida ma talle esitasin. Mulle oli ilmne, et 
tema enda ja tema otsingutega on lood kehvad. Käsilolevast juhtumist ei rääkinud ta 
midagi ning ainult ajalehtedest sain teada eeluurimis-kohtu töö tulemustest ning kadunu 
kammerteenri John Mittoni arreteerimisest ja sellele järgnenud vabastamisest. 


Eeluurimiskomisjon tegi vältimatu otsuse »tahtlik mõrv«, kuid osalised jäid niisama 
tundmatuks kui enne. 

Mingit motiivi ei osatud oletada. Tuba oli täis väärtesemeid, kuid ühtki polnud ära 
võetud. Surnu pabereid ei olnud keegi puutunud. Neid uuriti hoolikalt ning ilmnes, et ta 
oli innukalt tegelnud rahvusvahelise poliitikaga, väsimatult keelt peksnud, ta oskas mitut 
keelt ning oli usin kirjakirjutaja. Ta oli olnud lähedastes suhetes mitme riigi juhtivate 
poliitikutega. Kuid tema sahtleid täitvate dokumentide hulgast ei avastatud midagi 
sensatsioonilist. Mis puutub tema suhetesse naistega, siis neid oli palju, kuid 
pealiskaudsed. Tal oli nende hulgas hulganisti tuttavaid, kuid vähe sõpru, ja mitte kedagi, 
keda ta oleks armastanud. Tema harjumused olid korrapärased, käitumine tavaline. 
Temal surm oli täielik mõistatus ja tõenäoliselt jäigi selleks. 

Mis puutub toapoiss John Mittoni arreteerimisse, siis oli see tingitud lootusetusest, et 
vältida täielikku tegevusetust. Tema vastu ei rääkinud tegelikult mitte miski. Tol õhtul oli 
ta Hammersmithis sõpru külastanud. Alibi oli täiuslik. Tõsi küll, ta hakkas koju tulema 
ajal, mis lubas tal jõuda Westminsterisse enne kuritegu, kuid tema enda seletus, et ta oli 
osa teest jalgsi käinud, tundus õhtu kaunidust arvestades üsnagi tõenäoline. Ta oli 
tegelikult koju saabunud kell kaksteist ning ilmselt ootamatust tragöödiast masendatud 
olnud. Ta oli alati oma peremehega hästi läbi saanud. Teenri sahtlitest oli leitud mitu 
surnule kuulunud eset — nagu näiteks väike karp habemenugc —, kuid ta seletas, et 
need olid kadunu kingitused, ning majapidajanna kinnitas tema juttu. Mitton oli kolm 
aastat Lucase teenistuses olnud. Tähelepanuväärne oli see, et Lucas ei olnud Mittonit 
kunagi mandrile kaasa võtnud. Mõnikord veetis ta Pariisis kolm kuud järjest, kuid 
Mitton jäeti Godolphin Streeti maja valvama. Majapidajanna polnud mõrvaööl midagi 
kuulnud. Kui peremehel oli külaline käinud, pidi ta selle ise sisse laskma. 

Nii jäi see mõistatuseks kolm hommikut järjest, niipalju kui ma ajalehtedest võisin 
jälgida. Kui Holmes rohkem teadis, hoidis ta suu kinni, aga kuna ta oli mulle öelnud, et 
inspektor Lestrade teda usaldab, arvasin, et ta on sündmuste arenguga kursis. Neljandal 
päeval ilmus ajalehes teade Pariisist, mis näis kogu küsimuse lahendavat. 

»Pariisi politsei tegi äsja avastuse (öeldi »Daily 

Telegraphis«), mis kergitab katet härra Eduardo Lucase traagiliselt saatuselt, kes 
eelmise esmaspäeva ööl Godolphin Streetil Westminsteris vägivaldselt surma sai. 
Lugejad mäletavad, et kadunu leiti oma toast surnuks pussitatuna ning et pisut kahtlust 
langes tema toapoisile, kuid alibi muutis oletuse alusetuks. Eile teatati võimudele, et 
keegi daam, proua Fournaye, kes elas väikeses villas Rue Austerlitzil, on teenijate 
arvates hull. Järelepärimised näitasid, et tal on tõepoolest kujunenud ohtlik ja püsiv 
maania. Küsitlusel avastas politsei, et proua Fournaye on just eelmisel teisipäeval 
saabunud tagasi Londonist, ning on tõendeid, mis seostavad teda mõrvaga Westminsteris. 
Fotode võrdlemine on vaieldamatult tõestanud, et härra Henri Fournaye ja Eduardo Lucas 
oli tegelikult üks ja sama isik ning et kadunu oli mingil põhjusel Londonis ja Pariisis 
kaksikelu elanud. Proua Fournaye, kes on kreooli päritolu, on äärmiselt erutuva loomuga 
ning mineviku” kannatanud armukade-dushoogude all, mis ulatuvad meeletuseni. 
Oletatakse, et sellises hoos sooritaski ta kohutava kuriteo, mis Londonis niisuguse 
sensatsiooni tekitas. Tema liikumist esmaspäeva öösel pole veel jõutud jälgida, kuid on 
väljaspool kahtlust, et tema kirjeldusele vastav naine äratas teisipäeva hommikul Charing 


Crossi jaamas oma metsiku välimuse ja ägedate žestidega laialdast tähelepanu. Seetõttu 
on tõenäoline, et mõrv sooritati meeltesegaduses või ajas selle otsene mõju õnnetu naise 
hulluks. Käesoleval hetkel ei ole ta võimeline mineviku kohta mingit arusaadavat seletust 
andma ning arstidel ei ole lootust tema tervekssaamiseks. On tõendeid, et naist, kes võis 
olla proua Fournaye, nähti esmaspäeva õhtul mitu tundi Godolphin Streeti maja 
jälgimas. « 

»Mida te selle kohta arVate, Holmes?« Olin jutu talle ette lugenud, kuni ta oma 
hommikueinet lõpetas. 

»Kulla Watson,«. ütles Holmes lauast tõustes ja toas edasi-tagasi kõndides, »te olete 
ülimalt kannatlik, aga kui ma pole teile viimase kolme päeva jooksul midagi rääkinud, 
siis sellepärast, et pole midagi rääkida. Isegi praegu ei aita see artikkel Pariisist meid 
kuigi palju edasi.« 

»Mehe surma suhtes on see ometi otsustav.« 

»Mehe surm on pelgalt vahejuhtum — tühine episood, võrreldes meie tõelise 
ülesandega, milleks on otsida üles 

see dokument ja päästa Euroopa katastroofist. Viimase kolme päeva jooksul on 
juhtunud ainult üks tähtis sündmus, ja nimelt, et midagi pole juhtunud. Ma saan peaaegu 
iga tund valitsuselt teateid ning on kindel, et mitte kusagil Euroopas pole märke 
rahutustest. Noh, kui see kiri oleks avaldatud — ei, ta ei sa a olla avaldatud —, aga kui ei 
ole, kus ta võib siis olla? Kelle käes? Miks seda nii kaua hoitakse? See on küsimus, mis 
mul nagu vasaraga ajus taob. Oli see tõepoolest kokkusattumus, ct Lucas just samal ööl 
surma sai, kui kiri kaduma läks? Kas kiri üldse jõudis temani? Kui jah, siis miks polnud 
seda tema paberite hulgas? Kas tema hull naine viis selle kaasa? Kui nii, kas see on siis 
tal Pariisis kodus? Kuidas saaksin ma seda otsida ilma Prantsuse politsei kahtlust 
äratamata? See on juhtum, kulla Watson, kus seadus on meile niisama ontlik kui 
kurjategijad. Kõik on meie vastu, ja siiski on kaalul kolossaalsed huvid. Kui ma selle 
juhtumi edukalt lõpule viin, kujuneb sellest kahtlemata minu karjääri hiilgav kroon. 
Ahaa, siin on mu viimased rindeteated!« Holmes vaatas toodud sedeli kiiresti läbi. 
»Tohoh! Tundub, et Lestrade on midagi huvitavat märganud. Pange kaabu pähe, Watson, 
ning kõnnime koos Westminsterisse.« 

See oli minu esimene külaskäik kuriteopaika. Maja oli kõrge, luitunud, kitsa esiküljega, 
peenutsev, igav ja soliidne nagu sajand mis oli ta sünnitanud. Tänavapoolsest aknast 
vaatas meie poole Lestrade'i buldogi-nägu, ning kui suurt kasvu konstaabel oli ukse 
avanud ja meid sisse lasknud, tervitas ta meid sõbralikult. Tuba, kuhu meid juhatati, oli 
sama, kus kuritegu oli toimunud, kuid mõrvast polnud jäänud mingit jälge peale inetu 
ebakorrapärase laigu vaibal. Vaip oli väike nelinurkne villane põrandakate toa keskel, 
mille ümber laius ilus vanamoodne ruudukujulistest plaatidest puupõrand, mis oli läikima 
hõõrutud. Kamina kohal rippus suurepärane valik relvi, millest üht oli traagilisel ööl 
kasutatud. Akna all seisis tore kirjutuslaud, ning kõik korteri üksikasjad, pildid, vaibad ja 
kardinad, rääkisid maitsest, milles luksus segunes naiseliku pehmusega. 

»Kas te Pariisi uudiseid nägite?« küsis Lestrade. 

Holmes noogutas. 

»Meie prantsuse sõbrad on vist seekord naelapea pihta tabanud. Kõik on kindlasti nii, 
nagu nad ütlevad. Naine 

koputas uksele — arvan, et see oli üllatus, sest mees pidas oma elu erinevaid külgi 
kindlalt lahus —, mees laskis ta sisse, ta ei saanud naist ju tänavale jätta. Naine tegi talle 
etteheiteid, rääkis, kuidas ta mehe jälile oli jõudnud. Sõnast sündis teine, ja kuna pistoda 
oli lausa käepärast, saabus peagi lõpp. Ega see kõik just ühe hetkega toimunud, sest 
toolid olid teise seina lükatud ja ühest hoidis mees kinni, nagu oleks ta sellega tahtnud 
naist eemal hoida. Meil on loost nii selge ettekujutus, nagu oleksime seda ise pealt 
näinud.« 

Holmes kergitas kulme. 

»Ja ikkagi saatsite minu järele?« 

»Ah jaa, see on midagi muud — lihtne pisiasi, kuid teid niisugused huvitavad, teate 
küll, pentsik ja selline, mida teie nimetaksite veidraks. Mõrvaga pole sel midagi tegemist 
— nähtavasti ei saagi olla.« 

»Mis see siis on?« 

»Noh, te ju teate, pärast niisugust kuritegu jätame hoolikalt kõik oma kohale. Mitte 
midagi pole liigutatud. Ööd ja päevad on üks politseinik valves. Täna hommikul 
arvasime, et võiksime pisut korda luua, kuna mees on maha maetud ja eeluurimine 
lõpetatud — mis sellesse toasse puutub. Vaadake seda vaipa. Näete, see ei ole kinnitatud, 
vaid lihtsalt maha laotatud. Me juhtumisi tõstsime seda. Me leidsime —x« 

»Jah? Te leidsite — ?« 

Holmesi nägu tõmbus ärevusest pingule. »Noh, ma olen kindel, et te ei arvaks saja aasta 
jooksul ka ära, mis me leidsime. Kas näete seda laiku vaibal? Hea hulk verd pidi ju sellest 
läbi imbuma, eks ole?« 

»Kahtlemata pidi.« 

»Siis teid kindlasti üllatab, et vaiba all valgel puul ei olnud mingit laiku.« 

»Ei olnudki! Kuid peab ju —< 

»Jaa, nii võiks öelda küll. Fakt jääb siiski faktiks, et plekki ei olnud.« 

Lestrade võttis vaiba otsast kinni ning seda tagasi pöörates näitas, et lugu vastab tõele. 

»Kuid alumine külg on samamoodi verine kui pealmine. Põrandale pidi ju märk 
jääma.« 

Lestrade muheles heameelest, et oli kuulsa eksperdi hämmeldusse viinud. 

»Nüüd näitan teile seletust. Teine laik o n olemas, kuid ei ole esimesega kohastikku. 
Vaadake ise.« Seda öeldes pööras ta ümber teise vaibaosa ning selle all vanaaegse valge 
põrandaruudu pinnal oli tõepoolest näha suur veripunane plekk. »Mida te sellest arvate, 
härra Holmes ?« 

»Oh, see on ju üsna lihtne. Mõlemad laigud langesid kokku, kuid vaipa on pööratud. 
Kuna see on kandiline ja kinnitamata, oli seda kerge teha.« 

»Selleks pole politseil küll teid vaja, härra Holmes, et te ütleksite, et vaipa on ilmselt 
pööratud. See on niigi selge, sest laigud langevad teineteise peale, kui te selle niimoodi 
asetate. Aga ma tahan teada, kes vaipa paigalt liigutas ja miks?« 

Holmesi pingul näost võis taibata, et ta seesmisest erutusest võbiseb. 

»Kuulge, Lestrade,« ütles ta, »kas see konstaabel koridoris on kogu aeg valves olnud ?« 

»On küll.« 

»Noh, ma annan teile head nõu. Küsitlege teda hoolikalt. Ärge seda meie ees tehke. Me 
ootame siin. Viige ta tahatuppa. Omavahel saate talt tõenäoliselt kergemini ülestunnistuse 
kätte. Küsige temalt, kuidas ta julges kellegi sisse lasta ja siia tuppa üksi jätta. Ärge 


küsige, kas ta seda tegi. Võtke seda kui enesestmõistetavat fakti. Öelge, et te teate, et 
keegi on siin käinud. Käige peale. Öelge talle, et täielik ülestunnistus on tema ainus 
võimalus andeks saada. Tehke täpselt nii, nagu ma teile ütlesin!« 

»Pagana pihta, kui ta midagi teab, saan ma selle talt igatahes teada!« hüüdis Lestrade. 
Ta sööstis esikusse, ning mõne hetke pärast kostis tema ähvardav hääl tagatoast. 

»Nüüd, Watson, nüüd!« hüüdis Holmes palavikulise õhinaga. Kõik tema loiu oleku 
taga varjul olnud deemonlik jõud paiskus energiasööstus esile. Ta rebis vaiba põrandalt 
ning oli silmapilk käpuli maas, kraapides küüntega iga puuplaati põrandas. Üks plaat tuli 
lahti, kui Holmesi küüned selle servast kinni haarasid. See pöördus hingedel nagu 
karbikaas. Plaadi all avanes väike must õõnsus. Holmes pistis käe kärmesti sinna sisse 
ning tõmbas vihast ja pettumusest tigedalt ühmata-des jälle tagasi. Peidik oli tühi. 

»Ruttu, Watson! Ruttu! Paneme vaiba tagasi!« Puu-plaat oli oma kohal ja vaip parajasti 
sirgu tõmmatud, kui koridorist kostis Lestrade'i hääl. Ta leidis Holmesi, kes tüdinult ja 
kannatlikult, raugena kaminasimsile nõjatus, püüdes mahasurutud haigutusi varjata. 

»Vabandage, et ma teid oodata lasksin, härra Holmes. Näen, et olete kogu loost surmani 
tüdinud. Noh, igatahes tunnistas ta üles. Tulge sisse, McPherson. Rääkige neile härradele 
oma andestamatust käitumisest. « 

Suurt kasvu, kahetsusest higine konstaabel libises kül-jetsi tuppa. 

»Ega ma midagi pahasti mõelnud, sir. See noor naine tuli eile õhtul ukse juurde — eks 
ta eksinud majaga. Ja siis hakkasime rääkima. Kui peab siin terve päeva valvama, tunned 
end üsna üksildaselt.« 

»Noh, ja mis siis juhtus ?« 

»Ta tahtis näha, kus kuritöö toimus — oli ajalehtedest lugenud, ütles ta. Väga viisakas, 
kena jutuga noor naine, sir, ja ma ei näinud selles midagi halba, et lasen tal korraks 
vaadata. Kui ta seda laiku vaibal nägi, kukkus ta põrandale pikali ja lamas seal justkui 
surnu. Jooksin kööki ja tõin vett, kuid ei suutnud teda meelemärkusele tuua. Siis läksin 
nurga taha »Luuderohuväädi« kõrtsi brändit tooma, ja selle aja peale, kui ma tagasi 
jõudsin, oli noor naine toibunud ja läks minema — tal oli häbi, nii ma arvan, ei ta 
söandanud mulle otsagi vaadata.« 

»Kuidas selle vaiba keeramisega oli?« 

»Nojah, sir, see oli küll natuke paigalt ära, kui ma tagasi tulin. Saate aru, ta kukkus selle 
peale ja see on poleeritud põrandal, ilma et miski seda kinni hoiaks. Ma tõmbasin selle 
pärast sirgu.« 

»Olgu see teile õpetuseks, et mind te petta ei saa, konstaabel McPherson,« ütles 
Lestfade väärikalt. »Te vist arvasite, et teie eksimist ametikohustuste vastu kunagi ei 
avastata, kuid mul oli ainsast pilgust tollele vaibale selge, et keegi on toas käinud. Teil 
vedas, mees, et midagi puudu ei ole, või muidu oleks teil kehvasti läinud. Vabandage, 
härra Holmes, et ma teid niisuguse pisiasja pärast kohale kutsusin, kuid arvasin, et teid 
võib-olla huvitab, et esimene laik teisega kohakuti ei ole.« 

»Muidugi oli see väga huvitav. Kas see naine käis siin ainult ühe korra, konstaabel ?« 
»Jah, sir, ainult korra.« »Kes see 0 1 1 ?« 

»Nime ma ei tea, sir. Ta tuli masinakirjutaja koha pärast ja sattus valesse majja —väga 
meeldiv peen noor naine, Sir.« 

»Pikk? Kena?« 


»Jah, sir, sihvakas näitsik. Võib vist öelda, et ta oli kena. Mõned ütleksid, et väga kena. 
»Oo, ohvitser, laske ma korraks vaatan!« ütles ta. Ta lausus seda nii armsal meelitaval 
viisil, teate küll, ning ma arvasin, et ega sellest midagi ole, kui lasen tal korraks pea 
uksest sisse 

pista.« 

»Kuidas ta riides oli ?« 

»Tagasihoidlikult, sir — maani mantel seljas.« »Mis kellaajal see oli?« 

»Hakkas just hämaraks minema. Kui ma brändiga tagasi tulin, hakati parajasti tuld 
põlema panema. « 

»Väga hea,« ütles Holmes. »Tulge, Watson, meil on muial tähtsamaid asju ajada.« 

Kui me majast lahkusime, jäi Lestrade eestuppa, kuna süüdlaslik konstaabel avas ukse, 
et meid välja lasta. Holmes pöördus lävel ringi ja näitas midagi oma peost. Konstaabel 
silmitses seda pinevalt. 

»Püha jumal, sir!« hüüdis ta hämmastunult. Holmes asetas sõrmed suule, pani käe 
rinnataskusse tagasi, ning kui me tänavale jõudsime, puhkes naerma. »Oivaline!« sõnas 
ta. »Tulge, sõber Watson, on avanemas eesriie viimaseks vaatuseks. Teile pakub kindlasti 
kergendust kuulda, et sõda ei tule, et üliauväärse Trelawney Hope'i hiilgav karjäär ei pea 
kannatada saama, et ettevaatamatu riigijuht ei saa oma mõtlematu avameelsuse eest 
karistada, et peaministril ei tule tegelda komplikatsioonidega Euroopas ning et mõningase 
meiepoolse peenetundelise korraldamise puhul ei jää keegi pennigi vaesemaks tolles loos, 
millest oleks võinud saada väga inetu vahejuhtum. « 

Mind täitis imetlus selle ebatavalise mehe vastu. 

»Te lahendasite mõistatuse!« hüüdsin ma. 

»Vaevalt küll, Watson. On veel mõni asi, mis on niisama tume kui enne. Meil on aga 
juba nii palju otsi käes, et on meie enda süü, kui me ka ülejäänut kätte 

ei saa. Lähme otse Whitehall Terrace'ile ja viime asja lõpule.« 

Kui me Euroopa asjade ministri residentsi jõudsi küsis Sherlock Holmes leedi Hilda 
Trelawney Hope Meid juhatati kirjutustuppa. 

»Härra Holmes!« ütles daam, ning tema nägu värvus nördimusest roosaks. »Sec on teist 
tõesti väga ebaaus ja väiklane. Nagu ma seletasin, tahtsin oma külaskäiku teie juurde 
saladuses hoida, et mu abikaasa ei arvaks, nagu topiksin end tema asjadesse. Ja nüüd te 
kompromiteerite mind, näidates oma siiatulekuga, et teil ja minul on mingeid asju ajada.« 

»Kahjuks, proua, polnud mul mingit valikut. Mulle tehti ülesandeks too ääretult tähtis 
paber tagasi saada. Seetõttu pean teid paluma, proua, andke see mulle.« 

Leedi hüppas püsti ning tema kaunist näost kadus viimnegi verepiisk. Tema silmad 
klaasistusid — ta vankus —, arvasin, et ta minestab. Siis sai ta ülima pingutusega 
vapustusest jagu ning tema ilmes võtsid võimust äärmine hämmastus ja nördimus. 

»Te — te solvate mind, härra Holmes.« 

»Jätke, proua, sel pole mõtet. Andke kiri siia.« 

Naine sööstis kella poole. 

«Ülemteener juhatab teid välja. « 

»Ärge helistage, leedi Hilda. Kui te seda teete, on kõik mu katsed skandaali vältida 
asjatud. Andke kiri muile ja kõik saab korda. Kui te mind aitate, saan ma kõik korraldada. 
Kui te mulle vastu töötate, pean ma teid paljastama.« 


Naine seisis uhkelt ja trotslikult, pilk Holmesi näole kiindunud, nagu tahaks talle 
hingepõhja vaadata. Tema käsi oli kellanupul, kuid esialgu oli ta hoidunud helistamast. 

»Te püüate mind hirmutada. Pole just eriti mehelik tegu, härra Holmes, tulla siia 
naisterahvast heidutama. Te ütlete, et teate midagi. Mis see on, mida te teate?« 

»Palun istuge, proua. Kui te kukute, võite viga saada. Ma ei hakka rääkima enne, kui 
olete istet võtnud. Tänan teid.« 

»Annan teile viis minutit aega, härra Holmes.« 

»Ühest piisab, leedi Hilda. Ma tean teie käigust Eduardo Lucase juurde, sellest, et te 
andsite talle ühe kirja, et te leidsite võimaluse eile uuesti seal käia, ning 

ka seda, kuidas te kirja vaiba alt peidupaigast ära võtsite.« 

Naise nägu läks tuhakarva ja ta pidi kaks korda neelatama, enne kui rääkida suutis. 

»Te olete hull, härra Holmes — te olete hull!« hüüdis ta viimaks. 

Holmes võttis taskust pisikese papitüki. Sellel oli pildist välja lõigatud naisenägu. 

» Võtsin selle kaasa, sest arvasin, et ehk läheb tarvis,« ütles ta. »Politseinik tundis teid 
ära.« 

Naine ahmis õhku ning ta pea langes tooli seljatoele. 

»Kuulge nüüd ometi, leedi Hilda. Kiri on teie käes. Kõike saab veel heaks teha. Mul 
pole mingit tahtmist teile rohkem muret valmistada. Minu kohustused lõpevad siis, kui 
olen kadunud kirja teie abikaasale üle andnud. Kuulake minu nõuannet ja olge minuga 
avameelne. See on teie ainus võimalus.« 

Naise vaprus oli imetlusväärne. Isegi nüüd ei tunnistanud ta end lööduks. 

»Ma ütlen teile veel kord, härra Holmes, et teil on mingid absurdsed pettekujutlused.« 

Holmes tõusis toolilt püsti. 

»Mul on teist kahju, leedi Hilda. Tegin teie heaks, mis suutsin. Ma näen, et see kõik on 
asjata. « Holmes helistas kella. Sisenes ülemteener. »Kas härra Trelawney Hope on kodus 
?2« 

»Ta tuleb kell kolmveerand üks, sir.« Holmes vaatas kella. 

»Veel veerand tundi,« ütles ta. »Väga hea, ma ootan « 

Vaevalt oli ülemteener jõudnud ukse sulgeda, kui leedi Hilda viskus Holmesi ette 
põlvili, käed välja sirutatud, pisarad voolamas üle kauni näo. 

»Oo, säästke mind, härra Holmes! Säästke mind!« anus ta härdalt ja meeleheitlikult. 
»Taeva pärast,, ärge öelge talle! Ma armastan teda nii väga! Ma ei tahaks tema elule ühtki 
varju heita ja ma tean, et see murraks ta õilsa südame.« 

Holmes aitas daami jalule. 

»Olen teile tänulik, proua, et te vähemalt viimasel hetkel mõistuse pähe võtsite. Enam 
ei või hetkegi viivitada. 

Kus on kiri?« 

Naine sööstis kirjutuslaua juurde, keeras selle lukust lahti ning tõmbas välja pikliku 
sinise ümbriku. 

»Võtke, härra Holmes. Annaks taevas, et ma poleks seda kunagi näinud!« 

»Kuidas me saaksime selle tagasi panna?« pomises Holmes. »Ruttu, ruttu, peab midagi 
välja mõtlema! Kus on mapp?« 

»Tema magamistoas nagu alati.« 


»Küll on vedamine! Ruttu, proua, tooge see siia!« Hetk hiljem oli naine tagasi, lame 
punane karp käes. »Kuidas te selle enne lahti saite? Teil on teine võti? Muidugi. Tehke 
mapp lahti!« 

Leedi Hilda oli võtnud põuest väikese võtme. Karp lendas lahti. See oli pabereid täis. 
Holmes pistis sinise ümbriku nende keskele, teiste dokumentide vahele. Karp suleti, 
lukustati ja viidi magamistuppa tagasi. 

»Nüüd oleme valmis teda vastu võtma, « lausus Holmes. »Meil on veel kümme minutit 
aega. Olen teie kaitseks üsna palju teinud, leedi Hilda. Vastutasuks rääkige mulle 
ülejäänud aja jooksul ära, mida see iseäralik lugu tegelikult tähendab.« 

»Härra Holmes, ma räägin teile kõik!« hüüdis leedi. »Oo, härra Holmes, pigem 
lõikaksin endal parema käe otsast, kui hetkekski temale tuska teeksin! Kogu Londonis 
pole naist, kes oma meest nii armastaks, aga kui ta teaks, mida ma olen teinud — kuidas 
ma olin sunnitud toimima —,, ei andestaks ta mulle iialgi. Sest tema enda aumõiste on 
niivõrd kõrge, et ta ei andestaks ega unustaks, kui keegi teine selle vastu eksib. Aidake 
mind, härra Holmes! Kaalul on minu ja tema õnn, isegi meie elu!« 

»Kiiresti, proua, aeg kaobk 

»See oli üks minu kiri, härra Holmes, kirjutatud enne abiellumist — mõtlematu, 
armunud, impulsiivse tüdruku kiri. Ma ei mõelnud sellega midagi halba, kuid tema oleks 
seda kõlvatuks pidanud. Oleks ta seda lugenud, oleksin ma tema usalduse igaveseks 
kaotanud. Kirjutasin selle aastaid tagasi. Arvasin, et see on ammu unustatud. Siis äkki 
kuulsin sellelt mehelt, Lucaselt, et kiri on tema kätte jõudnud ning ta kavatseb selle mu 
abikaasale viia. Palusin temalt halastust. Ta ütles, et annab kirja mulle, kui toon talle oma 
abikaasa mapist teatud dokumendi, mida ta kirjeldas. Tal oli seal büroos keegi spioon, 
kes talle kirja olemasolust oli teatanud. Ta kinnitas mulle, et mu abikaasaga ei juhtu 
midagi halba. 

Asetage end minu olukorda, härra Holmes. Mida ma pidin tegema?« 

»Oma abikaasale kõik ära rääkima.« 

»Ma ei suutnud, härra Holmes, ma ei suutnud! Ühel pool näis ootavat kindel hukatus, 
kuna teiselt poolt oli küll hirmus oma mehe dokumente võtta, kuid poliitikas ei mõistnud 
ma tagajärgi arvestada, seevastu armastuses ja usalduses olid need mulle liigagi selged. 
Ma tegin seda, härra Holmes! Võtsin tema võtmest jäljendi. Too mees, Lucas, muretses 
teise võtme. Avasin abikaasa mapi, võtsin dokumendi ja viisin selle Godolphin Streetile.« 

»Mis seal toimus, proua?« 

»Koputasin uksele, nagu kokku lepitud. Lucas avas. Järgnesin talle tuppa, jättes 
esikuukse enda järel praokile, sest kartsin mehega üksi olla. Mäletan, et kui ma sisse 
läksin, seisis väljas üks naine. Meil ei läinud kaua aega. Tal oli minu kiri laual valmis 
pandud, mina andsin talle dokumendi. Tema andis mulle kirja. Sel hetkel kostis ukse 
tagant mingi hääl. Koridoris kuuldus samme. Lucas keeras kiiresti vaibaserva üles, torkas 
dokumendi peidikusse ja kattis uuesti kinni. 

Mis pärast seda juhtus, on nagu õudne unenägu. Mul on meeles tõmmu, meeletu nägu, 
prantsuse keeles kriiskav naisehääl: »Mu ootamine ei olnud asjata! Viimaks, viimaks 
ometi sain su koos temaga kätte!« Järgnes metsik rüselus. Nägin mehe käes tooli, naisel 
läikis peos nuga. Tormasin jubeda stseeni juurest minema, jooksin majast välja ning sain 
alles järgmisel hommikul ajalehest kohutavast sündmusest teada. Sel ööl olin ma õnnelik, 
sest kiri oli mul käes ning ma polnud veel mõistnud, mida tulevik tuua võib. 


Alles järgmisel hommikul sain aru, et olin vihma käest räästa alla sattunud. Minu mehe 
ahastus dokumendi kaotuse pärast läks mulle südamesse. Vaevu suutsin end takistada 
sealsamas tema jalge ette viskumast ja üles tunnistamast, mis ma olin teinud. See aga 
oleks jällegi tähendanud mineviku avalikukstulekut. Tol hommikul tulin teie juurde 
selleks, et mõista oma eksituse täit koledust. Hetkest, mil ma seda taipasin, oli mul ainult 
üks mõte: oma abikaasa dokument tagasi saada. See pidi olema samas kohas, kuhu Lucas 
oli ta pannud, sest ta pani selle peidikusse enne, kui too hirmus naine 

tuppa tuli. Kui naine poleks tulnud, poleks ma peidupaika teadnud. Kuidas pidin ma 
aga tuppa sisse saama? Kaks päeva valvasin maja, kuid ust valvati kogu aeg., Eile õhtul 
tegin viimase katse. Te juba teate, mida ma tegin ja kuidas see mul õnnestus. Tõin 
dokumendi kaasa ja mõtlesin selle ära hävitada, sest ma ei teadnud, kuidas seda tagasi 
panna, ilma et ma abikaasale oma süü üles tunnistaksin. Taevas, ma kuulen tema samme 
trepil!« 

Euroopa asjade minister tõttas erutatult tuppa. »Mis uudist, härra Holmes, kas teil on 
uudiseid?« hüüdis ta. 

»Mul on lootust.« 

»Oh, Jumal tänatud!« Tema nägu lõi särama. »Peaminister einetab minu juures. Kas ta 
võib teie lootusi jagada? Tal on terasest närvid, kuid ma tean, et ta pole sellest hirmsast 
sündmusest saadik peaaegu üldse magada saanud. Jacobs, kas te paluksite peaministril 
üles tulla? Mis puutub sinusse, kallis, siis kahjuks on tegemist poliitiliste asjadega. 
Tuleme varsti sinu juurde söögituppa.« 

Peaministri olek oli rusutud, kuid ma nägin tema kiir-gavaist silmist ja kõndiste käte 
võbinast, et ta jagab oma noore kolleegi erutust. 

»Teil on meile äkki midagi teatada, härra Holmes ?« 

»Esialgu üksnes lohutavat,« vastas mu sõber. »Olen igalt poolt järele pärinud, kus kiri 
võiks olla, ja olen kindel, et mingit ohtu karta ei ole.« 

»Sellest ei piisa, härra Holmes. Me ei saa igavesti niisuguse vulkaani otsas elada. 
Peame midagi täpsemat teada saama.« 

»Mul on lootust kirja kätte saada. Sellepärast ma siin olengi. Mida enam ma selle üle 
mõtlen, seda kindlamale veendumusele ma jõuan, et kiri on selles majas.« 

»Härra Holmes!« 

»Kui ei oleks, siis oleks ta praegu juba avaldatud.« 

»Miks peaks keegi selle ära võtma, et seda siin hoida?« 

»Ma pole sugugi kindel, et keegi selle võttis. « 

»Kuidas see siis mapist välja sai?« 

»Ma pole veendunud, et see sealt välja sai.« 

»Härra Holmes, teie naljad on kohatud. Kinnitan teile, et kiri on mapist kadunud.« 

»Kas te olete mappi pärast teisipäeva hommikut uurinud?* 

»Ei. Seda polnud tarvis.« 

»Teil võis kiri ju kahe silma vahele jääda. « 

»Võimatu, ütlen ma.« 

»Mina pole selles sugugi nii veendunud. Olen näinud, et seesuguseid asju juhtub. 
Arvatavasti on seal ka teisi dokumente. Võib-olla sattus kiri nende hulka.« 

»See oli kõige peal.« 


»Keegi võis mappi raputada ja kiri libises mujale.« »Ei, ei, ma võtsin kõik välja.« 

»Seda on ju kerge kindlaks teha, Hope,« ütles peaminister. »Laseme mapi siia tuua.« 
Minister helistas kella. 

»Jacobs, tooge mu diplomaadimapp alla. See on naeruväärt ajaraiskamine, aga kui te 
kuidagi muidu rahule ei jää, vaatan uuesti. Tänan, Jacobs, pange mapp sinna. Võti on mul 
alati kellaketi küljes. Näete, siin on paberid. Kiri lord Merrow'lt, ettekanne sir Charles 
Hardylt, memorandum Belgradist, märkmed Vene— Saksa viljamaksudest, kiri Madridist, 
sedel lord Flowersilt — püha taevas! mis see on? Lord Bellinger! Lord Bellingerk 

Peaminister kahmas tal sinise ümbriku käest. 

»Jah, siin ta ongi — ja kiri on puutumata. Õnnitlen teid, Hope.« 

»Tänan teid! Tänan! Missugune koorem mul südamelt langes! Kuid see on arusaamatu 
— võimatu. Härra Holmes, te olete võlur, nõid! Kuidas te teadsite, et kiri on seal?« 

»Sest ma teadsin, et kusagil mujal teda ei ole.« 

»Ma ei suuda oma silmi uskuda!« Minister jooksis rõõmust jaburana ukse juurde. »Kus 
on mu naine? Pean talle ütlema, et kõik on hästi. Hilda! Hilda!« kuulsime häält trepil. 

Peaminister vaatas Holmesile otsa ja pilgutas silma. 

»Kuulge, mu härra,« ütles ta. »Siin peitub midagi enamat, kui esmapilgul paistab. 
Kuidas sai kiri mappi tagasi ?« 

Holmes pöördus imeliste silmade terase uuriva pilgu eest naeratades kõrvale. 

»Meil on ka oma diplomaatilised saladused,« ütles ta ning suundus kaabut võttes ukse 

EESSÕNA 


Sherlock Holmesi sõpradel on kindlasti rõõm kuulda, et ta on endiselt elu ja tervise 
juures, kuigi teda vaevavad vahetevahel reumahood. Ta on elanud nüüd juba mitu aastat 
kriidikõrgustikul väikeses talus viie miili kaugusel Eastbourne'ist, kus tema aeg jaguneb 
filosoofiaga ja põllupidamisega tegelemise vahel. Selle puhkuse jooksul on ta öelnud ära 
ka kõige kuninglikumatest pakkumistest mitmesuguste juhtumite uurimiseks, sest ta oli 
otsustanud oma tööst lõplikult loobuda. Saksa sõja puhkemisoht sundis teda aga 
rakendama tema märkimisväärselt ühendatud praktilisi ja vaimseid võimeid valitsuse 
teenistuses ning selle otsuse ajaloolise tähtsusega tulemused ongi kirja pandud »Viimases 
kummarduses*. Et käsikiri köite mahu välja annaks, olen ma lisanud »Viimasele 
kummardusele« veel ka mitme varasema kogemuse kirjeldused, mis on kaua aega minu 
portfellis lebanud. 

Meditsiinidoktor John H. Watson 


1. VISTAARIAMAJA MÕISTATUS 


1. Härra John Scott Ecclesi erakordne kogemus 


Minu märkmikusse on kirja pandud, et tegemist oli 1892. aasta märtsi lõpu kõleda ja 
tuulise päevaga. Holmes oli lõunasöögi ajal telegrammi saanud ning vastuse kritseldanud. 
Ta ei lausunud sõnagi, kuid tema mõtted olid ilmselt selle asjaga ametis, sest pärastpoole 
seisis ta mõtlikul ilmel kamina ees, suitsetas piipu ja heitis aeg-ajalt saadud sõnumile 
pilke. Äkitselt vaatas ta mulle otsa, ulakas läige silmis. 

»Watson, teid võib ilmselt õpetatud meheks pidada,« ütles ta. » Kuidas te seletaksite 
sõna »groteskne«?« 

»Imelik — tähelepanuväärne, « pakkusin ma. Holmes raputas minu seletuse peale pead. 
»See sõna väljendab kindlasti midagi rohkemat, « ütles ta, »selles on millegi traagilise ja 
hirmsa aimust. Kui te meenutate mõttes mõnda neist jutustustest, millega te olete oma 
kannatlikke lugejaid piinanud, siis mõistate, kui tihti on groteskne muutunud 
kuritegelikuks. Tuletage meelde seda punapeade lugu. Alguses oli asi küllaltki groteskne, 


kuid lõppes sellegipoolest meeleheitliku röövimiskatsega. Või siis see ülimalt groteskne 
viie apelsiniseemnega seotud juhtum, mille niidid viisid otse mõrvasepitsusteni. See 
sõna teeb mind valvsaks.« 

»Kas see sõna esineb telegrammis?« küsisin ma. 

Holmes luges telegrammi valjusti ette. 

»Mul oli just äsja täiesti uskumatu ja groteskne kogemus. Kas ma võin Teiega nõu 
pidada?« 


SCOTT ECCLES Charing Crossi postkontor 

»Kas see on mees või naine?« küsisin ma. 

»Muidugi mees. Ükski naine ei saadaks kunagi kinnimakstud vastusega telegrammi. 
Naine oleks ise kohale tulnud.« 

»Kas te võtate ta vastu ?« 

»Kulla Watson, te ju teate, kui igav mul on olnud sellest ajast saadik, kui me kolonel 
Carruthersi luku taha panime. Minu aju on nagu tühikäigul töötav mootor, mis lõhub 
iseennast, sest sel pole võimalust teha tööd, mille jaoks see on ehitatud. Elu on hall, 
ajalehed tühjad, tundub, et hulljulgus ja romantika on kuritegelikust maailmast jäädavalt 
kadunud. Kuidas te saate siis küsida mult, kas ma olen valmis uurima mõnd uut prob- 
leemi, osutugu see kui tahes tühiseks? Aga kui ma ei eksi, siis meie klient ongi kohale 
jõudnud.« 

Trepil kostsid mõõdetud sammud ning hetk hiljem juhatati tuppa tüse, pikk, halli 
põskhabemega, tõsine ja soliidne meesterahvas. Tema elulugu oli võimalik lugeda 
raskepärastest näojoontest ja ülespuhutud käitumisest. Ta oli oma kedridest kuni 
kuldraamidega prillideni ehtne konservatiiv, kirikutegelane, tubli kodanik ning igati 
õigekspeetavate ja tavapäraste vaadetega inimene. Aga mingi hämmastav kogemus oli 
tema loomupärast meelerahu häirinud ning jätnud- jäljed, mis väljendusid turris juustes, 
vihast õhetavates põskedes ning erutatud ja närvilises käitumises. Ta asus otsekohe asja 
juurde. 

»Härra Holmes, mul oli äsja täiesti erakordne ja ebameeldiv kogemus, « ütles ta. »Ma ei 
ole veel kordagi elus säärasesse olukorda sattunud See on lausa sündsusetu — lausa 
solvav. Mul tuleb seletust nõuda.« Ta läks vihast kohevile ja puhevile. 

»Palun võtke istet, härra Scott Eccles, « ütles Holmes rahustavalt. »Kas ma tohin 
kõigepealt küsida, miks te üldse minu juurde tulite?* 

»Nojah, tundubv et see pole päriselt politsei asi, aga 1 kui te asjaoludest kuulete, siis 
mõistate, et sinnapaika .1 ei saanud ma seda ka jätta. Eradetektiivide kui selliste I vastu 
ma tavaliselt mingit sümpaatiat ei tunne, kuid olles [ sellegipoolest kuulnud teie nime .. 
< 

»Ahah. Kuid järgmine küsimus oleks, miks te kohe ei tulnud ?« 

»Mida te sellega mõtlete?« 

Holmes heitis pilgu käekellale. 

»Kell on veerand kolm, ütles ta. »Te saatsite telegrammi kella ühe paiku. Iga inimene, 
kes vaatab teie välimust ja rõivastust, mõistab aga, et ebameeldivused algasid juba teie 
ärkamishetkel. « 

Meie klient silus kammimata juukseid ning silitas habetunud lõuga. 


»Teil on õigus, härra Holmes. Mulle ei tulnud välimus meeldegi. Olin ainult rõõmus, et 
majast välja pääsesin. Aga enne teie juurde tulemist jooksin ringi ja uurisin asja. Käisin 
kinnisvaraagentide .juures ning sealt öeldi, et härra Garcia üür oli ilusti makstud ning 
Vistaariamajas on kõik korras.« 

»Pidage, pidage, « ütles Holmes naerdes. »Te olete nagu mu sõber doktor Watson, kellel 
on halb komme hakata lugusid valest otsast jutustama. Looge oma mõtetes kord ning 
rääkige mulle õiges järjekorras ja täpselt, mis sündmused on ajanud teid, kammimata ja 
korrastamata, saapa- ja vestinööbid valesti kinni pandud, nõu ja abi otsima.« 

Meie klient langetas pilgu ja vaatas kahetsevalt oma tavatut väljanägemist. 

»Küllap ma näen kohutav välja ning ma ei tea, et minuga varem eluski niisugust asja 
oleks juhtunud. Aga ma räägin teile kogu selle veidra loo ning küllap tunnistate siis 
teiegi, et minu käitumisel on piisavalt põhjust. « 

Aga oma 100 jutustamiseni ta ei jõudnudki. Väljast kostis liikumist, proua Hudson avas 
ukse ning laskis sisse kaks tugevat ning ametliku väljanägemisega isikut, kellest üks oli 
meile hästi tuntud inspektor Gregson Scotland Yardist, energiline, vahva ning küll pisut 
piiratud, kuid võimekas politseiohvitser. Ta tervitas Holmesi kättpidi ning tutvustas oma 
kaaslast kui inspektor Baynesi Surrey politseist. 

»Me peame koos jahti, härra Holmes, ning jäljed toovad siia.« Ta keeras oma 
buldogisilmade pilgu meie külalisele. »Kas teie olete härra John Scott Eccles Pophami 
majast Lees?« 

»Jah.« 

»Me oleme teid terve hommiku jälitanud.« 

»Te jõudsite talle kahtlemata telegrammi kaudu jälile,« lausus Holmes. 

»Täpselt nõnda, härra Holmes. Võtsime jälje Charing 

rossi postkontoris üles ning tulime siia.« 

»Aga miks te mind jälitate? Mida te tahate?« 

»Me tahame teilt seletust sündmuste kohta, mis põlistasid möödunud öösel Esheri 
lähedal Vistaariamajas elava Aloysius Garcia surma.« Meie klient oli end sirgu ajanud 
ning vahtis pärani silmi, iga viimanegi värvikübe jahmunud näost kadunud. »Surnud? 
Kas te ütlesite, et ta on surnud?« 

»Jah, härra, ta on surnud.« 

»Aga kuidas? Kas temaga juhtus mingi õnnetus?« 

»Kõige puhtakujulisem mõrv.« 

»Püha Jumal! Kui hirmus! Te ei taha ometi öelda — te ei taha öelda, et kahtlustatakse 
mind?« 

»Surnud mehe taskust leiti teie kiri ning me teame selle põhjal, et te kavatsesite 
möödunud öö tema majas veeta.« 

»Seda ma tegingi.« 

»Ah või tegitegi?« 

Nähtavale ilmus politseimärkmik. 

»Oodake pisut, Gregson,« ütles Sherlock Holmes. »Te soovite ainult tunnistust, eks 
ole?« 

»Ja minu kohus on hoiatada härra Scott Ecclesit, et teda võidakse tema vastu kasutada.« 

»Härra Eccles kavatses meile just kogu loo jutustada, kui te tuppa tulite. Watson, minu 
meelest ei tuleks üks soodaveega konjak talle sugugi kahjuks. Teile aga teen ma 


ettepaneku, et te ei pööraks tähelepanu kuulajaskonna suurenemisele ning jätkaksite oma 
jutustust, otsekui teid ei olekski katkestatud.« 

Meie külaline oli konjaki kiiresti ära joonud ning tema näkku oli taas pisut värvi 
tekkinud. Heitnud inspektori märkmikule kahtlustava pilgu, alustas ta viivitamatult oma 
erakordset lugu. 

»Ma olen poissmees, « ütles ta, »ning kuna ma olen seltsiva loomuga, siis on mul palju 
sõpru. Nende hulka kuulub ka pensionil õllepruulija Melville, kelle pere elab 
Kensingtonis Albemarle'i majas. Tema juures kohtusingi ma mõne nädala eest 
noormehega, kelle nimi oli Garcia. Nagu ma aru sain, oli ta hispaania päritolu ning min- 
gil kombel saatkonnaga seotud. Ta rääkis suurepärast inglise keelt, oli meeldiva 
käitumisega ning kõige kenama välimusega mees, keda ma kunagi olen näinud. 

Mina ja see noormees saime kuidagiviisi päris sõpradeks. Paistis, et ma hakkasin talle 
kohe meeldima, ning kaks päeva pärast tutvumist tuli ta mulle Leesse külla. Meie tutvus 
jätkus ning lõpuks kutsus ta mind paariks päevaks enda poole, Vistaariamajja Esheri ja 
Oxshotti vahel. Eile õhtul läksin ma vastavalt meie kokkuleppele Esheri kanti. 

Ta oli enne minu .sinnaminekut mulle oma majapidamist kirjeldanud. Ta elas koos 
ustava teenriga, kaasmaalasega, kes hoolitses kõigi tema vajaduste eest. See mees oskas 
inglise keelt ja pidas maja. Siis oli tema jutu järgi seal veel suurepärane segavereline 
kokk, kelle ta oli mingil reisil leidnud ning kes valmistas hiilgavaid õhtusööke. Mäletan 
teda ütlevat, et see oli Surrey kohta väga veider majapidamine, ning ma nõustusin 
temaga, kuigi see osutus oodatust veel palju veidramaks. 

Ma sõitsin kohale — maja asus umbes kaks miili Esherist lõunas. Maja oli üsna suur, 
pisut teest eemal, ning selle juurde viis kaarega igihaljaste põõsastega ääristatud tee. 
Tegemist oli vana laguneva hoonega, mis oli hirmus lohakile jäetud. Kui kaarik oeatus 
rohuga kaetud sissesõiduteel laigulise ja plekilise ukse ees, hakkasin kahtlema, kas oli 
ikka tark tegu tulla külla inimesele, keda ma nii vähe tundsin. Garcia avas aga ise ukse 
ning tervitas mind väga südamlikult. Mind anti teenri, kurvameelse, tõmmu mehe hoolde, 
kes läks ees, minu kott käes, magamistuppa. Kogu maja jättis masendava mulje. Õhtust 
sõime kahekesi, ning kuigi mu võõrustaja tegi minu lõbustamiseks kõik, mis ta suutis, rii- 
sid tema mõtted pidevalt hajevil olevat ning tema jutt oli nii laialivalguv ja pöörane, et 
ma ei saanudki temast õieti aru. Ta trummeldas pidevalt sõrmedega vastu lauda, näris 
küüsi ja ilmutas teisigi kärsituse ja närvitsemise märke. Õhtusöök ei olnud ei hästi 
serveeritud ega hästi valmistatud ning vaikiva teenri pidev sünge kohalviibimine ei teinud 
olemist rõõmsamaks. Võin teile- kinnitada, et oleksin tahtnud mitu korda õhtu jooksul 
leiutada mingi ettekäände Leesse tagasi pöördumiseks. 

Mulle meenub üks asjaolu, mis võib olla seotud looga, mida teie, härrased, praegu 
uurite. Tookord ei pööranud ma sellele tähelepanu. Õhtusöögi lõpu poole ulatas teener 
majaperemehele kirjakese. Panin tähele, et pärast 

selle lugemist läks mu võõrustaja veel hajameelsemaks ja veidramaks kui enne. Ta ei 
püüdnudki enam vestlust ülal hoida ning istus mõtteisse vajunult ja lõputult sigarette 
suitsetades, kuid ei öelnud midagi kirja sisu kohta. Kella üheteistkümne paiku läksin ma 
rõõmuga magama. Mõne aja pärast vaatas Garcia mu ukse vahelt sisse — tuba oli sel ajal 
pime — ja küsis, kas ma-olin kella helistanud. Vastasin eitavalt. Ta vabandas nii hilisel 


tun-lil häirimise pärast ja ütles, et kell hakkab üks saama. Pärast seda jäin ma magama ja 
magasin sügavalt terve 

Ja nüüd jõuan oma 100 hämmastava osa juurde. Ärkasin heledas päevavalguses. Heitsin 
pilgu kellale ning nägin, et see hakkas üheksa saama. Olin nimme palunud, et mind kell 
kaheksa äratataks, ning säärane hooletus hämmastas mind väga. Kargasin voodist üles ja 
helistasin kella. Keegi ei vastanud. Helistasin veel ja veel, kuid tulemus oli sama. Siis 
jõudsin järeldusele, et kell ei tööta. Tõmbasin rõivad selga ning tõttasin väga pahasena 
alla, et sooja vett nõuda. Võite kujutleda minu üllatust, kui ma ei leidnud alumiselt 
korruselt kedagi. Hõikasin esikus. Keegi ei vastanud. Seejärel jooksin toad läbi. Kõik olid 
tühjad. Mü võõrustaja oli mulle eelmisel õhtul oma magamistoa asukohta näidanud, see- 
pärast koputasin selle uksele. Vastust ma ei saanud, hajutasin lingi alla ja astusin tuppa. 
Tuba oli tühi ning podis ei olnud magatud. Minu võõrustaja oli koos teistega majast 
lahkunud. Võõramaalasest peremees, võõra-naalasest teener ja võõramaalasest kokk olid 
kõik öösel cadunud! Nõnda lõppeski minu külaskäik Vistaaria-pajja.« 

Sherlock Holmes hõõrus käsi ning kihistas naerda, isades selle pentsiku juhtumi mõttes 
oma kummaliste episoodide kogule. 

»Minu teadmist «lööda on teie kogemus täiesti ainu-aadne,« ütles ta. »Kas ma tohin 
küsida, mida te siis tegite?« 

»Ma olin maruvihane. Esimene mõte oli, et minu kulul m tehtud rumalat nalja. Pakkisin 
asjad, virutasin ukse Snda järel kinni ning asusin, kott käes, teele Esheri soole. Astusin 
sisse Allan Brothersi kontorisse, Esheri peamiste kinnisvaraagentide juurde, ning kuulsin, 
et villa oli just nende käest üüritud. Mulle turgatas pähe, et 

kogu sündmus ei olnud ilmselt minu lollitamiseks korraldatud ning et selle peamiseks 
eesmärgiks võis olla üürimaksmisest kõrvalehoidmine. Praegu on märtsi lõpp ning 
kvartaliüüri maksmise aeg läheneb. Aga see teooria ei kõlvanud. Agent oli mulle hoiatuse 
eest tänulik, kuid ütles, et üür oli ette makstud. Seejärel sõitsin linna ja läksin Hispaania 
saatkonda. Garciat ei tundnud seal keegi. Pärast seda läksin Melville'i juurde, kelle kodus 
ma olin Garciaga tutvunud, kuid leidsin, et tema teab sellest mehest veel vähem kui mina. 
Saanud lõpuks teie telegrammi, tulin teie juurde, sest teie ju annate keeruliste juhtumite 
puhul inimestele nõu. Aga ma taipan sellest, mida teie, härra inspektor, ütlesite tuppa 
sisenedes, et teie võite lugu jätkata, ning et juhtunud on mingi tragöödia. Kinnitan teile, et 
olen rääkinud puhast tõtt ning et rohkem ei tea ma selle mehe saatusest midagi. Minu 
ainus soov on seadusekaitsjaid igal võimalikul viisil aidata.« 

»Olen selles kindel, härra Eccles — olen selles kindel,« ütles inspektor Gregson väga 
lahkelt. »Tuleb öelda, et kogu teie jutt on väga täpselt kooskõlas meie täheldatud 
faktidega. Võtame näiteks kirja, mis saabus õhtusöögi ajal. Kas te juhtusite märkama, mis 
sest sai?« 

»Jah. Garcia rullis selle kokku ja viskas tulle.« 

»Mida teie selle kohta ütlete, härra Baynes?« 

Külapolitseinik oli turske, puhevil, punetava näoga mees, kelle nägu ei jätnud 
tahumatut muljet ainult tänu erakordselt säravatele silmadele, mis olid peaaegu kadunud 
põskede ja lauba raskete nahavoltide varju. Aeglase naeratuse saatel tõmbas ta taskust 
kokkumurtud luitunud paberitüki. 

»Tegemist oli teistsuguse ehitusega kaminaga ning ta viskas paberi tulest üle. Ma 
leidsin selle tervena kamina tagaosast.« 


Holmes naeratas tunnustavalt. 

»Te uurisite maja ilmselt väga põhjalikult, muidu ei oleks te üht paberikuulikest 
avastanud.« 

»Uurisin küll, härra Holmes. See on mul kombeks. Kas ma loen kirja ette, härra 
Gregson ?« 

Londoni politseinik noogutas. 

»Kiri on kirjutatud tavalisele kreemikale ilma vesimär kideta kirjapaberile. Tegemist on 
leheveerandikuga. Paber on lõigatud kahe lõikega ning selleks on kasutatud 

lühikeste teradega kääre. Leht on kolmeks kokku keeratud ja pitseeritud lillakaspunase 
vahaga, mis on kiirustades paberile pandud ja pressitud kokku mingi lameda ovaalse 
esemega. Kiri on adresseeritud härra Garciale Vistaariamajas. Selles on kirjutatud: 


Meie oma värvid, roheline ja valge. Roheline lahti, valge kinni. Peatrepp, esimene 
koridor, paremalt seits-f mes, roheline baika. Onn kaasa! D. 


Tegemist on naise käekirjaga, kasutatud on terava otsaga sulge, kuid aadress on 
kirjutatud kas «teise sulega või teise käega. Nagu te näete, on kiri jämedam ja tugevam.« 

»Väga tähelepanuväärne kiri,« ütles Holmes seda silmitsedes. »Pean avaldama teile 
tunnustust kirja detailse uurimise puhul. Võib-olla saaks veel lisada paar väikest märkust. 
Ovaalne pitsat on kahtlemata mansetinööp, mis muu saaks olla säärase kujuga? Käärid 
olid kõverad küünekäärid. Kuigi lõikejooned on lühikesed, võib mõlema puhul selgesti 
näha sedasama kerget kaarjoont.« 

Külapolitseinik kihistas naerda. 

»Arvasin, et olin kõik võimalused ammendanud, kuid näen, et midagi oli alles jäänud, « 
ütles ta. »Pean tunnistama, et ma ei loe kirjast välja midagi peale selle, et [miski oli 
teoksil ja selle taga oli, nagu tavaliselt, naine.« 

Scott Eccles oli selle jutuajamise ajal toolil nihelnud. 

»Mul on hea meel, et te leidsite kirja, sest see kinnitab minu juttu,« ütles ta. »Aga ma 
tahaksin juhtida teie tähelepanu sellele, et ma ei ole veel kuulnud, mis juhtus härra 
Garciaga, ega seda, mis on saanud tema maja-kondsetest.« 

»Mis puutub Garciasse,« ütles Gregson, »siis on lihtne vastata. Ta leiti täna hommikul 
surnuna Oxshotti niidult, ligi miili kagusel kodust. Tema pea oli taotud sodiks kas 
liivakoti või mingi muu säärase asjaga, mis oli pead pigem purustanud kui haavanud. See 
on üksildane paik ning kõige lähem maja asub alles veerand miili kaugusel. Ilmselt oli 
Garcia kõigepealt selja tagant pikali löödud, aga kallaletungija oli tagunud teda veel ka 
kaua pärast tema surma. Tegemist oli väga raevuka kallaletungiga. Sündmuspaigal pole 
jälgi ega mingeid muid kurjategijatele viitavaid tõendeid.« 

»Kas ta oli paljaks röövitud?« 

»Ei, mingist röövimiskatsest polnud jälgegi.« 

»See on väga jube — väga jube ja kole,« ütles Scott Eccles pahuralt, »aga minu suhtes 
on see tõesti väga ülekohtune. Mul polnud midagi pistmist sellega, et mu võõrustaja läks 
öösel kõndima ja leidis niisuguse kurva lõpu. Kuidas mind üldse selle looga seostatakse 
?2« 


»Väga lihtsalt,« vastas inspektor Baynes. »Ainus dokument, mis surnud mehe taskust 
leiti, oli teie kiri, milles oli öeldud, et te viibite tema surma ööl tema majas. Selle kirja 
ümbrikult saimegi surnud mehe nime ja aadressi. Jõudsime tema majja täna hommikul 
pärast kella üheksat ega leidnud seal ei teid ega kedagi teist. Saatsin telegrammi härra 
Gregsonile, et tema teid Londonis ütles otsiks, kuni mina Vistaariamaja uurin. Siis tulin 
ma linna, kohtusin härra Gregsoniga ning siin me nüüd olemegi.« 

»Ma arvan,« ütles Gregson püsti tõustes, »et sellele asjale tuleks nüüd ametlik käik 
anda. Te tulete koos meiega politseijaoskonda, härra Eccles, ja annate meile kirjaliku 
tunnistuse.« 

»Muidugi, otsekohe. Aga ma vajan endiselt teie teeneid, härra Holmes. Ärge hoidke 
kokku ei raha ega vaeva tõeni jõudmisel.« 

Mu sõber pöördus külapolitseiniku poole. 

»Arvatavasti ei ole teil midagi selle vastu, härra Baynes, kui ma teiega koos töötan ?« 

»See on mulle suur au.« 

»Te olete ilmutanud kõiges, mida te olete teinud, suurt teovalmidust'ja asjalikkust. Kas 
ma võin küsida, kas miski ei viidanud mehe täpsele surmaajale?« 

»Ta oli olnud seal kella ühest saadik. Umbes sel ajal sadas vihma, kuid ta oli kindlasti 
enne seda surnud.« 

»Aga see on täiesti võimatu, härra Baynes,« hüüdis meie klient. »Tema hääl on 
eksimatult äratuntav. Võiksin vanduda, et see oli tema, kes minuga just sel ajal 
magamistoas rääkis.« 

»Täheiepanuväärne, kuid mitte võimatu, « ütles Holmes naeratades. 

»Kas teil on mingeid pidepunkte?« küsis Gregson. 

»Pealtnäha ei ole tegemist eriti keerulise juhtumiga, kuigi selles on mõni uudne ja 
huvitav joon. Enne lõpliku ja kindla arvamuse avaldamist on vaja teada saada 

täiendavaid asjaolusid. Muide, härra Baynes, kas te leidsite majast veel midagi 
tähelepanuväärset peale selle kirja ?« 

Politseinik vaatas mu sõbrale iseäraliku pilguga otsa. 

»Majas oli paar väga tähelepanuväärset asja,« ütles ta. »Kui me oleme 
politseijaoskonnas lõpule jõudnud, siis tuleksite võib-olla koos minuga sinna ning 
ütleksite, mida teie nendest arvate.« 

»Olen täielikult teie teenistuses,« ütles Sherlock Holmes kella helistades. »Saatke need 
härrad välja, proua Hudson, ning laske palun jooksupoisil see telegramm ära viia. Tal 
tuleb yastuse eest viis šillingit maksta.« 

Kui meie külalised olid lahkunud, istusime mõnda aega vaikides. Holmes suitsetas 
süvenenult, kulmud elava pilguga silmade kohal kipras, pea talle iseloomulikus pinevil 
poosis ette sirutatud. 

»Noh, Watson, küsis ta äkitselt minu poole pöördudes, »mida teie sellest arvate ?« 

»Sellest Scott Ecclesi ninapidivedamisest ei oska ma midagi arvata.« 

»Aga kuriteost?« 

»No kui arvestada Garcia kaaslaste kadumist, siis ütleksin ma, et nad olid mõrvaga 
mingil kombel seotud ja põgenesid õigusemõistmise eest.« 

»See on kahtlemata üks võimalik lähenemisviis. Põhjalikumalt mõeldes tuleb aga 
tunnistada, et oleks väga veider, kui tema kaks teenrit oleksid tema vastu midagi 


sepitsenud ja rünnanud teda just sel ööl, kui tal oli külaline. Ta oli ju kõigil teistel öödel 
üksi nende meelevallas.« 

»Aga miks nad siis põgenesid?« 

»Selles ongi asi. Miks nad põgenesid? See on üks oluline asjaolu. Teine oluline asjaolu 
on meie kliendi Scott Ecclesi tähelepanuväärne kogemus. Niisiis, kulla Watson, kas 
inimmõistusele käib üle jõu leida mingi seletus, mis hõlmaks neid mõlemaid asjaolusid? 
Kui see seletus kõlbaks ka saladuslikule, väga kummalise sõnastusega kir-ijale, siis võiks 
seda ju ajutise hüpoteesina kasutada. Kui meieni jõudvad uued faktid kõik sellesse 
skeemi sobiksid, võiks meie hüpotees aegamööda lahenduseks muutuda.« 

»Aga missugune see meie hüpotees on?« 

Holmes nõjatus poolsuletud silmi vastu tooli seljatuge. 

»Te peate tunnistama, kulla Watson, et nali ei tule kõne allagi. Nagu hilisemad 
sündmused näitasid, oli teoksil midagi tõsist ning Scott Ecclesi meelitamisel Vistaaria- 
majja oli sellega mingi seos.« 

»Kuid mis seos seal võis olla?« 

»Vaatleme asja algusest peale. Kui järele mõelda, on noore hispaanlase ja Scott Ecclesi 
kummalises ja äkilises sõpruses midagi ebaloomulikku. Just hispaanlane forsseeris seda. 
Ta külastas Ecclesit Londoni teises otsas kohe järgmisel päeval pärast nende tutvumist 
ning hoidis nende tutvust ülal, kuni Eccles Esherisse tuli? Mida ta Ecclesilt tahtis? Mida 
võis olla Ecclesil anda? Minu meelest ei ole selles mehes mingit isiklikku võlu. Ta ei ole 
kuigi intelligentne — üldse mitte sedasorti inimene, kes võiks olla lähedane 
kiiretaibulisele ladinlasele. Miks pidas Garcia siis just teda kõigist kohatud inimestest 
kõige sobilikumaks oma eesmärkidele? Kas tal on mingeid silmapaistvaid omadusi? 
Ütleksin, et on. Ta on tüüpiline auväärne Briti kodanik, ning seega mees, kes tunnistajana 
teisele inglasele kõige usaldusväärsema mulje jätaks. Te nägite ise, kuidas kummalegi 
inspektorile ei tulnud pähegi tema tunnistuses kahelda, kuigi see oli väga iseärälik.« 

»Aga mille tunnistajaks ta pidi olerna?« 

»Praegustel asjaoludel mitte millegi, kui aga lugu oleks teistsuguseks kujunenud, siis 
kõige tunnistajaks. Nõnda saan mina asjast aru.« 

»Ah soo, ta oleks võinud anda alibi.« 

»Täpselt nii, kulla Watson, ta oleks võinud anda alibi. Võime mõttearenduse korras 
oletada, et Vistaariamaja elanikud olid kaasosalised mingis sepitsuses. Ütleme, et plaane 
oleks proovitud ellu viia enne kella üht. Kelladega manipuleerides võisid nad täiesti 
vabalt Scott Ecclesi varem voodisse saata, kui ta ise arvas, aga igal juhul on tõenäoline, et 
kui Garcia talle teatas, et kell on üks, oli see tegelikult alles kaksteist. Kui Garcia oleks 
saanud oma jumal teab millised kavatsused teostada ja mainitud ajaks tagasi jõuda, oleks 
tal olnud ilmselt varuks vägev vastus igale süüdistusele. Laitmatu inglane oleks olnud 
valmis vanduma igas kohtus, et süü- 

distatu viibis kogu aeg majas. See oli kindlustuseks kõige halvema vastu.« 

»Jaa, jaa, sellest saan ma aru. Aga mida tähendab kõigi teiste majakondsete 
kadumine?« 

»Ma ei tea veel kõiki fakte, aga minu meelest ei tohiks see ületamatuid raskusi 
valmistada. Sellegipoolest on viga ilma kindlate teadmisteta arutleda. Lõpuks hakatakse 
tahtmatult andmeid oma teooriatega kokku sobitama. « 


»Aga kiri ?« 

»Kuidas see kõlaski? »Meie oma värvid, roheline ja valge.« Meenutab võiduajamist. 
»Roheline lahti, valge kinni.« See on kindlasti märguanne. »Peatrepp, esimene koridor, 
seitsmes paremalt, roheline baika.« See on kohtamine. Võime leida kogu loo tagant 
armukadeda abielumehe. Tegemist oli selgelt ohtliku retkega. See naine ei oleks öelnud 
muidu » Õnn kaasal«. D — sellest tulekski juhinduda.« 

»Garcia oli hispaanlane. Oletan, et D tähendab Dolorest, üsna tavalist hispaania 
naisenime.« 

»Tubli, Watson, väga tubli — aga täiesti vastuvõtmatu. Hispaanlane kirjutaks 
hispaanlasele hispaania kee-les. Selle kirja kirjutaja on päris kindlasti inglane. Noh, meil 
tuleb üksnes kannatust varuda, kuni meie tubli inspektor tagasi tuleb. Vahepeal võime 
tänada õnnelikku saatust, mis on meid mõneks napiks tunniks päästnud tegevusetuse 
talumatust vaevast. « 

Holmes sai oma telegrammile vastuse enne, kui meie Surrey politseinik oli tagasi 
tulnud. Holmes luges selle läbi ning hakkas seda juba märkmiku vahele panema, kui 
märkas minu ootusärevat nägu. Ta viskas telegrammi naerdes mulle. 

»Me liigume kõrgetes ringkondades,« ütles ta. Telegramm kujutas endast nimede ja 
aadresside loetelu : 

Lord Harringby, Dingle; sir George Ffolliott, Oxshott Towers; härra Hynes Hynes, 
rahukohtunik, Purdey Place; härra James Baker Williams, Forton Oid Hall; härra 
Henderson, High Gable; rEvõrend Joshua Stone, Nether Walsling. 

»See on kõige silmanähtavam moodus meie tegevusvälja piirata,« ütles Holmes. 
»Kahtlemata on Baynes 

oma metoodilise mõtlemisega juba mõne samasuguse plaani kasutusele võtnud.« »Ma 
ei saa päriselt aru.« 

»Vaadake, kulia sõber, me oleme juba jõudnud järeldusele, et sõnum, mille Garcia 
õhtusöögi ajal sai, oli kutse kohtamisele või kokkusaamisele. Kui me sellest õigesti aru 
oleme saanud ning kui kokkuleppest kinni pidades tuleb minna üles peatrepist ning otsida 
koridorist seitsmendat ust, saab täiesti selgeks, et tegu on väga suure majaga. Kindel on 
ka see, et maja ei saa asuda Oxshottist kaugemal kui paar miili, sest Garcia läks selles 
suunas ning lootis minu arusaamist mööda jõuda Vistaariamajja tagasi õigel ajal alibi 
muretsemiseks, mis ei kehtinud kauem kui kella üheni. Kuna suuri maju Oxshotti lähistel 
ilmselt palju just ei ole, siis kasutasin ma enesestmõiste-tavat võtet ning saatsin Scott 
Ecclesi mainitud kinnisvaraagentidele telegrammi ja muretsesin nende loetelu. 
Telegrammis ongi need häärberid üles loetud ning meie sassis pasma teine ots peab 
asuma kusagil nende seas.« 

Kell hakkas juba kuus saama, kui me leidsime end koos inspektor Baynesiga kenas 
Surrey külas Esheris. 

Holmes ja mina olime ööbimiseks vajalikud asjad kaasa võtnud ning leidsime mugavad 
toad »Härja« võõrastemajas. Lõpuks asusime koos politseinikuga teele Vistaariamaja 
poole. Oli külm ja pime märtsiõhtu, lõikav tuul ja peenike vihm peksid meile näkku — 
see oli täiesti sobiv ilm metsikule maastikule, millest meie tee läbi kulges, ning süngele 
lõppsihile, mis meid ees ootas. 


2. San Pedro Tiiger 


Paarimiiline külm ja nukker jalutuskäik tõi meid kõrge puust värava juurde, millest 
sisse minnes jõudsime süngele kastanialleele. Kaarjas varjuline sissesõidutee viis meid 
madala pimeda maja ette, mis paistis sinakas-halli taeva taustal süsimust. Ühest aknast 
uksest vasakul paistis nõrka valguskuma. 

»Seal on politseikonstaabel,« ütles Baynes. »Ma koputan aknale.« Ta kõndis üle 
muruplatsi ja koputas vastu 

klaasi. Nägin läbi uduse akna, kuidas üks mees kamina kõrvalt toolilt püsti kargas ja 
kuulsin toast valju karjatust. Hetk hiljem avas näost kaame ja hingeldav politseinik ukse, 
küünal värisevas käes värelemas. 

»Mis lahti, Walters?« küsis Baynes järsult. 

Mees pühkis taskurätiga laubalt higi ja laskis kuuldavale sügava kergendusohke. 

»Küll on hea, et te tulite. Aeg on juba hiline ja mu närvid pole enam vist päris korras.« 

»Teie närvid, Walters? Ma arvasin, et teil närve polegi.« 

»Nojah, aga see maja on nii üksildane ja vaikne ning köögis oli midagi veidrat. Kui te 
aknale koputasite, siis mõtlesin, et see tuli tagasi. « 

»Mis asi tuli tagasi?« 

»Minu arusaamist mööda kurat. Ta oli akna taga.« 

»Mis oli akna taga ja millal?« 

»Umbes kaks tundi tagasi. Väljas hakkas just pimedaks minema. Ma istusin toolil ja 
lugesin. Ma ei tea, mispärast ma pilgu tõstsin, aga alumise aknaruudu taga oli üks nägu. 
Jumal hoidku, milline see nägu oli! See hakkab mind unes painama.« 

»Oot-oot, Walters. See pole küll politseikonstaablile kohane jutt.« 

»Ma tean, tean küll, aga see lõi mind verest välja ning salgamisel pole mingit mõtet. 
See nägu ei olnud must ega valge ega üldse mingit õiget värvi, see oli niisugune imelik 
savihall, millele oleks nagu olnud piima lisatud. Ja see oli suur — kaks korda suurem kui 
teie nägu. Ilme oli ka kole: suured jollis silmad ning valged hambad nagu näljasel elajal. 
Uskuge mind, ma ei suutnud ennast liigutada ega hingata, kuni see minema vilksas ja 
kadus. Jooksin välja ja vaatasin põõsastesse, aga tänu Jumalale, seal ei olnud kedagi.« 

»Kui ma ei teaks, et te .olete tubli mees, Walters, tuleks see teile teenistuses kahjuks. 
Isegi kui tegemist oleks kuradi endaga, ei tohrfcs teenistuskohuseid täitev konstaabel 
kunagi Jumalat tänada, et ta kuradit kätte ei saanud. Ega see kõik lihtsalt närvipingest 
tekkinud ettekujutus ei olnud?« 

»Vähemalt seda saab väga kergesti kindlaks teha,« ütles Holmes oma väikest 
taskulaternat põlema pannes. »Jah,« teatas ta pärast põgusat rohu uurimist, »ütleksin. 

et kinganumber on kaksteist. Kui ta kere on samasuguses suurusjärgus nagu tema jalad, 
siis oli kindlasti tegemist hiiglasega.« 

»Mis temast sai?« 

»Paistab, et ta jooksis läbi põõsaste ja suundus maanteele.« 

»Mnjah,< lausus inspektor tõsiselt ja mõtlikult, »üks-kõik, kes see ka oli, ja ükskõik, 
mida ta ka tahtis, praegu on ta läinud ning meil on tarvis pakilisemate asjadega tegelda. 
Ja nüüd, härra Holmes, näitan ma teile teie lahkel loal maja.« 

Hoolikas läbiotsimine mitmesugustes magamistubades ja elutubades ei olnud andnud 
mingeid tulemusi. Ilmselt ei olnud üürnikud peaaegu midagi endaga kaasa toonud ning 


kogu mööbel, kõige pisemate üksikasjadeni, oli võetud üle koos majaga. Maha oli jäetud 
hulk Marx ja Co. firmamärgiga rõivaid High Holbornist. Telegraafi teel tehtud 
järelepärimistest oli juba teada, et Marx ei teadnud oma kliendist midagi peale selle, et ta 
maksis hästi. Isiklike asjade hulka kuulusid igasugune pudipadi, mõned piibud, mõni 
romaan, kaks neist hispaania keeles, vanamoeline revolver ja kitarr. 

»See kõik ei tähenda midagi,« ütles Baynes, sammudes, küünal käes, toast tuppa. »Aga 
nüüd, härra Holmes, juhin ma teie tähelepanu köögile.« 

Köök oli sünge kõrge ruum maja tagaküljes, ühes nurgas olid õled ning seal ilmselt 
magas kokk. Laual seisid eelmise päeva õhtusöögist jäänud pesemata nõud ja toi- 
dujäänused. 

»Vaadake siia,« ütles Baynes. ».Mida te sellest arvate?« 

Ta valgustas küünlaga kummalist asja, mis seisis puh-vetkapi peal nurgas. See oli nii 
kiprunud ja kokku kuivanud, et oli raske öelda, mis see kunagi võis olla. Võis üksnes 
näha, et ese oli must ja nahkjas ning sarnanes kääbusliku inimkoguga. Seda uurides 
tundus mulle kõigepealt, et tegemist on neegrilapse muumiaga, seejärel aga tundus see 
moondunud ja väga vana ahvina. Lõpuks ei olnudki ma kindel, kas see oli loom või 
inimene. Kuju keskkoha ümber oli kahekordne merikarpidest kee. 

»Väga huvitav — tõepoolest väga huvitav!« ütles Holmes neid pahaendelisi säilmeid 
silmitsedes. »Kas on veel midagi ?« 

Baynes viis meid vaikides valamu juurde ning sirutas 

küünla selle kohale. Kogu valamu oli täis mingi suure valge linnu metsikult puruks 
rebitud tükke, mille küljes olid veel suled. Holmes osutas lokutile maharaiutud pea 
küljes. 

»Valge kukk,« ütles ta. »Väga huvitav! See on tõesti ülimalt kummaline juhtum. « 

Aga härra Baynes oli jätnud kõige pahaendelisema asja viimaseks. Valamu alt tõmbas 
ta välja verd täis plekk-ämbri. Siis võttis ta laualt liua söestunud kontidega. 

»Keegi on tapetud ja midagi on põletatud. Kõik need kondid roobitsesime välja tuhast. 
Täna hommikul käis arst siin. Ta ütles, et need ei ole inimese luud.« 

Holmes naeratas ja hõõrus käsi. 

»Pean teile õnne soovima, inspektor, et teil on võimalus tegelda nii silmapaistva ja 
õpetliku juhtumiga. Kui ma võin öelda seda ilma teid solvamata, näivad teie võimed 
olevat suuremad kui võimalused neid kasutada.« 

Inspektor Baynesi väikesed silmad lõid heameelest särama. 

»Teil on õigus, härra Holmes. Meil ei ole provintsis kuigi palju teha. Sedasorti juhtum 
nagu praegune annab võimaluse ennast näidata ja ma loodan seda kasutada. Kelle kondid 
need teie meelest on?« 

»Ütleksin, et lambatalle või kitsetalle kondid.« 

»Ja mida te arvate valgest kukest?« 

»Kummaline, härra Baynes, väga kummaline. Ütleksin, et peaaegu ainulaadne.« 

»Jah, selles majas elasid ilmselt väga imelikud ja väga imelike kommetega inimesed. 
Üks neist on surnud. Kas tema kaaslased järgnesid talle ja tapsid ta? Kui nad seda tegid, 
peaksime nad tabama, sest kõigis sadamates on valve väljas. Aga ma ise arvan teisiti. Jah, 
ma ise arvan hoopis teisiti. « 

»Teil on siis mingi teooria?« 


»Jah, ning ma arendan seda ise, härra Holmes. See tuleb mulle ainult kasuks. Teie olete 
endale juba nime teinud, minul seisab see alles ees. Mulle meeldiks, kui ma"" saaksin 
pärast öelda, et lahendasin selle juhtumi ilma abita. « 

Holmes naeris heasüdamlikult. 

»Hüva, inspektor,« ütles ta. »Minge teie oma rada ja mina lähen oma. Minu 
uurimistulemused on täielikult teie käsutuses, kui te avaldate soovi nende kasutamiseks. 

Olen nüüd ilmselt näinud siin majas kõike, mida ma näha tahan, ning saan oma aega 
mujal tõhusamalt kasutada. Au revoir ja edu teile!« 

Võisin öelda mitme vaevumärgatava tunnuse põhjal, mida keegi teine peale minu ei 
oleks tähele pannud, et Holmes oli jälje leidnud. Kuigi ta oleks tundunud pealiskaudsele 
vaatlejale niisama passiivne nagu alati, oli tema särama löönud silmades ja reipamas 
käitumises ometi varjatud indu ja pinget, mis kinnitasid mulle, et mäng oli alanud. Nagu 
tal kombeks, ei lausunud ta sõnagi, ning nagu mul kombeks, ei esitanud ma ühtegi 
küsimust. Mulle piisas jälitamises osalemisest ja oma tagasihoidliku panuse andmisest 
kurjategija tabamisse, ilma et ma oleksin hakanud seda pingeliselt töötavat aju asjatu 
sekkumisega häirima. Omal ajal sain ma kõik teada. 

Seega ma ootasin — kuid ootasin oma süvenevaks pettumuseks asjatult. Päev läks 
päeva järel, kuid mu sõber ei võtnud midagi ette. Ta veetis ühe hommiku linnas ning ma 
sain juhuslikult poetatud lausest teada, et ta oli käinud Briti Muuseumis. See lühike retk 
välja arvatud, veetis ta oma päevi, võttes ette pikki ja sageli üksildasi jalutuskäike ning 
lobisedes küla keelepeksjatega, kellega ta oli tutvust teinud. 

»Olen kindel, Watson, et nädal maal on teile hindamatu väärtusega, « märkis ta. »On nii 
meeldiv näha jälle esimesi rohelisi võrseid hekkides ja sarapuu-urbi. Labida, plekk-karbi 
ja botaanika algkursuse raamatuga võib veeta väga kasulikke päevi.« Ta kolas ka ise selle 
varustusega ringi, kuid tuli õhtul tagasi üpris kehva taime-saagiga. 

Mõnikord kohtasime oma käikudel inspektor Baynesi. Kui ta mu kaaslast tervitas, 
tõmbus tema paks punane nägu naerukurdudesse ning pisikesed silmad lõid läikima. 
Käsilolevast juhtumist rääkis ta vähe, kuid me mõistsime sellest vähesest, et ka tema ei 
ole asjade käiguga rahul. Pean siiski tunnistama, et olin teatud määral üllatunud, kui lõin 
umbes viis päeva pärast kuritegu hommikulehe lahti ja leidsin sealt suures trükis teate: 

OXSHOTTI MÕISTATUS LAHENDUS LEITUD ARVATAVA MÕRTSUKA 
VAHISTAMINE 

Holmes kargas nagu nõelatud püsti, kui ma pealkirjad valjusti ette lugesin. 

»Pagan võtaks!« hüüdis ta. »Ega te ei taha ometi öelda, et Baynes on mõrtsuka kätte 
saanud?« 

»Ilmselt on,« vastasin ma ja lugesin ette järgmise artikli. 

Esheri kandis tekitas eile õhtul hilja suurt elevust teade, et Oxshotti mõrvaga seoses on 
toimunud vahistamine. Tuletaksime meelde, et härra Garcia Vistaa-riamajast leiti surnuna 
Oxshotti niidult, kusjuures tema kehal olid jõhkra vägivalla jäljed, ning et samal ööl 
põgenesid tema teener ja kokk, mis näis näitavat nende osalust kuritöös. Tõestamata 
oletuse alusel võis surnud härrasmehe majas leiduda väärisasju, mille röövimine võiski 
olla kuriteo ajendiks. Inspektor Baynes, kes vastutab juurdluse eest, on teinud kõik- 
võimalikke pingutusi, et põgenike asukohta kindlaks määrata, ning tal on põhjust arvata, 
et nad ei ole läinud kaugele, vaid redutavad mingis juba varem j vaadatud peidupaigas. 


Algusest peale oli aga kindel, et nad lõpuks leitakse, sest nende poesellide tunnistust 
mööda, kes kokka aknast silmanud olid, oli see äärmiselt silmatorkava välimusega mees 
— suur ja kole mulatt, kelle kollakas nägu oli selgelt negroid-sete tunnustega. Seda meest 
oli pärast kuritöö toimumist nähtud, sest teda märkas ja ajas taga konstaabel Walters 
sama päeva õhtul, mil kokal jätkus jultumust Vistaariamajja tagasi pöörduda. Inspektor 
Baynes, kes arvas, et sel külaskäigul oli oma eesmärk ning et seda võidi seetõttu korrata, 
lahkus majast, kuid seadis põõsastesse üles varitsuse. Kokk läks lõksu ning püüti eile 
õhtul kinni, kusjuures võitluse käigus hammustas metslane konstaabel Downingit 
valusasti. Meie andmete kohaselt nõuab politsei vangi uurimis-vanglasse saatmist, kui ta 
kohtuniku ette astub, ning loodetakse, et sellest vahistamisest hakkab uurimises nii 
mõndagi hargnema. 

»Me peame tõesti otsekohe Baynesiga kokku saama, « hüüatas Holmes kaabut haarates. 
»Me saame ta veel enne kätte, kui ta minema hakkab.« Tõttasime mööda külatänavat ja 
leidsime tõepoolest, et inspektor hakkas just kodunt lahkuma. 

»Te ilmselt olete juba ajalehte näinud, härra Holmes?« küsis ta lehte meile sirutades. 

»Jah, Baynes, ma olen seda näinud. Palun ärge pidage seda minupoolseks sekkumiseks, 
kui ma teid sõbralikult hoiatan.« 

»Hoiatate, härra Holmes?« 

»Ma olen seda juhtumit üsna hoolikalt uurinud ning ma pole sugugi veendunud, et te 
õiges suunas liigute. Parem oleks, kui te endas päris kindel oleksite, enne kui te 
kaugemale lähete.« 

»See on teist väga lahke, härra Holmes.« 

AKinnitan teile, et räägin seda teie enda huvides.« 

Mulle näis, et härra Baynesi üks tilluke silm oleks nagu hetkeks pilklikult tõmmelnud. 

»Me leppisime kokku, härra Holmes, et tegutseme kumbki omaette. Just seda ma 
teengi.« 

»Noh, olgu pealegi,« vastas Holmes. »Ärge ainult pärast mind süüdistage.« 

»Ei süüdista, ma usun, et te soovite mulle head. Aga meil kõigil on oma süsteem, härra 
Holmes. Teil on oma süsteem ja võib-olla on minul oma.« 

»Ei maksa sellest enam rääkida.« 

»Olen alati valmis teiega uuemat informatsiooni jagama. See mees on tõeline metslane, 
tugev nagu veo-hobune ja metsik nagu kurat. Ta näris Downingil peaaegu pöidla otsast, 
enne kui temast jagu saadi. Ta ei oska peaaegu sõnagi inglise keelt ning me ei kuule 
temalt midagi peale uratuste.« 

»Ja teie meelest on teil tõendeid, et ta mõrvas oma endise peremehe?« 

»Seda ei ole ma öelnud, härra Holmes; seda ei ole ma öelnud. Igaühel on oma võtted. 
Teie proovige oma võtteid ja mina proovin omasid. Niisugune oli kokkulepe.« 

Holmes kehitas õlgu ning me läksime minema. »Ma ei saa sellest mehest aru. Näib, et 
ta läheb vastu läbikukkumisele. Aga nagu ta ütles, tuleb igaühel katsetada oma võtteid ja 
vaadata, mis juhtub. Aga inspektor Baynesis on midagi, millest ma päriselt aru ei saa.« 

»Istuge nüüd siia toolile, Watson,« ütles Sherlock Holmes, kui me olime jõudnud uuesti 
oma numbrisse »Härja« võõrastemajas. »Ma tahan teid asjade seisuga kurssi viia, sest 
mul võib täna õhtul teie abi tarvis 

minna. Lubage mul näidata teile selle juhtumi arengut sinnamaani, kuhu ma olen 
suutnud seda jälgida. Kuigi lugu on olnud põhijoontes lihtne, on kurjategija vahis- 
tamisega seoses tekkinud üllatavaid raskusi. Selles osas on veel mitu lünka, mis meil 
tuleb täita. Pöördugem tagasi kirja juurde, mis toodi Garciale tema surma õhtul. Võime 
kohe kõrvale jätta Baynesi idee, et Garcia teenrid olid asjasse segatud. Selle tõestuseks on 
fakt, et Garcia ise oli Seoti' Ecclesi sealviibimise korraldanud ning seda võis ta teha ainult 
endale alibi kindlustamiseks. Seega oli Garcial endal ilmselt sel ööl plaanis midagi 
valgustkartvat ning selle käigus ta elu kaotaski. Kasutan väljendit »valgustkartvat«, sest 
ainult säärasesse ettevõtmisse segatud inimene soovib endale alibit kindlustada. Kes 
temalt siis kõige tõenäolisemalt elu võttis? Kindlasti inimene, kelle vastu tema 
valgustkartev ettevõtmine oli suunatud. Mulle näib, et siiamaani on meil kindel pind jalge 
all. 

Nüüd võirrre mõista ka põhjust, miks Garcia maja-.kondsed kadusid. Nad olid kõik 
kaasosalised ühes ja samas veel selgitamata kuriteos. Kui see oleks korda läinud ja Garcia 
oleks tagasi tulnud, oleksid inglase tun-.nistused võimalikud kahtlused hajutanud ning 
kõik oleks korras olnud. Aga ettevõtmine oli ohtlik, ning kui *Garcia ei pöördunud 
teatud ajaks tagasi, võis see tähen-fidada, et tema enda elu oli ohvriks toodud. Seega oli 
kokku lepitud, et säärasel juhul siirduvad tema kaks alluvat kuhugi eelnevalt valmis 
vaadatud paika, kus nad juurdlusest pääsevad ning saavad hiljem katset korrata. See 
teooria seletaks fakte täielikult, eks ole?« 

Kogu seletamatu sasipundar näis minu silme ees lahti hargnevat. Imestasin taas, nagu 
alati, kuidas ma seda küll enne ei taibanud. 

»Aga miks pidi üks teener tagasi tulema?« 

»Võib kujutleda, et kiiruga põgenedes jättis ta maha midagi väärtuslikku, midagi, 
millest ta ilma ei tahtnud jääda. See seletaks tema põikpäisust, eks ole?« »Hüva, mis on 
järgmine pidepunkt?« »Järgmine pidepunkt on kiri, mille Garcia sai õhtusöögi ajal. See 
näitab, et tal oli sihtkohas kaasosaline. Kus aga oli tema sihtkoht? Ma näitasin teile juba, 
et see sai olla ainult mõnes suures majas ning et suuri I maju on vähe. Esimesed siin 
külas veedetud päevad 

25 

pühendasin ma jalutuskäikudele ning tutvusin botaaniliste uuringute vaheaegadel kõigi 
häärberite elanike eluga. Minu tähelepanu paelus üks ja ainult üks maja. See on vana 
kuulus James I aegne mõisamaja, mille nimi on High Gable ning mis asub ühe miili 
kaugusel teisel pool Oxshotti ja vähem kui miil tragöödia toimumise paigast. Teised 
häärberid kuulusid proosalistele jä auväärsetele inimestele, kelle elust romantilised sünd- 
mused kauge kaarega mööda käivad. Aga härra Henderson High Gable'ist oli kõigi 
märkide järgi kummaline mees, kellele võisid osaks langeda kummalised seiklused. 
Koondasin seega tähelepanu temale ja tema majapidamisele. 

Erakordne seltskond, Watson — ja peremees ise veel kõige erakordsem. Mul õnnestus 
temaga mingil ettekäändel kohtuda, kuid mulle näis, et tema tumedates, aukus ja süngetes 
silmades peitus täielik teadmine,: mis asja ma tegelikult ajasin. Ta on viiekümneaastane, 
tugev ja tegus mees, kellel on terashallid juuksed, paksud mustad puhmaskulmud, kerge 
samm ja võimukas käitumis-maneer — äge ja käskima harjunud mees, kelle parkunud 
näo varjus võib aimata tulist temperamenti. Ta on kas välismaalane või on ta kaua 
troopikas elanud, sest ta on kollane ja kuivetanud, kuid sitke nagu piitsanöör. Tema sõber 
ja sekretär härra Lucas on kahtlemata võõramaalane — šokolaadpruun, kaval, libedalt 


viisakas ning mürgiselt maheda jutuga. Näete, Watson, me oleme avastanud juba kaks 
välismaalaste elamist —, üks Vistaariamajas ja teine High Gable'is —, nii et meie lüngad 
hakkavad täituma. 

Need kaks meest, lähedased sõbrad ja usäldusalused, moodustavad majapidamise 
keskme, kuid majas on veel üks inimene, kes võib meie huvidest lähtudes isegi tähtsam 
olla. Hendersonil on kaks last, üheteistkümne-ja kolmeteistkümneaastane tüdruk. Nende 
koduõpetaja on keegi preili Burnet, umbes neljakümneaastane inglanna. Lisaks temale on 
majas veel üks truu teener. See väike inimrühm moodustab tõelise perekonna, sest nad 
reisivad koos ringi ning Henderson on suur rännumees, ta on pidevalt sõidus. Ta pöördus 
alles mõne nädala eest pärast aastast eemalviibimist High Gable'isse tagasi. Võin veel 
lisada, et ta on määratult rikas ning võib kerge vaevaga rahuldada kõiki oma tujusid. 
Muidu 

on tema maja täis ülemteenreid, lakeisid, toatüdrukuid ning muud ületoidetud ja 
alakoormatud personali nagu suures inglise maamajas tavaline, 

Seda kõike sain ma teada osalt küla kuulujuttudest ja osalt oma vaatlustest. Pole olemas 
paremat informatsiooniallikat kui lahtilastud ja solvunud teener, ning mul läks õnneks 
korda üks säärane leida. Ma ütlen õnneks, kuid ta ei oleks mu teele sattunud, kui ma silmi 
lahti ei õieks hoidnud. Nagu märkis Baynes, on meil kõigil oma süsteem. Minu süsteem 
võimaldas mul leida John War-neri, High Gable'i endise aedniku, kelle tema kõrk pere- 
mees vihahoos lahti laskis. Temal omakorda oli sõpru majateenijate seas, keda ühendab 
hirm peremehe ees ja viha tema vastu. Seega olin ma saanud selle häärberi saladuste 
võtme. 

Kummalised "inimesed, Watson! Ma ei püüagi vä”:a, nagu saaksin'ma juba praegu 
kõigest aru, aga kummalised on need inimesed igal juhul. Majal on kaks tiiba ning teenrid 
elavad ühes tiivas, perekond teises. Ainus side kahe majatiiva vahel on Hendersoni 
kammerteener, kes serveerib perekonnale söömaajad. Kogu toit viiakse ühe teatud ukse 
juurde, mille kaudu majatiivad on ühenduses. Koduõpetaja ja lapsed ei käi peaaegu üldse 
väljas, nad jalutavad ainult aias. Henderson ei käi mingil juhul kusagil üksi. Tema 
tumedanahaline sekretär on nagu tema vari. Teenrite seas levib kuulujutt, et nende 
peremees kardab midagi koledasti. Warner ütleb: »Müüs hinge raha eest kuradile ja 
kardab nüüd, et see võlga sisse nõudma tuleb.« Kellelgi pole aimugi, kust peed inimesed 
tulid või kes nad on. Nad on väga äkilised. Henderson on kahte teenrit koerapiitsaga 
löönud ning ainult raske kukkur ja suur valuraha on teda kohtust päästnud. 

Niisiis, Watson, vaadelgem olukorda selle uue,informatsiooni valguses. Võime eeldada, 
et kiri tuli sealt veidrast majast ning selles kutsuti Garciat tegema midagi, Inis oli juba 
varem kavandatud. Kes kirjutas kirja? Keegi majas, keegi naine. Kes veel peale 
koduõpetaja preili Burneti? Kogu meie arutluskäik näib temale osutavat. Võime selle, 
igal juhul hüpoteesiks võtta ning vaadata, mida see endaga kaasa toob. Võin lisada, et 
preili Burneti vanus ja iseloom välistavad esimese võimaluse, mida ma kaalusin — 
nimelt et tegemist võis olla armulooga. 

DT: 

Kui preili Burnet kirjutas selle kirja, oli ta ilmselt Garcia sõber ja kaasosaline. Millist 
tegutsemist võis siis talt oodata, kui ta Garcia surmast kuulis? Kui neid ühendas mingi 
nurjatu ettevõtmine, võis naise suu jääda suletuks. Südamepõhjas aga hõõgub tal ilmselt 
viha ja kibedus nende vastu, kes olid Garcia tapnud, ning ta aitaks arvatavasti võimaluste 


piires neile kätte maksta. Kas meil oleks siis mõeldav temaga kokku saada ja katsuda teda 
ära kasutada? See oli minu esimene mõte. Aga nüüd jõuame pahaendelise faktini. 
Mõrvaäööst saadik pole ühegi inimese silm preili Bürnetit näinud. Sellest õhtust saadik on 
ta täielikult haihtunud. Kas ta on elus? Võib-olla jättis ta eluga hüvasti samal ööl, mil sa; 
surma sõber, keda ta oli kutsunud? Või on ta lihtsalt vang? Selle küsimuse lahendamine 
seisab meil veel ees 

Küllap te mõistate olukorra raskust, Watson. Meil ei ole midagi, mille alusel 
vangistuskäsku nõuda. Kohtuni 'kule esitatuna võib kogu meie teooria fantastilisena 
näida. Naise kadumine ei tähenda midagi, sest selles iseäralikus majapidamises võib iga 
inimene nädal aega nähtamatu olla. Ja ometi võib tema elu praegusel hetkel hädaohus 
olla. Ma saan üksnes maja silmas pidada ja jätta oma käsilase, Warneri, värava juurde 
valvama Me ei saa lasta säärasel olukorral kauem kesta. Kui seaduse järgi midagi teha ei 
saa, peame ise riskima.« 

»Mida teie ette panete?« 

»Ma tean, milline on koduõpetajanna tuba. Sinna pääseb kõrvalhoone katuselt. Minu 
ettepanek on, et teie ja mina läheksime täna öösel sinna ja katsuksime saladuse tuumani 
jõuda.« 

Pean tunnistama, et see ei olnud eriti ahvatlev väljavaade. Vana maja, mis võis olla 
seotud mõrvaga, erakordsed ja hirmuäratavad elanikud, tundmatud ohud majale 
lähenemisel ning fakt, et me sattusime seadusega vastuollu — kõik need asjaolud 
vähendasid mu innukust. Aga Holmesi kainetes mõttekäikudes oli midagi, mis ei lasknud 
kõrvale hoida ühestki tema poolt välja pakutud seiklusest. Oli selge, et nõnda, ja ainult 
nõnda, sai leida lahenduse. Surusin tal vaikides kätt ja liisk oli langenud. 

Aga meie uurimistööle polnud saatusest määratud säärase seiklusega lõppeda. Kell oli 
umbes viis ning märtsikuised 

õhtuvarjud hakkasid pikenema, kui meie tuppa tormas erutatud maamees. 

»Nad on läinud, härra Holmes. Viimase rongiga. Proua pääses tulema ja ootab all 
tõllas. « 

»Suurepärane, Warner!« hüüatas Holmes püsti karates. »Watson, lüngad täituvad 
kiiresti.« 

Tõllas oli närvipingest peaaegu kokku varisenud naine. Tema teravate joontega ja 
kurnatud näol võis näha mingi hiljutise tragöödia jälgi. Pea oli loiult rinnale vajunud, aga 
kui ta selle tõstis ja tuhmide silmade pilgu meie poole pööras, nägin ma, et tema pupillid 
kujutasid endast tumedaid täpikesi keset laienenud halle silmaterasid. Ta oli oopiumiga 
uimastatud. 

»Ma passisin värava juures, nagu te soovitasite, härra Holmes, « ütles meie käsilane, 
vallandatud aednik. »Kui tõld välja sõitis, jälitasin seda jaamani. See naine oleks nagu 
unes kõndinud, aga kui teda püüti rongi lükata, ärkas ta üles ja rabeles vastu. Nad 
tõukasid ta vagunisse. Ta rabeles uuesti välja. Läksin talle appi, panin ta tõlda ja siin me 
nüüd olemegi. Ma ei unusta seda nägu vaguniaknal, kui ma naise ära viisin. Kui see mees 
oma tahtmist saaks, oleksid mul elupäevad loetud — see oli tõeline mustade silmadega 
kollane ja tige kurat.« 

Viisime naise üles tuppa, panime ta diivanile pikali ning paar tassi kanget kohvi 
vabastasid peagi tema aju narkootikumihämust. Holmes oli kutsunud kohale Baynesi ja 
selgitanud talle kiiresti olukorda. 


»Tohoh, te olete muretsenud just need tõendid, mida ma vajasin,« ütles inspektor 
südamlikult ja surus mu sõbral kätt. »Ma olin algusest peale samadel jälgedel mis teiegi.« 

»Kuidas! Kas teie siis pidasite ka Hendersoni silmas?« 

»Kui teie roomasite High Gable'i juures põõsastes, olin mina istandikus puu otsas ja 
nägin teid seal all. Küsimus oli ainult selles, kes esimesena tõendid muretseb.« 

»Aga miks te siis mulati vahistasite?« 

Baynes kihistas naerda. 

»Olin kindel, et Henderson, nagu ta ise ennast nimetab, tundis, et teda kahtlustatakse, 
ning ei võtnud midagi ette nii kaua, kuni ta arvas ennast hädaohus olevat, vahistasin vale 
mehe, etta arvaks, et me teda enam Silmas ei pea. Ma teadsin, et tõenäoliselt laseks ta 
SIIS 

jalga ning annaks meile võimaluse preili Burnet kätte saada.« 

Holmes asetas inspektorile käe õlale. 

»Te jõuate veel kaugele. Teil on vaistu ja intuitsiooni,« ütles ta. 

Baynes lõi heameelest õhetama. 

»Ma lasksin erariides politseinikul terve nädala jaamas oodata. Ta pidi hoidma selle 
maja elanikel siima 
peal, kuhu need ka ei läheks. Küllap ta sattus aga kimbatusse, kui preili Burnet minema 
jooksis. Teie mees 
võttis ta aga tõlda ning kõik lõppes hästi. Ilma tema tunnistusteta ei saa me Hendersoni 
vahistada, see on 
selge, nii et mida kiiremini me tema jutustust kuuleme, seda parem.« 

»Ta toibub iga minutiga rohkem, « ütles .Holmes koduõpetajale pilku heites. »Aga 
öelge mulle, Baynes, kes see Henderson siis on?« 

»Henderson,« vastas inspektor, »on don Murillo, keda kunagi kutsuti San Pedro 
Tiigriks.« 

San Pedro Tiiger! Hetke jooksul meenus mulle kogu selle mehega seotud lugu. Ta oli 
saanud kuulsaks kui kõige liiderlikum ja verejanulisem türann, kes on kunagi mingit 
maad tsivilisatsiooni ettekäändel valitsenud Tugeva, kartmatu ja energilise mehena oli tal 
piisaval: omadusi, mis lasksid tal kümme või kaksteist aastat onu vastikuid pahesid 
hirmunud rahvale peale suruda. Tema nimi äratas õudu terves Kesk-Ameerikas. Tema 
valitsemisaja lõpul toimus ülestõus. Ta ei olnud aga ainult julm, vaid ka kaval ning 
esimese hädaohu aimuse korral laskis ta oma aarded kanda salaja laevale, mille 
meeskonna moodustasid talle ustavad mehed. Järgmisel päeval vallutasid ülestõusnud 
tormijooksuga tühja lossi. Diktaator, tema kaks last, sekretär ja varandus olid kõik pakku 
pääsenud. Sellest hetkest saadik oli ta terve maailma jaoks kadunud ning tema isik oli 
tihti Euroopa ajakirjanduses arutluste teemaks olnud. 

»Jah, don Murillo, San Pedro Tiiger,« ütles Baynes. »Kui te järele vaatate, härra 
Holmes, siis leiate, et San Pedro värvid on roheline ja valge, needsamad, mida mainiti 
kirjas. Ta nimetas ennast Hendersoniks, aga ma ajasin tema jälgi läbi Pariisi, Rooma ja 
Madridi Barcelonasse, kus tema laev 1886. aastal randus. Teda on 

kogu aeg otsitud, et talle kätte maksta, aga alles nüüd on hakatud talle jälile jõudma.« 

»Ta avastati aasta tagasi,« ütles preili Burnet, kes oli istuli tõusnud ja jälgis nüüd 
pingsalt vestlust. »Kord juba katsuti teda tappa, aga mingi deemon kaitses teda. Nüüd on 


jällegi langenud üllas rüütellik Garcia, see 

koletis aga on elus ja terve. Aga tuleb järgmine tasuja ning seejärel järgmine, kuni õiglus 
ühel päeval võidule pääseb —. see on niisama kindel nagu homne päikese- 

tõus.« Preili Burneti kõhnad käed olid rusikasse surutud ning tema kurnatud nägu oli 
kirglikust vihkamisest kaame. 

»Aga kuidas olete teie asjasse segatud, preili Burnet?« küsis Holmes. »Kuidas võib 
inglise daam olla osaline säärases mõrtsukatöös?« 

»Ma olen selles osaline, sest mingil muul kombel siin maailmas õiglust võidule viia ei 
saa. Mis lähevad Inglise võimudele korda aastate eest San Pedros voolanud vereojad või 
laevatäis aardeid, mis see mees on varastanud? Teie meelest on need kuriteod nagu teisel 
planeedil toime pandud. Aga meie teame. Meie oleme tõe kurbuses ja kannatustes teada 
saanud. Meile on Juan Murillo hullem kui ükskõik milline põrgusünnitis ning me ei saa 
seni rahu, kuni tema ohvrid veel nuttes kättemaksu nõuavad.« 

»Kahtlemata oli ta just see, kelleks te teda nimetate,« ütles Holmes. »Olen kuulnud, et 
ta oli jõle. Aga kuidas see teid puudutab ?« 

»Ma räägin teile kõik. Selle lurjuse poliitika oli mõrvata ühel või teisel ettekäändel 
kõik, kellest võis aja jooksul ohtlikku võistlejat karta. Minu mees — jah, minu mees oli 
Victor Durando — oli San Pedro minister Londonis.: Me kohtusime ja abiellusime seal. 
Temast üllamat meest pole kunagi elanud. Õnnetuseks kuulis Murillo tema hiilgavatest 
võimetest, kutsus ta mingil ettekäändel tagasi ja käskis ta maha lasta. Mu mees aimas 
oma,saatust ette ning keeldus mind kaasa võtmast. Tema valdused konfiskeeriti ning 
mulle jäi vaid närune elatusraha ja murtud süda. 

Siis saabus hirmuvalitseja langus. Ta pääses, nagu te äsja kirjeldasite. Aga need paljud 
inimesed, kelle elu ta oli purustanud, kelle lähedased ja kallid olid tema käsul piina 
kannatanud ja surnud, ei jätnud asja nii- 

sama. Nad lõid ühingu, mis ei pidanud minema laiali enne, kui selle ülesanne on 
täidetud. Kui me olime avastanud, et Henderson on kukutatud despoot, pidin mina tema 
majja asuma ning hoidma teisi tema käikudega kursis. See õnnestus mul, kui ma hakkasin 
tema perekonnas tööle koduõpetajana. Tal ei olnud aimugi, et naine, kes igal söömaajal 
tema vastas istub, on seesama naine, kelle abikaasa ta tund aega pärast otsuse langetamist 
teise ilma oli saatnud. Ma naeratasin talle, täitsin oma kohust lapsi õpetades ja ootasin 
parajat hetke Pariisis tehti katset teda tappa, kuid see nurjus. Me kiirustasime haake tehes 
mööda Euroopat, et jälitajatest vabaneda, ning pöördusime lõpuks tagasi siia majja, mille 
ta oli üürinud esimest korda Inglismaale tulles. 

Aga ka siin ootasid juba õigluse teenrid. Teades, et türann siia tagasi pöördub, ootas 
Inglismaal San Pedro endise kõrgeima aukandja poeg Garcia koos kahe ustava 
madalamast soost kaaslasega — kõiki kolme innustasid needsamad kättemaksu ihkamise 
põhjused. Päeva ajal ei saanud Garcia õieti midagi teha, sest Murillo võttis tarvitusele 
kõikvõimalikud ettevaatusabinõud ega väljunud kunagi majast ilma oma saatja Lucaseta 
või Lõpezeta, millise nime all tunti teda Murillo võimuloleku ajal. Öösel aga magas ta 
üksi ning tasuja võis ta leida. Eelnevalt kokku lepitud õhtul saatsin ma oma sõbrale lõp- 
likud juhtnöörid, sest Murillo oli pidevalt valvel ning vahetas kogu aeg magamistuba. 
Pidin hoolitsema selle eest, et uksed oleksid lahti ning sissesõidutee poole olevas aknas 
oleks kas roheline või valge tuli vastavalt sellele, kas kõik on korras või tuleks üritus 
edasi lükata. 


Meil vedas aga kõik viltu. Mingil kombel olin ma sekretär Lõpez kahtlust äratanud. Ta 
hiilis mu selja taha ning kargas mulle kallale just siis, kui olin kirja lõpetanud. Tema ja ta 
isand vedasid mind minu tuppa ning mõistsid minu kui reeturi üle kohut. Nad oleksid 
mind sealsamas noaga surnuks pistnud, kui nad oleksid näinud mingit võimalust oma 
tegu varjata. Pärast pikka vaidlemist jõudsid -nad lõpuks järeldusele, et minu mõrvamine 
oleks olnud liiga ohtlik. Garciast aga otsustasid nad igaveseks lahti saada. Nad olid mulle 
tropi suhu pannud ning Murillo väänas mu kätt, kuni ma andsin talle aadressi. Ma 
vannun, et kui ma oleksin 

mõistnud, mida see Garciale pidi tähendama, oleks ta võinud mul käe kasvõi otsast 
väänata. Lõpez kirjutas minu kirjale aadressi, pitseeris selle mansetinööbiga ning Saatis 
teener Josega ära. Ma ei tea, kuidas nad Garcia mõrvasid, tean üksnes, et Murillo andis 
talle surmahoobi, sest Lõpez jäi mind valvama. Küllap varitses Murillo astelherne 
puhmastes, mille vahel rada lookleb, ning lõi Garcia jalust, kui see möödus. Alguses 
kavatsesid nad lasta Garcial majja tulla ja tappa ta kui murd-varga, kuid leidsid siis, et 
juurdluse käigus tuleks otsekohe ilmsiks ka see, kes nad ise on, ning nad saaksid edasiste 
rünnakute märklauaks. Garcia surmaga võib nende jälitamine lõppeda, sest säärane surm 
võib teised ära hirmutada. 

Nüüd oleks neil kõik korras olnud, kui mina ei oleks nende teost teadlik olnud. 
Kahtlemata rippus minu elu nii mõnigi kord juuksekarva otsas. Mind hoiti toas kinni, 
hirmutati kohutavate ähvardustega, piinati julmalt, et mind allaheitlikuks teha — näete 
seda torkehaava õlal ning muljumisjälgi mõlemal käsivarrel —, ning ükskord, kui ma 
püüdsin aknast appi hüüda, topiti mulle tropp suhu. See julm vangistus kestis viis päeva, 
mille kestel ma sain vaevalt nii palju süüa, et mul hing sees seisis. Täna pärastlõunal 
toodi mulle korralik lõunasöök, aga hetk pärast selle söömist mõistsin ma, et mulle oli 
mingit uimastit sisse antud. Mäletan nagu läbi une, et mind pooleldi juhiti, pooleldi kanti 
tõlda, samasuguses seisukorras tõsteti mind rongi. Alles siis, kui rongirattad juba peaaegu 
liikuma hakkasid, mõistsin ma äkitselt, et mu vabadus oli minu enda kätes. Hüppasin 
vagunist välja, nad püüdsid mind tagasi tirida, ning kui mind poleks aidanud see tubli 
mees, kes mind tõlda viis, ei oleks mul kindlasti minema saada õnnestunud. Nüüd, tänu 
Jumalale, olen ma igaveseks nende käest pääsenud.« 

Olime kõik pingsalt seda erakordset jutustust kuulanud. Holmes katkestas vaikuse. 

»Meie raskused ei ole vee! möödas, « ütles ta pead raputades. «Politseitöö lõpeb, kuid 
kohtuasi algab.« 

»Täpselt nii,« ütlesin mina. »Osav advokaat võib esitada seda mõrva enesekaitsena. 
Nende minevikus võib olla sadu kuritegusid, kuid süüdi saab neid mõista ainult selle ühe 
eest.« 

»Kuulge nüüd,« lausus Baynes reipalt, »mul on küll 

kohtuvõimust parem arvamus. Enesekaitse on üks asi. Meelitada inimene 
külmavereliselt kohale, et ta seejärel mõrvata, on aga midagi muud, olgu temalt karta mis 
tahes ohtu. Ei, ei, küllap me kõik näeme veel High Gable'i elanikke järgmisel Guildfordi 
kohtuistungil.« 

On aga üldiselt teada, et enne kalus veel pisut aega, kui San Pedro Tiiger teenitud palga 
sai. Kavalad ja uljad, nagu tema ja ta kaaslane olid, raputasid nad jälitaja maha, sisenedes 
Edmonton Streeti võõrastemajja ning siirdudes sealt tagavärava kaudu Curzon Sguare'ile. 


Sellest päevast saadik neid enam Inglismaal ei nähtud. Umbes pool aastat hiljem mõrvati 
Montalva markii ning tema sekretär Rulli, mõlemad nende toas Hotel Escorialis 
Madridis. Kuritegu seostati nihilistidega ning mõrvareid ei leitudki Inspektor Baynes käis 
meil Baker Streetil külas, kaasas trükitud tekst, milles kirjeldati sekretäri tõmmut nägu 
ning tema peremehe võimukaid näojooni, lummavaid musti silmi ja puhmaskulme. Meil 
ei saanud jääda mingit kahtlust, et õiglus oli küll hilinenult, kuid lõpuks ometi võidule 
pääsenud. 

»Väga segane juhtum, kulla Watson,« ütles Holmes õhtust piibutäit suitsetades. »Teil ei 
ole võimalik esitada seda säärasel kokkusurutud kombel, mis on teie südamele armas. See 
juhtum hõlmab kahte mandrit, puudutab kahte saladuslikku inimgruppi ning selle teeb 
veelgi keerulisemaks meie kõrgelt austatud sõbra Scott Ecclesi kohalolek, kelle asjasse 
segamine näitab, et kadunud Garcial oli kaalutlev mõistus ja hästi arenenud enese- 
alalhoiuinstinkt. Juhtum on märkimisväärne üksnes selle poolest, et meie koos oma tubli 
kaastöölise inspektoriga jäime selles igasuguste võimaluste tihnikus põhifaktide juurde 
ning leidsime nõnda tee käänulisel ja lookleval rajal. Kas teile jäi selles loos veel midagi 
selgusetuks?« 

»Mulatist koka tagasituleku põhjus.« 

»Ma usun, et seletus peitub köögist leitud kummalises olendis. Kokk oli primitiivne 
metslane San Pedro kolkast ning see oli tema fetiš. Kui tema kaaslane ja tema olid 
põgenenud mingisse valmis vaadatud pelgupaika — kus neid kahtlemata juba ootas 
kaasosaline —, oli kaaslane veennud teda jätma nii kompromiteeriva eseme maha. Aga 
mulatt ei suutnud sellest lahkuda ning igatsus ajas ta järgmisel päeval tagasi, mil ta nägi 
läbi akna 

vaadates, et ese on politseinik Waltersi valve all Ta ootas veel kolm päeva ning siis 
sundis tema vagadus või ebausk teda uuele katsele. Inspektor Baynes. kes oli minu 
juuresolekul talle omase nutikusega juhtunu tähtsust pisendanud, oli tegelikult mõistnud, 
kui oluline see oli, ning seadnud üles lõksu, millesse mulatt sattuski. Kas on veel midagi, 
Watson?« 

»Tükkideks rebitud lind, ämbritäis verd, söestunud kondid — kõik need saladuslikud 
asjad köögis.« 

Holmes naeratas ja otsis oma märkmikust välja ülestähenduse. 

»Ma veetsin hommiku Briti Muuseumis, lugedes materjali kõige selle ja veel teistegi 
küsimuste kohta Siin on sitaat Eckermanni raamatust »Voodoo ja neegrite religioonid«: 


»Tõeline voodoo kummardaja ei võta ühtegi tähtsat asja ette ilma teatud ohverdusteta, 
mis on mõeldud tema rüvedate jumalate leebemaks muutmiseks. Äärmuslikul juhul on 
tegemist inimeste ohverdamisega, millele järgneb kannibalism Tavalisemad ohvrid on 
valge kukk, kes rebitakse elusalt tükkideks, või must sokk, kellel lõigatakse kõri läbi ja 
kes seejärel põletatakse. 


Nagu te näete, oli meie metslasest sõber oma rituaalsetes toimingutes väga täpne. See 
on groteskne lugu, Watson,« lisas Holmes aeglaselt märkmikku sulgedes, »kuid nagu mul 
on olnud juba juhust märkida, lahutab groteskset jubedast üksainus samm.« 


11. PAPPKARBI MÕISTATUS 


Valides mõne tüüpilise juhtumi illustreerima minu sõbra Sherlock Holmesi 
tähelepanuväärseid vaimseid võimeid, olen ma püüdnud leida võimaluse piires neid 
lugusid, mis ei olnud kuigi sensatsioonilised, kuid andsid talle ohtralt võimalusi tema 
ande kasutamiseks. Kahjuks ei ole aga võimalik kuritegusid täielikult sensatsioonist 
lahutada ning kroonikakirjutaja seisab vastamisi dilemmaga: tal tuleb kas tema 
jutustusele olulised üksikasjad ohvriks tuua ning jätta nõnda probleemist vale mulje, või 
peab ta kasutama materjali, mis on sattunud tema kätte juhuse tahtel, mitte aga valiku 
tulemusel. Selle lühikese eessõna järel panen ma kirja oma märkmed juhtumi kohta, mis 
kujutas endast kummalist ning eriti jubedat sündmusteahelat. 

Oli hõõguvkuum augustipäev. Baker Street oli otsekui ahi ning ergav päikesepaiste 
teisel pool tänavat asuva maja kollastel tellistel oli silmale valus vaadata. Oli raske 
uskuda, et tegemist oli nendesamade seintega, mis kõrgusid nii süngelt talviste udude 
ajal. Meil olid akna-katted poolenisti ette tõmmatud ning Holmes lebas diivanil, lugedes 
üha uuesti kirja, mille ta oli hommikuse postiga saanud. Mind ennast oli sõjaväeteenistus 
Indias õpetanud kuumust paremini taluma kui külma ning 90 Fei kujutanua endast 
mingit katsumust. Aga hommikuleht oli igav. Parlament oli töö lõpetanud. Kõik olid 
linnast välja sõitnud ning ma igatsesin New Foresti metsalagen-dikke jä Southsea 
mereranda. Peaaegu ammendatud pangaarve oli sundinud mind puhkust edasi lükkama, 
aga mu kaaslasele ei pakkunud vähimatki huvi ei maa-lesõit ega mererand. Talle meeldis 
viibida viie miljoni inimese keskel ning saada oma kanalite kaudu otsekohe teada igast 
lahendamata kuritegu puudutavast kuulujutust või kahtlusest. Loodusearmastus ei 
kuulunud tema 

paljude annete hulka ning vaheldus saabus tema ellu üksnes siis, kui ta viis mõtted 
linnakurjategijalt samasuguse kurjategija jälitamisele maal. 

Nähes, et Holmes oli minuga vestlemiseks liialt lugemisse süvenenud, viskasin ma 
tühja ajalehe käest, nõjatusin vastu tooli seljatuge ning vajusin momni mõtiskelusse. 
Äkitselt katkestas mu mõtteid kaaslase hääl. 

»Teil on õigus, Watson,« ütles ta. »See on tõesti naeruväärne moodus vaidlust 
lõpetada.« 

»Ülimalt naeruväärne!« hüüatasin ma, ning mõistes äkitselt, kuidas ta oli mu kõige 
varjatumat mõtet korranud, ajasin ma ennast toolil sirgu ja vahtisin teda hämmastusest 
juhmina. 

»Mis see siis nüüd on, Holmes,« hüüdsin ma. »See ületab kõik minu kujutlused.« 

Holmes naeris mu jahmatust nähes südamest. 

»Kas te mäletate,« ütles ta, »kui ma lugesin teile mõne aja eest ette ühe lõigu Poe jutust, 
milles üks mees jälgis loogiliselt arutledes kaaslase väljaütlemata mõtteid, kaldusite te 
pidama seda üksnes autori tour de forceiks? Kui ma märkisin, et mul on kombeks 
pidevalt sedasama teha, väljendasite teie uskumatust.« 

»Oh ei!« 

» Võib-olla mitte sõnades, kulla Watson, kuid kulmudega kindlasti. Kui ma nägin nüüd, 
ette viskasite lehe käest ja jäite mõttesse, rõõmustasin ma võimaluse üle teie mõttelõnga 
jälgida ning lõpuks seda katkestada, et teile tõestada, et ma pidasin teie mõtetega 
sammu.« 


See seletus aga ei rahuldanud mind kaugeltki. «Näites, mille te mulle ette lugesite, « 
ütlesin ma, »tegi arutleja oma järeldused selle inimese tegude põhjal, keda ta jälgis. Kui 
ma Õigesti mäletan, komistas ta kivihunniku otsa, vaatas tähti ja nii edasi. Mina aga olen 
rahulikult toolil istunud ning mis pidepunkte olen ma saanud teile anda.« 

»Te teete endale ülekohut. Nägu on antud inimesele tunnete väljendamiseks ja teie nägu 
on seda ka truult teinud.« 

»Kas te tahate öelda,et te jälgisite minu mõttelõnga mu näoilmete põhjal ?« 

»Teie näoilmete ja eriti teie silmade põhjal. Võib-olla ei mäleta te ise, kuidas teie 
mõtiskelu alguse sai?« 

»Ei, ei mäleta. « 

»Siis ütlen mina seda teile. Kui te lehe käest viskasite, mis minu tähelepanu paeluski, 
siis istusite veidi aega tühja pilguga enda ette vaadates. Siis jäi teie pilk pidama kindral 
Gordoni äsja raamitud pildil ning ma nägin teie ilme muutusest, et mõttelõng oli alguse 
saanud. Aga see ei viinud eriti kaugele. Teie pilk liikus Henry Ward Beecheri raainimata 
portreele raamaturiiuli peal. Seejärel heitsite pilgu seinale ning oli muidugi ilmselge, 
mida te mõtlesite. Te mõtlesite, et kui portree oleks raamitud, mahuks see parajasti 
tühjale pinnale ning sobiks kokku Gordoni pildiga.« »Te jälgisite mu mõtteid 
suurepäraselt, « hüüatasin ma. 

»Sinnamaani ei saanud ma kuidagi eksida. Aga nüüd läksid teie mõtted tagasi Beecheri 
juurde ning te silmitsesite teda pingsalt, otsekui oleksite tema näojoontes väljenduvat 
iseloomu uurinud. Siis ei olnud teie pilk enam nii keskendunud, kuid te vaatasite ikka 
veel portreed ning teie nägu oli mõtlik. Te meenutasite Beecheri karjääri üksikasju. 
Teadsin väga hästi, et te peate tingimata mõtlema, ka missioonist, rnida ta täitis Põhja 
nimel Kodusõjas, sest ma mäletan, et te olite väljendanud kirglikku nördimust selle üle, 
kuidas mässulised inglased teda vastu võtsid. Te läksite nii ägedaks, et ma teadsin, et te ei 
saa Beecherist mõelda, ilma et see teile ei meenuks. Kui ma nägin hetk hiljem, et teie pilk 
pildilt kõrvale kaldus, kahtlust; = ma, et olite hakanud nüüd Kodusõjast mõtlema, ning 
kui ma märkasin, et surusite huuled kokku, teie silmad pildusid tuld ja käed tõmbusid 
rusikasse, olin ma kindel, et te mõtlesite tõepoolest, millist vahvust mõlemad pooled 
selles meeleheitlikus võitluses ilmutasid. Siis aga läks teie nägu jälle kurvemaks ja te 
raputasite pead. Teie mõtted pöördusid sõja kurbusele,, õudusele ja inimelude mõttetule 
raiskamisele. Teie käsi nihkus teie enda haavaarmi poole ning teie huulil väreles naeratus, 
mis näitas mulle, et teile oli tulnud pähe, kui naeruväärne on tegelikult säärane 
rahvusvaheliste küsimuste lahendamise meetod. Sel kohal nõustusin ma teiega, et 
see on naeruväärne, ning leidsin rõõmuga, et kõik minu järeldused olid olnud õiged.« 

»Täielikult!« ütlesin ma. »Ja ma tunnistan, et nüüd, kus te kõik ära olete seletanud, olen 
ma niisama hämmastunud nagu enne.« 

38 

»Kinnitan teile, kulla Watson, et see oli väga lihtne. Ma ei oleks teie tähelepanu üldse 
sellele juhtinud, kui te ei oleks hiljuti minu tuletustes kahelnud. Mul on aga praegu siin 
üks probleemikene, mille lahendamine võib osutuda raskemaks kui see tagasihoidlik 
harjutus mõtetelt! gemise alal. Kas te märkasite ajalehes väikest sõnumit selle kohta, 
milline tähelepanuväärne pakk saadeti postiga preili Cushingile, kes elab Croydonis, 
Cross Streetil?« 

»Ei, ma ei näinud midagi.« 


»Ahaa! Küllap see jäi teil kahe silma vahele. Visake mulle see leht. Siin see ongi, 
finantsveeru all. Võib-olla te oleksite nii lahke ja loeksite selle valjusti ette.« 

Võtsin ajalehe, mille ta oli mulle tagasi visanud, ning lugesin osutatud lõigu ette. Selle 
pealkiri oli »Võigas pakk«. 


Preili Susan Cushing, kes elab Croydonis, Cross Streetil, on langenud mingi eriti jälgi 
nalja ohvriks, kui just ei osutu, et tegemist on millegi veel halva-endelisemaga. Eile 
pärastlõunal kell kaks tõi postiljon talle väikese pruuni paberisse mähitud paki. Selles oli 
jämedat soola täis pappkarp. Kui preili Cushing karbi tühjaks valas, leidis ta sealt oma 
õuduseks kaks ilmselt üsna hiljuti ära lõigatud inimese kõrva. Karp oli saadetud eelmisel 
hommikul postiga Belfastist. Saatja kohta ei olnud mingit viidet ning loo teeb veelgi 
saladuslikumaks asjaolu, et preili Cushing, viiekümneaastane vallaline daam, on elanud 
nii tagasitõmbunult ning tal on nii vähe tuttavaid ja kirjasõpru, et talle saabub üksnes 
haruharva postiga mõni saadetis. Küll aga üüris ta mõne aasta eest Penge'is elades oma 
majas toad kolmele arstiteaduskonna üliõpilasele, kellest ta oli sunnitud vabanema nende 
lärmakuse ja korrapäratute eluviiside pärast. Politsei arvamuse kohaselt võisid selle 
jõleduse korda saata needsamad noorukid, kes tema vastu vimma pidasid ning lootsid 
teda hirmutada, saates talle need lahka-mistoast pärit jäänused. Selle teooria teeb 
tõenäolisemaks asjaolu, et üks üliõpilane oli pärit Põhja-Iiri-maalt, ning niipalju kui preili 
Cushing mäletab, just Belfastist. Seni aga uuritakse juhtumit energiliselt ning selle eest 
vastutab üks meie võimekamaid detektiive härra Lestrade. 

»See oli siis »Daily Chronicle«,« ütles Holmes, kui ma lugemise lõpetasin. »Lähme 
edasi meie sõbra Lestrade'i juurde. Sain talt täna hommikul sõnumi, milles ta kirjutab : 


Minu meelest on see juhtum midagi teile. Meil on küll lootust asjasse selgust tuua, kuid 
on teatud raskusi pidepunktide leidmisega. Saatsime muidugi telegrammi Belfasti 
postkontorisse, kuid sel päeval toodi sinna palju pakke ning nad ei suuda meenutada ei 
seda kindlat pakki ega selle saatjat. Tegemist on poolenaelase siirupitubaka karbiga, kuid 
sellest teadmisest pole meil mingit kasu. Arstiteaduskonna tudengiga seotud teooria 
tundub mulle ikka veel kõige mõeldavam, aga kui teil leidub mõni vaba tunnike, teeks 
mulle suurt rõõmu teid näha. Olen päev otsa kas kõnealuses majas või politseijaoskonnas. 


Mida kostate teie, Watson? Kas te suudate kuumusest üle olla ja koos minuga 
Croydonisse tõtata kahtlases lootuses oma kroonikasse veel üks juhtum saada?« 

»Ma igatsen kogu hingest midagi teha.« 

»See võimalus teil siis avanebki. Helistage, et toodaks meie saapad ja kutsutaks 
voorimees. Tulen hetke pärast, vahetan ainult rõivad ning panen sigarikarpi uued siga- 
rid.* 

Parajasti siis, kui me rongis olime, hakkas vihma sadama ning Croydonis ei olnud 
palavus sugugi nii rusuv nagu linnas. Holmes oli saatnud telegrammi ning Lestrade, 
niisama sitke, vilgas ja valvas nagu ikka, ootas meid jaamas. Viieminutine jalutuskäik 
viis meid Cross Streetile, kus elas preili Cushing. 

See oli väga pikk kahekorruseliste telliskivimajadega tänav, kabe ja korralik, kivitrepid 
olid valgeks krohvitud ning põlledega naised seisid kobaras uste ees ja lobisesid. Poole 
tänava peal Lestrade peatus ja koputas ühele uksele, mille avas väike teenijatüdruk. Preili 


Cushing istus eestoas, kuhu ka meid juhatati. Ta oli rahuliku näoga naine, tal olid suured 
leebed silmad ning hallid juuksed, mis kaardusid mõlemal pool oimudel. Pooleliolev 
diivanikate lebas tal süles ning korv värviliste siidniitidega seisis kõrval taburetil. 

»Need jubedad asjad on kõrvalhoones,« ütles ta, kui 

Lestrade tuppa astus. »Te oleksite võinud need parem hoopis ära viia.« 

»Küll ma viingi, preili Cushing. Jätsin nad siia ainult seepärast, et mu sõber härra 
Holmes näeks neid teie juuresolekule 

»Mispärast minu juuresolekul?« 

»Juhuks, kui ta soovib teilt midagi küsida.« 

»Mis kasu on küsimisest, kui ma kinnitan teile, et ma tei tea sellest asjast midagi?« 

»Loomulikult, proua,« lausus Holmes rahustavalt. ;»Kahtlemata on teid selle looga juba 
rohkem kui küllalt pahandatud.« 

»On tõesti. Ma olen vaikne inimene ning elan tagasitõmbunult. Mulle on harjumatu 
näha oma nime ajalehti tedes ning politseid oma majas. Ma ei taha, et need jõledused 
majja tuuakse, härra Lestrade. Kui te soovite neid näha, tuleb teil minna kõrvalhoonesse. « 

Kõrvalhoone oli väike kuur maja taga kitsas aias. Lestrade läks sisse ning tõi välja 
kollase pappkarbi, pruuni paberitüki ja nöörijupi. Raja lõpus oli pink ning me kõik 
istusime sellele, kuni Holmes uuris ükshaaval esemeid, mis Lestrade oli talle ulatanud. 

»Nöör on äärmiselt huvitav,« märkis ta, tõstes nööri valguse kätte ja nuusutades seda. 
»Mida te sellest arvate, Lestrade ?« 

»Seda on tõrvatud.« 

»Täpselt nõnda. See on tõrvatud purjeniidi jupp. Te lärkasite ka kahtlemata, et preili 
Cushing on nööri kääridega katki lõiganud, nagu võib näha kahekordsest harglemisest 
mõlemas nööriotsas. See on oluline.« »Ma ei mõista, mis selles olulist on,« ütles 
Lestrade. »Olulisus seisneb asjaolus, et sõlm on jäänud puutumata ning on üsnagi 
iseäralik.« 

»Sõlm on väga korralikult seotud. Seda panin ma ise ca juba tähele,« kostis Lestrade 
rahulolevalt. 

»Niipalju siis nöörist, « ütles Holmes naeratades, »nüüd äga vaatame pakkimispaberit. 
Tugeva kohvilõhnaga pruun paber. Kuidas, kas teie ei märganudki seda? Minu meelest ei 
saa siin mingit kahtlust olla. Aadress on kirjutatud üsna ebaühtlaste trükitähtedega: Preili 
S. Cushing, Cross Street, Croydon. Kasutatud on laia otsaga sulge ja räga viletsat tinti. 
Sõna »Croydonx oli algselt kirjutatud fi-ga, mis on hiljem y-iks tehtud. Paki saatis 
järelikult 

meesterahvas — tegemist on selgelt mehe käekirjaga —, kes ei ole kuigi haritud ega 
tunne Croydoni linna. Siiamaani on asi selge. Karp on poolenaelane kollane sii- 
rupitubaka karp, mille juures väärivad tähelepanu ainult kaks pöidlajälge all vasakus 
nurgas. See on täis säärast jämedat soola, mida kasutatakse toornahkade ja muude 
labasemate kaubaartiklite säilitamiseks. Ja soola sees on need täiesti erakordsed 
saadetised.« 

Ta võttis oma sõnade ajal kõrvad karbist välja, asetas karbikaane põlvedele ning uuris 
neid tähelepanelikult, samal ajal kui Lestrade ja mina kummardusime tema kõrval 
ettepoole ning silmitsesime kord neid jubedaid jäänuseid, kord meie kaaslase innukat ja 


mõtlikku nägu. Lõpuks pani Holrnes kõrvad tagasi karpi ning vajus natukeseks ajaks 
sügavasse mõttesse. 

»Te panite muidugi tähele,« ütles ta lõpuks, »et kõrvad ei ole ühe pea küljest?« 

»Jah, seda ma märkasin. Aga kui tegemist on lahka-misruumis halba nalja teinud 
üliõpilastega, siis oleks neil kerge saata paar erinevaid kõrvu.« 

»Seda küll. Kuid tegemist ei ole halva naljaga.« 

»Kas te olete selles kindel ?« 

»Tõendid räägivad tugevasti sellele teooriale vastu. Lahkamisruumis on laipadesse 
süstitud säilitusvedelikku. Nendes kõrvades pole sellest jälgegi. Pealegi on kõrvad 
värsked. Nad on küljest lõigatud nüri riistaga, mis ei oleks tõenäoline, kui seda oleks 
teinud tudeng. Samuti oleks arstiteadusega tegelevale inimesele säilitusainetena pähe 
tulnud karbolhape või rektifitseeritud piiritus, kindlasti aga mitte jäme sool. Ma kordan, 
et siin pole tegemist mitte halva naljaga, vaid me uurime tõsist kuritegu.« 

Kui ma kuulsin kaaslase sõnu ning nägin tema näojooni karmistavat tõsidust, valdas 
mind ähmane erutus. See jõhker eellugu näis olevat üksnes vari, mida heitis kusagil 
tagaplaanil asuv kummaline ja seletamatu õudus. Lestrade aga raputas pead nagu 
inimene, kes vajab veel veenmist. 

»Kahtlemata on halva nalja teooriale vastuväiteid, « ütles ta, »kuid teisele teooriale on 
veelgi kaalukamaid vastulauseid. Me teame, et see naine on elanud kakskümmend aastat 
siin ja Penge'is väga vaikset ja korralikku elu. Kogu selle aja jooksul on ta vaevalt päeva 

kodunt eemal viibinud. Miks, pagana päralt, peaks siis 1 mingi kurjategija saatma talle 
oma kuriteo tõendid, eriti veel, kui ta — eeldades, et tegemist ei ole erakordselt võimeka 
näitlejannaga — ei taipa kogu loost rohkem I kui meie?« 

»See ongi küsimus, mis meil tuleb lahendada,« vastas ; Holmes, »ning mina omalt 
poolt asun tegutsema eeldusel, et minu arutluskäik on õige ning toime on pandud 
topeltmÕrv. Üks kõrvadest kuulub naisele, see on väike, kauni kujuga ning selles on auk 
kõrvarõnga kandmiseks. Teine on mehekõrv, päevitunud, pleekinud ja ka seal on 
kõrvarõnga auk. Need kaks inimest on tõenäoliselt surnud, muidu oleks nende lugu juba 
teatavaks saanud. Täna on reede. Pakk pandi posti neljapäeva hommikul. Tragöödia 
toimus seega kas kolmapäeval või teisipäeval või veelgi varem. Kui need kaks inimest 
mõrvati, kes teine peale mõrvari oleks saatnud selle oma teo tähise preili Cushingile? 
Võime eeldada, et paki saatja ongi mees, keda me otsime. Tal pidi olema aga mingi 
mõjuv põhjus, miks ta selle paki preili Cushingile saatis. Mis põhjus see siis oli? Ilmselt 
tahtis ta teatada, et tegu on tehtud, ning lootis võib-olla paki saajale valu põhjustada. Aga 
sellisel juhul preili Cushing teab, kes paki saatis. Kas ta teab seda? Kahtlen selles. Kui ta 
teadis, miks ta siis politsei kutsus? Ta oleks võinud kõrvad maha matta ning mitte keegi 
poleks midagi teada saanud. Just nii ta olekski toiminud, kui ta oleks tahtnud kurjategijat 
varjata. Kui ta aga kurjategijat varjata ei taha, ütleks ta tema nime. See on sasipundar, mis 
vajab lahtiharutamist.« Holmes oli rääkinud kõrge häälega ja kiiresti, tühi pilk üle äiatara 
suunatud, kuid siis äkki kargas ta reipalt jalule ja kõndis maja poole. »Ma pean preili 
Cushingile mõne küsimuse esitama, « lausus ta. 

»Säärasel juhul võin ma teid siia jätta,« ütles Lestrade, »sest mul on veel üks väike asi 
käsil. Arvan, et minul ei ole enam vaja preili Cushingiga rääkida. Te leiate mind 
politseijaoskonnast.« 


»Me astume rongile minnes läbi,« vastas Holmes. Hetk hiljem olime, tema ja mina taas 
eestoas, kus rahulik vana daam ikka veel vaikselt diivanjkatet tikkis. Kui me tuppa 
astusime, langetas ta töö sülle ning vaatas meile oma siniste silmadega avalalt ja küsivalt 
otsa. 

»Olen veendunud, ütles ta, »et tegemist on eksitusega ning see pakk ei olnudki minule 
määratud. Ütlesin seda korduvalt härrale Scotland Yardist, aga tema lihtsalt naeris mu 
üle. Niipalju kui mina tean, ei ole mul terves ilmas ühtki vaenlast, miks peaks siis keegi 
mulle säärase tembu tegema?« 

»Ma hakkan samale arvamusele jõudma, preili Cushing,« ütles Holmes tema kõrvale 
istudes. »Minu meelest on rohkem kui tõenäoline. . .« Ta vakatas ning ma nägin ringi 
vaadates üllatusega, et ta vahtis erakordselt pingsalt daami profiili. .Holmesi innukalt 
näolt võis hetke vältel lugeda nii imestust kui ka rahulolu, aga kui naine vaatas Holmesile 
otsa, et miks ta äkitselt vait jäi, oli Kolmes taas niisama tõsine nagu alati. Silmitsesin ka 
ise pingsalt vanapreili peadligi halle juukseid, korralikku tanu, väikesi kuldkõrvarõngaid, 
rahulikke näojooni, kuid ma ei märganud midagi, millega oleks võinud minu sõbra ilmset 
erutust seletada. 

»Mul oleks paar küsimust. . .« 

»Oh, ma olen neist küsimustest tüdinud!« hüüatas preili Cushing kannatamatult. »Teil 
on vist kaks õde.« 

»Kuidas te seda teada võite ?« 

»Märkasin tuppa astudes otsekohe, et teil on kamina-simsil foto, kus on kolm daami, 
kellest üks olete kahtlemata teie ise, teised kaks aga on teiega nii sarnased, et suguluses ei 
saa kahelda.« 

»Jah, teil on täiesti õigus. Need on mu õed Sarah ja Mary.« 

»Ja siin minu küünarnuki juures on veel üks Liverpoolis tehtud foto teie nooremast õest 
mehe seltsis, kes paistab vormiriietuse järgi otsustades olevat stjuuard. Ma näen, et teie 
õde ei olnud pildi tegemise ajal veel abielus.« 

»Teil on väga terav pilk.« 

»Seda nõuab mu amet.« 

»Noh, teil on täiesti õigus. Aga mu õde abiellus härra Browneriga mõni päev hiljem. 
Foto tegemise ajal töötas härra Browner Lõuna-Ameerika laevaliinil, kuid ta oli mu õesse 
nii tugevasti kiindunud, et ei suutnud temast kauaks lahkuda ning hakkas tööle Liverpooli 
ja Londoni auriku tel.« 

»Ahaa! Võib-olla »Congueroril«?« 

»Ei, viimane laev, millest ma kuulsin, oli »May Day< Jim käis mul korra siin külas. See 
juhtus enne, kui ta oma tõotust murdis, pärast aga jõi ta ennast alati kaldal purju ning läks 
isegi vähesest joomisest püstihulluks. Oh, küll see oli üks õnnetu päev, mil ta klaasi 

jälle pihku võttis. Kõigepealt ei teinud ta enam minuga 

tegemist, siis läks ta Sarah'ga riidu ning nüüd, kui Mary ei ole enam kirjutanud, ei teagi 
ma, kuidas neil elu läheb.« 

Oli ilmne, et preili Cushing oli sattunud talle väga südamelähedasele teemale. Nagu 
paljud üksildast elu leiavad inimesed, oli ta alguses tagasihoidlik, kuid läks lõpuks väga 
jutukaks. Ta rääkis meile palju oma stjuuardist õemehega seotud üksikasju ning võttis siis 
käsile oma endiste arstiteaduskonna tudengitest üürnike teema, kirjeldas pikalt nende 


korratuid eluviise ning luges üles nimed ja haiglad, kus nad töötasid. Holmes kuulas 
tähelepanelikult kõike, esitades vahetevahel mõne küsimuse. 

»Kuidas on lugu teie teise õe Sarah'ga?« küsis ta. »Te olete mõlemad vallalised daamid, 
imelik, et te koos ei lela.« 

»Ah, te ei tunne Sarah' iseloomu, muidu te ei imes-jtaks. Kui ma Croydonisse tulin, 
püüdsin temaga koos elada, aga paari kuu eest tuli sellele lõpp. Ma ei taha omaenda õe 
kohta midagi halba öelda, aga Sarah toppis alati oma nina teiste asjadesse ega olnud 
millegagi rahul.« 

»Te ütlesite,, et ta läks Liverpooli-sugulastega riidu?« 

»Jah, ja kunagi olid nad ometi suurimad sõbrad. Ta läks isegi sinna elama, et neile 
lähemal olla. Ja nüüd kasutab ta Jim Browneri kirumiseks kõige rängemaid sonu. 
Viimased pool aastat, kui Sarah siin elas, ei rääkinudki ta millestki muust kui Jimi 
joomisest ja halvast käitumisest. Küllap Jim tabas Sarah' oma ellu sekkumiselt ning ütles, 
mida ta asjast arvas, ja nõnda see riid alguse saigi.« 

»Tänan teid, preili Cushing,« ütles Holmes püsti tõustes ja kummardades. »Te vist 
ütlesite, et teie õde Sarah elab Wallingtonis New Streetil? Head aega, ning ma palun väga 
vabandust, et teid tülitati seoses looga, millega teil, nagu te ise ütlete, mingit pistmist ei 
ole.« 

Kui me majast väljusime, sõitis mööda troska ning »Holmes peatas selle. 

»Kui kaugel on Wallington?« küsis ta. 

»Kõigest miili ringis.« 

»Väga hea. Hüpake sisse, Watson. Rauda tuleb taguda, kuni see on kuum. Kuigi juhtum 
on lihtne, ori sellega seoses ilmnenud paar väga õpetlikku üksikasja. Voorimees, peatuge 
korraks postkontori ees.« 

Holmes saatis lühikese telegrammi ning nõjatus terve ülejäänud sõidu aja vastu istme 
seljatuge, kaabu ninale tõmmatud, et päike näkku ei paistaks Voorimees peatas troska 
maja ees, mis oli üsna sarnane sellega, kust me olime äsja lahkunud. Mu kaaslane käskis 
tal oodata ning asetas juba käe koputile, kui uks lahti läks ning: väga läikiva 
kõvakübaraga, musta rõivastatud ja tõsise näoga noormees trepile ilmus. 

»Kas preili Cushing on kodus?« küsis Holmes. 

»Preili Sarah Cushing on raskelt haige,« kostis noormees. »Tal on eilsest alates 
ilmnenud tõsise peaajupõletiku tunnused. Tema arstina ei saa ma kuidagi tema juurde 
külastajaid lasta. Soovitan teil kümne päeva pärast tagasi tulla.« Noorhärra tõmbas 
kindad kätte, pani ukse kinni ja sammus mööda tänavat minema. 

»Noh, kui €i saa, siis ei saa, « lausus Holmes rõõmsameelselt. 

»Võib-olla ta ei oleks osanud ega tahtnud teile suurt midagi öelda.« 

»Ma ei soovinudki, et ta mulle midagi öelnud oleks Ma tahtsin teda lihtsalt näha. Näib, 
et olen nüüd saanud kõik, mida tahan. Voorimees, viige meid kuhugi viisakasse 
võorastemajja, kus me saaksime lõunat süüa, ning pärastpoole astume läbi 
politseijaoskonnast oma sõbra Lestrade'i juurest.« 

Sõime koos meeldivalt lõunat ning Holmes rääkis üksnes viiulitest, jutustades suure 
rõõmuga, kuidas ta oli ostnud oma vähemalt viiesajaginise väärtusega Stradivari viiuli 
pruugitud asjadega äritsevalt juudilt Tottenham Court Roadil viiekümne viie Šillingi eest. 
See viis tema mõtted Paganinile ning me istusime terve tunni pudeli-täit bordoo veini 
juues ja ta jutustas mulle üha uusi lugusid sellest erakordsest inimesest. Õhtu hakkas juba 


kätte jõudma ning päikeselõõm oli muutunud mahedaks hõõguseks, kui me lõpuks 
politseijaoskonda jõudsime Lestrade ootas meid uksel. 

»Teile tuli telegramm, härra Holmes,< ütles ta. 

»Ahaa! See on vastus!« Holmes rebis telegrammi 

lahti, heitis sellele pilgu ning pistis telegrammi kortsutabana taskusse. »Kõik on 
korras.« 

»Kas te olete midagi teada saanud ?« »Ma olen kõik teada saanud! « 

»Kuidas?« Lestrade vahtis teda jahmunult. »Te naljatate.« 

»Ma pole kunagi elus tõsisem olnud. Toime on pandud kole kuritegu ning ma usun, et 
olen nüüd kõik selle üksikasjad paljastanud.« 

»Aga kes on kurjategija?« 

Holmes kritseldas ühe visiitkaardi tagaküljele mõne sõna ning viskas kaardi 
Lestrade'ile. 

»Siin on tema nimi, < lausus ta. »Te saate ta vahistada kõige varem homme õhtul. 
Eelistaksin, et te selle juhtumiga seoses minu nime ei mainiks, sest ma tahan end seostada 
üksnes kuritegudega, mille lahendamine on seotud mingite raskustega. Tulge, Watson!« 
Me läksime koos jaama, jättes Lestrade'i ikka veel rõõmsa näoga vahtima kaarti, mille 
Holmes oli talle visanud. 


»Tegemist on säärase juhtumiga,« ütles Holmes, kui me sel õhtul sigarit suitsetades 
oma korteris Baker Streetil jutlesime, »milles, nagu ka lugudes, mis te olete pannud kirja 
pealkirjade all »Etüüd punases« ja »Nelja märk«, me olime sunnitud loogilisel teel 
tulemustest põhjused tuletama. Kirjutasin Lestrade'ile ning palusin tal teatada meile seni 
puuduvad üksikasjad, mis ta saab ise teada alles siis, kui ta on otsitava mehe kinni võt- 
nud. Selles suhtes võib teda vabalt usaldada, sest kuigi tal ei ole kübetki mõistust, on ta 
visa haardega nagu buldog, kui ta kord juba aru saab, mida ta peab tegema, ning just see 
visadus ongi teda Scotland Yardis kõrgele kohale viinud.« 

»Kas see juhtum ei ole siis veel lõpetatud ?« küsisin mina. 

»Üldjoontes on asi küllaltki selge. Me teame, kes selle jubeda teo tegi, kuigi meile pole 
veel teada, kes oli üks ohver. Te olete muidugi asjast oma järeldused teinud.« 

»Ilmselt te kahtlustate Liverpooli auriku stjuuardit Jim Brownerit?« 

»Oh, tegemist on palju enamaga kui kahtlus.« 

»Ja ometi ei suuda mina näha midagi peale väga ähmaste viidete.« 

»Vastupidi, minu meelest on kõik selgemast selgem. Lubage mul peatuda peamistel 
punktidel. Nagu te mäletate, asusime asjaga tegelema ilma igasuguse eelinfor- 
matsioonita, ning see tuleb alati juurdlusele kasuks. Me ei olnud loonud mingeid 
teooriaid. Me läksime lihtsalt vaatlema ning oma vaatluste põhjal järeldusi tegema. Mida 
me kõigepealt nägime? Väga rahulikku ja auväärset daami, kellel ei paistnud olevat ühtki 
saladust, ning fotot, mis näitas mulle, et tal oli kaks nooremat õde. Mulle sähvatas 
otsekohe pähe mõte, et karp võis olla saadetud ühele neist. Jätsin selle mõtte kõrvale, sest 
selle õigsust või ekslikkust oli aega tõestada. Seejärel, nagu te mäletate, läksime aeda 
ning nägime väikese kollase karbi ülimalt iseäralikku sisu. 

Pakk oli kinni seotud nööriga, mida kasutavad laeval purjede õmblejad, ning otsekohe 
oli meie juurdluses tunda merehõngu. Kui ma märkasin, et kasutatud oli 


meremeestesõlme, et pakk oli posti pandud sadamalinnas ning et kõrvarõnga kandmine 
on meremeeste seas tavalisem kui maismaaga seotud inimestel, olin ma täiesti kindel, et 
kõik selle tragöödia osalised olid kuidagiviisi merega seotud. 

Pakile kirjutatud aadressi uurides märkasin ma, et see oli adresseeritud preili S. 
Cushingile. Vanem õde oleks muidugi preili Cushing ning kuigi tema eesnimi algas S- 
tähega, võis sellega alata ka teise õe nimi. Sellisel juhul oleks meil tulnud alustada oma 
juurdlust hoopis teisest lähtepunktist. Seetõttu läksin ma majja seda küsimust selgitama. 
Pidin just hakkama kinnitama preili Cushingile, kui kindel ma olen, et on toimunud 
eksitus, kui ma, nagu te võib-olla mäletate, äkitselt vakatasin. Asi oli selles, et ma nägin 
midagi, mis üllatas mind ning ahendas samaaegselt suuresti meie juurdlusala. 

Teie kui arst, Watson, teate kindlasti, et ükski kehaosa ei ole nii ainulaadne kui kõrv. 
Iga kõrv on harilikult täiesti eripärane ning erineb kõigist teistest. Te leiate möödunud 
aasta «Antropoloogia ajakirjas« minu kaks lühikest monograafiat sel teemal. Seega olin 
ma uurinud karbis olevaid kõrvu asjatundja pilguga ning jätnud hoolikalt meelde nende 
anatoomilised iseärasu sed. Võite siis kujutleda minu üllatust, kui ma leidsin preili 
Cushingit vaadates, et tema kõrv oli täpselt sama sugune nagu naisekõrv, mida ma olin 
äsja uurinud. Tegemist 

ei saanud olla juhusega. Kõrvalest oli ühtemoodi lühikene, selle ülemises otsas oli 
samasugune lai kaar, sisemine kohr oli ühtviisi kääruline. Põhijoontes oli tegemisi 
ühesuguste kõrvadega. 

Mõistsin muidugi otsekohe oma tähelepaneku tohutut 1 tähtsust. Oli selge, et ohver oli 
preili Cushingi veresugulane ning tõenäoliselt lähedane sugulane. Hakkasin preili 
Cushingiga tema perekonnast rääkima ning, nagu te mäletate, teatas ta meile otsekohe 
ülimalt väärtuslikke üksikasju. 

Kõigepealt oli tema õe nimi Sarah ning alles hiljuti oli neil olnud üks aadress, seega sai 
selgeks, kuidas eksitus 

oli juhtunud ning kellele saadetis oli määratud. Siis kuulsime sellest kolmanda õega 
abiellunud stjuuardist ning saime teada, et mees oli kunagi preili Sarah'ga nii hästi läbi 
saanud, et see oli isegi Browneritele lähemal elamiseks Liverpooli kolinud, kuid et tüli oli 
nad hiljem lahutanud. See tüli oli mõneks kuuks igasuguse suhtlemise lõpetanud, nii et 
kui Browneril oleks olnud vaja preili SarahJe mingit saadetist läkitada, oleks ta 1 
kahtlemata vana aadressi kasutanud. 

Siinkohal oli asi kenasti hargnema hakanud. Olime saanud teada selle stjuuardi 
olemasolust, kes oli impul-siivne ja kirglik mees — nagu te mäletate, loobus ta 
arvatavasti palju paremast töökohast, et olla rohkem oma naise juures — ning jõi lisaks 
vahetevahel rängalt. Meil oli põhjust uskuda, et mõrvatud oli tema naine ning keegi mees 
— oletatavasti meremees — mõrvati samal ajal. Mõrvamotiivina tuleb muidugi 
otsekohe mõttesse armukadedus. Ja miks pidi need kuriteo asi-f tõendid saadetama preili 
Sarah Cushingile? Võib-olla seetõttu, et Liverpoolis viibimise ajal aitas ta kaasa 
sündmuste käigule, mis tragöödia põhjustasid? Pöörake tähelepanu asjaolule, et see 
laevaliin läheb läbi Belfasti, Dublini ja Waterfordi, nii et eeldades, et Browner oli kuritöö 
toime pannud, ja kohe auriku »May Day< pardale läinud, oli Belfast esimene koht, kus ta 
oma hirmsa paki teele sai läkitada. 


Uurimise selles staadiumis oli ilmselt võimalik ka teine lahendus, ning kuigi ma pidasin 
seda ülimalt vähe tõenäoliseks, otsustasin ma siiski enne edasist tegutsemist asja 
selgitada. Pettunud armunu võis olla tapnud 

härra ja proua Browneri ning mehekõrv võis kuuluda Jim Brownerile. Sellele teooriale 
oli palju kaalukaid vastuväiteid, kuid see oli mõeldav. Seega saatsin ma telegrammi oma 
sõbrale Algarile Liverpooli politseis ning palusin tal välja uurida, kas proua Browner oli 
kodus ja kas Browner oli »May Dayx pardal minema sõitnud. Seejärel läksime 
Wallingtoni preili Sarah' juurde. 

Mind huvitas eelkõige, kui täpselt olid perekondlikud tunnused näha tema kõrva puhul 
Ta võis meile muidugi ka väga tähtsat informatsiooni anda, aga mul polnud erilist lootust, 
et ta kavatses seda teha. Ta oli ilmselt eelmisel päeval kogu loost kuulda saanud, sest 
terve Croydon oli kõmu täis, ning tema võis ka olla ainsana mõistnud, kellele pakk 
mõeldud oli. Kui ta oleks tahtnud aidata õiglust jalule seada, oleks ta tõenäoliselt juba 
politseiga ühendust võtnud. Tema külastamine oli aga selgelt meie kohus ning nõnda me 
sinna läksimegi. Me leidsime, et uudis paki saabumise kohta — sest tema haigus algas 
just siis — oli talle säärast mõju avaldanud, et tal tekkis ajupõletik. Oli selgemast selgem, 
et preili Sarah mõistis saadetise täit tähendust, ning samavõrd selge oli ka see, et temalt 
abi saamiseks tuli meil mõnda aega oodata. 

Meie aga ei sõltunudki tegelikult tema abist. Vastused ootasid meid politseijaoskonnas, 
kuhu Algar minu juhtnööride kohaselt telegrammi oli saatnud. Informatsioon oli 
otsustava tähtsusega. Proua Browneri maja uks oli olnud üle kolme päeva suletud ning 
naabrid arvasid, et ta oli läinud lõunasse sugulastele külla. Laevakompaniis tehti 
kindlaks, et Browner oli »May Day< pardal ära sõitnud, ning minu arvestuste kohaselt 
peaks laev homme õhtul Thamesile jõudma. Kui Browner Londonisse saabub, ootab teda 
mitte just arukas, aga otsustav Lestrade ning mul pole mingit kahtlust, et me saame peagi 
selgust puuduvates üksikasjades.« 

Sherlock Holmesi lootused ei petnud teda. Kaks päeva hiljem sai ta paksu ümbriku, 
milles oli lühike sõnum detektiivilt ning mitme kirjutuspaberi pikkune masinakirjas kiri. 

»Lestrade saigi ta kätte,« ütles Holmes mulle pilku tõstes. »Võib-olla huvitaks teid see, 
mis tal öelda on: 

50 

Lugupeetud härra Holmes! 

Vastavalt plaanile, mille me olime teinud oma teooriate kontrollimiseks (»eks ole, 
Watson, see »meiex kõlab üpris hästi?«), läksin ma eile kell kuus pärast lõunat Alberti 
dokki ning astusin auriku »May Day< pardale, mis kuulub Liverpooli, Dublini ja Londoni 
Postilaevade Kompaniille. Järelepärimise peale kuulsin ma, et laeval on James Browneri 
nimeline stjuuard ning et ta oli kogu reisi ajal nii iseäralikult käitunud, et kapten oli olnud 
sunnitud ta tema kohustuste täitmisest vabastama. Tema koi juurde minnes leidsin ma, et 
ta istus kasti peal, pea käte vahel, ning kõigutas ennast edasi-tagasi. Stjuuard on pikk 
tugev mees, ilma habemeta ning väga tõmmu — natuke Aldridge'i moodi, kes meid 
võltspesumaja asjas aitas. Kui ta kuulis, mis mind sinna oli toonud, kargas ta püsti ning 
ma pidin juba vilistama, et kutsuda ligiduses ootavaid sadamapolitseinikke, kuid paistis, 
et temas ei olnud enam üldse võitlusvaimu, ning ta laskis üsna taltsalt käed raudu panna. 
Me viisime ta vanglasse ja võtsime tema kasti ka kaasa, mõeldes, et seal võib olla 
mingeid asitõendeid, kuid ei leidnud oma vaeva tasuks midagi peale sellise suure terava 


noa, nagu on enamikul meremeestel. Me arvame aga, ct rohkem tõendeid polegi vaja, sest 
politseijaoskonnas inspektori juures küsis James Browner luba teha avaldus, mille 
stenografeeris muidugi meie sekretär säärasena, nagu see tehtud oli. Lasksime teha sellest 
kolm masinakirjas koopiat, millest ühe lisan siia. Lugu osutus äärmiselt lihtsaks, nagu 
ma algusest peale arvasingi, kuid ma olen tänulik, et te mind juurdluse läbiviimisel 
aitasite. Parimate soovidega 

Teie G. Lestrade 


Mnjah! Juurdlus oli tõepoolest lihtne,« märkis Holmes, »kuid minu meelest ta seda siis 
küll selles valguses ei näinud, kui meid appi kutsus. Vaadakem aga nüüd, mida on Jim 
Browneril enese õigustuseks öelda. Siin on avaldus, mille ta tegi inspektor Montgomeryle 
Shad-welli politseijaoskonnas, ning õnneks on see kirja pandud sõna-sõnalt.« 

»Kas mul on midagi öelda? Jah, mul on palju öelda Ma pean kõik jjidame pealt ära 
rääkima. Te võite mine üles puua või rahule jätta. Mulle on see jumala üksta-puha. Ütlen 
teile, et ma pole silmatäitki maganud sellest ajast peale, kui ma seda tegin, ning ega vist 
ei magagi enne kui teises ilmas. Mõnikord näen ma seda meest, aga enamasti ikka oma 
naise nägu. Üks või teine on kogu aeg mu silme ees. Mehel on kulm kortsus ja ta on 
vihane, aga mu naine oleks nagu üllatunud. Oo jaa, see talleke võis küll üllatunud olla, 
kui ta nägi tapahimu näol, millelt peaaegu alati armastus oli vastu vaadanud. 

Aga kõik oli Sarah' süü ning närvutagu murtud mehe needus tema ihu ja pangu vere 
tema soontes mädanema! Ma ei taha sugugi süüd kellegi teise kaela veeretada. Ma tean, 
et käitusin nagu elajas ja hakkasin uuesti jooma. Aga mu naine oleks mulle andeks 
andnud, ta oleks hoidnud minu ligi nagu köis vintsi ligi, kui see naisterahvas ei oleks üle 
meie läve astunud. Sest Sarah Cushing armastas mind — sellest kogu asi alguse saigi — 
ta armastas mind, kuid kogu tema armastus muutus mürgiseks vihkamiseks, kui ta 
mõistis, et ma pidasin oma naise jalajäljest poris rohkem kui tervest tema ihust ja hingest. 

Neid oli üldse kolm õde. Kõige vanem oli lihtsalt hea naine, teine oli saatan ja kolmas 
ingel. Sarah oli kolmekümne kolme aastane ja Mary oli kahekümne üheksa aastane, kui 
ma ta naiseks võtsin. Kui me leivad ühte kappi panime, olime õnnelikud nagu linnukesed 
taeva all ning terves Liverpoolis polnud teist nii head naist kui minu Mary. Ja siis 
kutsusime Sarah' nädalaks ajaks külla, nädalast sai kuu, asjad arenesid edesi ning peagi 
oli ta sama hästi kui pereliige. 

Mina ei joonud sel ajal tilkagi, me hakkasime vähehaaval raha koguma ning kõik oli 
kenasti. Jumal küll, kes oleks võinud arvata, et see nõnda võib lõppeda? Kes oleks võinud 
seda uneski näha? 

Ma olin tihti nädalalõppudel kodus ning mõnikord kui laevalastimisega rohkem aega 
läks, sain korraga vaba nädala, seepärast sain ma tihti kokku ka oma naise-õe Sarah'ga. 
Ta oli ilus, pikk, tõmmu, äge ja kärme naine, pea oli tal uhkelt püsti ning silmad lõid 
sädemeid 

nagu ränikivi. Aga kui väike Mary oli minu juures, ei pannud ma Sarah't tähelegi ning 
seda vannun ma Issanda halastuse lootuses. 

Mulle oli mõnikord tundunud, et Sarah'le meeldis ininuga omavahele jääda või 
meelitada mind välja jalutama, kuid ma ei pööranud sellele mingit tähelepanu, ühel õhtul 
aga avanesid mu silmad. Olin just laeva pealt tulnud, mu naine oli kodunt ära ja kodus oli 


ainult Sarah. »Kus Mary on?« küsisin ma. »Ah, ta läks mingeid arveid maksma.« Olin 
kärsitu ning sammusin toas edasi-tagasi. »Jim, kas sa ei saa viis minutitki ilma Maryta 
õnnelik olla?« küsis Sarah. »See poie mulle kuigi meelitav, et sa ei suuda nii lühikestki 
aega minu seltskonnaga rahul olla.« »Ära muretse, tüdruk,« ütlesin ma ja sirutasin talle 
sõbralikult käe, aga tema haaras sellest otsekohe mõlema käega kinni ning tema pihud 
hõõgusid, otsekui oleks tal palavik olnud. Vaatasin talle otsa ja lugesin tema silmadest 
kõik. Tal polnud tarvis midagi öelda ja minul ka mitte. Kortsutäsin kulmu ja tõmbasin 
käe ära. Siis seisis ta natuke aega vaikides minu kõrval, tõstis seejärel käe ja patsutas 
mind Slale. »Kindla-meelne Jim!< ütles ta ning jooksis pilkavalt naerdes toast välja. 

Noh, sellest ajast peale vihkas Sarah mind kogu ihust ja hingest ning ta on naine, kes 
oskab vihata. Olin loll, et lasksin tal edasi meie juurde jääda — puruloll —, aga ma ei 
lausunud sõnakestki Maryle, sest teadsin, et see kurvastaks teda. Elu läks vanaviisi edasi, 
aga mõne aja pärast märkasin ma, et Mary ise oli pisut muutuma hakanud. Ta oli alati 
olnud nii usaldav ja süütu, aga nüüd läks ta imelikuks ja kahtlustavaks, päris, kus ma olin 
ja mida tegin ja kellelt ma kirju sain ning mis mul '.iskus oli ja tuhat muud narri küsimust. 
Ta muutus iga päevaga üha imelikumaks ja närvilisemaks ning me tülitsesime pidevalt 
igasuguste tühiste asjade pärast. Ma ei saanud sellest kõigest mingit sotti. Sarah hoidis 
minust kõrvale, kuid tema ja Mary olid lahutamatud. Nüüd ma mõistan, kuidas ta 
igasuguseid plaane sepitses ja mu naisele minust halba rääkis, aga ma olin mi 
pimedusega löödud, et ei saanud sellest tookord aru. Siis hakkasin uuesti jooma, aga 
ilmselt ei oleks ma seda teinud, kui Mary oleks olnud endine. Nüüd oli Maryl põhjust 
mulle etteheiteid teha ning lõhe meie vahel üha laienes. Ja siis 

ilmus lagedale see Alec Fairbairn ning asi läks veel sada korda hullemaks. 

Kõigepealt tuli Fairbairn minu majja SaralVle külla, aga varsti käis ta juba külas ka 
meil, sest ta oli väga meeldiva käitumisega ja leidis kõikjal sõpru. Alec Fairbairn oli 
bravuume ja uhkelt riides mees, lokkis peaga ja terane, ta oli näinud poolt ilma ning 
oskas ka rääS kida sellest, mida ta näinud oli. Ma ei eita, et ta oli tore seltsiline, ning 
meremehe kohta olid tal väga viisakad kombed, nii et ma usun, et kunagi oli ta rohkem' 
kodus ahtritekil kui ruhvis. Kuu aega käis ta tihti meil! ning mul ei tulnud kordagi pähe, 
et tema viisakas ja kaval käitumine võiks mingit kahju teha. Siis aga tek-i kis mul 
millegipärast kahtlus ning sellest päevast peale ma enam rahu ei saanud. 

Tegemist oli ainult tühise seigaga. Olin ootamatult tuppa astunud ning nägin äkki oma 
naise silmis ootus-ärevat pilku. Aga kui ta nägi, kes tuli, tuhmus see pilk taas ning ta 
keeras näo pettunult kõrvale. Sellest mulle] piisas. Ta sai mu samme ainult Alec 
Fairbairni sammudeks pidada. Oleksin ma seda meest siis näinud, oleksin ta tapnud, sest 
ma lähen alati pööraseks, kui ma oma vihale voli annan. Mary nägi mu silmis metsikut 
pilku,, jooksis minu juurde ja võttis mul varrukast kinni. »Ei, Jim, ei!«" ütles ta. »Kus 
Sarah on?« küsisin ma. «Köögis,« vastas Mary. »Sarah,« ütlesin mina kööki minnes, »see 
Fairbairn ei tohi enam kunagi oma jalga mu majja tuua.« »Mispärast mitte?« küsis tema. 
»Sellepärast, et see on minu käsk.« »Ah nii!« vastas tema. »Kui minu sõbrad ei ole selle 
maja jaoks küllalt head, siis ei ole küllalt hea ka mina.« »Sina võid teha, mida tahad,« 
ütlesin mina, »aga kui Fairbairn veel siin oma nägu näitab, saadan sulle mälestuseks tema 
kõrva.« Küllap mu näoilme hirmutas teda, sest ta ei vastanud mulle midagi ja läks samal 
õhtul meilt minema. 


Nojah, ma ei tea, kas tegemist oli puhta pahatahtlikkusega, või arvas Sarah, et ta saab 
mind mu naisega tülli ajada, julgustades teda teisi mehi vaatama. Igatahes üüris ta endale 
maja meist kahe tänavavahe kaugusel ning võttis endale meremehi allüürnikeks. 
Fairbairn elas seal ning Mary käis oma õe ja temaga teed joomas. Ma ei tea, kui tihti ta 
seal käis, aga ühel päeval läksin ma 

talle järele, ning kui ma uksest sisse murdsin, põgenes Fairbairn üle aiamüüri, argpüks, 
nagu ta oli. Vandusin oma naisele, et tapan ta, kui ma ta veel kord selle mehe seltsis 
leian, ning viisin ta nutvana ja värisevana, valge nagu paberileht, endaga koos koju. Meie 
armastusest ei olnud enam midagi järele jäänud. Nägin, et Mary vihkas ja kartis mind, 
ning kui sellele mõtlemine mind jooma ajas, lisandus veel ka tema põlgus. 

Sarah veendus, et ta ei saanud Liverpoolis endale elatist teenida, ning läks minu 
arusaamist mööda elama oma teise õe juurde Croydonisse, kodus aga kulgesid asjad 
endistviisi. Siis aga jõudis kätte möödunud nädal ning kogu see häda ja õnnetus. 

Lugu juhtus nõnda. Me olime läinud »May Dayga< seitsmepäevasele ringsõidule, aga 
üks suur aam pääses lahti ning lõi meil katteplaadi logisema, nii et me pidime 
kaheteistkümneks tunniks sadamasse tagasi tulema. Läksin laevalt koju, mõeldes, milline 
üllatus see on minu naisele, ning lootes, et tal on äkki hea meel mind jälle näha. Just seda 
ma mõtlesingi, kui ma oma tänavale keerasin, aga sel hetkel sõitis minust mööda 
voorimees ja seal istus minu naine Fairbairni kõrval, nad lobisesid ja naersid ning mina, 
kes ma seisin ja vaatasin neid jalgrajalt, ei tulnud neile meeldegi. 

Ma ütlen teile ja annan selle kinnituseks ausõna, et sest hetkest peale ei olnud ma enam 
iseenda peremees ning praegu meenutades tundub see kõik üksnes nagu ähmane unenägu. 
Olin viimasel ajal palju joonud ning need kaks asja üheskoos võtsid mult sootuks 
mõistuse. Praegu taob mul miski asi peas nagu vasaraga, kuid sel hommikul tundus, 
otsekui oleks mu peas kohisenud ja mühisenud terve Niagara kosk. 

Võtsin siis jalad selga ja jooksin troskale järele. Mul oli käes raske tammepuust kepp, 
aga kui ma olin juba alguses marru sattunud, siis hakkasin jooksu pealt kavaldama ning 
pidasin niisugust vahemaad, et mina neid nägin, nemad mind aga mitte. Troska peatus 
peagi raudteejaama ees. Piletikassas oli palju inimesi, nii et ma sain neile üsna lähedale, 
ilma et mind oleks märgatud. Nad ostsid piletid New Brightonisse. Mina ostsin ka, kuid 
sõitsin kolm vagunit tagapool. Kohale jõudes kõndisid nad mööda jalutusteed ning ma 
ei jäänud 

neist rohkem kui sada jardi maha. Lõpuks nägin, et nad võtsid paadi ja läksid sõitma, 
sest päev oli palav ning nad arvasid kahtlemata, et vee peal on jahedam. 

Tundus, otsekui oleksid nad minu võimusesse antud. Merel oli kerge uduvine ning 
nähtavus oli ainult mõnisada jardi. Üürisin ka ise paadi ning sõudsin neile järele. Nägin 
nende paati ähmaselt, kuid nad liikusid peaaegu niisama kiiresti nagu mina ning olid 
ilmselt juba kaldast tubli miili kaugusel, kui ma neile järele jõudsin. Udu rippus nagu 
kardin meie ümber ning meie kolmekesi olime selle keskel. Jumal küll, kas ma suudan 
kunagi unustada, mis nägu nad läksid, kui nad nägid, kes oli neile lähenevas paadis? 
Mary karjatas. Fairbairn vandus nagu pöörane ja äigas minu poole aeruga, sest ilmselt 
nägi ta minu silmis surmaotsust. Hoidsin aeru eest kõrvale ja virutasin kepiga, purustades 
tema pea nagu munakoore. Oleksin võib-olla isegi oma hulluses Maryle halastanud, aga 
tema haaras Fairbairni ümbert kinni, karjus ja hüüdis tema nime. Lõin uuesti ja Mary 


vajus mehe kõrvale. Ma olin nagu vere maigu suhu saanud metselajas. Kui Sarah oleks 
olnud seal, siis jumala eest, oleks temagi nende saatust jaganud. Võtsin noa välja ja — 
noh, ma olen juba küllalt öelnud. Minus tekitas metsikut rõõmu mõte sellele, mida tunneb 
Sarah, kui ta saab säärased tõendid tema mahitusel juhtunust. Siis sidusin laibad paadi 
külge, lõin paadipõhja sisse ning ootasin, kuni nad olid vee alla vajunud. Teadsin väga 
hästi, et omanik arvab, et nad eksisid udus ning triivisid merele. Pesin ennast puhtaks, 
sõudsin uuesti maale ning läksin tagasi laevale, ilma et ükski hing oleks kahtlustanud, 

mis oli juhtunud. Sel õhtul tegin ma Sarah Cushingile paki ning saatsin selle järgmisel 
päeval Belfastist teele. 

Nüüd olete kuulnud kogu tõde. Te võite mind üles puua või teha minuga, mida tahate, 
aga rohkem te mind ikka karistada ei saa, kui ma ise ennast juba karistanud olen. Niipea 
kui ma silmad kinni panen, näen ma enda ees neid kahte nägu — nad vahivad mind nagu 
tookord, kui mu paat udust välja ilmus. Mina tapsin nad kiiresti, aga nemad tapavad mind 
aeglaselt, ning veel üks säärane öö ja ma olen hommikuks kas hull või surnud. Ega te 
mind ometi üksikkongi ei pane? Halastuse nimel, ärge seda tehke, ning saagu teile 
ükskord 

teie piinades osaks samasugune kohtlemine, nagu te osutate mulle praegu.« 

»Mis mõte sel kõigel on, Watson?« ütles Holmes tõsiselt ja pani paberilehe käest. »Mis 
eesmärki teenib see häda, vägivalla ja hirmu suletud ring? Sel peab ju mingi siht olema, 
sest muidu juhiks meie universumit juhus, see aga oleks mõeldamatu. Aga mis siht? 
Selles seisnebki suur ja igavene küsimus, millele vastuse leidmisele ei ole inimmõistus 
praegu sugugi lähemal kui varasematel aegadel.« 


Ill. PUNASE RINGI MÕISTATUS 


»Niisiis, proua Warren, minu meelest ei ole teil mingit erilist põhjust ärevust tunda ning 
ma ei mõista ka, miks peaksin mina, kelle aeg on üpris väärtuslik, sellesse asjasse 
sekkuma. Mul on tõesti muudki teha.« Nende sõnadega pööras Sherlock Holmes taas 
pilgu suurele ajaleheväljalõigete albumile, millesse ta paigutas parajasti viimase aja 
materjali ning varustas seda aineregistriga. 

Aga majaperenaisel oli piisavalt visadust ning tema sugupoolele omast kavalust. Ta jäi 
enda juurde kindlaks. 

»Te aitasite möödunud aastal üht minu üürnikku,« ütles ta, »härra Fairdale Hobbsi.« 
»Ah jaa — lihtne lugu.« 

»Aga Hobbs räägib sellest veel nüüdki — teie lahkusest ja sellest, kuidas te pimedusse 
valgust tõite. Mulle meenusid tema sõnad, kui ma ise kahtluste küüsis pimeduses 
kobasin. Ma tean, et te saaksite mind aidata, kui te vaid tahaksite.« 

Holmesile oli võimalik meelituste abil ligi pääseda, ning kui õiglane olla, siis oli tal ka 
lahke süda. Need kaks asjaolu sundisid teda liimipintslit alistuva ohke saatel käest 
panema ning tooli tagasi lükkama. 

»Olgu peale, proua Warren, eks me kuula siis teie jutu ära. Teil ilmselt ei ole midagi 
selle vastu, kui ma suitsetan? Tänan teid, Watson — tikud! Nagu ma aru saan, teeb teid 
ärevaks see, et teie uus üüriline püsib oma toas ning te ei näe teda. Kuulge nüüd, proua 
Warren, oleksin mina teie üüriline, ei näeks te mind sageli mitu nädalat. « 

»Kahtlemata, härra, aga siin on tegemist millegi muuga. See ajab mulle hirmu peale, 
härra Holmes. Ma ei saa hirmu pärast magada. Ma kuulen, kuidas tema 

kiired sammud liiguvad varahommikust hilise õhtuni siia ja sinna, aga ei näe teda 
kunagi vilksamisigi — seda ei suuda ma enam välja kannatada. See teeb mu mehe ka 
närviliseks, kuigi tema käib päeval tööl, mina aga ei saa üldse rahu. Mispärast ta ennast 
peidab? Mida ta on teinud? Peale minu on majas veel ainult teenijatüdruk ning minu 
närvid ei pea vastu.« 

Holmes kummardus ettepoole ja pani oma pika kõhna käe naise õlale. Kui ta seda 
tahtis, oli tal peaaegu hüpnootiline võime inimesi rahustada. Hirmunud pilk kadus naise 
silmist ning pingul näole ilmus taas igapäevane ilme. Naine istus toolile, millele Holmes 
oli osutanud. 

»Kui ma selle loo käsile võtan, pean ma mõistma kõiki üksikasju,« ütles mu sõber. 
»Mõelge rahulikult järele. Kõige tühisem seik võib osutuda kõige olulisemaks. Te 
ütlesite, et see mees tuli kümme päeva tagasi ning maksis teile kahe nädala toidu ja 
korteri eest?« 

»Ta küsis minu tingimusi. Ma nõudsin viiskümmend šillingit nädalas. Maja ülemisel 
korrusel on väike elutuba ja magamistuba.« 

»Ja siis ?« 

»Ta ütles: »Ma maksan teile viis naela nädalas, kui ma saan selle üürida oma 
tingimustel.« Ma olen vaene naine, härra Warren teenib vähe ning see oli minu jaoks suur 
raha. Mees võttis kümnenaelase rahatähe ning sirutas selle sealsamas mulle. »Te võite 
saada samasuguse summa iga kahe nädala tagant pika aja vältel, kui te tingimustest kinni 
peate,« ütles ta. »Kui te tingimusi rikute, siis ma teiega enam tegemist ei tee.«« 

»Mis tingimused need olid?« 

»Noh, ta pidi saama maja võtme. Selle vastu polnud mul midagi. Üürilistel on tihti 
välisukse võti. Lisaks nõudis ta, et ta täiesti rahule jäetaks ning keegi ei tohtinud teda 
kunagi, mitte ühelgi ettekäändel häirida.« 

»Selles ei ole ju küll midagi iseäralikku ?« 

»Mõistlikkuse piires mitte. Aga asi on üle igasuguse mõistuse. Ta on elanud majas 
kümme päeva, aga ei härra Warren, mina ega teenijatüdruk ei ole teda kordagi näinud. 
Me kuuleme, kuidas tema kiired sammud õhtul, hommikul ja päeva ajal üha edasi-tagasi 
käivad, aga pärast seda esimest õhtut ei ole ta kordagi majast välja läinud.« 

»Ah nii, ta käis siis esimesel õhtul väljas?« 

»Jaa, ning tuli tagasi väga hilja — me olime kõik juba magama heitnud. Ta rääkis mulle 
oma kavatsusest, kui ta oli toad üürinud, ning palus, et ma ust riivi ei paneks. Ma kuulsin, 
kuidas ta pärast südaööd trepist üles tuli.« 

»Aga söögiajad?« 

»Ta andis eraldi juhtnöörid, et me jätaksime alati, kui ta helistab, toidu tema ukse taha 
toolile. Kui ta on söönud, helistab ta uuesti ning me viime nõud sama tooli pealt minema. 
Kui ta veel midagi tahab, kirjutab ta selle paberilehele suurte tähtedega ning jätab ka kirja 
sinna.« 

»Suurte tähtedega?« 

»Jah, ja kirjutab pliiatsiga. Ainult ühe sõna, mitte midagi muud. Ma tõin teile ühe kirja 
näha: SEEP. Siin on veel üks — TIKK. Selle jättis ta täna hommikul: DAILY 
GAZETTE. Ma jätan talle igal hommikul söögi juurde tüki paberit. « 


»Tohoh, Watson!« ütles Holmes, vahtides suure.huviga kirjutuspaberi tükke, mille 
majaperenaine oli talle ulatanud. »See on tõesti pisut tavatu. Üksindusse tõmbumist 
suudan ma mõista, aga milleks kirjutada trükitähtedega? See on tülikas. Miks mitte 
tavalise käekirjaga? Mida teie pakuksite, Watson?« 

»Ta tahab oma käekirja varjata.« 

»Aga miks? Miks peaks see talle korda minema, kui mõni tema käega kirjutatud sõna 
majaperenaise kätte satub? Siiski võib asi olla nõnda, nagu te ütlete. Ja mispärast on need 
sõnumid nii lakoonilised?« 

»Ma ei suuda kujutleda. « 

»Meil avaneb meeldiv võimalus intelligentseteks mõtisklusteks. Sõnad on kirjutatud 
laia otsaga lillaka varjundiga pliiatsiga, mis on üsna tavalist sorti. Te panete kindlasti 
tähele, et pärast trükitähtedega kirjutamist on paberist siitpoolt tükk küljest rebitud, nii et 
SEEBI s on osaliselt kadunud. Kõnekas asjaolu, Watson, eks ole?« 

»Kõneleb ettevaatlikkusest?« 

»Täpselt nii. Ilmselt oli paberil mingi märk, pöidla-jälg või midagi muud, mis võis 
viidata kirjutaja isikule. Niisiis, proua Warren, te ütlete, et mees on keskmist kasvu, 
tõmmu ja habemega. Kui vana ta olla võib?« 

»Noorepoome — mitte üle kolmekümne.« 

»Kas te saate tema kohta veel midagi öelda?« 

»Ta rääkis head inglise keelt, aga aktsendi põhjal arvan ma siiski, et ta on 
välismaalane.« 

»Ja ta oli hästi rõivastatud?« 

»Väga peenelt riides — tõeline härrasmees. Tumedad rõivad — mitte midagi 
silmatorkavat.« 

»Oma nime ta ei öelnud?« 

»Ei.« 

»Ning talle pole tulnud ei kirju ega külalisi?« 

»Mitte ühtki.« 

»Aga teie või teenijatüdruk käite ju ikkagi hommikuti tema toas?« 

»Ei, ta hoolitseb täiesti ise enda eest.« 

»Heldeke! See on tõesti erakordne. Mis pagas tal oli ?« 

»Tal oli kaasas üks suur pruun kott — muud midagi.« 

»Noh, paistab, et meil ei ole kuigi palju andmeid, mis meid aidata võiksid. Kas te 
ütlesite, et sealt toast ei ole midagi välja toodud — mitte kui midagi?« 

Naine võttis kotist ümbriku, ümbrikust raputas ta lauale kaks põlenud tikku ja 
sigaretikoni. 

»Need olid täna hommikul tema kandiku peal. Võtsin need kaasa, sest ma olin kuulnud, 
ette võite pisiasjadest palju teada saada.« 

Holmes kehitas õlgu. 

»Siin pole küll midagi, « ütles ta. »Tikke on muidugi sigareti süütamiseks kasutatud. 
Seda näitab lühike põlenud osa. Piibu või sigari süütamisel põleb ära pool tikku. Aga 
helde taevas! See koni on tõesti tähelepanuväärne. Te ütlesite, et sel härral olid habe ja 
vuntsid?« 

»Jah.« 


»Ma ei mõista. Ütleksin, et seda sigaretti oleks saanud suitsetada ainult ilma habemeta 
mees. Vaadake, Watson, isegi teie tagasihoidlikud vuntsid oleksid saanud kõrvetada.« 

»Sigaretipits?« oletasin ma. 

»Ei, ei, sigaretiots on suus olnud. Kas teie korteris kahte inimest olla ei saa, proua 
Warren ?« 

»Ei. Ta sööb nii vähe, et ma imestan tihti, kuidas ta endal hinge sees hoiab.« 

»Noh, peame vist ootama, kuni pisut rohkem materjali koguneb. Lõpuks ei ole teil ju 
nurisemiseks põhjust. Üür on makstud, ning kuigi ta on kahtlemata ebatava- 

line üüriline, ei tee ta teile ju tüli. Ta maksab teile hästi, ning kui ta tahab kodus püsida, 
ei ole see otseselt teie asi. Meil ei ole mingit ettekäänet tema rahu rikkuda, kuni meil pole 
põhjust arvata, et tema käitumises on midagi kahtlast. Ma olen asja käsile võtnud ning 
hoian sel silma peal. Teatage mulle, kui veel midagi juhtub, ning vajaduse korral võite 
loota minu abile. 

Selles loos on kahtlemata huvitavaid asjaolusid, Watson,« märkis Holmes, kui 
majaperenaine oli lahkunud. »Tegemist võib muidugi olla millegi tühisega — näiteks 
lihtsalt ekstsentrilise inimesega —, aga lugu võib olla ka palju tõsisem, kui pealtnäha 
paistab. Kõigepealt torkab silma ilmne võimalus, et praegu võib korteris elada hoopis 
teine inimene kui see, kes korteri üüris.« 

»Miks te nii arvate ?« 

»Lisaks konile on väga kõnekas asjaolu, et üürnik läks kohe pärast korteri üürimist 
välja. Ta tuli tagasi — või keegi tuli tagasi —, kui ühtki inimest polnud teda nägemas. 
Meil ei ole mingeid tõendeid, et tagasi tuli seesama inimene, kes välja läks. Edasi, toad 
üürinud mees rääkis hästi inglise keelt. See teine aga kirjutab trükitähtedega »tikk«, kui 
peaks olema »tikud«. Ma mõtlen, et ta võttis selle sõna sõnaraamatust, mis annab küll 
nimisõna, kuid mitte mitmuse vormi. Lakoonilise stiili eesmärgiks võib olla vähese 
keeleoskuse varjamine. Jah, Watson, on küllalt põhjust kahtlustada, et on toimunud 
üürnike vahetus.« 

»Aga mis võib olla selle eesmärk?« 

»Ahaa! Selles ongi küsimus. Üks uurimissuund on üsna ilmne.« Holmes võttis riiulilt 
suure kausta, kuhu ta iga päev pani mitmesuguste Londoni lehtede kuulu-tusteveerud. 
»Heldeke!« ütles ta iehti keerates, »milline oiete, karjete ja kaevete koor! Milline 
erakordsete juhtumuste lade! Aga kahtlemata on see kõige suurepäraseni jahimaa 
ebatavaliste sündmuste uurijale! See inimene on üksi ning tema poole ei saa pöörduda 
kirja teel, ilma et rikutaks nõutud absoluutset saladust. Kuidas saavad temani jõuda 
uudised ja sõnumid välisilmast? Ilmselt ajalehekuulutuse kaudu. Näib, et muud võimalust 
ei ole, ning õnneks on meil vaja vaadata ainult ühte ajalehte. Siin on »Daily Gazette'i< 
viimase kahe nädala veerud. »Musta boaga daam uisuklubis« — selle võime vahele jätta. 
»Kindlasti ei taha Jimmy murda oma ema 

südant« — see ei puutu vist asjasse. »Kui daam, kes minestas Brixtoni bussis« — see 
daam mind ei huvita. »Mu süda on iga päev täis igatsust« — soigumine, Watson — 
puhas soigumine! Ahaa! See on juba tõenäolisem. Kuulake seda: »Ole kannatlik. Leian 
mingi kindla ühenduse pidamise vahendi. Seni kasutan seda veergu. G.« See ilmus kaks 
päeva pärast proua Warreni üürilise tulekut. Kõlab usutavalt, eks ole? Saladuslik elanik 
saab inglise keelest aru, kuigi ta ei oska seda kirjutada. Vaatame, kas leiame jälje uuesti 


üles. Jah, siin see ongi — kolm päeva hiljem. »Asjad liiguvad soodsalt. Kannatust ja 
ettevaatust. Pilved hajuvad. G.« Pärast seda pole nädal aega midagi. Siis tuleb midagi 
palju konkreetsemat: »Tee saab vabaks. Kui muretsen võimaluse, signaliseerin, tuletan 
meelde kokkulepitud koodi: üks A, kaks B ja nii edasi. Saad varsti teateid. G.« See oli 
eilses lehes ning täna ei ole midagi. See kõik sobib väga hästi kokku proua Warreni 
üürilisega. Mul pole mingit kahtlust, Watson, et kui me natuke ootame, iäheb see lugu 
arusaadavamaks.« 

Nii juhtuski, sest hommikul leidsin sõbra seismas kamina ees, selg tule poole ning 
ülimalt rahulolev naeratus näol. 

»Mis te selle kohta kostate, Watson?« hüüdis ta ja võttis laualt ajalehe. »Kõrge, punane 
valge kivivooderdi-sega maja. Neljas korrus. Vasakult teine aken. Hämaruse saabumisel. 
G.« See kõlab üsna konkreetselt. Peame vist pärast hommikusööki pisut proua Warreni 
ümbruskonnaga tutvuma. 00, proua Warren! Mis uudiseid te meile täna hommikul 
toote?« 

Meie klient oli tormanud äkitselt tuppa sellise plahvatusliku energiaga, et võis loota 
asjade uut ja otsustavat arengut. 

»Tuleb kutsuda politsei, härra Holmes!« hüüdis proua Warren. »Minule aitab! Las 
pakib oma asjad kokku ja kaob. Oleksin läinud otsejoones üles ja öelnud seda talle, aga 
mõtlen, et on parem kõigepealt teie arvamus ära kuulata. Minu kannatus on igatahes 
katkemas, ning kui juba minu meest mõnitama hakatakse .. .« 

»Härra Warrenit mõnitatakse?« 

»Noh, igatahes koheldi teda jõhkralt.« 

»Aga kes teda jõhkralt kohtles?« 

»Jaa, seda tahaksime meie ka teada! Lugu juhtus täna 

hommikul. Härra Warrcn on tabelipidaja Mortoni ja Waylighti firmas Toltenham Court 
Roadil. Ta peab enne kella seitset kodunt välja minema. Noh, täna hommikul ei jõudnud 
ta veel kümmet sammugi astuda, kui kaks meest talle selja tagant ligi tulid, talle kuue üle 
pea viskasid ning ta kõnnitee servas seisvasse troskasse toppisid. Nad sõidutasid teda 
tund aega ringi, tegid siis ukse lahti ning viskasid ta välja. Ta jäi lebama nii segasena, et 
ei näinudki, mis sai troskast. Kui ta püsti tõusis, nägi ta, et oli Hampstead Heathis; ta 
sõitis bussiga koju ning lamab nüüd diivanil, mina aga tulin kohe teile rääkima, mis 
juhtus. « 

»Väga huvitav,« ütles Holmes. »Kas ta pani tähele, kuidas need mehed välja nägid — 
kas ta kuulis neid rääkimas ?« 

»Ei, ta on täiesti oimetu. Ta teab ainult, et teda tõsteti üles otsekui nõiaväel ning visati 
tänavale otsekui nõiaväel. Asjasse oli segatud vähemasti kaks, aga võibolla ka kolm 
meest. « 

»Ja teie seostate seda kallaletungi oma üürilisega?« 

»No me oleme elanud sealkandis viisteist aastat ning midagi säherdust pole varem ette 
tulnud. Mul on temast villand. Raha ei ole lõpuks kõige tähtsam. Ma ajan ta veel enne 
õhtut majast välja.« 

»Oodake pisut, proua Warren. Ärge tehke midagi mõtlematut. Ma hakkan arvama, et 
see lugu võib olla palju tähtsam, kui esmapilgul tundus. Nüüd on selge, et tc;e üürnikku 
ähvardab mingi hädaoht. Niisama selge on see, et tema vaenlased, kes teie maja 
läheduses teda ootasid, pidasid teie meest häguses hommikuvalguses temaks. Nähes oma 


eksimust, lasksid nad teie mehe lahti. Me võime üksnes oletada, mida nad oleksid teinud 
siis, kui nad ei oleks eksinud. « 

»Noh, mida mina siis ette võtma pean, härra Holmes ?« 

»Mul on suur tahtmine teie üürnikku näha, proua Warren.« 

»Ma ei kujuta ette, kuidas see võimalik oleks, kui te just ust maha murda ei taha. Kui 
ma olen talle kandiku jätnud ja trepist alla lähen, kuulen ma alati, kuidas ta ukse lukust 
lahti keerab.« 

»Ta peab kandiku tuppa tõstma. Me saame ennast kindlasti ära peita ja vaadata, kuidas 
ta seda teeb.« 

Majaperenaine mõtles hetke. 

»Jah, tema ukse vastas on kolikamber. Ma saaksin sinna võib-olla peegli panna, ning 
kui teie oleksite ukse taga . . .« 

»Suurepärane!« hüüatas Holmes. »Millal ta lõunat sööb?« 

»Kella ühe paiku.« 

»Siis tuleme doktor Watson ja mina selleks ajaks sinna. Praegu aga, proua Warren, 
jätame hüvasti!« 

Poole ühe ajal olime proua Warreni maja ees — see oli kõrge, kitsas, kollasest tellisest 
ehitis Great Orme Streetil, kitsal tänaval Briti Muuseumist kirdes. Kuna see maja asub 
tänavanurga lähedal, avaneb sealt vaade ilowe Streetile ja selle pretensioonikamatele 
hoonetele. Holmes osutas naeru kihistades ühele üürimajale, mis tungis nõnda esile, et 
hakkas paratamatult silma. 

»Vaadake, Watson!< ütles ta. »»Kõrge, punane, valge kivivooderdisega maja.« See on 
kindlasti signaaliandmise paik. Me teame kohta ja koodi, nii et meie ülesanne peaks 
olema lihtne. Sellel aknal on silt »Välja üürida«. Tegemist on ilmselt tühja korteriga, 
millele proua Warreni üürilise kaasosaline ligi pääseb. Niisiis, proua Warren, mis saab 
edasi?« 

»Kõik on valmis seatud. Kui te jätate saapad alla mademele ja tulete üles, näitan ma 
teile, kuhu minna. « 

Ta oli meile hiilgava peidupaiga korraldanud. Peegel oli asetatud nõnda, et me nägime 
pimeduses istudes selgesti vastasust. Vaevalt olime oma kohale asunud ja proua Warren 
lahkunud, kui kauge tilin andis teada, et meie saladuslik naaber helistas kella. Peagi ilmus 
majaperenaine kandikuga, asetas selle suletud ukse kõrvale toolile ning laskus siis raske 
sammuga trepist alla. Ukse taga kükitades ei pööranud me pilku peeglilt. Kui proua 
Warreni sammud hääbusid, kostis äkitselt võtme krigin lukuaugus, link hakkas liikuma, 
kaks kõhna kätt sirutusid välja ning tõstsid kandiku toolilt. Hetk hiljem pandi kandik 
kiirustades tagasi ning ma silmasin vilksamisi tõmmut, ilusat ja hirmunud nägu, mis 
vahtis kolikambri ukse poole. Siis tõmmati toauks kinni, võtit keerati uuesti lukuaugus 
ning kõik jäi vaikseks. Holmes sikutas mind varrukast ning me hiilisime koos trepist alla. 

»Tulen täna õhtul uuesti, « ütles Holmes põnevil maja- 

perenaisele. »Watson, meil on vist parem seda asja kodus arutada.« 

»Nagu te nägite, osutus minu oletus õigeks,« ütles Holmes, istudes oma sügavas 
tugitoolis. »On toimunud üüriliste vahetus. Ma ei osanud aga oodata, et me näeme naist, 
Watson, ning lisaks veel niisugust ebatavalist naist.« 

»Ta märkas meid.« 


»Noh, ta märkas midagi, mis teda ehmatas. See on kindel. Asjade üldine käik on selge, 
eks ole? Abielupaar otsib Londonis pelgupaika mingi hirmsa ja vahetu hädaohu eest. 
Selle ohu suurust näitavad tarvitusele võetud ranged ettevaatusabinõud. Mees, kelle! on 
vaja midagi korda saata, tahab naist selleks ajaks täiesti ohutusse paika jätta. See ei ole 
sugugi kerge, aga ta lahendas selle probleemi originaalselt ning nii tõhusalt, et naise 
sealviibimisest ei teadnud isegi majaperenaine, kes talle süüa viis. Nagu nüüd on selge, 
pidid trükitähtedega kirjutatud sõnumid takistama tema soo ilmsikstulekut käekirja 
põhjal. Mees ei saa ennast näidata, sest nii juhataks ta vaenlased naise jälile. Kuna ta ei 
saa temaga otseselt ühendust pidada, peab ta kasutama ajalehe teadete veergu. Siiamaani 
on kõik arusaadav.« 

»Aga mis on selle kõige taga?« 

»Oo jaa, Watson — teie olete hästi praktilise mõistusega nagu ikka! Mis on selle kõige 
taga? Asjade käigus on proua Warreni tühine probleem laienenud ning pahaendelisema 
ilme võtnud. Vähemalt niipalju võime öelda, et tegemist ei ole tavalise pagenud 
armastajapaariga. Te nägite, mis nägu läks naine ohtu märgates. Me kuulsime ka 
kallaletungist majaperemehele, mis oli kahtlemata sihitud üürnikule. Need häiresignaalid 
ning meeleheitlik saladuse hoidmise vajadus näitavad, et tegu on elu ja surma 
küsimusega. Kallaletungist härra Warrenile ilmneb ka see, et vaenlased, olgu nad kes 
tahes, ei tea samuti mehe asendamisest naisega. See on väga imelik ja keeruline juhtum, 
Watson.« 

»Miks te peaksite sellega edasi tegelema? Mis kasu te sellest saate?« 

»Mis kasu? Tegemist on kunstiga kunsti pärast, Watson. Küllap uurisite teiegi oma 
praksises haigusjuh-tumeid, ilma et tasu teile mõttessegi tuli?« 

»Et õppida, Holmes.« 

»Õppimisel ei tule kunagi lõppu, Watson. Elu on õppetundide rida ning kõige 
Olulisemad jäävad kõige lõpuks. See on väga õpetlik juhtum. Sellest pole loota ei raha 
ega kuulsust, aga ometi tekib tahtmine asi lõpule viia. Videviku saabumisel jõuame oma 
juurdluses ilmselt jälle sammukese võrra edasi.« 

Kui me proua Warreni juurde tagasi jõudsime, oli Londoni talveõhtu hämarus 
tihenenud ühtlaseks halliks kardinaks, seda monotoonset pilti elavdasid üksnes 
teravajoonelised kollase valgusega aknad ning gaasilam-pide ähmased valgussõõrid. Kui 
me vaatasime välja proua Warreni pimeda elutoa aknast, lõi kõrgel hämaruses hõõguma 
veel üks tuhm tuli. 

»Keegi liigub seal toas,« ütles Holmes sosinal, kuivetu ja innukas nägu surutud vastu 
aknaruutu. »Jah, ma näen tema varju. Seal ta ongi jälle! Tal on küünal käes. Nüüd vaatab 
ta siiapoole. Ta tahab olla kindel, et naine on valvel. Nüüd hakkab mees tuld vilgutama. 
Watson, jälgige teie ka sõnumit, et me saaksime teineteist kontrollida. Üksainus välgatus 
— see on kindlasti A. Nüüd edasi. Palju te saite? Kakskümmend. Mina ka. See peaks 
tähendama T. AT — küllaltki arusaadav! Veel üks T. See on ilmselt järgmise sõna algus. 
Ja nüüd — TENTA. Lõpp. See ei saa ometi olla kõik, Watson? ATTENTA ei tähenda 
midagi. Kolm eraldi sõna AT, TEN, TA ei ole ka paremad, kui T. A. ei ole just kellegi 
nimetähed. Signaal algab uuesti! Mis see siis on? ÄTTE — kuidas, uuesti seesama 
sõnum. Veider, Watson, väga veider! Ja veel kord! AT — kuidas, ta kordab seda 
kolmandat korda. Kolm korda ATTENTA! Kui tihti ta seda kordab? Ei, paistab, et nüüd 


on kõik. Ta läks akna juurest eemale. Mida teie sellest arvate, Watson?« »Šifreeritud 
teade, Holmes.« 

Mu kaaslane hakkas järsku kergendustundega naerma. »Ja see ei ole kuigi tundmatu 
šiffer, Watson,< ütles ta. >'See on ju muidugi itaalia keel! A tähendab, et see on saadetud 
naisterahvale. «Ettevaatust! Ettevaatust! Ettevaatust!* Kuidas tundub, Watson ?« 

»Minu meelest olete sõnumi ära tabanud.« 

»Selles pole vähimatki kahtlust. Tegemist on väga tungiva sõnumiga. Kolm korda 
kordamine rõhutab seda veelgi. Aga mis suhtes naisel tuleb ette vaadata? Pidage, mees 
tuleb uuesti akna alla.« 

Nägime taas küürutava mehe ähmast kogu ning väin kese leegi välgatus uue sõnumi 
edasiandmisel. Välgatused olid kiiremad kui enne — nii kiired, et neid oli raske jälgida. 

»PERICOLO — pericolo — mis see on, Watson? »Hädaohtzx, eks ole? Jah, pagana 
päralt, see on ohusig-naal. Ta alustab uuesti. PERL Tohoh, mis pagan .. .« 

Valgus oli äkitselt kustunud, akna helendav nelinurk oli kadunud ning neljas korrus 
moodustas säravate aknarid.adega kõrge hoone ümber tumeda vöödi. Viimane hoiatus oli 
järsku katkestatud. Kuidas ja kelle poolt? Meile mõlemale turgatas korraga seesama mõte 
pähe. Holmes kargas püsti akna alt, kus ta oli küü-rutanud. 

»Asi on tõsine, Watson,« hüüdis ta. »Seal toimub midagi kahtlast! Miks peaks säärane 
sõnum nõnda katkema? Peaksin sellest loost Scotland Yardile teatama — aga ometi ei ole 
meil mahti praegu lahkuda.« 

»Kas ma lähen kutsun politsei?« 

»Peame olukorras pisut suuremat selgust saama. Sellel võib olla mõni süütum seletus. 
Tulge, Watson, lähme ise kohale ja vaatame, mis seal juhtus.« 

Kui me kõndisime kiiresti mööda Howe Streeti, vaatasin ma tagasi maja poole, kust me 
olime just tulnud. Ülemise korruse aknal paistis ähmaselt pea, naisepea, mis vaatas 
pinevalt ja tardunult öhe, oodates hingetu ärevusega selle katkenud sõnumi taastumist. 
Howe Streeti üürimaja ukse ees nõjatus salli ja palituga mees vastu aiapiiret. Ta võpatas, 
kui esikuvalgus meie nägudele langes. 

»Holmes!« hüüatas ta. 

»Ohoo, Gregson!« lausus mu kaaslane Scotland Yardi detektiivil kätt surudes. 
»Armastajad kohtuvad teekonna, lõpul. Mis teid siia toob?« 

»Küllap seesama põhjus mis teidki,« vastas Gregson. »Ma ei suuda kujutleda, kuidas 
teie selle peale sattusite.« 

»Erinevad niidiotsad, mis viivad aga ühte ja samasse sasipuntrasse. Ma jälgisin 
signaale. « 

»Signaale?« 

»Jah, sealt aknast. Need katkesid poole pealt. Tulime vaatama, mis selle põhjuseks oli. 
Aga kuna asi on teie kindlates kätes, ei näe ma mõtet jätkata.« 

»Pidage ometi!« hüüdis Gregson õhinal. »Pean teie auks seda ütlema, et olen ennast iga 
kord kindlamini tundnud, kui teie minuga koos mingit lugu uurite. Sel majal on ainult üks 
väljapääs, nii et ta on meil pihus.« 

»Kes see tema on?« 


»Vaata aga vaata, ükskord ometi teame teist rohkem, härra Holmes. Te peate seekord 
meie edu tunnustama.« Gregson lõi järsult kepiga vastu maad, mispeale tõü*s kohale 
eemal tänaval seisva troska voorimees, piits käes. »Lubage mul tutvustada teid härra 
Sherlock Holmesiga, « ütles detektiiv voorimehele. »See on härra Leverton Pinkertoni 
Ameerika Agentuurist. « 

»Long Islandi koopamõistatuse kangelane?« lausus Holmes. »Härra Leverton, mul on 
meeldiv teiega tutvuda.« 

Ameeriklane, vaikne, asjalik, kitsa raseeritud näoga noormees, punastas kiitust kuuldes. 
»Nüüd olen ma oma elu suurimat juhtumit uurimas, härra Holmes, « ütles ta. »Kui ma 
saan kätte Gorgiano .. .« 

»Kuidas? Punase Ringi Gorgiano ?« 

»Ah nii, ta on siis ka Euroopas kuulus? Noh, Ameerikas teame temast kõik. Me teame, 
et ta on viiekümne mõrva taga, aga ometi pole meil mingeid kindlaid tõendeid tema 
vahistamiseks. Ma jälitasin teda New Yorkist siia ning olen tal nädal aega kannul käinud, 
oodates mingit ettekäänet tema kinnivõtmiseks. Härra Gregson ja mina jälitasime teda 
selle suure üürimajani ning siin on ainult üks uks, nii etta ei saa meil käest lipsata. Sellest 
ajast saadik, kui ta majja läks, on sealt välja tulnud kolm inimest, aga ma vannun, et ükski 
neist ei olnud Gorgiano.« 

»Härra Holmes rääkis signaalidest,« ütles Gregson. »Ma eeldan, et ta teab,” nagu 
tavaliselt, palju sellist, mida meie ei tea.« 

Holmes seletas mõne selge sõnaga, milline oli olukord meile tundunud. Ameeriklane 
lõi käed tusaselt kokku. 

»Ta kavatseb meid rünnata!« hüüdis ta. 

»Mispärast te seda arvate?« 

»Noh, nii see ju paistab, eks ole? Ta saadab sõnumeid 

kaasosalisele — Londonis on mitu tema jõugu liiget. Siis äkitselt, just siis, kui ta teie 
enda jutu järgi neile ohust teatas, katkestas ta sõnumi. See võib tähendada ainult, et ta kas 
nägi meid äkitselt aknast või mõistis kuidagi, kui lähedal on oht ning et selle vältimiseks 
tuleb tal viivitamatult tegutseda. Milline on teie ettepanek, härra Holmes?« 

»Aga meil ei ole orderit tema vahistamiseks. « 

»Ta viibib kahtlastel asjaoludel tühjas korteris,« ütles Gregson. »Praegu piisab sellestki. 
Kui ta meil juba korra pihus on, äkki saab New York siis aidata ta kinni panna. Võtan 
praegu tema vahistamise vastutuse enda peale.« 

Meie politseidetektiividel võib küll mõnikord arukusest puudu tulla, julgusest aga mitte 
kunagi. Gregson läks trepist üles vahistama seda nurkasurutud mõrtsukat samasuguse 
täiesti rahuliku ja asjaliku ilmega, nagu ta oleks võinud minna üles Scotland Yardi trepist. 
Pinker-toni mees püüdis temast ette trügida, aga Gregson surus ta oma küünarnukkidega 
kindlalt tagasi. Londoni hädaohud olid Londoni politsejõudude privileeg. 

Neljanda korruse trepimademe vasakpoolne uks oli irvakil. Gregson lükkas selle lahti. 
Sees valitses täielik vaikus ja pimedus. Tõmbasin tikku ja panin detektiivi-laterna 
põlema. Kui tuli ühtlase leegiga põlema hakkas, ahhetasime kõik üllatusest. Paljal 
kuuselaudadest põrandal paistis värske vererada. Punased jäljed tulid meie suunas teisest 
toast, mille uks oli kinni. Gregson paiskas selle lahti ning tõstis laterna enda ette, meie 
aga vaatasime kõik kärsitult üle tema õla. 


Keset tühja tuba lebas kägaras tohutu suur mees, tema tõmmu nägu oli hirmsasti 
moondunud ning pea ümber jube erepunane aupaiste verest, mis valgetel põrandalaudadel 
suure märja sõõri moodustas. Mehe põlved olid kõveras, käed surmakrampides välja 
sirutatud ning tema jämeda pruuni esiletungiva kõri keskpaigast ulatus välja 
terasügavuselt sisse pistetud noa valge pea. Kuigi tegemist oli hiiglasega, oli ta ilmselt 
sellest hirmsast hoobist langenud nagu härg lihunikukirve all Tema parema käe kõrval 
põrandal lebas, hirmuäratav sarvest peaga kahe teraga pistoda ning selle lähedal must 
glasseekinnas. 

»Pagana pihta! See on Must Gorgiano ise!« hüüdis 

ameerika detektiiv. »Keegi on meist seekord ette jõudnud.« 

»Siin akna peal ongi küünal, härra Holmes, « ütles Gregson. »Mida te nüüd teete?« 

Holmes oli akna juurde läinud, küünla põlema pannud ning liigutas seda akna taga 
edasi-tagasi. Siis vaatas ta välja pimedusse, puhus küünla ära ning viskas 

selle põrandale. 

»Kaldun arvama, et sellest võib abi olla,« ütles ta. Ta astus ligemale ning seisis sügavas 
mõttes, kuni kaks elukutselist detektiivi laipa uurisid. »Te ütlesite, et majast väljus kolm 
inimest, kui teie all ootasite,« lausus ta lõpuks. »Kas te vaatasite neid tähelepanelikult?« 

»Jah.« 

»Kas nende seas oli umbes kolmekümneaastane, musta habemega, tõmmu ja keskmist 
kasvu mees?« 

»Jah, tema möödus minust viimasena.« 

»Ilmselt tema teist ette jõudiski. Võin anda teile tema kirjelduse ning meil on ka 
suurepärane jalajälg. Sellest peaks teile piisama.« 

»Londoni miljonite seas jääb sellest vaheks, härra 

Holmes.« 

»Võib-olla jääbki. Seepärast pidasin ma paremaks teile selle daami appi kutsuda.« 

Tema sõnade peale pöördusime kõik ringi. Ukseava raamistuses seisis pikk ilus naine 
— Bloomsbury saladuslik üüriline. Ta astus aeglaselt lähemale, nägu kaame ja hirmsast 
kartusest pingul, pärani silmade pilk liikumatult põrandal lebavale tumedale kogule 
suunatud. 

»Te olete ta tapnud!« pomises ta. »Oh, Dio mio, 'te olete ta tapnud!« Siis kuulsin, 
kuidas ta äkitselt õhku ahmis ja rõõmuhüüatuse saatel ringi kargas. Ta tantsis käsi 
plaksutades toas ringi, tumedad silmad rõõmust ja imestusest säramas, ning tema huulilt 
voolas tuhandeid kõlavaid itaaliakeelseid hüüatusi. Oli hirmus ja hämmastav näha säärast 
naist sellisest vaatepildist niisugusesse rõõmujoovastusse sattumas. Järsku ta peatus ja 
heitis meile kõigile küsiva pilgu. 

»Aga teie? Teie olete politseist, eks ole? Te tapsite Giuseppe Gorgiano. On see tõsi?« 

»Me oleme politseist, proua. « 

Naine vaatas hämaras toas ringi. 

»Aga kus on siis Gennaro?« küsis ta. »Minu mees 

Gennaro Lucca. Mina olen Emilia Lucca ning me oleme mõlemad pärit New Yorkist. 
Kus on Gennaro? Ta kutsus mind hetke eest aknast ning ma jooksin kohe siial 

»Mina kutsusin teid, « ütles Holmes. 

»Teie? Kuidas saite teie mind kutsuda?« 


»Teie šiffer ei ole raske, proua. Teie siinolek oli soovitav. Teadsin, et mul pruukis 
üksnes signaliseerida »Vienix, ja te tulete kindlasti. « 

Ilus itaallanna vaatas mu kaaslast aukartusega. 

»Ma ei mõista, kuidas te niisuguseid asju teate,« ütles ta. »Giuseppe Gorgiano — 
kuidas tema .. .« Ta vakatas ning siis äkitselt lõi tema nägu uhkusest ja heameelest 
särama. »Nüüd ma saan aru! Minu Gennaro! Seda tegi minu tore, ilus Gennaro, kes on 
mind kaitsnud kõige kurja eest, ta tappis selle koletise omaenda tugevate kätega! Oh, 
Gennaro! Sa oled tõesti suurepärane! Milline naine saaks küll säärase mehe vääriline 
olla?« 

»Noh, proua Lucca,<« ütles proosaline Gregson ja asetas käe naise varrukale, ilmutades 
sealjuures niisama vähe tundeid, otsekui oleks tegemist mõne Notting Hiili huligaaniga, 
»mulle ei ole küll veel päris selge, kes te olete, aga teie jutu põhjal on ilmne, et meil 
läheb teid Yardis vaja.« 

»Oodake hetk, Gregson,« lausus Holmes. »Mulle tundub, et see daam tahaks meile 
võib-olla niisama kärsitult informatsiooni anda, kui meie seda kuulda ihkame. Kas te 
mõistate, proua, et teie abikaasa vahistatakse ja tema üle peetakse kohut selle mehe 
tapmise pärast, kes meie ees lebab? Kõike, mis te ütlete, võidakse kasutada tema vastu. 
Aga kui te arvate, et ta ei tegutsenud kuritegelikel motiividel ning tahaks, et see teatavaks 
saaks, teeksite talle kindlasti teene, rääkides meile kogu 100.« 

»Nüüd, kus Gorgiano on surnud, ei karda me enam midagi,« ütles naine. »Ta oli 
püstikurat ja koletis, ning terves maailmas ei leidu ühtki kohtunikku, kes karistaks minu 
meest tema tapmise pärast.« 

»Sellisel juhul,« ütles Holmes, »panen ma ette lukustada see uks, jätta kõik nii, nagu 
see meie tulekul oli, minna koos selle prouaga tema tuppa ning kujundada arvamus pärast 
loo kuulamist, mis tal meile jutustada on.« 

Pool tundi hiljem istusime kõik neljakesi sinjoora Lucca väikeses elutoas ning 
kuulasime tema tähelepanu väärset 

jutustust jubedatest sündmustest, mille lõpu tunnistajateks me juhtusime olema. Ta 
kõneles kiires ja soravas, kuid väga veidras inglise keeles, mille grammatikat ma olen 
selguse huvides parandanud. 

»Ma sündisin Posillipos, Napoli lähedal,« ütles ta, »ning olen Augusto Barelli, selle 
piirkonna ülemkoh-tuniku ja endise parlamendisaadiku tütar. Gennaro oli minu isa 
teenistuses ning ma hakkasin teda armastama, nagu hakkaks armastama iga naine. Tal ei 
olnud ei raha ega positsiooni — midagi peale ilu, jõu ja energia — ning minu isa keelas 
meil abielluda. Põgenesime üheskoos, abiellusime Baris ning müüsime minu kalliskivid, 
et saada raha Ameerikasse sõitmiseks. See juhtus nelja aasta eest ning me oleme sellest 
ajast peale New Yorkis elanud. 

Esialgu soosis saatus meid. Gennarol õnnestus osutada teene ühele itaalia härrasmehele: 
ta päästis selle mehe BowerY-nimelises paigas kaabakate käest ning sai endale nii 
mõjuvõimsa sõbra. Tema nimi on Tito Casta-lotte ning ta oli vanem partner firmas 
Castalotte ja Zamba, mis on peamine New Yorki puuvilju importiv firma. Sinjoor Zamba 
on invaliid ning kogu võimutäius firmas, millel on üle kolmesaja töölise, on meie uue 
sõbra Castalotte käes. Ta võttis mu mehe tööle, tegi temast osakonnajuhataja ning näitas 
tema suhtes igati oma heasoovlikkust. Castalotte on poissmees ning ta vist pidas 
Gennarot mõnes mõttes oma pojaks, minu mees ja mina aga armastasime teda otsekui 


oma isa. Olime üürinud ja möbleerinud väikese maja Brooklynis ning kogu meie tulevik 
näis olevat kindlustatud, kui äkki ilmus must pilv, mis peagi terve meie taeva kattis. 

Ühel õhtul töölt tulles tõi Gennaro kaasa kaasmaalase. Mehe nimi oli Gorgiano ning 
temagi oli pärit Posiliipost. Ta oli tohutu suur mees, nagu te võite tunnistada, sest te olete 
tema laipa näinud. Ta ei olnud hiiglane mitte üksnes kehalt, vaid tema juures oli kõik 
groteskne, gigantne ja hirmutav. Tema hääl kõmises meie majakeses nagu kõu. Kui ta 
rääkis ja kätega vehkis, polnud toas õieti ruumi. Tema mõtted, tunded ja kired olid kõik 
liialdatud ja koletislikud. Ta rääkis, või pigem möirgas niisuguse jõuga, et teistel jäi 
sellest võimsast sõnatulvast heidutatuna ainult üle istuda ja kuulata. 

Tema silmad pildusid tuld ja hoidsid teisi oma võimuses. Ta oli kohatav ja 
imestustäratav inimene. Ma tänan Jumalat, et ta on surnud! 

Ta hakkas meil tihti käima. Ometi tajusin ma, et Gennarole ci meeldinud tema 
seltskond rohkem kui mulle. Mu vaene mees istus kaamena ja tuimalt, kuulates seda 
lõputut jampsimist poliitika ja sotsiaalprobleemide teemal, mida meie külalise jutt endast 
kujutas. Gennaro ei öelnud midagi, aga mina, kes ma teda nii hästi tundsin, lugesin tema 
näost mingit tunnet, mida ma ei olnud seal kunagi varem näinud. Esialgu arvasin ma, et 
see on vastumeelsus. Ja siis mõistsin ma aegamööda, et see oli rohkem kui vastumeelsus. 
See oli hirm — sügav, salajane, halvav hirm. Sel õhtul — samal õhtul, kui ma mõistsin 
tema hirmu — võtsin ma tal ümbert kinni ning palusin tal tema armastuse nimel minu 
vastu ning kõige nimel, mida ta kalliks pidas, minu eest mitte midagi varjata ning rääkida 
mulle, miks sel suurel mehel tema üle niisugune võim oli. 

Gennaro rääkis mulle kõik ning mu enda süda tõmbus kuulates jääkülmaks. Oma 
pöörastel ja tulistel noorus-päevadel, kui tundus, et kogu maailm on tema vastu ning elu 
ebaõiglus oli ta peaaegu hulluks ajanud, oli minu vaene Gennaro astunud ühte Napoli 
salaühingusse, Punasesse Ringi, mis oli seotud endiste karbonaaridega. Seda 
vennaskonda sidusid kohutavad vanded ja saladused ning selle liikmeks astunul ei olnud 
enam pääsu. Kui me Ameerikasse põgenesime, arvas Gennaro, et ta on selle kõik 
igaveseks maha jätnud. Tema ehmatus oli suur, kui ta kohtas ühel õhtul tänaval sedasama 
meest, kes oli ta Napolis ühingusse vastu võtnud, hiiglast Gorgianot, meest, kes oli 
Lõuna-Itaalias Surma nime ära teeninud, sest tema käed olid sooritatud mõrvadest 
küünarnukini verised. Ta oli tulnud New Yorki, et pääseda Itaalia politsei käest, ning 
pannud juba oma uues kodus aluse selle kohutava salaühingu ühele harule. Seda kõike 
rääkis Gennaro mulle ning näitas ka kutset, mille ta oli saanud samal päeval: selle päises 
oli punane ring ning seal teatati, mis päeval toimub looži koosolek, ning et tema 
sealviibimine on vajalik ja kohustuslik. 

See oli juba isegi paha, kuid hullem oli veel ees. Olin juba mõnda aega märganud, et 
kui Gorgiano õhtuti 

74 

meile tuli, nagu ta ka pidevalt tegi, rääkis ta palju minuga, ning isegi kui tema sõnad 
olid määratud mu mehele, vaatasid tema hirmsad ja metsikud jõllsilmad ikka minu poole. 
Ühel õhtul tuli saladus ilmsiks. Ma olin äratanud temas selle, mida ta nimetas »armastu- 
seks« — jõhkardi, metslase armastuse. Kui ta meile jõudis, ei olnud Gennaro veel töölt 
tulnud. Ta trügis tuppa, haaras mind oma võimsate käte vahele, surus mind oma 
karukaissu, suudles ja palus, et ma koos temaga põgeneksin. Ma rabelesin ja karjusin ja 


siis tuli Gennaro koju ja tormas talle kallale. Gorgiano lõi mu mehe oimetuks ning 
põgenes majast, kuhu ta enam tulla ei saanud. Sel õhtul saime endale surmavaenlase. 

Mõni päev hiljem toimus koosolek. Kui Gennaro sealt tagasi tuli, nägin tema näost, et 
midagi hirmsat on juhtunud. Asi oli hullem, kui me võimalikuks olime pidanud. Ühing 
sai raha rikaste itaallaste Šantažeerimisega ja vägivallaähvardustega, kui ohvrid oleksid 
maksmisest keeldunud. Tundus, et pöördutud oli Castalotte, meie kalli sõbra ja heategija 
poole. Ta oli keeldunud ähvardustele järele andmast ning viinud ähvarduskirjad polit- 
seisse. Nüüd otsustati, et teda tuleb kohelda nõnda, et teised ohvrid enam mässu ei 
tõstaks. Koosolekul võeti vastu otsus, et tema ja tema maja tuleb dünamiidiga õhku lasta. 
Tõmmati liisku, kes pidi otsuse täide viima. Kui Gennaro käe kotti pistis, nägi ta 
naeratust meie vaenlase julmal näol. Kahtlemata oli asi kuidagi nii korraldatud, et mu 
mees tõmbas saatusliku punase ringiga ketta, tapmiskäsu. Ta pidi tapma oma parima 
sõbra või teda ja mind ootas tema seltsimeeste kättemaks. Nende põrgulikku süsteemi 
kuulus ka tava karistada neid, keda nad vihkasid või kartsid, mitte ainult neid ennast, vaid 
ka nende lähedasi vigastades, ning see teadmine rippus minu vaese Gennaro pea kohal 
ning ajas ta peaaegu hirmust hulluks. 

Istusime terve öö teineteise embuses ning ammuta-sime teineteisest jõudu eelseisvateks 
katsumusteks. Tapmine pidi aset leidma juba järgmisel õhtul. Keskpäeval olime minu 
mees ja mina teel Londonisse, kuid enne olime hoiatanud oma heategijat ohu eest ning 
jätnud ka politseisse vajaliku informatsiooni, mis meie heategijat edaspidi kaitses. 

Ülejäänu, härrased, on teile teada. Olime kindlad, et 

vaenlased järgnevadj-neile nagu vari. Gorgianol olid kättemaksuks oma põhjused ning 
me teadsime, kui halastamatu, kaval ja väsimatu ta võis olla. Nii Itaalia kui Ameerika on 
tulvil lugusid tema hirmsatest võimetest. Kui ta neid üldse kunagi mängu pani, siis oli see 
nüüd. Mu kallim kasutas paaripäevast edumaad selleks, et leida mulle pelgupaik, kus 
mind ei oleks ähvardanud mingi oht. Ta ise tahtis olla vaba, et pidada sidet nii Ameerika 
kui ka Itaalia politseiga. Ma ise ei teagi, kus või kuidas ta elas. Sain uudiseid ainult 
ajalehe teadete veerust. Aga ükskord aknast välja vaadates nägin ma kahte itaallast maja 
jälgimas ning mõistsin, et Gorgiano oli mingil kombel meie varjupaiga üles leidnud. 
Lõpuks teatas Gennaro mulle ajalehe kaudu, et ta signaliseerib mulle teatud aknast, aga 
kui signaalid algasid, kujutasid need endast ainult hoiatust, mis äkitselt katkes. Nüüd on 
mulle täiesti selge, et ta teadis, et Gorgiano on tal kannul, ning et ta oli, tänu Jumalale, 
tema-tulekuks valmis. Ja nüüd, härrased, tahan ma teilt küsida, kas meil on midagi 
seaduse ees karta ja kas ükski kohtunik maailmas mõistaks minu Gennaro süüdi selle 
eest, mida ta on teinud ?« 

»Noh, härra Gregson,« ütles ameeriklane detektiivile otsa vaadates, »ma ei tea küll teie 
ametlikku seisukohta, aga oletan, et New Yorkis saaks selle daami abikaasale osaks 
peaaegu üleüldine tänu.« 

»Ta peab tulema koos minuga Scotland Yardi ülemuse juurde,« vastas Gregson. »Kui 
tema jutt kinnitust leiab, ei ole temal ega tema mehel midagi karta. Aga ma ei saa tõesti 
aru sellest, härra Holmes, kuidas teie sellesse loosse sattusite?« 

»Õpingud, Gregson, õpingud. Ikka veel kogun teadmisi vanas ülikoolis. Hüva, Watson, 
te saate lisada oma kollektsioonile veel ühe näite traagilisest ja grotesksest. Muide, kell ei 
ole veel kaheksa ning Covent Gardenis on Wagneri ooper! Kui me kiiresti teeme, võime 
teiseks vaatuseks kohale jõuda.« 


IV. BRUCE-PARTINGTONI PLAANIDE MÕISTATUS 


Tuhande kaheksasaja üheksakümne viienda aasta novembri kolmandal nädalal langes 
Londonile tihe kollane udu. Ma kahtlen, kas esmaspäevast neljapäevani oli üldse 
võimalik meie Baker Streeti korteri akendest näha teisel pool tänavat kõrguvaid maju. 
Esimesel päeval oli Holmes varustanud ristregistriga oma paksu teatmeraa-matut. Teise 
ja kolmanda päeva veetis ta, tegeldes kannatlikult viimasel ajal tema hobiks saanud 
ainega: keskaja muusikaga. Aga kui me hommikusööki lõpetades nägime ka neljandat 
korda, kuidas kleepuv, raske pruun keeris ikka veel aknast mööda hõljus ja õliste 
tilkadena aknaruutudele kogunes, ei suutnud mu kaaslase kärsitu ja aktiivne loomus 
säärast vindumist kauem taluda. Ta sammus mahasurutud energiast pakatades toas 
rahutult edasi-tagasi, näris küüsi, trummeldas vastu mööblit ja mässas tegevusetuse vastu. 

»Kas lehes ei ole midagi huvitavat, Watson? küsis ta. 

Olin teadlik, et huvitava all mõtles Holmes igasuguseid kuritegusid. Lehes olid teated 
ühest revolutsioonist, võimalikust sõjast ning lähenevast valitsuse vahetusest, aga need ei 
kuulunud minu kaaslase huviorbiiti. Kuritegude osas olid ära toodud ainult tavalised ja 
tühised juhtumid. Holmes ägas ning hakkas taas rahutult sammuma. 

»Londoni kurjategijad on tõesti juhmid tüübid,« ütles ta riiakalt nagu jahimees, kellel 
on saak käest pääsenud. »Vaadake sellest aknast välja, Watson. Vaadake, kuidas kogud 
äkitselt nähtavale ilmuvad, siis ähmaseks muutuvad ning taas pilveseina sulavad. Varas 
või mõrtsukas võiks säärase ilmaga Londonis tegutseda nagu tiiger džunglis, ilmudes 
nähtavale üksnes kallaletungi hetkel ning siis ka märkaks teda üksnes ohver.« 

»On toime pandud mitu pisivargust,« ütlesin mina. 

Holmes turtsatas põlglikult. 

»See suur ja sünge näitelava on üles seatud millekski suurejoonelisemaks kui 
pisivargused,« ütles ta. »Sellel ühiskonnal on vedanud, et mina ei ole kurjategija.« 

»On tõesti, « kinnitasin südamest. 

»Oletagem, et ma oleksin Brooks või Woodhouse või ükskõik kes neist viiekümnest 
mehest, kel on mõjuv põhjus mult elu võtta, kui kaua õnnestuks mul iseenda jälitamisest 
pääseda? Kutse, valekohtumine ning kõik olekski läbi. Hea, et ladina maades, kus 
palgamõrvad on tavalised, sääraseid uduseid ilmu ei ole. Pagana pihta! Lõpuks ometi 
lõhub miski meie surmava igavuse.« 

Tuli toatüdruk ja tõi telegrammi. Holmes rebis selle lahti ja puhkes naerma. 

»Vaata aga vaata! Mida meil järgmiseks oodata on?« ütles ta. »Mu vend Mycroft tuleb 
sila.« 

»Miks ka mitte?« küsisin ma. 

»Miks ka mitte? Sama hästi võib oodata, et kohtad külateel trammivagunit. Mycroftil 
on oma rööpad ning ta liigub üksnes neid mööda. Pall Malli korter, Dioge-nese klubi, 
Whitehall — see on tema ring. Ta on olnud siin korra ja ainult korra. Mis vapustus on 
teda küll rööpast välja jooksma pannud ?« 

»Kas ta ei seleta seda?« 

Holmes ulatas mulle oma venna telegrammi. 


Pean sinuga Cadogan Westi asjus kokku saama. Tulen kohe. 


MYCROFT 

»Cadogan West? Ma olen seda nime kuulnud.« 

»Minul ei seostu see küll millegagi. Aga Mycroft rikub seepärast oma rutiini! Sama 
hästi võiks planeet orbiidilt lahkuda. Muide, kas te teate, millega Mycroft tegeleb ?« 

Mul oli ähmaselt meeles mingi seletus kreeka keele tõlgi mõistatuse ajast. »Te ütlesite 
mulle, et ta on ametis valitsuse juures.« Holmes kihistas naerda. 

»Tol ajal ei tundnud ma teid veel nii hästi. Tähtsatest riigiasjadest kõneldes tuleb olla 
diskreetne. Teil on õigus, ta töötabki valitsuse juures. Teil oleks mõnes mõttes õigus ka 
siis, kui te ütleksite, et vahetevahel tema ongi Briti valitsus. « 

»Kulla Holmes!« 

»Seda ma arvasingi, et mul õnnestub teid üllatada. Mycroft saab nelisada viiskümmend 
naela aastas, töötab alluvana, on ilma igasuguse auahnuseta, talle ei lange osaks ei tiitleid 
ega kuulsust, aga sellegipoolest jääb ta kõige vajalikumaks inimeseks tervel Inglismaal.« 

»Mismoodi?« 

»Noh, tema ametikoht on unikaalne. Ta on selle ise loonud. Kunagi enne pole säärast 
ametikohta olnud ega tule ka. Tal on kõigist elavatest inimestest kõige süstemaatilisem ja 
korrastatum aju, millel on kõige suurem võime fakte salvestada. Neidsamu erakordseid 
võimeid, mida mina olen rakendanud kuritegude avastamiseks, on tema kasutanud oma 
töös. Iga osakonna töö kokkuvõtted saadetakse temale ning tema on keskjaam, 
arvelduskoda, mis koostab bilansi. Kõik teised inimesed on spetsialistid, kuid tema 
spetsiaalsus on kõikehõlmav. Oletame, et mingi minister vajab informatsiooni küsimuses, 
mis puudutab laevastikku, Indiat, Kanadat ja bimetallide probleemi — ta võiks igas 
küsimuses saada igast osakonnast ise vastuse, kuid üksnes Mycroft suudab kõik kokku 
võtta ning öelda pikemalt mõtlemata, kuidas iga tegur teisi mõjutab. Alguses kasutati teda 
mugavuse mõttes infoleviku kiirendamiseks, nüüd on Mycroft hädavajalik. Tema suures 
ajus on kõik lahtritesse jagatud ning informatsiooni võib sealt hetke jooksul kätte saada. 
Tema otsus on ikka ja jälle rahvuslikku poliitikat määranud. Ta elab selle sees. Ta ei 
mõtle üldse millestki muust, ainult mõnikord laseb ta ennast minu külaskäigu ajal 
lõdvaks ning annab mulle vaimse harjutusena nõu mõne probleemikese asjus. Aga täna 
laskub Jupiter maa peale. Mida see ometi võib tähendada? Kes on Cadogan West ning 
mida ta Mycroftile tähendab ?« 

»Mulle tuli meelde!« hüüdsin ma ja haarasin diivanil lebavate ajalehtede järele. »Jaa, 
jaa, siin ta ongi, kindel see! Cadogan West oli see noormees, kes teisipäeva hommikul 
surnuna metroost leiti.« 

Holmes ajas end tähelepanelikuks muutudes sirgu, piip poolel teel suu juurde. 

»Asi on ilmselt tõsine, Watson. See surmajuhtum, mis on sundinud minu venda oma 
harjumusi muutma, ei saa olla tavaline. Mis paganat võib temal sellega pistmist olla? 
Niipalju kui mina mäletan, ei olnud selles 

juhtumis midagi erilist. Noormees oli ilmselt rongist välja kukkunud ja srrrma saanud. 
Talt ei olnud midagi röövitud ning polnud ka erilist põhjust vägivalda kahtlustada. Kas 
mul on õigus ?« 

»On toimunud juurdlus, « ütlesin ma, »ning ilmnenud on hulk uusi üksikasju. Lähemal 
vaatlemisel ütleksin ma kindlasti, et tegemist on kummalise juhtumiga. « 


»Otsustades selle mõju järgi minu vennale, arvaksin ma, et juhtum on täiesti 
erakordne.« Holmes seadis end tugitoolis mõnusasti sisse. »Niisiis, Watson, millised on 
faktid ?« 

»Mehe nimi oli Arthur Cadogan West. Ta oli kahekümne seitsme aastane, vallaline ja 
töötas ametnikuna Woolwichi arsenalis.« 

»Riigiteenistuja. Seos vend Mycroftiga juba paistab!« 

»Ta lahkus Woolwichist äkitselt esmaspäeva õhtul. Viimasena nägi teda tema pruut 
peili Violet Westbury, kellest ta lahkus järsult udus umbes pool kaheksa samal õhtul. Nad 
ei läinud tülli ning preili Westbury ei oska noormehe käitumist kuidagi seletada. 
Järgmiseks avastati Cadogan Westi surnukeha rööpaparandaja Masoni poolt Londoni 
metroos, natuke maad Aldgate'i jaamast möödas.« 

»Millal?<« 

»Laip leiti teisipäeva hommikul kell kuus. See lebas rööbastest kaugel eemal vasakut 
kätt, kui liikuda ida suunas, üsna jaama lähedal, kus raudtee väljub tunnelist. Pea oli 
rängalt vigastatud — selle võis vabalt olla põhjustanud rongist kukkumine. Laip võis 
ainult sel kombel rööbaste kõrvale sattuda. Kui see oleks mõnelt lähedal asuvalt tänavalt 
sinna toodud, oleks tulnud minna mööda jaama sissekäigust, kus seisab alati pileti- 
kontroll. See punkt näib olevat täiesti kindel.« 

»Väga hea. Juhtum on piisavalt konkreetne. See mees kukkus või tõugati elusalt või 
surnult rongist. Niipalju on mulle selge. Jätkake!« 

»Seda liini pidi sõitvad rongid, mille kõrvalt laip leiti, liiguvad läänest itta, mõni neist 
on puhtalt linnasisene, mõni aga tuleb Willesdenist või teistest linnalähedaste t 
sõlmjaamadest. Võib kindlalt väita, et kui see noormees surma sai, sõitis ta hilisel 
õhtutunnil selles suunas, kuigi on võimatu kindlaks teha, kuskohas ta rongi peale läks.« 

»Seda näitaks muidugi tema pilet.« 

»Tema taskutes ei olnud piletit. « 

»Ei olnud piletit! Heldeke, Watson, asi on tõesti väga iseäralik. Minu kogemuste 
kohaselt ei ole võimalik pääseda metroorongi platvormile piletit ette näitamata. Eel- 
datavasti oli pilet ka sel noormehel. Kas see võeti temalt, et varjata, millisest jaamast ta 
rongi peale läks? Võimalik. Või pillas ta selle vagunis maha? Samuti võimalik. Igatahes 
on see asjaolu kummaliselt huvitav. Nagu ma aru saan, ei olnud tõendeid röövimisest?« 

»Ilmselt mitte. Siin on talle kuuluvate esemete nimekiri. Tema rahakotis oli kaks naela 
viisteist penni. Tal oli ka Londoni ja maakondade panga Woolwichi haru tšekiraamat. 
Selle põhjal tehtigi tema isik kindlaks. Veel olid tal taskus kaks teatripiletit esimesele 
rõdule samaks õhtuks. Lisaks ka väike tehniliste jooniste pakk.« 

Holmes hüüatas rahulolevalt. 

»Siin see seos lõpuks ongi, Watson! Briti valitsus — Woolwich. Arsenal — tehnilised 
joonised — vend Mycroft, ring on sulgunud. Aga kui ma ei eksi, siis juba ta tulebki, et 
ise kõigest rääkida. « 

Hetk hiljem juhatati tuppa pikk ja kehakas Mycroft Holmes. Ta oli tüse ja suur ning 
temas oli mingit kohmakat inertsust, kuid selle raskepärase keha küljes oli pea, mille laup 
oli nii isandlik ning terashallide aukus silmade pilk nii ergas, suujoon nii kindel ning 
näoilmed nii varjundirohked, et pärast esmakohtumist ununes kohmakas keha ning 
meelde jäi üksnes domineeriv mõistus. 


Mycroft Holmesi kannul tuli meie vana sõber Lestrade Scotland Yardist — kõhn ja 
karm. Mõlema tõsine nägu ennustas mingit kaalukat ettevõtmist. Detektiiv surus meil 
vaikides kätt. Mycroft Holmes vabastas end vaevaliselt palitust ning vajus tugitooli. 

»Väga ebameeldiv lugu, Sherlock, « ütles ta. »Mulle ei meeldi põrmugi oma harjumusi 
muuta, aga tulevased võimumehed ei taha keeldumisest kuuldagi. Praeguse olukorra 
juures Siiamis on minu eemalviibimine väga ebamugav. Aga tegemist on tõelise kriisiga. 
Ma ei ole peaministrit veel kunagi nii endast väljas näinud. Mis puutub 
mereministeeriumisse, siis see sumiseb nagu uppilöödud taru. Kas te olete sellest 
juhtumist lugenud?» 

»Just praegu lugesime. Mis tehnilised joonised need olid?« 

»Selles ongi asi. Õnneks pole see laiemalt teatavaks saanud. Muidu satuks press marru. 
Joonised, mis sel õnnetul noormehel taskust leiti, olid Bruce-Partingtoni allveelaeva 
plaanid.« 

Mycroft Holmes rääkis tõsidusega, mis näitas, kui tähtsaks ta seda teemat pidas. Tema 
vend ja mina istusime ootava ilmega. 

»Te olete ju kindlasti sellest kuulnud? Mina arvasin, et sellest on kõik kuulnud.« 

»Ainult see nimi on tuttav.« 

»Neid plaane ei ole kuidagi võimalik üle tähtsustada. See on olnud valitsuse kõige 
kiivamalt hoitud saladus. Võite mind uskuda, et Bruce-Partingtoni allveelaeva 
tegevusraadiuses pole võimalik merel sõda pidada. Kaks aastat tagasi viidi riigieelarvesse 
varjatud kujul sisse väga suur summa, mida kasutati leiutusmonopoli hankimiseks. 
Saladuse hoidmiseks on kasutusele võetud kõik võimalikud abinõud. Plaane, mis on 
ülimalt keerulised ning koosnevad umbes kolmekümnest eraldi patendist, millest igaüks 
on terviku tööks hädavajalik, hoitakse keerukas seifis salajases kabinetis arsenali kõrval, 
mille: on signalisatsiooniga varustatud uksed ja aknad. Plaane ei tohtinud keegi sealt 
kabinetist mitte mingitel mõeldavatel asjaoludel minema viia. Kui laevastiku peakonst- 
ruktor soovis neid näha, oli isegi tema sunnitud minema selleks Woolwichi kabinetti. Ja 
ometi leiame need plaanid keset Londonit, surnud alama astme ametniku taskust. 
Ametlikust seisukohast on asi lihtsalt hirmus.« 

»Aga te ju saite nad tagasi?« 

»Ei, Sherlock, ei! Selles ongi häda! Ei saanud. Wool-wichist võeti kümme joonist. 
Cadogan Westi taskus oli seitse. Kolm kõige olulisemat on läinud — varastatud, 
haihtunud. Sa pead kõik sinnapaika jätma, Sherlock. Ära muretse oma tavaliste tühiste 
politseikohtu juhtumite pärast. Sul tuleb lahendada elulise tähtsusega rahvusvaheline 
probleem. Miks Cadogan West võttis need plaanid, kus on puuduvad paberid, kuidas ta 
suri, kuidas sattus tema laip sinna, kust see leiti, kuidas saab juhtunut heastada? Leia 
vastus kõigile neile küsimustele ning sa oled oma maad tublilt teeninud.« 

»Miks sa seda ise ei lahenda, Mycroft? Sa näed niisama kaugele kui mina.« 

»Võib küll olla, Sherlock. Aga küsimus on üksikasjade selgitamises. Anna mulle 
detailid ning ma esitan sulle tugitoolis istudes suurepärase eksperthinnangu. Aga joosta 
siia ja Sinna, küsitleda metroovalvureid, lamada kõhuli, luup pihus — see ei ole minu 
metier. Ei, sina oled ainus inimene, kes võib asjasse selgust tuua. Kui sulle meeldiks näha 
oma nime järgmises aadlitiitli saajate nimekirjas . . .« 

Mu sõber naeratas ja raputas pead. 


»Ma mängin seda mängu enda pärast, « ütles ta. »Sinu loos on aga kahtlemata 
huvitavaid asjaolusid ning ma hakkaksin sellega meelsasti tegelema. Palun esita mulle 
veel fakte.« 

»Kirjutasin põhilise sellele paberilehele ning lisasin mõne aadressi, millest sul võib 
kasu olla. Tegelikult vastutab ametlikult nende plaanide eest kuulus valitsuse ekspert sir 
James Walter, kelle autasud ning aunimetused võtavad teatmikus enda alla kaks rida. Ta 
on riigiteenistuses vanaks saanud, on tõeline härrasmees, käib külas kõige kõrgemate 
isikute juures, aga eelkõige on ta inimene, kelle patriotism on väljaspool kahtlust. Tema 
on üks kahest isikust, kellel on seifi võti. Võin lisada, et esmaspäeval, tööajal, olid 
plaanid kindlalt kabinetis ning et sir James sõitis kella kolme paiku Londonisse, võttes 
oma võtme kaasa. Ta viibis tervel selle 100 toimumise õhtul admiral Sinclairi juures 
Barclay Sguare'il.« 

»Kas seda fakti on kontrollitud ?« 

»Jah, tema vend kolonel Valentine Walter tõendas tema lahkumist Woolwichist ning 
admiral Sinclair tema saabumist Londonisse, seega ei ole sir James enam selles 
küsimuses otsene osaline.« 

»Kellel oli teine võti?« 

»Kõrgemal teenistujal ja joonestajal Sidney Johnsonil. Ta on neljakümneaastane, 
abielus, viie lapse isa. Sõnakehv ja morn inimene, kuid üldiselt on tal olnud suurepärane 
teenistuskäik. Kolleegid teda eriti ei armasta, aga ta on tubli töötaja. Tema enda jutu järgi, 
mida kinnitab ainult tema naine, oli ta esmaspäeval pärast tööd terve õhtu kodus ning ei 
võtnud kordagi võtit kellaketi otsast, mille küljes see ripub.« 

»Räägi meile Cadogan Westist.« 

83 

»Ta on olnud kümme aastat riigiteenistuses ning teinud tublit tööd. Tal on ägeda ja 
keevalise inimese kuulsus, aga teda peetakse sirgjooneliseks ja ausaks meheks. Meil ei 
ole tema kohta midagi halba öelda. Ta oli teenistusastmelt Sidney Johnsoni järel teine. 
Oma ametikohuste tõttu puutus ta iga päev isiklikult plaanidega kokku. Keegi teine neid 
plaane ei puutunud.« 

»Kes plaanid sel õhtul luku taha pani?« 

»Sidney Johnson, osakonnajuhataja.« 

»Noh, on ju täiesti selge, kes plaanid võttis. Need leitigi alamametnik Cadogan Westi 
taskust. Näib, et see ütleb kõik, eks ole?« 

»Ütleb küll, Sherlock, aga ometi jääb nii palju selgusetuks. Miks ta kõigepealt üldse 
plaanid võttis?« 

»Küllap need olid väärtuslikud ?« 

»Ta oleks võinud nende eest kerge vaevaga mitu tuhat saada.« 

»Kas sa oskad öelda, mis muu motiiv peale plaanide müümise võis veel olla nende 
Londonisse viimisel?« 

»Ei oska.« 

»Siis peame võtma selle oma tööhüpoteesiks. Cadogan West varastas plaanid. Seda sai 
ta teha ainult valevõtmega . . .« 

»Mitme valevõtmega. Ta pidi pääsema hoonesse ja tuppa.« 

»Seega oli tal mitu valevõtit. Ta viis plaanid Londonisse, et saladus seal maha müüa, 
kavatsedes plaanid kahtlemata järgmisel hommikul seifi tagasi panna, enne kui nende 
puudumist oleks märgatud. Oma reeturliku missiooni käigus Londonis ta elu kaotaski.« 


»Kuidas?« 

»Oletame, et ta sõitis tagasi Woolwichi, kui ta tapeti ja vagunist välja visati.« 

»Aldgate, kus laip leiti, on tükk maad kaugemal kui Londoni sild, kust ta oleks 
Woolwichi rongile pidanud minema.« 

»Võib kujutleda mitut põhjust, miks ta Londoni sillast mööda sõitis. Näiteks võis olla 
vagunis mõni inimene, kellega ta süvenenult vestles. See vestlus viis kakluseni, mille 
käigus ta surma sai. Võib-olla tahtis ta vagunist välja pääseda, kukkus rööbastele ja 
kaotas niiviisi elu. Teine mees pani ukse kinni. Väljas oli tihe udu ning midagi polnud 
näha.« 

»Meie praeguste teadmiste juures ei ole võimalik paremat seletust leida, kuid mõtle 
sellegipoolest, Sherlock, kui palju otsi sa lahtiseks jätad. Oletame siis pealegi, et Cadogan 
West oli otsustanud viia need paberid Londonisse. Ta oleks loomulikult määranud 
kohtumise välisriigi agendiga ning teinud endale õhtu vabaks. Selle asemel ostis ta kaks 
teatripiletit, läks koos pruudiga, aga poole tee peal kadus äkitselt.« 

»Pettemanööver,« ütles Lestrade, kes oli istunud ja teatud kärsitusega vestlust 
kuulanud. 

»Väga iseäralik pettemanööver. See on vastuväide number üks. Vastuväide number 
kaks: oletame, et ta jõuab Londonisse ja kohtub välisriigi agendiga. Ta peab paberid enne 
tööpäeva algust tagasi viima, muidu nende kadumine avastatakse. Ta võttis kümme 
plaani. Tema taskus oli ainult seitse. Mis on saanud ülejäänud kolmest? Vabatahtlikult ei 
oleks ta neid kindlasti maha jätnud. Ja kus on tasu reetmise eest? Oleks võinud arvata, et 
tema taskust leitakse suur rahasumma.« 

»Minu meelest on asi täiesti selge,« ütles Lestrade. »Mul pole mingit kahtlust, kuidas 
kõik toimus. Ta võttis plaanid, et need maha müüa. Ta kohtus agendiga. Nad ei jõudnud 
hinna suhtes kokkuleppele. Ta hakkas koju tagasi minema, aga agent läks temaga kaasa. 
Rongis mõrvas agent Cadogan Westi, võttis kõige olulisemad plaanid ning viskas laiba 
vagunist välja. See seletus sobib kõigi faktidega, eks ole?« 

»Miks tal piletit ei olnud?« 

»Pilet oleks näidanud, millise metroojaama lähedal agent elab. Seetõttu võttis agent 
selle tapetud mehe taskust ära.« 

»Tubli, Lestrade, väga tubli,« ütles Holmes. »Teie teooria peab vett. Aga kui see on 
tõsi, siis on juhtum lõppenud. Ühest küljest on reetur surnud. Teisest küljest aga on 
Bruce-Partingtoni allveelaeva plaanid tõenäoliselt juba mandril. Mis meil siin veel teha 
on?« 

»Tegutseda, Sherlock — tegutseda!« hüüatas Mycroft püsti karates. »Kogu mu vaist 
räägib selle seletuse vastu. Kasuta oma võimeid! Käi kuriteopaigal! Räägi asjasse segatud 
inimestega! Ära jäta ühtki võimalust kasutamata! Kogu su karjääri jooksul pole sul veel 
kordagi olnud niisugust juhust Inglismaad teenida.« 

»Olgu siis pealegi!« ütles Holmes õlgu kehitades. 

»Tulge, Watson! Ja ka teie, Lestrade, osutaksite meile teene ja viibiksite tunnikese või 
paar meie seltskonnas? Me alustame juurdlust käiguga Aldgate'i jaama. Head aega, 
Myeroft, saad veel enne õhtut minult teateid, kuid ma hoiatan sind ette, et sul ei ole kuigi 
palju loota.« 


Tund aega hiljem seisime Holmes, Lestrade ja mina metrooraudteel selles paigas, kus 
rööpad enne Aldgate'i jaama tunnelist välja ilmuvad. Viisakas punetava näoga 
härrasmees esindas raudteekompaniid. 

»Siin lebaski noormehe surnukeha, « ütles ta rööbastest umbes kolme jala kaugusele 
osutades. »See ei oleks saanud ülevalt kukkuda, sest nagu te näete, on siin ainult paljad 
seinad. Seega sai surnukeha tulla ainult rongist, ning niipalju kui me saame järeldada, 
pidi see rong mööduma esmaspäeval kesköö paiku.« 

»Kas vagunitest on avastatud mingeid vägivalla jälgi?« 

»Mingeid jälgi ei ole ning piletit ei leitud ka.« 

»Keegi ei ole teatanud, et uks oli lahti ?« 

»Mitte keegi.« 

»Me saime täna hommikul uusi andmeid,« ütles Lestrade. »Üks reisija, kes sõitis 
tavalise metroorongiga umbes 23.40 esmaspäeva õhtul Aldgate'ist läbi, väidab, et ta 
kuulis rasket mütsatust, otsekui oleks inimene kukkunud, just enne seda, kui rong jaama 
jõudis. Väljas oli aga tihe udu ning midagi ei olnud näha. Ta ei teatanud sellest tookord 
kuhugi. Kuulge, mis härra Holmesil viga on?« 

Mu sõber seisis, näol äärmiselt pinevil ilme, ning vahtis seda kohta, kus rööpad 
tunnelist välja ilmusid. Ald-gate on sõlmjaam ning seal oli terve pöörmesulgude 
võrgustik. Neile oligi kinnistunud Holmesi innukas ja uuriv pilk, ning ma nägin tema 
pingul ja valvsas näos neid kokkusurutud huuli, võbelevaid sõõrmeid ning paksude 
puhmaskulmude joont, mida ma nii hästi tundsin. 

»Pöörmesulud,« pomises ta, »pöörmesulud.« 

»Mis nendega on? Mida te silmas peate?« 

»Säärases süsteemis ei ole vist eriti palju pöörmesulgusid?« 

»Ei, neid on üsna vähe.« 

»Ja kurv ka veel. Pöörmesulud ja kurv. Pagan võtaks! Oleks see ometi nõnda.« 

»Misasi, härra Holmes? Kas te olete mingi pidepunkti saanud ?« 

86 

»Ühe idee — viite, ei midagi muud. Aga asi läheb kahtlemata huvitavamaks. 
Ainulaadne, täiesti ainulaadne, aga ometi miks ka mitte? Ma ei näe maas mingeid 
verejälgi.« 

»Neid peaaegu ei olnudki.« 

»Aga tegemist oli vist raske haavaga. « 

»Pealuu oli purustatud, kuid väliseid vigastusi palju ei olnud.« 

»Ja ometi oleks võinud oodata verejooksu. Kas mul oleks võimalik uurida rongi, 
millega sõitis see reisija, kes kuulis kukkumismütsatust udus?« 

»Kardan, et ei, härra Holmes. Rong on juba koost võetud ja vagunid ümber jaotatud.« 

»Kinnitan teile, härra Holmes,< ütles Lestrade, »et igat vagunit uuriti hoolikalt. Ma 
hoolitsesin ise selle eest.« 

Minu sõbra üks ilmne nõrkus oli see, et tal ei jätkunud kannatlikkust temast nürima 
mõistusega inimestele. 

»Väga võimalik,« ütles ta kõrvale pöördudes. »Juhtumisi ei tahtnud ma üldse vaguneid 
uurida. Watson, me oleme teinud siin kõik mis võimalik. Meil pole tarvis teid rohkem 
tülitada, härra Lestrade. Arvan, et juurdlus viib meid nüüd Woolwichi.« 

Londoni silla juures kirjutas Holmes vennale telegrammi ning ulatas selle enne saatmist 
mulle. See kõlas järgmiselt: 


Näen pimeduses valguskiirt, kuid see võib hääbuda. Vahepeal saada käskjalaga Baker 
Streetile kõigi praegu teada olevate välismaiste spioonide või rahvusvaheliste agentide 
täielikud aadressid Inglismaal. 

SHERLOCK 


»Sellest peaks abi olema, Watson,« märkis Holmes, kui me Woolwichi rongi istusime. 
»Me oleme kahtlemata vend Mycroftile tänu võlgu selle eest, et ta tutvustas meile väga 
tähelepanuväärseks osutuvat juhtumit. « 

Tema innukal näol oli ikka veel see pinev ja üleskruvitud ilme, mis näitas mulle, et 
mingi uudne ja kõnekas asjaolu oli andnud mõtetele uue ja stimuleeriva suuna. Vaadake, 
kuidas hulgub rebasekoer lontis kõrvade ja sorgus sabaga koeratallide juures, ning 
võrrelge teda sellesama koeraga, kui ta põlevi silmi ja pingul 

musklitega rinnakõrgusel olevat lõhna üles võtab — samasugune oli ka Holirffcsiga 
päeva jooksul toimunud muudatus. Ta oli hoopis teine inimene kui see lõtv ja logelev, 
hallis hommikumantlis kogu, kes oli alles mõne tunni eest meie udust ümbritsetud toas 
nii rahutult ringi sammunud. 

»Selles on haaret. Selles on ulatust,« ütles ta. »Ma olen tõesti juhm, et ma kohe selle 
juhtumi võimalusi ei mõistnud.« 

»Minule jäävad need veel nüüdki selgusetuks.« 

»Loo lõpp on ka minule selgusetu, aga mul on üks idee, mis võib meid kaugele viia. 
See mees sai surma kusagil mujal ning tema laip oli vaguni katusel.« 

»Katusel?« 

»Tähelepanuväärne, eks ole? Aga vaadake fakte. Kas on tegemist lihtsalt 
kokkusattumusega, et surnukeha leitakse just selles paigas, kus rong õõtsub ja kõigub 
pöör-mesulgude kohast läbi sõites? Eks ole see ju koht, kus võiks oodata, et katusel olev 
ese maha kukub? Rongi sees olevaid objekte pöörmed ei mõjuta. Laip kas kukkus 
katuselt või oli tegemist väga imeliku kokkusattumusega. Aga võtame nüüd vere 
küsimuse. Muidugi ei olnud rööbaste kõrval verd, kui veri voolas mujal. Iga fakt on 
iseenesest kõnekas. Üheskoos nende mõju võimendub.* 

»Ja pilet ka veel!« hüüatasin ma. 

»Täpselt nii. Me ei osanud seletada pileti puudumist. See teooria seletaks ka seda. Kõik 
klapib.« 

»Aga isegi kui me oletame, et see oli nii, oleme ikka veel kaugel noormehe surma 
saladuse lahendamisest. Asi ei lähe tegelikult mitte lihtsamaks, vaid imelikumaks.« 

» Võib-olla, « ütles Holmes mõtlikult, »võib-olla.« Ta vajus taas mõtiskellu, mis kestis, 
kuni aeglane rong lõpuks Woolwichi jaamas peatus. Seal võttis ta voorimehe ning tõmbas 
Mycerofti antud paberilehe taskust. 

»Meil on sel pärastlõunal terve rida külaskäike teha,« lausus ta. »Küllap peaksime oma 
tähelepanu kõigepealt sir James Walterile pöörama.« 

Kuulus riigiametnik elas kaunis villas, mida ümbritsevad muruplatsid ulatusid Thamesi 
jõeni. Kui me kohale jõudsime, hakkas udu hajuma, ning sellest murdis läbi nõrk hädine 
päikesepaiste. Meie helistamise peale avas ülemteener. 

»Sir James!« ütles ta pühaliku näoga. »Sir James suri täna hommikul.« 


»Taevas hoidku!« hüüatas Holmes jahmunult. »Kuidas ta suri?« 

»Võib-olla te suvatseksite sisse astuda ja rääkida tema venna kolonel Valentine'iga?« 

»Jah, küllap see oleks õigem.« 

Meid juhatati hämaralt valgustatud elutuppa, kuhu ilmus hetk hiljem ka väga pikk, ilus, 
heleda habemega viiekümneaastane mees, surnud teadlase noorem vend. Tema pöörane 
pilk, pisarajälgedega palged ning sassis juuksed andsid tunnistust äkilisest õnnetusest, 
mis oli seda maja tabanud. Kui ta rääkima hakkas, oli tal raskusi enda väljendamisega. 

»Süüdi on see hirmus skandaal, « ütles ta. »Minu vend sir James oli väga arenenud 
aumõistega inimene ning ta ei elanud seda lugu üle. See murdis tal südame. Ta oli alati 
nii uhke oma osakonna võimekuse üle ning see löök tappis ta.« 

»Me lootsime saada temalt mingeid viiteid, mis oleksid aidanud meil juhtunut 
selgitada.« 

»Kinnitan, et asi oli temale niisama mõistatuslik nagu teile ja meile kõigile. Ta andis 
juba varem kogu temale teada oleva informatsiooni politsei käsutusse. Loomulikult ei 
kahelnud ta selles, et Cadogan West oli süüdi. Aga kõik ülejäänu oli mõeldamatu.« 

»Kas teie ei oska sellele loole mingit uut valgust heita ?« 

»Ma tean ise ainult seda, mida ma olen lugenud või kuulnud. Ma ei taha olla 
ebaviisakas, härra Holmes, aga te saate ju aru, et meil on praegu väga keeruline olukord, 
ning ma palun, et te nüüd küsitlemise lõpetaksite.* 

»See on tõesti ootamatu käik,« ütles mu sõber, kui me olime uuesti tõlda istunud. 
»Huvitav, kas vaene mees suri loomulikku surma või tappis ta ennast ise. Kui õige on 
viimane, kas võib seda siis võtta hooletusse jäetud kohustustest tekkinud süümepiinade 
märgina? Sellele küsimusele tuleb edaspidi vastus leida. Nüüd aga siirdume Cadogan 
Westi koju.« 

Väike, kuid korras maja äärelinnas andis peavarju leinavale emale. Vanaproua oli nii 
murest murtud, et temast ei olnud meil mingit kasu, kuid tema kõrval oli 

kahvatu näoga noor neiu, kes tutvustas ennast preili Violet Westburyna, surnud mehe 
mõrsjana ning viimase inimesena, kes teda tol saatuslikul õhtul nägi. 

»Ma ei oska seda seletada, härra Holmes,« ütles ta. »Ma pole sellest tragöödiast saadik 
silmatäitki maganud, olen muudkui mõelnud päeval ja ööl, mida see õieti võib tähendada. 
Arthur oli kõige otsekohesem, rüütellikum ja patriootlikum inimene maailmas. Ta oleks 
endal pigem parema käe otsast raiunud, kui müünud tema hoolde usaldatud riigisaladuse. 
See näib absurdne, võimatu ja naeruväärne igaühele, kes teda tundis.« 

»Aga faktid, preili Westbury ?« 

»Jaa, jaa, ma tunnistan, et ei oska neid seletada.« 

»Kas tal oli raha vaja?« 

»Ei, tema vajadused olid väga kasinad ja palk hea. Tal oli säästetud mõnisada naela 
ning me pidime 1. jaanuaril abielluma.« 

»Kas ta ilmutas mingeid ärevuse märke? Kuulge, preili Westbury, olge meiega täiesti 
avameelne.« 

Minu kaaslase terav pilk oli märganud neiu ilmes kerget muutust. Neiu punastas ja 
kõhkles. 

»Jah,« vastas ta lõpuks, »mul oli tunne, et miski vaevas teda.« ' »Kas kaua?« 

»Ainult viimase nädala ringis. Ta oli mõtlik ja mures. Ükskord käisin ma peale, et ta 
mulle kõik ära räägiks. Ta tunnistas, et miski teeb talle peavalu ning et see on seotud 


tema tööga. »Asi on nii tõsine, et ma ei saa sellest isegi sulle rääkida, « ütles ta. »Rohkem 
ma temalt teada ei saanud.« 

Kolmesi nägu oli tõsine. 

»Jätkake, preili Westbury. Jätkake isegi siis, kui teie jutt paistab teie peigmehele 
kahjuks tulevat. Ma ei oska öelda, milleni see võib viia.« 

»Mul ei olegi tegelikult enam midagi rääkida. Mulle tundus paaril korral, et ta oleks 
mulle äärepealt midagi usaldanud. Ühel õhtul kõneles ta selle saladuse tähtsusest ning 
mainis, et kahtlemata maksaksid välismaa spioonid selle eest hulga raha.« 

Minu sõbra nägu läks veel tõsisemaks. 

»Kas on veel midagi ?« 

»Ta ütles, et Inglismaal ollakse säärastes asjades hooletu — et reeturil oleks lihtne 
plaanid kätte saada.« 

»Kas ta rääkis niisugustest asjadest ainult viimasel ajal?« 

»Jah, õige hiljuti. « 

»Rääkige nüüd sellest viimasest õhtust.« 

»Me pidime teatrisse minema. Udu oli nii tihe, et voorimeest polnud mõtet võtta. 
Läksime jalgsi ning meie tee viis Arthuri töökohast mööda. Äkitselt sööstis ta uttu.« 

»Sõna lausumata ?« 

»Ta hüüatas, muud ei midagi. Jäin ootama, aga ta ei tulnudki tagasi. Kõndisin siis koju. 
Järgmisel hommikul, kui tööpäev algas, tuldi küsima, kus Arthur on. Kella 
kaheteistkümne paiku kuulsime hirmsat uudist. Oh, härra Holmes, kui te ainult suudaksite 
tema au jalule seada! See tähendas talle nii palju.« 

Holmes vangutas kurvalt pead. 

»Tulge, Watson,« ütles ta, »meie teed viivad mujale. Järgmine peatuspaik on kabinet, 
kust paberid võeti.« 

»Tõendid olid juba ennegi selle noormehe vastu, kuid meie juurdluse valguses on asi 
veelgi hullem,« märkis Holmes, kui troska minema logistas. »Lähenev abielu võib 
kujutada endast kuriteo motiivi. Loomulikult tahtis ta raha. See mõte oli tal peas, sest ta 
rääkis sellest. Ta oleks peaaegu neiust reetmise kaasosalise teinud, rääkides talle oma 
kavatsusest. Lugu on väga paha.« 

»Aga kuulge, Holmes, iseloom tähendab ju ka midagi? Ja miks pidi ta jätma tütarlapse 
keset tänavat seisma ja tõttama dokumente varastama?« 

»Õigus! Vastuväited on kindlasti olemas. Kas neist aga piisab nii vägevate tõendite 
kõigutamiseks ?« 

Osakonnajuhataja härra Sidney Johnson võttis meid vastu ning kohtles säärase 
austusega, nagu minu kaaslase nimekaart alati tekitas. Ta oli kõhn, pahur, prillidega 
keskealine mees, tema põsed olid auku vajunud ning käed tõmblesid närvipingest, mida 
tal taluda oli tulnud. 

»Asi on halb, härra Holmes, väga halb! Kas te olete juba kuulnud, et ülemus on 
surnud?« »Käisin äsja tema juures.« 

»Siin valitseb täielik segadus. Ülemus surnud, Cadogan West surnud, dokumendid 
varastatud. Ja ometi olime esmaspäeva õhtul, kui me ukse kinni panime, niisama tegus 
ametiasutus nagu kõik teisedki. Püha Jumal, 

sellest on hirmus mõeldagi. Et just West võis midagi niisugust teha!« 


»Kas olete siis tema süüs veendunud?« 

»Ma ei näe mingit muud võimalust. Ja ometi oleksin ma usaldanud teda nagu 
iseennast. « 

»Mis kell kabinet esmaspäeval kinni pandi?« 

»Kell viis.« 

»Kas teie keerasite ukse lukku ?« 

»Ma lahkun alati viimasena.« 

»Kus olid plaanid?« 

»Selles seifis. Panin need ise sinna.« 

»Kas majas valvurit ei ole?« 

»On küll, aga ta peab ka teisi osakondi valvama. Valvur on vana sõdur ja täiesti 
usaldusväärne. Tol õhtul ei näinud ta midagi. Tõsi küll, udu oli väga tihe.« 

»Oletagem, et Cadogan West tahtis pärast tööaja lõppu hoonesse pääseda, selleks oleks 
tal vaja läinud kolme võtit, eks ole, enne kui ta oleks dokumentideni jõudnud?* 

»Jah, oleks küll. Välisukse võtit, kabineti võtit ja seifi-võtit.« 

»Need võtmed olid ainult sir James Walteril ja teil ?« 

»Minul uste võtmeid ei olnud — mul on ainult seifi võti.« 

»Kas sir James oli korrapäraste harjumustega inimene?« 

»Jah, minu meelest küll. Ma tean, et mis puutub nendesse võtmetesse, siis hoidis ta neid 
ühe rõnga küljes. Ma olen neid tihti seal näinud.« 

»Ja see rõngas läks koos temaga Londonisse?« 

»Nii ta väitis.« 

»Ja teie ei andnud oma võtit kordagi käest?« 

»Mitte kordagi.« 

»Kui West on süüdlane, siis pidi tal olema võtme koopia. Ometi ei leitud seda tema 
laiba juurest. Veel üks küsimus: kui selle osakonna teenistuja oleks tahtnud plaane maha 
müüa, kas ei oleks tal siis olnud lihtsam ise neist koopia teha, mitte aga originaalplaanid 
varastada, nagu antud juhul toimus ?« 

»Plaanide tõhusaks kopeerimiseks on tarvis märkimisväärseid tehnilisi teadmisi.« 

»Aga ma oletan, et nii sir Jamesi], teil kui ka Westil olid need teadmised olemas ?« 

92 

»Kahtlemata olid, aga palun mind mitte sellesse asjasse segada, härra Holmes. Mis kasu 
on meie oletustest, kui originaalplaanid Westi taskust leiti ?« 

»Noh, see on kahtlemata iseäralik, et ta riskis origi-naalplaanide varastamisega, kui ta 
oleks neist rahulikult koopiad saanud teha ja nõnda oma eesmärgi saavutanud.« 

»Muidugi iseäralik — ja ometi tegi ta seda.« 

»Iga katse seda juhtumit uurida toob päevavalgele midagi seletamatut. Kolm dokumenti 
on veel kadunud. Nagu ma aru saan, on need kõige olulisemad.« 

»Jah, see on tõsi.« 

»Kas te tahate öelda, et see, kelle käes on need kolm joonist, võib ilma ülejäänud 
seitsmeta konstrueerida Bruce-Partingtoni allveelaeva ?« 

»Ma tegin sellekohase ettekande admiraliteedile. Täna aga uurisin ma jooniseid uuesti 
ega ole selles enam nii kindel. Kahekordsed ventiilid automaatselt kohanduvate 
sulguritega on ühel tagastatud joonisel. Välismaalased ei saa allveelaeva ehitada, kuni 
nad pole ise neid ventiile leiutanud. Muidugi võivad nad sellest raskusest peagi üle 
saada.« 


»Aga kas kolm puuduvat joonist on kõige tähtsamad?* 

»Kahtlemata.« 

»Nüüd kõnniksin ma teie loal siin pisut ringi. Mulle ei meenu enam ükski küsimus, 
mida ma tahaksin esitada.« 

Holmes uuris seifi lukku, toa ust ning lõpuks akna raudluuke. Elav huvi tärkas temas 
aga alles siis, kui me seisime väljas murul. Akna taga kasvas loorberipõõsas ning mitu 
oksa paistsid olevat muljutud ja murtud. Ta uuris oksi hoolikalt luubiga ning silmitses siis 
häguseid ja nõrku jälgi nende all maapinnal. Lõpuks palus ta härra Johnsonil luugid kinni 
panna ning juhtis mu tähelepanu faktile, et nende keskele jäi pragu ning väljast oli 
võimalik näha, mis ruumis toimus. 

»Kolmepäevane viivitus on jäljed rikkunud. Need võivad midagi tähendada, aga ei 
pruugi. Nõnda siis, Watson, Woolwichist me midagi rohkem ei kuule. Meie saak on 
napp. Vaatame, kas meil läheb Londonis paremini.« 

Ometi lisasime enne Woolwichi jaamast lahkumist oma 

saagile veel ühe vihu Piletikassa müüja oli võimeline kinnitama, et ta nägi ftidogan 
Westi — keda ta nägupidi hästi tundis — esmaspäeva õhtul, ning et ta läks Londonisse 
veerand üheksase Londoni silla rongiga. Ta oli üksi ja ostis ühe kolmanda klassi pileti. 
Piletimüüjale hakkas tookord silma tema erutatud ja närviline käitumine. Noormehe käed 
värisesid nõnda, etta ei saanud õieti peenrahagi vastu võetud, ja müüja oli teda aidanud. 
Sõiduplaani vaatamine näitas, et veerand üheksa läks esimene rong, mille peale Westil oli 
võimalik jõuda pärast seda, kui ta oli oma mõrsja umbes pool kaheksa sinnapaika jätnud. 

»Katsume sündmusi taastada, Watson,« ütles Holmes pooletunnise vaikimise järel. 
»Ma ei tea, et kõigis meie ühistes juurdlustes oleks meile varem ette sattunud nii rasket 
juhtumit. Iga uus samm toob üksnes ilmsiks uue takistuse. Siiski oleme saavutanud 
hinnatavat edu. 

See, mida me Woolwichist kuulsime, räägib üldiselt Cadogan Westi vastu, kuid akna 
taga leitud jäljed lasevad luua soodsama hüpoteesi. Oletame näiteks, et temaga võttis 
ühendust mingi välismaine agent. Seda võidi teha niisugustel tingimustel, et lubadus 
oleks takistanud tal sellest rääkimast, tema mõtted oleksid aga ometi liikunud suunas, 
millele viitavad mõrsja tehtud märkused. Väga hea. Oletame nüüd, et kui ta läks parajasti 
noore daamiga teatrisse, silmas ta äkitselt udus sedasama agenti, kes suundus tema 
töökoha poole. Cadogan West oli ägeda loomuga ja tormakas oma otsustes. Kohustuste 
ees pidid kõik teised asjad taanduma. Ta järgnes tollele mehele, jõudis akna alla, nägi 
dokumentide vargust ning asus varast taga ajama. Nõnda saame üle väitest, et keegi ei 
võta originaale, kui on võimalik teha koopiaid. Võõras peab võtma originaalid. Siiamaani 
on kõik loogiline.« 

»Milline on järgmine samm?« 

»Nüüd satume raskustesse. Võiks kujutleda, et antud asjaoludel haaraks Cadogan West 
kohe kaabaka kinni ja annaks häiret. Miks ta seda ei teinud? Kas see võis olla tema 
ülemus, kes paberid võttis? See seletaks Westi käitumist. Või lipsas ülemus Westil udus. 
käest ning West asus kohe teele Londonisse, et tal kodutee ära lõigata, eeldades, et 
noormees teadis, kus ülemus elas? Asi pidi olema väga pakiline, sest ta jättis oma tütar- 
lapse 

udusse seisma ega teinud katset talle midagi seletada. Siin kaob meil jälg käest ning 
mõlemat hüpoteesi lahutab määratu vahemaa Westi laibast, mis lebas, seitse dokumenti 
taskus, metroorongi katusel. Minu vaist käsib mul nüüd teisest otsast alustada. Kui 
Mycroft on saatnud meile aadressid, võime sealt vajaliku mehe leida ning võtta üles veel 
teisedki jäljed. « 

Baker Streetil ootas meid tõesti sõnum. Valitsuse käskjalg oli toonud selle suure 
kiiruga. Holmes heitis paberilehele pilgu ning viskas selle mulle. 


Prügikala on palju, kuid neid, kes nii suure ettevõtmisega toime tuleksid, on ainult 
mõni. Kaaluda tasub üksnes järgmisi mehi: Adolph Meyer, Great George Street 13, 
Westminster; Louis La Rothiere, Campden Mansions, Notting Hill; ja Hugo Oberstr'n, 
Caulfield Gardens 13, Kensington. On teada, et viimati mainitu viibis linnas 
esmaspäeval, kuid nüüd olevat ta lahkunud. Rõõm kuulda, et oled silmanud valguskiirt. 
Kabinet ootab hirmus murelikult sinu lõplikku aruannet. Kõige kõrgemalt poolt on 
saabunud tungivad avaldused. Kui sul peaks seda vaja minema, on sinu seljataga kogu 
riigi VÕIMSUS. 

MYCROFT 


»Ma kardan, « ütles Holmes naeratades, »et kogu kuninganna ustav riigiaparaat ei suuda 
siin midagi aidata.« Ta oli laotanud laiali suure Londoni kaardi ja kummardus õhinal selle 
kohale. »Vaata aga vaata,< ütles ta lõpuks rahuloleva hüüatusega, »asi hakkab lõpuks 
meile soodsamaks kujunema. Kuulge, Watson, ma mõtlen tõesti, et me võime sellest 
loost veel puhtalt välja tulla.« Ta patsutas mind äkilises lõbusushoos õlale. »Lähen nüüd 
välja. Ainult luurekäigule. Ma ei võta midagi tõsist ette, kui mu kõrval ei ole mu truud 
sõpra ja biograafi, jääge siia, ning on väga tõenäoline, et näete mind jälle tunni või paari 
pärast. Kui teil igav hakkab, võtke paber ja sulepea ning alustage jutustust sellest, kuidas 
me riigi päästsime.« 

Tundsin, kuidas tema elevus mõningal määral minu mõtteis peegeldus, sest teadsin 
väga hästi, et tema tavaline tõsine käitumisviis ei muutuks nii märgatavalt, 

ilma et tal oleks juubeldamiseks tõsist põhjust. Ootasin terve pika novembriõhtu 
lÄrsitult tema tagasitulekut. Natuke üheksa läbi ilmus lõpuks käskjalg sõnumiga: 

Söön õhtust Goldini restoranis Gloucester Roadil Kensingtonis. Palun tulge kohe sinna. 
Võtke kaasa raudkang, tumedate klaasidega latern, peitel ja revolver. 

S.H. 

See oli muidugi tore varustus korralikule kodanikule hämaratel udustel tänavatel 
kaasaskandmiseks. Peitsin need esemed peenetundeliselt palitu hõlma alla ja sõitsin kohe 
mainitud aadressil. Mu sõber istus räiges itaalia restoranis ukse lähedal väikese 
ümmarguse laua taga. 

»Kas te olete midagi söönud? Jooge siis koos minuga tass kohvi ja klaasike kürassaod. 
Proovige restorani peremehe sigareid. Need ei olegi nii tapvad, nagu võiks oodata. Kas 
teil on tööriistad kaasas ?« 

»Siin need on, palitu hõlma all.« 

»Suurepärane. Lubage mul kirjeldada teile lühidalt, mis ma tegin, ning see annab ka 
mõningase ettekujutuse, mida me teha kavatseme. Ilmselt on teile selge, Watson, et selle 


noormehe laip pandi rongikatusele. See oli ilmne samal hetkel, kui ma tegin kindlaks, et 
ta oli kukkunud katuselt, mitte aga vagunist.« 

»Kas teda ei võidud sillalt alla visata?« 

»Ütleksin, et see on võimatu. Kui te vaatate vagunite katuseid, siis näete, et need on 
pisut kumerad ning nende ümber ei ole mingit piiret. Seega võime kindlalt väita, et 
Cadogan West asetati katusele.« 

»Kuidas ta sinna saadi panna?« 

»See oli küsimus, millele me pidime vastuse leidma. Teda saadi sinna panna ainult ühel 
võimalikul viisil. Te teate, et metrooliin väljub ühes kohas West Endis tunnelist. 
Mäletasin ähmaselt, et olen seal sõites vahetevahel näinud otse pea kohal aknaid. 
Oletagem nüüd, et rong peatuks ühe säärase akna all, kas laiba katusele panemine 
tekitaks siis mingeid raskusi ?« 

»See tundub täiesti ebatõenäoline.« 

»Peame toetuma vanale aksioomile, et kui kõik teised võimalused ära langevad, peab 
järelejäänud võimalus, olgu ta nii ebatõenäoline kui tahes, tõde olema. Praegu 

ongi kõik teised võimalused ära langenud. Kui ma leidsin, et tuntud rahvusvaheline 
agent, kes on äsja Londonist lahkunud, elas metrooliini ääres, tegi see mu meele nii 
heaks, et minu äkiline kergemeelsus isegi hämmastas teid pisut.« »Ah asi oli siis selles?« 

»Jah, asi oli selles. Minu uurimisobjektiks on saanud härra Hugo Oberstein, kes elas 
Caulfield Garden 13. Alustasin Gloucester Roadi jaamast, kus üks väga vastutulelik 
ametiisik kõndis koos minuga mööda rööpmeid ning laskis mul veenduda mitte ainult 
selles, et Caulfield Gardensi tagaaknad on raudtee poole, vaid ka selles, et lõikumise tõttu 
ühe suurema raudteega peatuvad metroorongid tihti mõneks minutiks just selles paigas.« 

»Hiilgav, Holmes! Lahendus on teil käes!« 

»Esialgu — ainult esialgu, Watson. Me teeme edusamme, aga eesmärk on veel kaugel. 
Kui ma olin näinud Caulfield Gardensi tagakülge, läksin ma esikülge, ning veendusin, et 
linnuke oli tõesti ära lennanud. See on üpris suur maja ning minu arvamust mööda on 
ülemine korrus möbleerimata. Oberstein elas seal üheainsa teenriga, kes oli ilmselt täiesti 
usaldatav kaasosaline. Peame meeles pidama, et Oberstein läks mandrile saaki ära viima, 
mitte aga ei põgenenud, sest tal polnud põhjust vahistamist karta, ning kindlasti ei tuleks 
talle pähegi, et mingi asjaarmastaja võib tema juures läbiotsimise korraldada. Täpselt 
seda aga me teha kavatsemegi.« 

»Kas meil pole võimalik saada ametlikku läbiotsimisorderit?« 

»Praeguste tõendite alusel on see vaevalt mõeldav.« 

»Mida me võime sellest ettevõtmisest loota?« 

»Me ei oska öelda, mis kirjavahetus seal olla võib.« 

»Holmes, see asi ei meeldi mulle.« 

»Kulla sõber, teie jääte tänavale valvama. Seadust rikun mina ise. Praegu pole õige aeg 
pisiasjadele tähelepanu pöörata. Mõelge Mycrofti kirjale, admiraliteedile, ministrite 
kabinetile, kõrgele isikule, kes ootab uudiseid. Me oleme kohustatud minema.« 

Vastuseks tõusin ma laua tagant püsti. 

»Teil on õigus, Holmes. Me oleme kohustatud minema.« 

Ta kargas püsti ja surus mul kätt. 

»Ma teadsin, et te lõpuks ikkagi mind alt ei vea,« ütles ta ning hetkeks näginirtia 
esimest korda tema sa mis midagi, mis oli üsna sarnane õrnusega. Järgmisel, silmapilgul 
oli ta jälle endiselt võimukas ja praktiline. 

»Maja asub ligi poole miili kaugusel, aga meil poid kiiret. Lähme jalgsi,« lausus ta. 
»Palun ärge tööriistuj maha pillake. Kui teid kahtlase isikuna vahistataks, teeks see asja 
kahetsusväärselt keerukamaks.« 

Caulfield Gardensi majad kujutasid endast lamedate sammastega ja portikusega 
hooneid, mis olid Londoni West Endis Victoria valitsemise aja keskosa silmapaistvaks 
tulemuseks. Kõrvalmajas näis toimuvat iaste pidu; sest öös kajasid noorte rõõmus 
häälesumin ja klaveri klimberdamine. Väljas oli ikka veel udu, mis võttis meid oma 
sõbralikku varju. Holmes oli laterna põlema pannud ning valgustas sellega tugevat ust. 

»Raske ülesanne, « ütles ta. »Uks on kindlasti nii lukus kui riivis. Keldrikorrusel on 
meil kindlasti rohkem edu. Seal on suurepärane võlvialune ning meid ei peaks segama ka 
ükski liiga agar politseinik. Aidake mind pisut, Watson, siis aitan mina teid.« 

Hetk hiljem olime mõlemad keldrikorruse ukse juures. Vaevu olime jõudnud varju, kui 
kuulsime üleva! udus politseiniku samme. Kui vaikne kaja vaibus, asus Holmes alumise 
ukse kallal tegutsema. Nägin, kuidas ta kummardus ja pingule tõmbus ning siis paiskus 
uks järsu raksatusega lahti. Sööstsime pimedasse koridori ning tõmbasime keldriukse 
enda järel kinni. Holmes läks ees mööda ilma vaibata keerdtreppi üles. Tema laterna 
kitsas valguslehvik tõi esile madala akna. 

»Olemegi kohal, Watson — tegemist peab olema selle aknaga. « Ta lükkas akna lahti 
ning me kuulsime vaikset kähedat kõminat, mis kasvas valjuks möirgeks, kui rong meist 
pimeduses mööda kihutas. Holmes valgustas aknalauda. Seda kattis mööduvatest 
veduritest lennanud paks tahmakiht, aga mõnes kohas oli must kord maha hõõrutud. 

»Siin on näha, kuhu nad laiba toetasid. Hei, Watson, mis see on? Ei saa olla mingit 
kahtlust, et tegemist on verejäljega.« Hoimes osutas nõrkadele pruunidele laikudele akna 
puuosal. »Kivitrepil ka. Asi on täielikult tõestatud. Ootame senikaua, kuni üks rong 
seisma jääb.« 

Meil ei tulnud kaua oodata. Juba järgmine rong mürises 

tunnelist välja nagu eelminegi, kuid aeglustas käiku ning peatus siis pidurite kriginal 
otse meie all. Akna-lauda lahutas vagunikatusest vähem kui neli jalga. Holmes pani akna 
vaikselt kinni. 

»Siiamaani on meie teguviis õigustust leidnud,« ütles ta. »Mida teie sellest arvate, 
Watson ?« 

AMeistritöö. Te ei ole kunagi niisugustesse kõrgustesse tõusnud. « 

»Siinkohal ei saa ma teiega nõustuda. Sellest hetkest alates, kui mulle tuli pähe, et laip 
oli katusel, mis ei olnudki ilmselt eriti võimatu idee, järgnes kogu ülejäänud arutluskäik 
juba iseenesest. Kui kaalul ei oleks nii palju, oleks kogu lugu siiamaani tühine. Raskused 
seisavad alles ees. Võib-olla aga leiame siit midagi, mis meid aidata võib.« 

Olime köögitrepist üles läinud ning astunud teise korruse eluruumidesse. Neist üks oli 
rangelt sisustatud söögituba, kus ei olnud midagi huvipakkuvat. Järgmine oli 
magamistuba ning ka seal ei olnud midagi. Viimane tuba tundus paljutõotavam ning mu 
kaaslane asus seda süstemaatiliselt uurima. Tuba oli täis raamatuid ja pabereid ning seda 
kasutati ilmselt kabinetina. Holmes vaatas kiiresti ja metoodiliselt läbi ühe sahtli teise 


järel, ühe kapi teise järel, kuid tema tõsist nägu ei valgustanud kordagi avastamisrõõmu 
helk. Kui oli kulunud tund, ei olnud ta ikka veel kuhugi jõudnud. 

»Vana kavalpea on hoolikalt jälgi seganud,« ütles Holmes. »Ta ei ole midagi 
kompromiteerivat maha jätnud. Ohtlikud kirjad on kas hävitatud või kaasa viidud. See on 
meie viimane võimalus.« 

Kirjutuslaual seisis väike plekist rahakarp. Holmes kangutas selle peitliga lahti. Karbis 
oli mitu arvude ja tehetega kaetud paberirulli, ilma et ükski märkus oleks näidanud, mille 
kohta need arvud käisid. Korduvad sõnad »veesurvex ja »surve ruuttollile« andsid tunnis- 
tust võimalikust seosest allveelaevaga. Holmes viskas paberid kärsitult kõrvale. Karpi jäi 
veel ümbrik, milles olid mõned väikesed ajaleheväljalõiked. Ta raputas need lauale ning 
ma mõistsin tema innukast ilmest otsekohe, et tal oli tekkinud lootus. 

»Mis see on, Watson? Ah? Mis see on? Rida teateid ajalehe kuulutuste veerust. 
Trükikirja ja paberi järgi otsustades »Daily Telegraph«. Lehekülje parem ülemine 

nurk. Kuupäevad puuduvad — aga teated on loogilises järjestuses. See on ilmselt 
esimene: 

Lootsin varem sõna saada. Tingimustega ollakse nõus. Kirjutage kaardil antud aadressil 
pikemalt. 

PIERROT 

Järgmiseks tuleb see: 

Liiga keeruline kirjeldada. Pean saama täieliku ettekande. Tasu ootab teid, kui kaup on 
üle antud. 

PIERROT 

Siis see: 

Asi on pakiline. Kui leping ei saa täidetud, pean pakkumisest loobuma. Määrake kirja 
teel kohtumine. Kinnitan ajaleheteates. 

PIERROT 

Ja viimane: 

Esmaspäeva õhtul pärast üheksat. Kaks koputust. Oleme ainult omavahel. Ärge olge nii 
kahtlustav. Tasu sularahas, kui kaup on üle antud. 

PIERROT 

Üsna täielik ülevaade, Watson! Kui me vaid saaksime kätte selle teise mehe!« Holmes 
istus mõttesse vajunult ning trummeldas sõrmedega vastu lauda. Lõpuks kargas ta püsti. 

»Noh, võib-olla see ei kujunegi nii raskeks. Siin ei ole meil enam midagi teha, Watson. 
Arvan, et võiksime sõita »Daily Telegraphi« toimetusse ja viia sellega meie tubli 
päevatöö lõpule.« 

Mycroft Holmes ja Lestrade olid järgmisel päeval pärast hommikusööki kokkuleppe 
kohaselt Baker Streetile tulnud ning Holmes oli jutustanud neile eelmise päeva 
sündmustest. Elukutseline detektiiv vangutas pead, kui me oma sissemurdmise üles 
tunnistasime. 

»Politseis me küll midagi niisugust teha ei saa, härra Holmes, < ütles ta. »Mis ime, et te 
meile kättesaamatuid tulemusi saavutate. Ühel päeval aga lähete liiale ning teid ja teie 
sõpra ootavad pahandused.« 

«Inglismaa, kodu ja ilu kaitseks — kuidas on, Watson? Märtrid kodumaa altaril. Aga 
mida sina sellest arvad, Mycroft?« 

»Suurepärane, Sherlock! .Imetlusväärne! Aga kuidas sa seda mõtled ära kasutada?«! 

Holmes võttis kätte laual lebava »Daily Telegraphk. »Kas te olete tänast Pierrot' teadet 
juba näinud?« »Kuidas? Veel üks teade?« »Jah, siin see on: 

Täna. Samal ajal. Samas kohas. Kaks koputust. Ülimalt tähtis. Kaalul teie enda 
julgeolek. 

PIERROT 

»Pagana pihta!« hüüatas Lestrade. »Kui ta vastab, on ta meil pihus!« 

»Seda ma lootsin, kui ma kuulutuse lehte panin. Kui te saaksite mõlemad tulla koos 
meiega kella kaheksa paiku Caulfield Gardensisse, siis õnnestuks meil võibolla 
lahendusele lähemale jõuda.« 

Sherlock Holmesi üks kõige tähelepanuväärsem omadus oli võime end lõdvaks lasta 
ning viia mõtted täielikult kergematele asjadele, kui ta oli veendunud, et tööst mingil 
hetkel enam kasu ei olnud. Mäletan, et terve selle mälestusväärse päeva oli ta süvenenud 
monograafiasse, mida ta parajasti Lassus'i polüfooniliste motet-tide kohta kirjutas. Minul 
omalt poolt aga säärast 1õõ-gastumisvõimet ei olnud ning seetõttu tundus päev mulle 
lõpmata pikk. Juhtumi suur rahvuslik tähtsus, ärevus kõrgetes ringkondades, kavandatava 
katse iseloom — kõik need asjaolud tegid mind närviliseks. Tundsin suurt kergendust, 
kui me lõpuks pärast kerget õhtusööki teele asusime. Kokkuleppe kohaselt ootasid 
Lestrade ja Mycroft meid Gloucester Roadi jaama juures väljas. Obersteini maja 
keldrikorruse uks oli eelmisel õhtul lahti jäänud ning et Mycroft Holmes keeldus 
kategooriliselt ja nördinult üle piirdetara ronimisest, siis tuli minul majja minna ja eesuks 
lahti teha. Kell üheksa istusime kõik kabinetis ja ootasime kannatlikult kurjategijat. 

Möödus üks tund, seejärel teine. Kui kell lõi üksteist, tundus, otsekui oleksid suure 
kirikukella mõõdetud helid meie lootustele matusekellaks olnud. Lestrade ja Mycroft 
nihelesid toolidel ning vaatasid kaks korda minutis kella. Holmes istus vaikides ja 
rahulikult, 

silmad poolsuletud, kuid kõik meeled erksad. Ta tõstis nõksatades pea püsti. . !° aai 
»Ta tuleb,« ütles Holmes. 

Uksest olid möödunud kiired sammud. Nüüd tulid need tagasi. Kuulsime ukse taga 
tammumist ning siis koputati kaks korda järsult. Holmes tõusis ning andis meile märku 
istuma jääda. Gaasituli esikus üksnes hõõgus. Holmes avas välisukse ning pani selle 
uuesti kinni ja lükkas riivi ette, kui tume kogu temast mööda lipsas. »Sinnapoole!« 
kuulsime teda ütlevat ning hetk hiljem seisis oodatud mees meie ees. Holmes oli tema 
kannul tulnud, ning kui mees üllatus- ja kohkumishüüatusega ringi pööras, haaras ta 
temal kraest kinni ja lükkas ta tuppa tagasi. Enne kui vang tasakaalu tagasi oli saanud, oli 
uks juba kinni pandud ning Holmes toetus selle vastu seljaga. Mees vahtis metsiku 
pilguga ringi, lõi tuikuma ja kukkus teadvusetult põrandale. Laia servaga kaabu lendas ta! 
kukkumisel peast, kaelarätt libises suu eest ning me nägime kolonel Valentine Walteri 
pikka heledat habet ja peeneid ilusaid näojooni. Holmes vilistas üllatunult. 

»Seekord võite kirjutada, et ma olen täielik eesel, Watson,« ütles ta. »Seda linnukest ma 
küll ei jahtinud.« 

»Kes see on?« küsis Mycroft õhinal. 

»Kadunud sir James Walteri noorem vend, allveelaevade osakonna ülem. Jaa, jaa, nüüd 
ma mõistan, kuidas asi oli. Ta hakkab teadvusele tulema. Ilmselt oleks parem, kui te 
laseksite minul teda küsit!eda.« 


Olime lõdva keha diivanile tõstnud. Nüüd tõusis meie vang istuli, vaatas hirmunult 
ringi ning tõmbas käega üle lauba, otsekui ei usuks ta oma silmi. 

»Mida see tähendab?« ütles ta. »Ma tulin härra Ober-steinile külla.« 

»Me teame kõik, kolonel Walter,« ütles Holmes. »Ma ei suuda aru saada, kuidas üks 
inglise härrasmees võib säärasel kombel käi'jda. Kuid me teame kogu teie kirjavahetusest 
ja läbikäimisest Obersteiniga. Samuti Cado-gan Westi surma asjaoludest. Soovitan teil 
vähemasti kahetseda ja kõik üles tunnistada, sest mõnda üksikasja võime siiski üksnes 
teie suust kuulda.» 

Mees ägas ja lõi käed näo ette. Me ootasime, aga ta vaikis. 

»Kinnitan teile,« ütles Holmes, »et põhijoontes on 

kõik juba teada. Me teame, et te olite rahahädas, et te tegite jäljendi venna käes 
olevatest võtmetest, astusite kirjavahetusse Obersteiniga, kes vastas teie kirjadele »Daily 
Telegraphi< kuulutuste veerul. Oleme teadlikud, et te läksite esmaspäeva õhtul udus 
kabinetti, kuid teid nägi Cadogan West, kes järgnes teile, sest tal oli ilmselt olnud juba 
eelnevalt põhjust teid kahtlustada. Ta nägi vargust, kuid ei saanud häiret tõsta, sest te 
võisite ju ka dokumendid Londonisse vennale viia. Tubli kodanikuna jättis ta kõrvale 
kõik isiklikud asjad, käis teil udus kannul ning jälitas teid, kuni te jõudsite siia majja. Siin 
sekkus ta asjasse ning siis lisasitegi teie, kolonel Walter, reetmisele veel kohutavama 
kuriteo — mõrva.« 

»Mina ei tapnud! Ei tapnud! Vannun Jumala palge ees, et mina teda ei tapnud!« 
karjatas meie õnnetu vang. 

»Rääkige meile siis, kuidas Cadogan West surma sai, enne kui te ta metroorongi vaguni 
katusele panite.« 

»Räägin. Vannun, et ma räägin kõik. Mina tegin kõik ülejäänu. Tunnistan seda. Kõik 
oli täpselt nii, nagu te kirjeldasite. Mul tuli maksta börsivõlg. Mul oli seda raha väga vaja. 
Oberstein pakkus mulle viis tuhat. Sellega oleksin saanud ennast laostumisest päästa. Aga 
mõrvas olen ma niisama vähe süüdi nagu teie.« 

»Mis siis juhtus?« 

»Ta kahtlustas juba enne midagi ning jälitas mind, nagu te kirjeldasite. Ma märkasin 
teda alles siin ukse taga. Udu oli tihe ning isegi kolme jala kaugusele polnud midagi 
näha. Olin koputanud kaks korda ning Oberstein oli tulnud ust avama. Noormees tormas 
meie juurde ning päris aru, mida me kavatseme paberitega teha. Obersteinil oli lühike 
tinanupuga kepp. Ta kandis seda alati kaasas. Kui West meie järel majja trügis, lõi 
Oberstein talle kepiga vastu pead. Ta suri viie minuti jooksul. Ta lebas esikus ning meie 
ei osanud otsustada, mida teha. Siis meenusid Obersteinile rongid, mis peatusid tema 
akna all. Aga kõigepealt uuris ta pabereid, mis ma olin toonud. Ta ütles, et kolm neist 
olid olulise tähtsusega ning ta pidi need enda kätte jätma. »Te ei saa neid kaasa võtta,« 
ütlesin ma. »Kui paberid ei ole tagasi viidud, tõuseb Woolwichis hirmus lärm.« »Ma pean 
need enda kätte jätma,« vastas Oberstein, »sest siin 

on nõnda palju tehnilisi üksikasju, et selle aja jooksul on võimatu neist koopiat teha.« 
»Siis pean ma need kõik täna õhtul tagasi panema,« ütlesin mina. Ta mõtles natuke ning 
hüüatas siis, et talle tuli hea idee. »Kolm jätan ma enda kätte,« lausus ta. »Teised topime 
noormehe taskusse. Kui ta leitakse, siis aetakse kogu lugu kindlasti tema süüks.« Ma ei 
näinud mingit muud väljapääsu ning me tegime tema soovitust mööda. Ootasime pool 


tundi akna juures, kuni üks rong peatus. Udu oli nii tihe, et midagi ei olnud näha, ning me 
lasksime Westi laiba kerge vaevaga rongi katusele. Mis minusse puutub, siis sellega oli 
lugu lõppenud.« »Aga mis juhtus teie vennaga?« 

»Ta ei öelnud midagi, kuid ta oli tabanud mind ükskord oma võtmeid uurimas ning 
arvan, et ta kahtlustas mind. Lugesin kahtlust tema pilgust. Nagu te teate, ei toibunudki ta 
sellest hoobist.« 

Toas valitses vaikus. Selle lõhkus Mycroft Holmes. 

»Kas tejl pole võimalik asja parandada? See kergendaks teie süümepiinu ning võimalik, 
et ka karistust.« 

»Kuidas on mul võimalik asja parandada?« 

»Kus on Oberstein paberitega?« 

»Ma ei tea.« 

»Kas ta teile mingit aadressi ei andnud ?« 

»Ta ütles, et Pariisi »Hõtel du Louvre'isse« adresseeritud kirjad jõuavad lõpuks tema 
kätte.« 

»Siis on asja parandamine veel teie võimuses, « ütles Sherlock Holmes. 

»Ma teen kõik mis võimalik. Ma ei võlgne sellele mehele õieti midagi. Ta on mind 
laostanud ja hävitanud.« 

»Siin on paber ja sulg. Istuge laua taha ja kirjutage, mida ma dikteerin. Märkige 
ümbrikule antud aadress. Nii. Nüüd kiri: 


Lugupeetud härra! 

Mis puutub meie tehingusse, siis olete kahtlemata juba praeguseks märganud, et puudu 
on üks tähHs detail. Mul on kalkeeritud koopia, mis teeb komplekti täielikuks. See on aga 
mulle lisatüli põhjustanud ning ma pean teilt küsima veel viissada naela. Ma ei usalda 
seda saadetist postiteenistuse hoolde ega võta 

104 

vastu midagi peale kulla või pangatähtede. Sõidaksin Teie juurde, kuid see ärataks 
tähelepanu, kui roa praegu Inglismaalt lahkuksin. Seetõttu loodan Teid kohata laupäeva 
lõuna ajal Charing Crossi hotelli suitsetamistoas. Pidage meeles, et võtan tasu vastu ainult 
kullas või Inglise pangatähtedes. 


See kõlbab väga hästi. Oleksin väga üllatunud, kui kiri Obersteini kohale ei tooks.« 

Ja tõigi! See kuulub nüüd juba ajalukku-— rahvuse sellesse salajasse ajalukku, mis on 
tihti palju intiimsem ja huvitavam kui üldtuntud kroonika —, et Oberstein neelas elu 
suurimat suutäit saada tahtes sööda alla ning kadus viieteistkümneks aastaks kindlalt Briti 
vanglasse. Tema kohvrist leiti hindamatud Bruce-Partingtoni plaanid, mis ta oli pannud 
enampakkumisele kõigis Euroopa mereväekeskustes. 

Kolonel Walter suri vanglas vangistusaja teise aasta lõpus. Mis puutub Holmesisse, siis 
pöördus ta puhanult tagasi oma monograafia juurde Lassus' polüfoonilistest motettidest 
ning see on nüüd eraviisil levitamiseks ära trükitud ja kujutab endast asjatundjate 
hinnangul viimast sõna antud teemal. Mõni nädal hiljem kuulsin ma juhuslikult, et mu 
sõber veetis ühe päeva Windsoris, kust ta tuli tagasi erakordselt kauni smaragdlipsunõe- 
laga. Kui ma küsisin, kas ta oli selle ostnud, vastas ta, et see on kingitus ühelt armuliselt 
daamilt, kelle huvides tal oli kunagi õnn mingit väikest ülesannet täita. Rohkem ta ei 
öelnud, kuid mulle tundub, et ma suudan aimata selle daami suursugust nime, ning mul 


pole kahtlustki, et see smaragdnõel jääb igavesti meenutama mu sõbrale Bruce- 
Partingtoni plaanide mõistatust. 


V. SUREVA DETEKTIIVI MÕISTATUS 


Proua Hudson, Sherlock Holmesi majaperenaine, oli pika kannatusega naine. Teise 
korruse korterisse mitte üksnes ei tunginud igal kellaajal karjade kaupa iseäralikke ning 
tihti kahtlasi tüüpe, vaid tema tähelepanuväärne üüriline ilmutas ka oma elus 
ekstsentrilisust ja ebakorrapärasust, mis ilmselt perenaise kannatuse rängalt proovile pani. 
Holmesi uskumatu lohakus, kalduvus kummalisel kellaajal musitseerida, vahetevahel 
korteris ette tulevad laskeharjutused revolvriga, tema veidrad ning tihti lehka tekitavad 
teaduslikud eksperimendid ning teda ümbritsev üldine vägivalla ja ohu õhkkond tegid 
temast kõige hullema üürilise Londonis. Teiselt poolt aga tasus ta kuninglikult. Mul pole 
mingit kahtlust, et selle summa eest, mida Holmes meie koos-viibitud aastate jooksul 
oma korteri eest maksis, oleks võinud maja ära osta. 

Perenaine suhtus temasse sügava aukartusega ega julgenud kunagi tema asjadesse 
sekkuda, ükskõik kui pöörased need ettevõtmised ka talle võisid tunduda. Lisaks oli 
proua Hudson Holmesisse kiindunud, sest Holmes käitus naisterahvastega 
tähelepanuväärse õrnuse ja viisakusega. Naissugu ei meeldinud talle ega äratanud temas 
usaldust, aga ta oli rüütellik vastane. Teades, kui tõsiselt proua Hudson Holmesist hoolib, 
kuulasin ma tähelepanelikult tema juttu, kui ta minu abielu teisel aastal minu poole tuli ja 
rääkis, millises haledas seisukorras on mu vaene sõber. 

»Ta on suremas, doktor Watson, « ütles perenaine. »Kolme päevaga on ta lausa otsa 
lõppenud ning ma kahtlen, kas ta tänast päeva üle elab. Ta ei lase mul arsti kutsuda. Täna 
hommikul, kui ma nägin, et tema näost on järel üksnes luu ja nahk ning suured säravad 

silmad, mis mulle otsa vaatasid, ei suutnud ma seda enam kauem taluda. »öelge, mida 
tahate, härra Holmes, aga mina lähen kohe praegu ja kutsun arsti,« ütlesin ma. »Olgu see 
siis Watson,< vastas ta. Ma ei viivitaks tunnigi võrra tema juurde tulekuga, sest muidu te 
ei pruugi teda enam elavana eest leida.« 

Olin kohkunud, sest ma polnud Holmesi haigusest midagi kuulnud. Mul ei tarvitsegi 
ilmselt öelda, et tormasin palitut ja kaabut võtma. Tagasiteel pärisin proua Hudsonilt 
haiguse üksikasju. 

»Ma ei oska teile kuigi palju öelda. Tal oli käsil üks juhtum Rotherhithe'is, jõeäärsel 
tänaval, ning ta sai selle haiguse sealt külge. Ta heitis voodisse kolmapäeva pärastlõunal 
ega ole sellest ajast saadik tõusnud. Need kolm päeva ei ole ta ei toitu ega jooki suu 
sissegi võtnud.« »Püha Jumal! Miks te arsti ei kutsunud?« »Ta ei lubanud. Te ju teate, et 
ta peab saama oma tahtmist. Ma ci julgenud keelust üle astuda. Aga kauaks teda enam 
selles ilmas ei ole, nagu te näete ka ise kohe, kui te tuppa astute.« 

Holmes kujutas endast tõesti haletsusväärset vaatepilti. Uduse novembripäeva hämaras 
valguses oli haige-tuba süngevõitu, kuid mul tõmbus süda külmaks, nähes kõhna 
kurnatud nägu mulle voodist vastu vaatamas. Holmesi silmad läikisid palavikuliselt, 
põsed õhetasid haiglaselt ning huuli kattis tume koorik; tekil lebavad kondised käed 
tõmblesid pidevalt, hääl oli kähe ja kätkev. Kui ma tuppa astusin, lamas ta loiult, aga 
minu nägemine tõi tema silmi äratundmise helgi. 


»Noh, Watson, paistab, et meie käsi käib halvasti,« ütles ta nõrga häälega, kuid tema 
kõnemaneeris oli veel 

endist muretust. 

»Kulla sõber!« hüüdsin ma lähemale minnes. 

»Hoidke eemale! Hoidke kohe eemale!« käskis ta järsul ja tungival toonil, mis seostus 
mul ainult kriitiliste hetkedega. »Kui te mulle lähemale tulete, Watson, käsin raa teil 
majast lahkuda.« 

»Aga mispärast?« 

»Sest see on minu tahtmine. Kas sellest ei piisa?« 

Jah, proua Hudsonil oli õigus. Holmes oli niisama käskiv nagu alati. Siiski oli kurb 
näha, kui otsa ta oli jäänud. 

»Ma soovisin ainult aidata,« seletasin. 

»Just nimelt! Te aitate mind kõige rohkem, kui teete, mida kästakse.« 

»Muidugi, Holmes.« 

Ta leebus pisut. 

»Ega te pahane ei ole?« küsis ta siis õhku ahmides. Vaene vennike, kuidas võisin ma 
pahane olla, kui ma nägin teda säärases hädas enda ees lebamas? 

»Ma teen seda teie enda pärast, Watson,« kähises ta. »Minu pärast?« 

»Ma tean, mis mul viga on. See on üks kuHde tõbi Sumatralt — hollandlased teavad 
sellest rohkem kui meie, kuigi siiamaani ei ole nemad ka sellest aru saanud. Kindel on 
ainult üks asi. See tõbi on vältimatult surmaga lõppev ja kohutavalt nakkav.« 

Holmes kõneles nüüd palavikulise energiaga, pikad käed tõmblesid ja vabisesid, kui ta 
tõrjuvaid liigutusi tegi. 

»Nakkav kokkupuutel, Watson — täpselt nõnda, kokkupuutel. Hoidke eemale, ja kõik 
on korras.« 

»Püha taevas, Holmes! Kas te arvate, et säärased kaalutlused mulle hetkekski korda 
lähevad? See ei mõjutaks mind isegi võõra inimese puhul. Kas te kujutlete, et need 
kaalutlused takistaksid mul minu kohust täitmast nii vana sõbra puhul?« 

Astusin uuesti lähemale, aga ta tõrjus mind raevuka pilguga tagasi. 

»Kui te seisate seal eemal, siis ma räägin. Kui ei, siis tuleb teil toast lahkuda.« 

Suhtun Holmesi erakordsetesse võimetesse nii sügava austusega, et olen alati tema 
soovidele järele andnud, kuigi ma mõnikord neid peaaegu üldse ei mõistnud. Aga nüüd 
tõrkus kogu minu arstivaist. Olgu ta minu käskija mujal, vähemasti tema kui haige juures 
jagasin käskusid mina. 

»Holmes,« ütlesin ma, »te ei tea, mida te teete. Haige inimene on nagu laps ning nõnda 
ma teid kohtlengi. Kas see teile meeldib või ei, aga ma uurin teie sümptomeid ja ravin 
teid nendele vastavalt.« 

Ta saatis mulle mürgise pilgu. , *Kui mind ravima hakatakse, ükskõik, kas ma seda 
tallan või ei, las siis teeb seda vähemalt keegi, kellesse mul on usku,« ütles ta. 

»Minusse ei ole teil siis üldse usku?« 

»Teie sõprusesse on mul usku küll. Aga faktid jäävad 

faktideks, Watson, ning teie, olete lõpuks ainult väga piiratud kogemustega ja 
keskpärase kvalifikatsiooniga üldarst. Niisugust asja on valus öelda, aga te ei jäta mulle 
muud võimalust. « Olin rängalt haavunud. 


»Selline märkus ei tee teile au, Holmes. See näitab mulle väga selgelt, millises 
seisukorras on teie enda .närvid. Aga kui teil minusse usku ei ole, siis ei taha ma oma 
teeneid teile peale sundida. Laske mul kutsuda sir Jasper Meek või Penrose Fisher või 
mõni muu Londoni parimatest arstidest. Aga arsti on teil vaja ning sellest ma ei tagane. 
Kui te arvate, et ma kavatsen siin seista ja vaadata, kuidas te surete, ilma et ma teid kas 
ise aitaksin või kellegi teise teid aitama kutsuksin, siis ei tunne te mind küll põrmugi.« 

»Te tahate head, Watson,< ütles haige pooleldi oige, pooleldi nuuksega. »Kas ma näitan 
teile, kui vähe te teate? Mida te teate Tapanuli palavikust? Mida te teate mustast Formosa 
mädatõvest?« 

»Ma pole neist kummastki varem kuulnud.« 

»Idas, Watson, on palju problemaatilisi haigusi, palju kummalisi haiguse võimalusi.« 
Ta peatus iga lause järel, et hääbuvat jõudu koguda. »Ma olen nii palju teada saanud 
mõne viimase meditsiinilis-kriminaalse aspektiga uuringu käigus. Seoses nende 
uuringutega nakatusingi ma sellesse tõppe. Te ei suuda midagi teha.« 

»Võib-olla ei suuda. Aga ma tean juhtumisi, et doktor Ainstree, suurim elav autoriteet 
troopikahaiguste osas, on praegu Londonis. Igasugune vastuvaidlemine on kasutu, 
Holmes, ma lähen otsekohe teda kutsuma.« Ma pöördusin otsustavalt ukse poole. 

Säärast vapustust ei olnud ma kunagi enne kogenud! Silmapilgu vältel oli surija mul 
tiigrihüppega tee peal ees. Kuulsin keeratava võtme järsku naksatust. Järgmisel hetkel oli 
ta tagasi voodisse tuikunud, sellest määratust energiapuhangust ümber kukkumas ja 
hingeldav. 

»Te olete mul peos, sõber, sest jõuga, Watson, te mult ju võtit ei võta. Siin te nüüd olete 
ja siia te jääte, kuni mina teil minna lasen. Aga mä teen teie tahtmist. « (Kõike seda ütles 
ta kähinal, ahmides sõnade vahel meeletult õhku.) »Oma südames te tahate mulle ainult 
head. Muidugi tean ma seda väga hästi. Te saate oma tahtmist, aga andke mulle aega 
jõudu koguda. Mitte praegu,. 

Watson, mitte praegu" Kell on neli. Te võite minna kell kuus.« 

»See on hullumeelsus, Holmes.« 

»Ainult kaks tundi, Watson. Luban, et kell kuus te lähete. Kas te nõustute ootama?« 

»Näib, et mul ei ole valikut.« 

»Mitte mingisugust, Watson. Tänan teid, ma saan voodiriiete sättimisega ise hakkama. 
Teie, palun, hoidke eemale. Teate, Watson, ma esitan veel ühe tingimuse. Te otsite abi, 
aga mitte sellelt mehelt, keda te mainisite, vaid sellelt, kelle valin ma ise.« 

»Nagu soovite.« 

»Esimesed mõistlikud sõnad sellest ajast saadik, Watson, kui te tuppa astusite. Seal on 
mõned raamatud. Ma olen pisut väsinud. Huvitav, mis tunne on patareil, kui ta saadab 
elektrit dielektrikusse? Me jätkame oma jutuajamist kell kuus, Watson. « 

Aga sel jutuajamisel oli määratud jätkuda ammu enne kokkulepitud aega ning 
asjaoludel, mis vapustasid mind peaaegu niisama rängalt nagu Holmesi hüpe ukse juurde. 
Olin seisnud mõne hetke, silmitsedes liikumatut kogu voodis. Holmesi nägu ei paistnudki 
peaaegu voodiriiete alt ning näis, et ta magab. Et ma ei suutnud midagi lugeda, siis 
kõndisin aeglaselt toas ringi ja uurisin kuulsate kurjategijate fotosid, millega olid 
kaunistatud kõik seinad. Lõpuks jõudsin sihitult uidates kaminasimsi juurde. See oli 
kaetud piipude, tubakakottide, süstalde, sulenugade, revolvripadrunitega ja muu pudi- 
padiga. Teiste esemete hulgas oli ka väike musta- ja valgekirju elevandiluust karp, millel 


oli lükandklaas. See oli kena asjake ning ma olin just sirutanud käe, et seda lähemalt 
vaadata, kui... 

See oli kohutav karjatus, mille Holmes kuuldavale tõi — röögatus, mis võis alla 
tänavale kosta. Selle hirmsa karje peale läksin ma üleni külmaks ning mul tõusid juuksed 
püsti. Pöördusin ringi ja nägin sõbra krampi tõmbunud nägu ja meeleheitel pilku. Seisin 
halvatuna, karbike käes. 

»Pange see ära! Pange see kohe käest ära, Watson — ma ütlen, otsekohe!« Kui ma 
karbikese kaminasimsile asetasin, vajus Holmesi pea uuesti padjale ning ta ohkas 
kergendatult. »Ma ei salli, et minu asju puudutatakse, Watson. Te teate, et ma seda ei 
salli. Te 

teete mind talumatult närviliseks. Ise olete veel arst — teist piisaks täiesti, et patsienti 
hullumajja ajada. Istuge ometi maha ja laske ma kogun end.« 

See vahejuhtum jättis mulle väga ebameeldiva mälestuse. Äge ja põhjuseta ärritumine, 
millele järgnesid niisugused sõnad, mis erinesid rängalt Holmesi tavalisest leebest kõnest, 
näitasid mulle, kui põhjalikus meeltesegaduses ta viibis. Kõigist allakäikudest kõige 
haletsusväärseni on suurepärase aju laostumine. Istusin vaikses masenduses, kuni, 
kindlaksmääratud aeg läbi sai. Tundus, et Holmes jälgis samuti kella, sest niipea kui see 
kuus sai, hakkas ta rääkima samasuguse palavikulise erutusega nagu varem. 

»Nüüd võite minna, Watson,« ütles ta. »Kas teil peenraha on taskus?« 

»Jah.« 

»Kas hõbemünte ka?« 

»Suur hulk.« 

»Kui palju poolekroonilisi?« 

» Viis. « 

»Ah, liiga vähe! Liiga vähe! Kui kahju, Watson! Aga pange siis vähemalt needki 
uuritaskusse. Ja kogu ülejäänud raha vasakusse püksitaskusse. Tänan teid. Nii olete palju 
rohkem tasakaalus. « 

See oli hullumeelne jampsimine. Ta võdistas end ning laskis taas kuuldavale mingi 
köha ja oige vahepealse häälitsuse. 

»Pange nüüd gaasituli põlema, Watson, aga jälgige väga hoolikalt, et see ei läheks 
hetkekski rohkem kui poole võrra põlema. Ma palun teid, Watson, olge ettevaatlik. Tänan 
väga, nii on suurepärane. Fi, rulood ei ole vaja ette tõmmata. Olge nüüd nii lahke ja 
asetage mõni kiri ja paberileht siia lauale minu käeulatusse. Tänan teid. Nüüd mõni asi 
sealt kamina pealt. Suurepärane, Watson! Siin on suhkrutangid. Olge nii lahke ja tõstke 
nende abil see väike elevandiluust karp siia. Asetage see paberite peale. Tubli! Nüüd 
võite minna ja kutsuda siia härra Culverton Smith Lower Burke Streetilt majast number 
13.« 

Ausalt öeldes oli minu soov arsti kutsuda pisut lahtunud, sest vaene Holmes sonis 
ilmselgelt ning tundus ohtlik teda üksi jätta. Nüüd tahtis tema aga konsultee- 

rida nimetatud isikut niisama innukalt, nagu ta enne igasugusest arstiabist keeldunud 
oli. »Ma ei ole seda nime kunagi kuulnud, « ütlesin ma. »Täiesti võimalik, kulla Watson. 
Teid võib üllatada, et selle haiguse osas ei ole kõige suuremad kogemused mitte arstil, 
vaid ühel istanduse omanikul. Culverton Smith on tuntud asunik Sumatral, kes külastab 
praegu Londonit. Tema istanduses, mille lähedusgs ei olnud mingit arstiabi, puhkes see 


tõbi ning ta oli sunnitud seda ise mõningaste kaugeleulatuvate tagajärgedega uurima. Ta 
on väga metoodiline isik ning ma ei tahtnud, et te oleksite läinud enne kella kuut, sest 
teadsin väga hästi, ei te ei oleks leidnud teda tema kabinetist. Kui te suudaksite teda 
veenda, et ta tuleks siia ja jagaks meiega oma ainulaadseid kogemusi selle tõve osas, 
mille uurimine on olnud tema armsaim hobi, siis suudaks ta mind kahtlemata aidata.« 

Ma esitasin siin Holmesi jutu tervikuna ega püüdnudki näidata, kuidas seda katkestas 
õhu ahmimine ning käte kramplik tõmblemine, mis andis tunnistuse, millist valu ta 
kannatas. Nende mõne tunni jooksul, mis ma olin tema seltsis veetnud, oli ta hakanud 
välja nägema veel hullem. Palavikuline õhetus oli silmatorkavam, silmad särasid 
heledamalt veel tumedamaks muutunud silmakoobastest ning tema laubal läikis külm 
higi. Ta oli aga säilitanud reipa ja ulja kõnepruugi. Ta jagas käskusid viimse 
hingetõmbeni. 

»Te kirjeldate talle täpselt, millisesse seisukorda ma teist jäin,« ütles ta. »Te annate 
edasi selle pildi, mis on teie vaimusilmas: surija — palavikus soniv surija. Ma ei suuda 
tõesti mõista, miks ei koosne kogu ookeani-põhi üksnes austritest, näib, et nad sigivad nii 
kiiresti. Ah, mu mõtted on taas hajevil! Veider, kuidas aju kontrollib aju! Mida ma 
ütlesingi, Watson?« 

»Te andsite mulle juhtnööre härra Culverton Smithiga rääkimiseks.« 

»Jaa, jaa, tuleb meelde. Sellest sõltub mu elu. Paluge teda, Watson. Me ei saa just hästi 
läbi. Tema vennapoeg, Watson — kahtlustasin kurja kätt ning lasksin tal sellest aru 
saada. Noormees suri hirmsat surma. Ta kannab minu vastu vimma. Rääkige ta pehmeks, 
Watson. Paluge teda, anuge teda, tooge ta ükskõik kuidas siia. Tema suudab mind päästa 
— üksnes tema.« 

»Ma toon ta voorimehega kohale, isegi kui mul tuleb ta süles tõlda kanda.« 

»Te ei tee midagi niisugust. Te veenate teda tulema. Ja siis tulete ise enne tagasi. 
Leidke mingi ettekääne, miks te ei saa koos temaga tulla. Ärge seda unustage, Watson. 
Te ei vea mind alt. Te ei ole mind kunagi alt vedanud. Kahtlemata piiravad looduslikud 
vaenlased nende olendite arvu kasvu. Teie ja mina, Watson, oleme oma töö teinud. Kas 
austrid matavad siis maailma enda alla? Ei, ei, see on kohutav! Te annate edasi kõik, mis 
on teie vaimusilmas.« 

Ma lahkusin, meeles see, kuidas temasugune hiilgav mõtleja lalises nagu rumal laps. Ta 
oli andnud mulle võtme ning mulle tuli hea mõte see kaasa võtta, et ta ennast luku taha ei 
paneks. Proua Hudson ootas värisedes ja nuttes koridoris. Kui ma korterist väljusin, kuul- 
sin, kuidas Holmes peene ja kõrge häälega sonis. Kui ma tänaval voorimeest vilistasin, 
astus minu juurde udust üks mees. 

»Kuidas on härra Holmesi tervis ?« küsis ta. See oli vana tuttav, inspektor Morton 
Scotland Yardist, kellel oli seljas mitte vorm, vaid tviidülikond. »Ta on väga haige,« 
vastasin ma. Inspektor vaatas mulle väga iseäralikult otsa. Kui see päris pööraselt ei 
kõlaks, oleksin kujutlenud, et nägin tema silmis aknast langeva valguse paistel 
võidurõõmsat läiget. 

»Seda ma kuulsin jah,<« ütles ta. Troska oli minu juurde sõitnud ning ma lahkusin. 
Lower Burke Streetil oli ilus rida maju, see asus Notting Hilli ja Kensingtoni eraldaval 
hägusel piiril. Maja, mille ees voorimees peatus, jättis kuidagi rahulolevalt auväärse 
mulje, mida rõhutasid rauast piirded, raske tiibuks ja säravad vaskmanused. Esimese 


muljega kooskõlas oli ka väärikas ülemteener, kes ilmus tema taga särava roosaka 
elektrivalguse raamistusse. 

»Jah, härra Culverton Smith on kodus. Doktor Watson! Väga hea, härra, ma viin teie 
kaardi tema kätte.« 

Paistis, et mu tagasihoidlik nimi ja ametinimetus ei avaldanud härra Culverton Smithile 
muljet. Esikuuks oli irvakil ja ma kuulsin peenikest, pahurat ja läbitungivat häält. 

»Kes see on? Mida ta bahab? Heldeke, Staples, kui tihti ma olen korrarmd, et mind ei 
tohi sel ajal segada, kui ma tööd teen?« 

Ülemteenri suust kostis vaikne ja rahustav seletus. 

»Olgu peale, ma ei võta teda vastu, Staples. Ma ei salli, et mu tööd niiviisi häiritakse. 
Mind ei ole kodus. Nõnda öelgegi. Paluge, et ta tuleks hommikul, kui tal on tõesti tarvis 
mind näha.« 

Jälle kostis vaikne pomin. 

»Hea küll, teatage talle niiviisi. Ta võib tulla kas hommikul või üldse tulemata jätta. 
Minu tööd ei tohi takistada.« 

Mõtlesin Holmesile, kes viskles voodis ja luges võibolla minuteid, lootes, et ma talle 
abi toon. Praegu polnud aeg tseremoonitsemiseks. Tema elu sõltus minu kiirest 
tegutsemisest. Enne kui vabandava ilmega ülemteener jõudis teatega tagasi, olin ma 
temast mööda tuppa trüginud. 

Toas viibiv mees tõusis kileda vihakarjatusega kamina eest tugitoolist. Ma nägin suurt, 
jämedakoelist ja läikivat nägu, millel oli raske topeltlõug ning pahurad hallid silmad, mis 
vahtisid mind raevukalt helepruunide puhmaskulmude alt. Kõrge kiilaspea ühele roosale 
kül-jele oli koketselt sätitud sametist suitsetajamütsike. Kolp oli tohutu suur, ent kui ma 
pilgu langetasin, märkasin hämmastuseks, et mehe keha oli väike ja habras, lapsepõlves 
rahhiiti põdenud inimese moondunud õlgade ja seljaga. 

»Mida see tähendab ?« karjus ta peene ja kileda häälega. »Mida see sissetung 
tähendab? Ma ju saatsin teile sõna, et võtan teid vastu homme hommikul?« 

»Palun andestust,« vastasin ma, »aga asi on pakiline. Härra Sherlock Holmes .. .« 

Mu sõbra nime mainimine mõjus mehikesele erakordselt. Hetke jooksul oli viha tema 
näost kadunud. Ilme muutus valvsaks ja huvitatuks. 

»Kas te tulete Holmesi juurest?« küsis ta. 

»Tulin tema juurest just äsja.« 

»Kuidas Holmes elab? Kuidas tal läheb?« 

»Ta on raskelt haige. Sellepärast ma tulingi.« 

Mees andis mulle märku istumiseks ning istus ka ise uuesti. Märkasin sealjuures 
kaminasimsil seisvas peeglis tema nägu. Oleksin võinud vanduda, et sellel oli õel 

ja vastik naeratus. Ometi veensin ennast, et olin juhtunud nägema mingit närvitõmblust, 
sest hetk hiljeni pöördus ta minu poole siiralt mureliku ilmega. 

»Seda on kurb kuulda, « ütles ta. »Tunnen härra Holmesi üksnes mõne meievahelise 
äritehingu kaudu, kuid austan tema võimeid ja iseloomu. Tema on asjaarmastaja 
kuritegude uurimises, mina aga haiguste alal. Teda huvitavad kurjategijad, mind 
mikroobid. Need on minu vanglad,« jätkas ta kõrvallaual seisvate pudelite ja purkide 
reale osutades. »Nende Želatiinikultuuride peal istuvad nüüd oma aega mitmed maailma 
kõige suuremad pahategijad.« 


»Teie eriliste teadmiste pärast härra Holmes teid näha tahtiski. Ta on teist kõrgel 
arvamusel ning peab teid ainsaks inimeseks Londonis, kes teda aidata saaks.« 

Mehike võpatas ning kehkjas suitsetajamütsike kukkus põrandale. 

»Mispärast?« küsis ta. »Mispärast peaks härra Holmes arvama, et mina saan teda tema 
hädas aidata?« 

»Sellepärast, et te tunnete Ida haigusi.« 

»Aga miks peaks ta arvama, et ta on nakatunud Ida haigusesse?« 

»Sest ta on oma töö käigus viibinud hiina meremeeste seas dokkides.« 

Härra Culverton Smith naeratas meeldivalt ja tõstis oma mütsikese üles. 

»Ah siis nõnda on lugu?« ütles ta. »Aga küllap ei ole asi nii tõsine, nagu teie arvate. 
Kui kaua ta on haige olnud ?« 

»Kolme päeva ringis.« 

»Kas ta sonib ?« 

»Vahetevahel.« 

»Oi-oi! Asi paistab tõsine olevat. Oleks ebainimlik sellele kutsele vastamata jätta. Ma 
ei salli põrmugi, kui mind töö juures segatakse, doktor Watson, aga seekord on tõesti 
tegemist erandiga. Ma tulen otsekohe teiega kaasa.« 

Mulle meenus Holmesi käsk. 

»Mul on üks teine asi ees,« vastasin ma. 

»Hästi. Ma lähen üksi. Ma tean härra Holmesi aadressi. Võite kindel olla, et jõuan 
hiljemalt poole tunni pärast sinna.« 

Astusin väriseva südamega uuesti Holmesi magamistuppa. 

Minu äraolekul olokis võinud olla juhtunud ka kõige hullem. Minu tohutu suureks 
kergenduseks oli Holmesil vahepeal palju parem hakanud. Ta nägi välja niisama halb 
nagu ennegi, kuid ei soninud enam ning ta rääkis küll nõrga häälega, kuid isegi tavalisest 
suurema otsustavuse ja selgusega. 

»Noh, kas te saite temaga kokku, Watson?« 

»Jah, ta tuleb.« 

»Imetlusväärne, Watson! Imetlusväärne! Te olete parim sõnumiviija.« 

»Ta tahtis koos minuga tulla.« 

»See ei oleks sobinud, Watson. See oleks olnud ilmvõimatu. Kas ta küsis, mis mul viga 
on?« 

»Ma rääkisin talle East Endi hiinlastest.« 

»Täpselt nii! Hüva, Watson, te olete teinud kõik, mis on hea sõbra võimuses. Nüüd 
võite lavalt lahkuda.« 

»Ma pean ootama ja kuulma tema arvamust, Holmes.« 

»Muidugi peate. Aga mul on alust oletada, et tema arvamus oleks hulga ausam ja 
väärtuslikum, kui ta kujutleks, et me oleme omavahel. Minu voodipäitsi taga on parajasti 
ruumi enda peitmiseks, Watson.« 

»Kulla Holmes!« 

»Kardan, et teil ei jää muud üle, Watson. Siin toas ei ole mingeid peidupaiku ning ongi 
parem, sest nii äratab see vähem kahtlust. Mulle tundub aga, Watson, et siia saab ennast 
siiski peita.« Äkitselt ajas ta end istuli ning tema otsajäänud nägu tardus. »Rattamürin, 
Watson. Tehke kähku, kui ma teile kallis olen! Ja ärge ennast liigutage, juhtugu mis tahes 
— mis tahes, kas kuulete? Ärge tehke suud lahti! Ärge liigutage! Üksnes kuulake 


tähelepanelikult.« Siis ütles tal äkitselt taastunud jõud taas üles ning tema käskiv ja 
mõttekas jutt vaibus pool-jampsiva inimese vaikseks mõttetuks pominaks. 

Peidupaigast, kuhu mind oli nii kiiresti aetud, kuulsin ma samme trepil, magamistoa 
ukse avanemist ja sulgumist. Siis saabus minu üllatuseks pikk vaikus, mida rikkus üksnes 
haige vaevaline hingamine ja õhu ahmimine. Kujutlesin, et meie külastaja seisis voodi 
kõrval ja silmitses põdejat. Lõpuks kummaline vaikus katkes. 

»Holmes!« hüüatas Culverton Smith. »Holmes!« kordas ta tungivalt, otsekui ajaks ta 
magajat üles. »Kas te kuulete mind, Holmes?« Kostis kahinat, justnagu oleks ta haiget 
jõhkralt õlast raputanud. 

»Kas see olete teie, härtfb1 Smith?« sosistas Holmes. »Ma ei julgenud õieti lootagi, et 
te tulete.« 

Härra Smith naeris. 

»Ega vist,< vastas ta. »Aga nagu te näete, olen ma ometi siin. Nagu tulistel sütel, 
Holmes — nagu tulistel sütel!« 

»See on teist väga lahke — väga üllas. Ma pean väga lugu teie eriteadmistest. « Meie 
külaline itsitas. 

»Ah nii. Õnneks olete ainus inimene Londonis, kes seda teeb. Kas te teate, mis teil viga 
on?« »Seesama tõbi,« ütles Holmes. »Ahaa! Te siis tunnete sümptomid ära?« »Liigagi 
hästi.« 

»Noh, mis siin ikka imestada, Holmes. Ma ei imestaks ka siis, kui tegu olekski sama 
tõvega. Sellisel juhul poleks teil midagi head oodata. Vaene Victor oli juba neljandal 
päeval surnud — tugev ja terve noor mees. Nagu te ütlesite, oli tõesti väga üllatav, et ta 
jäi Londoni kesklinnas mingisse Aasia kolka haigusesse — ja veel haigusesse, mida mina 
olin nii põhjalikult uurinud. Erakordne kokkusattumus, Holmes. Väga nutikas teist, et te 
seda märkasite, aga see küll kena ei olnud, et te seal põhjuslikku seost oletasite.« »Ma 
tean, et teie Victori tapsite.« »Ah nii, või teate? Noh, tõestada te seda igatahes ei saanud. 
Aga mis mõttega te minu kohta niisuguseid kuuldusi levitate ja siis ise hätta sattudes 
kohe minu käest abi nurute? Mis mängu te mängite — ah?« 

Kuulsin haige kähedat ja rasket hingamist. »Andke mulle vett!« hingeldas ta. 

»Teie lõpp on üsna lähedal, kulla sõber, aga ma ei taha, et te sureksite enne, kui ma 
teile üht-teist öelnud olen. Sellepärast ma annangi teile vett. Noo, ärge maha loksutage! 
Nõnda. Kas te saate aru, mida ma räägin ?« Holmes oigas. 

»Tehke minu heaks, mida suudate. Unustame mineviku, « sosistas ta. »Ma pühin need 
sõnad oma mälust — vannun seda, Ravige mind ainult terveks ja ma unustan selle.« 

»Mille te unustate ?« 

»N.oh, Victor Savage'i surma. Te just äsja sama hästi kui tunnistasite, et teie tapsite ta. 
Ma unustan selle.« 

»Tehke, nagu tahate, maiustage või ärge unustage. Tunnistajapingis ma teid ei näe. 
Kinnitan teile, kulla Holmes, et näen teid hoopis ühes teises kohas. Mulle ei lähe see 
korda, et te teate, kuidas mu vennapoeg suri. Jutt pole praegu temast. Jutt on teist.« 

»Jaa, jaa.« 

»See mees, kes mind kutsumas käis — ma ei mäleta tema nime —,, ütles, et te olite 
saanud nakkuse East Endis meremeeste käest.« 

»Ma suudan seda ainult nõnda seletada.« 


»Te olete oma mõistuse üle uhke, Holmes, eks? Peate ennast tarkpeaks, eks ole? 
Seekord sattusite kokku endast targemaga. Nüüd meenutage natuke, Holmes. Kas teile ei 
meenu, millisel muul viisil te võisite selle haiguse saada?« 

»Ma ei suuda mõelda. Mu mõistus ei tööta. Jumala nimel, aidake mind!« 

»Jah, ma aitan teid. Ma aitan teil aru saada, mis seisus te täpselt olete ja kuidas te sinna 
sattusite. Ma tahan, et te saaksite seda enne surma teada.« 

»Andke mulle mingit valuvaigistita 

»Ah on valus? Jah, kulid hakkasid ka enne lõppu vinguma. Kisub vist krampi?« 

»Jaa, jaa, mul on krambid.« 

»Noh, minu juttu kuulete ikka. Kuulake nüüd! Kas te mäletate, et teie elus toimus 
midagi tavatut umbes sel ajal, kui teie sümptomid ilmnesid?« 

»Ei, ma ei mäleta midagi.« 

»Mõelge järele.« 

»Ma olen liiga haige, et mõelda.« »Eks ma siis aita teid. Kas teile saadeti midagi pos- 
tiga?« 

»Postiga?« 

»Äkki mingi karp?« 

»Ma minestan — ma kaotan teadvuse!« 

»Kuulake, Holmes!« Jäi mulje, nagu oleks ta surijat raputanud, ning ma suutsin vaevu 
oma peidukohas paigal püsida. »Te peate mind kuulma. Te kuulete mind. Kas te mäletate 
üht karpi — elevandiluust karpi? See tuli kolmapäeval? Te tegite selle lahti — kas 
mäletate?« 

»Jaa, jah, tegin lahti. Sees oli terav vedru. Mingi nali... .« 

»See polnud mingi nali, nagu te omal nahal tunda 

olete saanud. Te igavene mtarr, te otsisite õnnetust ja saite, mis tahtsite. Kes palus teil 
minu teele ette jääda? Oleksite te mind rahule jätnud, ei oleks ma teid puudutanud.« 

»Mäletan,« hingeldas Holmes. »Vedru! Mul tuli sõrmest veri välja. Karp — seesama 
siin laua peal.« 

»Pagana pihta, seesama! Ja parem, kui see minu taskus siit lahkub. Nüüd ongi teie 
viimane asitõend läinud. Aga te teate tõtt, Holmes, ning võite surra teadmisega, et mina 
teid tapsin. Te teadsite liiga palju Victor Savage'i saatusest, nii et ma lasksin teil seda 
jagada. Lõpp on üsna lähedal, Holmes. Ma istun siin ja vaatan, kuidas te surete.« 

Holmesi hääl oli hääbunud peaaegu kuuldamatuks sosinaks. 

»Mida?< küsis Smith. »Gaasileek heledaks keerata? Varjud hakkavad laskuma, eks ole? 
Jah, ma keeran tule heledamaks, et ma teid paremini näeksin.« Ta kõndis läbi toa ja 
valgus läks äkitselt heledamaks. »Kas ma võiksin teile veel mõne teene osutada, kulla 
sõber?« 

»Andke mulle tikud ja sigaretid!« 

Ma pidin äärepealt rõõmust ja hämmastusest karjatama. Holmes rääkis loomuliku 
häälega — see oli võibolla küll pisut nõrk, kuid seesama hääl, mida ma tundsin. Järgnes 
pikk paus ning ma tajusin, et Culverton Smith seisis imestusest tummana ja vaatas 
Sherlock Holmesi. 

»Mida see tähendab?« kuulsin ma teda lõpuks kuivalt ja kähedalt küsimas. 

»Mingi osa etendamiseks on kõige õigem see ise läbi elada, « ütles Holmes. »Annan 
teile sõna, et kolme päeva jooksul ei söönud ega joonud ma suutäitki, kuni te olite nii 


lahke ja valasite mulle klaasi vett. Aga kõige tüütum on tubakast loobumine. Ahaa, siin 
ongi mõni Sigaret.« Kuulsin, kuidas tõmmati tikku. »See on juba palju parem. Ohoo! Kas 
ma kuulen sõbra samme?« 

Koridorist kostsid sammud, uks tehti lahti ja nähtavale ilmus inspektor Morton. 

»Kõik on korras ja te võite selle mehe vahistada,« ütles Holmes. 

Inspektor hoiatas kahtlusalust nagu tavaliselt. 

»Ma vahistan teid süüdistatuna Victor Savage'i mõrvas,« lausus ta lõpuks. 

»Te võite lisada ka süüdistuse Sherlock Holmesi mõrvamise katses,« märkis mu sõber 
naeru kõhistades. »Et haige ei peaks endale tüli tegema, andis härra Culverton Smith ise 
lahkelt teile märku, inspektor, pannes gaasi heledamalt põlema. Muide, vahialusel on 
kuue paremas taskus karbike, mis oleks õigem ära võtta. Tänan teid. Mina teie asemel 
oleksin sellega ettevaatlik. Pange see siia. Kohtus võib karbikesel oma osa olla.« 

Äkitselt kostis rabelemist ja rüselemist, millele järgnes rauakõlksatus ja valukarje. 

»Teete endale ainult haiget,« ütles inspektor. »Püsige ometi paigal!« Kostis sulguvate 
käeraudade klõpsatus. 

»Kena lõks küll!« hüüatas kõrge hääl raevukalt. »See viib süüpinki teid, Holmes, mitte 
mind. Ta palus, et ma tuleksin teda ravima. Mul oli temast kahju ja ma tulingi. Nüüd 
teeskleb ta kahtlemata, et ma ütlesin kõike, mida ta võib oma pööraste kahtluste 
kinnitamiseks leiutada. Valetage palju tahes, Holmes. Minu sõna on niisama 
usaldusväärne nagu teie sõna.« 

»Püha taevas!« hüüdis Holmes. »Tema olin ma hoopis unustanud. Kulla Watson, 
võlgnen teile tuhat vabandust. Mõelda vaid, et teie mul meelest läksite! Aga mul pole 
vaja teid härra Culverton Smithiga tutvustada, sest, nagu ma aru saan, kohtusite te täna 
juba varem. Kas voorimees ootab all? Panen riidesse ja järgnen teile, sest minust võib 
jaoskonnas kasu olla.« 

»See pole mulle kunagi rohkem ära kulunud, « ütles Holmes, kui ta kosutas ennast 
rõivastumise vahepeal klaasi bordoo veiniga ja küpsistega. »Te teate aga, et minu 
harjumused on korrapäratud ning mul läheb niisugune vägitükk kergemini korda kui 
enamikul inimestel. Hädavajalik oli jätta proua Hudsonile mulje, et ma olen tõesti haige, 
sest tema pidi oma arvamuse teile edasi andma ning teie omakorda pidite selle Culverton 
Smithile ette kandma. Ega te solvunud ei ole, Watson? Küllap te mõistate, et 
teesklemisoskus teie paljude annete hulka ei kuulu, ning et kui te oleksite minu saladust 
teadnud, ei oleks te kunagi veennud Smithi, et tema tulek on hädavajalik, see aga oli kogu 
plaani kõige olulisem punkt. Teades, kui kättemaksuhimuline ta on, olin ma täiesti kindel, 
et ta tuleb oma kätetööd vaatama.« 

»Aga teie välimus, Holmes — teie kaame nägu?« 

»Kolm päeva täielikku paastumist ei tee kedagi ilusamaks, Watson. Mis puutub 
ülejäänusse, siis seda kõike saab parandada pesukäsnaga. Võib saavutada täiesti 
rahuldavaid tulemusi, kui panna vaseliini laubale, bella-donnat silmadesse, ruuži 
põsenukkidele ja vaha suu ümber. Olen mõnikord mõelnud, et peaksin' simuleerimisest 
monograafia kirjutama. Vahetevahel poolekrooni-listest, austritest ja muudest kõrvalistest 
asjadest rääkimine jätab rahuldava mulje sonimisest.« 

»Aga miks te mind endale lähemale ei lasknud, kui nakkusohtu tegelikult ei olnud?« 


»Kas teil pruugib seda küsida, kulla Watson? Kas te kujutlete, et ma teie arstioskusi ei 
hinda? Ma ei saanud ju uskuda, et teie oma terava mõistusega peaksite surijaks inimest, 
kellel ei ole palavikku ja kelle pulsilöögid ei ole sagenenud, olgu ta nii nõrk kui tahes? 
Nelja jardi kauguselt võisin ma teid petta. Kui mul ei oleks õnnestunud teid oma haigust 
uskuma panna, kes oleks siis Smithi mu haardeulatusse toonud? Ei, Watson, mina seda 
karpi ei puutuks. Küljepealt vaadates on paista, kust ilmub selle avamisel terav vedru 
nagu rästiku hammas. Küllap tapeti mingi säärase vahendiga vaene Savage, kes seisis 
selle koletise ja valduste tagasisaamise vahel. Nagu te aga teate, on minu kirjavahetus 
mitmekesine ning ma suhtun mõningase ettevaatusega igasugustesse pakkidesse, mis 
mulle saadetakse. Mulle oli aga selge, et teeseldes, nagu oleks Smithi plaan õnnestunud, 
võisin ma talt ülestunnistuse välja meelitada. Teesk-lusse suhtusin ma tõelise 
kunstniku põhjalikkusega. Tänan teid, Watson, te peate aitama mulle palitu selga. Kui 
me oleme politsejaoskonnas asjaajamise lõpetanud, siis kuluks meile ilmselt ära midagi 
kosutavat Simpsoni restoranis.« 


1. LEEDI FRANCES CARFAXI KADUMINE 


»Aga mispärast türgi?« küsis Sherlock Holmes, vahtides üksisilmi mu saapaid. Ma 
istusin parajasti pilliroost seljatoega toolil ning mu väljasirutatud jalad olid paelunud 
tema väsimatut tähelepanu. 

»Inglise,« vastasin ma pisut imestunult. »Ostsin need Latimeri juurest Oxford Streetilt.« 

Holmes naeratas tüdinult, kuid kannatlikult. 

»Saun!< ütles ta. »Saun! Miks te eelistasite lõdvestavat ja kallist türgi sauna kosutavale 
kodumaisele saunale?« 

»Sellepärast, et olen viimasel paaril päeval tundnud end vanana ja reuma on endast 
märku andnud. Türgi saun on see, mida arstiteaduses alternatiiviks nimetatakse — uus 
algus, süsteemi puhastamise vahend. 

Muide, Holmes,« lisasin ma, »kahtlemata on seos minu saabaste ja türgi sauna vahel 
täiesti ilmne loogiliselt mõtlevale inimesele, kuid oleksin sellegipoolest tänulik, kui te 
seda mulle seletaksite.« 

»Mõttearendus ei ole eriti segane, Watson,« ütles Holmes, vallatu läige silmis. »See 
kuulub sellesse samasse algelise deduktiivse mõtlemise liiki, mida ma illustreeriksin, 
küsides teilt, kellega koos te täna hommikul siia sõitsite.« 

»Ma ei ütleks, et uus näide on mingi seletus,« laususin ma üsna tõredalt. 

»Braavo, Watson! Väga väärikas ja loogiline vastuväide. Laske ma tuletan meelde, 
milline see mõttekäik oli. Võtame kõigepealt viimase punkti — voorimehe. Te näete, et 
teie kuue vasakul varrukal ja õlal on pori-pritsmed. Kui te oleksite troskas keskel istunud, 
ei oleks neid pritsmeid tõenäoliselt olnud, või need oleksid paiknenud sümmeetriliselt. 
Seega on selge, et te istusite ääre pool. Seega on ühtlasi selge, et teil oli kaaslane.« 

»See on täiesti ilmne.« 

»Absurdselt labane, eks ole?« 

»Aga saapad ja saun?« 

»Just niisama lapsik. Teil on komme oma saapapaelu teatud kindlal viisil kinni siduda. 
Praegu aga näen, et need on kinnitatud keerulise kahekordse aasaga, mis erineb teie 
tavalisest stiilist. Seega olete saapad jalast võtnud. Kes on paelad kinni sidunud? 


Kingsepp — või saunateenija? Kingsepp ei ole tõenäoline, sest teie saapad on peaaegu 
uued. Mis siis üle jääb? Saun. Totter, eks ole? Aga türgi saun on siiski oma otstarvet 
täitnud.« 

»Mis otstarvet?« 

»Te ütlesite, et läksite sinna, sest vajasite vaheldust. Lubage mul teha üks ettepanek. 
Kuidas teile sobiks Lausanne, kulla Watson — esimese klassi piletid ja kõik kulud 
kuninglikult tasutud?« 

»Hiilgav! Aga mispärast me sinna läheme?« 

Holmes nõjatus vastu tugitooli seljatuge ja võttis taskust märkmiku. 

»Üks kõige ohtlikumaid nähtusi maailmas on sihitult ringi triiviv ja sõpradeta naine,« 
ütles ta. »Ta ise on tihti kõige kasulikum kõigist surelikest ega tee kellelegi kurja, aga ta 
kihutab teisi vältimatult kuritegudele. Ta on abitu. Ta triivib ringi. Tal on piisavalt raha, 
et sõita ühelt maalt teisele, ühest hotellist teise. Tihti kaotab ta pea kolkapansionaatide ja 
kostikohtade labürindis. Ta on äraeksinud kana rebaste maailmas. Kui ta nahka pannakse, 
ei tunne keegi temast õieti puudust. Kardan väga, et leedi Frances Carfaxiga on midagi 
halba juhtunud.* 

Selline järsk üleminek üldiselt üksikule tekitas minus kergendust. Holmes heitis pilgu 
oma märkmetele. 

»Leedi Frances, « jätkas ta, »on kadunud Ruftoni krahvi ainus elav perekonnaliige. 
Nagu te võib-olla mäletate, jäid valdused meesliini esindajatele. Leedi Frances sai 
tagasihoidliku sissetuleku ja mõned väga tähelepanuväärsed hispaania päritolu hõbedast 
ehted kummaliselt lihvitud teemantidega, millesse ta oli väga kiindunud — liigagi 
kiindunud, sest ta keeldus neid pangaseifi jätmast ja kandis neid alati kaasas. Leedi 
Frances äratab kaastunnet — ta on ilus, alles keskeas naine, kes on ometi kummalise 
juhuse tõttu jäänud veel kakskümmend aastat tagasi õitsva perekonna viimaseks võsuks.« 

»Mis temaga siis julitunud on?« 

»Mis on juhtunud leedi Francesega? Kas ta on elus või surnud? See küsimus meil 
tulebki lahendada. Ta on väga kindlate harjumustega daam ning nelja aasta vältel on ta 
eranditult iga kahe nädala tagant kirjutanud kirja preili Dobney'le, oma kunagisele 
koduõpetajale, kes ei tööta enam ammu ja elab Camberwellis. Seesama preili Dobney 
pöörduski minu poole. Ligi viis nädalat ei ole ta ühtki teadet saanud. Viimane kiri tuli 
Lausanne'ist »Hötel Nationalist«. Näib, et leedi Frances lahkus sealt uut aadressi jätmata. 
Perekond on mures, ning kuna nad on väga jõukad, ei hakka nad koonerdama, kui me 
vaid loosse selgust toome.« 

»Kas preili Dobney on ainus informatsiooniallikas? Kindlasti kirjutas leedi Frances ka 
teistele inimestele?« 

»Ühe kirjasaaja peale võib kindel olla, Watson. See on pank. Üksikud naisterahvad 
peavad millestki elama ning nende pangaraamatud on otsekui kokkusurutud päevikud. 
Leedi Frances hoiab oma raha Silvesteri pangas. Ma heitsin pilgu ka tema pangaarvele. 
Eelviimase tšekiga maksis ta oma arve Lausanne'is, kuid tšekk oli suurele summale ning 
tõenäoliselt jäi talle sularaha kätte. Sellest ajast saadik on laekunud ainult üks tšekk.« 

»Kelle nimel ja kus?« 

»Preili Marie Devine'i nimel. Ükski viide ei näita, kus tšekk kirjutati. Raha võeti välja 
Montpellier's Credit Lyonnais's vähem kui kolm nädalat tagasi. Summa oli viiskümmend 
naela. « 


»Ja kes on preili Marie Devine?« 

»Mul on korda läinud ka see välja uurida. Preili Marie Devine oli leedi Frances Carfaxi 
teenija. Me pole veel kindlaks teinud, miks pidi leedi Frances kirjutama talle säärase 
tšeki. Kahtlemata aga toob teie uurimistöö peagi asjasse selgust.« 

»Minu uurimistöö?« 

»Seetõttu seisabki teil ees tervistav reis Lausanne'i. Te ju teate, et ma ei saa kuidagi 
Londonist lahkuda, kui vana Abrahams säärases surmahirmus on. Pealegi on ka üldiselt 
parem, kui ma Inglismaalt ära ei sõida. Scotland Yard tunneb ennast ilma minuta 
üksildasena ning minu lahkumine tekitaks kuritegelikes ringkondades ebatervet elevust. 
Seetõttu asuge teele, kulla Watson, ning kui mu 

tagasihoidlikud nõuanded väärivad kunagi kahte penni sõna eest, siis on need ööl ja 
päeval telegraafiliini teises otsas teie käsutuses.« 

Kaks päeva hiljem olin ma juba Lausanne'is, »Hõtel Nationalis«, kus kuulus 
hotellidirektor monsieur Moser mind ülima vastutulelikkusega vastu võttis. Nagu ta 
mulle teatas, oli leedi Frances mitu nädalat hotellis elanud. Ta meeldis kõigile, kes 
temaga kokku puutusid. Ta ei olnud üle neljakümne aasta vana. Ta nägi ikka veel kena 
välja ning kõik märgid näitasid, et nooruses oli ta olnud väga ilus naine. Monsieur Moser 
ei teadnud midagi väärtuslikest ehetest, kuid teenrid olid täheldanud, et daami 
magamistoas asuv raske kohver oli alati hoolikalt lukustatud. Teenijanna Marie Devine 
jättis kõigile niisama meeldiva mulje nagu tema perenaine. Ta oli isegi kihlatud hotelli 
ühe ülemteenriga ning tema aadressi saamine ei valmistanud raskusi. Aadress oli 11 Rue 
de Trajan, Montpellier. Kirjutasin kõik üles ning tundsin, et Holmes ise ka poleks 
suutnud osavamalt andmeid koguda. 

Ainult üks asi oli veel lahendamata. Minu käsutuses olevad andmed ei suutnud heita 
valgust daami äkilisele ärasõidule. Ta oli Lausanne'is väga õnnelik. Oli igati põhjust 
arvata, et ta kavatses jääda terveks suveks oma luksuslikesse tubadesse vaatega järvele. 
Ometi oli ta lahkunud päevapealt, mistõttu tal tuli asjata maksta terve nädala üür. Ainult 
Jules Vibart, teenijanna kavaler, oskas midagi oletada. Te seostas leedi Francese äkilise 
lahkumise faktiga, et paar päeva varem oli hotellis käinud üks pikk, tumedatverd ja 
habemega mees. »Un savage — un veritable savage!« hüüdis Jules Vibart. Mees oli 
kusagil linnas korteri üürinud. Teda nähti järve kaldal jalutusteel tõsiselt madame'iga 
rääkimas. Siis oli mees hotelli tulnud. Leedi Frances keeldus teda vastu võtmast. Mees oli 
inglane, kuid tema nime ei teatud. Kohe pärast seda oli madame hotellist lahkunud. Jules 
Vibart, ning mis veelgi tähtsam, Tules Vibart'i kallim, leidsid, et see külaskäik ja 
lahkumine olid põhjus ja tagajärg. Jules ei nõustunud kõnelema ainult ühest asjast. 
Küsimus puudutas põhjust, miks Marie oli perenaise teenistusest ära tulnud. Selle kohta 
ei tahtnud või ei osanud Jules midagi öelda. Kui ma seda teada tahtsin, tuli mul minna 
Montpellier'sse Marie'lt endalt küsima. 

Nõnda lõppes minu juurdluse esimene peatükk. Teine peatükk oli pühendatud paigale, 
kuhu leedi Frances Carfax oli suundunud Lausanne'ist lahkudes. Tema sihtkohta oli 
hoitud teatud määral saladuses, mis kinnitas arvamust, et ta oli tahtnud lahkudes kellestki 
lahti saada. Miks muidu ei võinud ta oma pagasile avalikult kirjutada Baden? Nii leedi ise 
kui ka pagas olid jõudnud Reini-äärsesse kuurorti ringiga. Seda kõike sain ma teada 
Cooki kohaliku esinduse direktorilt. Seega läksin ma Badenisse, olles enne saatnud 


Holmesile aruande kõigist oma sammudest ning saanud vastuseks poolnal-jatlevalt kiitva 
telegrammi. 

Badenis ei olnud leedi Francese jälgi raske avastada. Ta oli elanud kaks nädalat 
»Englischer Hofis«. Seal oli ta tutvunud kellegi doktor Shlessingeri ja tema naisega, 
misjonäridega Lõuna-Ameerikast. Nagu enamik üksildasi daame, leidis ka leedi Frances 
lohutust ja tegevust religioonist. Dr. Shlessingeri ere isiksus, tema jäägitu pühendumine 
ja fakt, et ta paranes parajasti tõvest, millesse ta oli nakatunud oma apostlikku kohust 
täites, jätsid leedi Francesele sügava mulje. Ta oli aidanud proua Shlessingeril paranevat 
pühakut põetada. Misjonär oli hotelli direktori kirjelduse kohaselt veetnud oma päevad 
verandal lamamistoolis, kummalgi pool istumas hoolitsev daam. Dr. Shlessinger koostas 
parajasti Püha Maa kaarti, pöörates erilist tähelepanu midjanite kuningriigile, mille kohta 
tal oli käsil monograafia. Kui misjonäri tervis oli lõpuks tunduvalt paranenud, pöördusid 
tema ja ta naine tagasi Londonisse ning leedi Frances oli nende seltsis samuti sinna 
suundunud. See oli toimunud kolme nädala eest ning sellest saadik ei olnud 
hotellidirektor leedi Francesest midagi kuulnud. Mis puutub teenijanna Marie'sse, siis oli 
too mõni päev varem pisarais lahkunud, teatades enne teistele teenijatele, et ta lahkub 
teenistusest igaveseks. Enne lahkumist oli dr. Shlessinger kogu seltskonna hotelliarve 
tasunud. 

»Muide, < lausus hotelli direktor lõpetuseks, »teie ei ole ainus leedi Frances Carfaxi 
sõber, kes tema järele pärib. Ainult nädal tagasi käis siin üks mees samal eesmärgil.« 

»Kas ta oma nime ütles ?« küsisin ma. 

»Ei, aga ta oli inglane, kuigi pisut' ebatavaline inglane.« 

»Tahumatu?« pakkusin ima, seostades oma kuulsa sõbra kombel fakte. 

»Täpselt nõnda. See on väga hea kirjeldus. Ta on kogukas, habemega ja päevitanud 
mees, kelle välimuse põhjal võiks arvata, et ta sobiks paremini külakõrtsi kui peenesse 
hotelli. Karm ja äge mees ning mina küll parema meelega teda ei pahandaks.« 

Mõistatus hakkas juba kuju võtma, kui selle tegelased udu hajudes selgemaks muutusid. 
Meil oli korralik ja vaga daam, keda jälitas ühest kohast teise üks pahaendeline ja 
halastamatu tüüp. Naine kartis teda, sest muidu ei oleks ta Lausanne'ist põgenenud. Mees 
oli talle uuesti järele läinud. Varem või hiljem pidi ta naisele järele jõudma. Kas see oligi 
juba juhtunud? Kas selles peitus leedi Francese kestva vaikimise põhjus? Kas leedi 
Francese seltsis olevad head inimesed ei suutnud teda vägivalla või väljapressimise eest 
kaitsta? Milline hirmus eesmärk või sügavam plaan peitus selle pika jälitamise taga? 
Selle probleemi ma pidingi lahendama. 

Kirjutasin Holmesile ja seletasin, kui kiiresti ja kindlakäeliselt ma olin asja juurteni 
jõudnud. Vastuseks sain telegrammi, milles paluti dr. Shlessingeri vasaku kõrva 
kirjeldust. Holmesi ettekujutus huumorist on veider ning mõnikord isegi solvav, seepärast 
ei pööranud ma tema kohatule naljale tähelepanu — olin pealegi juba enne selle sõnumi 
saamist teenijanna Marie jälil Montpellier'sse jõudnud. 

Leidsin ilma igasuguste raskusteta endise teenijanna ning sain teada kõik, mis ta mulle 
öelda oskas. Ta oli truu hing, kes oli lahkunud perenaisest ainult seetõttu, et perenaine oli 
heades kätes ning Marie enda lähenev abielu oleks lahkumise nagunii vältimatuks teinud. 
Nagu Marie kurvalt tunnistas, oli tema perenaine nende Badenis viibimise ajal tema peale 
kergesti pahaseks saanud ning teda isegi korra küsitlenud, otsekui oleks ta Marie aususes 
kahelnud, ning see tegi lahkumise kergemaks, kui see muidu oleks olnud. Leedi Frances 


oli andnud talle pulmakingiks viiskümmend naela.. Marie jagas minu sügavat umbusku 
võõra suhtes, kes oli tema perenaise Lausanne'ist lahkuma sundinud. Ta oli oma silmaga 
näinud, kuidas mees järve kaldal jalutades tema perenaise randmest kõvasti kinni haaras. 


See oli metsik ja kole tüüp. Marie arvates oli leedi Frances hirmu pärast selle 
12 

mehe ees nõustunud koos Shlessingeridega Londonisse sõitma. Ta ei olnud*ellest küll 
kunagi Marie'ga rääkinud, kuid mitmed märgid olid teenijannat veennud, et tema 
perenaine elas pidevalt mingis närvilises kartuses. Jõudnud oma jutuga sinnamaani, 
kargas ta äkitselt toolilt püsti ning tema näole ilmusid üllatus ja hirm. »Näete!« hüüdis ta. 
»See nurjatu jälitab mind ikka veel! Seal ongi see mees, kellest ma räägin.« 

Nägin elutoa lahtisest aknast suurt tõmmut turris musta habemega meest, kes kõndis 
aeglaselt keset tänavat ja uuris innukalt majade numbreid. Oli selge, et ta otsis nagu 
minagi teenijannat. Hetkelise aje mõjul tormasin välja ning kõnetasin teda. 

»Te olete inglane,« ütlesin ma. 

»Ja mis siis?« küsis ta väga kaabaklikult kulmu kortsutades. 

»Kas ma tohin küsida, mis on teie nimi?« 

»Ei, ei tohi,« vastas ta kindlalt. 

Olukord oli piinlik, kuid tihti on kõige õigem ots küsida. 

»Kus on leedi Frances Carfax?« küsisin. 

Mees vahtis mind hämmastunult. 

»Mida te temaga teinud olete? Miks te teda jälitate Ma nõuan vastust!« ütlesin ma. 

Mees möiratas vihast ning kargas mulle kallale nag' tiiger. Olen nii mitmeski kakluses 
enese eest seisnud kuid sel mehel oli raudne haare ja põrgulik raev. Ta haaras mul kõrist 
ning mul hakkas teadvus kaduma, kui üks habetunud ja sinise särgiga prantsuse ouorier 
söös tis teisel pool tänavat cabarefst välja, kaigas käes, ning andis kallaletungijale järsu 
hoobi käsivarre pihta, mi sundis teda mind lahti laskma. Mees seisis hetke vihast 
vahutades ega suutnud otsustada, kas ta peaks mulle uuesti kallale tulema. Siis lahkus ta 
vihase mõmina saatel ning astus majja, kust mina olin just tulnud. Pöördusin tänama oma 
päästjat, kes minu kõrval tee peal seisis. 

»Noh, Watson, ütles ta, »olete teie alles supi kokku keetnud! Minu meelest oleks teil 
küll õigem koos minuga öise ekspressiga tagasi Londonisse sõita.« 

Tunni aja pärast. Istus Sherlock Holmes on harilikus rõivastuses minu hotellitoas. Oma 
äkilist ja õigeaegset ilmumist selgitas ta imelihtsalt, sest kui tal avanes võimalus 

Londonist ära sõita, otsustas ta mul tee ära lõigata minu rännakute järgmises oletatavas 
peatuspaigas. Tööliseks maskeerituna oli ta istunud cabaret*s ja oodanud minu ilmumist. 

»Ja juurdlust viisite te tõesti läbi erakordselt järjekindlalt, kulla Watson,< ütles ta. 
»Mulle ei meenu hetkel ühtki prohmakat, mille te oleksite tegemata jätnud. Teie tegevuse 
tulemusena on kõik asjassepuutuvad inimesed hoiatatud, aga avastanud ei ole te 
sealjuures midagi.« 

»Võib-olla teil endal ei oleks paremini läinud,« vastasin ma teravalt. 


»Siin ei ole midagi oletada. Mul on paremini läinud. Kohe tuleb siia kõrgeauline Philip 
Green, kes elab siinsamas hotellis, ning temast võib alguse saada pisut edukam 
uurimissuund.« 

Kandikui toodi üles nimekaart ning sellele järgnes seesama habemega kaabakas, kes oli 
mind tänaval rünnanud. Mind nähes ta võpatas. 

»Mida see tähendab, härra Holmes?x päris ta. »Sain teilt kirja ning tulin siia. Aga mis 
pistmist on sel mehel kogu looga ?« 

»See on mu vana sõber ja kaaslane doktor Watson, kes meid käesolevas loos abistab.« 

Võõras sirutas mulie suure päevitanud käe ja vabandas mõne sõnaga. 

»Loodetavasti ei teinud ma teile viga. Kui te süüdistasite mind leedi Francesele 
liigategemises, kaotasin ma enesevalitsuse. Ma ei suuda ennast praegu ohjeldada. Närvid 
on katkemiseni pingul. Aga see olukord käib mul üle mõistuse. Kõigepealt, härra 
Holmes, tahaksin ma aga teada, kuidas te üldse minust kuulsite ?« 

»Ma olen rääkinud preili Dobney'ga, leedi Francese koduõpetajannaga.« 

»Vana toatanuga Susan Dobney! Mäletan teda hästi.« 

»Ja tema mäletab teid. See oli enne, kui — enne kui te pidasite õigemaks Lõuna- 
Aafrikasse minna.« 

»Ah nii, on näha, et te teate tervet mu lugu. Mul ei pruugi teie eest midagi varjata. 
Vannun teile, härra Holmes, et armastasin Francest rohkem, kui ükski teine mees 
maailmas on ühtki teist naist armastanud. Ma tean, et tegin nooruses pööraseid tempe — 
aga mitte hullemaid kui teised minu seisusest noorukid. Aga Francese mõtteviis oli puhas 


nagu lumi. Ta ei talunud too- 

ruse varjugi. Kui ta siis kuulis, mida ma olin teinud, ei olnud tal mulle e*am midagi 
öelda. Ja ometi armas-tas ta mind — see ongi kõige imelisem! — armastas küllalt 
tugevasti, et üksnes minu pärast elupäevadeks vallaliseks jääda. Kui hulk aastaid oli 
möödunud ja ma Barbertonis jõukaks olin saanud, mõtlesin, et võin ta üles otsida ja 
katsuda tema südant pehmendada. Olin kuulnud, et ta oli ikka veel vallaline. Leidsin ta 
Lau-sanne'is ja tegin, mis suutsin. Minu meelest hakkas ta leebuma, aga tal on tugev 
tahtejõud, ning kui ma teda uuesti külastada tahtsin, oli ta linnast ära sõitnud. Uurisin 
välja, et ta läks Badenisse, ning siis mõne aja pärast kuulsin, et tema teenijanna elab siis. 
Ma olen karmi eluga harjunud karm mees, ning kui doktor Watson mulle sääraseid 
süüdistusi esitas, kaotasin hetkeks enesevalitsuse. Aga öelge mulle nüüd, jumala pärast, 
mis on saanud leedi Francesest.« 

»See tulebki meil välja uurida, « lausus Sherlock Holmes iseäraliku tõsidusega. »Kus te 
Londonis elate, härra Green?« 

»Minuga saab ühendust võtta Langhami hotellis.« 

»Kas ma võin siis soovitada teil sinna tagasi pöörduda ja olla käepärast juhul, kui mul 
peaks teid tarvis minema? Mul pole mingit tahtmist valelootusi anda, kuid te võite kindel 
olla, et leedi Francese julgeoleku kindlustamiseks tehakse kõik, mida on võimalik teha. 
Praegu ma rohkem öelda ei saa. Annan teile oma nimekaardi, et te saaksite meiega 
ühendust pidada. Kui te, Watson, nüüd aga asjad pakite, siis saadan ma proua Hudsonile 
telegrammi, et ta oleks homme hommikul pool kaheksa valmis kaht näljast rännumeest 
võimalikult hästi vastu võtma. « 


Kui me oma Baker Streeti korterisse jõudsime, ootas meid juba telegramm, mille 
Holmes hüüatades ja suure huviga läbi luges ning siis mulle viskas. »Sakiline või 
katkinex oli telegrammis kirjas ning see oli saadetud Badenist. 

»Mis see on?« küsisin ma. 

»See ongi lahendus;« vastas Holmes. »Võib-olla mäletate mu pealtnäha kohatut 
küsimust selle vaimuliku härrasmehe vasaku kõrva kohta. Te ei vastanud sellele.« 

»Olin Badenist ära sõitnud ega saanud enam järelepärimisi teha.« 

»Täpselt nõnda. Sel põhjusel saatsingi telegrammi koopia »Englischer Hofix 
direktorile, kelle vastus lebab nüüd siin laual.« 

»Mida see näitab?« 

»See näitab, kulla Watson, et meil on tegemist erakordselt kavala ja ohtliku mehega. 
See kõrgeauline doktor Shlessinger, misjonär Lõuna-Ameerikast, ei ole keegi muu kui 
Püha Peters, üks kõige jõhkramaid kelme, keda Austraalia on kunagi sünnitanud — ja nii 
noore maa kohta on see nii mõnegi päris täiusliku tüübi loonud. Petersi eriala on 
üksildaste naisterahvaste tüssamine nende usklikkust ära kasutades ning tema 
nõndanimetatud naine, Fraseri-nimeline inglanna, on talle vääriline abiline. Aimasin, 
kellega on tegu, selle taktika põhjal, mida ta kasutas, ning see füüsiline iseärasus — 
kaheksakümne üheksandal aastal hammustati teda Adelaide'is kõrtsikakluses kõvasti — 
kinnitas minu kahtlust. Vaene leedi Frances on kuratliku paari küüsis, Watson, kes ei löö 
risti ette millegi ees. On väga tõenäoline, et ta ongi juba surnud. Kui ta on elus, siis 
hoitakse teda kahtlemata kusagil kinni, nii et ta ei saa kirjutada preili Dobney'le ega 
teistele sõpradele. Muidugi on ka võimalik, et ta ei ole Londonisse jõudnudki või on sealt 
edasi läinud, kuid esimene oletus pole tõenäoline, sest välismaalastel pole mandri 
registreerimissüsteemi tõttu kerge politseid petta, ning teine võimalus on samuti kahtlane, 
sest kelmidel pole lootustki leida teist säärast paika, kus oleks nii lihtne kedagi valve all 
hoida. Kogu mu vaist ütleb mulle, et leedi Frances on Londonis, kuid et meil pole praegu 
võimalik kindlaks teha, kus, siis võime üksnes teha seda, mis meil üle jääb, süüa lõunat ja 
varuda kannatust. Õhtul hiljem lähen ja räägin paar sõna meie sõbra Lestradeiga Scotland 
Yardist.« 

Saladuse hajutamiseks ei piisanud aga ei politseist ega Holmesi enda väikesest, kuid 
tõhusast organisatsioonist. Londoni miljonite elanike seas olid need kolm inimest, keda 
meie otsisime, nii jäljetult kadunud, otsekui ei oleks nad kunagi elanudki. Katsuti õnne 
kuulutustega, kuid tulemusi ei olnud. Püüti üles võtta mitmeid jälgi, kuid need ei viinud 
kuhugi. Asjatult peeti silmas kõiki kurjategijate lemmikpaiku, kus Shlessinger võis käia. 

Tema vanadel kaasosalistel hoiti silma peal, kuid need hoidusid temast eemale. Ja siis 
järsku välgatas nädalapikkuse võimetu pinge järel valguskiir. Bovingtoni juures 
Westminster Roadil pandi panti vana hispaania päritolu briljantidega hõberipats. Pantija 
oli suurt kasvu, ilma habemeta ja vaimuliku moodi mees. Tema nimi ja aadress olid 
tõestatavalt valed. Kõrva ei olnud märgatud, kuid kirjelduse järgi oli see Shlessinger. 

Meie habemega sõber Langhamist oli kolm korda uudiseid küsimas käinud — kolmas 
kord tund aega pärast seda uut pööret. Riided hakkasid tema suure keha ümber 
lotendama. Ta näis mure pärast otsa jäävat. »Kui te mulle ainult midagi teha annaksite!« 
kaebles ta vahetpidamata. Lõpuks võis Holmes talle vastu tulla. 


»Ta on hakanud ehteid pantima. Nüüd peaksime ta tabama.« 

»Kas see aga tähendab, et leedi Francesega on midagi halba juhtunud?« 

Holmes vangutas väga tõsiselt pead. 

»Kui oletada, et leedi Francest on siiamaani vangis hoitud, siis ei saa nad teda iseennast 
hukutamata nüüd lahti lasta. Peame olema valmis halvimaks.« 

»Mida ma teha saan?« 

»Kas need inimesed tunnevad teid nägupidi ?« 

»Ei.« 

»On võimalik, et Shlessinger läheb edaspidi mõnda teise pandimajja. Sellisel juhul 
tuleb uuesti otsast alata. Teiselt poolt aga sai ta head hinda ja talt ei päritud midagi, nii et 
kui ta vajab sularaha, tuleb ta tõenäoliselt uuesti Bovingtoni juurde. Ma saadan teiega 
kirja pandimajapidajale ning teil lastakse oodata majas sees. Kui see mees lagedale 
ilmub, jälitate teda koduni. Aga olge ettevaatlik ning ärge mingil juhul vägivalda kasu- 
tage. Vannutan teid teie au nimel, et te minu teadmata ja nõusolekuta midagi ette ei 
võtaks. « 

Kaks päeva ei toonud kõrgeauline Philip Green (võin siinkohal mainida, et ta oli 
samanimelise kuulsa admirali poeg, kes juhatas Krimmi sõjas Aasovi mere laevastikku) 
meile mingeid uudiseid. Kolmanda päeva õhtul tormas ta kahvatuna ja värisevana meie 
elutuppa, iga lihas tema võimsas keres erutusest võbisemas. 

»Käes! Käes!« hüüdis ta. 

Tema ärevil jutust polnud võimalik aru saada. Holmes 

rahustas teda paari sõnaga ning lükkas ta tugitooli istuma. 

»Rahu, rahu, rääkige kõik järgemööda, « ütles ta. 

»Naine tuli alles tunni aja eest. Seekord tuli kelmi naine, aga tema toodud ripats oli 
eelmise paariline. Pikk kahvatu vilavate silmadega naine.« 

»Just see, keda meil vaja on,« lausus Holmes. 

»Ta läks pandimajast välja ning ma järgnesin talle. Ta kõndis mööda Kennington Roadi 
ja mina tema järel. Lõpuks läks ta matusetalitaja juurde, härra Holmes.« 

Mu kaaslane võpatas. »Edasi?« küsis ta selle vibreeriva häälega, mis andis tunnistust 
liikumatu kaame näo varjus peituvast tulisest hingest. 

»Ta rääkis leti taga seisva naisega. Ma läksin ka sisse. Kuulsin, kuidas ta ütles: »Te 
olete hiljaks jäänud« või midagi niisugust. Teine naine püüdis ennast välja vabandada. 
»Kirst oleks pidanud juba kohale jõudma, « vastas ta. »See oli ebaharilik, sellepärast 
läkski kauem.« Nad jäid mõlemad vait ja vaatasid mulle otsa, seepärast esitasin mõne 
küsimuse ja tulin tulema.« «Hiilgavalt tehtud. Mis juhtus edasi?« »Naine tuli välja, kuid 
ma peitsin end kangialusesse. Ta vist hakkas midagi kahtlustama, sest ta vaatas ringi. Siis 
kutsus naine voorimehe ja istus troskasse. Mul õnnestus teine voorimees saada ja talle 
järele sõita. Ta väljus lõpuks Brixtonis, Poultney Sguare number 36 ees. Sõitsin temast 
mööda, jätsin oma voorimehe platsi nurgal seisma ja pidasin maja silmas.« »Kas te nägite 
kedagi ?« 

«Valgustatud oli ainult üks alumise korruse aken, teised olid kõik pimedad. Ruloo oli 
ette tõmmatud ja ma ei näinud sisse. Seisin ja mõtlesin parajasti, mida edasi teha, kui 
maja ette sõitis kattega vanker, milles oli kaks meest. Nad tulid välja, tõstsid midagi 
vankrist ning viisid selle trepist üles välisukse juurde. See oli puusärk, härra Holmes.« 

»Ah nii!« 


»Hetkeks pidin ma peaaegu majja tormama. Uks oli lahti tehtud, et mehed oma 
koormaga majja saaksid minna. Ukse oli avanud seesama naine. Ta silmas mind tänaval 
seismas ning tundis mind ilmselt ära. Nägin, kuidas ta võpatas ja ruttu ukse kinni pani. 
Mulle meenus teile antud lubadus ning siin ma nüüd olen.« 

»Te tegite hiilgava töö,« ütles Holmes, kritseldades poolikule paberilehele mõne sõna. 
»Ilma läbiotsimisorderita ei saa me midagi teha ning te toote meie ürituse kõige suuremat 
kasu, kui te viite selle kirja võimudele ja muretsete orderi. Sellega seoses võib ette tulla 
raskusi, aga minu meelest peaks ehete müük olema piisav argument. Üksikasjade eest 
hoolitseb Lestrade.« 

»Aga vahepeal võidakse leedi Frances tappa. Mida see kirst küll tähendada võib ning 
kellele muule kui temale see on mõeldud ?« 

»Me teeme kõik, mida teha annab, härra Green. Hetkegi ei lasta kaotsi. Jätke see meie 
hooleks. Niisiis, Watson,<« lisas Holmes, kui meie klient minema tõttas, »tema ajab 
liikvele regulaarväed. Meie oleme nagu ikka irregulaarväed ning peame oma joont ajama. 
Olukord näib mulle nii meeleheitlikuna, et õigustatud on kõige äärmuslikumad abinõud. 
Tuleb hetkegi kaotamata Poult-ney Sguare'ile tõtata.« 

»Proovime asjade käiku taastada, « ütles Holmes, kui me sõitsime kiiresti mööda 
Parlamendihoonest ja üle Westminsteri silla. »Need kaabakad on meelitanud õnnetu 
naise Londonisse, kusjuures kõigepealt võõruta-sid nad ta tema ustavast teenijannast. Kui 
ta ongi mingeid kirju kirjutanud, siis on need ära võetud. Mõne kaasosalise abiga üürisid 
kurjategijad möbleeritud maja. Kui leedi Frances majja läks, tehti temast vang ning 
kurjategijate valdusse läksid need väärtuslikud ehted, mis olid algusest peale nende 
eesmärgiks. Nad on hakanud juba ehteid müüma ning see näib neile küllalt ohutu 
ettevõtmisena, sest neil pole põhjust arvata, et keegi leedi Francese saatuse vastu huvi 
tunneks. Kui ta lahti lastaks, annaks ta muidugi petised üles. Seega ei saa nad teda lahti 
lasta. Teda ei saa aga ka igavesti luku taga hoida. Järelikult on mõrv ainus lahendus. « 

»See näib olevat väga selge.« 

»Vaatame nüüd aga asja teisest küljest. Kui arendada korraga kahte mõttekäiku, 
Watson, siis leiate neis mingi lõikumispunkti, mis peaks ligilähedaselt tõele vastama. 
Seekord me ei lähtu mitte leedi Francesest, vaid puusärgist, ning püüame selle kaudu 
varasemaid sündmusi taastada. Kardan, et see vahejuhtum ei jäta mingit kahtlust, et leedi 
Frances on surnud. See osutab ka harilikule matusele, mille juurde käib arstitõend ja 
ametlik luba. 

Kui leedi Frances Carfax oleks olnud mõrvatud, oleksid nad ta tagaaias auku ajanud. 
Aga praegu on kõik avalik ja normaalne. Mida see tähendab? Kindlasti seda, et 
kurjategijad on tapnud naise säärasel kombel, et neil on õnnestunud arsti petta ja jätta 
mulje loomulikust surmast — võib-olla on naine mürgitatud. Ja ometi on imelik, et nad 
lasksid arsti talle ligi, kui see just kaasosaline ei olnud, ning see ei kõla kuigi usutavalt.« 

»Kas nad arstitõendit võltsida ei võinud ?« 

»Ohtlik, Watson, väga ohtlik. Ei, ma ei kujuta ette, et nad seda oleksid teinud. 
Voorimees, pidage kinni! See on ilmselt matusetalituskontor, sest me sõitsime äsja 
mööda pandimajast. Kas te läheksite sisse, Watson? Teie välimus äratab usaldust. 
Küsige, mis kell Poultney Sguare'i matus homme toimub.« 


Matusetalituses töötav naine vastas mulle kõhklemata, et matus on kell kaheksa 
hommikul. »Näete nüüd, Watson, ei mingit salatsemist, kõik on seaduslik! Kahtlemata on 
mingil kombel asja seadusliku vormistamisega toime tuldud ning kurjategijad arvavad, et 
neil pole õieti midagi karta. Noh, nüüd ei jää üle muud kui otse-rünnak. Kas te olete 
relvastatud ?« 

»Mul on kepp!« 

»Hüva, hüva, me oleme küllalt tugevad. »On kolmekordselt kaitstud see, kel õigus .. .« 
Me lihtsalt ei saa endale lubada politsei ootamist ega seaduse raames püsimist. 
Voorimees, te võite ära sõita! Noh, Watson' paneme nüüd lihtsalt jälle koos oma õnne 
proovile, nagu me oleme ka mõnikord varem teinud.« 

Holmes andis keset Poultney Sguare'i asuva suure pimeda maja ukse taga valjusti kella. 
Uks avati otsekohe ning ähmaselt valgustatud esiku taustal joonistus välja 

pikk naisekogu. 

»Mis teil tarvis on?« küsis naine järsult, püüdes pimeduses meie nägusid näha. 

»Ma tahan rääkida doktor Shlessingeriga,« ütles Holmes. 

»Sellist inimest siin ei ela,« vastas naine ja katsus ust kinni tõmmata, kuid Holmes oli 
jala ukse vahele pannud. 

»Noh, siis tahan ma näha meest, kes siin elab, ükskõik kuidas ta nimi ka oleks,« lausus 
Holmes kindlalt. 

Naine kõhkles. Siis lükkas ta ukse lahti. »Hüva, tulge sisse!« ütles ta. »Minu mehel 
pole põhjust siin maailmas 

kedagi peljata. « Ta pani ukse meie järel kinni ning juhatas meid esikust paremale 
jäävasse elutuppa, keerates enne toast lahkumist gaasitule heledamaks. »Härra Peters 
tuleb hetke pärast, « ütles ta. 

Tema jutt vastas sõna otseses mõttes tõele, sest meil polnud õieti aegagi tolmuses ja 
koidest puretud toas ringi vaadata, kui uks juba lahti läks ning suurt kasvu, aetud 
habemega ja kiilaspäine mees kergel sammul tuppa astus. Tal oli suur punetav nägu, 
rippuvad põsed ning teeseldult heasoovlik ilme, mida küll rikkus julm ja tige suujoon. 

»Kindlasti on tegemist mingi eksitusega, härrased,« lausus ta vagatseva ja lipitseva 
häälega. »Küllap on teid valesti juhatatud. Kui te võib-olla katsuksite õnne tänava teises 
otsas ...« 

»Aitab küll, meil pole aega raisata,« ütles mu kaaslane kindlalt. »Te olete Henry Peters 
Adelaide'ist, hiljuti ka kõrgeauline doktor Shlessinger Badenist ja Lõuna-Amee-rikast. 
Ma tean seda niisama kindlalt kui seda, et minu enda nimi on Sherlock Holmes.« 

Peters, nagu ma teda nüüd nimetan, võpatas ning vahtis pingsalt oma hirmsat jälitajat. 
»Teie nimi mind vist ei hirmuta, härra Holmes, « lausus ta külmalt. »Kui inimese 
südametunnistus on puhas, ei ole võimalik teda kohutada. Mis asi teid minu majja tõi?« 

»Ma tahan teada, mida te olete teinud leedi Frances Carfaxiga, kelle te koos endaga 
Badenist Londonisse tõite.« 

»Oleksin väga rõõmus, kui te oskaksite mulle öelda, kus see daam viibib,« ütles Peters 
külmalt. »Mul on esitada talle peaaegu sajanaelane arve ning selle katteks pole midagi 
peale paari tühise ripatsi, mille poole kaupmees õieti pilkugi ei taha heita. Ta kleepis 
ennast Bade-nis proua Petersile ja mulle külge — tookord kasutasin ma tegelikult teist 
nime — ega jäänud meist maha, kuni me jõudsime Londonisse. Maksin tema hotelliarve 
ja ostsin talle rongipileti. Londonisse jõudes laskis ta jalga ning jättis, nagu ma juba 


ütlesin, kulude katteks need ajast ja arust ehtee. Leidke ta üles, härra Holmes, ja ma olen 
teile tänu võlgu.« 

»Ma kavatsengi ta üles leida,« vastas Sherlock Holmes. »Ma otsin, kuni ma ta leian.« 

»Kus on läbiotsimisorder?« 

Holmes tõmbas taskust revolvri. »See käib küll, kuni parem order kohale jõuab.« 

»Noo, te olete ju tavaline murdvaras.« 

»Nõnda võib öelda küll,« ütles Holmes rõõmsalt. »Minu kaaslane on samuti ohtlik 
kaabakas. Ja üheskoos otsime teie maja läbi.« 

Meie vastane tegi ukse lahti. 

»Kutsu politsei, Annie!< ütles ta. Koridorist kostis naisterahva seeliku kahinat ning 
välisuks avanes ja sulgus. 

»Meie käsutuses olev aeg on piiratud, Watson,« ütles Holmes. »Kui te püüate meid 
takistada, Peters, saate kindlasti haiget. Kus on see puusärk, mis teie majja toodi ?« 

»Mis te puusärgist tahate? See on kasutusele võetud. Selles on surnu.« 

»Ma pean seda surnut nägema.« 

»Mina oma nõusolekut ei anna.« 

»Siis pole seda vajagi.« Kiire liigutusega lükkas Holmes Petersi kõrvale ja astus 
esikusse. Otse meie ees oli irvakil uks. Astusime sisse. Tegu oli söögitoaga. Madalaks 
keeratud leegiga kroonlühtri all laual seisiski puusärk. Holmes keeras tule heledamaks ja 
tõstis kaane üles. Kirstupõhjas lebas kuivetanud kogu. Ülalt paistev hele tuli valgustas 
vana ja närtsinud nägu. Mitte mingi julm kohtlemine, näljutamine ega tõbi ei oleks 
saanud ikka veel ilusat leedi Francest sääraseks inimvareks muuta. Holmesi näol 
peegeldus jahmatus, kuid ka kergendus. 

»Jumal tänatud!« pomises ta. »See on keegi teine.« 

»Ahaa, seekord olete küll suure prohmaka teinud, härra Sherlock Holmes,« ütles Peters, 
kes oli meie järel tuppa tulnud. 

»Kes on see surnud naine?« 

»Noh, kui see teid tõesti huvitab, siis on kirstus Rose Spender, minu naise vana hoidja, 
kelle me leidsime Brixtoni vaestemaja haiglast. Tõime ta siia, kutsusime doktor Horsomi, 
kes elab Firbank Villas 13 — jätke aadress meelde, härra Holmes —,, ja lasksime tema 
eest, nagu kristlastele kohane, korralikult hoolitseda. Kolmandal päeval ta suri —- tõendil 
on öeldud, et vanadusse —, aga see on ainult arsti arvamus, teie teate muidugi paremini. 
Me laseme ta matta Stimson ja Co. matusetalitusel Kennington Roadil ning ta maetakse 
homme hommikui 

kell kaheksa. Kas te näete siin midagi kahtlast, härra Holmes? Te olete temud rumala 
prohmaka ning võiksite seda parem tunnistada. Annaksin nii mõndagi, kui saaksin foto, 
millel te seisate ammuli sui ja pärani silmi, olles lootnud näha kirstukaane all leedi 
Frances Carfaxi, kuid leidnud üksnes vaese üheksakümneaastase naise. « 

Holmes talus vastase irvitamist niisama liikumatu ilmega, nagu tal tavaliseltki oli, kuid 
rusikasse surutud käed reetsid suurt viha. 

»Ma otsin teie maja läbi,« ütles ta. 

»Kas tõesti!« hüüdis Peters, kui koridorist kostsid naisehääl ja rasked sammud. »Seda 
me kohe vaatame. Siia, olge nii lahked. Need mehed tungisid minu majja ning mul ei 
õnnestu neist lahti saada. Aidake mul neid välja visata.« 


Uksel seisid seersant ja konstaabel. Holmes tõmbas mapist nimekaardi. 

»Siin on mu nimi ja aadress. See on mu sõber doktor Watson.« 

»Heldeke, me tunneme teid väga hästi, « ütles seersant, »aga ilma orderita te siia jääda 
ei saa.« »Muidugi mitte. Saan sellest täiesti aru.« »Vahistage ta!« karjus Peters. 

»Me teame, kust seda härrat leida, kui teda vajatakse,« vastas seersant väärikalt, »aga 
teil tuleb ära minna, härra Holmes.« 

»Jah, Watson, meil tuleb minna.« 

Hetk hiljem olime uuesti tänaval. Holmes oli niisama rahulik nagu ikka, mina aga 
vahutasin vihast ja alandusest. Seersant oli meie järel välja tulnud. 

»Andke andeks, härra Holmes, kuid seadus on seadus.« 

»Just nii, seersant, te ei saanudki teisiti toimida.« 

»Küllap oli teil mõjuv põhjus sinna minekuks. Kas ma saan teid kuidagi .. .« 

»Üks naisterahvas on kadunud ning me arvame, et ta viibib selles majas. Loodan peagi 
orderi saada.« 

»Siis ma hoian majaelanikel silma peal, härra Holmes. Kui midagi juhtub, teatan teile 
kindlasti.« 

Kell oli alles üheksa ning me asusime uuesti jälgi ajama. Kõigepealt sõitsime Brixtoni 
vaestemaja haiglasse, kus saime teada, et lahke südamega abielupaar oli tõesti paar päeva 
tagasi seal käinud, tunnistanud nõrgamõistusliku 

vana naise oma endiseks teenijaks ning taotlenud luba ta endaga kaasa viia. Uudis, et 
naine oli vahepeal surnud, ei üllatanud kedagi. 

Meie järgmine käik oli arsti juurde. Arst oli kohale kutsutud, ta oli leidnud eest 
vanadusse sureva naise, oli ka tema surma juures viibinud ja kirjutanud vormikohase 
surmatunnistuse. »Kinnitan teile, et kõik oli täiesti normaalne ning kogu loos polnud 
midagi kahtlast, « ütles ta. Majas ei olnud kahtlasena tundunud midagi peale selle, et 
säärastel jõukatel inimestel ei olnud ühtki teenrit. Niipalju ja ei midagi rohkemat oskas 
meile öelda arst. 

Lõpuks jõudsime Scotland Yardi. Orderi saamisega olid kaasnenud teatud raskused. 
Asi lükkus vältimatult edasi. Kohtuniku allkirja ei olnud võimalik saada enne hommikut. 
Kui Holmes umbes kell üheksa läbi astuks, võiksid nad koos Lestrade'iga orderile 
vastavalt tegutseda. Nii see päev lõppeski, kuigi kesköö paiku astus läbi meie sõber 
seersant ja ütles, et ta oli näinud suure pimeda maja akendes vilkuvaid tulesid, kuid keegi 
ei olnud sealt väljunud ega sinna sisenenud. Võisime ainult kannatlikkust paluda ja 
järgmist päeva oodata. 

Sherlock Holmes oli liiga ärritunud, et vestelda, ning liiga rahutu, et und saada. Jätsin ta 
suitsetama, paksud tumedad kulmud ninajuurele kokku tõmmatud ja pikad närvilised 
sõrmed tugitooli käetugedele koputamas, kui ta vaagis mõttes saladuse kõiki võimalikke 
lahendusi. Öö jooksul kuulsin ma mitu korda, kuidas ta ringi kõndis. Lõpuks, just siis, kui 
mind oli hommikul äratatud, tormas ta minu tuppa. Ta oli hommikukuues, aga tema 
kahvatu ja aukus silmadega näost nägin ma, et ta oli veetnud unetu öö. 

»Mis kell on matus? Kaheksa, eks ole?« küsis ta õhinal. »Praegu on kakskümmend 
minutit seitse läbi. Püha taevas, Watson, mis on juhtunud nende ajudega, mis Jumal on 
mulle andnud? Kähku, tehke kähku! See on eluküsimus — ja väljavaated eluks on üks 
saja vastu. Ma ei andesta endale iialgi, mitte iialgi, kui me hiljaks jääme!« 


Ei olnud möödunud viit minutitki, kui me kihutasime juba troskaga mööda Baker 
Streeti. Kuid sellegipoolest puudus kaheksast kakskümmend viis minutit, kui me 
möödusime Big Benist, ning kell lõi kaheksa, kui me 

kihutasime mööda Brixton Roadi. Teised aga jäid samuti hiljaks. Kümme minutit pärast 
kokkulepitud aega seisis surnuvanker ikka veel maja ukse ees ning parajasti siis, kui meie 
vahutav hobune peatus, kandsid kolm meest puusärgi välja. Holmes sööstis edasi ning 
tõkestas neil tee. 

»Viige kirst tagasi!« hüüdis ta, kõige esimest meest käega rindu tõugates. »Viige kirst 
otsekohe tagasi!« 

»Mis kurat te sellega mõtlete? Küsin teilt veel kord, kus on order?« karjus maruvihane 
Peters, suur punetav nägu kirstu taga paistmas. 

»Order on siiapoole teel. Puusärk jääb selle kohalejõudmiseni majja.« 

Holmesi autoriteetne hääl avaldas kandjatele mõju. Peters oli äkitselt tuppa kadunud 
ning mehed allusid uutele korraldustele. »Kähku, Watson, kähku! Kruvikeeraja on sünk 
karjus Holmes, kui kirst oli uuesti lauale asetatud. »Nii, kulla mees, see kruvikeeraja on 
teile! Saate sovrini, kui kaas minutiga pealt ära on. Ärge küsige midagi — laske kätel 
käia! Tubli! Veel üks! Ja veel üks! Tõmmake nüüd korraga! Annab järele! Annab järele! 
Oh, lõpuks tulebki. « 

Tõmbasime ühiste pingutustega kirstukaane pealt. Kui kaas tõusma hakkas, kerkis 
puusärgist juhmistav ja hingemattev kloroformilõhn. Kirstus lamas laip, pea mähitud 
kloroformiga immutatud vati sisse. Holmes tõmbas vati ära ning tõi nähtavale ilusa ja 
hingestatud keskealise naise liikumatu näo. Holmes haaras naisel kohe ümbert kinni ja 
tõstis ta istuma. 

»Kas ta on surnud, Watson? On temas veel elusädet? Ega me ometi hiljaks ei jäänud ?« 

Poole tunni vältel tundus, et olimegi hiljaks jäänud. Näis, et lämbumine ja kloroformi 
mürgine aur oli teinud leedi Francese tagasipöördumise ellu võimatuks. Ja siis lõpuks 
pärast kunstliku hingamise tegemist, eetri-süste ja iga teadusele teada oleva vahendi 
kasutamist näitas silmalaugude nõrk värin ja ähmaseks tõmbuv peegel, et eluvaim hakkas 
aeglaselt tagasi tulema. Üks troska oli maja ette sõitnud ning Holmes vaatas akna-katete 
vahelt välja. »Lestrade koos orderiga on kohal,« ütles ta. »Ta avastab, et saak on käest 
lipsanud. Ja siin,< lisas ta, kui koridorist kostsid rasked ja kiired sammud, »on keegi, 
kellel on suurem õigus seda daami 

põetada kui meil. Tere hommikust, härra Green, ma arvan, et mida kiiremini me leedi 
Francese siit ära saame viia, seda parem. Vahepeal aga võib matust jätkata ning vaene 
vana naine, kes ikka veel kirstus lebab, saab üksi oma viimasesse puhkepaika minna.« 


»Kui te tahaksite seda juhtumit oma kroonikale lisada, kulla Watson,« ütles Holmes sel 
õhtul, »siis võib see üksnes olla näide mälupimedusest, mis võib ajuti tabada isegi kõige 
laitmatumalt töötavat mõistust. Niisuguseid vigu esineb kõigil surelikel ning suur 
inimene on see, kes suudab need ära tunda ja heaks teha. Seda võib mingil määral ka 
minu kiituseks öelda. Mind kummitas terve öö mõte, et mingi pidepunkt, kummaline 
lause, veider tähelepanek oli mulle silma jäänud, kuid ma olin selle liiga kergesti kõrvale 
jätnud. Siis äkitselt meenusid need sõnad mulle hommikuahetuses. Tegu oli 
matusetalitaja naise märkusega, millest rääkis meile Philip Green. Naine oli öelnud: »See 


oleks pidanud juba kohale jõudma. See oli ebaharilik, sellepärast läkski kauem.« Ta 
rääkis kirstust. See oli olnud ebaharilik. See võis ainult tähendada, et kirst oli tehtud 
tavalisest-erinevate mõõtmetega. Aga miks? Miks? Siis meenus mulle hetke jooksul 
sügav puusärk ja seal põhjas väike kuivetanud kogu. Miks oli vaja nii väikesele surnule 
nii suurt kirstu? Et jääks ruumi veel teiselegi surnule. Mõlemad maetakse ühe 
surmatunnistusega. Kõik oli olnud nii selge, kui mu enda pilk vaid tuhm ei oleks olnud. 
Kell kaheksa oleks leedi Frances maha maetud. Meie ainus võimalus oli peatada matus 
enne, kui kirst majast välja kanti. 

Oli vähe lootust leedi Francest elusana leida, kuid mingi võimalus oli siiski olemas, 
nagu tulemus näitas. Niipalju kui mina tean, ei olnud need kurjategijad veel kedagi 
mõrvanud. Nad võisid tegeliku vägivallateo ees tagasi kohkuda. Nad võisid matta leedi 
Francese maha, ilma et jääks jälge sellest, kuidas ta oli surnud, ning isegi ekshumatsiooni 
korral oleks kelmidel võimalus pääseda. Lootsin, et nad lähtusid säärastest kaalutlustest. 
Seda sündmuste käiku on võimalik kergesti taastada. Te nägite ülemisel korrusel hirmsat 
urgast, kus vaest naist nii kaua hoiti. Kurjategijad tormasid sisse, uimastasid ta 

kloroformiga, kandsid trepist alla, valasid kirstu veel kloroformi, et ta üfts ei ärkaks, ja 
kruvisid kaane kinni. Kaval trikk, Watson. Ma pole seda enne kuriteo-kroonikates 
kohanud. Kui meie endistest misjonäridest sobrad Lestrade'i haardest pääsevad, siis 
kuulen ma ilmselt nende edasise karjääri vältel nii mõnestki huvitavast seigast.« 


11. KURADIJALA MÕISTATUS 


Jäädvustades aeg-ajalt mõningaid kummalisi kogemusi ja huvitavaid mälestusi, mida 
ma seostan oma pika ja lähedase sõprusega härra Sherlock Holmesiga, on mul tekkinud 
pidevalt raskusi, mis on tingitud tema vastumeelsusest avaliku tähelepanu vastu. Sellele 
süngele ja küünilisele vaimule oli alati vastik igasugune avalik kiidulaul ning kõige 
rohkem lõbustas teda see, kui ta sai edukalt lõpule viidud juhtumi lõpptulemuse mõne 
ametliku politsei esindaja arvele kirjutada ning kuulata pilkava naeratusega üleüldist 
ülistuskoori valel aadressil. Just minu sõbra säärane suhtumine ja kindlasti mitte huvitava 
aine puudus ongi põhjuseks, miks ma viimastel aastatel ainult vähesed üleskirjutused 
avalikkuse ette olen toonud. Minu osalemine Sherlock Holmesi mõnes seikluses oli alati 
privileeg, mis kohustas mind olema diskreetne ja vaikima nii mõnestki asjast. 

Seetõttu olin ma üpris üllatunud, kui sain möödunud teisipäeval Holmesilt telegrammi 
— oli teada, et kui telegrammist piisas, ei hakanud ta kunagi kirja kirjutama —, mille sisu 
oli järgmine: 


Miks te ei kirjuta sellest Cornwalli õudusest — kõige kummalisemast juhtumist, 
millega ma olen tegelnud. 


Mul ei ole aimugi, milline mõtterännak oli seda lugu talle taas meenutanud või millise 
kapriisi ajel tahtis ta, et ma seda jutustaksin, aga enne kui võib saabuda uus, eelmisele 
vastupidine telegramm, tõttan ma otsima märkmeid, mis varustavad mind tolle loo 
täpsete üksikasjadega, ning esitama seda jutustust oma lugejatele. 

1897. aasta kevadel hakkas Holmesi raudne tervis mõningaid nõrgenemise märke 
ilmutama ning selle põh- 

juseks oli pidev, kõige suuremat pingutust nõudev raske töö, mille mõju võibolla 
süvendas veelgi Holmesi enda kohatine ettevaatamatus. Selle aasta märtsis andis doktor 
Moore Agar Harley Streetilt, kelle dramaatilist kohtumist Holmesiga ma võib-olla kunagi 
kirjeldan, kindla korralduse, et kuulsal eradetektiivil tuleb kõik juhtumid sinnapaika jätta 
ning täieliku kokkuvarisemise vältimiseks põhjalikult välja puhata. Omaenda tervislik 
seisund ei kuulunud nende valdkondade hulka, mille vastu Holmes oleks vähimatki huvi 
tundnud, sest tema mõistus ei olnud sellest põrmugi mõjutatud, kuid ähvarduse abil, et ta 
kaotab igaveseks töövõime, veendi teda lõpuks valima puhkuseks hoopis erineva 
kliimaga paikkonna. Seetõttu leidsimegi end selle aasta varakevadel koos ühes Poldhu 
lahe äärses majakeses, Cornwalli poolsaare kaugeimas tipus. 

See oli erakordne paik ning sobis iseäranisu hästi kokku minu patsiendi morni tujuga. 
Meie väikese krohvitud maja akendest, mis seisis kõrgel rohtukasvanud neemel, võisime 
vaadata alla Mountsi lahe pahaendelisele poolringile, sellele vanale purjelaevade 
surmalõksule, mille mustadel kividel ja ummiklainetest uhutud karidel olid lugematud 
meremehed lõpu leidnud. Põhjatuules näib see paik tüüne ja varjuline, lausa kutsudes 
tormist räsitud laeva puhkust ja kaitset otsima. 

Siis aga pöörab tuul järsku edelasse ning järgneb lahtirebitud ankur, allatuulekallas ning 
viimane võitlus vahutavates murdlainetes. Arukad meremehed hoiavad sellest koledast 
kohast kaugele eemale. 

Maa poolt ümbritses meid samavõrra sünge maastik. Seda kanti iseloomustasid lauged 
üksildased pruunikas-hallid nõmmed, ainult harvad kirikutornid märgistasid mõne 
vanaaegse küla asukohta. Neil nõmmedel võis kõigis ilmakaartes leida mingi kunagise, 
täielikult kadunud rahva jälgi, kes oli jätnud endast ainsana maha kummalised kivist 
mälestised, korrapäratud hauakünkad surnute tuhaga ning veidrad muldvallid, mis lasksid 
oletada eelajaloolisi võitlusi. Selle paiga lummus ja mõistatuslikkus ning unustusse 
langenud rahvastest jäänud pahaendeline õhkkond paelusid mu sõbra kujutlusvõimet ning 
ta veetis palju aega pikkadel jalutuskäikudel ja üksildastes mõtisklustes nõmmedel. Tema 
tähelepanu oli köitnud ka iidne korni keel ning ma mäletan, et ta oli tulnud 

mõttele, et see on suguluses kaldea keelega ning arendatud suurel määral foiniikia 
tinakaupmeeste poolt. Ta oli saanud keeleteaduslike raamatute saadetise ning kavatses 
asuda seda teesi arendama, kui me leidsime end äkitselt minu kurvastuseks ja tema 
teesklematuks rõõmuks isegi sel unistuste maal vastamisi sealsamas naabruses tekkinud 
probleemiga, mis oli palju jõulisem, haaravam ja lõpmata mõistatuslikum kui ükski meid 
Londonist lahkuma sundinud juhtum. Meie lihtsasse ellu ja rahulikku, tervislikku rutiini 
sekkuti järsult ning meid kisti sündmustekeerisesse, mis ei tekitanud ülimat ärevust mitte 
ainult Cornwallis, vaid ka kogu Inglismaa lääneosas. Paljud lugejad mäletavad võib-olla 
veel juhtumit, mida tookord nimetati »Cornwalli õuduseks*, kuigi Londoni ajalehtedesse 
jõudis väga puudulik ülevaade juhtunust. Nüüd, kolmteist aastat hiljem, teen ma 
avalikkusele teatavaks selle enneolematu loo üksikasjad. 

Ma mainisin juba, et hajusad kirikutornid märgistasid Cornwalli selle osa külasid. 
Meile kõige lähemal asus Tredannick Wollase küla, kus paarisaja elaniku majad asusid 
kobaras ümber iidse sammaldunud kiriku. Koguduse kirikuõpetaja härra Roundhay oli 
huvitatud arheoloogiast ning sel pinnal oligi ta Holmesiga tuttavaks saanud. Ta oli 
keskealine, tüse ja sõbralik mees, kes teadis hea hulga kohalikke pärimusi. Tema kutsel 


olime käinud kiriklas teed joomas ning saanud tuttavaks ka härra Mortimer Tregennisega, 
jõuka härrasmehega, kes suurendas vaimuliku nappi sissetulekut, üürides tube tema 
suurest korratust majast. Kirikuõpetajal, kes oli poissmees, oli niisuguse kokkuleppe üle 
hea meel, kuigi tal oli vähe ühist oma üürilisega, kes oli kõhn, tõmmu, prillidega mees 
ning nii küürus, et jättis vigase inimese mulje. Mäletan, et meie lühikese külaskäigu ajal 
oli kirikuõpetaja väga jutukas, tema üüriline aga kummaliselt sõnakehv — kurva näoga 
endassetõmbunud mees, kes istus, pilk kõrvale pööratud, ning mõtles ilmselt oma 
mõtteid. 

Need kaks meest sisenesidki ootamatult meie väikesesse elutuppa teisipäeval, 16. 
märtsil, kui me hommikusöögi järel suitsetasime ja oma igapäevaseks matkaks nõmmel 
valmistusime. 

»Härra Holmes,« ütles kirikuõpetaja erutatult, »öösel 

juhtus erakordne ja traagiline lugu. See on täiesti kuulmatu. Me võime vaid pidada seda 
tõeliseks jumalikuks ettenägevuseks, et te praegu siin juhtute olema, sest just teie olete 
see mees, keda meil tarvis on.« 

Ma ei vaadanud tuppa tunginud kirikuõpetajat kuigi sõbraliku pilguga, aga Holmes 
võttis piibu suust ja ajas end toolil sirgu otsekui vana hagijas, kes kuuleb jahimehe kutset. 
Ta osutas diivanile ning meie värisev külaline ja tema erutatud kaaslane võtsid seal 
kõrvuti istet. Mortimer Tregennis valitses end paremini kui vaimulik, kuid kõhnade käte 
tõmblemine ja sära tumedates silmades näitasid, et neid valdas üks ja seesama tunne. 

»Kas mina räägin või räägite teie?« küsis härra Tregennis kirikuõpetajalt. 

»Noh, kuna tundub, et juhtunu, olgu see mis tahes, avastasite teie ning kirikuõpetaja on 
sellest üksnes kuulnud, siis rääkige parem teie,« ütles Holmes. 

Heitsin pilgu kiiruga rõivastunud kirikuõpetajale ning tema kõrval istuvale korralikult 
riides üürilisele ning mulle tegi nalja imestus, mille Holmesi lihtne tuletus-käik oli nende 
näole toonud. 

»Võib-olla ma ütlen kõigepealt mõne sõna,« lausus kirikuõpetaja, »ning siis võite ise 
otsustada, kas te kuulate ära härra Tregennise üksikasjaliku jutustuse või peaksime kohe 
kiirustama selle saladusliku loo juhtumise paika. Ma selgitaksin siis, et meie sõber veetis 
eilse õhtu oma kahe venna Oweni ja George'i ning oma õe Brenda seltsis nende kodus 
Tredannick Warthas, mis asub nõmmel vana kiviristi lähedal. Ta lahkus natuke kümme 
läbi ning teised jäid suurepärase tervise juures ja heas tujus söögitoa laua äärde kaarte 
mängima. Härra Tregennis on varane ärkaja ning ta jalutas täna hommikul enne 
hommikusööki samas suunas, kui talle jõudis järele doktor Richardi kaarik, ning arst 
teatas, et teda oli just väga kiireloomulise asja pärast Tredannick Warthasse kutsutud. 
Loomulikult läks härra Mortimer Tregennis arstiga kaasa. Kui ta jõudis Tredannick 
Warthasse, leidis ta eest erakordse pildi. Tema kaks venda ja õde istusid laua ääres täpselt 
nii, nagu nad olid temast jäänud, kaardid olid ikka veel nende ees laual ja küünlad olid 
küünlajalgades lõpuni põlenud. Õde oli surnud ja vastu tooli seljatuge vajunud, vennad 
istusid teine teisel pool surnut, naersid, karjusid ja laulsid, 

ning oli ilmne, et nad olid täiesti peast segi läinud. Kõigil kolmel, surnud naisel ja 
hullunud meestel, oli näol ülima õuduse ilme: hirmukramp, mida oli jube vaadata. 
Kellegi teise majasviibimisest ei olnud jälgegi, ainult vana kokk ja majapidajanna proua 
Porter väitis, et tema magas raskelt ega kuulnud öösel midagi. Midagi ei olnud varastatud 


ega lõhutud ning mitte kuidagi ei ole võimalik seletada, mis oli naise surnuks hirmutanud 
ja kahelt tugevalt mehelt mõistuse võtnud. Säärane on olukord kokkuvõtlikult, härra 
Holmes, ning kui te suudate aidata meil selles selgust saada, siis olete küll tublit tööd tei- 
nud.« 

Olin lootnud, et suudan meelitada oma kaaslase mingil kombel tagasi sellesse rahulikku 
ellu, mis oli meie reisi siht olnud, kuid üksainus pilk Holmesi pinevil näole ja kortsus 
kulmudele näitas, kui asjatu mu lootus oli olnud. Holmes istus veidi aega vaikides, 
haaratuna kummalisest draamast, mis oli meie rahu rikkunud. 

»Ma vaatan seda asja,« ütles Sherlock Holmes lõpuks. »Pealtnäha paistab olevat 
tegemist väga ebatavalise juhtumiga. Kas te ise ka sündmuskohal käisite, härra 
Roundhay?« 

»Ei, härra Holmes. Härra Tregennis tuli ja rääkis juhtunust kiriklas ning ma kiirustasin 
kohe koos temaga teie juurde.« 

»Kui kaugel asub maja, kus see erakordne kurbmäng toimus ?« 

»Umbes miili kaugusel sisemaal.« 

»Siis kõnnime koos sinna. Aga teile, härra Mortimer Tregennis, pean ma enne minekut 
mõne küsimuse esitama.« 

Teine mees oli kogu selle aja vaikinud, kuid ma panin tähele, et tema talitsetum erutus 
oli isegi suurem kui vaimuliku ilmne ärevus. Ta istus kahvatu ja pingul näoga, murelik 
pilk Holmesile suunatud ja kõhnad käed kramplikult kokku pigistatud. Kui ta kuulas tema 
perekonda tabanud hirmsa õnnetuse kirjeldust, värisesid ta kaamed huuled ja näis, et 
tumedais silmis peegeldus midagi nähtud vaatepildi õudusest. 

»Küsige, mida soovite, härra Holmes, « ütles ta valmilt. »Sellest pole meeldiv rääkida, 
aga ma vastan teile ausalt.« 

»Jutustage mulle eilsest õhtust.« 

»Noh, nagu kirikuõpetaja ütles, käisin ma seal õhtust söömas ning mu vanetfc vend 
George tegi pärast õhtusööki ettepaneku mängida partii visti. Istusime mängima kell 
üheksa. Veerand üksteist hakkasin ma minema. Nad jäid minust laua ümber istuma ja 
rõõmsalt edasi mängima.« 

»Kes teid välja laskis?« 

»Proua Porter oli magama läinud, seepärast läksin ise välja. Panin esikuukse enda järel 
kinni. Selle toa aken, kus nemad istusid, oli kinni, kuid ruloo ei olnud ette tõmmatud. 
Täna hommikul ei olnud ukse ega akna juures midagi muutunud ja polnud ka põhjust 
arvata, et majas oli käinud keegi võõras. Ometi istusid nad seal, hirmust hullud, ja Brenda 
lebas ehmatusest surnuna, pea vastu tooli seljatuge. Seda vaatepilti ei suuda ma elu- 
päevade lõpuni unustada.« 

»Teie esitatud faktid on kahtlemata väga tähelepanuväärsed,« ütles Holmes. »Kas ma 
mõistan õigesti, et teil endal ei ole mingit teooriat, mis võiks neid kuidagiviisi seletada ?« 

»See on kuratlik temp, härra Holmes, kuratlik temp!« hüüdis Mortimer Tregennis. »See 
ei ole inimese kätetöö. Midagi selles toas kustutas nendes mõistusetulukese. Mis moel 
suudaks inimene seda teha?« 

»Ma kardan, « ütles Holmes, »et kui see asi ei ole jõukohane inimkonnale, ei ole see 
jõukohane ka mulle. Ometi peame enne säärase teooria juurde pidama jäämist kõik 
loomulikud seletused ammendama. Mis puutub teisse, härra Tregennis, siis nagu ma aru 


saan, olite teie mõnes mõttes perekonnast eraldunud, sest nemad elasid koos ja teil oli 
elamine mujal ?« 

»Nii see on, härra Holmes, kuigi see vana lugu on juba unustatud. Meie pere tegeles 
Redruthis tina kaevandamisega, kuid me müüsime oma ettevõtte ühele kompaniile ning 
saadud rahast piisas meile elamiseks. Ma ei hakka salgama, et raha jagamisel tekkisid 
lahkhelid ning see lahutas meid mõnda aega, kuid nüüd on kõik andeks antud ja 
unustatud ning me olime jälle suurimad sõbrad.« 

»Kas teile ei meenu sellest koos veedetud õhtust midagi, mis võiks tragöödiale mingit 
valgust heita? Mõelge hoolikalt, härra Tregennis, sest mind võib aidata iga pidepunkt.« 

148 

»Mulle ei meenu mitte midagi.« 

»Kas teie kodused olid tavalises meeleolus ?« 

»Parem see ei oleks saanudki olla.« 

»Kas nad olid närvilised inimesed? Kas nad lasksid välja paista mingit hirmu läheneva 
ohu ees?« 

»Mitte midagi niisugust ma ei märganud.« 

»Teil ei ole siis lisada enam midagi, mis võiks mind aidata ?« 

Mortimer Tregennis mõtles hetke tõsiselt. 

»Mulle tuleb meelde üks seik,« ütles ta lõpuks. »Mina istusin laua taga, selg akna 
poole, vend George aga, kes oli mängus minu partner, nägu akna poole. Märkasin, et 
kord vaatas ta tähelepanelikult üle minu õla, seepärast keerasin ringi ja vaatasin ka. Ruloo 
oli ette tõmbamata ja aken oli kinni, kuid ma nägin siiski põõsaid murul ning hetkeks 
tundus mulle, et nägin nende vahel mingit liikumist. Ma ei oska isegi öelda, kas oli tegu 
inimese või loomaga, aga mulle paistis, et midagi seal liikus. Kui ma küsisin vennalt, 
mida ta vaatas, ütles ta, et ka temal oli olnud tunne, et keegi liikus. Rohkem ei oska ma 
midagi öelda.« 

»Kas te asja lähemalt ei uurinud?« 

»Ei, keegi ei pidanud seda tähtsaks.« 

»Te läksite siis ära ilma igasuguse halva eelaimuseta?« 

»Jah.« 

»Mul ei ole päris selge, kuidas te nii vara täna hommikul juhtunust kuulsite?« 

»Olen varane tõusja ning käin tavaliselt enne hommikusööki jalutamas. Täna hommikul 
ei olnud ma veel kuigi kaugele kõndinud, kui arst oma tõllaga mulle järele jõudis. Ta 
ütles mulle, et vana proua Porter oli ühe poisiga talle sõna saatnud, et ta kiiresti kohale 
tuleks. Istusin arsti kõrvale tõlda ja me sõitsime edasi. Kohale jõudes vaatasime sellesse 
hirmsasse tuppa. Küünlad ja tuli olid kustunud ilmselt juba mitu tundi tagasi ning nad 
olid istunud pimedas kuni koidikuni. Arst ütles, et Brenda oli arvatavasti vähemalt kuus 
tundi tagasi surnud. Mingeid vägivallamärke ei olnud näha. Ta lihtsalt lebas tooli seljatoe 
najal, see jube ilme näol. George ja Owen laulsid ja vadistasid nagu kaks suurt ahvi. Oh, 
seda oli kole näha! Ma ei suutnud seda taluda ning arst oli ka näost lubivalge. Ta isegi 
kukkus poolminestanult 

149 

toolile ning meil olejjs äärepealt tulnud ka teda toibutada.« 

»Tähelepanuväärne — väga tähelepanuväärne!« ütles Holmes tõustes ja kaabut võttes. 
»Võib-olla oleks meil nüüd õigem pikemalt venitamata Tredannick Warthasse minna. 
Tunnistan, et harva on mõni juhtum esmapilgul sellest iseäralikum olnud.« 


Meie sellehommikused ettevõtmised ei aidanud kuigi palju juurdluse edenemisele 
kaasa. Küll aga jättis juurdlusele kohe alguses oma jälje vahejuhtum, mis tekitas minus 
kurjakuulutava eelaimuse. Tragöödia toimumis-paika viib kitsas ja looklev külatee. Seda 
mööda minnes kuulsime tõllarataste kolinat meie poole tulemas ning astusime kõrvale, et 
tõld läbi lasta. Kui see meist mööda sõitis, silmasin suletud aknast jubedalt moonutatud ja 
irvitavat nägu, mis meid vahtis. Pärani silmad ja hambaid krigistav suu välgatasid meist 
mööda nagu hirmus nägemus. 

»Minu vennad!« hüüatas Mortimer Tregennis kaameks tõmbudes. »Nad viiakse 
Helstonisse.« 

Vaatasime õudusega järele mustale tõllale, mis raskelt edasi kõlises. Siis seadsime 
sammud selle pahaendelise maja poole, milles neid kummaline saatus oli tabanud. 

See oli suur ja heledaks värvitud maja, pigem villa kui maamaja, ning sinna juurde 
kuuluv üsna suur aed oli siinses Cornwalli õhus juba kevadlilli täis. Elutoa aken oli aia 
poole ning Mortimer Tregennise jutu järgi oli just aiast pidanud tulema see kuri jõud, 
mille jubedus üheainsa hetkega toasviibijatelt mõistuse röövis. Enne kui me verandale 
läksime, kõndis Holmes aeglaselt ja mõtlikult lillepeenarde vahel ja mööda rada. 
Mäletan, et ta oli nii mõtteisse süvenenud, et komistas kastekannu otsa, ajas selle ümber 
ning ujutas üle nii meie jalad kui ka aiatee. Majast tuli meile vastu vanaldane kohalik 
majapidajanna proua Porter, kes koos ühe noore tüdrukuga perekonna eest hoolt' kandis. 
Ta vastas valmilt kõigile Holmesi küsimustele. Ta ei olnud öösel midagi kuulnud. 
Pererahvas oli olnud viimasel ajal suurepärases tujus ning ta polnud neid kunagi 
rõõmsamana või õnnelikumana näinud. Hommikul tuppa astudes ja seda hirmsat 
seltskonda laua ääres nähes oli majapidajanna õudusest minestanud. Toibudes oli ta akna 
lahti 

teinud, et värsket hommikuõhku tuppa lasta, ning jooksnud siis külateele, kust saatis 
ühe tallipoisi arsti kutsuma. Kui me perenaise laipa näha tahtsime, siis oli see üleval oma 
voodis. Oli läinud vaja nelja tugevat meest, et vennad hullumaja tõlda saada. Proua Porter 
ise ei jäänud enam üheks päevakski majja ning kavatses samal pärastlõunal St. Ivesi oma 
pere juurde sõita. 

Läksime trepist üles ja vaatasime surnukeha. Preili Brenda Tregennis oli kunagi olnud 
väga ilus, kuigi nüüd hakkas ta juba keskikka jõudma. Selgete joontega tõmmu nägu oli 
isegi surmas ilus, kuigi sellel püsis kohutava hirmu vari, mis oli olnud tema viimane 
tunne. Brenda Tregennise magamistoast läksime alla elutuppa, kus see kummaline 
kurbmäng oligi aset leidnud. Kaminas olid öö läbi põlenud tulest jäänud söed ja tuhk. 
Laual oli näha nelja sulanud küünla jäänused ja laialipillatud kaardid. Toolid olid tagasi 
seina äärde tõstetud, kõik muu oli täpselt nii nagu eelmisel õhtul. Holmes kõndis kergete 
kiirete sammudega mööda tuba, istus toolidele, lükkas neid mööda tuba ja taastas nende 
asukohta. Ta kontrollis, kui suur osa aiast aknast paistab, uuris põrandat, lage ja kaminat, 
kuid ma ei näinud kordagi, et ta silmad oleksid särama löönud või suujoon pingule tõm- 
manud, nagu juhtus tavaliselt siis, kui ta pilkases pimeduses valguskiirt nägi. 

»Miks oli kaminas tuli?« küsis ta korra. »Kas nad tegid alati siin väikeses toas 
kevadõhtuti tuld?« 

Mortimer Tregennis seletas, et õhtu oli külm ja niiske. Sel põhjusel tehti pärast tema 
saabumist kaminasse tuli. »Mida te kavatsete nüüd teha, härra Holmes ?« küsis ta. 


Mu sõber naeratas ja asetas käe minu käsivarrele. »Ma arvan, Watson, et jätkan nüüd 
enda mürgitamist tubakaga, mida te olete nii sageli ja nii õigustatult hukka mõistnud, « 
ütles ta. »Teie loal, härrased, läheme tagasi oma peatuspaika, sest minu meelest ei lisandu 
siin meie tähelepanekutele enam midagi uut. Ma kaalun fakte, härra Tregennis, ning kui 
mulle midagi pähe tuleb, võtan kindlasti teie ja kirikuõpetajaga ühendust. Seniks aga 
jätan teie mõlemaga hüvasti. « 

Alles hulk aega pärast Poldhusse naasmist katkestas Holmes oma täieliku ja süvenenud 
vaikimise. Ta istus tugitoolis, kõhnunud ja askeetlik nägu peaaegu varjatud 

keerlevast sinakast tubakasuitsust, tumedad kulmud kortsus, laup kipras, silmis tühi ja 
eemalviibiv pilk. Lõpuks asetas ta piibu lauale ja kargas püsti. 

»See ei kõlba, Watson!<« ütles ta naerma pahvatades. »Lähme parem kaljudele kõndima 
ja ränikivist noole-otsi otsima. Nende leidmine on tõenäolisem kui selles loos 
pidepunktide leidmine. Lasta ajul piisava materjalita töötada on sama mis lasta mootoril 
tühikäigul käia. See pingutab ennast puruks. Meri, õhk, päikesepaiste ja kannatus, 
V/atson — kõik muu tuleb ise. 

Vaatame nüüd rahulikult, kus me oleme, Watson,« jätkas ta, kui me koos kaljude vahel 
kõndisime. »Kat-sume saada selge pildi sellest vähesest, mida me teame, nii et kui ilmneb 
uusi fakte, oleme valmis neid eelnevatega seostama. Kõigepealt ei ole me vist kumbki 
valmis tunnistama saatana sekkumist inimeste asjadesse. Alustame sellest, et jätame 
säärase võimaluse täiesti kõrvale. Väga hea. Meil on nüüd kolm inimest, keda on rängalt 
kahjustanud mingi teadlik või ebateadlik inimtegevus. See on kindel. Millal see siis 
toimus? Eeldades, et härra Mortimer Tregennise jutt vastab tõele, pidi see juhtuma 
vahetult pärast seda, kui ta oli toast lahkunud. See on väga tähtis punkt. Võib oletada, et 
kurbmäng toimus mõni minut hiljem. Kaardid lebasid ikka veel laual. Tavaliselt läksid 
nad varem magama. Ometi ei olnud nad oma asendit muutnud ega toole laua juurest 
eemale lükanud. Kordan seega, et kõik leidis aset vahetult pärast härra Tregennise 
lahkumist ning mitte hiljem kui eile õhtul kell üksteist. 

Meie järgmine samm oleks kontrollida võimaluse piires Mortimer Tregennise liikumist 
pärast majast lahkumist. See ei valmista mingit raskust ning ta näib olevat väljaspool 
kahtlust. Kuna te juba tunnete minu meetodeid, siis panite muidugi tähele seda 
mõnevõrra kohmakat võtet kastekannuga, mille abil ma sain tema jalast selgema jälje, kui 
oleks muidu võimalik olnud. Märjale liivasele rajale jäi suurepärane jälg. Nagu te 
mäletate, oli eilne öö samuti vihmane ning polnud põrmugi raske — kuna jälje näidis oli 
olemas — leida härra Tregennise jäljed teiste seast ning jälgida tema käike. Paistab, et ta 
kõndis kiiresti kirikla poole. 

Kui Mortimer Tregennis seega sündmuspaigalt kadus ning keegi väljast tulnud isik 
kaardimängijatele hukatust 

tõi, kuidas on meil võimalik seda isikut kindlaks teha ning kuidas saadi tekitada säärast 
jubedustunnet? Proua Porteri võib kõrvale jätta. Tema on ilmselt süütu. Kas on mingeid 
tõendeid, et keegi hiilis akna alla ning selle vaatepildi õudus võttis seda näinud inimestelt 
mõistuse? Ainus sellesuunaline vihje pärineb Mortimer Tregenni-selt endalt, kes väitis, et 
vend rääkis mingist liikumisest aias. See on kahtlemata tähelepanuväärne, sest öö oli 
vihmane, pilves ja pime. Igaüks, kes oleks kavatsenud ehmatada toas viibivaid inimesi, 
oleks pidanud näo lausa vastu akent suruma, muidu ei oleks teda ju nähtud. Selle akna all 


on kolme jala laiune lillepeenar, kuid ühtki jälge ei ole näha. Seega on raske kujutleda, 
kuidas oleks keegi väljastpoolt saanud avaldada seesolija-tele nii kohutavat mõju, ning 
me ei ole leidnud ka ühtki motiivi, miks säärane kummaline ja keeruline katse oleks 
tehtud. Kas te mõistate, millised on meie raskused, Watson?« 

»Raskused on liigagi ilmsed,« vastasin ma veendunult. 

»Ja ometi, kui saame pisut rohkem andmeid, saame tõestada, et need ei ole 
ületamatud, « ütles Holmes. »Kujutlen, Watson, et te võite oma ulatuslikust arhiivist leida 
nii mõnegi peaaegu niisama segase loo. Nüüd aga jätame juhtumi seniks kõrvale, kuni 
meie käsutuses on täpsemaid andmeid, ning pühendame ülejäänud hommikupooliku 
kiviaja inimese jälgedele.« 

Võimalik, et ma olen juba maininud sõbra võimet ennast vaimselt ümber lülitada, kuid 
kõige rohkem pani see mind imestama tol kevadhommikul Cornwallis, kui ta arutles kaks 
tundi keltide, nooleotste ja potijuldude teemal nii muretult, otsekui ei oleks see õudne 
saladus lahendust oodanud. Alles siis, kui me pärastlõunal majja tagasi pöördusime, 
leidsime eest külalise, kes peagi meie mõtted taas käesoleva juurdluse juurde viis. Meile 
kummalegi ei olnud tarvis öelda, kes see külaline oli. Võimas keha, ägedad silmad ja 
kullinina parkunud ning sügavate kortsudega näos, hallid juuksed, mis peaaegu 
puudutasid meie maja lage, habe — muidu hele, aga suu ümbert hall, ning Sigarist 
tekkinud nikotiini-iaigud — kõik see oli Londonis niisama tuntud nagu ka Aafrikas ning 
seostus üksnes kuulsa lõviküti ja maadeavastaja doktor Leon Sterndale'i võimsa isiksu- 
sega. 

Me olime kuulnud, et ta viibib sealkandis ning olime korra või paar silmanud tema 
pikka kogu nõmmerada-del. Ta ei otsinud aga meiega kontakti ning meil endal ei tulnud 
pähegi seda teha, sest oli ju hästi teada, et just üksindusearmastusest veetis ta suurema 
osa reiside-vahelisest ajast väikeses bangalos, mis oli peitunud Beauchamp Arriance'i 
üksildasse metsa. Siin elas ta oma raamatute ja maakaartide seas ihuüksi, hoolitsedes ise 
enda eest ning pööramata pealtnäha mingit tähelepanu naabrite ettevõtmistele. Olin seega 
üllatunud, kui kuulsin teda küsimas Holmesilt innukal toonil, kas meil on olnud edu selle 
saladusliku juhtumi mõistmisel, krahvkonna politsei on täielikult eksiarvamusel, « ütles 
ta, »kuid võib-olla on Leie ulatuslikumad kogemused aidanud teil mingi mõeldava 
seletuse leida. Ainus põhjus, miks te peaksite minust oma usaldusaluse tegema, on see, et 
sagedase siinviibimise ajal olen ma Tregennise peret lähedalt tundma õppinud — ema oli 
mul Corn-wallist pärit, tema liinis võiksin neid ehk nõbudeks nimetada — ning nende 
kummaline saatus vapustas mind loomulikult rängalt. Võin öelda, et olin jõudnud teel 
Aafrikasse juba Plymouthi, kui kuulsin täna hommikul uudiseid ning tulin kohe tagasi, et 
uurimise juures abiks olla.« 

Holmes kergitas kulme. 

»Kas te jäite seetõttu laevast maha?« 

»Lähen järgmisega.« 

»Heldeke! On see alles sõprus!« 

»Ma ütlesin teile, et nad on mu sugulased.« 

»Seda küll — ema liinis nõod. Kas teie pagas oli laeva pardal?« 

»Osa pagasit, suurem jagu oli hotellis.« »Ah nii. Kuid sellest sündmusest ei kirjutatud 
ometi Plymouthi hommikulehtedes ?« »Ei, ma sain telegrammi.« »Kas ma tohin küsida, 
kellelt?« »Te olete väga uudishimulik, härra Holmes.« »See on mu amet.« 


Doktor Sterndale sai jõupingutusega ärritusest jagu. 

»Mul pole midagi selle vastu, et seda teile öelda,« lausus ta. »Telegrammi saatis 
kirikuõpetaja härra Roundhay.« 

»Tänan teid, « ütles Holmes. »Teie küsimusele vastuseks 

võin öelda, et ma ei ole selles juhtumis veel päriselt selgusele jõudnud, kuid mul on 
suuri lootusi mingi lahendus leida. Midagi lisada oleks ennatlik.« 

»Võib-olla te ütleksite mulle, kas teie kahtlused on mingi kindla suuna võtnud?« 

»Ei, sellele küsimusele ma vastata ei saa.« 

»Siis olen ma asjatult aega raisanud ja mul ei pruugi enam venitada. « Kuulus mees 
kõndis märkimisväärselt halvas tujus toast välja ning viie minuti pärast järgnes Holmes 
talle. Ma ei näinud oma sõpra enne õhtut, kui ta tuli tagasi aeglasel sammul ja kurnatud 
näoga, mis kinnitasid mulle, et tema uurimistöö ei olnud oluliselt edenenud. Ta heitis 
pilgu teda ootavale telegrammile ja viskas selle kaminasse. 

»PIYmouthi hotellist, Watson,<« ütles ta. »Sain kirikuõpetajalt hotelli nime teada ning 
telegrafeerisin, et veenduda, kas doktor Leon Sterndale'i jutt vastas tõele. Ilmnes, et ta oli 
möödunud öö tõesti seal veetnud ning lasknud isegi osal oma pagasist Aafrikasse minna, 
ise aga tuli ta tagasi, et selles juurdluses osaleda. Mida teie selle kohta ütlete, Watson?« 

»Ta tunneb asja vastu sügavat huvi.« 

»Sügavat huvi — jah. Siin on üks niidiots, millest me ei ole veel kinni saanud, kuid mis 
võib aidata meil seda sasipundart lahti harutada. Ärge norutage, Watson, sest ma olen 
täiesti kindel, et me ei ole veel kõiki andmeid kätte saanud. Kui see juhtub, võime peagi 
raskused seljataha jätta.« 

Ma ei osanud kujutledagi, kui kiiresti võib Holmesi ennustus täide minna või kui 
kummaline ja õudne võib olla see uus pööre, mis avas juurdluses hoopis ootamatu suuna. 
Ajasin hommikul akna all habet, kui kuulsin kabjaplaginat ning nägin pilku tõstes mööda 
teed kihutavat jahikaarikut. See peatus ukse ees ning sealt kargas välja meie sõber 
kirikuõpetaja, kes jooksis mööda aiateed maja poole. Holmes oli juba riides ning me 
tõttasime alumisele korrusele talle vastu. 

Meie külaline oli nii erutatud, et ei saanud õieti sõnagi suust, kuid lõpuks tõi ta 
hingeldades ja ähkides kuuldavale oma kurva 100. 

»Me oleme kurjast vaimust vaevatud, härra Holmes! Minu vaene kogudus on kurjast 
vaimust vaevatud!« hüüdis ta. »Vanakurat ise märatseb siin! Meid on antud 

tema meelevalda!« Ta kargles erutatult ringi, ning kui ei oleks olnud tuhakarva nägu ja 
kohkunud pilku, oleks ta pakkunud üsnagi kentsakat vaatepilti. Lõpuks tuli ta lagedale 
oma hirmsa uudisega. 

»Härra Mortimer Tregennis suri täna öösel täpselt samade sümptomitega nagu 
ülejäänud perekond.« 

Holmes kargas püsti ja lõi hetke jooksul energiast pulbitsema. 

»Kas te saate meid mõlemat oma kaarikusse võtta?« »Saan küll.« 

»Siis lükkame hommikusöögi edasi, Watson. Härra Roundhay, me oleme täielikult teie 
käsutuses. Kähku — kähku, enne kui sündmuskohal midagi paigast nihutatakse.« 

Üümikule kuulus kiriklas kaks nurgatuba, mis asetsesid teineteise peal. Alumisel 
korrusel paiknes suur elutuba, selle kohal Mortimer Tregennise magamistuba. Aknad olid 
päris akna alla ulatuva kroketimuru poole. Jõudsime kohale enne arsti ja politseid, nii et 


toas ei olnud midagi liigutatud. Lubage mul kirjeldada avanevat vaatepilti täpselt 
sellisena, nagu me nägime seda tol udusel märtsihommikul. See on jätnud minu mällu 
kustumatu mälestuse. 

Toa õhk oli kohutavalt ja masendavalt umbne. Esimesena tuppa sisenenud teenija oli 
akna lahti teinud, muidu oleks see olnud veelgi talumatum. Osaliselt võis see olla tingitud 
lambitulcst, mis ikka veel keset lauda leegitses ja suitses. Laua kõrval istus surnud mees 
toolileenile nõjatudes, hõre habe püsti, prillid laubale lükatud ning kõhn tõmmu nägu 
akna poole pööratud ja moonutatud sellestsamast õudusest, mis oli märgistanud tema sur- 
nud õe ilmet. Mehe jäsemed olid krampis ja sõrmed kõverdunud, otsekui oleks ta surnud 
just hirmusööstu ajal. Ta oli täiesti riides, kuigi oli näha, et ta oli riietunud, kiirustades. 
Olime juba teada saanud, et tema voodis oli magatud ning et kurb lõpp oli saabunud vara- 
hommikul. 

Nähes ootamatut muutust, mis toimus Holmesiga saatuslikku elutuppa sisenemise 
hetkel, võis mõista, milline tuline energia hõõgus tema flegmaatilise välisilme varjus. 
Silmapilk oli ta pingul ja valvel, silmad särasid, nägu oli liikumatu ning käed-jalad 
värisesid kärsitusest. 

Ta sööstis välja murule, aknast sisse, tormas toas ringi ja üles magamistuppa nagu 
tihnikut läbi otsiv rebase-koer. Magamistoas vaatas ta kiiresti ringi ja tegi lõpuks akna 
lahti, mis näis talle uueks erutuseks põhjust andvat, sest ta kummardus valjude huvi ja 
rõõmu väljendavate hüüatuste saatel aknast välja. Siis tormas ta trepist alla, lahtisest 
aknast välja, heitis kõhuli muru peale, kargas püsti ja jooksis uuesti tuppa ning tegi seda 
kõike niisama energiliselt nagu päris saaklooma kannule jõudnud jahikoer. Tavalist 
standardset lampi uuris Holmes üksikasjalikult, mõõtes midagi selle kuplil. Ta uuris 
suurendusklaasiga hoolikalt vilgukivist katet lambiklaasi otsas ning kraapis selle 
ülemisele poolele jäänud tuhka, pannes osa sellest ümbrikusse ja seejärel märkmiku 
vahele. Lõpuks, just siis, kui ilmusid kohale arst ja politsei, andis ta kirikuõpetajale 
märku ning me läksime kõik kolmekesi välja murule. 

»Mul on rõõm öelda, et mu uurimistöö ei ole päriselt viljatu olnud,« märkis ta. »Ma ei 
saa jääda seda asja politseiga arutama, aga ma oleksin teile äärmiselt tänulik, härra 
Roundhay, kui te annaksite inspektorile edasi minu tervitused ja juhiksite tema 
tähelepanu magamistoa aknale ja elutoa lambile. Mõlemad on kõnekad ning koos on nad 
peaaegu otsustava tähtsusega. Kui politsei soovib lisainformatsiooni, siis oleks mul rõõm 
ükskõik millist nende esindajat enda juures näha. Ja nüüd, Watson, oleks meil ilmselt 
mujal rohkem teha.« 

Võib-olla pani politsei asjaarmastaja sekkumist pahaks, või kujutlesid politseinikud, et 
nende enda uurimiskäik tõotab lahenduse leidmist, kuid kindel on see, et järgmise kahe 
päeva jooksul me neid ei näinud. Osa sellest ajast veetis Holmes suitsetades ja unistades 
majas, kuid suurem osa ajast kulus tal jalutuskäikudele, mida ta võttis ette üksi, 
lausumata mitu tundi hiljem tagasi pöördudes sõnagi selle kohta, kus ta käinud oli. Üks 
katse annab mulle ettekujutuse uurimise suunast. Ta oli ostnud lambi, mis oli täpne 
koopia tragöödia hommikul Mortimer Tregennise toas põlenud lambist. Lambi täitis ta 
samasuguse õliga, nagu kasutati kiriklas, ning võttis hoolikalt aega, mis kulus selle 
põlemiseks. Tema teine katse oli ebameeldivam ning tõenäoliselt ei unusta ma seda 
kunagi. 

»Te ju mäletate, Watson,« märkis ta ühel õhtupooli- 

kul, »et mulle räägitud lugudes on üks ühine asjaolu. Mõlemal korrral on tegemist 
toaõhu mõjuga inimestele, kes sinna esimesena astusid. Kas te mäletate, et Mortimer 
Tregennis mainis oma viimast käiku venna majja kirjeldades, et arst vajus tuppa 
sisenedes tugitooli? Kas te olite selle unustanud? Noh, ma võin kinnitada, et see oli nii. 
Te mäletate ka kindlasti, et majapidajanna proua Porter rääkis meile, et ta oli ise tuppa 
astudes minestanud ja hiljem akna lahti teinud. Teise juhtumi puhul — Mortimer 
Tregennise surm — on teil kindlasti meeles, kui kohutavalt umbne oli tuba, kuigi teenija 
oli akna lahti teinud. See teenija, nagu pärimisest selgus, tundis ennast nii halvasti, et oli 
voodisse heitnud. Küllap te tunnistate, Watson, et need faktid on väga kõnekad. Mõlemal 
puhul täheldati mürgist õhku. Mõlemal puhul põles toas ka tuli — esimesel korral kamin, 
teisel korral lamp. Tuld oli vaja, kuid lamp pandi põlema — nagu õli kulu võrdlemine 
näitab — juba suures valges. Miks? Kindlasti sellepärast, et on olemas mingi seos kolme 
asja vahel: põlemise, umbse toa ja lõpuks nende õnnetute inimeste hulluse või surma 
vahel. See on selge, eks ole?« 

»Näib nii.« 

»Me võime selle vähemalt tööhüpoteesiks võtta. Oletame siis, et mõlemal puhul 
põletati midagi, mis lõi mürgitust esile kutsuva kummalise õhkkonna. Väga hea. Esimesel 
puhul — Tregennise perekonnaga seoses — pandi seda ainet tulle. Aken oli kinni, kuid 
tuli kandis vingu loomulikult mingil määral korstnasse. Seega võiks oodata, et mürgi 
mõju oli esimesel korral nõrgem kui teisel, mil vingul oli vähem võimalust välja pääseda. 
Tulemused paistavad näitavat, et nii see oligi, sest esimesel korral sai surma ainult naine, 
kellel on ilmselt tundlikum organism, teised ilmutasid üksnes selle ajutise või ka eluaegse 
hullumeelsuse märke, mis on ilmselt aine esialgse mõju tagajärg. Teisel puhul oli toime 
tugevam. Faktid näivad seega kinnitavat teooriat mürgist, mis toimib põlemisel. 

Säärast mõttekäiku arendades otsisin ma loomulikult Mortimer Tregennise toast selle 
aine jäänuseid. Loogiline oli neid otsida lambiklaasi kattelt või suitsuvarjult. Seal ma 
märkasingi tuhahelbeid ning ringiratast ümber serva pruunikat pulbrit, mis ei olnud veel 
ära põlenud. 

Nagu te näete, võtsin ma pool sellest kaasa ning panin selle ümbrikusse. « 

»Miks pool sellest, Holmes?« 

»Sest minu asi, kulla Watson, ei ole politeijõudududel tee peal ees seista. Jätan kõik 
leitud tõendid neile. Lambiklaasi kattele jäi veel mürki, oleks neil vaid jätkunud mõistust 
selle leidmiseks. Nüüd, Watson, paneme oma lambi põlema, kuid võtame tarvitusele 
abinõud ja avame akna, et vältida kahe väärika ühiskonnaliikme enneaegset surma, teie 
aga istute lahtise akna alla tugitooli, kui te just, mõistlik mees nagu te olete, ei otsusta, et 
te ei taha kogu looga mingit tegemist teha. Ah nii, te teete lõpuni kaasa? Ma arvasin ka, et 
tunnen Watsonit. Selle tooli paigutan ma teie vastu, nii et me jääme mürgist 
ühekaugusele ja näoga teineteise poole. Ukse jätame irvakile. Kummalgi on nüüd 
võimalik teist jälgida ning katse lõpetada, kui sümptomid ärevust tekitavad. Kas kõik on 
selge? Noh, siis ma võtan meie pulbri — või mis sellest jäänud on — ümbrikust välja 
ning asetan põleva lambi kohale. Nii! Ja nüüd, Watson, istume ja ootame, mis juhtub.« 

Meil ei tulnud kaua oodata. Vaevalt olin ma tugitoolis istet võtnud, kui tajusin rasket 
nõrka ja iiveldama ajavat muskuselõhna. Selle esimese sõõmu peale ei allunud mu aju 
ega kujutlusvõime enam kontrollile. Silme ees keerles tihe must pilv, ning ma tajusin, et 


selles pilves varitses esialgu veel nähtamatuna kõik, mis oli universumis jubedat, 
koletislikku ja kujuteldamatult kurja, ning kõik see oli valmis sööstma kallale mu 
kohkunud meeltele. Tumedas pilverüngas ujusid ja keerlesid ähmased kogud, kõik olid 
ähvardavad ja näisid hoiatavat, et kohe tuleb midagi, mingi sõnulväljendamatu olevus 
pimeduse künniselt, kelle paljas vari minu hinge hävitaks. Minu üle võttis võimust 
tarretav hirm. Tundsin, et mul tõusid juuksed püsti, silmad läksid pungi, suu oli lahti ja 
keel kuiv nagu pargitud nahk. Mu ajus käis säärane möll, et midagi lihtsalt pidi katkema. 
Püüdsin karjuda ning kuulsin kähedat kraaksatust, mis oli minu enda hääl, kuid tundus 
kostvat kusagilt kaugelt. Püüdes mingit pääsu leida, murdsin ennast sellest meeleheitepil- 
vest läbi ning silmasin Holmesi nägu, mis oli kaame, jäik ja õudusest tardunud — nägin 
sedasama ilmet, mida olin märganud surnute nägudel. See pilt andiski mulle 

hetkeks tervet mõistust ja jõudu. Sööstsin toolilt püsti, haarasin Holmesil ümbert kinni 
ja me taarusime koos uksest välja ning kukkusime hetk hiljem rohule, kuhu kõrvuti 
lebama jäime, tajudes ainult õnnistavat päikese-valgust mis murdis läbi meid 
ümbritsenud põrgulikust hirmusurvest. Õudus kerkis meie hingelt aeglaselt nagu udu 
maastikult, kuni rahu ja mõistus olid tagasi tulnud ning me istusime rohul ja kuivatasime 
oma märga otsaesist ja silmitsesime teineteist kartlikult, et täheldada äsjase hirmsa 
kogemuse viimaseid jälgi. 

»Ausõna, Watson!« ütles Holmes lõpuks väriseva häälega, »ma võlgnen teile tänu ja 
vabanduse. Selline katse pole õigustatud isegi enda kallal, ning sõbra puhul on see 
kahekordselt laiduväärne. Palun tõesti vabandust.« 

»Te ju teate,« vastasin ma üsna liigutatult, sest ma polnud Holmesi kunagi varem 
näinud oma tundeid sel määral välja näitamas, »et teie aitamine on mu suurim rõõm ja 
privileeg. « 

Holmes pöördus kohe tagasi selle poolnaljatleva-pool-küünilise stiili juurde, millega ta 
tavaliselt teistesse inimestesse suhtus. »Meie hulluksajamine oleks ülearune ettevõtmine, 
kulla Watson,< ütles ta. »Erapooletu vaatleja väidaks kindlasti, et me olime hullud juba 
enne nii pöörase katse alustamist. Tunnistan, et mulle ei tulnud pähegi, et mõju võib olla 
nii äkiline ja tugev.« Ta sööstis majja, tuli tagasi, hoides põlevat lampi väljasirutatud 
käes, ning viskas selle põldmurakapuhmastesse. »Peame natuke ootama, kuni õhk toas 
puhtamaks läheb. Watson, teil ei ole vist enam kahtlusevarjugi selles suhtes, kuidas need 
kurbmängud põhjustati?« 

»Mitte mingit. « 

»Aga põhjus jääb endiselt segaseks. Tulge siia lehtlasse ning arutame seda küsimust 
koos. Näib, et see vastik lõhn ei taha mul kõrist kaduda. Me peame ilmselt möönma, et 
kõik asitõendid osutavad sellele, et esimeses tragöödias oli kurjategija Mortimer 
Tregennis, kuigi teises sai ohver temast endast. Kõigepealt tuleb meil meeles pidada, et 
oli mingi jutt perekonnatülist, millele järgnes leppimine. Me ei oska öelda, kui äge oli tüli 
või kui võlts leppimine. Kui ma meenutan Mortimer Tregennise rebasenägu ja väikesi 
kavalaid säravaid silmi prilliklaaside taga, siis tundub mulle, et temasugune inimene küll 
eriti andestava iseloomuga ei olnud. 

Edasi mäletate kindlasti, et jutt mingist aias nähtud liikumisest, mis meie tähelepanu 


hetkeks tragöödia tegelikult põhjuselt kõrvale juhtis, tuli tema 
2 


meie eksiteele juhtimiseks põhjus olema 
9 


tema ei visanud seda ainet toast lahkumist. 
3 

tulle, kes seda siis tegi? Lugu juhtus vahetult pärast tema lahkumist. Kui keegi teine 
oleks tuppa tulnud, oleksid inimesed kindlasti laua tagant püsti tõusnud. Pealegi ei saabu 
rahulikus Cornwallis külalised õhtul pärast kella kümmet. Me võime seega kindlalt väita, 
et kõik asitõendid osutavad Mortimer Tregennisele kui süüdlasele.« 

»Kas tema enda surm oli siis enesetapp?« 

»Mnjah, Watson, esmapilgul ei ole see oletus võimatu. Mees, kelle hingel lasus 
omaenda perekonnas säärase kurbmängu põhjustamise patt, võis väga hästi süümepiinade 
ajel ka ise oma ohvrite saatust jagada. Sellele teooriale on aga veenvaid vastuväiteid. 
Õnneks viibib Inglismaal üks inimene, kes selle asja kohta kõike teab, ning ma 
korraldasin nõnda, et me kuuleme kõnealustest faktidest täna pärastlõunal tema enda 
suust. Ah, ta jõudis siia pisut varem. Olge nii lahke ja tulge siia, doktor Sterndale. Me 
viisime toas läbi ühe keemilise katse ning seetõttu pole meie väike tuba küll nii 
silmapaistva külalise vastuvõtmiseks kohane.« 

Olin kuulnud värava klõpsatust ning nüüd ilmus rajale Aafrika uurija majesteetlik 
«kogu. Ta keeras mõningase imestusega kehva lehtla poole, kus me istusime. 

»Te kutsusite mind, härra Holmes. Sain teie kirja umbes tund aega tagasi ning tulingi 
kohale, kuigi ma tõesti ei tea, miks peaksin ma teie koraldusele kuuletuma.« 

»Võib-olla me saame enne lahkuminemist selles suhtes selgust, « ütles Holmes. »Seniks 
aga olen ma teile väga tänulik, et olete nii viisakas ja leplik. Andke andeks, et me teid 
niiviisi lihtsalt ja vabas õhus vastu võtame, aga mu sõber Watson ja mina oleksime ääre- 
pealt andnud materjali uueks peatükiks loos, mida lehed Cornwalli õuduseks nimetavad, 
ning me eelistame praegu värsket õhku. Kuna jutuks tulevad asjalood puudutavad teid 
isiklikult väga lähedalt, siis on võib-olla paremgi, et meie vestlus toimub kohas, kus keegi 
seda pealt kuulda ei saa.« 

Maadeuurija võttis sigari suust ja vahtis mu kaaslasele karmi pilguga otsa. 

»Mul ei ole aimugi, « ütles ta, «millistest mind isiklikult minuga lähedalt puudutavatest 
asjalugudest te rääkida tahate.« 

»Mortimer Tregennise tapmisest, * lausus Holmes. 

Hetkeks kahetsesin, et mul relva ei olnud. Sterndale'i vihane nägu läks tumepunaseks, 
silmis oli metsik pilk, veresooned laubal paisusid ärritusest ning ta kargas rusikas kätega 
mu kaaslase poole. Siis ta peatus ning sundis end suure pingutusega jälle jäiselt ja 
tardunult rahulikuks, mis tekitas võib-olla suuremagi ohutunde kui tema tulipäine 
raevupurse. 

»Olen elanud nii kaua metslaste keskel ja väljaspool seadust, « ütles ta, »et olen 
harjunud ise õigust jalule seadma. Oleks hea, härra Holmes, kui te seda ei unustaks, sest 
mul pole vähimatki soovi teile viga teha.« 

»Ka minul ei ole vähimatki soovi teile viga teha, doktor Sterndale. Kõige kindlamini 
tõendab seda fakt, et teades seda, mida ma tean, kutsusin ma siia teid, aga mitte 
politseid.« 


Sterndale istus õhku ahmides, tundes võib-olla esimest korda oma seiklusrikka elu 
jooksul hirmu. Holmesi rahulikus enesekindluses oli vastupandamatut jõudu. Meie 
külaline ei leidnud hetkeks sõnu, surudes käsi erutusest rusikasse. 

»Mida te silmas peate?« küsis ta lõpuks. »Kui te blufite, härra Holmes, siis olete oma 
eksperimendiks vale mehe valinud. Lõpetame selle ümbernurgajutu. Mida te silmas 
peate?« 

»Ma vastan teile,« ütles Holmes, »ja vastan sellepärast, et ma loodan siirusega siirust 
esile kutsuda. Minu järgmised sammud sõltuvad täielikult sellest, kuidas te ennast 
kaitsete.« 

»Kuidas ma ennast kaitsen?« 

«Süüdistuse vastu, et teie tapsite Mortimer Tregennise.« 

Sterndale kuivatas taskurätiga laupa. »Tõesõna, küll teie alles puhute!« ütles ta. »Kas 
kogu teie edu rajaneb säärasel hämmastaval bluffimise võimel?« 

»Hoopis teie ise blufite, doktor Leon Sterndaie,« ütles Holmes karmilt, »mitte mina. 
Selle tõenduseks esitan ma teile mõne fakti, millel minu järeldused põhinevad. Teie 
tagasipöördumise kohta Plymouthist, kusjuures te lask- 

site suurel osal oma pagasist Aafrik [ a, ei ütltf 
ma midagi, kuigi just see ütles mulle i vet tei 
olete üks tegur, mida tuli selle dr: as* imis.il 


arvesse võtta ] 

»Ma tulin tagasi. . .« 

»Olen teie põhjustest teadlik ning ei pea neid veenvaks ega küllaldaseks. Sellest me 
praegu ei räägi. Te käisite siin küsimas, keda ma kahtlustan. Keeldusin teile vastamast. 
Siis läksite kiriklasse, ootasite natuke aega väljas ning pöördusite lõpuks tagasi koju.« 

»Kuidas te seda teate?« 

»Ma järgnesin teile.« 

»Mina ei märganud kedagi.« 

»Seda võibki oodata, kui mina teid jälitan. Te veetsite kodus rahutu öö ning tegite 
plaane, mida te asusite varahommikul ellu viima. Te lahkusite kodunt koidikul ning 
täitsite tasku punaka kruusaga, mille hunnik on teie värava kõrval. « 

Sterndale võpatas tugevasti ning vaatas Holmesi jahmunult. 

»Seejärel kõndisite kiiresti miili jagu maad, mis lahutas teid kiriklast. Võin märkida, et 
teil olid jalas needsamad soonilise tallaga tenniskingad, mis on teil jalas praegugi. 
Kiriklas läksite läbi viljapuuaia ja külgheki, jõudes kirikla üürilise Tregennise akna alla. 
Väljas oli nüüd juba valge, kuid majas ei liikunud veel keegi. Võtsite taskust kruusa ja 
viskasite seda vastu teise korruse akent.« 

Sterndale kargas püsti. 

»Te olete püstikurat!« karjus ta. 

Holmes naeratas selle komplimendi peale. »Kulus kaks, aga võimalik, et kolm peotäit 
kruusa, enne kui üüriline aknale tuli. Te andsite märku, et ta alla tuleks. Ta riietus 
kiirustades ja tuli trepist alla elutuppa. Teie läksite aknast sisse. Toimus lühike vestlus, 
mille käigus te toas edasi-tagasi kõndisite. Siis läksite välja, panite akna kinni, seisite 
väljas murul, suitsetasite sigarit ja jälgisite, mis toimub. Lõpuks, kui Tregennis oli 
surnud, läksite tuldud teed koju. Niisiis, doktor Sterndale, kuidas te õigustate säärast 


käitumist ning mis olid teie tegude motiivid? Kui hakkate puiklema või püüate minuga 
nalja teha, siis kinnitan teile, et annan selle asja üle politseile.« 

[ ? ] oli tõmbunud tuhkhalliks, kui ta oma [ ?] ja juttu kuulas. Nüüd istus ta natuke aega 
mõt- [ ? ] käte vahel. Siis tõmbas ta äkilise impulsiivse liigutusega rinnataskust ühe foto 
ja viskas selle meie ette lihtsale lauale. 

Fotol oli väga ilus naine. Holmes kummardus selle 

kohale. 

»Brenda Tregennis,<« ütles ta. 

»Jah, Brenda Tregennis,« kordas meie külaline. »Olen teda juba palju aastaid 
armastanud. Temagi on mind palju aastaid armastanud. Selles peitubki Cornwalli 
üksindusse tõmbumise saladus, mille üle inimesed on imestanud. See eraldumine laskis 
mul olla ainsa inimese lähedal, kes mulle maailmas kallis on. Ma ei saanud temaga 
abielluda, sest mul on naine, kes jättis mind juba ammu maha, kuid kellest ma end ometi 
Inglismaa laiduväärsete seaduste tõttu lahutada ei saanud. Brenda ootas aastaid. Mina 
ootasin aastaid. Ja seda me siis ootasimegi.« Hirmus nuukse raputas mehe suurt kogu 
ning ta haaras endal pruuni habeme all kõrist kinni. Siis sai ta enesevalitsuse tagasi ja 
jätkas; 

«Kirikuõpetaja teadis. Tema oli meie usaldusalune. Ta võib teile öelda, et Brenda oli 
tõeline ingel. Sellepärast saatiski kirikuõpetaja mulle telegrammi ja ma tulin tagasi. Mis 
läks mulle korda mu pagas või Aafrika, kui ma kuulsin, et mu armsamat oli tabanud 
säärane saatus? See ongi puuduv võti minu käitumise mõistmiseks, härra Holmes.« 

»Jätkake,« lausus mu sõber. 

Doktor Sterndale võttis taskust pakikese ja asetas selle lauale. Paberile oli kirjutatud 
»Radix pedis diaboli< ning selle all oli punane mürgitähis. Ta lükkas pakikese minu 
poole. »Teie olete ju arst. Kas te olete kunagi säärasest preparaadist kuulnud ?« 

»Kuradijala juur! Ei, ma ei ole sellest kunagi kuulnud.« 

»See ei näita teie väheseid meditsiinialaseid teadmisi,« ütles ta, »sest minu meelest on 
sellest taimest terves Euroopas ainult üks näidis ja see asub Budas. See pole veel jõudnud 
ei farmakopöasse ega toksikoloogiaalasesse kirjandusse. Juur on pooleldi inimese jala, 
pooleldi soku-sõra kujuline ning sellepärast andiski botaanikust misjonär talle säärase 
kõlava nime. Lääne-Aafrika mõnes 

piirkonnas kasutavad teadjamehed seda proovilepaneku juures ning hoiavad selle 
olemasolu saladusliku juure sain ma väga iseäralikel asjaoludel Uban [ ? ] avas jutu 
käigus pakikese ja nähtavale ilmus punakas-pruuni, nuusktubakaga sarnaneva pulbri 
kuhil. 

»Niisiis?« küsis Holmes karmilt. 

»Ma räägin teile, härra Holmes, kõik, mis tegelikult aset leidis, sest te teate juba nii 
palju, et peaksite ilmselt minu enda huvides kõik teadma. Olen juba seletanud, mis seos 
oli mul Tregennise perekonnaga. Õe pärast käitusin ma sõbralikult ka vendadega. 
Perekonnas oli mingi riid raha pärast, mistõttu Mortimer teistest eemale hoidiski, kuid 
pealtnäha lepiti ära ning ma kohtusin hiljem nii tema kui ka teiste vendadega. Mortimer 
oli salalik, kaval ja intrigant ning mitugi seika äratas minus kahtlust, kuid päris 
tülliminemiseks ei olnud mul põhjust. 


Kõigest paari nädala eest tuli ta ühel päeval minu juurde ning ma näitasin talle mõnda 
Aafrika imeasja. Teiste seas tõin välja ka kuradijala pulbri ning jutustasin selle 
kummalistest omadustest ja sellest, kuidas pulber stimuleerib hirmu kontrollivaid 
ajukeskusi ning et seda õnnetut pärismaalast tabab kas hullus või surm, kelle suguharu 
preester niisugusel viisil proovile paneb. Rääkisin ka, et Euroopa teadus ei ole võimeline 
seda avastama. Ma ei oska öelda, kuidas ta pulbrit võttis, sest ma ei lahkunud korrakski 
toast, kuid ilmselt õnnestus tal näpata natuke kuradijala juure pulbrit just siis, kui ma 
kapiuksi lahti tegin ja kastide kohale kummardusin. Mäletan hästi, et ta pommitas mind 
küsimustega vajaliku koguse ja toimimisaja kohta, kuid mulle ei tulnud pähegi, et tal võis 
olla küsimiseks oma põhjus. 

Mulle ei tulnud see lugu enne meeldegi, kui ma sain Plymouthis kirikuõpetaja 
telegrammi. See lurjus oli mõelnud, et olen juba merel ega kuule uudiseid ning seejärel 
kaon aastateks Aafrikasse. Aga mina tulin kohe tagasi. Muidugi olin üksikasjadest 
kuuldes kindel, et kasutatud oli minu mürki. Käisin teie juures, et saada teada, kas teile 
on pähe tulnud mõni muu seletus. Mingit muud seletust aga ei saanud olla. Olin 
veendunud, et Mortimer Tregennis on mõrtsukas ning et ta oli raha pärast ja mõeldes, 
võib-olla, et kui teised pere liikmed on hullud, saab ta kogu varandusele käpa peale 
panna, 

kasutanud kuradijala pulbrit, võtnud kahelt vennalt mõistuse ning tapnud oma õe 
Brenda, ainsa inimolevuse, keda tia olen kunagi armastanud või kes on mind kunagi 
armastanud. Niisugune oli tema kuritegu, milline pidi olema karistus? 

Kas ma oleksin pidanud politseisse minema? Kus olid mu tõendid? Mina teadsin fakte, 
aga kas mul oleks õnnestunud talunikest vandekohust uskuma panna nii fantastilist lugu? 
See võis, aga ei pruukinud õnnestuda. Mina aga ei saanud nurjumist lubada. Mu hing 
ihkas kättemaksu. Ütlesin teile juba enne, härra Holmes, et olen veetnud suure osa elust 
seal, kus seadused ei kehti, ning olen lõpuks ise hakanud õigust jalule seadma. Nii juhtus 
ka nüüd. Otsustasin, et Mortimer Tregennis pidi jagama saatust, mis ta oli lasknud osaks 
saada teistele. Teise võimalusena oleksin ma oma käega surmaotsuse täide viinud. Tervel 
Inglismaal pole inimest, kes hindaks oma elu nii madalalt kui mina praegusel hetkel. 

Nüüd olen ma teile kõik ära rääkinud. Ülejäänu olete ise välja uurinud. Nagu te ütlesite, 
asusin ma tõesti pärast rahutut ööd varahommikul kodunt teele. Nägin ette, et mul võis 
tulla raskusi Tregennise äratamisega, seepärast võtsin kaasa kruusa hunnikust, mida te 
mainisite, ja viskasin seda vastu akent. Ta tuli alla ja laskis mind sisse elutoa uksaknast. 
Esitasin talle süüdistuse. Ütlesin, et olin tulnud tema juurde kui kohtunik ja timukas. See 
vilets vajus minu revolvri nägemisest halvatuna tugitooli. Panin lambi põlema, raputasin 
selle kohale pulbrit ja seisin väljas akna taga, valmis täitma oma ähvardust lasta ta maha, 
kui ta katsub toast lahkuda. Ta oli surnud viie minutiga. Mu Jumal, milline surm see oli! 
Aga mu süda oli kivist, sest kõike seda oli mu süütu armsam enne teda tundnud. Niisu- 
gune on minu lugu, härra Holmes. Võib-olla te oleksite ise sedasama teinud, kui te 
oleksite mõnda naist armastanud. Igatahes on mu saatus teie kätes. Te võite teha, mida 
tahate. Nagu ma juba ütlesin, ei karda ükski inimene vähem surma kui mina.« 

Holmes istus natuke aega vaikides. 

»Millised olid teie plaanid?« küsis ta viimaks. 

»Kavatsesin sõita igaveseks Kesk-Aafrikasse. Mu sealne töö on alles pooleli.« 

»Minge ja viige see lõpule,« ütles Holmes. »Mina vähemalt ei ole valmis teid 
takistama.« 

Doktor Sterndale ajas oma hiiglasliku kogu püstL kummardas süngelt ja läks lehtlast 
välja. Holmes pani piibu põlema ja ulatas mulle tubakakoti. 

»Praegu oleks meeldivaks vahelduseks tubakas, mis ei ole mürgine,« ütles ta. »Küllap 
te nõustute, Watson, et tegemist pole juhtumiga, kuhu me peaksime sekkuma. Meie 
juurdlus on olnud eraviisiline ning me tegutseme samuti oma äratundmist mööda. Te ei 
annaks seda meest üles?« 

»Muidugi mitte,« vastasin ma. 

»Ma ei ole kunagi armastanud, Watson, aga kui ma oleksin seda teinud ning minu 
armastatu oleks niisuguse lõpu leidnud, oleksin ma isegi võinud teha sedasama, mida tegi 
meie ohjeldamatu lõvikütt. Kes teab? Hüva, Watson, ma ei solva teie mõistust ilmselgete 
asjade seletamisega. Minu uurimise lähtepunktiks oli muidugi kruus aknalaual. Niisugust 
kruusa kirikla aias ei olnud. Selle päritolu tegin kindlaks alles siis, kui mu tähelepanu oli 
paelunud doktor Sterndale ja tema elamine. Päevavalges põlev lamp ja pulbrijäänused 
lambiklaasi kattel olid järgmised lülid selles üsna ilmses ahelas. Ja nüüd, kulla Watson, 
võime selle 100 peast heita ning pöörduda puhta südametunnistusega tagasi nende kaldea 
juurte juurde, mida on kindlasti võimalik leida suure keldi keele korni harus. « 


Il. VIIMANE KUMMARDUS Sherlock Holmesi epiloog 


Oli teine august, kell üheksa õhtul — kõige hirmsam august maailma ajaloos. Oleks 
võinud isegi mõelda, et mandunud maailma kohal rippus Jumala needus, sest lämbes ja 
seisvas õhus oli hirmunud vaikus ning mingi ähmase ootuse tunne. Päike oli ammu 
loojunud, kuid kaugel läänes silmapiiri kohal paistis üks veripunane triip nagu lahtine 
haav. Taevas särasid eredalt tähed ja all helkisid lahe peal laevade tuled. Kaks kuulsat 
sakslast seisid kõrvuti aiatee kivirinnatise ääres, nende taga oli pikk, madal, kõrge 
viilkatusega maja ning nad vaatasid alla laiuvale liivarannale, mis ulatus suure kriidikalju 
jalamile, mille otsa oli von Bork otsekui mingi ringirändav kotkas neli aastat tagasi 
asunud. Nad seisid, pead koos, ja rääkisid vaikselt ning sosinal. Alt vaadatuna võisid 
nende sigarite hõõguvad otsad näida mingi pimeduses alla vahtiva õela põrgulise 
põlevate silmadena. 

Von Bork oli tähelepanuväärne mees — mees, kellele ei leidunud ilmselt võrdset kõigi 
keisri ustavate agentide seas. Just oma võimete tõttu oli ta saanud lähetuse Inglismaale, 
kõige tähtsama lähetuse, ning sellest saadik, kui ta oli asunud oma ülesannet täitma, olid 
saanud need võimed üha silmanähtavamaks poolele tosinale inimesele maailmas, kes 
asjade tõelist seisu teadsid. Üks neist oli tema praegune kaaslane parun von Herling, 
saatkonna peasekretär, kelle suur 100-hobujõuline »Benzx« tõkestas külateed, kuni saabus 
aeg sõidutada auto omanik tagasi Londonisse. 

»Niipalju kui mina oskan otsustada, näitab asjade arengusuund, et te olete võib-olla 
juba nädala pärast uuesti Berliinis,« ütles sekretär. »Sinna jõudmisel, kulla von Bork, 
võib -teid üllatada teile osaks saav vastuvõtt. Ma tean juhtumisi, mida arvatakse kõige 
kõrgemates ringkondades teie tööst Inglismaal.« Sekretär oli suur mees, kogukas, 
laiaõlgne ja pikk, ning tal oli kombeks 

rääkida aeglaselt ja kaalukalt, mis oligi olnud tema [ ? ] väärtus kogu poliitilise karjääri 
jooksul. 

»Inglasi ei ole eriti raske petta,« märkis ta. »Leplikumat ja lihtsameelsemat rahvast on 
raske ette kujutada.« 

»Ma pole selles päris kindel,« vastas teine mõtlikult »Neil on kummalised piirid ning 
tuleb õppida neist kinni pidama. Võõras võib kergesti lõksu langeda, uskudes nende 
lihtsakoelist välismuljet. Esimese mulje kohaselt tunduvad nad olevat täielikud 
tossikesed. Siis satud nende iseloomus äkki millegi kivikõva peale ning mõistad, et oled 
jõudnud piirini ning pead selle faktiga leppima. Näiteks on neil puhtinglaslikud tavad, 
millest lihtsalt tuleb kinni pidada.« 

»Nagu »hea vormx ja muu säärane?« Von Bork ohkas nagu paljukannatanud inimene. 
»Ma mõtlen inglaste eelarvamusi kõigis nende veidrates avaldumisvormides. Näiteks 
võin ma tuua ühe kõige hullema prohmaka — ma võin endale lubada oma prohmakatest 
rääkimist, sest teie tunnete mu tööd piisavalt hästi, et olla teadlik minu õnnestumistest. 

See juhtus siis, kui ma esimest korda Inglismaale tulin. Mind kutsuti nädalalõpu 
koosviibimisele ühe ministri maamajja. Vestlus oli hämmastavalt avameelne. « 

Von Bork noogutas. »Ma olen seal käinud, « märkis ta kuivalt. 

»Täpselt nii. Noh, saatsin muidugi kokkuvõtte kuuldust Berliini. Kahjuks on meie tore 
kantsler neis asjus pisut hoolimatu ning edastas märkuse, mis näitas, et ta oli räägitud 
juttudega kursis. Seetõttu viisid jäljed muidugi otse minu juurde. Teil pole aimugi, millist 
kahju see mulle tegi. Selle juhtumi puhul, võin teile kinnitada, ei olnud meie inglise 
võõrustajad mingid tossikesed. Mul kulus kaks aastat, et neid seda unustama panna. Aga 
teie, kes te mängite sportlast. . .« 

»Ei, ei, ärge öelge, et ma mängin. Mängimises on midagi kunstlikku. Minu käitumine 
on täiesti loomulik. Ma olen sündinud sportlane. See valmistab mulle rõõmu.« 

»Noh, seda paremini asi välja kukub. Te purjetate nendega võidu, käite koos nendega 
jahil, mängite polot, olete neile igas mängus võrdne vastane, teie neljahobuse-rakend saab 
olümpiamängudel auhinna. Olen kuulnud, et te lähete isegi niikaugele, et käite noorte 
ohvitseridega 

poksimas. Mis on tulemus? Keegi ei võta teid tõsiselt. Te olete »täitsapoiss«, »sakslase 
kohta täitsa kena inimenex«, kõva napsimees, ööklubisid ja seltskonda armastav noor 
uljaspea. Tegelikult aga on teie siinne vaikne maamaja koht, kus saab alguse pool 
Inglismaale tehtavast kahjust, ning sportlik mõisaomanik on üks kõige kavalamaid 
salaagente Euroopas. Te olete geenius, kulla von Bork — geenius!« 

»Te meelitate mind, parun. Ma võin aga tõesti väita, et neli Inglismaal veedetud aastat 
pole olnud viljatud. Ma polegi veel näidanud teile, mis mul varuks on. Kas te astuksite 
korraks sisse?« 

Kabinetiuks avanes otse terrassile. Von Bork lükkas ukse lahti, läks ees sisse ja pani 
tule põlema. Siis sulges ta talle järgnenud suure kogu järel ukse ning seadis raske kardina 
hoolikalt võretatud akna ette. Alles siis, kui kõik need ettevaatusabinõud olid tarvitusele 
võetud ja kontrollitud, keeras ta oma päevitanud kullinäo külalise poole. 

»Mõned paberid on juba ära viidud,« ütles ta. »Kui mu naine ja majarahvas eile 
Flushingisse sõitsid, võtsid nad vähem tähtsad dokumendid kaasa. Teiste osas tuleb mul 
muidugi saatkonna kaitset taotleda.« 


»Teie nimi on juba saadiku kaaskonda kantud. Ei teie ega teie pagasiga ei tule mingeid 
takistusi. Muidugi on olemas väike võimalus, et me ei peagi ära sõitma. Inglismaa võib 
Prantsusmaa saatuse hooleks jätta. Me oleme kindlad, et nende vahel ei ole sõlmitud 
siduvat lepingut.« 

»Aga Belgiaga?« 

»Belgiaga ka mitte.« 

Von Bork raputas pead. »Ma ei kujuta seda ette. Leping on ju olemas. Sellisest 
alandusest Inglismaa ei toibuks.« 

»Inglismaa tagaks endale vähemalt praeguseks hetkeks rahu.« 

»Aga au?« 

»Nonoh, kulla härra, me elame puhtpraktilisel ajastul. Au on keskaegne mõiste. Pealegi 
ei ole Inglismaa sõjaks valmis. Nii uskumatu kui see ka ei ole, aga isegi meie viiekümne 
miljoni suurune sõjamaks, mis näitas meie eesmärke niisama selgesti, otsekui oleksime 
neid »Timesi« esiküljel kuulutanud, ei ole seda rahvast 

uinakust äratanud. Vahel esitatakse mõni küsimus. Minu asi on leida vastus. Vahel 
esineb ka ärritust. Minu asi on seda maha rahustada. Võin teile aga kinnitada, et 
põhiküsimustes — laskemoona varumises, allveelaevade rünnaku vastu valmistumises, 
fugasslõhkeainete tootmise organiseerimises — puudub igasugune ettevalmistus. Kuidas 
saab siis Inglismaal sekkuda, eriti veel kui arvestada seda, et me oleme keetnud talle 
kokku põrguliku supi Iirimaa kodusõjast, aknaid lõhkuvatest fuuriatest ja jumal teab 
millest veel, et tal omal maal küllalt tegevust oleks.« 

«Inglismaa peab tuleviku peale mõtlema.« 

»See on hoopis teine asi. Kujutlen, et tulevikus on meil endal Inglismaaga väga kindlad 
plaanid ning teie informatsioon on meile eluliselt tähtis. John Bulli puhul on küsimus 
ainult ajas. Kui ta eelistab sekkuda täna, oleme meie täiesti valmis. Kui ta otsustab teha 
seda homme, oleme meie veel paremini valmistunud. Minu meelest teeksid nad 
targemini, kui nad sõdiksid koos liitlastega, aga see on nende enda asi. Käesolev nädal on 
neile saatusliku tähtsusega. Aga te rääkisite oma dokumentidest.« Parun istus tugitoolis, 
pahvis rahulikult sigarit ning valgus säras tema suurel kiilaspeal. 

Suure tammepuust paneelidega ja raamaturiiulitega vooderdatud toa kaugeimas nurgas 
rippus eesriie. Kui see eest ära tõmmati, ilmus nähtavale kogukas messing-seif. Von Bork 
võttis kellaketi küljest väikese võtme ning lükkas pärast mõningast luku kallal urgitsemist 
raske ukse lahti. 

»Vaadake!« ütles ta eemale astudes ja käega seifile osutades. 

Hele tuli valgustas avatud seifi ning saatkonna sekretär vahtis süvenenud huviga täis 
laegaste ridu. Igal laekal oli silt ning ta libistas pilgu üle sääraste lipikute nagu 
»Koolmekohadx, »Sadamakaitse«, »Lennukidx, »Iiri-maax, »Egiptus«, »Portsmouthi 
kindlustused«, »La Manchex, »Rosythex« ja kümned teised. Igast lahtrist turritasid välja 
dokumendid ja plaanid. 

»Oivaline!« ütles sekretär. Pannud sigari käest, plaksutas ta vaikselt oma pakse käsi. 

»Ja kõik nelja aastaga, parun. Polegi nii paha ühe kõva napsitaja ja ratsutamist 
armastava mõisniku kohta. Aga minu kogu pärl on tulemas ning ma olen talle 

juba koha valmis seadnud.« Von Bork osutas laekale »Mereväesignaalid«. 

»Aga teil on seal juba korralik toimik.« 


»Aegunud rämps. Admiraliteet sai mingil kombel haisu ninna ning muutis kõik koodid. 
See oli tõeline hoop, parun — kõige hullem tagasilöök kogu mu tegevuse vältel. Aga tänu 
tšekiraamatule ja tublile Alta-montile saab täna öösel kõik korda.« 

Parun vaatas kella ning laskis kuuldavale kurgu-häälse pettumushüüatuse. 

»Mnjah, mina enam kauem oodata ei saa. Küllap te taipate, et Carlton Terrace'il toimub 
praegu midagi, ning me kõik peame olema oma kohtadel. Lootsin viia uudiseid teie 
suurest edust. Kas Altamont täpset aega ei määranud ?« 

Von Bork lükkas tema poole telegrammi. 


Tulen kindlasti täna õhtul ning toon uued süüte-küünlad. 
ALTAMONT 


»Mis süüteküünlad?« 

»Vaadake, ta esineb asjatundjana mootorite alal ja mul on mitu autot. Meie koodis on 
kõik võimalikud objektid tähistatud autoosade nimetustega. Kui ta räägib radiaatorist, on 
tegemist lahingulaevaga, õlipump on ristleja ja nii edasi. Süüteküünlad on 
mereväesignaalid. « 

»Saadetud keskpäeval Portsmouthist, « ütles sekretär pealdist uurides. »Muide, palju te 
talle maksate?« 

»Käesoleva töö eest viissada naela. Peale selle saab ta veel muidugi palka.« 

»On alles ahne kelm! Need reeturid on muidugi kasulikud, aga ma ei raatsi neile nende 
hõbeseekleid maksta.« 

»Mina raatsin Altamontile maksta mida tahes. Ta on suurepärane kaastööline. Tema 
enda ütlust kasutades toob ta kauba ikka kohale, kui ma hästi maksan. Pealegi ei ole ta 
reetur. Kinnitan teile, et meie kõige saksameelsemad junkrud on oma tunnetes Inglismaa 
vastu lausa tuvikesed, kui neid võrrelda tõepoolest kibestunud Iiri päritolu 
ameeriklastega.« 

»Ah ta on siis Ameerika iirlane ?« 

»Te ei kahtleks selles, kui te teda rääkimas kuuleksite. Kinnitan teile, et mõnikord saan 
ma temast vaevalt aru. Tundub, et ta ei ole kuulutanud sõda mitte ainult 

Inglismaa kuningale, vaid ka kuninglikule inglise keelele. Kas te tõesti peate minema? 
Ta võib tulla iga hetk.« 

»Jah. Kahju küll, aga ma olengi juba liiga kauaks jäänud. Ootame teid homme 
varahommikul ning kui te toote selle signaalideraamatu ära »Yorki Herstogi< läve ees, 
võite viia oma teenistuskäigu Inglismaal võiduka lõpuni. Mis see on? Tokai vein!« Ta 
osutas tugeva pitseriga tolmusele pudelile, mis seisis koos kahe kõrge klaasiga 
metallkandikul. 

»Kas ma võin teile enne teie reisi klaasikese pakkuda?* 

»Tänan, ei. Aga teil läheb pidutsemiseks.« 

»Altamont hindab head veini ning talle hakkas meeldima minu tokai. Ta on üsna 
kergesti solvuv ning pisiasjades on parem talle meele järele olla. Uskuge mind, ma pean 
teda tundma õppima.« Nad olid uuesti välja terrassile läinud ja kõndinud selle lõppu, kus 
paruni suur auto autojuhi puudutusest värises ja põksus. »Need on vist Harwichi tuled«, 
ütles sekretär tolmumantlit selga tõmmates. »Kõik näib nii vaikne ja rahulik. Nädala 
pärast võib siin olla veel teisigi tulesid ning Inglismaa rannik ei pruugi enam nii rahulik 


paik olla! Isegi taevas ei pruugi enam nii rahumeelne olla, kui kõik Zeppelini lubadused 
tõeks osutuvad. Muide, kes see on?« 

Nende selja taga põles tuli ainult ühes aknas; toas oli lamp ning selle kõrval laua taga 
istus heasüdamliku punetava näoga vana naine, tanu peas. Ta kummardus kudumistöö 
kohale ja silitas aeg-ajalt tema kõrval taburetil istuvat suurt musta kassi. 

»See on Martha, ainus teenija, kes on jäänud.« 

Sekretär kihistas naerda. 

»Ta võiks peaaegu olla Britannia kehastus kogu oma jäägitu endasse süvenemisega ja 
mõnusalt unise olemisega. Hüva, au revoir, von Bork!« Viimast korda lehvitades istus 
sekretär autosse ning hetk hiljem kihutasid autolaternate kaks kuldset koonust pimedusse. 
Sekretär nõjatus luksuslimusiini patjadele ega pannud Euroopa lähenevast tragöödiast 
mõeldes õieti tähelegi, et ühes külatee kurvis oleks tema auto peaaegu alla ajanud 
vastassuunast tuleva väikese »Fordi<. 

Kui autotulede kuma oli kaugusesse kadunud, kõndis 

von Bork aeglaselt tagasi kabinetti. Ta märkas möödudes, et vana majapidajanna oli 
lambi kustutanud ja magama läinud. Suure maja vaikus ja pimedus oli talle uus kogemus, 
sest tal oli suur pere ja palju teenijaid. Talle oli aga kergenduseks teadmine, et nad kõik 
olid ohutus paigas ning et kui see üks kööki tööle jäänud naine välja arvata, oli maja 
täiesti tema enda päralt. Kabinetis oli vaja plats puhtaks teha ning sellega ta tegeleski, 
kuni tema innukas ja ilus nägu põlevate paberite kuumusest õhetama hakkas. Laua kõrval 
seisis nahast reisikott ning sellesse hakkas ta väga korralikult ja süstemaatiliselt oma seifi 
väärtuslikku sisu pakkima. Ta oli selle tööga aga vaevalt algust teinud, kui tema terav 
kõrv tabas kauge automürina. Otsekohe hüüatas ta rahulolevalt, sulges reisikoti, pani seifi 
kinni, keeras selle lukku ning kiirustas välja terrassile. Kui ta väljus, peatusid väikese 
auto tuled parajasti värava taga. Sõitja hüppas autost välja ning tuli kiiresti tema poole, 
autojuht — tüse, hallide vuntsidega elatanud mees — aga seadis end istuma mehe ilmel, 
kes on pika ootamisega leppinud. 

»Noh?< küsis von Bork õhinal, joostes külalisele vastu. 

Vastuseks lehvitas mees väikest pruunis paberis pakki võidukalt pea kohal. 

»Täna õhtul võite mind hästi vastu võtta,« hüüdis ta. »Olen teatepulga lõpuks kohale 
toonud.« 

»Kas signaalid?« 

»Nagu ma telegrammis ütlesin. Kõik viimseni, semafor, valguskood, raadiokood — 
muidugi koopia, mitte originaal. See oli liiga ohtlik. Aga kaup on ehtne, võite uskuda.« 
Ta andis sakslasele omameheliku vopsu õlale, mis pani von Borki eemale tõmbuma. 

»Tulge sisse,« ütles ta. »Ma olen üksi. Ainult seda ma ootasingi. Muidugi on koopia 
parem kui originaal. Kui originaal oleks kadunud, muudetaks kõik koodid. Kas te arvate, 
et koopiast ei tea keegi ?« 

Ameerika iirlane oli kabinetti astunud ning sirutas pikad jalad tugitooli istudes välja. Ta 
oli kuuekümne ringis pikk morn mees, kellel olid teravad näojooned ja väike kitsehabe, 
mis andis talle üldjoontes sarnasuse Onu Sami karikatuuridega. Tema suunurgas tolknes 
poolik näritud sigar, ning istet võtnud, tõmbas ta tikku ja 

pani selle uuesti põlema. »Valmistute lahkunu ?« küsis ta ringi vaadates. »Kuulge,« 
lisas ta, kui tema pilk langes seifile, mille eest eesriie oli nüüd ära tõmmatud, »ega te ei 
taha öelda, et te oma pabereid seal hoiate?« »Miks mitte?« 

»Heldeke, niisuguses lahtises kaadervärgis! Ja teid peetakse veel vägevaks spiooniks. 
Üks jänkist suli teeks selle konserviavajaga lahti. Kui ma oleksin teadnud, et minu kirjad 
niiviisi lahtiselt vedelevad, ei oleks ma nii loll olnud, et teile kirjutada.« 

»Selle seifi lahtitegemine teeks igale sulile peavalu,« vastas von Bork. »Seda metalli ei 
lõika mingi vahendiga. * 

»Aga lukk?« 

»Lukul on kahekordne kombinatsioon. Kas te teate, mida see tähendab ?« 

»Pole aimugi,« vastas ameeriklane. 

»Enne kui lukk keerama hakkab, tuleb kasutada numbrikombinatsiooni ja ka sõna.« Ta 
tõusis ja näitas kahekordset ketast lukuaugu ümber. »Välimisel kettal tuleb valida tähed, 
sisemisel numbrid.« 

»Tohoh, see on tore!« 

»Nii et asi ei ole nõnda lihtne, nagu te arvasite. Ma lasksin seifi teha neli aastat tagasi, 
ning mis te arvate, millise sõna ja numbrikombinatsiooni ma valisin?« 

»Ma ei oska midagi arvata.« 

»Ma valisin sõnaks »augusti< ja numbriteks »1914«, ning näete nüüd.« 

Ameeriklase ilmes peegeldus imestus ja imetlus. 

»See oli teist tõesti terane! Kõik oli peensusteni välja arvestatud.« 

»Jah, mõni oleks osanud juba siis isegi täpset kuupäeva oletada. Nüüd see ongi käes 
ning ma teen homme oma siinviibimisele lõpu.« 

»Noh, ilmselt tuleb teil mulle ka midagi korraldada. Üksi ma küll siia Issandast maha 
jäetud maale ei jää. Küllap on John Bull umbes nädala pärast ennast tagajalgadele ajanud 
ja märatseb mis kole. Ma vaataksin seda parema meelega mere tagant.« 

»Aga te olete ju Ameerika kodanik?« 

»Noh, Jack James oli ka Ameerika kodanik, aga istub sellegipoolest Portlandi türmis. 
Briti võmmile ei tähenda see midagi, kui sa ütled, et oled Ameerika kodanik. 

»Siin kehtivad Briti seadused,« ütleb ta vastu. Muide, seoses Jack Jamesiga tahaksin ma 
öelda, et te ei pinguta eriti oma meeste kaitsmiseks.« 

»Mida te silmas peate ?« küsis von Bork teravalt. 

»Noh, teie olete ju nad palganud, eks ole? Teie asi oleks ka selle eest hoolitseda, et nad 
sisse ei kukuks. Aga nad kukuvad sisse, ja kas teie olete neid kunagi välja aidanud? 
Näiteks James .. .« 

»James oli ise süüdi. Te teate seda väga hästi. Ta oli selle töö peale liiga isemeelne.« 

»James oli puupea — selles on teil õigus. Siis oli veel Hollis.« 

»See mees oli hull.« 

»Noh, lõpuks läks ta jah natuke omadega segi. Iga inimene läheb jaburaks, kui ta peab 
hommikust õhtuni mingit osa etendama, ning vähemasti sada kutti on kogu aeg valmis 
tema peale politseisse kaebama. Aga nüüd veel Steiner... .« 

Von Bork võpatas tugevasti ning punetav nägu läks varjundi võrra kahvatumaks. 

»Mis on Steineriga?« 

»Ta võeti kinni, muud midagi. Eile otsiti tema pood läbi ning tema ja ta dokumendid on 
kõik nüüd Ports-mouthi vanglas. Teie lasete jalga, aga tema, vaene mees, peab seda suppi 


helpima ning tal veab, kui ta eluga pääseb. Sellepärast ma tahangi saada üle mere samal 
ajal, kui teie lähete.« 

Von Bork oli tugev ja kinnine mees, kuid oli kerge näha, et uudis oli teda vapustanud. 

»Kuidas nad ometi Steineri jälile võisid jõuda?« pomises ta. »See on siiamaani kõige 
rängem hoop.« 

»Äärepealt oleksite veel halvemaid uudiseid saanud, sest kardan, et nad on mul 
kannul.« 

»Te ei mõtle seda ometi tõsiselt!« 

»Mõtlen küll. Minu majaperenaise juures Frattonis käidi minu kohta parimas ning seda 
kuuldes arvasin, et mul on parem kiirustada. Aga mind huvitab hoopis see, kuidas 
võmmid niisuguseid asju teada saavad? Steiner on viies mees, kelle te olete kaotanud 
sellest ajast saadik, kui mina teie juures tööle hakkasin, ning kui ma siit jalga ei lase, siis 
tean ka kuuenda nime. Kuidas te seda seletate nirtg kas teil pole häbi pealt vaadata, kui 
teie mehed niimoodi vahele jäävad?« 

Von Bork läks näost punaseks. 

»Kuidas te julgete minuga nõnda rääkida ?« 

»Kui mul julgusest puudu tuleks, ei oleks ma teie teenistuses. Aga ma ütlen otse välja, 
mida ma mõtlen. Olen kuulnud, et kui teie, Saksa poliitikute teenistuses olev agent on 
oma töö teinud, ei kurvasta te sugugi, kui ta trellide taha pannakse.« 

Von Bork kargas püsti. 

»Kas te julgete mõista anda, et ma olen ise oma agendid reetnud ?« 

»Seda ma ei ütle, aga kusagil on ilmselt provokaator või reetur ning teie asi on ta üles 
leida. Igatahes mina enam riskima ei hakka. Minu tee viib Hollandisse, ning mida varem, 
seda parem.« 

Von Bork oli oma vihast võitu saanud. 

»Oleme olnud liitlased liiga kaua, et nüüd võidutunnil tülli minna, < ütles ta. 
»Loomulikult minge Hollandisse ning Rotterdamist saate laevaga New Yorki sõita. 
Nädala pärast ei ole ühegi teise laevaliiniga sõitmine ohutu. Võtan nüüd selle raamatu ja 
pakin koos teistega sisse.« 

Ameeriklane hoidis pakikest käes, kuid ei rutanud seda üle andma. 

»Aga nodi?« küsis ta. »Misasi?« 

»Papp. Tasu. Viissada naela. Suurtükiväelane hakkas lõpuks perutama ja ma pidin teda 
veel saja dollariga määrima, muidu oleksime teie ja mina pidanud suu puhtaks pühkima. 
»Pole miskit parata!« ütles ta ja mõtles seda tõsiselt, aga viimane sajaline tegi ta 
pehmeks. Kogu lugu läks mulle maksma kakssada naela, nii et enne ma kausta käest ei 
anna, kui olen oma pataka saanud.« 

Von Bork naeratas üsna mõrult. »Tundub, et te ei pea mind just aumeheks,« ütles ta, »te 
tahate raha enne, kui te kausta käest annate. « 

»Noh, tegemist on ju äritehinguga.« 

»Hüva. Teeme teie tahtmist mööda.« Sakslane istus laua taha ja kirjutas tšeki, mille ta 
rebis tšekiraamatust välja, kuid ei andnud seda teisele. »Kui meie vahekord on juba 
sääraseks läinud, härra Altamont,« ütles ta, »siis ma ei mõista, miks ma peaksin 
usaldarfra teid rohkem, kui teie mind usaldate. Saate aru?« lisas ta üle õla 

ameeriklase poole vaadates. »Laual on tšekk. Nõuan, et mul oleks õigus vaadata seda 
pakki, enne kui te tšeki võtate.« 

Ameeriklane ulatas talle sõna lausumata pakikese. Von Bork sõlmis paela lahti ja võttis 
ära kahekordse kihi pakkimispaberit. Ta istus ja vahtis, hetke tummas hämmastuses 
väikest sinist raamatut, mis tema ees lebas. Raamatukaanele oli trükitud kuldsete 
tähtedega »Mesinduse praktiline käsiraamat«. Meisterspioon vahtis seda kummaliselt 
asjakohatut pealkirja ainult ühe silmapilgu. Järgmisel oli tema kael selja tagant raudsesse 
haardesse pigistatud ning näo ees hoiti tal kloroformiga immutatud käsna. 

»Veel üks klaas, Watson!« ütles Holmes keiserliku tokai pudelit tema poole sirutades. 

Tüse autojuht, kes oli laua taga istet võtnud, lükkas oma klaasi üsna õhinal ettepoole. 

»See on hea vein, Holmes.« 

»Tähelepanuväärne vein, Watson. Meie diivanil lebav sõber kinnitas mulle, et see 
pärineb Franz Josefi veinikeldrist Schönbrunni palees. Kas ma võin paluda, et te akna 
lahti teeksite, sest kloroformiaurud ei aita kaasa maitse nautimisele.« 

Seif oli irvakil ning Holmes võttis sealt ühe toimiku teise järel, heitis igaühele kiire 
pilgu ning pakkis need siis korralikult von Borki reisikotti. Sakslane norskas diivanil, 
käed ja jalad rihmaga kinni seotud. 

»Meil pole kuhugi kiiret, Watson. Keegi ei tule meid segama. Kas te helistaksite kella? 
Majas ei ole kedagi peale vana Martha, kes on oma rolli lausa imetlusväärselt mänginud. 
Ma sokutasin ta siia tööle, kui ma selle, asjaga tegelema hakkasin. Ahaa, Martha, teil on 
kindlasti rõõm kuulda, et kõik on korras.« 

Kena vanaproua oli uksele ilmunud. Ta tegi naeratades härra Holmesile niksu, aga 
piilus pisut kartlikult diivanil lebava kogu poole. 

»Kõik on korras, Martha. Tal ei ole midagi viga.« 

»See rõõmustab mind, härra Holmes. Mõnes mõttes oli ta hea peremees. Ta tahtis, et 
ma oleksin läinud eile koos tema naisega Saksamaale, aga see ei oleks vist teie 
kavatsustega sobinud, ega ju?« 

»Ei oleks küll, Martha. Senikaua, kuni teie siin viibisite, 

võisin ma muretu olla. Täna tuli meil teie signaali natuke aega oodata.« 

»Siin oli see sekretär.« 

»Ma tean. Tema auto sõitis meile vastu.« 

»Ma mõtlesin, et ta ei lähegi ära. Teadsin, et see ei oleks teie plaanidega sobinud, kui te 
ta siit oleksite leidnud.« 

»Ei oleks küll. Noh, see tähendas ainult, et meil tuli pool tunnikest oodata, siis nägin, et 
teie lamp kustus, ja teadsin, et õhk on puhas. Te võite mulle homme Londonis 
»Claridge'i< hotellis ettekande esitada.« 

»Hästi.« 

»Teil on ilmselt kõik lahkumiseks valmis.« 

»Jah. Ta pani täna seitse kirja posti. Kirjutasin aadressid üles nagu ikka.« 

»Väga hea, Martha. Heidan neile homme pilgu. Head ööd. Need dokumendid,« jätkas 
Holmes, kui vanaproua toast lahkus, »ei olegi eriti tähtsad, sest nendes sisalduv 
informatsioon on muidugi juba ammu Saksa valitsusele saadetud. Need on originaalid, 
mida on ohtlik maalt välja viia.« 

»Siis ei ole neist mingit kasu.« 


»Päris seda ma ka ei ütleks, Watson. Meie pool näeb vähemalt, mis on teada ja mis 
mitte. Võin öelda, et suur hulk neid dokumente on minu kaudu siia jõudnud, ning mul ei 
pruugi lisada, et neid ei saa põrmugi usaldada. Minu vanaduspäevi kaunistaks see, kui ma 
näeksin Saksa ristlejat sõitmas Solentis nende miiniväljade plaanide järgi, mis mina 
andsin. Aga teie, Watson,« ta katkestas töö ja võttis vanal sõbral õlgadest kinni, »ma ei 
olegi teid veel valguse käes näinud: Kuidas on kõik need aastad teile mõjunud? Paistab, 
et te olete niisama reibas nagu alati.« 

»Tunnen ennast kakskümmend aastat nooremana, Holmes. Olen harva nii õnnelik 
olnud, kui saades teilt telegrammi, milles te palusite mul endale Harwichisse autoga vastu 
tulla. Aga teie, Holmes, te olete väga vähe muutunud — välja arvatud see jube 
kitsehabe.« 

»Need on ohvrid, mida inimene peab isamaa altarile tooma, Watson,<« ütles Holmes 
habemetutti sikutades. »Homme on see ainult hirmus mälestus. Lõigatud juustega ja tänu 
veel mõnele pealiskaudsele muudatusele ilmun ma kahtlemata homme »Claridge'isse« 
sellisena, 

nagu ma olin enne ameeriklaseks hakkamist — palun vabandust, Watson, näib, et minu 
keelepruuk on igavesti rikutud —, enne kui ma selle Ameerika tööotsa vastu võtsin.« 

»Aga te olete ju erru läinud, Holmes. Me kuulsime, et te elasite täieliku erakuna oma 
mesilaste ja raamatute keskel väikeses talus kriidikõrgustike lõunaosas.« 

»Täpselt nii, Watson. Siin on minu jõudeelu vili, minu viimaste aastate magnum opus!« 
Ta võttis laualt raamatu ja luges ette terve pealkirja »Mesinduse praktiline käsiraamat 
koos mõne tähelepanekuga mesilasema eraldamise kohta<. Kirjutasin selle täiesti üksi. 
Siin on öiste mõtiskluste ja töökate päevade vili, mil ma jälgisin neid väikesi usinaid 
peresid, nagu ma kunagi jälgisin Londoni kuritegelikku maailma.« 

»Aga kuidas te jälle tööle sattusite?« 

»Oh, selle üle olen ma ise ka tihti imestanud. Välisministrile oleksin ma suutnud vastu 
panna, aga kui peaminister ka minu tagasihoidliku katuse alla suvatses ilmuda... ! Asi 
on selles, Watson, et diivanil lamav härra oli meie meestele pisut liiga osav. Ta oli 
omaette klass. Asi vedas viltu ning mitte keegi ei mõistnud, miks see viltu vedas. Agente 
kahtlustati ja püüti isegi kinni, kuid oli tõendeid mingist tugevast ja salajasest keskusest. 
Selle paljastamine oli hädavajalik. Mulle avaldati tugevat survet, et ma asja käsile 
võtaksin. Mul on kulunud selleks kaks aastat, Watson, kuid need on päris põnevad olnud. 
Kui ma ütlen, et alustasin oma palverännakut Chicagos, tegin läbi liri salaühingukooli 
Buffalos, tekitasin Skibbareenis politseile tõsist peavalu ning jäin nii lõpuks silma ühele 
von Borki agendile, kes mind värbamiseks soovitas, siis mõistate, et tegemist on 
keerulise ettevõtmisega. Sellest ajast saadik on von Bork austanud mind oma usaldusega, 
mis pole aga hoidnud ära seda, et tema plaanid on tasapisi ebaõnnestunud ning viis 
parimat agenti istuvad vanglas. Ma jälgisin neid, Watson, ja korjasin nad ära, kui aeg oli 
küps. Niisiis, mu härra, ma loodan, et te ennast kuigi halvasti ei tunne!« 

Viimane märkus oli adresseeritud von Borkile endale, kes oli õhku ahminud, silmi, 
pilgutanud ja siis vaikselt lamama jäänud ja Holmesi juttu kuulanud. Nüüd laskis ta 
kuuldavale raevuka saksakeelse sõimuvalingu, nägu 

moonutamas vihakramp. Holmes vaatas dokumente kiiresti läbi, vang aga sõimas ja 
vandus. 


»Kuigi saksa keel ei kõla hästi, on see üks väljendusrikkamaid terves maailmas,« 
täheldas Holmes, kui von Bork puhtalt väsimusest oli vakatanud. »Vaata aga vaata!« lisas 
ta ühe kalkeeritud koopia nurka tähelepanelikult silmitsedes, enne kui ta selle karpi 
asetas. »See peaks veel ühe linnukese puuri pistma. Mul ei olnud aimugi, et sõjaväelaekur 
oli säärane lurjus, kuigi ma olen tal juba kaua silma peal hoidnud. Härra von Bork, teil 
tuleb paljude asjade eest vastust anda.« 

Vang oli ennast teatud raskustega diivanil istuli ajanud ning vahtis hämmastuse ja 
vihkamisega oma van-gistajat. 

»Ma maksan teile kätte, Altamont, < ütles ta aeglaselt ja kaalutlevalt. »Ma maksan teile 
kätte, kui mul selleks ka terve elu peaks kuluma!« 

»Vana laul, « ütles Holmes. »Möödunud päevil kuulsin seda tihti. See oli kalli kadunud 
professor Moriarty lemmiklaul. On teada, et seda siristas ka kolonel Sebastian Moran. Ja 
ometi ma elan ning pean mesilasi kriidi-kõrgustikul.« 

»Olge te neetud, topeltreeturk karjus sakslane köidikuid pingutades ja Holmesi 
tapahimuliselt põrnitsedes. 

»Ei, ei, asi pole kaugeltki nii hull,« vastas Holmes naeratades. »Nagu te mu 
kõnepruugist kindlasti juba aru saate, ei ole härra Altamonti Chicagost tegelikult olemas. 
Ma kasutasin teda, aga nüüd on ta läinud.« 

»Kes te siis olete ?« 

»See ei ole tegelikult tähtis, kes ma olen, aga et see asi näib teid huvitavat, härra von 
Bork, siis võin ma öelda, et käesolev juhtum ei olnud mu esimene kokkupuude teie 
perekonna liikmetega. Minevikus ajasin ma sageli Saksamaal asju ning minu nimi on 
teile tõenäoliselt tuttav.« 

»Ma tahaksin seda teada,« vastas preislane süngelt. 

»Mina saavutasin Irene Adleri ja kadunud Böömimaa kuninga lõpliku lahkumineku, kui 
teie nõbu Heinrich oli keisri saadik. Mina päästsin ka mõrvari, nihilist Klopmani käest 
krahv von und zu Grafehsteini, kes oli teie ema vanem vend. Mina .. .« 

Von Bork ajas end hämmastunult sirgu. 

»See saab olla ainult üks mees,« hüüdis ta. 

»Täpselt nii,« vastas Holmes. 

Von Bork ägas ja vajus diivanile. »Ja suurem osa informatsiooni tuli teie kaudu,« 
hüüatas ta. »Mida see väärt on? Mis ma teinud olen? Ma olen igaveseks omadega läbi!« 

»See informatsioon ei ole tõesti eriti usaldusväärne, « ütles Holmes. »Seda tuleks 
kontrollida, aga teil ei jätku selleks aega. Admiral võib leida, et uued kahurid on 
tunduvalt suuremad, kui ta ootas, ja ristlejad võivad osutuda oodatust pisut kiiremaks. « 

Von Bork haaras meeleheites oma kõrist kinni. 

»On veel palju teisigi üksikasju, mis kahtlemata omal ajal selguvad. Aga teil on üks 
sakslaste juures haruldane omadus, härra von Bork, te olete spordimees ning ei pea minu 
peale viha, kui avastate, et teie, kes te olete nii palju teisi inimesi üle kavaldanud, olete 
nüüd lõpuks ise üle kavaldatud. Lõpuks olete ju teinud oma maa heaks kõik mis 
võimalik, mina aga olen teinud sama oma maa heaks, ning mis saaks veel loomulikum 
olla? Pealegi,« lisas Holmes üsna lahkelt ja asetas käe lamava mehe õlale, »ei langenud te 
mingi tühise vaenlase hoobist. Need dokumendid on nüüd valmis pandud, Watson. Kui te 
aitate mul meie vangi autosse viia, võime ilmselt kohe Londoni poole teele asuda.« 


Von Borki liigutamine ei olnud lihtne, sest ta oli tugev ja meeleheitel. Lõpuks vedasid 
kaks sõpra teda mõlemast käsivarrest hoides mööda aiateed, kus ta oli sammunud nii 
uhkelt ja enesekindlalt kõigest mõni tund tagasi, võttes vastu õnnitlusi tuntud 
diplomaadilt. Viimase lühikese vastupanu järel vinnati ta ikka veel kätest ja jalust seotuna 
väikese auto tühjale istmele. Tema väärtuslik reisikott topiti tema kõrvale. 

»Ma loodan, et te tunnete ennast nii mugavalt, kui praegu on võimalik, « ütles Holmes, 
kui kõik oli lõpuks joonde aetud. »Ei tea, kas ma võtaksin endale liiga suure vabaduse, 
kui süütaksin sigari ja paneksin selle teile suhu?« 

Aga vihasele sakslasele ei mõjunud mingi viisakus. 

»Küllap te mõistate, härra Sherlock Holmes,« ütles ta, »et kui teie valitsus säärast 
käitumist toetab, tähendab see sõjalist aktsiooni.« 

»Kuidas on lugu teie valitsusega ja teie käitumisega?« küsis Holmes reisikotile 
koputades. 

»Te olete eraisik. Teil ei ole minu arreteerimiseks orderit. Kogu teie tegutsemine on 
täiesti ebaseaduslik ja lausa kohutav.« 

»Ongi,« vastas Holmes. 

»Te olete röövinud Saksa alama.« 

»Ja varastanud tema isiklikud dokumendid.« 

»Noh, paistab, et teie ja teie kaasosaline mõistate olukorda, milles te viibite. Kui ma 
hüüaksin külast läbi sõites appi. . .« 

»Kulla härra, kui te saaksite hakkama säärase tobedusega, siis laiendaksite meie 
külakõrtside üldiselt kahe nimetusega piiratud valikut ning lisaksite uue sildi nimega 
»Poodud Preislanex«. Inglased on kannatlikud olevused, a'a praegusel hetkel on nad pisut 
ärritatud ning oleks parem nende kannatust mitte liiga rängalt proovile panna. Ei, von 
Bork, te tulete koos meiega, vaikne ja mõistlik, Scotland Yardi, kus te võite lasta kutsuda 
oma sõbra parun von Herlingi ja vaadata, kas teil ei oleks võimalik veel nüüdki asuda 
kohale, mille ta on teile reserveerinud saadiku kaaskonnas. Mis puutub teisse, Watson, 
siis astute ilmselt oma endisesse väeossa ja London jääb vist teie teele. Seisatame korraks 
siin terrassil, sest see võib olla meie viimane võimalus vaikselt juttu ajada.« 

Sõbrad vestlesid mõne minuti südamlikult, meenutades taas möödunud aegu, vang aga 
väänles autos, püüdes asjatult vabaneda teda siduvatest köidikutest. Kui nad auto juurde 
hakkasid minema, osutas Holmes kuuvalguses merele ja vangutas mõtlikult pead. 

»Idatuul on tõusmas, Watson.« 

»Ei usu. Ilm on väga soe.« 

»Teie olete ikka endine, Watson! Te olete ainus muutumatu muutuval ajastul. 
Sellegipoolest on tõusmas idatuul, tugevam tuul, kui on kunagi varem Inglismaal 
puhunud. See on külm ja lõikav tuul, Watson, ning paljud meist närbuvad selle hingusest. 
Aga sellegipoolest on see Jumala enda tuul ning tormi lõppedes laiub päikesepaistes 
puhtam, parem ja tugevam maa. Pange auto käima, Watson, sest meil on aeg teele asuda. 
Mul on tšekk viiesaja naela peale ning see tuleks varakult välja võtta, sest tšeki kirjutaja 
peataks selle väljamaksmise, kui ta vähegi saaks.« 

Härra Sherlock Holmesist on kahjuks vist saanud üks neid populaarseid tenoreid, kes, 
ise ammu ajast ja arust, tunnevad ikka veel kiusatust tulla oma heatahtlikule 
lugejaskonnale lõputuid hUvastijätukummardusi tegema. Olgu sellel nüüd lõpp ja mingu 
Holmes kõige liha teed nagu kõik siin maailmas. Mulle meeldib mõelda, et 
fantaasiakujudele on mingi kolikamber, mõni kummaline, fantastiline paik, kus Fieldingi 
keigarid saaksid ikka veel Richardsoni kaunitaridele armastust avaldada, kus Scotti 
kangelased võiksid edasi uhkeldada, Dickensi toredad koknid publikut naerutada ning 
Thackeray elumehed oma kahtlast karjääri jätkata. Võib-olla leiaksid mõnes sellise 
Valhalla tagasihoidlikus nurgakeses ka Sherlock ja tema Watson korraks varjupaiga, 
sellal kui nendest tUhjaks jäetud laval tegutseb mõni veelgi taibukam nuhk koos oma 
veelgi vähem taibuka kaaslasega. 

Tema karjäär on olnud pikk — ehkki selle mõõtmisel on võimalik ka liialdada; 
tudisevad vanahärrad, kes tulevad minu juurde ja kuulutavad, et tema seiklused 
moodustasid kunagi nende poisipõlve lugemisvara, ei leia minult nii sooja vastuvõttu, kui 


nad näivad ootavat. Oma vanust ei taha Ukski autor paljastada. Tegelikult on fakt, et 
Holmes debüteeris »Etuudis punases« ja »Nelja märgis«, kahes raamatukeses, mis 
ilmusid 1887. ja 1889. aastate vahel. 1891. aastal ilmus »The Strand Magazine'is« 
»Skandaal Böömimaal, esimene jutustus omataoliste pikas reas. Lugejatele näisid jutud 
meeldivat ning sooviti aina lisa, nii et sellest ajast peale, kolmkummend uheksa 
aastat tagasi, on neid loodud katkendlikus reas, mis nüüd sisaldab tervelt viiskummend 

kuus jutustust, kogutuna raamatutesse »Seiklused«, »Memuaarid«, »Tagasitulek« 
ja »Viimane kummardus«, 

ning järele on jäänud mõne viimase aasta jooksul kirjutatud käesolevad kaksteist, mis 
siinkohal ilmuvad pealkirja all »Sherlock Holmesi märkmeraamat. Sherlock Holmes 
alustas oma seiklusi Victoria-ajastu keskel, jätkas neid Edwardi liiga lühikese 
valitsemisaja jooksul ning on suutnud oma kohakesel püsima jääda isegi praegusel äreval 
ajal. Nõnda tuleb siis õigeks võtta, et need, kes temast noore mehena esimest korda 
lugesid, on elanud küllalt kaua, et näha omaenda täiskasvanud lapsi jälgimas neidsamu 
seiklusi samas ajakirjas. See on rabav näide inglise lugejate kannatlikkusest ja lojaal- 
susest. 

Olin »Memuaaridex lõpul jõudnud kindlale otsusele Holmesile lõpp peale teha, kuna 
tundsin, et mu kirjanduslik energia ei tohiks olla liialt ühte kanalisse suunatud. See 
kahvatu selgejooneline nägu ja vibalik kuju hõivasid juba ülemäära suure osa minu 
kujutlusvõimest. Tegin oma otsuse teoks, kuid õnneks polnud ükski eel-uurimiskohtunik 
laiba kohal otsust langetanud ning nõnda osutus võimalikuks pärast pikka vaheaega 
peibutavale nõudmisele vastu tulla ja oma mõtlematu teo tagajärjed heaks teha. Ma ei ole 
seda kunagi kahetsenud, sest tegelikult ei usu, et nood kergemad visandid oleksid mind 
takistanud uurimast ja oma võimete piire otsimast niisugustes mitmekesistes 
kirjandusharudes nagu ajalugu, luule, ajaloolised romaanid, psühholoogilised uurimused 
ja näitekirjandus. Kui Holmesi poleks kunagi eksisteerinud, ka siis poleks ma suutnud 
rohkem teha, ehkki ta on vahest mu tõsisemate kirjandusteoste tunnustamist pisut 
varjutanud. 

Niisiis, lugeja — hüvasti, Sherlock Holmes! Tänan Sind ustavuse eest ning võin vaid 
loota, et oled saanud pisukese vastutasu elumurede hajutamise ning virgutava vahelduse 
näol, mida üksnes seiklusjuttude võluriigist leida võib. 

Arthur Conan Doyle 


1. KUULSA KLIENDI MÕISTATUS 


»Nüüd ei saa see enam kellelegi halba teha,« oli Sherlock Holmesi vastus, kui ma 
paljude aastate jooksul kümnendat korda palusin luba alljärgnevat lugu avaldada. Nii siis 
tuligi, et lõpuks tohtisin kirja panna juhtumi, mis oli omal kombel mu sõbra karjääri kõrg- 
punktiks. 

Nii Holmesil kui ka minul oli nõrkus türgi sauna vastu. Sealse kuivatusruumi mõnusas 
rammestuses leidsin ta olevat vähem endassetõmbunud ja rohkem inimliku kui kusagil 
mujal. Northumberlandi avenüü sauna ülemisel korrusel on vaikne nurgake, kus seisavad 
üksteise kõrval kaks lebatsit, ning neil me siis lamasimegi 3. septembril 1902. aastal, mil 
mu jutustus algab. Olin Holmesilt küsinud, kas tal on midagi uut käsil, ning vastuseks 


sirutas ta pika kõhna närvilise käe välja linadest, millesse ta oli mähitud, ja tõmbas enda 
kõrval rippuva kuue põuetaskust ümbriku. 

«Tegemist võib olla mõne tüütu ennasttäis narriga, kuid see võib olla ka elu ja surma 
küsimus, « ütles ta kirja mulle ulatades. »Ma ei tea rohkem kui seda, mida teade mulle 
ütleb.« 

Kiri oli saadetud Carltoni klubist ning dateeritud eelmise õhtu kuupäevaga. Lugesin 
järgmist sõnumit: 


Sir James Damery tervitab härra Sherlock Holmesi ning külastab teda homme kell 
16.30. Sir James palub öelda, et asi, mi"da ta soovib härra Holmesiga arutada, on väga 
delikaatne ja samuti väga tähtis. Seetõttu loodab ta, et härra Holmes võimaldab talle 
kokkusaamise, ning helistab tagasi Carltoni klubisse. 


»Mul ei tarvitse öelda, et ma helistasin, Watson,« ütles Holmes, kui ma kirja tagasi 
andsin. »Kas te sellest Dameryst midagi teate?« 

»Ainult seda, et tema nimi on seltskonnas tuntud. « 

»Noh, ma võin sellele midagi lisada. Ta oskab korraldada delikaatseid asju nii, et 
lehtedesse midagi ei satu. Te võib-olla mäletate tema läbirääkimisi sir George Lewisega 
Hammerfordi testamendi asjus. Ta on elukogenud mees, kel on loomulikku 
diplomaadiannet. Seetõttu loodan, et see pole valehäire ning et tal on meie abi tõepoolest 
tarvis.« »Meie abi?« 

»Nojah, kui te oleksite nii lahke, Watson.« 

»See teeks mulle au.« 

»Kui nii, siis aeg on teil teada — 16.30. Seniks võime kogu loo peast välja heita.« 

Elasin tookord omaette korteris Oueen Anne'i tänavas, kuid nimetatud ajaks olin ma 
Baker Streetil. Täpselt pool viis teatati kolonel sir James Damery saabumisest. Vaevalt on 
mul tarvis teda kirjeldada, sest paljud mäletavad suurt, otsekohest, ausat meest, tema laia 
siledat nägu ning eelkõige meeldivat mahedat häält. Siirus säras tema hallidest iiri 
silmadest ning mehe liikuva, naeruse suu umber oli muhe joon. Tema läikiv torukubar, 
tume saterkuub, tegelikult iga detail, alates pärlnõelast mustas atlasskravatis kuni 
lavendlikarva ked-rideni läikima hõõrutud kingade kohal, kõneles piinlikust hoolitsusest 
rõivastuse eest, mille poolest ta kuulus oli. Suurt kasvu võimukas aristokraat mõjus 
väikeses toas aukartust äratavalt. 

»Muidugi lootsin ma dr. Watsonit eest leida, « märkis ta viisakalt kummardades. »Tema 
abi võib vägagi vaja minna, sest praegusel juhul, härra Holmes, on meil tegu mehega, 
kellele vägivald on igapäevane asi ning kes ei põrka tagasi sõna otseses mõttes mitte 
millegi ees. Ütleksin, et Euroopas pole temast ohtlikumat inimest. « 

»Mul on olnud mitu vastast, kelle kohta seda meelitavat terminit on kasutatud,« utles 
Holmes naeratades. »Teie vist ei suitseta? Sel juhul te ehk andestate mulle, kui ma piibu 
põlema panen. Kui see mees on ohtlikum kui kadunud professor Moriarty või elus 
kolonel Sebastian Moran, on ta tõesti väärt, et temaga tutvust teha. Kas ma tohin kusida, 
mis ta nimi on?« 

»Kas te parun Grunerist olete midagi kuulnud ?« 

»Te mõtlete toda austerlasest mõrvarit?« 

Kolonel Damery tõstis naerdes oma kinnastatud käed. »Teie eest ei jää midagi varjule, 
härra Holmes! Suurepärane! Te siis peate teda juba mõrvariks ?« 

»Minu amet on jälgida Euroopa kuritegevuse uksik-asju. Kes võiks lugeda Prahas 
juhtunust ning kahelda mehe suus! See oli puhtalt tehniline seadusepugal ning tunnistaja 
kahtlust äratav surm, mis paruni päästis! Olen nii kindel, et ta oma naise tappis, kui see 
nõndanimetatud õnnetus Splugeni kurul juhtus, nagu oleksin seda ise pealt näinud. 
Teadsin ka seda, et parun tuli Inglismaale, ning mul oli eelaimus, et varem või hiljem 
toob ta mulle tööd. Noh, millega parun Gruner siis hakkama on saanud? Oletan, et see 
pole too vana tragöödia, mis on uuesti esile kerkinud?« 

»Ei, asi on palju tõsisem. Kuriteo eest kättemaksmine on tähtis, kuid kuriteo 
takistamine on veelgi tähtsam. On hirmus, härra Holmes, näha oma silmaga kohutavat 
kuritegu ette valmistatavat, selgelt mõista, milleni see viib, ning olla sellegipoolest täiesti 
võimetu õnnetust ära hoidma. Kas inimest võib veel talumatumasse olukorda asetada?« 

»Võib-olla tõesti mitte.« 

»Sel juhul tunnete te kaasa kliendile, kelle huvides ma tegutsen.« 

»Ma ei teadnud, et olete ainult vahendaja. Kes teie klient siis on?« 

»Härra Holmes, pean teid paluma selles küsimuses mulle mitte survet avaldada. Mulle 
on väga oluline teda veenda, et tema auväärset nime sellesse loosse mitte kuidagi ei 
segata. Tema motiivid on viimse võimaluseni ausad ja ruutellikud, kuid ta eelistab 
tundmatuks jääda. Mul pole tarvis öelda, et teile tasutakse ning teile antakse täiesti vabad 
käed. Kliendi nimi peaks ju teile tõesti ebaoluline olema.« 

»Vabandage,« utles Holmes. »Olen harjunud, et mu juhtum sisaldab uhe mõistatuse, 
kui neid on aga juba kaks, on see liiga häiriv. Kardan, sir James, et pean teile ära ütlema.« 

Meie kulastaja jäi äärmiselt murelikuks. Suur tundlik nägu sungestus tunnetest ja 
pettumusest. 

»Vaevalt mõistate oma teo tagajärgi, härra Holmes,« utles ta. »Te panete mind 
äärmiselt tõsise dilemma ette, sest olen täiesti kindel, et võtaksite uhkust tundes juhtumi 

käsile, kui ma võiksin teile faktid ära rääkida, ning siiski keelab tõotus mul tõsiasju 
lõpuni avaldamast. Kas ma võin vähemalt kõik, mida tohin öelda, teile teatavaks teha?« 

»Olge lahke, aga arvestage, et ma pole end veel sidunud.« 

»Selge. Kõigepealt, te olete kahtlemata kuulnud kindral de Merville'ist?« 

»Kuulsast Khyberi kangelasest de Merville'ist? Jah, olen temast kuulnud.« 

»Tal on tütar, Violet de Merville, noor, rikas, ilus, andekas, igatepidi imepärane neiu. 
Seda tütart, seda kaunist, süütut tütarlast me püüamegi põrgulise küüsist päästa.« 

»Parun Gruneril on siis tema üle mingi võim?« 

»Mis naistesse puutub, siis vägevaim kõigist jõududest — armastuse võim. Mees on, 
nagu te arvatavasti kuulnud olete, erakordselt nägus, kõige veetlevamate kommetega, 
maheda häälega, ning temast õhkub sellist romantikat ja salapära, mis naistele nii palju 
tähendab. Öeldakse, et kogu naissugu on tema võimuses, ning ta on seda ohtrasti ära 
kasutanud.« 

»Aga kuidas sihuke mees üldse kohtus preili de Merville'i taolise daamiga?« 

»See juhtus ühel purjereisil Vahemerel. Seltskond, ehkki valitud, maksis sõidu eest ise. 
Korraldajad kahtlemata ei taibanud paruni tõelist iseloomu enne, kui oli hilja. Lurjus 
kleepis end daamile külge ja niisuguse eduga, et võitis täielikult ja absoluutselt tema 
südame. Et tütarlaps teda armastab, on veel vähe öeldud. Ta on mehest narruseni sisse 


võetud, lausa hull tema järele. Peale mehe ei näe ta maailmas enam midagi. Tütarlaps ei 
taha kuulda ühtki halba sõna mehe kohta. Neiu silmade avamiseks on tehtud kõik, kuid 
asjata. Lõppkokkuvõttes kavatseb ta mehega järgmisel kuul abielluda. Et ta on täisealine 
ning raudse tahtejõuga, ei osata teda kuidagi takistada.« 

»Kas tütarlaps Austrias juhtunut teab?« 

»Salakaval saatan on oma elu kõige vastikumad avalikud skandaalid ära rääkinud, kuid 
alati seesugusel moel, et tegi endast süütu kannataja. Neiu usub tema versiooni 
absoluutselt ega taha kuuldagi ühtki teist.« 

»Heldeke! Nüüd ütlesite vist aga kogemata välja oma kliendi nime? See on kahtlemata 
kindral de Merville.« Meie külaline niheles toolil. 

» Võiksin teid petta ja öelda, et nii see on, härra Holmes, kuid see poleks tõsi. De 
Merville on murtud mees. See juhtum on vapra sõjamehe täiesti muserdanud. Ta on 
kaotanud julguse, mis teda lahinguväljal kunagi maha ei jätnud, ning temast on saanud 
jõuetu, tudisev ätt, täiesti võimetu jagu saama niisugusest kavalast ja alatust lurjusest 
nagu too austerlane. Minu klient on aga keegi vana sõber, kes on kindralit palju aastaid 
lähedalt tundnud ning noore tütarlapse vastu sest ajast vanemlikku huvi ilmutanud, kui 
too veel lühikest kleiti kandis. Ta ei või vaadata, kuidas tragöödia lõpule jõuab, tegemata 
katset seda peatada. Scotland Yardil pole millegi põhjal tegutseda. Minu kliendi enda 
ettepanek oli teid appi kutsuda, kuid nagu ma ütlesin, selgel tingimusel, et tema nime 
asjasse ei segataks. Ma ei kahtle, härra Holmes, et oma tohutute võimete juures võiksite 
hõlpsasti minu kaudu mu kliendi jälile jõuda, kuid pean teilt ausõna võtma, et te sellest 
loobute ning tema saladust ei avalda.« 

Holmes naeratas oma iseäralikku naeratust. 

»Seda võin ma vist küll julgesti lubada,« ütles ta. »Lisan juurde, et teie probleem 
huvitab mind ning ma kavatsen selle käsile võtta. Kuidas ma teiega ühendust saan ?« 

»Te leiate mu Carltoni klubist. Hädakorral võite aga helistada eratelefonil XX31.« 

Holmes märkis selle üles ja istus ikka veel naeratades, lahtine märkmik süles. 

»Paruni praegune aadress, palun ?« 

»Yernon Lodge Kingstoni lähedal. See on suur maja. Parunil on mõningates üsna 
hämarates tehingutes õnne olnud ning ta on rikas, mis teeb temast loomulikult veelgi 
ohtlikuma vastase.« 

»Kas ta on praegu kodus ?« 

»Jah.« 

»Kas te võite mulle mehe kohta mingit täiendavat informatsiooni anda lisaks sellele, 
mis te mulle rääkisite?« 

»Tal on kallis maitse. Ta armastab hobuseid. Lühikest aega mängis ta Hurlinghamis 
polot, kuid siis tõusis tollest 

9 

Praha loost kära ning ta, pidi lahkuma. Ta kogub raamatuid ja maale. Ta on üsna: 
kunstilembeline. Ta on usutavasti tunnustatud autoriteet hiina portselani alal ning on 
sellest raamatu kirjutanud.« 

»Keeruline isiksus, « utles Holmes. »Nii on kõikide suurte kurjategijatega. Minu vana 
sõber Charlie Peace oli viiulivirtuoos. Wainwright oli päris korralik kunstnik. Võiksin 
veel paljusid ules lugeda. Noh, sir James, võite oma kliendile teatada, et ma asun parun 


Gruneriga tegelema. Rohkem ei saa ma öelda. Mul on mõned oma informatsiooniallikad 
ning loodetavasti leiame võimaluse selle 100 lahendada.« : 

Kui meie kulaline oli lahkunud, istus Holmes nii kaua sugavas mõttes, et mulle näis, 
nagu oleks ta minu sealoleku unustanud. Viimaks tuli ta aga reipalt maa peale tagasi. 

»Noh, Watson, on teil plaane ?« küsis ta. »Teil oleks ehk parem noort daami ise 
vaatama minna.« 

»Kulla Watson, kui tema vaene vana murtud isa ei suuda teda liigutada, mida õnnestuks 
siis minul, võõral, ära teha? Sellegipoolest, midagi selles ettepanekus on, kui kõik muu 
asjatuks osutub. Kuid me peame vist alustama teisest kuljest. Ma arvan, et Shinwell 
Johnsonist võiks abi olla.« 

Mul pole neis mälestustes juhust olnud Shinwell Johnsoni mainida, sest olen harva oma 
lugudeks ainet saanud sõbra karjääri hilisemast perioodist. Sajandi esimestel aastatel sai 
Johnsonist Holmesi hinnatud abiline. Kahjuks peab utlema, et Johnson tegi endale 
alguses nime ohtliku kurjategijana ning istus kaks korda Park-hursti vanglas. Lõpuks 
kahetses ta oma tegusid ning sai Holmesi liitlaseks, tegutsedes Londoni hiiglaslikus 
allilmas tema agendina, ning sai tihti informatsiooni, mis osutus eluliselt tähtsaks. Kui 
Johnson oleks politsei nuhk olnud, oleks ta peagi paljastatud, ent kuna ta tegeles 
juhtumitega, mis kunagi otseselt kohtusse ei jõudnud, ei saanud jõugukaaslased tema 
tegevusest iial teada. Oma kahe vanglakaristuse aupaistes oli tal vaba sissepääs linna 
igasse ööklubisse, salakõrtsi ja mängupõrgusse, ning tema erk vaatlusvõime ja vilgas aju 
tegid temast ideaalse agendi informatsiooni hankimiseks. Tema poole Sherlock Holmes 
nuud otsustaski pöörduda. 

Mul polnud võimalik oma sõbra järgmisi samme jälgida, sest mul oli endal kiireid 
ametiasju ajada, kuid kohtusin temaga kokkulepitult tol õhtul Simpsoni restoranis, kus ta 
akna all väikese laua taga istudes ning Strandil pulbitsevat elu jälgides jutustas mulle 
mõndagi sellest, mis oli aset leidnud. 

»Johnson ajab jälgi, « utles ta. »Ta võib allilma pimedusest mingi räpase loo leida, sest 
sealt, kuritegevuse algallikatelt, peamegi jahtima tolle mehe saladusi.« 

»Aga kui neiu ei võta kuulda seda, mida teised juba teavad, miks peaks siis mõni teie 
uus avastus teda oma kavatsusest loobuma sundima?« 

»Kes teab, Watson? Naise suda ja mõistus on meesterahvale lahendamatu mõistatus. 
Mõrva võib andeks anda või seletada, kuid mõni väiksem eksimus võib siiski kripeldama 
jääda. Parun Gruner mainis mulle —x 

»Mainis teile!« 

»Oh, ma muidugi ei rääkinud teile oma plaanidest. Noh, Watson, ma armastan 
vastasega lähivõitlusse astuda. Mulle meeldib temaga silmast silma kohtuda ning ise 
vaadata, mis puust ta tehtud on. Kui ma olin Johnsonile juhtnöörid andnud, sõitsin 
voorimehega Kings tonisse ja leidsin paruni õige lahedas tujus.« 

»Kas ta tundis teid ära?« 

»Sellega polnud mingeid raskusi, ma lihtsalt saatsin talle oma nimekaardi. Ta on 
ideaalne vastane, kulm kui jää, sametise rahustava häälega nagu mõni moodne nõuandja, 
ning murgine kui kobra. Temas on stiili — tõeline kuritegevuse aristokraat, kes paneb 
hooletult ette pärastlõunal teed juua, ise aga plaanitseb mõrva. Jah, olen rõõmus, et mu 
tähelepanu parun Adelbert Grune-rile juhiti.« 

»Ütlete, et ta oli lahedas tujus ?« 


»Nagu nurruv kass, kes näeb hiirt, oma tulevast saaki. Mõne inimese lähedus on 
tapvam kui rohmakama hinge vägivaldsus. Tema tervitus oli tuupiline. »Ma arvasingi, et 
ma teid varem või hiljem kohtan, härra Holmes,-< utles ta. »Teid palkas kahtlemata 
kindral de Merville, et puuda takistada mind abiellumast tema tutre Violetiga. Eks ole 
nii?« 

Ma nõustusin. 

»Kulla mees,<« utles ta. »te kaotate ainult oma teenitud kuulsuse. See siin pole juhtum, 
kus te võiksite kuidagi 

edu saavutada. Rabelete niisama, rääkimata enda ohtu seadmisest. Lubage ma soovitan 
teile tungivalt otsekohe tagasi tõmbuda.« 

»Imelik küll,« vastasin ma, »kuid see oli täpselt nõuanne, mille ma kavatsesin teile 
anda. Austan teie hiilgavat mõistust, parun, ning see vähene, mida olen teie isiksusest 
tundma õppinud, pole mu austust vähendanud. Lubage mul pöörduda kui mees mehe 
poole. Keegi ei taha teie minevikku päevavalgele tirida ja teile ilmaasjata sekeldusi tuua. 
Mis möödas, see möödas, ning nüüd olete omadega mäel, aga kui te visalt taotlete neiu 
kätt, soetate endale hulga võimsaid vaenlasi, kes teid enne rahule ei jäta, kui on Inglismaa 
pinna teie jaoks liiga kuumaks kütnud. Kas mäng on seda väärt? Kindlasti oleks teil 
targem tütarlaps rahule jätta. See on teile kindlasti ebameeldiv, kui teatavad faktid teie 
minevikust Violet de Merville'i ette laotatakse.« 

Parunil on nina all tillukesed hoolitsetud vurrud nagu mingi putuka katsesarved. Need 
võbisesid tal kuulates lustakalt ning lõpuks hakkas ta tasakesi naeru kihistama. 

»Andestage see naer, härra Holmes, < ütles ta, »kuid on tõesti naljakas, et te püüate 
kehvade kaartidega partiid võita. Ega keegi teine ka paremini ei mängiks, kuid ikkagi on 
see üsna hale. Teil pole ju ühtki pildikaarti, härra Holmes, mitte midagi peale kõige 
pisemate silmade.« 

»Nii te arvate.« 

»Nii ma tean. Lubage ma teen teile asja selgeks, sest mul on endal nii tugevad kaardid, 
et võin endale lubada neid avada. Mul on olnud õnn võita noore daami täielik poolehoid. 
See kingiti mulle hoolimata faktist, et ma rääkisin talle oma mineviku õnnetutest 
lugudest. Ütlesin talle ka, et mõned nurjatud ja riukalised isikud — loodan, et tunnete end 
ära — tulevad tema juurde ja räägivad talle minu seiklustest, ning hoiatasin teda, mida 
asjast arvata. Kas te olete kuulnud hüpnoosijärgsest sugestioonist, härra Holmes? Noh, 
kohe näete, kuidas see toimib, sest tugev isiksus saab hüpnoosi kasutada ilma mingi 
labase hookuspookuseta. Niisiis on tütarlaps teie tulekuks ette valmistatud ning võtab teid 
kahtlemata vastu, sest ta on oma isale üsnagi kuulekas — välja arvatud ainult ühes teatud 
väikeses asjas.« 

»Noh, Watson, paistis, et rohkem pole midagi öelda, nõnda ma siis lahkusin nii 
väärikalt, kui suutsin. Kui mul oli aga käsi ukselingil, pidas parun mind kinni. 

»Muuseas, härra Holmes, ütles ta, »kas te tundsite prantsuse detektiivi Le Bruni?« 

»Jah, « ütlesin ma. 

»Kas te teate, mis temaga juhtus ?« 

»Kuulsin, et ta peksti kusagil Montmartre'i kandis pättide poolt läbi ja tehti eluks ajaks 
vigaseks.« 


»Täiesti õige, härra Holmes. Kummalise kokkusattumuse läbi oli ta ainult nädal varem 
minu ümber nuhkinud. Ärge seda viga tehke, härra Holmes; see ei too teile õnne. Mitmed 
on seda taibanud. Mu viimane soovitus teile, minge teie oma teed ja jätke mind rahule. 
Head aega!« 

Nii on siis lood, Watson. Nüüd teate siiani kõike. « »Kelm näib kardetav olevat.« 

»Vägagi kardetav. Kehklejaid ei pane ma tähele, kuid tema on seda sorti mees, kes 
rohkem teeb, kui räägib.« 

»Kas te ikka peate sellesse loosse vahele segama? Tähendab see tõesti nii palju, kui ta 
tütarlapsega abiellub?« 

» Võttes arvesse, et ta kahtlemata oma eelmise naise mõrvas, ütleksin, et tähendab 
vägagi palju. Pealegi tuleb klienti meeles pidada! Hea küll, meil pole tarvis seda arutada. 
Kui olete oma kohvi lõpetanud, tulge minuga kaasa, sest kodus ootab meid tubli Shinwell 
oma ettekandega.« 

Ja sealt me ta leidsimegi, tohutu suure, rohmaka, punasenäolise skorbuudihaige mehe, 
kellel oli elav must silmapaar, mis rääkis suurest kavalusest. Näis, et ta oli käinud seal, 
kus oli tema pärusmaa, ning tema kõrval sohval istus tunnistaja, kelle ta oli leidnud, 
kiitsakas, temperamentne noor naine, kel oli kahvatu pingul nägu, nooruslik, kuid siiski 
patust ja murest nõnda puretud, et võis lugeda hirmsaid aastaid, mis talle oma häbistava 
märgi olid jätnud. 

»See on preili Kitty Winter,« ütles Shinwell Johnson, viibates tutvustuseks oma 
töntsaka käega. »Mida tema ei tea — noh, olgu, las ta räägib ise. Leidsin ta kohe üles, 
härra Holmes, tunni aja jooksul pärast teie teate saamist.« 

»Mind on kerge leida,« ütles noor naine. »Küsige ainult 

põrgust, mille nimi on London. Sama aadress on ka Porky Shinwellil. Mina ja sina, 
Porky, me oleme vanad semud. Aga jeerum, on veel keegi, kes peaks olema sugavamas 
põrguaugus kui meie, kui maailmas kubetki õiglust oleks. See on mees, keda te jahite, 
härra Holmes.« 

Holmes naeratas. »Ma näen, et olete meie poolt, preili Winter.« 

»Kui ma saaks ta ajada sinna, kus ta koht on, oleksin viimse hingetõmbeni teiega,« 
utles meie kulaline raevukal tuhinal. Tema kaamel kivistunud näol ja leegitsevais silmis 
oli selline vihkamine, mida naine saavutab harva ja mees mitte kunagi. »Ärge tuletage 
meelde minu minevikku, härra Holmes. See ei puutu siia. Kuid sihukeseks, nagu ma 
praegu olen, tegi mind Adelbert Gruner. Kui ma ometi saaksin ta porri tallata!« Naine 
pigistas käed rusikasse. »Oo, kui ma vaid saaksin ta lukata sugavikku, kuhu tema nii 
paljusid on tõuganud!« 

»Kas te teate, milles kusimus on?« 

»Porky Shinwell rääkis mulle. Gruner ajab taga mingit tobukest ning tahab seekord 
temaga abielluda. Teie tahate seda takistada. Noh, teie ju teate sellest saatanast kullalt 
palju, et teha igale terve mõistusega korralikule tutarlapsele vastumeelseks tema ligiduses 
olla.« 

»Tudruk pole terve mõistuse juures. Ta on meeletult armunud. Talle on kogu tõde 
räägitud. Ta ei hooli millestki.« 

»Talle räägiti ka mõrvast?« 

»Jah.« 

»Mu jumal, on tal aga julgust!« 


»Ta peab seda kõike laimuks. « 

»Torgake talle rumalukesele tõendid nina alla.« 

»Aga kas teie aitate meil seda teha?« 

»Kas ma pole ise paras tõend? Kui ma seisaksin tud-ruku ees ja räägiksin, kuidas see 
tuup minuga umber käis —x« 

»Kas te teeksite seda?« 

»Kas teeksin? Ja kuidas veel!« 

»Noh, seda tasuks proovida. Kuid mees on talle oma suuremad patud ära rääkinud ja 
andeks saanud, ning nagu ma kuulsin, ei taha neiu sellest enam midagi kuulda.« 

»Vean kihla, et ta ei rääkinud tudrukule kõike, « ütles 

preili Winter,. »Ma kuulsin, paarist mõrvast veel peale selle, mis nii palju kära tekitas. 
Ta rääkis kellestki mehest oma malbel moel ning vaatas siis mulle ainiti otsa ja utles: »Ta 
suri kuu aja pärast.« Ja polnud see niisama suusoojaks öeldud. Kuid ma ei teinud tookord 
välja — teate, ma ju armastasin teda tol ajal. Mida ta ka iganes ei teinud, oli minu silmis 
hea, nagu sellele vaesele lollikeselegi! Ainult uks asi vapustas mind. Jah, sa jeerum! kui 
poleks olnud tema murgist valelikku keelt, mis oskab nii hästi rahustada, oleksin tema 
juurest tolsamal õhtul ära läinud. Tal on uks märkmik — lukk ees, pruunis nahkköites, 
kaanel kuldne vapp. Ta oli tol õhtul vist veidi purjus, muidu poleks ta seda mulle näida- 
nud.« 

»Mis seal siis oli?« 

»Ma utlen teile, härra Holmes, see mees kogub naisi ja tunneb oma kogu ule uhkust, 
nagu mõni inimene kogub liblikaid. Tal on kõik seal raamatus sees. Salaja võetud fotod, 
nimed, uksikasjad, kõik nendest naistest. See oli jälk märkmik — raamat, mida ukski 
mees, kui ta ka päris rentslist ei oleks, ei peaks. Aga Adelbert Gruneril on niisugune 
märkmik. »Minu hukutatud hinged.« Nii oleks ta võinud kaanele kirjutada, kui oleks 
tahtnud. Aga see ei puutu siia, sest teil poleks märkmikust kasu, ja kui olekski, ei saaks te 
seda kätte.« 

»Kus see on?« 

»Kust mina tean, kus see praegu on? Ma tulin juba rohkem kui aasta eest tema juurest 
ära. Siis ma teadsin, kus ta seda hoiab. Ta on mõnes asjas täpne, korralik mees, nagu 
kass, nii et see võib praegugi tema tagumises kabinetis vana kirjutuslaua laekas olla. Kas 
te olete tema juures olnud ?« 

»Olen isegi kabinetis käinud,« utles Holmes. 

»Olete või? Kui te alles täna hommikul selle loo uurimist alustasite, siis pole te ju uldse 
aega viitnud. Ehk on kallis Adelbert lõpuks endale võrdväärse vastase leidnud. Eesmises 
kabinetis on tema hiina portselan — suures klaaskapis akende vahel. Kirjutuslaua taga on 
uks, mis viib tagumisse kabinetti — väikesesse tuppa, kus ta dokumente ja pabereid 
hoiab.« 

»Kas ta murdvargaid ei karda?« 

»Adelbert pole mingi argpüks. Seda ei saaks tema kohta kull kurjemgi vaenlane öelda. 
Ta oskab enda eest 

seista. Ööseks on vargavastane häirekell sisse lülitatud. Pealegi, mis varastel sealt võtta 
on — kui nad just kõiki neid peeni nõusid minema ei tassi?« 


»Ei lähe,« lausus Shinwell Johnson asjatundja otsustaval toonil. »Ükski varastatud 
asjade ülesostja ei taha seda sorti kraami, mida ei saa ei sulatada ega müüa.« 

»Õige,« ütles Holmes. »Noh, preili Winter, kui te homme õhtupoolikul kell viis siia 
tuleksite, siis ma vahepeal kaalutleksin, kas oleks mõtet järgida teie ettepanekut ja 
korraldada teile isiklik kohtumine tolle daamiga. Olen teile koostöö eest äärmiselt 
tänulik. Mul ei tarvitse öelda, et mu kliendid saaksid teile rikkalikult —< 

»Mitte seda, härra Holmes,« hüüdis noor naine. »Ma pole raha peal väljas. Laske mul 
näha seda meest poris lamamas, ja ma olen saanud kõik, mille nimel olen tegutsenud — 
poris, nii et saaksin ta neetud näole jalaga peale astuda. See on minu tasu. Olen teie 
käsutuses homme või mis tahes muul ajal, kuni te tal jälil olete. Porky võib teile igal ajal 
teatada, kust mind leida.« 

Ma ei näinud Holmesi enne järgmist õhtut, kui me jälle Strandi restoranis õhtustasime. 
Ta kehitas õlgu, kui küsisin, kuidas intervjuu oli õnnestunud. Siis jutustas ta oma 100, 
mida ma järgnevalt kordan. Tema karm, kuiv jutustus vajab pisut kohendamist, et seda 
tegelikule elule sobivaks pehmendada. 

«Kohtumisega polnud mingit raskust,« ütles Holmes, »sest tütarlaps näitab üles 
väljakutsuvalt alandlikku tütrelikku kuulekust tühistes seikades ja püüab nii heaks teha 
allumatust oma kihluse asjus. Kindral helistas, et kõik on valmis, ja keevaline preili 
Winter ilmus vastavalt plaanile kohale, nii et kell pool kuus tõi voorimees meid Berkeley 
Sguare'i maja nr. 104 ette, kus vana sõjamees elab — üks neid kohutavaid halle Londoni 
losse, mille kõrval isegi kirik tundub kergemeelne. Teener juhatas meid suurde kollaste 
kardinatega elutuppa ning seal ootas meid daam, tagasihoidlik, kahvatu, 
endassesulgunud, niisama jäik ja kauge nagu lumekuninganna. 

Ma ei tea päriselt, kuidas teda teile kirjeldada, Watson. Võib-olla näete teda, enne kui 
see lugu lõpeb, ning võite omaenda sõnadega teda kirjeldada. Ta on 

kaunis, kuid see on fanaatiku õhuline ebamaine ilu, kelle mõtted tegelevad kõrgemate 
asjadega. Olen niisuguseid nägusid keskaja vanade meistrite maalidel näinud. Kuidas üks 
koletis võis oma ilged käpad niisuguse ebamaise olendi külge ajada, ei suuda ma 
kujutleda. Te olete ehk märganud, kuidas äärmused teineteist ligi tõmbavad, vaimne 
loomalikku, koopaelanik inglit. See siin on nüüd küll kõige jubedam juhus. 

Ta muidugi teadis, miks me olime tulnud: lurjus polnud kaotanud aega, et neiu meeli 
meie vastu mürgitada. Preili Wintcri ilmumine vist hämmastas teda pisut, kuid ta pakkus 
rneite istet nagu auväärt kloostri abtiss, kes võtab vastu kaht üsna vastikut patukahetsejat. 
Kui te olete endast ülearu heal arvamusel, kulla Watson, proovige ravikuuri preili 
Violet de Merville'iga. JJ »Noh, mu härra,« ütles ta häälel, mis kõlas nagu tuu--Alehoog 
jäämäelt, »teie nimi on mulle tuttav. Te ilmselt A.tulite, et mustata minu kihlatut parun 
Grunerit. Ainult oma isa palvel võtan ma teid üldse vastu ja hoiatan teid, et mida te ka ei 
ütleks, pole sel minule kõige vähematki mõju.« 

»Mul hakkas temast kahju, Watson. Kujutlesin hetkeks, et ta on minu enda tütar. Ma ei 
oska sõnu teha. . Ma olen rohkem peaga mõtleja, mitte ülemäära südamlik. Kuid ma 
tõesti palusin teda, nagu ma vähegi oskasin. Kirjeldasin talle sellise naise kohutavat 
olukorda, kes alles abielus taipab, et tema mehe kätel on veri ja tema huuled on 
liiderlikud. Ma ei säästnud teda millestki — häbi, hirm, piin, kõige selle lootusetus. Kõik 
mu ilukõne ei suutnud tuua vähimatki värvi neile ele-vandiluukarva põskedele ega mingit 
tundevälgatust tema endassepöördunud pilku. Mõtlesin sellele, mida kaabakas oli öelnud 


hüpnoosijärgse mõju kohta. Võis tõepoolest uskuda, et neiu elas mingis ekstaatilises 
ebamaises unelmas. Kuid tema vastus oli kindel. 

»Olen teid kannatlikult kuulanud, härra Holmes, « ütles ta. »Teie jutu mõju on täpselt 
selline, nagu ma arvasin. Olen teadlik, et mu kihlatu Adelbert on elanud tormilist elu, 
millega on tõmmanud endale kibedat vihkamist ja äärmiselt ebaõiglast laimu. Teie olete 
viimane neist, kes oma laimujutud minu ette on toonud. Võimalik, et te mõtlete head, 
ehkki olen teada saanud, et olete palgaline agent, kes oleks niisama meelsasti tegut- 

senud paruni poolt kui vastu. Kuid igatahes soovin, et saaksite ukskord ometi ja 
alatiseks aru, et ma armastan Adelberti ja tema armastab mind, ning kogu maailma 
arvamus ei loe mulle rohkem kui nende lindude vidin seal akna taga. Kui tema õilis 
loomus ongi korraks madalale langenud, siis võib-olla olen mina eriliselt välja valitud 
teda tema tõelisele kõrgusele tõstma. Ma ei tea aga,« — siinkohal pööras ta pilgu mu 
kaaslasele — »kes võiks olla see noor daam.« 

Pidin juba vastama, kui preili Winter energiliselt vahele segas. Kui te kunagi olete 
näinud leeki ja jääd vastamisi, siis mõjusid need kaks naist niiviisi. 

»Ma utlen teile, kes ma olen,« huudis ta toolilt ules hupates, näol kirglik õhin, — »olen 
tema viimane armuke. Olen uks neist sajast, keda ta on võrgutanud, ära kasutanud ning 
prahihunnikusse heitnud, nagu ta ka teiega teeb. Teie prahihunnik on tõenäoliselt haud, ja 
võib-olla on nii paremgi. Ma utlen teile, et te olete rumal, kui abiellute selle mehega, see 
on teie surm. Võib-olla surete murtud sudamega, või siis murrab ta teil kaela, nii või 
teisiti teeb ta teile lõpu peale. Ma ei räägi seda armastusest teie vastu. Ma ei hooli karva- 
võrdki, kas te elate või surete. Räägin, kuna vihkan seda meest, ja tema kiuste ja et talle 
selle eest kätte maksta, mis ta minuga tegi. Aga olgu kuidas on, ärge vaadake mind 
niiviisi, mu peen daam, sest teie võite mõne aja pärast veel madalamal olla kui mina.« 

»Ma eelistaksin niisuguseid asju mitte arutada,« sõnas preili de Merville kulmalt. 
»Lubage mul veel kord öelda, et ma olen teadlik kolmest juhtumist oma kihlatu elus, kus 
ta riukalike naiste võrku sattus, ning ta on mulle kinnitanud, et kahetseb sugavalt kõike 
halba, mida ta kunagi võis teha.« 

»Kolm juhtumitk kriiskas mu kaaslane. »Vaat kus narr! Te ärarääkimata narr!« 

»Härra Holmes, ma palun teid, lahkuge,« lausus jäine hääl. »Allusin teid vastu võttes 
oma isa soovile, kuid ma pole kohustatud kuulama selle isiku märatsemist.« 

Karjatades sööstis preili Winter ettepoole, ja kui ma poleks tal randmest kinni saanud 
haarata, oleks ta tol lele jaburale naisele kuuned juustesse löönud. Vedasin ta ukse poole 
ning mul õnnestus ta ilma suurema skandaalita troskasse saada, sest ta oli raevust täiesti 
endast 

väljas. Minagi olin üsna vihane, Watson, sest selle noore daami tüünes ükskõiksuses ja 
ulimas enesega rahulolus, keda me puudsime päästa, oli midagi kirjeldamatult ärritavat. 
Niisiis teate nuud jälle, kuidas asjad on, ning on selge, et ma pean plaanitsema midagi 
uut, kuna see tegutsemisviis ei mõjunud. Hoian end teiega kontaktis, Watson, sest on 
enam kui tõenäoline, et teil tuleb oma osa mängida, ehkki on ka võimalik, et järgmine 
käik tuleb nende ja mitte meie poolt.« 

Ja tuligi. Nende hoop langes — või pigem paruni hoop, sest ma ei suutnud kuidagi 
uskuda, et daam võis sellest teadlik olla. Ma vist võiksin teile täpselt näidata 
kõnniteekivi, millel ma seisin, kui mu pilk tollele ajalehepealkirjale langes, ning mul läks 


sudame alt kul-maks. See oli »Grandx« hotelli ja Charing Crossi jaama vahel, kus uhe 
jalaga ajalehemuuja oli õhtulehed välja pannud. Meie viimasest jutuajamisest oli paar 
päeva. Seal, must kiri kollasel taustal, teatas kohutav uudis: 

Mõrvarlik kallaletung Sherlock Holmesile. 


Ma vist seisin jahmunult mõne hetke. Siis mäletan ähmaselt, et haarasin lehe, muuja, 
kellele ma polnud maksnud, protesteeris, ning lõpuks seisin apteegi uksel, kui saatusliku 
artikli lahti keerasin. See kõlas niimoodi: 

Saime kahetsusega teada, et tuntud eradetektiiv härra Sherlock Holmes langes täna 
öösel mõrvarliku kallaletungi ohvriks, mille tagajärjel tema elu on ohus. Täpsemaid 
uksikasju pole teada, kuid sundmus näib olevat toimunud kella kaheteistkumne paiku 
Regent Streetil »Cafe Rovalk ees. Kallaletungijad olid kaks keppidega relvastatud meest 
ning härra Holmesi peksti vastu pead ja keha, kusjuures ta sai vigastusi, mida arstid 
kirjeldavad kui äärmiselt tõsiseid. Ta viidi Charing Crossi haiglasse ning hiljem tema 
tungival nõudmisel koju Baker Streetile. .Lurjused, kes teda rundasid, olid kuuldavasti 
viisakalt rõivastatud mehed, kes põgenesid pealtnägijate silme all läbi »Cafe Royali« 
selle taha Glasshouse Streetile. Kahtlemata kuulusid nad tollesse kurjategijate jõuku, 
kellel on nii sageli olnud põhjust kannatanu tegevuse ja leidlikkuse ule pahameelt tunda. 


Mul pole tarvis öelda, et vaevalt oli mu pilk ule lõigu libisenud, kui ma kaarikusse 
hüppasin ja Baker Streeti 

poole kihutasin. Leidsin esikus sir Leslie Oakshotti, kuulsa kirurgi, ning teeserval tema 
kaariku ootamas. 

»Otsest ohtu ei ole,« teatas arst. »Kaks peahaava ja mõni suur muhk. Tegin mitu 
õmblust. Süstisin morfiumi ning vaikust on Holmesil hädasti vaja, kuid mõni minut 
vestlust ei ole päris keelatud.« 

Selle loaga astusin hämarasse tuppa. Kannatanu oli täiesti virge ning ma kuulsin, kuidas 
ta sosistas kähinal minu nime. Aknakate oli peaaegu alla tõmmatud, kuid üks päikesekiir 
langes sisse ja valgustas vigastatud mehe kinniseotud pead. Helepunane laik oli läbi valge 
linase sideme imbunud. Istusin Holmesi kõrvale ja lasksin pea norgu. 

»Watson, ärge ometi kartke nii hirmsasti,« pomises ta nõrgalt. »Asi pole nii hull, nagu 
näib.« »Jumal tänatud! « 

»Ma olen kepivõitluses üsna vilunud, nagu teate. Ma oskasin kõrvale põigata. Ainult et 
kaks meest käis mulle üle jõu.« 

»Mida mina teha saaksin, Holmes? Muidugi oli see too neetud mees, kes nood lurjused 
teile kallale saatis. Öelge ainult ja ma lähen ja annan talle kere peale.« 

»Vana hea Watson! Ei, me ei saa siin midagi teha, kuni politsei pole mehi kinni võtnud. 
Kuid nende põgenemine oli hästi ette valmistatud. Selles võime me kindlad olla. Oodake 
pisut. Mul on oma plaanid. Kõigepealt tuleb teatada, et olen kõvasti viga saanud. Teilt 
tullakse uudiseid pärima. Ärge säästke värve, Watson. Hea, kui ma veel nädala elan — 
põrutus — sonimine — mida iganes soovite! Ärge kartke üle pakkuda.« 

»Aga sir Leslie Oakshott?« 

»Oh, temaga on kõik korras. Tema näeb mind ainult kõige halvemas seisundis. Selle 
eest ma hoolitsen.« »Kas on veel midagi ?« 


»Jah. Öelge Shinwell Johnsonile, et ta tüdruku peitu saadaks. Need kangelased võtavad 
nüüd tema ette. Nad muidugi teavad, et tüdruk oli selles loos minu poolel. Kui nad juba 
mind julgesid proovida maha lüüa, siis tõenäoliselt ei jäta nad tüdrukut rahule. Teatega 
on kiire. Öelge talle kohe täna õhtul.;< 

»Lähen kohe. Kas veel midagi ?« 

»Pange mu piip lauale — ja tubakatuhvel. Hästi! 

Tulge igal hommikul siia ja me kavandame oma strateegiat. « 

Tol õhtul leppisin Johnsoniga kokku, et ta viib preili Winteri kuhugi vaiksesse eeslinna 
ja hoolitseb, et ta seal peidus püsiks, kuni oht möödub. 

Nädal otsa oli kõikidel mulje, et Holmes on haua äärel. Teated olid väga kurvad ning 
lehtedes ilmusid pahaendelised artiklid. Minu pidevad külastused veensid mind, et lugu ei 
olegi nii hull. Holmesi sitke keha ja otsustav tahe tegid imet. Ta paranes kiiresti ning mul 
oli kahtlus, et ta tegelikult isegi kiiremini kosus, kui ta mulle tahtis näidata. Selles mehes 
oli mingi kummaline salalik joon, mistõttu ta armastas dramaatilisi efekte, jättes isegi 
lähima sõbra teadmatusse oma täpsete plaanide suhtes. Ta uskus kindlalt, et ohutult 
sepitseb plaane vaid see, kes sepitseb neid üksinda. Mina olin talle lähemal kui keegi 
teine, ning siiski olin pidevalt teadlik meievahelisest lõhest. 

Seitsmendal päeval võeti niidid välja, millest hoolimata ilmus õhtulehtedes teade 
põletiku tekkimisest. Samades õhtulehtedes oli ka teadaanne, mis tuli mul sõbra kätte 
viia, olgu ta terve või haige. Seal seisis lihtsalt kirjas, et Cunardi laevaliini auriku 
»Ruritaniax reisijate hulgas, mis pidi Liverpoolist reedel teele asuma, oli parun Adelbert 
Gruner, kellel oli Ühendriikides mingi tähtis äriasi ajada enne tema eelseisvat laulatust 
preili Violet de Merville'iga, kindrali ainsa tütrega jne. jne. Holmes kuulas uudist, 
kahvatul näol külm keskendunud ilme, millest ma järeldasin, et see tabas teda rängalt. 

»Reedel!« hüüdis ta. »Ainult kolm päeva. Kaabakas vist tahab hädaohust kõrvale hoida. 
Kuid seda ta ei saa, Watson! Pagana pihta, ei saa! Nii, Watson, ma tahan, et te minu 
heaks midagi teeksite.« 

»Olen teie käsutuses, Holmes.« 

»Noh, siis uurige järgmised kakskümmend neli tundi intensiivselt hiina portselani.« 

Holmes ei andnud mingeid selgitusi ja mina ei küsinud midagi. Pikaaegse kogemuse 
põhjal olin selgeks saanud, et targem on sõna kuulda. Kui ma aga olin Holmesi juurest 
lahkunud, kõndisin mööda Baker Streeti, murdes pead, kuidas pagan pidin ma nii imeliku 
käsu täitma. Lõpuks sõitsin Londoni raamatukokku St. Jamesi väljakul, ladusin mure oma 
sõbra, abiraamatukoguhoidja 

Lomaxi ette ning läksin koju, kopsakas köide kaenla all... 

Öeldakse, et advokaat, kes uurib oma kohtuasja kohta käivaid seadusi sellise hoolega, 
et võib esmaspäeval kogenud tunnistajat küsitleda, on kõik oma äkki omandatud tarkuse 
laupäevaks unustanud. Praegu ei tahaks ma kuidagi esineda autoriteedina keraamika alal. 
Kuid siiski, terve selle õhtu ja öö ning, teinud puhkuseks lühikese vaheaja, terve järgmise 
hommiku imesin endasse teadmisi ja õppisin pähe nimesid. Nii sain teada suurte 
kunstnike ja portselanimaalijate proovitemplitest, kunsti-perioodidest, Hung-wu 
märkidest ja Yung-lo ilust, Tang-yingi kirjutistest ning Sungi ja Yuani primitiivsete 
perioodide hiilgusest. Olin varustatud kogu selle informatsiooniga, kui järgmisel õhtul 
Holmesile külla läksin. Ta oli juba üles tõusnud, ehkki lehes avaldatud teadete järgi 


poleks võinud seda uskuda, ning istus, paksult kinni seotud pea käele toetumas, oma 
lemmiktugitoolis. 

»Kuulge, Holmes, « ütlesin ma, »kui ajalehti uskuda, peaksite te surmasuus olema.« 

»See,« ütles ta, »ongi just see mulje, mida ma kavatsesin jätta. Ja nüüd, Watson, kas 
olete oma koolitükid selgeks õppinud ?« 

»Ma vähemalt püüdsin.« 

»Hästi. Kas te oskaksite portselani teemal arukalt vestelda?« 

»Küllap vist oskaksin.« 

»Siis ulatage mulle see väike karp kaminasimsilt. « 

Holmes avas karbi ning võttis välja väikese eseme, mis oli hoolikalt peenesse idamaa 
siidi mähitud. Selle harutas ta lahti ning tõi nähtavale õrna, väikese, imeilusat sügavsinist 
värvi alustassi. 

»Sellega peab ettevaatlikult ringi käima, Watson. See on Mingide dünastia ehtne 
munakoorõhuke portselan. Isegi Christie juurest pole peenemat eksemplari läbi käinud. 
Niisuguste alustasside täiuslik komplekt oleks kuninglikku lunaraha väärt — tegelikult on 
kahtlane, kas väljaspool Pekingi keisripaleed üldse täiskomplekti leidub. Selle nägemine 
ajab tõelise asjatundja hulluks.» 

»Mis ma sellega tegema pean?« 

Holmes ulatas mulle nimekaardi, millele oli trükitud: »Dr. Hill Barton, Half Moon 
Street nr. 369.« 

»See on täna õhtuks teie nimi, Watson. Te lähete 

parun Grunerile külla. Ma tunnen pisut tema harjumusi, ning umbes pool üheksa on ta 
tõenäoliselt üksi. Ettesaa-detud kiri teatab talle, et te tulete, ja te ütlete, et teil On kaasas 
täiesti unikaalne Mingi portselani eksemplar. 

võite ju olla samal ajal ka arst, sest seda osa saate teesklemata mängida. Te olete 
kollektsionäär, see ese sattus teie kätte, te olete kuulnud paruni huvist asja vastu ning 
oleksite nõus eset vastava hinna eest müüma.« »Missuguse hinna eest?« 

»Hea küsimus, Watson. Jääksite kahtlemata haledasti vahele, kui te omaenda kauba 
hinda ei teaks. Selle alustassi hankis mulle sir James ning see pärineb vististi tema kliendi 
kogust. Te ei liialdaks, kui ütleksite, et kogu maailmas leidub sellele vaevalt võrdset.« 

»Ma võiksin ehk soovitada, et eset võiks hinnata ekspert.« 

»Oivaline, Watson! Te lausa sädelete täna. Soovitage Christie't või Sothebyt. Teie 
peenetundelisus takistab teil endal hinda määramast.« 

»Aga kui ta mind vastu ei võta?« 

»Oi, võtab küll. Tal on kogumiskirg kõige ägedamal kujul — ning eriti sel alal, kus ta 
on tunnustatud autoriteet. Istuge, Watson, ma dikteerin teile kirja. Vastust pole vaja. 
Lihtsalt ütlete, et tulete, ja miks te tulete.« 

Sellest sai imetlusväärne kiri, lühike, viisakas ning asjatundja huvi turgutav. Käskjalg 
saadeti'sellega otsekohe teele. Samal õhtul, väärtuslik alustass käes ja doktor Hill Bartoni 
nimekaart taskus, seadsin mina end seikluseks valmis. 

Ilus maja ja aed näitasid, et parun Gruner oli, nagu sir James oli öelnud, üsna jõukas 
mees. Pikk kaarduv sissesõidutee, mõlemal pool haruldaste põõsaste hekid, viis 
suurejoonelisele kruusaga kaetud, kujudega ehitud platsile. Hoone oli ehitatud kellegi 
Lõuna-Aafrika kulla-magnaadi poolt suure buumi päevil ning pikk madal maja, tornid 
nurkadel, ehkki arhitektuuriliselt painajalik, mõjus suuruse ja soliidsusega. Ülemteener, 


kes oleks võinud sobida piiskoppidega ühte ritta, juhatas mind sisse ja andis mu üle 
plüüsi riietatud .teenrile, kes viis mu paruni juurde. 

Ta seisis suure lahtise kapi ees, mis oli kahe akna vahel ning sisaldas osa tema hiina 
portselani kogust. Kui 

ma sisse astusin, pööras ta ringi, hoides käes väikest pruuni vaasi. 

»Palun võtke istet, doktor,<« ütles ta. »Ma vaatasin just oma aardeid üle ja kaalutlesin, 
kas võin endale tegelikult lubada neile lisa hankida. See väike Tangi eksemplar, mis 
pärineb seitsmendast sajandist, võiks teid tõenäoliselt huvitada. Olen kindel, et te pole 
kunagi näinud peenemat tööd ega rikkalikumat glasuuri. Kas teil on see Mingi alustass 
kaasas, millest te kirjutasite?* 

Pakkisin alustassi ettevaatlikult lahti ja ulatasin parunile. Ta istus laua taha, tõmbas 
lambi lähemale, sest hakkas pimedaks minema, ning asus tassi uurima. Seda tehes langes 
kollane valgus tema näojoontele ning ma võisin neid segamatult vaadelda. 

Ta oli kahtlemata tähelepanuväärselt nägus mees. Tema kui ilusa mehe üleeuroopaline 
kuulsus oli täiesti õigustatud. Kasvult polnud ta üle keskmise, kuid kehaehituselt nõtke ja 
liikuv. Tema nägu oli tõmmu, peaaegu asiaatlik, suurte tumedate raugete silmadega, mis 
võisid naistele tõesti vastupandamatut mõju avaldada. Juuksed ja vurrud olid ronkmustad, 
viimased lühikesed, teravatipulised ning hoolikalt pöetud. Tema näojooned olid 
korrapärased ja meeldivad, välja arvatud vaid kitsas, õhukeste huultega suu. Kui ma 
kunagi olin näinud mõrvari suud, siis siin see oli — õel, kalk lõhe näos, kokkusurutud, 
halastamatu ja kohutav. Ta oleks pidanud vurre kandma, sest suu oli looduse antud 
ohusig-naal, hoiatuseks ohvritele. Tema hääl oli paeluv ja kombed täiuslikud. Vanuseks 
oleksin talle pakkunud pisut üle kolmekümne, kuigi hiljem selgus tema elukäigust, et ta 
oli neljakümne kahe aastane. 

»Väga peen — tõepoolest väga peen!« ütles ta viimaks. »Ja te ütlete, et teil on kuuest 
niisugusest tassist koosnev komplekt. Mis mind hämmastab, on see, et ma pole sellistest 
hunnitutest eksemplaridest midagi kuulnud. Tean Inglismaal ainult üht eset, mida sellega 
võrrelda võiks, ja pole kuidagi tõenäoline, et see oleks müüdav. Kas oleksin 
ebadiskreetne, doktor Hill Barton, kui ma teilt küsiksin, kuidas te selle saite?« 

»Ons sel tegelikult tähtsust?« küsisin nii hooletu moega, kui suutsin. »Te näete, et ese 
on ehtne, ning mis puutub väärtusesse, olen nõus leppima eksperdi hinnanguga.« 

»Väga salapärane, « ütles parun, tumedates silmades süttimas kahtlusevari. »Nii 
hinnaliste esemetega tegeldes tahetakse loomulikult tehingu kohta kõike teada. Et ese On 
ehtne, see on kindel. Selles pole mul mingit kahtlust. Oletagem aga — ma pean arvesse 
võtma kõiki võimalusi —, et hiljem selgub, et teil polnud õigust seda niüüa.« 

«Garanteerin teile, et mul on selleks õigus.« 

»See toob meid muidugi küsimuse juurde, mis teie garantii väärt on.« 

»Sellele vastavad minu pankurid.« 

»Täpselt. Ja siiski tundub mulle kogu tehing üsna ebatavaline.« 

»Te võite osta või mitte,« ütlesin ükskõikselt. »Tegin teile esimesena pakkumise, kuna 
pidasin teid asjatundjaks, kuid mulle ei tekita mingeid raskusi seda mujal maha müüa.« 

»Kes teile ütles, et ma olen asjatundja?« 

»Ma tean, et olete sel teemal raamatu kirjutanud.« 

»Kas te olete raamatut lugenud?« 


»Ei.« 

»Heldeke, ma ei saa teist enam üldse aru! Te olete asjatundja ja kollektsionäär, kelle 
kogus on väga hinnaline ese, ning siiski pole te võtnud vaevaks konsulteerida ainsat 
raamatut, mis oleks teile selgitanud selle tõelise tähenduse ja väärtuse, mis teil käes on. 
Kuidas te seda seletate?« 

»Olen väga hõivatud. Olen praktiseeriv arst.« 

»See pole vastus. Kui inimesel on harrastus, siis tegeleb ta sellega, ükskõik mis ta eriala 
ka ei oleks. Te ütlesite oma kirjas, et olete portselani alal asjatundja.« 

»Olengi.« 

»Kas ma võin teile esitada mõne küsimuse, et teid proovile panna? Olen kohustatud 
teatama, doktor — kui te ikka olete arst —, et lugu muutub üha kahtlasemaks. Küsiksin 
teilt, mida te teate imperaator Shomust ja kuidas te ühendate teda Nara-lähedase Shoso- 
iniga? Heldeke, kas see ajab teid segadusse? Rääkige mulle pisut põhjapoolsest Wei 
dünastiast ning selle kohast keraamika ajaloos.« 

Hüppasin viha teeseldes toolilt püsti. 

»See on talumatu, mu härra,« ütlesin ma. »Tulin siia teile teenet osutama ning mitte 
end eksamineerida 

laskma, nagu oleksin ma koolipoiss. Minu teadmised portselani alal võivad alla jääda 
ainult teie omadele, kuid igatahes ei vasta ma küsimustele, mida esitatakse nii solvavalt.« 

Parun vaatas mulle üksisilmi otsa. Raugus oli tema pilgust kadunud. Pilk oli äkisti 
läbitungiv. Õelate huulte vahelt välgatasid hambad. 

»Mis mängu te mängite? Te olete siin spioonina. Te olete Holmesi saadik. Püüate mulle 
puru silma ajada. Mees ise on suremas, nagu ma kuulsin, niisiis saadab ta oma käsualused 
minu üle valvama. Tangisite siia ilma minu loata ja jumala eest! te näete, et teil on siit 
raskem välja pääseda, kui oli sisse saada.« 

Parun oli püsti hüpanud ning ma taganesin, valmistudes rünnakuks, sest mees oli raevu 
pärast arust ära. Ta võis mind ju algusest peale kahtlustanud olla; rist-küsitlus oli 
kahtlemata tõe ilmsiks toonud; kuid oli selge, et mul pole lootust teda petta. Ta torkas käe 
sahtlisse ja soris seal ägedasti. Siis kostis tema kõrvu mingi heli, sest ta jäi pinevalt 
kuulatades seisma. 

»Ahaa!« hüüdis ta. »Ahaa!« ning sööstis selja taga asuvasse tuppa. 

Kahe sammuga olin lahtisel uksel, ning stseen toas jääb mulle eluks ajaks mällu. 
Aiapoolne aken oli pärani valla. Selle kõrval, väljanägemine nagu mõnel õudsel 
kummitusel, pea veristes sidemetes, lubivalgel näol jäik ilme, seisis Sherlock Holmes. 
Järgmisel hetkel kadus ta läbi ava ning ma kuulsin, kui ta kukkus loorberipõõsas-tesse 
akna all. Vihast ulgudes tormas majaperemees tema järel lahtise akna juurde. 

Ja siis! See juhtus hetke jooksul, kuid ma nägin seda selgesti. Lehtede vahelt välgatas 
käsivars — naise käsivars. Samal hetkel tõi parun kuuldavale kohutava karje — möirge, 
mis mulle igaveseks meelde jääb. Ta lõi käed näo ette ja tormas toas ringi, pekstes pead 
jubedalt vastu seinu. Siis kukkus ta tõmmeldes ja vääneldes vaibale, kusjuures üks karje 
teise järel kaikus läbi maja. 

»Vett! Jumala pärast, vett!« karjus ta. 

Haarasin laualt karahvini ja ruttasin talle appi. Samal hetkel jooksid hallist kohale 
ülemteener ja mitu toapoissi. Mäletan, et üks neist minestas, kui ma kannatanu kõrvale 
põlvitasin ning tema õudse näo lambivalguse 

poole pöörasin. Vitriol sööbis sellesse ning tilkus kõrvust ja lõualt. Üks silm oli juba 
valge ja klaasistunud. Teine oli punane ja põletikuline. Näojooned, mida olin mõne 
minuti eest imetlenud, olid nüüd nagu kaunis maal, millest kunstnik on märja räpase 
käsnaga üle tõmmanud. Need olid ähmastunud, moondunud, ebainimlikud, kohutavad. 

Mõne sõnaga selgitasin, mis täpselt juhtus, niipalju kui see vitriolirünnakut puudutas. 
Mõned teenrid ronisid aknast välja ja teised ruttasid muruplatsile, kuid oli pime ning oli 
hakanud vihma sadanud. Valust kisendades raevutses ja märatses ohver, tõotades kätte 
maksta. »See oli too põrgukass Kitty Winter!« hüüdis ta. »Oh sa naissaatan! Selle eest ta 
veel maksab! Ta veel maksab! Oo jumal taevas, ma ei suuda seda piina taluda!« 

Võidsin mehe nägu õliga, asetasin põletatud kohtadele vatitupse ning tegin talle 
morfiumisüsti. Vapustuse tõttu olid tal kõik kahtlused minu vastu kadunud ning ta 
klammerdus mu käe külge, nagu oleks minu võimuses veel puhastada neid surnud kala 
sarnaseid silmi, mis minu poole vaatasid. Oleksin võinud hävituse üle nutta, kui ma 
poleks selgesti mäletanud, et nii ilgeks muutus mehe välimus ainult tema enda nurjatu elu 
tõttu. Oli vastik tunda tema põletatud käsi kobamas abi järele ning ma tundsin 
kergendust, kui tema perekonnaarst, eriarst kannul, tuli mind mu hoolealusest vabastama. 
Politseiinspektor oli samuti saabunud, ning temale esitasin oma õige nimekaardi. Teisiti 
toimida oleks olnud kasutu ja rumal, sest olin Scotland Yardis peaaegu niisama hästi 
nägupidi tuntud kui Holmes ise. Siis lahkusin sellest süngest ja õudsest majast. Tunni 
pärast olin Baker Streetil. 

Holmes istus oma toolil, väga kahvatu ja kurnatud. Vigastustest rääkimata olid isegi 
tema raudsed närvid õhtu sündmustest vapustatud ning ta kuulas õudusega minu jutustust 
paruni muutunud välimusest. 

»Patu palk, Watson — patu palk!« ütles ta. »Varem või hiljem saab igaüks oma tasu. 
Jumal teab, et patte oli tal küllalt,« lisas ta laualt pruuni köidet võttes. »Siin on märkmik, 
millest Kitty Winter rääkis. Kui see kavatsetavat abielu nurja ei aja, siis ei suuda seda 
miski. Kuid see ajab, Watson. Ükski endast lugu pidav naine ei suuda seda välja 
kannatada. « 

»On see mehe armulugude päevik?« 

»Või tema lihahimu päevik. Nimetage seda kuidas tahes. Niipea kui naine meile 
märkmikust rääkis, mõistsin, milline relv see oleks, kui me selle ainult kätte saaksime. 
Ma ei öelnud tookord oma mõtteid selgelt välja, sest Kitty oleks võinud meid reeta. Kuid 
ma juurdlesin asja üle. Siis andis too kallaletung mulle võimaluse parunile muljet jätta, et 
mind pole vaja karta. See tuli ainult kasuks. Oleksin pisut kauem oodanud, aga tema 
Ameerika-sõit sundis mind tegutsema. Ta poleks ealeski nii kompromiteerivat dokumenti 
maha jätnud. Seepärast pidime kiirustama. Öösel tema juurde sisse murda oli võimatu. Ta 
on ettevaatusabinõud tarvitusele võtnud. Kuid õhtul oleks mul võimalus olnud, kui ainult 
võisin kindel olla, et tema tähelepanu on hõivatud. Siin läks mul teid ja teie sinist 
alustassi tarvis. Kuid ma pidin märkmiku asukohas kindel olema, ning ma teadsin, et mul 
on ainult mõni minut, sest mu aeg oli piiratud teie teadmistega hiina portselanist. 
Seepärast võtsin viimasel hetkel Kitty Winteri kaasa. Kuidas võisin ma teada, mis väike 
pakk see oli, mida ta nii hoolikalt mantli all hoidis? Arvasin, et ta on mulle abiks, kuid 
näib, et tal oli ka oma arveid klaarida.« 

»Parun arvas ära, et teie mind saatsite.« 


»Seda ma kartsingi. Kuid te hoidsite teda just nii kaua kinni, et ma märkmiku kätte 
sain, ehkki mitte küllalt kaua, et oleksin märkamatult minema pääsenud. Aa, sir James, 
olen väga rõõmus, et te tulite!« 

Meie suursugune sõber oli saabunud varem saadetud kutse peale. Ta kuulas Holmesi 
jutustust juhtunust sügava tähelepanuga. 

»Te olete teinud imet — lausa imet!« hüüdis ta, kui oli jutustuse ära kuulanud. »Aga 
kui vigastused on nii kohutavad, nagu doktor Watson kirjeldab, siis võime ehk saavutada 
abielu takistamise ka toda õudset märkmikku kasutamata.« 

Holmes raputas pead. 

»De Merville'i tüüpi naised nii ei toimi. Kui moonutatud märtrit armastaks ta meest 
veelgi enam. Ei, ei. Peame hävitama mehe moraalse, mitte füüsilise palge. See märkmik 
toob neiu maa peale tagasi — ja teist, paremat vahendit ma ei tea. See on mehe enda 
kirjutatud. Sellest tütarlaps üle ei saa.« 

Sir James viis kaasa nii märkmiku kui ka hinnalise alustassi. Kuna olin niigi hiljaks 
jäänud, läksin koos temaga tänavale. Tõld ootas teda. Sir James hüppas sisse, andis 
vormimütsiga kutsarile kiirelt käsu ning sõitis kähku minema. Ta heitis oma mantli 
pooleldi aknast välja, et varjata vappi uksel, kuid olin seda esikust langevas eredas 
valguses siiski näinud. Ahmisin üllatusest õhku. Siis pöörasin ümber ja ronisin uuesti 
trepist üles Holmesi juurde. 

»Avastasin, kes meie klient on,« hüüdsin ma, tähtsast uudisest pakatamas. »Teate, 
Holmes, see on —« 

»See on ustav sõber ja rüütellik härrasmees, « ütles Holmes tõrjuvalt kätt tõstes. »Olgu 
sellest nüüd ja igavesti meile küllalt.« 

Ma ei tea, kuidas seda paljastavat märkmikku kasutati. Võib-olla näitas seda sir James. 
Või on tõenäolisem, et nii delikaatne ülesanne usaldati noore daami isale. Mõju oli 
igatahes just niisugune nagu soovitud. Kolme päeva pärast ilmus »Morning Postis« teade, 
kus oli öeldud, et parun Adelbert Gruneri laulatust preili Violet de Merville'iga ei toimu. 
Samas ajalehes oli artikkel esmasest politseikohtu menetlusest preili Kitty Winteri 
vastu, rängaks süüdistuseks vitrioli viskamine. Protsessil selgusid nii leevendavad 
asjaolud, et kohtuotsus oli mäletatavasti kergeim, mida sellise kuriteo eest võis langetada. 
Sherlock Holmesi ähvardati sissemurdmise eest vastutusele võtta, ent kui eesmärk on 
õilis ja klient piisavalt kuulus, võib isegi jäik Briti seadusandlus inimlikuks ja paindlikuks 
osutuda. Mu sõpra pole seni kaebealusepinki pandud. 


11. KAAME SÕDURI MÕISTATUS 


Ehkki minu sõbra Watsoni ideed on piiratud, käib ta nendega äärmiselt visalt peale. 
Juba kaua aega on ta mind ärgitanud mõnest oma kogemusest ise kirjutama. Võib-olla 
olen ma sellist pealekäimist isegi mõneti soodustanud, sest ma olen tihti pidanud talle ette 
heitma, kui pealiskaudsed tema enda jutustused on, ning süüdistama teda lugejate 
maitsele järeleandmises, selle asemel et rangelt arvude ja faktidega piirduda. »Proovige 
ise, Holmes!« sähvas ta, ning olen sunnitud tunnistama, et sulepead kätte võttes olen 
hakanud mõistma, et ainet tuleb esitada lugejale huvitaval viisil. Järgnev juhtum peaks 
seda igatahes tegema, sest see on minu märkmetes üks kummalisemaid, ehkki Watsoni 
kogudest on see juhuslikult välja jäänud. Oma vanast sõbrast ja eluloo-kirjutajast rääkides 
kasutan juhust märkimaks, et kui ma end oma väikeste uurimuste juures kaaslasega 


koorman, siis ei ole see tingitud sentimentaalsusest ega tujust, vaid sellest, et Watsonil on 
mõned tähelepanuväärsed iseloomujooned, mida ta minu saavutustega liialdades on 
teenimatult mainimata jätnud. Töökaaslane, kes su järeldusi ja tegevusliini ette näeb, on 
alati ohtlik, kuid see, kellele iga pööre tuleb täieliku üllatusena ning kellele tulevik on 
alati suletud raamat, on tõepoolest ideaalne abiline. 

Näen oma märkmikust, et see oli 1903. aasta jaanuaris, just pärast Buuri sõja lõppu, kui 
mind külastas härra James M. Dodd, suurt kasvu, ergas, päevitunud, sirge rühiga inglane. 
Tubli Watson oli mind tol ajal pärast naisevõttu maha jätnud, ainus isekas tegu, mida ma 
meie tutvuse ajast mäletan. Olin üksi. 

Mul on kombeks istuda, selg akna poole, ja panna külalised istuma vastas asuvale 
toolile, kus valgus otse nende peale langeb. Härra James M. Dodd paistis 

mõnevõrra kõhklevat, kuidas kõnelust alustada. Ma ei teinud katset teda abistada, sest 
vaikimine andis mulle aega teda vaadelda. Olen leidnud otstarbeka olevat klientidele 
oma võimetega muljet avaldada, ning nõnda esitasin talle mõned oma järeldused. 

»Ma märkan, mu härra, et tulete Lõuna-Aafrikast. « 

»Jah,« vastas ta pisut üllatunult. 

»Kuninglikust ratsaväest ilmselt.« 

»Täpselt.« 

»Kahtlemata Middlesexi korpusest.« 

»Nii see on. Härra Holmes, te olete võlur.« 

Naeratasin tema hämmastunud ilme üle. 

»Kui minu tuppa astub meheliku välimusega mees, näol päevitus, mida Inglismaa päike 
ealeski anda ei suuda, taskurätt tasku asemel varrukasse pistetud, siis pole raske tema 
päritolu määrata. Teil on lühike habe, järelikult regulaararmees te ei olnud. Teil on 
ratsaväelase hoiak. Mis puutub Middlesexi, siis nägin juba teie nimekaardilt, et olete 
börsimaakler Throgmorton Streetilt. Missugusesse teise rügementi võiksite siis kuuluda 
?2« 

»Teie näete ka kõike.« 

»Ma ei näe rohkem kui teiegi, kuid olen end treeninud tähele panema seda, mida näen. 
Kuid ega teie, härra Dodd, ei tulnud täna hommikul mulle külla, et vaatlemise kunstist 
rääkida. Mis on juhtunud Tuxbury Oid Parkis ?« 

»Härra Holmes —!« 

»Kulla härra, siin pole midagi mõistatuslikku. Teie kirjal oli niisugune pealdis, ning 
kuna te nii tungivalt seda kokkusaamist soovisite, siis oli selge, et peab olema juhtunud 
midagi äkilist ja tähtsat. « 

»Jah, tõepoolest. Kuid kirja kirjutasin ma pärastlõunal, sestsaadik on aga paljugi 
juhtunud. Kui kolonel Emsworth poleks mind välja visanud —« 

»Välja visanud!« 

»Noh, niimoodi see välja kukkus. See kolonel Emsworth on üks kibe käsi. Omal ajal oli 
ta sõjaväes kõige hullem tähenärija, ja ega tol ajal eriti ei pühitsetud, mida öeldi. Ainult 
Godfrey pärast ma koloneli üldse välja kannatasingi.« 

Panin piibu põlema ja nõjatusin tooli seljatoele. 

»Vahest ehk seletaksite, millest räägite.« 

31 

Minu klient muheles vallatult. 


»Mulle hakkas juba tunduma, et te teate kõike, ilma et teile oleks vaja rääkida, « ütles ta. 
»Ma laon teile faktid välja ning loodan kõigest hingest, et oskate mulle öelda, mida need 
tähendavad. Olen kogu öö ärkvel olnud ja pead murdnud, aga mida enam ma mõtlen, 
seda uskumatum kõik tundub. 

Kui ma 1901. aasta jaanuaris — täpselt kaks aastat tagasi — sõjaväkke astusin, oli 
Godfrey Emsworth just samasse eskadroni tulnud. Ta oli kolonel Emsworthi ainus poeg 
— Krimmi sõja kolonel Emsworth, Victoria risti kavaler — ning temas oli võitlejaverd, 
nii et pole ime, kui ta vabatahtlikuna sõjaväkke astus. Kogu rügemendis polnud 
toredamat poissi. Meie vahel tekkis sõprus — seda liiki sõprus, mis seob ainult neid, kes 
elavad ühesugust elu ning jagavad kurbust ja rõõme. Ta oli mu semu — ja see tähendab 
sõjaväes paljugi. Terve aasta läksime ägedate lahingute käigus koos läbi tule ja vee. Siis 
sai ta Diamond Hiili juures Pretoria all elevandipüssi kuulist haavata. Sain temalt ühe 
kirja Kaplinna haiglast ja teise Southamptonist. Sellest ajast peale mitte sõnagi — mitte 
ainsatki sõna, härra Holmes, rohkem kui poole aasta jooksul, ja ta oli mu parim sõber. ' 

Noh, kui sõda läbi sai ning me kõik tagasi jõudsime, kirjutasin Godfrey isale ja küsisin, 
kus poiss on. Ei mingit vastust. Ootasin veidi ja kirjutasin uuesti. Seekord sain lühikese ja 
pahura vastuse. Godfrey on läinud reisile ümber maailma ja ei jõua arvatavasti enne 
aastat tagasi. Ja kõik. 

Ma ei jäänud sellega rahule, härra Holmes. Kogu lugu tundus mulle neetult 
ebaloomulik. Godfrey oli tubli poiss ega oleks niiviisi sõbrast lahti öelnud. See polnud 
tema moodi. Pealegi teadsin, et ta pidi pärima hulga raha ning et ta isaga sugugi alati 
hästi läbi ei saanud. Vanamees oli vahel jõhker ning Godfrey oli liiga südi, et sellega 
leppida. Ei, ma polnud rahul ning otsustasin loo-lõpuni välja uurida. Juhtus aga nii, ec mu 
oma asjad vajasid pärast kaheaastast eemalolekut hädasti kohendamist, nii et alles sel 
nädalal sain uuesti Godfrey looga tegelema hakata. Kui ma aga juba asja üles võtsin, 
kavatsen kõik muu kõrvale jätta, et seda lõpule viia,« 

Härra James M. Dodd paistis olevat niisugune inimene, kellega on parem sõbraks kui 
vaenlaseks saada. 

Rääkides oli tema sinistes silmades karm pilk ning tema kandiline lõug tungis veelgi 
rohkem esile. 

»Hüva, mida te siis olete teinud?« küsisin. 

»Minu esimene käik oli minna Godfrey koju, Tuxbury Oid Parki Bedfordi lähedal, ning 
vaadata oma silmaga järele, missugune asjade seis on. Seetõttu kirjutasin tema emale — 
tõredast isast oli mul juba kõrini — ning ründasin otse: Godfrey oli minu semu, mul on 
talle meie ühistest läbielamistest palju huvitavat rääkida, ma sattusin naabruses olema, 
kas tal on midagi selle vastu, jne? Vastuseks sain temalt üsna sõbraliku kirja ja 
pakkumise mind öömajale võtta. Selle peale ma esmaspäeval kohale sõitsingi. 

Tuxbury Oid Hall asub lausa kolkas — kõigist asulatest viie miili kaugusel. Jaamas 
voorimeest ei olnud, seepärast pidin minema jalgsi, kohver käes, ning oli juba peaaegu 
pime, kui ma kohale jõudsin. Maja on suur ja sopiline ning seisab märkimisväärses 
pargis. Minu meelest on hoones kõikvõimalikke ajastuid ja stiile, alates Elizabethi- 
aegsetest sõrestikega alusseintest ning lõpetades Victoria-aegse sammastikuga. Maja on 
tahveldist ja globelääne ja tuhmunud vanu pilte täis, ühesõnaga varjude ja saladuste maja. 
Seal on ülemteener, vana Ralph, kes näib majaga üheealine olevat, ning tema naine, kes 
võib olla veelgi vanem. Naine on Godfrey hoidja olnud ning ma olin kuulnud Godfrey't 


temast peaaegu niisama soojalt kõnelemas kui oma emast, niisiis tundsin hoolimata 
veidrast välimusest tema vastu poolehoidu. Ema meeldis mulle samuti — leebe tilluke 
silmapaistmatu naine. Ainult koloneli ma ei sallinud. 

Meil oli otsekohe väike kokkupõrge ning ma oleksin jaama tagasi kõndinud, kui ma 
poleks tundnud, et seda ta just sooviski. Mind viidi kohe tema kabinetti ning sealt ma ta 
leidsingi, tohutu suurt kasvu, kühmus seljaga mehe, kellel oli parkunud näonahk ja hõre 
hall habe, istumas korratu kirjutuslaua taga. Punasesoone-line nina ulatus näost esile nagu 
raisakotka nokk ning puhmas kulmude alt sihtis mind tarmukas hall silmapaar. Nüüd sain 
aru, miks Godfrey oma igast harva kõneles. 

»Noh, mu härra,« ütles ta kareda häälega, »mind huvitaks selle külaskäigu tõelist 
põhjust teada saada.« Vastasin, et olin seda kirjas tema naisele seletanud. 

»Jah, jah, te ütlete, et tundsite Godfrey't Aafrikas. Meil ei ole selle kinnituseks muidugi 
mitte midagi peale teie sõnade.« 

»Mul on taskus tema kirjad.« 

»Olge nii lahke ja lubage mul neid vaadata.« 

Ta heitis pilgu neile kahele, mis ma talle ulatasin, ning viskas kirjad siis tagasi. 

»Noh, ja siis?« küsis ta. 

»Ma olin teie pojasse Godfrey'sse kiindunud, sir. Meid liitsid paljud sidemed ja 
mälestused. Kas pole loomulik, et mind paneb tema äkiline vaikimine imestama ja ma 
tahaksin teada, mis temast saanud on?« 

»Ma justkui mäletan, mu härra, et ma juba kirjutasin teile, mis temast saanud on. Ta 
läks reisile ümber maailma. Tema tervis oli pärast Aafrikas läbielatut kehv ning tema ema 
ja mina olime arvamusel, et ta vajab puhkust ja vaheldust. Palun olge nii lahke ja andke 
see seletus edasi teistele sõpradele, keda asi vöiks huvitada.« 

»Muidugi,<« vastasin ma. »Aga võib-olla saaksite mulle öelda laevaliini ja auriku nime, 
millega ta sõitis, samuti kuupäeva. Mul pole kahtlust, et saaksin talle siis kirja saata.« 

Minu palve näis majaperemeest segadusse viivat ja ärritavat. Tema kohevad kulmud 
laskusid silmade kohale ja ta koputas kärsitult sõrmeotstega lauale. Viimaks vaatas ta 
üles malemängija ilmel, kes on näinud vastast ohtlikku käiku tegevat ning jõudnud 
otsusele, kuidas sellele vastata. 

»Paljud inimesed, härra Dodd,« ütles ta, »oleksid teie paganama visadusest solvunud ja 
arvaksid, et teie pealetükkivus on muutunud juba häbematuseks.« 

»Selle põhjuseks on minu tõeline sõprus teie poja vastu, sir.« 

»Täpselt. Olen selle pärast juba paljugi andeks andnud. Pean teid siiski paluma need 
pärimised lõpetada. Igal perekonnal on oma saladused ja motiivid, mida ka kõige 
heasoovlikumale kõrvalseisjale alati seletada ei saa. Minu naine tahab väga teada midagi 
Godfrey sõdurielust, ja seda te ju võite talle rääkida, kuid ma palun teid, jätke olevik ja 
tulevik rahule. Niisugusel nuhkimisel pole tegelikult mingit mõtet, mu härra, ning see 
asetab meid delikaatsesse ja keerulisse olukorda.« 

»Nõnda olin siis ummikusse jõudnud, härra Holmes. Ma ei pääsenud kuidagi edasi. 
Võisin ainult teeselda, et alistun olukorrale, ning anda endamisi tõotuse, et ma ei puhka 
enne, kui olen sõbra saatuse välja selgitanud. See oli igav õhtu. Einetasime vaikselt 
kolmekesi sünges, vanas, luitunud toas. Perenaine küsitles mind õhinal poja kohta, kuid 
vanamees näis momn ja rusutud. Olin kogu loost niivõrd tüdinud, et niipea kui viisakus 


lubas, vabandasin ja läksin oma tuppa. See oli avar lage tuba alumisel korrusel, niisama 
lohutu nagu kogu ülejäänud maja, kuid pärast aasta aega veldti'l magamist ei olda öömaja 
suhtes eriti nõudlik. Tõmbasin kardinad kõrvale, vaatasin aeda ja nägin, et on ilus heleda 
poolkuuga öö. Siis istusin praksuva kamina juurde, lamp kõrvallaual, ning üritasin 
romaani lugemisega meelt lahutada. Mind katkestas aga vana ülemteener Ralph, kes tuli 
tuppa söe-varule lisa tooma. 

»Arvasin, et teil võib öösel süsi otsa saada, sir. Ilm on kõle ja need toad on külmad.« 

Ta kõhkles enne toast väljumist, ning kui ma ringi vaatasin, seisis ta otse minu poole 
vaadates, kortsus näol nukker ilme. 

»Palun vabandust, sir, kuid ma kuulsin paratamatult pealt, mida te õhtusöögi ajal 
noorhärra Godfrey'st ütlesite. Te ju teate, sir, et mu naine imetas teda, ning nii võin ma 
öelda, et olen talle nagu kasuisa. Loomulikult huvitab meid kõik. Te ütlete, et ta oli hea 
sõdur, sir?« 

»Terves rügemendis polnud vapramat meest. Ükskord tõi ta mu buuride püssitule alt 
välja, muidu poleks mind võib-olla praegu siin.« 

Vana ülemteener hõõrus oma kondiseid käsi. 

»Jah, sir, jah, see on küll täiesti noorhärra Godfrey moodi. Ta oli alati nii julge. Pargis 
pole ühtki puud, sir, mille otsa ta poleks roninud. Miski ei suutnud teda peatada. Ta oli 
tore poiss — ja oh, sir, küll oli ta tore mees.« 

Hüppasin püsti. 

»Kuulge!« hüüdsin ma. »Te ütlete oli. Te räägite, nagu oleks ta surnud. Mis saladus siin 
on? Mis on Godfrey Emsworthist saanud?« 

Haarasin vanamehel õlast kinni, kuid ta tõmbus eemale. 

»Ma ei tea, mida te silmas peate, sir. Küsige Godfrey 

kohta peremehelt. Tema teab. Pole minu asi vahele segada.« 

Ralph tahtis toast välja minna, kuid ma hoidsin tal käsivarrest kinni. 

»Kuulge,« ütlesin ma, »kui ma teid ka kogu öö peaksin kinni hoidma, peate vastama 
ühele küsimusele, enne kui lähete. Kas Godfrey on surnud?« 

Ta ei suutnud mulle otsa vaadata. Ta oli nagu hüp-notiseeritud. Vastus pääses tal 
tahtmatult suust. See oli kohutav ja ootamatu. 

»Sooviksin Jumala nimel, et oleks!« hüüdis ta, ning rebinud end vabaks, tormas toast 
välja. 

Te mõistate, härra Holmes, et istusin toolile tagasi mitte just rõõmsas meeleolus. 
Vanamehe sõnu võis minu meelest tõlgendada ainult ühtmoodi. Ilmselt oli mu vaene 
sõber segatud mingisse kuritegelikku või vähemalt põlgusväärsesse tehingusse, mis 
puudutas kogu perekonna au. Vana karm mees oli poja kodunt ära saatnud ning käskis tal 
end kuskil varjata, et skandaal avalikuks ei saaks. Godfrey oli hulljulge noormees. Ta oli 
kergesti mõjutatav. Kahtlemata oli ta halba seltskona sattunud ja hukatusse viidud. Kui 
see tõepoolest nii oli, siis oli lugu kahetsusväärne, ent isegi sel juhul oli minu kohus ta 
üles otsida ja vaadata, kas ma teda aidata saaksin. Mõtisklesin just murelikult selle üle, 
kui üles vaadates nägin Godfrey Emsworthi enda ees.« 

Minu klient vaikis nagu suure meeleliigutuse puhul. 

»Palun jätkake, « ütlesin. »Teie lool on mõningaid väga ebatavalisi külgi.« 

»Ta oli akna taga, härra Holmes, nägu vastu klaasi surutud. Ma rääkisin teile, et olin 
välja vaadanud. Sealjuures olin kardina osalt kõrvale lükanud. Selle vahes ta nüüd 


seisiski. Aken oli suur ning ma nägin teda kogu pikkuses, kuid mu tähelepanu köitis ta 
nägu. Ta oli surnukahvatu — ealeski pole ma näinud nii kaame näoga inimest. 
Kummitused võivad vist niimoodi välja näha; kuid tema pilk kohtus minu omaga, ning 
need olid elava inimese silmad. Ta hüppas eemale, kui nägi, et ma teda vaatan, ning 
kadus pimedusse. 

Godfrey's oli midagi vapustavat, härra Holmes. Mitte ainult too tontlik valge nägu, mis 
kumas nagu juust pimeduses. See oli midagi tabamatut — midagi hiilivat, vargset, 
süüdlaslikku —, midagi, mis polnud üldse selle 

meheliku, otsekohese kaaslase moodi, keda mina olin tundnud. See jättis mulle õudse 
mulje. 

Kui aga ollakse paar aastat buurivennikeste vastu sõdinud, siis osatakse selget pead 
säilitada ja kiiresti tegutseda. Godfrey oli vaevalt kaduda jõudnud, kui ma juba akna 
juures olin. Aknal oli kohmakas riiv ning mul läks pisut aega, kuni ma selle lahti sain. 
Siis lipsasin välja ja jooksin mööda aiarada sinnapoole, kuhu arvasin teda läinud olevat. 

Teerada oli pikk ja väljas oli pime, kuid mulle näis, et miski liigub minust eespool. 
Jooksin Godfrey nime hüüdes edasi, kuid kasu polnud sellest midagi. Kui ma raja lõppu 
jõudsin, hargnes see mitmesse suunda igasuguste kõrvalhoonete poole. Seisin kõheldes 
paigal ning kuulsin äkki selgesti ukse kolksatust. See ei kostnud mitte majast, vaid 
eestpoolt pimedusest. Sellest piisas minu veenmiseks, et ma polnud mitte lummutist 
näinud. Godfrey oli minu eest ära jooksnud ja enda järel ukse kinni pannud. Selles olin 
ma kindel. 

Rohkem ei saanud ma midagi teha ning veetsin rahutu öö selle kõige üle juureldes ning 
püüdes mingit teooriat luua, mis faktidega kokku sobiks. Järgmisel päeval leidsin 
koloneli pisut leplikumas tujus, ning kuna proua märkis, et ümbruses on mõndagi 
vaatamisväärset, andis see mulle võimaluse küsida, kas neile oleks vastumeelt, kui ma 
veel üheks ööks sinna jääksin. Vanamehelt saadud mõnevõrra tõre nõusolek kindlustas 
mulle terve päeva, et ringi vaadata. Olin juba täiesti veendunud, et Godfrey on lähedal 
peidus, aga kus ja miks, jäi lahendamata. 

Maja oli nii suur ja keeruline, et sinna oleks saanud terve rügemendi ära peita, ilma et 
kellelgi aimu oleks olnud. Kui saladus peitus seal, oli mul raske seda avastada. Kuid uks, 
mida olin sulgumas kuulnud, ei asunud igatahes majas. Pidin uurima seda ja vaatama, 
mida ma sealt leian. Mingeid raskusi mul sellega ei olnud, sest vanapaar tegeles oma 
toimetustega ja jättis mind omapead. 

Aias oli mitu väikest kõrvalhoonet, kuid aia lõpus seisis üsna ruumikas hoone — küllalt 
suur, et metsavahi või aedniku eluasemeks olla. Kas kinnipandava ukse mütsatus võis 
kosta siit? Lähenesin hoonele hooletu ilmega, nagu jalutaksin sihitult ringi. Sealjuures 
nägin. 

et uksest tuli välja väikest kasvu nobe habemik mees, seljas must kuub ja peas 
kõvakübar — üldse mitte aedniku tüüpi. Minu üllatuseks pani ta ukse enda järel lukku ja 
võtme taskusse: Siis vaatas ta mulle üsna imestunult otsa. 

»Kas te olete siin külas?« küsis ta. 

Seletasin, et olen küll ning et ma olen Godfrey sõber. 

»Kui kahju, et ta on ära sõitnud, sest ta oleks nii meelsasti minuga kohtunud,« jätkasin. 


»Just nii. Täpselt,« ütles mees millegipärast süüdlaslikult. «Kahtlemata võite teda 
mõnel soodsamal ajal uuesti külastada.« Ta hakkas minema, aga kui ma ümber pöörasin, 
märkasin, et ta seisis mind jälgides aia lõpus, poolenisti loorberipõõsaste taga. 

Vaatasin möödaminnes majakest tähelepanelikult, kuid akende ees olid paksud 
kardinad, ja niipalju kui võis näha, oli maja rühi. Võisin omaenda mängu ära rikkuda ja 
mind oleks võidud isegi minema kihutada, kui ma liiga pealetükkivaks lähen, sest tundsin 
ikka veel, et mind jälgitakse. Seepärast kõndisin peahoone juurde tagasi ja ootasin õhtut, 
et veel ringi vaadata. Kui kõik oli pime ja vaikne, ronisin oma toa aknast välja ning 
hiilisin nii tasa kui võimalik salapärase hoone juurde. 

Ütlesin, et paksud kardinad olid ette tõmmatud, kuid nüüd märkasin, et akendel olid ees 
ka veel luugid. Ühest praost paistis siiski pisut valgust, seetõttu keskendasin oma 
tähelepanu sinna. Mul vedas, sest kardin ei olnud päris tihedalt ees, nii et sain tuppa 
vaadata. See oli küllaltki mõnus ruum, kus põles ere lamp ja leegitses kamin. Toas istus 
väike mees, keda olin hommikul näinud. Ta suitsetas piipu Ja luges ajalehte.« 

»Missugust ajalehte?« küsisin ma. 

Mu klient näis jutustuse katkestamise pärast pahandavat. 

»Kas sellel võiks mingit tähtsust olla?« küsis ta. »See on ülimalt oluline.« »Ma tõesti ei 
märganud.« 

»Võib-olla panite tähele, kas see oli suureformaadiline või niisugust väiksemat tüüpi 
nagu nädalalehed?« 

»Nüüd, kui te seda mainite, tuleb mul meelde, et suur see ei olnud. See võis olla 
»Spectator<. Mul polnud aga aega seesugustele detailidele palju mõelda, sest selg 

akna poole istus teine mees, ning võiksin vanduda, et see oli Godfrey. Tema nägu ma ei 
näinud, kuid tuttava õlajoone tundsin ära. Ta toetus õige kurvameelses poosis 
küünarnukile, keha kaminatule poole pööratud. Kõhklesin, mida peale hakata, kui tundsin 
järsku koputust õlal ning minu kõrval seisis kolonel Emsworth. 

»Lähme, mu härra!« ütles ta vaikse häälega. Ta kõndis sõnatult majani ning ma 
järgnesin talle oma magamistuppa. Ta oli esikust sõiduplaani kaasa võtnud. 

»Kell pool üheksa läheb rong Londoni poole,« ütles ta. »Kell kaheksa ootab kaarik teid 
ukse ees.« 

Ta oli viha pärast näost valge ning mina tundsin end tõepoolest nii kahtlases olukorras, 
et suutsin vaid segaseid vabandusi pomiseda, püüdes oma käitumist seletada murega 
sõbra pärast. 

»Siin pole midagi arutada,« ütles kolonel järsult. »Te olete äärmiselt häbitul moel meie 
perekonna saladustesse tunginud. Tulite siia kui külaline ja hakkasite ringi nuuskima. 
Mul pole rohkem midagi lisada, mu härra, ainult et ma ei soovi teid enam kunagi näha.« 

Siinkohal katkes mu kannatus, härra Holmes, ning ma hakkasin üsna tuliselt end 
kaitsma. 

»Ma nägin teie poega ning olen veendunud, et mingil teadmata põhjusel varjate te teda 
maailma eest. Mul pole aimugi, miks te teda niimoodi kinni hoiate, kuid olen kindel, et ta 
ei või enam vabalt tulla ega minna. Hoiatan teid, kolonel Emsworth, et kuni ma pole oma 
sõbra kaitstuses ja heaolus kindel, ei loobu ma iial püüetest saladust avastada ega lase end 
igatahes millestki heidutada, mida te võiksite öelda või teha.« 

Vanamees nägi tulivihane välja ning arvasin tõesti, et ta tuleb mulle kallale. Ütlesin, et 
ta oli kuivetu, äge hiiglasekasvu vana mees ning ehkki ma pole mingi nõrguke, oleks mul 


enda kaitsmisega küllalt tegemist olnud. Kui ta oli mind tükk aega raevukalt jõllitanud, 
pöördus ta kannal ringi ja kõndis toast välja. Mina läksin hommikul kättejuhatatud 
rongile kindla kavatsusega tulla otse teie juurde ning paluda teilt nõu ja abi kohtumisel, 
milleks ma kirjalikult luba palusin.« 

Niisugune oli probleem, mille külaline mulle esitas. See kätkes, nagu terane lugeja on 
juba märganud, lahendamiseks vähe raskusi, sest võimalusi asja juurteni jõudmiseks oli 
väga piiratud valikus. Kuid siiski, nii elementaarne 

kui see ka polnud, oli asjal huvitavaid ja uudseid jooni, mis loo kirjapanemist 
õigustavad. Asusin nüüd oma tuntud loogilise analüüsi meetodeid rakendades võimalikke 
lahendusi välja sorteerima. 

»Teenijad, « küsisin ma, »kui palju neid majas oli?« 

»Minu meelest olid seal ainult vana ülemteener ja tema naine. Vanapaar näis väga 
lihtsat elu elavat.« 

»Selles hoones niisiis teenrit ei olnud ?« 

»Mitte ühtki, kui just habemik mees seda osa ei täitnud. Ta tundus küll üsna selgelt 
paremast kihist pärinevat.« 

»See näib väga tähendusrikas. Kas te märkasite, et ühest majast oleks teise toitu 
viidud?« 

»Nüüd tuleb mul meelde küll, et nägin vana Ralphi korviga mööda aiateed hoone poole 
minemas. Tol hetkel ei tulnud mul pähegi toidu peale mõelda.« 

»Kas te ümbruses järele pärisite?« 

»Pärisin küll. Rääkisin jaamaülemaga, ja külakõrtsmi-kuga samuti. Lihtsalt küsisin, kas 
nad teavad midagi mu vanast sõbrast Godfrey Emsworthist. Mõlemad kinnitasid mulle, et 
ta on ümbermaailmareisile läinud. Ta oli koju tulnud ja peaaegu kohe uuesti teele asunud. 
Seda lugu uskusid nähtavasti kõik.« 

»Te ei rääkinud oma kahtlustest midagi?« 

»Mitte midagi.« 

»See oli teist väga arukas. Asja peab muidugi uurima. Tulen teiega Tuxbury Oid Parki 
kaasa.« »Täna?« 

Juhtumisi lõpetasin ma sel ajal just uurimist, mida mu sõber Watson on kirjeldanud kui 
Abbey kooli mõistatust, millesse Greyminsteri hertsog nõnda sügavalt segatud oli. Mul 
oli ka tellimus Türgi sultanilt, mis nõudis kohest tegutsemist, sest selle hooletussejätmisel 
võisid olla vägagi tõsist laadi poliitilised tagajärjed. Nagu ma oma päevikust näen, sain 
seetõttu alles järgmise nädala algul Bedfordshire'is härra James M. Doddi seltskonnas 
ülesannet täitma asuda. Teel Eustonisse võtsime peale tõsise vaikiva terashallide riietega 
härrasmehe, kellega olin vajalikes asjades kokku leppinud. 

»See on üks vana sõber, « ütlesin Doddile. »Võimalik, et tema kohalolek on täiesti 
tarbetu, kuid teiselt poolt võib see olla ka oluline. Praegusel hetkel pole vaja seda rohkem 
arutada.« 

Watsoni jutustused on lugejaid kahtlemata harjutanud faktiga, et ma ei raiska sõnu ega 
paljasta oma mõtteid, kui juhtumi uurimine parajasti käib. Dodd näis üllatunud, kuid 
rohkem ei räägitud midagi, ning kolmekesi jätkasime teekonda. Rongis esitasin Doddile 
veel ühe küsimuse, sest tahtsin, et meie kaaslane seda kuuleks. 1 »Ütlete, et nägite oma 
sõbra nägu aknal täiesti selgelt, nii et olete tema isikus kindel ?« 


»Selles suhtes pole mul mingeid kahtlusi. Tema nina oli vastu klaasi surutud. 
Lambivalgus langes talle otse näkku.« 

»See poleks saanud olla keegi teine, kes temaga sarnaneb?« 

»Ei, ei, see oli tema.« 

»Kuid te ütlete, et ta oli muutunud?« 

»Ainult jume. Tema nägu oli — kuidas ma seda kirjeldan? — see oli valge nagu kala 
kõht. See oli kaame.« 

»Kas see oli üleni ühtlaselt kahvatu ?« 

»Vist ei olnud. Kõige selgemini nägin ma laupa, sest see oli vastu akent surutud. « 

»Kas te hüüdsite teda?« 

»Tol hetkel olin ma liiga kohkunud. Siis jälitasin teda, nagu ma teile rääkisin, kuid 
tagajärjetult. « 

Juhtum oli mul peaaegu lahendatud, oli vaja ainult üht tillukest detaili, et kõik selgeks 
saaks. Kui me pärast küllaltki pikka sõitu vana, kummalise, sopilise maja juurde 
jõudsime, mida klient oli kirjeldanud, oli see vana ülemteener Ralph, kes ukse avas. Olin 
terveks päevaks tõlla üürinud ning palusin oma eakat sõpra seniks sõidukisse jääda, kuni 
me teda kutsume. Ralphil, vanal kortsus mehikesel, oli seljas tavapärane must kuub ning 
jalas musta-hallikirjud püksid, ainult üks lisand oli imelik. Tal olid käes pruunid 
nahkkindad, mis ta meid nähes otsekohe käest tõmbas, asetades need esiku-lauale. Nagu 
mu sõber Watson on võib-olla märkinud, on mul ebanormaalselt terav haistmismeel, ning 
praegu tajusin selgelt nõrka, kuid teravat lõhna. See näis lähtuvat laualt. Pöördusin ringi, 
panin kaabu lauale, lükkasin selle põrandale, kummardusin kaabut üles võtma ning mul 
õnnestus pista oma nina kinnastele üsna lähedale. Jah, kahtlemata tuli omapärane 
tõrvalõhn nendest. Läksin edasi kabinetti, kogu juhtum peas selgitatud. Oh häda, et pean 
omaenda lugu jutustades niiviisi kaarte avama! 

Just selliste ahela lülide varjamise abil on Watsonil võimalik oma petlikult hiilgavaid 
lõpplahendusi saavutada. 

Kolonel Emsworth ei olnud oma toas, kuid Ralphi teate peale tuli ta üsna ruttu kohale. 
Kuulsime koridoris tema kiireid raskeid samme. Uks paisati lahti ning kolonel tormas 
sisse, habe turris ja nägu krampi kiskunud, nii hirmuäratava moega vanamees, kui üldse 
võib ette kujutada. Käes olid tal meie nimekaardid, ta tõmbas need ribadeks ja trampis 
neil jalgadega. 

»Kas ma ei öelnud teile, te pagana nuuskur, et ma keelan teil siia tulla? Ärge enam 
kunagi söandage siin oma nägu näidata. Kui te veel kord ilma minu loata sisse tungite, on 
mul õigus vägivalda tarvitada. Ma lasen teid maha, mu härra! Jumala eest, lasen! Mis 
puutub teisse, sir,« pöördus ta minu poole, »siis esitan teile sama hoiatuse. Olen teie 
nurjatust elukutsest kuulnud, kuid kasutage oma kahtlasi andeid kusagil mujal. Siin pole 
nende järele mingit vajadust.« 

»Ma ei saa siit lahkuda,« ütles mu klient kindlalt, »enne kui olen Godfrey enda suust 
kuulnud, et teda vangis ei hoita.« 

Meie tõre majaperemees helistas kella. »Ralph,< ütles ta, »helista krahvkonna 
politseisse ja palu, et inspektor saadaks siia kaks konstaablit. Ütle talle, et majas on 
murdvargad.« 

»Üks hetk,« ütlesin ma. »Võtke teadmiseks, härra Dodd, et kolonel Emsworthil on 
õigus ning meil pole mingit seaduslikku alust tema majas viibida. Teiselt poolt peaks 


kolonel taipama, et teie tegevus on täielikult ajendatud murest tema poja pärast. Julgen 
loota, et kui meil lubataks kolonel Emsworthiga viis minutit vestelda, võiksin tema 
arvamust kogu asjast täielikult muuta.« 

»Mind ei ole nii kerge ümber veenda,« ütles vana sõdur. »Ralph, tee, mis ma käskisin. 
Mis pagan sa ootad! Helista politseisse!« 

»Mitte midagi sellist, « ütlesin selga vastu ust surudes. »Igasugune vahelesegamine 
politsei poolt tooks kaasa katastroofi, mida te nii väga kardate.« Võtsin märkmiku välja ja 
kritseldasin lahtisele lehele ainsa sõna. »See,« ütlesin ma lehte kolonelile ulatades, »tõi 
meid siia.« 

Vanamees silmitses kirjutist, näolt kadunud igasugune ilme peale hämmastuse. 

»Kuidas te teate?« ägas ta raskelt toolile laskudes. 

»Minu asi on kõike teada. See on mu amet.« 

Kolonel istus sügavas mõttes, kõhna käega haralist habet näppides. Siis tegi ta alistuva 
liigutuse. 

»Noh, kui te tahate Godfreyt näha, siis vaadake. Mina poleks seda soovinud, kuid te 
sunnite mind selleks. Ralph, ütle härra Godfrey'le ja härra Kentile, et viie minuti pärast 
oleme nende juures. « 

Viie minuti pärast asusime teele mööda aiarada ning leidsime end lõpuks salapärase 
hoone eest. Uksel seisis väikest kasvu habemik mees, näol tõsiselt hämmastunud ilme. 

»See tuleb väga järsku, kolonel Emsworth, « ütles ta. »Te lööte kõik meie plaanid segi.« 

»Ma ei saa sinna midagi parata, härra Kent. Meid sunniti. Kas Godfrey saab meid vastu 
võtta?« 

»Jah, ta ootab toas.« Mehike pöördus ringi ja juhatas meid avarasse, lihtsalt sisustatud 
eestuppa. Selg kamina poole, seisis seal üks mees, ning teda nähes sööstis mu klient kätt 
välja sirutades ettepoole. 

»Godfrey, vanapoiss, kui tore!« 

Kuid teine mees viipas, et sõber taganeks. 

»Ära puuduta mind, Jimmie. Hoia eemale. Jah, vaata ainult! Ma ei näe just nii välja 
nagu B-eskadroni tragi kapral Emsworth, või kuidas ?« 

Tema välimus oli kahtlemata erakordne. Oli näha, et ta oli kunagi tõesti nägus mees 
olnud, selgejooneline nägu Aafrika päikesest pruunistunud, kuid tollel tumedamal taustal 
oli laikudena näha imelikke valkjaid kohti, kus nahk oli nagu pleekinud. 

«Sellepärast ma külalisi vastu ei võtagi,« ütles ta. »Sinu vastu, Jimmie, pole mul 
midagi, kuid ilma su sõbrata oleksime võinud küll hakkama saada. Arvatavasti on tema 
tulekuks mingi tungiv põhjus, kuid praegu on olukord mulle küll ebameeldiv.« 

»Tahtsin kindel olla, et sinuga on kõik korras, Godfrey. Nägin sind tol ööl, kui sa mu 
aknast sisse vaatasid, ega suutnud enne rahule jääda, kui olin kõik välja selgitanud.« 

»Vana Ralph ütles mulle, et sa siin oled, ning ma ei raatsinud jätta sulle pilku heitmata. 
Lootsin, et sa mind ei näinud, ning pidin oma urgu jooksma, kui kuulsin, et sa akna lahti 
tegid.« 

»Aga mis sul siis, taeva pärast, viga on?« 

»Noh, see on pikk jutt,« ütles noormees sigaretti põlema pannes. »Kas sa mäletad toda 
hommikust lahingut Buffelsspruitis Pretoria all, Idaraudtee liinil? Sa kuulsid, et ma sain 
pihta?« 


»Kuulsin küll. Aga üksikasju ma teada ei saanudki.« 

»Meie kolmekesi läksime teistest lahku. Seal oli väga künklik maastik, nagu sa võib- 
olla mäletad. Meie, see tähendab Simpson — mees, keda me Kiilaspea Simpso-niks 
kutsusime — ja Anderson ja mina. Me olime buuri-vennikestest jagu saamas, kuid nad 
pugesid peitu ja said meile kolmele pihta. Teised kaks said surma. Minul läks 
elevandipüssi kuul õlast läbi. Klammerdusin siiski hobuse külge ning loom kihutas mitu 
miili edasi, enne kui ma minestasin ja sadulast maha veeresin. 

Kui ma teadvusele, tulin, oli juba öö, ning ma upitasin end jalule, tundes end väga 
nõrgana ja haigena. Minu üllatuseks oli lähedal üsna avar laia stoep'i ja paljude akendega 
maja. Oli tapvalt külm. Sa ju mäletad seda kangestavat külma, mis õhtuti saabus, 
hukutav, läila külm, mis nii erineb meie kargest tervislikust pakasest. Noh, ma olin üdini 
läbi külmunud ning mu ainus lootus näis olevat sinna majja jõuda. Ajasin end püsti ja 
vedasin end kuidagi edasi, ise vaevalt teades, mida teen. Mäletan ähmaselt, et ronisin 
vaevaliselt trepist üles, läksin laiast uksest sisse, jõudsin suurde mitme voodiga tuppa 
ning viskusin rahuldusohkega ühele voodile pikali. Voodi oli üles tegemata, kuid see ei 
häirinud mind üldse. Tõmbasin teki oma lõdisevale kehale ning hetke pärast jäin sügavalt 
magama. 

Oli hommik, kui ma virgusin, ning mulle näis, et terve mõistuse maailma jõudmise 
asemel olin sattunud mingisse erakordsesse luupainajalikku olukorda. Aafrika 
päikesepaiste voogas läbi suurte katmata akende ning iga detail tolles avaras, kõledas, 
valgeks lubjatud maga-misruunis oli selgelt ja puhtalt näha. Minu ees seisis väike, 
kääbusetaoline mees hiiglasliku sibulakujulise peaga, kes vatras erutatult hollandi keeles, 
vehkides hirmsate kätega, mis näisid nagu pruunid käsnad. Tema taga seisis salk inimesi, 
keda olukord näis kangesti lõbustavat, kuid neid vaadates läbis mind külmavärin. Mitte 
ükski neist polnud normaalne inimolend. Kõik olid kuidagi imelikult väärastunud või 
paistes või moondunud. 

Nende kummaliste peletiste naeru oli õudne kuulata. 

Näis, et mitte keegi neist ei räägi inglise keelt, kuid olukorda tuli kuidagi selgitada, sest 
suure peaga olend hakkas üha vihasemaks saama ning loomalikke karjatusi kuuldavale 
tuues haaras minust oma moonutatud kätega kinni ning hakkas mind voodist välja 
rebima, hoolimata verd jooksvast haavast. Väike koletis oli tugev kui härg ning ma ei tea, 
mis ta oleks minuga teinud, kui kära peale poleks tuppa astunud elatanud mees, kellel oli 
kahtlemata võimu. Ta ütles hollandi keeles mõned karmid sõnad ning mu piinaja tõmbus 
eemale. Siis pöördus mees minu poole, vaadates mind äärmise hämmastusega. 

»Miks te ometi siia tulitc?« küsis ta imestunult. »Oodake pisut! Ma näen, et olete 
kurnatud ning teie haavatud õlg vajab sidumist. Ma olen arst ja seon kohe teie haava 
kinni. Aga kulla mees, te olete siin kaugelt suuremas hädaohus, kui te lahinguväljal üldse 
olite. Te olete pidalitõbiste haiglas ja magasite pidalitõbise voodis.« 

Kas ma pean sulle veel midagi seletama, Jimmie? Ilmnes, et eelmisel päeval, läheneva 
lahingu eel, evakueeriti kõik need vaesed olendid. Seejärel, inglaste lähenedes, tõi nende 
arstlik ülevaataja nad tagasi ja kinnitas mulle, et ehkki usub end tõve vastu immuunne 
olevat, poleks ta eales julgenud teha seda, mida mina tegin. Ta andis mulle eraldi toa, 
kohtles mind lahkelt ning umbes nädala pärast viidi mind Pretoria üldhaiglasse. 

See on siis minu tragöödia. Lootsin viimase hetkeni, kuid alles koju jõudes näitasid 
kohutavad märgid, mida sa mu näol näed, et ma polnud pääsenud. Mida pidin ma 


tegema? Elame siin eraldi hoones. Meil on kaks teenijat, keda võib täielikult usaldada. 
Härra Kent, kes on kirurg, andis vaikimisvande ja nõustus minuga siia jääma. Sel viisil 
tundus kõik küllaltki lihtne. Teine võimalus oli kohutav: eluaegne eraldatus võõraste 
hulgas, ilma mingi lootuseta vabanemisele. Absoluutne salastatus oli aga hädavajalik, või 
muidu oleks isegi siin vaikses maakohas kära tõusnud ning mind oleks kohutavasse 
hukatusse saadetud. Isegi sind, Jimmie — isegi sind tuli 

teadmatuses hoida. Miks mu isa järele andis, ei suuda ma ette kujutada.« 

Kolonel Emsworth osutas minule. »See härra sundis mind selleks. « Ta keeras lahti 
pabeririba, millele olin kirjutanud »pidalitõbi«. »Mulle näis, et ta teab juba nii palju, et on 
ohutum, kui ta teab kõike.« 

»Nii see ongi,« ütlesin ma. »Kes teab, kui hästi kõik võib veel minna? Ilmselt on 
patsienti näinud ainult härra Kent. Tohin ma küsida, sir, kas te olete niisuguste haiguste 
asjatundja,- mis minu teada on troopilised või pooleldi troopilised ?« 

»Mul on meditsiiniharidusega arsti tavalised teadmised,« märkis mees mõnevõrra 
jäigalt. 

»Ma ei kahtle, sir, et olete täiesti kompetentne, kuid olen kindel, et olete nõus sellistel 
juhtumitel teise arsti arvamust arvestama. Te olete arusaadavalt seda vältinud, kartes, et 
teile hakatakse patsiendi ärasaatmiseks survet avaldama.« 

»Nii see on,« ütles kolonel Emsworth. »Nägin olukorda ette,« selgitasin ma, »ning tõin 
kaasa sõbra, kelle diskreetsust võib täielikult usaldada. Kunagi sain talle ametialase teene 
osutada ning ta on valmis pigem sõbrana kui spetsialistina nõu andma. Sir James 
Saunders.« 

Väljavaade jutuajamisest lord Robertsiga poleks ka kollanokast allohvitseris suuremat 
imetlust ja naudingut tekitanud, kui nüüd härra Kenti näol peegeldus. 

»Olen selle üle tõepoolest uhke,« pomises ta. 

»Sel juhul palun ma sir Jamesi siiapoole tulla. Ta on praegu ukse juures tõllas. 
Vahepeal võiksime ehk koguneda teie kabinetti, kolonel Emsworth, kus ma saaksin 
vajalikke seletusi anda.« 

Ja siinkohal tunnen ma oma Watsonist puudust. Osavate küsimuste ja imetlushüüatuste 
abil oleks ta mu lihtsa kunsti, mis on tegelikult vaid süstematiseeritud kaine mõtlemine, 
imeasjaks ülendanud. Oma lugu ise jutustades pole mul niisugust abi kusagilt võtta. Ning 
siiski esitan ma mõttekäigu nii, nagu jutustasin selle väikesele kuulajaskonnale, kes koos 
Godfrey emaga koloneli kabinetti oli kogunenud. 

»Protseduur,« ütlesin ma, »algab eeldusest, et olles kõrvale heitnud kõik, mis on 
võimatu, jääb järele see, mis peab olema tõde, kui tahes ebatõenäoline see ka ei 

oleks. Vägagi võimalik, et alles jääb mitu seletust, mispuhul tehakse üks katse teise 
järel, kuni üks või teine versioon on kindlalt tõestatud.: Rakendame nüüd seda põhimõtet 
antud juhtumile. Selle põhjal, mida ma esmalt kuulsin, oli tolle noormehe oma isa mõisa 
kõrvalhoones elamiseks kolm võimalikku seletust. Kas ta varjab end kuriteo pärast, või 
on ta hull ning hullumajja ei taheta seda saata, või on tal mingi haigus, mis eraldioleku 
vajalikuks teeb. Muid võimalikke lahendusi ma ei leidnud. Need tuli siis läbi sõeluda 
ning kaaluda. 

Kuriteo versioon ei vääri tähelepanu. Piirkonnas polnud ühtki lahendamata kuritööd 
teada. Selles olin ma kindel. Kui tegemist oleks olnud mõne veel avastamata kuriteoga, 


oleks ilmselt perekonna huvides pahategijast lahti saada ning ta välismaale saata, selle 
asemel et teda kodus peidus hoida. Sellisele käitumisele ei leidnud ma seletust. 

Hullumeelsus oli usutavam. Teise isiku kohalviibimine majakeses viis mõtted valvurile. 
Fakt, et ta välja tulles ukse lukku keeras, tugevdas usutavust ning tekitas mulje 
vangistusest. Teiselt poolt, vangistus ei saanud väga karm olla, sest muidu poleks 
noormees vabaks pääsenud ega oma sõpra vaatama läinud. Te mäletate, härra Dodd, et 
otsisin pidepunkte, küsides teilt näiteks ajalehe kohta, mida härra Kent luges. Kui see 
oleks olnud »Lancet« või »British Medical Journal«, oleks mul lihtsam olnud. 
Hullumeelset eravalduses kinni hoida pole seadusevastane, kui tema juures on sobiv 
abiline ning võimudele on olukorrast teatatud. Milleks siis kogu see meeleheitlik 
varjamine? Jälle ei suutnud ma teooriat faktidega kooskõlla viia. 

Jäi üle kolmas võimalus, millega, nii haruldane ja ebatõenäoline kui see ka polnud, kõik 
näis sobivat. Pidalitõbi pole Lõuna-Aafrikas sugugi ebatavaline. Noormees võis mingi 
erakordse juhuse läbi sellesse nakatuda. Tema .perekond oleks äärmiselt õudsesse 
olukorda sattunud, sest nad ei tahaks teda kodust ära saata. Oleks vaja täielikku 
salastatust, et takistada kuulduste levikut ning sellele järgnevat võimude vahelesegamist. 
Kui oma alale pühendunud arstile piisavalt maksta, leiaks kergesti kellegi, kes kannataja 
enda hoolde võtaks. Pole põhjust, miks haige ei võiks pärast pimeduse saabumist vabadu- 

ses olla. Naha pleekimine on tavaline tõvega kaasnev nähe. Seletus tundus veenev — 
nii veenev, et otsustasin tegutseda, nagu oleks see juba tõestatud. Kui ma siia saabudes 
märkasin, et Ralph toitu viies kannab kindaid, mis olid desinfitseeriva vedelikuga 
immutatud, hajusid mu viimased kahtlused. Ainus sõna näitas teile, sir, et saladus on 
avastatud, ning kuna ma seda välja ei öelnud, vaid sõna paberile kirjutasin, tõestasin 
seega, et mind võib usaldada.« 

Lõpetasin just seda väikest analüüsi, kui uks lahti tehti ja kuulus range nahaarst sisse 
juhatati. Seekord olid tema läbitungimatud näojooned aga mahenenud ning pilgust paistis 
soe inimlikkus. Ta astus kolonel Emsworthi juurde ning surus tal kätt. 

»Minu osaks on sageli halbu ja harva häid sõnumeid tuua,« ütles ta. »Seda 
rõõmustavam on praegune juhus. See ei ole pidalitõbi.« 

»Mis?!« 

»Selge pseudopidalitõve ehk ihtüoosi juhtum, mis on naha soomusetaoline lööve, 
ebameeldiv, visa, kuid ravitav, ning igatahes mitte nakkav. Jah, härra Holmes, 
kokkusattumus on tõesti tähelepanuväärne. Kas see aga ongi kokkusattumus? Kas pole 
mitte tegemist varjatud jõududega, millest me vähe teame? Kas me võime kindlad olla, et 
mure, mille all noormees nakkusohust saadik kahtlemata kohutavalt on kannatanud, ei 
võinud esile kutsuda sellist nähtust, mis on kardetavaga just sarnane? Igatahes julgen 
vastutada — aga proua minestas! Härra Kent võiks vist seniks tema juurde jääda, kuni ta 
oma õnnelikust vapustusest toibub.« 


Il. MAZARINI KALLISKIVI MÕISTATUS 


Doktor Watsonil oli meeldiv leida end jälle korratus teise korruse toas Baker Streetil, 
kust olid alguse saanud nii paljud tähelepanuväärsed seiklused. Ta vaatas ringi ja nägi 
teaduslikke diagramme seinal, happest söövitatud laikudega kemikaalide riiulit, 
viiulikasti nurgas, söckasti, mis sisaldas nagu vanasti piipe ja tubakat. Viimaks langes 


tema pilk Billy, noore, kuid väga aruka ja taktitundelise käskjala värskele naeratavale 
näole, kes aitas pisut leevendada üksildust ja tühjust, mis suurt ja raskemeelset detektiivi 
vahel ümbritses. 

»Kõik näib vanaviisi olevat, Billy. Sina pole ka muutunud. Loodan, et tema kohta võib 
sama öelda?« 

Billy heitis mõnevõrra hoolitseva pilgu magamistoa uksele. 

»Minu meelest on ta voodis ja magab, ütles ta. 

Kell oli seitse ilusa suvepäeva õhtul, kuid doktor Watson oli piisavalt tuttav oma vana 
sõbra korrapäratute harjumustega, et selle arvamuse üle mitte imestada. 

»See tähendab, et tal on töö käsil ?« 

»Jah, sir, ta on just praegu ühe juhtumi kallal hoolega ametis. Ma kardan tema tervise 
pärast. Ta läheb muudkui kahvatumaks ja kõhnemaks ega söö midagi. »Millal te 
suvatseksite õhtust süüa, härra Holmes?« küsis proua Hudson. »Ülehomme pool 
kaheksa,« vastas ta. Te ju teate, missugune ta on, kui tal mingi juhtum käsil on.« 

»Jah, Billy, ma tean.« 

»Ta jälitab kedagi. Eile käis ta väljas, riides nagu tööd otsiv mustatööline. Täna oli ta 
vanaeit. Oleks peaaegu mindki alt vedanud, ja mina peaks teda ometi nüüd juba tundma.« 
Billy osutas muiates väga luitunud päevavarjule, mis vastu sohvanurka toetus. »See on 
selle vanaeide varustusest, « ütles ta. 

»Aga milles asi on, Billy?« 

Billy tasandas häält, nagu arutaks tähtsaid riiklikke saladusi. »Teile ma võin öelda, aga 
edasi see jutt minna ei tohi. See on see kroonijuveelide juhtum. « 

»Mis — kas sa mõtled seda saja tuhande naelast murdvargust?« 

»Jah. Need peab tagasi saama. Teate, meil istusid siinsamas sohval peaminister ise ja 
siseminister. Härra Holmes oli nende vastu väga lahke. Ta rääkis nendega nagu 
omasugustega ja lubas, et teeb kõik, mis suudab. Siis veel lord Cantlemere —« 

»Oo!« 

»Jah, sir, te ju teate, mida see tähendab. Tema on küll üks puuslik, kui ma tohin nii 
öelda. Peaministriga saan ma läbi ja siseministri vastu pole mul midagi, ta näis kombeka, 
vastutuleliku mehena, kuid Tema Lord-likku Kõrgust ei või ma kannatada. Härra Holmes 
ei või ka. Saate aru, lord ei usu härra Holmesisse ja oli tema palkamise vastu. Ta kohe 
tahaks, et meil asi untsu läheks.« 

»Ja härra Holmes teab seda?« 

»Härra Holmes teab alati kõike.« 

»Noh, loodame, et asi ei lähe untsu ning et lord Cantlemere saab nina peale. Aga kuule, 
Billy, miks see kardin seal akna ees on?« 

»Härra Holmes laskis selle sinna kolme päeva eest riputada. Meil on kardina taga 
midagi naljakat.« 

Billy läks lähemale ja tõmbas kaarakna orva eest katte. 

Doktor Watson ei suutnud üllatushüüet maha suruda. Seal istus tema vana sõbra kuju, 
hommikumnantlis ja puha, nägu kolmveerandpöördes akna poole ja alla suunatud, nagu 
loeks ta nähtamatut raamatut, keha aga sügavale tugitooli vajunud. Billy võttis kujul pea 
otsast ära ja hoidis seda käes. 


»Me paneme selle erinevate nurkade all otsa, nii et ta rohkem elutruu välja näeks. Kui 
aknakate poleks ette tõmmatud, ei julgeks ma seda puutuda. Kui aga kate on . üles 
tõmmatud, on kuju teisele poole tänavat näha.« 

«Ükskord varem kasutasime ka midagi niisugust.« 

»See oli enne minu aega,« ütles Billy. Ta paotas kardinaid ja vaatas välja tänavale. 
»Seal on mõned, kes meid väljast jälgivad. Ma näen praegu üht selli akna juures. 
Vaadake ise!« 

Watson astus just sammu ettepoole, kui magamistoa uks avanes ning Holmesi pikk 
kõhetu kogu nähtavale ilmus, nägu kahvatu ja pingul, kuid samm ja hoiak niisama erk 
nagu alati. Ainsa hüppega oli ta akna juures ja tõmbas katte uuesti ette. 

»Aitab küll, Billy,< ütles ta. »Su elu oli praegu hädaohus, mu poiss, ja ma ei saa veel 
ilma sinuta hakkama. Noh, Watson, tore teid jälle vanas korteris näha. Te tulete kriitilisel 
hetkel.« 

»Mulle tundub ka nii.« 

»Lase jalga, Billy. See poiss kujutab endast probleemi, Watson. Kui palju on mul õigust 
teda hädaohtu asetada ?« 

»Mis hädaohtu, Holmes?« 

»Ohtu äkitselt surma saada. Ma ootan täna õhtul midagi.« 

»Mida te ootate?« 

»Et mind mõrvataks, Watson.« 

»Ärge tehke nalja, Holmes!« 

»Isegi minu piiratud huumorimeel suudaks parema nalja välja mõelda. Aga vahepeal 
võime ju end mugavasti sisse seada, eks ole? Kas alkohol on lubatud? Gaasikeetja ja 
sigarid on vanas kohas. Laske mul veel kord näha teid oma harjunud tugitoolis. Loodan, 
et te ei ole õppinud põlgama mu piipu ja mu viletsat tubakat? Praegusel ajal peab see 
toidu aset täitma.« 

»Miks te siis ei söö?« 

»Sest meeled muutuvad terasemaks, kui neid näljutada. Kuulge, arstina peaksite ju 
möönma, kulla Watson, et mida enam teie seedimine verevarustuseks kulutab, seda 
vähem jääb ajule. Mina olen aju, Watson. Ülejäänud osa minust on ainult ripats. 
Seepärast pean ma arvestama ajuga.« 

»Kuid hädaoht, Holmes?« 

»Ah jaa, juhuks, kui kuritegu toime pannakse, oleks teil võibolla kasulik jätta meelde 
mõrvari nimi ja aadress. Võite selle koos minu tervituste ja lahkumisõnnis-tusega 
Scotland Yardile anda. Nimi on Sylvius — krahv Negretto Sylvius. Kirjutage see üles, 
mees, kirjutage üles! Moorside Gardens, maja number 136, N.W. Panite kirja ?« 

Watsoni aus nägu tõmbles ärevusest. Ta teadis liigagi hästi, kui tohutult Holmes võis 
riskeerida, ning andis 

endale aru, et Holmes võis hädaohtu pigem vähendada kui sellega liialdada. Watson oli 
alati tegudeinimene olnud ning tõusis nüüd olukorra kõrgusele. 

»Võtke mind appi, Holmes. Mul pole paar päeva midagi teha.« 

»Teie moraalne pale pole põrmugi paranenud, Waison. Olete oma teistele pahedele veel 
luiskamise lisanud. Te jätate igati hõivatud arsti mulje, kelle kõik tunnid on täidetud.« 

»Mitte millegi eriti tähtsaga. Aga kas te ei saaks seda selli arreteerida lasta ?« 


»Jah, Watson, saaksin küll. See teda nii ärevile ajabki.« 

»Miks te siis seda ei tee?« 

»Sest ma ei tea, kus teemant on.« 

»Ahaa! Billy rääkis mulle — kadunud kroonijuveel! 

»Jah, kuulus kollane Mazarini kalliskivi. Olen võrgu välja heitnud ja mu kalad on 
võrgus. Aga kalliskivi mul ei ole. Mis kasu on mul nende kinnivõtmisest? Me saame 
maailma pisut paremaks teha, kui me nad pokri pistame. Mina aga pole selle peal väljas. 
Mina tahan kalliskivi. « 

»Ja see krahv Sylvius on üks teie kaladest?« 

»Jah, ja tema on hai. Lööb hambad sisse. Teine on rusikavõitleja Sam Merton. Sam 
pole iseenesest paha poiss, aga krahv kasutas teda ära. Sam pole mingi hai. Tema on suur 
lihtsameelne põikpäine rünt. Kuid sellegipoolest rabeleb ta mul võrgus.« 

»Kus krahv Sylvius on?« 

»Olin just täna hommikul otse tema külje all. Te olete mind vanaeidena näinud, 
Watson. Ma pole kunagi veenvam välja näinud. Tegelikult tõstis ta isegi mu päevavarju 
üles. »Lubage, proua,« ütles ta — teate, ta on pooleldi itaallane ja lõunamaiselt viisakate 
kommetega, kui ta vastavas tujus on, kuid teistsuguses tujus võib ta kehastunud saatan 
olla. Elu on täis iseäralikke juhtumisi, Watson.« 

»Sellest oleks võinud tragöödia saada.« 

»Noh, võib-olla olekski. Järgnesin krahvile vana Straubenzee töökotta. Straubenzee 
valmistas talle õhupüssi — väga ilus töö, nagu ma kuulnud olen, ja arvan teadvat, et see 
on käesoleval hetkel vastas-aknal. Kas te kuju nägite? Muidugi, Billy näitas teile. 

Nojah, selle ilusast peast võib iga hetk kuul läbi minna. Noh, Billy, mis on?« 

Poiss oli tuppa tagasi tulnud, nimekaart kandikul. Holmes heitis sellele pilgu, kulmud 
kergitatud ja näol lõbus naeratus. 

»Tcma ise. Seda võisin ma küll vaevalt loota. Raskustele tuleb julgelt vastu astuda, 
Watson! Mehel on julgust. Tõenäoliselt olete teadlik tema kuulsusest suurulukite kütina. 
Oleks tõepoolest võidukas lõpp tema võrratule laskurikarjäärile, kui ta minu oma 
jahipauna võiks pista. See tõendab, et ta tunneb mu hingust oma kuklas.« 

»Kutsuge politsei.« 

»Küllap ma vist kutsungi. Aga praegu veel mitte. Vahest vaataksite ettevaatlikult aknast 
välja, kas keegi logeleb tänaval ?« 

Watson vaatas vargsi kardinapilust. »Jah, ukse juures on mingi rohmakas tüüp.« »See 
on kindlasti Sam Merton — ustav, kuid üsna rumal Sam. Kus härrasmees ise on, Billy?« 

»Ooteruumis, Sir.« 

»Kui ma helistan, juhata ta siia.« 

»Jah, sir.« 

»Kui mind toas ei ole, juhata ta ikkagi sisse.« 

»Jah, sir.« 

Watson ootas, kuni uks kinni pandi, ning pöördus siis tõsiselt kaaslase poole. 

»Kuulge, Holmes, see on lihtsalt võimatu. Tegemist on ju meeleheitliku mehega, kes ei 
löö millegi ees risti ette. Ta võis teid tapma tulla.« 

»See mind ei üllataks.« 

»Nõuan tungivalt, et võiksin teie juurde jääda.« 

»Te segaksite kohutaval kombel.« 


»Segaksin teda?« 

»Ei, kulla semu — segaksite mind.« 

»Noh, aga ma ei või teid kuidagi üksi jätta.« 

»Võite küll, Watson. Ja jätategi, sest te pole kunagi keeldunud aumeeste mängust. Olen 
kindel, et mängite seda lõpuni. Mees tuli omadel eesmärkidel, kuid võib juhtuda, et ta 
hakkab siin minu eesmärke täitma.« Holmes võttis märkmiku ja kritseldas mõne rea. 
»Sõitke voorimehega Scotland Yardi ja andke see Youghalile 

kriminaalpolitseist. Tulge politseiga tagasi. Pärast seda arreteeritakse mees kohe.« 
»Seda teen ma hea meelega.« 

»Enne kui te tagasi jõuate, jõuan ma ehk välja uurida, kus kalliskivi on.« Holmes 
puudutas kel.lanuppu. »Ma arvan, et läheme välja läbi magamistoa. Teine väljapääs on 
äärmiselt kasulik. Tahaksin kangesti näha oma haid enne, kui tema mind näeb, ning mul 
on selleks oma viisid, nagu te mäletate.« 

Nõnda siis oli tuba tühi, kui Billy mõne hetke pärast krahv Sylviuse sisse tõi. Kuulus 
jahimees, sportlane ja elumees oli suurt kasvu tõmmu härra, kelle õhukeste huultega kurja 
suud varjasid aukartust äratavad tumedad vurrud, mille kohale kaardus pikk kongus nina 
nagu kotka nokk. Ta oli hästi riides, kuid tema ere kaelaside, läikiv lipsunõel ja 
sätendavad sõrmused jätsid toretseva mulje. Kui uks tema järel kinni langes, vaatas ta 
ägeda ehmunud pilguga ringi nagu keegi, kes igal sammul lõksu kahtlustab. Siis võpatas 
ta järsult, nähes liikumatut pead ja hommikumantli kraed, mis akna juurest üle tugitooli 
seljatoe paistsid. Algul väljendas tema ilme puhast hämmastust. Seejärel välgatas tume- 
dais mõrvarlikes silmis õudne lootus. Ta heitis veel ühe pilgu ringi, et veenduda 
tunnistajate puudumises, ning lähenes siis kikivarvul liikumatule kogule, raske kepp õieli. 
Ta tõmbus just viimaseks hüppeks ja löögiks küüru, kui teda magamistoa ukselt tervitas 
jahe sardooniline hääl: 

»Ärge seda katki tehke, krahv! Ärge seda katki tehke!« 

Mõrvari nägu tõmbles ning ta taganes hämmastunult. Viivuks tõstis ta raske otsaga kepi 
uuesti üles, nagu pöörduks tema vihahoog kujult originaalile, kuid Holmesi 
kindlameelsetes hallides silmades ja pilkavas naeratuses oli midagi, mis sundis krahvi 
kätt langetama 

»Kena asjake,« ütles Holmes kujule lähenedes. »Selle valmistas prantsuse voolija 
Tavemier. Ta on vahakujude alal niisama meisterlik kui teie sõber Straubenzee õhu- 
püsside alal.« 

»Õhupüssid! Mida te sellega tahate öelda?« 

»Pange oma kaabu ja kepp puhvetile. Tänan! Palun võtke istet. Kas te võiksite ka 
revolvri taskust välja võtta? Oh, olgu pealegi, kui te just eelistate selle peal 

istuda. Teie külaskäik tuleb väga õigel ajal, sest mul oli kangesti tarvis teiega mõni 
minut lobiseda.« 

Krahv tõmbas tihedad ähvardavad kulmud kortsu. 

»Mina tahtsin teile ka mõne sõna öelda, Holmes. Sellepärast ma siin olengi. Ma ei 
salga, et kavatsesin teid just praegu rünnata.« 

Holmes kõigutas laua serval jalgu. 

»Mulle tundus jah, et teil on mingi seda sorti mõte peas,« ütles ta. »Kuid milleks need 
isiklikud tähelepanu-avaldused?« 


»Sest te olete teinud kõik mis võimalik, et mind vihale ajada. Sest te olete oma 
käsilased mind jälitama pannud.« 

»Minu käsilased! Selles te küll eksite!« 

»Lollus! Ma lasksin neid jälgida. Seda mängu võib ka kahekesi mängida, Holmes.« 

»See on küll pisiasi, krahv Sylvius, kuid ehk oleksite nii lahke ja nimetaksite mind 
härraks, kui minu poole pöördute. Te ju mõistate, et oma töös võin ma end leida poolte 
võllaroogadega sina pea! olevat, ning saage aru, et erandid tekitavad kadedust. « 

»Noh, olgu siis härra Holmes.« 

»Suurepärane! Kuid kinnitan teile, et minu oletatavate agentide suhtes te eksite.« 

Krahv Sylvius naeris põlglikult. 

»Teised inimesed oskavad niisama hästi vaadelda kui teie. Eile oli see keegi vana 
töömees. Täna oli vanaldane naine. Nad pidasid mind kogu päeva silmas.« 

»Tõesti, sir, te meelitate mind. Vana parun Dowson ütles ööl enne ülespoomist minu 
kohta, et mille seadus on võitnud, selle on lava kaotanud. Ning nüüd kiidate teie nii 
heldelt mu väikesi ümberkehastumisi.« 

»See olite siis teie — teie ise?« 

Holmes kehitas õlgu. »Nurgas näete päevavarju, mille te tänaval nii lahkelt mulle kätte 
andsite, enne kui teil kahtlused tekkisid.« 

»Kui ma oleksin teadnud, poleks te kunagi —< 

»Seda tagasihoidlikku kodu enam näinud. Seda muidugi. Me kõik oleme juhuseid käest 
lasknud. Kuid juhtus nii, et te ei teadnud, ja siin me nüüd oleme!« 

Krahvi kortsus kulmud tõmbusid ähvardavate silmade kohal veelgi enam kokku. »See, 
mis te ütlete, ajab asja veel hullemaks. Need polnudki teie agendid, vaid teie 

ise, te ninatark kometimängija! Te võtate omaks, et jälitasite mind. Miks?« 

»Kuulge nüüd, krahv. Omal ajal lasksite ju Alžeerias lõvisid.« 

»Ja mis siis?« 

»Aga miks?« 

»Miks? Spordi — põnevuse — hädaohu pärast!« 

»Ja kahtlemata selleks, et paikkonda kiskjast vabastada?« 

»Täpselt!« 

»Lühidalt kokku võttes, kõik samad põhjendused on ka minul!« 

Krahv hüppas püsti ning tema käsi libises tahtmatult püksitasku poole. 

»Istuge, sir, istuge! Oli veel üks, praktilisem põhjus. Mul on vaja seda kollast 
teemanti!« 

Krahv Sylvius nõjatus õelalt naeratades toolil tahapoole. 

»No kuulge, Ho!mes!« ütles ta. 

»Te teadsite, et ma selle pärast teid taga ajan. Tegelik põhjus, miks te täna siin olete, on 
see, et tahate teada, kui palju mina asjast tean ning mil määral minu tapmine oluliseks 
osutub. Noh, ma võin öelda, et teie seisukohalt on see absoluutselt vältimatu, sest ma tean 
kõik, välja arvatud üks asi, mille te kohe mulle ütlete.« 

»Oh, kas tõesti? Ja mis see puuduv fakt võiks olla, palun ?« 

»Kus asub kroonijuveel praegu.« 

Krahv vaatas vestluskaaslasele teraselt otsa. »Ah, seda te siis tahaksitegi teada saada? 
Kuidas pagan võiksin mina teile öelda, kus see on?« 

»Võite küll, ja ütletegi.« 


»Kas tõesti! « 

»Te ei saa mind petta, krahv Sylvius.« Holmesi silmad tõmbusid kokku ja helenesid, 
kuni olid nagu kaks ähvardavat terasest punkti. »Te paistate läbi. Ma näen teie hinge 
põhja.« 

»Sel juhul muidugi näete, kus teemant on!« 

Holmes plaksutas lõbusalt käsi ning osutas siis pilkavalt sõrmega. »Te siis teate Te 
tunnistate seda!« 

»Ma ei tunnista mitte midagi.« 

»Kuulge, krahv, kui olete mõistlik, saame teiega asju ajada. Kui mitte, saate haiget.« 

Krahv Sylvius tõstis pilgu lae poole. »Ja teie räägite petmisest!« ütles ta. 

Holmes vaatas teda mõtlikult nagu malesuurmeister, kes kaalutleb võidukat käiku. Siis 
tõmbas ta lauasahtli lahti ja võttis sealt paksu märkmiku. 

»Kas te teate, mis siin märkmikus sees on?« 

»Ei, mu härra, ei tea!« 

»Teie olete!« 

»Mina!« 

»Jah, sir, teie! Te olete siin sees — iga tegu teie jälgist ja ohtlikust elust.« 

»Olge te neetud, Holmes !« hüüdis krahv põleva pilguga. »Minu kannatusel on ka 
piirid!« 

»Kõik on siin, krahv. Vana proua Haroldi surma tõelised asjaolud, kes teile Blymeri 
mõisa pärandas, mille te nii kähku maha mängisite. « 

»Te jampsite!« 

»Ja preili Minnie Warrenderi täielik elulugu.« 

»Päh! Sellega pole teil midagi peale hakata !« 

»Siin on veel palju enam, krahv. Siin on Riviera luk-susrongi röövimise lugu 13. 
veebruarist 1892. aastal. Siin on samast aastast pärit võltsitud Credit Lyonnais' panga 
tšekk.« 

»Ei, selles te eksite.« 

«Järelikult teistes asjades on mul õigus! Kuulge, krahv, te mängite kaarte. Kui vastasel 
on kõik trumbid käes, siis säästate aega, visates kaardid lauale.« 

»Mis sellel kõigel kalliskiviga tegemist on, millest te rääkisite ?2« 

»Rahulikult, krahv. Taltsutage oma ägedat meelt! Las ma jõuan oma tavalisel moel asja 
tuumani. Kõik see on mul teie vastu teada, kuid mis peamine, mul on teie ja teie jõumehe 
vastu selged tõendid kroonijuveeli asjus.« 

»Kas tõesti !« 

»Mul on teada voorimees, kes viis teid Whitehalli, ja teine, kes teid ära tõi. Ma tean 
uksehoidjat, kes teid vitriini juures nägi. Mul on käes Ikey Sanders, kes keeldus teile 
teemanti tükkideks lõikamast. Ikey tegi suu lahti, ja mäng on läbi.« 

Krahvi lauba! tõusid esile veresooned. Tema tõmmud karvased käed olid tunnete 
vaoshoidmiseks kramplikult kokku surutud, Ta püüdis rääkida, kuid ei saanud sõna suust. 

»Niisugused on kaardid, millega ma mängin,« ütles Holmes. »Panin need kõik lauale. 
Kuid üks kaart on puudu. Kaart, mis ütleks, kus kalliskivi on.« 

»Te ei saa seda iialgi teada.« 


»Ei saa? Olge nüüd mõistlik, krahv. Kaalutlege olukorda. Teid pannakse kahekümneks 
aastaks vangi. Sam Merton samuti. Mis kasu te oma kalliskivist saate? Mitte mingit. Kui 
te selle aga üle annate — noh, ma aitan kuritegu varjata. Meil pole vaja teid ega Sami. 
Meil on vaja kalliskivi. Loobuge sellest, ja minupärast võite vaba olla, nii kaua kui te end 
tulevikus korralikult ülal peate. Kui te veel millegi vastu eksite — noh, see on teil siis ka 
viimane kord. Kuid seekord on minu ülesanne kätte saada kalliskivi, mitte teid.« 

»Ja kui ma keeldun ?« 

»Noh, siis — oh häda! — pean leppima teie ja mitte kalliskiviga.« 

Helistamise peale ilmus Billy. 

»Ma arvan, krahv, et oleks parem teie sõber Sam ka nõupidamisele kutsuda. Tema huve 
peaks ju samuti esindama. Billy, sa näed all ukse juures suurt kasvu inetut meesterahvast. 
Palu teda üles tulla.« 

»Kui ta ei tule, sir?« 

»Mitte mingit vägivalda, Billy. Ära talle haiget tee. Kui sa talk ütled, et krahv Sylviusel 
on teda vaja, tuleb ta kindlasti.« 

»Mida te nüüd kavatsete teha?« küsis krahv, kui Billy oli toast välja läinud. 

»Just äsja oli minu juures mu sõber Watson. Ma ütlesin talle, et mul on võrgus hai ja 
rünt; nüüd tõmban ma võrgu koomale ja koos nad ilmuvadki pinnale.« 

Krahv oli toolilt püsti tõusnud ning hoidis kätt selja taga. Holmesil oli käes midagi, mis 
tal hommikukuue taskust pooleldi välja paistis. 

»Teie küll oma voodis ei sure, Holmes.« 

»Mul on sageli sama mõte pähe tulnud. On sellel nii väga suurt tähtsust? Pealegi, krahv, 
teie enda lahkumine toimub tõenäolisemalt vertikaalses kui horisontaalses asendis. Kuid 
niisugused tulevikunägemused on haigla sed. Miks ei võiks me anduda oleviku 
piiramatule nautimisele?« 

Kuulsa kurjategija tumedates ähvardavates silmades 

süttis äkki metsik tuluke. Holmesi keha näis pinevuses pikemaks kasvavat. 

»Revolvri näppimisest pole teil midagi ka;u, mu sõber, « ütles ta vaikselt. »Te teate 
väga hästi, et te ei julge seda kasutada, isegi kui ma annaksin teile aega seda välja võtta. 
Revolvrid on vastikud kärarikkad asjad, krahv. Jääge parem õhupüsside juurde. Ahaa! ma 
vist kuulen teie hindamatu partneri haldjalikke samme. Tere päevast, härra Merton. 
Tänaval on üsna igav, eks ole?« 

Elukutseline rusikavõitleja, turske kehaehitusega noormees, kellel oli juhm, 
kangekaelne, lopergune nägu, seisis kohmakalt uksel, vaadates hämmeldunud ilmel ringi. 
Holmesi armastusväärne käitumine oli tema silmis uudne, ning ehkki ta ähmaselt tajus, et 
see on vaenulik, ei osanud ta sellele reageerida. Ta pöördus abi saamiseks taibukama 
kaaslase poole. 

»Mis mängu siin nüüd mängitakse, krahv? Mis see sell tahab? Mis lahti on?« Hääl oli 
madal ja kähe. 

Krahv kehitas õlgu ning Holmes oli see, kes vastas. 

»Kui ma võiksin lühidalt kokku võtta, siis: kõik on läbi.« 

Rusikavõitleja kõnetas ikka veel oma kaaslast. »Kas see vennike tahab nalja teha või 
mis? Mina ise küll naljatujus ei ole.« 

»Seda ma usun, et ei ole,« ütles Holmes. »Ma vist võin teile lubada, et õhtu edenedes 
saab nalja veelgi vähem. Kuulake nüüd, krahv Sylvius. Mul on palju tööd ja ma ei või 


aega raisata. Ma lähen magamistuppa. Tundke end minu äraolekul täiesti nagu kodus. 
Minu juuresolekust segamata võite oma sõbrale ära seletada, kuidas lood on. Ma harjutan 
viiulil pisut aega Hoffmanni »Barkaroo!i<. Viie minuti pärast tulen teie lõpliku vastuse 
järele. Te ju mõistate oma võimalusi, eks ole? Kas võtame teid, või võtame kalliskivi ?« 

Holmes läks, võttes möödaminnes nurgast viiuli kaasa. Mõne hetke pärast kostsid läbi 
magamistoa kinnise ukse vaikselt nõidusliku meloodia pikad kaeblikud helid. 

»Kuidas siis on?« küsis Merton ärevalt, kui kaaslane tema poole pöördus. »Kas ta kivist 
teab?« 

»Ta teab sellest liigagi palju, pagana pihta. Ma pole kindel, kas ta sellest kõike ei tea.« 

»Püha taevas!« Rusikavõitleja kahkjas nägu tõmbus varjundi võrra valgemaks. 

»Ikey Sanders on meid välja andnud.« 

»Tõsi või? No selle eest ta veel saab, kui nad mu hiljem ka võlla peaksid tõmbama.« 

»See ei aita meid kuigi palju. Me peame otsustama, mida teha.« 

»Üks silmapilk,« ütles jõumees kahtlustavalt magamistoa ust vaadates. »See on üks 
ilmatu kaval vennike, kellel peab silma peal hoidma. Ega ta viimati pealt ei kuula ?« 

»Kuidas ta saab kuulata, kui ta seal pilli mängib ?« 

»Öige küll. Ehk on keegi kardina taga. Siin toas on liiga palju kardinaid.« Ringi 
vaadates nägi ta esimest korda kuju akna juures toolil ning jäi sõrmega osutades 
jõllissilmi seisma, saamata hämmastuse pärast sõnagi suust. 

»Päh! see on ainult nukk, « ütles krahv. 

»Võlts või? No löö mind või maha! Madame Tussaud pole selle kõrval midagi. See on 
ju elus tema ise, kuub ja puha. Aga need kardinad, krahv?« 

»Ah, põrgusse kardinad! Me raiskame aega ja seda pole meil just palju. Ta võib meid 
selle kivi pärast kinni nabida lasta.« 

»Keda kuraditki ta ei võik 

»Aga ta laseb meil minema lipsata, kui ainult ütleme, kus noos on.« 

»Mis! Ära anda? Sada tuhat kulli käest ära anda?« 

»Kas kivi või meie.« 

Merton kratsis oma nudipead. 

»Ta on seal sees üksi. Lööme ta maha. Kui tal ots peal on, pole meil midagi karta.« 
Krahv raputas pead. 

»Ta on relvastatud ja valvel. Kui me ta maha laseksime, vaevalt me niisugusest kohast 
nagu see siin välja pääseksime. Pealegi on üsna tõenäoline, et politsei teab kõiki tõendeid, 
mis tal on. Hei! Mis see oli?« 

Kostis ebamäärane heli, mis tundus akna poolt kõlavat. Mõlemad mehed pöördusid 
ümber, kuid kõik jäi vaikseks. Välja arvatud kummaline kuju toolil, oli tuba kahtlemata 
tühi. 

»See kostis tänavalt,« ütles Merton. »Kuulge nüüd, peremees, teil on pea otsas. 
Kindlasti oskate mingi välja pääsu 

60 

leida. Kui läbikolkimisest kasu pole, siis teeme nii, nagu teie tahate.« 

»Olen temast kangemaidki mehi lolliks teinud,« vastas krahv. »Kivi on siin minu 
salataskus. Ma ei jäta seda kuhugi vedelema. Selle saab täna õhtul Inglismaalt välja viia 
ja enne pühapäeva Amsterdamis neljaks tükiks lõigata. Van Seddarist ei tea ta midagi.« 

»Ma arvasin, et Van Seddar sõidab ära järgmisel nädalal. « 


»Pidi sõitma. Nüüd aga peab ta minema järgmise laevaga. Üks meist peab kiviga Lime 
Streetile lippama ja talle teatama.« 

»Aga topeltpõhjaga karp pole veel valmis.« 

»Noh, siis peab ta selle niimoodi võtma, nagu see on, ja juhusele lootma jääma. Me ei 
või hetkegi kaotada.« Jälle jäi ta vait ja vaatas akna poole, jahimehe instinktiga ohtu 
tajudes. Jah, nõrk hääl oli kahtlemata kostnud tänavalt. 

»Mis Holmesisse puutub,« jätkas ta, »siis teda saame üsna hõlpsasti ninapidi vedada. 
Mõistate, see kuradi loll ei arreteeri meid, kui ta kivi kätte saab. Noh, lubame talle siis 
kivi anda. Juhime ta valejälje peale ja enne, kui ta aru saab, et see valejälg on, on kivi 
Hollandis ja meie maalt kadunud.« 

»See kõlab minu meelest hästi!« irvitas Sam Merton. 

»Sina mine ja ütle hollandlasele, et liigutagu end kiiremini. Mina võtan selle kollanoka 
käsile ja söödan talle väljamõeldud ülestunnistuse ette. Ütlen talle, et kivi on Liverpoolis. 
Võtaks pagan seda kräunuvat muusikat; see käib mulle närvidele! Seniks, kui ta avastab, 
et kivi ..Liverpoolis ei ole, on see juba neljaks lõigatud ja meie sinisel merel. Tule siia, 
lukuaugu eest kõrvale. Kivi on siin.« 

»Ma imestan, et te julgete seda kaasas kanda.« 

»Kust mujalt ma sellele ohutuma koha leiaksin? Kui meie selle Whitehallist ära saime 
viia, võib keegi teine selle ka minu korterist pihta panna.« 

»Las ma vaatan.« 

Krahv Sylvius heitis oma kaaslasele mõnevõrra kahtlustava pilgu ning jättis tema poole 
sirutatud räpase käe tähele panemata. 

»Mis — kas te arvate, et ma napsan ta teil käest ära 

või? Kuulge, mees, mind hakkavad teie kombed juba veidi tüütama. « 

»Hea küll, Sam, ära solvu. Me ei saa endale lubada tülli minna. Tule akna juurde, kui sa 
seda kaunitari korralikult näha tahad. Hoia nüüd vastu valgust. 

Näed! « 

»Palju tänu!« 

Ühe hüppega oli Holmes toolilt üles hüpanud ja kallihinnalise juveeli enda kätte 
haaranud. Nüüd hoidis ta seda ühes käes, sihtides teisega revolvrist krahvile pähe. Kaks 
kaabakat vankusid täielikus hämmastuses sammu tagasi. Enne kui nad end koguda 
jõudsid, oli Holmes elektrikella nupule vajutanud. 

»Ei mirigit vägivalda, härrased — ei mingit vägivalda, palun teid! Mõelge mööbli 
peale! Teil peaks hästi selge olema, et teie olukord on väljapääsmatu. Politsei ootab all.« 

Krahvi hämmeldus sai raevust ja hirmust võitu. »Aga kuidas pagan — ähkis ta. 

»Teie üllatus on väga loomulik. Te ju ei tea, et minu magamistoast viib teine uks siia 
kardina taha. Mulle tundus, et te kuulsite midagi, kui ma kuju kõrvale tõstsin, aga mul 
vedas. See andis mulle võimaluse kuulata pealt teie sisukat vestlust, mis oleks piinlikult 
kohmetu olnud, kui te minu kohalolekust oleksite teadnud.« 

Krahv lõi alistunult käega. 

»Teile peab au andma, Holmes. Usun, et olete kehastunud saatan.« 

»Igatahes midagi sirmapoole,« vastas Holmes viisakalt naeratades. 

Sam Mertoni aeglane mõistus oli olukorrast ainult osaliselt aru saanud. Nüüd, kui 
väljast trepilt kostsid rasked sammud, tegi ta lõpuks suu lahti. 


»Võmmid ise!« ütles ta. »Aga kuulge, kuidas selle pagana viiuliga on? Ma kuulen seda 
ikka veel!« 

»Päh!« vastas Holmes. »Teil on täiesti õigus. Las ta mängib! Moodne grammofon on 
üks silmapaistev leiutis.” 

Sisse tormas politsei, klõpsusid käerauad ning kurja tegijad viidi ootavasse troskasse. 
Watson jäi Holmesi juurde, õnnitledes teda oma loorberitele lisatud värske lehe puhul. 
Jällegi katkestas nende vestluse häirimatu Billy oma nimekaardikandikuga. 

»Lord Cantlemere, sir.« 

»Juhata ta üles, Billy. See ongi too väljapaistev Ülemkoja liige, kes esindab kõige 
kõrgemaid huve,« ütles Holmes. »Ta on suurepärane ja lojaalne isik, kuid üsna 
vanamoeline. Kas me peaksime teda pisut lõbustama? Kas söandaksime endale väikest 
vabadust lubada? Oletan, et ta juhtunust midagi ei tea.« 

Uks avanes, et lasta sisse kõhna ranget meest, kel oli kirvenägu ja läikivmust Victoria- 
aegne rippuv põskhabe, mis ei sobinud kuidagi tema kühmus õlgade ja ebakindla 
kõnnakuga. Holmes lähenes talle sõbralikult ja surus tema lõtva kätt. 

»Kuidas käsi käib, lord Cantlemere? Praeguse aastaaja kohta on väljas jahe, kuid toas 
üsna soe. Kas ma tohin teie mantli võtta?« 

»Ei, tänan, ma ei võta seda seljast ära.« 

Holmes pani käe pealetükkivalt lordi varrukale. 

»Palun, lubage! Mu sõber doktor Watson võib teile kinnitada, et temperatuurimuutused 
võivad väga salakavalad olla.« 

Tema lordlik kõrgus raputas end üsna kärsitult vabaks. 

»Mul on täiesti mugav olla, mu härra. Mul pole vaja kauaks jääda. Ma astusin lihtsalt 
sisse, et teada saada, kuidas teil mõistatuse lahendamine edeneb.« 

»See on raske — väga raske.« 

»Ma kartsin, et te seda leiate.« 

Vana õukondlase sõnades ja hoiakus oli selget pilget. 

»Igaüks avastab oma võimete piirid, härra Holmes, kuid vähemalt võõrutab see meid 
enesega rahulolu nõrkusest.« 

»Jah, sir, olen tõesti kimbatuses. « 

»Kahtlemata.« 

»Eriti ühes asjas. Teie ehk saaksite mind aidata?« 

»Te pöördute minu poole üsna hilja. Arvasin, et teil on igaks juhtumiks piisavad 
meetodid. Olen siiski valmis teid aitama.« 

»Mõistate, lord Cantlemere, tegelike varaste vastu saame kahtlemata süüdistuse 
koostada.« 

»Kui te nad kinni olete püüdnud.« 

»Täpselt. Kuid küsimus on — kuidas peame tegutsema varastatud kraami vastuvõtja 
suhtes ?« 

»Kas see pole pisut enneaegne?« 

»On parem, kui plaanid on valmis. Kuulge, mida teie 

peaksite otsustavaks tõendiks varastatud kraami vastu võtja suhtes ?« 

«Kalliskivi tegelikku omamist.« 

»Te arreteeriksite ta selle põhjal ?« 


»Kahtlemata.« 

Holmes naeris harva, kuid nüüd oli ta lõbusam, kui tema vana sõber Watson teda 
kunagi oli näinud. 

»Sel juhul, kulla härra, tekib mul piinlik vajadus soovitada teid arreteerida.« 

Lord Cantlemere sai väga vihaseks. Tema kahkjatesse põskedesse lahvatas lausa 
nooruslikku õhetust. 

»Te võtate endale suuri vabadusi, härra Holmes. Oma viiekümneaastasest 
ametnikuelust ei suuda ma ühtki sellist juhtumit meenutada. Olen hõivatud mees, mu 
härra, mul on tähtsaid asju ajada ning mul pole aega ega tahtmist rumalate naljade peale 
aega raisata. Võin teile otse suu sisse öelda, mu härra, et ma pole kunagi teie võimetesse 
uskunud ning olen alati arvanud, et kaugelt ohutum oleks lasta politseil asju ajada. Teie 
käitumine kinnitab kõiki minu kahtlusi. Mul on au, mu härra, soo vida teile head õhtut.« 

Holmes oli kärmelt asendit vahetanud ning seisis nüüd parlamendiliikme ja ukse vahel. 

»Üks hetk, sir,« ütles ta. »Mazarini kalliskiviga tegelikult minema kõndida võib 
osutuda tõsisemaks eksimuseks, kui et leida see ajutiselt enda valdusest.« 

»Mu härra, jätke tembutamine! Laske mind mööda.« 

»Pange käsi oma mantli parempoolsesse taskusse.« 

»Mida te sellega tahate öelda, mu härra?« 

»Olge hea, tehke, mida ma palun.« 

Hetk hiljem seisis hämmastunud parlamendisaadik silmi pilgutades ja kogeldes, 
väriseval peopesal suur kollane kalliskivi. 

»Mis! Mis! Mida see tähendab, härra Holmes?« 

»Kahju küll, lord Cantlemere, kahju küll!« hüüdis Holmes. »Mu vana sõber siin võib 
teile öelda, et mul on üleannetu komme vempe visata. Ja sedagi, et ma ei suuda kunagi 
vastu panna, kui on võimalik dramaatilist olukorda tekitada. Võtsin endale vabaduse — 
möönan, et väga suure vabaduse — panna meie kõneluse alguses kalliskivi teie 
taskusse.« 

Vana aadlik vahtis kordamööda kalliskivi ja naeratavat nägu enda ees. 

»Mu härra, olen hämmeldunud. Kuid — jah, see on tõepoolest Mazarini kalliskivi. 
Oleme teile rängalt võlgu, härra Holmes. Teie huumorimeel võib ju olla, nagu te ise 
tunnistasite, mõnevõrra loomuvastane ning selle avaldusviis märkimisväärselt kohatu, 
kuid vähemalt võtan oma arvamused teie hämmastavate professionaalsete võimete kohta 
tagasi. Aga kuidas —« 

»Juhtum on alles pooleli; üksikasjad võivad oodata. Kahtlemata on teie nauding 
jutustada edukast tulemusest kõrgetes ringkondades, kuhu te tagasi pöördute, teile 
tillukeseks tasuks minu vingerpussi eest. Billy, juhata lordlik kõrgus välja ning ütle proua 
Hudsonile, et mul oleks hea meel, kui ta niipea kui võimalik saadaks üles õhtusöögi 
kahele.« 


IV. KOLME ÄRKLIGA MAJA MÕISTATUS 


Ei usu, et ükski minu seiklus Sherlock Holmesiga oleks alanud nii äkitselt või 
dramaatiliselt nagu see, mis mul Kolme Ärkliga Majaga seostub. Ma polnud Holmesi 
mõne päeva näinud ega teadnud, mis uue suuna tema tegevus on võtnud. Tol hommikul 
oli ta siiski jututujus ning oli mind just palunud istuda madalasse kulunud tugitooli ühel 


pool kaminat, kerides end ise, piip suus, minu vastu toolile, kui saabus meie külaline. Kui 
oleksin öelnud, et saabus marus pull, annaks see selgema mulje juhtunust. 

Uks paiskus lahti ning tuppa sööstis hiiglasuurt kasvu neeger. Kui ta poleks nii kohutav 
välja näinud, oleks ta võinud koomilinegi olla, sest tal oli seljas väga silmatorkav 
halliruuduline ülikond ja kaelas oli tal voogav lõhekarva kaelarätt. Ta sirutas näo ja 
puhevil sõõrme-tega lömmis nina ette, kui trotslikud, tumedad, hõõguva kurja läikega 
silmad meid kordamööda sihtisid. »Kes teist ärradest on ärra Holmes?« küsis ta. Holmes 
tõstis raugelt naeratades piibu. »Ahah, see olete siis teie?« ütles külaline, astudes eba- 
meeldivalt hiilival sammul ümber lauanurga. »Kuulge teie, ärra Holmes, oidke oma käed 
teiste inimeste asjadest eemale. Las inimesed tegelevad oma asjadega ise. Selge, ärra 
Holmes?« 

»Räägi edasi,« ütles Holmes. »Tore kuulda.« »Ah et tore või?« urises metslane. »Ei ole 
see nii tore ühti, kui ma teil natuke tiibu kärbin. Mul on teiesugus-tega ennegi tegemist 
olnud, ja nad ei näinud kuigi kenad välja, kui ma nendega valmis sain. Vaadake seda, ärra 
Holmes!« 

Ta torkas nukilise rusikamüraka mu sõbra nina alla. Holmes uuris seda 
tähelepanelikult, ilmutades suurt 

huvi. »Kas sa sündisid sellisena?« küsis ta. »Või juhtus see sinuga vähehaaval ?« 

Põhjuseks võis olla mu sõbra jäine jahedus või kerge kolin, kui ma roobi kätte võtsin, 
igatahes jäi külalise käitumine palju taltsamaks. 

»Noh, ma olen teid ausalt oiatanud,« ütles ta. »Mul on väljas Harrow' kandis üks sõber, 
kes on asjast uvi-tatud — saate aru, mida ma mõtlen —, ja tema ei kavatse lasta teil oma 
nina sinna toppida. Arusaadav? Teie põle seadusesilm ja mina ka ei ole, ja kui te nuus- 
kima akkate, olen mina ka kohal. Pidage see meeles. « 

»Olen juba mõnda aega sind kohata tahtnud,« ütles Holmes. »Ma ei paku sulle istet, 
sest mulle ei meeldi sinu lõhn, aga kas sa pole mitte Steve Dixie, rusika-võitleja?« 

»See on mu nimi, ärra Holmes, ja kui te ninakaks lähete, siis ma võtan teid tõsiselt 
käsile.« 

»Seda sul nüüd küll tarvis ei ole,« ütles Holmes meie külalise inetut suud jälgides. 
»Kuid see noore Perkinsi tapmine Holborni baari ees — mis! Ega sa ometi minema ei 
hakka ?2« 

Neeger oli eemale hüpanud ning tema nägu tõmbus tinakarva. »Sihukest juttu mina 
kuulama ei hakka, < ütles ta. »Mis minul selle Perkinsiga tegemist peaks olema, ärra 
Holmes? Mina tegin parajasti Birminghami Bull Ringis trenni, kui seesamune poiss 
plindrisse jäi.« 

»Seda võid sa rahukohtunikule rääkida, Steve,« ütles Holmes. »Ma olen sind ja Barney 
Stockdale'i jälginud —< 

»Tule Jumal appi! Ärra Holmes —« 

»Aitab juba! Kao ära! Küll ma su üles leian, kui mul sind vaja on.« 

»Ead aega, ärra Holmes. Ma loodan, et te mu külaskäigu pärast solvunud ei ole?« 

»Olen küll, kui sa mulle ei ütle, kes sind saatis.« 

»Kuulge, see põle kellegi saladus, ärra Holmes. See oli too ärra, keda te just nüüdsama 
nimetasite.« 

»Ja kes temale selle mõtte pähe pani?« 


»Jumal hoidku. Mina ei tea, ärra Holmes. Tema ainult ütles: »Steve, sina mine ärra 
Holmesi juurde ja ütle, et kui ta Harrow' kanti peaks minema, siis riskib oma eluga.« See 
on kogu tõde.« Edasist küsitlemist ootamata sööstis meie külaline uksest välja peaaegu 
niisama 

ülepeakaela, nagu ta sisse oli tulnud. Holmes koputas vaikselt muheldes piibust tuha 
välja. 

»Mul on hea meel, et teil ei tulnud tema kräsupead puruks lüüa, Watson. Panin tähele 
teie manöövrit ahjuroobiga. Tegelikult on ta üsna kahjutu tüüp, tohutu, musklis, rumal, 
kehklev tita, ning teda on kerge hirmutada, nagu nägite. Ta on üks Spencer Johni jõugust 
ning viimasel ajal osa võtnud mõnestki räpasest loost, mida ma võib-olla klaarima 
hakkan, kui mul aega on. Tema otsene ülemus Barney on nutikam tüüp. Nad on spet- 
sialiseerunud kallaletungidele, hirmutamisele ja muule seesugusele. Ma tahaksin ainult 
teada, kes sellel konkreetsel juhtumil nende selja taga seisab?« 

»Aga miks nad teid hirmutada tahavad ?« 

»See on see Harrow Wealdi juhtum. See just sunnibki mind asjaga tegelema, sest kui 
kellelgi tasub nii palju vaeva näha, peab seal midagi olema.« 

»Mis lugu see siis on?« 

»Ma pidin teile just rääkima, kui too koomiline vahejuhtum toimus. Siin on proua 
Maberley kiri. Kui te viitsite kaasa tulla, saadame talle telegrammi ja asume kohe teele.« 

Austatud härra Sherlock Holmes (lugesin ma), mul on seoses oma majaga mitu 
imelikku juhtumist olnud ning ma hindaksin teie nõuannet kõrgelt. Te leiate mind homme 
igal ajal kodust. Maja on lühikese jalgsimatka kaugusel Wealdi jaamast. Minu kadunud 
abikaasa Mortimer Maberley oli üks teie kunagisi kliente. 

Austusega teie Mary Maberley. 

Aadress oli »Kolme Ärkliga Maja, Harrow Wealdx. 

»Nii on lood!« ütles Holmes. »Ja nüüd, kui teil aega leidub, Watson, asume teele.« 

Pärast lühikest rongisõitu ja veel lühemat otsa voori mehega jõudsime maja juurde, mis 
oli tellistest ja puidust villa üheaakrise hoolitsemata rohuplatsi keskel. Kolm väikest 
eendit ülemiste akende kohal moodustasid abitu katse õigustada maja nime. Tagapool 
asus salgake kurvameelseid kiduraid mände, ning kogu paik jättis viletsa ja rusuva mulje. 
Sellegipoolest leidsime maja 

hästi sisustatuna ning daam, kes meid vastu võttis, oli igati peente kommetega ja 
haritud. 

»Mäletan teie abikaasat hästi, proua, « ütles Holmes, »ehkki sellest on juba mitu aastat, 
kui ta mingis pisiasjas minu teeneid tarvitas. « 

»Minu poja Douglase nimi oleks teile tõenäoliselt rohkem tuttav.« 

»Heldeke! Kas teie olete Douglas Maberley ema? Ma tundsin teda pisut. Aga muidugi 
tundis teda kogu London. Milline tore inimene ta oli! Kus ta praegu on?« 

»Surnud, härra Holmes, surnud! Ta oli Roomas saadikuks ning suri seal eelmisel kuul 
kopsupõletikku. « 

»Mul on tõesti kahju. Niisugust meest ei oskaks kuidagi surnuna kujutleda. Ma pole 
eales tundnud kedagi, kes oleks nii jõuline ja elurõõmus olnud. Ta elas nii pingeliselt — 
iga kiud temast!« 


»Liiga pingeliselt, härra Holmes. See ta hävitaski. Teie mäletate teda nii, nagu ta oli — 
armastusväärne ja võrratu. Te ei näinud tujukat, morni, mõtlikku olendit, kelleks ta 
muutus. Tema süda oli murtud. Ühe kuu jooksul nägin, kuidas minu uljast poisist sai 
kurnatud küüniline mees.« 

»Armulugu — keegi naine?« 

»Pigem põrguline. Noh, ma ei palunud teid siia selleks, härra Holmes, et oma vaesest 
poisist rääkida.« 

»Doktor Watson ja mina oleme teie käsutuses.« 

»Siin on juhtunud mõningaid väga imelikke asju. Olen selles majas nüüd juba üle aasta 
elanud, ning kuna soovisin rahu saada, olen naabritega vähe läbi käinud. Kolme päeva 
eest külastas mind mees, kes ütles, et on kinnisvaraagent. Ta ütles, et see maja sobiks 
täpselt ühele tema kliendile ning kui ma sellest loobuksin, siis raha ei oleks mingi 
probleem. Mulle näis lugu väga kummaline, sest mitu tühja maja on saadaval, mis pais- 
tavad niisama kõlbulikud, aga olin loomulikult ta jutust huvitatud. Seepärast nimetasin 
hinna, mis oli viiesaja naela võrra kõrgem, kui ma ise maksin. Ta haaras otsekohe 
pakkumisest kinni, kuid lisas, et tema klient tahaks osta ka mööblit ja kas ma ütleksin ka 
selle hinna. Osa mööblit on pärit mu vanast kodust ning, nagu näha võite, väga hea, 
niisiis nimetasin ma tubli ümmarguse summa. Ka sellega oli ta kohe nõus. Olin alati 
tahtnud reisima minna ning kaup tundus nii soodne, et näis 

tõesti, nagu võiksin kogu ülejäänud elu iseenda perenaine olla. 

Eile ilmus mees kohale, leping allakirjutamiseks valmis. Õnnekombel näitasin seda 
oma advokaadile härra Sutrole, kes elab Harrow's. Ta ütles mulle: »See on väga imelik 
dokument. Kas te mõistate, et kui sellele alla kirjutate, ei tohi te seaduse järgi mitte 
midagi majast välja viia — isegi mitte oma isiklikke asju?« Kui mees õhtul tagasi tuli, 
juhtisin sellele tema tähelepanu ning ütlesin, et kavatsen müüa ainult mööbli. 

»Ei, ei, kõik,<« ütles ta. 

»Aga minu riided? Mu ehted?« 

»Nojah, teie isiklike asjade kohta võib ju mõningaid järeleandmisi teha. Kuid miski ei 
tohi ilma kontrollimata majast välja minna. Minu klient on väga vabameelne mees, kuid 
tal on omad veidrused ja viisid, kuidas asju ajada. Tema soov on kas kõik või mitte 
midagi.« 

»Jääb siis nii, et mitte midagi,« ütlesin ma. Ja sinnapaika asi jäigi, kuid see kõik näis 
mulle nii ebatavaline, et ma arvasin —« 

Siinkohal segati meid väga erakordsel viisil. 

Holmes tõstis vaikust nõudes käe. Siis sammus ta üle toa, paiskas ukse lahti ning 
tõmbas tuppa suurt kasvu kondise naise, kellel ta õlast kinni oli haaranud. Naine rabeles 
kohmakalt nagu mõni hiiglaslik koperdav kana, kes kaagutades kuudist välja on tiritud. 

»Jätke mind rahule! Mis te teete?« kriiskas ta. 

»Kuule, Susan, mida see tähendab?« 

»Noh, proua, ma pidin just tulema küsima, kas külalised jäävad lõunale, kui see mees 
mulle kallale kargas.* 

»Ma kuulsin tervelt viis minutit, et ta on ukse taga, kuid ei tahtnud teie väga huvitavat 
juttu katkestada. "Sa justkui ähid veidi, Susan, kas pole? Ukse taga seis mine poleks 
pidanud sind niiviisi puhkima panema.« 


Susan pööras oma kinnivõtja poole tusase, kuid imestunud näo. »Kes te üldse olete ja 
mis õigus on teil mind niiviisi rebida?« 

»Ma tahtsin ainult sinu juuresolekul ühe küsimuse esitada. Proua Maberley, kas te 
mainisite kellelegi, et kavatsete mulle kirjutada ja minuga konsulteerida?* 

»Ei, härra Holmes, ei maininud.« 

»Kes teie kirja posti pani?« »Susan.« 

«Täpselt. Kuule, Susan, kellele sa kirjutasid ja ütlesid, et perenaine tahab minult nõu 
küsida?« 

»See on vale. Ma pole mingit teadet saatnud.« 

»Tead, Susan, hingeldavad inimesed kaua ei ela. Valetamine on alatu. Kellele sa 
teatasid ?« 

»Susan!« hüüdis tema perenaine. »Küll sa oled pahatahtlik ju alatu. Mulle tuleb nüüd 
meelde, et nägin sind kellegagi üle heki rääkimas.« 

»See on minu enda asi,« ütles naine tõredalt. 

»Aga kui ma sulle ütlen, et see oli Barney Stockdale, kellega sa rääkisid ?« 

»Noh, kui te juba teate, miks te siis veel küsite?« 

»Ma polnud kindel, aga nüüd ma tean. Tead, Susan, sa saaksid kümme naela, kui 
ütleksid, kes Barney palkas.« 

»Keegi, kes võib iga kümnenaelalise kohta, mis teil hinge taga on, tuhat naela välja 
panna.« 

»Või nii, keegi rikas mees? Ei; sa naeratad — rikas naine. Kui me juba niikaugele 
oleme jõudnud, võiksid niisama hästi ka tema aadressi öelda ja kümneka ära teenida.« 

»Ennemini näen teid põrgus.« 

»Oi, Susan! Milline sõnavara!« 

»Mina lasen siit jalga. Mul on teist kõigist kõrini. Homme saadan kellegi oma kasti 
järele.« Teenija pöördus järsult ukse poole. 

»Head aega, Susan. Paregoorik mõjub rahustavalt. . . Nii,« jätkas Holmes, kelle lõbus 
ilme äkki rangega asendus, kui uks punetava ja vihase naise järel oli sulgunud, »see jõuk 
võtab asja tõsiselt. Vaadake, kui kiiresti nad oma mängu mängivad. Teie kiri minule oli 
tembeldatud kell kümme õhtul. Ja siiski suutis Susan Barneyie sõna saata. Barney'1 oli 
aega minna oma palkaja juurde instruktsioonide järele; too mees või naine — kaldun 
viimase kasuks Susani muige järgi, kui ta arvas, et olin eksinud — koostas plaani. Must 
Steve kutsuti kohale ning järgmisel hommikul kell üksteist tuldi mind hoiatama. See on 
alles kiire tegutsemine.« 

»Aga mida nad tahavad?« 

»Jah, s<lles on küsimus. Kelleie see maja enne teid kuulus ?« 

»Ühele Fergusoni-nimelisele endisele laevakaptenile.« 

»Kas temaga seoses tuleb midagi erakordset meelde?« 

»Mina pole küll midagi kuulnud.« 

»Mina mõtlesin, et kas ta võis siia midagi peita. Muidugi, kui inimesed tänapäeval 
aardeid talletavad, teevad nad seda hoiukassas. Aiati võib aga mingi hulluga tegemist 
olla. Ilma nendeta oleks maailm igav. Alguses mõtlesin ma mõne kallihinnalise peidetud 
eseme peale. Kuid milleks neil sel juhul teie mööblit vaja peaks minema? Ega teil ei 
juhtu olema mõnd Raffaeli maali või Shakespeare'i fooliotrükist, ilma et te ise teaksite ?« 


»Ei, ma ei usu, et mul midagi väärtuslikumat oleks kui Crown Derby teeserviis.« 

»See nüüd vaevalt kogu seda salapära õigustaks. Pealegi, miks ei võiks nad avalikult 
teatada, mida nad tahavad? Kui nad teie teeserviisi ihkavad, võiksid nad ju ometi teile 
selle eest raha pakkuda, selle asemel et püüda teid kogu kupatusega tükkis ära osta. Ei, 
niipalju kui mina taipan, on teil midagi, mida te ise ei tea, ja kui teaksite, siis te sellest ei 
loobuks.« 

»Mina arvan sama,« ütlesin ma. 

»Doktor Watson on nõus, järelikult on asi otsustatud.« 

»Kuulge, härra Holmes, mis see võiks olla?« 

»Vaatame, kas suudame puhtalt mõistusliku analüüsi abil lahendusele lähemale jõuda. 
Te olete siin majas aasta otsa elanud.« 

»Peaaegu kaks.« 

»Seda parem. Kogu selle pika aja jooksul pole keegi teilt midagi tahtnud. Nüüd äkki 
esitatakse teile kolme-nelja päeva jooksul tungivaid nõudmisi. Mida te sellest 
järeldaksite?« 

»See võib tähendada üksnes seda,« ütlesin ma, »et objekt, mis see ka iganes poleks, on 
alles hiljuti majja tulnud.« 

»Jälle õige,« ütles Holmes. »Kuulge, proua Maberley; kas midagi on viimasel ajal 
ostetud?« 

»Ei, ma pole tänavu midagi uut ostnud.« 

»Kas tõesti! See on väga tähelepanuväärne. Noh, mc vist peaksime laskma asjadel pisut 
edasi areneda, kuni saame midagi täpsemat teada. Kas teie advokaat on või mekas 
mees?« 

»Härra Sutro on väga võimekas. « 

»Kas teil on veel mõni toatüdruk, või oli veetlev Susan, kes teie ukse tagantkätt kinni 
lõi, teil ainus?« 

»Mul on üks noor tüdruk.« 

»Katsuge veenda Sutrot, et ta paar ööd majas veedaks. Teil võib kaitset vaja minna.« 

»Kelle vastu ?« 

»Kes teab? Asi on kahtlemata segane. Kui ma ei leia, mida kelmid otsivad, pean 
lähenema asjale teisest otsast ning püüdma peameest kätte saada. Kas see kinnisvaraagent 
jättis teile mingi aadressi ?« 

»Lihtsalt oma nimekaardi, kus oli kirjas elukutse. Haines-Johnson, oksjonipidaja ja 
hindaja. « 

»Ei usu, et me telefoniraamatust ta üles leiaksime. Ausad ärimehed oma äri asukohta ei 
varja. Noh, teatage mulle igast uuest pöördest. Olen teie juhtumi käsile võtnud ning võite 
kindel olla, et ma viin selle lõpule.« 

Kui me esikust läbi läksime, langes Holmesi pilk, mis midagi märkamata ei jätnud, 
mitmele kirstule ja kastile, mis nurka olid kuhjatud. Neil kõikidel läikisid sildid. 

»»Milanox«, »Luzern«. Need tulevad Itaaliast. « 

»Need on vaese Douglase asjad.« 

»Te pole neid veel lahti pakkinud? Kui kaua nad siin on olnud?« 

»Nad saabusid eelmisel nädalal.« 

»Kuid te ütlesite — teate, see võib tõesti olla puuduv lüli. Kust me teame, et siin midagi 
väärtuslikku ei ole?« 


»Seda nüüd küll mitte, härra Holmes. Vaesel Douglasel polnud muud kui tema palk ja 
väike aastarendis. Mida väärtuslikku võis temal olla?« 

Holmes oli mõttesse vajunud. 

»Ärge kauem viivitage, proua Maberley,« ütles ta viimaks. »Laske need asjad üles oma 
magamistuppa viia. Uurige need niipea kui võimalik läbi ja vaadake, mida nad 
sisaldavad. Tulen homme uuesti ja kuulan, mida te mulle ütlete.« 

Oli täiesti ilmne, et Kolme Ärkliga Maja väga hoolega jälgiti, sest kui me tee lõpus 
ümber kõrge heki nurga "pöörasime, seisis seal puude varjus neegrist rusikavõit-leja. 
Sattusime talle päris äkitselt peale ning tolles üksildases kohas näis ta sünge ja ähvardav. 
Holmes torkas käe taskusse. 

»Otsite pistolit või, ärra Holmes ?« 

»Ei, oma nuusksoolapudelit, Steve.« 

»Teie teete alati nalja, ärra Holmes, eks?« 

»Kui ma su tõsiselt käsile võtan, pole see sulle üldse naljakas. Ma hoiatasin sind täna 
hommikul ausalt.« 

»Noh, ärra Holmes, ma just mõtlesin selle üle, mis te mulle ütlesite, ja sellest ärra 
Perkinsi asjast ei taha ma enam midagi teada. Kui ma teid aidata saan, ärra Holmes, siis 
aitan.« 

»Noh, ütle mulle siis, kes seda värki juhib, millega sa tegeled.« 

«Ausõna, ärra Holmes, ma rääkisin teile ennist tõtt. Mina ei tea. Minu ülemus Barney 
annab mulle käske ja muud ei midagi.« 

»Noh, pea ainult meeles, Steve, et daam selles majas ja kõik, mis selle katuse all leidub, 
on minu kaitse all. Ära seda unusta.« 

»Olgu pealegi, ärra Holmes. Ma pean meeles.« 

»Ajasin talle põhjalikult hirmu naha vahele,« märkis Holmes edasi minnes. »Ta vist 
annaks oma palkaja välja, kui teaks, kes see on. Onn, et ma Spencer Johni jõugust midagi 
teadsin ja et Steve on üks neist. Teate, Watson, see on paras juhtum Langdale Pike'ile ja 
ma lähen talle praegu külla. Kui ma tagasi jõuan, on mul ehk asjad selgemad.« 

Päeva jooksul ma Holmesi rohkem ei näinud, kuid võisin kujutleda küll, kuidas ta selle 
veetis, sest Langdale Pike'i kasutas ta kõndiva teatmeteosena igasuguste seltskondlike 
skandaalide kohta. Too kummaline loid olevus veetis oma ärkveloleku tunnid ühe St. 
James's Streeti klubi kaarakna all istudes ning oli nagu metropoli kuulujuttude saate- ja 
vastuvõtujaam. Räägiti, et ta teenis neljakohalise numbriga sissetulekut artiklitest, mida 
ta iga nädal kirjutas kõmulehtedele, mis uudishimulikke lugejaid kõneainega varustasid. 
Kui kaugel Londoni elu sogastes sügavikes sündis mõni pööris või keeris, märkis seda 
pinnal automaatse täpsusega too inimlik osuti. Holmes andis diskreetselt Langdale'ile 
teateid ning sai temalt aeg-ajalt omakorda abi. 

Kui ma järgmisel hommikul vara sõbraga tema kodus kohtusin, taipasin Holmesi 
hoiakust, et kõik on hästi, ent sellegipoolest ootas meid väga ebameeldiv üllatus See 
saabus järgmise telegrammi kujul: 

Palun sõitke kohe siia. Kliendi majja öösel sisse murtud. Politsei kohal. 

Sutro. 

Holmes vilistas. «Draama on jõudnud kulminatsiooni, ja kiiremini, kui ma arvasin. 
Seda lugu kiirustab miski tohutult tagant, Watson, mis mind pärast eile kuuldut ei üllata. 


Sutro on muidugi daami advokaat. Kardan, et tegin vea, kui ei palunud teid ööseks 
valvama jääda. Mees osutus nõrgukeseks. Noh, ei jää muud üle, kui tuleb veel kord 
Harrow Wealdi sõita.« 

Leidsime Kolme Ärkliga Maja korrastatud sisustuse eelmise päevaga võrreldes suuresti 
muutununa. Aia-värava juurde oli kogunenud väike salk logelejaid, samal ajal kui paar 
konstaablit aknaid ja geraaniumipeenraid uurisid. Majas kohtasime hallipäist vanahärrat, 
kes tutvustas end advokaadina, koos askeldava, ümara politseiinspektoriga, kes tervitas 
Holmesi kui vana sõpra. 

»Noh, härra Holmes, teile pole selles juhtumis kahjuks midagi. Lihtsalt harilik, 
igapäevane murdvargus, mis on vaesele vanale politseile täiesti jõukohane. Eksperte pole 
siin tarvis kasutada.« 

«Olen kindel, et juhtum on väga heades kätes,* ütles Holmes. «Ütlete, et ainult harilik 
murdvargus?« 

«Täpselt nii. Me teame üsna hästi, kes need mehed olid ja kust neid leida. See on too 
Barney Stockdale'i jõuk, kus on üks suurt kasvu neeger — neid on siinkandis nähtud.« 

«Oivaline! Mida nad ära viisid?« 

»Noh, palju ei näi olevat võetud. Proua Maberley uimastati kloroformiga ja maja — 
Aa! seal ongi daam ise.« 

Meie eilne sõber oli väikesele teenijatüdrukule toetudes väga haigena ja kahvatuna 
tuppa astunud. 

»Te andsite mulle head nõu, härra Holmes,« ütles ta kahetsevalt naeratades. *Oh häda, 

«Kuulsin sellest alles täna hommikul, « seletas advokaat. 

«Härra Holmes soovitas mul mõni sõber majja kutsuda. Jätsin tema nõuande järgimata 
ja olen nüüd selle eest maksnud.« 

«Te näete hirmus haige välja, « ütles Holmes. »Võib olla ei tunne te end küllalt 
tugevana, et saaksite mulle rääkida, mis juhtus.« 

»Kõik on siin sees,« ütles inspektor kopsakat märkmikku patsutades. 

»Aga siiski, kui proua liiga väsinud ei ole —< 

»Tegelikult on mul väga vähe jutustada. Pole mingit kahtlust, et salakaval Susan oli 
neile sissetungimise hõlpsaks teinud. Nad pidid maja viimse kui tollini tundma. Hetkeks 
tundsin kloroformilappi, mis mulle suule suruti, kuid mul pole aimugi, kui kaua ma tead- 
vuseta olin. Kui ärkasin, seisis üks mees voodi kõrval ja teine tõstis mu poja asjade 
hulgast mingit pakki, mis oli osalt lahti tulnud ja pabereid oli põrandale pudenenud. Enne 
kui ta jõudis põgeneda, hüppasin üles ja haarasin temast kinni.« 

»Te riskisite paljuga,« ütles inspektor. 

«Klammerdusin tema külge, kuid ta raputas mu lahti, ning teine mees vist lõi mind, sest 
rohkem ma ei mäleta. Toatüdruk Mary kuulis müra, tegi akna lahti ja hakkas karjuma. 
Selle peale jõudis politsei kohale, aga kaabakad pääsesid minema.« 

»Mis nad kaasa võtsid?« 

»Teate, ma ei usu, et midagi hinnalist kadunud on Olen kindel, et midagi niisugust mu 
poja kohvrites ei olnud.« 

»Kas mehed mingeid jälgi ei jätnud?« 

»Ma vist rebisin ühe paberilehe selle mehe käest, kellest ma kinni haarasin. See lamas 
hiljem kortsunult põrandal. Käekiri on mu poja oma.« 


»Mis tähendab, et sellest pole mingit kasu,« ütles inspektor. »Kui see oleks olnud 
murdvarga —x« 

»Just,« ütles Holmes. »Küll on alles terane mõistus! Mulle pakuks siiski huvi seda 
näha.« 

Inspektor tõmbas taskuraamatu vahelt kokkumurtud vihikulehe. 

»Ma ei viska midagi ära, kui tähtsusetu see ka poleks,« ütles ta üsna suureliselt. »Seda 
nõu annan ka teile, härra Holmes. Kahekümne viie aasta kogemused on mind õpetanud. 
Alati võib juhtuda, et seal on sõrmejäljed või midagi niisugust.« 

Holmes uuris paberilehte. 

»Mida te sellest järeldate, inspektor?» 

«Niipalju kui mina aru saan, näib see olevat mingi veidra romaani lõpp.« 

«Kahtlemata võib see osutuda veidra loo lõpuks,« ütles Holmes. »Te märkasite numbrit 
lehekülje ülaser-vas. See on kakssada nelikümmend viis. Kus on ülejäänud kakssada 
nelikümmend neli lehekülge?« 

«Noh, küllap vargad võtsid need kaasa. Mitte et neil sellest eriti kasu oleks.« 

«Imelik tegu, murda sisse majja, et varastada min geid pabereid. Kas see teile midagi ei 
ütle, inspektor?« 

«Jah, sir, see ütleb, et kiiruga haarasid kaabakad kaasa, mis kätte juhtus. Olgu nad oma 
saagi üle õnnelikud.« 

«Miks pidid nad mu poja asjades sorima?« küsis proua Maberley. 

«Alumisel korrusel nad midagi väärtuslikku ei leid-I nud, niisiis proovisid nad õnne 
ülal. Mina arvan nii. Mis teie arvate, härra Holmes?« 

»Ma pean selle üle mõtlema, inspektor. Tulge akna juurde, Watson.« Kui me seal koos 
seisime, luges Holmes katkendi läbi. See algas keset lauset ning kõlas nõnda: 


«...nägu jooksis kriimustustest ja hoopidest ohtralt verd, kuid see polnud midagi, 
võrreldes tema südamevaluga, kui ta nägi kaunist nägu, mille eest ta oleks valmis olnud 
oma elu ohvriks tooma, selle piina ja salanduse peale vaatamas. Naine naeratas, kui 
mees tema poole üles vaatas — jah, taevas hoidku! ta naeratas nagu südametu saatan, kes 
ta tegelikult oligi. Sellel hetkel suri armastus ja sündis vihkamine. Inimene peab millegi 
nimel elama. Kui see pole teie embuste nimel, mu daam, siis olgu see teie hukatuse ning 
minu viimase kättemaksu nimel.« 


«Imelik grammatika!« ütles Holmes naeratades, kui ta paberi inspektorile tagasi andis. 
»Kas te märkasite, kuidas »tema« asemel oli järsku »minu«? Autor oli oma jutustusest nii 
haaratud, et kujutles end otsustaval hetkel loo kangelasena.« 

«Tundub üsna kehv kirjutis olevat,« ütles inspektor lehte taskuraamatu vahele tagasi 
pannes. «Mis! kas te hakkate minema, härra Holmes?« 

»F.i usu, et minul siin veel midagi teha oleks, kui 

TA 

juhtum on nii osavates kätes. Muide, proua Maberley, kas te ütlesite, et soovite 
reisida?« 

»See on alati mu unistus olnud, härra Holmes.« 

»Kuhu te tahaksite minna — Kairosse, Madeirale, Rivierale?« 

»Oh, kui mul raha oleks, reisiksin ümber maailma.« 


»Täpselt nii. Ümber maailma. Noh, head aega. Ma võib-olla saadan teile õhtul paar 
rida.« Kui me aknast möödusime, märkasin inspektori naeratust ja pearaputust. »Targad 
sellid on alati veidi napakad.« Seda arvasin inspektori naeratusest välja lugevat. 

»Nii, Watson, nüüd asume oma väikese reisi viimasele etapile,« ütles Holmes, kui me 
jälle Londoni kesklinna käras viibisime. »Me vist peaksime loo kohe ära klaarima ning 
oleks hea, kui te kaasa tuleksite, sest kui on tegemist niisuguse daamiga nagu Isadora 
Klein, on kindlam tunnistaja kaasa võtta.« 

Olime voorimehe leidnud ning sõitsime kiiresti kuhugi Grosvenor Sguare'i kanti. 
Holmes oli mõttesse vajunud, kuid raputas end järsku virgeks. 

»Muuseas, Watson, oletan, et teil on kõik selge?« »Ei, ma ei saa öelda, et on. Tean 
ainult seda, et me läheme külla daamile, kes kogu selle pahanduse algatas. * 

»Täpselt! Kuid kas Isadora Kleini nimi teile midagi ei ütle? Ta oli muidugi kõige 
kuulsam kaunitar. Polnud ühtki naist, keda temaga võrrelda oleks saanud. Ta on 
puhastverd hispaanlanna, ülbete konkistadooride ehtne järeltulija, ning tema perekond on 
Pernambucos juba põlvkondi valitsenud. Ta abiellus eaka saksa suhkru -kuninga Kleiniga 
ning leidis end peagi olevat mitte ainult kõige rikkama, vaid ka kõige kaunima lese 
maailmas. Siis tuli rida seiklusi, sest ta elas oma tahtmise järgi. Tal oli mitu armukest 
ning üks neist oli Douglas Maberley, Londoni silmapaistvamaid mehi. Mehe poolt oli see 
kõige järgi otsustades palju rohkem kui seiklus. Ta polnud mingi seltskondlik 
ühepäevaliblikas, vaid tugev, uhke mees, kes andis kõik ja ootas vastutasuks sama. Kuid 
naine oli romaanide belle dame saris merci*. Kui tema tuju oli rahuldatud, oli lugu 
lõppenud, ning kui teine osaline tema sõnu ei uskunud, siis naine teadis, kuidas seda talle 
selgeks teha.« 


* kaunis, kuid südametu daam 

«See oli siis mehe en.da lugu —< 

»Ahaa! teil hakkab juba koitma. Ma kuulsin, et naine kavatseb abielluda noore 
Lomondi hertsogiga, kes võiks talle peaaegu pojaks olla. Tema Hiilguse ema võib ju 
vanusevahest mööclä vaadata, kuid avalik skandaal on hoopis midagi muud, niisiis on 
vältimatu — Ahaa! siin me olemegi.« 

See oli üks West Endi ilusamaid nurgamajasid. Masinliku käitumisega toapoiss viis 
meie nimekaardid üles ning tuli tagasi teatega, et proua ei ole kodus. »Siis ootame, kuni 
ta tuleb,« ütles Holmes rõõmsalt. 

Masinavärk andis järele. 

»Ei ole kodus tähendab seda, et ei ole teie jaoks kodus, « ütles toapoiss. 

»Hästi,« vastas Holmes. »See tähendab, et meil pole vaja oodata. Olge nii lahke ja 
andke see kiri oma perenaisele. « 

Ta kritseldas mõne sõna märkmikulehele, pani selle kokku ja ulatas toapoisile. 

»Mida te kirjutasite, Holmes ?« küsisin ma. 

«Kirjutasin lihtsalt: »Kas eelistate politseid ?« Ma arvan, et see peaks meile sissepääsu 
avama.« 

Ja avaski — hämmastava kiirusega. Minut hiljem olime tuhande-ühe-öö-stiilis elutoas, 
hiiglasuures ja imetoredas poolhämaruses, mida valgustasid siin-seal roosad 
elektrilambid. Daam oli ilmselt jõudnud sellesse ikka, kus isegi kõige uhkem kaunitar 
leiab hämaruse soodsama olevat. Ta tõusis meie sisenedes sohvalt: pikka kasvu, 


kuningannalik, laitmatu figuuriga, kauni maski-taolise näoga, millest imekaunis 
hispaanialik silmapaar meid tapva pilguga vaatas. 

»Mida see sissetung tähendab — ja see solvav teade?« küsis ta paberilehte näidates. 

»Mul pole tarvis seletada, proua. Selleks austan ma liialt teie arukust — ehkki pean 
tunnistama, et mõistust olete küll viimasel ajal üllatavalt vähe kasutanud.« 

»Kuidas nii, mu härra ?« 

«Oletades, et teie palgatud jõhkardid suudavad mind juhtumi uurimisest eemale 
peletada. Ükski inimene ei valiks ometi minu ametit, kui hädaoht teda ei ahvatleks. Seega 
olite see teie ise, kes sundis mind noore Maberley juhtumit uurima. « 

49 

»Mul pole aimugi, millest te räägite. Mis on minul tegemist palgatud jõhkarditega?« 
Holmes pöördus tüdinult kõrvale. »Jah, ma ülehindasin teie arukust. Noh, head päeva!« 

»Pidage! Kuhu te lähete?« 

»Scotland Yardi.« 

Me polnud veel poolel teel ukseni, kui naine meile järele jõudis ning Holmesil käest 
kinni võttis. Ühe hetkega oli ta raudsest daamist sametiseks muutunud. 

«Tulge võtke istet, härrased. Arutame seda asja. Ma tunnen, et võin teiega avameelne 
olla, härra Holmes. Teil on härrasmehe tunded. Naise instinkt tunneb selle ju kohe ära. Te 
olete mulle kui sõber.« 

»Ma ei saa lubada, et ma teile samaga vastan, proua Ma ei esinda seadust, küll aga 
õiglust, niipalju kui minu nõrgad võimed lubavad. Olen valmis teid ära kuulama ning 
ütlen siis, mida ma ette võtan.« 

»Muidugi oli minust lollus ähvardada nii julget meest nagu teie.« 

»Tõeline lollus oli see, proua, et andsite end lurjuste jõugu meelevalda, kes võivad teilt 
raha välja pressida või teid reeta.« 

»Ei, ei! Nii lihtsameelne ma ei ole. Kuna ma lubasin avameelne olla, võin öelda, et 
mitte keegi peale Barney Stockdale'i ja tema naise Susani ei aima vähimatki, kes nende 
palkaja on. Mis nendesse puutub, noh, ega see pole esimene kord —« naine naeratas ning 
kallutas kelmikalt võluva usalduslikkusega nea viltu. 

»Mõistan. Te olete neid varemgi kasutanud.« 

»Nad on head jahikoerad, kes jooksevad vaikselt.« 

«Niisugustel koertel on kombeks varem või hiljem hammustada kätt, mis neile toitu 
viskab. Nad arreteeri takse murdvarguse eest. Politsei on neil juba jälil.« 

»Nad peavad oma tegude eest vastutama. Selle eest neile makstakse. Mind sellesse ei 
segata.« 

»Kui mina teie nime ei maini.« 

»Ei, ei, te ei saa mainida. Te olete härrasmees. See on naise saladus.« 

«Kõigepealt peate käsikirja tagasi andma.« 

Naine puhkes kõlavalt naerma ja läks kamina juurde Seal oli hunnik tuhka, mida ta 
roobiga segas. »Kas annan selle tagasi?« küsis ta. Ta nägi välja nii hõrk ja kelmikas, kui 
ta seal väljakutsuvalt naeratades meie ees 

seisis, et tundsin, nagu oleks kõikidest Holmesi kurjategijatest temale küll kõige raskem 
vastu panna. Holmes oli aga ahvatluste suhtes tuim. 

»See otsustab teie saatuse,« ütles ta külmalt. »Te tegutsete väga kiiresti, proua, kuid 
nüüd läksite küll liiale. « 


Naine viskas roobi kolinal käest. »Kui kalk te olete!« hüüdis ta. «Kas ma tohin teile 
rääkida kogu 100?« «Mulle tundub, et võiksin selle ise teile jutustada.« »Kuid te peate 
seda minu silmadega nägema, härra Holmes. Te peate mõistma seda naise seisukohalt, 
kelle hoolega tehtud plaanid ähvardavad viimasel hetkel nurja minna. Kas võib naist 
süüdistada, kui ta end kaitseb?« »Teie olite esimesena truudusetu.« «Jah, jah! Ma 
tunnistan üles. Ta oli armas poiss, see Douglas, kuid kahjuks ei sobinud ta minu 
plaanidega. Ta soovis abielu — abielu, härra Holmes —, et mina peaksin abielluma 
puruvaese lihtsast soost mehega! Miski muu talle ei kõlvanud. Siis läks ta 
pealetükkivaks. Kuna olin talle andunud, arvas ta, et pean ikka veel anduma, ja ainult 
temale. See oli talumatu. Lõpuks olin sunnitud talle asja kuidagi selgeks tegema.« 

«Palgates kõrilõikajad, kes ta teie enda akende all [läbi peksid.« 

«Näib, et te teate tõepoolest kõik. Jah, see on tõsi. Barney ja poisid kihutasid ta minema 
ning, õige küll, käisid temaga sealjuures pisut karmilt ümber. Aga mida tema selle peale 
tegi? Kas ma võisin uskuda, et üks [härrasmees millegi niisugusega hakkama saab? Ta 
kirjutas raamatu, milles kirjeldas meie armulugu. Mina olin muidugi kuri hunt; tema oli 
süütu lambuke. Kõik oli kirjas, nimed olid muidugi muudetud; kuid kes Londonis poleks 
seda taibanud? Mida te selle peale kosutate, härra Holmes ?« 

«Tal oli selleks igatahes õigus.« 

»Nagu oleks Itaalia õhk talle kuidagi mõjunud ja mingi vana kurja itaalia tasuiha 
leegitsema pannud. Ta kirjutas mulle ja saatis oma käsikirja, et ma juba raamatut oodates 
piinleksin. Tal oli kaks käsikirja eksemp-.lari, ütles ta — üks minule, teine kirjastajale. « 

«Kuidas te teada saite, et kirjastaja polnud enda oma kätte saanud?« 

»Ma teadsin, kes ta kirjastaja on. Teate, see ei ole tema ainuke romaan. Sain teada, et 
kirjastajale pole Itaaliast saadetist tulnud. Siis tuli Douglase äkiline surm. Kuni see teine 
käsikiri maailmas olemas oli, varitses mind oht. Muidugi pidi see tema asjade hulgas 
olema, ning need saadeti koju tema emale. Panin jõugu tööle. Üks neist läks majja 
teenijaks. Tahtsin asju ausalt ajada. Tõepoolest tantsin. Oiin valmis ostma maja koos 
kõigega, mis seal sees oli. Oleksin olnud nõus igasuguse hinnaga, mida naine ainult 
küsida oleks mõistnud. Alles siis proovisin teist võimalust, kui kõik muu oli luhta läinud. 
Noh, härra Holmes, isegi kui ma Douglase vastu liiga karm olin — ja taevas teab, et ma 
kahetsen seda! —, mida muud võisin ma teha, kui kaalul oli kogu mu tulevik?« 

Sherlock Holmes kehitas õlgu. 

»Nojah,« ütles ta, »eks ma vist pea jälle kuriteole kaasa aitama nagu tavaliselt. Kui 
palju maksab esimese klassi reisipilet ümber maailma?« 

Naine vahtis teda hämmastunult. 

»Kas viiest tuhandest naelast piisab ?« 

»Noh, seda küll päris kindlasti! « 

»Väga hea. Ma arvan, et te kirjutate mulle selle summa peale tšeki ja mina hoolitsen, et 
tšekk proua Maberley kätte jõuab. Te võlgnete talle väikese puhkuse. Seniks aga, proua, 
— Holmes tõstis hoiatavalt näpu püsti — »olge ettevaatlik! Olge ettevaatlik! Ärge 
mängige teravate riistadega, te võite endale sõrme lõigata.« 


V. SUSSEXI VAMPIIRI MÕISTATUS 


Holmes oli hoolikalt läbi lugenud kirja, mille ta viimase postiga oli saanud. Seejärel 
kihistas ta kuiva naeru, mis tema puhul tähendas lagistamist, ning viskas kirja mulle. 

»Kui kaasaegse ja keskaegse, või praktilise ja pööraselt fantastilise segapudrust rääkida, 
siis minu meelest on see siin küll juba liig,« ütles ta. »Mis teie selle peale kostate, 
Watson?« Lugesin järgmist: 

Oid Jewry 46 19. novembril Sisu: vampiirid. 

Austatud härra, 

meie klient härra Robert Ferguson firmast Ferguson ja Muirhead, teemüügi 
vahetalitajad Mincing Lane'il, esitas meile hiljuti kirjaliku järelepärimise vampiiride 
kohta. Kuna meie firma on spetsialiseerunud ainult masinatega tegelemisele, kuulub asi 
vaevalt meie kompetentsi, ning seetõttu soovitasime härra Fergusonil teie juurde asjast 
ette kandma minna. Me ei ole unustanud teie edukat tegutsemist Matilda Briggsi 
juhtumis. 

Lugupidamisega Teie 

Morrison, Morrison ja Dodd. 


»Matilda Briggs ei olnud noor naine, Watson,« ütles Holmes mõtlikult. »See oli laev, 
mis oli seotud Sumatra hiigelroti looga — lugu, mille kuulamiseks maailm veel valmis 
pole. Aga mida me vampiiridest teame? Kas see meie kompetentsi kuulub? Ükskõik mis 
on küll parem kui paigaltammumine, kuid nüüd näib, et oleme lausa Grimmi muinasjutu 
otsa sattunud. Sirutage käsi välja, Watson, ja vaatame, mida register meile pakub.« 

Nõjatusin tahapoole ning võtsin riiulilt suure kausta, millele Holmes osutas. Ta pani 
kausta põlvedele ning tema pilk liikus aeglaselt ja hellalt üle vanade juhtumite 
ülestähenduste, kus oli läbisegi pika eluea jooksul kogunenud informatsioon. 

»»Gloria Scotti< merereis,« luges ta. »See oli paha lugu. Mul tuleb nagu meelde, et te 
panite selle kirja, Watson, ehkki ma ei saanud teid tulemuse puhul õnnitleda. Mürgine 
sisalik ehk gila. Oli see vast tähelepanuväärne juhtum! Rästikud. Vanderbilt ja Yeggman. 
Victor Lynch, võltsija. Vigor, Hammersmithi ime. Ohoo! Vana hea register. See on üks 
kuldaväärt abimees. Kuulake seda, Watson. Vampiirlus Ungaris. Ning veel. Vampiirid 
Transilvaanias.« Holmes pööras innukalt lehti, kuid pärast lühikest pingelist lehitsemist 
viskas suure kausta pettumuspominal nurka. 

»Totrus, Watson, totrus! Mis on meil tegemist kõndivate laipadega, mida ainult 
südamesse löödud vai suudab hauas kinni hoida? Puhas jamps.« 

»Aga ega ometi,« ütlesin ma, »vampiir pidanud tingimata surnu olema. Ka elaval võis 
niisugune komme olla. Olen näiteks lugenud vanuritest, kes imesid verd, et noorust 
taastada. « 

»Teil on õigus, Watson. Seegi legend on kord üles tähendatud. Kas me peame aga 
sellistele asjadele tõsist tähelepanu pöörama? Meie oleme alati kahe jalaga maa peal 
seisnud ja Sinna peame ka jääma. Maailm on meie jaoks küllalt suur. Kummitusi pole 
meile vaja. Kardan, et me ei saa härra Robert Fergusoni eriti tõsiselt võtta. See kiri võibki 
olla temalt ning heita valgust sellele, mis teda rahutuks teeb.« 

Holmes võttis kätte teise kirja, mis oli seni unusta tult laual lebanud, kuni ta esimesse 
oli süvenenud. Ta hakkas seda lugema, näol lõbus naeratus, mis aegamööda asendus 
pingsa huvi ja keskendatusega. Kui Holmes lõpetas, istus ta veidi aega mõttesse vajunult, 
kiri näpu vahel. Lõpuks ärkas ta võpatades mõtisklus test. 


»Cheesemani talu, Lamberley. Kus on Lamberley Watson ?« 

»See on Sussexis, Horshamist lõuna pool.« 

»Ei olegi kaugel, ah? Ja Cheesemani talu?« 

»Ma tunnen seda paikkonda, Holmes. Seal on palju 

vanu maju, mis kannavad meeste nimesid, kes need sajandeid tagasi ehitasid. Seal on 
Odley ja Harvey ja Carriton — inimesed ise on unustanud, kuid nimed elavad majades 
edasi.« 

»Täpselt,« ütles Holmes külmalt. Üks tema uhke, endassesulgunud iseloomu omadusi 
oli, et ehkki ta kõik värske informatsiooni väga vaikselt ja korralikult oma ajju lahterdas, 
tänas ta harva informatsiooni andjat. 

»Mul on niisugune tunne, et enne kui me looga lõpule jõuame, saame teada väga palju 
Cheesemani talu kohta Lamberley's. Nagu ma arvasingi, on kiri Robert Fer-gusonilt. 
Muide, ta väidab, et tunneb teid.« 

»Mind!« 

»Lugege parem ise.« 

Holmes ulatas kirja üle laua. Sellel oli eespool mainitud aadress. 


Lugupeetud härra Holmes (lugesin ma): Teie poole soovitasid mul pöörduda minu 
advokaadid, kuid tegelikult on asi nii erakordselt delikaatne, et mul on seda väga raske 
arutada. Lugu puudutab sõpra, kelle nimel ma tegutsen. See härrasmees võttis umbes 
viisteist aastat tagasi naiseks peruulanna, ühe peruu kaupmehe tütre, kellega ta oli 
kohtunud, kui vedas nit-raate sisse. Naine oli väga ilus, kuid tema eksootilisus ja teine 
usk tekitasid abikaasade vahele pidevalt lahkarvamusi, nii et mõne aja pärast vist mehe 
armastus naise vastu jahtus ning ta pidas oma abielu eksituseks. Ta tundis, et naise 
iseloomus on külgi, millest ta iial ei suuda aru saada. Kõik oli seda piinarikkam, et naine 
oli nii armastav abikaasa, kui ühel mehel üldse võib olla — pealtnäha lausa andunud. 

Nüüd üks seik, mida ma selgitan suusõnal, kui me kohtume. Tegelikult on see kiri 
mõeldud ainult selleks, et anda teile olukorrast ülevaade ja küsida, kas te üldse tunnete 
asja vastu huvi. Naisel hakkasid ilmnema mingid veidrad jooned, mis olid tema tavaliselt 
armsa ja leebe käitumisega täiesti vastuolus. Mees oli varem abielus olnud ning tal oli 
esimeselt naiselt poeg. See poiss on nüüd viieteistkümneaastane, väga meeldiv ja sõbralik 
nooruk, ehkki lapsepõlves saadud trauma tõttu õnnetuseks vigane. Kaks korda tabati 
naine vaest poissi pealtnäha 

täiesti põhjendamatult peksmas. Kord lõi ta poissi kepiga, mis jättis poisi käsivarrele 
suure vorbi. 

See oli siiski tühiasi, võrreldes sellega, kuidas naine käitus omaenda lapsega, kes on 
peaaegu aastane armas poiss. Kord, umbes kuu aega tagasi, oli hoidja lapse mõneks 
minutiks üksi jätnud. Lapse valju valukarja-tuse peale tõttas hoidja tagasi. Kui ta tuppa 
jooksis, nägi ta perenaist lapse kohale kummardumas ja ilmselt teda kaelast 
hammustamas. Kaelal oli tilluke haav, kust jooksis verenire. Hoidja tundis niisugust 
õudust, et tahtis naise abikaasat kutsuda, kuid naine keelitas teda, et ärgu kutsugu ning 
andis hoidjale viis naela vaikimise eest. Midagi ta ei seletanud ning selleks korraks jäi asi 
sinnapaika. 


Hoidjale jäi kohutav juhtum siiski meelde, ning aegajalt hakkas ta prouat 
tähelepanelikult jälgima ja last, keda ta õrnalt armastas, teraselt valvama. Hoidjale näis, et 
samal ajal kui tema jälgib ema, jälgib ema omakorda teda, ning et iga kord, kui ta oli 
sunnitud lapse üksi jätma, ootas ema juhust, et lapse juurde minna. Ööl ja päeval valvas 
hoidja last ning ööl ja päeval näis vaikiv, tähelepanelik ema varitsevat, nagu hunt varitseb 
lambatalle. Teil on seda kõike kindlasti raske uskuda, kuid palun teid siiski mu jutustust 
tõsiselt võtta, sest sellest võib oleneda ühe lapse elu ja mehe terve mõistus. 

Lõpuks jõudis kätte see hirmus päev, millal fakte ei saanud kauem mehe eest varjata. 
Hoidja närvid ei pidanud vastu; ta ei suutnud pinget enam kannatada ning tunnistas 
peremehele kõik üles. Mehele näis lugu niisama pöörane, nagu see praegu teile võib 
tunduda. Ta teadis, et tema abikaasa on armastav naine ja, välja arvatud kallaletungid 
kasupojale, ka armastav ema. Miks peaks ta siis oma väikest armast lapsukest vigastama? 
Mees ütles hoidjale, et see näeb und, et tema kahtlused on jamps, ning et niimoodi 
perenaist laimata ei tohi. Kui nad parajasti rääkisid, kuuldi äkki karjatust. Hoidja ja 
peremees tõttasid koos lastetuppa. Kujutlege mehe tundeid, härra Holmes, kui ta nägi 
oma naist lapse voodi kõrvalt põlvitamast tõusmas, ning verd lapse paljal kaelal ja 
voodilinal. Õuduskarjega pööras mees naise näo vastu valgust ning nägi tema veriseid 
huuli. Nüüd polnud enam mingit kahtlust, et naine oli vaese lapse verd joonud. 

Nõnda on siis asjalood praegu. Naine on nüüd oma toas luku taga. Mingeid seletusi 
pole ta andnud. Mees on peaaegu hulluks läinud. Nii tema kui ka mina teame 
vampiirlusest peale selle sõna väga vähe. Siiamaani arvasime, et see on mingi pöörane 
võõramaine väljamõeldis. Ja siiski, siinsamas "Inglismaal Sussexi südames — noh, kõike 
seda võin teiega hommikul arutada. Kas te võtate mu vastu? Kas te kasutate oma erakord- 
seid võimeid, et aidata üht hullumeelsuse äärel olevat meest? Kui olete nõus, siis olge 
lahke ja saatke telegramm Fergusonile, Cheesemani talu, Lamberley's, ning ma olen kella 
kümneks teie juures. 

Lugupidamisega Teie Robert Ferguson. 

P. S. Minu meelest mängis teie sõber Watson Black-heathi meeskonnas ragbit, kui mina 
Richmondi parem-äär-kaitsja olin. Niisiis on meil vähemalt üks ühine tuttav. 

»Muidugi ma mäletan teda,« ütlesin kirja käest pannes. »Kolge Bob Ferguson, kõige 
toredam paremäär, kes Richmondil kunagi on olnud. Ta oli heasüdamlik sell. See on just 
tema moodi, et ta sõbra juhtumi pärast nii mures on.« 

Holmes vaatas mind mõtlikult ja raputas pead. 

»Te olete lootusetu, Watson,« ütles ta. »Teie ei suuda eales kellestki halvasti mõelda. 
Kirjutage telegramm, olge hea mees. »Hakkan teie juhtumit meelsasti uurima.«« 

»Teie juhtumit! « 

»Me ei tohi ometi lasta tal arvata, et me oleme mõlemad idioodid. Loomulikult on see 
tema enda juhtum. Saatke telegramm ära ja hommik on õhtust targem. « 

Järgmisel hommikul täpselt kell kümme astus Ferguson meie tuppa. Mäletasin teda kui 
pikka, vilajat, liikuvat meest, kelle kiirus väljakul oli teda mõnestki vastase kaitsjast 
mööda viinud. Elus ei ole midagi piinlikumat kui kohata seda, mis kunagisest toredast 
spordimehest järele on jäänud. Mehe endine tugev kere oli nagu kokku tõmbunud, tema 
linakarva juuksed hõredad ning õlad längus. Kardan, et mina äratasin temas 
samasuguseid tundeid. 

»Tere, Watson,« ütles ta, hääl ikka veel jäme ja südamlik. »Sa ei näe selle mehe moodi 
välja, kelle ma kunagi Oid Deer Parkis üle piirdeaia pealtvaatajate hulka heitsin. Eks 
minagi ole pisut muutunud. Kõige enam on mind muidugi vanemaks teinud need paar vii- 
mast päeva. Näen teie telegrammist, härra Holmes, et mul pole mõtet teeselda, nagu 
tegutseksin kellegi teise nimel.« 

»Lihtsam on otse asju ajada, « ütles Holmes. 

»Muidugi on. Aga te võite kujutleda, et see on raske, kui räägid just sellest naisest, keda 
oled kohustatud kaitsma ja aitama. Mida ma saan teha? Kuidas ma niisuguse jutuga 
politseisse lähen? Aga lapsi tuleb ju ohu eest hoida. On see hullumeelsus, härra Holmes? 
On see midagi, mis mu naisel veres on? Kas teil on mõne sarnase juhtumiga kogemusi? 
Jumala pärast, andke mulle nõu, sest minu mõistus on otsas.« 

»See on ka loomulik, härra Ferguson. Istuge, võtke end kokku ja vastake mulle selgelt. 
Kinnitan teile, et minu mõistus pole kaugeltki otsas ning ma olen veendunud, et me 
leiame mingi lahenduse. Kõigepealt öelge mulle, missuguseid samme olete astunud. Kas 
lapsed on ikka veel naise juures ?« 

»Meil oli kohutav stseen. Ta on mulle hea abikaasa olnud, härra Holmes. Kui üks naine 
kunagi on meest kogu südamest ja hingest armastanud, siis on see tema. Teda tabas nagu 
noahoop, et ma tema õudse, kohutava saladuse avastasin. Ta keeldus sõnagi lausumast. 
Ta ei vastanud mu etteheidetele, ainult vaatas mind nagu meeletu, meeleheitliku pilguga. 
Siis tormas oma tuppa ja pani ukse lukku. Sellest peale keeldub ta välja tulemast. Tal on 
toatüdruk, kes oli tema juures juba enne abiellumist. Dolorese-nimeline — pigem 
sõbranna kui teenija. Tema viib mu naisele süüa.« 

»Noorem ei ole siis otseses hädaohus.« 

»Hoidja proua Mason vandus, et ta ei lahku lapsest ööl ega päeval. Teda võin ma täiesti 
usaldada. Vaese õnnetu Jacki pärast olen ma rohkem rahutu, sest, nagu ma teile 
kirjutasin, on naine talle kaks korda kallale läinud.« 

»Aga ei ole teda kordagi haavanud ?« 

»Ei, ainult lõi teda raevunult. Asi on seda hirmsam, et poiss on abitu sant.« Fergusoni 
kõhn nägu mahenes 

pojast rääkides. »Võiks arvata, et vaese poisi olukord peaks igaühe südame härdaks 
tegema. Ta kukkus lapsepõlves ning tema selgroog on kõver. Kuid sees on tal kõige 
armastavam ja hellem süda.« 

Holmes oli eilse kirja kätte võtnud ning luges seda üle. »Kes teil veel majas elavad, 
härra Ferguson?« 

»Kaks teenijat, kes ei ole meil kaua olnud. Üks tallipoiss, Michael, kes magab majas. 
Minu naine, mina ise, mu poeg Jack, imik, Dolores ja proua Mason. See on kõik.« 

»Nähtavasti ei tundnud te abielludes oma naist kuigi hästi ?« 

»Olime ainult mõne nädala tuttavad.« 

»Kui kaua see toatüdruk Dolores on tema juures olnud ?« 

»Mitu aastat.« 

»Dolores tunneb siis teie naise iseloomu paremini kui teie?« 

»Jah, nii võib küll öelda.« Holmes märkis midagi üles. 

»Mulle tundub, « ütles ta, »et minust oleks LamberleY's rohkem kasu kui siin. See on 
ilmselt niisugune juhtum, mida peab isiklikult uurima. Kui proua toas püsib, ei saa meie 
juuresolek teda ärritada ega segada. Me peatume muidugi võõrastemajas.« 


Ferguson tegi kergendust väljendava liigutuse. 

»Seda ma lootsingi, härra Holmes. Kui te saate tulla, siis kell kaks läheb Victoria 
jaamast väga hea rong.« 

»Muidugi saame tulla. Praegu on vaikne aeg. Võin oma energia jagamatult teile 
pühendada. Watson tuleb muidugi kaasa. Enne aga, kui ma teele asun, on mul mõned 
seigad, milles tahaksin päris kindel olla. Õnnetu naine on ilmselt rünnanud mõlemat last, 
omaenda imikut ja teie väikest poega?« 

»Nii see on.« 

»Kuid ta tegi neile erineval moel viga, eks ole? Teie poega ta peksis.« 

»Üks kord kepiga ja teine kord läks kätega kallale.« »Kas ta seletas, miks ta poissi lõi?« 
»Ainult ütles, et vihkab teda. Seda kordas ta ikka ja jälle.« 

»Noh, see pole võõrasemade juures haruldane. Ütleme 

postuumne armukadedus. Kas teie naine on loomult armukade ?« 

»Jah, ta on väga armukade — kogu oma lõunamaalanna armastuse jõuga.« 

»Kuid poiss — ta on viieteistkümneaastane, nagu ma kuulsin, ja tõenäoliselt väga 
arenenud mõistusega, sest tema liikumisvõime on piiratud. Kas tema ei öelnud nende 
kallaletungide kohta midagi?« 

»Ei, ta väitis, et mingit põhjust ei olnud.« 

»Kas nad muidu said sõbralikult läbi?« 

»Ei saanud, nende vahel polnud kunagi mingit soojemat tunnet.« 

»Ja siiski ütlete, et poiss on teil sõbralik?« 

»Tublimat poega ei saa maailmas ollagi. Minu elu on tema elu. Ta lausa püüab iga mu 
sõna.« 

Jällegi kirjutas Holmes midagi üles. Mõnda aega istus ta mõttesse vajunult. 

»Kahtlemata olite teie ja poiss enne seda teist abielu suured sõbrad. Olite väga 
lähedased, eks ole?« 

»Väga.« 

»Ja poiss oma kiinduva loomuga oli kahtlemata ema mälestusele truu?« 

» Väga truu.« 

»Ta näib tõesti väga huvitav poiss olevat. Veel üks punkt nende kallaletungide kohta. 
Kas naine läks imikule ja teie pojale kallale ühel ja samal ajal?« 

»Esimene kord küll. Nagu oleks naist mingi hullus haaranud ning ta oleks oma raevu 
mõlema peale välja valanud. Teine kord sai ainult Jack kannatada. Proua Masoni jutu 
järgi ei juhtunud imikuga midagi.« 

»See teeb kahtlemata asja keerulisemaks.« 

»Ma ei saa teist päriselt aru, härra Holmes.« 

»Võimalik. Vahe! luuakse teooriaid ning oodatakse siis, kuni aeg või täpsemad 
teadmised need ümber lükkavad. Halb harjumus, härra Ferguson, kuid inimloomus on 
nõrk. Kardan, et teie vana sõber on minu teaduslikest meetoditest liiga heal arvamusel. 
Igatahes praegu võin vaid öelda, et teie probleem ei tundu mulle lahendamatu ning et te 
võite meid kell kaks Victoria jaamas kohata. « 

Oli üksluise uduse novembripäeva õhtu, kui me oma kotid Lamberley's »Malelaua« 
võõrasremajja jätsime ja mööda pikka, looklevat, Sussexi savist teed sõitma hak- 

asime, jõudes viimaks üksildase vanaaegse talumaja juurde, kus Ferguson elas. See oli 
avar, sopiline hoone, keskpaik väga vana, tiivad päris uued, kõrged Tudori stiilis kortsnad 
ja samblikulaiguline järsk Horshami kilt-kivist katus. Trepiastmed olid õõnsaks kulunud 
ning iidsed kivid eeskojas kandsid esimese ehitaja juustukera ja inimese kujutisega* 
kojamärki. Seespool olid laed rasketest tammepalkidest ning konarlikud põrandad olid 
lohkus. Lagunevas hoones hõljus vanaduse ja pehkimise hõng. 

Maja keskel asus väga suur ruum, kuhu Ferguson meid juhatas. Siin, tohutus 
vanamoodsas kaminas, mille võrel paistis aastaarv 1670, leegitses ja praksus mõnus halu- 
tuli. 

Ruum, kus ma ringi vaatasin, oli õige iseäralik ajastute segapuder. Poolenisti paneelitud 
seinad võisid väga hästi olla kuulunud mingile seitsmeteistkümnenda sajandi 
vabatalupojale. Allpool rippus aga rida hästi valitud moodsaid akvarelle; ülalpool, kus 
tammepuitu asendas kollane krohv, rippus tore kollektsioon Lõuna-Ameerika 
tarbeesemeid ja relvi, mis ülemisel korrusel elav peruu-lanna kaasa oli toonud. Holmes 
tõusis püsti ning uuris esemeid oma innukal ja elaval moel üsna hoolikalt. Ta istus toolile 
tagasi, silmis väga mõtlik pilk. 

»Hei!« hüüdis ta. »Hei!« 

Nurgas korvis oli lamanud spanjel. Nüüd tuli loom aeglaselt ja vaevaliselt peremehe 
poole. Ta vedas taga-jalgu järel ning saba oli sorgus. Ta lakkus Fergusoni kätt. 

»Mis on, härra Holmes ?« »Koer. Mis tal viga on?« 

»See ajas ka loomaarsti segadusse. Halvatus vist. Arst arvas, et selgroomeningiit. Kuid 
haigus hakkab juba mööda minema. Varsti on ta terve — oled ju, Carlo ?« 

Lõtva saba läbis nõustuv värin. Koera kurvad silmad vaatasid meid kordamööda. Ta 
taipas, et me temast rääkisime. 

»Kas see algas järsku ?« 

»Öösel.« 

»Millal?« 


Cheeseman — juustumeister. 

»Umbes neli kuud tagasi.« 

»Väga tähelepanuväärne. Väga tähendusrikas. « 

»Miks te seda arvate, härra Holmes?« 

»Näen selles kinnitust sellele, mida ma juba oletasin.« 

»Taeva pärast, mida te oletate, härra Holmes? Teie teritate siin ainult oma mõistust, aga 
minule on see elu ja surma küsimus! Mu naine võib olla mõrvar ja mu laps pidevas 
hädaohus. Ärge mängige minuga, härra Holmes. Asi on liiga tõsine.« 

Suurt kasvu paremäär-ragbimängija värises üle Kere. Holmes pani lohutavalt käe talle 
käsivarrele. 

»Kardan, et milline lahendus ka poleks, teile on see valus, härra Fergu.-on,« ütles ta. 
»Püüan teid nii palju säästa, kui saan. Praegu ei saa ma rohkem öelda, kuid enne, kui ma 
siit majast lahkun, loodan jõuda lõplikule selgusele.« 

»Aidaku Jumal, et see nii oleks! Kui te mind vabandate, härrased, lähen üles oma naise 
tuppa ja vaatan, kas on mingit muutust.« 


Mees oli mõne minuti ära, mille jooksul Holmes uuris jälle haruldusi seintel. Kui 
peremees tagasi tuli, nägime tema rõhutud näost, et midagi rõõmustavat ei ole. Ta tõi 
kaasa pika, saleda, tõmmu näoga tüdruku. 

»Tee on valmis, Dolores,« ütles Ferguson. »Hoolitse, et su perenaisel oleks kõik, mis ta 
tahab. « 

»Tema väega haige, « hüüdis tüdruk peremehele nördinud pilguga otsa vaadates. »Tema 
ei küsi toit. Tema väega haige. Temal vaja arst. Mina kardab temaga üksi ilma arst.« 

Ferguson vaatas mulle otsa, pilgus küsimus. »0leksin väga rõõmus, kui saaksin kasulik 
olla.« »Kas su perenaine võtab doktor Watsoni vastu ?« »Mina viin. Mina ei küsi. Temal 
vaja arst. « 

»Siis tulen ma kohe kaasa.« 

Järgnesin tüdrukule, kes närviliselt võbises, trepist üles ja edasi mööda vanaaegset 
koridori. Selle lõpus oli massiivne raudklambriga uks. Ust vaadates tuli mul mõte, et kui 
Ferguson tahaks jõuga naise juurde tungida, ei saaks see talle kerge olla. Tüdruk võttis 
taskust võtme ning rasked tammeplangud kriiksusid vanadel hingedel. Astusin sisse ning 
tüdruk järgnes mulle kiiresti, keerates ukse enda järel lukku. 

Voodis lamas naine, kahtlemata kõrges palavikus. Ta 

oli ainult pooleldi teadvusel, aga tõstis minu poole kohkunud, kuid kaunid silmad ja 
vahtis mind ärevalt. Võõrast nähes paistis ta kergendust tundvat ning vajus ohates 
padjale. Astusin rahustavaid sõnu rääkides naise juurde ning ta lamas vaikselt, kuni ma 
tal pulssi ja temperatuuri mõõtsin. Mõlemad olid kõrged, kuid siiski oli mul mulje, et 
naise seisukord on tingitud pigem vaimsest erutusest kui mingist haigusest. 

»Tema lamama nii üks päev, kaks päev. Mina kartma, tema surema,« ütles tüdruk. 

Naine pööras oma õhetava kena näo minu poole. »Kus mu abikaasa on?« »Ta on all ja 
sooviks teid näha.« »Ma ei taha teda näha. Ma ei taha teda näha.« Siis näis naine 
deliiriumis sonima hakkavat. »Põrguline! Põrguline! Ah, mida ma selle saatanaga pean 
tegema?« »Kas ma saan teid kuidagi aidata?« »Ei. Mitte keegi ei saa aidata. See on lõpp. 
Kõik on läbi. Mida ma ka ei teeks, ikka on kõik ilmaasjata.« 

Naist oli haaranud mingi kummaline meelepete. Ma ei suutnud ausat Bob Fergusoni 
saatana või põrgulise osas ette kujutada. 

»Proua,« ütlesin ma, »teie abikaasa armastab teid väga. Ta on kõige juhtunu üle 
sügavalt kurb.« 

Naine pööras uuesti oma võluvad silmad minu poole. »Ta armastab mind. Jah. Aga kas 
mina teda ei armasta? Kas ma ei armasta teda nii, et pigem ohverdan enda, kui murran 
tema südame? Niimoodi armastan ma teda. Ja siiski võis ta minust mõelda — võis minust 
niiviisi rääkida.« 

»Ta muretseb, kuid ta ei saa aru.« 

»Ei, ta ei saa aru. Ta peaks aga usaldama.« 

»Kas te ei laseks teda üles tulla?« soovitasin ma. 

»Ei, ei. Ma ei suuda unustada neid hirmsaid sõnu ega ilmet tema näol. Ma ei taha teda 
näha. Minge nüüd. Minu heaks ei saa te midagi teha. Öelge mu mehele ainult üht. Ma 
tahan oma last. Mul on oma lapsele õigus. See on ainus teade, mille ma talle saata võin.« 
Naine pööras näo seina poole ega öelnud enam midagi. 

Läksin tagasi alla, kus Ferguson ja Holmes ikka veel kamina juures istusid. Ferguson 
kuulas rõhutult minu ülevaadet äsjasest kõnelusest. 


»Kuidas ma saan lapse tema juurde saata?« ütles ta. 

»Kust ma tean, mis imelik hoog talle peale võib tulla? Kuidas võin ma ealeski 
unustada, et ta tõusis lapse voodi äärest, lapse veri huultel?« Ferguson värises seda 
meenutades. »Laps on proua Masoni juures kaitstud ja peab sinna jääma.« 

Kenake toatüdruk, ainus, kes majas kaasaega meelde tuletas, tõi teed. Kui ta seda 
serveeris, avanes uks ning tuppa tuli nooruk. See oli tähelepanuväärne poiss, kahvatu näo 
ja heledate juustega, sinistes silmades erutatud tuluke, mis lõi järsku tunnetest ja rõõmust 
loitma, kui ta pilk isal peatus. Ta ruttas ettepoole ja heitis isale käed ümber kaela, 
ennastunustavalt nagu armunud tüdruk. 

»Oh, isa!« hüüdis ta. »Ma ei teadnud, et sa juba tagasi oled. Oleksin pidanud siin sul 
vastas olema. Oh, mul on nii hea meel sind näha!« 

Ferguson vabastas end hellalt kaisutusest, näol mõnevõrra kohmetu ilme. 

»Kallis poiss,« ütles ta väga õrnalt linalakka pead patsutades. »Tulin varem, sest mu 
sõbrad härra Holmes ja doktor Watson olid nõus õhtu meiega veetma.« 

»Kas see on kuulus detektiiv härra Holmes?« 

»Jah.« 

Nooruk vaatas meid väga läbitungiva ja, nagu mulle tundus, ebasõbraliku pilguga. 

»Kuidas on teie teise lapsega, härra Ferguson ?« küsis Holmes. »Kas me võiksime 
pisikesega tuttavaks saada?« 

»Palu proua Masonil laps siia tuua, « ütles Ferguson. Poiss läks minema imelik"1 
lohiseval kõnnakul, mis minu arstisilmale ütles, et tal on selgroog nõrk. Peagi tuli ta 
tagasi ning tema järel astus tuppa pikk kõhetu naine, hoides süles väga ilusat last, kel olid 
tumedad silmad ja kuldblondid juuksed, imetore saksi ja ladina vere segu. Ferguson oli 
lapsesse ilmselt kiindunud, sest ta võttis imiku sülle ja hüpitas teda hellalt. 

»Kujutage ette, et kellegi süda võiks lubada talle haiget teha,« pomises ta, vaadates 
väikest punetavat armi inglikese kaelal. 

Sel hetkel juhtusin Holmesile otsa vaatama ning nägin tema erakordselt pinevat ilmet. 
Holmesi nägu oli tardunud, nagu oleks see vanast elevandiluust voolitud, ning pilk, mis 
korraks isa ja last oli vaadanud, oli nüüd innukalt ja uudishimulikult kiindunud millessegi 

toa teises otsas. Seda jälgides võisin ju arvata, et Holmes vaatab läbi akna nukrasse 
vihmast tilkuvasse aeda. Tõsi küll, üks aknaluuk oli väljast poolkinni vajunud ja varjas 
väljavaadet, kuid Holmesi tähelepanu oli keskendatud kahtlemata aknale. Siis ta naeratas 
ja vaatas uuesti imikut. Selle priskel kaelal oli näha väikest tursunud märki. Sõnagi 
lausumata uuris Holmes seda hoolikalt. Lõpuks võttis ta kinni lohukestega rusikast, mis 
tema ees vehkis. 

»Head aega, väikemees. Sinu elu on alanud kummaliselt. Hoidja, ma sooviksin teiega 
nelja silma all rääkida.« 

Holmes viis naise kõrvale ja rääkis tõsiselt mõne minuti. Kuulsin ainult viimaseid sõnu: 
»Loodan, et teie mured on varsti lõppenud.« Naine, tusane vaikiv olend, läks lapsega ära. 

»Mis te proua Masonist arvate?« küsis Holmes. 

»Välimuselt pole ta just eriti meeldiv, kuid kuldse südamega ja lapsesse kiindunud.« 

»Kas ta sulle meeldib, Jack?« küsis Holmes järsku poisilt. Selle väljendusrikas liikuv 
nägu tõmbus morniks ning ta raputas pead. 


»Jackil on väga tugevad sümpaatiad ja antipaatiad,« ütles Ferguson kätt poisile ümber 
pannes. »Mina olen õnneks sümpaatia.« 

Poiss ohkas rahulolevalt ning peitis pea isa rinnale. Ferguson vabastas end õrnalt. 

»Lippa nüüd, väike Jacky,< ütles ta ning jälgis poega armastava pilguga, kuni see 
kadus. »Teate, härra Holmes, « jätkas Ferguson, kui poiss läinud oli, »mul on tõesti tunne, 
et olen teid asjatult siia toonud, sest mida muud peale oma kaastunde saate te mulle anda? 
Teie meelest on see kindlasti äärmiselt delikaatne ja keeruline lugu.« 

»Delikaatne on lugu kahtlemata, « ütles mu sõber lõbusalt naeratades, »kuid seni pole 
ma märganud, et siin midagi keerukat oleks. See on niisugune juhtum, kus tuleb 
mõistusega järeldusi teha, kui aga minu järeldust punkthaaval kinnitab terve hulk seiku, 
muutub subjektiivne objektiivseks ning me võime kindlalt öelda, et oleme sihile jõudnud. 
Tegelikult olin sinna jõudnud juba enne Baker Streetilt lahkumist ning kõik ülejäänu on 
minu oletusi ainult kinnitanud.« 

95 

Ferguson tõstis suure käe kortsulise lauba juurde. 

»Taeva pärast, Holmes, « ütles ta kähedalt, »kui te olete tõe jälile saanud, ärge hoidke 
mind teadmatuses. Mis te asjast arvate? Mis ma pean tegema? Mul on ükskõik, kuidas te 
faktid olete avastanud, peaasi et teil tõesti fakte on.« 

»Kahtlemata võlgnen teile seletuse ja selle te ka saate. Kuid te ju lubate mul tegutseda 
omamoodi? Kas proua on võimeline meid vastu võtma, Watson?« 

»Ta on haige, kuid mõistuse juures.« 

»Väga hea. Ainult tema juuresolekul saame loo selgeks rääkida. Lähme üles tema 
juurde. « 

»Ta ei taha mind näha, « hüüdis Ferguson. 

»Oh, küll ta tahab,« ütles Holmes. Ta kritseldas mõne rea paberilehele. »Vähemalt teie 
saate tuppa sisse, Watson. Kas te oleksite hea ja annaksite selle kirja prouale?« 

Läksin uuesti üles ja andsin kirja Doloresele, kes ettevaatlikult ukse avas. Hetk hiljem 
kuulsin toast hüüatust, milles näis segunevat rõõm ja üllatus. Dolores vaatas välja. 

»Tema võtab nad vastu. Tema kuulab, « ütles ta. 

Minu kutse peale tulid Ferguson ja Holmes üles. Toas astus Ferguson paar sammu naise 
poole, kes oli voodis istukile tõusnud, kuid naine tõstis tõrjuvalt käe. Ferguson vajus 
tugitooli ning Holmes võttis istet toolil tema kõrval, teinud kummarduse naisele, kes 
vaatas teda, silmad imestusest pärani. 

»Me saame vist ilma Doloreseta läbi, « ütles Holmes »Oh, hea küll, proua, kui te 
eelistate, et ta kohale jääb, pole mul midagi selle vastu. Nii, härra Ferguson, ma olen 
tööinimene, kellel on palju tegemist, ning ma teen lühidalt ja selgelt. Kõige valutum on 
kiire lõikus Lubage mul kõigepealt öelda midagi, mis teie südant kergendab. Teie 
abikaasa on väga hea, väga armastav ja äärmiselt ülekohtuselt koheldud naine.« Ferguson 
ajas end rõõmsalt hüüatades sirgu. »Tõestage seda, härra Holmes, ja ma olen igavesti teie 
tänuvõlglane.« 

»Tõestangi, kuid sealjuures pean teid teises suhtes rängalt haavama.« 

»Ma ei hooli millestki, kui te ainult mu naise süüst 

vabastate. Kõik muu maa peal on sellega võrreldes tühine.« 

«Lubage mul siis teile kirjeldada, missugune oli minu mõttekäik Baker Streetil. 
Kujutlus vampiirist oli minu meelest absurdne. Inglismaa kriminaalpraktikas niisuguseid 


asju ei juhtu. Sellegipoolest oli teie tähelepanek täpne. Te nägite oma naist tõusvat lapse 
voodi kõrvalt, suu verine.« 

»Nägin küll.« 

»Kas teile ei tulnud pähe. et verdjooksvat haava võidi imeda ka muul põhjusel kui 
selleks, et verd saada? Kas Inglismaa ajaloos pole mitte kuningannat, kes imes aavast 
mürki välja?« »Mürki!« 

»Teil on siin Lõuna-Ameerikast pärit esemeid. Tundsin instinktiivselt nende relvade 
olemasolu, enne kui mu silmad neid seinal veel nägidki. See võis ka mingi muu mürk 
olla, kuid kõigepealt tulid mulle just Lõuna-Ameerika mürgid pähe. Kui ma nägin 
tillukest tühja nooletuppe väikese linnulaskmise vibu kõrval, teadsin, et seda ma lootsingi 
näha. Kui last kriimustati ühe niisuguse noolega, riis on kastetud kuraare või mõne teise 
põrguliku aine sisse, oleks see tähendanud surma, kui mürki välja poleks imetud. 

Ja koer! Kui keegi tahtis mürki kasutada, kas ta siis ei proovinuks esmalt järele, kas see 
ikka toimib? Koera peale ma ei mõelnud, kuid see sobis mu skeemi hästi. 

Kas te nüüd mõistate? Teie naine kartis juba ette kallaletungi lapsele. Ta nägi kord ühte 
niisugust juhtumit pealt ning päästis tookord lapse elu, kuid ei söandanud siiski teile kogu 
tõtt rääkida, sest teadis, kui väga te poissi armastate, ning kartis murda teie südant.« 

»Jacky!« 

»Ma jälgisin poissi, kui te just ennist imikut hoidsite. Tema nägu peegeldus selgelt 
aknal, millele luuk tumeda tausta moodustas. Nägin niisugust armukadedust, nii õelat 
vihkamist, nagu ma inimolendi näol harva olen näinud.« 

»Minu Jackyk!« 

»Peate selle mõttega leppima, härra Ferguson. Teil on kindlasti valus mõelda, et poissi 
sundis niimoodi tegutsema liialdatud armastus teie ja arvatavasti ka tema surnud ema 
vastu. Hinges näris tal kadedus selle 

toreda lapse vastu, kelle tervise ja ilu kõrval tema ise veel eriti hädisena mõjub. « 

»Püha Jumal! See on uskumatu!« 

»Kas ma rääkisin tõtt, proua?« 

Naine nuuksus, nägu patja peidetud. Nüüd pöördus ta abikaasa poole. 

»Kuidas ma võisin sulle rääkida, Bob? Tundsin, missugune hoop see sulle oleks. Parem 
oli oodata, et kuuleksid seda kellegi teise, mitte minu suust. Kui see härra, kellel näib 
olevat võluvõimeid, kirjutas, et teab kõik, oli mul hea meel.« 

»Mina soovitaksin noorhärra Jackyle aasta mere-meheelu,« ütles Holmes toolilt tõustes. 
»Ainult üks asi on ikka veel segane, proua. Me võime täiesti mõista teie kallaletunge 
noorhärra Jackyle. Ema kannatlikkusel on ka piirid. Kuidas te aga julgesite neil kahel 
viimasel päeval last üksi jätta?« 

»Rääkisin proua Masonile kõik. Ta teab.« 

»Täpselt. Seda ma arvasingi.« 

Ferguson seisis voodi juures, võimetu rääkima, värisevad käed välja sirutatud. 

»Siinkohal on meil minu meelest aeg minema hakata, Watson,« ütles Holmes sosinal. 
»Kui teie võtaksite liiga ustaval Doloresel ühelt poolt käe alt kinni, võtan mina teiselt 
poolt. Noh, nii,< lisas ta, kui ukse enda järel kinni pani, »ülejäänu võime vist nende endi 
hooleks jätta.« 

Selle juhtumi kohta on mul veel üks kiri. Selle kirjutas Holmes lõpliku vastusena 
saadetisele, millest jutustus algas. Kiri kõlas nii: 


Baker Street 21. november Sisu: vampiirid. 

Austatud härra, viidates teie kirjale 19-ndast kuupäevast, võin teatada, et olen vaadanud 
läbi teie kliendi härra Robert Fergusoni järelepärimise, firmast Ferguson ja Muirhead, 
teemüügi vahetalitajad, asukoht Mincing Lane, ning et asi on rahuldavalt lõpule viidud. 
Teid soovituste eest tänades, 

lugupidamisega Teie 

Sherlock Holmes 


VI. KOLME GARRIDEBI MÕISTATUS 


Lugu võis olla komöödia, kuid niisama hästi ka tragöödia. Ühele mehele läks see 
maksma mõistuse, minul tuli pisut verd kaotada ning veel üks mees sai seaduse järgi 
karistada. Ja sellegipoolest oli komöödiaelement olemas. Hüva, otsustage ise. 

Mäletan kuupäeva väga hästi, sest see juhtus samal kuul, kui Holmes keeldus 
rüütliseisusest oma teenete eest, mida kunagi võib-olla kirjeldatakse. Mainin seda ainult 
möödaminnes, sest minu kui partneri ja usaldusaluse seisund sunnib mind olema eriti 
ettevaatlik, et igasugust ebadiskreetsust vältida. Kordan siiski, et see seik võimaldab 
nimetada mul kuupäeva, mis oli 1902. aasta juuni lõpul, varsti pärast Lõuna-Aafrika sõja 
lõppu. Holmes oli mitu päeva voodis vedelnud, nagu tal vahetevahel kombeks oli, kuid 
ilmus tol hommikul näh-. tavale, pikk kantseleiformaadis dokument käes ja rangetes 
hallides silmades lõbus säde. 

»Teil on võimalus veidi teenida, sõber Watson,« ütles ta. »Kas te Garridebi nime olete 
kunagi kuulnud ?« 

Tunnistasin, et ei ole. 

»Noh, kui te mõne Garridebi kusagilt kätte saaksite, tähendaks see raha.« 

»Kuidas nii ?« 

»Ah, see on pikk jutt — ja ka üsna veider. Ei usu, et me kõikvõimalike keeruliste 
inimsuhete uurimisel kunagi millegi iseäralikuma peale oleksime sattunud. Vennike tuleb 
varsti ise siia küsimustele vastama, nii et ma ei hakka enne asjast rääkima, kui ta kohal 
on. Seniks on see ainult nimi, mida meil vaja on.” 

Minu kõrval laual oli telefoniraamat ning ma pöörasin lehte, ilma erilise lootuseta 
midagi leida. Minu hämmastuseks seisis aga imelik nimi tähestiku järgi õigel kohal. 
Hüüatasin võidukalt. 

»Palun väga, Holmes! Siin see ongi!« 

Holmes võttis mul raamatu käest. 

«Garrideb, N,< luges ta, »Little Ryder Street 136. Kahju, et ma teile pettumuse 
valmistan, kulla Watson, aga see ongi mees ise. Kirjal on tema aadress. Meil on vaja teist 
samasugust. « 

Proua Hudson oli tuppa tulnud, nimekaart kandikul. Võtsin selle kätte ja vaatasin. 

«Kuulge, ta on siin!« hüüdsin hämmastunult. »Sellel on teine eesnimi. John Garrideb, 
jurist, Moorville, Kansas, USA.« 

Holmes naeratas kaarti vaadates. »Kardan, et peate tegema veel ühe katse, Watson,« 
ütles ta. »See härra on ka juba loosse kaasa haaratud, ehkki ma teda täna hommikul küll 
näha ei lootnud. Ta võib siiski rääkida meile üsna palju niisugust, mida ma teada tahan.« 


Hetk hiljem oli mees toas. Härra John Garrideb, jurist, oli lühike tugeva 
kehaehitusega mees, kellel oli ümar siledaks aetud nägu, mis on iseloomulik nii pai 
judele ameerika ärimeestele. Üldine pilt temastoli priske ja üsna lapselik, nii et jäi 
mulje noorukesest mehest, kellel oli pidevalt lai naeratus, näol. Tema sil mad köitsid aga 
tähelepanu. Harva olen ma ühegi ini mese näos näinud silmi, mis annaksid tunnistust 
pingsamast siseelust, need olid nii säravad, erksad, nii vastuvõtlikud igale 
mõttevälgatusele. Ta hääldus oli amee rikalik, kuid ta ei kasutanud rääkides mingeid 
veidraid sõnu. 

»Härra Holmes?« küsis ta meile kordamööda otsa vaa dates. »Ah jaa! Teie pildid on 
üsna teie sarnased, kui ma tohin nii öelda. Usutavasti saite minu nimekaimult härra 
Nathan Garridebilt kirja, eks ole?« 

»Palun istuge,« ütles Sherlock Holmes. »Meil on arvatavasti üsna palju arutada.« Ta 
võttis dokumendi kätte. »Teie olete mõistagi see härra John Garrideb, keda siin 
mainitakse. Aga te olete ju ometi mõnda aega Inglis maal elanud?« 

»Miks te nii ütlete, härra Holmes?« Mulle näis, et lugesin mehe väljendusrikastest 
silmadest äkilist kaht lust. 

»Kogu teie riietus on inglaslik.« 

Härra Garrideb naeris sunnitult. »Olen lugenud teie vempudest, härra Holmes, kuid ei 
osanud arvata, et 

võin ise nende osaliseks sattuda. Millest te seda järeldate?« 

»Teie kuue õlgade lõikest, teie saapaninadest — kas keegi võiks selles kahelda?« 

« »Noh, olgu, mul polnud aimugi, et ma nii ilmselt inglaslik välja näen. Aga äriasjad 
tõid mind juba mõne aja eest siia ning nõnda on peaaegu kogu mu riietus Londonist pärit. 
Arvan siiski, et teie aeg on kallis ning me ei kohtunud selleks, et minu sokkidest vestelda. 
Kuidas oleks, kui tegeleksime selle dokumendiga, mis teil käes lon ?« 

Holmes oli mingil viisil meie külalisi ärritanud, tema priskel näol oli nüüd palju vähem 
sõbralik ilme. 

»Kannatust! Kannatust, härra Garrideb!« rahustas mu sõber. «Doktor Watson võiks 
teile öelda, et minu väikesed kõrvalepõiked osutuvad mõnikord täiesti asjakohaseks. Aga 
miks härra Nathan Garrideb teiega kaasa ei tulnud?« 

«Milleks ta teid üldse sellesse kõigesse segas?« nõudis külaline äkilises vihahoos. 
»Mida põrgut teil sellega pistmist on? See oli lihtsalt kahe härrasmehe vaheline äri-asi, ja 
siis on ühel neist äkki vaja detektiivi appi kutsuda! Nägin teda täna hommikul ning ta 
rääkis vembust, mille ta mulle oli mänginud, ja sellepärast ma siin olengi. Aga ikkagi on 
mul kuidagi paha tunne.« 

»Mitte keegi ei tahtnud teile halba varju heita, härra Garrideb. Tema püüdis lihtsalt 
samuti saavutada teie eesmärki — mis on nähtavasti teile mõlemale võrdselt tähtis. Ta 
teadis, et mul on võimalusi informatsiooni hankida, ning seetõttu oli väga loomulik, et ta 
minu poole pöördus.« 

Meie külalise vihane nägu selgines vähehaaval. 

»Noh, see kõlab juba paremini,« ütles ta. »Kui ma täna hommikul teda vaatama läksin 
ja ta ütles, et oli detektiivi appi kutsunud, küsisin ainult teie aadressi ja tulin kohe siia. 
Ma ei taha, et politsei oma nina eraasjadesse topiks. Kui aga teie olete nõus aitama meil 
mees üles leida, ei saa selles ju midagi halba olla.« 


»Noh, nii see just ongi,« ütles Holmes. »Ja nüüd, mu härra, kui te juba siin olete, 
võiksime vahest kuulda selget ülevaadet teie enese suust. Minu sõber siin ei tea 
üksikasjadest midagi.« 

Härra Garrideb vaatas mind mitte eriti sõbraliku pilguga. 

»Kas tal on vaja teada?« küsis ta. »Tavaliselt me töötame koos.« 

»Noh, ega mingit põhjust seda salajas hoida ei ole. Loetlen teile faktid nii lühidalt, kui 
saan. Kui te Kansasest pärit oleksite, poleks mul vaja teile seletada, kes oli Alexander 
Hamilton Garrideb. Ta kogus oma varanduse kinnisvaradega ning hiljem Chicagos 
viljamüügiga, kuid kulutas seda ja ostis kokku nii palju maad Arkansas' jõe ääres Fort 
Dodge'ist lääne pool, et maa-ala suurus oli nagu mõnel teie krahvkonnal. Seal on karja- 
maid ja metsamaad ja põllumaad ja maavarade poolest rikast maad ja lihtsalt igat sorti 
maad, mis omanikule dollareid sisse toob. 

Sugulasi tal ei olnud — või kui oli, siis mina pole neist kuulnud. Kuid oma veidra nime 
üle tundis ta kummalist uhkust. See meid kokku viiski. Olin Topekas advokaat ning 
ühel päeval tuli vanamees mulle külla, sest tal oli hirmus hea meel kohata teist 
samanimelist. See oli tema lemmikidee, et ta oli kindlalt otsustanud teada saada, kas 
maailmas veel Garridebe leidub. »Otsige mulle veel üks!« ütles ta. Teatasin talle, et 
mul on tegemist ja ma ei saa veeta oma elu mööda maailma ringi rännates ja Garridebe 
otsides. »Sellegipoolest, « ütles ta, »kui asjad kujunevad nii, nagu mina kavatsen, siis 
seda te just tegema hakkategi.« Arvasin, et mees teeb nalja, kuid tema mõtles seda täiesti 
tõsiselt, nagu ma peagi pidin avastama. 

Aasta pärast mees suri ja jättis maha testamendi. See oli kõige pentsikum testament, 
mis Kansase osariigi registrisse iial sisse on kantud. Tema varandus jaotati kolmeks osaks 
ja mina pidin saama ühe neist, tingimusel, et leian kaks Garridebi, kes ülejäänu endale 
saaksid. See teeb igaühele tervelt viis miljonit dollarit, kuid me ei saa seda näpuotsagagi 
puudutada, enne kui me kõik reas seisame. 

Juhtum oli nii tähtis, et jätsin oma advokatuuri lohakile ja asusin Garridebe otsima. 
Ühendriikides pole mitte ühtegi. Ma olen selle otsast otsani läbi kamminud, sir, ja ma ei 
leidnud mitte ainsatki Garridebi. Siis proovisin Inglismaal. Olge lahked, Londoni 
telefoniraamatus oligi üks nimi sees. Otsisin mehe kahe päeva eest üles ja seletasin 

talle kogu 100. Tema on aga üksik mees nagu minagi, mõni naissugulane on, aga mehi 
mitte. Testamendis on öeldud, kolm täiskasvanud meest. Niisiis näete, et meil on üks 
mees ikka veel puudu, ja kui te saate aidata meil seda puudust täita, oleme meelsasti 
valmis teile tasuma.« 

»Noh, Watson,« ütles Holmes naeratades, »ma ju ütlesin, et lugu on üsna veider, kas 
pole? Võiks arvata, mu härra, et teie parim võimalus on panna kuulutus lehte isiklike 
teadete rubriiki.« 

»Seda ma tegingi, härra Holmes. Mitte ühtki vastust.« 

»Heldeke! Noh, see on küll üks ülimalt imelik probleem. Ma võin ju sellele pilgu heita, 
kui mul aega on. Muide, kas pole pentsik, et te olete Topekast pärit. Mul oli seal 
kirjasõber — nüüd on ta surnud —, vana doktor Lysander Starr, kes oli 1890. aastal 
linnapea.« 

»Vana hea doktor Starr!« ütles külaline. »Tema nimi on ikka veel, suure au sees. Noh, 
härra Holmes, me ei saa vist muud teha kui teile ette kanda, kuidas meil asi edeneb. Ma 


arvan, et paari päeva pärast saate meilt teateid.« Selle kinnitusega meie ameeriklane 
kummardas ja lahkus. 

Holmes oli piibu põlema pannud ning istus mõnda aega, näol kummaline naeratus. 
»Noh?< küsisin ma viimaks. »Ma mõtlen, Watson — lihtsalt mõtlen!« »Mille üle?« 

Holmes võttis piibu suust. 

»Mõtlesin, Watson, mis pagana põhjust oli mehel meile seesuguseid jaburaid valesid 
kokku rääkida. Ma oleksin temalt seda peaaegu küsinud — sest on aegu, mil brutaalne 
otserünnak on parim võte —, kuid otsustasin, et las ta parem usub, et on meid alt 
vedanud. Me nägime meest, kellel on küünarnukkidelt narmendav inglise lõikega kuub ja 
aastasest kandmisest põlve kohast kottis püksid, ja ometi on ta selle kirja ning oma jutu 
järgi hiljuti Londonisse saabunud provintsiameeriklane. Isiklike teadete rubriigis pole 
mingeid kuulutusi olnud. Te ju teate, et mul ei jää seal midagi kahe silma vahele. Sealt 
otsin ma oma jahilinde, ning seesugune faasani-kukk poleks mul igatahes märkamata 
jäänud. Ma pole kunagi tundnud doktor Lysander Starri Topekast. Vaata kust otsast 
tahes, mees on võlts. Ma arvan, et vennike 

on tõesti ameeriklane, kuid tema hääldus on Londonis elatud aja jooksul kulunud. Mis 
mängu ta siis mängib ja mis motiiv selle naeruväärse Garridebide otsimise taga peitub? 
Asi väärib meie tähelepanu, sest ehkki mees on lurjus, on ta igatahes keeruline ja leidlik 
tüüp. Nüüd teeme selgeks, kas meie teine kirjasaatja on ka petis. Helistage talle, 
Watson.« 

Seda ma tegingi, ning kuulsin teises otsas nõrka värisevat häält. 

»Jah, jah, mina olen Nathan Garrideb. Kas härra Holmes on seal? Tahaksin väga härra 
Holmesiga rääkida. 

Mu sõber võttis aparaadi ning ma kuulsin tavalist katkendlikku dialoogi. 

»Jah, ta käis siin. Te siis ei tunne teda... Kui kaua? ... Ainult kaks päeva! ... Jah, 
jah, muidugi on see äärmiselt meelitav väljavaade. Kas te olete õhtul kodus? Ega teie 
nimekaimu seal ei ole?... Väga hea, me siis tuleme, sest meelsamini lobiseksin ilma 
temata ... Doktor Watson tuleb kaasa... Sain teie kirjast teada, et te ei käi sageli väljas . 
.. Hüva, me tuleme umbes kell kuus. Ameerika juristile pole teil vaja seda mainida... 
Väga hea. Head aega!« 

Oli kaunis kevadõhtu, videvik, ning isegi Little Ryder Street, üks Edgware Roadi 
väiksemaid kõrvaltänavaid, vanast jubedate mälestustega seotud Tyburr. Tree'st12 
kiviviske kaugusel, näis loojuva päikese kald-kiirtes särav ja kaunis. Maja ise, milleni 
meid juhatati, oli ruumikas vanamoodne, 18. sajandi ehitus, mille lamedat tellisfassaadi 
ilmestasid ainult alumise korruse kaks suurt kaarakent. Seal alumisel korrusel meie klient 
elaski, ning tegelikult moodustasid madalad aknad seina tohutule toale, milles ta oma 
ärkvelolekutunnid veetis. Holmes osutas möödudes väikesele vaskplaadile, mis kandis 
tuttavat omapärast nime. 

»See on siin juba mitu aastat rippunud,« märkis ta plaadi tuhmunud pinda näidates. 
»Tema nimi on igatahes tõesti Garrideb, ja see juba on midagi.« 

Majal oli ühine trepikoda ning selle seinal oli hulk nimesilte, millest mõned näitasid 
kontoreid ja mõned erakortereid. See ei olnud just jõukate üürnike maja, 

12Endine roimarite hukkamispaik Londonis, võllas. 


pigem boheemlike poissmeeste eluase. Meie klient avas meile ukse ning vabandas, et 
naine, kes uksehoidjana töötab, lahkus kell neli. Härra Nathan Garrideb osutus väga 
pikaks lõtvade jäsemete ja kühmus seljaga, kõhetuks ja kiilaspäiseks, üle 
kuuekümneaastaseks meheks. Tal oli kooljalik nägu ja niisuguse inimese elutu tuhm 
nahk, kellele kehalised pingutused on tundmata. Suured ümmargused prillid ja väike 
kikkis kitsehabe ning kummargil hoiak andsid talle uudishimuliku inimese mulje. 
Üldmulje oli siiski sõbralik, ehkki pentsik. 

Tuba oli niisama iseäralik kui selle elanik. See nägi välja nagu väike muuseum. Tuba 
oli lai ja avar, igal pool ümberringi kapid ja puhvetid täis geoloogilisi ja anatoomilisi 
eksponaate. Sissepääsust mõlemal pool olid liblikate kastid. Suur laud toa keskel oli üle 
külvatud kõikvõimaliku koluga, mille hulgas turritas võimsa mikroskoobi kõrge vasktoru. 
Ringi vaadates üllatas mind mehe huvide mitmekesisus. Siin oli karp vanaaegsete 
müntidega. Seal oli kapp täis ränikivist tööriistu. Keskmise laua taga oli suur kivististe 
kapp. Selle kohal rida kipsist kolpasid, nende all niisugused nimesildid nagu 
»Neandertallane«, »Heidelbergi inimene«, »Kromanjoon-lane«. Oli selge, et mehel oli 
palju huvialasid. Praegugi meie ees seistes oli tal paremas käes seemisnahatükike, 
millega ta mingit münti poleeris. 

»Sürakuusast — parim periood,« seletas ta münti näidates. »Hiljem mandusid nad 
tugevasti. Kõrgperioodil olid nad minu meelest ületamatud, ehkki mõned eelistavad 
Aleksandria koolkonda. Siit leiate tooli, härra Holmes. Palun lubage ma võtan need 
kondid ära. Ja teie, sir — ah jaa, doktor Watson —, vahest oleksite nii lahke ja tõstaksite 
selle Jaapani vaasi kõrvale. Te näete minu ümber mu väikesi hobisid. Arst noomib mind, 
et ma kunagi väljas ei käi, kuid miks ma peaksin väljas käima, kui mind siin nii palju 
kinni hoiab? Võin teile kinnitada, et ühe kapi sisu täielik kataloogimine võtaks mul aega 
tervelt kolm kuud.« 

Holmes vaatas uudishimulikult ringi. 

»Kas tahate mulle öelda, et te kunagi väljas ei käi?« ütles ta. 

»Vahetevahel sõidan ma Sotheby või Christie juurde. Muidu lahkun oma toast 
haruharva. Tervis on mul kehvavõitu ning hobidele kulub kogu mu aeg. Kuid te võite 

kujutleda, härra Holmes, missugune tohutu vapustus — meeldiv, kuid tohutu — see 
mulle oli, kui ma sellest võimalusest kuulsin. Et raha kätte saada, on tarvis vaid veel üht 
Garridebi, ning selle me peaksime ometi leidma. Mul oli vend, kuid ta on surnud, ning 
naissoost sugulased ei tule arvesse. Aga maailmas peab ju veel teisi olema. Olin kuulnud, 
et te tegelete imelike juhtumitega, ning seepärast saatsingi teie järele. Muidugi on tollel 
ameerika härral täiesti õigus, et oleksin esmalt pidanud temaga nõu pidama, kuid ma 
tegutsesin parimate kavatsustega. « 

»Minu meelest toimisite te väga targasti,« ütles Holmes. »Aga kas te tõesti tahaksite nii 
väga olla maaomanik Ameerikas ?« 

»Muidugi mitte, sir. Mitte miski ei suudaks mind sundida oma kollektsiooni maha 
jätma. Kuid too härra kinnitas mulle, et niipea kui oleme testamendi tingimused täitnud, 
ostab ta minu osa ära. Viis miljonit dollarit oli summa, mida ta nimetas. Praegusel hetkel 
on müügil tosin eksemplari, mis täidaksid lüngad minu kollektsioonides ning mida mul 
mõnesaja naela puudumise tõttu pole võimalik osta. Mõelge ainult, mida ma võiksin teha 
viie miljoni dollariga. Kuulge, mul on siin ju rahvusliku tähtsusega kollektsiooni tuumik. 
Minust saaks meie ajastu Hans Sloane.« 


Tema silmad särasid suurte prillide taga. Oli päevselge, et härra Nathan Garrideb ei 
säästa jõudu nimekaimu leidmiseks. 

»Ma tulin ainult teiega tuttavaks saama ning pole mingit põhjust, miks ma peaksin teid 
töö juures segama, « ütles Holmes. »Ee!istan olla isiklikult kontaktis inimestega, kelle 
asju ma ajan. Mul on vaja esitada ainult mõni küsimus, sest teie kiri on mul taskus ning 
lüngad täitsin ma siis, kui too ameeriklane mind külastas. Tähendab, kuni käesoleva 
nädalani polnud teil tema olemasolust aimugi.« 

»Nii see on. Ta külastas mind eelmisel teisipäeval.« 

»Kas ta rääkis teile meie tänasest kõnelusest?« 

»Jah, ta tuli otse minu juurde. Ta oli algul väga vihane.« 

»Miks ta vihane pidi olema?« 

»Ta näis arvavat, et ma riivasin kuidagi tema au. Tagasi tulles oli ta aga jälle üsna 
sõbralik. « 

»Kas ta soovitas mingit tegevusplaani ?« 

»Ei, sir, seda ta ei teinud.« 

»Kas ta on teilt saanud või küsinud raha?« 

»Ei, sir, mitte kunagi!« 

»Te ei arva, et tal võiks mingi muu eesmärk olla?« 

»Mitte mingit peale selle, mida ta ise ütleb.« 

»Kas te rääkisite talle meie telefoni teel kokku lepitud kohtum!sest?« 

»Jah, sir, rääkisin küll. « 

Holmes vajus mõttesse. Ma nägin, et ta on segaduses. »Kas teie kollektsioonides on 
mõni väga väärtuslik eksemplar ?« 

».Ei ole, sir. Ma ei ole rikas mees. Kollektsioonid on head, kuid mitte väga 
väärtuslikud.« 

»Vargaid te ei karda ?« 

»Üldse mitte. « 

»Kui kaua te siin olete elanud?« 

»Peaaegu viis aastat.« 

Holmesi küsitluse katkestas nõudlik koputus uksele. Vaevalt oli meie klient ukse lahti 
teinud, kui ameerika jurist erutatult tuppa sööstis. 

»Olge lahked!« hüüdis ta ajalehte pea kohal lehvitades. »Arvasin, et leian teid siit. 
Härra Nathan Garrideb, õnnitlen! Te olete rikas mees, sir. Meie lugu on õnnelikult 
lõppenud ja kõik on korras. Mis teisse puutub, härra Holmes, siis võime ainult kahetseda, 
et oleme teid asjata tülitanud. « 

Ta ulatas lehe meie kliendile, kes seisis ja vahtis äramärgitud kuulutust. Holmes ja mina 
lugesime seda üle tema õla. Kuulutus kõlas järgmiselt: 

HOWARD GARRIDEB 

PÕLLUTÖÖMASINATE KONSTRUKTOR 

Vihusidujad, lõikusmasinad, auru- ja käsisahad, puurid, äkked, taluvankrid, 
pikkvankrid ja kõik muud seadeldised. Arteesiakaevude kalkulatsioonid. Pöörduda 
Grosvenor Buildings, Aston. 


»Hiilgav!« hingeldas korteriperemees. »See ongi meie kolmas mees.« 

»Olin alustanud küsitlusi Birminghamis, « ütles amee riklane, »ning minu sealne agent 
saatis mulle selle kuulutuse, mis oli ilmunud kohalikus lehes. Peame kiirustama ja asja 
lõpule viima. Kirjutasin mehele ja ütlesin, et te külastate teda tema kontoris homme kell 
neli pärast lõunat.« 

»Te tahate, et mina teda külastaksin ?« 

»Mis teie arvate, härra Holmes? Kas te ei leia, et nii oleks targem? Mina olen rändav 
ameeriklane mingi veidra looga. Miks peaks ta uskuma, mida ma talle räägin? Kuid teie 
olete soliidne, korralik inglane ning ta peab teie juttu tõsiselt võtma. Kui te tahaksite, 
tuleksin teiega kaasa, kuid mul on homme väga kiire päev, pealegi saaksin ma ju teile 
appi tulla, kui te hätta jääte.« 

»Teate, ma pole aastaid niisugust teekonda ette võtnud.« 

»Sellest pole midagi, härra Garrideb. Ma juba koostasin marsruudi. Te lahkute siit kell 
kaksteist ja peaksite varsti pärast kella kaht kohal olema. Siis saate veel samal õhtul 
tagasi sõita. Teil pole vaja muud teha kui meest külastada, asi ära seletada, ning saada 
kirjalik tunnistus tema olemasolust, jumala eest!« lisas ta tuliselt, »võttes arvesse, et mina 
sõitsin Ameerikast kohale, peaks teil ometi tühiasi olema saja miili kaugusele sõita, et 
aidata raha kätte saada.« 

»Täiesti õige,« ütles Holmes. »Minu arust räägib see härra tõtt. « 

Nathan Garrideb kehitas nukralt õlgu. »Noh, kui te just nõuate, eks ma siis lähe,« ütles 
ta. »Loomulikult on mul raske teile milleski ära öelda, arvestades hiilgavat lootust, mille 
te mu ellu tõite.« 

»See on siis otsustatud,« ütles Holmes, »ja te kahtlemata annate mulle teada niipea, kui 
saate.« 

»Selle eest hoolitsen mina,« ütles ameeriklane. »Nii,< lisas ta kella vaadates, »ma pean 
minema hakkama. Tulen homme, härra Nathan, ja saadan teid Birminghami poole teele. 
Kas teil on minuga üks tee, härra Holmes? Noh, head aega siis, ja homme õhtuks võib 
meil teile häid uudiseid olla.« 

Märkasin, et mu sõbra nägu ameeriklase toast lahkudes selgines ning mõtlik kimbatus 
oli tema näolt kadunud. 

»Tahaksin teie kollektsioone vaadata, härra Garrideb,« 

ütles ta. »Minu erialal võib igasugustest imelikest teadmistest kasu olla ja teie tuba on 
lausa varaait.« 

Meie klient säras rahulolust ning terna silmad suurte prilliklaaside taga sätendasid. 

»Olen alati kuulnud, sir, et te olete väga tark mees,« ütles ta. »Kui teil aega on, võiksin 
teile praegu kõike näidata.« 

»Kahjuks ei ole mul aega. Kuid teie eksponaadid on nii hästi tähistatud ja 
klassifitseeritud, ei teie isiklikke selgitusi vaevalt vaja läheb. Kui ma võiksin homme 
sisse astuda, oletan, et teil poleks midagi selle vastu, kui ma pisut ringi vaatan.« 

»Mitte midagi. Oige aga lahke. Korter on muidugi lukus, kuid proua Sanders on kella 
neljani keldrikorrusel ja laseb teid oma võtmega sisse.« 

»Noh, juhtumisi on mul homme õhtupoolik vaba. Kui te proua Sandersile sõna 
jätaksite, oleks kõik korras. Muide, kes teie kinnisvaraagent on?« 

Meie klient oli äkilisest küsimusest hämmastunud. 

»Hoiloway ja Stcele Edgware Roadil. Aga miks te seda küsite?« 


»Mis majadesse puutub, siis olen ise väikest viisi arheoloog, « ütles Holmes naerdes. 
»Ma just mõtlesin, kas see maja pärineb kaheksateistkümnenda sajandi algusest või 
lõpust. « 

«Kahtlemata lõpust.« 

»Ah tõesti. Arvasin, et pisut varasemast perioodist. Seda on aga kerge kindlaks teha. 
Noh, head aega, härra Garrideb, ja olgu teie reis Birminghami igati edukas.« 

Kinnisvaraagentuur oli lähedal, kuid me leidsime, et see oli juba suletud, niisiis läksime 
Baker Streetile tagasi. Alles pärase õhtusööki võttis Holmes uuesti endise teema üles. 

»Meie väike probleem hakkab selgemat ilmet võtma, <« ütles ta, "Kahtlemata hakkab teil 
juba lahendus koitma.« 

»Ma ei taipa veel mitte kui midagi.« 

»Algus on ometi küllalt selge, ja lõpu peaksime homme teada saama. Kas te selle 
kuulutuse juures midagi imelikku ei märganud?« 

»Nägin, et sõna »ader« asemel oli »sahk«.« 

»Oo, te siis panite seda tähele? Kuulge, Watson, te lähete kogu aeg terasemaks. Jah, see 
oli halb inglise, kuid hea ameerika keel. Laduja oli teksti niimoodi ladunud, 

109 

nagu ta selle sai. Siis veel pikkvankrid. See on samuti ameerikalik väljend. Ja 
arteesiakaevud on nende juures tavalisemad kui meil. See oli tüüpiline ameeriklase 
kuulutus, kuid tahtis välja näha, nagu tuleks see Inglise firmalt. Mida te sellest.arvate?« 

»Võin ainult arvata, et ameerika advokaat pani kuulutuse ise lehte. Mis eesmärk tal oli, 
selle peale ma ei tule.« 

»Noh, seletusi leidub mitu. Igatahes tahtis ta vana kõdu Birminghani saata. See on 
päevselge. Oleksin võinud talle öelda, et ta läheb tühja tuult taga ajama, kuid järele 
mõeldes näis parem olevat lasta tal minna, et lava lagedaks saada. Homme, Watson — 
noh, homne päev räägib enda eest ise.« 

Holmes oli varakult ärkvel ja läks välja. Kui ta lõunaks tagasi tuli, märkasin, et tema 
nägu on väga sünge. 

»Asi on palju tõsisem, kui ma arvasin, Watson,« ütles ta. »Pean teiega aus olema, ehkki 
ma tean, et see annab teile ainult lisapõhjuse peadpidi hädaohtu tormata. Ma peaksin oma 
Watsonit nüüd juba tundma. Kuid oht on olemas ning te peaksite seda teadma.« 

»Noh, ega see ole esimene kord meil kahekesi toime tulla, Holmes. Loodan, et ka mitte 
viimane. Mis oht see siis seekord on?« 

»Meie vastas on väga rängad jõud. Tegin kindlaks, et härra John Garrideb, advokaat, 
pole keegi muu kui pahaendelise ja ohtliku kuulsusega »Mõrtsukas« Evans.« 

»Kardan, et ma pole nüüd põrmugi targem.« 

»Ah, teie oma elukutsega ei pruugi ju Newgate'i kalendrit13 peast teada. Käisin Yardis 
sõber Lestrade'i vaatamas. Neil võib seal mõnikord olla puudus kujutlusvõimest ja 
intuitsioonist, kuid põhjalikkuse ja järjekindluse poolest neile vastast ei leidu. Mul tuli 
mõte, et võiksime nende kartoteekides oma ameerika sõbra jälile jõuda. Ja palun väga, 
leidsingi tema priske näo endale võllaroogade portreede hulgast vastu vaatamas. »James 
Winter, alias M.orecroft, alias Mõrtsukas Evansx, oli pildi alla kirjutatud.« Holmes 


13Tähtsamate Newgate'i vanglas kinni peetavate roimarite elulugude sari. Newgate'i 
vangla — 1902. a. lammutatud tuntul vangla Londonis. 


tõmbas taskust ümbriku. »Kritseldasin tema toimikust mõne punkti välja: vanus 
nelikümmend neli. Pärit Chicagost. Ühendriikides teada 

olevatel andmetel maha lasknud kolm meest. Põgenes vanglast poliitiliste sidemete 
abil. Tuli Londonisse 1893. aastal. 1895. aasta jaanuaris laskis Waterloo Roadil ööklubis 
kaardimängu juures maha ühe mehe. Mees suri, kuid tema oli tüli algataja. Surnu isik 
tehti kindlaks: Rodger Prescott, Chicagos tuntud võltsija ja valerahategija. Mõrtsukas 
Evans vabastati 1901. aastal. Sellest ajast politsei järelevalve all, kuid on teadupärast 
elanud ausalt. Väga ohtlik, tavaliselt relvastatud ning varmas relva kasutama. See ongi 
meie saak, Watson — üsna tubli tükk, peab tunnistamä.« 

»Aga mis mängu ta mängib ?« 

»Noh, see hakkab ka ilmsiks tulema. Käisin kinnis-varaagendi juures. Meie klient on, 
nagu ta ise ütles, viis aastat majas elanud. Enne teda oli korter aasta otsa välja uurimata. 
Eelmine üümik oli keegi härrasmees nimega Waldron. Waldroni välimust mäletati kon- 
toris väga hästi. Ta oli äkitselt kadunud ning temast polnud enam midagi kuulda. Ta oli 
pikk, habemik, väga tõmmu näoga mees. Noh, see Prescott, kelle Mõrtsukas Evans maha 
laskis, oli Scotland Yardi andmetel pikk, tume, habemik mees. Tööhüpoteesina võime 
oletada, et ameerika kurjategija Prescott elas varem samas toas, millest meie ilmsüütu 
sõber nüüd muuseumi on teinud. Siin on meil lõpuks seos, nagu näete.« 

»Ja järgmine seos?« 

»Noh, seda peame nüüd otsima minema.« 

Ta võttis sahtlist revolvri ja ulatas mulle. 

»Minul on mu vana lemmikrelv kaasas. Kui meie Metsiku Lääne sõber püüab oma 
hüüdnime õigustada, peame selleks valmis olema. Jätan teile tunni siesta jaoks, Watson, 
ning siis on vist aeg meie Ryder Streeti seiklusteks küps.« 

Kell oli täpselt neli, kui me Nathan Garridebi iseäralikku korterisse jõudsime. 
Majahoidja proua Sanders hakkas just ära minema, kuid ei kõhelnud meid sisse laskmast, 
sest uks käis snepperlukuga ja Holmes lubas hoolitseda, et kõik on kindlalt suletud, enne 
kui me lahkume. Varsti pärast seda pandi välisuks kinni, majahoidja müts möödus 
kaaraknast ning me teadsime, et oleme alumisel korrusel üksi. Holmes uuris kiiresti kor- 
teri läbi. Ühes pimedas nurgas oli kapp, mis seisis sei- 

nast pisut eemal. Selle taha me lõpuks kükitasimegi kuni Holmes sosinal oma plaanid 
teatavaks tegi. 

»Ta tahtis meie lahket sõpra korterist välja saada, see on selge, ning kuna kollektsionäär 
kunagi väljas ei käinud, oli vaja tublisti kavaldamist, et sellega hakkama saada. Kogu see 
Garridebi-loba ilmselt ainult selleks oligi mõeldud. Peab ütlema, Watson, et selles kõiges 
on teatud põrgulikku leidlikkust, isegi kui üürniku imelik nimi andis talle võimaluse, 
mida ta vaevalt lootis.. Ta punus oma intriigi tähelepanuväärse osavusega.« 

»Aga mida tal tarvis oli?« 

»Noh, seda me siia välja uurima tulimegi. Niipalju kui mina taipan, pole sel meie 
kliendiga kõige vähematki pistmist. See on kuidagi seotud mehega, kelle ta mõrvas — 
mehega, kes võis tema kuritöödes kaasosaline olla. Selles toas asub mingi kuritegelik 
saladus. See on minu arvamus. Algul oletasin, et meie sõbral on kollektsioonides midagi 
väärtuslikumat, kui ta ise teabki — midagi niisugust, mis suure kurjategija tähelepanu 
pälviks. Kuid fakt, et nendes tubades elas halva kuulsusega Rodger Prescott, osutab 


mingile sügavamale põhjusele. Noh, Watson, me saame ainult kannatust varuda ja 
vaadata, mida aeg meile toob.« 

See aeg saabus üsna pea. Küürutasime sügavamale varju, kui kuulsime välisust 
avanevat ja sulguvat. Siis kostis võtme terav, metalne kolks, ning ameeriklane oligi toas. 
Ta pani ukse enda järel vaikselt kinni, heitis terase pilgu ümberringi, et veenduda, kas 
õhk on puhas, viskas mantli seljast ning kõndis keskmise laua juurde niisuguse inimese 
reipal sammul, kes teab täpselt, mida tal tuleb teha ja kuidas seda teha. Ta lükkas laua 
kõrvale, rebis üles vaiba, millel see oli seisnud, rullis vaiba kokku ning seejärel, võtnud 
põuetaskust lühikese raudkangi, laskus põlvili ning toimetas midagi energiliselt põrandal. 
Peagi kuulsime kõrvalelükatavate laudade kolinat ning hetk hiljem oli nende vahel 
avanenud suur nelinurk. Mõrtsukas Evans tõmbas tikust tuld, pani küünlajupi põlema ja 
kadus meie vaateväljalt. 

Nüüd oli meie hetk ilmselt saabunud. Holmes puudutas märguandeks mu rannet ning 
koos hiilisime avatud luugi poole. Nii tasa kui me ka liikusime, pidi vana nõrand meie 
jalge all ilmselt kriiksuma, sest äkitselt ilmus avausest ameeriklase pea, piiludes ärevalt 
ümber- 

ringi. Ta nägu pöördus meie poole, ilmes nõutu raev, mis aegamisi pehmenes üsna 
häbelikuks naeratuseks, kui ta märkas kaht püstolit, mis talle pähe sihtisid. »Mis sa 
kostad!« ütles ta häirimatult üles ronides. »Teie olite vist minu jaoks liiga kõva pähkel, 
härra Holmes. Küllap nägite mind läbi ja vedasite algusest 

saadik ninapidi. Noh, sir, tõele peab au andma; te saite minust jagu ja —< 

Välkkiirelt tõmbas ta põuest revolvri ja tulistas kaks lasku. Tundsin äkilist kõrvetust, 
nagu oleks mul tulikuuma rauaga üle reie tõmmatud. Kostis raksatus, kui Holmesi püstol 
mehele pähe lajatas. Nägin ähmaselt, et ta lamas põrandal, kuni Holmes ta relvade 
leidmiseks läbi otsis. Siis tundsin sõbra soonilisi käsi enda ümber ning ta talutas mu tooli 
juurde. 

»Ega te haavatud ei ole, Watson? Jumala pärast, öelge, et te haavatud ei olek 

Oli väärt haavata saada — oli väärt palju haavu saada —, et tunda ustavust ja armastust, 
mis tolle külma maski taga peitus. Selged hallid silmad läksid hetkeks ähmaseks ning 
karm suu värises. Üheainsa korra | nägin ma suurt südant, mis selle suure mõistusega 
kaasnes. Kõik minu alandliku, kuid siira teenistuse aastad said selles ilmutuslikus hetkes 
tasutud. 

»Pole midagi, Holmes. See on tühine kriimustus.« 

Ta oli mu püksisääre taskunoaga lahti lõiganud. 

»Teil on õigus,« hüüdis ta tohutu kergendusohkega. »See on ainult lihahaav.« Tema 
nägu kivistus, kui ta vaatas meie vangi, kes oli end oimetult istukile ajanud. »Jumala eest, 
teil veab. Kui te oleksite Watsoni tapnud, poleks te sellest toast elusalt välja pääsenud. 
Noh, mis teil enda kaitseks öelda on?« 

- Mehel polnud midagi öelda. Ta ainult istus ja põrnitses. Toetusin Holmesi käsivarrele 
ning koos vaatasime väikesesse keldrisse, mis salaluugi taga oli avanenud. Seda valgustas 
ikka veel küünal, mille Evans oli alla kaasa võtnud. Meie pilk langes roostes 
masinavärgile, suurtele paberirullidele, pudelilasule ning väikesele lauale virna laotud 
paljudele pisikestele korralikele pakkidele. 

»Trükimasin — valerahategija seadmed, « ütles Holmes. »Jah, sir,« ütles vang end 
aeglaselt püsti ajades ning siis toolile vajudes. »Suurim valerahategija, keda Lon- 

donis eales on nähtud. See on Prescotti masin ja need pakid seal laual on kaks tuhat 
Prescotti trükitud rahatähte, igaüks sajalist väärt ning kõlblikud igal pool kasutada. Olge 
lahked, härrased. Jagame ära ja laske mul minna.« 

Holmes hakkas naerma. 

»Meie niimoodi asju ei aja, härra Evans. Siin maal teile peidukohta ei leidu. Te lasksite 
Prescotti maha, kas pole?« 

»Jah, sir, ja sain selle eest viis aastat, kuigi tema haaras esimesena revolvri. Viis aastat 
— kui ma oleksin hoopis pidanud supitaldrikusuuruse medali saama. Ükski elav inimene 
ei suutnud Prescotti tehtud raha Inglise panga omast eraldada, ja kui mina poleks talle 
otsa peale teinud, oleks ta Londoni oma rahatähtedega üle ujutanud. Olin pinus inimene 
maailmas, kes teadis, kus ta neid tegi. Kas panete imeks, et ma tahtsin siia sisse saada? Ja 
kas te imestate, et kui ma leidsin selle veidra nimega hullu putukapüüdjast tohmani lausa 
varanduse otsas kükitamas ja mitte kunagi toast väljas käimas, pidin tegema kõik, mis 
võisin, et teda paigalt liigutada? Võib-olla oleks isegi targem olnud, kui oleksin ta teelt 
koristanud. See oleks küllalt kerge olnud, kuid ma olen õrna südamega poiss, kes ei saa 
muidu tulistada, kui näeb teisel mehel ka püstolit käes. Aga kuulge, härra Holmes, mida 
ma siis valesti tegin? Ma pole seda vabrikut kasutanud. Ma pole vanale mühkamile viga 
teinud. Milles te mind süüdistate?« 

»Ainult mõrvakatses, niipalju kui mina aru saan,« ütles Holmes. »Kuid see pole meie 
töö. See tuleb järgmise sammuna. Praegu ei tahtnud me muud kui ainult teie veetlevat 
isikut. Palun helistage Yardi, Watson. See ei tule neile päris ootamatult. « 

Need olid siis faktid Mõrtsukas Evansi ja tema tähelepanuväärse kolme Garridebi 
väljamõeldise kohta. Hiljem kuulsime, et meie vaene vana sõber ei saanud oma unistuste 
purunemise vapustusest iialgi üle. Kui tema õhulossid kokku varisesid, matsid nad tema 
rusude alla. Viimati kuuldi temast siis, kui ta Brixtoni hooldekodus oli. Yardis oli õnnelik 
päev, kui Prescotti seadmed avastati, sest ehkki teati, et need olemas on, ei suudetud 
mehe surma järel kindlaks teha, kus see kõik asub. Evans oli Yardile tõepoolest suure 
teene osutanud ning 

võimaldanud mitmel väärikal kriminaalpolitseimehel rahulikumalt magada, sest 
valerahategemine kui kuritegu on ühiskonnaohtlikkuse poolest klass omaette Mehed 
oleksid talle hea meelega selle supitaldrikusuuruse medali andnud, millest kurjategija 
rääkis, kuid tänamatud kohtunikud olid vähem soodsal arvamusel ja mõrtsukas kadus taas 
sügavasse varju, kust ta korraks oli esile kerkinud. 


THOR BRIDGE1! PROBLEEM 

Kusagil Charing Crossis, Cox ja Co panga võlvkambrites asub reisidest kulunud ja 
klopitud, plekist dokumendikast, mille kaanele on maalitud minu nimi, John H. Watson, 
M. D.14, viimane teenistuskoht India armee. See on täis tuubitud pabereid, mis on 
enamasti ülestähendused juhtumitest, mida Sherlock Holmesil tuli mitmesugustel 
aegadel uurida. Mõned, ja mitte kõige vähem huvitavad, kirjeldavad täielikke 
läbikukkumisi ega vääri sellistena eriti jutustamist, sest lõplikku seletust neile ei leidu. 
Ilma lahenduseta probleem võib ju huvitada uurijat, kuid juhuslik lugeja võiks 
pahandada. Seesuguste lõpetamata lugude hulgas on härra James Phillimore'i juhtum, 


14Doctor of Medicine — meditsiinidoktor. 


kes, astudes omaenda majja vihmavarju võtma, kadus igaveseks siit maailmast. Mitte 
vähem märkimisväärne pole ka kutter »Alicia« lugu, mis ühel kevadhommikul purjetas 
väheldasse udulaiku, kust ta enam kunagi välja ei ilmunud, ning ei laevast ega 
meeskonnast kuuldud hiljem midagi. Kolmas äramärkimist vääriv juhtum on tuntud 
ajakirjaniku ja duellisti lugu, kes leiti püstihulluna vahtimas tikutoosi, mis sisaldas 
tähelepanuväärset, kuuldavasti teadusele tundmatut tõuku. Peale nende seletamatute 
lugude on veel mõned, mis hõlmavad niisugusel määral perekonnasaladusi, et 
põhjustaksid muret paljudes kõrgetes ringkondades, kui arvataks, et need võivad trükki 
jõuda. Mul ei tarvitse öelda, et niisugune usalduse kuritarvitamine oleks mõeldamatu 
ning et need märkmed võetakse välja ja hävitatakse nüüd, kus mu sõbral on aega neile 
tähelepanu pöörata. Jääb üle veel tublisti rohkem või vähem huvitavaid juhtumeid, mida 
ma varem oleksin avaldanud, kui poleks kartnud lugejaid tüüdata ning nõnda heita varju 
mehe reputatsioonile, keda ma üle kõige austan. Mõnes loos olin ise tegev ning võin 
rääkida pealtnägi- 

jana, kuid teistes kas polnud mind kohal või etendasin ma nii tähtsusetut osa, et neist 
võib jutustada ainult kolmandas isikus. Järgnev jutustus põhineb mu oma kogemusel. 

Oli tormine oktoobrikuu hommik ning riietudes vaa-j tasin, kuidas tuul rebis viimaseid 
allesjäänud lehti üksikult plataanilt, mis kaunistab hoovi meie maja taga. Läksin alla 
hommikueinele, valmis leidma kaaslast rusutud tujus, sest nagu kõik suured kunstnikud, 
laskis ta end ümbritsevast kergesti mõjutada. Vastu ootust leidsin aga, et ta oli eine juba 
peaaegu lõpetanud ning tema ] tuju oli eriti erk ja rõõmus, selle mõnevõrra pahaendelise 
lõbususe varjundiga, mis tema helgematele momentidele omane oli. 

»Teil on juhtum käsil, Holmes?« märkisin ma. »Järeldamisvõime on kahtlemata 
nakkav, Watson,< vastas ta. »See võimaldab teil minu saladustesse tungida. Jah, mul on 
juhtum käsil. Pärast kuud aega tühja-tähja ning seisakut veerevad rattad jälle.« »Kas ma 
võin tööst osa võtta?« 

»Seal on vähe teha, kuid me võime seda arutada, kui olete ära söönud kaks kõvaks 
keedetud muna, millega 1 meie uus kokk on meid austanud. Munade seisukord võib olla 
seotud »Family Heraldi« numbriga, mida ma eile esikulaual märkasin. Isegi nii 
igapäevane asi nagu munakeetmine nõuab tähelepanu ja aja möödumise tajumist, mida 
selle võrratu perioodilise väljaande järjejutu lugemine ei võimalda. « 

Veerand tunni pärast oli laud koristatud ning me istusime vastakuti. Holmes oli taskust 
kirja võtnud. 

»Te olete ju kuulnud kullamagnaadist Neil Gibsonist?« ütles ta. 

»Te mõtlete seda Ameerika senaatorit?« 

»Nojah, kunagi oli ta kusagilt lääneosariigist valitud senaator, kuid rohkem tuntakse 
teda kui suurimat kulla-J kaevanduste omanikku maailmas. « 

»Jah, olen temast kuulnud. Ta on vist mõnda aega - Inglismaal elanud. Nimi on väga 
tuttav.« 

»Jah, ta ostis umbes viis aastat tagasi Hampshire'is märkimisväärse maavalduse. Võib- 
olla olete tema naise traagilisest surmast juba kuulnud?« 

»Muidugi. Nüüd tuleb meelde. Sellepärast nimi tuligi tuttav ette. Üksikasjadest ei tea 
ma aga midagi.« 

Holmes viipas käega toolil lebavate ajalehtede poole. »Mul polnud aimugi, et pean 
sellega tegelema hakkama, muidu oleksin juba väljalõiked valmis seadnud,< ütles ta. 
»Asi on selles, et probleem, ehkki äärmiselt sensatsiooniline, tundus juba lahendatud 
olevat. Kuigi süüdistatu on huvitav isiksus, ei sega see tunnistuse selgust. Sellele 
seisukohale asus eeluurimiskomisjon ja samuti kohtumenetlus. Winchesteri istungil tuleb 
see peagi arutusele. Kardan, et see on tänamatu lugu. Ma võin fakte avastada, Watson, 
aga muuta ma neid ei saa. Kui midagi täiesti uut ja ootamatut päevavalgele ei tule, siis ma 
ei tea, millele mu kliendil loota on.« 

»Teie kliendil ?« 

»Oh, ma unustasin, et pole teile rääkinud. Mulle on külge hakanud teie kahetsusväärne 
komme, Watson, jutustada lugu lõpust alates. Lugege esmalt seda.« 

Julge võimuka käekirjaga kirjutatud kiri, mille ta mulle ulatas, kõlas nii: 


»Claridge'i< hotell, 3-ndal oktoobril 

Lugupeetud härra Sherlock Holmes, ma ei saa pealt vaadata, kuidas parim naine, keda 
Jumal iial on loonud, surma läheb, ilma et teeksin kõik mis võimalik tema päästmiseks. 
Ma ei oska tõsiasju seletada — ma isegi ei proovi neid seletada, kuid tean igasuguse 
kahtluseta, et preili Dunbar on süütu. Teie ju teate fakte — kes neid ei teaks? Sellest 
räägib kogu maa. Ja tema kaitseks mitte üht sõna! See neetud ebaõiglus mind hulluks 
ajabki. Tollel naisel on süda, mis ei laseks tal kärbestki tappa. Hüva, ma tulen homme 
kell üksteist ja vaatame, kas te saate pimedusse mõnd valguskiirt heita. Ehk on mul mõni 
juht-lõng ja ma ise ei teagi seda. Igatahes kõik, mida ma tean, ja kõik, mis mul on, ja 
kõik, mis ma ise olen, on teie käsutuses, kui te ainult saate ta päästa. Kui te kunagi elus 
oma võimeid olete mängu pannud, siis rakendage neid nüüd. 

Austusega Teie J. Neil Gibson. 


»Nii on siis lood,« ütles Sherlock Holmes oma hom-mikusöögijärgsest piibust tuhka 
välja koputades ning 

seda pikkamisi uuesti täites. »See ongi härrasmees, keda ma ootan. Mis loosse puutub, 
siis vaevalt on teil aega kõiki neid ajalehti põhjalikult läbi vaadata, niisiis pean teile 
lühikokkuvõtte tegema, et te asjast aru saaksite. Mees on maailma vägevaim rahatuus 
ning minu teada ülimalt vägivaldse ja hirmuäratava iseloomuga. Ta abiellus oma naisega, 
selle tragöödia ohvriga, kellest ma muud midagi ei tea, kui et naisel on esimene noorus 
möödas, mis oli seda õnnetum, et kaht väikest last kasvatas väga veetlev koduõpetajanna. 
Need on kolm peategelast, ja tegevuspaigaks on suurejooneline vana mõisahoone, 
Inglismaa ühe ajaloolise -osa keskus. Nüüd tragöödia juurde. Naine leiti umbes pool miili 
majast eemal hilja õhtul, õhtukleit seljas, sall õlgadel ja kuuliauk peas. Tema lähedalt ei 
leitud mingit relva ega olnud kohapeal ühtki jälge mõrvast. Mitte mingit relva tema 
juures, Watson — pange seda tähele! Kuritöö näib olevat sooritatud hilja õhtul ning laiba 
leidis metsavaht umbes kell üksteist, mil seda kohe uurisid politsei ja arst, enne kui 
surnukeha majja kanti. Kas ma rääkisin liiga napilt, või suudate jälgida?« 

»Kõik on väga selge. Aga miks koduõpetajannat kahtlustati?« 

- »Noh, kõigepealt on olemas väga otseseid tõendeid. Õpetajanna riidekapi põrandalt 
leiti revolver ühe tüh-jakslastud padrunipesaga ning selle kaliiber sobis tapariistale. * 
Holmesi silmad klaasistusid ning ta kordas ükshaaval: »Tema — riidekapi — põrandalt.« 


Siis jäi ta vait ning ma nägin, et mingi mõttekäik oli liikvele läinud, mida minu poolt 
oleks olnud rumal katkestada. Äkki võpatas Holmes uuesti erksaks. »Jah, Watson, 
revolver leiti. Üsna kindel süütõend, kas pole? Nii arvasid ka kaks vandemeeste kogu. 
Pealegi leiti surnu juurest kiri, milles määrati kohtumine just sellesse paika ning millele 
oli alla kirjutanud koduõpetajanna. Mis te selle peale ütlete? Lõpuks on ka motiiv. 
Senaator Gibson on meeldiv mees. Kui tema naine sureb, kes võiks siis olla tõenäolisem 
järglane kui noor daam" kellele tema leivaisa juba kõige järgi otsustades kenakesti 
tähelepanu on pööranud? Armastus, varandus, võim, ja kõik see sõltub ühest keskealisest 
naisest. Inetu, Watson — väga inetu!« »Jah, tõepoolest.« 

»Ja alibit ei suutnud neiu tõestada. Vastupidi, ta pidi möönma, et oli umbes samal ajal 
Thor Bridge'i lähedal — see oli tragöödia toimumispaik. Ta ei saanud seda eitada, sest 
keegi mööduv külaelanik oli teda seal näinud.« 

»See näib tõesti otsustava faktina.« 

»Ja siiski, Watson — ja siiski! See sild — ühe vankri laiune kivist rinnatistega ehitis — 
viib üle pika sügava, kõrkjatega ääristatud veekogu kõige kitsama koha. Järve 
nimetatakse Thor Mere. Silla alguses naise surnukeha lamaski. Niisugused on peamised 
faktid. Seal aga, kui ma ei eksi, ongi meie klient, palju varem kui oodatud.« 

Billy oli ukse lahti teinud, kuid nimi, mille ta teatas, oli ootamatu. Härra Marlow Bates 
oli meile mõlemale tundmatu. Ta oli kõhn närviline mehevibalik, kellel oli kohkunud pilk 
ja kuidagi tõmblev, ebalev käitumine — minu professionaalse silmaga vaadates tundus 
mees olevat täieliku närvivapustuse äärel. 

»Te näite närveerivat, härra Bates,« ütles Holmes. »Palun võtke istet. Kardan, et võin 
teile ainult vähe aega pühendada, sest mul on kell üksteist kohtumine kokku lepitud.« 

»Ma tean, et on,« hingeldas mees, surudes välja lühikesi lauseid nagu keegi, kel tuleb 
õhust puudu. »Härra Gibson on tulemas. Härra Gibson on minu peremees. Mina olen 
tema mõisavalitseja. Härra Holmes, ta on kaabakas — tõeline kaabakas.« 

»Raske süüdistus, härra Bates.« 

»Pean kas või liialdama, härra Holmes, sest aega on vähe. Ma ei tahaks mingi hinna 
eest, et ta mind siit leiaks. Ta on iga hetk tulemas. Juhtus aga nii, et ma ei saanud kuidagi 
varem tulla. Tema sekretär härra Fer-guson teatas mulle alles täna hommikul peremehe 
kokkusaamisest teiega.« 

»Ja teie olete mõisavalitseja ?« 

»Andsin lahkumispalve sisse. Paari nädala pärast olen sellest neetud orjusest lahti. Kalk 
mees, härra Holmes, kalk kõikide vastu enda ümber. Avalik heategevus on ainult 
Mees oli tema vastu jõhker — jah, sir, jõhker! Kuidas naine surma sai, seda 

120 

ma ei tea, aga olen kindel, et mees oli tema elu põrguks teinud. Naine oh 
temperamentne olend, sünnilt brasiillanna, nagu te kahtlemata teate.« 

»Ei, see oli mul teadmata.« 

»Troopikas sündinud, ja nagu troopilise iseloomugagi. Päikese ja kirgede laps. Ta oli 
meest armastanud, nagu niisugused naised võivad armastada, aga kui naise välised võlud 
tuhmusid — mulle räägiti, et kunagi oli ta silmapaistev kaunitar, ei pidanud meest enam 
miski kinni. Me kõik armastasime naist ja tundsime talle kaasa ja vihkasime meest selle 
eest, kuidas ta naist kohtles. Kuid mees on kaalutlev ja kaval. See on kõik, mis mul teile 


öelda on. Ärge teda uskuge. Esmapilgul jääb paljugi varjule. Nüüd ma lähen. Ei, ei, ärge 
pidage mind kinni! Ta on. iga hetk siin.« 

Heitnud hirmunud pilgu kellale, meie külaline lausa jooksis toast välja ja kadus. 

»Mis sa ütled!« lausus Holmes pärast lühikest vaikust. »Härra Gibsonil näivad olevat 
kenad ustavad kodakondsed. Hoiatus tuleb aga kasuks ning nüüd võime vaid oodata, kuni 
saabub mees ise.« 

Täpselt õigel ajal kuulsime trepil raskeid samme ning kuulus miljonär juhatati tuppa. 
Teda vaadates ei mõistnud ma mitte üksnes tema mõisavalitseja hirmu ja viha, vaid ka 
needusi, mida ta nii paljudelt petetud ärikaaslastelt ära oli teeninud. Kui oleksin skulptor 
ja tahaksin kujutada tüüpilist edukat ärimeest, raudsete närvide ja külma südamega, 
valiksin modelliks Neil Gibsoni. Tema pikast, kõhetust, nurgelisest kogust õhkus ahnust 
ja saamahimu. Ta nägi välja umbes nagu Abra-ham Lincoln, kel on mõttes pigem alatud 
kui õilsad teod. Nägu oli nagu graniidist tahutud, jäik, nurgeline, halastamatu, sügavate 
vagudega, paljude vapustuste jälgedega. Külmad hallid silmad, mis turris kulmude alt 
teraselt vaatasid, mõõtsid meid kordamööda. Ta kummardas kergelt, kui Holmes minu 
nime ütles, ning siis tõmbas käskiva, peremeheliku liigutusega tooli mu kaaslase juurde 
ning istus, kondised põlved peaaegu Holmesi puudutamas. 

»Lubage mul kohe öelda, härra Holmes,« alustas ta, »et raha ei tähenda mulle praegusel 
juhul mitte midagi' Te võite seda kas või põletada, kui see aitab teil 

valgustada teed tõe juurde. See naine on süütu ja ta tuleb vabastada, ning teie asi on 
seda teha. Nimetage oma hind!« 

»Tasu minu teenete eest on kindlaks määratud, « sõnas Holmes külmalt. »Ma ei muuda 
seda, kui ma just rahast hoopiski ei loobu.« 

»Noh, kui dollarid teile midagi ei tähenda, mõelge siis reputatsioonile. Kui te selle 
juhtumi lahendate, kiidavad teid kõik Inglismaa ja Ameerika ajalehed taevani. Teist 
räägitakse kahel mandril.« 

»Tänan väga, härra Gibson, ei usu, et mul kiitust vaja läheks. Teid võb üllatada, et ma 
eelistan töötada anonüümselt ning et mind huvitab probleem ise. Kuid me raiskame aega. 
Asugem faktide juurde.« 

»Arvatavasti leiate kõik põhilise ajakirjanduse veergudelt. Ma ei tea, et võiksin lisada 
midagi, millest teil abi võiks olla. Kui te aga midagi täpsemalt teada tahaksite — noh, 
selleks ma siin olengi.« 

»Teate, on ainult üks asjaolu.« 

»Mis see on?« 

»Millised täpselt olid suhted teie ja preili Dunbari vahel ?« 

Kullamagnaat võpatas ning tõusis toolilt pooleldi püsti. Siis sai ta oma häirimatu rahu 
uuesti tagasi. 

»Oletan, et teil on õigus — võib-olla isegi kohustus — niisugust küsimust esitada, härra 
Holmes.« 

»Selle oletuse suhtes oleme ühel nõul, « ütles Holmes. 

»Sel juhul võin teile kinnitada, et meie suhted olid täielikult ja alati nagu leivaisal ja 
noorel daamil, kellega ma kunagi ei vestelnud, ma isegi ei näinud teda muidu kui ainult 
oma lastega koos.« 

Holmes tõusis püsti. 


»Mul on üsna palju tegemist, härra Gibson,« ütles ta, »ning mul pole aega ega tahtmist 
pidada mõttetuid vestlusi. Soovin teile head päeva.« 

Meie külaline oli samuti tõusnud ning tema pikk vilajas kuju kõrgus üle Holmesi. 
Turris kulmude alt sähvis vihane pilk ning kahkjatele põskedele oli tõusnud kerge õhetus. 

»Mida pagan te sellega mõtlete, härra Holmes? Kas te loobute minu juhtumist?« 

»Noh, härra Gibson, vähemalt loobun teiega vestlemast. 

Arvasin, et ütlesin oma arvamuse küllalt selge sõnaga.« 

»Seda küll, aga mis see tähendab? Tahate hinda kõrgemaks kruvida või kardate asja 
käsile võtta või mis? Mul on õigus saada selget vastust.« 

»Nojah, võib-olla ongi,« ütles Holmes. »Ma siis annan teile vastuse. Juhtum on niigi 
küllalt keeruline, et mitte seda valeinformatsiooniga veelgi raskemaks teha.« 

»Tahate öelda, et ma valetan.« 

»Noh, ma püüdsin seda nii delikaatselt väljendada, kui sain, aga kui te tingimata seda 
sõna soovite kasutada, ei hakka ma teile vastu vaidlema.« 

Hüppasin püsti, sest ilme miljonäri näol oli kohutavalt ohtlik ning ta tõstis oma suure 
kandilise rusika. Holmes naeratas raugelt ja sirutas käe piibu järele. 

»Ärge tõstke lärmi, härra Gibson. Leian, et pärast hommikueinet mõjub vähimgi 
vaidlus häirivalt. Soovitan jalutuskäiku hommikuses õhus, mõtelge rahus järele, see 
tuleks teile igati kasuks. « 

Suure pingutusega sai kullamagnaat raevust jagu. Ma pidin teda lausa imetlema, sest 
tahtejõu abil oli ta hetke jooksul tulivihasest mehest jäiselt ja põlglikult ükskõikseks 
muutunud. 

»Noh, eks otsustage ise. Küllap te teate, kuidas oma asju ajada. Vastu teie tahtmist ei 
saa ma teid sundida juhtumiga tegelema. Täna hommikul te küll endale head ei teinud, 
härra Holmes, sest ma olen teist kõvemaidki mehi murdnud. Keegi pole mulle vastu 
hakanud ja terve nahaga pääsenud.« 

»Seda on nii paljud öelnud ja ikkagi olen ma veel elus,« ütles Holmes naeratades. 
»Noh, head päeva, härra Gibson. Teil on veel palju õppida.« 

Meie külaline väljus ust kinni lüües, kuid Holmes suitsetas häirimatus rahus, unistav 
pilk lakke suunatud. »On teil mingeid mõtteid, Watson?« küsis ta viimaks. »Noh, 
Holmes, pean tunnistama, et see mees pühib kahtlemata iga tõkke ema teelt, ja kui 
meenutada, et tema naine võis olla selline tõke ja ebameeldivuste allikas, nagu Bates 
meile selgelt ütles, siis mulle näib —< »Täpselt. Mulle samuti.« 

»Aga mis suhted tal õpetajannaga olid ja kuidas te selle avastasite?« 

»Bluff, Watson, bluff! Kui võrdlesin tema kirja kirglikku, 

otsekohest, emotsionaalset tooni mehe kinnise oleku ja välimusega, oli üsna selge, et 
tegemist on mingi sügava tundega, mis on seoses pigem koduõpetajanna kui ohvriga. Kui 
tahame tõeni jõuda, peame täpselt teadma nende kolme inimese suhteid. Te nägite mind 
otse ründamas, ja kui rahulikult mees selle vastu võttis. Siis bluffisin, jättes mulje, et olen 
absoluutselt kindel, kui mul tegelikult oli ainult äärmiselt tugev kahtlus.« 

»Võib-olla tuleb ta tagasi?« 

»Ta tuleb kindlasti tagasi. Ta peab tagasi tulema. Ta ei saa seda asja nii jätta. Ahaa! kas 
see polnud kellahelin? jah, need on tema sammud. Noh, härra Gibson, ma just ütlesin 
doktor Watsonile, ei te jääte nagu pisut hiljaks.« 


Kullamagnaat sisenes tuppa palju taltsamas tujus, kui oli sealt lahkunud. Tema 
vimmasest pilgust paistis veel solvatud uhkust, kuid kaine mõistus oli talle öelnud, et ta 
peab järele andma, kui tahab oma eesmärki saavutada. 

»Ma mõtlesin järele, härra Holmes, ning tunnen, et kahjuks vist mõistsin teie märkust 
vääriti. Te peate faktid teada saama, mis need ka iganes võiksid olla, ja ma hindan teid 
selle teadatahtmise eest veelgi enam. Võin teile siiski kinnitada, et preili Dunbari ja minu 
suhted tegelikult sellesse juhtumisse ei puutu.« 

»See peaks nagu minu otsustada olema, eks ole?« »Jah, küllap vist. Te olete nagu 
kirurg, kes tahab teada kõiki haigusnähte, enne kui diagnoosi paneb.« 

»Täpselc. Nii see just ongi. Ja ainult patsient, kellel on põhjust arsti petta, võib fakte 
varjata.« 

»See võib ju nii olla, kuid tunnistage, härra Holmes, et enamik mehi lööks pisut 
kõhklema, kui neilt otse küsitaks, mis suhted neil mõne naisega on — kui mängus on 
tõesti tõsised tunded. Suurem.:! jaol meestest on vist hingepõhjas mingi eranurgake, kuhu 
nad võõraid lasta ei taha. Ja teie tungisite sinna järsku sisse. Kuid eesmärk õigustab teid, 
sest see on püüd preili Dunbarit päästa. Noh, nüüd on tõkked kõrvaldatud ja sissepääs 
vaba, ning te võite küsida, mida soovite. Mida te tahate teada?« 

»Tõtt.« 

Kullamagnaat jäi viivuks vait, nagu koguks mõtteid. 

Tema sünge, sügavate vagudega nägu oli veel kurve maks ja tõsisemaks läinud. 

»Ma võin seda teile väga lühidalt öelda, härra Holmes,« ütles ta viimaks. »Mõnda asja 
on valus ja raske väljendada, niisiis ei urgitse ma rohkem kui hädapärast vaja. Kohtasin 
oma naist, kui olin Brasiilias kulda otsimas. Maria Pinto oli Manause valitsusametniku 
tütar ning väga ilus. Olin noil päevil noor ja keevaline, kuid isegi nüüd jahedama vere ja 
kriitilisema pilguga tagasi vaadates näen, et Maria ilu oli haruldane ja imepärane. Tal oli 
ka sügav, helde loomus, kirglik, siiras, tuline, tasakaalutu, ta oli väga erinev 
ameeriklannadest, keda senini olin tundnud. Noh, et mitte pikalt heietada, armusin 
temasse ja võtsin ta naiseks. Alles siis, kui romantika oli möödas — ja selleks läks 
aastaid —, mõistsin, et meil polnud midagi — absoluutselt mitte midagi — ühist. Mu 
armastus kustus. Kui tema oma oleks'ka kustunud, oleks kõik kergem olnud. Kuid te ju 
teate, kui imelised võivad naised olla! Ükskõik mis ma ka ei teinud, miski ei suutnud teda 
minust võõrutada. Kui olen temaga karm olnud või isegi jõhker, nagu mõned ütlevad, siis 
sellepärast, et teadsin.- kui suudaksin tappa tema armastuse või kui see vihaks pöörduks, 
oleks meil mõlemal hulga kergem. Kuid miski ei aidanud. Ta jumal-das mind siin Inglise 
metsades samamoodi, nagu oli mind kakskümmend aastat tagasi Amazonase kallastel 
jumaldanud. Mida ma ka tegin, ta oli niisama kiindunud kui enne. 

Siis tuli preili Grace Dunbar. Ta vastas meie kuulutusele ja hakkas meie kahe lapse 
koduõpetajannaks. Te olete võib-olla tema pilti ajalehes näinud. Terve maailm on 
tunnistanud, et ka tema on väga kaunis naine. Noh, ega ma ei teeskle, nagu oleksin 
kõrgema moraaliga kui ligimesed, ning tunnistan teile, et ma ei saanud sellise naisega ühe 
katuse all ja igapäevases kokkupuutes elada, tundmata tema vastu kirglikku austust. Kas 
te mõistate mind hukka, härra Holmes?« 

»Ma ei mõista teid hukka, et te niimoodi tundsite. Peaksin teid hukka mõistma siis, kui 
te oma tundeid välja näitasite, sest noor daam oli teatud mõttes teie kaitse all.« 


»Noh, see võib ju nii olla,« ütles miljonär, ehkki etteheite peale välgatas tema pilgus 
korraks uuesti vihane 

sära. Ma ei teeskle, et olen parem, kui olen. Olen vist kogu elu olnud niisugune mees, 
kes sirutab vaid käe välja, kui midagi tahab, ning ma pole kunagi midagi nii kangesti 
tahtnud kui selle naise armastust ja omandamist. Ma ütlesin talle seda.« »Oh, kas tõesti?« 

Holmes võis väga mõjuv välja näha, kui ta oli puudutatud. 

» Ütlesin talle, et kui saaksin, abielluksin temaga, kuid see polnud minu võimuses. 
Ütlesin, et rahas pole küsimus ning et ma teen kõik mis võimalik, et teda õnnelikuks ja 
tema elu mugavaks teha.« 

»Kahtlemata väga suuremeelne teist,« pilkas Holmes. 

»Kuulge, härra Holmes. Tulin teie juurde tunnistusi andma, mitte moraalijutlust 
kuulama. Mul pole teie arvustamist vaja.« 

»Võtsin teie juhtumi ainult noore daami pärast üldse cttc,« ütles Holmes rangelt. »Ma ei 
tea, kas see, milles teda süüdistatakse, on tegelikult halvem kui see, mida te ise tunnistate, 
nimelt, et olete püüdnud hukutada abitut tütarlast, kes oli teie katuse all. Mõnele 
teiesugusele rikkale mehele tuleks õpetada, et kogu maailma ei saa ära osta ega kõiki teie 
eksimusi andestada.« 

Minu üllatuseks kuulas miljonär etteheite kannatlikult ära. 

»Nii tunnen ma nüüd ise ka. Tänan jumalat, et mu plaanid nõnda korda ei läinud, nagu 
ma kavatsesin. Neiu ei tahtnud mingist abist kuuldagi ning soovis silmapilk majast 
lahkuda.« 

»Miks ta seda ei teinud?« 

»Noh, kõigepealt sõltusid temast teised inimesed ning tal polnud südant neid alt 
vedada, ohverdades oma teenistuse. Kui olin tõotanud — nagu ma tegin —,, et teda 
kunagi enam ei ahistata, soostus ta jääma. Kuid oli veel teinegi põhjus. Ta teadis, 
missugune mõju tal minu üle on ning et see on tugevam kui mis tahes muu maailmas. Ta 
tahtis seda heaks otstarbeks kasutada.« 

»Kuidas?« 

»Noh, ta teadis pisut mu äriasju. Need on suurejoonelised, härra Holmes — 
suurejoonelisemad, kui tavaline inimene usuks. Minu võimuses on aidata või hävitada — 
ja tavaliselt ma hävitan. See ei puuduta üksnes eraisikuid. Sama käib ka kogukondade, 
linnade, isegi 

126 

riikide kohta. Äri on julm mäng ja nõrgad tõugatakse kõrvale. Olen seda mängu kõigest 
hingest mänginud. Ma pole ise kunagi virisenud ega hoolinud sellest, kui mõni vennike 
virises. Aga tütarlaps nägi seda teistmoodi. Küllap tal oli õigus. Ta uskus ja ütles, et 
suuremat varandust, kui üks inimene vajab, ei tohiks rajada kümnele tuhandele hävitatud 
elule, kellel puuduvad elatusvahen-did. Niimoodi vaatas tema asjale, ja ma arvan, et ta 
nägi muud kui dollareid, nägi midagi püsivamat. Ta taipas, et ma kuulan teda, ning uskus, 
et mind mõjutades osutab teene maailmale. Niisiis ta jäi kohale — ja siis see juhtuski.« 

»Ja kuidas teie seda seletate ?« 

Miljonär vaikis mõne hetke, pea kätele toetatud, sügavasse mõttesse vajunud. 

»Kõik näib rääkivat neiu vastu. Seda ei saa eitada. Naised elavad oma varjatud elu ning 
võivad teha asju, millest mehed aru ei saa. Esialgu olin ma nii vapustatud ja kohkunud, et 
olin valmis mõtlema, kas ta pole mitte mingil imekombel tegutsenud risti vastupidi oma 


tavalisele käitumisele. Mul tuli pähe üks seletus. Räägin selle teile, härra Holmes, olgu 
sellest kasu või mitte. Pole mingit kahtlust, et mu naine oli kohutavalt armukade. Võib 
tunda niisama ägedat armukadedust hingelise ühenduse kui kehalise vahekorra pärast, 
ning ehkki mu naisel polnud põhjust viimast tunda — ja ma arvan, et ta mõistis seda —, 
oli ta teadlik, et too inglise tütarlaps avaldas minu meeltele ja tegudele niisugust mõju, 
nagu temal endal polnud kunagi olnud. See oli hea mõju, kuid see ei muutnud asja. Ta oli 
vihkamisest meeletu ning Amazonase kirglikkus oli tal alati veres. Ta võis plaanitseda 
preili Dunbarit tappa — või ütleme ähvardada teda relvaga ning hirmutada teda nii, et ta 
koha üles ütleks. Siis võis järgneda rüselus ja revolver võis lahti minna ning kuul tabada 
naist, kelle käes relv oli.« 

»See võimalus tuli mul juba pähe,« ütles Holmes. “Tegelikult on see ainus võimalus, 
kui küsimus pole tahtlikus mõrvas. « 

»Kuid neiu eitab seda kategooriliselt. « 

»Noh, see ei pruugi ju midagi tähendada — või kuidas? Võib aru saada, et nii 
kohutavasse olukorda seatud neiu võib rutata koju, segaduses ikka veel relva hoides. Ta 
võib selle isegi oma rõivaste hulka visata, 

vaevalt teades, mida teeb, ning kui see leitakse, püüda valetades oma nahka päästa, 
eitades kõike, sest igasugune seletus on võimatu. Mis niisugusele oletusele vastu räägib 
?2« 

»Preili Dunbar ise.« 

»Nojah, võib-olla.« 

Holmes vaatas kella. »Ma ei kahtle, et saame täna hommikul vajaliku loa ning jõuame 
õhtuse rongiga Winchesterisse. Kui olen noort daami näinud, on väga võimalik, et saan 
teile selles asjas kasulikum olla, kuigi ma ei saa lubada, et minu järeldused on tingimata 
just niisugused, nagu teie soovite.« 

Ametliku loa saamine miskipärast viibis, ning selle asemel et tol päeval Winchesterisse 
minna, sõitsime Thor Place'i, Neil Gibsoni mõisa. Teda ennast kaasas ei olnud, kuid meil 
oli seersant Coventry, kohaliku politseiniku aadress, kes asja esimesena uurima oli 
hakanud. Seersant oli pikk, kõhn, kaame, salapärase ja mõistatusliku olekuga mees, kes 
jättis mulje, et teab või kahtlustab palju enam, kui söandab öelda. Tal oli ka veel komme 
oma hääl järsku sosinaks tasandada, ehkki informatsioon oli tavaliselt üsnagi igapäevane. 
Kõigist nendest käitumismaneeridest hoolimata osutus ta korralikuks, ausaks meheks, kes 
ei olnud liiga uhke möönmaks, et lugu käib tal üle mõistuse ning ta võtaks vastu 
igasuguse abi. 

»Igatahes töötan ma meelsamini teiega kui Scotland Yardiga, härra Holmes,« ütles ta. 
»Kui Yard juba kohale kutsutakse, ei saa kohalikud edu puhul mingit tunnustust, küll aga 
võidakse neid süüdistada nurjumise puhul. Teie aga mängite ausat mängu, nagu ma olen 
kuulnud.« 

»Mina ei tarvitse üldse lavale ilmuda, « ütles Holmes meie mureliku tuttava ilmseks 
kergenduseks. »Kui ma loo selgitatud saan, ei taha ma, et mu nime mainitaks.« 

»Noh, see on teist igatahes väga suuremeelne. Ja ma tean, et teie sõpra doktor Watsonit 
võib usaldada. Nüüd aga, härra Holmes, kui me kuriteopaigale jalutame, tahaksin teilt 
paari asja küsida. Ma ei lausu seda ühelegi hingele peale teie.« Ta vaatas ringi, nagu 
kardaks rääkida. »Mis te arvate, kas härra Neil Gibsonit ennast võiks mõrvas 
süüdistada?« »Olen sedagi kaalunud.« 


»Teie pole preili Dunbarit näinud. Ta on igapidi imetore tüdruk. Mees võis väga hästi 
soovida oma naisest 

lahti saada. Ja need ameeriklased on kärmemad relva haarama kui meie inimesed. 
Teate, see oli mehe revolver.« 

»Kas see on kindlaks tehtud?« 

»Jah, sir. See oli üks revolvrite paarist, mis tal oli.« 

»Üks paarist? Kus on teine?« 

»Noh, härral on terve hulk igasuguseid tulirelvi. Teist täpselt samasugust me ei leidnud, 
kuid karp oli tehtud kahele.« 

»Kui see oli üks, peaks ju kindlasti teine samasugune leiduma. « 

»Nojah, meil on relvad majas kõik välja pandud, kui tahate neid üle vaadata.« 

»Võib-olla hiljem. Lähme nüüd koos ja vaatame tragöödia toimumise paika.« 

Vestlus oli toimunud seersant Coventry tagasihoidliku majakese eestoas, mis täitis 
kohaliku politseijaoskonna aset. Umbes poole miili pikkune jalutuskäik üle tuulise, 
kohuvatest sõnajalgadest kuldse ja pronksikarva nõmme tõi meid värava juurde, mille 
taga algasid Thor Place'i mõisa maad. Jalgrada viis läbi faasanite kaitseala ning seejärel 
nägime lagendikult avarat puitsõrestikuga, pooleldi kuueteistkümnenda ja pooleldi 
kaheksateistkümnenda sajandi stiilis maja künkaharjal. Meie kõrval laius pikk kõrkjane 
lammijärv, keskelt kitsas, kus peatee üle kivist silla viis, kuid mõlemal pool silda laienes 
veekogu kaheks väikeseks järveks. Meie teejuht peatus enne silda ja näitas maha. 

»Siin lamaski proua Gibsoni surnukeha. Märkisin koha selle kiviga ära.« 

»Teie olite vist kohal, enne kui laip ära viidi?« 

»Jah, mulle saadeti kohe sõna. « 

»Kes saatis ?« 

»Härra Gibson ise. Kui paanika algas ja tema koos teistega majast kohale ruttas, nõudis 
ta ka, et enne politsei saabumist midagi ei liigutataks.« 

»See oli mõistlik. Sain ajaleheartiklist teada, et tulistati väga lähedalt.« 

»Jah, sir, väga lähedalt.« 

»Paremasse meelekohta?« 

»Veidi tahapoole, sir.« 

»Kuidas surnukeha lamas ?« 

«Selili, sir. Heitlusest ei olnud mingeid jälgi. Ei min- 

geid märke. Ei mingit relya, Lühike kiri preili Dunbarilt oli surnu vasakusse peopessa 
surutud.« 

»Surutud, ütlete?« 

»Jah, sir, me saime sõrmed vaevalt lahti.« 

»See on väga tähtis. See välistab võimaluse, et keegi pani kirja sinna pärast, et valejälge 
jätta. Heldeke! Kiri oli väga lühike, nagu ma mäletan: 

Tulen kell üheksa Thor Bridge'i juurde. 

G. Dunbar. 

Kas polnud nii?« »Jah, sir.« 

»Kas preili Durfbar võtab omaks, et ta selle kirjutas?« 

»Jah, sir. « 

»Mida ta selgituseks ütles ?« 


»Ta hoiab oma kaitse kohtuistungiks. Ta ei ütle midagi.« 

»Probleem on kahtlemata väga huvitav. Kirja kirjutamise eesmärk on väga segane, kas 
pole?« 

»Noh, sir,« ütles meie teejuht, »ma söandaksin öelda, et see näis ainus selge asi kogu 
1005.« 

Holmes raputas pead. 

»Arvestades, et kiri on ehtne ja tõepoolest kirjutati, saadi see kahtlemata kätte mõni aeg 
varem — ütleme paari tunni võrra. Miks naine seda sel juhul ikka veel vasakus käes 
hoidis? Miks pidi ta seda nii hoolega kaasas kandma? Tal polnud ju kokkusaamisel vaja 
seda vaadata. Kas see ei näi märkimisväärne ?« 

»Nojah, sir, kui te seda nüüd nii kirjeldate, võib-olla näibki.« 

»Ma vist tahaksin mõne minuti vaikselt istuda ja selle üle järele mõelda.« Holmes istus 
silla kivirinnatisele ning ma nägin, kuidas tema elavad hallid silmad igale poole kiireid 
uurivaid pilke heitsid. Järsku hüppas ta püsti ja jooksis vastasrinnatise juurde, haaras 
taskust luubi ning hakkas kivimüüri uurima. 

»See on veider, « ütles ta. 

»Jah, sir, me nägime kriimustust serval. Arvatavasti mõne mööduja tehtud.« 

Müürttis oli hall, kuid ühes kohas paistis umbes kuue-pennise mündi suurune valge 
laik. Lähemalt uurides võis näha, et pind oli täksitud, nagu oleks seda taba nud järsk löök. 

»Selleks oli vaja tublisti jõudu, « ütles Holmes mõtlikult. Ta lõi kepiga mitu korda vastu 
rinnatist, ilma et mingit märki oleks jäänud. »Jah, see oli kõva hoop. Imelikus kohas ka. 
Löök ei tulnud ülaltpoolt, vaid alt, sest näete, täke on rinnatise alumisel äärel.« 

»Aga see on laibast vähemalt viieteistkümne jala kaugusel.« 

»Jah, laibani on siit viisteist jalga. Võib ju olla, et sellel pole looga midagi pistmist, 
kuid seda üksikasja tasub meelde jätta. Ei usu, et meil siit veel midagi leida oleks. 
Jalajälgi ei olnud, nagu te ütlete?« 

»Maapind oli raudkõva, sir. Seal polnud üldse jälgi.« 

»Siis võime minna. Kõigepealt läheme majja ja vaatame üle relvad, millest te rääkisite. 
Seejärel sõidame edasi Winchesterisse, sest ma sooviksin enne jätkamist preili Dunbarit 
näha.« 

Härra Neil Gibson polnud veel linnast tagasi jõudnud, kuid majas nägime närvilist härra 
Batesi, kes meil hommikul külas oli käinud. Ta näitas meile kurjakuulutava naudinguga 
hirmuäratavat kogu mitmesuguse kuju ja suurusega tulirelvi, mida tema leivaisa oma 
seiklusrikka elu käigus oli kogunud. 

»Härra Gibsoni! on vaenlasi, nagu igaüks võib arvata, kes teda ja tema kombeid 
tunneb,« ütles ta. »Ta magab, laetud revolver voodi kõrval sahtlis. Ta on ägeda loomuga 
mees, sir, ja on aegu, mil me kõik teda kardame. Olen kindel, et vaene proua, kes nüüd 
surnud on, oli sageli paanikas.« 

»Kas te nägite kunagi pealt proua vastu suunatud füüsilist vägivalda ?« 

»Ei, seda ei saa ma öelda. Kuid olen kuulnud meest ütlemas sõnu, mis olid peaaegu 
niisama hullud — sõnu täis külma, lõikavat põlgust, isegi teenijate kuuldes.« 1 »Meic 
miljonär ei paista just eriti hea abielumees olevat,« märkis Holmes, kui me jaama 
läksime. »Noh, Watson, oleme saanud hea hulga fakte, mõned neist uued, ja siiski 
tunnen, et olen lahendusest veel kaugel. Hoolimata väga ilmsest vastumeelsusest, mida 
härra Bates näib oma leivaisa suhtes tundvat, sain tema jutust teada, et kui laip avastati, 


oli peremees kahtlemata raamatukogus. Õhtusöök oli kella poole üheksaks läbi ja 
sinnamaani oli kõik normaalne. Tõsi küll, surnukeha leiti üsna hilja õhtul, kuid tragöödia 
toimus kindlasti 

kirjas märgitud ajal. Pole mingeid tõendeid, et härra Gibson oleks pärast seda, kui ta 
kell viis linnast tuli, veel väljas käinud. Samas tunnistab preili Dunbar, nagu kuulda oli, et 
tal oli silla juures proua Gibsoniga kohtumine määratud. Sellele ei lisa ta midagi, sest 
advokaat on tal soovitanud kaitsekõnet hiljemaks hoida. Meil on sellele noorele daamile 
mitu olulist küsimust esitada ja ma ei saa enne rahu, kui olen temaga kohtunud. Peab 
ütlema, et lugu tunduks tema jaoks väga pahaendeline, kui poleks üht asja.« 

»Ja mis see siis on, Holmes?« 

»Revolvri leidmine tema riidekapist.« 

»Heldeke, Holmes!« hüüdsin ma, »see näis ju olevat kõige rängem süütõend.« 

»Nii see ei ole, Watson. See tundus mulle juba esimesel pealiskaudsel lugemisel väga 
imelik ning nüüd, kui olen asjaga lähemalt kursis, on see ainus kindel lootus. Peame 
vaatama, et kõik klapiks. Kui ei klapi, tuleb kahtlustada pettust. « 

»Ma ei saa teist üldse aru.« 

»Nii, Watson, oletame nüüd, et näeme teid neiu osas, kes külmal, ettekavatsetud viisil 
püüab võistlejast lahti saada. Te olete kõik läbi mõelnud. Kiri on kirjutatud. Ohver on 
kohal. Teil on relv. Kuritöö on tehtud. See oli meisterlik ja täiuslik. Kas tahate öelda, et 
pärast niisuguse osava kuriteo sooritamist hävitate nüüd oma korraliku kurjategija 
kuulsuse, unustades visata relva kõrvalasuvatesse kõrkjatesse, mis peidaksid selle igave- 
seks, vaid viite selle asemel relva koju ja panete oma riidekappi, esimesse kohta, mis läbi 
otsitakse? Teid võiks isegi parimad sõbrad vaevalt küll kavaldajaks nimetada, Watson, 
kuid siiski ei suuda ma kujutleda teid midagi nii tobedat tegemas.« 

»Hetkelises erutuses —< 

»Ei, ei, Watson, ma ei pea seda võimalikuks. Kui kuritegu on külmalt ette kavatsetud, 
on ka selle varjamine osavasti valmis mõeldud. Seetõttu loodan, et me oleme valesti aru 
saanud.« 

»Kuid nii palju on ju veel seletamata.« 

»Noh, me hakkame kohe kõike seletama. Kui teie vaatenurk on kord juba muutunud, 
saab asjaolu, mis näis lausa saatuslik, võtmeks tõe juurde. Näiteks see revolver. Preili 
Dunbar väidab, et ta pole seda üldse 

näinud. Meie uue teooria põhjal räägib ta tõtt. Järelikult pandi see talle riidekappi. Kes 
pani? Keegi, kes tahtis süüd tema peale veeretada. Kas mitte see isik polnud tegelik 
kurjategija? Näete, kuidas me jõuame kohe äärmiselt paljutõotavale uurimisliinile.« 

Olime sunnitud veetma öö Winchesteris, sest formaalsused takistasid meid lahkumast, 
kuid järgmisel hommikul lubati meid koos härra Joyce Cummingsi, lootustandva 
advokaadiga, kelle kätte oli usaldatud kaitse, noort daami tema kongis külastada. Olin 
kõige kuuldu põhjal lootnud näha ilusat neidu, kuid ma ei unusta kunagi muljet, mille 
preili Dunbar mulle jättis. Polnud ime, et isegi võimukas miljonär oli leidnud temas võrd- 
väärse partneri — kellegi, kes võis ka teda vaos hoida ja juhtida. Seda tugevat 
selgejoonelist ning siiski õrna nägu vaadates oli mul tunne, et kui neiu võikski midagi 
mõtlematut teha, pööraks tema kaasasündinud õilis iseloom selle mõju ikkagi heaks. Neiu 
oli brünett, pikka kasvu, suursuguse kuju ja käskiva olekuga, kuid tema tumedates 


silmades oli tagaaetava olendi paluv, abitu ilme, kes tunneb võrku enda ümber koomale 
tõmbuvat, kuid ei suuda köidikuist vabaneda. Nüüd, tunnetades mu kuulsa sõbra 
kohalolekut ja abi, ilmus tema kahvatutele põskedele pisut jumet ning lootusetuluke lõi 
hingitsema pilgus, mille ta meie poole pööras. 

»Härra Neil Gibson on teile võib-olla jutustanud meie vahekorrast?« küsis ta vaikse 
äreva häälega. 

»Jah,« ütles Holmes, »ärge tehke loo seda osa korrates endale meelehärmi. Pärast seda, 
kui ma teid nägin, olen valmis uskuma seda, mida härra Gibson ütles teie mõjust tema üle 
kui ka teievaheliste suhete süütuse kohta. Aga miks kohtus sellest kõigest midagi ei räägi- 
tud?« 

»Mulle näis uskumatu, et niisugust süüdistust saab põhjendada. Arvasin, et kui me 
ootame, selgub kogu asi iseenesest, ilma et peaksime piinlikke perekondlikke üksikasju 
puudutama. Nähtavasti on lugu selgumise asemel aga hoopis tõsisemaks läinud.« 

»Kulla noor daam,« hüüdis Holmes tõsiselt, »palun teid endale selles osas mitte 
mingeid illusioone teha. Härra Cummings võib teile kinnitada, et praegu on kõik meie 
vastu ning me peame tegema kõik mis võimalik, kui võita tahame. Oleks alatu teeselda, 
et te ei ole 

133 

väga suures hädaohus. Aidake mul siis nii, kuidas vähegi suudate, tõeni jõuda.« 

»Ma ei varja midagi.« 

»Rääkige meile sel juhul oma tõelistest suhetest härra Gibsoni abikaasaga.« 

»Ta vihkas mind, härra Holmes. Ta vihkas mind kogu oma kirgliku loomuse tulisusega. 
Ta oli naine, kes ei teinud midagi poolikult, ning niisama suur, kui oli tema armastus 
abikaasa vastu, oli tema vihkamine minu vastu. Võimalik, et ta sai meie suhetest valesti 
aru. Ma ei tahaks talle ülekohut teha, kuid tema armastus oli nii kehaline, et ta oleks 
vaevalt suutnud kujutleda vaimset või isegi hingelist seost, mis tema abikaasat minu 
külge köitis, või mõista, et üksnes mimusoov õhutada meest head tegema hoidis mind 
selle katuse all kinni. Nüüd näen, et mul polnud õigus. Miski ei õigustanud minu jäämist 
sinna, kus ma õnnetust põhjustasin, kuigi on kindel, et isegi minu lahkumisel oleksid 
pinged püsima jäänud.« 

»Nüüd, preili Dunbar,« ütles Holmes, »palun rääkige meile täpselt, mis tol õhtul 
toiMUs.« 

»Ma võin rääkida teile tõtt, niipalju kui mina seda tean, härra Holmes, kuid ma pole 
võimeline midagi tõestama, ning on asjaolusid — väga tähtsaid asjaolusid —, mida ma ei 
oska seletada ega oska isegi mingit seletust ette kujutada.« 

»Ütelge faktid, võib-olla leiavad teised neile seletuse.« 

»Mis puutub minu viibimisse Thor Bridge'i juures tol õhtul, siis hommikul sain ma 
proua Gibsonilt kirja. See. oli klassitoas laual ning ta võis selle ise sinna jätta. Kirjas 
paluti mind tulla pärast õhtusööki silla juurde temaga kohtuma, kuna tal on mulle midagi 
tähtsat teatada, ning ta palus mul jätta vastus aeda päikesekella peale, kuna proua ei 
soovinud, et keegi meie kohtumisest teaks. Ma ei mõistnud sellise salatsemise põhjust, 
kuid tegin, mis ta palus, nõustudes kokkusaamisega. Ta käskis oma kirja hävitada ja ma 
põletasin selle klassitoa ahjus. Ta kartis kangesti oma meest, kes kohtles teda karmusega, 
mille eest ma teda tihti noomisin, ning ma arvasin, et naine ei tahtnud mehele meie 
kõnelusest aimu anda « 

»Proua aga säilitas teie kirja väga hoolikalt?« 

»Jah. Olin üllatunud, kui kuulsin, et see oli tal surres käes.« 

»Noh, ja mis siis juhtus ?« 

»Läksin kohale, nagu lubatud. Kui ma sillani jõudsin ootas ta mind juba ees. Kuni selle 
hetkeni ei taibanud ma ikka veel, kui sügavalt see vaene olend mind vihkas. Ta oli nagu 
hullumeelne — tegelikult ma arvan, et ta oligi hull, kes oskas seda osavalt varjata nagu 
vaimuhaiged mõnikord ikka. Kuidas muidu oleks ta võinud minust iga päev ükskõikselt 
mööda käia ning ometi südames nii tulist vihkamist kanda? Ma ei räägi teile, mis ta ütles. 
Ta valas oma metsiku raevu solvavatesse ja haavavatesse sõnadesse. Ma isegi ei vastanud 
— maeti suutnud. Teda oli kohutav vaadata. Katsin kõrvad kätega ja ruttasin minema. 
Kui ma temast lahkusin, seisis ta mulle needusi järele kriisates ikka veel silla otsas.« 

»Samas, kust ta hiljem leiti ?« 

»Sealt mõne jala kaugusel.« 

»Ja ehkki ta sai surma varsti pärast teie lahkumist, ei kuulnud te lasku?« 

»Ei, ma ei kuulnud midagi. Kuid tegelikult, härra Holmes, olin ma sellest hirmsast 
raevuhoost nii ärritatud ja õuduses, et ruttasin oma vaiksesse tuppa tagasi ning polnud 
võimeline märkama midagi, mis juhtus.« 

»Ütlete, et läksite oma tuppa tagasi. Kas te enne järgmist hommikut veel sealt 
väljusite?« 

»Jah, siis, kui tõusis kisa, et õnnetu naine on surnud, jooksin koos teistega välja. « »Kas 
te härra Gibsonit nägite?« 

»Jah, ta oli just silla juurest tagasi jõudnud, kui ma teda nägin. Ta oli kutsunud arsti ja 
politsei.« 

»Kas ta näis teile väga vapustatud ?« 

»Härra Gibson valitseb ennast väga hästi. Ei usu, et ta oma tundeid kunagi välja 
näitaks. Kuid mina, kes ma teda nii hästi tundsin, nägin, et ta oli sügavalt mures.« 

»Nüüd jõuame kõige tähtsama punkti juurde. See revolver, mis teie toast leiti. Kas te 
olite seda enne näinud ?« 

»Mitte kunagi, vannun seda.« 

»Millal see leiti ?« 

»Järgmisel hommikul, kui politsei läbiotsimise korraldas.« 

»Teie riiete hulgast?« 

»Jah, minu riidekapi põhjast kleitide alt.« 

»Te ei oska seletada, kui kaua see võis seal olla?« 

»Eelmisel hommikul seda seal ei olnud.« 

»Kuidas te teate?« 

»Sest ma koristasin kappi.« 

»Selge. Järelikult tuli keegi teie tuppa ja pani revolvri kappi, et süüd teie kaela 
veeretada.« 

»Nii see pidi olema. « 

»Ja millal?« 

»See võis toimuda ainult söögiajal või siis, kui ma lastega klassitoas olin.« 

»Nagu tookord, kui te kirja leidsite?« 

»Jah, sellest hetkest alates kogu hommikupoolikum 


»Tänan teid, preili Dunbar. Kas on veel mõni asi, milles te võiksite mind uurimisel 
aidata?« 

»Mina küll ei tea.« 

Silla kivirinnatisel oli jälg hoobist — täiesti värske täke just laibaga ühel joonel. Kas te 
oskate sellele võimalikku seletust leida?« 

»Kindlasti on see kokkusattumus. « 

»Veider, preili Dunbar, väga veider. Miks peaks täke ilmuma just tragöödia ajal ja miks 
just selles kohas?« 

»Aga mis võis selle põhjustada? Ainult tugev löök jätaks kivile jälje.« 

Holmes ei vastanud. Tema kahvatu innukas nägu omandas järsku teatud pineva, 
äraoleva ilme, mida olin õppinud tema geeniuse ülimate avaldusvormidega seostama. 
Tema vaimne pingutus oli nii ilmne, et keegi meist ei julgenud rääkida ning me kõik 
istusime vaikselt, advokaat, vang ja mina, jälgides teda keskendunult. Järsku hüppas ta 
toolilt püsti, võbeldes närvilisest energiast ning tungivast vajadusest tegutseda. 

»Tulge, Watson, tulge!« hüüdis ta. 

»Mis lahti, härra Holmes?« 

»Kõik on korras, kulla preili. Ma teatan teile, härra Cummings. Õiglusjumala abiga 
saab sellest juhtum, mis paneb Inglismaa kõmisema. Homseks saate uudiseid, preili 
Dunbar, ning seniks uskuge minu kinnitust: pilved hajuvad ning on lootust, et tõe valgus 
hakkab paistma. « 

Winchesterist Thor Place'i ei olnud pikk tee, aga kuna ma olin kärsitu, kestis see kaua, 
ning Holmesile tundus 

tee ilmselt lõputu, sest ta ei suutnud oma närvilises õhinas paigal püsida, vaid sammus 
vaguni ühest otsast teise või trummeldas pikkade tundlike sõrmedega vastu pinki. 
Äkitselt aga, kui me sihtkohale lähenesime, istus ta minu vastu — olime esimese klassi 
vagunis kahekesi —, asetas käed mu põlvedele ja vaatas mulle silma selle iseäralikult 
üleannetu pilguga, mis talle mõnusas tujus omane oli. 

»Watson,« ütles ta, »ma nagu mäletan, et te võtate meie väljasõitudel alati relva kaasa.« 

Ja hea ka, et ma seda tegin, sest kui Holmesi mõtted tegelesid mingi probleemi 
lahendamisega, hoolis ta vähe omaenda julgeolekust, nõnda et minu revolver oli rohkem 
kui ühel korral hädas aidanud. Tuletasin talle seda fakti meelde. 

»Jah, jah, ma olen mõnikord pisut hajameelne. Aga kas teil on praegu revolver kaasas 
?2« 

Võtsin püksitaskust oma lühikese, käepärase, kuid väga kasuliku väikese relva. Holmes 
tegi salve lahti, puistas padrunid välja ning uuris relva hoolega. 

»See on raske — üsna raske, « ütles ta. 

»Jah, see on tõhus tükk.« 

Ta mõtiskles revolvrit vaadates mõne hetke. 

»Kas teate, Watson,« ütles ta, »usun, et teie revolver on väga tihedalt seotud 
mõistatusega, mida me uurime.« 

»Kulla Holmes, nüüd teete küll nalja.« 

»Ei, Watson, mul on tõsi taga. Meil seisab ees katse. Kui katse õnnestub, on kõik selge. 
Ja katse sõltub selle pisikese tubli relva käitumisest. Üks padrun välja. Nüüd paneme 
teised viis tagasi ja tõmbame kaitseriivi ette. Nii! See teeb relva raskemaks ja olukord on 
sellega umbes sama.« 


Mul polnud õrna aimugi, mis Holmesil mõttes oli, ning ta ei valgustanud mind ka, vaid 
istus mõttesse vajunult, kuni me väikeses Hampshire'i jaamas peatusime. Hankisime 
endale lagunenud kaariku ning olime veerand tunni pärast oma südamesõbra seersandi 
maja juures. 

»Jälg, härra Holmes? Missugune?« 

»Kõik oleneb härra Watsoni revolvrist, « ütles mu sõber. »Siin see on. Kas te võiksite 
mulle nüüd kümne jala pikkuse nööri muretseda?« 

Külapoes varustasime end tugeva nöörikeraga. 

»See on vist kõik, mis vaja,« ütles Holmes. »Kui soovite, võime nüüd asuda teele, 
millest loodetavasti saab meie reisi viimane lõik.« 

Päike oli loojumas ning muutis lainja Hampshire'i nõmme imeilusaks sügismaastikuks. 
Pidevate kriitiliste ja uskumatute pilkude saatel, mis näitasid tema sügavaid kahtlusi mu 
kaaslase mõistuse suhtes, kõndis seersant meiega kaasa. Kui me kuriteopaigale lähene- 
sime-, nägin, et hoolimata tavapärasest rahust oli mu sõber tegelikult sügavalt erutatud. 

»Jah,« ütles ta vastuseks mu märkusele, »te olete mind ennegi näinud märgist mööda 
laskmas, Watson. Mul on niisuguste asjade peale hea nina, ja ometi on see mind vahel alt 
vedanud. Kui see võimalus mul Winchestens seal kongis esimest korda läbi pea välgatas, 
näis asi kindel olevat, kuid aktiivse mõistuse üks puudus on see, et alati võib leiduda teisi 
seletusi, mis meie jäljest valejälje teevad. Ja siiski — ja siiski — noh, Watson, proovida 
võime ikka.« 

Kõndides oli ta nööri ühe otsa kõvasti revolvri käepideme külge sidunud. Olime 
jõudnud, tragöödia toimu-mispaika. Väga hoolikalt märkis politseiniku juhatusel ära 
täpse koha, kus laip oli .' d. Siis otsis ta kanarbiku ja sõnajalgade hulgas, ikjofii leidis 
kopsaka kivi. Selle kinnitas ta nööri teise otsa ning riputas nööri üle silla rinnatise nii, et 
kivi vee kohale rippuma jäi. Seejärel seisis ta saatuslikus kohas, silla rinnatisest pisut 
eemal, minu revolver käes, nöör relva ja raske kivi vahel pingul. 

»Läks!« hüüdis ta. 

Nende sõnade juures tõstis ta revolvri pea juurde ning laskis siis käepidemest lahti. 
Otsekohe tõmbas kivi raskus selle endale järele, relv põrkas terava raksatusega vastu 
rinnatist ning kadus üle selle vette. Vaevalt oli relv kadunud, kui Holmes kivirinnatise 
kõrval põlvitas, ning rõõmuhüüe teatas, et ta oli leidnud, mida otsis. 

»Kas täpsemat demonstratsiooni võib veel olla?« hüüdis ta. »Vaadake, Watson, teie 
revolver lahendas probleemi!« Rääkides osutas ta teisele, esimesega täpselt ühesuurusele 
ja niisama sügavale täkkele, mis oli ilmunud rinnatise alumisele äärele. 

»Täna ööbime küla võõrastemajas,« jätkas ta püsti 

tõustes, ja hämmastunud seersandi poole pöördudes. »Te toote muidugi pootshaagi ning 
saate mu sõbra revolvri hõlpsasti kätte. Samast leiate teise revolvri, nööri ja raskuse, 
mille abil kättemaksuhimuline naine omaenda kuritööd maskeerida ning süütule ohvrile 
mõrvasüüdis-tust kaela määrida püüdis. Võite härra Gibsonile teatada, et külastan teda 
hommikul, mil saame astuda samme preili Dunbari vabastamiseks. « 

Hilja õhtul, kui me piipu suitsetades külakõrtsis istusime, andis Holmes mulle juhtunust 
lühikese ülevaate. 

»Ma kardan, Watson,« ütles ta, »et Thor Bridge'i mõistatust oma kroonikatele lisades ei 
paranda te küll reputatsiooni, mille ma ehk olen omandanud. Mu mõte töötas laisalt ning 


mul jäi puudu sellest kujutlusvõime ja realismi kombinatsioonist, mis mu kunsti aluseks 
on. Täke kivirinnatisel oli ometi küllaldane jälg, mis viis tõelise lahenduseni, ning ma 
süüdistan ennast, et ma selleni varem ei jõudnud. 

Peab tunnistama, et too õnnetu naine mõtles asja peenelt läbi, nii et tema intriigi lahti 
harutada ei olnudki nii väga lihtne. Ei usu, et me oma seiklustes oleksime sattunud mõne 
veidrama näite otsa sellest, mida väärastunud armastus võib korda saata. Kas preili 
Dunbar oli tema tõeline võistleja või ainult vaimne sõber mehele, pidi naise silmis olema 
võrdselt andestamatu. Kahtlemata pani ta karmi kohtlemise ja inetud sõnad, millega 
abikaasa püüdis tema liiga pealetükkivat kiindumust peletada, tolle süütu neiu arvele. 
Tema esimene mõte oli omaenda elu lõpetada. Sealjuures otsustas ta teha seda niimoodi, 
et kindlustada oma ohvrile saatus, mis on kaugelt hullem kui äkiline surm. 

Võime kõiki naise samme päris selgelt jälgida ning need näitavad tähelepanuväärset 
kavalust. Preili Dunbarilt hangiti väga osavalt kiri, mis pidi kõiki uskuma panema, et 
kuriteopaiga valis tema. Oma õhinas, et mõrv ikka avastataks, pakkus naine mõnevõrra 
üle ja hoidis kirja lõpuni peos. Juba see üksi oleks pidanud minus varem kahtlusi 
tekitama. 

Siis võttis ta ühe oma abikaasa revolvritest — nagu nägite, oli majas terve arsenal — ja 
hoidis seda enda tarbeks. Teise samasuguse peitis ta hommikul preili Dunbari kappi, olles 
eelnevalt ühe padruni välja lasknud, mida tal oli metsas kerge ilma tähelepanu äratamata 

teha. Seejärel läks ta silla juurde, kus tal oli terve süsteem välja mõeldud, et relvast lahti 
saada. Kui preili Dunbar ilmus, kasutas naine viimast jõudu oma vihkamise 
väljavalamiseks ning siis, kui neiu oli kuuldekaugusest väljas, viis oma kohutava otsuse 
täide. Nüüd on kõik lülid käes ja ahel täielik. Ajalehed võivad ju küsida, miks järve 
kõigepealt läbi ei traalitud, kuid tagantjärele on kerge tark olla ja igal juhul pole kõrk- 
jaid täis kasvanud suurt järve kuigi lihtne traalida, kui te just täpselt ei tea, mida ja kust 
otsida. Noh, Watson, oleme aidanud üht tähelepanuväärset naist ja aukartust äratavat 
meest. Kui nad tulevikus peaksid oma jõud ühendama, mis näib üsna võimalik, võib 
rahamaailm avastada, et härra Neil Gibson on midagi õppinud sel- les kurbuse klassitoas, 
kus meile maiseid õppetunde antakse.« 


VII. RONIVA MEHE MÕISTATUS 


Sherlock Holmes oli alati arvamusel, et ma peaksin avaldama professor Presburyga 
seotud iseäralikud faktid, kasvõi ainult selleks, et alatiseks hajutada inetuid kuulujutte, 
mis umbkaudu kakskümmend aastat tagasi ülikooli ärevile ajasid ja Londoni õpetlaste 
ringkondades kajastusid. Avaldamisel oli aga teel ees teatud tõkkeid ning tolle kummalise 
juhtumi üleskirjutus jäi suletuks plekk-kasti, mis sisaldab nii palju märkmeid mu sõbra 
seiklustest. Nüüd oleme viimaks saanud loa avalikustada faktid, mis valgustavad ühte 
viimast juhtumit, mida Holmes enne aktiivsest tegevusest tagasitõmbumist käsitles. Isegi 
praegu peab asja avalikkuse ette toomisel olema tagasihoidlik ja diskreetne. 

1903. aasta septembri algul, ühel pühapäeva õhtul, sain Holmesilt lakoonilise sõnumi: 

Tulge kohe, kui võimalik — kui ei ole võimalik, tulge ikkagi. 

S.H. 

Viimasel ajal olid meie suhted omapärased. Holmes oli kindlaks kujunenud 
harjumustega mees, ning üheks neist olin saanud mina. Olin tava nagu viiul, nagu jäme 


tubakas, vana must piip, teatmeteosed ning teised, vahest ehk vähem vabandatavad 
harjumused. Kui juhtum eeldas aktiivset tegutsemist ning oli vaja kaaslast, keda ta võis 
usaldada, oli minu osa ilmne. Mulle leidus aga ka muid ülesandeid. Olin tema mõistuse 
proovikivi. Ma stimuleerisin teda. Talle meeldis minu juuresolekul valjusti mõtelda. 
Tema märkused olid vaevalt küll minule mõeldud — paljud oleksid niisama hästi võinud 
olla suunatud tema voodile —, kuid ikkagi, olles juba selle harjumuse kütkes, aitas teda 
mingil kombel, et ma 

reageerisin ja vahele rääkisin. Kui minu mõistuse mõne võrra metoodiline aeglus teda 
ärritas, Siis sundis see ärritus tema enda välkkiiret intuitsiooni ja mälu veel elavamalt ja 
kiiremini sähvima. Niisugune oli minu tagasihoidlik osa meie liidus. 

Kui ma Baker Strectilc jõudsin, leidsin ta konksus põlvedega oma tugitoolis 
kössitamas, piip suus ja laup mõtlikult kortsus. Oli selge, et ta vaevleb mingi tüütu 
probleemi kallal. Käeviipega osutas ta minu vanale tugitoolile, kuid rohkem ei andnud ta 
poole tunni jooksul mingit märki, et ta minu kohalolekust teadlik on. Siis näis ta 
võpatades mõtiskelust pinnale kerkivat ning tervitas mind oma tavalise tujuka 
naeratusega mu kunagises kodus. 

»Te ju andestate mu pisut hajameelse oleku, kulla Watson,« ütles ta. »Viimase 
kahekümne nelja tunni jook sul on mulle teatavaks tehtud mõned imelikud faktid ning 
need omakorda panid mind üldisemalt mõtisklema. Mõtlen tõsiselt kirjutada väikese 
monograafia koerte osast detektiivitöös. « 

»Aga, Holmes, seda on juba uuritud,« ütlesin ma. »Verekoerad — jälituskoerad —« 

»Ei, ei, Watson, see on ilmne. Kuid on veel teine külg, mis on palju rohkem varjatud. 
Te võib-olla mäletate, et juhtumis, mida te oma sensatsioonilisel viisil seostasite 
Pöögipuusaluga, olin ma lapse mõtlemist jälgides võimeline tegema järeldusi väga 
enesekindla ja auväärse isa kuritegelike harjumuste kohta.« 

»Jah, ma mäletan seda hästi.« 

»Minu mõttekäik koerte puhul on sellega analoogne. Koer peegeldab perekonna elu. 
Kes on eales näinud reibast koera sünges perekonnas või kurba koera õnnelikus? 
Lõrisevatel inimestel on lõrisevad koerad, ohtlikel — ohtlikud. Ning nende mööduvad 
tujud võivad peegelduda ko6rtes.« 

Raputasin pead. »Holmes, see läheb nüüd küll natuke asjast kaugele.« 

Ta oli täitnud piibu ja uuesti istet võtnud, jättes mu kommentaari märkamata. 

»Eelöeldu praktiline rakendamine on väga tihedalt seotud probleemiga, mida ma uurin. 
Saate aru, see on sasi pundar, ja ma otsin lahtist lõngaotsa. Üks võimalik 

niidiots peitub küsimuses: miks püüab professor Presbury hundikoer Roy teda 
hammustada?« 

Vajusin üsnagi pettunult toolile tagasi. Kas nii tühise küsimuse pärast oligi mind töö 
juurest ära kutsutud! Holmes vaatas mulle otsa. 

»Sama vana Watson!< ütles ta. »Te ei õpi iialgi ära, et kõige tõsisemad järeldused 
võivad sõltuda tühistest pisiasjadest. Kas pole aga pealtnäha imelik, et tasakaalukat 
vanemapoolset filosoofi — te olete ju kuulsast Camfordi füsioloogist Presburyst 
kuulnud? —.,, et niisugust meest, kellel on sõbraks ustav hundikoer, on seesama koer kaks 
korda rünnanud. Mis te sellest arvate?« 

»Koer on kindlasti haige.« 


»Noh, see võimalus on ka olemas. Kedagi teist ta aga ci ründa ega lähe ilmselt kallale 
ka oma peremehele muidu kui vaid teatud juhtumitel. Imelik, Watson — väga imelik. Kui 
see on aga noore härra Bennetti kellahelin, on ta varakult kohale jõudnud. Lootsin enne 
tema tulekut teiega kauem lobiseda.« 

Trepilt kostsid kiired sammud, kõlas järsk koputus uksele, ning hetk hiljem ilmus 
kohale meie uus klient. Ta oli umbes kolmekümneaastane pikk nägus noormees, 
hästi riides ja elegantne, kuid tema hoiakus oli midagi, mis meenutas pigem õpilase 
ujedust kui elumehe enesekindlust. Ta surus Holmesi kätt ning vaatas siis üsna üllatunult 
mulle otsa. 

»Asi on väga delikaatne, härra Holmes, « ütles ta. »Mõelge, missugused on minu 
isiklikud ja avalikud suhted professor Presburyga. Vaevalt oleks kõnelus kolmanda isiku 
juuresolekul õigustatud.« 

»Ärge kartke, härra Bennett. Doktor Watson on kehastunud diskreetsus ning ma võin 
teile kinnitada, et selles asjas läheb mul väga tõenäoliselt abilist tarvis.« 

»Kuidas soovite, härra Holmes. Te saate kahtlemata aru, kui ma mõnevõrra ettevaatlik 
olen.« 

»Watson, see härrasmees, Trevor Bennett, on kuulsa teadlase ametlik assistent, elab 
tema katuse all ning on kihlatud tema ainsa tütrega. Peame loomulikult nõustuma, et 
professoril on täielik õigus temalt lojaalsust ja ustavust nõuda. Seda võib aga näidata ka 
sellega, et astutakse vajalikke samme selle kummalise mõistatuse selgitamiseks.« 

»Loodan, härra Holmes. See on mu ainus eesmärk. Kas doktor Watson teab olukorda 
?2« 

»Mul pole olnud aega seda seletada.« 

»Siis ehk annaksin üldise ülevaate, enne kui seletan täpsemalt, mis viimati on 
juhtunud.« 

»Teen seda ise,« ütles Holmes, »et mul oleks sündmuste järjekord selge. Professor on 
üle Euroopa kuulus mees. Ta on elanud õpetlase elu. Temaga pole kunagi seotud olnud 
mitte skandaali varjugi. Ta on lesk, kellel on üks tütar, Edith. Mees on ilmselt väga 
mehise ja kindla, võiks isegi öelda, võitlushimulise iseloomuga. Nii olid lood kuni 
viimase ajani mõni kuu tagasi. 

Siis muutus tema elukäik. Ta on kuuekümne ühe aastane, kuid ta kihlus professor 
Morphy, oma kolleegi tütrega võrdleva anatoomia kateedrist. Ilmselt ei olnud see 
vananeva mehe mõistlik armastus, vaid rohkem nooruki kirglik ja meeletu armulugu, sest 
kiindunumat austajat polnud võimalik ette kujutada. Tütarlaps, Alice Morphy, on kauni 
hingega ja kena kehaga neiu, nii et professori sõge armumine oli täiesti õigustatud. Siiski 
ei leidnud kihlus tema enese perekonna täielikku heakskiitu.« 

»Meie meelest oli see naeruväärne, « ütles külaline. 

»Täpselt. Vanamehe sõge kiindumus oli ülepakutud ja ebaloomulik. Professor Presbury 
on aga rikas ning tütarlapse isal vastuväiteid ei olnud. Tütre suhtumine oli aga 
teistsugune, sest tema käele pretendeerisid juba mitu kandidaati, kes, olgugi vähem 
jõukad, olid vähemalt vanuse poolest sobivad. Tütarlapsele näis professor tema 
veidrustest hoolimata siiski meeldivat. Ainult vanus oli takistuseks. 

Umbes sellel ajal tumestas professori elu normaalset kulgu väike mõistatus. Ta tegi 
midagi niisugust, mida ta kunagi varem polnud teinud. Ta lahkus kodust ega jätnud 
kellelegi teadet, kuhu ta läks. Ta oli kaks nädalat ära ning tuli tagasi, reisist üsna räsitud. 


Ta ei maininud, kus ta oli käinud, ehkki ta harilikult oli väga avameelne. Juhtus aga nii, et 
meie klient härra Bennett sai Prahast ühelt üliõpilaselt kirja, kus öeldi, et üliõpilasel oli 
rõõm professor Presburyt seal näha, ehkki ta temaga rääkida ei saanud. Üksnes sel viisil 
said kodakondsed teada, kus ta oli käinud. 

Nüüd tuleme kõige tähtsama juurde. Sellest ajast peale 

muutus professor väga imelikuks. Ta läks salalikuks ja kavalaks. Teistel oli kogu aeg 
tunne, et ta pole see mees, keda nemad tundsid, tema ümber hõljus mingi salapära, mis 
varjutas tema õilsamaid omadusi. Mõistus oli tal endine. Loengud olid niisama huvitavad 
kui enne. Kogu aeg oli aga tunda midagi uut, midagi pahaendelist ja ootamatut. Tütar, kes 
oli isasse väga kiindunud, püüdis ikka ja jälle endisi suhteid taastada ning tungida läbi 
maski, mille isa näis olevat ette pannud. Teie, mu härra, tegite kuuldavasti sama, — kõik 
asjata. Ja nüüd, härra Bennett, rääkige oma sõnadega, mis nende kirjadega oli.« 

»Saate aru, doktor Watson, professoril ei olnud minu ees saladusi. Kui oleksin tema 
poeg või noorem vend olnud, ka siis poleks mul võinud tema täielikumat usaldust olla. 
Tema sekretärina käsitlesin kõiki dokumente, mis ta sai, ning avasin ja korrastasin tema 
kirju. Varsti pärast tema Prahast tulekut muutus kõik. Ta ütles mulle, et Londonist võivad 
talle saabuda teatud kirjad, mis on märgitud ristiga margi all. Neid võis lugeda ainult 
tema ise. Võin öelda, et minu käest käis läbi mitu niisugust, et neil oli E. C* postitempel 
ning nad olid ebakindla käega kirjutatud. Kui ta neile üldse vastas, siis vastused ei käinud 
läbi minu käest ega ka kirjakorvist, kuhu meie kirjavahetust koguti.« 

»Ja karp,« ütles Holmes. 

»Ah jaa, see karp. Professor tõi reisilt kaasa väikese puukarbi. See oli ainus asi, mis 
viitas mandril käimisele, sest karp oli omapärane nikerdatud ese, nagu neid Saksamaal 
tehakse. Selle asetas ta oma instrumendi-kappi. Ühel päeval võtsin kirurginõela otsides 
karbi kätte. Minu üllatuseks sai professor väga vihaseks ning noomis mind sõnadega, mis 
olid minu kogemata tehtud liigutuse kohta liiga ägedad. Niisugust asja polnud kunagi 
varem juhtunud ning ma olin sügavalt solvunud. Püüdsin seletada, et karbi puudutamine 
oli lihtsalt juhus, kuid kogu õhtupooliku tundsin, et ta vaatas mind karmilt ning et juhtum 
näris teda.« Härra Bennett võttis taskust väikese päeviku. »See oli teisel juulil,« ütles ta. 

»Te olete lihtsalt võrratu tunnistaja,« ütles Holmes. »Mul võib mõnda neist 
kuupäevadest, mis te olete üles tähendanud, veel vaja minna.« 

»Õppisin oma õpetajalt muude asjade hulgas ka metoodilisust. Sellest ajast peale, kui 
ma tema käitumises ebanormaalsust märkasin, tundsin, et minu kohus on seda juhtumit 
uurida. Nii on mul siin kirjas, et just tollel päeval, teisel juulil, läks Roy professorile 
kallale, kui ta kabinetist koridori astus. Üheteistkümnendal juulil toimus samasugune 
lugu ning kahekümnenda juuli kohta on mul veel samalaadne sissekanne. Pärast seda 
pidime Roy talli kinni panema. Ta oli tore, sõbralik loom — aga ma kardan, et tüütan 
teid.« 

Härra Bennett ütles seda etteheitva tooniga, sest oli näha, et Holmes ei kuula. Tema 
nägu oli kivinenud ning silmad vaatasid hajameelselt lakke. Pingutades võttis ta end 
kokku. 

»Erakordne! Väga erakordne!« pomises ta. »Need üksikasjad olid mulle uudiseks, 
härra Bennett. Arvan, et oleme nüüd möödunust üsna hea ülevaate saanud, kas pole? 
Kuid te rääkisite mingitest uutest sündmustest. * Meie külalise meeldiv siiras nägu 


süngestus, kui ta meenutas midagi ebameeldivat. »See, millest ma räägin, toimus üleeile 
öösel, « ütles ta. »Lebasin voodis ärkvel, kell oli umbes kaks, kui kuulsin koridorist 
summutatud häält. Tegin ukse lahti ja piilusin välja. Peaksin selgituseks ütlema, et 
professor magab koridori lõpus —« «Kuupäev oli —?« küsis Holmes. Nii ebakohane 
vahelesegamine pahandas meie külalist silmanähtavalt. 

»Ma ütlesin, sir, et see oli üleeile öösel, — tähendab neljandal septembril. « 

Holmes noogutas ja naeratas. »Palun jätkake,« ütles ta. 

»Ta magab koridori lõpus ning trepini jõudmiseks peab ta minu uksest mööduma. See 
oli tõesti kohutav elamus, härra Holmes. Närvid on mul niisama korras nagu igal teiselgi, 
kuid see, mida ma nägin, vapustas mind. Peale ühest koridori keskel asuvast aknast lan- 
geva valguslaigu oli koridor pime. Nägin, et mööda koridori tuleb mingi tume ja küürus 
kogu. Siis äkki astus see valguse kätte ning ma nägin, et see oli professor. Ta käis 
neljakäpakil, härra Holmes — neljakäpakil! Ta ei toetunud päriselt kätele ja põlvedele. 
Peaksin pigem ütlema, et kätele ja jalgadele, nägu oli käsivarte vahel peidus. 
Sellegipoolest näis ta vilkalt edasi 

liikuvat. Olin nähtust nii jahmunud, et alles siis, kui ta minu ukseni jõudis, suutsin 
ettepoole astuda ja küsida, kas ma võin teda kuidagi aidata. Tema vastus oli erakordne. 
Ta hüppas püsti, turtsatas mulle mingi jõleda sõna ning ruttas minust mööda trepist alla. 
Ootasin umbes tund aega, kuid ta ei tulnud tagasi. Päevavalgus oli ilmselt käes, kui ta 
oma tuppa tagasi jõudis.« 

»Noh, Watson, mis te sellest arvate?« küsis Holmes patoloogi ilmel, kes tutvustab 
mingit haruldast eksemplari. 

»Võimalik, et lendva. Olen näinud, kuidas raske haigushoog inimest just niimoodi 
liikuma sunnib, ning see võib ka tuju äärmiselt halvaks teha.« 

»Tubli, Watson! Teie toote meid alati maa peale tagasi. Kuid lendvat võime vaevalt 
küll oletada, sest ta oli ühe hetkega võimeline end sirgu ajama.« 

»Ta on suurepärases füüsilises vormis,« ütles Bennett. »Tegelikult on ta tugevam kui 
varem. Kuid niisugused on faktid, härra Holmes. Politsei poole me selles asjas pöörduda 
ei saa ning ikkagi oleme täiesti nõutud, mida ette võtta, ja tunneme ebamääraselt, et 
triivime mingi katastroofi poole. Edith — preili Presbury — arvab samuti, et käed rüpes 
enam oodata ei saa.« 

»See on kahtlemata väga omapärane ja tähendusrikas juhtum. « 

»Kui arst,« ütlesin, »arvan ma, et see on mingi vaimuhaigus. Vanahärra on armastusest 
segaseks läinud. Ta käis välismaal, lootes kirest vabaneda. Tema kirjad ja karp võivad 
mingi teise asjaga seotud olla — võib-olla laenuga või aktsiatega, mis karbis võivad 
olla.« 

»Ja hundikoerale rahalised tehingud muidugi ei meeldinud. Ei, ei, Watson, siin on 
midagi enamat. Ma võin ainult oletada —« 

Mida Sherlock Holmes oletas, ei saa me kunagi teada, sest samal hetkel avanes uks 
ning tuppa juhatati noor daam. Kui ta ilmus, hüppas härra Bennett hüüatades püsti ning 
jooksis tema poole sirutatud kätest kinni haarama. 

»Edith, armas! Loodan, et midagi pole juhtunud?« 

»Tundsin, et pean sulle järele tulema. Oh, Jack, ma kartsin nii hirmsasti! Seal on nii 
kohutav üksi olla.« 

»Härra Holmes, see on noor daam, kellest ma rääkisin. See on minu kihlatu.« 

»Me juba hakkasimegi sellele järeldusele jõudma, eks ole, Watson?« vastas Holmes 
naeratades. »Oletan, preili Presbury, et on juhtunud midagi uut ning teie arvates peaksime 
seda teada saama?« 

Meie uus külaline, erk, nägus, tavapärast inglise tüüpi tütarlaps, naeratas end härra 
Bennetti kõrvale istuma seades Holmesile. 

»Kui ma leidsin, et härra Bennett on oma peatuspaigast lahkunud, arvasin kohe, et 
tõenäoliselt leian ta siit. Muidugi oli ta mulle rääkinud, et kavatseb teilt nõu küsida. Aga 
oh, härra Holmes, kas te ei saaks mu vaese isa heaks midagi teha?« 

»Mul on lootust, preili Presbury, kuid juhtum on veel segane. Võib-olla saaks see, mis 
teil öelda on, asjale pisut uut valgust heita.« 

»See oli eile õhtul, härra Holmes. Isa oli kogu päeva väga imelik. Olen kindel, et ajuti 
ei tea ta üldse, mida teeb. Ta elab nagu kummalises unenäos. Eile oli just niisugune päev. 
See polnudki nagu enam minu isa. Tegelikult oli ta muidugi kohal, aga polnud nagu tema 
ise. « 

»Rääkige mulle, mis juhtus.« 

Ärkasin öösel selle peale, et koer hirmsasti haukus. Vaene Roy, ta on nüüd talli juures 
ketis. Võin öelda, et magan alati lukus ukse taga; sest nagu Jack — nagu härra Bennett — 
teile võib öelda, me kõik tunnetame lähenevat hädaohtu. Minu tuba on kolmandal 
korrusel. Juhuslikult oli mu aknal kate üles tõmmatud ning väljas paistis heledasti kuu. 
Kui ma koera meeletut haukumist kuulates lamasin, pilk akna nelinurgale kiindunud, 
nägin hämmastunult isa nägu minu poole vaatavat. Härra Holmes, ma pidin üllatusest ja 
hirmust peaaegu surema. Seal oli minu isa, nägu surutud vastu aknaruutu ning üks käsi 
tõstetud, nagu tahaks ta akent üles tõmmata. Kui aken oleks avanenud, oleksin vist 
hulluks läinud. See polnud meelepete, härra Holmes. Ärge seda arvake. Arvatavasti 
lamasin kangestunult umbes kakskümmend sekundit ja vahtisin nägu. Siis kadus nägu 
ära, kuid ma ei suutnud — ei suutnud voodist välja hüpata ja sellele järele vaadata. 
Lamasin külmetades ja värisedes hommikuni. Hommikueinel oli isa käitumine terav ja 
äge, kuid ta ei vihjanud millegagi öisele seiklusele. Mina 

ka ei vihjanud, kuid tõin mingi ettekäände, et linna , tulla — ja siin ma nüüd olen.« 

Holmesi näis preili Presbury jutustus põhjalikult üllatavat. 

»Kulla noor daam, te ütlesite, et teie tuba on kol-[ mandal korrusel. Kas aias on pikk 
redel?« 

»Ei, härra Holmes, see ongi kõige selle juures häm-I mastav. Akna taha ei pääse mitte 
kuidagi — ja siiski oli isa seal.« 

»Kuupäev oli viies september, « ütles Holmes. »See teeb küll asjad keerulisemaks.« 

Nüüd oli noore daami kord üllatuda. »Juba teist korda viitate kuupäevale, härra 
Holmes, « ütles Bennett. »Kas see võib juhtumiga kuidagi seotud olla?« 

»See on võimalik — vägagi võimalik — ja siiski pole mul praegu veel kõik materjal 
koos.« 

»Te arvatavasti peate silmas hullumeelsuse ja kuu faaside seost?« 

»Ei, seda küll mitte. Mul oli täiesti teistsugune mõttekäik. Te ehk saaksite oma 
märkmiku mulle jätta ning ma kontrollin kuupäevi. Nüüd, Watson, on meil tegut- 
semisliin vist selge. See noor daam teatas meile — ning ma usaldan täiesti tema vaistu — 
» et tema isa ei mäleta teatud kuupäevadel juhtunust peaaegu mitte midagi. Seetõttu 


läheme talle külla, nagu oleks ta ise ühel nii-j sugusel päeval meile kohtumise määranud. 
Tema sele-[ tab seda mälulüngaga. Nii pääseme talle lähedale ja saame tema käitumist 
vaadelda.« 

»Suurepärane,« ütles härra Bennett. »Hoiatan teid 1 siiski, et professor on ajuti äkiline 
ja vägivaldne.« 

Holmes naeratas. »On põhjusi, miks me peame tulema kohe — väga veenvaid põhjusi, 
kui mu teooriad klapivad. Homme, härra Bennett, näete meid kindlasti Cam-fordis. Kui 
ma Õigesti mäletan, on seal võõrastemaja nimega »Malelaudx«, kus portvein oli alati üle 
keskmise ja voodipesu laitmatu. Arvan, Watson, et nendeks mõneks päevaks võiks saatus 
meid ka vähem meeldivasse paika viia.« 

Esmaspäeva hommik leidis meid teel vanasse ülikoolilinna — Holmesile, kel polnud 
mingeid raskusi enda vabakstegemisega, oli see kerge, kuid minule tähendas see meeletut 
planeerimist ja kiirustamist, sest mu prak-sis oli tolleks ajaks juba märkimisväärne. 
Holmes ei 

vihjanud juhtumile üldse, enne kui olime oma kohvrid vanasse võõrastemajja, millest ta 
oli rääkinud, ära viinud. 

»Minu meelest, Watson, saame professori just enne lõunat kätte. Ta peab kell üksteist 
loengu ning käib vahepeal kodus.« 

»Missuguse ettekäände võiksime oma külastuseks tuua?« 

Holmes vaatas märkmikku. 

»26. augustil oli ta endast väljas. Oletame, et tal on vaid ebamäärane ettekujutus, mida 
ta niisugusel ajal teeb. Kui me väidame, et ta määras meile kohtumise, hakkab ta 
arvatavasti vaevalt vastu vaidlema. Kas teil on vajalikul määral jultumust, et endale 
kindlaks jääda?« 

»Me võime ju proovida.« 

»Suurepärane, Watson! Te olete nagu ülimalt toime-kas töömesilane. Meie proovimegi 
kõike — olgu see meie moto. Mõni lahke kohalik elanik võib meid kindlasti juhatada.« 

Üks selline, nägusa kaariku omanik, viis meid kiiresti iidsete kolledžite reast mööda 
ning, pööranud viimaks puudest palistatud sissesõiduteele, peatus võluva maja ees, mis 
oli ümbritsetud muruplatsidega ning kaetud lilla vistaariaga. Professor PresburYt 
ümbritses mitte ainult mugavus, vaid isegi luksus. Just sel ajal, kui me ukse ette 
jõudsime, ilmus aknale hallijuukseline pea ning me tajusime, kuidas terane pilk meid 
puhmas kulmude alt läbi suurte sarvraamidega prillide uuris. Viivu pärast olimegi 
professori pühamus ning salapärane teadlane, kelle veidrused meid Londonist kohale olid 
toonud, seisis meie ees. Tema käitumises ega välimuses polnud küll jälgegi 
ekstsentrilisusest, sest ta oli tüse, jämedate näojoontega, tõsine, pikka kasvu, saterkuuega 
mees, hoiakus väärikust, mida lektori amet eeldab. Terased, tähelepanelikud ja riukalikult 
targad silmad olid kõige märkimisväärsem osa mehe näost. 

Ta vaatas meie visiitkaarte. »Palun võtke istet, härrased. Mida ma võin teie heaks 
teha?« 

Holmes naeratas armastusväärselt. 

»Selle küsimuse pidin just teile esitama, professori 

»Minule, mu härra!« 

»Võimalik, et on juhtunud eksitus. Kuulsin kellegi 

kolmanda isiku kaudu, et Camfordi professoril Presburyl on minu teeneid tarvis.« 

»Oh, kas toestik Mulle näis, et hallide silmade pinevas pilgus välgatas pahatahtlik läige. 
»Kas kuulsite tõesti midagi niisugust? Kas ma tohin küsida, kes teid informeeris?« 

»Vabandage, professor, kuid asi on üsna konfidentsiaalne. Kui ma eksisin, pole selles 
midagi halba. Võin ainult kahetsust avaldada.« 

»Mitte sugugi. Tahaksin siiski täpsemalt teada. See huvitab mind. Kas teil on mõni 
kirjake, teade või telegramm, mis teie ütlust tõendaks ?« 

»Ei ole.« 

»Ega te ometi söanda väita, nagu oleksin mina teid kutsunud ?« 

»Ma pigem ei vastaks mingitele küsimustele, « sõnas Holmes. 

»Seda ma arvasingi,« ütles professor tõredalt. »Sellele konkreetsele küsimusele saab 
aga kergesti vastata ka ilma teie abita.« 

Ta kõndis üle toa kellanööri juurde. Helistamise peale ilmus meie Londoni sõber härra 
Bennett. 

»Tulge sisse, härra Bennett. Need kaks härrasmeest tulid Londonist, olles arvamusel, et 
ma kutsusin neid. Teie tegelete kogu mu kirjavahetusega: Kas teil on märge kirjast, mis 
on saadetud isikule nimega Holmes ?« 

»Ei, sir,« vastas Bennett ja punastas. 

»See otsustab asja,« ütles professor mu kaaslast vihaselt põrnitsedes. »Nii, mu härra,« 
— ta nõjatus kätega lauale — »mulle näib, et te viibite siin kahtlastel ajenditel.« 

Holmes kehitas õlgu. 

»Ma võin ainult korrata, et vabandan asjatu siia-tuleku pärast. « 

»Sellest vaevalt piisab, härra Holmes!« kriiskas vanamees, näol erakordselt pahatahtlik 
ilme. Rääkides seisis ta meie ja ukse vahele ning raputas ägedas vihahoos meie poole 
rusikaid. »Nii kergesti te siit juba välja ei pääse.« Tema nägu kiskus krampi ning ta turt- 
sus arutust raevust. Olen veendunud, et kui härra Bennett poleks vahele seganud, 
oleksime pidanud kaklema hakkama, et toast välja saada. 

»Kulla professor, « hüüdis Bennett, »mõelge oma positsioonile! 

Mõelge skandaalile ülikoolis! Härra Holmes on kuulus mees. Te ei või teda ometi nii 
ebaviisakalt kohelda.« 

Tusaselt astus majaisand — kui ma teda nõnda võin nimetada — teelt eest ära. 
Rõõmuzga leidsime end majast väljas puudega palistatud sõiduteelt. Holmesi paistis 
vahejuhtum suuresti lõbustavat. 

»Meie õpetatud sõbra närvid on mõnevõrra korrast ära,« ütles ta. »Meie külaskäik oli 
ehk pisut rohmakas, kuid siiski saavutasime soovitud isikliku kontakti. Aga oh heldus, 
Watson, ta on meil ju kannul. Kelm ajab meid ikka veel taga.« 

Meie selja tagant kostis jooksumüdinat, kuid minu kergenduseks polnud see mitte 
ärritatud professor, vaid tema assistent, kes teekäänu tagant nähtavale ilmus. Ta jõudis 
ähkides meie juurde. 

»Vabandan väga, härra Holmes. Ma tahtsin andeks paluda.« 

»Kulla härra, selleks pole vajadust. See kõik käib minu ametiga kaasas.« 

»Ma pole teda ealeski ohtlikumas tujus näinud. Kuid ta läheb kogu aeg tigedamaks. 
Nüüd mõistate, miks me, tema tütar ja mina, ärevil oleme. Tema mõistus on aga täiesti 
selge.« 


»Liigagi selge!« ütles Holmes. »Siin arvestasin ma valesti. Ilmselt on tema mälu palju 
usaldusväärsem, kui ma arvasin. Muide, kas me võiksime enne minekut preili Presbury 
akent näha?« 

Härra Bennett tungis läbi põõsaste ning me nägime maja külje poolt.. 

»Aken on seal. Vasakult teine.« 

»Heldeke, see näib ju nii kõrgel. Pange aga siiski tähele, et all on metsviinapuuväät ja 
ülal vihmaveetoru, mis jalgadele pisut tuge pakub.« 

»Mina küll sinna ronida ei suudaks, « ütles härra Bennett. 

»Väga võimalik. Igale normaalsele inimesele oleks see kahtlemata ohtlik ettevõtmine.« 

»Tahtsin teile veel midagi öelda, härra Holmes. Mul on selle Londoni mehe aadress, 
kellele professor kirjutab. Näib, et ta kirjutas täna talle kirja, ning ma lugesin aadressi 
välja kuivatuspaberilt. Usaldusväärse sekretäri 

jaoks on see küll alatu tegu, kuid mis ma parata sain?« 

Holmes vaatas paberit ja pani selle taskusse. 

»Dorak — imelik nimi. Arvatavasti slaavi päritolu. Noh, see on üks tähtis lüli ahelas. 
Me läheme täna i õhtupoolikul Londonisse tagasi, härra Bennett. Ma ei i näe 
siiajäämiseks mingit põhjust. Me ei saa professorit arreteerida, sest ta pole kuritegu korda 
saatnud, ega saa teda ka luku taha panna, sest ei saa tõestada, et ta hull oleks. Esialgu 
pole midagi võimalik teha. « 

»Mida pagan peaksime siis tegema?« 

»Pisut kannatust, härra Bennett. Küll asjad peagi arenevad. Kui ma ei eksi, võib 
järgmine teisipäev kriisi kaasa tuua. Sel päeval oleme kindlasti Camfordis. Vahepeal on 
olukord kahtlemata ebameeldiv, ning kui I preili Presbury saaks oma külaskäiku 
pikendada —x« 

»See on lihtne.« 

»Las ta siis jääb linna, kuni saame talle kinnitada, et oht on möödas. Laske professoril 
esialgu oma tahtmist teha ja ärge talle vastu hakake. Kuni ta heas tujus on, läheb kõik 
hästi.« 

»Seal ta ongi!« ütles Bennett ehmunud sosinal. Okste vahelt vaadates nägime kõrget 
rühikat kogu uksest välja astuvat ja ringi vaatavat. Ta seisis kummargil, käed rippu, ja 
vaatas kord ühele, kord teisele poole. Sekretär lipsas viimast korda viibates puude vahele, 
peagi I nägime teda peremehe juurde astuvat ning mõlemad läksid nähtavasti elavalt ja 
isegi erutatult juteldes majja. 

»Vanahärra on ilmselt asjast aru saanud,« ütles Holmes, kui me võõrastemaja poole 
sammusime. »Selle vähese järgi, mis me temast nägime, näib tema mõistus eriti selge ja 
loogiline olevat. Kahtlemata on ta äkiline, kuid tal on õigus vihastada, kui talle 
detektiivid sappa pannakse ning ta selles omaenda kaaskondlasi kahtlus-. tab. Mulle 
tundub, et sõber Bennettil seisab ees üsnagi ebamugav aeg.« 

Teel peatus Holmes postkontoris ning saatis telegrammi. Vastus saabus õhtul ning ta 
viskas selle mulle. 

Külastasin Commercial Roadi ja nägin Dorakit. Libe tüüp, tšehh, vanemapoolne. Peab 
suurt koloniaalkauplust. 

Mercer. 

»Mercer oli enne teie aega,« ütles Holmes. »Ta on mul varus, et ajada lihtsaid asju. Ma 
tahtsin saada andmeid mehe kohta, kellega meie professor nii salajases kirjavahetuses on. 
Tema rahvus on Praha-visiidiga seoses.« 

»Jumal tänatud, et miski millegagi ometi seoses on,« ütlesin ma. »Praegu näib meid 
ümbritsevat pikk rida seletamatuid juhtumeid, millel pole üksteisega midagi tegemist. 
Mis seos võiks olla näiteks vihasel hundikoeral ja külaskäigul Tšehhimaale, või 
kummalgi neist öösel piki koridori käpakil kõndiva mehega? Need teie kuupäevad on 
veel kõige müstilisemad.« 

Holmes naeratas ja hõõrus käsi. Sel ajal istusime iidse võõrastemaja vanas elutoas, 
meie vahel laual pudel kuulsat veini, millest Holmes oli rääkinud. 

»Nii, vaadakem kõigepealt kuupäevi, « ütles ta, sõrmeotsad kokku pandud, niisugusel 
toonil, nagu pöörduks klassi poole. »Selle votratu noormehe päevik näitab, et teisel juulil 
oli professor rahutu, ning sealt edasi näib see korduvat üheksapäevaste vahedega, 
erandiks vaid üks kord. Niisiis oli viimane hoog reedel, kolmandal septembril, mis 
kuulub samuti seeriasse nagu 26. august, mis sellele eelnes. See kõik on rohkem kui 
kokkusattumus.« 

Olin sunnitud nõustuma. 

»Proovigem siis teooriat, et iga üheksa päeva tagant võtab professor mingit kanget 
rohtu, millel on mööduv, kuid väga tugev mõju. See suurendab tema loomulikku 
agressiivsust. Ta õppis seda rohtu kasutama Prahas ning nüüd varustab teda sellega keegi 
tšehhist vahendaja Londonis. Kõik see sobib, Watson!« 

»Aga koer, nägu aknal, käpakil mees koridoris ?« 

»Nonoh, me alles alustasime. Ma ei loodagi, et enne järgmist teisipäeva midagi uut 
juhtuks. Vahepeal võime end ainult sõber Bennettiga kontaktis hoida ja selle võluva linna 
mõnusid nautida.« 

Hommikul lipsas härra Bennett meie juurde viimaseid uudiseid tooma. Nagu Holmes 
oli arvanud, polnud tal kerge olnud. Ilma et oleks teda otseselt meie külas käigus 
süüdistanud, oli professor sõnades väga karm ja jõhker olnud ning ilmselt millegi üle 
ägedalt nurisenud. Täna hommikul oli ta siiski jälle päris rahulik ning oli puupüsti täis 
auditooriumile hiilgava loengu pidanud. 

»Välja arvatud need imelikud hood,« ütles Bennett »on tal tegelikult rohkem energiat ja 
vitaalsust kui kunagi varem ning tema mõistus on selgem kui enne. Kuid see pole tema 
— see pole mees, keda me tundsime.« 

»Minu meelest pole teil nüüd nädal aega midagi karta,« vastas Holmes. »Ma olen väga 
hõivatud ja doktor Watson peab oma patsientide eest hoolitsema. Lepime kokku, et 
kohtume siin järgmisel teisipäeval samal ajal, ning mind üllataks, kui me selleks ajaks ei 
ole võimelised teie murede põhjust seletama, kui me neid just lahendada ei suuda. Andke 
meile kõigest teada, mis vahepeal juhtub.« 

Mõne päeva ma oma sõpra ei näinud, kuid järgmise esmaspäeva õhtul sain lühikese 
kirja, kus mind paluti teisipäeval raudteejaamas temaga kohtuda. Selle järgi, mis Holmes 
Camfordi sõites mulle rääkis, oli kõik hästi, miski polnud professori majas rahu häirinud 
ning tema enda käitumine oli olnud täiesti normaalne. Sama kinnitas meile ka härra 
Bennett ise, kui ta meie endises toas »Malelauas« meid tol õhtul külastas. »Täna sai ta 
oma Londoni tuttavalt saadetise. Selles oli kiri ja väike pakk, kummalgi margi all rist, 
mis mind hoiatas, et ma ei tohi neid puutuda. Midagi muud ei ole juhtunud.« 


»See võib täiesti piisavaks osutuda,« sõnas Holmes süngelt. »Noh, härra Bennett, täna 
öösel jõuame arvatavasti lõpplahenduseni. Kui minu järeldused on õiged, peaks meil 
olema võimalik lugu lõpetada. Selleks on vaja professorit pidevalt jälgida. Seetõttu 
soovitaksin teil ärkvele jääda ja valvel olla. Kui te peaksite kuulma, et ta teie uksest 
möödub, ärge astuge vahele, vaid järgnege nii märkamatult, kui saate. Doktor Watson ja 
mina oleme lähedal. Muuseas, kus on selle väikese karbi võti, millest te rääkisite ?« 
»Tema kellaketi küljes.« 

»Mul on tunne, et seda peamegi edaspidi uurima. Halvimal juhul ei tohiks lukk liiga 
keeruline olla. Kas teil on majas veel mõni tugev mees?« 

»Kutsar Macphail.« 

»Kus ta magab ?« 

»Talli peal.« 

»Meil võib teda vaja minna. Noh, kuni me näeme, kuidas asjad arenevad, ei saa me 
rohkem midagi teha. 

Head aega — kuid ma loodan teid veel enne hommikut näha.« 

Kesköö oli peaaegu käes, kui me professori maja välisukse vastas põõsastes vahipostile 
asusime. Oli ilus, kuid jahe öö, ning meil oli soojade mantlite üle hea meel. Puhus kerge 
tuul ning üle taeva libisesid pilved, aeg-ajalt poolkuu valgust varjates. Meie vahikord 
oleks olnud nukker, kui meid poleks ergutanud lootus ja erutus ning mu kaaslase 
kinnitus, et olime tõenäoliselt meid haaranud kummaliste sündmuste jada lõppu jõudnud. 

»Kui üheksapäevane tsükkel õigeks osutub, tabame täna öösel professori tema kõige 
ohtlikumas olekus,« ütles Holmes. »Fakt, et imelikud nähud algasid pärast tema Praha- 
visiiti, et tal on salajane kirjavahetus tšehhist vahendajaga Londonis, kes oletatavasti 
esindab kedagi Prahast, ning et ta just täna sai temalt paki, kõik see näitab vaid ühte. 
Mida ta sisse võtab ja miks ta seda võtab, on meile ikka veel teadmata, kuid et see kõik 
mingil moel Prahast tuleb, on üsna selge. Ta võtab rohtu kindlate juhiste järgi, mis 
reguleerivad seda üheksapäevast süsteemi, mis mind kõigepealt valvsaks tegi. Kuid tema 
sümptoomid on äärmiselt huvitavad. Kas te panite tähele tema sõrmenukke?« Pidin 
tunnistama, et ei pannud. 

»Niivõrd paksud ja sarvjad, mis on minu kogemustes midagi täiesti uut. Vaadake alati 
esmalt käsi, Watson. Seejärel kätiseid, püksipõlvi ja saapaid. Väga imelikud sõrmenukid, 
mida võiks seletada ainult liikumisviisiga, mida on vaadelnud —< Holmes jäi vait ning 
laksas järsku käega vastu laupa. »Ah, Watson, missugune juhmard ma olin! See näib 
uskumatu, kuid peab ometi tõsi olema. Kõik niidid jooksevad kokku. Kuidas ma võisin 
nende nähtuste seost mitte märgata? Tema sõrmenukid — kuidas võisin ma need 
unustada? Ja koer! Ja metsviinapuuväät! Küllap mul oleks aeg kaduda oma tillukesse 
unistustefarmi. Ettevaatust, Watson! Siin ta ongi! Nüüd avaneb meil võimalus oma 
silmaga näha.« 

Eesuks avanes aeglaselt ning valgustatud taustal nägime professor Presbury pikka kogu. 
Tal oli hommi-kukuub seljas. Ukseavas seisis ta püsti, kuid kummargil, käed rippu, nagu 
olime teda viimati näinud. 

Nüüd astus ta välja sõiduteele ning temas toimus erakordne 

muutus. Ta laskus küüru ja liikus edasi käte ja jalgade abil, tehes vahetevahel hüppeid, 
nagu pulbitseks ta energiast ja elujõust. Ta liikus piki maja esikülge ning pööras siis 
ümber nurga. Kui ta kadus, lipsas Bennett uksest välja ning järgnes talle vaikseü. 

»Tulge, Watson, tulge!« hüüdis Holmes, ning me hiilisime nii tasa kui võimalik läbi 
põõsaste, kuni jõudsime kohani, kust nägüne maja teist külge, mida poolkuu valgus üle 
ujutas. Professor, kes kükitas metsviina-puuväätidega kaetud seina jalamil, oli selgesti 
näha. Meie nähes hakkas ta hämmastavalt nobedasti mööda vääri üles ronima. Ta hüppas 
oksalt oksale, haarates neist osavalt jalgade ja kätega, ronides ilmselt rõõmust omaenda 
võimete üle, ilma mingi eesmärgita. Hommikumantel ümber laperdamas, nägi ta välja 
nagu mingi hiiglaslik nahkhiir, liibunud omaenda maja seina vastu, moodustades kuust 
valgustatud seinal suure tumeda kandilise laigu. Peagi tüdines tä sellest meelelahutusest 
ning, laskudes väädilt väädile, kükitas endisesse asendisse ja kalpsas talli poole, käpuli 
nagu ennegi. Hundikoer oli väljas ja haukus raevukalt ning läks veel suuremasse 
ärevusse, kui ta oma peremeest tulemas nägi. Ta rebis ketti ning võbises erutusest ja 
raevust. Professor kükitas meelega just väljapoole koera haardeulatust ja hakkas looma 
kõikvõimalikul kombel õrritama. Ta võttis teerajalt peotäie kivikesi ja viskas need 
koerale vastu pead, torkis teda kepiga, mille ta maast oli võtnud, nipsutas avali lõugadest 
mõne tolli kaugusel sõrmi ning püüdis igapidi ärritada looma, kes oli niigi juba arust ära. 
Ma ei tea, et oleksin kõigi meie seikluste jooksul näinud kummalisemat vaatepilti kui see 
tuim ja siiski väärikas mees konna moodi maas küürutamas ning igasuguste leidlike ja 
kaalutletult õelate võtetega ärritamas veelgi metsikumasse raevu hullunud koera, kes 
tema ees hüples ja märatses. 

Ning siis, ühe hetkega, see juhtuski! Mitte kett ei purunenud, vaid kaelarihm libises 
koeral kaelast, sest see oli tehtud jämeda kaelaga njuufaundlandi koerale. Kuulsime 
kukkuva metalli kõlinat, ning järgmisel hetkel pöörlesid koer ja inimene maas, üks vihast 
möirates, teine hirrnu pärast veidral kiledal falsetthäälel kriisates. Professori elu rippus 
juuksekarva otsas. Metsistunud loom oli tal kõrist kinni haaranud, tema kihvad olid 

sügavale tunginud ning mees oli juba teadvuseta, kui me kohale jõudsime ja koera 
eemale rebisime. See oleks võinud meile ohtlik olla, kuid Bennetti hääl ja juuresolek 
rahustasid suurt hundikoera kohe. Lärm oli unise ja hämmastunud kutsari oma toast talli 
pealt välja toonud. »Mind see ei üllata,« ütles ta pead raputades. »Olen teda ennegi 
niimoodi näinud. Ma teadsin, et koer ta varem või hiljem kätte saab.« 

Koer pandi kinni ning koos kandsime professori tema tuppa, kus Bennett, kes oli ka 
arst, aitas mul tema katkirebitud kaela siduda. Teravad hambad olid unearterile ohtlikult 
lähedale jõudnud ning verejooks oli tõsine. Poole tunniga oli esimene oht möödas, olin 
teinud patsiendile morfiumisüsti ning ta oli sügavasse unne vajunud. Alles siis saime 
üksteisele otsa vaadata ja olukorrast kokkuvõtet teha. 

»Minu meelest peaks teda vaatama mõni väga hea kirurg,« ütlesin ma. 

»Jumala pärast, mitte seda!« hüüdis Bennett. »Praegu piirdub skandaal meie oma 
majakondsetega. Meie juures on saladus kaitstud. Kui see nende seinte vahelt välja jõuab, 
pole lõppu näha. Mõelge tema positsioonile ülikoolis, tema üleeuroopalisele kuulsusele, 
tema tütre tunnetele.« 

»Täiesti õige,« ütles Holmes. »Arvan, et peaks olema võimalik asja endi teada hoida 
ning ühtlasi vältida selle kordumist nüüd, mil meil on vabad käed. Võti kella-keti küljest, 


härra Bennett Macphail valvab patsienti ja teatab meile, kui midagi muutub. Vaatame, 
mida me professori salapärasest karbist leiame.« 

Palju seal ei olnud, kuid täiesti piisavalt — tühi pudel, teine, mis oli peaaegu täis, 
süstal, mitu välismaalase konarliku käekirjaga kirjutatud kirja. Ristid markide all näitasid, 
et need olidki sekretäri harjumuspärast tööd seganud, ning kõik olid saadetud 
Commercial Roadilt ning alla kirjutatud A. Doraki poolt. Need olid lihtsalt arved, mis 
teatasid, et professor Presburyle on saadetud uus pudel, või kviitungid raha kättesaamise 
kohta. Seal oli siiski veel üks harituma käekirjaga kirjutatud ümbrik ning sellel oli Praha 
postitempliga Austria mark. »Meie materjal ongi koos!« hüüdis Holmes ümbrikku lahti 
rebides. 

Austatud kolleeg (kõlas kiri). 

Teie lugupeetud külaskäigust peale olen Teie juhtumile palju mõelnud, ning ehkki Teie 
puhul on ravikuu-: riks teatud eri põhjused, manitseksin Teid siiski ettevaatusele, kuna 
minu tulemused on näidanud, et see on mõnel määral ohtlik. 

Võimalik, et inimahvi seerum oleks parem olnud. Nagu ma Teile olen seletanud, 
kasutasin mustanäolist languuri, sest selle eksemplar oli kättesaadav. Languur on teadagi 
käpuli kõndiv ja roniv ahv, inimahv aga kõnnib püsti ning on igati rohkem inimese 
moodi. 

Palun Teid rakendada kõiki ettevaatusabinõusid, et protseduur enneaegselt ilmsiks ei 
tuleks. Mul on Inglismaal veel üks klient ning Dorak on teie mõlema agent. Oleksin 
tänulik iganädalaste ettekannete eest. 

Sügava austusega Teie 

H. Löwenstein. 


Löwenstein! See nimi tuletas mulle meelde katkendit ajaleheartiklist, kus oli juttu 
tundmatust teadlasest, kes püüdis mingil viisil leiutada elueliksiiri ja avastada iga-vese 
nooruse saladust. Löwenstein Prahast! Löwenstein (oma imepärase kosutava seerumiga, 
mis kutseliste arstide poolt keelu alla pandi, sest ta keeldus selle koostist avaldamast. 
Mõne sõnaga rääkisin sellest, mis mulle meelde oli tulnud. Bennett oli võtnud riiulilt 
zooloogia ' käsiraamatu. »Languur,« luges ta, »Himaalaja nõlvade . suur mustanäoline 
ahv, ronivatest ahvidest suurim ja 1 kõige enam inimese moodi.« Ja veel palju üksikasju. 
Noh, tänu teile, härra Holmes, on meil selge, et oleme jõudnud kurja juureni.« 

»Tõeline kurja juur,« ütles Holmes, »on muidugi too näotu armulugu, mis andis meie 
keevalisele professorile mõtte, et ta võib abielus õnne leida ainult end noore-jmaks 
muutes. Kui püütakse Loodusest kõrgemale tõusta, kaldutakse kergesti talle alla jääma. 
Kõige kõrgemat tüüpi inimene võib loomastuda, kui saatuse sirgelt rajalt kõrvale 
pöörab.« Holmes istus viivu, pudelike käes, 'vaadates selles sisalduvat selget vedelikku. 
»Kui ma tollele mehele kirjutan ja ütlen, et pean teda kurjategijaks ja vastutavaks 
mürkide eest, mida ta levitab, ei peaks 

meil enam muresid olema. Kuid kõik võib korduda. Teised võivad leida parema viisi. 
Siin varitseb oht — väga tõsine oht inimkonnale. Mõelge, Watson, kui kõik materialistid, 
himurad, ilmalikud inimesed pikendaksid oma vääritut elu. Vaimuinimesed järgiksid ikka 
oma kutsumust ja tegeleksid millegi kõrgemaga. See oleks ju tagurpidi looduslik valik. 
Missuguseks solgiauguks võiks meie vaene maailm siis muutuda!« Äkki kadus unistaja 


ning teoinimene Holmes hüppas toolilt püsti. »Rohkem pole vist midagi öelda, härra 
Bennett. Erinevad seigad sobituvad nüüd kergesti üldisesse skeemi. Koer taipas 
loomulikult palju kiiremini kui teie. Selle kindlustas talle tema haistmine. Roy ei 
rünnanud mitte professorit, vaid ahvi, kuna see oli ahv, kes koera narritas. Ronimine oli 
olendile nauding ning ma oletan, et ainult tänu juhusele tõi see ajaviide ta tütre akna taha. 
Ma tean üht varajast rongi, Watson, mis linna läheb, kuid meil on vist veel aega enne 
»Malelauas« tass teed juua, kui me teele asume.« 


VIII. LÕVILAKA MÕISTATUS 


Väga imelik, et üks kahtlemata kõige segasematest ja ebatavalisematest probleemidest, 
millega ma oma pika detektiivikarjääri jooksul kokku olen puutunud, kerkis minu ette 
pärast mu pensionile jäämist ning toodi mulle tegelikult lausa koju kätte. See juhtus 
pärast seda, kui elasin juba oma väikeses Sussexi kodus, olles end täielikult pühendanud 
kosutavale elule looduse rüpes, millest ma keset Londoni süngust nii sageli olin 
unistanud. Minu elu sellel perioodil oli tubli Watson mul peaaegu silmapiirilt kadunud. 
Rohkem ma teda ei näinud, kui aeg-ajalt mõnel nädalalõpu-külaskäigul. Niisiis pean ise 
endale kroonikakirjutajaks hakkama. Ah, oleks vaid Watson minu juures olnud, kui hästi 
oleks ta võinud kujutada toda imepärast juhtumit ning minu kõikide raskuste kiuste 
saavutatud võitu! Nüüd aga pean loo jutustama omaenda lihtsal viisil, otsides sõnu iga 
sammu kirjeldamiseks tol raskel teel, kus ma otsisin lahendust “Mõvilaka mõistatusele. 

Minu villa asetseb kriidikõrgustiku lõunanõlval suurepärase vaatega La Manche'i 
väinale. Selles kohas koosneb rannik tervenisti kriidikaljudest, kust viib alla ainult üks 
pikk looklev rada, järsk ja libe. Raja lõpus on saja jardi ulatuses kiviklibu ja killustikku, 
isegi kui tõusu-vesi on kõrgel. Siin-seal leidub siiski abajaid ja õõnsusi, mis iga 
meretõusu järel täitudes moodustavad võrratuid supluskohti. See imetlusväärne rand 
ulatub mõlemas suunas mitme miili kaugusele, välja arvatud vaid ühes punktis, kus väike 
lahesopp ja Fulworthi külake peda katkestavad. 

Minu maja on üksildane. Kogu krunt on ainult minu, mu vana majapidajanna ja 
mesilaste päralt. Poole miili kaugusel asub aga Harold Stackhursti tuntud õppeasutus, 
üsna suur maja, kus elab umbes paarkümmend 

noormeest koos mitme õpetajaga, kes neile mitmesugu-M seid ameteid õpetavad 
Stackhurst ise oli omal ajal tuntud ülikooli sõudemeeskonna liige ning hästi mitmekülgne 
õpetlane. Rannikule saabumise päevast alates olin temaga alati sõbralikult läbi saanud 
ning tema oli ka ainus mees, kellega mul olid niisugused suhted, et võisime teineteisele 
õhtuti kutsumata külla minna. 

1907. aasta juuli lõpu poole oli tugev torm, tuul puhus piki väina, pekstes vett vastu 
kaljude jalamit ning jättes mõõna ajal maha laguune. Tollel hommikul, millest juttu tuleb, 
oli tuul vaibunud ning kogu loodus oli nagu värskelt pestud ja puhas. Nii toredal päeval 
oli võimatul töötada ning ma kõndisin enne hommikueinet eriti oivalist õhku nautima. 
Sammusin mööda kaljuastangut, misl viis järsult laskuva raja poole. Käies kuulsin selja 
tagaf hõiget, ning seal oligi Harold Stackhurst, kes viipas mulle lõbusalt tervituseks. 

»Küll on alles hommik, härra Holmes! Ma arvasin, et näen teid väljas.« 

»Lähete ujuma, nagu ma näen.« 


»Teie teete jälle oma vanu trikke,« naeris ta pungil taskut patsutades. »Jah. McPherson 
läks varem ära ning ma loodan teda rannal eest leida.« 

Fitzroy McPherson oli loodusteaduse õpetaja, tore sirge rühiga noormees, kelle süda oli 
pärast reuma põdemist nõrgaks jäänud. Ta oli siiski innukas sportlane ning paistis silma 
kõigis mängudes, mis temalt liiga suurt pingutust ei nõudnud. Suvel ja talvel käis ta 
ujumas, ning kuna armastan ise ka ujumist, olen temaga sageli kaasas käinud. 

Samal hetkel nägime meest ennast. Tema pea paistis üle kaljuserva kohas, kus rada 
lõppes. Siis ilmus kogu keha ülal nähtavale, mees tuikus nagu joobnu. Järgmisel hetkel 
tõstis ta käed üles ning langes kohutava karjega silmili maha. Stackhurst ja mina 
ruttasime edasi — see võis oda viiskümmend jardi eemal — ja pöörasime ta selili. Ta oli 
ilmselt suremas. Tema klaasistunud, aukuvajunud silmad ning õudselt kaamed põsed ei 
võinud midagi muud tähendada. Viivuks ilmus tema näkkul elusäde ning ta ütles 
tungivalt hoiatava tooniga paar sõna. Need olid segased ja ebaselged, kuid minu kõrvus 
kõlas neist viimane, mis tal karjena suust pääses, nagu 

»lõvilakk«. See oli täiesti kohatu ja arusaamatu, kuid sellegipoolest ei suutnud ma 
kuuldut kuidagi teisiti tõlgendada. Seejärel tõusis ta pooleldi istukile, tõstis käed üles ja 
langes küljeli. Ta oli surnud. 

Minu kaaslane oli äkilisest õudusest halvatud, kuid minul, nagu võib kergesti kujutleda, 
olid kõik meeled erksad. Ja seda oligi tarvis, sest meile sai kiiresti selgeks, et meie ees on 
ebaharilik juhtum. Mehel oli seljas ainult vihmamantel, jalas püksid ja lahtiste paeltega 
presentkingad. Pikali kukkudes libises vihmamantel, mis oli tal ainult õlgadele visatud, 
ümbert ära ning paljastas rindkere. Vahtisime seda hämmastunult. Tema selg oli kaetud 
tumepunaste triipudega, nagu oleks teda peenikesest traadist piitsaga kohutavalt pekstud. 
Riist, millega see nuhtlus oli toime pandud, pidi olema painduv, sest pikad punetavad 
vorbid kaardusid ümber õlgade ja roiete. Tema lõualt tilkus verd, sest valukrampides oli 
ta alumise huule läbi hammustanud. Moondunud ja viltukiskunud nägu näitas, kui hirmus 
piin oli olnud. 

Mina olin põlvili ja Stackhurst püsti laiba juures, kui meie peale langes vari ning me 
leidsime, et Ian Murdoch oli meie kõrval. Murdoch oli koolis matemaatikaõpetaja, pikk, 
tõmmu, kõhn mees, nii sõnaaher ja seltsimatu, et sõpru ei teatud tal olevatki. Ta näis 
elavat mingis kõrges, abstraktses irratsionaalarvude ja koonuslõigete maailmas, millel oli 
tavalise eluga vähe ühist. Õpilased pidasid teda veidrikuks ning ta oleks nende pilgete 
märklauaks sattunud, kuid mehes oli võõrapärast verd, mis paistis mitte ainult tema 
süsimustadest silmadest ja tõmmust näost, vaid ka aiutistest ägedushoogudest, mida võis 
kirjeldada ainult kui metsikuid. Ühel juhul, kui teda ärritas McPhersoni väike koer, olevat 
ta looma kinni võtnud ja läbi peegliklaasist aknaruudu visanud, tegu, mille eest 
Stackhurst oleks ta kindlasti vallandanud, kui ta poleks nii hinnaline õpetaja olnud. 
Niisugune oli kummaline, omapärane mees, kes nüüd meie kõrvale ilmus. Ta näis 
avanevast vaatepildist täielikult vapustatud olevat, ehkki juhtumist koeraga oleks võinud 
järeldada, et tema ja surnud mehe vahel erilist sümpaatiat polnud. 

»Vaene mees! Vaene mees! Mida ma saaksin teha? Kuidas ma saan aidata?« 

»Kas te olite temaga kaasas? Kas te saate meile öelda, mis juhtus ?« 

»Ei, ei, ma jäin täna hommikul hiljaks. Ma pole ranl nas käinudki. Tulen oTSe koolist. 
Mida ma saaksin teha?« 


»Te võite kiiresti Fulworthi politseijaoskonda minnad Kandke loost otsekohe ette.« 

Sõnagi lausumata asus ta nii kähku teele, kui jõudis, ning mina hakkasin asjaga 
tegelema, sel ajal kui Stack-hurst, tragöödiast vapustatud, laiba juurde jäi. Minu esimene 
ülesanne oli muidugi järele vaadata, kes ranl nas oli. Kaljuservalt nägin randa kogu 
pikkuses ja see oli absoluutselt tühi, ainult eemal kaugel võis näha paari kuju Fulworthi 
küla poole liikumas. Selle kindlaks teinud, kõndisin pikkamisi mööda rada alla. Kriidine 
pin-j nas oli segatud savi või pehme mergliga, ning igal pool nägin ma ühtesid ja samu 
jälgi, nii laskumas kui ka: tõusmas. Mitte keegi teine polnud tol hommikul mööda rada 
rannale läinud. Ühes kohas märkasin peopesa jälfl jendit, sõrmed kallaku poole. See võis 
tähendada ainult seda, et vaene McPherson oli üles tulles komistanud.! Seal oli ka 
ümaraid lõhke, mis viisid mõttele, et ta oli korduvalt põlvili kukkunud. Raja alumises 
otsas oli taganeva mõõna jäetud üsnagi suur laguun. Selle kõrval! oli McPherson riidest 
lahti võtnud, sest kaljudel oli tema käterätt. See oli kokku pandud ja kuiv, niisiis näis, et 
ta polnud vette saanudki. Paar korda sattusin kõva kivi-klibu hulgas otsides tillukestele 
liivastele maalappidele, kus võis näha tema presentkingade, kuid ka palja jalal jälgi. 
Viimane fakt tõendas, et ta oli olnud valmis suplema minema, ehkki käterätt näitas, et ta 
tegelikult polnud seda teinud. 

Nii oligi probleem selgelt piiritletuna minu ees — kummalisem kui ükski teine, millega 
ma kunagi olin tegelnud. Mees oli rannal viibinud kõige rohkem veerand tundi. 
Stackhurst oli tema järel koolist tulema hakanud, nii et selles polnud mingit kahtlust. 
McPherson oli tahtnud suplema minna ning riidest lahti võtnud, nagu näitasid palja jala 
jäljed. Siis oli ta järsku kiirustades riided uuesti selga tõmmanud — need olid tall 
korratult seljas ja nööbid lahti — ning ilma vette minemata tagasi tulnud, või vähemalt 
end kuivatamata. Ja ümber mõtles ta sellepärast, et keegi oli teda metsikul, ebainimlikul 
kombel piitsutanud, kuni ta valust endal huule läbi hammustas, ning siis lamama jätnud, 
kusjuures tal jätkus jõudu ainult veel eemale roomata ja surra. 

Kes oli niisuguse barbaarse teoga hakkama saanud? Tõsi küll, kaljude jalamil olid 
mõned väikesed õõnsused ja koopad, kuid madalal seisev päike paistis neisse otse sisse 
ning seal polnud kellelgi ruumi ennast peita. Siis jälle need kauged kujud rannal. Nad 
näisid liiga kaugel olevat, et neid saaks mõrvaga seostada ning nende ja McPhersoni 
vahel asus kaljujalamini loksuv laguun, milles mees oli supelda kavatsenud. Merel, 
võrdlemisi ligidal, võis näha paari kalapaati. Kalamehi tuli meil ka uurida, kui aega on. 
Juurdlemiseks oli mitu teed, kuid mitte ükski ei paistnud päris eesmärgini viivat. 

Kui ma viimaks laiba juurde tagasi tulin, leidsin, et selle ümber oli kogunenud väike 
salk jalutajaid, Stackhurst oli mõistagi veel seal ning Ian Murdoch oli just saabunud koos 
külakonstaabel Andersoniga, kes oli suurt kasvu, ruugevurruline, aeglast, toekat Sussexi 
tõugu mees — nendel meestel on raskepärase sõna-kehva välimuse all palju tervet 
mõistust. Ta kuulas kõike, märkis öeldu endale üles ning lõpuks tõmbas mind kõrvale. 

»Oleksin rõõmus teie nõuannete üle, härra Holmes. Mulle on see liiga suur asi, ja kui 
ma midagi valesti teen, siis saan Lewesest pähe.« 

Soovitasin tal saata kohe oma otsese ülemuse ja arsti järele; samuti mitte lubada midagi 
liigutada ning nende tulekuni võimalikult vähe uusi jalajälgi teha. Vahepeal otsisin surnu 
taskud läbi. Seal oli taskurätik, suur nuga ning väike kokkupandav nimekaarditoos. 
Sellest paistis välja pabeririba, mille ma lahti tegin ja konstaablile ulatasin. Sellele oli 
konarliku naiseliku käekirjaga kirjutatud: 


Võid kindel olla, et ma tulen. 

Maudie. 

See viitas armuloole, kohtumisele, ehkki oli teadmata, kus ja millal. Konstaabel pani 
pabeririba kaardi-toosi ning selle koos teiste asjadega vihmamantli taskusse tagasi. 
Seejärel, kuna midagi enamat ei paistnud vaja olevat, läksin koju hommikueinet sööma, 
olles enne andnud korralduse, et kaljujalam tuleb põhjalikult läbi otsida. 

Stackhurst tuli mulle paari tunni pärast teatama, et surnu viidi koolimajja, kus peetakse 
ka eeluurimiskohtu 

istung. Ta tõi kaasa tõsiseid ja konkreetseid uudiseid. Nagu ma arvasingi, polnud 
kaljujalamilt koobastest midagi leitud, kuid ta oli McPhersoni laual olevad paberid läbi 
vaadanud ning seal oli mitu kirja, mis tunnistasid intiimset kirjavahetust kellegi preili 
Maud Bellamyga Fulworthist. Niisiis olime kirjakirjutaja isiku kindlaks teinud. 

»Kirjad on politsei käes,« seletas Stackhurst. »Ma ei saanud neid kaasa tuua. Kuid pole 
kahtlust, et tegemist on tõsise armulooga. Ma ei näe siiski põhjust seda kohutava 
juhtumiga seostada, kui preili just mehele rannal kohtumist ei määranud.« 

»Vaevalt küll supluskoha juurde, mida te kõik tavatsesite kasutada,« märkisin ma. 

»See on lihtsalt juhus, « ütles ta, »et McPhersonil õpilasi kaasas ei olnud.« 

»Kas see oli ikka lihtsalt juhus ?« 

Stackhurst tõmbas kulmud mõtlikult kortsu. 

»Ian Murdoch takistas neil minemast, « ütles ta. »Ta tahtis kangesti enne hommikueinet 
mingit algebralist tõestust näidata. Vaene sell, ta on selle kõige pärast väga löödud.« 

»Ja siiski polnud nad kuuldavasti sõbrad.« 

»Vahepeal ei olnud. Kuid umbes aasta või enam on Murdoch McPhersonile nii 
lähedane olnud, kui ta üldse kellelegi saab olla. Tal pole just väga sõbralik iseloom.« 

»Mul jäi ka niisugune mulje. Mulle näib meenuvat, et te rääkisite kunagi mingist tülist 
koera piinamise pärast.« 

»See oli juba unustatud.« 

»Võis aga jätta mingi tahtmise kätte maksta.« 

»Ei, ei, olen kindel, et nad olid tõelised sõbrad.« 

»Noh, siis peame tütarlapsega tutvuma. Kas te tunnete teda?« 

»Teda tunnevad kõik. Ta on kohalik kaunitar — tõeline kaunitar, Holmes, kes ärataks 
igal pool tähelepanu. Ma teadsin, et McPherson oli temast sisse võetud, kuid ei teadnud, 
et asi oli läinud nii kaugele, nagu neist kirjadest võib järeldada.« 

»Kes see tütarlaps on?« 

»Ta on vana Tom Bellamy tütar, kellele kuuluvad kõik paadid ja supelmajakesed 
Fulworthis. Mees oli alguses 

kalur, kuid on nüüd üsna jõukaks saanud. Ta juhib oma ettevõtet koos poja 
Williamiga.« 

»Kas läheme Fulworthi neid vaatama?« 

»Millisel ettekäändel?« 

»Oh, ettekäänet on kerge leida. Ega vaene mees ometi ise end nii metsikult läbi 
peksnud. Toda piitsa hoidis inimese käsi, kui see oli ikka piits, mis need vigastused 
tekitas. Mehe tutvusringkond siin üksildases kohas oli kahtlemata piiratud. Jälgime kõiki 


ning vaevalt võib meil siis motiiv kahe silma vahele jääda, see omakorda peaks meid aga 
kurjategija jälile juhatama.« 

Sellest oleks võinud saada meeldiv jalutuskäik üle tüümianilõhnaliste kriidikõrgendike, 
kui meid poleks kurvastanud tragöödia, mille tunnistajaiks olime olnud. Fulworthi küla 
asetseb nõos, mis ulatub poolkaarena ümber lahe. Vanaaegse külakese taha nõlvakule on 
ehitatud mitu uuemat maja. Ühe sellise juurde Stackhurst mind viiski. 

»See on »Varjupaik,« nagu Bellamy seda kutsub. See, millel on nurgatorn ja kiltkivist 
katus. Pole just paha mehe jaoks, kes alustas tühjalt kohalt, kuid — pagana pihta, 
vaadake!« 

»Varjupaiga« aiavärav oli lahti läinud ning sealt tuli välja üks mees. Tema kõrget, 
nurgelist, kohmakat kogu oli võimatu mitte ära tunda. See oli matemaatik lan Murdoch. 
Hetk hiljem astusime talle teel vastu. 

»Tere!« ütles Stackhurst. Mees noogutas, heitis meile oma kummalistest tumedatest 
silmadest vilksamisi pilgu ning oleks meist möödunud, kuid tema ülemus peatas ta. 

»Mida te siin tegite?« küsis ta. 

Murdochi nägu lõi vihast õhetama. »Teie katuse all, sir, olen ma teie alluv. Ma ei tunne, 
et peaksin oma eraasjadest teile aru andma.« 

Stackhursti närvid olid pärast kõike läbielatut samuti pingul. Muidu oleks ta ehk järele 
mõelnud. Nüüd aga läks ta täiesti endast välja. 

»Praeguses olukorras on teie vastus puhas häbematus, härra Murdoch.« 

»Teie küsimus võiks ehk samasse kategooriasse kuuluda.« 

»See pole esimene kord, kus mul on tulnud teie allumatuse pärast silm kinni pigistada. 
See on aga igatahes 

viimane. Olge lahke ja tehke niipea kui võimalik oma tuleviku suhtes uusi plaane.« 

»Seda ma kavatsesingi teha. Kaotasin täna ainukese inimese, kes teie kooli 
elamisväärseks tegi.« 

Ta kõndis oma teed, Stackhurst aga jäi talle vihaselt järele vaadates seisma. »Eks ole 
võimatu, talumatu mees?« hüüdis ta. 

Ainus, mis mulle selgelt meelde oli jäänud, oli asjaolu, et Ian Murdoch kasutas esimest 
võimalust kuriteo-paigalt lahkumiseks. Nüüd hakkas mul peas ilmet võtma ebamäärane, 
hägune kahtlus. Võib-olla saaks külaskäik! Bellamy juurde asjale pisut valgust heita. 
Stackhurst võttis end kokku ning me läksime maja poole. 

Härra Bellamy osutus keskealiseks leekivalt punase habemega meheks. Ta näis väga 
vihases tujus olevat ning tema nägu oli peagi niisama punane kui juuksed. 

»Ei, sir, ma ei soovi mingeid üksikasju. Minu poeg,« — ta näitas jõulise, raskepärase 
tusase näoga noormehel poole, kes istus elutoa nurgas — »on minuga ühel meelel, et 
härra McPhersoni tähelepanuavaldused Maudile olid solvavad. Jah, sir, sõna »abielux ei 
mainitud kordagi, ehkki nad kohtusid ja vahetasid kirju ja tehti paljugi, mida kumbki 
meist heaks ei kiida. Tüdrukul polel ema ja meie oleme tema ainsad hooldajad. Me oleme 
otsustanud —< 

Kuid tema sõnavoolu katkestas neiu enese ilmumine. Polnud kahtlust, et tema 
juuresolek oleks kaunistanud ükskõik millist seltskonda maailmas. Kes oleks võinud 
arvata, et nii haruldane õis võib võrsuda sellisel oksal ja sellises ümbruses? Naised on 
mind harva ligi tõmmanud, sest minu mõistus valitseb alati mu südame üle, « kuid ma ei 
saanud vaadata täiuslikku pehmejoonelist nägu, mille õrnas jumes oli ranniku leebet 


värskust, mõistmata, et ükski noormees poleks suutnud neiust« mööda minna. Niisugune 
oli tütarlaps, kes ukse lahti lükkas ning seisis nüüd pinevil ja pärani silmi Harold 
Stackhursti ees. 

»Ma juba tean, et Fitzroy on surnud,« ütles ta. »Ärge kõhelge, rääkige mulle 
üksikasjadest.« 

»See teine noormees teatas meile tema surmast,« seletas isa. 

»Minu õde pole mingit põhjust asjasse segada,« urises noorem mees. 

Õde pööras tema poole terava, ägeda pilgu. »See on minu asi, William. Ole lahke ja 
luba mul oma asju ise ajada. Kõige järgi otsustades on toime pandud kuritegu. Kui ma 
saan aidata kurjategijat leida, on see vähim, mida võin lahkunu heaks teha.« 

Ta kuulas mu kaaslase lühikest jutustust rahulikult, keskendunult, ja see näitas, et tal on 
peale kauni välimuse ka tugev iseloom. Maud Bellamy jääb mulle alatiseks meelde kui 
kõige tähelepanuväärsem ja täiuslikum naine. Näis, et ta mind juba tundis, sest lõpuks 
pöördus ta minu poole. 

»Tooge nad õiglase kohtu ette, härra Holmes. Minu poolehoid kuulub teile ja ma 
abistan teid, ükskõik kes need jõhkardid ka poleks.« Mulle näis, et ta vaatas rääkides 
trotslikult isa ja venna poole. 

»Tänan,< ütlesin ma. »Hindan neis asjus naise vaistu. Te kasutasite sõna »nemad«. Kas 
te arvate, et tegemist on rohkem kui ühe inimesega?« 

»Tundsin härra McPhersonit küllalt hästi teadmaks, et ta oli vapper ja tugev mees. Üks 
inimene poleks iial tema kallal niisugust vägivallategu suutnud korda saata.« 

»Kas ma võiksin teiega sõnakese nelja silma all rääkida?* 

»Ma ütlen sulle, Maud, ära sega ennast sellesse asjasse,« hüüdis isa vihaselt. 

Tütarlaps vaatas mulle abitult otsa. »Mida ma saaksin teha?« 

»Peagi teavad seda lugu kõik, nii et pole midagi katki, kui ma neid fakte siin arutan,« 
ütlesin ma. »Oleksin eelistanud eraviisilist jutuajamist, kui aga teie isa seda ei luba, peab 
ta mind ära kuulama.« Seejärel rääkisin kirjast, mis surnu taskust leiti. »See tuuakse kind- 
lasti eeluurimiskohtus esile. Kas ma tohin paluda teil seda pisut seletada, kui suudate?« 

»Ma ei näe salgamiseks mingit põhjust,« vastas neiu. »Me olime kihlatud ning 
pidasime seda saladuses ainult sellepärast, et Fitzroy onu, kes on väga vana ja kuuldavasti 
suremas, oleks võinud ta pärandusest ilma jätta, kui ta oleks vastu onu tahtmist 
abiellunud. Mingit muud põhjust ei olnud.« 

»Sa oleksid võinud meile öelda,« torises härra Bellamy. 

»Oleksin öelnudki, isa, kui sa vähegi mõistvam oleksid olnud.« 

»Olen selle vastu, et minu tütar käib mehega, kes on teisest seisusest. « 

»Just sinu eelarvamused takistasidki meid sulle rääkimast. Mis puutub sellesse 
kohtamisse,« — ta otsis kleidi-taskust ning tõi esile kägardatud kirjakese — »siis kiri oli 
vastuseks sellele.« 

Kallim (kõlas sõnum), 

vana koht rannas teisipäeval kohe pärast päikeseloojangut. See on ainus aeg, kui ma 
tulla saan. 

F. M. 

»Täna on teisipäev ning ma kavatsesin temaga õhtul kohtama minna. « 

Silmitsesin kirja. »See ei ole postiga tulnud. Kuidas te selle kätte saite?« 


»Sellele küsimusele ma meelsamini ei vastaks. Sellel pole teie uuritava looga tõesti 
midagi pistmist. Kõigele, mis sellega aga seotud on, vastan ma hea meelega.« 

Tüdruk pidas sõna, kuid meid see edasi ei aidanud. Tal polnud põhjust oletada, et 
kihlatul oli salavaenlasi, kuid võttis omaks, et tal endal on mitu tulist austajat. 

»Kas ma tohin küsida, kas lan Murdoch oli üks neist?« 

Tütarlaps punastas ning näis kohmetuvat. 

»Oli aeg, mil ma arvasin, et on. Kuid see kõik muutus, kui ta minu ja Fitzroy suhteid 
mõistis.« 

Jälle tundus vari tolle salapärase mehe ümber kindlamat vormi võtvat. Tuleb vaadata 
tema elukäiku. Tema toad tuleb kuidagi läbi otsida. Stackhurst oli meelsasti nõus kaasa 
aitama, sest ka tema hinges tärkasid kahtlused. Pöördusime külaskäigult »Varjupaika« 
tagasi lootuses, et selle sasipuntra üks lahtine ots on meil juba peos. 

Möödus nädal. Eeluurimine polnud midagi selgitanud ning oli edasiste tõendite 
leidmiseni katkestatud. Stackhurst oli oma alluva kohta diskreetseid järelepärimisi teinud 
ning tema tuba oli pealiskaudselt läbi otsitud, midagi leidmata. Mina isiklikult olin 
õnnetuskoha ja faktid uuesti läbi töötanud, jõudmata mingitele uutele, järeldustele. 
Lugeja ei leia kõikidest mu kroonikatest 

juhtumit, mis mind mu võimete piirile nii lähedale oleks toonud. Isegi minu 
kujutlusvõime ei suutnud mõistatusele lahendust leida. Ning siis tuli vahejuhtum koeraga. 

Kõigepealt kuulis selles? minu majapidajanna tolle traadita telefoni kaudu, kust 
niisugused inimesed uudiseid hangivad. 

»Kurb lugu, sir, selle härra McPhersoni koeraga, « ütles ta ühel õhtul. 

Tavaliselt ma selliseid vestlusi ei soosi, kuid need sõnad paelusid mu tähelepanu. 

»Mis selle McPhersoni koeraga oli?« 

»Surnud, sir. Suri kurvastusest oma peremehe pärast.« 

»Kes teile seda rääkis ?« 

»Teate, sir, kõik räägivad sellest. Koer kurvastas hullumoodi ja ei söönud nädal aega 
midagi. Ja täna leidsid kaks kooli noorhärrat ta surnuna — all rannas, sir, just samas 
kohas, kus peremees otsa sai.« 

»Just samas kohas.« Need sõnad jäid mulle selgesti kõrvu kõlama. Mind painas mingi 
ähmane aimus, et see oh millegipärast oluline. Koera surm oli koerte imeliselt ustava 
loomuga kooskõlas. Kuid »just samas kohas«! Miks pidi see tühi rand koerale 
saatuslikuks saama? Kas oli võimalik, et koer oli samuti mingi kättemaksuhimulise 
vimma ohvriks toodud? Oli see võimalik —? Jah, aimus oli ähmane, kuid mingi kujutlus 
mul juba tekkis. Mõne minuti pärast olin teel kooli, kus leidsin Stackhursti oma kabinetis. 
Minu palvel saatis ta Sud-bury ja Blounti, kahe õpilase järele, kes koera olid leidnud. 

»Jah, loom lamas just laguuni serval, « ütles üks neist. »Ilmselt järgnes ta mööda jälgi 
oma surnud isandale.« 

Nägin pisikest truud looma, airedale'i terjerit, eestoas vaibal. Keha oli jäik ja kange, 
silmad pungis ning jäsemed krampi kiskunud. Kõigest paistis piin. 

Koolist läksin alla laguuni äärde. Päike oli loojunud ning kõrge kaljuseina vari langes 
mustana veele, mis läikis tuhmilt nagu tinaplaat. Koht oli inimtühi ning elust polnud 
muud märki kui kaks pea kohal tiirlevat ja karjuvat merelindu. Kustuvas valguses nägin 
ähmaselt koerakese jälgi liival ümber sama kivi, millel oli olnud peremehe käterätt. Kaua 


aega seisin sügavas mõttes, kuni varjud minu ümber tumenesid. Minu pea kubises mõte- 
test. Te ju teate, mis tunne on näha unes, et otsite 

mingit hästi tähtsat asja, millest te teate, et see on olemas, ehkki jääb ilveseks 
väljapoole teie haaret. Niimoodi tundsin end tol õhtul, kui seisin üksinda seal saatuslikus 
paigas. Viimaks pöörasin ümber ja läksin aeglaselt kodu poole. 

Olin just raja lõppu jõudnud, kui see juhtus. Välkkiirelt meenus mulle asjaolu, mida 
olin nii innukalt ja tagajärjetult püüdnud tabada. Te ju teate, või muidu on Watson sellest 
asjatult kirjutanud, et mul on peas väga palju ilma mingi süsteemita haruldasi andmeid, 
mida mul töös kunagi võib vaja minna. Mälu on mul nagu hoidla, kus säilitatakse iga 
sorti varandust — nii palju, et mul on vahel ainult ähmane ettekujutus sellest, mis mul 
seal on. Olin kogu aeg teadnud, et mul on midagi selle juhtumiga seotut. Aimus oli ikka 
veel ebaselge, kuid nüüd ma vähemalt teadsin, kust seletust leida. See oli koletu, 
uskumatu, kuid sellegipoolest võimalik. Otsustasin katsetada. 

Mu majakeses on pööning, mis on raamatuid täis tuubitud. Tuuseldasin seal tund aega 
ringi. Lõpuks ilmusin välja väikese Ššokolaadpruuni- ja hõbedakirju köitega. Agaralt 
otsisin välja peatüki, mida ma ähmaselt mäletasin. Jah, see oli tõepoolest kauge ja 
ebatõenäoline võimalus, kuid siiski ei suutnud ma enne puhata, kui olin kindlaks teinud, 
kas see ikka nii on. Oli hilja, kui ma magama läksin, oodates innukalt järgmist päeva. 

Enne aga kohtasin tõket. Olin vaevalt jõudnud vara hommikul teetassi tühjaks juua ja 
hakkasin randa minema, kui mulle tuli külla inspektor Bardle Sussexi politseist — 
tasakaalukas, soliidne, tuimavõitu, mõtliku pilguga mees, kes vaatas mulle nüüd väga 
murelikult otsa. 

»Ma tean teie tohutuid kogemusi, sir,« ütles ta. »See on muidugi täiesti mitteametlik ja 
jääb ainult meie vahele. Kuid ma olen selle McPhersoni asjaga üsna ummikus. Probleem 
on selles, kas ma arreteerin mehe või mitte ?« 

»Te peate silmas härra Ian Murdochit?« 

»Jah, sir. Kui mõtlema hakata, ega kedagi teist ju ei ole. See on üks siinse üksilduse 
eeliseid. Kahtlustatavate arv on väga väike. Kui tema seda ei teinud, kes siis tegi ?« 

»Mis tõendeid teil tema vastu on?« 

Inspektor oli teinud järeldusi samadel alustel nagu minagi. Murdochi iseloom ja 
salapära, mis näis meest ümbritsevat. Tema ägedad raevuhood, mida näitas vahejuhtum 
koeraga. Fakt, et ta oli minevikus McPhersoniga tülis olnud, ning oli põhjust oletada, et ta 
oli pannud pahaks McPhersoni huvi preili Bellamy vastu. Inspektor teadis kõike 
sedasama mis minagi, kuid uusi pidepunkte tal ei olnud, välja arvatud see, et Murdoch 
paistis tegeval ettevalmistusi lahkumiseks. 

»Mis olukorras ma oleksin, kui laseksin tal kõigi tema vastu suunatud tõendite kiuste 
minema lipsata?« Tüse flegmaatiline mees oli tublisti ärevil. 

»Võtke arvesse,« ütlesin ma, »kõiki olulisi lünki oma süüdistuses. Kuriteo hommiku 
kohta on tal kahtlemata tõestatud alibi. Ta oli viimase hetkeni õpilaste juures olnud ning 
mõni minut pärast McPhersoni ilmumist saabus ta meie juurde teisest suunast. Pealegi oli 
täiesti võimatu, et ta oleks üksipäini suutnud niisama tugevale mehele, kui ta ise nii 
metsikult kallale tungida. Lõpuks on veel küsimus esemest, millega vigastused tekitati.« 

»Mis muud võis see olla kui mingisugune nuut või painduv piits ?« 

»Kas te olete vorpe uurinud?« küsisin ma. 


»Olen neid näinud. Arst nägi ka.« 

»Mina aga uurisin neid väga hoolikalt luubiga. Neil on teatud eripära.« 

»Missugune, härra Holmes?« 

Astusin kapi juurde ning tõin välja suurendatud foto. »See on niisugustel puhkudel 
minu meetod, « seletasin ma. 

»Te teete tõesti põhjalikku tööd, härra Holmes.« 

»Kui ma seda ei teeks, oleksin vaevalt küll see, kes ma olen. Vaadakem nüüd vorpi, mis 
ulatub ümber parema õla. Kas te märkate midagi iseäralikku?« 

»Mina ei märka küll midagi.« 

»On ju ilmne, et vorp on ebaühtlane. Siin on välja-valgunud vere plekk ja seal teine. 
Teine vorp seal all on samasugune. Mida see võiks tähendada?« 

»Pole aimugi. Kas teie teate?« 

»Võib-olla tean. Võib-olla ei tea ka. Peagi võin arvatavasti rohkem öelda. Kõik, mis 
näitab meile, mis säärase märgi võib jätta, toob meid kurjategijale palju lähemale.« 

»See on loomulikult absurdne rnõte,« ütles politseinik, »aga kui üle selja oleks laotatud 
tulikuum traatvõrk, siis märgiksid need punased punktid kohti, kus võrgu-silmad kokku 
puutusid.« 

»Äärmiselt leidlik võrdlus. Või ütleme väga jäik sõlmilistest nööridest meremehenuut, 
kus on väikesed kõvad sõlmed?« 

»Pagan võtku, härra Holmes, nüüd tabasite vist küll otse naelapea pihta.« 

»Või on see mingi täiesti erinev põhjus, härra Bardle. Kuid arreteerimiseks on teil liiga 
nõrgad tõendid. Pealegi on meil surija viimsed sõnad — »lõvilakk«.« 

»Olen mõelnud, kas mitte lan —« 

»Jah, olen ka seda kaalunud. Kui sõnal oleks olnud mingit sarnasust Murdochi nimega 
— kuidei olnud. Mees peaaegu kisendas. Olen kindel, et ta ütles »lõvi-lakk«.« 

»Kas mingit muud võimalust ei ole, härra Holmes?« 

»Võib-olla on. Kuid seda ei tahaks ma enne arutada, kui meil on midagi konkreetsemat 
käes.« 

»Ja millal see võiks olla?« 

»Tunni aja pärast — võimalik, et varem.« 

Inspektor hõõrus lõuga ja vaatas mind kõhkleva pilguga. 

»Sooviksin, et loeksin teie mõtteid, härra Holmes. Võib-olla mõtles ta kaluripaate.« 

»Ei, ei, need olid liiga kaugel.« 

»Noh, siis ehk see Bellamy ja tema pojamürakas?« Nemad härra McPhersonit just 
palavalt ei armastanud. Kas nemad ei võinud talle kallale minna?« 

»Ei, ei, enne kui ma olen valmis seletama, ei õnnestu teil minult midagi teada saada,« 
ütlesin naeratades. »Nüüd aga, inspektor, on meil kummalgi oma töö teha. Kui te 
saaksite keskpäeval siia tulla, siis võib-olla —x« 

Olime sinnamaani jõudnud, kui toimus väga tähtis vahejuhtum, mis osutus lõpu 
alguseks. 

Minu maja uks paiskus lahti, koridorist kostis koper-damist ja tuppa vankus lan 
Murdoch, kahvatu, sasitud, korratult riides, ta klammerdus mööbli külge, et mitte 
kukkuda. »Konjakit! Konjakit!« ähkis ta ning langes oiates sohvale. 

Ta ei olnud üksi. Tema järel tormas sisse palja peaga 

ja hingeldav Stackhurst, peaaegu niisama meeletu kui tema kaaslane. 

»Jah, jah, konjakitk hüüdis ta. »Mees on surmasuus. Vaevu suutsin ta siia tuua. Ta 
minestas teel kaks korda.« 

Pool klaasikest kangemat kraami mõjus imeliselt. Mees tõusis küünarnuki najale ning 
heitis kuue õlgadelt. »Jumala pärast, mingit õli, oopiumi, morfiumi!« hüüdis ta. »Ükskõik 
mida, mis seda põrgupiina leevendaks!« 

Inspektor ja mina karjatasime avanevat vaatepilti nähes. Mehe paljal õlal olid risti-rästi 
samasugused võrkjad punased, põletikulised jäljed, mis olid FitzroY McPhersoni 
surmamärgid olnud. 

Valu oli nähtavasti kohutav ja tuntav üle kogu keha, sest kannataja hingamine katkes 
ajuti, nägu tõmbus mustaks ning siis haaras ta valju oigega südame kohalt kinni, samal 
ajal tilkus tal laubalt higipiisku. Ta võis iga hetk surra. Kogu aeg valati talle konjakit 
kurku, kusjuures iga annus elustas teda üha enam. Salatiõlis niisutatud vatitupsud näisid 
veidrate haavandite valu leevendavat. Lõpuks langes mehe pea raskelt padjale. Kurnatud 
organism oli leidnud pääsemist viimases elujõu taastajas. See oli pooleldi minestus ja 
pooleldi uni, kuid vähemalt ei piinelnud ta nii väga. 

Meest oli võimatu küsitleda, kuid niipea kui olime enam-vähem kindlad, et ta jääb ellu, 
pöördus Stackhurst minu poole. 

»Mu Jumal!« hüüdis ta, »mis see on, Holmes? Mis see on?« 

»Kust te ta leidsite?« 

»Alt rannast. Täpselt samast kohast, kus vaene McPherson oma lõpu leidis. Kui selle 
mehe süda oleks niisama nõrk olnud kui McPhersonil, ei oleks ta nüüd siin. Teda rannast 
üles tuues mõtlesin enam kui kord, et ta on omadega läbi. Kool oli liiga kaugel, nii ma 
siis tõin ta teie juurde.« 

»Kas te nägite teda rannas ?« 

»Ma jalutasin ülal kaljul, kui kuulsin tema karjatust. Ta oli vee ääres, tuikus nagu 
joobnu. Jooksin alla, viskasin talle mõned hilbud ümber ja tõin ta üles. Taeva pärast, 
Holmes, kasutage kõiki oma võimeid ja ärge säästke jõudu, et vabastada see koht 
needusest, sest elu 

on siin muutumas talumatuks. Kas teie oma ülemaailmse kuulsusega ei saa meie heaks 
midagi teha?« 

»Arvatavasti saan, Stackhurst. Tulge minuga kaasa! Ja teie, inspektor, tulge ka! 
Vaatame, kas saame tolle mõrtsuka kinni püüda.« 

Jättes teadvuseta mehe minu majapidajanna hooleks, läksime kolmekesi alla 
surmatoova laguuni äärde. Kivi-klibul oli kuhjake käterätte ja rõivaid, mis vigastatud 
mehest olid maha jäänud. Aeglaselt kõndisin piki kalda-äärt, kaaslased hanereas järel. 
Üldiselt oli vesi laguunis üsna madal, kuid järsaku all, kus vesi oli kallast õõnestanud, oli 
veekogu neli või viis jalga sügav. Sinna ujujad loomulikult läksidki, sest seal moodustus 
ilus, läbipaistev, roheline, kristallselge bassein. Selle kohal järsaku jalamil seisis rodu 
kive ning neid mööda me astusimegi, vahtides innukalt vette. Olin jõudnud kõige 
sügavama ja vaiksema koha juurde, kui mu pilk nägi seda, mida ma otsisin, ning ma tõin 
kuuldavale võidu-hüüde. 

»Cyaneax hüüdsin ma. »Cyaneal Vaadake, see ongi lõvilakk!« 

Imelik objekt, mida ma teistele näitasin, nägi tõepoolest välja nagu lõvi lakast rebitud 
sasitud mass. See lebas kaljueendil umbes kolm jalga vee all, kummaline, lainetav, 


vibreeriv, karvane olend, kollaste salkude hulgas hõbedased vöödid. See pulseeris, 
aeglaselt ja raskelt kokku tõmbudes ja paisudes. 

»Ta on juba küllalt kurja teinud! Tema päevad on loetud!« hüüdsin ma. »Aidake mind, 
Stackhurst! Teeme mõrvarile igaveseks lõpu peale.« 

Just eendi kohal oli kivirahn ning me tõukasime seda, kuni see tohutu plartsatusega 
vette kukkus. Kui vesi selgis, nägime, et rahn oli kaljueendile pidama jäänud. Kollase 
kelme laperdav serv näitas, et meie ohver on kaljurahnu all. Kivi alt imbus paksu õlist 
vahtu, mis aeglaselt pinnale tõustes jättis veele ümberringi rasva-seid laike. 

»Noh, see lõi mu küll pahviks!« hüüdis inspektor. »Mis see oli, härra Holmes? Olen 
siin sündinud ja kasvanud, aga seesugust asja pole veel näinud. See ei ole küll Sussexist 
pärit.« 

»Sussexi õnn,« märkisin ma. »Selle võis edelatorni kohale tuua. Tulge mõlemad tagasi 
minu juurde ning 

ma räägin teile ühe mehe kohutavast kogemusest, kellel on põhjust mäletada oma 
kohtumist tolle merede nuhtlusega.« 

Kui me minu kabinetti jõudsime, leidsime Murdochi niipalju toibununa, et ta võis 
istukile tõusta. Ta oli alles uimane ning aeg-ajalt haaras teda valuhoog. Katkendlike 
sõnadega jutustas ta, et tal polnud aimugi, mis temaga toimub, tundis ainult meeletuid 
valuhooge end läbivat ning kaldale jõudmine oli talt nõudnud kogu tahtejõu. 

»Siin on raamat, « ütlesin väikest köidet kätte võttes, »mis heitis esmakordselt valgust 
sellele, mis muidu oleks igaveseks varjatuks jäänud. Raamatu nimi on »Vabas õhus« ja 
selle on kirjutanud kuulus loodusevaatleja J. G. Wood. Wood oleks ise peaaegu 
hukkunud tolle ilge olendiga kohtudes, nii et ta teadis väga hästi, millest ta kirjutab. 
Kurjategija täielik nimi on Cyanea capillata ning ta võib olla niisama eluohtlik ja palju 
piinarikkam kui kobra hammustus. Lubage mul lugeda üks lühike katkend. 

»Kui supleja peaks nägema pruunika kelme ja kiudude lahtist kerataolist massi, midagi, 
mis sarnaneb suurte lahmakatega lõvi lakast ja hõbepaberi ribadest, siis olgu ta 
ettevaatlik, sest see ongi hirmuäratav mürgine Cyanea capillata.« Kas on võimalik meie 
õudset tuttavat veel kujukamalt kirjeldada?« 

Autor jätkab, jutustades oma kohtumisest niisuguse olendiga, kui ta ujus Kenti 
rannikul. Ta avastas, et olend saatis peaaegu nähtamatuid kiude viiekümne jala kaugusele 
ning kõik selle tapva keskuse ümber oli surmaohus. Isegi eemalt oli eluka mõju Woodile 
peaaegu saatuslik. 

»Arvukad niidid tekitasid nahale tulipunaseid vööte, mis lähemal uurimisel osutusid 
tibatillukesteks täppideks või mädavillideks, kusjuures igas täpis näis olevat hõõ- 
guvkuum nõel, mis läbistas närve. « 

Nagu uurija selgitab, oli kohalik valu kõige väiksem osa torkivast piinast. 

»Valuhood sööstsid läbi rindkere, sundides mind kukkuma, nagu oleks mind kuul 
tabanud. Tukslemine lakkas, ning siis tegi süda kuus või seitse hiigelhüpet, nagu tahaks 
rinnast välja tungida.« 

See oleks mehe peaaegu tapnud, ehkki ta oli loo- 

maga kokku puutunud jainult tohutus ookeanis ja mitte ujumiskoha madalas rahulikus 
vees. Uurija ütleb, et tundis end ise hiljem vaevalt ära, tema nägu oli nii valge, kortsus ja 
kokku tõmbunud. Ta jõi ära terve pudeli konjakit ning näib, et see päästis ta elu. Siin oa 


see raamat, inspektor. Jätan selle teie kätte, ning kahtlemata seletab see vaese 
McPhersoni tragöödia täielikult.« 

»Ja ühtlasi vabastab mind süüdistusest, « märkis Ian Murdoch virilalt naeratades. »Ma ei 
pane teile pahaks, inspektor, ega ka teile, härra Holmes, sest teie kahtlustused olid 
loomulikud. Tunnen, et arreteerimisest pääsesin ainult tänu sellele, et oleksin peaaegu 
jaganud oma vaese sõbra saatust.« 

»Ei, härra Murdoch. Ma olin juba õigetel jälgedel, ning kui oleksin saanud nii vara 
välja minna, kui kavatsesin, oleksin ehk võinud teid sellest õudsest elamusest säästa.« 

»Aga kuidas te teadsite, härra Holmes ?« 

»Ma olen lugemise suhtes kõigesööja, kellel on pisiasju kummaliselt hästi säilitav mälu. 
Too fraas »lõvi-lakk« kummitas mul peas. Ma teadsin, et olin ,seda mingis ootamatus 
kontekstis näinud. Te nägite, et siin kirjeldatakse seda olendit. Mul pole kahtlust, et kui 
McPherson elukat nägi, hõljus see pinnal, ning too fraas oli ainus, millega ta sai meile 
edasi anda hoiatuse selle kohta, kes talle surma tõi.« 

»Siis olen mina vähemalt süüst vaba,« ütles Murdoch aeglaselt püsti tõustes. »Peaksin 
ütlema paar sõna selgituseks, sest ma tean, mida te inimesi küsitledes mõt-lesite. See on 
tõsi, et ma tütarlast armastasin, kuid päevast, mil ta valis mu sõbra McPhersoni, oli mu 
ainuke soov aidata tal õnnelikuks saada. Olin rahul sellega, et seisin kõrval ja tegutsesin 
nende sidepidajana. Sageli viisin ühelt teisele sõnumeid, ning kuna olin nende 
usaldusalune ja neiu oli mulle nii kallis, ruttasingi talle sõbra surmast rääkima, et keegi 
minust järsumal ja südametumal moel ette ei jõuaks. Ta ei tahtnud teile meie suhetest 
rääkida, sir, sest te võisite neist valesti aru saada ja mina võisin selle tagajärjel kannatada. 
Teie loaga pean aga nüüd proovima koolimajja tagasi minna, sest omas voodis oleks küll 
mõnus lebada.« 

Stackhurst sirutas käe. »Meie kõigi närvid on viimseni 

pingul olnud, ütles ta. »Andestage mulle möödunu, Murdoch. Tulevikus mõistame 
teineteist paremini.« Nad läksid koos välja,- hoides sõbralikult käe alt kinni. Inspektor jäi 
kohale, vahtides mind sõnagi lausumata oma tuimade silmadega. 

»Ja saitegi sellega hakkama!<« hüüdis ta viimaks. »Ma olin teist lugenud, kuid ei 
uskunud kunagi kõike. Suurepärane !« 

Olin sunnitud pead raputama. Sellist kiitust vastu võttes oleksin end alandanud. 

»Olin alguses aeglane — laiduväärselt aeglane. Kui laip oleks leitud veest, oleksin 
ümbrust terasemalt vaadelnud. Käterätt viis mind valejälgedele. Vaene poiss ei olnud 
saanud end kuivatada ning sellest järeldasin mina omakorda, et ta polnud vees käinudki. 
Miks pidi siis mulle pähe tulema mingi vee-eluka kallaletung? Seal ma eksiteele 
sattusingi. Nojah, inspektor, vanasti söandasin sageli teid, politseinikke, tögada, kuid 
Cyanea capillatal oleks peaaegu õnnestunud Scotland Yardi eest kätte maksta.« 


IX. LOORITATUD ÜÜRNIKU MÕISTATUS 


Kui arvestada, et Sherlock Holmes tegeles aktiivse tööga kakskümmend kolm aastat 
ning neist seitseteist tohtisin mina temaga koostööd teha ja tema tegevuse kohta kroonikat 
pidada, on selge, et minu käsutuses on väga palju materjali. Probleem polegi mitte 
leidmises, vaid valikus. Mul on pikk rida aastaraamatuid, mis täidavad terve riiuli, ning 
on ka dokumentidega täidetud mapid, täiuslik varakamber mitte ainult kuritegevuse, vaid 
ka hilise Victoria-ajastu seltskondlike ja ametlike skandaalide uurijale. Mis viimastesse 


puutub, siis võin öelda, et ahastavate kirjade saatjatel, kes anuvad, et nende perekonna au 
või kuulsate esivanemate nime ei nimetataks, pole midagi karta. Nende memuaaride 
valimisel arvestatakse ikka veel peenetundelisust ja kõrget käsitust ametialasest aust, 
mille poolest mu sõber alati on silma paistnud, ning kellegi usaldust ei kuritarvitata. 
Mõistan aga sügavalt hukka viimasel ajal tehtud katsed dokumentide juurde pääseda ning 
neid hävitada. Niisuguste korrarikkumiste tekitaja on teada, ning kuil need korduvad, 
võin ma härra Holmesi enda loal öelda, et lugu, mis puudutab teatud poliitikut, majakat ja 
taltsutatud kormorani, antakse täielikult lugejate kätte. Vähemalt üks lugeja saab aru, 
mida see tähendab. 

Poleks mõistlik arvata, et iga juhtum andis Holmesile võimaluse ilmutada seda 
omapärast vaistu ja vaatlemisoskust, mida olen oma memuaarides püüdnud esile tõsta. 
Mõnikord pidi ta vilja kättesaamiseks kõvasti pingutama, teinekord kukkus see talle 
kergesti sülle. Kuid kõige hirmsamaid inimlikke tragöödiaid hõlmavad need juhtumid, 
mis lasksid tal kõige vähem oma võimeid rakendada, ning ühest niisugusest sooviksin 
nüüd jutustada. Seda tehes olen nime ja kohanime kergelt muutnud, kuid muidu peavad 
faktid kõik paika. 

Ühel pärastlõunal — see oli 1896. aasta lõpu poole — sain Holmesilt tungiva kirja, 
milles paluti mind kohale tulla. Saabudes leidsin ta istumas suitsust paksus õhus, tema 
vastas toolil aga vanemapoolse, emaliku, ümariku, perenaise tüüpi naise. 

»See on proua Merrilow South Brixtonist, « ütles mu sõber käega viibates. »Proua 
Merrilow'l pole tubaka vastu midagi, Watson, kui te soovite oma piibu tossama panna. 
Proua Merrilow'l on jutustada huvitav lugu, mis võib edasi hargneda, ja siis võib teie 
juuresolekut vaja minna.« 

»Kõik, mida ma saan teha —< 

»Te mõistate, proua Merrilow, et kui ma proua Ronderit vaatama lähen, eelistaksin 
tunnistaja kaasa võtta. Tehke talle see enne meie saabumist selgeks.« 

»Jumal õnnistagu teid, härra Holmes,« ütles meie külaline, »ta tahab teiega nii kangesti 
kohtuda, et te võite terve toatäie inimesi kaasa tuua!« 

»Me siis tuleme kohe pärast lõunat. Vaatame, kas meil on enne teeleasumist faktid 
selged. Kui me need üle kordame, aitab see doktor Watsonil olukorda mõista. Ütlete, et 
proua Ronder on seitse aastat teie üürnik olnud ning te olete ainult ühe korra tema nägu 
näinud.« 

»Jumal hoidku, parem, kui ma poleks seda üldse näinud!* ütles proua Merrilow. 

»Nagu ma aru saan, oli see kohutavalt moonutatud.» 

»Noh, härra Holmes, võiks öelda, et see oli vaevalt üldse veel nägu. Nii hirmus nägi see 
välja. Meie piimamees heitis talle ükskord pilgu, kui naine ülalt aknast alla piilus, ning 
pillas oma piimanõud maha ja piim läks kõik aeda laiali. Niisugune on see nägu Kui mina 
teda nägin — sattusin talle kogemata peale —, kattis ta näo kähku kinni ja ütles siis: 
»Proua Merrilow, nüüd te teate, miks ma kunagi loori üles ei tõsta.«« 

»Kas teil tema elukäigust on midagi teada?« 

»Mitte kui midagi.« 

»Kas tal oli mingeid soovitusi kaasas, kui ta teile tuli?« 

»Ei, sir, kuid ta andis mulle sularaha, ja palju. Kvartaliüür kohe ette laua peale ja 
tingimuste pärast mitte mingit vaidlemist. Praegusel ajal ei või minusugune vaene naine 
endale lubada sellist juhust mööda lasta.« 

»Kas ta tõi mõne põhjuse, miks ta just teie maja valis ?« 

»Minu maja on tänavast eemal ja eraldatuni kui enamik teisi. Peale selle, mina võtan 
ainult ühe üürilise, ja oma peret mul ei ole. Minu meelest oli ta mujal ka elanud ja leidis, 
et minu maja sobib talle kõige paremini. Tema otsib omaette olemist ja on valmis selle 
eest maksma. « 

»Ütlete, et algusest peale ei näidanud ta oma nägu, välja arvatud see üks juhuslik kord. 
Nojah, see on väga tähelepanuväärne lugu, ülimalt tähelepanuväärne ja ma ei imesta, et 
tahate seda uurida lasta.« 

»Ega mina ei taha, härra Holmes. Mina olen täitsa rahul, niikaua kui ma oma üüri kätte 
saan. Vaiksemat üürilist pole olemaski, või niisugust, kes vähem tüli teeks.« 

»Mis teid siis ümber mõtlema sundis ?« 

»Tema tervis, härra Holmes. Ta näib hääbuvat. Ja tal on midagi kohutavat hinge peal. 
»Mõrv!« karjub ta. »Mõrv!« Ja ükskord kuulsin: »Õel elajas! Koletis!« hüüdis ta. See oli 
öösel ja kajas läbi terve maja ja ajas mulle värinad peale. Nii ma siis läksingi hommikul 
tema juurde. »Proua Ronder,« ütlesin talle, »kui teil midagi hinge peal on, siis on ju 
kirikuõpetaja olemas, « ütlesin, »ja on veel politsei. Nende käest peaks küll abi saama.« 
»Jumala pärast, mitte politseid!« ütleb tema. »Ja kirikuõpetaja ei saa seda muuta, mis 
juba möödas. Kuid siiski,« ütleb ta, »oleks mulle kergenduseks, kui keegi tõe teada saaks, 
enne kui ma suren.« »Hüva,« ütlen mina, »kui te ametimehi ei taha, siis on veel see 
detektiiv, kellest me lugenud oleme, « — palun vabandust, härra Holmes. Ja tema, ta lausa 
haaras sellest kinni. »See on õige mees,« ütleb ta. »Ime, et ma varem selle peale ei 
tulnud. Tooge ta siia, proua Merrilow, ja kui ta ei taha tulla, öelge talle, et ma olin abielus 
Ronderi metsloomade tsirkuse omanikuga. Ütelge seda ja öelge talle nimi Abbas Parva.« 
Siin see on, nii nagu ta selle üles kirjutas. Abbas Parva. »Kui ta on mees, kelleks ma teda 
pean, siis see toob ta kohale.«« 

»Ja toobki,« märkis Holmes. »Väga hea, proua Merrilow. Tallaksin doktor Watsoniga 
pisut juttu ajada. See võtab aega kuni lõunani. Umbes kell kolm võite meid oodata enda 
juurde Brixtonisse.« 

Niipea kui meie külaline oli toast välja paterdanud — mitte mingi muu verb ei suudaks 
proua Merrilow' kõnnakut kirjeldada —, viskus Sherlock Holmes raevuka energiaga 
köidetud ajaleheväljalõigete kuhila kallale. Mõne minuti jooksul kostis pidevat lehtede 
sahinat ning seejärel leidis ta rahuldatult ümisedes otsitava. Ta oli nii erutatud, et ei 
tõusnud püstigi, vaid istus põrandal nagu mõni isevärki Buddha, jalad risti, tohutu suured 
köited ümberringi laiali ning üks neist lahtiselt põlvedel. 

»See juhtum tegi mind omal ajal murelikuks, Watson. Siin on minu ääremärkused, mis 
seda tõendavad. Tunnistan üles, et ei suutnud sellest aru saada. Siiski olen aga 
veendunud, et eeluurimiskohtunikul polnud õigus. Kas te Abbas Parva tragöödiat ei 
mäleta ?« 

»Mitte põrmugi, Holmes.« 

»Aga te olite ju sel ajal minuga kaasas. Minu enda muljed olid kahtlemata 
pealiskaudsed. Sest seal polnud millestki kinni hakata ning ükski osalistest ei olnud minu 
teeneid palunud. Soovite ehk neid ajalehti lugeda?« 

»Kas te ei võiks mulle olulisema ära rääkida?« 


»Seda on väga kerge teha. Kui ma räägin, tuleb see teile tõenäoliselt meelde. Ronder oli 
muidugi tuntud nimi. Ta oli Wombwelli ja Sangeri, oma aja suurimate tsirkuseetenduste 
korraldajate võistleja. On siiski asjaolusid, mis tõendavad, et ta hakkas jooma ning et 
selle suure tragöödia ajal käisid nii tema ise kui ka tsirkus alla. Karavan oli öömajale 
jäänud Abbas Parvas, mis on väike küla Berkshire'is, kui see õudne lugu juhtus. Nad olid 
mööda maanteed reisides teel Wimbledoni ning olid lihtsalt laagris, mitte etendust 
andmas, kuna küla oli nii väike, et see poleks ära tasunud. 

Nende loomade hulgas oli üks väga tore Põhja-Aafrika lõvi. Sahara Kuningas oli ta 
nimi, ning Ronderil ja tema naisel oli kombeks puuri sees etendusi anda. Näete, siin on 
pilt etendusest, millest märkate, et Ronder oli tohutu suure seanäoga mees ning et tema 
naine nägi väga veetlev välja. Eeluurimisel tunnistati, et lõvi oli ohtlik, kuid nagu 
tavaliselt, põlastati väidet nii lihtlabaseks, et sellest faktist ei tehtud väljagi. 

Ronder või tema naine tavatsesid lõvi õhtul toitmas käia. Kord tegi seda üks, kord teine, 
kuid kõrvalistel 

polnud kunagi lubatud seda teha, sest nad arvasid, et kuni nemad loomale toitu toovad, 
peab ta neid heategijateks ega vigasta neid. Tollel konkreetsel õhtul seitse aastat tagasi 
läksid mõlemad lõvi söötma ning juhtus midagi väga kohutavat, mille üksikasju pole 
kunagi selgitatud. 

Ilmneb, et umbes keskööl äratas kogu laagri looma möirgamine ja naise karjed. Teised 
talitajad ja töölised tormasid telkidest välja, laternad käes, ning nende valgel avanes 
õudne vaatepilt. Ronder lamas lahtisest puurist umbes kümne jala kaugusel, kukal 
purustatud ja pealael sügavad küünejäljed. Puuri ukse juures oli selili proua Ronder, 
elukas lõrisedes tema kohal küürus. Loom oli naise näo nii lõhki rebinud, et teda ei 
arvatud ellu jäävat. Mitu tsirkuseföötajat, jõumees Leonardo ja kloun Griggs eesotsas, 
ajasid lõvi kaigastega eemale, mille peale loom puuri tagasi hüppas ning otsekohe luku 
taha pandi. Kuidas ta lahti oli pääsenud, jäi mõistatuseks. Oletati, et abielupaar kavatses 
puuri astuda, aga kui uks lahti tehti, hüppas kiskja välja neile kallale. Tunnistustes ei 
leidunud muud huvitavat kui vaid see, et naine pöörases valus pidevalt karjus: »Argpüks! 
Argpüks!«, kui teda elamisvankrisse tagasi kanti. Alles poole aasta pärast oli ta võimeline 
tunnistusi andma, kuid eeluurimiskohus peeti sellegipoolest, kusjuures otsus oli 
loomulikult, et see oli surm õnnetusjuhtumi läbi.« 

»Missugust teist võimalust seal veel sai olla?« küsisin ma. 

»Teil on täiesti õigus. Paar asjaolu tegid aga noorele Edmundsile Berkshire'i politseist 
muret. See on üks nutikas poiss! Hiljem saadeti ta Allahabadi. Tema käest sain mina 
asjast teada, sest ta astus sisse ja rääkis mulle piipu suitsetades sellest juhtumist.« 

»Kõhn, heledate juustega mees?« 

»Täpselt. Olin kindel, et te varsti jäljed üles võtate.« 

»Aga mis talle muret tegi?« 

»Nojah, me olime mõlemad mures. Kogu lugu oli nii pagana raske rekonstrueerida. 
Vaadake seda lõvi vaatepunktist. Ta lastakse vabaks. Mida ta teeb? Ta hüppab Ronderi 
peale. Ronder pistab põgenema — küünejäljed olid tal kuklal —, kuid lõvi paiskab ta 
pikali. Siis, selle asemel et põgeneda, pöördub lõvi tagasi naise poole, kes oli puuri 
lähedal, paiskab ta pikali ja lööb talle 

hambad näkku. Pealegi võib naise karjetest järeldada, et abikaasa ta mingil moel hätta 
jättis. Aga kuidas oleks vaene mees saanud teda aidata? Te ju mõisate, kui keeruline see 
on?« »Täiesti.« 

»Ja siis veel midagi. Kui ma nüüd järele mõtlen, tuleb see mulle meelde. Tunnistustes 
märgiti, et just sel ajal, kui lõvi möirgas ja naine kiljus, hakkas keegi mees hirmunult 
karjuma. « 

»Kahtlemata Ronder.« 

»Noh, kui tal pea lõhki oli, võis ta vaevalt veel häält teha. Vähemalt kaks tunnistajat 
räägivad, et mehe karjed segunesid naise omadega.« 

»Võib arvata, et selle aja peale karjus kogu laager. Mis puutub teistesse asjaoludesse, 
siis ma võin vist lahenduse pakkuda.« 

»Mul oleks hea meel seda kuulda.« 

»Nad olid kahekesi koos puurist kümne jardi kaugusel, kui lõvi lahti pääses. Mees 
pööras ringi ja paisati maha. Naine tahtis puuri minna ja ukse kinni panna. See oli tema 
ainuke pelgupaik. Ta sööstis sinnapoole, ning just siis, kui ta puurini jõudis, hüppas loom 
talle järele ja lõi ta pikali. Kui nad oleksid loomale vastu astunud, oleks neil ehk 
õnnestunud teda eemale peletada. Siit ka naise karjed »Argpüks!«« 

»Hiilgav, Watson! See teie teooria on nagu teemant, milles on ainult üks viga.« 

»Mis viga see siis on, Holmes?« 

»Kui nad mõlemad puurist kümne sammu kaugusel olid, kuidas lõvi siis lahti pääses ?« 

»Ehk on võimalik, et neil oli keegi vaenlane, kes kiskja lahti laskis ?2« 

»Ja miks pidi lõvi neile metsikult kallale kargama, kui ta oli harjunud nendega 
mängima ja puuri sees trikke tegema ?« 

» Võib-olla oli sama vaenlane ta kuidagi vihale ajanud. * 

Holmes näis mõtlik ja jäi mõneks hetkeks vait. 

»Noh, Watson, teie teooria kasuks peab ütlema järgmist. Ronderil oli palju vaenlasi. 
Edmunds rääkis mulle, et joobnuna oli ta kohutav. Suurt kasvu jõhkard nagu ta oli, 
sõimas ja kirus ta igaüht, kes ette sattus. Need proua Ronderi öised karjed, kus kedagi 
koletiseks nimetati, 

millest meie külaline rääkis, olid arvatavasti kalli kadunukese mälestused. Meie 
oletused on aga viljatud, kuni meil kõiki fakte pole. Puhvetil on külma põldpüü-liha, 
Watson, ja pudel »Montrachet'd«. Kosutagem oma jõudu, enne kui meil seda jälle vaja 
läheb.« 

Kui kaarik meid proua Merrilow' maja juures maha pani, leidsime prullaka proua oma 
tagasihoidliku, kuid vaikse eluaseme uksel seismas. Oli selge, et tema peamine mure oli 
mitte kaotada väärtuslikku üürnikku, ning ta palus meid enne sisselaskmist hoiduda 
ütlemast või tegemast midagi, mis võiks nii soovimatutele tagajärgedele viia. Kui me 
olime teda rahustanud, järgnesime talle lihtsast, kehva vaibaga kaetud trepist üles ja meid 
juhatati salapärase üürniku tuppa. 

See oli umbne, kopitanud, õhutamata ruum, nagu oligi oodata, kuna elanik sealt harva 
lahkus. Loomade puurispidajast oli naine mingi saatuse karistuse läbi ise puuriloomaks 
muutunud. Nüüd istus ta katkises tugitoolis hämaras toanurgas. Pikad tegevuseta aastad 
olid tema figuuri rikkunud, kuid kunagi pidi see olema kaunis, ning ta oli veel praegugi 
täidlane ja kena kehaga. Tema nägu kattis tihe must loor, kuid see lõppes ülemise huule 
kohal ning jättis vabaks täiusliku kujuga suu ja õrna ümara lõua. Võisin hästi kujutleda, et 


ta oli tõepoolest olnud väga tähelepanuväärne naine. Ka tema hääl oli meloodiline ja 
meeldiv. 

»Minu nini ei ole teile tundmatu, härra Holmes,« ütles ta. »Arvasin, et see toob teid 
kohale.« 

»Nii see on, proua, ehkki ma ei oska arvata, kust te võisite teada, et ma teie juhtumist 
huvitatud olen?« 

»Sain sellest teada siis, kui olin paranenud ning krahvkonna detektiiv härra Edmunds 
mind küsitles. Kardan, et ma valetasin talle. Võib-olla oleks isegi targem olnud tõtt 
öelda. « 

»Tavaliselt on ikka kõige targem tõtt öelda. Aga miks te talle valetasite ?« 

»Sest sellest olenes kellegi teise saatus. Ma tean, et ta oli väga tühine olend, kuid ma ei 
suutnud siiski tema hukatust oma südametunnistusele võtta. Me olime nii lähedased — 
nii lähedased!« 

»Kas see takistus on siis nüüd kõrvaldatud?« 

»Jah, sir. Isik, kellele ma vihjan, on surnud.« 

»Miks ei võiks te siis nüüd politseile kõike ära rääkida, mida teate ?« 

»Sest tuleb arvestada veel kedagi. See keegi olen mina. Ma ei suudaks taluda skandaali 
ja avalikku tähelepanu, mis politsei uurimisele järgneks. Mul ei ole enam kaua elada, 
kuid ma tahan rahus surra. Tahtsin aga siialo leida ühe arusaaja mehe, kellele oma hirmus 
lugu jutustada, nii et kõik saaks selgeks, kui ma surnud olen.« 

»Te meelitate mind, proua. Kuid arvestage, et ma olen kohusetundlik mees. Ma ei või 
teile lubada, et kui te oma loo ära räägite, ei ole minu kohus juhtum politseile üle anda.« 

»Ei usu, härra Holmes. Tunnen teie iseloomu ja meetodeid liiga hästi, sest olen mõnda 
aastat teie tegemisi jälginud. Lugemine on ainus lõbu, mille saatus on mulle jätnud, ning 
mul jääb väga vähe märkamata, mis maailmas toimub. Igatahes riskin ma sellega, kuidas 
te mu tragöödiat võite kasutada. Sellest rääkimine kergendab mu südant.« 

»Mu sõber ja mina kuulaksime hea meerega.« 

Naine tõusis ja võttis laualaekast mehe foto. See mees oli kahtlemata elukutseline 
akrobaat, suurepärase kehaehitusega, pildistatud, tohutud käsivarred üle kummis rinna 
risti ja tihedate vurrude alt paistmas võidukas, enesekindel naeratus. 

»See on Leonardo,« ütles naine. 

»Jõumees Leonardo, kes tunnistusi andis ?« 

»Tema ise. Ja see — see on minu abikaasa.« 

See oli jube nägu — inimsiga, või pigem inim-mets-siga, sest ta oli hirmuäratav oma 
peletislikkuses. Võis kujutleda, kuidas too nurjatu suu raevukalt matsutas ja vahutas ning 
kuidas need pisikesed pahatahtlikud silmad puhtas õeluses maailma vaatasid. Lurjus, 
jõhkard, elajas — see kõik oli raskete lõuapäradega näkku kirjutatud. 

»Need kaks pilti aitavad teil, härrased, loost aru saada. Olin vaene tsirkusetüdruk, 
saepuru peal üles kasvanud, ning juba enne kui ma kümneaastaseks sain, hüppasin läbi 
rõnga. Kui minust sai naine, hakkas see mees mind armastama, kui niisugust himu võib 
armastuseks nimetada, ning ühel õnnetul hetkel sain tema naiseks. Sellest päevast peale 
oli mu elu põrgu ja tema Saatan, 

kes mind piinas. Tsirkuses teadsid sellest kõik. Ta pettis mind teistega. Ta sidus mu 
kinni ja peksis mind ratsapiitsaga, kui ma kaebasin. Neil kõigil oli minust kahju ning nad 


jälestasid teda, kuid mida said nad teha? Nad kõik kartsid teda, viimane kui üks. Sest ta 
oli alati kohutav, ning joobnuna lausa metsik. Alalõpmata kutsuti teda kallaletungide ja 
loomade piinamise pärast kohtu ette, kuid tal oli raha küllalt ja trahvid ei tähendanud talle 
midagi. Paremad mehed läksid meilt ära ja tsirkus hakkas alla käima. Minu ja Leonardo 
najal see veel püsiski — koos väikese klouni Griggsiga. Vaene mees, tal polnud 
naljatamiseks eriti palju põhjust, kuid ta tegi mis võis, et tsirkust koos hoida. 

Siis saime mina ja Leonardo ikka lähedasemaks ja lähedasemaks. Te ju näete, 
missugune ta välja nägi. Ma tean nüüd, millist hädist hinge too võrratu keha varjas, kuid 
minu abikaasaga võrreldes näis ta peaingel Gabrielina. Ta haletses ja aitas mind, kuni 
meie lähedus viimaks armastuseks muutus — sügavaks, sügavaks, kirglikuks 
armastuseks, millest ma olin unistanud, kuid ei lootnud kunagi seda tunda. Mu mees 
kahtlustas, kuid ma arvan, et ta oli jõhkard ja pealekauba veel argpüks, ja et Leonardo oli 
ainuke mees, keda ta kartis. Ta maksis kätte omal kombel, piinates mind rohkem kui 
ealeski varem. Ühel ööl tuli Leonardo minu karjete peale meie magamisvankri uksele. 
Tol ööl olime tragöödiale lähedal, ning peagi saime mina ja mu armastatu aru, et seda ei 
saa vältida. Mu mees ei olnud väärt, et elada. Tegime plaani, kuidas ta peaks surema. 

Leonardol oli kaval, riukalik mõistus. Tema selle plaani välja mõtleski. Ma ei taha 
öelda, et ma teda süüdistan, sest olin valmis temaga lõpuni kaasa minema. Kuid minul 
poleks sellise plaani väljamõtlemiseks iialgi taipu jätkunud. Valmistasime nuia — selle 
tegi Leonardo — ning nuia tinaga täidetud otsa külge kinnitas ta viis pikka terasnaela, 
teravikud väljapoole, just niisuguste vahedega nagu lõvi käpal. Sellega pidi mu mehele 
surmahoop antama ning mulje jääma, nagu oleks seda teinud lõvi, kelle me pidime lahti 
päästma. 

Oli kottpime öö, kui mees ja mina nagu tavaliselt looma söötma läksime. Kaasas oli 
meil tsinkämber toore lihaga. Leonardo ootas suure elamisvankri nurga taga, millest me 
enne puurini jõudmist pidime mööduma. Ta 

oli liiga aeglane ja me olime temast möödas, enne kui ta lüüa jõudis, kuid ta järgnes 
meile kikivarvul ning ma kuulsin raksatust, kui nui mu mehe pealuu purustas. Seda häält 
kuuldes hüppas mu süda rõõmust. Jooksin edasi ja tegin lahti riivi, mis suure lõvi puuri 
ust kinni hoidis. 

Ning siis juhtus midagi jubedat. Te olete võib-olla kuulnud, kui kiiresti need olendid 
inimese verd haistavad ja kuidas see neid erutab. Mingi imelik vaist oli loomale hetke 
jooksul teatanud, et inimolend on tapetud. Kui ma riivi eest ära tõmbasin, hüppas lõvi 
välja ning oli ühe hetkega mul kallal. Leonardo oleks saanud mind päästa. Oleks ta edasi 
tormanud ja elajat nuiaga löönud, oleks ta võinud selle taltsaks teha. Kuid mees lõi araks. 
Kuulsin teda hirmust karjatamas ning siis nägin, kuidas ta ringi pööras ja põgenes. Samal 
hetkel lõi lõvi mulle hambad näkku. Tema kuum haisev hingus oli mind juba mürgitanud 
ja ma vaevalt tund-singi valu. Kätega püüdsin tohutuid auravaid, verd tilkuvaid lõugu 
eemale lükata ja karjusin appi. Tajusin, et laagris liigutakse, ning seejärel mäletan 
ähmaselt rühma mehi, Leonardot, Griggsi ja teisi, mind eluka käppade alt välja 
tõmbamas. See oli paljudeks pikkadeks kuudeks mu viimane mälestus, härra Holmes. Kui 
ma teadvusele tulin ja ennast peeglist nägin, needsin toda lõvi — ah, kuidas ma teda 
needsin! — mitte selle eest, et ta mu ilu oli hävitanud, vaid et ta mu elu oli mõttetuks 
teinud. Mul oli ainult üks soov, härra Holmes, ja mul oli küllalt raha selle täitmiseks. 
Ihkasin ainult peitu pugeda, nii et keegi mu vaest nägu ei näeks, ning elada kusagil, kus 


mind keegi, kes mind varem oli tundnud, üles ei leiaks. See oli kõik, mis mul teha jäi — 
ja seda olen ma teinud. Vaene haavatud loom, kes on oma urgu surema roomanud — 
niisugune on Eugenia Ronderi lõpp.« 

Kui õnnetu naine oma jutu oli lõpetanud, istusime mõnda aega vaikides. Siis sirutas 
Holmes oma pika käe ja patsutas naise kätt nii suure kaastundega, nagu ma harva olen 
näinud teda väljendavat. 

»Vaene naine!« ütles ta. »Vaene naine! Saatuse teed on tõesti mõistetamatud. Kui 
tulevane elu teile mingit hüvitust ei too, on maailm tõepoolest üks kuri nali. Mis sai aga 
Leonardost?« 

»Ma ei näinud teda ega kuulnud temast enam kunagi. Võib-olla on minust vme tema 
vastu niisugust kibedust tunda. Ta oleks niisama hästi võinud armastada üht neist 
ebarditest, keda me mööda maad ringi vedasime, kui seda, mis lõvi järele jättis. Kuid 
naise armastust ei ole nii kerge kõrvale visata. Ta oli mu kiskja küüsi jätnud, ta oli mind 
hädas hüljanud, ja ikkagi ei suutnud ma teda võlla saata. Ma ei noolinud üldse, mis 
minust saab. Mis võis olla veel hirmsam kui mu tegelik elu? Kuid ma kaitsesin Leonardot 
karistuse eest.« 

»Ja ta on surnud ?« 

»Ta uppus eelmisel ööl Margate'i lähedal suplemisel. Nägin ajalehes surmakuulutust.« 

»Ja mida ta tolle viie küünisega nuiaga tegi, mis on teie jutustuse kõige iseäralikum ja 
leidlikum osa?« 

»Ei oska öelda, härra Holmes. Laagri kõrval oli lubja-karjäär, mille põhjas asus sügav 
roheline lomp. Võibolla selle lombi põhjas.« 

»Nojah, sellel pole enam erilist tähtsust. Juhtum on lõpetatud.« 

»Jah,« ütles naine, »juhtum on lõpetatud.« 

Olime tõusnud, et minema hakata, kuid miski naise hääles paelus Holmesi tähelepanu. 
Ta pöördus kärmelt tagasi. 

»Teie elu ei kuulu teile,« ütles ta. »Ärge pange kätt. selle külge. « 

»Mis kasu mu elust kellelgi on?« 

»Kust te võite seda teada? Kannatliku talumise eeskuju on kärsitule maailmale juba 
isegi üpris väärtuslik õppetund.« 

Naise vastus oli kohutav. Ta tõstis loori näolt ja astus valguse kätte. 

»Ma pole kindel, kas teie suudaksite seda taluda, « ütles ta. 

See oli õudne. Mitte mingid sõnad ei suuda kirjeldada näo jäänuseid, kui nägu ennast 
enam ei ole. Kaks elusat ja kaunist pruuni silma, mis sellest jubedast hävingust kurvalt 
välja vaatasid, tegid mulje veelgi hirmsamaks. Holmes tõstis kaastunde ja protesti 
märgiks käe ning me läksime koos toast välja. 


Kahe päeva pärast, kui ma sõbrale külla läksin, osutas ta teatud uhkusega sinisele 
pudelikesele kaminasimsil. 

Sellel oli punane, mürgise aine silt. Kui ma pudeli avasin, hoovas sealt meeldivat 
mandlilõhna. 

»Sinihape?« ütlesin ma. 

»Täpselt. See saabus postiga. »Saadan teile oma kiusatuse. Järgin teie nõuannet.« 
Niisugune oli sõnum. Küllap me oskame ära arvata vapra naise nime, kes selle saatis.« 


X. SHOSCOMBE OLD PLACET MÕISTATUS 


Sherlock Holmes oli kaua aega mikroskoobi kohal kummargil olnud. Nüüd ajas ta end 
sirgu ja vaatas võidukalt minu poole. 

»See on liim, Watson,« ütles ta. »Ei mingit kahtlust, see on liim. Vaadake neid 
laialipillatud objekte vaateväljas.« 

Kummardusin toru juurde ning fokuseerisin selle oma nägemise järgi. 

»Need karvad on tviidmantli lõngad. Ebaühtlane hall mass on tolm. Vasakul on 
epiteelise soomused. Pruunid tombud seal keskel on kahtlemata liim. « 

»Hüva, < ütlesin naerdes, »teie sõna ma usun. Kas sellest oleneb midagi?« 

»See on väga peen demonstratsioon,« vastas ta. »St. Pancrase juhtumist vahest 
mäletate, et müts leiti surnud politseiniku kõrvalt. Süüdistatu ei tunnista seda omaks. 
Kuid mees on pildiraamide tegija, kes kasutab oma töös liimi.« 

»Kas see on üks teie juhtumitest?« 

»Ei; mu sõber Merivale Scotland Yardist palus mul seda vaadata. Sest ajast, kui ma 
tollele valerahategijale tema kuuekäänise õmblusest leitud tsingi ja vase puru järgi jälile 
jõudsin, on nad hakanud mikroskoobi tähtsust mõistma.« Ta vaatas kärsitult kella. »Mulle 
pidi uus klient külla tulema, aga ta jääb hiljaks. Muide, Watson, te ju teate midagi 
hobuste võiduajamistest?« 

»Peaksin teadma. Kulutan selle peale poole oma haa-vatasaanu pensionist.« 

»Siis saab teist minu »Võidusõiduradade käsiraamat«. Kuidas on sir Robert 
Norbertoniga? Kas see nimi ütleb teile midagi ?« 

»Noh, igatahes. Ta elab Shoscombe Oid Place'is ning ma tunnen seda hästi, sest kunagi 
suvitasin seal. Nor-berton oleks ükskord peaaegu teie kätte sattunud.« 

»Kuidas nii?« 

»See oli siis, kui ta Newmarket Heathil tuntud Curzon Streeti rahalaenutaja Sam 
Breweri ratsapiitsaga läbi peksis. Ta pidi mehe peaaegu ära tapma.« 

»Oo, see kõlab huvitavalt! Kas ta endale sageli nõnda voli annab ?« 

»Nojah, tal on ohtliku mehe kuulsus. Ta on Inglismaa üks hulljulgemaid ratsutajaid — 
mõne aasta eest tuli rahvuslikel ratsavõistlustel teiseks. Ta on neid mehi, kes pole õigel 
ajal sündinud. Ta oleks pidanud olema regendiajastu keigar — poksija, sportlane, 
hobustele mängija, kaunite daamide armastaja ja kõige järgi otsustades rahaasjadega nii 
puntras, et ta eluilmas enam pinnale ei rabele.« 

»Vapustav, Watson! Portree mõne joonega. Mulle näib, et ma juba tunnen seda meest. 
Kas te võite mulle nüüd anda ettekujutuse Shoscombe Oid Place'ist?« 

»Tean vaid seda, et see asub Shoscombe Parki keskel ning et seal on kuulus 
Shoscombe'i hobusekasvandus ja treenimiskeskus.« 

»Ja peatreener,« ütles Holmes, »on John Mason. Teil pole vaja mu teadmiste üle 
imestada, Watson, sest kiri, mida ma lahti võtan, tuleb temalt. Aga räägime veel 
Shoscombe'ist. Paistab, et olen sattunud rikkaliku soone peale.« 

»Seal on veel Shoscombe'i spanjelid,« ütlesin ma. »Nendest räägitakse igal 
koertenäitusel. Kõige valitum tõug Inglismaal. Nad on Shoscombe Oid Place'i perenaise 
eriline uhkus. « 

»Oletan, et see on sir Robert Norbertoni naine?« 


»Sir Robert pole kunagi abielus olnud. Õige ka, kui tema väljavaateid silmas pidada. Ta 
elab koos oma lesestunud õe leedi Beatrice Falderiga.« 

»Te tahate öelda, et leedi elab tema juures ?« 

»Ei, ei. Maja kuulus naise kadunud abikaasale, sir Jamesile. Norbertonil pole selle 
peale mingit õigust. Pärand kehtib ainult leedi eluajal ning läheb siis üle tema abikaasa 
vennale. Seniks saab naine iga-aastast rendist.« 

»Ja Robert-vennas arvatavasti kulutab seda?« 

»Nii see umbes on. Mees on paras põrguline ja teeb õe elu tõenäoliselt õige 
ebamugavaks. Siiski olen kuul- 

nud, etta on vennasse kiindunud. Aga mis seal Shos-combe'is siis lahti onr« 

»Ahaa, seda ma just tahaksingi teada. Ja siin ongi mees, kes seda meile arvatavasti 
öelda võib.« 

Uks avanes ja toapoiss juhatas sisse pikakasvulise, siledaks aetud näoga otsusekindla 
mehe, kellel oli range ilme, nagu on harilikult neil meestel, kes peavad hobuseid või 
poisse vaos hoidma. Härra John Masoni käe all oli mõlemaid terve hulk ning ta nägi 
välja, nagu tuleks ta oma ülesandega toime. Ta kummardas külmalt ja vaoshoitult ning 
istus toolile, mida Holmes oli talle osutanud. 

»Kas te saite mu kirja, härra Holmes?« 

»Jah, kuid see ei seletanud midagi.« 

»Minu jaoks on asi liialt delikaatne, et võiksin üksikasjad paberile panna. Ja liiga 
keeruline. Võin teile ainult näost näkku rääkida.« 

»Hüva, oleme teie käsutuses. « 

»Kõigepea!t, härra Holmes, minu meelest on mu peremees sir Robert hulluks läinud.« 

Holmes kergitas kulme. »Siin on Baker Street, mitte Harley Street15,<« ütles ta. »Aga 
miks te seda ütlete?« 

»Teate, kui inimene teeb ühe veidruse või kaks veidrust, võib sellel mõte sees olla, kui 
aga kõik, mis ta teeb, on veider, siis hakkate juba kahtlema. Usun, et Shoscombe'i Prints 
ja ratsavõistlused on tal mõistuse segi ajanud.« 

»See on sälg, kelle te võistlustele saadate ?« 

»Inglismaa parim, härra Holmes. Kui keegi seda teab, siis olen see mina. Noh, ma olen 
teiega avameelne, sest tean, et olete aumehed ja siit toast kaugemale jutt ei lähe. Sir 
Robert peab selle võistluse võitma. Ta on kaelani võlgades ja see on tema ainus võimalus. 
Kõik, mida ta suutis kokku kraapida või laenata, on hobuse peale pandud — ja heade 
väljavaadetega! Praegugi tehakse veel panuseid nelikümmend ühe vastu, kui ta aga panu- 
seid tegema hakkas, oli see arv lähemal sajale. « 

»Aga kuidas see hobune nii palju sisse toob?« 

»Rahvas ei tea, kui hea ta on. Sir Robert on kihlveo-vahendajate jaoks liiga kaval. Tal 
on treeningjooksudeks Printsi poolvend väljas. Neil pole võimalik vahet 

teha. Kui nad aga galopeerima hakkavad, on nende vahe kaheksandikmiilis kaks 
kehapikkust. Mees ei mõtle muust kui hobusest ja võistlusest. Kogu tema elu on sellega 
seotud. Seniks hoiab ta liigkasuvõtjad eemal. Kui Prints teda alt veab, on ta kadunud.« 

»Näib olevat üsna meeleheitlik mäng, aga mis siin hullumeelsusega tegemist on?« 


15Tähtsamate eriarstide asupaik Londonis. 194 


»Noh, kõigepealt pole vaja muud kui teda vaadata. Ma ei usu, et ta öösel silmatäitki 
magab. Ta on kogu aeg talli juures. Tema pilk on metsik. See kõik on tema närvidele liig 
olnud. Siis veel tema käitumine leedi Beatrice'iga!« 

»Ahaa! Mis seal siis on?« 

»Nad on alati hästi läbi saanud. Mõlemal on ühesugune maitse ja õde armastab 
hobuseid niisama palju kui vend. Iga päev ühd ja samal ajal sõitis ta neid vaatama — ja 
üle kõige armastas ta Printsi. Hobune ajas kõrvad kikki, kui ta kruusal vankrirataste 
korinat kuulis, ning traavis igal hommikul tõlla juurde oma suhkru-tükki saama. See kõik 
on nüüd aga möödas.« 

»Miks?« 

»Nojah, leedi näib olevat kaotanud igasuguse huvi hobuste vastu. Juba nädal aega on ta 
tallidest mööda sõitnud, ilma et isegi tere hommikust ütleks.« 

»Kas te arvate, et nad on tülli läinud?« 

»Ja kindlasti veel hirmsal kombel tülli. Miks muidu oleks peremees ära andnud õe 
lemmikspanjeli, keda leedi armastas nagu oma last? Ta andis koera mõne päeva eest 
vanale Barnesile, kes peab »Rohelise Draakoni kõrtsi Crendallis, kolme miili kaugusel.« 

»Kah tl emata imelik tegu.« 

»Muidugi, oma nõrga südame ja vesitõvega polnud oodata, et leedi vennaga igal pool 
kaasas käiks, kuid peremees veetis igal õhtul kaks tundi õe toas. Ta pidigi tegema, mis 
suutis, sest leedi on tema vastu haruldaselt hea olnud. Aga see on ka nüüd möödas. 
Peremees ei lähe õe ligigi. Ja leedi võtab seda südamesse. Ta nukrutseb ja on tusane ja 
joob — härra Holmes —, joob mis hirmus.« 

»Kas ta enne seda võõrdumist ka jõi?« 

»Nojah, klaasikese ju võttis, aga nüüd läheb vahel terve pudel ühe õhtuga. Nii rääkis 
mulle ülemteener Stephens. Kõik on muutunud, härra Holmes, ja midagi 

selles ei klapi. Pealegi mida peaks peremehel öösel vana kiriku hauakambrisse asja 
olema? Ja kes see mees on, kellega ta seal kohtub ?« Holmes hõõrus käsi. 

»Jätkake, härra Mason. Teie jutt läheb üha huvitavamaks.« 

»Ülemteener nägi teda välja minemas. Kell kaksteist öösel, ja sadas nagu oavarrest. 
Järgmisel ööl läksin siis ise maja juurde, ja nii oligi, peremees läks jälle kuhugi. Stephens 
ja mina läksime järele, aga see oli närvesööv ettevõtmine, sest kui ta oleks meid näinud, 
oleks meil kehvasti läinud. Tal on raske rusikas, kui teda üles ärritada, ning ta ei löö 
kellegi ees kartma. Seepärast ei tihanud me liiga lähedale minna, aga panime teda hästi 
tähele küll. See oli kummituste hauakamber, kuhupoole ta läks, ja seal ootas teda üks 
mees.« 

»Mis kummituste hauakamber see on?« 

»Teate, pargis on vana lagunenud kabel. See on nii vana, et keegi ei tea täpselt, mis 
ajast see pärit on. Ja selle all on hauakamber, millel on meie seas halb kuulsus. See on 
isegi päeval pime, niiske, üksildane paik, kuid öösel julgeksid vähesed inimesed 
krahvkonnast sinna lähedale minna. Peremees aga ei karda. Tema pole kunagi elus 
midagi kartnud. Aga mida ta seal öösel teeb?« 

»Oodake natuke!« ütles Holmes. »Ütlesite, et seal oli veel üks mees. See peab olema 
keegi teie oma tallimeestest või majast! Teil poleks ju tarvis muud teha kui välja uurida, 
kes see on, ning siis teda küsitleda ?« 

»Ma ei tunne seda meest.« 


» Kuidas te saate seda öelda?« 

»Sest ma olen teda näinud, härra Holmes. See oli teisel ööl. Sir Robert pööras ringi ja 
möödus meist — minust ja Stephensist, kui me põõsastes kükitasime nagu kaks jänest, 
sest tol ööl oli pisut kuuvalgust. Me kuulsime aga teist meest tema taga liikumas. Teda 
me ei kartnud. Niipea kui sir Robert mööda -sai, tulime välja ja tegime näo, justkui 
oleksime kuuvalgel jalutanud, ja nii me seal temaga nagu juhuslikult ja süütult kokku 
sattusimegi. »Kuule, kes sa oled?« küsisin. Ta vist ei kuulnud meie samme, sest ta vaatas 
niisuguse näoga üle õla, nagu näeks saatanat põrgust välja tulemas. Ta röögatas ja pani 
nii kähku minema, kui jalad pimedas 

võtsid. Küll jooksis ruttu! — seda peab aga ütlema. Hetke pärast oli ta silmist kadunud 
ning nii me ei saanudki teada, kes ta oli või mis ta seal tegi.« 

»Aga te nägite teda kuupaistel selgesti?« 

»Jah, seda julgen ma sellele argpüksile näkku öelda — on alles vilets vennike. Mis 
temal sir Robertiga ühist võis olla?« 

Holmes istus mõnda aega mõttesse vajunult. 

»Kes leedi Beatrice Falderi eest hoolitseb?« küsis ta viimaks. 

»Tal on toatüdruk, Carrie Evans. Ta on juba viis aastat leedi juures olnud.« 

»Ja on kahtlemata ustav ?« 

Härra Mason niheles kohmetult. 

»Ustav on ta küll,« ütles ta viimaks. »Aga ma ei ütle, kellele.« 

»Ahaa!« ütles Holmes. 

»Ma ei taha kuulujutte laiali kanda.« 

»Mõistan täiesti, härra Mason. Olukord on muidugi küllalt selge. Doktor Watsoni antud 
sir Roberti kirjeldusest järeldan, et tema eest pole ükski naine kaitstud. Kas te ei arva, et 
õe ja venna tüli põhjus peitub selles?* 

»Nojah, jutte on juba tükk aega küllalt räägitud.« 

»Kuid leedi ei uskunud varem. Oletame, et ta sai järsku jälile. Ta tahab teenijannast 
lahti saada. Tema vend ei luba seda. Invaliidil, kel on nõrk süda ja piiratud lii- 
kumisvõimalused, ei ole vahendeid oma tahet maksma panna. Vihatud toatüdruk on ikka 
veel tema juures. Daam keeldub rääkimast, tusatseb, hakkab jooma. Sir Robert võtab 
vihahoos temalt lemmikspanjeli ära. Kas klapib ?« 

»Just nimelt. Siiamaani klapib küll. Aga kuidas sobivad siia öised külaskäigud vanasse 
hauakambrisse? See ei lähe sündmustega kuidagi kokku.« 

»Ei, mu härra, ja on veel midagi, mida ma ei oska kokku sobitada. Miks peaks sir 
Robert laiba üles kaevama?* 

Holmes ajas end järsku sirgu. 

»Selle me avastasime alles eile — pärast seda, kui olin teile kirjutanud. Eile sõitis sir 
Robert Londonisse, niisiis läksime mina ja Stephens alla hauakambrisse. Seal oli kõik 
korras, ainult et ühes nurgas oli vanu konte. « 

»Te arvatavasti teatasite politseile?« 

Meie külaline naeratas süngelt. 

»Noh, minu meelest see neid küll vaevalt huvitaks. Seal oli ainult pealuu ja mõni kont. 
Need võisid tuhat aastat vanad olla. Aga varem neid seal ei olnud. Seda ma vannum, ja 
Stephens ka. Need olid nurka lükatud ja laud oli peal, enne oli see nurk aga tühi.« 


»Mida te jäänustega tegite?« 

»Noh, jätsime lihtsalt sinna.« 

»See oli tark tegu. Ütlete, et sir Robert oli eile kodust ära. Kas ta tuli tagasi ?« 

»Me ootame teda täna õhtul.« 

»Millal sir Robert õe koera ära andis ?« 

»See oli just täna nädal aega tagasi. Loom ulgus vana; kaevuhoone juures ja sir Robert 
oli tol hommikul pahuras tujus. Ta püüdis koera kinni ja ma arvasin, et nüüd tapab ta ära. 
Siis andis ta koera džoki Sandy Baini kätte ja käskis tal looma »Rohelisse Draakonisse« 
vanale Barnesile viia, sest tahtis, et koer tal silmist kaoks.« 

Holmes istus mõnda aega vaikselt mõttes. Ta oli oma kõige vanema ja haisvama piibu 
põlema pannud. 

»Mul pole veel selge, mida te minult selle loo puhul soovite, härra Mason,« ütles ta 
viimaks. »Kas te ei saaks seda selgemini väljendada?« 

»Võib-olla teeb see asja selgemaks, härra Holmes,« ütles külaline. 

Ta võttis taskust paberi ning, harutanud selle hoolikalt lahti, tõi esile põlenud konditüki. 

Holmes uuris seda huviga. 

»Kust te selle saite ?« 

»Leedi Beatrice'i toa all keldris on keskkütteahi. See on mõnda aega kustunud olnud, 
kuid sir Robert kurtis külma ja laskis selle uuesti küdema panna. Seda kütab Harvey — 
tema on üks mu poistest. Just täna hommikul tuli ta minu juurde kondiga, mille ta oli 
tuhka välja roobitsedes leidnud. Talle ei meeldinud see sugugi.« 

»Mulle ka mitte, « ütles Holmes. »Mis teie sellest arvate, Watson?« 

Kont oli söestunud, kuid kindlasti oli see kunagi inimesele kuulunud. 

»See on inimese reieluu ülemine liiges,« ütlesin ma. 

»Täpselt!« Holmes oli väga tõsiseks läinud. »Millal poiss ahju kütab ?« 

»Ta paneb selle igal õhtul küdema ja läheb siis ära.« 

»Järelikult võiks igaüks sinna öösel sisse saada?« 

»Jah, mu härra.« 

»Kas väljast kütteruumi pääseb ?« 

»Väljast viib sinna üks uks. On veel teine, mis viib trepist üles koridori, kus on leedi 
Beatrice'i tuba.« 

»Meil on ees suured raskused ja lugu on üsna jube, härra Mason. Ütlete, et sir Robertit 
ei olnud eile öösel kodus?« 

»Ei.« 

»Tähendab, kes iganes konte põletas, tema see ei olnud ?« 

»See ON Õige.« 

»Mis selle kõrtsi nimi oli, millest te rääkisite?« »»Roheline Draakonx«.« 

»Kas sealpool kandis Berkshire'is on head kalapüügi-kohad?« Ausameelse treeneri 
näost oli väga selgelt näha, et ta pn veendunud veel ühe hullumeelse ilmumises oma 
vaevatud ellu. 

»Nojah, mu härra, olen kuulnud, et veskiojas on forelle ja lossijärves hauge.« 

»Sellest piisab täiesti. Watson ja mina oleme innukad kalamehed — eks ole, Watson? 
Tulevikus võite meid leida »Rohelisest Draakonist«. Me peaksime täna õhtuks sinna 
jõudma. Mul pole vaja öelda, et me ei taha teid näha, härra Mason, kuid kirjad jõuavad 


meieni, ja kahtlemata leian ma teid üles, kui mul vaja on. Kui me oleme asja pisut 
põhjalikumalt uurinud, annan teile oma arvamuse teada.« 

Nii juhtuski, et ühel selgel maikuu õhtul leidsin end Holmesiga kahekesi esimese klassi 
vagunis väikese Shoscombe'i nõudepeatuse poole sõitmas. Pagasiriiul meie kohal oli 
koormatud aukartust äratava hulga ritvade, rullide ja korvidega. Sihtkohta jõudes viis 
lühike sõit meid vanamoodsa külavõõrastemaja juurde, kus tubli peremees Josiah Barnes 
meie plaanidest ümbruskonna kalavarude täieliku hävitamise suhtes otsekohe hoogu 
sattus. 

»Kuidas oleks lossijärvega ja võimalusega sealt haugi saada?« küsis Holmes. 

Kõrtsmiku nägu tõmbus pilve. 

»See küll ei lähe, mu härra. Võib juhtuda, et leiate end järvest, enne kui arugi saate.« 

»Kuidas siis nii?« 

»Sir Robert. Ta on kihlveomeeste pärast hirmus umbusklik. Kui teie, kaks võõrast, 
tema treenimiskeskusele nii lähedale satute, on ta teil kindla peale kraes kinni Ei tema 
juba niisuguse asjaga riski.« 

»Ma kuulsin, et tal võistleb ratsavõistlustel üks hobune.« 

»Jah, ja iubli sälg on see tõesti. Kõik meie raha on tema peale pandud, ja sir Roberti 
raha veel pealegi. Muuseas, « — ta vaatas meid kahtlustava pilguga — »ega te järsku ise 
hobustega ei tegele?« 

»Ei, tõesti mitte. Meie oleme lihtsalt kaks väsinud londonlast, kes vajavad hädasti head 
värsket Berkshire'! õhku.« 

»Noh, siis olete küll õiges kohas. Siin on seda vabalt saadaval. Aga pidage meeles, mis 
ma teile sir Roberti kohta ütlesin. Tema on seda sorti, et enne lööb ja pärast räägib. 
Hoidke pargist eemale.« 

»Muidugi, härra Barnes! Kindlasti hoiame. Muide, see oli väga ilus spanjel, kes seal 
esikus niutsus.« 

»Peabki ilus olema. See on ehtsat Shoscombe'i tõugu. Tervel Inglismaal põle paremat.« 

»Mulle meeldivad koerad väga,« ütles Holmes. »Kuulge, kui tohib küsida, mis 
niisugune auhinnatud peni võiks maksta ?« 

»Rohkem, kui mina maksta suudan, sir. Selle koera kinkis mulle sir Robert ise. 
Sellepärast ma teda rihma otsas hoiangi. Kui ma ta lahti laseks, oleks ta nigu niuhti lossis 
tagasi.« 

»Meil hakkab kaarte kätte kogunema, Watson, « ütles Holmes, kui peremees oli ära 
läinud. »Kerge see mäng ei ole, aga paari päevaga peaks asi selgemaks saama. Muide, ma 
kuulsin, et sir Robert on ikka veel Londonis. Me võiksime ehk täna õhtul pühale pinnale 
astuda, ilma et füüsilist vägivalda karta oleks. Tahaksin paarile asjale kinnitust leida.« 

»Kas teil on mõni teooria, Holmes ?« 

»Ainult see, Watson, et umbes nädal tagasi juhtus midagi, mis on Shoscombe'i 
majapidamisse sügava jälje jätnud. Mis see võis olla? Võime seda ainult tagajärgedest 
oletada. Need tunduvad imelikult segased. Kuid see peaks meid just aitama. Ainult 
värvitu, sündmustevaene juhtum on lootusetu. 

Mõtleme oma andmete üle järele. Vend ei külasta 

200 

enam armastatud invaliidist õde. Ta kingib ära õe lem-mikkoera. Tema koera, Watson! 
Kas see teile midagi ei ütle?« 


»Mitte midagi peale venna kiusu. « 

»Noh, see võib ju ka nii olla. Või — nojah, on veel üks võimalus. Jätkame nüüd oma 
ülevaadet olukorra kohta asjast, mil tüli, kui tüli üldse oli, toimus. Daam ei välju oma 
toast, muudab oma harjumusi, -teda ei nähta muidu kui ainult toatüdrukuga välja sõitmas, 
keeldub talli juures peatumast, et lemmikhobust vaatamas käia, ja ilmselt on hakanud 
jooma. See peaks vist kõik olema.« 

»Ainult veel see hauakambri lugu.« 

»See on teine mõtteliin. Neid on kaks, ja ma palun teil neid mitte segamini ajada. Liinil 
A, mis puudutab leedi Beatrice'i, on kergelt pahaendeline lõhn, kas pole?« 

»Mina ei saa midagi aru.« 

»Noh, võtame siis ette liini B, mis puudutab sir Robertit. Ta on pöörasžlt huvitatud 
ratsavõistluste võitmisest. Ta on liigkasuvõtjate võimuses ning iga hetk võidakse kogu ta 
varandus maha müüa ja tema võidu-sõiduhobuste tallid võivad võlausaldajate kätte 
minna. Ta on julge ja meeleheitlik mees. Ta saab oma sissetuleku õelt. Tema õe 
toatüdruk on talle abivalmis tööriist. Seni näime üsna kindlal pinnal olevat, eks ole?« 

»Aga hauakamber ?« 

»Ah jaa, hauakamber! Oletame, Watson — see on ainult skandaalne oletus, lihtsalt 
igaks juhuks esitatud hüpotees —, et sir Robert on õele otsa peale teinud.« 

»Kulla Holmes, see ei tule kõne allagi.« 

»Tõenäoliselt mitte, Watson. Sir Robert on auväärsest soost mees. Aeg-ajalt leidub aga 
kotkaste hulgas ka vareseid. Jääme viivuks selle oletuse juurde. Ta ei saaks maalt 
põgeneda, enne kui oma varanduse rahaks on teinud, ning see raha võiks tulla ainult 
sellest, kui Shoscombe'i Prints võistlused võidaks. Seetõttu peab ta paigale jääma. Selleks 
peab ta ohvri laibast lahti saama ning leidma asendaja, kes leedit kehastaks. Kui ta toa- 
tüdruku oma usaldusaluseks võtaks, ei oleks see võimatu. Naise surnukeha saaks viia 
hauakambrisse, kus nii harva käiakse, ning öösel keskkütteahjus salaja hävitada, millest 
jääks järele niisugune tõend, nagu me juba nägime. Mis te selle peale kostate, Watson?« 

»Nojah, kui esialgne koletislik oletus aluseks võtta, on see kõik võimalik.« 

»Ma arvan, et proovime homme üht pisikest eksperimenti, Watson, et asjale pisut 
valgust heita. Seniks, kui kavatseme oma rolli edasi mängida, panen ette, et kutsume 
peremehe klaasikest tema enda veini jooma ja ajame targalt juttu angerjatest ja teibidest, 
mis näib olevat kõige otsem tee tema soosingu võitmiseks. Sealjuures võime sattuda 
mõne kasuliku kohaliku kuulujutu peale.« 

Hommikul avastas Holmes, et olime tulnud välja ilma lusiklandita hauginolkide jaoks, 
mis vabastas meid selleks päevaks kalaleminekust. Umbes kella üheteistkümne ajal 
läksime jalutama ning ta sai loa must spanjel kaasa võtta. 

»See ongi õige koht,« ütles ta, kui jõudsime kõrge pargivärava juurde, mille kohal 
kõrgusid vapigreifid. »Umbes keskpäeval, nagu teatas härra Barnes, läheb vana daam 
tõllaga sõitma, ning kui värav avatakse, peab tõld sõitu aeglustama. Kui ta väravast läbi 
sõidab ja enne, kui ta kiirust lisab, tahan, et teie, Watson, kutsari mõne küsimusega 
peataksite. Mind ärge pange tähele. Ma lähen sinna astelpõõsa taha ja vaatan, mis 
juhtub.« 

Kaua ei tulnud meil oodata. Veerand tunni pärast nägime suurt kollast lahtist landood 
veeremas mööda pikka puiesteed, aiste vahel kaks toredat väledat halli sõiduhobust. 


Holmes küürutas koeraga põõsa taha. Mina seisin hooletult keppi viibutades sõiduteel. 
Väravavaht jooksis välja ning värav vajus lahti. 

Tõld oli sõitu aeglustanud ning ma võisin sõitjaid selgesti näha. Vasakul istus jumekas, 
linakarva juuste ja jultunud pilguga noor naine. Temast paremal oli eakas isik, kelle 
kumer selg ning salli mähitud õlad ja nägu lasksid aimata invaliidi. Kui hobused 
sõiduteele jõudsid, tõstsin käskiva liigutusega käe, ning kui kutsar tõlla seisma jättis, 
küsisin, kas sir Robert on Shoscombe Oid Place'is. 

Samal hetkel astus Holmes esile ja laskis spanjeli lahti. Rõõmsa kiunumisega sööstis 
loom tõlla poole ja hüppas astmelauale. Seejärel muutus tema innukas tervitus metsikuks 
vihaks ning ta napsas hammastega musta seelikut. 

»Sõitke edasi! Sõitke edasi!« kriiskas kähe hääl. Kutsar andis hobustele piitsa ning 
meid jäeti sõiduteele seisma. 

»Noh, Watson, nüüd on selge,« ütles Holmes rihma erutatud spanjeli kaela ümber 
kinnitades. »Koer arvas, et see on tema perenaine, ja leidis, et hoopis võõras. Koerad ei 
eksi.« 

»See oli ju mehe hääl!« hüüdsin ma. 

»Täpselt! Me saime veel ühe kaardi pihku, Watson, kuid mäng nõuab ikkagi 
ettevaatust. « 

Mu kaaslasel ei paistnud ülejäänud päevaks plaane olevat ning me tegelikult 
proovisimegi veskiojas oma kalapüügivarustust, mille tulemuseks olid forellid õhtu- 
söögiks. Alles pärast seda söömaaega näitas Holmes uuesti aktiivsuse märke. Vee! kord 
leidsime end samalt teelt nagu hommikul, mis viis meid pargi väravasse. Seal ootas meid 
pikk tumedais rõivais mees, kes osutus meie Londoni tuttavaks, treener John Masoniks. 

»Tere õhtust, härrased, « ütles ta. »Ma sain teie kirja, härra Holmes. Sir Robert pole veel 
tagasi tulnud, kuid ma kuulsin, et teda oodatakse täna õhtul.« 

»Kui kaugel hauakamber majast on?« küsis Holmes. 

»Tubli veerand miili.« 

»Siis pole meil vist peremeest tarvis karta.« 

»Mina ei saa seda endale lubada, härra Holmes. Niipea kui ta saabub, tahab ta mind 
näha, et kuulda viimaseid uudiseid Shoscombe'i Printsist.« 

»Ah nii! Sel juhul peame töötama ilma teieta, härra Mason. Te võite meid hauakambri 
juurde juhatada ja siis ära minna.« 

Oli kottpime ja kuu ei paistnud, kuid Mason juhtis meid üle aasa, kuni meie ette kerkis 
tume ehitis, mis osutus iidseks kabeliks. Läksime läbi augu, mis oli kunagi portaal olnud, 
ning meie teejuht lähenes lahtistel kividel komistades hoone nurgale, kust viis järsk trepp 
alla hauakambrisse. Tikust tuld tõmmates valgustas ta nukrat kohta — sünge ja haisev, 
iidsete varisevate rohmakalt tahutud kivist seintega, kirstude virnad, mõned tinast ja 
mõned kivist, ulatumas ühes küljes üles kuni võlvitud ja tahutud laeni, mis kadus meie 
pea kohal pimedusse. Holmes oli pannud põlema laterna, mis heitis kurblikule ümbrusele 
ereda kollase valguse kitsukese joa. Selle kiired peegeldusid vastu kirstuplaatidelt, 

millest paljud olid kaunistatud tolle vana perekonna greifi ja krooniga, kes oma 
aumärke isegi surma väravani kandsid. 

»Te rääkisite mingitest kontidest, härra Mason. Kas te võiksite neid näidata, enne kui 
ära lähete?« 


»Nad on siin nurgas.« Treener astus sinnapoole ning jäi siis sõnatus üllatuses seisma, 
kui meie latern nurga poole pöörati. »Nad on kadunud, ütles ta. 

»Seda ma arvasingi,« ütles Holmes muheldes. »Küllap nende tuhka võib leida samast 
ahjust, kus juba varem osa ära põletati.« 

»Aga miks pagana pihta peaks keegi tahtma põletada inimese konte, kes on juba tuhat 
aastat surnud olnud ?« 

»Seda me peamegi välja uurima,« ütles Holmes. »Sel-lest võib tulla pikk otsing ja me 
ei taha teid kinni pidada. Arvatavasti leiame enne hommikut lahenduse. « 

Kui John Mason oli ära läinud, asus Holmes tööle, uurides hoolikalt haudu, mis algasid 
iidsest sakside ajastust peale, siis tuli pikk rida normanni Hugosid ja Odo-sid, kuni 
jõudsime kaheksateistkümnenda sajandi sir Williami ja sir Denis Falderini. Kestis tund 
või enam, enne kui Holmes jõudis tinakirstu juurde, mis võlvialuse sissepääsu kõrval 
püsti seisis. Kuulsin tema tasast rahuldatud hüüatust ning sain kiiretest, kuid kindlatest 
liigutustest aru, et ta oli sihile jõudnud. Innukalt uuris ta luubiga raske kaane servi. Siis 
tõmbas ta taskust lühikese kangi, kastiavaja, mille ta ühte vahesse pistis, kangutades lahti 
kogu kaane, mis paistis ainult paari klambriga kinnitatud olevat. See andis kärinal rebene- 
des järele, kuid vaevalt oli kaas hingedelt tagasi keeratud ja sisu osalt nähtavale tulnud, 
kui meid ootamatult segati. 

Keegi kõndis ülal kabelis. Samm oli kindel ja kiire nagu kellelgi, kes on tulnud kindla 
eesmärgiga ja tunneb pinda, millel astub. Trepilt paistis valgust ning viivu pärast ilmus 
gooti kaare raamistusse mees laternaga. See oli hirmuäratav, tohutu kasvu ja metsiku 
olekuga mees. Suur tallilatern, mida ta käes hoidis, valgustas altpoolt tugevat, suurte 
vurrude ja vihase pilguga nägu, silmad vahtisid igasse hauakambri nurka, jäädes lõpuks 
tapva pilguga pidama mu kaaslasel ja minul. 

»Kurat, kes te olete?« müristas ta. »Ja mida te minu valdustes teete?« Seejärel, kui 
Holmes ei vastanud, astus 

ta paar sammu edasi ja tõstis raske kepi, mida ta käes hoidis. »Kas kuulete?« hüüdis ta. 
»Kes te olete? Mida te siin teete?« Tema. löögiriist võnkus õhus. 

Holmes ei taganenud, vaid astus talle vastu. 

»Minul on teile ka üks küsimus, sir Robert,« ütles ta oma rangeima häälega. »Kes see 
on? Ja miks ta siin on?« 

Holmes pöördus ja tõmbas oma selja taga seisva kirstu kaane lahti. Laternavalgel nägin 
pealaest jalatallani linasse mähitud keha, millel oli jube nõianägu, nina ja lõug kokku 
puutumas, klaasistunud silmad moondunud ja vahtimas lagunevast näost. 

Parun oli karjatades tagasi vankunud ning toetus vastu kivisarkofaagi. 

» Kuidas te sellest teada saite?« hüüdis ta. Ja siis endisel trotslikul toonil: »Mis see teie 
asi on?« 

»Minu nimi on Sherlock Holmes, « ütles mu kaaslane. »Võimalik, et nimi on teile 
tuttav. Igatahes on minu asi teha seda, mida teeks iga teine korralik kodanik — järgida 
seadust. Mulle näib, et teil tuleb paljugi eest vastust anda.« 

Sir Robert vahtis viivu tigeda pilguga, kuid Holmesi vaikne hääl ja enesekindel 
käitumine avaldasid mõju. 

»Jumal hoidku, härra Holmes, kõik on korras,« ütles ta. »Näiliselt on küll kõik minu 
vastu, olen nõus, kuid ma ei saanud teisiti talitada. « 

»Mul oleks hea meel nii mõelda, kuid kardan, et peate seda politseile seletama.« 


Sir Robert kehitas laiu õlgu. 

»Noh, kui see nii peab olema, siis olgu. Tulge majja ja otsustage ise, kuidas lood on.« 

Veerand tunni pärast leidsime end vana maja relvaruumist, nagu ma klaaskappidest 
paistvate läikima hõõrutud torude järgi otsustasin. Ruum oli mugavalt sisustatud ning sir 
Robert jättis meid mõneks hetkeks kahekesi. Kui ta tagasi tuli, olid tal kaks kaaslast ühes: 
üks oli jumekas noor naine, keda olime tõllas näinud; teine oli väike rotinäoga mees, 
kellel oli ebameeldivalt salatsev käitumine. Mõlema näol oli täielik hämmeldus, mis 
näitas, et parun ei olnud veel jõudnud neile seletada, millise pöörde sündmused olid 
võtnud. 

»Siin,< ütles sir Robert käega viibates, »on härra ja proua Norlett. Proua Norlett, 
neiupõlvenimega Evans, 

on mõnda aastat minu õe usaldusalune toatüdruk olnud. Ma tõin nad siia, sest tunnen, et 
parem on teile mu tõelist olukorda selgitada, ja nemad kahekesi on ainsad inimesed maa 
peal, kes võivad mu sõnu kinnitada.« 

»On seda vaja, sir Robert? Kas te olete mõelnud, mida te teete?« hüüdis naine. 

»Mis minusse puutub, siis ütlen igasugusest vastutusest täielikult lahti,« ütles tema 
abikaasa. 

Sir Robert heitis talle põlgliku pilgu. »Võtan kogu vastutuse enda peale,« ütles ta. 
»Kuulake nüüd, härra Holmes, ma loen lihtsalt kõik faktid üles. 

Te olete ilmselt üsna palju minu saladusi välja nuhkinud, muidu poleks ma teid sealt 
leidnud, kus te olite. Seetõttu te arvatavasti juba teate, et ma panin ratsa-hobuste 
võidusõiduks kirja seni tundmatu hobuse ning et kõik oleneb minu edust. Kui ma võidan, 
on lugu lihtne. Kui kaotan — noh, sellest ei julge ma mõelda.« »Mõistan teie olukorda, « 
ütles Holmes. »Sõltun kõiges oma õest leedi Beatrice'ist. Kuid on hästi teada, et tema 
rendis mõisa tuludest kestab ainult tema eluaja. Mina ise olen täiesti liigkasuvõtjate küü- 
sis. Olen alati teadnud, et kui mu õde peaks surema, on mu võlausaldajad nagu 
raisakulliparv kohe minu varanduse kallal. Kõik võetakse ära: minu tallid, minu hobused 
— kõik. Noh, härra Holmes, just nädal tagasi mu õde surigi.« 

»Ja te ei rääkinud kellelegi!« 

»Mida ma sain teha? Mind ähvardas lõplik laostumine. Kui ma suudaksin kolm nädalat 
sündmusi edasi lükata, oleks hästi. Mu õe toatüdruku abikaasa — see mees siin — on 
näitleja. Meile tuli pähe — minule tuli pähe —, et ta võiks selle lühikese aja mu õde 
kehastada. Oli ainult tarvis iga päev tõllas nähtavale ilmuda, sest tema tuppa ei 
tarvitsenud minna kellelgi peale toatüdruku. Seda polnudki raske korraldada. Mu õde suri 
vesitõppe, mis teda juba kaua oli vaevanud.« 

»Selle üle otsustab eeluurimiskohtunik.« 

»Minu õe arst tõendab, et juba kuude kaupa on tal olnud haigusnähte, mis ähvardasid 
sellise lõpuga.« 

»Noh, mis te siis tegite ?« 

»Laipa ei saanud siia jätta. Esimesel ööl kandsime Norlett ja mina kahekesi selle välja 
vanasse kaevuhoonesse, mida praegu enam ei kasutata. Meile järgnes aga 

õe lemmikspanjel, kes klähvis lakkamatult ukse taga, niisiis taipasin, et on vaja 
ohutumat kohta. Sain spanjelist kuidagi lahti, ning me kandsime laiba kiriku haua- 


kambrisse. Mingit rüvetamist ega lugupidamatust ei olnud, härra Holmes. Ma ei tunne, et 
oleksin surnule ülekohut teinud.« 

»Teie käitumine näib mulle andestamatu, sir Robert.« 

Parun raputas kannatamatult pead. »Kerge on hukka mõista, « ütles ta. »Teie oleksite 
võib-olla teisiti tundnud, kui oleksite minu asemel olnud. Ma ei saanud pealt vaadata, 
kuidas kõik mu lootused ja plaanid viimasel hetkel kokku varisevad, püüdmata neid 
päästa. Mulle näis, et see ei oleks vääritu puhkepaik, kui paneksime ta ajutiselt ühe tema 
abikaasa esivanema kirstu, mis lamab ikkagi pühitsetud mullas. Avasime niisuguse 
kirstu, võtsime jäänused välja ja panime surnu sinna sisse, nii nagu te nägite. Mis puutub 
vanadesse kontidesse, mis me välja võtsime, siis ei saanud me neid hauakambri põrandale 
jätta. Norlett ja mina tõime need ära ning öösel läks Norlett keldrisse ja põletas need 
keskkütteahjus ära. See ongi mu lugu, härra Holmes, ehkki ma ei saa kuidagi aru, mil 
moel te mind sundisite seda jutustama.« 

Holmes istus mõnda aega mõttesse vajunult. 

»Teie jutustuses on üks viga, sir Robert,« ütles ta viimaks. »Teie kihlveod 
võiduajamistel ja seega teie tulevikulootused säiliksid isegi siis, kui teie võlausaldajad 
varandusele käpa peale paneksid.« 

»Hobune oleks varanduse osa. Mis hoolivad nemad mu kihlvedudest? Kõige 
tõenäolisem, et nad hobust üldse võistelda ei laseks. Minu peamine võlausaldaja on 
õnnetuseks mu kõige kibedam vaenlane — kaabakas Sam Brewer, kelle ma kunagi 
Newmarket Heathil olin sunnitud ratsapiitsaga läbi peksma. Kas te arvate, et tema tahaks 
minu heaks midagi teha?« 

»Nojah, sir Robert,« ütles Holmes püsti tõustes, »asi tuleb muidugi politsei kätte anda. 
Minu kohus oli faktid päevavalgele tuua ja sellega ma piirdun. Mis puutub seilesse, kas 
teie käitumine oli moraalne ja väärikas, siis pole minu asi arvamust avaldada. On juba 
peaaegu kesköö, Watson, ja minu meelest võiksime oma tagasihoidlikku elupaika tagasi 
minna.« 

Praegu on üldiselt teada, et see omapärane episood 

lõppes õnnelikumalt, kui sir Roberti teod seda väärisid. Shoscombe'i Prints võiffski 
ratsavõistlused, tubli omanik pistis kihlvedude eest taskusse kaheksakümmend tuhat 
naela ja võlausaldajad ootasid, kuni võistlused läbi said, mil neile täielikult tasuti, ja jäi 
veel piisavalt üle, et võimaldada sir Robertil elu kenasti sisse seada. Nii politsei kui ka 
eeluurimiskohtunik suhtusid toimunusse leplikult, ning peale leebe noomituse leedi 
surmast teatamisega viivitamise pärast pääses õnnelik hobuseomanik kriimustamata 
tollest kummalisest juhtumisest, on sestpeale elanud laitmatult ning teda ootab nähtavasti 
auväärne surm vanas eas. 


XI. PENSIONÄRIST MAALERMEISTRI MÕISTATUS 


Tol hommikul oli Sherlock Holmes melanhoolses ja filosoofilises tujus. Tema ärgas 
praktiline loomus vajas vahel seesugust vaheldust, 

»Kas te nägite teda?« küsis ta. 

»Te mõtlete seda vanameest, kes just välja läks?« 

»Just täpselt.« 


»Jah, ma kohtasin teda uksel.« 

»Mis te temast arvate?« 

»Haletsusväärne, tühine, murtud olend.« 

»Täpselt, Watson. Haletsusväärne ja tühine. Kas pole aga kogu elu haletsusväärne ja 
tühine? Kas pole tema lugu kogu universumi kokkuvõte? Me püüdleme. Me haarame. Ja 
mis meile lõpuks pihku jääb? Vari. Või veelgi hullem kui vari — viletsus!« 

»Kas see on üks teie klient?« 

»Nojah, nii ma vist võin teda nimetada. Ta saadeti mulle Yardist. Nii nagu arstid 
vahetevahel saadavad oma parandamatuid haigeid posija juurde. Nad väidavad, et ei saa 
enam midagi teha, ja mis ka ei juhtuks, patsiendil sellest halvem ei hakka.« 

»Mis viga on?« 

Holmes võttis laualt üsna määrdunud nimekaardi. »Josiah Amberley. Ta ütleb, et oli 
noorem partner firmas »Brickfall ja Amberley«, kes on kunstitarvete valmistajad. Nende 
nime võib näha värvikarpidel. Ta kogus veidi raha, tõmbus kuuekümne ühe aastaselt ärist 
tagasi, ostis Lewishamis maja ning valmistus pärast eluaegset lakkamatut askeldamist 
puhkama. Võiks arvata, et tema tulevik on kindlustatud.« 

»Jah, tõepoolest.« 

Holmes heitis pilgu märkmetele, mis ta ühe ümbriku tagaküljele oli kritseldanud. 

209 

»Läks pensionile 1896. aastal, Watson. 1897. aasta algul abiellus ta endast 
kakskümmend aastat noorema naisega — pealegi nägusa naisega, kui foto ei peta. 
Jõukus, naine, vaba aeg — näis, et kõik läheb libedalt. Ja siiski, nagu nägite, on temast 
kahe aastaga saanud nii murtud ja õnnetu olend, nagu päikese all üldse võib leida.« 

»Aga mis siis juhtus ?« 

»Vana lugu, Watson. Reetlik sõber ja heitlik naine. Ilmneb, et AmberleY'l on elus 
üksainus harrastus ja see on male. Tema lähedal Lewishamis elab noor arst, kes samuti 
malet mängib. Olen tema nime üles kirjutanud: doktor Ray Ernest. Ernest käis neil sageli 
külas ning lähedus tema ja proua Amberley vahel oli asjade loomulik käik, sest peate 
möönma, et meie õnnetul kliendil on vähe välist ilu, mis voorused tal tegelikult ka iganes 
võiksid olla. Paarike läks eelmisel nädalal minema — sihtkoht teadmata. Peale selle viis 
truudusetu abikaasa oma isiklikus pagasis kaasa vanamehe dokumentide-karbi, milles oli 
suurem osa mehe eluaegsetest säästudest. Kas me leiame proua üles? Kas me saame raha 
tagasi? Seni üsna igapäevased probleemid, kuid Josiah Amberley'le siiski elulise 
tahtlusega. « 

»Mida te kavatsete ette võtta?« 

»Noh, esimene küsimus, kulla Watson, on juhtumisi see, mida teie kavatsete ette võtta 
— kui olete nii lahke, et mulle asendajaks hakkate. Te teate, et olen väga hõivatud nende 
kahe kopti patriarhi juhtumiga, mis peaks täna otsustavasse järku jõudma. Mul pole tõesti 
aega Lewishami sõita, kohapeal hangitud tõenditel on aga eriline väärtus. Vaene vennike 
tahtis kangesti, et ma läheksin, kuid ma seletasin talle oma raskusi. Ta on valmis kohtuma 
esindajaga.« 

»Igatahes,« vastasin ma. »Tunnistan üles, et ma ei looda väga kasulikuks osutuda, kuid 
teen meelsasti, mis suudan.« Ja niisiis juhtuski, et ühel suvisel õhtupoolikul asusin teele 
Lewishami, aimamata, et nädala pärast arutatakse lugu, millega ma tegelema hakkasin, 
innukalt üle kogu Inglismaa. 


Alles hilja õhtul jõudsin Baker Streetile tagasi ja tegin oma missioonist ettekande. 
Holmes lamas sügavas tugitoolis, kõhn keha välja sirutatud, piibust tõusmas kibeda 
tubakasuitsu loide viirge ning silmalaud nii laisalt 

langetatud, et ta näis lausa magavat, kuid iga mu jutustuse pausi juures kerkisid laud 
pooleldi ning kaks halli silma, säravad ja teravad kui rapiirid, torkisid mind läbitungiva 
pilguga. 

»»Pelgupaik« on härra Josiah Amberley maja nimi,« seletasin ma. »Minu arvates võiks 
see teid huvitada, Holmes. See näeb välja nii, nagu võiks paista mõni ihne patriits, kes on 
halba seltskonda sattunud. Te ju tunnete seda kanti, üksluised telliskivitänavad, igavad 
agulimaanteed. Otse nende keskel, nagu vana kultuuri ja mugavuse saareke, asub vana 
maja, ümbritsetud kõrge päikesest köetud müüriga, mis on samblikust laiguline ja pealt 
samblaga kaetud, seda liiki müür —< 

»Poeesia jätke välja, Watson,< ütles Holmes rangelt. »Sain juba aru, et see oli kõrge 
telliskivimüür.« 

»Täpselt. Ma poleks teadnudki, missugune majadest on »Pelgupaik«, kui poleks 
küsinud ühelt logelejalt, kes tänaval suitsetas. Mul on põhjust teda mainida. See oli pikk 
tõmmu, lopsakate vurrudega, üsna sõjaväelase välimusega mees. Vastuseks mu 
pärimisele ta noogutas ning heitis mulle imelikult küsiva pilgu, mis mulle pisut hiljem 
meenus. 

Olin just väravast sisse astunud, kui nägin härra Amberley't mööda teed tulemas. Täna 
hommikul nägin teda ainult vilksamisi ning ta jättis mulle kahtlemata kummalise olendi 
mulje, aga kui ma teda päevavalgel nägin, oli tema välimus veelgi ebanormaalseni.« 

»Ma olen teda muidugi vaadanud, kuid oleks siiski huvitav teie muljeid kuulda, « ütles 
Holmes. 

»Ta näis mulle mehena, kes on sõna otseses mõttes murest murtud. Tema selg oli 
küürus, nagu kannaks ta rasket koormat. Siiski polnud ta nii väeti, nagu olin algul 
kujutlenud, sest tema õlad ja rind on nagu hiiglasel, ehkki keha läheb altpoolt kitsamaks 
ja jalad on justkui kepid.« 

»Vasak king kortsus, parem sile.« 

»Seda ei pannud ma tähele.« 

»Ei, muidugi mitte. Ma märkasin tema kunstjalga. Kuid jätkake.« 

»Mulle torkasid silma halliseguste juuste salgud, mis tal vana õlgkaabu alt välja olid 
tulnud, tema nägu oli südi, ägeda ilmega ja sügavate kortsudega.« 

»Väga hea, Watson. Mis ta ütles ?« 

»Ta hakkas oma hädadest jutustama. Kõndisime mööda teed edasi ning loomuljkult 
vaatasin hoolega ringi. Ma pole kunagi näinud nii käest minnalastud paika. Aed oli 
umbrohtu kasvanud, jättis mulje mahajäetusest, taimedel oli lastud kasvada pigem 
looduse kui kunsti tujude järgi. Ma ei tea, kuidas ükski korralik naine niisugust olukorda 
kannatada võis. Maja oli samuti viimase võimaluseni lohakil, kuid vaene mees tundus ise 
sellest teadlik olevat ning näis püüdvat seda kohendada, sest keset esikut seisis suur purk 
rohelist värvi ning vasakus käes oli tal jäme pintsel. Ta oli seinu värvinud. 

Ta viis mind oma kehva tuppa ja meil oli pikk jutuajamine. Muidugi oli ta pettunud, et 
te polnud ise kohale tulnud. »Vaevalt julgesingi loota,« ütles ta, »et nii alandlik isik nagu 


mina, eriti pärast mu rasket rahalist kaotust, võiks saavutada nii kuulsa mehe nagu härra 
Sherlock Holmesi täieliku tähelepanu.« 

Kinnitasin talle, et rahalised küsimused esile ei kerki »Ei, tema teeb muidugi tööd ainult 
huvist asja vastu,« ütles ta, »kuid isegi kuriteo tehnilisest küljest oleks ta leidnud siin 
midagi uurida. Ja inimloomus, doktor Watson — kogu see must tänamatus! Millal olen 
ma eales oma naise palveid täitmast keeldunud? Kas ühtki naist on nii hellitatud? Ja see 
noormees — ta oleks võinud mu oma poeg olla. Ta võis majas teha, mida tahtis. Aga 
vaadake, kuidas nad mind kohtlesid! Oh, doktor Watson, see on kohutav, kohutav 
maailm!« 

Niisugust laulu laulis ta tund aega või rohkemgi. Näis, et ta ei olnud kahtlustanud 
mingit intriigi. Nad elasid kahekesi, välja arvatud koristaja, kes tuleb päevaks ja lahkub 
igal õhtul kell kuus. Tollel konkreetsel õhtul oli Amberley, kes soovis naise meelt 
lahutada, võtnud kaks ülemise rõdu piletit Haymarketi teatrisse. Viimasel hetkel oli naine 
peavalu kurtnud ja keeldunud minemast. Mees oli läinud üksi. Selles faktis ei maksa 
kahelda, sest ta näitas mulle naise kasutamata jäänud piletit.« 

»See on tähelepanuväärne — väga tähelepanuväärne, « ütles Holmes, kelle huvi juhtumi 
vastu näis tõusvat. »Palun jätkake, Watson. Leian, et teie jutustus on väga paeluv. Kas te 
uurisite piletit isiklikult? Ega te juhuslikult numbrit üles ei märkinud ?« 

«Juhuslikult märkisin küll, « ütlesin õige uhkelt »See juhtus olema mu vana kooli 
number, kolmkümmend üks, ning jäi mulle seega meelde.« 

»Oivaline, Watson! Mehe koht oli siis kas kolmkümmend või kolmkümmend kaks. « 

»Täiesti õige,« vastasin pisut hämmeldunult. »Ja B reas.« 

»See on väga oluline. Mida ta teile veel rääkis.« 

»Ta näitas mulle oma rahakambrit, nagu ta seda nimetas. See on tõesti varakamber 
justkui pangas — rauduks ja luuk —, vargakindel, nagu ta väitis. Naisel näis siiski teine 
võti olevat ja kahe peale olid nad minema viinud umbes seitsme tuhande naela eest 
sularaha ja väärtpabereid. « 

«Väärtpabereid! Kuidas nad neid rahaks teha saaksid?« 

»Mees ütles, et ta oli politseile nimekirja andnud, ja loodab, et neid müüa ei saa. Ta oli 
teatrist umbes keskööl tagasi tulnud ja leidnud maja rüüstatuna, uks ja aken lahti ning 
põgenikud läinud. Mingit kirja või teadet ei olnud ja sestsaadik pole ta neist sõnagi 
kuulnud. Ta teatas otsekohe politseile.« 

Holmes mõtiskles mõne minuti. 

»Ütlete, et ta värvis. Mida ta värvis?« 

»Noh, ta värvis koridori. Kuid tal olid selle toa uks ja seinad juba värvitud, millest ma 
rääkisin.« 

»Kas teile ei tundu see antud olukorras imeliku tegevusena?« 

»»Midagi peab ju valutava südame kergenduseks tegema.« See oli tema enda seletus. 
See on kahtlemata veider, kuid ta on ilmselt veider mees. Ta rebis minu juuresolekul 
naise foto tükkideks — rebis selle ägedalt ja kirglikult puruks. »Ma ei taha tema neetud 
nägu enam iialgi näha,« karjus ta.« 

»Veel midagi, Watson ?« 

»Jah, üks asi, mis torkas mulle enam silma kr»i miski muu. Olin sõitnud Blackheathi 
jaama ja rongile läinud, kui nägin just rongi väljumisel, kuidas üks mees sööstis 
kõrvalvagunisse. Te ju teate, Holmes, et mul on nägude peale silma. See oli kahtlemata 


pikk tõmmu mee"S, keda ma tänaval olin kõnetanud. Uuesti nägin teda London Bridge'i 
jaamas ning kaotasin siis rahva hulgas silmist. Kuid olen veendunud, et ta jälitas mind.« 

»Kahtlemata! Kahtlemata!« ütles Holmes. »Pikk tõmmu, lopsakate vurrudega mees, 
ütlete, hallikad päikeseprillid ees?« 

»Holmes, te olete võlur. Ma ei öelnud, kuid tal olid hallikad päikeseprillid. « 

»Ja vabamüürlase lipsunõel ?« 

»Holmes!« 

»Päris lihtne, kulla Watson. Kuid mingem tagasi meie loo juurde. Pean teile 
tunnistama, et juhtum, mis näis mulle nii absurdselt lihtne, et vääris vaevalt mu tähele- 
panu, on kiiresti saanud teise näo. Tõsi küll, ehkki te oma käigul jätsite märkamata kõik 
tähtsa, äratavad isegi need seigad, mis teile silma torkasid, tõsiseid mõtteid.« 

»Mida ma märkamata jätsin ?« 

»Ärge solvuge, kulla mees. Te ju teate, et ma räägin täiesti objektiivselt. Mitte keegi 
poleks paremini toime tulnud. Mõned vahest ehk mitte niigi hästi. Kuid mõne olulise 
punkti olete ilmselt kahe silma vahele jätnud. Mida arvavad naabrid AmberLeY 'st ja tema 
naisest? See on ometi tähtis. Mis mees on doktor Ernest? Kas ta oli see lõbus Lothario, 
nagu võis arvata? Teie loomulike eelduste juures, Watson, on iga naine valmis teid 
aitama. Kuidas on tütarlapsega postkontoris, või juurviljakaup-mehe emandaga? Kujutlen 
teid noorele daamile »Sini-ses Ankrus« vaikselt mõttetusi kõrva sosistamas ning toekaid 
teadmisi vastu saamas. Kõik selle jätsite tegemata.« 

»Seda saab veel teha.« 

»See on juba tehtud. Tänu telefonile ja Yardi abile saan ma tavaliselt olulise kätte ilma 
siit toast lahkumata. Tegelikult kinnitab minu informatsioon mehe jutustust. 
Ümbruskonnas oli tal nii ihnuskoi kui ka karmi ja nõudliku abielumehe kuulsus. Et tal 
varakambris suur rahasumma oli, on kindel. Samuti see, et too noor doktor Ernest, 
poissmees, mängis Amberley'ga malet ja tõenäoliselt vallatles tema naisega. See kõik 
näib lihtne ning võiks arvata, et rohkem pole midagi öelda — ja siiski! — ja siiski!« 

»Milles on raskus ?« 

»Võib-olla minu kujutluses. Hüva, jätame järele, Watson. Põgeneme sellest tüütavast 
toimekast maailmast muusika kõrvalukse kaudu. Täna laulab Albert 

Hallis Carina ning me jõuame veel riietuda, õhtust süüa ja laulu nautida.« 

Hommikul olin vara üleval, kuid leivaraasud ja kaks tühja munakoort näitasid, et mu 
kaaslane oli veel varem tõusnud. Leidsin laualt kritseldatud kirjakese: 

Kulla Watson, 

tahaksin härra Josiah AmberleY'ga paari asjaolu täpsustada. Kui mul see tehtud on, 
võime juhtumi sinnapaika jätta — või ka mitte. Paluksin teil ainult umbes kell kolm 
käepärast olla, kuna mul võib teid vaja minna. 

S.H. 

Kogu päeva ei näinud ma Holmesi silmaotsagagi, kuid lubatud ajal saabus ta, tõsine, 
murelik ja hajevil. Sellistel momentidel oli targem ta rahule jätta. 

»Kas Amberley on juba siin käinud?« 

»Ei.« 

»Ahaa! Ma ootan teda.« 


Holmesi ei tulnud pettuda, sest peagi saabus vanamees, karmil näol väga ärev ja 
hämmeldunud ilme. 

»Sain telegrammi, härra Holmes. Ma ei saa sellest tuhkagi aru.« Ta ulatas teate ja 
Holmes luges selle valjusti ette. 

Tulge viibimata siia. Võin anda teile informatsiooni teie hiljutise kaotuse kohta. 

Elman, 

kirikla. 

»Saadetud kell 14.10 Little Purlingtonist,« ütles Holmes. »Little Purlington asub vist 
Essexis, Frintoni lähedah Noh, muidugi peate kohe teele asuma. Kiri tuleb nähtavasti 
mõistlikult inimeselt, kohalikult kirikhärralt. Kus on mu Crockford16? Jah, siin ta meil 
ongi: »J. C. Elman, M. A., kogudus Moosmooris koos Little Purlingtoniga.« Vaadake 
rongiplaani, Watson.« 

»Kell 17.20 läheb Liverpool Streetilt üks rong.« 

»Suurepärane. Minge temaga kaasa, Watson. Tal võib abi või nõu vaja minna. Oleme 
ilmselt jõudnud selle loo kriisimomenti.« 

Kuid meie klient ei tahtnudki teele asuda. 

»See on täiesti absurdne, härra Holmes, « ütles ta. »Mis võib too mees juhtunust teada? 
See on aja ja raha raiskamine.« 

»Kui ta midagi ei teaks, poleks ta teile telegrammi saatnud. Telegrafeerige talle kohe, et 
tulete.« 

»Ma vist ei lähegi.« 

Holmes manas ette oma rangeima näo. 

»See jätaks nii politseile kui ka minule erakordselt halva mulje, härra Amberley, kui te 
nii silmanähtava pidepunkti esile kerkides keelduksite seda järgimast. Meil oleks tunne, 
et te ei võta tegelikult uurimist tõsiselt. « 

Meie kliendis paistis niisugune oletus õudust tekitavat. 

»Kuulge, muidugi lähen, kui te sellele niimoodi vaatate,« ütles ta. «Pealtnäha näib 
absurdne oletada, et see kirikhärra midagi teab, aga kui te arvate —< 

»Arvan küll, « ütles Holmes rõhutatult, ning nõnda siis saadeti meid teele. Holmes viis 
mind enne toast lahkumist kõrvale ja andis mulle mõne sõnaga nõu, mis näitas, et ta peab 
asja tähtsaks. »Mida te ka iganes teete, hoolitsege selle eest, et ta tõepoolest läheb,« ütles 
Holmes. »Kui ta peaks ära jooksma või tagasi tulema, minge lähimasse 
telefonikeskjaama ja saatke ainus sõna: «Kadunud.« Ma korraldan siin niimoodi, et see 
minuni jõuab, kus ma ka ei oleks.« 

Little Purlingtoni ei ole lihtne sõita, sest see asub haruliinil. Mul ei ole teekonnast 
meeldivaid mälestusi, kuna ilm oli palav, rong aeglane ning mu teekaaslane vaikis 
tusaselt ega rääkinud peaaegu üldse, tegi ainult vahetevahel mõne sardoonilise märkuse 
meie tegutsemise mõttetuse kohta. Kui me lõpuks väikesesse jaama jõudsime, seisis meil 
veel ees kahemiiline sõit, enne kui saabusime kiriklasse, kus suurt kasvu, pühalik, üsna 
upsakas kirikuõpetaja meid oma kabinetis vastu võttis. Tema ees laual lebas meie 
telegramm. 

«Nii, härrased,« küsis ta, «millega saan teid aidata?« 

»Me tulime,« selgitasin mina, «teie telegrammi peale.« 

«Minu telegrammi peale! Ma pole mingit telegrammi saatnud.« 


16Crockford's Clerical Directory — anglikaani kiriku vaimulike register. 


»Pean silmas telegrammi, mille te härra Josiah Amberley'le tema naise ja raha kohta 
saatsite. « 

«Kui see on nali, mu härra, siis on see väga kahtlast sorti, « ütles vaimulik vihaselt. »Ma 
pole nimetatud mehest kunagi kuulnud ega kellelegi telegrammi saatnud.« 

Klient ja mina vaatasime teineteisele hämmastunult otsa. 

«Ehk on siin mingi eksitus,« ütlesin ma; «järsku on siin kaks kiriklat? Siin on 
telegramm, allkiri Elman, ja kiriklast saadetud.« 

«Siin on ainult üks kirikla, mu härra, ja ainult üks vaimulik, ja see telegramm on 
skandaalne võltsing, mille saatmist hakkab kahtlemata uurima politsei. Seniks ei näe ma 
mingit vajadust meie jutuajamist pikendada.« 

Niisiis leidsin end koos härra Amberley'ga maantee äärest külas, mis näis mulle kõige 
primitiivsemana Inglismaal. Suundusime telegraafikontorisse, kuid see oli juba kinni. 
Väikeses «Raudtee Vapisx oli siiski telefon ning selle abil astusin kontakti Holmesiga, 
kes jagas meie hämmastust teekonna tulemuste üle. 

«Äärmiselt omapärane!« ütles kauge hääl. «Äärmiselt tähelepanuväärne! Kardan väga, 
kulla Watson, et täna õhtul sealt rongi tagasi ei tule. Olen teid mõtlematult 
külavõõrastemaja koledusi kannatama pannud. Kuid alati on ju olemas loodus, Watson 
— loodus ja Josiah Amberley —, võite mõlemaga lähedases suhtlemises olla.« Kuulsin 
tema kuiva naerukihinat, kui ta toru ära pani. 

Peagi selgus, et mu kaaslase kuulsus ihnuskoina oli ära teenitud. Ta oli nurisenud 
piletihinna üle, nõudnud kolmandas klassis reisimist, ning avaldas nüüd valjusti 
pahameelt võõrastemaja arve üle. Järgmisel hommikul, kui me viimaks Londonisse 
jõudsime, oli raske öelda, kumb meist halvemas tujus on. 

»Te võiksite möödaminnes Baker Streetilt läbi astuda,« ütlesin ma. «Härra Holmesil 
võib uusi juhiseid olla.« 

»Kui nad neist viimastest rohkem väärt ei ole, pole neist küll palju kasu,« ütles 
Amberley õelalt kulmu kortsutades. Kuid tuli sellegipoolest minuga kaasa. Olin Holmesi 
juba telegrammiga meie saabumise suhtes ette hoiatanud, kuid leidsime teate, et ta on 
Lewishamis ja ootab meid seal. See oli üllatus, kuid veelgi suurem üllatus oli avastada, et 
ta polnud meie kliendi elutoas 

üksi. Tema kõrval istus.range välimusega, tuim, tõmmu, hallikate päikeseprillide ning 
kaelasidemest paistva suure vabamüürlase lipsunõelaga mees. 

»See on minu sõber härra Barker,« ütles Holmes. »Tema on ka teie tegemiste vastu 
huvi tundnud, härra Amberley, kuigi oleme töötanud teineteisest sõltumatult. Kuid meil 
on mõlemal teile üks ja sama küsimus. « 

Härra Amberley prantsatas toolile istuma. Ta tundis ähvardavat ohtu. Lugesin seda 
tema pinevil pilgust ja tõmblevast näost. 

»Mis küsimus see on, härra Holmes ?« 

»Ainult see: mida te laipadega tegite?« 

Mees hüppas kähedalt karjatades püsti. Ta vehkis kõndiste kätega. Tema suu oli pärani 
ning viivuks nägi ta välja nagu mõni jube röövlind. Ainsa hetkega nägime tõelist Josiah 
Amberley't, inetut deemonit, kelle hing oli niisama moondunud kui ta keha. Toolile tagasi 
langedes kattis ta kätega suu, nagu tahaks köha summutada. Holmes hüppas talle nagu 


tiiger kõri kallale ja surus ta pea allapoole. Õhku ahmivate huulte vahelt kukkus välja 
valge küülike. 

»Ei mingit äkilist lõppu, Josiah Amberley. Kõik tuleb teha sündsalt ja korra järgi. 
Kuidas on, Barker?« 

»Mul on voorimees ukse ees,« vastas meie sõnaaher kaaslane. 

»Jaoskonda on ainult mõnisada jardi. Me läheme koos. Te võite siia jääda, Watson. 
Tulen poole tunni pärast tagasi.« 

Vana maalermeistri võimsas ülakehas oli lõvi jõud, kuid kahe kogenud 
inimestekantseldaja käes oli ta abitu. Vääneldes ja vingerdades tiriti ta ootavasse 
troskasse ning mina jäin üksinda pahaendelisse majja ootele. Vähema ajaga, kui ta oli 
arvanud, jõudis Holmes siiski tagasi, kaasas terane noor politseiinspektor. 

»Jätsin Barkeri formaalsustega tegelema, « ütles Holmes. »Te ei olnud Barkeriga 
tuttavad, Watson. Ta on minu vihatud võistleja Surrey rannikul. Kui te ütlesite »pikk 
tõmmu meesx«, polnud mul raske pilti täiendada. Ta on mitu juhtumit auga lahendanud, 
eks ole, inspektor?« 

»Ta on kahtlemata mitu korda meid töös seganud,« vastas inspektor tõrksalt. 

»Tema meetodid on muidugi ebaharilikud nagu minulgi. Teate, kõrvalised isikud 
on mõnikord kasulikud. Näiteks teie, kes te olete kohustatud hoiatama, et kõike, mis ta 
ütleb, võidakse kasutada tema vastu, poleks iialgi lurjuselt välja pigistanud seda, mis 
vastab tema tegelikule ülestunnistusele.« 

»Võib-olla küll. Kuid me saavutame eesmärgi sellegipoolest, härra Holmes. Ärge 
kujutlege, et meil polnud selles asjas oma arvamusi või et me poleks meest kätte saanud. 
Peate meid vabandama, kui tunneme end puudutatuna, kui teie segate vahele oma 
meetoditega, mida meie ei saa kasutada, ning jätate meid tunnustusest ilma.« 

»Mitte midagi sellist ei tule, MacKinnon. Kinnitan teile, et nüüdsest peale kaon mina 
ära, ja mis puutub Barke-risse, siis tema pole teinud muud kui seda, mida ma tal käskisin 
teha.« 

Inspektor näis märgatavat kergendust tundvat. 

»See on teist väga suuremeelne, härra Holmes. Teile võib kiitus või süüdistus vähe 
tähendada, kuid meiega on teistmoodi, kui ajalehed hakkavad küsimusi esitama.« 

»Täiesti õige. Nemad aga esitavad küsimusi niikuinii, seega võiks teil vastused valmis 
olla. Mida te näiteks ütlete, kui mõni arukas ja ettevõtlik reporter küsib, mis olid täpselt 
need asjaolud, mis teis kahtlust äratasid ning viimaks tõeliste faktide suhtes teatava 
veendumuse andsid ?« 

Inspektor näis segaduses olevat. 

»Näib, et meil ei ole veel tõelisi fakte, härra Holmes. Teie ütlete, et vang, püüdes kolme 
tunnistaja juuresolekul sooritada enesetappu, praktiliselt tunnistas üles, et ta mõrvas oma 
naise ja selle armukese. Missuguseid fakte teil veel on?« 

»Kas te läbiotsimise olete korraldanud ?« 

»Kolm konstaablit on teel siia.« 

»Siis saate peagi päris konkreetsed faktid. Laibad ei saa kaugel olla. Uurige keldrit ja 
aeda. Sobivate kohtade üleskaevamine ei tohiks kaua aega võtta. See maja on vanem kui 
veevärk. Kusagil peab olema kasutamata kaev. Proovige seal õnne.« 

»Aga kuidas te sellest teadsite ja kuidas mõrv toime pandi ?« 

»Ma näitan teile esmalt, kuidas seda tehti, ja annan siis selgituse, millele on õigus teil, 
kuid veel enam minu kannatlikul sõbral, kes on kogu aeg hindamatu abiline olnud. Kuid 
kõigepealt annaksin teile ülevaate selle mehe meelelaadist. See on väga ebatavaline — nii 
väga, et arvan teda sattuvat pigem Broadmoori* kui tapalavale. Tal on just seda sorti 
iseloom, mida seostatakse pigem keskaegse Itaalia kui praeguse Inglismaaga. Ta on vilets 
ihnuskoi, kes tegi naise elu oma kitside kommetega nii haletsusväärseks, et naine oli igale 
seiklejale küps saak. Niisugune ilmuski tolle malemängijast arsti näol kohale. Amberley 
mängis hiilgavalt malet — mis on üks riukliku mõistuse märke, Watson. Nagu kõik 
ihnuskoid, oli ta armukade, ning tema armukadedus muutus pööraseks maaniaks. 
Põhjendatult või mitte kahtlustas ta intriigi. Ta otsustas kätte maksta ning kavandas seda 
saatanlikult kavalalt. Tulge siia!« 

Holmes juhtis meid mööda koridori nii kindlalt, nagu oleks ta ise seal elanud, ning 
peatus varakambri lahtise ukse ees. 

»Päh! Missugune õudne värvilehk!« hüüdis inspektor. 

»See oli meie esimene pidepunkt, « ütles Holmes. »Võite selle eest tänada doktor 
Watsoni vaatlusi, ehkki tal ei õnnestunud sellest järeldusi teha. See juhatas mulle õige 
teeotsa kätte. Miks peaks mees niisugusel ajal täitma maja tugevate lõhnadega? Ilmselt 
selleks, et varjata mõnd teist lehka, mida ta tahtis peita — mingit süüdlaslikku lehka, mis 
ärataks kahtlusi. Siis tuli idee sellisest toast, nagu te siin näete, raudukse ja luukidega — 
hermeetiliselt suletud ruumist. Pange need kaks fakti kokku, ja kuhu nad viivad? Võisin 
selle üle otsustada ainult maja isiklikult läbi uurides. Olin juba kindel, et asi on tõsine, 
sest olin uurinud Haymarketi teatri kassaplaani — veel üks doktor Watsoni täistabamus 
— ja kindlaks teinud, et ei B kolmkümmend ega kolmkümmend kaks ülemisel rõdul 
olnud tol õhtul hõivatud. Järelikult polnud Amberley teatris käinud ning alibit tal ei 
olnud. Ta tegi ränga vea, kui laskis mu nutikal sõbral naisele võetud pileti kohanumbrit 
märgata. Nüüd kerkis üles küsimus, kuidas ma saaksin maja uurida. Saatsin agendi kõige 
võimatumasse külasse, mis pähe tuli, 


* Kurikalduvustega vaimuhaigete varjupaik Inglismaal. 

ning lasksin mehe kutsuda sinna sellisel ajal, et ta mitte kuidagi tagasi ei võinud jõuda. 
Et vältida igasugust ette-nähramatut üllatust, läks doktor Watson temaga kaasa. Tubli 
kirikuõpetaja nime võtsin muidugi oma Crockfordist. Kas ma räägin selgelt?« 

«Suurepärane töö,< ütles inspektor harda häälega. 

»Kuna segamist karta ei olnud, murdsin majja sisse. Oleksin võinud murdvargaks 
hakata, kui oleksin soovinud, ning ma ei kahtle, et oleksin üsna edukas olnud. Pange 
tähele, mida ma leidsin. Te näete seda gaasitoru piki seinaäärt. Väga hea. See tõuseb 
mööda nurka ülespoole ning siin on kraan. Toru läheb edasi varakambrisse, nagu näete, 
ning lõpeb tolles kipsroosis keset lage, kus kaunistused seda varjavad. Ots on täiesti lahti. 
Iga hetk sai väljast kraani keerates ruumi gaasi täis lasta. Kui uks ja aknaluugid olid kinni 
ning kraan viimseni lahti keeratud, ei usu, et keegi, kes sinna tillukesse ruumi kinni on 
pandud, üle kahe minuti vastu peaks. Mis põrguliku vahendiga ta nad sinna meelitas, seda 
ma ei tea, kuid kord juba sees, olid nad tema võimuses.« 

Inspektor uuris toru huviga. »Üks meie mees mainis gaasilõhna,« ütles ta, »kuid 
loomulikult olid siis uks ja aken lahti ning värv — või natuke värvi — oli juba seinal. Ta 


oli eelmisel päeval värvimistöid alustanud, nagu ta ise ütles. Aga mis edasi, härra 
Holmes?« 

»Noh, siis tuli vahejuhtum, mis oli mulle endale üpris ootamatu. Hiilisin vara koidikul 
läbi sahvri akna, kui tundsin kätt oma kraest kinni rabamas ning üks hääl ütles: »Noh, 
kaabakas, mida sa siin teed?« Kui ma pead suutsin pöörata, vaatasin oma sõbra ja 
võistleja härra Barkeri tumedaisse prillidesse. See oli omapärane kohtumine ja pani meid 
mõlemaid naeratama. Tuleb välja, et ta palgati härra Ray Ernesti perekonna poolt lugu 
uurima ning ta oli samuti jõudnud veendumusele, et asi pole puhas. Ta oli mõne päeva 
maja silmas pidanud ning märganud doktor Watsonit kui üht ilmselt kahtlast tüüpi, kes 
seal külas käis. Watsonit ei saanud ta kuidagi arreteerida, aga kui ta nägi üht meest sahvri 
aknast välja ronimas, sai tema enesevalitsus otsa. Loomulikult rääkisin talle, kuidas lood 
on, ning me jätkasime uurimist koos.« 

»Miks temale? Miks mitte meile?« 

»Sest mul oli mõttes korraldada see väike katse, mis nii imetlusväärselt korda läks. 
Kardan, et teie poleks nii kaugele läinud.« 

Inspektor naeratas. 

»Nojah, võib-olla ei oleks. Tähendab, mul on teie ausõna, härra Holmes, et nüüd astute 
täiesti kõrvale ning annate kõik oma tulemused meile üle.« 

»Muidugi, see on mul alati kombeks.« 

»Noh, politsei nimel tänan teid. Näib, et asi on selge, nagu te ütlete, ja laipade suhtes ei 
saa erilisi raskusi tekkida.« 

»Ma näitan teile üht tillukest sünget tõendit, « ütles Holmes, »ja olen kindel, et 
Amberley ise ei märganud seda kunagi. Te saavutate tulemusi, inspektor, kui asetate end 
alati teise mehe olukorda ja mõtlete, kuidas te ise toimiksite. See nõuab kujutlusvõimet, 
kuid tasub end ära. Nii, oletame, et te olete siia väikesesse ruumi kinni pandud, teil pole 
kaht minutitki elada, kuid tahate kätte maksta saatanale, kes teid võib-olla praegugi teiselt 
poolt ust mõnitab. Mida te teeksite?« 

»Kirjutaksin teate.« 

»Täpselt. Te tahaksite teatada inimestele, kuidas te surite. Paberile kirjutamisest pole 
kasu. Ta võtaks selle ära. Kui kirjutate seinale, võib keegi sellele toetuda. Vaadake siia! 
Just serva kohal on lilla tindipliiatsiga kritseldatud: »Meid ta —« See on kõik!« 

»Kuidas sellest aru saada?« 

»Noh, see on ainult jalg maad põrandast kõrgemal. Vaene mees oli põrandal suremas, 
kui seda kirjutas. Ta kaotas enne teadvuse, kui suutis lõpetada.« 

»Ta kirjutas.- »Meid tapeti.«« 

»Mina saan ka nii aru. Kui te laiba juurest tindipliiatsi leiate —< 

»Me hoiame silmad lahti, võite kindel olla. Aga need väärtpaberid? Mingit röövimist ei 
olnudki. Need obligatsioonid aga olid tal olemas. Me tegime selle kindlaks.« 

»Pole kahtlust, et ta on need ohutusse kohta toimetanud. Kui kõik see põgenemine 
kunagi oleks ununenud, oleks ta need järsku avastanud ning teatanud, et süüdlased olid 
kahetsenud ja saagi tagasi saatnud või teele maha pillanud.« 

»Te olete küll kõigile raskustele mõelnud, ütles inspektor. 

»Meid oli ta muidugi sunnitud kutsuma, aga miks ta teie juurde tuli, sellest ei saa ma 
aru.« 


»Puhas ärplemine!« vastas Holmes. »Ta tundis end nii targana ja kindlana, et kujutles, 
nagu ei võiks keegi temast jagu saada. Igale kahtlustavale naabrile võis ta öelda: 
»Vaadake, mis samme ma olen astunud. Konsulteerisin mitte ainult politseiga, vaid isegi 
Sherlock Holmesiga.« 

Inspektor hakkas naerma. 

»Me peame teile selle »isegi< andestama, härra Holmes,« ütles ta, »see on kõige 
peenem töö, mida ma mäletan.« 

Paar päeva hiljem viskas sõber mulle üle laua iga kahe nädala tagant ilmuva »North 
Surrey Observeri« eksemplari. Terve rea leegitsevate pealkirjade all, mis algasid 
»»Pelgupaiga« õudustest« ja lõppesid »Hiilgava politseitööga«, oli kokkuvõtlik veerg, 
mis andis loost esimese järjekindla ülevaate. Viimane lõik on kogu kirjutisele tüüpiline. 
See kõlas nii: 

Tähelepanuväärne taibukus, mille abil inspektor MacKinnon järeldas, et värvi lõhn võib 
peita mõnd teist, näiteks gaasilõhna; julge oletus, et varakamber võib ühtlasi olla ka 
hukkamispaik, ning järgnev uurimine, mis viis laipade avastamiseni kasutamata kaevust, 
mida koerakuut kavalalt varjas, peaks kuritegevuse ajalukku jääma kui veenev näide meie 
elukutseliste detektiivide arukusest. 

»Nojah, MacKinnon on tubli poiss,« ütles Holmes leplikult naeratades. »Köitke see 
meie arhiivi, Watson. Ühel päeval võib ka tõeline lugu avalikuks saada.« 

